
PROLOGUS 


In primo huius operis volumine, quod inscribitur : « De 
Principiis », declarata inveniuntur principia omnino generalia 
totius theologiae moralis, atque praeterea illa specialia quae 
respiciunt virtutes theologicas. Cum autem hae virtutes circa 
ipsum finem versentur ultimum, et in operabilibus finis sit 
primum principium, hinc ea quae virtutes theologicas spectant 
principia, inter generaliora quoque habentur eorum quae scien- 
tiam practicam regunt. 

Iam agendum venit de iis quae sunt circa media ad ultimum 
finem. Media alia sunt ex ipsa rei natura intrinsece necessaria, 
et ad haec nos disponunt virtutes morales, quae sunt quatuor 
cardinales cum suis adnexis ; alia ex positiva Dei et extrinseca 
ordinatione sunt debita, nempe sacramenta a Christo instituta. 

Relicta doctrina sacramentaria pro tertio volumine, in hoc 
altero continetur ampla materia de virtutibus cardinalibus et 
adnexis, cum earum actibus, atque praeceptis et donis ad eas 
pertinentibus, spectatis simul peccatis oppositis; et quidem 
secundum D. Thomae doctrinam et ordinationem. 

Cum autem plures circa ea sint positivae determinationes, 
uti legis ecclesiasticae circa religionem vel temperantiam, aut 
legis civilis maxime in re iustitiae, respiciendum quoque erit 
ius hodiernum tum canonicum, tum etiam civile : imprimis 
gallicum, quod prius elaboratum, et in patria nostra pro 
magna parte adoptatum, exemplar fuit perpluribus legisla- 
tionibus modernis, quarum tamen dispositiones in praecipuis 



THEOLOGIA MORALIS SPECIALIS 

DE VIRTUTIBUS MORALIBUS 


INTRODUCTIO. 

i. Materia tractanda. — Theologia moralis considerat 
actus humanos quibus homo movetur in Deum finem 
supernaturalem ; inscribitur a S. Thoma 1 : « de motu 
rationalis creaturae in Deum ». Est scii, scientiae theolo- 
gicae pars illa quae de actibus humanis in ordine ad Deum 
finem supernaturalem agit ordinandis secundum principia 
revelata. Hinc tractat de fine nostro ultimo, de actibus 
humanis in ordine ad finem, sive bonis quibus ad illum 
tendimus, sive malis seu peccatis quibus non tendimus, et 
simul de actuum nostrorum regulis : conscientia et lege, et 
principiis seu habitibus, scii, virtutibus et vitiis. Porro de 
his omnibus agit prius in genere, deinde in specie ; et 
ideo complectitur duplicem partem, quae moralis generalis 
respective vocari solet, aut moralis specialis. 

Septem autem sunt virtutes principales ad quas omnes 
aliae reducuntur : tres theologicae et quatuor cardinales. 

Theologia moralis specialis itaque agit de singulis hisce 
virtutibus, et de eorum actibus, et de donis Spiritus sancti 
iis correspondentibus, et de peccatis quae ipsis opponuntur, 
ac de praeceptis quae ad illa omnia pertinent. 

Unde postquam dictum fuit A. de virtutibus theologicis : 
fide, spe et charitate, quibus ordinamur ad ipsum Deum, 
ultimum finem, et quae proinde sunt quasi principia in 
vita morali supernaturali ; 

iam dicendum venit B. de virtutibus moralibus quae sunt 

i. I, in prol. quaest. 2 . 

circa media ad finem, et ad quatuor cardinales reducuntur: 

a) de prudentia, cum virtutibus adnexis, quae est in 
ratione practica ut bene disponatur ad recte iudicandum et 
praecipiendum de omnibus actibus humanis tamquam mediis 
ad finem ultimum ; 

b) de iustitia, cum virtutibus adnexis, quae est in 
voluntate, ut homo recte disponatur ad operandum in 
ordine ad alterum, et quidem cuiusvis generis operationes ; 

c) de fortitudine et temperantia, cum virtutibus iis ad- 
nexis, quae sunt in potentiis sensitivis circa passiones, ut 
contra eas a bono retrahentes impellendo, vel ab iis ad 
malum impellentibus retrahendo appetitum, homo bene 
disponatur erga seipsum. 

2. Ordo in tractatione sequendus est naturalis qui 
existit ordo inter virtutes cardinales : 

i a et praecipua est prudentia, quia est in ratione, atque 
aliarum directiva, tamquam regula et mensura ; 

2 a est iustitia , quia est in voluntate quae est rationi 
propinquior et ideo magis rationem participat, hominemque 
bene ordinat non solum in se sed etiam erga alterum ; 

3 a est fortitudo, quae appetitum rationi subiicit circa 
arduum, imo circa id quod maximum est in homine, ipsam 
vitam et mortem ; 

4 a est temperantia, quae appetitum rationi subiicit circa 
delectationes, etiam maximas, quae immediate inserviunt 
vitae quoad individuum et quoad speciem. 

Quae virtutes alternatim sunt considerandae cum earum 
adnexis. 


TRACTATUS 

DE VIRTUTE CARDINALI PRUDENTIAE 
ET DE VIRTUTIBUS ADNEXIS. 


INTRODUCTIO. 

3. Prudentia (<jpdvn<ns) in sensu latiore est quaelibet 
cognitio veri ad mores pertinens, speculativa vel practica, 
v. g. fides, scientia moralis 1 2 ; stricto sensu est cognitio 
practica ultimo morum directiva, sive in agendo bonum, 
et ita dicitur prudens virgo (cfr. Mt. X, 16 ; I Petr. IV, 7 ; 
Sap. VIII, 7), sive etiam in agendo malum, ut dum 
dicitur v. g. prudens latro (cfr. Luc. XVI, 8 ; Rom. 
VIII, 6, 7). Hinc bona prudentia, nimirum virtus pru- 
dentiae acquisita seu naturalis, ex Aristotele, VI Eth., c. 5, 
definiri solet recta ratio agibilium 2 (rwv -pa/.rwv, daden ), 
i. e. recta notio, idea, exemplar ac dictamen statuens 
quae agenda sunt. 

Ita definitur in oppositione ad artem quae dicitur recta 
ratio factibilium (tuiv itoiTixtiiv, maaksels ): actus humani enim in 
quantum huiusmodi in operante consistunt et eum honestum 
reddunt ac perficiunt, unde agibilia dicuntur ea quae ab homine 


1. Ita S. Thomas, II-II, q. 47, a. 2, ad 2, et a. 4, ad 1. 

2. Aristoteles ibidem explicite ponit aliam definitionem : Habitus 
verus cum ratione activus circa homims bona et mala ; et : Habitus cum 
ratione vera circa bona humana operativus. Dicitur i) habitus verus 
i. e. qui per se et natura sua verus est, non autem per accidens dum- 
taxat, ut opinio j — 2) cum ratione activus i. e. per dictamen rationis, 
quod est proprius actus prudentiae quo operatur actus aliarum virtutum, 
illas in suis actibus dirigendo. Unde illud : cum ratione , est intelligendum . 
per rationem ut per proprium actum ; nam virtutes omnes non agunt 
nisi cum ratione : etiam virtutes morales sunt secundum rationem et 
cum ratione i. e. cum actu prudentiae ; — 3) circa bona et mala hominis 
i. e. circa honestum et turpe, nempe ut honestum agatur et turpe 
fugiatur ; quod est propria materia prudentiae. 

fiunt quatenus in ipso manent, uti velle, videre, concupiscere, 
irasci, vivere caste, patienter tolerare, movere brachium, etc. ; 
factibilia sunt ea quae ab homine in exteriori materia constituun- 
tur, uti domus, pictura, navis, aedificare, secare, etc. In prioribus 
scii, spectatur mutatio subiecti, in alteris transmutatio obiecti ; 
— in illis finis est rectitudo ipsius operationis et operantis ex 
honestate actioni impressa, in hisce finis est ipsum operatum et 
eius perfectio, ex forma, artificiali non quidem actioni sed operi 
externo inducta. Ars enim non intendit bonum appetitus humani, 
sed bonum operum artificialium 1 . 

4. Prudentia supernaturalis, paulo longius definiri 
potest : Virtus divinitus infusa qua ratio practica dictat quid, 
omnibus consideratis, hic et nunc sit agendum ut vere conveniens 
fini ultimo supernaturali, quid ut disconveniens fugiendum. 
In qua definitione indicatur 

i° genus ad quod prudentia pertinet : virtus infusa i. e. 
habitus bonus reddens hominem perfectum in ordine ad 
finem supernaturalem ; 

2° subiectum cui inest : ratio practica. Sic differt tum a 
virtutibus moralibus stricte dictis quae sunt in appetitu, 
tum ab habitibus qui sunt in intellectu speculativo, uti 
fides et scientia ; 

3 0 actus proprius quo ab aliis distinguitur : dictat in 
sensu perfecto, i. e. ex deliberatione seu consilio iudicat 
simul imperando et intimando. Sic differt a virtutibus ipsi 


1. Notetur prudentiam et artem distingui ex obiectis circa quae 
versantur per se, immediate, et formaliter : 

1) per se, nam notat Lessius, c. 1, dub. 2, artem quoque versari in 
quibusdam operationibus manentibus in agente, cuiusmodi sunt ars 
psallendi et saltandi, sed id fit per accidens : tales enim actiones non 
diriguntur ab arte quatenus et quia sunt immanentes, sed quatenus sunt 
apus externum hominis, cui operi producto ars imprimit formam artifi- 
cialem usibus hominum accommodatam ; unde per se non sunt operari, 
upii-et;, nam ex iis non evadit homo bonus vel malus, sed quasi opus, 
tcoiy)tov. Unde accidit arti quod nullum opus seu operatum externum 
relinquit extra hominem, nam cum versetur in actione externa, ex genere 
suo petit relinquere aliquod operatum (cfr. Suarez, de Virt. disp. 3, 
sect. 2, n. 6) ; 2) immediate, nam mediate etiam prudentia versatur 
circa externa, et vice versa ars versatur circa interna. Ars scii, immediate 
respicit externum opus, sed mediate internum in quantum vim habet 
movendi ad opus ; prudentia immediate respicit ipsam bonam volun- 
tatem vel electionem, mediate externa ut disponenda et perducenda ad 
finem intentum ab operante, in quantum bonitas moralis ab interiori 
dimanat ad externas operationes ; 3) formaliter, nam prudentia materia- 
liter versatur circa factibilia, non ut talia (quantum ad dictandum ea 
de quibus sint) sed quantum ad usum, ut homo reae i. e. honeste utatur 
arte (II-II, q. 47, a. 4, ad 2 ; I-II, q. 57, a. 3, ad 2). 

adnexis, quae non praecipiunt sed solum inquirunt et 
deliberant vel etiam iudicant quid sit agendum et praeci- 
piendum. Huiusmodi iudicium est conscientia recta ad 
quam efformandam virtutes adnexae sub directione pru- 
dentiae concurrunt, prudentia iudicium de facto applicat 
actioni et imperat eius executionem ; 

4 0 obiectum materiale : quid omnibus consideratis sit agen- 
dum hic et nunc , in concreto. Sic distinguitur tum a syn- 
deresi et scientia morali quae dictant quid sit agendum 
in abstracto et in genere, tum ab arte quae iudicat quid 
sit faciendum in exteriori materia ; 

5° obiectum formale, seu motivum proximum : ut vere 
conveniens fini ultimo supernaturali, et sic differt a prudentia 
naturali, acquisita et imperfecta. 

Quam definitionem esse realem ostendetur toto tractatu. 

5. Necessitas prudentiae. — Virtus prudentiae est 
homini maxime necessaria, quia sine illa bene eligere et 
honeste vivere nequit, ut iam ostendimus in tr. de Vir- 
tutibus, I, n. 589. — Probatur ; 

i° Cum electio sit de mediis ad finem, hinc ad recte eligendum, 
bene operandum et honeste vivendum non sufficit quod homo 
velit finem bonum, sed etiam maxime requiritur quod media 
recte ordinet ad finem. Ergo sicut ad volendum debitum finem 
homo bene disponitur per virtutes morales quae sunt in appetitu ; 
ita ad media recte ordinanda, per quamdam virtutem bene 
disponi debet ratio humana : haec enim de mediis eligendis 
inquirit, et iudicat, ac ea praecipit .Ad hoc autem bene faciendum 
praecise disponit prudentia (I-II, q. 57, a. 5). 

2° Prudentia necessaria est ad inveniendum, efformandum et 
exequendum iudicium rectae conscientiae. Sed maxime necessaria 
est conscientia recta, quia est regula proxima omnium actionum 
humanarum ita ut, si ipsi sint conformes, bonae erunt, et malae 
si non conformes. Ergo et prudentia est maxime necessaria. 

Videte itaque quantum desit modernis moralistis, qui tam 
parum loquantur de prudentia. 

6. Divisio tractatus. — Tractatus dividitur in duas 
partes : prima est de ipsa prudentia, altera de virtutibus 
prudentiae adnexis. 

, In prima parte agendum est 

i° de prudentia secundum se i scii, a) de subiecto; b) de 
obiecto et actu ; c) de habitu et causa prudentiae ; 

2° de partibus prudentiae : a) integralibus ; b) subiectivis ; 
c) potentialibus ; quibus adiungitur d) donum consilii ; 

3 ° de peccatis prudentiae oppositis : a) per defectum : 
imprudentia ; b) per excessum : falsa prudentia. 

De praecepto prudentiae nihil speciale dicitur, quia praecepta 
dantur directe de principiis moralibus i. e. de finibus debitis, 
prudentia autem est de mediis ad finem, et ideo prudentia in 
omnibus praeceptis includitur implicite, et omnia praecepta indi- 
recte ad eam pertinent, secundum quod ipsa est directiva omnium 
actuum virtuosorum ac praescriptorum 1 . 


V 


i. De prudentia utiliter conferri possunt : Aristoteles, Ethic. VI cum 
Comm. S. Thomae; S. Thomas in Summa , IUI, q. 47-5*5, cum 
Comm. Caietani ; item Fr. de Victoria, Sylvius, Billuart et Pegues ; 
item Goudin, in Philosophia. ■ — Inter theologos S. I. : de Valentia, 
Comm. in S. Thom. ; Lessius, de Iure et Iustitia et ceteris Virtutibus car- 
dinalibus; et Schiffini, de Virtutibus infusis. Alii, et praesertim moralistae 
hodierni, vel exscribunt Lessium, vel pauca et parum accurata tradunt. 
Meretur tamen inspici 111. Waffelaert, de Virtutibus Cardinalibus. 

Titii iter leguntur : Janvier, La Prudence chretienne ; Sertillanges, La 
Morale de S. Thomas; Gardeil, Le gouvemement personnel et surnaturel 
de soi-mime, in Rev. Thomiste , 1918 j Noble, La Vertu de Prudence. 


PRIMA PARS. 

DE IPSA PRUDENTIA. 

QUAESTIO PRIMA. 

DE PRUDENTIA SECUNDUM SE. 

Articulus /. 

De Subiecto Prudentiae. 

S. Thomas, II-II, q. 47, a. I, 2, 3. 

7. Prudentia non est in appetitu, nec in sensibus, 
sed in ratione. — Prudens enim est quasi porro videns 1 
(verre- of vooruit-zichtigheid ) vel providens 2 3 ; unde homi- 
nes illos vocant prudentes qui ex praeteritis vel praesen- 
tibus futura coniectant et iudicant providenda 8 . Appetitus 
autem non videt nec iudicat ; et sensus non comparant 
praeterita futuris, sed tantum cognoscunt praesentia quae 
ipsis offeruntur. Ergo (a. i). 

8 . Corollaria. — Plura ex hoc deduci possunt quae 
notantur a S. Thoma : 

i° Prudens memoriam habet praeteritorum et futura coniectat 
in ordine ad agendum, scii. « considerat ea quae sunt procul, 
in quantum ordinantur ad adiuvandum vel impediendum ea 
quae praesentialiter sunt agenda ». Unde ea quae considerat 
prudentia ordinat ad alia sicut ad finem (ad 2), — et applicat 
ad opus agendum (ad 3). Cfr. III Sent., d. 33, q. 3, a. 1, 
qc. 1, ad 2 et 3. 

2 0 Circa ea quae sunt ad finem agenda, plures sunt actus 4 , 


1. Isidorus, 1. 10 Etym : «Prudens dicitur quasi porro videns : perspicax 
e nim et incertorum praevidet casus ». Et S. Thomas in praesenti 
quaestione 47, a. r. 

2. Cicero, de div. Nom. I, 49 : « Prudentes i. e. providentes » ; et 
frag. ap. Non. XLI, 31 : * Id enim est sapientis providere, ex quo est 
appellata prudentia ». Et S. Thomas, q. 55, a. 1, ad 1, et q. 49, a. 6. 

3. Cfr. I, q. 22, a. 1 ; II-II, q. 49, a. 6 et ad 1 ; III Sent., d. 33, q. 3, 
a. 1, qc, 1, et ad 3. 

4. Cfr. tr. de Act. Hum., I, n° 107. 

inter quos consilium seu deliberatio in ratione, et electio in 
voluntate. Quorum consilium, quia est in ratione, proprie pertinet 
ad prudentiam, unde Aristoteles dicit 1 : Prudens est bene con- 
siliativus. Sed electio praesupponit consilium, et idec eligere 
etiam tribui potest prudentiae in quantum electionem per con- 
silium dirigit (ad 2). 

3° Cum nemo consilietur de necessariis, aut de praeteritis, 
quae eo ipso necessaria sunt, sed solum de contingentibus et 
futuris quae in nostra sunt potestate et simul incertitudinem 
habent (cfr. q. 49, a. 6), cumque prudentiae sit applicare ad 
opus agendum, hinc dicitur cognoscere particularia et singularia, 
et contingentia : operationes enim versantur circa particularia et 
singularia contingentia, « Ad providentiam pertinet, ait S. Tho- 
mas, non solum consideratio rationis, sed etiam applicatio ad 
opus quod est finis practicae rationis. Nullus autem potest 
convenienter alteri aliquid applicare nisi utrumque cognoscat, 
scii, id, quod applicandum est et id cui applicandum est. Opera- 
tiones autem sunt in singularibus. Et ideo necesse est quod 
prudens et cognoscat universalia principia rationis, et cognoscat 
singularia circa quae sunt operationes 2 * » (a. 3). 

9. Prudentia est solum in ratione practica. — 

Prudentis enim est bene consiliari ; consilium autem est 
de iis quae per nos sunt agenda in ordine ad finem. 
Atqui ea quae non tantum cognoscenda sed agenda sunt 
in ordine ad finem, pertinent ad rationem non specula- 
tivam sed practicam. Ergo (a. 2). 

10, Animadversiones. — • I° Cum prudentia versetur 
circa particularia et singularia agenda, et facultas cogitativa 
cognoscat particularia, hinc prudentia, dum principaliter est in 
ratione quae universalia principia ad particularia et singularia 
applicat, et ideo utraque simul cognoscit, secundario tamen per 
quamdam applicationem pertingit ad cogitativam : in ista scii, 
est habitus (memoriae et experimenti), qui subordinatur et 
inservit rationi et prudentiae ad facilem aestimationem parti- 
cularium (a. 3, ad 3). Prudentia igitur est in ratione utente cogi- 
tativa, ait Caietanus ; et ideo secundario et ministerialiter est in 
cogitativa quatenus haec dispositive cooperatur intellectui. 

2 0 Prudentiae est alia ordinare ad finem ; uride secun- 
dum varios fines, varia distinguitur prudentia : prudentia scii, 
in ordine ad finem particularem, v. g. victoriam aut bonam 
negotiationem, est prudentia in hoc genere et secundum quid ac 


1. Eth. VI, c. 5. Item c. 7 : « Prudentis maxime opus est recte con- 
sultare ». 

2. Unde in iuvenibus perfecta prudentia esse non potest, quia sin- 

gularia per experientiam cognoscuntur quam iuvenes assecuti non sunt. 

Imperfecta ; simpliciter prudentia erit illa quae est in ordine 
ad finem totius vitae humanae seu ad totum bene vivere (a.2, ad 1). 

3° Prudentia simpliciter dicta, cum sit circa agenda ad finem 
ultimum, vocatur aliquando sapientia humana. Sapientia enim 
considerat causas altissimas ; unde sapientia simpliciter dicta 
est illa quae considerat causam altissimam omnis entis. Sed in 
genere actuum humanorum causa altissima est ultimus finis. 
Ergo sicut sapientia simpliciter dicta cognoscit causam altissimam 
omnium, ita prudentia vocatur sapientia in rebus humanis quia 
considerat bonum supremum hominis (a. 2, ad 1). 

4° Prudentia et ars, utraque ordinatur ad opus ; sed prudentia 
rectam rationem applicat ad agendum, quod est finis rationis 
practicae, non ita ars. Perfectio enim artis solum consistit in 
indicando quomodo opus sit faciendum, perfectio prudentiae non 
solum in iudicando quomodo sit agendum, sed et in agendo; 
unde ars dat solam facultatem boni operis faciendi, sed non 
usum, e contra prudentia etiam dat bonum usum ; et ideo 
magis laudatur artifex qui volens contra artem peccat, quam qui 
nolens facit, sed imprudentior est ille qui volens peccat quam 
qui peccat nolens. 

Hinc prudentia seipsam applicat ad agendum ; sed ars appli- 
cari debet ad opus per imperium rationis et voluntatis, ad quod, 
ut recte fiat, requiritur virtus moralis, v.g. iustitia, et prudentia. 
Et ideo operatio artis (sicut scientiae), in quantum est voluntaria, 
potest esse a prudentia, non quantum ad speciem scii, ut factio 
talis operis artificiosi (sic est ab arte), sed quantum ad exer- 
citium et usum, scii, ut fiat etiam honeste ex bona voluntate 
et homo recte et honeste utatur sua arte (a. 1, ad 3 ; a. 2, ad 2 ; 
a. 4, ad 2 ; a. 8 ; I-II, q. 57, a. 3 et 4). 

Articulus II. 

De Obiecto et Actu Prudentiae. 

S. Th. II-II, q. 47, a. 4-X0. 

11. Obiectum prudentiae est agibile — appetitui recto 
seu debiti finis conforme — sub ratione veri. In quo 
uno obiecto, possunt spectari tria : 

i 9 obiectum materiale quod attingit et facit prudentia 
sunt actiones humanae quaecumque, ipsi agenti intrinsecae, 
in quacumque materia virtutum ; 

2° obiectum materiale primarium quod principaliter, per 
se et ratione sui attingit, est praecise quod actiones sunt 
hic et nunc dictandae et praecipiendae in ordine ad finem 
debitum qui recte appetitur (a. 5). Non solum tamen 

individuorum sed etiam actiones communitatis sunt ob- 
iectum prudentiae, quia in iis etiam pervenitur ad finem 
debitum, scii, bonum communitatis (a. 10) ; 

3 0 obiectum formale seu motivum proximum propter 
quod prudentia praecipit has actiones est earum veritas 
practica, i. e. rectitudo seu conformi tas ad appetitum 
rectum et ad debitum finem et legem moralem, quatenus 
ab intellectu percipitur : praecipit enim prudentia actiones 
quia esse conformes debito fini et ideo esse faciendas 
habet ut verum (a. 5, et ad 3). 

Hinc prudentia respicit primo et essentialiter suum 
obiectum sub ratione veri ; sed cum illud non cognoscat 
nisi ut homo illud velit et operetur, consequenter et secun- 
dario etiam respicit sub ratione boni (quod est obiectum 
voluntatis) ; et ideo quamvis ratione motivi et subiecti sit 
virtus intellectualis, ratione materiae tamen et finis est 
virtus moralis utpote bonorum actuum directiva (a. 4). 

« Verum speculativum, ait Billuart, attenditur per conformi- 
tatem intellectus ad rem, ut scii, intellectus concipiat et enuntiet 
rem sicuti est ; practicum per conformitatem ad appetitum 
rectum, ut scii, ihtellectus concipiat et enuntiet id quod est 
conforme appetitui recto : talis actio convenit voluntati rectae 
(cfr. I-II, q. 57, a. 5, ad 3 ; et q. 19, a. 3, ad 2;. Prudentia 
itaque primo attingit suum obiectum sub ratione veri practici, 
quia obiectum eius est agibile et conforme appetitui recto, adeoque 
practice verum, et sub hac ratione est virtus intellectualis et 
non potest ei subesse falsum ; et quia non cognoscit illud 
honestum seu conforme appetitui recto ut in eius cognitione 
sistat, sed ut illud per alias virtutes morales operetur, quod est 
bonum, ideo secundario respicit suum obiectum sub ratione 
boni, sicque ratione materiae et finis est virtus moralis, non 
quidem elicitiva morum, ut aliae virtutes, iustitia, fortitudo, et 
temperantia, sed directiva morum » *. 

12. Prudentia non praestituit finem virtutibus 
moralibus ; — sed determinat medium rationis quod 
habere debent inter excessum et defectum. 

Probatur i um ; Prudentia non praestituit finem. Prudentia, 
ratiocinando et concludendo, applicat principia univer- 
salia rationis ad particulares operationes. Atqui in opera- 
bilibus et moralibus finis est quasi principium, v. g. bonum 


1. Diss. 1, a. 1. 


est faciendum, iustitia est servanda, temperate est vivendum 
secundum medium seu mensuram rationis. Ergo prudentia 
non praestituit finem virtutibus moralibus, sed solum 
disponit de mediis ad finem, quatenus ex fine recte con- 
cludit quaenam inter operationes particulares sint media 
quibus ad finem pervenitur. 

Breviter : Ratio per synderesim statuit fines virtutibus 
moralibus prosequendos, enuntiando principia universalia 
practicae rationis. Sed prudentia ratiocinando applicat 
illa principia practica syndereseos et deducit conclusiones 
de iis quae sunt agenda ad finem (a. 6). 

Probatur 2 um : Prudentia tamen determinat medium ratio- 
nis. Attingere medium rationis et conformari rationi rectae 
est finis virtutis moralis. Sed prudentia disponit de mediis 
ad finem, quatenus determinat et dictat quo modo homo 
in operando attingit medium rationis : determinat enim et 
dictat qualiter, quomodo, ubi, quantum, per quae, et alias 
circumstantias tamquam media congrua quibus aliae vir- 
tutes sunt exercendae vel non exercendae ; sic autem me- 
dium rationis indicat inter excessum (nimis) et defectum 
(non satis). Ergo (a, 7). 

Licet itaque medium rationis sit obiectum et ipse finis 
virtutis moralis, tamen per rectam seu prudentem dispo- 
sitionem eorum quae sunt ad finem, medium invenitur 1 
(a. 7). 


1. Virtus moralis ex synderesi et ex natura sua tendit ad finem 
suum, scii, medium rationis, sed in abstracto et in communi consi- 
deratum ; sed qualis in concreto et in particulari sit finis, quid in hoc 
vel in illo sit medium, determinatur a prudentia. Unde intelligitur 
quod S. Thomas, qui in praesenti negat prudentiam praestituere finem 
virtutibus moralibus, in I-II, q. 66, a. 3, ad 3, idem affirmet. Nec 
tamen est contradictio. Hic proprie loquitur, et negat prudentiam primo 
et principaliter praestituere finem absolute et in abstracto et communi 
spectatum ; ibi ait prudentiam praestituere finem non primo sed in 
applicatione ad specialem materiam, determinando qualis est in concreto 
et in particulari. Unde prudentia dirigit virtutes morales etiam praesti- 
tuendo finem in concreto, dicendo : talis est actus temperatus, hoc 
est medium, scii, tantum quantum requiritur inter excessum et defectum. 
Hinc Caietanus : « aspicit finem ut principium mediorum (non dictat) 
et parat viam virtuti morali ut attingat finem eligendo illa quae sunt ad 
finem » (a. 6, ad 3). 

Ne tamen concludas ex eo quod prudentia virtutibus moralibus non 
praestituat finem, sed solum determinet media, ipsis esse inferiorem 
cum finem ab ipsis recipiat. Nam 1) prudentia praestituit iis finem in 
concreto, et sic virtutes morales, ut perfectae, ab ipsa pendent quoad 

Hinc prudentia dicitur mensura et regula virtutum mora- 
lium, quia determinat ipsorum medium seu obiectum (ex 
quo habent quod sint virtutes), et ideo ipsis est dignior ; 
insuper est auriga omnium virtutum : morales dirigit 
quibus principatur ut moderatrix, theologicis famulatur 
sed dirigit eas secundum exercitium actus, quatenus 
discernit quando ipsis est utendum. 

13. Triplex est actus ad prudentiam requisitus seu 

functio prudentiae. Est enim recta ratio agibilium. Ratio 
autem quae versatur circa agenda, tres habet functiones 
seu actus : 

l us est consiliari seu deliberare , quod est inquirere ad in- 
ventionem mediorum et circumstantiarum,ut opus bene fiat; 

2 US est de inventis indicare , quo ratio concludit media 
esse bona et convenientia ad debitum finem, vel non, et 
ideo hic et nunc adhibenda, aut omittenda ; quale iudicium 
est conscientia moralis antecedens et directiva actuum nos- 
trorum ; 

3 US est iudicata praecipere , quo media inventa et iudicata 
applicantur ad operandum, et moventur virtutes morales 
ad executionem (a. 8). 

Consilium {deliberatum; raad) est discursus ; iudicium 
(jugement; oordeel ) est conclusio discursus ; imperium 
{decision ; bevel, besluit ) conclusionem reddit effectivam. 

Hic ultimus actus est praecipuus, quia proxime ad 
operandum movet et sic propinquior est fini : nemo enim 
prudens censetur qui scit quomodo recte sit agendum et 
non recte agit, quia ultimus effectus et finis prudentiae 
deest l . Ut autem iste actus praecepti bene fiat, necessaria 


proprium obiectum et perfectionem, et est iis nobilior ; 2) nec virtutes 
morales per se dant prudentiae finem in abstracto : etenim solum executive 
tendunt ad finem, non autem praestituunt finem, quia non auctoritative 
dictant et intendunt illum primo, sed id habent a synderesi (a. 6, ad 3). 
Unde concludendum est synderesim, non virtutes morales, esse nobi- 
liorem prudentia, et haec conclusio est recta. 

1. « Et huius signum est quod perfectio artis consistit in iudicando, 
non autem in praecipiendo. Ideo reputatur melior artifex qui volens 
peccat in arte, quasi habens rectum iudicium, quam qui peccat nolens, 
quod videtur esse ex defectu iudicii. Sed in prudentia est e converso, 
ut dicitur Eth. VI, c. 5- Imprudentior enim est qui volens peccat, 
quasi deficiens in principali actu, qui est praecipere, quam qui peccat 
nolena» (a. 8). 


est sollicitudo {bezorgdheid, zorgvuldigheid ) seu diligentia 
(vigilantia), quae est celeritas ad praecipiendum et prose- 
quendum ea quae sunt agenda, postquam de iis, non 
celeriter sed tarde 1 , fuerit deliberatum (a. 9). 

14. Animadversio, — Plures, ut Lessius et Billuart, 
sollicitudinem seu diligentiam requirunt ad tres actus, qui omnes 
sunt magna cum attentione, cura et sedulitate exercendi ut recte 
fiant. Id verum est, sed tunc sollicitudo et diligentia sumuntur 
in alio et diverso sensu latiore ac apud S. Thomam in praesenti. 
Sollicitudo et diligentia est inquietudo mentis ac vigilantia de 
incertis, et ideo sensu latiore et generali est inquietudo ad omnia 
attente, accurate et sedulo facienda (sive lente sive velociter) 
secundum quod requiritur ( nauwlettendheid ), et Sic pertinet etiam 
ad consilium et iudicium (cfr. q. 49, a. I, ad 2) ; — sed 
stricto et speciali sensu est sola agilitas in praecipiendo, seu 
prompta celeritas ad exequeadum statim id quod fuit praeceptum, 
et sic pertinet ad solum praeceptum et iudicii executionem, 
quia consilium et iudicium non sunt celeriter facienda 2 . 

Articulus III. 

De Habitu et Causa Prudentiae. 

S. Th., II-II, q. 47, a. 4, 5, H-16. 

15. Prudentia est virtus proprie et simpliciter dicta, 

quia non solum dat posse bene agere, sed et bene uti ac 
honeste agere. 

Virtus enim simpliciter dicta est illa quae reddit sim- 
pliciter bonum, et ideo tendit ad bonum sub ratione boni ; 
bonum autem in quantum est bonum est obiectum appe- 
titus. Atqui per prudentiam fit applicatio rectae rationis 
ad opus, scii, ad illud volendum et operandum, quod 
non fit sine recta et bona voluntate. Ergo prudentia etiam 
tendit ad bonum sub ratione boni, mediante scii, appetitu, 
et est virtus proprie dicta. Unde, in Scripturis, iis annu- 
meratur (Sap. VIII, 7) ; mandatur et laudatur (Prov. III, 
13-14 ; IV, 5-9 ; Sap. VI-IX ; Eccli. VI, 18-37) 5 et a 
Patribus dicitur fons virtutis (a. 4). 


1. Eth. VI, c. 9 : «In consilio multa consideranda, unde oporte 
consiliari lente ». 

2. Gallice distinguitur : faire avec diligence , et fairt diligencc. 

Hinc mtelligitur cur perfecta prudentia necessario connexa sit 
cum omnibus virtutibus moralibus, ut ostensum est in tr. de 
Virtutibus, I, n. 605. «Prudentia importat ordinem ad appetitum 
rectum, tum quia principia prudentiae sunt fines operabilium, 
de quibus aliquis habet rectam aestimationem per habitus 
virtutum moralium quae faciunt appetitum rectum..., ut os- 
tensum est I-Il, q. 58, a. 5 j tum etiam quia prudentia est prae- 
ceptiva rectorum operum, quod non contingit nisi existente 
appetitu recto » (a. 13, ad 2). 

16. Prudentia est virtus specialis ab omnibus aliis 
distincta. Distinguitur enim 

1) a virtutibus moralibus ratione obiecti formalis simul et 
subiecti } quia inest rationi et immediate versatur circa verum, 
dum illae versantur circa bonum et insunt appetitui ; 

2) a virtutibus intellectualibus ratione obiecti materialis, 
in eo quod a) habitus speculativi intellectus principiorum, 
scientiae et sapientiae versantur circa necessaria et uni- 
versalia quae magis cognoscuntur intellectu speculativo, 
dum prudentia est de contingentibus et particularibus 
agendis quae attinguntur intellectu practico ; sed b) ars 
est circa factibilia quae in exteriori materia constituuntur, 
dum prudentia est de agendis quae in ipso operante 
consistunt ; 

3) a virtutibus theologicis , ratione obiecti materialis simul 
et formalis, quia versantur circa ipsum finem ultimum, 
Deum, proptei ipsum Deum, dum prudentia est de 
mediis ad finem — speciatim a fide quae inest intellectui 
speculativo, et non est immediate de hic et nunc agendis, 
unde npn dicit conformitatem ad appetitum rectum (a. 5 ; 
a. 13, ad 2). 

17. Prudentia est virtus intellectualis et ideo 
semper attingit suum obiectum : verum practicum, et certi- 
tudinem habet veritatis. 

Quamvis enim versetur circa particularia et Contingentia de 
quibus perfecta certitudo et veritas semper haberi non possunt, 
sed solum ut in pluribus, et ideo aliquando adiunctum habeat er- 
rorem speculativum, practice tamen verum et certum, imo omnino 
evidens esse potest quod etiam cum illo eirore in his circum- 
stantiis taliter secundum prudentiam sit agendum ad talem finem. 
Ita si aliquis bona fide sed erronee putat furtum aliquando esse 
licitum, vel hanc pecuniam expositam aut istam mulierem esse 


suam, quamvis erret speculative, practice tamen verum et certum 
et evidens est quod possit in his circumstantiis furari, vel pecu- 
niam aut mulierem sumere. Hoc iudicium prudentiae non falsum 
sed verum est, utpote conforme appetitui recto (I-II, q. 57, a. 5, 
ad 3) ; et haec est propria certitudo prudentiae 1 . 

18. Prudentia non est una virtus specie infima, sed 
plures habet species diversas secundum diversitatem 
obiecti seu finis, ut postea dicetur, q. 2, a. 2. 

Diversi enim fines sunt bonum proprium unius, bonum familiae, 
bonum civitatis et regni, et ideo est prudentia monastica, ceco- 
nomica, vel politica. Haec ultima, cuius est regere et gubernare, 
non tantum est in superioribus dirigentibus et praecipientibus, 
sed etiam in subditis non quidem in quantum subditi et servi 
(sic non dirigunt nec pra$pipiunt), sed in quantum homines : 
in quantum enim sunt rationales, participant aliquo modo regimen 
rationis. Unde prudentia politica, ait S. Thomas, architectonice 
est in principe, sed in subditis ad modum artis manu operantis i 
vel, ut ait Lessius, ut in magistro operis et ut in ministris exe- 
quentibus opus (a. 11 et 12). 

19. Prudentia perfecta et supernaturalis, quae ad 
bonum finem totius vitae consiliatur, iudicat et prae- 
cipit, in peccatoribus esse non potest; sed inest 
omnibus iustis secundum habitum, et in adultis est 
secundum actum quantum ad ea quae sunt de necessitate 
salutis (a. 14, ad 3) ; et si aliqui « indigent regi consilio 
alieno, saltem in hoc sibi ipsis consulere sciunt, si gratiam 
habent, ut aliorum requirant consilia, et discernant con- 
silia bona a malis » (ad 2). 

In peccatoribus tamen imperfecta prudentia esse potest quoad 
rectam dispositionem ad quemdam finem particularem v. g. ad 
negotiandum, vel ea quae aliquando recte consiliatur et iudicat 
de iis quae pertinent ad totam vitam, sed non efficaciter praecipit 
(secus enim converterentur). Insuper saepe adest prudentia falsa 
quae bene disponit agenda ad malum finem (a. 13)* 

20. Prudentiae causa. — Prudentia supernaturalis a 
solo Deo infundi potest. Prudentia naturalis non inest 
nobis a natura sed acquiritur actibus nostris, quia cognitio 


1. Caietanus, in II-II, q. 47» a. 3» ad 2. — Ex his sequitur opinionem 
honesti non esse iudicium prudentiae, quia non ita fertur in suum 
obiectum, ut non possit esse falsa ; quam ob causam non est virtus, 
ut recte habet Aristoteles, 1. VI Eth., c. 3. 

particularium mediorum et circumstantiarum non acqui- 
ritur nisi experientia et tempore ; unde non potest 
esse in iuvenibus nec secundum habitum nec secundum 
actum (a. 14, ad 3). A natura tamen esse potest dispositio 
seu aptitudo ad eam facile acquirendam : aptitudo sive 
ad rectum finem sive ad rectum iudicium, quibus facile 
acquiritur (a. 15). 

Attamen prudentia supematuralis et naturalis distinguuntur 
non solum : 1) ex parte causae, eo quod haec acquiritur, illa 
infunditur ; sed etiam 2) ratione extensionis, ex parte materiae , 
tum quia infusa ulterius se extendit ad actus supernaturales in 
finem supernaturalem, tum quia diversum medium dictare potest, 
secundum conformitatem non solius rationis humanae, sed et 
legis seu rationis divinae (cfr. tr. de Virt. in gen., I, n. 628) ; et 
3) ex parte fundamenti seu radicis, quia prudentia naturalis oritur 
ex synderesi et naturali inclinatione voluntatis in bonum, super- 
naturalis magis ex fide informata charitate. 

* Sic igitur est genesis prudentiae supematuralis eiusque 
effectuum, ait Priimmer, Th. M. I, n. 628: Prudentia tamquam 
principia altissima habet virtutes theologicas, et praesertim fidem 
formatam (cum ista ostendit finem ut practice certum et movet 
efficaciter ad finem) ; quae quidem principia scientifice expli- 
cantur et illustrantur scientia theologiae... ; prudentia conclu- 
siones huius scientiae quantum ad singularia et contingentia 
deducit ; conscientia demum tamquam actus prudentiae iudicat 
et dictat quid in singulis est agendum et omittendum ». 

21 . Animadversio. — Prudentia totaliter non amittitur 
directe per oblivionem, quia includit rectam voluntatem, sed 
per passiones quae disponunt ad non praecipiendum ; indirecte 
tamen amitti potest per oblivionem, quae potest impedire pru- 
dentiam, in quantum haec procedit ad praecipiendum ex aliqua 
cognitione quae per oblivionem tolli potest (a. 16). 


QUAESTIO SECUNDA. 

DE PARTIBUS PRUDENTIAE. 

22. Status quaestionis. — Ad virtutes cardinales 
reducuntur omnes virtutes morales, tamquam partes ipsa- 
rum subiectivae aut potentiales; insuper habent integrales 1 . 
Integrales ( ilements qui integrent, auxiliaires ; aanvullende 


1. Solent moderni affirmare ad virtutes cardinales quasdam alias reduci 
etiam ut partes integrales. At, secundum S. Thomam, partes integrales 
non sunt virtutes, sed conditiones virtutis. Cfr. I-II, q. 57, a. 6, ad 4; 
et III Sent., d. 33, q. 3, a. 1, qc. 1. 


of volledigende deelen ) sic vocantur similitudine partium 
integralium corporis, v. g. oculi, brachii, manus, etc. sine 
quibus corpus non est perfectum ; et ideo sunt conditiones , 
actus, dispositiones, sine quibus actus vel usus alicuius 
virtutis non est perfectus. 

Subiectivae (sous-especes ; ondersoorten of onder deelen) sunt 
illae in quas dividitur virtus, sicut genus in species : eodem 
modo leo et bos dicuntur partes animalis. 

Potentiales (dependances ; aangehoorigheden, machtelijke 
deelen) dicuntur ad similitudinem potentiarum animae, v. g. 
sensitiva, nutritiva, volitiva, quae potestatem habent ab 
anima sed non totam eius potestatem; et ideo sunt 
habitus qui in aliquo cum virtute cardinali conveniunt, sed 
in alio a perfecta eius ratione deficiunt. Vocantur virtutes 
adnexae (vertus annexees.MU qui s’y rattachent ; toegevoegde 
deugden). 

Praeterea singulis virtutibus principalibus correspondet 
aliquod ex donis Spiritus sancti (I, n. 633). 

Quae omnia iam determinanda sunt pro prudentia. 

Articulus 1 . 

De Partibus Integralibus. 

S. Th. II-II, q. 48 et 49. 

23. Octo sunt partes principales prudentiae at 

perfectum eius actum requisitae, quarum quinque pertinen 
ad prudentiam in quantum est cognoscitiva, scii, memoria 
praeteritorum, intelligentia praesentium, docilitas, solertia, 
ratio ; et tres in quantum est praeceptiva : providentia, 
circumspectio et cautio 1 . Quod ita ostendi potest . 

Ad prudentiam requiritur : 

A in quantum est cognoscitiva : a) recta cognitio agendorum, 
scii.’ 1. memoria praeteritorum; et 2. intelligentia praesentium j 
b) acquisitio cognitionis, ad quod necessaria est 3. docilitas ad 
discendum ab aliis ; et 4- solertia seu sagacitas, i. e. propria et 


1 Notat Lessius non omnes a diversis habitibus proficisci. Cautio, 
circumspectio, providentia et intelligentia sunt actus prudentiae, quia 
intrinsece includuntur in prudenti iudicio et executione ; memoria, 
ratio, docilitas, solertia tantum requiruntur ad acquirendam prudentiam, 
vel ad acquisitae perfectionem. 

velox coniecturatio ad inventionem mediorum ; c) usus cognitio- 
nis, scii. 5. ratio quae ex cognitis indicat incognita. 

B. in quantum est praeceptiva, requiritur : 6. providentia, 
qua ordinat quod secundum se convenit fini ; 7. circumspectio, 
qua ordinat quod secundum circumstantias convenit fini ; et 8. cau- 
tio, qua ordinat quod contra extrinseca impedimenta convenit fini *. 

24. In quantum est cognoscitiva, quinque ad 
prudentiam requiruntur : 

a) recta cognitio particularium et contingentium opera- 
bilium, scii, 

1) recordatio seu memoria praeteritorum ( souvenir du 
passi ; herinnering ), praesertim quae aliquis expertus est : 
circa contingentia enim operabilia solum possumus dirigi 
ex his quae ordinario et in pluribus accidunt ; haec autem 
non cognoscimus nisi experientia (q. 49, a. 1) ; « unde 
ex praeteritis oportet nos quasi argumentum sumere de 
futuris, et ideo memoria praeteritorum necessaria est 
ad bene consiliandum de futuris » 2 3 (ad 3) ; item 

2) intelligentia seu recta cognitio praesentium ( sens du 
prisent; begrip, doorzicht,verstandigheid ) sive necessariorum 
(i. e. principiorum universalium) sive contingentium, prae- 
sertim rei particularis in praesenti agendae (a. 2) ; 

b) acquisitio cognitionis quae 

3) fit ab aliis addiscendo per disciplinam, ad quam acci- 
piendam requiritur docilitas ( dociliti d’esprit; leerzaam- 
heid) : etenim « particularia operabilia, in quibus cum sint 
quasi infinitae diversitates, non possunt ab uno homine 
sufficienter omnia considerari, nec per modicum tempus, 
sed per temporis diuturnitatem. Unde in his quae ad pru- 
dentiam pertinent, maxime indiget homo ab aliis erudiri, 
et praecipue a senibus... (nec ullus est qui sibi ad omnia 
sufficit, ad 3) ...Hoc autem pertinet ad docilitatem quod 
aliquis sit bene disciplinae susceptivus » (a. 3) ; 

4) item fit per propriam inventionem, ad quam pertinet 
sagacitas seu solertia (promptitude de Vesprit ; vlugheid , 


1. Vel aliter, secundum Tullium. Tria requiruntur ad prudentiam : 

1. providentia futurorum, ad quam pertinent circumspectio et cautio ; 

2. intelligentia praesentium, ad quam spectant ratio, docilitas, et solertia ; 

3. memoria praeteritorum (q. 48, ad 1). 

2. Hinc patet illos qui habent multas experientias esse generatim 
prudentiores illis qui non tam longam experientiam habent. 


scherpzinnigheid , vindingsvermogen ), i. e. bona coniecturatio, 
praesertim ad inventionem mediorum, maxime ubi ex 
improviso est agendum (a. 4)- V. g. « cum aliquis videns 
aliquos amicos factos, coniecturando putat esse inimicos 
eiusdem hominis 1 » (ad 1) ; 

c) usus cognitionis, scii. 

5) ratio ( raison diductive ; goede redeneering ), i. e. bona 
ratiocinatio quae ex omnibus praedictis cognitis recte 
procedit ad alia cognoscenda et iudicanda (a. 5). 

25. Tria insuper requiruntur a prudentia in quanr 
tum est praeceptiva, applicando cognitionem ad opus : 

a) ut prospiciendo in futurum, recte ordinet quod 
secundum se convenit finiL debito, et hoc facit 

1) providentia [prevoyance ; vooruitzicht) quae respicit 
« contingentia futura prout sunt in finem humanae vitae 
ordinabilia», et « importat... respectum quemdam alicuius 
distantis, ad quod ea quae in praesenti occurrunt, ordi- 
nanda sunt 2 » (a. 6). Ad providentiam futurorum autem 
pertinet sollicitudo ( zorgvuldigheid) (q. 48, ad 5) ; 

b) ut attendat circumstantiis negotii, quae possunt illud 
reddere malum vel inopportunum, et hoc facit 

2) circumspectio ( omzichtigheid ) : « Quia prudentia est 
circa singularia operabilia in quibus multa concurrunt, 
contingit aliquid secundum se consideratum esse bo- 
num et conveniens fini, quod tamen ex aliquibus con- 
currentibus redditur vel malum vel non opportunum ad 
finem : sicut ostendere signa amoris alicui secundum se 
consideratum videtur conveniens ad alliciendum eius ani- 
mum ad amorem ; sed si contingat in animo illius superbia 
vel suspicio adulationis, non erit hoc conveniens ad finem. 
Et ideo necessaria est circumspectio ad prudentiam, ut scii, 
homo id quod ordinatur ad finem, comparet cum iis quae 
circumstant» (a. 7), in quo adest specialis difficultas ad 3); 

1. Quae perspicacitas contingit ex naturali aptitudine et etiam ex 
exercitio. 

2. Providentia est pars principalis prudentiae (I, q. 22, a. 1). Explicat 
Caietanus quomodo cum prudentia conveniat, quomodo non conveniat, 
quomodo sit pars prudentiae, quomodo ipsa prudentia. — Plures intelli- 
gunt providentiam esse meram cognitionem futurorum eventuum, sed 
hoc non est admentem S. Thomae. 

c) ut vitet impedimenta extrinseca quae possunt bonum 
impedire, et hoc est 

3) cautio (pricaution; behoedzaamheid ), v.g. ne damnum 
incurratur, ut adversae valetudinis, ne offendatur proximus, 
ne exponatur occasioni peccati, etc. (a. 8). 

26. Animadversio. — Si actus sit magni momenti, non 
erit perfecte prudens, nisi praedictae conditiones adsint omnes. 

Articulus II. 

De Partibus Subiectivis. 

S. Th. II-II, q. 47, a. 11 et 12 ; q. 48 et 50. 

27. Prudentia dividitur in plures species, et quidem 

est monastica (solitaria) seu personalis (persoonlijke v.) qua 
quis regit seipsum in ordine ad proprium bonum, vel 
gubernatrix ( leidende , bestierende v.), multitudinis regitiva 
in ordine ad bonum commune. Haec dividitur in diversas 
species secundum diversas species multitudinis et regi- 
minis. Multitudo enim est adunata vel a) ad speciale 
negotium, scii, exercitus ad pugnandum pro bono com- 
muni, quam regit prudentia militaris 1 ( krijgsbeleid ) ; vel 
b) adunata ad totam vitam ordinandam, sicut multitudo 
unius domus vel familiae, quam regit prudentia oecono- 
mica ( domestique ; huishoudelijke v., huisbeleid)', aut c) sicut 
ipsa civitas seu regnum, ad quod spectat prudentia politica 2 
(stadhoudelijke v quae est regnativa (royale; regeerende,wet- 
gevende v., Staatsbeleid) et legum positiva in principe qui 
alios regit, et simpliciter politica seu civilis 3 * * (burgerlijkev.), in 


1. Militaris est ars in quantum cognoscit quomodo sit pugnandum ; 
prudentia in quantum imperat ad debitum finem. — Aliqui, praeter 
militarem, hic ponunt plures species prudentiae ad diversa negotia 
particularia ; sed id videtur esse contra S. Thomam et Caietanum, 
q. 49, a. 4, ad 2. 

2. Prudentia politica dirigit iustitiam legalem. 

3. Lessius aliter intelligit civilem i non virtutem subditorum qui 

legibus parent, sed iudicum et magistratuum qui curant leges servari 

et totam rempublicam gubernant. Ait scii. Aristotelem ponere duas 
huius partes : consultricem et iudicatricem ; illa praebet in dubiis 

consilium, haec exercet iudicia in tribunalibus, quorum utrumque ad 
personam publicam pertinet. Addit non esse opus peculiari prudentia 
in cive, ut legibus communitatis pareat, sicut nec in domesticis, ut 
praeceptis patrisfamilias. — Haec tamen non sunt conformia interpre- 
tationi S. Thomae. 


subditis qui seipsos regunt, voluntarie obediendo principi- 
bus, in ordine ad bonum communitatis. 

28. Animadversiones. — 1» Prudentia personalis est 
prudentia absolute et simpliciter dicta (Arist., 1. VI Eth., c. 8), 
quia reddit hominem honestum, et immediate ordinat ad ultimum 
finem ; — aliae sunt prudentia secundum quid, cum adiuncto 
et determinatione, et hominem reddunt bonum civem, bonum 
regem, bonum patremfarnilias, etc. 1 

2 & Nihilominus prudentia regnativa est perfectissima : « tanto 
enim regimen perfectius est quanto universalius est, et ad plura 
se extendens, et ulteriorem finem attingens. Et ideo regi, ad 
quem pertinet regere civitatem vel regnum, prudentia competit 
secundum specialem et perfectissimam sui rationem » (q. 50, a. 1). 
Nam si sint « diversi fines quorum unus ordinatur ad alium.., sicut 
bonum unius ordinatur ad bonum multitudinis... ; ex hoc 
sequitur quod habitus qai ordinatur ad finem ulteriorem sit 
principalior et imperet aliis habitibus » (q. 47, a. ii, ad 3), 

3» Attamen istae virtutes sunt connexae, ut habet S. Thomas, 
q. 47, a. 11, ad 2, et ibi ostendit Caietanus. Qui enim habet 
prudentiam perfectam propriam, dispositus est ad prudenter 
regendum alios, quia id habet in potentia propinqua et ad 
id proxime est aptus. 

4* Imo mutuo includi possunt. Prudentia monastica enim 
respicit indirecte bonum commune ut bonum proprium partis, 
et prudentia politica indirecte respicit bonum proprium in 
quantum est pars boni communis. « Prudentia personalis alias 
complecti potest, ait Lessius, c. 2, dub. 1, quia potest se extendere 
ad omnes illarum functiones, dictando de iisdem actionibus, 
sed sub alia ratione , in quantum bonum honestum propriae 
actionis, v. g. ut officio suo satisfaciat : ita magistratus non 
satisfacit officio suo si nescit rempublicam administrare. Itaque 
includit omnes ut partes, superaddens respectum ad proprium 
bonum », quod est honeste agere. 

5* Non tamen confunduntur. Prudentia monastica respicit 
immediate bonum proprium, indirecte et mediate bonum com- 
mune ; prudentia politica respicit bonum commune immediate 
et per se. 

Articulus III. 

De Partibus Potentialibus. 

S. Th. I-II, q. 57, a. 6 ; II-II, q. 48 et 51. 

29. Partes potentiales sunt virtutes adiunctae quae 


I. Cfr. S. Thomas, in Arist., lect. 7, 

ordinantur ad aliquos secundarios, praeparatorios et fa- 
ciliores actus, et non habent totam potentiam prudentiae, 
sed ab ipsa in aliquo deficiunt. Principalis virtus iis utitur, 
ad modum quo anima utitur suis potentiis (q. 51, a. 2, 
ad I J I-II, q. 57, a. 6, ad 1) : sicut enim in singulis animae 
potentiis elucet vis et conditio animae, etsi non plene, ita 
in istis facultatibus earumque functionibus elucet natura 
et conditio prudentiae, etsi non adaequate. Sunt tres : 

I a Eubulia (e&-j 3 ouX^, bon conseil ; goede raad , welbera- 
denheid) quae est circa consilium : est scii, habitus bene 
consultandi seu inveniendi media fini convenientia. Porro 
« requiritur ad bene consiliandum non solum adinventio 
vel excogitatio eorum quae sunt opportuna ad finem, sed 
etiam aliae circumstantiae, scii, tempus congruum ut nec 
nimis tardus nec nimis velox sit in consiliis, et modus 
consiliandi, ut scii, sit firmus in suo consilio, et alia huius- 
modi debitae circumstantiae » (q. 51, a. 1, ad 3). 

2 a Synesis (euveatc, compositio duorum = iudicium : bon 
sens; gezond oordeel ; euauvezoi — bene sensati) circa iudi- 
cium eorum quae fiunt secundum legem : est habitus 
bene iudicandi de agendis secundum regulas communes, 
scii, leges et fines particulares earum. 

3 a Gnome (yvtfy«i= ratio, iudicium : sens de Vexception; 
gematigd, mildadig, getemperd oordeel) circa indici um 
eorum in quibus oportet a lege recedere et ex altiori 
principio rationis iudicare : sunt enim casus insoliti quos 
lex ignorat vel in quibus non obligat ob speciales circum- 
stantias, ad quae determinanda requiritur specialis perspi- 
cacitas. Unde est habitus bene iudicandi secundum altiora 
principia de agendis praeter legem communem. Hinc 
gnome dirigit epichiam {iquiti; rechtmatigheid, billijkheid), 
i. e. aequitatem in applicatione et observantia legum secun- 
dum aequum et bonum 1 (Cfr. tr. de Legibus, I, n. 296). 


1. Rationem cur ad consilium sufficiat una Virtus, ad iudicium requi- 
rantur duae, tradit S. Thomas i» 2“, q. 57, a. 6, ad 3 : « Iudicium de 
unaquaque re fit per propria principia eius. Inquisitio autem nondum 

est per propria _ principia (sed per communia), quia iis habitis non 
esset opus inquisitione, sed iam res esset inventa. Et ideo una sola 
yutus ordinatur ad bene consiliandum, duae autem virtutes ad bene 
iuaicandum 5 quia distinctio non est in communibus principiis sed in 


30. Partes potentiales sunt verae virtutes sed ad- 
nexae. — Sunt virtutes, quia actum homini proprium scii, con- 
sultare vel iudicare reddunt perfectum. 

Sunt virtutes a prudentia distinctae , quia versantur circa actus 
qui ab actu prudentiae secundum diversam rationem bonitatis 
distinguuntur, imo et ab eo separantur, nam qui bene consiliatur 
non semper bene iudicat, et qui bene iudicat non semper bene 
praecipit, sed aliquando differt vel negligenter agit aut inordinate. 
Quodsi non essent distinctae a prudentia, haec non foret virtus 
cardinalis, quia non esset aliarum fundamentum. 

Sunt virtutes adnexae, quia earum actus : bene consiliari et 
iudicare ordinantur ad bene praecipiendum tamquam ad actum 
principaliorem et difficiliorem, unde non inest ipsis tota potestas 
virtutis prudentiae. « Et sicut consiliari (aut iudicare) ordinatur 
ad praecipere tamquam ad principalius, ita etiam eubulia (item 
aliae) ordinatur ad prudentiam tamquam ad principaliorem 
virtutem sine qua nec virtus esset 1 , sicut nec morales virtutes 
sine prudentia » (q. 51, a. 2). Et ita prudentia est virtus cardinalis 
in qua aliae fundantur, quibus imperat, et quibus utitur, et 
mediantibus quibus agit 2 (ib. ad 1 ; I-II, q. 57, a. 6, ad 1). 

31. Animadversio. — Inquisitio et consilium pertinent 
ad rationem quae confert media cum fine et inter se, et discurrit 
per siugula,multa et diversa. Iudicium proprie pertinet ad intel- 
lectum qui videt et considerat id quod est faciendum: «consideratio 
enim importat actum intellectus veritatem rei intuentis ». Prae- 
ceptum ad rationem spectat quia ordinat media ad finem , 
ordinare autem est rationis. Cfr. q. 53, a. 4 ; q. 51, a. 3. 

Articulus IV. 

D e D ojn o Consilii. 

S. Th. II-II, q. 52. 

32. Quid sit donum consilii. — Dona Spiritus sancti 
sunt dispositiones quibus anima redditur bene et facile 
mobilis a Spiritu sancto, praecipue in arduis quae ad 
salutem pertinent. Igitur donum consilii (gave van god- 


propriis. Unde et in speculativis una est dialectica inquisitiva de omnibus ; 
scientiae autem demonstrativae, quae sunt iudicativae, sunt diversae de 
diversis. Distinguuntur autem synesis et gnome secundum diversas 
regulas, quibus iudicatur. Nam synesis est iudicativa de agendis secundum 
communem legem ; gnome autem secundum ipsam rationem naturalem 
in his in quibus deficit lex communis ». Cfr. II-II, q. 51, a. 4, ad 2. 

1. Si prudentia non praeciperet bonum consilium, homo non semper 
bene consiliaretur. 

2. Ergo virtutes adnexae imperantur a prudentia, quae mediate agit 
per illas. luxta Lessium imperantur ab amore finis(l), et non distin- 
guuntur realiter a prudentia. Sic ista nec esset virtus cardinalis. 

delijken raad ) est lumen quoddam quo, quasi consilio a 
Deo accepto, homo videt quid sit agendum in ordine ad 
salutem. Unde sicut per prudentiam seu eubuliam homo 
est bene consilians, ita per donum consilii est bene con- 
siliativus ; eodem modo ac in humanis, qui sibi non 
sufficiunt in inquisitione consilii requirunt a sapientioribus 
consilium (a. I, ad i). 

Indiget homo ut supernaturali rationis inquisitione a Deo 
ipso moveatur circa media ad finem supernaturalem : ratio 
humana enim non omnia singulorum et contingentium compre- 
hendere valet. Ad huiusmodi autem motionem non sufficit 
prudentia acquisita aut infusa, neque aliae virtutes. Ergo oportet 
ponatur specialis habitus, ut homo supernaturali rationis inqui- 
sitione a Deo moveatur circa media ad finem supernaturalem ; 
quod vocamus donum divini consilii. 

Distinguitur a) a fide, quae licet secundario sit practica, est 
tantum practica remote per modum regulae universalis, non 
proxime et applicative ad opus hic et nunc in singularibus 
ponendum ; 

b) a scientia et sapientia, simili ratione. De agibilibus enim trac- 
tant scientifice et speculative, scii, de principiis practicis in com- 
muni, et non sunt immediate de singularibus contingentibus j 

c) a virtute etiam supernaturali prudentiae, eo praesertim quod 
ista movet modo humano, ut dictamen ex deliberatione procedens 
dependenter a ratione humana fide tamen illustrata — ips um 
donum movet modo divino, iuxta instinctum Spiritus sancti, de- 
pendenter immediate a ratione divina, ex connaturali affectu 
supernaturali et unione ad finem supernaturalem : ex hac unione 
scii, et connaturalitate redditur homo habilis et perfectus ad iudi- 
candum de agendis ad supernaturalem finem. Ita donum consilii 
est coprincipium virtutis prudentiae infusae completivum. 

Triplex in eius usu distinguitur gradus. 

“ Primus gradus doni consilii est, per quem susceptivus est 
homo consiliorum Spiritus sancti quantum ad ea quae necessaria 
sunt saluti, videlicet ad observanda praecepta j imo qui isto 
consilii gradu non decoratur, in statu condemnationis consistit... 
Secundus gradus doni consilii est, per quem evangelicis Christi 
consiliis aurem mentis inclinamus... Tertius gradus... ipsa 
Christi consilia perfecte implere 1 . » 

33. Donum consilii correspondet prudentiae sicut 
ipsam adiuvans et perficiens, quia versatur circa eadem 
agenda hic et nunc propter finem. 

« Principium motivum inferius adiuvatur praecipue et perficitur 
per hoc quod movetur a superiore motivo principio... Manifestum 


1. Dionysius Carthusianus, D donis tr. III, a. 7. 

est autem quod rectitudo rationis humanae comparatur ad ratio- 
nem divinam, sicut principium motivum inferius, quod movetur, 
ad superius... : ratio enim aeterna est suprema regula omnis 
humanae rectitudinis. Et ideo prudentia, quae importat rationis 
(practicae) rectitudinem, maxime perficitur et iuvatur secundum 
quod regulatur et movetur a Spiritu s° ; quod pertinet ad donum 
consilii... Unde donum consilii respondet prudentiae, sicut 
ipsam adiuvans et perficiens » (a. 2). 

Recte autem vocatur divinum consilium, et non iudicium aut 
praeceptum : « Iudicare et praecipere non est moti, sed moventis. 
Et quia, in donis Spiritus sl mens humana non se habet ut 
movens, sed magis ut mota..., inde est quod non fuit conveniens 
quod donum correspondens prudentiae praeceptum diceretur 
vel iudicium, sed consilium, per quod potest significari motio 
mentis consiliatae ab alio consiliante » (ad 1). 

34. Donum consilii est in omnibus iustis, saltem 
quantum ad ea quae necessaria sunt ad salutem (a. 1, ad 2). 
Et manet in patria ubi homo perfecte dirigitur a Spiritu s° ; 
sed ibi alium habebit actum. Non enim est ibi secundum aliquam 
inquisitionem et dubitationem de agibilibus (quod non competit 
perfectioni patriae), sed partim in quantum continuatur a Deo 
in beatis cognitio eorum quae agenda iam sciunt v. g. in laudando 
Deo aut pro aliis orando, partim in quantum illuminantur de 
iis quae nesciunt circa agenda. Non enim sciunt omnia quae ad 
gubernationem rerum pertinent et non sunt de essentia beati- 
tudinis, sed quod eis revelatur prout Deo placet, ut explicatur 
a S. Thoma I, q. 12, a. 8 (a. 3). 

Dono consilii dicitur respondere 5 a beatitudo : Beati mise- 
ricordes quoniam misericordiam consequentur. Consilium enim 
proprie est de utilibus ad salutem j misericordia autem est 
maxime utilis. Et « ideo specialiter dono consilii respondet 
beatitudo misericordiae, non sicut elicienti sed sicut dirigenti ■> 
(a. 4). Et quamvis consilium Spiritus s 1 dirigat in omnibus 
actibus virtutum, specialiter tamen dirigit in operibus miseri- 
cordiae, ratione iam dicta (ad 1). 


QUAESTIO TBRTIA. 

DE PECCATIS PRUDENTIAE OPPOSITIS. 

35. Peccata opponuntur prudentiae per excessum 
vel defectum : per defectum, illa quae proveniunt ex 
defectu prudentiae vel eorum quae ad prudentiam requi- 
runtur, et generali nomine imprudentiae vocantur ; per 
excessum, illa quae aliquam similitudinem cum prudentia 
habent et contingunt per abusum eorum quae ad pruden- 
tiam requiruntur, et ideo falsa prudentia vocantur. 

Articulus I. 

De Imprudentia. 

S. Th. II-II, q. 53 et 54. 

36. Imprudentia sumitur i° negative pro sola absentia 
prudentiae, et sic potest esse sine peccato, uti patet in 
pueris ; — 2° privative pro carentia prudentiae quam quis 
potest et debet habere, et sic est peccatum indirecte volun- 
tarium, ratione negligentiae seu omissionis, quia aliquis 
non sufficienter studet prudentiam habere ; attamen non 
est peccatum speciale sed generale, i. e. quodcumque 
peccatum seu conditio omnis peccati : in omni enim 
includitur peccato, cum nullum fiat sine defectu in actu 
rationis dirigentis — - 3 0 contrarie pro imprudentia directe 
et in se intenta , qua scii, ratio directe movetur et agit 
contra prudentiam, spernendo et repudiando consilium 
(iudicium, praeceptum) rationis aut regulas divinas ; 
quod raro fit : hoc est peccatum commissionis speciale 
secundum rationem propriam prudentiae, ex genere suo 
mortale 2 , et ideo in confessione declarandum si sit gravis 
contemptus divinarum regularum ; secus est veniale. 

37. Variae species imprudentiae. — Imprudentia 
dividitur in varias species : 

1) Per oppositionem ad virtutes adnexas, et diversos 
actus rationis, distinguitur 

1. Cfr. q. 53, a. 2, et q. 51, a. 1, ad 3. Hinc videtur esse peccatum 
amissionis , quamvis aliqui, ut Caietanus, dicant reduci ad commissionem ; 
sed est quaestio de nomine. Est peccatum contra praeceptum affirmativum 
prudentiae ; hoc non est speciale praeceptum sed generale ; unde illud 
est peccatum generale, non per essentiam quatenus praedicatur de omni 
peccato, sed per participationem quatenus includitur in omni peccato, 
sicut in omni peccato est quod sit contra charitatem Dei et sui. 

2. Est peccatum commissionis contra praeceptum negativum non 
contemnendi consilia et regulas divinas ; speciale quia directe et in se 
voluntarium, sicut velle rectitudinem prudentiae est specialis actus 
virtutis. — Plures, ut Lessius et passim Iesuitae qui illum exscribunt, 
aiunt imprudentiam esse venialem ex genere suo et solum mortalem 
per accidens ; unde praecipitatio et inconsideratio solum sunt mortales 
ratione periculi peccati mortalis, — inconstantia solum si ex voto vel 
praecepto quis teneatur persistere in sententia, aut ab ex tr inseco v. g. 
propter scandalum, — negligentia solum si omittatur id quod sub mortali 

a) contra consilium et eubuliam : praecipitatio (over- 
haasting, voorbarig oordeel) qua, neglectis variis modis 
inquisitionis et pertransitis necessario considerandis, aliquis 
per impetum voluntatis vel passionis statim opus aggreditur 
veliudicatde mediis illud exequendi.Unde est defectus in 
inquisitione rationis , quatenus ratio non ordinate descendit 
ad executionem operis per media secundum gradus requi- 
sitos qui sunt 5 partes integrales, scii, memoria praeteri- 
torum, intelligentia praesentium, solertia in considerandis 
futuris eventibus, docilitas per quam aliquis acquiescit 
sententiis maiorum, et ratiocinatio unum altero conferens : 
cum enim illae omnes vel plures illarum negliguntur, 
adest inordinatio consilii. Quod si fiat ex contemptu 
consilii, vocatur temeritas fvermetelheid) ; 

b) contra iudicium ac synesim et gnome : inconsideratio 
(1 onbedachtzaamheid ’, onbezonnenheid) qua quis, omissa dili- 
genti inspectione, contemnit vel negligit attendere ea ex 
quibus rectum iudicium procedit ; unde est defectus in 
iudicio intellectus practici 1 ; 

obligat vel si sit periculum peccati mortalis. Ratio illorum est quia 
solus defectus prudentiae sine defectu alterius virtutis est defectus in 
solo actu rationis, qui non est magnus : rectitudo rationis enim non 
quaeritur propter se, sed propter opus dirigendum, ita pravitas aesti- 
manda est ex opere quod sequitur. 

Sed nullus defectus rationis practicae existit solus, ergo semper et 
per se adest defectus alius virtutis, sicut etiam nunquam exercetur 
sola prudentia, sed semper simul cum aliqua alia virtute, quae proinde 
est materia propria prudentiae ; — et ideo defectus prudentiae non est 
mortalis per accidens, sed per se et ex genere, quia defectus magnus 
in alia virtute est defectus in materia propria prudentiae. Secus prudentia, 
quae dicitur virtus maxime necessaria (I-II, q. 57, a. 5), tantum obligaret 
sub levi! 

Obiiciunt a) exemplum mendacii, quod de se est veniale. Sed hoc 
non probat, quia mendacium esse potest sine laesione alius virtutis. 

b) Etiam allegant S. Thomam qui, q. 54, a. 3, ait negligentiam esse 
mortalem vel ratione necessitatis ad salutem vel ratione causae : utrum- 
que per accidens, quia non consideratur solum peccatum imprudentiae 
specie distinctum sed simul cum opere quod ex negligentia omittitur, 
et hoc est per accidens. — Sed id falsum est : negligentia semper consi - 
deratur cum opere omisso, et ita consideratur secundum se, quia opus 
ponendum est propria materia prudentiae. Et etiamsi verrnn esset de 
negligentia, non adhuc de imprudentia : illa est per omissionem, haec 
est per commissionem. 

1. Cfr. q. 53, a. 4, ad 2 : « Consideratio eorum quae in consilio atten- 
duntur, ordinatur ad recte indicandum. Et ideo consideratio in iudicio 
practico perficitur. Unde etiam inconsideratio maxime opponitur 
rectitudini iudicii >. 

c) contra praeceptum et prudentiam proprie dictam : 
inconstantia ( wankelmoedigheid ', onbestendigheid, onstand- 
vastigheid) quae est recessus a bono proposito statuto, quo 
ratio, ob levia motiva, et sine ulla vel sine iusta causa 
repudiat quod antea recte dictaverat ; 

d) contra sollicitudinem (vigilantiam in exequendo) ad 
prudentiam stricte dictam et praeceptum requisitam : 
negligentia ( nalatigheid ). 

2 ) Per oppositionem ad partes integrales in prudentia requisitas. 
Sed quia omnes illae ordinantur ad dirigendos praedictos tres 
actus rationis, de quibus sub i°, inde oppositae imprudentiae ad 
peccata superius enumerata reducuntur. 

3) Per oppositionem ad diversas prudentiae species, dividitur 
in imprudentiam personalem, regnativam, politicam, oeconomi- 
cam, militarem. 

38* Imprudentiae causa. — - Praecipitatio, inconsidera- 
tio, inconstantia maxime oriuntur ex luxuria, quae usum rationis 
maxime impedit, eo quod animam absorbet et trahit ad delectatio- 
nem sensibilem, dum perfectio intellectualis virtutis consistit in 
abstractione a sensibilibus. Et quamvis invidia, ira, avaritia, 
ambitio, etc. etiam pertrahant rationem ad aliud, luxuria ipsum 
rationis iudicium extinguit. 

39. Negligentia sumitur dupliciter: i° generaliter, pro 
omissione cuiuscumque actus debiti, et sic non opponitur 
prudentiae sed virtuti in cuius materia versatur, v. g. 
negligentia in consilio, in restitutione, aut in oratione 
opponitur eubuliae, iustitiae, aut religioni ; 2 0 pro defectu 
sollicitudinis in efficaciter imperando, requisitae scii, in 
actu rationis ad excitandam et dirigendam voluntatem 
in executione operis ; et sic opponitur prudentiae stricte 
dictae : est scii, actus rationis non praecipientis quando 
debet aut eo modo quo debet. — Differt itaque ab in- 
constantia : haec est ex debilitate rationis quae non tenet 
se firmiter in bono proposito concepto ; ac denotat levi- 
tatem animi in sententia semel prudenter suscepta. E 
contra negligentia est omissio sententiae et praecepti : ratio 
deficit in praecipiendo quae fuerunt consiliata et iudicata. 

Negligentia peccatum mortale esse potest (Prov. XIX, 
16) : a) per se, ex parte eius quod negligitur, si sit aliquid 
de necessitate salutis $ b) per accidens, ex parte causae, si 


DE IPSA PRUDENTIA 37 

proveniat ex voluntate mortaliter mala v. g. ex contemptu 
perfecto. Secus est veniale, ut si versetur circa aliquid 
parvum, et proveniat ex defectu fervoris. 

40. Animadversio. — Notat Billuart ex S. Thoma : Ne- 
gligentia stricte distinguitur ab omissione, pigritia, torpore et 
inconstantia. Negligentia consistit in defectu interioris actus 
rationis non praecipientis quod debet aut eo modo quo debet. 
Omissio proprie pertinet ad exteriorem actum; pigritia et torpor 
ad executionem , ita tamen quod pigritia importat tarditatem ad 
exequendum, torpor autem remissionem quamdam in executione. 
Tandem inconstans deficit in praecipiendo quasi ab aliquo 
impeditus, negligens per defectum promptae voluntatis (q. 54, 
a. 2, ad 1, 2, 3). Nam « negligentia provenit ex quadam re- 
missione voluntatis, per quam contingit quod ratio non sollicitatur 
ut praecipiat ea quae debet, vel eo modo quo debet » (a. 3). 

Articulus II. 

De Falsa Prudentia. 

S. Th„ IMI, q. 55. 

41. Falsa prudentia est peccatum prudentiae oppositum 
per excessum. Cuius variae sunt species : potest enim esse 
1° abusus ipsius prudentiae a) circa finem falsum, per 
prudentiam carnis , b) circa media falsa, per astutiam seu 
excogitationem et notitiam falsorum mediorum, c) circa 
executionem falsorum mediorum, per dolum in verbis, et 
fraudem in factis ; 2 0 abusus sollicitudinis, per sollicitu- 
dinem excessivam. 

42. Prudentia carnis est circa finem ( voorzichtigheid 
des vleesches of der zoereld, wereldszoijsheid, Lc. XVI, 8) et 
est excessus seu abusus ipsius prudentiae stricte dictae ; 
illa excogitat et dictat media idonea ad finem pravum 
scii, ad perficienda opera carnis seu implendum instinctum 
naturae corruptae 2 (Rom. VIII, 5-7; Gal. V, 16). Unde 


1. Hinc prudentia falsa non necessario iudicat erronee errore specu- 
lativo, quia media possunt esse vere idonea ad finem, et non necessario 
iudicat ea esse absolute bona, sed esse nobis convenientia ad finem 
propositum. Sed est practice falsa, quia est causa pravae electionis : 
non enim conformis est ad appetitum rectum, sed conformis ad affectum 
inhonestum. 

2. Opera carnis in praesenti intelliguntur non sensu stricto theologico, 
sed sensu generaliore Apostoli de omnibus operibus naturae corruptae; 

est habilitas ad inveniendas et adhibendas vias ad malum 
operandum. Cum in omni peccato inveniatur, sicut vera 
prudentia in omni virtute 1 , hinc non est peccatum di- 
stinctum ab ipso opere malo, nisi directe sit- et in se vo- 
luntaria, praecise quatenus prudentiae opponitur. 

Est peccatum mortale si quis pravum finem sibi con- 
stituat ut finem ultimum seu totius vitae : eo ipso enim 
avertitur a vero ultimo fine, Deo; ut si procedat ex affectu 
mortaliter malo, vel aliquis propterea paratus sit pec- 
care mortaliter, v. g. si bonum temporale praeferret 
bono animae aeterno. Si autem quis finem malum parti- 
cularem sibi proponat absque eo quod avertatur ab ultimo 
fine, est peccatum veniale, v. g. si adhiberet studium ad 
solam voluptatem. 

43. Variae species sunt circa media : 

a) astutia ( listigheid , arglistigheid, sluwheid, doorslepen- 
heid) quae est excessus seu abusus in consilio (et iudicio) ; 
ista ad finem sive bonum sive malum excogitat media non 
vera sed falsa, simulata vel apparentia. Est scii, peritia in 
excogitandis viis non veris sed simulatis, ad consequendum 
finem sive bonum sive malum. Est peccatum quia etiam 
ad bonum finem non oportet falsis viis pervenire sed 
veris ; mortale si procedat ex affectu mortaliter malo, vel 
grave nocumentum inferat (II Cor. IV, 2) ; 

b) dolus, et c) fraus (bedriegerij , bedrog in woord en 
daad) quae non sunt nisi actus externus et executio astu- 
tiae : dolus principaliter per falsa verba, quae principalem 
locum tenent inter signa ; fraus per facta falsa. 

44. Sollicitudo excessiva ( overdreven bezorgdheid) seu 
immoderata potest esse : sive temporalium, scii, n imi a 
occupatio animi in rebus temporalibus acquirendis vel con- 
servandis ; sive futurorum, scii, nimia animi occupatio 


quae sunt triplicis generis secundum triplicem perversam concupiscen- 
tiam.Unde prudentia carnis potest distingui triplex : terrena, animalis 
seu stricte carnalis, et diabolica, prout tendit ad bona temporalia, ad 
voluptatem, vel ad superbiam ( hebzuchtige , vleeschelijke of dierlijke, 
eersuchtige v.), 

1. « Omne peccatum opponitur prudentiae sicut et prudentia parti- 
cipatur in omni virtute » q. 55, a. 2, ad 3. 


circa futura praesertim necessaria ad vitam, cum anxietate 
et parva fiducia divinae providentiae 1 . Tripliciter potest 
esse illicita : a) si temporalia tamquam finem ultimum 
quaeramus, ea praeponendo spiritualibus, quod est mortale; 
— b) si superfluum studium adhibeatur ad temporalia 
acquirenda vel conservanda, ita quod retrahamur a spiri- 
tualibus debitis : id est mortale si retrahat a spiritualibus 
sub gravi praeceptis, secus est veniale ; — c) si solum 
sit timor superfluus, scii, ne faciendo quod fieri debet, 
necessaria nobis deficiant : hoc est veniale, nisi per accidens 
esset effectus vel causa peccati mortalis. 

45. Causa falsae prij 4 entiae. — Falsae prudentiae 
species maxime oriuntur ex avaritia quae maxime opponitur 
virtuti iustitiae, in qua usus rationis rectae praecipue elucet. 
Ita g- sollicitudo excessiva ex inordinato habendi amore 
vel amittendi timore. 


1 . Ad opus virtutis requiritur inter alias circumstantias etiam tempus 
debitum, et hoc etiam in interiori sollicitudine locum habet. Sicuti 
tempore aestatis si quis iam sollicitus esset de vindemia, superflue 
esset sollicitus (S. Th., q. 55, a. 7). 

SECUNDA PARS. 


DE VIRTUTIBUS PRUDENTIAE ADNEXIS 

IN EFFORMATIONE CONSCIENTIAE SPECTATIS. 

46. Obiectum tractationis. — Virtutes prudentiae 
adiunctae dantur ad rectum iudicium circa particulares 
operationes efformandum ; ubi praecipue attendendum 
venit iudicium conscientiae moralis. Bonum consilium 
(eubuliae) ordinatur ad rectum iudicium practicum (syne- 
sis vel gnome) per quod terminatur, sicut iudicium ordi- 
natur ad imperium seu praeceptum, quod iudicium 
mandat executioni. Sicut ergo praeceptum est actus pro- 
prius et praecipuus ipsius prudentiae, ita rectum iudicium 
conscientiae, quod ex consilio praerequisito est efforma- 
tum et secundum quod est praecipiendum, est quidam 
actus proprius vel praecipuus virtutum adnexarum quibus 
utitur prudentia ad suum proprium finem x . Unde post- 
quam diximus de ipsa prudentia, iam speciatim dicen- 
dum venit de virtutibus ipsi adnexis in practica efformatione 
conscientiae spectatis 1 2 . 


1. Ita loannes a S. Thoma, in I-II, q, 18-21, disp. 12, a. 14 et 16 ; 
Suarez, in I-II, disp. 12, n. 8 ; Laymann, Th. M., de consc., c. 2, n. 3 ; 
Mercorus, Basi? totius moralis theologiae, a. 1 ; Contenson, Theol. mentis 
et cordis, diss. 3, spec. 1, q. 1. ; Gotti, Th. Sch.-dagm. de consc., dub. I, 
XV, et 2 ; BiJluart, Theol., de a. h., diss. 5, a. 1 ; Patuzzi, Th. M. I, de 
consc., a. 1, Vt ; et inter recentiores : Beaudoin, Tr. de Conscientia , p. 9 ; 
Priimmer, Th. M. I, n. 303 ; Aertnijs-Damen, Th. M. I, n. 4S bls , 
Garrigou-Lagrange, in Rev. Thomiste, I925, p. 346 ; Dumas, Th. M. I, 
th. XX, B. 

2. S. Thomas de virtutibus prudentiae adnexis non agit in speciali j 
quod tamen solet facere pro virtutibus pertinentibus ad alias virtutes 
cardinales. Id forsan explicari potest ex eo quod ordinentur ad operandum 
una cum prudentia, et non ad officia separatim exercenda; etiam ex 
eo quod immediate versentur circa particularia et contingentia, et ideo 
minus ad scientiam pertinent sed magis ad quamdam artem directionis 
vitae. Cum autem quaestiones speciales de conscientia et de eius effor- 
matione magnum locum iam obtinuerint in theologia practica, ideo 
specialiter sunt attendendae ac speciatim considerandae ; et quidem 
in tractatu de prudentia et virtutibus ipsi adnexis, ad quem pertinent 
tamquam ad proprium locum. Cfr. ea quae scripsimus in Revue des 
Sciences philosophiques et theologiques, 1926 : Quelle place faut-il assigner 
au trait 4 de la Conscience ? 


Sufficit autem considerare conscientiam antecedentem 
circa agenda in futurum, nec speciatim oportet respicere 
conscientiam consequentem circa facta praeterita : ex 
conscientia antecedenti enim facile diudicatur actus post- 
quam factus est, quia secundum eosdem habitus et secun- 
dum eadem principia fit examen de factis, et consilium 
ac iudicium de faciendis. 

47. Quid ex parte generali scientiae moralis sup- 
ponimus notum. — Ex parte generali theologiae moralis, 
quae agit de conscientia morali in generali, plura iam didici- 
mus in praesenti breviter rememoranda, scii. : 

1) Quid sit conscientia moralis antecedens. Est iudicium 
proxime practicum de honestate actionis, i. e. iudicium 
intellectus practici dictans de bonitate vel malitia eorum 
quae hic et nunc, i. e. in individuo spectatis omnibus 
circumstantiis, sunt agenda, seu affirmans actum in parti- 
culari et in concreto esse licitum vel illicitum et ideo ponendum 
aut omittendum a nobis. Conscientia itaque est iudicium 
non mere speculativum de sola veritate rei, sed practicum 
de honestate actionis, et quidem proxime practicum ita ut 
praeluceat operationi hic et nunc ponendae eamque dirigat, 
ut sit honesta. 

2) Quod conscientia, cum sit iudicium, est actus, non 
habitus permanens, et ideo distinguitur : 

a) A synderesi ( sens des dvidences ; bevattelijkheid der 
grondbeginselen of grondregels), quae est habitus primorum 
principiorum practicorum (v. g. Bonum est faciendum, 
malum est vitandum), et a scientia morali ( 'kennis der zede- 
leer), quae est cognitio habitualis acquisita conclusionum 
generalium ex primis principiis deductarum de bonitate et 
malitia actuum in genere et in abstracto (v. g. furtum est 
malum) ; conscientia est actuale iudicium, scii, conclusio 
particularis ex primis principiis deducta de bonitate et 
malitia actus in particulari et in concreto, qualis est hic et 
nunc cum fine et omnibus circumstantiis ab agente ponen- 
dus (v. g. hic actus est furtum et a me nunc vitandus). 

Synderesis et scientia moralis sunt habitus qui efformant 
iudicium speculative practicum de moralitate obiectiva et materiali 

actuum nostrorum secundum se, seu in genere et in abstracto 
(quid in genere sit bonum vel malum), et remote dirigunt praxim; 
conscientia est iudicium practice praciicum de moralitate sub- 
iectiya et formali actuum nostrorum in particulari et in concreto 
(quid mihi hic et nunc est agendum et licitum), et proxime 
dirigit actus nostros. 

b) Item a lege, quae est norma universalis a legislatore 
permanenter imposita, et per synderesim vel scientiam 
moralem cognita, de bonitate et malitia actuum in genere, 
dum conscientia est applicatio legis ab unoquoque homine 
privato facta ad casum seu actum particularem hic et 
nunc ponendum, qua iudicat an iste actus sit legi conformis 
vel non. Unde lex dicitur regula remota et obiectiva, 
conscientia regula proxima et subiectiva actuum nostrorum. 
Moralitas scii, actus non est a lege ut est secundum se, 
sed prout per notitiam et iudicium conscientiae nobis 
applicatur. 

c) Item a prudentia, quae est virtus cardinalis inclinans 
ad tres actus seu functiones : ad recte inquirendum et 
existimandum omnes circumstantias actus concreti, — ad 
bene iudicandum de eius convenientia et moralitate, et 
rectam conscientiam efformandam, — maxime autem ad 
praecipiendum id quod iudicium conscientiae dictat x . 
Conscientia recta autem est aliquis actus prudentiae, 
mediantibus virtutibus adnexis efformatus 1 2 . 

Conscientia tamen ab omnibus praedictis pendet, quia 
unaquaeque earum concurrit ad ipsam recte efformandam, 
ut postea dicetur (v. g. n. 56). 

3) Quod conscientia sit regula proxima et subiectiva 
omnium actuum humanorum, obligans non vi sui et ex 
seipsa, sed vi praecepti divini, quia applicat regulam ob- 
iectivam et remotam seu legem ad casum particularem. 
Est scii, intimatio et quasi promulgatio legis in actu 
secundo quoad actum hic et nunc ponendum. Legi con- 


1. « Patet qualiter differunt synderesis, lex naturalis, et conscientia ; 
quia lex naturalis nominat ipsa universalia principia iuris ; synderesis 
vero nominat habitum eorum ; conscientia vero nominat applicationem 
quamdam legis naturalis ad aliquid faciendum per modum conclusionis 
cuiusdam » S. Thomas, in II Sent., d. 24, q. 2, a. 4. 

2. Iudicium praeparatur ab eubulia ; elicitur a synesi (vel gnome) 
sub directione prudentiae quae imperat. 


\ 


venit vis obligandi ; atqui conscientia legem applicat ; 
ergoWdem est vis obligatoria conscientiae quae est legis. 
Et qiiia omnis obligatio legis a lege aeterna Dei est deri- 
vanda^ conscientia vox Dei vulgo appellatur. 

« Conscientia, ait S. Bonaventura, II Sent., d. 39, a. I, q. 3, 
est sicut praeco Dei et nuntius ; et quod dicit, non mandat 
ex se se^ mandat quasi ex Deo, sicut praeco, cum divulget 
edictum regis ; et hinc est quod conscientia habet virtutem 
ligandi ». Hinc agere contra conscientiam praeceptivam nunquam 
potest esst licitum : Quod fit contra conscientiam, aedificat ad 
gehennam. Ita Innocentius III, in c. 13, X, 2, 13. 

Sicut autem distinguitur lex praecipiens, prohibens, 
permittens; consulens, ita et conscientia. 

4) Ad hoc autem quod sit regula actuum nostrorum, 
duas habere\debet qualitates: oportet scii, recta sit simul 
et certa : 

a) ex parte obiecti debet esse recta; regula enim et mensura 
non potest esse falsata, sed debet esse adaequata seu vera 
et recta ; unde conscientia debet esse recte applicans legem 
et ita saltem practice vera seu conformis appetitui recto 
(finis honesti debiti), ita ut actus conscientiae conformis 
vere sit honestus et conformis legi aeternae, supremae 
regulae moralitatis ; 

b) ex parte subiecti debet esse certa : regula enim et 
mensura non potest esse ambigua sed debet esse certa ; 
— secus enim non posset homo certus esse de honestate 
suarum actionum ponendarum, et sic perpetuo exponeretur 
proximo periculo formaliter peccandi. 

Quae in parte generali plene fuerunt demonstrata et ex 
infra dicendis magis patebunt. 

48. Materia tractanda eiusque divisio. — His positis, 
eum non semper statim et facile conscientia recta et 
certa possit haberi, iam investigandum est quomodo pru- 
denter sit procedendum in praxi ad conscientiam rectam 
et certam efformandam ; unde dicemus de variis statibus 
seu speciebus conscientiae in speciali, de modo conscientiam 
in singulis statibus efformandi,ac de modo peccandi quan- 
tum ad conscientiam, non recte illam efformando vel 
contra eam agendo. 

Omnes autem status defectuosi reducuntur ad /tres 
categorias : defectum rectitudinis seu veritatis, defectum 
certitudinis, defectum veritatis simul et certitudinis, fande 
dicendum tribus in capitibus : j 

1) de modo efformandi conscientiam rectam ad/ remo- 
vendum errorem ; 

2) de modo efformandi conscientiam certam ad tollen- 
dam incertitudinem ; 

3) de modo efformandi conscientiam rectam simul et 
certam, in casu incertitudinis simul et erroris. 

Primum est de efformatione conscientiae rectae : 1. de 
obligatione ac mediis sollicite efformandi conscientiam 
rectam ; — - 2. de speciebus conscientiae ex parte obiecti 
seu rectitudinis : a. de conscientia vera ; b. de conscientia 
invincibiliter erronea ; c. de conscientia vincibiliter erro- 
nea ; — 3. de practica efformatione conscientiae rectae in 
seipso et in aliis. 

Secundum est de efformatione conscientiae certae : 
1. de obligatione et mediis sufficienter efformandi con- 
scientiam certam ; — 2. de speciebus conscientiae ex 
parte subiecti : a. de conscientia negative dubia ; b. de 
conscientia positive dubia ; c. de conscientia opinativa 
seu probabili ; d. de recto usu opinionum probabilium ; 
— 3. de practica efformatione conscientiae certae in seipso 
et in aliis ; — 4. de peccato agentis contra conscientiam. 

Tertium est de efformatione conscientiae rectae simul et 
certae, i. e. de speciebus conscientiae ex parte obiecti 
simul et subiecti : a. de conscientia perplexa ; b. de 
conscientia laxa ; c. de conscientia scrupulosa. 

In quo ordine non consideramus separatim singulas virtutes 
adnexas : eubulia enim connaturaliter simul exercetur cum aliis, 
quia iudicium supponit deliberationem consilii et deliberatio 
consibi iudicio terminatur ; synesis autem et gnome pari modo 
procedunt in efformatione iudicii conscientiae. Nihilominus prima 
pars praecipue pertinet ad eubuliam, quia rectitudo iudicii 
praesertim pendet a deliberatione praecedenti (S, Th., q. 51, 
a. 2, ad 2 j a. i, ad 1) ; altera pars Spectat ad synesim (aut 
gnomen), quia certitudo est qualitas iudicii (q. 51, a. 2, ad 2 ); 
in tertia, omnes virtutes adnexae conspiciuntur simul. 


\ CAPUT I. 

de Efformatione conscientiae rectae 

\ AD REMOVENDUM ERROREM. 

I QUAESTIO PRIMA. 

\ DE OBLIGATIONE AC MEDIIS 
SOLLICITE EFFORMANDI CONSCIENTIAM RECTAM. 

49. Thesis. Ad prudenter agendum homo tenetur 
adhibere seriam sollicitudinem ad inquirendam et 
semper habendam conscientiam rectam et veram. 

Probatur A i° Conscientia non est nisi praeco et nuntius 
Dei. Iamverp quilibet praeco diligens omnino esse debet 
ut nihil aliud renuntiet nisi veritatem sibi a mandante 
commissam. Ergo omnis homo obligatur seriam adhibere 
diligentiam ut eius conscientia fideliter renuntiet leges a 
Deo sancitas, quae vitam moralem regunt. 

2° Qui tenetiir servare leges, diligentiam tenetur adhibere 
ad illas cognoscendas et inquirendas, quia est medium ad 
illas in suis actionibus servandum omnino necessarium ; 
quodsi non diligenter inquireret, esset in ignorantia vin- 
cibili et culpabili. Atqui conscientia non est nisi notitia, 
intimatio legis in actu secundo, et applicatio legis ad 
actum particularem. Ergo homo qui tenetur leges servare, 
tenetur ad conscientiam veram et rectam habendam, qua 
lex cognoscatur in actu secundo et applicetur ad actus 
particulares. — Confirmatur; Quaelibet lex imprimis ad sui 
cognitionem obligat ; unde adagium : Lex agendi legem 
sciendi importat. 

50. Diligentia in efformatione conscientiae requisita 

non est summa et extraordinaria, usurpando omnia media 
possibilia (v. g. consulendo omnes doctos civitatis et post, 
alias provincias adeundo) : id esset onus intolerabile, et 
anxietatibus, turbationibus ac scrupulis daret locum per- 
petuis ; sed sufficit ordinaria et moralis, quae sola naturae 
humanae accomodata est quamque solent in simili negotio 
habere homines prudentes et timorati, attendendo ad 

conditiones personarum et gravitatem legum aliasque cir- 
cumstantias loci, temporis, etc. Unde maior requiritur 
quo gravior est res, tum in se (v.g. pro lege divina /quam 
pro humana), tum in suis consectariis (v. g. si damnum 
pro proximo), quo persona est magis exculta et/ maiora 
media habet investigandi veritatem, quo magis deligatur 
ex officio ad aliquid Cognoscendum vel bonum procuran- 
dum aut malum cavendum, quo rationes videntur maioris 
ponderis, quo res maiorem moram patitur, etc i 

Sic rudi ordinario sufficit Consulere parochum aut con- 
fessarium ; theologo et confessario maior adhibenda est 
diligentia, proprio studio et plures auctores consulendo. 

51. Media perveniendi ad conscientiam rectam et 

veram. — Solent recenseri sequentia : j 

i a) propria consideratio et cognitio scientiae mdralis, statui et 

conditioni agentis proportionata, ad acquirendam/ intelligentiam 
rei praesentialiter agendae : rationem enim habet homo ut 
seipsum dirigat. Ad hoc requiritur sinceritas animi in desiderio 
et studio veritatis, ut homo non proprium Commodum aut 
utilitatem quaerat, aut indulgere cupiditati vel pfassioni, sed Deo 
placere in suis actibus intendat j i 

b) consultatio peritorum (praecipue superiorum) doctis utilis, 
aliis autem necessaria j ad quam etiam spectant exemplum 
bonorum et timoratorum sine scrupulo sic operantium. Doctus 
scii, consulat doctiores vel et aequales, quales in gravi negotio 
temporali consuleret, indoctus maxime superiores v.g. parochum. 
Ad hoc requiritur docilitas ; 

c) oratio ut Deus lumen et gratiam tribuat : agitur enim de 
cognitione acquirenda ad recte agendum in ordine ad salutem ; 
unde petitur consilium Spiritus sancti ; 

d) remotio impedimentorum quae impediunt perceptionem prac- 
ticae veritatis, scii, malorum habituum, passionum, praeiudi- 
ciorum. Haec mortificatio omnino necessaria est quia practicum 
iudicium rationis, ob malam animi inclinationem, saepe a 
veritate deflectit 1 2 . 

Quae media adhibenda sunt non quidem cum summa sed 
cum morali diligentia quali prudentes utuntur in rebus suis 1 . 

52. Animadversio. — Qui negligens est in inquirendo 
ad efformandam conscientiam rectam, peccat peccato praecipi- 
tationis. 

1. « Sincera conscientia quae sine duplicitate intentionis est, procedit 
de corde puro, scii, a vitiis expurgato (I Tim. I, 3), et de conscientia 
bona, i. e. secundum Bemardum, cui ratio decepta non est, nec valde 
perversa » S. Antoninus, Summa theologica, p. I, c. X, § V, coi. 185. 

2. Cfr. II-II, q. 180, a. 3, ad 4. 

\ QUAESTIO SECUNDA. 

\ DE SPECIEBUS CONSCIENTIAE 
tX PARTE OBIECTI SEU RECTITUDINIS. 

53. alatus quaestionis. — Inquisitione habita ad ip- 
veniendim conscientiam de actus moralitate, triplex inde 
nasci potest status seu species conscientiae ex parte obiecti 
seu rectitudinis : ratione enim conformitatis cum lege, 
conscientia est vera vel erronea prout veritatem dictat vel 
falsitatemi Vera scii, si dictat licitum vel illicitum esse 
quod reverti tale est ; erronea si exhibet aliquid ut illicitum 
quod reveni est licitum, aut vice versa : haec autem est 
invincibiliter^ erronea si hic et nunc morali diligentia vinci 
nequit. ; vincibiliter erronea si morali diligentia hic et 
nunc vinci pbtest, sed voluntarie non vincitur sive directe 
de industria, Isive indirecte ex negligentia. 

Hinc quaesitur utrum singulae istae conscientiae sint 
regula sufficiens ad prudenter agendum, seu practice vera. 

1 Articulus I. 

Q e Conscientia vera. 


S. Th. I-^I, q. 19, a. 3. ; Q. D. de Ver. 17, a. 3. 

54. Thesis. Copscientia vera est per se regula agendi 
prudenter quajm sequi possumus ; imo est obliga- 
toria, si sit praecipiens vel prohibens, ita ut teneamur 
ipsi conformari tum negative non agendo contra 
illam, tum positive agendo iuxta illam. 

Declaratur : Conscientia vera a) est illa quae ex principiis veris 
dictat aliquid in particulari esse licitum vel illicitum quod 
revera tale est ; 

b) est regula agendi secure, ita ut semper possimus ipsi con- 
formari, et iuxta eam agendo et nos ipsi conformando, bene 
agamus ; 

c) aliquando, nempe si praecipiat vel prohibeat, ipsi conformari 
etiam tenemur. 


Probatur : Conscientia, quia intimat et applicat legem, 
est regula proxima actuum humanorum ex qua pendet 
eorum moralitas. Sed conscientia vera applicat legem : 

est scii, praeco fidelis. Ergo actus qui illi regulae confor- 
matur est prudens et moraliter bonus, et qui ab illa /egula 
deficit est moraliter malus. / 

Confirmatur : i) Conscientia vera est quasi promulgatio 
legis relate ad actum particularem facta nobis per rationem. 
Sed legem certo cognitam sequi tenemur. Ergo J 

2 ) Unde Scriptura Rom. XIV, 23 : Omne quoji non est 
ex fide (bona fide, de bonne foi; uit goeder trouw) peccatum 
est ; i. e. quod non est conforme conscientiae Jseu quod 
non est ex persuasione seu iudicio conscientiae/ peccatum 
est. / 

55 * Sensus doctrinae. — Conscientia vera dicitur a) pru- 
dens regula per se i. e. ex natura sua, quia fideliter «xhibet legem 
ut est in se ; unde est simpliciter recta et sub omni respectu, 
formaliter et materialiter, acproinde regula est absdute et in omni 
eventu, et ideo actus ipsi conformis est per se prudens et bonus j 

b) regula est obligatoria si sit praecipiens ve( prohibens : si 
enim consulit vel permittit, contra illam agere npn est illicitum, 
quia non tenemur facere vel omittere quod nulla/ lege praecipitur 
vel prohibetur, quamvis tamen consulentem ijlicitum sit con- 
temnere etsi non teneamur implere 1 . At semper possumus 
agere secundum conscientiam veram, imo /ius ita agendi 
habemus. / 

56. Efformatio conscientiae verae. — Conscientia 
vera formatur ratiocinio recte deducto ex j principiis veris. 
Cuius Maior, quae enuntiat principium [universale, est a 
synderesi, v. g. Malum est vitandum ;j — minor, quae 
spectat factum particulare, est a ratione recte aestimante 
omnes eius circumstantias, v. g. hanc summam pecuniae 
Petri, ipso inscio, hic et nunc, sine ulla ratione auferre 
est malum (v. g. quia prohibitum a Deo, vel a lege humana, 
vel inhonestum,etc.).Adquam minorem recte efformandam 
ratio uti potest tum scientia morali in quantum regulam 
generalem applicat ad actum particularem, tum prudentia 
ad recte aestimandum omnes circumstantias, per eubuliam. 
Conclusio est ipsum iudicium conscientiae : ergo hanc 
pecuniam Petri, ipso inscio, hic et nunc sine ulla ratione 


1. « Ad consilia dicimur non ligari. Qui consilium praeterit non 
peccat, dummodo absit contemptus * Q. D. de Ver. 17, a. 4. 


auferre est mihi illicitum et vitandum. Quae conclusio 
enuntiatur per synesim. 

Sic\taque efformari vera conscientia potest : 

«Qu\d malum est vel lege Dei prohibitum est vitandum. 

« Atqui concubitum cum hac muliere soluta(vel coniugata, 
vel propinqua vel sacra) hic et nunc habere est malum 
vel lege pei prohibitum. 

« Ergo concubitum cum hac muliere hic et nunc habere 
est vitandum ». 

Ratiocinium istud non semper formatur explicitum, sed 
saepius adist implicitum. 

1 Articulus II. 

De Conscientia invincibiliter erronea. 

S. Th. I-IL q. 19, a. 5 et 6 ; Q. 17 de Verit., a. 2 et 4 ; 
in II Serit., d. 39, q. 3, a. 2 ; Quodl, III, a, 26 et 27. 

57. Conscientia invincibiliter erronea est illa quae, 
ex falsis principiis sed invincibiliter reputatis veris, iudicat 
aliquid in particulari esse licitum vel illicitum quod non 
est revera tale. Quamvis enim in Maiore synderesis errare 
non possit quoad prima principia, ratio tamen in minore 
errare potest cirfca principia particularia, et in conclusione 
circa actum particularem. Et quidem conclusio, seu ipsa 
conscientia, potest esse falsa dupliciter : a) ex parte ma- 
teriae , quia deducitur ex principio falso, v.g. : Quod non 
est prohibitum nbn est malum ; atqui furtum ad subve- 
niendum pauperi, mendacium ad auxilium proximo feren- 
dum, non est prohibitum ; ergo non est malum ; b) ex 
parte formae, quia male deducitur ex principiis veris, quae 
non recte applicantur, v. g. : Obediendum est Deo ; 
atqui Deus praecipit indigenti subveniendum ; ergo hic 
et nunc tali proximo subvenire debeo. Qui secundus error 
tamen reduci potest ad priorem, quia in tali ratiocinio 
semper implicite affirmatur ab homine principium falsum, 
scii, seita ratiocinando recte procedere et recte concludere ; 
quod in casu est falsum. 

58. Thesis. Conscientia invincibiliter erronea est 

per accidens regula agendi prudenter quam sfequi 
possumus ; imo etiam obligatoria, si sit praecipiens 
vel prohibens, ita ut ipsi conformari teneamur^ tum 
negative non agendo contra illam, tum positive 
agendo iuxta illam. I 

Probatur: i) Conscientia est regula proxima actuum 
humanorum quatenus nuntiat legem quam applicat actioni 
particulari. Atqui semper prudens et licitum /est sequi 
legem falso nuntiatam, sed bona fide aestimatim veram, 
quia est velle servare legem et illam revereri f; e contra 
semper illicitum est agere contra legem etiam falsam, sed 
aestimatam veram, quia est velle recedere a lege et con- 
temptus legis. Ergo licitum est agere secundum conscien- 
tiam invincibiliter erroneam, malum contra/ illam agere. 

2) Qui bona fide intendit bonum, habet bonam volun- 
tatem et bene agit ; qui vult peccatum, /habet malam 
voluntatem et peccat. Atqui qui agit secunduiji conscientiam 
invincibiliter erroneam vult bonum, quia fjlcit quod bona 
fide iudicat esse bonum ; qui agit contra ha^ic conscientiam 
vult peccatum, quia facit id quod iudicat esse malum. 
Ergo qui sequitur conscientiam invincibiliter erroneam 
bene agit, qui contra eam agit peccat. I 

3) Omne quod non est ex fide peccatum estt Rom. XIV, 23). 
Sed qui agit contra conscientiam invincibiliter erroneam 
non agit ex bona fide, ac proinde pe<jcat. Et hic est 
sensus Apostoli, qui ait peccare comedentes qui ex igno- 
rantia invincibili suspicabantur illicitum esse edere cibos 
a lege mosaica prohibitos. Cfr. ICor. VIII,7; Gal. V, 3 ; 
Ioh. IX, 41 ; XV, 21-24 > Prop. 2. damn. ab Alex. VIII E 

Fundamentum resolutionis est quod voluntas fertur in ob- 
iectum non secundum quod est in se sed ut proponitur a ratione 
et conscientia ; similiter lex aeterna Dei non obligat secundum 
quod est in se sed in quantum cognoscitur et promulgatur et 
applicatur actibus nostris a conscientia 1 2 . 


1. o Tametsi detur ignorantia invincibilis iuris naturae, haec in statu 
naturae lapsae operantem ex ipsa non excusat a peccato formali ». 

2 . « Cum actus recipiat speciem ab obiecto, non recipit speciem ab 
obiecto secundum materiam obiecti, sed secundum rationem obiecti, 
sicut visio lapidis non recipit speciem a lapide sed a colorato quod est 
per se obiectum visus » S. Thomas, Quodl. III, c. 27. Cfr. I-II, q. 19, a. 5. 



conscientiae suae (n. 17) ; quod facit non quidem ex 
iudicio directo circa moralitatem obiectivam, sed ex iudicio 
reflexo circa moralitatem formalem. 

Ad quod intelligendum, animadvertere oportet duplex 
distingui posse iudicium proxime practicum : unum di- 
rectum et erroneum circa obiectum ut est in se, alterum 
reflexum et verum circa obiectum prout subest actui 
intellectus reflectentis. Primum est conclusio syllogismi : 

« Quod lex iubet est faciendum. 

« Atqui lex iubet furari aut mentiri ad alteri auxiliandum 
(inimicum occidere, abortum procurare, foetum caedere, 
aut pollutionem sanitatis causa procurare, hodie audire 
missam, etc.). 

«Ergo id teneor facere ». 

Quo casu, minor est falsa, et ideo neganda conclusio. 

Sed alio modo reflexo concipi potest ratiocinium : 

« Quod post diligens examen apparet bonum faciendum 
et praeceptum, certo mihi est bonum et licitum et obli- 
gatorium. j 

« Atqui post diligens examen bonum et faciendlim mihi 
apparet furari aut mentiri ad alteri auxiliandum, etc... 

«Ergo certo mihi est bonum et licitum ac obligatorium». 

Hoc iudicium verum est : cum enim minor syllogismi 
respicit non veritatem iudicii sed eius existenciam, vera 
est, ac proinde vera est conclusio, tamquam iudicium 
practicum de moralitate actionis hic et nunc ponendae. 

Porro hoc ultimum iudicium reflexum magis proxime 
est practicum quam primum, quia illud supponit et magis 
respicit omnes circumstantias actus v. g. ex parte agentis ; 
et ideo potius est dicendum iudicium conscientiae quam 
primum. Imo tale iudicium reflexum implicite comitatur 
omnem conscientiam prudenter efformatam, quia unus- 
quisque implicite sibi dicit se prudenter ium sufficienti 
diligentia procedere in diiudicandis actibus suis ponendis. 
Unde bene dici potest conscientiam invincipiliter erroneam 
ratione iudicii directi, esse rectam et practice veram 
ratione iudicii reflexi. 

Vim obligandi talis conscientia accipit non ex lege 
particulari circa quam errat, sed ex universali principio 
legis naturalis : Quod cognoscitur ut bonum est faciendum, 
quod cognoscitur malum est vitandum. Huic principio 
conformatur, et ita conformis est legi aeternae et practice 


l|/ f I* Corollaria practica. — Ex praedictis concluditur 

1) illum cui conscientia invincibiliter dictat se teneri ad 
mentiendum (aut furandum), ut liberet proximum e periculo 
vitae, non peccare si mentiatur, imo peccare si non mentiatur ; 
e contra illum cui conscientia dictat mentiri esse mortale, peccare 
mortaliter si mentiatur ; 

2) illum qui putat esse ieiunium quando non est, ob erroneam 
conscientiam peccare, si non ieiunet ; item illum qui putat esse 
audiendum sacrum, dum a lege excusatur, peccare contra con- 
scientiam si non audiat ; 

3) illum qui in lecto sumit mulierem quam invincibiliter putat 
uxorem (uti Iacob) non peccare ; e contra qui sumit solutam 
quam putat esse coniugatam reum esse adulterii ; 

4) illum qui putat occidere hominem et occidit cervum, 
incurrere homicidii reatum ; e contra illum qui ex errore invin- 

cibili {lutat occidere cervum sed occidit hominem, non incurrere 

5) illum qui consumit rem suam quam putat esse alienam, 
peccarecontra iustitiam, graviter vel leviter, secundum persua- 
sionem Conscientiae ; e contra illum qui invincibiliter putat 
hominem mortaliter vulneratum posse occidi ne amplius dolo- 
res patiatur, non peccare si occidat. 

Articulus III. 

De Conscientia vincibiliter erronea 

S. Th., iisdem in locis. 


62. Conscientia vincibiliter erronea est illa quae, ex 
falsis principiis et vincibiliter reputatis veris iudicat aliquid 
in particulari esse licitum vel illicitum quod non est revera 
tale. Oritur ex insufficienti diligentia in inquirendo de 
moralitate actus, ita ut morali diligentia deponi possit sed 
ex incuria non deponatur ; quae incuria est voluntaria, sive 
indirecte ex negligentia, dum quis advertat ad obligationem 
ulterius inquirendi, sive etiam directe ex contemptu : 
Voluntaria scii, est ad modum quo ignorantia voluntaria 
esse potest. Hinc eodem modo ac ignorantia, secundum 
diversos gradus voluntarii, distingui potest conscientia er- 
ronea : simpliciter vincibilis — crassa aut supina — et affectata. 

Ita iudex qui, advertens se causam non sufficienter 
cognoscere, nihilominus fert sententiam et perfectiorem 
notitiam non vult comparare, temere se exponit periculo 
errandi. 


63. Thesis. Conscientia vincibiliter erronea non est 
regula agendi prudenter et licite, utpote exponere 
periculo formaliter peccandi nata, sed regulariter 
diligentioreveritatis inquisitione est deponenda, ita 
ut peccet ille qui eam sequatur permittentem, et 
qui contra eam agat praecipientem aut prohiben- 
tem. 

Probatur : Qui contra talem conscientiam agit, praeci- 
pientem vel prohibentem, facit quod iudicat esse malum 
et sic peccat; qui sequitur eam permittentem, facit id quod 
non potest prudenter iudicare vere licitum et bonum eo 
quod negligenter inquisivit et iudicavit de moralitate sui 
actus, et ita temere operatur et se exponit periculo proximo 

formaliter peccandi et peccat. « Peccat agendo contra eam, 
eligendo malum quod iudicat esse malum peccat vero 
agendo iuxta eam quia, cum errorem vincere debeat et 
possit, illum non deponendo temere operatur » / S . Al- 
phonsus, Th. M., 1. 1, n. 4. 

Confirmatur : 1) Qui advertit ulterius esse inquirendum 
de veritate honestatis sui actus et non facit, committit 
peccatum praecipitationis contra prudentiam i® consilio ; 
unde cum tali imprudentia nec statuere vafet regulam 
prudenter agendi. Cfr. Ioh. IX, 41 5 XV, 24. 

2) Qui agit conformiter ad conscientiam vincibiliter 
erroneam, de facto agit contra legem ; nec excusatur quia 
ignorantia legis est hic et nunc voluntaria. 

Hinc ille qui, ut proximo succurrat, sibi mentiendum aut fu- 
randum esse erronee sed vincibiliter iudicat, simul advertens 
obligationem veritatem ulterius inquirendi, peccat sive iuxta 
conscientiam furetur, sive contra conscientiam non furetur. Et 
tamen non sequitur eum esse simpliciter perplexum aut necessario 
peccare, quia potest tertium aliquid facere, quo facto non incidat 
m peccatum, seu. conscientiam erroneam deponere : sicut 
sacerdos qui tenetur celebrare missam et est in peccato, peccat 
non celebrando, et etiam celebrando. 

64. Sensus doctrinae. — Conscientia vincibiliter erro- 
nea dicitur non esse regula agendi sed ordinario et regulariter 
esse deponenda, quia nata est causare peccatum, dum scii, 
malum permittat aut bonum faciendum prohibeat. Nam una datur 
exceptio, si ageretur de actu certe in se bono quem quis erronee 
existimaret esse praeceptum, vel de actu indifferenti certe non 
praecepto quem erronee existimaret esse prohibitum: tunc posset 
sequi conscientiam erroneam, nec teneretur eam deponere, quia 
m casu nullum adesset periculum peccandi. 

Ita si quis cx errore voluntario existimaret esse ieiunandum 
proldbitani Um ^ acrum ’ aut venat -ionem esse die dominica 

•u v' Animadversiones. — i° Ut contra conscientiam vin- 
cibiliter erroneam agendo quis peccet, debet actio esse libera 
rlinc non pecgat 

a) qui incarceratus omittit audire sacrum si in carcere non 
celebratur, dum tamen ipse se peccare putat ; 

b) scrupulosus qui putat inhonestas vel blasphemas cogita- 
tiones semper esse peccata, dum efficere nequit ut mentem non 
subeant ; 

c) item qui omnino involuntarie patitur distractiones in oratione, 
vel nocturnam pollutionem in somno, aut puella fluxum men- 
struum, dum tamen peccatum esse putet. 

2“ Conscientia vincibiliter erronea nullo sensu recta aut vera 
est, nec etiam practice et secundum iudicium reflexum, quia, 
deficiente inquisitione sufficienti, non potest agens dicere in 
veritate : « omnibus diligenter consideratis », nec sincere iudicare 
actum esse bonum. Unde talis conscientia est simpliciter erronea 
et etiam practice falsa. 

QUAESTIO TERTIA. 

DE PRACTICA EFF ORM ATIONE CONSCIENTIAE 
RECTAE. 

66. Depositio conscientiae erroneae et efformatio 
conscientiae rectae. — Qui ob seriam rationem se 
conscientiam habere erroneam dubitat vel suspicatur aut 
certus est, ita ut ipsa iam vincibilis fiat, ad prudenter 
agendum tenetur ulteriorem inquisitionem et novam deli- 
berationem instituere cum sufficienti et morali diligentia, 
ut sibi efformet rectam et veram conscientiam, ac erroneam 
deponat, uti patet ex n. 49. 

Id autem prudenter facere oportet, non temere , ne con- 
scientiam sine sufficienti ratione mutet et sic se exponat 
periculo errandi et male agendi ; — sed solum propter 
gravia et sufficientia motiva rationis vel auctoritatis,quibus 
prudenter iudicabit prius iudicium fuisse erroneum et mot 1 - 
va quibus nitebatur esse insufficientia, at e contra iudicium 
oppositum esse fundatum (cfr. n. 51). Quodsi, adhibita 
morali diligentia, ratio sufficiens alicui non occurrat ut 
assensus prudenter praebeatur opposito, eo ipso error 
evadit invincibilis. 

Ut autem animadvertit Sylvius, in I-II, q. 19, a. 5, q. 6, 
censetur conscientiam, quam quis erroneam habet, temere depo- 
nere 1) is qui eam non curat, sed perinde agit vel omittit ac si 
nullius rei haberet conscientiam ; 2) item qui pro sua voluntate, 
nullo examine praemisso, avertit animum a dictamine conscientiae 
ne malus deprehendatur sed ut liberius agat et operetur quod 
velit sine actuali remorsu : ita conscientiam contemnit, sicut 
ille qui affectat ignorare an contractus qui proponitur ineundus 
sit licitus nec cupit examinare eius circumstantias ne forte de- 
prehendat esse iniustum (item an liber sit prohibitus...); 3) item 
qui ad deponendam conscientiam etiam erroneam movetur 
rationibus aliquibus sed levibus Vel insufficientibus, v. g. (notat 
Scavini) qui ratiunculis quibuscumque, modo libertati favent, 
cito acquiescit, aut nimis facile credit doctoribus loquentibus 

sibi placita, et non consulat (ut alibi notat Sylvius) doctiores qui 
sunt extra suspicionem quod ex malitia vel ex negligenda illum 
sint decepturi. 

67. Signa quibus dignosci valeat conscientia vinci- 
biliter erronea, possunt recenseri sequentia : 1) si quis 
viderit alios bonos aliter agere ; 2) si timeat vel suspicetur 
de malitia suae actionis et tamen sine sufficienti fundamento 
iudicet esse licitam ; 3) si de malitia actionis aliquo modo 
fuerit monitus ; 4) si putaverit ulterius esse investigandum 
et confessarium vel alium virum prudentem esse interro- 
gandum, et voluntarie occasionem inquirendi neglexerit. 

Quodsi ista signa absint, generatim erit conscientia 
invincibiliter erronea. 

Similibus signis confessarius iudicare poterit conscien- 
tiam sui poenitentis vincibiliter esse vel invincibiliter 
erroneam ; nimirum 

a) si agitur de primis principiis iuris naturae et proximis 
conclusionibus, vincibilis praesumitur ; 

b) item si de obviis obligationibus statui propriis, v. g. 
mater non mittens filium ad missam vel catechismum, 

c) E contra si poenitens sit ordinarie diligens et accu- 
ratus in his quae homines probi servare solent, facile 
censebitur inculpabilis, v. g. si sufficientem diligentiam 
adhibet ad cognoscenda officia status, et multa cognoscit, 
sed unum ignorat ex inadvertentia, censetur non culpa- 
bilis ; non ita si sit delinquere solitus ; 

d) item si doluit cum errorem detexit : id excludit 
culpam praesentem in conscientia, non tamen semper 
culpam in causa ; 

e) item si res sit scitu difficilis, facile praesumi potest 
error invincibilis. 

Ad hoc autem investigandum, interrogari poterit poenitens : 

1) an quamdam indecentiam in actu adverterit, 

2) an aliqua saltem dubitatio de liceitate praecesserit actionem, 

3) an conscientia suggesserit esse investigandum, vel inter- 
rogandum confessarium aut alium virum prudentem, 

4) an ab interrogando abstinuerit ex verecundia mali moralis 
aut metu; non ex verecundia solum agendi contra civilitatem 
v. g. loquendo de menstruo. 

Quae si omnia neget, invincibilis iudicanda est ; si affirmet 
ordinario vincibilis censeri poterit conscientia. 


' ]68. Officium efformandi conscientiam aliorum. — 

Qui alios instruere et dirigere eorumque conscientiam 
efformare habent officium, sicut parentes, puerorum in- 
stitutores, pastores, concionatores, catechistae aliique edu- 
catores, sedulo curent ut sibi commissos recte instituant 
in conscientia vera. Speciatim * 

1) Vitent exaggerationes et non proponant tamquam 
praecepta quae non sunt certo talia, sed solum ut consilia 
vel pias consuetudines, nec ut mortalia peccata quae forte 
tantum sunt venialia 1 . 

2) Unde inconsulto et male agunt, v. g. parentes et 
nutrices, qui ut infantulos a malo avertant, omnia esse 
gravia peccata ipsis persuadent vel esse valde detestanda 
aut ducere ad infernum : sic enim mens tenera et credula 
saepe imbuitur erroribus qui cum aetate crescunt, et 
quibus implicata conscientia saepe occasio est peccandi 
ubi nulla est peccandi materia, vel peccandi graviter ubi 
est sola materia levis. 

3) Non ob conscientiam consequentem alios dicant reos 
aut non reos. Conscientia antecedens enim sola, tamquam 
regula, influit in actum ponendum vel omittendum, con- 
sequens actum in esse morali constitutum supponit ; unde 
peccatum praeteritum non pendet a sequenti iudicio 
doctoris aut confessarii, sed a dictamine conscientiae 
antecedentis, a dictamine practico quod quis agendo habuit. 

Hinc a) monenda est plebs Christiana formalem actuum 
humanorum bonitatem vel malitiam non a consequenti conscientia 
desumi sed ab antecedente ; 

b) inepte agunt qui post opus patratum incipiunt angi et e 
libris vel a confessario exquirant num peccaverint, et decipiuntur 
rudes qui, dum libros legunt vel conciones audiunt, iudicant se 
in quibusdam peccasse, quamvis de malitia illorum actuum inter 
agendum nunquam cogitaverint aut suspicati fuerint ; — item 


1. Hinc, animadvertit S. Alphonsus, Th. M., 1. V, n. 52, m quale 
discrimen se immittet qui rigidas doctrinas sectatus, facile damnat 
homines de peccato mortali in iis in quibus gravis malitia evidenti 
ratione non apparet, eos sic exponendo periculo damnationis aeternae ; 
et idem dicendum est de iis qui de facili notam laxitatis inurunt sententiis, 
quae aperte improbabiles non videntur ». Unde S. Thomas, QuOdl. IX, 
15 : a Omnis quaestio in qua de peccato mortali quaeritur, nisi expressa 
veritas habeatur, periculose determinatur...^ i error quo creditur esse 
mortale quod non est mortale, ex conscientia ligat ad peccatum mortale ». 

e contra qui in dubio agunt et postea, cognoscentes actionem 
i positam non esse malam, non amplius anguntur. Nam iudicium 

; subsequens non influit in moralitatem actus praeteriti, sed illa 

[ tota pendet a dictamine conscientiae antecedente et concomitante 

- actum ; 

c) unde in his poenitentes potius instruendi sunt quam interro- 

! gandi, nisi interrogatio fiat ad melius eos dirigendos in posterum ; 

d) prudenter tamen facit ille qui superiores interrogat, ut 

! veritatem cognoscat, quo pacto scii, in futurum in simili casu 

| se gerere possit aut debeat. 

( 4) Quodsi quemdam errorem in conscienda detegunt, 

I, officium illorum est ut illum corrigant. 

69. Confessarii tamquam doctoris et medici of- 
ficium est poenitentis efformare bonam, et reformare con- 
; scientiam erroneam nocivam. Et quidem instructio poeni- 

i tentis est utilis et ideo facienda generatim 

1) si error sit vincibilis et graviter culpabilis, v. g. si 
I’ quis non sit in bona fide sed dubitet, ut si interroget 1 , 

! 2) si error brevi fieret vincibilis, ut si quis ignoret leges 

) quae diu ignorari nequeunt v. g. prima principia et proxi- 

i mas conclusiones iuris naturae vel officia status obvia 

i! (sacerdotis, patris, iudicis, etc.), 

j 3 ) si error non sit graviter culpabilis, sed nocivus 

1 poenitenti v. g. si versetur circa necessaria ad salutem vel 

I; ad absolutionem, vel inducat occasionem aut periculum 

I proximum peccandi aut perseverandi in peccato, vel causa 

■ sit existimandi peccatum esse quod non sit, aut esse mortale 

quod sit veniale, 

4) imo etiamsi error sit invincibilis et favorabilis, sed 
monitio verisimiliter sit profutura, saltem post tempus, nis i 
timeantur graviora incommoda pro aliis, ut peccata for- 
malia vel gravia damna ut scandalum, odia, rixae, v. g. 


1. Ita per se loquendo, quia, si veritatis cognitio certo esset gravius 
obfutura, dissimulandum foret a confessario, ac si non audivisset, aut 
dicendum opus non esse iam de hoc agere : interim posse eum facere 
id quo iudicat Deum non offendi ; — dummodo tamen exinde non pute- 

tur confessarius approbare malum. Similiter cavendum confessario est 
ne, si fructus non speretur, plus respondeat quam necessarium sit aut 
quam interrogetur, v. g. si quis obstrictus voto simplici castitatis, 
interroget an matrimonium, propter votum, fuerit invalidum, respon- 
deat negative, tacendo de debito ; si quaerat, an debeat coniugi debi- 
tum reddere, respondeat affirmative, tacendo de obligatione non ue- 
tendi. Cfr. S. Alph., 1 . VI, n. 616. 

e dissolutione matrimonii invalidi : ita si uxor posset de 
matrimonii nullitate moneri sine ullo periculo, sed peri- 
culum peccandi formidandum esset ex parte mariti. 

Ratio est quia leges sunt divulgandae et cognoscendae 
ut observentur, et munus est confessarii qua doctoris ut 
instruat poenitentes circa illas si hoc absque incommodo 
notabili fieri potest. 

E contra generatim est omittenda propter maius malum, 
scii, si error non sit graviter culpabilis ac 

a) monitio dubie profutura est et aeque dubie nocitura, 
dubio positivo \ quia magis praecavendum est peccatum 
formale quam materiale ; 

b) magis, si verisimiliter non sit profutura, nisi tamen 
maius damnum timeatur sive publicum (v. g. magnum 
scandalum) sive tertii (v. g. omissio restitutionis) sive 
ipsius poenitentis (ut prava consuetudo v. g. pollutionis 
difficulter vincenda) ; 

c) maxime si certo non profutura j nisi tamen silentium 
aequivaleat approbationi, v. g. si sacerdos taceat inter- 
rogatus aut videns laedi bona plurium, vel nisi ex non 
monitione sequatur magnum damnum plurium aut pu- 
blicum, quia bonum commune aut plurium praeferendum 
est bono privato: ita per se si sacerdos invalide consecrans 
sit aut docens errores, vel coniuges cum aliqua bona fide 
actum matrimonii exerceant ita ut generationem impediant ; 
— non autem si sequatur damnum unius quia bonum spiri- 
tuale poenitentis est praeferendum. 

70. De Educatione conscientiae 2 . — Ut homo pru- 
denter valeat efformare conscientiam suam, ratio indiget 
speciali educatione et formatione, mediis naturalibus et 
supernaturalibus acquirenda. 

I. Media naturalia sunt : A. Institutio directa per doc- 
trinam ; ad quod educatores (parentes, magistri, cate- 
chistae, etc.) sedulo etpedetentim inculcent discrimen esse 


1. In dubio negativo facienda est quia nemo praesumitur malus 

nisi probetur. _ 

2, Desumpta sunt ista ex Tanquerey, n. 422 sq. et ex Prilmmer, 
n. 353 sq. Cf. potest Gillet, Viducation de la conscience. 



60 SUMMA THEOLOGIAE MORALIS 

inter bonum et malum, quasdam actiones divinae rationi 
et voluntati esse conformes, alias omnino difformes, ut ita : 
infantes assuescant bonum peragere ex convictione et non 
tantum propter mercedem aut laudem obtinendam, aut ad 
vitandam punitionem, persuasi praecipuam mercedem si- 
tam esse in conscientiae testimonio et approbatione Dei. 

Quare i) ipsis inculcetur necessitas sequendi bonam copscien- 
Uam, scii. a) attentas aures praebendi conscientiae, quasi voci 
ipsius Dei, et b) in actionibus non voluptatem aut proprium 
commodum tamquam finem quaerendi, sed quidquid honesti 
quidquid sancti, quidquid Deo placens ; c) si vero de liceitate 
alicuius actionis dubitant, peritos et honestos adeant, non autem 
pravos aut imprudentes. 

2) Quo melius ut officia cognoscant, et diligentius ea ad- 

impleant, eis exponere necesse est non solum quid agere debeant, 
mi declarando videlicet rationes propter quas hoc facere* 

illud autem vitare debeant : ita enim, non ex caeco instinctu, 
sed ex intima animi persuasione bonum facere discent. 

3) Dum vero horror peccati iis incutitur, nihil falsi aut minus 

veri dicatur : ita minuta peccata non exhibeantur ut crimen 
enorme, sed ut veniale, quamyis tamen ut inhonestum et ignobile 
sedulo fugiendum. 6 

B. Institutio indirecta per exempla ; cum enim iuniores 
imitari soleant quod prae oculis habent, si praeclaras ac- 
tiones a parentibus, magistris, aliisque educatoribus peractas 
vident, eo ipso ad praeclare agendum movebuntur, dum 
e contra facile pravis exemplis ad malum pertrahuntur. 

Unde i) si aliquando alicuius pravae actionis testes sint, hanc 
ipsam opportunitatem educatores arripiant ut turpitudinem istius 
actionis manifestent, et peccati horrorem et odium in animos 
inspirent ; 

2) curent pariter ut iuvenes illos tantum libros legant in 
quibus virtutis exempla laudantur, vitia autem severe damnantur : 
ex iis enim quae legunt mens ad bonum vel malum vehementer 
iertur ; 

3) item ut iuvenes illos socios frequentent, qui honeste et 
Christiane se habent : sensim sine sensu iudicia et modum 

plecti m ur r - Um , qulbuscum sae P e conversamur, plerumque am- 

4) si impossibile sit illos omnes vitare qui perverse agunt 
quam citissime discant adolescentes pravorum iudicia contemnere! 
et non obstantibus contrariis opinionibus et exemplis, secundum 
conscientiae dictamen et legem Dei viriliter agere. 



C. Conditio in illo, cuius conscientia efformanda est. 

requisita est perfecta sinceritas non solum cum aliis sed et 
cum seipso, quae obtinetur fideli, continua et candida 
perscrutatione propriae conscientiae, qua proprias actiones 
diiudicet ac si essent ab alio peractae. 

De quo Chrysostomus : « An non codicem domi habes, in 
quo quotidianas rationes scribas ? Habe item codicem in conscientia, 
et quotidiana peccata scribe ; v. g. cum in lecto tuo iaces, nec 
quisquam est qui tibi negotium facessat, antequam somnus 
irrepat libellum in medium produc, et peccata tua tecum reputa, 
dicens apud teipsum : Numquid hodie vel sermone, vel opere 
peccavi?... Cum autem ea supputas, animum tuum suspende, 
ipsum lancina, ipsum gehennae metu aperi... ut postero die ad 
perpetranda peccata segnior accedas » (in ps. 2, hom. 2, n. 5-6). 
Revera qui serio et sincere suas actiones recogitat et discutit, 
suorumque peccatorum causas investigat, et consectaria praevidet, 
facilius et efficacius de praeteritis delictis dolet, futura praecavet, 
et hoc modo recte suam conscientiam format, quae secus, saepe 
delinquens absque poenitentia, laxa evaderet. 

II. Media supernaturalia sunt : A. Oratio frequens et 
fervens ad Deum, Patrem luminum, ut velit nos illuminare 
de sua ratione et voluntate, qua est suprema morum regula, 
ac dare robur quo facilius legem adimpleamus. 

« Da mihi intellectum (Domine), et scrutabor legem tuam, et 
custodiam illam in toto corde meo... Da mihi intellectum, et 
discam mandata tua » (Ps. CXVIII, 34-36, 73). « Vota, quae- 
sumus, Domine, supplicantis populi coelesti pietate prosequere: 
ut ea quae agenda sunt, videant, et ad implenda quae viderint, 
convalescant » 1 . 

B. Christianarum virtutum praxis cum pugna strenua 
contra inordinatas passiones. 

Siqut enim conscientia facile obnubilatur passionibus et pravis 
actionibus frequenter repetitis, quae sunt quasi densus fumus 
radios limpidos rationis intercipiens, ita haud parum illuminatur 
bonorum operum assidua praxi : multo distinctius enim veritates 
morales percipimus, quando puro corde et sincera voluntate 
quid agendum sit absque ullo praeiudicio quaerimus. « Unus- 
quisque iudicat prout affectus est » (I-II, q. 58, a. 5). Quapropter 
experientia quotidiana constat homines captivos sub iugo passio- 
num habere conscientiam laxam et erroneam ; e contra magis 
teneram delicatamque fieri conscientiam eorum qui virtutibus 
colendis totos se devovent. 

C. Sqcramentalis confessionis frequentatio , et obedientia 

I. Orat, dominicae infra Oct. Epiphaniae, 

prudenti directori spirituali praestita : haec enim supponunt 
diligens conscientiae examen cuius utilitatem et ipsi pagani 
agnoverunt, statuentes principium vitae moralis : Nosce 
teipsum. Deinde post secretorum cordis manifestationem 
directori factam, iste, adiutus divino lumine, optima dabit 
consilia. 

Hisce poenitens poterit diiudicare i) quid sit bonum et quid 
magis expediat ; 2) quid praecipiatur et quid consulatur ; 3) quo- 
modo dubia sint solvenda : iuvante enim confessario qui maiori 
scientia et experientia pollet, prudentius ea solvere poterit ; 
4) quaenam media ad perfectionem christianam ducant. Ita tutius 
in viis Domini ambulabit, et rectam omnino sibi conscientiam 
efformabit sub duce illius qui vicem Dei in terris gerit ; unde 
accidit ut, post bonam confessionem et obedientiam praestitam 
directori, omnes conscientiae remorsus cessare soleant. Obedientia 
autem praestanda est confessario non solum a rudibus sed etiam 
a doctis, tum quia saepe impossibile est judicare in propria causa, 
tum quia confessarius est iudex, cui se submittere tenetur qui- 
cumque sacramentum Poenitentiae suscipere desiderat. 

Haec sunt praecipua media ad excolendam conscientiam, ut 
sit divinae rationi et legi conformis, ac proinde tuta norma agendi. 


CAPUT II. 

DE EFFORMATIONE CONSCIENTIAE CERTAE 
AD TOLLENDAM INCERTITUDINEM, 

S. Th. II-II, q. 1, a. 4 ; q. 2, a. 1 3 q. 4, a. 8 ; Q. D. de Ver. 14, a. 1. 

71. Varii status mentis : dubium, suspicio, opinio, 
certitudo. — Praeter certitudinem quae est status mentis 
firmiter adhaerentis ad unam partem totaliter et determi- 
nate, triplex distingui potest status mentis, spectata ad- 
haesione seu assensu ad obiectum : dubitatio seu suspensio 
assensus, — suspicio seu inclinatio ad assensum, — opinio 
seu assensus sed non firmus quia est cum formidine op- 
positi. 

1) Dubium proprie dictum seu positivum est status in- 
tellectus in aequilibrio positi, qui scii, suspendit assensum 
et neutri parti adhaeret nec in unam partem magis de- 
clinat quam in alteram, sed inter utramque fluctuat 
propter apparentem aequalitatem rationum. Differt stricte 
a nescientia quae est suspensio assensus propter defectum 

rationum moventium ad assensum, quaeque improprie 
dicitur dubium et solet vocari dubium negativum. 

(2 Suspicio est status mentis magis declinantis in unam 
partem quam in alteram, quin illi assentiatur, quia pro 
ipsa stat ratio aut excessus rationum paulo maior quam 
pro altera. 

3) Opinio est adhaesio intellectus ad unam partem quin 
totaliter ad illam determinetur, seu acceptio unius partis 
cum formidine alterius, quia sunt rationes sat graviores 
pro una parte quam pro altera 1 . 

Cum in operabilibus humanis, parum pro nihilo repu- 
tetur 2 , quia parum adiuvat vel impedit ad finem con- 
sequendum, et ideo non multum refert utrum sic vel ita 
fiat, ideo leves rationes reputantur nullae, levis rationum 
excessus nullus- Unde quamvis psychologice differant, ta- 
men moraliter suspicio censetur dubium ; dubium posi- 
tivum ob rationes leves censetur negativum ; solum du- 
bium ob rationes graves ex utraque parte aequales Vel 
fere aequales censetur positivum 3 ; opinio gravioribus 
rationibus ita fundata ut contra eam non stent nisi rationes 
leves, censetur certitudo practica ad quam prope accedit 
et a qua levi distantia separatur. Hinc practice non manent 
nisi dubium, opinio et certitudo 4 . 

72. Quid sit opinio probabilis. — Opinio proprie 
sumitur subiective et est iudicium, quo non firmiter sed 
cum formidine oppositi adhaeremus alicui ut. vero, quia 
pro ipso solo stant rationes graves, vel satis graviores quam 
pro opposito 6 ; unde quamvis veritas non manifestetur, 

1. Cfr. II-II, q. 2, a. 2. 

2. « Quod parum est quasi nihil accipit ratio » I-II, q. 14, a - 4 - 
Cfr, S. Alph., Th. M., 1 . I, n. 55. 

3. S. Alphonsus, Th. M., 1 . I, n- 20 ; et Diss. anni 1762. 

4. Cfr. Q. D. de Ver. 14, a. 1. 

5. Ita dicimus propter modum loquendi aequiprobabilistarum qui 
non agnoscunt nisi rationes paulo graviores et notabiliter graviores. Has 
certitudinem late dictam fundare iiobiscum affirmant, paulo gravioret 
autem non sufficere ad fundandam opinionem seu assensum uni paris 
cum formidine alterius est manifestum ; unde opinionem a certitudine 
late dicta practice non distinguunt. — At secundmn alios, rationes 
possunt esse ita notabiliter graviores oppositis ut istis adhaerere intel- 
lectus possit, licet cum formidine oppositi ; quin tamen tam notabiliter 

habetur tamen notabilis apparentia veritatis. Saepe autem 
improprie sumitur obiective pro doctrina cui hoc modo 
adhaeremus ; at id non est opinio sed id quod opinamur 
et iudicio probamus , et ideo proprie vocatur probabile seu 
verisimile; hinc talis doctrina saepe dicitur opinio pro- 
babilis 

Probabile autem est id quod dignum est ut approbetur, 
quod aptum est movere virum prudentem ad assensum 
et meretur assensum viri prudentis ; unde proprie est 
llud pro quo stant rationes absolute graves et relative 
graviores quam pro opposito, et ideo saepius coniungitur 
cum veritate quam cum falsitate ; secus enim approba- 
tionem non mereretur, nec esset dignum ut potius quam 
oppositum approbaretur, nec esset simile vero 2 . Sola ergo 
doctrina magis fundata stricto sensu philosophico est pro- 
babilis ; unde Aristoteles (Top. I, c. 1) : « probabilia sunt 
quae videntur omnibus, vel plerisque, vel sapientioribus, 
atque his vel omnibus, vel plerisque, vel maxime notis ». 

73. Opinio est adhaesio intellectus imperata a vo- 
luntate. — Cum intellectus non habet rei evidentiam, ipsi 
non adhaeret ex necessitate suae naturae qua inimpedi- 
biliter in illam rapiatur, sed adhaeret tantum dependenter 
a libera voluntate quae illum ad assentiendum movet 
(II-II, q. 1, a. 4). Aliud scii, est iudicium quo affirmamus 
pro una parte esse rationes graviores et pro altera parte 

excedant ut certitudinem prudentialem constituant. Ne ergo confusio 
oriatur, abstinemus in definitione a voce : notabiliter, et dicimus opinio- 
nem fundari in rationibus quae oppositis sat multum sunt graviores, ita 
Ut excessus non sit levis sed gravis, quin tamen sit omnino gravis. 

1. Ita passim apud S. Alphonsum et auctores recentes. 

2. Haec definitio a recentioribus Probabilistis quasi unanimiter reficitur, 
imo ut aliquid in Philosophia inauditum habetur ; probabile, secundum 
ipsos, proprie est omne id pro quo stant rationes graves, etiam minus 
graves. Definitio nostra tamen generatim admittitur a philosophis scholae 
Dominicanae « in qua, ut ait S. Alphonsus, Th. M., 1 . I, n. 80, 
semper magna doctrina floruit », imo etiam a quibusdam auctoribus 
e S. I. at communiter tradebatur a philosophis medii aevi. Doctrina 
ista, ait de Caigny, de Genuino morali systemate S. Alphonsi, n. 263, 
« nullatenus discrepare videtur ab antiqua probabilis definitione quam 
Angelicus Doctor aliique scholastici communiter usque ad saeculumXVI 
tradidere : quae doctrina, sicuti quamplures aliae, falsae reformationis 
tempore repudiata fuit ; sed nostris diebus, ut tot aliae, denuo in 
Scholis florescere meretur ». 

non adesse aut adesse minus graves : hoc iudicium est 
necessarium quia intellectus sedulo comparans rationes non 
potest non videre quaenam sint graviores ; aliud iudicium 
quo parti magis fundatae adhaeremus, eamque approbamus 
et nostram facimus : hoc iudicium est liberum ex motione 
voluntatis et est iudicium opinionis, dum prius est praere- 
quisitum ut voluntas possit rationabiliter inclinare intel- 
lectum ad adhaerendum illi parti. 

Hinc voluntas i°) potest assensum non imperare, et sic 
erit causa quod intellectus assensum suspendat ; 

2°) quamvis non possit directe cogere intellectum ad 
hoc quod iudicet adesse rationes graves vel graviores, 
adhaereat tamen minus gravibus ; indirecte tamen potest 
intellectum avertere a graviorum consideratione et illum 
flectere ad considerandas rationes minus graves, quae 
etiam quadam attentione et consideratione sunt dignae l . Imo 

3 °) potest intellectum applicare nunc uni, nunc alteri 

I. Ratio cur voluntas non possit directe determinare intellectum ad 
adhaerendum parti min us fundatae, est quia intellectus non est sicut 
voluntas potentia libera sed necessaria, non aliquid caecum sed lumen 
spirituale, unde maiorem verisimilitudinem necessario videt et in ipsam 
propendet. Id etiam concedere coactus fuit P. Arendt, in sua Crisi 
operis apologetici P. de Caigny, p. 23 : « Idcirco voluntati, unde assensum 
obtineat quem vult, necesse erit ut attentionem mentis quomodocumque 
undem averut a motivis contrariis, curetque deleri memoriam probabi- 
litatis antea iudicaue istorum motivorum, simulque aliunde augeri 
pondera pro parte cui ipsa volunus favet ». Hoc modo indirecto, scii, 
faciendo ut tractu temporis totaliter e mente evanescant per oblivionem 
rationes oppositae, potest voluntas movere intellectum ad adhaerendum 
rationibus minus gravibus. — Quod autem, p. 40, addit voluntatem, 
propter rationem extrinsecam v g. auctoritatem alterius, posse imperare 
acceputionem unius partis ex se aeque probabilis ac altera, admitti 
potest si illa auctoritas probabilitatem unius partis augeat ; vel hoc 
sensu intelligi debet quod auctorius illa est sufficiens motivum iudicandi 
illam partem sequi esse in praxi bonum; non autem quod sit sufficiens 
motivum iudicandi illam partem esse theoretice verisimiliorem. Intel- 
lectus enim necessario videt utramque partem fundari in rationibus 
aequalibus, ac proinde necessario iudicat neutri tamquam verae aut magis 
fundatae esse adhaerendum, et in nullam propendet. « Cum adest, ait 
S. Alphonsus, Th. M., 1 . 1 , n. 71, ex alia parte opinio aeque probabilis, 
tunc ex neutra parte aliqua potest superesse probabilitas, seu probabilis 
ratio apta ad prudentem hominis assensum sibi trahendum ; nam ex 
his aequalibus proprietatibus aliud quam merum dubium non resultat.. 
Id clare docet S. Thomas, De Ver., q. 14, a. 1... Cum duae probabiles 
opiniones occurrant, ipsae adeo iudicium suspendunt ac si nulla ex 
utraque parte probabilitas existeret ». Et n. 78 : « Ubi duae opiniones 
concurrunt aeque probabiles, neutra probabilis, sed tantum dubia 
remanet ». 

parti, ita ut ipse inter utramque fluctuet. Hisce in tribus 
casibus, non agit voluntas conformiter ad naturam rationis, 
nec ideo recte 1 ; quia tamen id facere potest, ideo 

a) opinio aliquando vocatur dubium late dictum 2 , 

b) immoratio intellectus in considerandis rationibus 
minus gravibus, ab aliquibus improprie vocatur opinio; unde 

c) solent moralistae loqui de opinione magis, aeque, et 
minus probabili 3 . Pro ipsis enim probabile sumitur sensu 
lato et est omne id quod, si non probatione, tamen atten- 
tione et consideratione est dignum, scii, id pro quo stant 
ratione? graves, etiam minus graves quam pro opposito. 

74. Varii gradus probabilitatis. — Ratione gravitatis 
fundamenti seu firmitatis motivi, probabile habet plures 
gradus ita ut tanto plus habeat de probabilitate quanto 
habeat de gravitate. Et quidem : 

a) Si absolute spectetur secundum se, ex sua appropin 
quatione ad veritatem, distinguuntur tres gradus : vere et 
solide probabile — valde probabile — probabilissimum, se- 
cundum quod rationes sint graves — aut valde graves — 
aut ita graves ut vix maneat prudens formido oppositi. 

1. < Quoties intellectui certe apparet veritatem multo magis stare 
pro lege quam pro libertate, tunc voluntas nequit prudenter et sine 
culpa parti minus tutae adhaerere : siquidem eo casu homo non proprio 
iudicio innixus operaretur, sed potius per quemdam conatum, quem 
sua voluntate in intellectum inferret, ut a parte quae valde verisimilior 
sibi apparet, removeretur » S. Alphonsus, Th. M., 1 . I, n. 56. El 
n. 69 : « Alterum principium quorumdam probabilistarum est hoc, 
quod cum utraque opinio est probabilis, homo circa opinionem tutiorem 
iudicium suspendit, et probabilitati opinionis benignae se innitens, 
operatur. Sed iuste P. Berti tale principium etiam reprobat j illud enim 
nequaquam de actionis honestate nos certos reddere valet, cum huiusmodi 
suspensio iudicii sit mere voluntaria ; unde excusare non potest, quin 
ignorantia sit vere vincibilis, ideoque eo modo nequit equidem dubium 
deponi ». — Quod et ipse Arendt admittit, o. c. p. 22 : « Voluntas 
equidem recte et absque ulla culpa movebit intellectum ad assensum 
rei ipsi praebendum, si non imperaverit assensum firmiorem quam 
valeant motiva exigere ; culpabiliter vero si induxerit intellectum ad 
assentiendum ipsi rei sive firmius quam motiva ferant, sive absque 
ulla formidine proinde ac si res esset obiective evidens ». 

2. Cfr. S. Alphonsus, Th. M., 1 . I, n, 67. 

3. Modus loquendi etiam explicari potest sensu obiectivo de opinione 

quae apud diversos existit, ita ut opinio quorumdam theologorum alicui 

videatur probabilior et ideo sit sua opinio, et opinio aliorum ipsi appareat 

aeque vel minus probabilis ac alia, et non sit sua opinio. Ita intelligendi 

veteres. 

Infra probabilitatem veram ex motivo vere gravi, haberi potest 
imperfecta apparentia veritatis ex motivo dubie gravi vel ex mo- 
tivis levibus quae non merentur assensum viri prudentis : hanc 
improprie vocant probabilitatem dubiam, vel levem aut tenuem, 

b) Comparative autem ad oppositum distinguuntur : unice 
probabile et non probabile — probabile et aeque probabile — 
probabilius et. minus probabile, — imo etiam multo, valde, 
notabiliter probabilius, et multo minus probabile. 

Ut autem rationes in quibus probabilitas fundatur, recte 
aestimentur, oportet ut considerentur tum absolute, ita ut secun- 
dum se sint graves, tum relative i. e. attentis rationibus in oppo- 
situm 1 : fieri enim potest quod ratio in se gravis, comparative 
ad aliam censeatur levis, v. g. si contraria sit valde notabiliter 
probabilior 2 * * , vel etiam nulla, si contrarium sit certum 8 . 

Non tamen negandum videtur, etiam in re morali, dari posse 
rationes et sententias oppositas vere graves et solide probabiles, 
non tantum quia apparent inter se aequales et aeque probabiles, 
sed etiam quando una videtur magis fundata seu probabilior, 
altera minus fundata et minus probabilis, quin tamen prior 
iudicetur multo, valde seu notabiliter probabilior. Et tunc 
intellectus sententiae probabiliori adhaerendo, potest et debet 
simul iudicare alteram cui non adhaeret esse fundatam et aliquo 
modo, licet minus, probabilem. 

Ratione securitatis, probabile est tutum, tutius vel minus 
tutum, prout omnino removet, aut magis,aut minus removet 
periculum peccandi, sive formaliter, sive etiam materialiter. 

Itaque non idem sonant tutius et probabilius. Probabilitas dicitur 
ex apparentia veritatis, securitas ex remotione periculi, in casu 
peccati ; unde probabilius est quod maiorem apparentiam habet 
veritatis quam oppositum, tutius quod magis removet periculum 
peccandi etiam materialiter, seu transgrediendi legem. Cum ergo 
id quod favet legi magis removeat periculum peccandi quam id 
quod favet libertati, ideo ea pars quae favet legi est tutior et 
quae favet libertati minus tuta. Hinc tutius potest esse minus 
probabile v. g. si existere obligationem minus probabile sit ; — 


1. De illis qui rationes oppositas non ponderarent, scribit Lehmkuhl, 
Th. M., 1 . I, n. 190 : « Qui adeo temere (scii, non ponderando rationes 
contrariae opinionis) opiniones suas effutire consuevit... theologi nomen 
non meretur ». 

2. Tunc prima sententia non potest esse nisi tenuiter et dubie pro- 
babilis, 

3. V. g. ex decreto Ecclesiae. Tunc ex motivis nascitur difficultas 
forsan hic et nunc insolubilis, non autem probabilitas. 

et e contra probabilius potest esse minus tutum si probabilius 
sit obligationem non existere. Ita v. g. opinio S. Bonaventurae 
statuentis esse post peccatum statim confitendum, est tutior ; 
opinio S. Thomae id negantis est probabilior. 

75. Variae species certitudinis. — Certitudo A. alia 
est stricte dicta, fixa, demonstrativa et philosophica seu 
speculativa, quae excludit omnem formidinem errandi, et 
ideo est determinatio intellectus ad unum 1 . Haec ex parte 
elementi negativi, i. e. in quantum excludit omnem du- 
bitationem seu formidinem, non admittit gradus sed est 
in indivisibili ; — ex parte elementi positivi, i. e. in quantum 
obiecto adhaeret, firmiter, est maior vel minor. Et quidem 
ex parte causae i. e. ratione moti vi firmioris et cui magis 
vel minus repugnat error, certitudo naturalis 2 est meta- 
physica, physica et moralis, prout fundatur in essentiali 
rerum necessitate (v. g. principium causalitatis, Deus 
existit), in earum necessitate naturali (v. g. ex hydrogenio 
et oxygenio fit aqua), vel in testimonio aliorum quod 
certo demonstratur in casu non errare (v. g. existit im- 
perium Sinense). Ex parte subiecti vero i. e. ratione 
manifestationis obiecti seu claritatis, est evidens seu intrin- 
seca quae necessitat intellectum, et inevidens seu extrinseca 
quae non necessitat et ex auctoritate aliorum est petita. 

B. Alia est late et improprie dicta, coniecturalis seu 
probabilis, quae non excludit omnem ormidinem, sed 
tantum formidinem rationabilem et prudentem errandi. 
Haec non est stricta certitudo, quia non impedit omnem 
formidinem, sed est maxima probabilitas, et ideo etiam ex 
parte elementi negativi, gradus admittit et est maior vel 
minor, plus vel minus perfecta, prout dubitationem plus 
minusve excludit. A plerisque vocatur moralis : sufficit enim 
in rebus moralibus, et ceteroquin, quamvis non physice, 
tamen moraliter determinat intellectum ad unum, in quan- 
tum deest omnis ratio seria dubitandi quae movet ad oppo- 
situm. Unde quamvis in praxi aequivaleat certitudini quia 

r. « Firmitas adhaesionis virtutis cognoscitivae in suum cognoscibile ». 
S. Thomas, II Sent., d. 26, q. 2, a. 4. 

2. Loquimur tantum de certitudine naturali, et abstrahimus a certi- 
tudine supematurali fidei quae etiam metaphysicam excedit. I, n.721. 

sufficit ad recte et prudenter agendum, nos tamen potius 
reddit moraliter i. e. fere et aequivalenter certos, quam sit 
vera certitudo moralis. Et ideo, ut a certitudine morali 
stricte dicta seu historica distinguatur, melius vocatur 
practica et directiva, quia sufficit ad agendum et dirigendum 
actus nostros ; aut prudentialis, quia sufficit ut homines 
prudenter agant. 

Haec, ratione principii seu causae, est directa, si oritur 
ex principiis propriis seu rationibus ex ipsa re examinanda 
petitis, v. g. ex comparatione cum lege particulari, ex 
institutione Christi, etc., puta an tale opus est servile, aut 
talis modus baptizandi est bonus ; - — vel indirecta, si 
oritur ex principiis rei extrinsecis, v. g. ab auctoritate, 
aut a generalibus et altioribus principiis rationis practicae 
in opem vocatis ad habendam certam normam agendi, 
puta : etiamsi opus sit servile, mihi licitum est quia pastor 
dixit ; etiamsi modus baptizandi forte sit bonus, est illicitus 
quia exponit sacramentum periculo nullitatis. Quae prin- 
cipia a theologis vocantur indirecta seu reflexa, quia in- 
tellectus, supra statum suum incertae conscientiae re- 
flectendo, iis utitur ad eam certam reddendam iudicio 
reflexo \ 

76. Status quaestionis. — Finita diligenti inquisitione 
et deliberatione, ad efformandam conscientiam de mora- 
litate actus in particulari, inde triplex directe nasci potest 
status seu species conscientiae ex parte subiecti seu ad- 
haesionis ad obiectum et certitudinis : conscientia dubia, 
opinativa, vel certa, prout rationes apparent moraliter 
aequales, — vel pro una parte sunt graviores seu proba- 
biliores, — vel convincentes. 

lamvero a) si conscientia sit sufficienter certa, potest 
esse prudens regula agendi ; sed quia b) certitudo absoluta 
aut directa plerumque est impossibilis, non semper facile 
apparet an sit certitudo sufficiens ; c) si autem non sit 
sufficienter certa conscientia, ulterius inquirendum est 

1. Etiam S. Thomas agnoscit principia indirecta, in casu quo gnome 
et epichia interveniunt. Cfr. I-II, q. 57, a. 6, ad ; II-II, q. 120, a. 1 
et 2 ; q. 51, a. 4 ; q. 80, a. 1, ad 4 et 5. 

dummodo adsit fundata spes perveniendi directe ad con- 
scientiam certam, quia id omni diligentia morali curare 
debemus (n. 49) ; quodsi d) iam moraliter impossibile 
appareat, videndum an possibile sit pervenire ad certitu- 
dinem indirectam ex iudicio reflexo. Hinc quaeritur 

1) an adsit obligatio efformandi conscientiam certam, 
et quaenam sit certitudo sufficiens ut conscientia sit regula 
agendi prudenter et practice certa ; 

2) quomodo in casu opinionis vel dubii, secundum pruden- 
tiam possit quis sibi efformare conscientiam indirecte certam, 
quae sit regula agendi prudenter et practice certa. 

77. Varia solutio et diversa theologorum syste- 
mata. — Ad praedictas quaestiones solvendas, varia exco- 
gitata fuerunt a theologis systemata 1 : 

1. Tutiorismus absolutus seu Rigorismus dicit semper im- 
prudens et illicitum sequi partem libertati faventem seu 
minus tutam, nisi sit certa. Hinc effatum : Tutior vel 
certa ; aut : Semper tutius. 

Ita Sinnichius doctor Lovaniensis (f 1666) in libro Saul ex- 
rex I, c. 95, docuisse dicitur; item Wendrochius (pseud. Petr. 
Nicole) et plures Iansenistae. Quod damnatum fuit ab Alexan- 
dro VIII, in prop. 3 : « Non licet sequi opinionem vel inter pro- 
babiles probabilissimam ». 

2. Tutiorismus mitigatus dicit semper imprudens et illi- 
citum sequi partem minus tutam, nisi sit probabilissima. 
Hinc effatum : Tutior vel probabilissima. 

Ita plures doctores Lovanienses, saeculo XVIII : Steyaert, van 
Opstraet, Daelman, Henricus a S. Tgnatio, Dens ; item Fag- 
nanus, Habert, card. Gerdii. 

3. Probabiliorismus dicit genera tim imprudens et illicitum 
esse sequi partem minus tutam, nisi sit manifeste et solide 
probabilior quam opposita. Unde effatum : Tutior vel 
probabilior. 

Ita plures antiquiores thomistae, ut Conradus, Sylvester, Caie- 
tanus, et post annum 1656 usque ad approbationem doctrinae 


1. Brevis excursus historicus de systematibus per modum appendicis 

ponitur in fine voluminis. 


S. Alphqnsi, Dominicani generatim 1 ; etiam plures e S. I., ut 
Thyrsus Gonzalez (f 1681) qui ita docuit obsecundante Inno- 
centio XI 2 . 

Ad hoc accedit systema compensationis , quod dicit se- 
quendum esse probabilius, nisi sit ratio excusans et com- 
pensans probabilitatem transgrediendi legem, et quidem 
proportionate gravis comparative ad gravitatem legis et 
ad eius maiorem probabilitatem. 

Ita Potton, Manier, Laloux, Lehu, Priimmer, Mc. Donald. 

4. Aequiprobabilismus dicit generatim prudens et licitum 
sequi partem minus tutam aeque vel fere aeque probabilem, 
quia lex non obligat nisi saltem sit certo probabilior. Hinc 
effatum : Benignior modo sit aeque probabilis. 

Recentiores tamen aequiprobabilistae, post S. Alphon- 
sum, principio apponunt restrictionem et dicunt licitum 
casu quo dubitetur de legis existentia et libertas possideat ; 
illicitum, e contra, si lex possideat et dubitetur de eius cessa- 
tione, quia non desinit obligare nisi probabilius cessaverit. 
Hinc effatum : Pars pro quo stat possessio, modo sit aeque 
probabilis. 

Haec tamen restrictio non est essentialis systemati, nec ipsi 
propria, cum quidam probabilis tae et eam faciant. 

Aequiprobabilismo videntur iam adhaesisse quidam antiquiores, 
systematice illud proposuerunt aliqui theologi a saeculo XVII, 
maxime propugnavit S. Alphonsus, quem multi secuti sunt, 
etiam plures in schola S. Thomae. 

5. Probabilismus moderatus dicit generatim prudens et 
licitum sequi partem minus tutam solide et vere proba- 
bilem, etiamsi opposita sit certo probabilior .Unde effatum : 
Benignior modo sit solide et certo probabilis. 

Ita B. de Medina anno 1577, et post eum theologi generatim, 
etiam in schola thomistarum, a fine saec. XVI usque ad medium 
saeculum XVII ; praesertim autem theologi S. I. ; a medio 
autem saeculo XIX etiam multi alii. 


1. In capitulo generali O. P. huius anni decisum fuit ut deinceps 
theologi Ordinis impugnarent opiniones laxiores. At non tantum Laxis- 
mum impugnarunt, sed ab hoc momento etiam positive propugnarunt 
Probabiliorismum, saltem generatim, licet id mandatum non fuerit. Post 
approbationes laudativas doctrinae S. Alphonsi plures iam aequiproba- 
bilismum sequuntur, dum aliqui docent systema compensationis. 

2. Systema bene expositum invenies apud Billuart. 

6. Laxismiis seu Probabilismus laxior dicit sernper pru- 
dens et licitum sequi partem minus tutam etiam tenuiter 
vel dubie probabilem. Hinc effatum : Benignior dummodo 
aliqualiter , etiam dubie, probabilis; aut : Benignior nisi 
lex vere certa. 

Ita saec. XVII plures e S. I., uti Ioan. Sanchez, Leander, 
St. Bauny, Escobar, Tamburini, M. Moya ; etiam Diana, thea- 
tinus, qui vocatus fuit : agnus qui abstulit peccata mundi ; 
item Caramuel, cisterciensis, laxistarum princeps. Damnatum 
fuit ab Alexandro VII in prop. 27, et ab Innocentio XI, in 
prop. 1-4, 21 et 64. 

QUAESTIO PRIMA. 

DE OBLIGATIONE AC MEDIIS 

EFFORMANDI CONSCIENTIAM SUFFICIENTER 
CERTAM. 

S. Th. I-II, q. 91, a. 3, ad 3 ; q. 96, a. 1, ad 3 ; 1 I-II, q. 47, a. 9, ad 2 
q. 70, a. 2 ; Quodl. VIII, a. 13. 

78. Thesis. Conscientia certa est regula ad prudenter 
et licite agendum omnino requisita, qua scii, homo 
prudenter sibi efformet iudicium certum actionem 
hic et nunc ponendam licite et honeste poni. 

Certa autem conscientia est illa quae, formaliter in se et in 
omnibus principiis ex quibus immediate formatur, excludit 
formidinem oppositi, et ideo firmiter et absque timore errandi 
dictat aliquid in particulari esse licitum vel illicitum. De tali 
conscientia dicimus eam requiri tamquam regulam agendi. 

Probatur : 1) ex Scriptura , ad Rom. XIV, 23 : Omne quod 
non est ex fide peccatum est. Sed omne quod fit ex conscientia 
incerta non est ex fide seu ex certa persuasione ; ergo 
est peccatum ; 

2) ex ratione : Qui incertus an actio sua sit mala et a 
Deo prohibita, aut prudenter formidans ne prohibita 
sit et mala, nihilominus agit, actionem vult ponere 
etiain si realiter sit mala et prohibita, et sic habet malam 
voluntatem, et contemnit legem Dei, ac se exponit proximo 
periculo peccandi formaliter et peccat (I, n. 214). 

Hinc a) agens cum conscientia incerta violat obligationem de 
veritate inquirendi circa existentiam praecepti, nam omne prae- 
ceptum imprimis obligat ad sui cognitionem ; 

b) prudenter timet per suam operationem peccare formaliter ; 

ergo voluntarie se coniicit in periculum proximum peccandi ; 

c) unde nunquam licitum est agere in dubio practico de 
actionis honestate. 

79. Conscientia sufficit late aut indirecte certa. 

— Ad prudenter et licite agendum sufficit : 

1° Deficiente certitudine stricte dicta, certitudo late dicta. 
Certitudo enim, ait S. Thomas, non est eodem modo 
quaerenda in omnibus, sed in unaquaque materia secundum 
proprium modum. Actiones autem humanae sunt res 
particulares et contingentes, in quibus ordinarie non datur 
certitudo absoluta quae omnem sollicitudinem tollit. Ergo 
sufficit probabilis certitudo quae ordinario et in pluribus 
veritatem attingit, et aliquando, in paucioribus, a veritate 
deficit 1 . — Quodsi certitudo stricta requireretur, ait 
S.Alphonsus 2 ,iugum Dei grave esset ac durum et impor- 
tabile, ad angustias et desperationem incitaret, et sic 
periculo peccandi exponeret. 


1. Ita II-II, q. 47, a. 9, ad 2 ; et q. 70, a. 2 ; item I-II, q. 91. 
a. 3, ad 3, et q. 96, a.l,ad 3 5 comment. in Aristotelem, I Eth., lect. 3, 
— Item S. Antoninus, Sumina Thepl., p. I, tit. 3, c. 10, § 10, loquitur 
de « certitudine probabilis conjecturae » quae « ex probabilibus con- 
jecturis grossis et figuralibus, magis ad unam partem quam ad aliam 
se habentibus » exsurgit. — Quae aliqui, ut Arendt (Crisis Apol. Ae- 
qui prob., pp. 59, 77, 231 sq.)ita interpretati sunt, ac si valerent de sola 
certitudine morali quae circa facta versatur, non autem de conclusionibus 
scientiae moralis pro quibus exigunt certitudinem strictiorem. Haec 
autem interpretatio adversatur S. Thomae qui in Comment. ad Aristo- 
telem etiam loquitur de principiis : « Manifestum est quod materia moralis 
est varia et difformis, non habens omnimodam certitudinem. Et quia 
secundum artem demonstrativae scientiae oportet principia esse conformia 
conclusionibus, amabile est et optabile, de talibus i. e. tam variabilibus 
tractatum facientes, et ex similibus procedentes ostendere veritatem i° qui- 
dem grosse, i. e. applicando universalia principia et simplicia ad singularia 
et composita in quibus est actus... 2 0 oportet ostendere veritatem figuraliter, 
i. e. verisimiliter ; et hoc est procedere ex propriis principiis huius scientiae. 
Nam scientia moralis est de actibus voluntariis : voluntatis autem 
motivum est non solum bonum, sed apparens bonum. 3 0 Oportet, ut 
cum dicturi simus de his quae ut frequentius accidunt, i. e. de actibus 
voluntariis, quos voluntas non ex necessitate producit, sed forte inclinata 
magis ad unum quam ad aliud, ut etiam ex talibus procedamus ut 
principia sint conclusionibus conformia ». Eodem modo S. Alphonsus, 
Th. M., 1 . 1 , n. 56 : « Ubi veritas clare inveniri nequit, tenemur amplecti 
saltem opinionem illam quae propius ad veritatem accedit ». 

Notetur tamen ex praedicta doctrina concludi non posse omnem 
probabilitatem proprie dictam,i.e. opinionem verisimiliorem, constituere 
certitudinem probabilem, sed illam tantum quae magis ad certitudinem 
accedit, seu ut dicunt, opinio vehemens quae est solum cum aliqua seu 
levi dubitatione. 

2. S. Alphonsus, Th. M., 1 . I, n. 82 sq. 

2° Deficiente certitudine directa circa honestatem ma- 
terialem et obiectivam actionis, sufficit indirecta circa 
honestatem eius formalem : tunc enim non requiritur ut 
quis certus sit non esse legem quae actionem prohibeat ; 
sed, etiam si sit lex, se ab illa excusari. Ratio est quia 
saepe alia certitudo, directa, in praxi obtineri nequit, dum 
dubia sint nobis insolubilia, et tamen homo generatim 
agere debeat. Iamvero ad impossibile nemo tenetur, nec 
Deus exigit plusquam conditio humana ferat : ita Caietanus. 
— - Ceterum aliud est veritas opinionis, aliud usus opinionis 
et honestas actionis, et ideo alia sunt principia et rationes 
quibus iudicamus de rei veritate, opinionis probabilitate, 
dubio, etc., v. g. an bellum sit iustum, matrimonium 
validum ; alia quibus iudicamus de actionis honestate, v. g. 
an in tali bello forsan iniusto, imperante superiore, licitum 
sit praeliari, an dubitans de valore matrimonii debitum 
coniugale reddere possit 1 . 

8o. Certitudo practica est varia secundum diversi- 
tatem materiae, personae et circumstantiarum, ita 

ut maior requiratur in rebus magni momenti, personis 
maioris scientiae, circumstantiis quae maiorem diligentiam 
requirunt vel facilius errorem admittunt. Sic consilium 
unius docti vel parochi est prudentia pro rustico vel ope- 
rario, non pro theologo ; et maior requiritur cura ut quis 
prudenter agat in ministrando sacramento quam in ser- 
vanda lege ecclesiastica. 

« Ideo, ait d’Annibale, Summula Theol. M. I, n . . 1 3 1 , uti 
civilia iudicia, licet unius teruncii, ita et poenalia tametsi capitalia 
duorum testimonio finiuntur : scii, quia nemo sui delicti testes 
adhibet. Et in his in quibus mentiri nihil interest testium (e. g. 
cum quaeritur an quis baptizatus fuerit) creditur vel uni testi 
fide digno. In his autem quae nullum testem recipiunt, utimur 
praesumptionibus , v. g. cum dubitetur, an uxor adulterinum 
ediderit ; et quisquis rite baptizatus vel ordinatus fuisse creditur, 
quamvis eius qui baptizavit, ordinavit lateat intentio ». 

Ex omnium autem recentiorum theologorum post S. Al- 
phonsum consensu iam facto, certitudini practicae , quae 
excludit omne dubium rationabile et prudens, aequivalet : 

i° Opinio absolute probabilissima quae in se et vi ratio- 
num in quibus fundatur, reipsa attingit summum proba- 
bilitatis gradum, quamvis non omne dubium prudens 
excludat sed solum grave aut alicuius momenti 1 : huic 
enim non opponitur nisi sententia tenuiter vel potius 
dubie probabilis ; in moralibus autem parum pro nihilo 
reputatur et tenuis probabilitas pro nulla 2 . 

Nec obstat quod agendo sine certitudine aliquis se exponat 
periculo peccandi ; in casu enim non adest periculum proximum, 
sed fere nullum et omnino remotum, et tantum peccandi ma- 
terialiter. Ita docent Theologi contra Tutioristas, qui ad licite 
agendum semper exigebant certitudinem directam et perfectam, 
quam doctrinam damnavit Alexander VIII, scii. prop. 2 : 
Non licet sequi opinionem vel inter probabiles probabilissimam ; — 
et contra Laxistas, qui dicebant sufficere minimam probabili- 
tatem, etiam opinionem dubie vel tenuiter probabilem, quos 
damnavit Innocentius XI, prop. 3 : Generatim, dum probabilitate sive 
intrinseca sive extrinseca, quantumvis tenui , modo a probabilitatis 
finibus non exeatur, confisi aliquid agimus, semper prudenter agimus s . 

2° Item generatim opinio multo, valde seu notabiliter 


r. Certitudo scii, practica perfecta excludit omne dubium prudens 
etiam leve. Certitudo imperfecta excludit omne dubium prudens grave 
seu alicuius momenti ; unde potest quis prudenter dubitare : est pruden- 
tius ; sed non tenetur, quia levis ratio attendi non debet. 

2. Hinc plures theologi distinguunt certitudinem praeficam strictam 
seu perfectam et latiorem seu imperfectam. Bene notat Palmieri (Op. 
theol. mor. Ballerini, I, de Conse, ad n. 117) : Sicuti Philosophi 
merito distinguunt veram et strictam certitudinem quae omnem for- 
midinem excludit, et opinionem probabilissimam quae est certitudo late 
dicta seu practica quae excludit prudentem formidinem ; ita Moralistae 
distinguere voluerunt certitudinem practicam (quam isti vocant strictam 
seu perfectam), et opinionem, infra hanc certitudinem probabilissimam, 
quae ideo non omnem prudentem formidinem excludit. Unde secundum 
S. Alphonsum tenuis probabilitas opponitur certitudini : « Tenuis proba- 
bilitas non impedit quominus habeatur vera certitudo in contrarium, 
intelligendo etiam de certitudine morali (practica) stricte dicta » (Diss. 
anni 1765) ; — et opinioni probabilissimae opponitur probabilitas dubia. 
Opinio infra certitudinem practicam probabilissima, huic tamen aequi- 
valet et dicitur large loquendo moralis certitudo : haec enim certitudo 
plures gradus admittit. Cfr. S. Alphonsus, Th. M., 1. I, n. 40 et 82. 
— Id etiam admittunt Probabilistae, quorum testis sufficiat imus De 
Lugo : 0 Claritatis gratia possumus duos gradus moralis (i. e. practicae) 
certitudinis distinguere. Primus est certitudinis quae excludit omnem 
prudentem formidinem et haec est propria certitudo moralis (practica). 
Secundus est certitudinis minus propriae, quae non excludit omnem 
formidinem prudentem, sed solum dubitationem (positivam) prudentem 
de illo obiecto, vel judicium probabile prudens de obiecto contrario » 
de Fide, disp. 1, n. 316. Possunt tamen imo nomine certitudinis late 
dictae haec omnia intelligi. 

3. S. Alphonsus, Th. M., 1. I, n. 56. 


1. S. Alphonsus, Th. M., 1. I, n. 25. 

probabilior: tunc enim opposita est tantummodo paulo, 
leviter, dubie, imprudenter, et non amplius solide, graviter, 
serio, prudenter probabilis. 

Ita docent contra Tutioristas mitigatos, qui requirebant 
saltem opinionem probabilissimam ; et contra Probabilistas 
laxiores, qui dicebant sufficere opinionem multo aut longe 
minus, vel etiam quasi leviter probabilem 1 , qualis est illa quae 
dicit ad satisfaciendum praecepto audiendi missam sufficere 
praesentiam toto tempore sacrificii, omissa tamen consecratione, 
quia communio est pars principalior ; aut etiam auditionem 
duarum partium, si consecratio et communio non pertineant 
ad eamdem missam. 

Diximus : generatim ; quia in rebus maximi momenti solent 
homines maiorem certitudinem quaerere, qualia sunt sacramenta 
et salus aeterna; — et e contra in extrema necessitate etiam uti so- 
lent tenui probabilitate : in extremis enim extrema sunt tentanda. 

3° Item generatim opinio unice sed valde probabilis, cui 
nulla ratio gravis opponitur : propter rationem similem 
ac in casu praecedenti. 

Tali enim probabilitate solent homines prudentes se dirigere, 
nisi agatur de rebus maximi momenti. Sic recta ratio iudicat poe- 
nitentem esse rite dispositum, si nulla ratio gravis opponitur 2 . 

81. Conscientia late aut indirecte certa reducitur 
ad conscientiam omnino certam. — Qui habet solam 
conscientiam late aut indirecte certam, potest sibi effor- 
mare iudicium practicum omnino certum, ex principio 
reflexo, v. g. hoc modo : 

« Quod omnibus diligenter consideratis, mihi apparet li- 
citum certitudine late dicta vel indirecta, id hic et nunc 
licite a me fieri est omnino certum, quia in moralibus 
non est possibilis nec proinde exigitur certitudo stricta. 

« Atqui, omnibus diligenter consideratis, id mihi apparet 
licitum certitudine late dicta vel indirecta. 

« Ergo id hic et nunc licite a me fieri est omnino certum ». 

Hinc duplex distingui potest ratiocinium : directum ex 


1. S. Alphonsus, Th. M., 1 . I, n. 56 et 57, et Diss. anni 1762, n. 2. 

Differentia adest inter opinionem probabilissimam, et notabiliter proba- 
biliorem vel unice probabilem, quod prima certitudini aequivalet 
absolute et in se spectata, aliae autem si spectentur comparative ad op- 
positum. . 

2. Cfr. S. Alphonsus, Th. M., 1 . I, n. 76 ; 1 . III, n. 562 ; et Diss 
anni 1765, n. 8. 

principiis prudenter admissis, quod non est omnino certum ; 
et reflexum ex principiis reflexis, quod est iudicium conscientiae 
omnino certum. Tale iudicium non explicite requiritur, sed 
sufficit implicite facere. 

Obiiciunt: i° Principium reflexum non potest facere plus quam 
principium directum ; ergo non reddit conscientiam certam. 

Resp. : Distinguo : Principium reflexum non potest plus quam 
principium directum, quoad veritatem rei, opinionis, aut sen- 
tentiae, conc.; quoad honestatem actionis, nego. 

2 0 Sic conscientia esset simul dubia et certa. 

Resp. : Non praecise ipsa conscientia esset dubia et certa, 
at ratio humana esset dubia et certa sed secundum diversa : 
dubia quoad veritatem in se, certa quoad actionis honestatem. 

3° Opinio probabilis, etiam si sit probabilissima, semper 
cognoscit cum formidine et dubio ; ergo excludit conscientiam 
certam. 

Resp. : Distinguo : cognoscit semper cum formidine et dubio 
speculativo, conc.; cum formidine et dubio practico, nego. 

82. Animadversio. — Cum conscientia certa et vera sit 
oportet, intelligitur quonam sensu intelligendum sit axioma : 
Praxis differt a speculatione. Quamvis enim praxis differat a 
scientia mere speculativa quae unice versatur circa rei veritatem, 
non tamen potest differre a speculatione quae ipsam praxim 
ut obiectum habet et tendit ad illam dirigendam, ut sub praetextus 
specie dicunt quidam sacerdotes qui rationem suae praxis reddere 
nequeunt, et dicto axiomate abutuntur tamquam pallio suae 
imperitiae aut et laxioris conscientiae. Scientia enim moralis 
agit de actibus humanis etiam cum omnibus suis circumstantiis 
spectatis ; et huic debet esse praxis conformis, cum Sit mensura, 
exemplar et regula secundum quam praxis dirigi debeat. Qui 
autem asserunt principia scientiae moralis esse in praxi impos- 
sibilia, nec confessarium ea semper sequi posse, hanc absurdi- 
tatem praedicant : conscientiam non esse applicationem scientiae 
moralis, dari conclusionem practicam sine principio practico, 
et modum agendi rationabilem sine motivo rationabili. 

Dictum autem praeiudicium, quod semper in mente et in 
ore quorumdam redit, provenit ex eo quod viri, in theologiae 
moralis cognitione et applicatione insufficienter versati, principia 
non recte applicant et sic ad impossibilitatem deveniunt. Vel 
enim conclusionem seu solutionem casus, quam theologiae 
imponunt, inferunt ex principio illegitimo quod conclusionem 
non continet, et quod proinde in praxi impossibile declaratur ; 
— vel casus non recte exponitur cum omnibus circumstantiis, 
et tunc, ut praemissa principium ponitur quod non respondet 
circumstantiis, et conclusio erit arctior vel laxior et in praxi 
impossibilis ; — vel denique casus cum omnibus circumstantiis 
apprehenditur, sed ex variis principiis non eligitur illud quod 
casui correspondet, atque rursus conclusio potest esse impossi- 
bilis. Sed istae malae applicationes ne ipsi scientiae morali 
tribuantur. 

Attamen ad rectam applicationem in praxi, non sufficit specu- 

lativa cognitio scientiae moralis ; etiam opus est experientia 
et usu quo scii, artem quis sibi acquirat, et aptitudinem ac facili- 
tatem recte existimandi omnes circumstantias et principia illa 
praecise applicandi quae hisce correspondent. Unde longe diffi- 
cilius est principia in praxim redigere, quam ea addiscere. Et 
si talis sensus axiomati tribuatur, secundum hunc quamdam 
habet veritatem. 

QUAESTIO SECUNDA. 

DE SPECDEBUS CONSCIENTIAE 
EX PARTE SUBIECTI SEU CERTITUDINIS. 

83. Notiones» — Ratione subiecti i. e. ex parte actus, 
assensus seu adhaesionis ad obiectum, conscientia est certa, 
si eius iudicium alicui adhaeret firmiter, dubia si iudicium 
suspenditur, vel opinativa si adhaeret alicui non firmiter 
sed cum formidine oppositi. 

Conscientia certa itaque, ut iam diximus, est illa quae 
cum assensu firmo et absque timore errandi iudicat aliquid 
in particulari esse licitum vel illicitum. 

Opinativa est illa quae iudicat, non firmiter sed cum 
gravi formidine errandi, actionem aliquam hic et nunc 
ponendam esse licitam vel illicitam. 

Dubia est illa quae manet suspensa et non dat assensum, 
et ideo nihil iudicat circa liceitatem actionis in particulari 
hic et nunc ponendae : ita fit vel propter defectum rationum 
gravium et tunc est negative dubia ; vel propter aequalitatem 
rationum gravium et tunc est positive dubia. Unde non 
est proprie conscientia quia non est iudicium, sed potius 
est conscientiae absentia; vocatur tamen conscientia reduc- 
tive, sicut privationes ad id cuius privationes sunt redu- 
cuntur : eo modo omissio dicitur actus humanus 1 . 

Sicut ex parte obiecti, iudicium dividitur in speculativum, 
speculative practicum et practice practicum (I, n. 200), 
ita datur : 


x. Plurcs aiunt esse iudicium, expressum aut saltem tacitum, de 
incertitudine, quo affirmamus reflexe iudicium nostrum, propter aequa- 
litatem rationum esse suspendendum.Id utique fieri potest, dum reflec- 
timus circa statum intellectus ; at conscientia dubia non necessario tale 
iudicium reflexum includit quo affirmamus nos dubitare. Insuper hoc 
iudicium non est conscientia, quia non est iudicium definitive applicans 
scientiam ad actum seu factum particulare. 


i° Dubium mere speculativum circa rei veritatem, v. g. 
an Baptismus valeat in aqua rosacea. 

2 0 Dubium speculative seu remote practicum circa hones- 
tatem obiectivam et materialem actus in genere et in 
abstracto vei circa aliquid ad eam pertinens, v. g. an 
Baptismus in aqua rosacea sit licitus ; quod est duplex : 

a) Dubium iuris quod versatur circa ius ut in exemplo 
proposito : sive circa legis aut obligationis existentiam, uti 
iura, officia et ipsorum conditiones, causas, vim, naturam, 
obiectum, extensionem, limites, etc.; sive circa legis aut 
obligationis cessationem ; 

b) Dubium facti quod versatur circa factum, non quidem 
in se (tunc enim esset dubium mere speculativum nec ullo 
modo ad praxim spectaret), sed quatenus fundat aliquod 
ius vel quamdam obligationem et sic remote ad ius pertinet, 
v. g. an quis votum fecerit, an non adsit alia aqua praeter 
rosaceam. 

3 0 Dubium practice seu proxime practicum circa honesta- 
tem subiectivam et formalem actus in particulari hic et 
nunc ponendi, v. g. an licitum sit hic et nunc baptizare 
istum puerum in aqua rosacea : hoc solum est dubium 
conscientiae 1 . 

Sola conscientia certa est regula agendi prudenter ; hinc 
quaeritur quomodo vi principii indirecti valeat efformari con- 
scientia sufficienter certa ut sit regula agendi prudenter, ac 
deponi et reformari conscientia negative dubia — positive 
dubia — et opinativa. 


1. Plures auctores distinguentes conscientiam speculative dubiam et 
practice dubiam, aiunt nos cum priore licite operari, non ita cum hac 
altera. At modus loquendi, quamvis inde a saeculo XVH communiter 
adhibeatur, etiam a S. Alphonso (Th. M., 1 . I, n. 20, 21, 22, 25), non 
tamen est probandus. Conscientia enim essentialiter est actus scii, 
iudicium practice practicum ; at impossibile est quod idem actus seu 
idem iudicium simrd sit practicum et speculativum, certum et incertum ; 
unde non datur conscientia i. e. actus iudicii practki certi, qui sit specu- 
lativus vel etiam dubius. Fieri autem potest quod homo diverso actu 
seu iudicio speculative dubitet, et practice certus sit, i. e. in dubio 
speculativo versetur, et conscientiam practicam certam habeat. At illud 
dubium, sicut iudicium speculativum, non est dubium vel iudicium 
conscientiae, sed hoc praecedit. 

Articulus I. 

De Conscientia negative dubia. 

84. Thesis. Dubium negativum, utpote inane et 
in nulla vel levi tantum ratione fundatum, non 
impedit certitudinem prudentialem, sed est inef- 
ficax ad inducendam novam obligationem vel ad 
eam extinguendam, ac proinde non est attendendum 
sed pro nihilo est habendum et despiciendum ; quod 
exprimitur axiomate : Melior est conditio possidentis. 

Probatur : Imprudenter ageret qui propter rationes leves 
vel nullas existimaret se teneri ad actum ponendum vel 
omittendum. Unde agendum est ac si dubium ortum non 
esset, quod exprimi potest axiomate : In dubio melior est 
conditio possidentis, sive legis, sive libertatis ; scii, standum 
est pro ea parte quae ante dubium erat practice certa. 

Lex scii, et libertas possunt considerari ut duo pos- 
sessores iuris ; lex possidet vim obligandi, libertas facul- 
tatem pro libitu agendi ac disponendi de se et de suis 
actibus, quod est verum dominium. Possidet autem id 
quod prius est. Unde quando lex aut obligatio est dubia, 
manet eadem libertas quam homo prius possidet ; e contra 
si lex aut obligatio est certa, dum liberatio ab hac lege 
aut obligatione sit omnino dubia, manet eadem lex. Pos- 
sessio scii, est antecedens ius certum libertatis aut legis 1 . 

85. Efformatio conscientiae certae in dubio nega- 
tivo. — Conscientia negative dubia potest deponi vi 
principii reflexi quo efformatur (saltem implicite) con- 
scientia indirecte certa, v. g. hoc modo : 

« Quod omnibus diligenter consideratis certo apparet 
praeceptum, certo est faciendum ; quod nullo modo 
apparet praeceptum, certo fieri non debet. 

« Atqui haec actio nullo modo apparet praecepta, nam 
nulla ratio seria indicat esse faciendam ; e contra illa apparet 
praecepta, quia nulla ratio seria indicat legem qua prae- 
cipitur esse sublatam. 


1. Cfr. S. Alphonsus, Th. M., I. I, n. 26 et 27. 

« Ergo haec actio hic et nunc omitti certo potest, illa 
altera certo poni debet ». 

86. Axioma : « Melior est conditio possidentis» est 
principium generale, ita ut valeat ad solvenda 
omnia dubia negativa, et ideo magis determinatur, et 
formulis magis particularibus exprimitur, prout variis 
dubiis iuris vel facti applicatur. Istae formae particulares 
dicuntur principia subsidiaria quibus magis dignoscitur 
possessio. Hinc : 

1° In dubio negativo iuris: a) Si ratio levis vel nulla 
probat legem a legitima auctoritate esse latam, vel esse 
editam aut promulgatam, manet libertas. 

b) Similiter si ratio levis vel nulla probat legem ad hunc 
casum vel ad tales subditos se extendere, sub mortali 
praecipere, esse stricte praeceptivam potius quam mere 
poenalem, poenas de ficto incurrendas statuere. Quod 
enuntiatur sub forma magis particulari : In dubio favores 
sunt ampliandi , et odiosa restringenda; vel : In obscuris, 
quod minimum est tenendum. 

c) E contra si ratio levis vel nulla probat legem fuisse 
revocatam aut abrogatam, — vel cessasse, — vel in ipsa 
fuisse dispensatum, aut ab ipsa quemdam esse excusatum 
manet lex '. 

2° In dubio negativo facti, cum saepe diflicile sit intelligere 
quaenam pars possideat, principium : In dubio melior est 
conditio possidentis, sub forma magis determinata enun- 
tiatur : 

a) Modo generali: In dubio standum est pro eo pro quo 
stat praesumptio, praesumptio autem stat pro parte quae 
non tenetur factum probare 2 ; — alus verbis : In dubio 
iidicandum est ex ordinario contingentibus, exceptio enim 
probari debet. Sic puer 7 annorum praesumitur habere 
usum rationis ; superior praesumitur non praecipere illicita, 
nec excedere potestatem suam ; vir timoratus praesumitur 
non consensisse delectationi pravae. 


1. Cfr. S. Alphonsus, Th. M. 1 . I. n. 27. 

2. Ibidem, n. 26. 

b) Sub forma magis particulari idem principium enun- 
tiatur pro existentia actus seu facti : Factum nor, praesumitur 
sed probari debet. Hinc in dubio facti fundantis obliga- 
tionem, manet libertas, uti si levis vel nulla ratio probat 
me emisisse votum aut iuramentum vel per ipsum me 
ad hoc obligasse, me fecisse peccatum mortale, damnum 
fuisse illatum, tempus adesse obligationis inchoandae v. g. 
diem veneris incepisse, aliquem attigisse annos 7 vel 21. 
E contra in dubio facti supponentis legem, et ab ea exi- 
mentis, manet lex, uti si levis vel nulla ratio probat me 
recitasse horas, fuisse confessum, satisfecisse voto aut 
iuramento, solvisse debitum, tempus adesse obligationis 
finiendae v. g. diem veneris esse transactam, aut me 
attigisse annum 60 1 . 

c) Item pro conditione aut valare actus seu facti: In 
dubio standum est pro valore actus, seu : Quod factum est 
censetur recte factum, v. g. si levis vel nulla ratio probat 
me non habuisse intentionem et attentionem requisitam 
in missa vel horis, me iniuste possidere hanc rem, Ba- 
ptismum collatum esse invalidum, vinum sacrificii non 
esse sincerum, confessionem non fuisse integram, etc. 2 

87. Animadversio.— Auctores non semper conveniunt pro 
quo stat possessio, v. g. in dubio utrum media nox transierit, 
an possideat libertas manducandi ante communionem, aut lex 
ieiunium naturale praescribens ; — an creditum sit solvendum si 
et creditor dubitet de solutione ; — an pater possit invalidare 
votum filii in dubio an emissum fuerit ante vel post pubertatem 
aut maioritatem ; etc 3 . Si rationes ipsorum sint graves, quaestio 
reducitur ad dubium positivum, et eodem modo est solvenda ; 
de quo iam est dicendum. 

Articulus II. 

De Conscientia positive dubia. 

88 . Principia certissima extra omnem contro- 
versiam posita. — Dubium positivum, quod scii, fundatur 
supra rationes graves moraliter aequales i. e. ex utraque 


1. Cfr. S. Alphonsus, Th. M. 1 . I, n. 32. 

2. Ibidem, n, 26. 

3. Ibidem, n. 38-39. 

parte aequales vel fere aequales, est serium et ideo impedit 
certitudinem practicam directam, ac proinde non est 
negligendum sed attendendum. Conscientia autem debet 
esse certa (n. 78). Ergo nunquam licitum sed semper 
illicitum est agere cum dubio positivo practico de honestate 
actionis hic et nunc ponendae seu cum conscientia positive 
dubia. Haec scii, non est regula agendi prudenter. 

Ex dubio autem positivo speculative practico sequitur per se 
et ordinario dubium pracuce practicum seu conscientia dubia : 
qui enim dubitat de honestate actionis in genere, per se et 
ordinario dubitat de honestate eiusdem actionis in particulari. 
Hinc sequitur obligatio deponendi dictum dubium, et 

1) acquirendi certitudinem de honestate actionis, et quidem 
directam si sit possibile : qui enim tenetur ad leges servandas 
tenetur ad illas cognoscendas et inquirendas ; secus esset in 
ignorantia vincibili et culpabili ; 

2) quodsi directam certitudinem habere nequeat, tenetur, 
antequam agat, acquirere certitudinem indirectam et conscientiam 
formare vi principii indirecti seu reflexi 1 ; 

3) quodsi nec certitudinem indirectam habere queat, tenetur 
tutius agere, scii, abstinere ab actione quae est dubie honesta ; 
et si omnino agere oporteat, debet facere quod est tutius et 
quod magis removet a periculo peccandi etiam materialiter. 
Hic valet principium : In dubiis practicis via tutior est eligenda. 

89. Thesis I. In omnibus dubiis practice practicis 
semper applicandum est principium : In dubiis tutius 
est agendum. 

Est scii, applicandum a) si dubitans veritatem inquirere nolit j 
vel b) si medium desit p>erveniendi ad certitudinem, v. g. si 
desit tempus examinandi aut adeundi doctum, vel si principium 
indirectum non cognoscatur, etc. 

Probatur : In hisce casibus et dubiis efformatio conscien- 
tiae certae de actionis honestate est impossibilis, et ideo 
homo tenetur facere tutius i. e. ab actione abstinere de 
cuius honestate dubitat, et si agere omnino debeat, tenetur 
eligere quod magis removet periculum peccandi ; — secus 
enim voluntarie se in periculum proximum peccandi 
coniiceret, et actionem ponere vellet sive honesta sit sive 
non sit, quod est peccaminosum (n. 78). 


1. Secundum aliquod ex systematibus probabilitatis: Probabilioris- 

mum, Aequiprobabilismum, Probabilismum, ut postea videbimus. 

In casu ergo dubii practice practici seu conscientiae 
dubiae valet principium : In dubiis — in quibus ad con- 
scientiam certam pervenire non possumus — via tutior 
est eligenda. 

90. Thesis II. Etiam in quibusdam dubiis facti specu- 
lative practicis aliquando tutius est agendum, quoties 
adest certa et absoluta obligatio obtinendi finem seu 
effectum determinatum et dubitatur non de sola 
honestate sed et de valore et conditionibus actus, 
seu de necessitate medii ad finem ita requisiti ut 
sine eo aliter forsan non obtineretur finis. Unde : 
In dubiis de validitate actus ponendi tutius est agendum , 
seu id quo perfecta securitate finis obtinendus attingitur. 

Ita quoties effectus bonus (v. g. splus, sanitas, sacramentum) 
absolute est obtinendus, vel malus (damnatio, mors, damnum 
iniustum) absolute est vitandus, ac dubitatur non de sola hones- 
tate, sed etiam de necessitate aut efficacia facti seu medii ad hoc 
requisiti, seu de actus valore quem procurare vel de damno 
proprio aut alieno quod impedire quis omnino tenetur. A. v. 
quoties determinatus effectus est obtinendus aut vitandus, quem 
usus medii dubie vel probabiliter inepti in periculum adduceret, 
ita ut effectus posset non obtineri aut vitari. 

Probatur : i° Qui finem bonum absolute et certo obtinere 
tenetur, tenetur etiam ad media quibus finis qerto (aut 
certius) obtineatur, et qui absolute cavere debet malum, 
cavere debet etiam actionem qua mali periculum addu- 
catur. Atqui per solam tutiorem partem certo (aut certius) 
obtineri potest finis : ex hypothesi enim medium dubie 
vel tantum probabiliter aptum, in discrimen adducit finem 
quem absolute consequi quis tenetur. Ergo illicitum est 
uti medio dubie vel tantum probabiliter apto, sed aptiora 
media eademque tutiora sunt eligenda. 

2° Fundamentum est quod, si honestas actionis a ratione 
et conscientia pendeat, non ita valor et efficacia eius aut 
aversio damni ; nam iudicium nostrum, dubium, persuasio 
aut systema, non valent mutare naturam rerum nec proinde 
actum nullum reddere validum, vel agere ut non requiratur 
id quod ad validitatem actus requiritur, vel facere quod 
effectus debitus ex aliqua actione oriatur, aut impedire ne 

damnum ex ea sequatur. Sic dubium vel opinio quantumvis 
probabilis non potest efficere ut quod non est sacramen- 
tum sit sacramentum, vel ut sit medicina quod potius 
est venenum ; non potest removere periculum non obti- 
nendi finem intentum aut damnum incurrendi quod quis 
timet. Ergo tali periculo se exponere, sequendo sententiam 
dubiam aut probabilem, non est licitum. 

« Dicimus, ait S. Alphonsus, Th. M., 1. I, n. 42, nunquam 
esse licitum uti opinione probabili probabilitate facti cum periculo 
damni alterius aut sui ipsius, quia huiusmodi probabilitas minime 
aufert periculum damni : si enim opinio illa est falsa, non evita- 
bitur proximi aut operantis damnum, nam si v. g. Baptismus 
cum saliva collatus revera est nullus, ita ut infans sine Baptismate 
remaneat, probabilitas in oppositum non potest efficere ut sit 
validus ». 

3 0 Hisce in casibus enim nulla adest dubitatio aut proba- 
bilitas practica pro liceitate partis minus tutae, et ideo 
efformatio conscientiae certae de actionis dubie validae 
aut damnosae honestate est impossibilis, quia iudicium 
reflexum conscientiae (aut systema) incapax est auferendi 
dubium positivum de valore et efficacia medii et amovendi 
periculum. Et ideo certa obligatio adest ponendi actionem 
quae certo obtinebit effectum, et abstinendi ab actione 
quae forte damnum infert ; — et si ista certitudo haberi 
nequeat de obtentione effectus, certa adest obligatio ad- 
hibendi saltem media aptiora et tutiora ad finem conse- 
quendum vel damnum avertendum. Secus agens voluntarie 
se exponeret periculo dictum finem non consequendi et 
damnum inferendi, dum tamen, quantum possit, finem 
obtinere debeat vel malum avertere. 

Haec obligatio est certa, non quidem directe vi legis particularis 
quae est dubia, sed indirecte 

a) vi legis superioris certae (charitatis, religionis, iustitiae) 
quae hunc finem imponit absolute obtinendum ; 

b) vel vi obligationis specialis ortae sive ex voto, v. g. si quis 
se obligaverit ad faciendum tutius, sive ex lege positiva, v. g. 
sacerdos dubitans an fuerit causa efficax homicidii non potest 
exercere ordinem sacrum. 

Ita post damnatas ab Alexandro VII et Innocentio XI laxiorum 
probabilistarum propositiones, iam docent omnes. 

91. Lex superior quae partem tutiorem imponit l , 

est : 

A. Primo lex charitatis quae aliquando absolute obligat 
ad bonum certo procurandum proprium aut alienum, vel 
ad certo vitandum damnum spirituale aut temporale ; et 
tunc certum est quod non possumus eligere partem minus 
tutam (etiamsi sit probabilior) sed tenemur eligere partem 
securiorem et tutiorem, v. g. in materia fidei et necessariis 
ad salutem, iuxta axioma : Nulla nimia securitas, ubi pericli- 
tatur aeternitas. 

Hinc tenemur a) inquirere de vera religione et fide usque- 
dum perveniamus ad certitudinem, et non excusamur opinione 
minus probabili (prop. 4 damn. ab Inn. XI 2 ), nec fides est in 
notitia solum probabili (prop. 21 3 ) ; — b) explicite credere et 
alios docere mysteria S§. Trinitatis et Incarnationis, quamvis 
forte non sint creditu necessaria necessitate medii (prop. 64 4 ) ; 
— c) iterum recipere vel conferre (sub conditione) Baptismum 
vel aliud sacramentum necessarium, quamvis forte iam fuerit 
ministratum ; — d) imponere opinionem tutiorem et non docere 
minus tutam, si attenta coinmUni vel speciali operantis fragilitate, 
certo coniungitur cum proximo periculo peccandi formaliter, 
uti facile fieri potest in re luxuriae et vindictae. 

B. Similiter lex religionis absolute obligat ad reverentiam 
erga res sacras, praesertim sacramenta, et ideo minister 
vel suscipiens non potest sacramentum exponere periculo 
nullitatis ; unde certum est quod non possit eligere partem 
minus tutam, quando agitur de valore sacramenti (etiamsi 
sit probabilior), sed tenetur facere vel recipere sacramentum 
certo validum (Inn. XI prop. 2 6 ) aut ab illo abstinere, 
v. g. si materia vel forma sit dubia, vel dubia conditio 
ad validam receptionem ; similiter si dubia sit ordinatio 
sacerdotis, non potest celebrare. 


x. Cfr. S. Alphonsus, Th. M., 1 . I, n. 42-52, et 31. 

2. « Ab infidelitate excusabitur infidelis non credens, ductus opinione 
minus probabili ». 

3. * Assensus fidei supernaturalis et utilis ad salutem stat cum notitia 
solum probabili revelationis, imo cum formidine, qua quis formidet, 
ne non sit locutus Deus ». 

4. « Absolutionis capax est homo... etiamsi... nesciat mysterium 
SS. Trinitatis et Incarnationis D. N. I. C. ». Cfr. S. Off., 3 maii 1703. 

5. « Non est illicitum in sacramentis conferendis sequi opinionem 
probabilem de valore sacramenti, relicta tutiore », 

Excipitur a) si sit casus necessitatis gravis et sacramentum 
certo validum haberi nequeat : tunc ministretur sub conditione, 
quia tunc praevalet lex charitatis quae magis urget quam religio ; 
— b) si dubium non reddat sacramentum dubie validum, quia 
Ecclesia defectum supplet, nimirum : si sacerdos absolvit cum 
iurisdictione probabili, si matrimonium ineunt cum impedimento 
probabili iuris ecclesiastici, si sacerdos habet probabilem dele- 
gationem ad assistendum matrimonio. At ea quae sunt iuris 
naturalis vel divini Ecclesia supplere nequit. 

C. Item lex iustitiae. Et quidem : 

1° Iustitia commutativa obligat absolute et stricte 

a) ad praecavendum omnino damnum certo iniustum 1 
proximi. 

Unde certo tenetur aliquis ab actione abstinere quae potest 
esse damnosa pro tertio et certi iuris laesiva, quamvis forte non 
inferat damnum, v. g. a divulgatione secreti vel criminis etiamsi 
probabiliter iam sit publicum, 

b) ad procurandum bonum ex officio vel contractu. 

Sic tenetur medicus adhibere remedia sanitatis tutiora, paro- 
chus indicare viam salubriorem, advocatus meliora afferre argu- 
menta, notarius consilia, sacerdos ex stipendio missam applicare 
certo validam. 

2° Iustitia distributiva absolute obligat iudicem 

a) in causis civilibus, quoad factum ius applicans, ex- 
pectare probationem actoris, secundum axioma : actori 
incumbit probatio, ac proinde rem possessam relinquere 
possessori bonae fidei, nisi constet ipsum iniuste possidere. 

Bonum eriim commune postulat ut dominia sint stabilia et 
secura, nec multiplicentur lites, et ideo possessio censetur titulus 
certus et melior est conditio possidentis, donec contrarium 
probetur. 

b) quoad ius, ubi adsunt diversae iuris interpretationes, 
v. g. pro re nondum possessa, tenetur ferre sententiam in 
favorem illius pro quo stat ratio potior, quia debet tribuere 
ius secundum momenta causae (Inn. XI prop. 2damn. 2 ). 


1. Iniustum id est nisi ratio excuset proportionate gravis, scii, nisi 

utilitas nostra vel tertii praevaleat damno praecavendo. _ 

2. « Probabiliter existimo, iudicem posse indicare iuxta opinionem 
etiam minus probabilem.» 

Et si ratio ex utraque parte sit aequalis, suadeat amicam com- 
positionem aut rei controversae divisionem proponat (prop. 26 
« damn. ab Alex. VII 1 ), nisi tamen lex positiva ipsi praecipiat 

/ sententiam ferre, quo casu propriam opinionem sibi efformare 

!' conabitur. 

c) in causis criminalibus autem tenetur non damnare 
quemquam nisi certo sit reus. 

Homo enim possidet vitam, libertatem, famam iustam, etc. a 
quibus non est privandus nisi certo sit reus : nocentis enim 
absolutione respublica minus laeditur quam innocentis con- 
demnatione. Hinc axioma : In dubio favendum est reo. 

3 ° Iustitia legalis, ratione boni communis et ordinis 
servandi ac scandali vitandi, certo obligat subditum ad 
obediendum superiori (etiam iudici) praecipienti rem quae 
forte est illicita, vel inutilis ad bonum commune, vel 
excedens limites suae potestatis. 

Praesumptio enim stat pro superiore, et rectus ordo vetat ne 
subditi obedientiam denegent nisi certo appareat illum abusum 
esse sua potestate, tum quia, ait Suarez, de Leg., 1 . I, c. 9, 
|l n. 11, habet altius ius et illud possidet, tum etiam quia potest 

[ habere rationes universales subditis occultas, tum etiam quia 

i; alias subditi sumerent, nimiam licentiam non parendi legibus, 

( quia vix possunt esse tam iustae, quin ab aliquibus per apparentes 

rationes possint in dubium revocari 2 * * * . 

92. Thesis III. In dubiis speculative practicis, quae 
non sunt de validitate actus et de necessitate medii, 
sed de sola honestate obiectiva actionis et de neces- 
sitate praecepti, potest homo in dubio positivo de 
existentia legis, remanente post diligens examen, 
sibi efformare conscientiam indirecte certam de 
actionis honestate, vi principii reflexi : Lex incerta 
nequit imponere obligationem, et sic etiam agere quod vide- 
tur minus tutum. 

Ita, post S. Alphonsum, cuius doctrinam Ecclesia declaravit 


1. « Quando litigantes habent pro se opiniones aeque probabiles, 
potest iudex pecuniam accipere pro ferenda sententia in favorem unius 
prae alio ». 

2. Aliqui, praesertim inter antiquiores, ponunt restrictionem : nisi 

praeceptum sit nimis difficile, vel grave damnum afferat. Sed id ita intel- 

» ligendum est, si ex epichia tunc cessare lex praesumi possit. Quod in 

n iure hodierno civili vix accidere potest. 


ii 

tutam 1 , — quod saltem de thesi fundamentali sui systematis 
videtur intelligendum, — docent theologi hodierni fere omnes, 
contra Tutioristas et Prpbabilioristas, qui tenebant faciendum 
esse quod est tutius, vel semper, vel nisi probabilius sit legem 
non existere. Videntes enim in dubio npn esse sufficientem 
rationem praeferendi unam partem, dicebant imprudenter agere 
et se exponere periculo peccandi illum qui arbitrarie eligit 
partem minus tutam. 

1° Probatur principium : Lex dubia seu incerta non obligat. 
Lex est regula et vinculum voluntati impositum. Sed regula 
de facto dirigere, vel vinculum ligare voluntatem nequit, 
nisi ei applicetur et imponatur. Applicatur autem et impo- 
nitur mediante ratione : est enim lex ordinatio rationis ; 
et quidem applicatur per scientiam i. e. certam notitiam 
legis. Ergo lex, ut de facto liget, debet innotescere per 
notitiam certam. Probatur 2 a minor : Dubium enim et 
mera opinio non determinant intellectum ad unum ac 
proinde non ligant illum ad unam partem, nec proinde 
voluntatem; id facit sola scientia seu notitia certa. Ita 
conformiter ad principia S.Thomae, Q. D. de Ver. 17, a. 3 2 . 

1. 0 Plurimos libros conscripsit, sacra eruditione et pietate refertos 
sive, inter implexas Theologorum tum laxiores, tum rigidiores sententias 
ad tutam muniendam viam, per quam Christifidelium animarum 
moderatores inoffenso pede incedere possent...» Litt. Apost., 7 iul. 1871 
super conf. tituli D* 8 Eccl. univ. — Quod etiam hodiernis temporibus 
verum esse constat ex brevi Pii X, 12 iun. 1905 ad R. P. Gaude editorem 
operum S. Alphonsi « quem tuto omnes in morum doctrinis sequi 
possunt » ; et ex brevi 2 maii 1906 ad R. P. Aertnijs, discipulum 
S. Alphonsi, «quem huius studiosus quisque doctrinae inoffenso semper 
decurrat pede ». Dolendum sane est multos sacerdotes S. Alphonsum 
quasi ignorare, et sapientissima eius opera relinquere ad consulendum 
aliquod recens manuale quodcumque ; imo etiam in pluribus Aeademiis 
et Seminariis, alumnos nomen S. D. fere nunquam audire, nisi ad 
confutandam imam alteramve eius sententiam. 

2. En verba S. Thomae : « Ita se habet imperium alicuius gubernantis 
ad ligandum in rebus voluntariis illo modo ligationis qui voluntati 
accidere potest (scii, moralis obligationis), sicut se habet actio corporalis 
ad ligandum res corporales necessitate coactionis. Actio autem corporalis 
agentis nunquam inducit necessitatem in rem aliam nisi per contactum 
coactionis ipsius ad rem in qua agit. Unde nec ex imperio alicuius 
regis vel domini ligatur aliquis, nisi imperium attingat ipsum cui im- 
peratur : attingit autem ipsum per scientiam. Unde nullus ligatur per 
praeceptum aliquod nisi mediante scientia praecepti ». Scientia in 
praesenti apud S. Thomam, non sumitur in sensu stricto philosophico 
de cognitione evidenti deducta ex principiis evidentibus ; sed in sensu 
lato, pro notitia (uti patet ex contextu) seu quacumque cognitione certa; 
nam nemo dicitur aliquid noscere, scire, habere notitiam, qui non sit 
saltem moraliter certus. 

Non dicimus, in praecitatis verbis, S. Thomam attigisse quaestionem 

Aliis verbis : Lex incerta non potest directe vi propria 
obligationem certam imponere : obligatio enim est effectus 
legis ; effectus autem nequit superare virtutem causae. At- 
qui obligatio obiective et speculative incerta est subiective 
et practice nulla, nam : 

a) Obligatio est moralis necessitas qua absolute tenemur 
aliquid agere in ordine ad finem ultimum ; sed incerta 
necessitas non est necessitas pro nobis, quia ipsa non 
determinamur nec absolute tenemur ; ergo. 

b) Quoad hoc idem est psychologice status dubitantis, 
ac si lex non esset : homo enim, in casu dubii, non se 
sentit ligatum, non est conscius cuiusdam ligaminis seu 
vinculi obligantis. 

c) Conditio ut lex subiective obliget, est ut nobis 
intimetur et innotescat ex promulgatione ; quando lex est 
incerta, ipsa non innotescit sed solum eius dubium aut 
incertitudo ; ergo non obligat. Cfr. I-II, q. 90, a. 4. 

Obiiciunt adversarii : principium esse intelligendum de lege 
dubie promulgata ; sed lex positiva fere semper est promulgata, 
et lex naturalis certo promulgatur in unoquoque hominum per 
rationem ; ergo generatim lex est certa, et tunc antecedit exemp- 
tionem a lege ac possidet contra libertatem donec exemptio 
probetur. 

Resp. leges esse promulgatas et ideo obligare habitualiter et 
quasi in actu primo ; ut autem actualiter et de facto ligent, 
requiritur actualis cognitio quae est quasi promulgatio in actu 
secundo ; quodsi tunc de lege dubitetur, dubia est quoad hunc 
casum, nec promulgatur lex in actu secundo, sed tantum 
promulgatur eius dubium. Utraque scii, debet esse certa : et 
promulgatio legis et eius notitia : promulgatio enim non debet 
esse certa nisi quia lex debet certo cognosci posse 1 . — Ceterum 


nostram, aut etiam demonstrasse adagium : lex incerta non obligat 5 
non enim agit de casu quo adest notitia dubii circa praecepti existentiam, 
sed de casu quo nulla adsit notitia praecepti. Attamen principium generale 
ex quo argumentatur S. Thomas, etiam valet in casu praecepti dubii, 
quia notitia dubii non attingit mentem ita quod eam liget. Principium 
scii.: nullus ligatur nisi mediante scientia praecepti, non solum ostendit 
necessitatem notitiae legis sed etiam insufficientiam notitiae dubii, quia 
cognitio dubii humanam mentem non ligat. Unde alibi concedit dictum 
Aristotelis, Metaph. X, c. 3 : « mensura debet esse certissima » 
(I-lI, q. 19, a. 3, 3 0 ; q. 96, a. 1, 3°). 

1. Promulgatio scii, obiectiva debet in subiectivam transire ut eadem 
lex in actu secundo obliget. Per solam voluntatem praecipiendi Deus 
non obligat formaliter : id est impossibile ; oportet ut communicet 
notitiam huius voluntatis.Cognitio tamen non est ipsa promulgatio, sed 
applicatio ipsius ad hominem quae provenit ex promulgatione. Ita 


non probatur lex possidere contra libertatem moralem, sed potius 
contra legem possidet libertas ; quamvis enim realiter correlative 
intelligantur, libertas tamen logice praecedit legem, cum lex sit 
libertatis restrictio secundum illud Eccli. XV, 14, 15 : « Deus 
ab initio constituit hominem et reliquit illum in manu consilii 
sui ; adiecit mandata et praecepta sua » 1 . 

« Illud dicitur licitum quod nulla lege prohibetur », ait S. Tho- 
mas, in IV Sent., d. 15, q. 2, a. 4, ad 2. E contra Tutioristae 
et Probabilioristae : Nihil est licitum ifisi quod moraliter constet 
fuisse a Deo concessum. 

2° Probatur thesis : Conscientia practice certa est legitima 
regula agendi. Atqui homo in dubio positivo de existentia 
legis potest sibi efformare conscientiam practice certam de 
honestate actionis, etiamsi haec sit minus tuta. Ergo legitime 
potest ponere actionem minus tutam. Prob. min. : Dubium 
positivum est serium et ideo reddit existentiam legis prac- 
tice dubiam, ita ut non possimus magis affirmare quam 
negare quod lex existat. Certum autem est quod lex, de 
cuius existentia, omnibus diligenter consideratis, grave 
existit dubium, in actu secundo non obligat. 

Quo posito sic efformari potest conscientia certa : 

« Quod, omnibus diligenter consideratis, non est prohi- 
bitum, est licitum. 

« Atqui haec actio hic et nunc ponenda certo non est 
mihi prohibita : certum enim est quod lex, omnibus 

S. Thomas, I-II, q. 90, a. 4 : « Lex imponitur aliis per modum regulae 
et mensurae. Regula autem et mensura imponitur per hoc quod applicatur 
his quae regulantur et mensurantur. Unde ad hoc quod lex virtutem 
obligandi obtineat, quod est proprium legis, oportet quod applicetur 
hominibus, qui secundum eam regulari debent. Talis autem applicatio 
fit per hoc quod in notitiam eorum deducitur ex ipsa promulgationi ». 
Hinc notitia promulgationis obiectivae seu legis applicatio est quasi 
altera promulgatio, scii, subiectiva ; et a pluribus simpliciter vocatur 
promulgatio, etiam a S. Alphonso, qui de ea scribit, Th. M., 1 . I, 
n. 63-66 : « Dicimus neminem ad aliquam legem servandam teneri, 
nisi illa ut certa alicui manifestetur. Posito enim, ut vidimus, quod 
lex necessario est promulganda ut obliget, si promulgetur lex dubia, 
promulgabitur dumtaxat dubium, opinio sive quaestio an adsit lex 
prohibens actionem, sed non promulgabitur ipsa lex... Si quis quaerere 
pergat cur lex dubia non obliget, respondebimus hoc succincto argu- 
mento : Lex non sufficienter promulgata non obligat ; lex dubia non 
est sufficienter promulgata (quia, dum lex est dubia, promulgatur 
sufficienter dubium, sive quaestio ; sed non promulgatur lex) ; ergo 
lex dubia non obligat. Qui argumentum hoc inficiari vellet, probare 
deberet, vel quod lex etiam non promulgata obligat, vel quod lex dubia 
est vere promulgata... sed nunquam harum propositionum ullam probabit 
in aeternum ». 

1. Cfr. S. Alphonsus, Th. M., 1 . I, n. 77. 

diligenter consideratis, incerta non obliget ; atqui in casu, Probatur : Ad differentiam dubii negativi, dubium posi- 

omnibus diligenter consideratis, lex est incerta ; ergo tivum est serium ; et ideo si graves adsint rationes existi- 

certum est quod in casu me non obligat. mandi quod lex non amplius existat vel quod fuerit 

« Unde haec actio hic et nunc ponenda certo est licita ». adimpleta, tunc fit actualiter incerta et practice dubia 

Tale ratiocinium non potest fieri nisi ab illo qui rem saltem quoad hunc casum, ac proinde certum est quod 

diligenter consideravit, quia secus non posset sincere non amplius in praesenti casu me obligat. Unde conscientia 

dicere : in casu lex est incerta. certa efformari potest eodem modo ac in thesi praecedenti. 


Obiicunt adversarii obligationem adesse vi legis superioris 
seu principii indirecti prohibentis ne nos exponamus periculo 
peccandi : Qui se exponit periculo peccandi peccat ; qui autem 
facit id quod videtur forte inhonestum se exponit periculo 
peccandi ; ergo peccat. 

Resp. ad M .* Qui se exponit periculo peccandi subiective et 
formaliter, peccat, conc. ; qui se exponit periculo peccandi 
obiective et materialiter, subd. : si periculum provenit ex negli- 
gentia in inquisitione, conc.; si etiam existat post diligentem 
inquisitionem, nego ; hoc ultimum enim non probatur ; imo si 
esset verum, deberemus semper habere certitudinem perfectam 
quod est impossibile, et cum multa occurrant dubia practica, 
maxime id exponeret periculo formaliter peccandi 1 . 

Ad min • Qui facit id quod videtur forte inhonestum, si ageret 
in dubio, se exponeret periculo peccandi, conc.; si dubium 
resolvit dicendo : quamvis actio forte in se sit inhonesta, tamen 
mihi certo licitum est illam ponere, exponit se periculo peccandi, 
subd. : peccandi obiective et materialiter, conc., peccandi sub- 
iective et formaliter, nego. 

Dits. cons. : ergo peccat, si in dubio operetur vel si neglexerit 
inquirere de existentia legis, conc.; secus, nego. 

93. Thesis IV. Etiam in dubio de cessatione vel im- 
pletione legis remanente post diligens examen, vi- 
detur homo posse acquirere conscientiam certam de 
actionis honestate, vi principii : Lex dubia non obligat. 

Ita contra S. Alphonsum et recentiores Aequiprobabilistas cum 
quibusdam aliis 2 , docent fere omnes Probabilistae, in hac thesi 
secundaria 3 a S. Ligorio recedentes. 


1. Cfr. S. Alphonsus, Th. M., 1. 1, n. 82. 

2. Etiam quidam Probabilistae puri id tenent, inter quos d’Annibale, 
Summula Theol. Mor., I, n. 244. 

3. Thesis est secundaria, quia non agit de principio, sed tantum de 
principii applicatione ad quosdam casus, et quia, ut aiunt Mechlinienses, 
Th. Mor. gen., ed. 3, n. 190, q. 6 : « Vera quidem, non ita magna 
tamen, hic est distantia. Enimvero 1) practice aequiprobabilistae raro 
invocant principium possessionis in favorem legis : nimirum in solo dubio 
seu probabilitate facti, non autem iuris ; nam ipsi admittunt legi satisfieri 
per impletionem probabilem probabilitate iuris ; et sic qui legit horas 


Oblidunt tamen : Mehor est conditio possidentis. Atqui lex 
est certa, cessatio vel adimpletio dubia. Ergo lex possidet ius 
ut impleatur et est implenda. A. v. legi certae nequit satisfieri 
adimpletione dubia. 

Resp. : 1° Principium : Melior est conditio possidentis, secundum 
multos non valet de dubio positivo nisi in re iustitiae ubi adest 
vera possessio in sensu proprio (n. 91), in aliis autem materiis 
de solo dubio negativo (n. 84) ; saltem contrarium non probatur. 

2 0 Dato quod principium in omni materia valeat, resp. : Lex 
non est amplius certa ac proinde ipsa possessio fit dubia. Ex 
eo enim quod ante exortum dubium aderat certa obligatio, non 
sequitur quod obligatio remaneat. Sic v. g. ridiculum est dicere 
quod debemus praesumere non implevisse quia certo antea 
tenebamur implere. Omnis scii, obligatio probanda est, quia est 
libertatis restrictio ; ad hoc non sufficit probare anteriorem 
existentiam legis sed eius obligationem actualem 1 . 


secundum illum modum qui probabiliter tantum sufficit, ad iterum 
eas legendas non tenetur : ratio, quja lex, quatenus plus requirit, dubia 
est, lex autem dubia non obligat (Cfr. S. Alph., 1. I, n. 97, 185 ; 
1, IV, n. 1x2, 700 ; H.A., tr. 15, n. 34). Porro probabilitas facti rarius 
aderit : si enim dubium est de ipso facto impletionis, saepe vel levis 
tantum ratio erit dubitandi adeoque spernenda, vel tanta erit probabilitas 
facti, ut ad moralem certitudinem pertingat. Restant igitur casus illi 
in quibus, in dubio de cessatione legis, vera adest probabilitas facti. 
Iamvero 2) plura dantur principia quorum ope, iuxta omnes, libertas etiam 
tunc iuvatur. Sic aequiprobabilistae, duce S. Alphonso, 1. VI, n. 477, 
resolvunt dubitantem an peccatum mortale omiserit, non teneri ad 
confitendum, si diligens fuit in suis peccatis confitendis ; si vero solet 
esse negligens, aegre, etiam iuxta probabilistas puros, ob praesumptionem 
contrariam, dubium factae confessionis ad veram probabilitatem assurget. 
Ita etiam aliud est principium quod saepe solvit dubium : « In legufli 
conflictu praevalet lex superior » ; unde, in dubio an recitatio officii, 
auditio sacri vel observatio ieiunii, ad quae lex certe obligat, sint sanitati 
obfutura, ad nihil teneris ; quia praevalet lex naturalis seu ius servandi 
sanitatem (S. Alph., 1. V, n. 154). Alia etiam principia usuvenire possunt, 
v. g. « Via non est aperienda scrupulis »; « Leges positivae non obligant 
cum gravi incommodo » ; haec enim frequenter timenda erunt, si quem 
obligemus ad praeceptum implendum cui iam probabiliter satisfecerit 
(S. Alph., 1. V, n. 177) 5 et sic porro ». Cfr. etiam de Caigny, De 
Gemino Probabilismo licito, p. 109-115. 

1. Aiunt Aequiprobabilistae recentiores principium : Melior est conditio 
possidentis esse primarium et generalissimum ; principium vero : Lex 
dubia non obligat, esse secundarium, a primario derivatum ac proinde 

3° Hinc non dicimus : Legi incertae satisfit adimpletione dubia; 
sed ; lex non est amplius certa, ac proinde ei satisfieri non debet. 


94. Corollaria. — 1. Quamvis sequi Probabiliorismum 
in dubio sit tutius, simpliciter tamen tutum est, in casu dubii, 
agere ad modum Aequiprobabilistarum et Probabilistarum, quia 
certo removet periculum peccandi formaliter. 

2. Nam non semper debemus agere omnino tutius, quod 
absolute removet omne periculum peccandi, sed sufficit quod 
agamus tuto, ita ut caveamus id quod non est tutum i. e. quod 
non sufficienter removet periculum peccati aut damni. Nihil 
scii, prohibet id quod est minus tutum (respectu peccati mate- 
rialis), iam simpliciter et sufficienter esse tutum (respectu peccati 
formalis), quia omne removet periculum peccati formalis. 

3. Imo Probabiliorismus videtur supponere principium : lex 
incerta non obligat. Statuit enim licitum sequi opinionem proba- 
biliorem, relicta minus probabili pro lege. Iamvero haec regula 
nequit certo probari nisi quia lex minus probabilis, utpote 
incerta, non obligat. Sed id aeque fere probat principium Aequi- 
probabilistarum et Probabilistarum, quod tamen Probabilioristae 
reiiciunt l . 

4. In casu quo finis non sit impositus, sed quo aliquis absolute 
velit illum consequi, debet etiam, ad prudenter agendum, certa 
aut tutiora adhibere media quibus finis certo obtineatur, v. g. 
s) quis velit lucrari indulgentiam aut veritatem cognoscere. 
Quapropter sat otiosum et imprudens est, tempore iubilaei, 
indicare fidelibus plures modos probabiles quibus illud forsan 
lucrari possint ; quia tales modos adhibendo incurrunt periculum 
non lucrandi. 

5. Falso quidam impugnant differentiam esse inter necessi- 
tatem medii et necessitatem praecepti, dicentes omnem legem 
esse medium necessarium ad finem. Aliud enim est medium 


ab ipso limitandum. — Id tamen non videtur admittendum. Nam 
principium : lex dubia non obligat, non admittit exceptiones ; etiam in 
casu quo propter finem absolute obtinendum sit tutius agendum,obligatio 
oritur non ex lege particulari dubia, sed ex lege superiore quae tunc 
urget Certa. E contra principium : Melior est conditio possidentis, potius 
videtur restringendum ad materiam iustitiae aut ad dubia facti. S. Al- 
phonsus diversimode de hoc puncto locutus est. In Confess. diretto, 
c. 1, n. 11 primum locum assignat principio possessionis, idemque 
videtur significare in Hom. apost., tr. 1, c. 2, n. 14 ; at in ultima 
redactione Th. M., 1. I, n. 26, haec habet : « Horum principiorum 
(reflexorum) principalissimum est illud quod Lex dubia non potest certam 
inducere obligationem... Ex hoc autem primo, efformatur secundum illud 
principium : Melior est conditio possidentis ». Cum autem iste textus 
sit posterior et inveniatur in opere stricte theologico, est potior habendus 
atque praesumitur melius exprimere definitivam mentem S. Doctoris. 

1. Cfr. Prtlmmer, Th. M., I, n. 346, 1 ; et Vermeersch, Th. M., 
I, n. 360. 

solummodo necessarium quia praeceptum ; aliud medium de se 
necessarium et praeceptum quia medium. 

6. Non placet quod aliqui recentiores dicunt 1 : tutius esse 
agendum in dubiis quae respiciunt veritatem (aut valorem) rei 
secundum se, quae sumitur secundum rationem commensura- 
tionis seu debiti ad alterum, de qua est virtus cardinalis Iustitiae; 
non tutius sed etiam probabile minus tutum posse fieri in dubiis 
quae ordinem dicunt ad solum operantem, et sunt de illis quae 
sumuntur secundum commensurationem ad operantem seu de 
solis operantis dispositionibus, de quibus sunt Fortitudo et 
Temperantia cum virtutibus adnexis. A. v. in operationibus 
voluntatis ad alterum esse tutius agendum, e contra in passionibus 
seu affectibus operantis, ita applicando quaestioni praesenti 
doctrinam S. Thomae de divisione virtutum moralium 2 . — Sed 
a) non est agendum tutius in omnibus quae ordinem dicunt 
ad alterum, sed solum in materia iustitiae proprie dictae, et in 
actibus religionis quae versantur circa validitatem sacramenti ; 
non autem in aliis actibus religionis aut in aliis virtutibus iustitiae 
adnexis ; b) etiam in iustitia proprie dicta, non est tutius agendum 
in dubiis iuris, quando ius alterius est incertum, sed in solis 
dubiis facti, quando ius alterius est certum ; c) extra materiam 
iustitiae, V. g. ex charitate, etiam aliquando est tutius agendum, 
etiam in iis quae respiciunt solum operantem, v. g. in dubiis 
quae spectant necessaria necessitate medii ad salutem, et in iis 
quae dubio vel probabili periculo exponerent peccandi formaliter. 

Non ergo recedendum est a distinctione recepta inter necessi- 
tatem medii et necessitatem praecepti, validitatem actus ad finem 
et solam honestatem (n. 90). 

Articulus III. 

De Conscientia opinativa seu probabili. 

95. Notiones et Principia certa extra controversiam 
posita. — Conscientia opinativa seu probabilis proprie est 
illa quae propter rationes absolute graves et relative 
graviores iudicat, quamvis non firmiter sed cum gravi 
formidine oppositi, actionem aliquam hic et nunc ponendam 
esse licitam vel illicitam. Oriri potest, vel quia conclusio 
deducitur ope principii incerti sed probabilis, vel quia 
applicatio principii certi ad hunc casum particularem est 
incerta, sed solum probabilis. In utroque casu deest con- 
scientia certa. 

Talis conscientia per se non est regula agendi prudenter, 


1. Ita Beaudoin, Sertillanges et Dumas. 

2. I-II, q. 70, a. 2 ; II-II, q. 57, a. 1 ; q. 58, a. 10. 

quia non est conscientia certa, et ideo est deponenda 
sive ulteriore inquisitione et acquisitione certitudinis di- 
rectae, sive, si ista haberi morali diligentia nequeat, acqui- 
sitione certitudinis indirectae vi principii reflexi. Et quidem 

1) in probabilitatibus practice practicis, si in datis ad- 
iunctis non possit ullo modo conscientia practice certa 
haberi, tenetur homo eligere partem legis et facere quod 
est tutius, etiam si lex probabilius non existat ; ne scii, se 
exponat periculo peccandi, ut dictum est n. 89 ; 

2) item in probabilitatibus speculative practicis de actus 
validitate , si agatur de fine absolute obtinendo et de valore 
actus forsan necessarii ad finem impositum, tenetur homo 
facere quod est tutius, ne incurrat periculum non obtinendi 
finem ; iuxta dicta n. 90 ; 

3) e contra in probabilitatibus speculative practicis de 
sola actionis honestate, conscientia certa efformanda est vi 
cuiusdam principii reflexi. At de principio reflexo ad- 
hibendo non omnino perfecte concordant moralistae, dis- 
putantes an possit eligi minus tutum etiam si obligationem 
adesse sit probabilius. 

96. Thesis. In statu verae et stricte dictae opinionis 
speculative practicae de sola actionis honestate et 
inhonestate, remanente post diligens examen, debet 
homo, antequam agat, conscientiam efformare prac- 
tice certam vi principii reflexi ; quod est diversum 
in diversa theologorum sententia. Secundum Proba- 
bilistas semper id facere potest ex principio : Lex incerta 
non obligat, et ita licite agere id quod est minus tutum, 
etiamsi probabilius sit obligationem existere vel non ces- 
sasse ; nisi tamen valde notabiliter probabilius sit, quia 
tunc lex est practice certa (ut dictum est n. 80) ; — 
secundum Probabilioristas et Aequiprobabilistas non semper, 
nam si lex sit certo probabilior, erit servanda, cum iam 
sit quasi practice certa, secundum principium : In incertis 
verisimilius est agendum. 

Probatur : i° Debet homo, antequam agat, ex principio 
reflexo sibi efformare conscientiam certam, quia haec sola 
est regula agendi (n. 78), et in casu non potest haberi 
nisi indirecte ex principio reflexo. 

2° Debet tutius agere et legem servare in casu quo ista 
sit valde notabiliter probabilior, quia tunc lex est aequi- 
valenter seu quasi practice certa et valet principium : 
Verisimilius est agendum, ut iam admittunt omnes (n. 80). 

3° E contra potest minus tutum agere si libertas sit 
probabilior, ex principio : Lex incerta non obligat, quia 
in casu lex est plus quam stricte dubia ; in quo iam omnes 
concordant. 

4° Unum punctum manet controversum, nempe si lex 
sit simpliciter sed certo probabilior, an adhiberi possit 
principium : Lex incerta non obligat; aut adhibendum sit 
illud aliud : In dubiis verisimilius est agendum. 

Totum punctum controversiae in eo situm est, an omnis 
opinio in sensu srticte dicto philosophico intellecta, semper 
aequivaleat certitudini practicae late dictae. 

A. Id negant Probabilistae et ideo dicunt : si solum 
probabilius sit legem existere, quamvis rationes pro lege 
sint graviores, non tamen sunt practice certae, quia manent 
rationes graves contra illam, et ideo certum est quod lex 
est incerta, et certo iudicamus quod non obligat. Quo 
posito sic efformant sibi conscientiam certam ; 

« Quod, omnibus diligenter consideratis, non est pro- 
hibitum est licitum. 

« Atqui haec actio hic et nunc ponenda certo non est 
mihi prohibita : 

« certum enim est legem incertam non obligare ; 

« atqui, quamvis potius existimem hanc legem existere 
et nunc obligare, et huic sententiae adhaeream, tamen id 
non existimo cum certitudine etiam late dicta, et ideo lex 
est mihi incerta ; 

« ergo certum est quod in casu me non obligat, 

« Ergo haec actio hic et nunc ponenda, omnibus diligentei 
consideratis, mihi certo est licita ». 

B. E contra Aequiprobabilistae distinguunt : 

Vel sententia est paulo probabilior ac excessus rationum 
modicus, et tunc in praxi est dubie probabilior, et fere 
seu moraliter aeque probabilis, quo casu censetur dubia, 
et non obligat propter principium : Lex dubia non obligat. 

Et tunc efformant sibi conscientiam certam simili processu 
ac supra. 

Vel est certo probabilior etiam unico gradu (morali), et 
hoc in praxi est impossibile nisi sit notabiliter probabilior 
et excessus rationum sit notabilis : tunc autem est practice 
certa certitudine late dicta et imperfecta (n. 80). Quod 
etiam fatentur Probabilioristae. 

Animadvertunt autem Probabilistae multos gradus probabili- 
tatis inveniri inter aequalem probabilitatem seu dubium strictum 
et certitudinem practicam ; mirum autem esset quod practice 
nullum cum certitudine distinguere valeremus, ita ut opimo vel 
aequivaleret dubio vel aequivaleret certitudini, et practice non 
daretur status medius inter dubium strictum et certitudinem. 
Id videtur incredibile, aiunt, et nihil aliud est nisi unum ex 
principalioribus statibus mentis eliminare. 

Contra quod obiiciunt Aequiprobabilistae cum S. Alphonso : 
Quod est certo probabilius est notabiliter probabilius, secus in- 
tellectus non posset certo et evidenter i. e. sine haesitatione ulla 
affirmare quod sit probabilius. Quod autem est notabiliter proba- 
bilius, est practice certum (n. 80). 

Respondent Probabilistae principium non esse semper et neces- 
sario verum, quia, ut videtur, vir acuti ingemi potest certo perspi- 
cere alterum esse altero pfobabilius, quamvis tamen parum ve 
saltem non ita notabiliter probabilius sit j saepe tamen pro 
multis quaestionibus et ingeniis illud verificari, unde quod aliquid 
sit certo probabilius ordinario erit signum quod est notabiliter 
probabilius, et ideo Probabilistae hodierni, utpote moderati 
(saltem spectatis suis principiis), et Aequiprobabilistae practice 
parum differunt. Illi enim docent esse servandam legem nota- 
biliter probabiliorem ; hi autem legem certo probabiliorem, at 
addunt talem non esse nisi sit notabiliter probabilior. 

Unde patet hanc disputationem in praxi esse minoris momenti. 

97 .Controversiae varia argumenta et responsa pla- 
ceat referre quibus aliquo modo diudicari quaestio possit. 

I. Aiunt Aequiprobabilistae et Probabilioristae: Quando 
aliquid est certo probabilius, contrarium non est amplius 
probabile, ac proinde non licite illud agimus. 

Resp. Probabilistae, dist : Contrarium non est amplius 
probabile in sensu stricto et philosophico i. e. dignum ut 
nostro iudicio ipsi adhaereamus, conc .; non est probabile 
in sensu lato et morali i, e. fundatum in rationibus gravibus, 
subd. : si rationes ex iisdem principiis petantur in quibus 


i. Cfr. S. Alphonsus, Th. M., 1 . 1 , n. 56, 67, 77 J et Dias. anni 1762. 

fundatur sententia probabilior, vel si haec notabiliter 
illam excedat, conc., secus, nego. 

Obiectio contendit probabilitatem unius propositionis elidi a 
probabilitate alterius probabilioris. Sed elisio unius probabilitatis 
ab altera non consistit in hoc quod una ab altera destruatur, 
sed in eo quod altera vim auferat movendi intellectum ad pru- 
dentem assensum speculativum. Servat tamen minus probabilis 
vim movendi intellectum ad iudicandum simul quod opposita 
probabilior non sit certa. 

Et hoc ipse S. Alphonsus aliquando confessus est : « Recte res- 
pondent auctores nostri falsum esse : maiorem probabilitatem 
elidere minorem, nisi quando illa minor probabilitas ex eodem 
principio hauriatur, vel nisi opinio probabiliter habeat pro se 
tam convincens argumentum ut contraria vere improbabilis, vel 
non amplius graviter ac certo probabilis videatur 1 ». Fatemur 
tamen S. Doctorem id postea non amplius tenuisse, sed potius 
docuisse contrarium*. 

II. Arguunt recentissimi Aequiprpbabilistae : In omnibus 
tenemur sincere tendere ad veritatem et conformitatem 
cum ordine obiectivo ac lege aeterna, seu cum ratione et 
voluntate divina hunc ordinem statuente ; ac proinde si 
ad illam certo pervenire sit impossibile, tendere debemus 
quantum possumus et amplecti quod propius ad illam 
accedit : in incertis scii, verisimilius est eligendum. Atqui 
qui eligit quod iudicat minus probabile, non tendit sincere 
ad veritatem et legem aeternam, quia id non facit quantum 
potest. Ergo non facit quod debet et peccat. 

a) Ad hoc animadvertunt quidam argumentationem, si reqta sit, 
etiam probare — quod tamen negant Aequiprobabilistae — adhae- 
rendum esse sententiae paulo probabiliori, quia in ea maior est spes 
sese conformandi obiectivae veritati et legi aeternae. Imo logice 
ducere ad tutiorismum : si enim sit obligatio tendendi quantum 
possumus ad conformitatem cum lege praeceptiva boni quae non 
obligat pro semper, multo maior erit tendendi ad conformitatem 
cum lege prohibitiva mali quae pro semper obligat ; id autem 
nunquam melius obtinebimus nisi agendo quod est tutius. 


1. Diss. anni 1755, n. 13. 

2. Ita in Deci, syst., app., n. 21, dixit unam probabilitatem alteram 
elidere. Sed id intelligendum est subiective et quoad nos , quia aequali 
aut minori adhaerere non possumus ; non autem obiective et in se. 
Quod si etiam docuerit maiorem probabilitatem, si sit certa, auferre 
nbiectivqm probabilitatem minorem (Th. M., 1 . T, n. 71), id dixit 
tantum quia existimavit opinionem nobis videri ncn posse certo proba- 
biliorem, nisi sit notabiliter probabilior, et habeat pro se tam convincens 
argumentum ut contraria non amplius graviter ac certo probabilis 
videatur. 

Hoc autem praetermisso, ita breviter respondent Pro- 
babilistae : 

In omnibus tenemur sincere tendere ad veritatem et 
conformitatem cum lege aeterna, dist. : i. e. debemus co- 
nari ut legem cognoscamus et illam moraliter certo cogni- 
tam observare, conc.; quando legem moraliter certo 
cognoscere non valemus, debemus eligere et agere quod 
est probabilius, nego. Non sincere tendit ad veritatem et 
legem, qui non facit serios conatus ad legem cognoscen- 
dam, conc.; qui serio conatur sed eam certo cognoscere 
non valet, nego. 

b) Cum autem res sit maioris momenti, etiam plenius responsum 
afferri potest. Quod antequam tradamus, notandum a) cum 
S. Alphonso’, respectu nostri legem aeternam non esse propriam 
legem, sed solam legem naturalem i. e. rationem nostram (quae 
est legis aeternae in nobis participatio) nos obligare ; unde in 
Maiore argumenti nihil aliud dicitur nisi quod in omnibus tene- 
mur sequi rationem, et si nil certi dicat, tenemur sequi quod 
est probabilius — ; p) Maiorem posse intelligi de solis principiis 
directis rationis et legis aeternae, vel et de principiis indirectis 
et reflexis. Quo posito sic respondent Probabilistae : 

1° Si agitur de principiis directis simul et reflexis, nil enun- 
tiatur nisi quod omnes admittunt, scii, nos agere non posse nisi 
id quod certo videtur licitum seu legi conforme, i. e. non posse 
agere nisi cum conscientia certa (directe aut indirecte) de actionis 
honestate, quae conscientia tamen etiam efformari valet ex 
principiis indirectis. 

2° Si agitur de solis principiis directis, resp. : In omnibus 
tenemur sincere tendere ad conformitatem cum recta ratione et 
lege aeterna ac voluntate divina, et si non possumus ipsis certo 
conformari, tenemur id facere quantum possumus, dist. : si 
agitur de veritate quaerenda et de actibus intellectus, conc. : 
absurdum v. g. foret in quaestionibus dogmaticis et speculativis 
eligere quod est minus probabile, vel non inquirere quid sit 
probabilius ; et similiter absurdum foret in quaestionibus 
moralibus non prius, quantum moraliter possibile sit, directam 
quaerere certitudinem de existentia legis, ut dictum est n. 88 , 
— si agitur de actibus voluntatis et de rebus agendis, subd. : 
si recta ratio, lex aeterna, voluntas Dei certo praecipiunt, conc.; 
si non praecipiunt aut non certo, nego. 

Recta ratio enim et lex aeterna non obligansemper ut ipsis 
conformemur, sed si praecipiant ; et voluntas Dei obligat tantum 
si velit nos aliquid velle ; insuper requiritur ut id certo cognos- 
camus. — Ceterum, ut dictum est, cum eadem ratio et lex 
aeterna etiam dictent legem incertam non obligare, si non 

i. Th. M. . I, n. 72. " Lex aeterna respectu hominum non est propria 
lex ; propria enim lex quoad ipsos est ex naturalis. » Cfr. n. 77. 

sequimur legem incertam quamvis probabiliorem, adhuc legi 
aeternae et rationi conformabimur secundum principia altiora 
per iudicium reflexum. 

III. Instant : Voluntas, ut prudenter operetur, debet 
sequi iudicium intellectus. Atqui voluntas sequens sen- 
tentiam minus probabilem, non sequitur iudicium intel- 
lectus, sed potius vim et conatum infert intellectui ut iste 
non proprium iudicium sequatur, sed a parte quae veri- 
similior apparet ad partem quam non habet ut veram 
contra suam naturam flectatur. 

Responderi potest : Est confusio inter ordinem specula- 
tivum et practicum. Voluntas non potest recte et sine 
culpa flectere intellectum ad adhaerendum parti minus 
probabili tamquam verae, — ut quidam Probabilistae 
erronee dixerunt; — sed ipsa non tenetur servare legem 
probabiliorem, quia haec non est certa. Et tamen sequitur 
iudicium intellectus qui non solum iudicat tales rationes 
esse graviores et illis esse adhaerendum, sed simul iudicat 
eas non esse certas ac proinde legem non obligare. Et 
huic iudicio intellectus et legi superiori conformatur volun- 
tas, et ita nullam vim intellectui infert 1 . 

1. Recentiores Probabilistae ita suum propugnant systema, ac si 
necessarium et unicum eius fundamentum esset principium : Sub 
influxu voluntatis , intellectus potest tum physice tum etiam ratior.abiliter 
et prudenter cohibere iudicium, scii, assensum sententiae magis fundatae, et 
adhaerere minus fundatae. Quod principium adversarii facillime probant 
omni sanae philosophiae contrarium, apud veteres scholasticos inauditum, 
experientiae psychologicae repugnans, ac rectae rationi et prudentiae 
adversum ; unde Probabilismum sine multo conatu se evertere glo- 
riantur. Aliter et sapientius locuti sunt antiquiores Probabilistae, dicentes 
intellectum prudenter, imo necessario, non posse amplecti nisi id quod 
apparet magis fundatum ; at legem etiam verisimiliter existentem non 
obligare, quia ideo non fit moraliter certa. Audiatur Laymann, Th. M., 
1 . I, tr. 1, c. 5, n. 6 : « Licet omnis pars quaestionis, si probabilis sit, 
opinantium assensum gignere possit, absolute loquendo, non tamen id 
potest in omni intellectu. Si enim tibi pars opposita quaestionis proba- 
bilior videatur, seu maiora rationum momenta in illam partem perspicias ; 
icet assensum omnem cohibere tunc possis, tamen ex hypothesi quod 
alteri parti assentiri velis, necesse est ut probabiliori assentiaris ; alteri 
autem, quae minus probabilis tibi apparet, assentiri tunc non potes. 
Si enim minus probabili assentiaris, seu veram iudices, hoc ipso oppo- 
sitam falsam aestimas ; quod fieri non potest dum ea tibi probabilior 
seu verisimilior apparet : propterea quod intellectus iudicativus secundum 
specificationem non omnino liber sit, sed a rationibus et motivis propositi 
obiecti determinatur. Neque huic doctrinae adversatur S. Thomas I-II, 
q. 17, a. 6, ubi ait, in iis apprehensis quae intellectum non convincunt, 
in potestate nostra esse assentire vel dissentire. Id enim absolute verum 

Ex allatis argumentationibus unusquisque iudicium aliquod sibi 
efformare poterit. At quantum ad praxim, ut diximus, quodnam 
eligatur systema non multum refert, dummodo Probabilismus 
intelligatur vere moderatus et infra iustos limites contineatur 
sanae prudentiae. 

98.Animadversiones practicae. — i.Prcbabilistae alii in- 
telligunt opinionem solide probabilem relative ad oppositam. Et 
hi concordant in substantialibus cum Aequiprobabilistis et ap- 
pellari possunt Probabilistae moderati l . Alii solide probabilem 
habent omnem opinionem absolute et in se probabilem, quin de 
relativa probabilitate curent. Negant scii, usum opinionis pro- 
babilis inter limites esse coarctandum, ac illicitam evadere partem 
cui opponitur altera quantumvis etiam evidenter probabilior 2 . 
Est Probabilismus absolutus , qui viam aperit ad Laxismum. 

Etiam duplex adest systema Aequiprobabilismi. Alii, mitiores, 
aiunt S. Alphonsum nunquam intendisse condere novum systema 
a Probabilismo moderato substantialiter diversum, sed illud 
voluisse coarctare inter iustos limites, ponendo restrictionem : 
quod est certo probabilius est valde notabiliter probabilius, et 
ideo est practice certum. Hinc nunquam enuntiavit axioma 
Probabilioristarum : In dubiis verisimilius est eligendum, tamquam 
absolute verum, nec ut proprie dictum principium reflexum, sed 
solum tamquam expressionem huius doctrinae : in moralibus, 
quando ad perfectam certitudinem pervenire non possumus, 
tenemur contenti esse certitudine late dicta et eligere probabilius, 
non quidem omne id quod est probabilius, sed quod est certo 
probabilius quia id proxime ad perfectam certitudinem practicam 
accedit. Et sic intelligunt S. Alphonsum dicentem, Th. M., 
L I, n. 56 : « Ubi veritas clare inveniri nequit, tenemur amplecti 


est : quia potest intellectus imperio voluntatis moveri ut, omissa con- 
sideratione rationum pro una quaestionis parte, consideret et aestimet 
rationes pro opposita parte occurrentes. Sed stante hypothesi sive in 
sensu composito, dum, inquam, una pars contradictionis verisimilior 
apparet quam pars opposita, non potest intellectus illi dissentire et 
huic assentiri : quia id fieret sine ratione, imo contra rationem... » 
Et n. 7 : « Haec... ostendunt licitum esse probabilem sententiam in 
operando sequi. Quod autem id fieri possit, tametsi ipsi operanti specu- 
lative minus probabilis, et opposita probabilior appareat, inde ostendi 
debet quia speculativa illa opinatio, eo ipso quod incerta et fortasse 
falsa sit, non potest esse regula operationis : consequenter operans aliam 
regulam eamque certam sectari debet ; videlicet quod in dubiis quaestio- 
nibus circa mores quisque operari potest secundum sententiam quam 
viri docti esse probabilem et in praxi tutam defendunt. Neque vero 
tunc agit contra propriam conscientiam, curn conscientia non sit specu- 
lativa aliqua opinatio, sed practicum certum iudicium de agendo ». 
Eodem modo Suarez, De Vol. et invol., disp. X, sect. 1, n. 5 ; Lessius, 
de Act. Hum., q. 17, a. 6 ; Pallavicini, in I-II, disp. 8, q. 6, a. 4, n.9; 
Vasquez, in I-II, disp. 67, c. I, n. 4. 

1. Ita, praeter illos qui in Ordine Praedicatorum adhaeserunt Proba- 
bilismo, etiam Suarez, Vasquez, Lugo, Lessius, Laymann, Sylvius, 
PalaOs, Viva, Abelly, Reuter, Voit, et plures recentes. 

2. Citantur Lacroix, Arsdekin, Illsung, Ballerini, Bucceroni. 

saltem opinionem illam quae propius (omnino) ad veritatem 
accedit, qualis est opinio (certo) probabilior ». Et hi non 
differunt quoad substantiam a Probabilistis moderatis l . ■ — 
Recentes autem rigidiores 2 sunt et affirmant principium Proba- 
bilioristarum : In dubiis verisimilius est eligendum , esse principium 
reflexum quo conscientia certo efformari debet in statu opinionis, 
etiam si opinio certo probabilior non esset certa certitudine late 
dicta ; quae tamen hypothesis in praxi non verificatur. Et hi 
principialiter magis accedunt ad Probabiliorismum. 

Imo etiam duplex est Probabiliorismus. Alii mitiores, uti 
veteres et inter recentiores Billuart, non tam multum recedunt 
in variis practicis solutionibus ab Aequiprobabilistis et Proba- 
bilistis moderatis ; alii rigidiores, ut Concina et Patuzzi, omnino 
accedunt ad Tutiorismum. 

2. Saepius dicunt Probabilismum in praxim deduci non posse 
quia non est certus, cum plures theologi ipsi opponantur, Sed 
idem posset opponi Aequiprobabilismo, cum ipsi contradicant 
Probabilioris tae. Hoc argumentum autem non valet nisi pro illis 
qui existimant se certo videre Probabilismum (aut Aequipro- 
babilismum) esse falsum aut illicitum ; pro aliis non valet quia 
agere possunt secundum Probabilismum ex auctoritate maioris 
partis moralistarum nostri temporis, vel etiam forsan ex quodam 
ratiocinio sibi efformare hac in re conscientiam practice certam. 
Principium enim : Lex incerta in praxi de se non obligat, videtur 
sufficienter certum (n. 92). Unde hoc principium in statu dubii 
positivi vel merae opinionis applicari potest ad efformandam 
conscientiam certam, nisi obliget lex superior certa charitatis, 
religionis, iustitiae etc. (n. 91). Aequiprobabilistae et Probabi- 
lioristae contendunt in statu opinionis obligare legem superiorem : 
In incertis verisimilius est eligendum; id tamen sufficienter, cum 
certitudine, non probant. Usquedum illud probent, practice 
certa manet libertas seu ius applicandi principium : Lex incerta 
non obligat. 

3. Olim quidam ut fundamentum Probabilismi ponebant 
axioma ; Qui probabiliter agit, prudenter agit. Sed : 

a) Id non est principium primarium per se vim habens in effor- 
matione conscientiae indirecte certae : prudentia enim requirit 
Ut nonnisi cum certa agamus conscientia honestatis. Sed valere 
potest ut consequentia principii primarii : probabilitas scii, est 
conditio ut possit prudenter efformari conscientia certa ex 
principio generaliori : Lex dubia non obligat, — Melior est 
conditio possidentis, — vel : In dubiis verisimilius est agendum. 
Probabilitas est ratio ut per discursum deveniamus ad conclu- 
sionem certam. 

b) Nec absolute valet de omni probabilitate : ad prudenter 
enim agendum non sufficit probabilitas tenuis, aut dubia, aut 
absolute spectata sine comparatione ad rationes oppositas : fieri 


1. Ita v. g. Scavini et antiquiores discipuli S. Alphonsi, Aertnijs et 
de Caigpy. 

2. Inter alios, Dubois, Janssen, Ter Haar et Wouters e C. SS. R. 

enim potest quod ratio in se absolute probabilis, ex comparatione 
ad oppositas multo graviores, solidam probabilitatem amittat 
aut dubie probabilis fiat (n. 74). 

c) Nec valet sine restrictione, quia indubiis de validitate actus aut 
necessitate medii non probabiliter est agendum sed tutius (n. 90). 

Hinc triplex modus Probabilismi est omnino reiiciendus : 

1) tum ille qui innitebatur solo principio : Qui probabiliter agit 
prudenter agit ; — 2) tum Probabilismus laxior, qui etiam leves 
admittit probabilitates, aut absolutus, qui ad usum levis proba- 
bilitatis necessario ducit ; — 3) tum Probabilismus illimitatus, 
qui non ponit restrictionem et ab usu probabilitatis non ex- 
cludit casus de validitate et necessitate medii ad finem. 

4. Ex canone 15 Probabilismus applicandus est legibus eccle- 
siasticis, non quidem in dubiis facti, sed in casu dubii iuris 1 . Sed 
inde non potest argumentum deduci et concludi idem valere 
pro lege naturali et divina, quia obligatio solius legis ecclesiasticae, 
non legis naturalis et divinae, tota pendet ab intentione Ecclesiae. 

99. De systemate compensationis animadvertendum : 

1) Duplex compensatio probabilitatis simul et gravitatis legis, 
valde difficulter aestimatur in praxi ; unde non est systema 
aptum ut sit practica regula agendi et conscientiam efformandi 
pro omnibus, etiam sat excultis. 

2) Non solum oritur incommodum ex libera positione actus 
probabiliter prohibiti, scii, periculum violandi materialiter legem 
et frustrandi finem intentum a legislatore, sed maius oritur ex 
impositione omnium praeceptorum incertorum, scii, privatio 
libertatis et periculum ne homines, propter suam infirmitatem, 
magis in peccata formalia labantur. Unde aestimare quis posset, 
in casu opinionis solide probabilis, semper adesse rationem 
sufficienter compensantem periculi materialiter transgrediendi 
legem incertam 2 . 

3) Propositio : lex incerta non obligat, videtur sufficienter 
probata, ut per se possit semper in praxim deduci ; nisi agatur 
de valore actus et obtentione finis. 

Aliquid tamen veri in isto systemate habetur, non in quantum 
tradit debitam regulam agendi et formandi conscientiam, sed 
in quantum prudentiam monet in applicatione regulae ; nimirum : 


x. Id aliqui laxius interpretati sunt, ac si sufficeret dubitare probatos 
auctores, etiam si agens ipse benignam canonis interpretationem falsam 
iudicaret, et ita non esse dubium iuris sibi constaret ! Imo addunt : recep- 
tae interpretationes aliquot auctorum, post aliquod tempus, fundant 
interpretationem usualem, a qua non est recedendum. Sed ad usualem 
interpretationem non sufficit consensus aliquot auctorum; requiruntur 
omnes conditiones necessariae ad consuetudinem iuridicam, inter quas 
imprimis generalis observantia subditorum. Ceteroquin, quomodo talis 
generalis usus est possibilis pro casibus raro occurrentibus, quibus tamen 
illi regulam suam applicare intendunt? — Quodsi valeret dicta inter- 
pretatio, leges de die in diem semper fierent laxiores. 

2. Ita in nova editione (5 a ) Tractatus de Conscientia ex Theologia Mech- 
liniensi, p. 81 sq. 

pro praxi in applicatione cuiuscumque systematis, considerandae 
sunt omnes circumstantiae subiecti ad videndum an expediat 
aut an maiora non timenda sint mala. Sed id solum probat 
principia de efformatione conscientiae in tali vel tali statu esse 
subiicienda generalioribus principiis de actibus humanis quae 
totam materiam moralem regunt. 

Articulus IV. 

De Recto et Prudenti Usu Opinionum 
probabilium. 

100. Quonam systemate probabilitatis uti sit lici- 
tum. — Hic attendenda sunt sequentia : 

1) In directione suae propriae vitae moralis , unusquisque 
potest uti sententiis probabilibus, ad modum unius ex 
tribus systematibus Probabiliorismi, Aequiprobabilismi aut 
Probabilismi. Quamvis enim per se et generatim rationi 
conformius et prudentius erit sequi p robabiliorismum quam 
Aequiprobabilismum, et Aequiprobabilismum quam Proba- 
bilismum, ordinario tamen non tenemur agere prudentius 
et tutius (hoc est de consilio et perfectione), sed solum 
tuto et prudenter. Aequiprobabilismus autem aut Proba- 
bilismus in praxi sufficienter est tutus et prudens, quia 
removet periculum peccandi formaliter; nisi pro iis qui certo 
viderent tale systema esse falsum, quo casu deberent sequi 
systema rigorosius. 

2) In directione aliorum , non possumus imponere, sed 
solum suadere proprium systema, aut unam vel alteram 
sententiam probabilem, quia sacerdotes non sunt legis- 
latores nec praecipiunt ; nisi per accidens, si alter in hoc 
consentiat, aut si alias pro ipso sequeretur particulare 
periculum. 

3) Hinc in praxi non tam multum differunt tria systemata 
quoad applicationem, si spectentur mores fidelium totius 
Ecclesiae. Iam vidimus id quod est certo probabilius, 
saepius esse notabiliter probabilius et practice certum pro 
omnibus (n. 96). Insuper, quod hi probabilius, illi vocant 
minus probabile ; quod alii minus probabile, alii habent 
aeque aut magis probabile ; quod aliquibus aeque probabile, 
aliis minus probabile apparet. Ceterum, si non solum 
inspiciatur quid licitum stricte sit sed etiam quid expediat 

vel convenientius sit, uti saepe in praxi fit, adhuc minores 
erunt differentiae. 

Sola differentia est pro illis qui ex convictione aliquod 
systema habent ut practice certum et per seipsos diiudicant 
omnes sententias ; imo etiam in illis facile fit ut post aliquod 
tempus sententia quam antea minus probabilem habuerint, 
iam probabilior appareat, aut vice versa. Et ideo quaestio 
de modo determinato efformandi conscientiam certam non 
est tanti momenti ac primo aspectu videatur et a pluribus 
theologis affirmetur, illum vocantes « systema morale », et 
in limine ponentes theologiae moralis ac si omnibus 
tractatibus dominaretur, dum tamen doctrina de actibus 
humanis, utpote fundamentalior, omnes alias regat 1 . 

4) Ideo intelligitur quod Ecclesia a formali iudicio de 
systematibus abstinuerit, et contenta fuerit reprobare duas 
doctrinas extremas Laxismi et Rigorismi : in praxi enim, 
quoad mores fidelium efformandos non tam multum dif- 
ferunt confessarii. 

5) Mirum quoque non est si, in medio aevo, talia 
determinata systemata non inveniantur : pertinet enim 
potius ad artem directionis animarum quam ad scientiam 
moralem. Nota quidem erant varia principia reflexa : In 
incertis verisimilius est eligendum ; — Lex dubia non 
obligat ; — Melior est conditio possidentis ; — In in- 
certis standum est pro quo stat praesumptio ; — In 
dubiis tutius est agendum, etc., quae alia ab aliis in dubiis 
conscientiae pro variis casibus et circumstantiis applica- 
bantur ut aliquo modo conscientia prudenter formaretur 
certa, quin res systematice exponeretur, aut unus determi- 
natus modus praedominaretur aut omnibus imponeretur. 
Et ideo omnia systemata aliquid ex auctoribus medii aevi 
in suum favorem possunt adducere, nullum tamen ibi 
completum et formatum invenitur. A saeculo XVI autem 
conati sunt principia ista ad unum reducere supremum ex 
quo in quolibet casu, in qualibet materia, facile solveretur 
dubium practicum. 


1. Aliquando, ob extrinseca adiuncta, quaestio poterat videri maioris 

momenti : ita, ob acres disputationes, tempore S. Alphonsi. 

ioi. Usus opinionum probabilium est maxima 
prudentia regulandus, ut rectae rationi sit conformis : 
facile enim praebet occasionem abusui, ita ut Probabilismus, 
vel et Aequiprobabilismus, in Laxismum degeneret, si 
opiniones mere probabiles sine delectu etiam applicentur 
casibus in quibus determinatus finis sit absolute attingen- 
dus, aut si opiniones dubie vel leviter probabiles nimis 
facile admittantur tamquam vere et solide aut fere aeque 
probabiles, ut factum fuit s. XVII et etiam hodie ali- 
quando accidit '. 

Iamvero 1) ad vitandum primum, sedulo attendendum 
est in praxi, an non adsit casus de validitate actus aut de 
necessitate medii ad finem absolute obtinendum, quia tales 
casus multo occurrunt frequentiores quam primo aspectu 
videatur. 

2) Ad vitandum alterum, quaeritur : quaenam sententia 
in praxi haberi potest ut serio et sufficienter probabilis ? 

Ad quam quaestionem solvendam scire oportet, ratione 
principii seu motivi cui innititur, probabilitatem esse intrin- 
secam si innititur rationibus ex ipsa natura rei examinandae 
(proprietatibus, causis, effectibus, inconvenientibus partis 
oppositae) petitis ; vel extrinsecam si innititur aliorum 
auctoritati. Haec supponit intrinsecam, et eo usque durat 
quousque illa praesumi potest, nam ideo admittimus quod 
alii affirmant quia eos doctos et veraces habemus ; quodsi 
eos in errore versari constet aut fundamentis omnino 
debilibus inniti, eorum auctoritas pro hoc casu evanescit 2 . 

Iamvero a) de probabilitate intrinseca, non quidem facti 
sed doctrinae, recte indicare possunt soli docti, et quidem 
non mediocriter docti, sed in re morali valde versati : 


1. Quaerunt utrum « opinio probabiliter probabilis » sit sufficienter 
probabilis ut iuxta eam licite agarnus. Si sensus obvius sumatur, ita 
ut vox probabiliter in eodem sensu sumatur ac probabilis (sicut sumi 
in eodem contextu debet), est illicitum quia « probabilitas de opinionis 
probabilitate non transfundit probabilitatem in ipsam opinionem ». Ita 
Mare et Beaudoin, At si probabiliter sumatur in sensu stricto philoso- 
phico, pro eo quod est multo probabilius aut quasi practice certum, 
posset sustineri, et ita intelligere videntur Noldin (n. 27) et Vermeersch 
(n. 363). 

2. « Vis rationum intrinseca principaliter attendi debet ; auctoritas 
enim extrinseca non aliud operatur, quam afferre vis intrinsecae prae- 
sumptionem » S. Alphonsus, Th. M., 1. I, n. 80. 

pro ipsis probabile est illud quod, omnibus rite et diligenter 
consideratis et rationibus in oppositum inter se comparatis, 
apparet ut incertum sed tamen gravibus rationibus innixum. 

b) De probabilitate extrinseca iudicare possunt docti et 
indocti. Pro his illud est probabile vel etiam practice 
certum, quod ipsis dicitur a viro docto (praesertim si 
auctoritatem habeat ad dirigendos mores, v. g. a parocho 
vel confessario), si de eius peritia vel de probabilitate 
ipsius dicti nulla sit ratio seria dubitandi. Cum enim ipsi 
rationes perpendere non possint, prudenter agunt sequendo 
iudicium illius de cuius scientia et veracitate non habent 
rationem dubitandi. Unde S. Thomas, II-II, q. 4, a. 8 
ad 2 : « aliquis parvae scientiae magis certificatur de eo 
quod audit ab aliquo scientifico quam de eo quod sibi 
secundum suam rationem videatur ». Quod si ratio dubi- 
tandi adsit, v. g. quia indoctus videt esse contra communem 
doctrinam vel modum agendi, tenetur amplius inquirere. 

c) Pro mediocriter doctis, i.e. non tantum pro theologis, 
sed etiam pro parochis et confessariis, non tam ex auctorum 
numero quam ex eorum nierito diiudicanda est extrinseca 
probabilitas : non tam numerandi sunt auctores quam 
ponderandi 1 . De quo audiatur Tanquerey, conformiter ad 
monitum Benedicti XIV : 

« Confessarii praecipue tenentur huiusmodi studio incumbere... 
Quare Benedictus XIV eos admonet « ut in re dubia, propriae 
opinioni non innitantur sed, antequam causam dirimant, libros 
consulant quamplurimos, eos cumprimis quorum doctrina soli- 
dior, ac deinde in eam sententiam descendant quam ratio suadet 
ac firmat auctoritas » (Const. apost. de praep. ad Iub. a. 1750, 
§ 21). a) Non innitantur videlicet propriae opinioni, quae saepe 
fallax est : plus enim sapientiae in plurium quam in unius iudicio 
invenitur, b) Libros plurimos consulant, ad facilius idem incom- 
modum praecavendum : quod enim unum auctorem fugere 
potuit, non tam facile multos fugit, praesertim si non ad eamdem 
scholam, sed ad diversas scholas pertinent : experientia enim 
constat quam facile auctores eiusdem scholae, absque ulteriori 


1. « Probabilitas extrinseca magis aestimanda est ex doctorum merito 
et eruditione, necnon ex studio et diligentia in rei veritate indaganda, 
quam ex eorum numero; possunt enim decem vel plures auctores tenere 
aliquam opinionem quorum auctoritas vix quidquam magis confert ad 
eius probabilitatem, quam auctoritas unius, quem forte illi sine re 
examine ac discussione secuti sunt » Ita Aertnijs, Th. M., t. I, n. 62 
ex Diss. S. Alphonsi, a. 1763, n. 84-88. 

examine, antecessorum opiniones et argumenta fiducialiter repe- 
tant 1 c) Illos autem libros seligant quorum doctrina est solidior, 
qui scii, scientia, prudentia et pietate, maiorem famam sibi 
comparaverunt, et rem ex professo, non obiter, perpenderunt... 
d) In eam sententiam descendant quam ratio suadet et firmat 
auctoritas. Unde in quantum fieri potest, tum rationibus intrin- 
secis, tum extrinsecis auctoritatibus attendendum est ; argumenta 
allata critice expendantur attentis locorum et temporum adiunctis, 
et generatim loquendo non plus aestimetur theologorum aucto- 
ritas quam pondus rationum quas afferunt. Attamen, si doctrina 
communi omnium scholarum aliqua conclusio firmatur, eo ipso 
magna probabilitate pollet, etiam independenter ab argumentis 
allatis ; nec ab ea recedendum est nisi in medium proferatur 
nova ratio quae hucusque ignota fuit » l . 

102. Regulae practicae. — Theologi recentes omnes 
fere easdem regulas tradunt. Generatim in praxi, certo vel 
saltem serio aut graviter probabilis censeri potest illa 
doctrina quae, tolerante Ecclesia, 

a) vel communiter aut a plerisque ut talis asseritur, licet 
non ut probabilior ; 

b) vel illa quam aliquis magnus theologus 2 (v. g. 
S. Thomas, S. Antoninus, Caietanus, Sylvius, Bannez, 
Suarez, Lugo, Salmanticenses, S. Alphonsus, etc.) testatur 3 
esse probabilem, i. e. ut talem recte ab aliis haberi ; 

c) vel illa quam quinque vel sex auctores graves et 
probati, scii, probitate et scientia insignes 4 , i. e. illi quorum 
doctrina, prudentia, probitas, fides passim agnoscuntur, 
absolute tenent ut veram ; — aut vere probabilem asserunt , 
si id ab aliis non valde revocetur in dubium. 


1. Th. M. fundamentalis, n. 384. 

2. Magnus theologus certo non est habendus auctor cuiuscumque, 
etiam boni, manualis. 

3. Testatur scii, in hoc casu de aliquo facto, non autem proprio 
tantum nomine affirmat. 

4. « Auctorem inter probatos et classicos numerari, aut communi 
aestimatione, aut iudicio Ecclesiae constabit, aut signis quibusdam erui 
potest. Signa quaedam negativa Lacroix, t. I, n. 160 enumerat... : 
i° ne opiniones, etsi aliquas tantum sustinuerit, quae sint contra principia 
alioquin certa, adeoque aperte falsae ; 2° ne levi et sophistico argumen- 
tandi genere utatur ; 3 0 ne plura improbabilia et a ceteris theologis 
reprobata docuerit (sc. eiusmodi quorum rationes futiles et falsas esse, 
alii scriptores demonstraverint) ; 4 0 ne sit merus aliorum sententiarum 
collector, qui studium eas examinandi sibi non assumpserit » Lehmkuhl, 
Th. M,, I, n. 157. — Probati auctores a fortiori non erunt omnes illi 
qui licentiam impressionis vulgo dictam imprimatur obtinuerunt ; quot 
enim futilia et absurda in libris impressis traduntur nullus est qui ignorat. 

E contra improbabilis vel tantum tenuiter, leviter aut 
dubie, et non sufficienter probabilis : 

1) illa quam tenuerunt etiam multi theologi, si decreto 
Ecclesiae reformetur, vel si alicui propter gravissimas 
rationes videatur certo falsa ; 

2) illa quam unus vel alter tradit, sed plures contradicunt ; 

3) illa quam quinque vel sex auctores tantum habent ut 
probabilem, si quoad hanc assertionem dubia sit eorum 
auctoritas, vel quia contra eos stat ratio gravis, quam non 
solverunt, vel quia alii valde contradicunt, aut quia non 
satis constat an quaestionem sedulo examinaverint : saepe 
enim probabilem vocant sententiam unice quia ab alio ut 
talis habetur 1 ; 

4) a fortiori non est aliquid probabile, quia docetur ab 
uno auctore recenti, unde Alexander VII damnavit propo- 
sitionem (27) : « Si liber sit alicuius iunioris et moderni, 
debet opinio censeri probabilis, dum non constet reiectam 
a Sede apostolica tamquam improbabilem » (cfr.S.Thomas, 
Quodl. III, 10). 

Exceptio tamen fit 

a) generalis : si unus valde doctus, prudens et diligens in 
examine, nec novitatum amans, validas rationes afferat quas alii 
non consideraverint vel non satis solverint, et ipse commode 
solvat rationes oppositas 2 ; 

b) specialis, pro S. Alphonso : ex decreto S. Poenit., 5 iul. 1831, 
potest confessarius 3 , ministrando sacramentum Poenitentiae, 
omnes opiniones S. Ligorii tuto in conscientia sequi, etiamsi 
non examinet rationes, sed unice quia ipse eas docet. Et idem 
valet a fortiori de S. Thoma. — Quod tamen non intelligendum 
est sine discretione : non valet enim pro sententiis quas auctor 
ipse, in casu S. Alphonsus, reformavit, nec a fortiori pro illis 
quas reformavit Ecclesia, nec pro sententiis legi civili iustae vel 
novae legi ecclesiasticae contrariis, nec pro illis quae certo falsae 
alicui appareant. 


x. « Dubie probabilem censent doctores opinionem i° si dubitetur 
de gravitate rationum ; 2 0 si de ea probabilitate sapientes communiter 
dubitent ; 3 0 si dubia sit auctoritas doctorum qui affirmant seu tenent 
opinionem ut probabilem ; 4 0 si ratio doctoris qui eam defendit non 
videatur satis firma ; 5 0 si sit opinio singularis ab auctore prolata, quin 
sufficientem rationem afferat ; 6° si unus aut alter tradant, sed plures 
contradicant » Ballerini-Palmieri, Opus theol. mor., 1. 1 , de consc., n. 1 13. 

2. Cfr. S. Alphonsus, diss. anni 1755, n. 1 17 ; et diss. anni 1763, n. 86. 

3. Etiam ille qui iuraverit tueri probabiliorismum, ut responsum 
fuit 19 dec. 1855. 

Praedictae regulae non sunt latius extendendae sed stricte sunt 
urgendae, et eo strictius quod nostris diebus tam multa edantur 
scripta et responsa theologica, ut multo facilius quam antea 
inveniantur quinque vel sex auctores recentes ad asserendam 
sufficientem cuiusdam sententiam probabilitatem ; praesertim si 
sint eiusdem scholae, eo magis quod saepius nihil faciant nisi 
exscribere alium auctorem recentem. 

103. Corollaria practica. — i. Sententia leviter pro- 
babilis non est attendenda nisi in extrema necessitate, in qua, 
deficientibus remediis certioribus, extrema etiam leviter proba- 
bilia sint tentanda ad finem consequendum, In istis circumstantiis 
enim id iam est tutius. 

2. In dubio practico, probabilitas ad agendum non sufficit, 
sed oportet habere certitudinem ; unde oportet de veritate 
inquirere, et secus agere tutius. Hinc, quoad observantiam legis 
ecclesiasticae, 

a) dum hora praecepti sit positive dubia, de ea inquirere 
oportet, etiam si diversa horologia diversam indicent, nam 
diversa horologia non sufficiunt ad dubium practicum tollen- 
dum. Eo solum casu quo certitudo erit impossibilis, ex consue- 
tudine possunt diversa horologia ut diversae sententiae probabiles 
haberi 1 ; 

b) ubi duo cibi quorum unus est vetitus, alter permissus, iam 
distingui non valeant, dubium practicum adest insolubile ; 
quapropter tutius est agendum et ab utroque abstinendum ; ■— 
nisi ita grave adsit incommodum ; at tunc licitum erit, non ob 
dubium, sed ob incommodum 2 . 

3° A fortiori illicitum est voluntarie adducere dubium practi- 
cum insolubile circa legem et tamen eam non servare ; quamvis 
exorto involuntarie dubio, eam non servare licitum esse possit. 
Hinc si quis nesciat utrum media nox instet an praeterierit, 
tenetur prius veritatem inquirere ; si id negligat, peccabit nisi 
tutius agat et legem dubiam servet : ita incertus v. g. non potest 
bibere nisi renuntiando communioni diei sequentis, et si biberit 
ab ea tenetur abstinere, nisi tamen post factum certo constaret 
nondum fuisse mediam noctem s . E contra, qui biberit in bona 
fide nihil de hora cogitans, et mane dubitet an sit ieiumis, 
legem servare non tenetur et communicare poterit. 

4° In directione propriae vitae, unicuique (nisi quis esset 
robabiliorista) per se licitum est, in eadem materia, modo unam 
sententiam solide probabilem, modo alteram solide probabilem 


1. Vermeersch, Th. M., t. I, n. 370. 

2. Ibidem. 

3. Ita fere Lehmkuhl, Th. M., I, n. 205 ; Noldin, Th. M., I, n. 243 i 
Vermeersch, Th. M., I, n. 374, Th. Mechl. M. gen. ed. 5», n. 20, II. 
Eodem modo non posset sacerdos sumere hostiam dubie consecratam 
ante sumptionem pretiosissimi sanguinis, ne voluntarie inducat statum 
dubii de ieiunio naturali cum periculo violandae legis. 

priori oppositam, sequi successive seu in diversis casibus vel 
actibus ; quia utraque est sufficienter tuta et secura : v. g. potest 
in uno casu accipere haereditatem testamenti informis quia, ante 
iudicis de nullitate sententiam, est probabiliter validum, et, in 
altero casu, alterius testamenti informis annullationem prosequi 
a iudice declarandam, quia est nullum. 

Per accidens tamen est illicitum, ratione scandali, vel ratione 
simultatis, si quis scii, sententiis oppositis utitur simul, in eodem 
casu et actu seu in eadem individua re et actione, ita ut inde 
certo obligatio certa vel ius tertii violetur. Sic v. g. non potest 
quis accipere haereditatem ex testamento informi quia validum 
est, et onera recusare implenda sub praetextu quod idem testa- 
mentum sit nullum : certum enim est illum qui haereditatem 
sumit et adiuncta onera in se sumere debere. 

Pariter illicitum est ita ratiocinari : probabile est nondum 
esse mediam noctem festi Pentecostes, ergo probabile est me 
posse collationem sumere et mane communicare. At etiam 
probabile est esse mediam noctem, ergo possum manducare 
carnes, et ex priori sententia mane communicare. Nullo enim 
modo probabile esse potest me posse manducare carnes et 
mane communicare, quia ad hoc requireretur ut sit probabile 
esse mediam noctem at simul non esse. 

Item supposita duplici sententia probabili quarum altera dicit 
hodie esse ieiunandum, altera non esse hodie ieiunandum sed 
cras, non esset licitum hodie amplecti secundam sententiam et 
non ieiunare, et cras amplecti primani sententiam et iterum non 
ieiunare ; quia certo eadem numerice lex violatur. Eodem modo 
qui feria 5», audita duodecima noctis in uno horologio, omitteret 
completorium ex eo quod non amplius tenetur recitare, et vellet 
vesci carnibus quia nondum audita duodecima hora in altero 
horologio. 

104. Animadversio. — Regulae supra indicatae generatim 
solent tradi a theologis recentioribus 1 2 , etiam Probabilistis ; sed 
non semper omnes sufficienter eas respiciunt in praxi, nec con- 
stanter applicant, quo fit ut etiam laxiores sententiae aliquando 
iudicentur probabiles. 

Speciatim a) de quibusdam sententiis dicendo « eas forsan 
probabiles », aut « ipsas esse omnino improbabiles se fateri 
non audere », implicite lectoribus suggerunt non damnandos esse 
qui eas sequuntur ; dum e contra secundum exposita concludere 
deberent sententias esse paulo ac dubie probabiles ac proinde 
non sufficienter et practice probabiles, nec generatim posse 
fundare regulam agendi prudenter. 


1. Neque dicas : etiam in i° casu, ubi de 2 testamentis, certo aliquod 
ius violari. — Id utique verum esset, si unum testamentum haberetur 
de se validum, et aliud de se invalidum ; non autem si unum ante 
sententiam iudicis censetur probabiliter retinere validitatem, et aliud 
post sententiam omnino invalidum esse, quia interventu iudicis lex irri- 
tans plenam vim suam obtinet. 

2. Ita v. g. Lehmkuhl, Ballerini, Aertnijs, Gfoicot, Noldin. 


b) Saeculo elapso, theologus quidam sat magni nominis, dum 
rigOrosior sententia videbatur certo probabilior, totis viribus per 
argumenta rationalia conabatur ostendere benigniorem nihil- 
ominus esse intrinsece probabilem ■, et e contra, dum ista non 
videbatur inniti argumentis validis, longam seriem auctorum 
conabatur congerere ad probabilitatem extrinsecam non obstan- 
tibus omnibus ipsi servandam. Id non est sincere quaerere 
veritatem. 

c) Similiter, ad quid inservit si optimae notae theologus bene 
ostendat quamdam sententiam nimis benigniorem nullam pro se 
habere probabilitatem imo esse falsam ; et nihilominus quamdam 
extrinsecam probabilitatem ipsi in praxi agnoscere non desistat, 
quia aliquot 5 vel 6 auctores probabilem dixerint? Sed aliquot 
auctores non faciunt seriam probabilitatem extrinsecam, nisi 
sint vere insignes qui rem sedulo examinaverint, nec ex sola 
auctoritate aliorum pronuntient. Quodsi constet opinionem non 
esse fundatam, eo ipso probabilitas sententiae evanescit. 

Talis processus impedit omnem progressum scientiae moralis, 
quae reduceretur ad recitandas opiniones auctorum, quin unquam 
earum probabilitas, nisi interveniente iudicio Ecclesiae, cessare 
posset. 


QUAESTIO TERTIA. 

DE PRACTICA EFF ORM ATIONE CONSCIENTIAE 
CERTAE. 

105. Processus sequendus in efformatione propriae 
conscientiae certae. — Ut homo prudenter et tuto agat 
ex conscientia sufficienter certa, sequentem processum in 
efformanda propria conscientia sequi debet, nimirum 

1) iudicare, seu conscium esse, se esse practice certum 
de honestate actionis hic et nunc ponendae ; 

2) quando practice dubitat, examinare debet diligenter 
secundum gravitatem negotii ac dubii aliarumque con- 
ditionum ; 

3) si sufficienti diligentia adhibita, rationes dubitandi 
appareant leves et dubium sit negativum, contemnendo 
illud potest deponere secundum principium : Melior est 
conditio possidentis, et libere agere si dubium erat de 
existentia obligationis, e contra sequi legem debet si 
dubium erat de excusatione a lege ; 

4) si dubium appareat serium in rationibus gravibus 
fundatum, debet, attente comparando rationes et sen- 
tentias oppositas, propria si possit investigatione, vel saltem 


Sumo» Theologiae Monlit U. — S 


SUMMA THEOLOGIAE MORALIS 


DE PRUDENTI CONSCIENTIA 


m 

ex doctiorum consultatione, pervenire ad certitudinem 
directam ; — ad quod sufficit opinio probabilissima, aut 
multo et notabiliter probabilior ; 

5) si ad certitudinem directam hic et nunc pervenire 
non possit, id est : 

a) vel quia examinare nolit aut ex defectu mediorum 
vel temporis non possit, et tunc tenetur tutius agere, ad 
removendum periculum peccandi ; — 

b) vel res sedulo examinata revera est incerta et quidem 
ita ut dubium spectet validitatem actus, quia agitur de 
fine absolute obtinendo vel de damno absolute vitando, 
ad quod actio debet certo valere et forte non sufficiat, 
et tunc ex lege superiore certa etiam tutius est agendum ; — 

c) vel res sedulo examinata revera est incerta ita ut 
dubium spectet solam honestatem, et tunc potest libere 
agere et principium : « Lex incerta non obligat » applicare : 
semper secundum Probabilistas ; secundum Aequiproba- 
bilistas cum restrictione : nisi obligatio appareat certo 
probabilior aut non sit probabilius eam cessasse ; secun- 
dum Probabilioristas : si libertas sit probabilior. 

106. Casus. — Ut praxis doctrinae melius intelligatur, 
eam applicemus casui sequenti : Petrus, systematis moralis 
de conscientiae efformatione ignarus , accedit ad Timothaeum 
confessarium, et triplex manifestat dubium : 

a) an votum emiserit ; 

b) num votum certo emissum forsan sit invalidum ; 

c) an debitum certo contractum solverit. 

Quomodo ista dubia resolvi possunt ? 

Ex principiis expositis, facile resolvuntur dubia proposita. 
Tenetur quidem Timothaeus diligens examen instituere de dubiis 
Petri ut ad certitudinem directam perveniat, si sit possibile 
(n. 76) ; quomodo autem conscientiam Petri indirecte certam 
efformabit, si post diligens examen dubia perseverent, id in 
praesenti est investigandum. 

a) Dubitans an votum emiserit, non tenetur illud implere. 
Etenim si dubium sit negativum i. e. si nulla vel tantum levis 
ratio adsit existimandi votum fuisse emissum, potest applicari 
principium : Melior est conditio possidentis, i. e. libertatis quae 
ante exortum dubium erat certa. In dubio ergo factum (i. e. votum) 
non praesumitur sed probari debet, et in dubio facti fundantis 

obligationem manet libertas (n. 86). — Si autem dubium sit 
positivum i. e. si ratio gravis sed incerta adsit existimandi votum 
fuisse emissum, potest applicari principium : Obligatio dubia est 
practice nulla (n. 92). Ergo Petrus ad nihil tenetur. 

b) Dubitans num votum certo emissum forsan sit invalidum, 
si dubium sit negativum i. e. si nulla vel tantum levis ratio 
adsit existimandi votum esse invalidum, tenetur votum implere, 
quia melior est conditio possidentis, i. e. voti seu obligationis quae 
ante exortum dubium erat certa, cum votum certo fuerit emissum. 
Ratio levis non impedit certitudinem practicam, unde standum 
est pro valore actus, et factum (scii, votum) praesumitur recte 
factum (n. 86). — Si autem dubium sit positivum i. e. si adsit 
ratio gravis existimandi votum non fuisse validum, non tenetur 
illud implere : ratio gravis enim vere dubiam reddit validitatem 
voti et obligationem, unde applicari potest principium : Obligatio 
dubia obligatio nulla (n. 92). Ergo in dubio negativo tenetur 
Petrus ad voti adimpletionem, in dubio positivo non tenetur. 

c) Dubitans an debitum certo contractum solverit : 

1. Si dubium sit negativum i. e. si nulla vel tantum levis 
ratio adsit existimandi debitum fuisse solutum, tenetur illud 
solvere, quia melior est conditio possidentis, i. e. debiti seu obli- 
gationis quae ante exortum dubium erat certa, cum debitum 
fuerit certo contractum. Levis ratio enim non impedit certitudinem 
practicam, unde factum (i. e. solutio) non praesumitur sed probari 
debet, et in dubio facti supponentis obligationem et ab ea exi- 
mentis, manet obligatio (n. 86). 

2. Si autem dubium de adimpletione obligationis sit positivum 
i. e. si adsit gravis ratio existimandi ipsam fuisse impletam, 
secundum S. Alphonsum et Aequiprobabilistas tenetur dubitans 
adhuc implere, quia obligationi certae non satisfit solutione dubia. 
Id tamen non videtur fundatum, quia in casu ipsa obligatio 
iam fit vere incerta, unde ipsi satisfieri non debet (n. 93). 
Melius ergo diceretur eum, in casu impletionis positive dubiae 
generatim non teneri : ratio enim gravis reddit obligationem vere 
dubiam, unde potest applicari ; Obligatio incerta est practice 
nulla ; — nisi tamen adesset lex quaedam superior quae imple- 
tionem obligationis nihilominus urgeret. Cum vero agitur de 
solutione debiti i. e. de re iustitiae, iustitia autem aliquando 
obligat in dubiis ad eligendum quod est tutius (n. 91), inqui- 
rendum est an non exigat solutionem debiti quod non certo 
solutum fuit. 

3. Plures affirmant invocantes principium : Melior est conditio 
possidentis, quod proprie spectat materiam iustitiae : possidet 
scii, debitum certo contractum, usquedum certo fuerit solutum. 
— At istud principium in casu invocari nequit, nam eo ipso 
quod adsit gravis ratio existimandi debitum fuisse solutum, iam 
dubium est an debitum adhuc existat, et consequenter an vim 
obligandi possideat et obliget ; et an creditor possideat ius ad 
solutionem. Ipsa ergo possessio iuris fit dubia. Quod si sermo 

fiat de possessione facti , nullus bono suo privari debet, ac 
consequenter illud retinere potest, donec certo probetur suum 
non esse. 

4. Invocant etiam principium : Officium debitoris est attendere 
et invigilare ut debitum certo solvat, unde exortum dubium 
imputandum est eius negligentiae, ex qua creditor damnum pati 
non debet 1 . Hoc principium valet, sed tantum in casu negli- 
gentiae culpabilis ; qui casus in praxi potius erit rarus. Ratio 
autem principii est quod iustitia stricte obligat ne actio aut 
omissio nostra, pro altero causa sit damni etiam probabilis aut 
dubii (n. 91) j ex negligentia autem debitoris creditor solutionem 
debiti forte amittet, vel huic periculo aut solutionis incertitudini 
exponetur : haec incertitudo vel periculum iam est damnum. 
Unde si quis praevideat id ex negligentia sua oriturum, peccat 
et restituere tenetur, non quidem quia debitum dubium obligat, 
sed quia certum damnum intulit exponendo creditorem periculo 
incertae solutionis ; et ideo non tenetur solvere totum debitum, 
sed tantum pro rata dubii et incertitudinis 2 . 

5. Alii dicunt servandam esse quantum fieri possit aequalitatem 
in stricta iustitia, unde censent adesse obligationem solvendi pro 
rata dubii, sicut etiam iudex decernit bona incerta esse dividenda 3 . 
Hoc quoque principium verum est, dummodo certo constet 
adesse obligationem iustitiae : tunc non satisfit impletione dubia, 
quia tantum est debito dubie aequalis. At in casu quo de obli- 
gatione non constet, invocari nequit principium sine hoc absurdo .* 
si mediam partem solvit debitor, vel defraudat si vere debet, 
vel amittit mediam partem boni proprii si nihil debet. Unde 
obligatio solvendi pro rata dubii non probatur, nisi in casu 
negligentiae culpabilis, ut supra diximus ; vel etiam nisi iudex 
ita statuat : superiori enim praecipienti est obediendum, donec 
certo constet illum praecipere iniuste (n. 91). 

Itaque, extra praedictum casum negligentiae, non probatur 
adesse legem superiorem obligantem ad solvendum debitum, de 
quo an solutum iam fuerit, positive dubitatur, unde Petrus ad 
nihil tenetur, vi principii : Obligatio vere incerta est practice 
nulla *; consulendum tamen est ut aequitatis causa aliquid solvat. 
In casu autem dubii negativi Petrus solvere tenetur. 

107. In efformatione conscientiae et directione 


■ 1. Ita etiam S. Alphonsus, Th. M., 1. I, n. 34 et 1. III, n. 700, q. 2, 

et Suarez, Vasquez, Sanchez, Lacroix, etc. 

( 2. Addunt plures debitorem teneri solvere integrum debitum, si sit 

i notabiliter negligens in solvendis debitis, quia praesumptio adest debitum 

non fuisse solutum. Id utique verum est ; at in casu nulla erit ratio 
seria et gravis supponendi debitum fuisse solutum, et dubium iam 
| evadet negativum. 

i 3. Ita Laymann, Tamburini, Lehmkuhl, Ballerini, Marres, Ver- 

/ meersch ; id probabile dicunt Diana, Reuter et Sporer. 

I 4. Ita Tannerus, Waffelaert, Genicot, Salsmans, Noldin, Bucceroni, 

,!( Mechlinienses in Th. m. gen,, etc. 

aliorum processus varius est adhibendus. — Spectari 

possunt 

A. Consiliarii , quales sunt saepius theologi aut parochi. 
Iamvero interrogatus circa quaestionem de re morali : a) de 
propria mente si quid putet interrogetur, hanc tenetur 
declarare secundum sententiam ipsi probabiliorem, secus 
esset mendax ; — b) si de eo quod licitum sit, potest 
respondere secundum opinionem minus fundatam, quae 
tamen non sit sua, dummodo sit solide probabilis ; — 
c) si de eo quod expediat, debet prius omnes circumstantias 
prudenter considerare et quid maiori bono expedire videtur 
consulere. 

B. Superiores. Hi autem ex variis rationibus charitatis, 
iustitiae, boni communis rectique ordinis servandi saepe 
tenentur proponere aut sequi partem tutiorem, quia fideles 
debent certis aut tutioribus mediis ducere ad salutem. Ita 
parochus, qua talis, quia ecclesiasticae disciplinae et mori- 
bus fidelium ex officio invigilat, sollicitius tenetur veritatem 
practicam investigare, de ea monere et instruere publica 
praedicatione ; et quia a modo sese gerendi multa pendent 
bona aut mala, quae ex officio procurare vel avertere 
debet, saepius tenebitur partem sequi tutiorem. 

C. Confessarius simplex : 1) cum ut talis non sit legislator 
sed legis interpres, et medicus, non debet prius inquirere 
quid sit rigidum aut benignum, sed quid sit praeceptum, 
vel quid expediat 1 . 

2) Hoc supposito, si de obligatione imponenda agatur, 
generatim inter sententias probabilespotius debet benignas 
amplecti quam rigidas, quia ordinarie removent sufficienter 
a periculo peccati formalis 2 : rigidas enim tantum suadere 

1. « Sicut confessarios illos non approbo qui, nimiae austeritati ad- 
haerentes, facile damnant usum plurium opinionum quae gravi funda- 
mento nituntur, ita e contra neque approbare possum eos qui de facili 
opiniones sine certo fundamento tamquam probabiles acclamant. Con- 
fessarius, antequam aliquam opinionem amplexetur, tenetur utique 
intrinsecas rationes perpendere ; et cum ei occurrit ratio aliqua con- 
vincens pro tutiori opinione, cui adaequatam responsionem suppetere 
non aspicit, tunc oppositam minus tutam amplecti non potest, quamvis 
plurimorum doctorum auctoritas ipsi faveat ; modo auctoritas non sit 
tanti ponderis ut videatur ei magis quam rationi apparenti deferendum... 
sed iste casus valde rarus est » S. Alphonsus, Th. M., 1. I, n. 82. 

2. Attendant verbo ven. Humberti, O. P., in glossa prol. Constit. 

potest, si ipsas salubriores iudicet pro poenitente, v. g. 
quia ipsi melius conveniunt, vel potentius inducunt ad 
vitandum peccatum, aut ad virtutis profectum. Unde 
generatim rigidiores melius congruunt dum agitur de 
consequenda perfectione l ; cum moderamine tamen, secus 
iugum fieret importabile. 

3) Aliquando rigidiores imponere debet, si ad vitandum 
proximum periculum peccati sint necessariae 2 * * S. ; in aliis 
casibus non potest illas imponere nisi sint sufficienter certae. 

4) Si sententia quae ab aliis habetur probabilis, ipsi 
certo falsa vel improbabilis appareat, aut tantum leviter 
vel dubie probabilis sit, tenetur respondere secundum 
propriam sententiam. Quam tamen si praevideat poeni- 
tentem non accepturum, ex charitate addere poterit alios 
aliter docere : improbabilem tamen aut dubie vel leviter 
probabilem sententiam suadere vel probabilem dicere poterit 
nunquam. 

5) Denique si poenitens sententiam solide probabilem 
eligat contra confessarium, nihilominus sub gravi tenetur 
iste poenitentem rite dispositum absolvere : non enim est 
iudex opinionum (nisi aperte sint falsae), sed dispositionum 

1 . 1 : * Terrentur homines ex hoc (nempe nimia austeritate opinionum) 
in tant;um ut salutem negligant, idcirco relaxanda est quantum fieri 
potest austeritas, et agendum benigne ; quia sic melius trahuntur ad 
salutem, cum sententiae mitiores tenentur ». 

1. « Si homo Christianus in servitio Dei nil aliud ageret, nisi quod 
stricte lex ex principiis probabilismi postulat, profecto vitam ageret 
parum christifideli dignam ; probabilistarum autem praxis haec est : 
ubi agitur de obligatione imponenda et de peccatis diiudicandis, benigni 
sunt ad evitanda pericula formaliter peccandi ; ubi autem de conse- 
quenda perfectione et de exercitio virtutum agitur, ad summa nituntur, 
servitium Dei debitum non ex obligatione legis, sed ex amore et grati- 
tudine erga divinam maiestatem dimetientes ». Ita probabilista Noldin 
S. I., Th. M., I, n. 216. — Cfr. S. Alphonsus, Diss., a. 1755, n. 107 ; 
et Th. M., 1 . VI, n. 605. 

2. « Ubi opiniones benignae proximum reddunt periculum formalis 
peccati, prout sunt nonnullae auctorum opiniones, v. g. quoad vitanda3 
occasiones proximas, et aliae id genus j tunc semper expedit ut confes- 

sarius utatur, imo dicq quod ut medicus animarum tenetur uti opinionibus 

tutioribus, quae poenitentes ad se servandos in statu gratiae conducunt ». 

S. Alphonsus, Th. M., 1 . I, n. 83. Sunt enim opiniones benignae, quae 
licet speculative probabiles videantur, tamen in praxi sunt valde pericu- 
losae : sicut in materia 6 1 praecepti sunt aliquae de tactibus, osculis, 
choreis, comoediis, de reprimendis motibus sensualitatis, et similibus». 
Item in materia simoniae et usurae ubi plura videntur excusari ratione 
liberalis gratitudinis, sed in praxi magnum periculum involvunt. Item 

poenitentis 1 (C. Trid. sess. 14, c. 5). E contra, si agitur 
a) de sententia quae ipsius sacramenti validam administra- 
tionem respicit, quia in his est iudex, et secus peccaret 
contra propriam conscientiam ; — - b) vel de sententia quae 
involvit periculum peccati formalis, ut dictum est sub 3 ; 
— c) vel de sententia quae est aperte falsa aut leviter 
probabilis : quo casu confessarius monere debet poeniten- 
tem, et illum renitentem non absolvere ; aliquando tamen, 
si poenitens sit in bona fide et non interroget, posset in 
bona fide relinqui quando maiora timeantur mala et nullus 
speretur fructus (n. 69). 

108. Animadversio. — Poenitens per se licite potest varios 
adire confessarios ad sententiam benigniorem quaerendam, non 
quidem ut sic obligationi se subducat, sed ne obligatio incaute 
ipsi imponatur ; unde requiritur 1) ut non utatur dolo ; 2) ex 
recta intentione agat ; 3) nec sententiam leviter aut dubie proba- 
bilem eligat. Qui tamen ita agunt facile contra unam ex his 
conditionibus peccant, et ideo per accidens in praxi facile erit 
illicitum. 


QUAESTIO QUARTA. 

DE PECCATO AGENTIS CONTRA CONSCIENTIAM. 

S. Th. I-II, q. 19, a. 3, ad 3 5 Q. D. de Ver. 17, a. 4, ad 9 ; 
II Sent. d. 39, q. 3, a. 3, ad 2 et 6. 

109. Varii modi peccandi contra conscientiam. — 

Contra conscientiam peccat sive ille qui directe agit contra 
conscientiam praecipientem vel prohibentem, sive ille qui 
indirecte huic periculo se exponit, agendo sine conscientia 
debitis qualitatibus ornata. Per se et ordinario non est 
peccatum speciale sed est conditio omnis peccati : prae- 
ceptum enim agendi secundum conscientiam seq rationem 
prudentem est generale sicut praeceptum servandi legem, 
nec differt ab illo, quia conscientia, cum non sit nova lex, 
non facit legem sed eam applicat et quasi promulgat in 

quandoagitur de compensatione facienda, vel de accusatione prosequenda 
contra offensores, ubi facile est periculum iniustitiae aut vindictae. S. Al- 
phonsus, Th. M., 1 . VI, n. 605. 

1. S. Alphonsus, Th. M., 1 . VI, n. 604 ; H. A. XVI, 11. 

actu secundo ; unde non est in confessione declarandum. 
Per accidens tamen et raro potest esse speciale peccatum, 
si quis expresse et directe per hoc intendit conscientiam 
extinguere ; quo casu est formalis et directa imprudentia 
quae contemnit et repudiat iudicium rationis practicae, et 
formalis inobedientia quae renuit subiici regulae conscientiae 
et sic contemnit regulam o mni s bonae operationis, et se 
exponit periculo omnis peccati. 

Committitur tripliciter : i) directe agendo contra con- 
scientiam sive veram sive erroneam ; 2) agendo iuxta 
conscientiam vincibiliter erroneam ; 3) agendo sine con- 
scientia sufficienter certa, sed cum conscientia dubia aut 
mere opinativa. 

110. Principia. Species et gravitas peccati contra 
conscientiam agentis. 

I. Agere directe contra conscientiam, etiam erroneam, 
praecipientem vel prohibentem : 

1. Est peccatum eiusdem speciei et gravitatis quam dictat 
conscientia : species enim et gravitas desumuntur ex 
obiecto, non prout est in se sed prout ab intellectu pro- 
ponitur et voluntas ad illud tendit j v. g. si quis occidit 
aliquem quem erronee putat patrem sui vel sacerdotem, 
reus erit parricidii aut sacrilegii, e contra si occidat patrem 
vel sacerdotem quem invincibiliter putat esse simplicem 
hominem, 

2. Si’ "•conscientia nullo modo dictet speciem peccati, sed 
tantum dicat esse malum, est peccatum simplicis inobe- 
dientiae erga regulam rationis : eodem modo agere rem 
de se indifferentem, quae ex solo motivo obedientiae pro- 
hibetur, est simplex inobedientia. 

3. Si conscientia non indicet gravitatem peccati, sed 
solum dicat esse malum in genere, et operans actualiter 
ita dispositus sit ut etiam ageret si sciret esse mortaliter 
malum, vel si aliquo modo hoc adverterit seu suspicatus 
fuerit, aut saltem obligationem id examinandi, est pec- 
catum mortale, quia se exponit periculo peccandi mortaliter. 

4. Si conscientia solum dicat esse malum nec indicet 
gravitatem, eamque nullo modo, nec in confuso, advertat, 

est solum peccatum veniale. Discordant tamen auctores in 
assignanda ratione. Quidam enim dicunt peccatum esse 
veniale, quia malum in genere quod solum conscientia 
suspicatur, non continet nisi malitiam minimam ac proinde 
levem. Quod tamen videtur falsum : malum enim in 
genere aeque vel etiam potius dicit malitiam gravem, quae 
sola est malitia perfecta et plena, sicut ens in genere potius 
dicit substantiam quam accidens. Unde melius dicitur 
adesse tantum veniale peccatum, quia, eum operans nec 
in confuso ad malitiam gravem attenderit, deest sufficiens 
advertentia ad mortale peccatum. 

II. Simili modo dicendum est de illo qui contra con- 
scientiam indirecte agit, i. e. cum conscientia incerta, aut 
iuxta conscientiam vincibiliter erroneam : est peccatum 
eiusdem generis aut speciei, et gravitatis, ac illud de quo 
agens dubitat, vel quod temere ex errore voluntario iudicat 
licitum, cuiusque committendi periculo se exponit. Qui 
enim dubitat aliquid esse peccatum talis generis, speciei, 
vel gravitatis — aut temere ex errore voluntario iudicat 
non esse — , et nihilominus illud agit, vult illud etiam si 
sit talis generis, speciei, gravitatis, ac proinde hoc 
genus, hanc speciem et gravitatem intendit. Sic qui dubitat 
an actio sit graviter damnosa proximo et nihilominus illam 
ponit, vult illam facere etiam si sit graviter iniusta, et ideo 
gravis iniustitiae reus est. 

III. Animadversiones.— I. Ordinario gravius est, ceteris 
paribus, agere contra conscientiam vincibiliter erroneam quam 
agere iuxta illam, quia gravius est peccare ex scientia quam ex 
ignorantia culpabili, nisi haec fuerit electa seu affectata ad liberius 
peccandum. 

2. Ordinario in confessione non declarandum est an quis 
contra conscientiam veram vel erroneam egerit, aut cum con- 
scientia incerta, quia idem est peccati obiectum ; — nisi per 
accidens, si secus declaratio peccati foret mendax, v.g. non audivi 
missam feria 4 a , si quis putaverit esse audiendam. 

3. Peccata praedicta, quamvis possint oriri ex diversis aliis, 
et nominatim ex praecipitatione, formaliter pertinent ad incon- 
siderationem, quae implicat defectum iudicii practici. 


'i 

V 

ij 


122 SUMMA THEOLOGIAE MORALIS 

CAPUT III. 

DE EFF ORMATIONE CONSCIENTIAE RECTAE 
ET CERTAE 

IN CASU INCERTITUDINIS SIMUL ET ERRORIS. 

Fieri potest ut conscientia duplici defectu laboret et ex parte 
tam obiecti quam subiecti careat qualitatibus requisitis, si scii, 
erronea sit simul et incerta. Et ideo speciatim videndum est 
quomodo in hoc casu applicanda sint principia iam exposita ut 
in praxi efformari possit conscientia recta simul et certa. Ubi 
tractanda occurrit 

QUAESTIO UNICA. 

DE SFECIEBUS CONSCIENTIAE 
EX PARTE OBIECTI SIMUL ET SUBIECTI. 

112. Status quaestionis, — Ex parte obiecti simul et 
subiecti distinguuntur variae species conscientiae de- 
fectuosae, secundum quod ex una parte non sit certa quia 
assensus non est firmus, et ex altera parte non sit recta 
quia obiectum non est verum. Quae omnes ad tria genera 
facile reducuntur : conscientiae angustae et scrupulosae, — 
conscientiae laxioris et laxae, — et conscientiae perplexae, 
secundum quod haesitanter et erronee existimat sive malum 
augendo, — sive illud minuendo, — sive ex utraque parte 
| illud suspicando. 

, Quibus opponitur conscientia prudens et bene formata, 

1 quae, datis quibusdam conditionibus, ob sui perfectionem 

1 vocatur timorata ( godvreezend geweten) si rationabiliter cum 

tranquillitate timet peccatum, ex timore filiali erga Deum 
j quem in nullo vellet offendere ; aut tenera ( teeder , fijn, 

v nauwkeurig geweten ) et delicata si sollicite minimos defec- 

I tus animadvertit et diiudicat, sed prudenter et iuxta nor- 

j mam veritatis. 

} Dicemus : i) de conscientia perplexa, 

i 2) de conscientia laxa. 

| 3) de conscientia scrupulosa. 

S' f 

Articulus I. 

De Conscientia Perplexa. 

S. Th. I-II, q. 19, a. 6, ad 3 ; Q. D. de Ver. 17, a. 4, ad 8. 

113. Conscientia simpliciter perplexa ( radeloos ge- 
weten) est illa qua aliquis, in medio duorum praeceptorum 
constitutus, timet vel suspicatur vel probabiliter putat, in- 
vincibiliter, se necessario hic et nunc peccare, sive actum 
ponat sive omittat, sive hoc sive illud eligat, et tamen 
unum illorum iam eligere debet, v. g. inserviens moribundo 
putans se peccaturum, sive eum deserat, sive sacrum 
omittat ; iuratus occisionem inimici putans se peccaturum, 
sive iuramentum non servet, sive occidat. — Dicitur : 

a) timet, suspicatur, vel probabiliter putat, et sic distin- 
guitur a conscientia erronea quae iudicat cum certitudine : 
non enim videtur quis posse certo iudicare se necessario 
peccare ; 

b) invincibiliter, et sic distinguitur a conscientia vinci- 
biliter erronea, quae est perplexa secundum quid : cum 
ista enim aliquis peccat sive contra sive iuxta illam agendo, 
at potest etiam illam deponere, sed quia id voluntarie 
negligit, ideo peccat ; 

c) se necessario peccare : hoc est obiectum quo distin- 
guitur ab omni alia conscientia dubia et opinativa ; 

d) et tamen unum eligere debet: si enim quis posset 
actionem differre, non esset conscientia vere perplexa, quia 
posset sapientes consulere et conscientiam deponere ; 
quodsi non faceret, peccaret eodem modo ac de conscientia 
vincibiliter erronea dictum est. 

114. Thesis. Qui habet conscientiam simpliciter 
perplexam, debet eligere quod sibi minus malum 
apparet. — Unusquisque debet, quantum sibi possibile 
sit, voluntarium seu formale peccatum vitare. 

In casu ergo 1) debet potius transgredi legem positivam quam 
naturalem, et humanam quam divinam, potius facere peccatum 
veniale quam mortale (etiam generatim si hoc dubium sit, quia 
tunc praesumitur certo veniale), peccatum dubium quam certum, 
etc., et sibi efformare iudicium practice verum et certum illud 

non fore sibi imputandum ; — secus in utroque casu reus esset 
excessus malitiae maioris mali super malitiam mali minoris. 

2) Si autem non possit discernere quodnam sit minus malum, 
quamlibet partem eligat, non peccat, etiamsi conscientiam non 
formet practice veram et certam, quia in tali casu deest libertas 
necessaria ad peccandum. Sic confessarius qui aeque timet ne, 
absolvendo dubie dispositum, sacramentum concedat indigno, et, 
negando, poenitentem omnino ab usu sacramenti removeat. 

115. Efformatio conscientiae certae in casu iudicii 
perplexi. — Qui laborat conscientia perplexa facile potest 
sibi efformare conscientiam indirecte certam, ex principio 
omnibus obvio : Ad impossibile nemo tenetur ; v. g. hoc 
modo : 

« Ad impossibile nemo tenetur ; — vel : Deus ad im- 
possibile non obligat. 

«Atqui in hoc casu facere et omittere mihi apparet aequa- 
liter malum, et impossibile est simul facere et omittere. 

(i Ergo in hoc casu non teneor ad vitandum malum ; 
— seu : in casu Deus non obligat ad vitandum malum ». 

Aut ita: «Inter duo mala, quae simul vitare mihi est 
impossibile, minus est eligendum. 

« Atqui in hoc casu facere et omittere (facere hoc et facere 
illud) mihi apparet malum, sed illud videtur minus malum. 

« Ergo in hoc casu illud est mihi eligendum ». 

Hoc modo iam habet conscientiam practice veram et 

rectam- 

Articulus II. 

De Conscientia Laxa. 

116. Conscientia laxa ( conscience relachee; ruim of los 
geweten ) proprie est illa quae dubitat, suspicatur, vel 
probabiliter putat, ob rationes leves et contemnendas, 
actum hic et nunc ponendum malum non esse malum, 
vel minus malum quam sit, v. g. venialem dum sit mortalis. 
Unde est quasi anesthesia moralis. — Dicitur : 

a) proprie : conscientia laxa enim saepe sumitur impro- 
prie pro dispositione habituali quae inclinat ad iudicia 
laxiora et ad habendam conscientiam laxam ; 

b) dubitat, suspicatur, vel probabiliter putat; si enim 

certo iudicat, tunc iam fit conscientia simpliciter erronea, 
quamvis haec ex praecedenti laxitate oriri potuerit ; 

c) ob rationes leves actum malum non esse malum... : est 
proprium eius obiectum quo distinguitur ab omni alia 
conscientia positive dubia et probabili, imo et a conscientia 
scrupulosa ; 

d) actum hic et nunc ponendum : sic distinguitur a con- 
scientia laxa consequente quae diiudicat actum positum. 

117. Divisio conscientiae laxae. — Conscientia laxa 
est triplex : 

a) Simpliciter talis, quae innititur sententiae tenuiter vel 
dubie probabili, aut principia reflexa benigniora nimis 
frequenter et perperam applicat ; provenit ex defectu at- 
tentionis saepius voluntario et animi levitate. 

b) Cauteriata (I Tim. IV, 2 : conscience emoussee, 
cauterisee ; verstokt of verstompt geweten ), quae peccata 
etiam gravia nihil facit ac malum reputat bonum sine ullo 
remorsu (Is. V, 20), et provenit ex ignorantia crassa et 
diuturno habitu peccandi : ita enim ex moribus perversis 
obnubilari potest sensus moralis ut homo nec gravia 
peccata abhorreat sed quasi aquam bibat iniquitatem 
(Iob XV, 16). Haec conscientia opponitur timoratae simul 
et scrupulosae, ita ut timorata medium teneat inter 
cauteriatam et scrupulosam. 

c) Pharisaica, quae sic vocatur a Pharisaeis culicem 
excolantibus, camelum autem deglutientibus : ipsa magna 
(v. g. officia status, interna, praescripta legis naturalis) 
parvi facit, et parva (v.g. opera supererogatoria, externa, 
praescripta legis positivae) magni facit (Mt. XXIII, 24). 
Oritur saepe ex malitia, et opponitur conscientiae tenerae 
simul et angustae, ita ut tenera mediet inter pharisaicam 
et angustam. 

118. Signa coniecturalia conscientiae laxae. — Signa 
quibus dignoscitur et a scrupulosa conscientia discriminatur, 
recensentur sequentia 1 : 

t. Ita Lacroix, Th. M., J. I,n. 256, ex Stoz, Tribunal Poenitentiae, 
n. 223. 

1) Laxus est qui spernit et pro nihilo habet illa, quae alii 
communiter putant esse peccata ; — qui vero timet, quae alii 
pro nihilo habent, est scrupulosus. 

2) Qui generatim non credit concionatoribus et confessariis 
sed eorum reprehensiones censet esse immodicas exaggerationes, 
laxus est ; — qui vero confessariis, aut aliis viris doctis et probis 
factum excusantibus non credit, scrupulosus est. 

3) Qui proprio confisus iudicio, procedere solet, nemine 
consulto, laxus est ; — qui vero in rebus etiam claris, vel de 
quibus alias accepit resolutionem, iterum iterumque interrogat, 
volens per hoc se reddere magis securum, scrupulosus est. 

4) Qui in confitendo nullo modo sit sollicitus de exprimenda 
specie, aut numero peccatorum, laxus est ; — qui vero omnia 
dubie, et haesitanter confitetur, idem saepius repetens, dicens 
iam hunc, iam illum numerum, vel circumstantiam diversam, 
nec unquam sibi satisfaciens, scrupulosus est. 

5) Qui praecipitanter et sine consideratione ulla agit quidlibet, 
est laxus ; — qui vero in omnibus ita suspense procedit, ut 
non fidat communi doctrinae theologorum, sed semper evidentias 
et demonstrationes quaerat, est scrupulosus. 

6) Qui velociter et vage quaslibet preces deproperat, sine 
causa interrumpit, inter orandum circumspicit, vel fabulatur, in 
hoc est laxus ; — qui vero anxie precatur, saepius subsistit pro 
attentione habenda, eadem repetit, est scrupulosus ; et ita de 
aliis materiis. 

Ex quibus sequitur etiam apud pios inveniri conscientiam 
laxam, saltem in materia levi, v. g. si quaedam levia peccata 
nihil faciant, aut praecipitanter et sine consideratione agant 
quidlibet, aut proprio iudicio confisi procedere soleant nemine 
consulto, etc. ; Ut dictum est sub 1, 3 et 5. 

Speciatim poenitens in confessione indicandus est laxae con- 
scientiae, si dignoscatur 

a) accusatio evidenter insufficiens, qualis ordinario est apud 
illos qui occasione annuae confessionis aiunt nullum malum se 
commisisse, nec furtum nec homicidium, aut tantum paucas 
distractiones in orando vel et quaedam similia fatentur ; 

b) absentia remorsus conscientiae ac retardatio confessionis 
donec circumstantia quaedam externa quasi ad confitendum 
cogat ; 

c) defectus omnis doloris de peccatis declaratis, ut apud illos 
qui peccata sua magis defendere quam accusare videntur, qui, 
distracti ac insensibiles, confessarii exhortationes audiunt, qui 
ratiunculis quibusdam sibi persuadere conantur Deum nimis 
bonum esse ut ad infernum damnet pro omissione missae aut 
manducatis carnibus. 

Quodsi hisce vel aliis supra enuntiatis signis laxam conscientiam 
dignoscat confessarius : 1) non potest simpliciter fidere tali 
poenitenti laxo qui se nullius peccati gravis agnoscat reum, sed 
aptis interrogationibus, pro posse, maior integritas confessionis 
procuretur ; — 2) ubi se accusat dubitative de consensu, prae- 

sumendus est consensisse, secus nec dubitaret sed certus esset 
se non consensisse, aut nullo modo recordaretur ; — 3) maxime 
autem ipsi est inculcanda contritio. 

119. Causae et effectus conscientiae laxae. — Cau- 
sae recensentur plures, quae ex parte intellectus ad ignorantiam 
vincibilem, ex parte appetitus ad perversitatem Voluntatis redu- 
cuntur. Plerumque sunt : 

1 ) prava , aut neutralis educatio , quae est impar ad stabiliendam 
differentiam boni et mali et verum sensum obligationis incul- 
candi ; et familiaritas cum vitiosis quorum moribus assuescimus 
et sensibus sociamur ; 

2) defectus considerationis et consilii in vita morali ordinanda , 
unde ex usu, externo et mechanico modo, opera bona fiunt 
magis quam ex amore boni et odio mali ; 

3) vita mollis quae enervat animum et levitatem animi causat, 
seu defectus disciplinae moralis in voluntate, quae tantum per 
praxim mortificationis et abnegationis sui acquiritur ; 

4) passiones vehementes inordinatae, praesertim in iuVentute, 
quibus obnubilatur ratio et facile iudicat licitum quod nimis 
cupimus, v. g. iracundia, ambitio, cupiditas, inanis gloria, voluptas 
sensualis, maxime luxuria qua fit ut animalis homo non perspiciat 
quae sunt Spiritus Dei. Ita v. g. iracundiae motus nihil aliud 
esse videntur nisi pia indignatio, effrenata ambitio nihil aliud 
nisi nobilis aemulatio, avaritia habetur ut legitima providentia, 
fraudes commerciales existimantur industriae exhibitio, voluptas 
honesta aut necessaria recreatio, etc. ; 

5) nimia temporalium sollicitudo quae nos terrenos facit, in 
aetate matura ; 

6) vita diu in vitiis immersa, seu peccandi consuetudo, et 
remorsum conscientiae ex industria negligendi, quae tollit peccati 
horrorem ; 

7) praesumptuosa in Deum fiducia, ex qua oritur neglectus 
orationis, examinis conscientiae, confessionis, qui animam omnino 
deiicit et illam a cibo spirituali relinquit ieiunam ; 

8 ) tepor animi. 

Effectus autem laxae conscientiae sunt : 

a) in intellectu, caecitas mentis, hebetudo sensus, stultitia seu 
caeca tranquillitas post peccatum ; 

b) in voluntate, cordis durities seu insensibilitas ad pia monita, 
ita ut vix mediis ullis moveri queat ; 

c) irrisio piarum exercitationum ; 

d) obduratio in malo et impoenitentia finalis (Rom. II, 5). 

120. Thesis. Conscientia laxa non est regula agendi 
prudenter, sed est deponenda. 

Probatur : Etenim a) est incerta ; — b) provenit ex 

temeritate aut ignorantia quae est voluntaria, vel saltem 
involuntaria manere nequit dum dubium ob rationes leves 
exortum serio examinatur ; — c) insuper est periculosa et 
solet habere effectus nocivos, quia iniicit animam in viam 
latam quae ducit ad perditionem (Mt. VII, 13), unde 
ordinario periculum peccandi mortaliter aut in peccato 
perseverandi auget ; et ideo, ceteris paribus, etiam magis 
quam scrupulosa, est cavenda et emendanda. 

Quodsi non deponatur, agens peccat ea specie et gravitate 
peccati cui scit se committere vel cuius periculo se exponit, 
sicut de vincibiliter erronea et de incerta conscientia 
docent theologi ; et quidem peccat toties quoties in confuso 
saltem advertit insufficientiam rationum quibus innititur 
et voluntarie negligit media adhibere apta ad efformandam 
conscientiam rectam, et ita periculo peccandi se exponit. 
— Imo potest graviter etiam in re levi peccare, si sua 
temeritas, quovis dictamine praetermisso aut contempto, 
illum impellit ad agendum, ita actualiter dispositus ut, 
si adverteret actionem esse graviter malam, nihilominus 
eam poneret. 

121. Remedia conscientiae laxae. — Deponenda 
est conscientia laxa ex vera fide et purificatione cordis, profes- 
sione et exercitio verae religionis. Unde remedia sunt studium 
reflexionis seu maioris considerationis, et impugnatio tepidi- 
tatis ; in specie 

1) recessus spiritualis per aliquot dies, quo animus Deo et 
sibi vacet (Os. II, 14), 

2) quotidianae conscientiae discussio de actibus diei prae- 
sentis (Is. XLVI, 8), 

3) devota et assidua oratio et novissimorum meditatio(Eccli.VIl, 
40), et frequens piorum librorum lectio, 

4) diligens post peccatum confessio ne anima in peccato 
obdurescat, et inquisitio mediorum apud confessarium, 

5) amotio causarum v. g. improborum fuga et conversatio cum 
bonis (Prov. XIII, 20). 

Speciatim: a) habitualiter caveat laxus a prima sua aestimatione 
circa moralitatem actuum suorum, ita ut renitatur contra laxi- 
tatem suam et conscientiam suam rectificare discat, 

b) orto dubio etiam levi de liceitate aut gravitate actionis 
ponendae, non ut inane spernat, sed diligenter examinet, 

c) stante dubio de gravitate actionis positae, non accedat ad 
s. Communionem nisi confessus. 

Quodsi serio conetur conscientiam emendare, magna patientia 
et mansuetudine animandus est ad fiduciam et perseverantiam ; 

et si tunc nihilominus relabitur, aliquando a gravi excusabitur 
delicto ob praecipitationem in agendo, quo casu hortandus erit 
ad maiorem vigilantiam ut cautius procedat et etiam hoc vitare 
addiscat. 

122. Monitum. — Secundum principia supra exposita 
(n. 69), debet confessarius monere et instruere poenitentem qui 
conscientia laxa laborat : 1) si talis conscientia, ut saepe accidit, 
est vincibilis et graviter culpabilis ; 2) etiam, extra gravem culpam, 
si monitionis speretur fructus ; 3) etiam si non speretur fructus, 
dum nociva sit sive poenitenti qui, ingravescente laxitate, posset 
totalem extinctionem sensus moralis pati, sive aliis quia notabile 
scandalum proximi aut malum publicum causaret. 

Articulus Ili. 

De Conscientia Angusta et Scrupulosa. 

123. Conscientia angusta ( conscience etroite ; eng of 
nauw geweten ) est illa quae leviore de causa rationem 
peccati timet vel auget ; ad quam pertinet scrupulosa 
quae rationem peccati anxiose timet et nimis auget {con- 
sci ence anxieuse et scrupuleuse ; angstig of beschroomd ge- 
weten) : haec itaque simplici gradu differt a priore, et ideo 
eadem principia valent pro utraque secundum quamdam 
proportionem. 

Scrupulus dicitur metaphorice a scrupo qui est lapillus 
asper in calceo incidentis latens, molestiam tamen et 
impedimentum in ambulando afferens ; et ideo in moralibus 
est spirituale offendiculum quod impedit quominus homo 
inoffenso pede et libero gressu in via veritatis praxisque 
Christianae procedat. Unde ita vocatur inanis apprehensio, 
et inde ortus timor et anxietas, alicubi esse peccatum ubi 
non est vel maius quam sit. 

Unde conscientia scrupulosa in sensu proprio est dictamen 
fundatum in scrupulis ; et definiri potest illa quae cum 
anxietate dubitat, suspicatur vel probabiliter putat, ac timet, 
ob rationes leves et contemnendas, actum hic et nunc 
ponendum esse malum, dum non est, vel esse peiorem 
quam sit, v. g. esse mortalem dum sit. venialis. — Dicitur 

a) proprie, nam nomine conscientiae scrupulosae saepe 
vocatur tum scrupulositas , i. e. dispositio habitualis qua 
inclinamur et propensi sumus ad conscientiam scrupu- 

losam habendam ; — tum etiam actualis anxietas exinde 
causata. Haec enim permanere potest etiam cum conscientia 
sufficienter certa qua quis iudicat actum esse licitum, dum 
simul levibus de causis aliquatenus timeat et anxietur ne 
sit illicitus : merus scrupulus seu apprehensio, imaginatio, 
et anxietas de se non sunt conscientia seu dictamen rationis, 
sed umbra et similitudo conscientiae, et tale dubium quod 
censetur imprudens non impedit iudicium conscientiae pra- 
ctice certae quod scrupulos contemnit. Tunc ipsa conscien- 
tia non est formata ex scrupulis seu scrupulosa, sed bene 
formata, quamvis scrupulis sit agitata seu cruciata et vexata ; 

b) dubitat , suspicatur vel probabiliter putat, ac timet ; sic 
distinguitur a conscientia simpliciter erronea quae certo 
iudicat; quo casu ipsum iudicium i. e. conscientia non 
est amplius scrupulosa, quamvis ex scrupulis praecedentibus 
possit esse orta ; 

c) ob rationes leves actum esse malum qui non est... : est 
obiectum proprium quo distinguitur ab omni alia conscien- 
tia positive dubia et opinativa, et speciatim a conscientia 
laxa ; — imo etiam a conscientia timorata aut tenera quae 
serene iudicat cum fundamento vel secundum veritatem ; 

d) hic et nunc ponendum, et sic distinguitur a conscientia 
scrupulosa consequente quae diiudicat actum praeteritum. 

124. Scrupulorum natura atque signa — Scrupu- 
lus, ut iam notavimus, est inanis apprehensio et inde 
ortus timor et anxietas alicubi esse peccatum ubi non est 
vel esse maius quam sit. Quam apprehensionem solet 


1. De scrupulis cfr. Pitres et Regis, Les Obsessions et les Impulsions; 
P. Janet, Les Obsessions et la Psychasthenie ; Les Nevroses; D r Raymond, 
Nevroses et Psychonevroses ; Eymieu, Le Gouvernement de soi-meme 
(2' vol.); Grasset, Demi-fous et demi-responsables ; Le Psychisme inferieur; 
Gemelli, De Scrupulis; d’Agnel et d’Espiney, Psychothirapie des troubles 
nerveux; Le Scrupule. 

Item Scaramelli, Directorium asceticum; Reuter, Neo-confessarius, 
j n. 255-274 ; Billuart, De Conscientia; S. Alphonsus, Th. M., I, n. 11-19 i 

'1 ' Praxis conf., n. 95-98 ; Raphagl a S. Joseph, Institutiones fundamentales 

Theologiae moralis, de Conscientia ; Dubois, L’Ange conducteur des 
(\ dmes scrupuleuses ; P. Raymond, Le Guide des Nerveux et des scrupuleux; 

i Grimes, Traiti des Scrupules; Beaudoin, Tr. de Conscientia; et alii 

auctores in hoc tractatu, ut Ballerini, Lehmkuhl, Theol. Mechliniensis, 
* PrUmmer, et Venneersch ; Leroux in per. Revue Eccl. de Liige, 1912 ; 

■il Legrand in per. Coli. Brugenses, 1922 et 1923. 

comitari quaedam obsessio mentalis ( obsession de Vesprit; 
kwelgedachte) et hyperesthesia peccati ; et ita scrupulus 
iam est mentalis morbus et quidem ordinis moralis : 
morbida animi anxietas de obligatione exequenda vel de 
peccatis commissis aut committendis. 

Ad illum igitur triplex requiritur elementum : i m ordinis 
intellectualis, futilis ratio quae menti obsidet et cuius 
solutio non apparet, per modum ideae fixae indeliberate 
exsurgens, violenter se ingerens, pertinaciter recurrens ; 
— 2 m ordinis affectivi, vana peccandi formido inde exorta, 
quae tenet attentionem defixam et voluntatem impedit 
quominus mentem inde avertat et ad assensum firmum 
determinet ; — 3 m effectus ex utroque procedens, agitatio, 
inquietudo et perturbatio animi. Potest esse de praeterito, 
ut si quis ex futili ratione timeat ne aliquod peccatum aut 
circumstantiam omiserit in confessione, ne insufficienter 
se examinaverit, ne tentationi consenserit ; vel de praesenti 
aut futuro, ut si quis ex simili ratione timeat ne id quod 
facit aut facturus est, sit peccatum. 

Signa et manifestationes conscientiae scrupulosae sunt : 

x) pertinacia in suorum argumentorum argumentatione et in 
iudicio, quo aliquis ex peccati timore nullius sententiae acquiescit; 

2) e contra : timiditas simul in conclusionibus et ideo frequens 
mutatio in iudicio ex levi apparentia, ita ut definitive pronuntiare 
non valeat ; atque diffidentia sui, qua aliquis suspicatur defectus 
sive intellectus in capiendis vel interpretandis responsis, sive 
verborum in proponendis difficultatibus, sive memoriae in 
retinendis consiliis datis aut positivis praeceptis, aut etiam in 
propriis factis ita ut de clausa a se ianua, de extincto lumine, 
de horis recitatis, de missa audita dubitet. Ex utroque oriuntur : 

3) cupiditas consulendi libros aut interrogandi novos confes- 
sarios ; 

4) reflexiones, accusationes vel interrogationes impertinentes, pro- 
lixae aut repetitae, circa plures circumstantias quae in actione 
adfuerunt vel adesse potuerunt aut circa responsionem confessarii; 

5) perturbati et inordinati modi ac gestus in Cavendis peccatis vel 
negotiis tractandis, ac modus quasi coactus in actionem ruendi de 
qua anxie inquirebat, et quasi caecus procedendi in operibus externis; 

6 ) timor peccati in iis quae ab omnibus ut licita habentur; 

7) nimia inquietudo et anxietas circa actiones praeteritas (v. g. 
circa confessionem, breviarii recitationem) morali diligentia 
factas, ac proinde voluntas easdem iterum et iterum repetendi ; 

8) inconstantia et firmitatis defectus in proposito servandi pacem, 
silendi de scrupulis, omittendi novam rei inquisitionem, aut 
simpliciter obediendi. 

125. Causae scrupulorum et effectus. — Causae 
scrupulorum sunt quotquot systema nerveum debilitant et 
energiam animi minuunt. 

i° Internae : a) mediatae ex parte corporis : indoles melancholica 
ad suspicandum malum et ad tristitiam prona, quae etiam ex 
haereditate provenire potest aut ex quadam degenerescentia 1 ; 
_ solitudo seu fuga omnis humanae conversationis ac recreationis, 

et imbecillitas capitis, etiam ab immoderantia in abstinentia, 

vigiliis et studiis proveniens ; aut ex debili et infirma constitu- 
tione, insufficiente nutritione et perturbatione functionum nutri- 
tionis, emotionibus deprimentibus, morbo corporali graviter debi- 
litante, vel et psychasthenia quae vix permittit anim intensiorem 
attentionem ad aequum iudicium de rebus practicis efformandum ; 

b) immediatae ex parte animae , sive in intellectu : subtilitas 
ingenii quod facile invenit rationes dubitandi, aut in omnibus 
quaerit certitudinem mathematicam ; mentis debilitas et defectus 
iudicii (mulieres saepius sunt scrupulosae quam viri) ; animi 
imbecillitas et inconstantia qua potius vividas imaginationes 
sequitur quam maturum iudicium ; — sive in affectu : occulta 
superbia tenaciter adhaerens proprio iudicio j pusillanimitas quae 
nescit timores contemnere et animum deiicit. 

Duplex est igitur scrupolosorum genqs : alii sunt potius 
intellectuales, alii nimis sensitivi et timidi ex quadam phobia. 

In utroque casu adest defectus, tum 1) iudicii practici, seu pru- 
dentiae in aestimandis circumstantiis particularibus ; tum 2) ener- 
giae, seu fortitudinis, perseverantiae vel constantiae, voluntatis 
quae non imperat intellectui ut sit contentus certitudine practica 
et improprie dicta, aut non moderatur imaginationem et appetitum 
sensitivum et ita non movet ad examen serenum ab imaginatione 
et anxietatis influxu liberum 2 . 

2. Externae causae sunt : a) Deus — lumen aut robur non 
concedendo — scrupulos permittens in poenam peccati, conscien- 
tiae emendationem, maiorem animi generositatem, exercitatio- 
nem in virtute et fiducia, peccati horrorem, meriti augmentum, 
probationem mysticam, etC... vel etiam ob bonum aliorum ut 
dirigere scrupulosos discamus ; 

1. Melancholia inter causas numeratur eo quod melancholici passim 

sint ingenio acuti et natura suspicaces, tenacesque eorum quae apprehen- 
dunt : ita proni sunt ad omnem mali suspicionem, minima etiam volunt 
perscrutari, aliis aegre acquiescunt ; quae omnia ad scrupulos prae- 
disponunt. , 

2. Aliqui, ut Grasset, et Leroux (in per. Revuc Eccl. de Ltege, 1911-12,, 
scrupulos ad morbos voluntatis reducunt ; principium tamen eorum 
videtur esse defectus iudicii practici quod exercitium voluntatis 
praecedit. Ipse Grasset fatetur : « Videe fixe prend sur la volonte un 
empire injuste et immeriti, incoSrcible, irresistible, disproportionnel, 
insense ». Ceteroquin non videtur esse aegritudo voluntatis quae non 
dependeat ab aegritudine mentali, cum actus appetitivae virtutis sequatur 
cognitionem ipsique essentialiter proportionetur (Cfr. Vermeersch, Th. 
M. I, n. 94, citans S. Thomam, I-II, q. 10, a. 1). Quodsi aegritudo lu- 
dicii practici vocetur voluntatis, sermo non rectus est, sed quaestio erit 
de nomine. 

b) daemon scrupulos in imaginatione et appetitu sensitivo 
excitans ad pios torquendum (maxime nutriendo tristitiam) ut in 
virtute taediosi fiant, externas consolationes quaerant donec ad 
desperationem salutis perducantur qua ad laxitatem, imo ad 
omnia vitia declinent, vel etiam mortem sibi inferant ; 

c) educatio nimis coarctata vel dura, aut nimis mollis, conver- 
satio cum scrupulosis, et lectio librorum rigidorum vel tractantium 
de re morali, ab illo qui nescit illos recte diiudicare 1 . 

Effectus autem nocivi multi et maxima damna temporalia 
simul et spiritualia provenire possunt a scrupulis quibus con- 
sensus praebetur, ex quacumque causa oriantur. Et quidem 

1) in vita corporali , agitatio et anxietas vires extenuant, nervos 
exasperant, systema nervorum debilitant et perturbant, et viam 
parant neurastheniae, hysteriae aliisque morbis ; 

2) in vita intellectuali, rectitudinem iudicii practici perturbant, 
imo ad amentiam ducunt si sint universales, ad monomaniam 
si circa unum versentur obiectum; 

3) in vita sociali, considerationem proximi imminuunt, aptitu- 
dinem ad relationes sociales auctoritative vel misericorditer exer- 
cendas tollunt, graviter molestum aliis reddunt ; 

4) maxime in vita spirituali, causant temporis deperditionem 
in impugnandis vanis phantasmatibus, negligentiam et impari- 
tatem ad officia status, exsiccant devotionem et ab oratione et 
sacramentorum susceptione avertunt, diffidentiam excitant erga 
Deum et pusillanimitatem spiritus, unde enascitur tristitia, 
deiectio animi, desperatio quae aliquando ad suicidium vel 
effrenatam libidinem ducit. 

126. Remedia scrupulorum sunt : 

i° Causas eorum internas tollere vel minuere : melancholiam 
et solitudinem solatiis et laetis recreationibus ; debilitatem capitis 
consiliis sapientis medici ; defectum iudicii practica conscientiae 
instructione ; superbiam humilitate et iudicii submissione ; in- 
constantiam et debilitatem animi exercitatione et roboratione 
voluntatis ; timiditatem et pusillanimitatem meditatione bonitatis 
Dei et fiducia in Deum, etc. 

In specie, scrupulosi intellectuales suadeantur in rebus mora- 
libus non esse quaerendam mathematicam certitudinem, non 
esse attendendum omnibus quae accidere possunt, sed solum 
illis quae verisimiliter occurrent, atque anxietatem appetitus a 
iudicio seu statu intellectus esse sedulo discernendam. 

E contra timidi in omni re firmiter agere addiscant, anxietatem 
quam in agendo experiantur fortiter negligant, confisi in divi- 
nitatis bonitate, atque firmum propositum acris adversus scrupulos 
pugnae mente retineant ac saepe renovent 2 . 


1. De discretione scrupulorum an sint a Deo, a diabolo vel a 
corruptione naturae, vide Reuter, Neo-confessarius, n. 258-260. 

2. Ita ad roborandam voluntatem. De quo cfr. Eymieu qui processum 
curationis methodice describit, secundum quem 1) vitandae sunt sen- 


SUMMA THEOLOGIAE MORALIS 


2° Causas externas scii, scrupulosos vel scripta, quae scrupulis 
sunt occasio, vitare, ac excessum laboris intellectualis. 

3° Otium fugere et sedulo incumbere labori, maxime illi qui 
plus delectat, ad vitandas scii, vanas cogitationes. 

4° Magno et mortificato animo contra scrupulos agere, tam- 
quam cogitationes malas et nocivas illos repellendo, praesertim 
indirecte, contemnendo et animum ad alia applicando, et nun- 
quam illis, ^nec semel, consentiendo. 

5° Agere sicut alii viri pii, et timorati. 

6° Maxime : superiori vel confessario (qui non scrupulosus, 
sed prudens, etiam potius quam sanctus est eligendus) humili, 
caeco et perfecto modo obedire et hanc obedientiam saepius a 
Deo magna cum fiducia postulare ; quod est fere unicum reme- 
dium efficax. 

127. Principia specialia ad dirigendos scrupulosos 

adhibenda sunt : 

I. Scrupulosus proprio iudicio regi nequit, quia eius 
ratio ad hoc est impotens ; ergo nihil restat nisi ut ratione 
alterius v. g. superioris aut confessarii gubernetur, qui 
dicat : eum esse scrupulosum et in quanam materia \ ac 
in ipsa posse et debere sequi iudicium superioris et obe- 
diendo peccare non posse, nisi omnino certus sit et quod 
adsit peccatum et quod iudicium superioris hic et nunc 
applicari nequeat ; — imo etiam si certus sit, aut si dicat 
se ubique evidentiam obligationis et peccati habere, dum- 
modo constet eum tam esse scrupulosum ut phantasia sibi 
fingat se esse certum- Licet enim, ita agendo, aliquando 


sationes non solum tristes sed mere passivae et emotivae ; 2) cura phy- 
siologica instituenda ex quaesitis requie, somno, distractionibus, nacabili 
tranquillitate, sine defatigatione, et relicto medio in quo volvitur vita 
ordinaria ; 3) exercenda activitas et voluntas educanda, vanis medus 
quibus scrupulosus addiscat velle, consentire, attendere labori physico 
aut intellectuali, conatus adhibere, fortiter, firmiter ac constanter velle 
sub uniformi et, quibuscumque non obstantibus, invicta disciplina, 
atque actibus frequenter repetitis. 

1. In aliis enim materiis est laxus. « A pusillanimitate sequitur quod 
aliquis retrahatur ab operibus virtutum propter timorem peccandi. Imo 
quandoque ad levia peccata vitandum ad graviora fertur. Quod accidit 
praesertim laboranti conscientia scrupulosa circa materiam specialem, 
puta circa recitationem horarum, celebrationem missae, etc. Saepe enim 
alia reputantur pro nihilo, et cum scrupulosa, laxa nutritur conscientia. 
Nil mirum cum ex eadem radice procedant, scii, ex animi parvitate et 
levitate, v. g. non raro contingit quod quis verba consecrationis anxie 
repetens, non curet de vasorum vel corporalis munditia, nec ad alia 
sui officii munera respiciat ». Ita Beaudoin, Tr. de Conse., q. 4. 

erret scrupulosus, non tamen peccabit ratione obedientiae 
quam superiori aut confessario debet. 

Praesumptio scii, stat pro confessario sicut pro superiore, cui 
obediendum est nisi certo constet eum in praescribendo regimine 
errare et talem regulam imponere non posse, ac obedientiam 
esse illicitam. Et talem regulam universalem, utpote sanae vitae 
morali sibi omnino necessariam, sequi potest scrupulosus, etiam 
si exinde in casu particulari error sequi possit aut materiale 
peccatum : iste effectus potest considerari ut accidentalis et ob 
proportionatam causam legitime permitti. Ius enim habet media 
efficacia adhibendi et per se honesta ad sanandum. 

II. Scrupulosus facile exaggerat vel timet peccatum ; 
hinc apud ipsum dubium grave, quod in aliis esset ratio- 
nabile, « in casu adesse peccatum » censetur inane et 
spernendum ; et dubium leve « in casu non esse peccatum # 
censetur fundatum. 

Quae dubia non sedulo examinet, ut ad certitudinem deveniat : 
ad hanc enim pervenire nequit, et ad inutile nemo tenetur. 
Unde ipsi dicendum quod agere libere queat, nisi omnino certus 
sit adesse peccatum ; imo si certus sit, dummodo constet eum 
esse tam scrupulosum in tali vel tali materia ut phantasia sibi 
fingat se esse certum. 

III. Obligatio positiva, praecepti scii, affirmativi, v. g. 
integre confitendi peccata, examinandi conscientiam, di- 
cendi horas, faciendi correptionem fraternam, non obligat 
cum magno incommodo, unde ab ipsa scrupulosus facilius 
eximi potest. 

128. Thesis. Conscientia scrupulosa non est regula 
agendi prudenter, sed deponenda est saltem iu- 
dicio formato ex principiis indirectis a confessario 
traditis. 

Probatur: Non est regula agendi quia est incerta et 
vincibiliter erronea. 

Deponi autem potest ex aliquo principio reflexo quod 
a conscientiae directore aut a confessario fuit indicatum ; 
v. g. sequenti modo : 

« Quidquid sit de materiali liceitate vel illiceitate huius 
actionis, certum mihi est, quod in talibus dubiis obediendum 
est confessario, vel : quod possum et debeo agere sicut con- 

fessarius dixit, vel : quod dubium aut iudicium meum pos- 
sum negligere, vel : quod obediendo non possum peccare, 
etc. 

«Atqui, in casu, tale adest dubium aut talis apprehensio. 

< ( Ergo, in casu, certum mihi est quod possum et debeo 
agere sicut confessarius dixit, etc. » 

Hinc quamvis contra conscientiam scrupulosam agere non 
sit licitum, contra scrupulos tamen agere quis potest, imo, 
ne grave damnum incurrat, aliquando, etiam sub gravi, 
tenetur : non quidem si in pleno dubio maneat, nam cum 
conscientia dubia agere est illicitum ; sed dummodo dubium 
aliqualiter deponat et sibi efformet conscientiam certam, 
iudicando, v. g. ex iudicio confessarii, esse scrupulum et 
illum contemnendo. Scrupulus enim, quia apprehensio in- 
anis phantasiae, non reddit dubium serium, et non impedit 
quin iudicium conscientiae prius efformatum sit practice 
certum. Ad rem Lessius, de Prud., c. i, n. 2 : 

« Prudentia non semper valet scrupulum excludere totaliter. 
Hic enim saepe perseverat cum iudicio prudentiae, attamen ut 
tunc iudicium sit prudens, debet reputari scrupulus, et sic 
etiam scrupulum quodammodo excludit prudentia. Etsi enim 
imaginatio peccati perseveret cum quadam anxietate, tamen per 
prudentiam reputatur umbra, non veritas ». 

Principiorum autem et regularum supra traditarum non 
debet quis semper actu meminisse, et iis actuale dictamen 
de honestate actionis sibi efformare, quia id saepe est mo- 
raliter impossibile pro scrupuloso. Ut ait S. Alphonsus, 
Th. M., 1 . I, n. 19: 

« Nec opus est ut in quolibet particulari actu hoc iudicium 
efformet... satis enim est quod ex iudicio semel formato contra 
scrupulum agat ; quia propter experientiam praeteritam in eius 
conscientia iudicium illud virtualiter sive habitualiter existit, licet 
tenebris obscuratum. Ceterum dum scrupulosus in illa confusione 
operatur, saepe non operatur cum scrupulo seu timore deliberato, 
nam ordinarie non vellet omittere quod sciret esse placitum 
divinae voluntatis ». 

Exinde pro praxi notandae veniunt quaedam conclu- 
siones 1 : 

1) Postquam de scrupulis monitus fuerit scrupulosus, 
ad ordinem phantasticum adscribendi sunt consensus quos 
dedisse dicat, sive in pravam suggestionem interiorem, sive 
in propositum hic et nunc agendi etsi sit malum, sive in 
propositum peccandi. Scrupulosus enim sibi dicere fingit : 
id volo, vel : ita faciam sive bonum sit sive malum, aut : 
peccabo et dein confessione peccatum expiabo. Sed phan- 
tasia ipsi assensum huiusmodi repraesentavit, ita ut se sic 
agentem quasi aspicere ipse sibi visus sit. Non secus 
tamen ac in somnio istis suggestionibus vel propositis 
nullum liberum dedit consensum ; de praevisa autem con- 
fessione fortasse hunc usum fecit, ut inde ad agendum 
contra scrupulos animosior evaderet. Quare scrupuloso 
qui, v. g. ex consilio confessarii, novit habitualiter dubia 
sua esse contemnenda, fas est agere, manente scrupulo. 
Notitia enim ista ipsi certam conscientiam praebet. 

2) Fieri potest ut in processu suorum dubiorum et 
ratiuncularum scrupulosus diu laboret, atque ita ex pugna 
lassus et perturbatus sit, ut caeco modo in actionem ruat : 
tunc vera libertate necessaria, saltem ad graviter peccan- 
dum, destituitur. 

3) Similiter pro fictitiis haberi possunt promissiones, 
vota, blasphemiae, quae nonnulli saepe imo pene quotidie 
fecisse vel dixisse somniantur. Haec audire vel aestimare 
confessarius simpliciter renuat, 

4) Quamvis obligatio agendi contra scrupulos possit esse 
gravis, cum ex illis possit grave damnum timeri in profectu 
spirituali (derelictio exercitiorum spiritualium, desperatio, 
suicidium) aut in depressione nervosa ac valetudine corporis 
vel mentis, scrupulosus tamen subiectivam culpam vix 
incurrit dummodo cum infirma sua voluntate contra 
scrupulos in genere conari velit ; imo saepe non expedit 
insistere ne nova perturbatio et perplexitas oriatur ac 
periculum desperationis, quod praesertim timendum est 
in sensitivis. 

129. Triplex scrupulosorum classis praecipue distin- 
guitur : 

1, Alii anguntur a pravis cogitationibus circa fidem, 


1. Vermeersch, Th, M., I, n. 382. 

castitatem, charitatem (a iudicio temerario v. g. aut sensu 
aversionis), vel de futuris sub conditione faciendis, aut a 
blasphemiis interne prolatis, quibus assentiri saepe timent. 

Ipsis omnino imponendum est a) ut contra illas non directe 
pugnent (v. g. eliciendo actum fidei, etc,) : id enim eas magis 
excitaret et magnum esset incommodum ; sed b) ut scrupulos 
despiciant, quia non pravae cogitationes sed soli consensus, 
non consensus fictitii sed solum voluntarii sunt peccatum ; et 
c) ne se examinent circa illas cogitationes vel eas in charta 
inscribant ; imo d) convenienter imponi potest ut ab ipsarum 
confessione abstineant, nisi tam certo scirent se consensisse ut 
id iurare possent.Ipse enim timor consensus est signum resisten- 
tiae aut non consensus. 

2. Alii anxii sunt circa officia A. adimpleta : 

a) Vel propter integritatem aut contritionem confessionum 
praeteritarum ; quibus, si aliquando generalem confessionem 
instituerint aut per notabile tempus confessiones diligenter 
peregerint, imponendum est ne de illis omnibus amplius cogitent 
nec verbum in confessione faciant, nisi pergant timere et haec 
tria sine ullo dubio affirmare possint etiam cum iuramento : 
peccatum certo fuisse commissum, in mente eorum dum com- 
miserint fuisse mortale, et certo illud fuisse oblitos. Quodsi 
statim non affirment aut iurent, non amplius sunt audiendi, et 
etiam si iurent, non ideo sunt credendi. 

b) Vel circa sacri auditionem, aut horarum recitationem ; 
quibus nunquam permittendum est aliud sacrum audire, aut 
horas repetere, vel partem. 

c) Ceterum illi qui de his perpetuas et graves anxietates pa- 
tiuntur, ob magna scrupulorum incommoda, a confessionis vel 
horarum excusantur integritate materiali, ita ut non teneantur 
maius tempus horis impendere quam a probis impendi soleat, 
et reliqua omittere possint ; imo etiam aliquando pars vel 
totalitas officii ipsis prohiberi posset, aut spatium temporis 
determinatum assignari, aut recitatio pro tempore suspendi. 

B. Item scrupulosi sunt circa officia adimplenda : 

a) Circa integritatem vel contritionem confessionis instituen- 
dae ; quibus imponi debet examen conscientiae mediocre (vel 
et determinandum examinis tempus), accusatio de paucis punctis 
vel de solis peccatis exterioribus, et simplex recitatio actus 
contritionis. 

b) Circa correptionem fraternam qui supponere debent se 
ad illam non teneri, nisi omnino certi sint. 

c) Circa intentionem missae, horarum, sacramenti, etc. ; qui 
nullam intentionem elicere possunt sed absolute et materialiter 
incipere, et pergere sine haesitatione et mora, sine praecipitatione, 

capitis contentione aut anxia sollicitudine : ipse metus ne intentio 
amissa sit vel non renovata, signum certum est intentionem 
adesse ; — ceterum non requiritur intentio satisfaciendi sed 
dicendi officium, audiendi missam, etc. ; est autem quasi im- 
possibile ut utens ratione talem non habeat intentionem. 

d) Circa s. Communionem ; ad quam accedant cum certitu- 
dine quod non peccarent, etiamsi essent in statu peccati, imo 
tunc per accidens verisimiliter consequerentur gratiam. 

In quibus omnibus mediocris adhibenda est diligentia. 

3. Alii in omni fere actione peccare formidant. 

Quibus imponendum est : a) ut libere agant, sine deliberatione 
et secundum primum intuitum, scrupulos despiciant et contra 
illos operentur, ubi evidens peccatum non apparet, imo etiam 
contra evidentiam , si essent tam scrupulosi ut phantasia sibi 
fingerent se habere talem evidentiam ; — 

b) et praecipiendum ut scrupulos vincant, ne amentes aut 
omnino inutiles fiant ad agendum ; — 

c) et de talibus actionibus in confessione abstineant se accu- 
sare : licet enim aliquando errare possint, non tamen peccant, 
ratione obedientiae quam confessario debent. 

Quodsi tantum in quodam genere peccatum formident, idem 
pro hoc genere valet. 

130. Monita pro confessario. — 1. Antequam con- 
fessarius poenitentein tractet tamquam scrupulosum, magna 
circumspectione inspiciat an vere sit scrupulosus : sunt enim 
qui circa multa sunt anxii, sed non sine iusta et rationabili causa, 
v. g. circa restitutionem quia laxe processerunt ; circa confes- 
siones praeteritas quia accesserunt sine debita praeparatione ; 
circa peccata praeterita quae magis volunt expiare, ut in neo- 
conversis ; circa peccata gravia prima vice vel recidive commissa 
et nondum confessa ; circa peccata leviora in quibus ex teneri- 
tudine conscientiae quis iam non vult offendere Deum, etc. 

2. Ubi scrupulosum cognoverit, exquirat obedientiam per- 
fectam, interrogando poenitentem an ipsi confidat et constanter 
velit ipsi obedire ; secus eum remittat. 

3. Sedulo examinet in quibusnam poenitens sit scrupulosus : 
ordinario enim propter defectum iudicii in quibusdam est scru- 
pulosus, in aliis potius laxus ; et ideo etiam partialiter ut laxus 
tractandus. Unde ipsum dicat esse scrupulosum et in quanam 
materia : scrupulosus enim qui sibi persuaderet scrupulosum 
non esse, incurabilis est. 

4. Cognoscere conetur causam scrupulorum, ut eam amoveat, 
instar medici qui prius morbum eiusque causam explorat quam 
medicamenta adhibeat. 

5. Ut scrupulosi facilius obediant, eorum fiduciam captare 

conetur paterna longanimitate ; quapropter magna cum bonitate 
eorum miseriis compatiatur, in multa patientia cum eis agat, ac 
scientiam theologicam et scrupulorum notitiam competentem se 
habere ostendat. Generarim cum mansuetudine et lenitate , 
praesertim si sint sensitivi, sunt tractandi, sed tamen cum firmi- 
tate; et nonnisi propter inobedientiam increpandi, etiamsi necesse 
sit, fortiter et cum severitate et rigore (v. g. privando a commu- 
nione) non tamen nimio. In hoc puncto scii, tractandi sunt 
quasi non essent scrupulosi. Quodsi obedire omnino nolint, 
confessarius illos dimittat et ad alium remittat, dicendo se iam 
non posse illorum bonum procurare. 

6. Inculcet rationes cur contra scrupulos sit agendum, v. g. 
pericula quibus scrupulosus se exponit : pacem amittendi, tempus 
perdendi, seriam curam profectus spiritualis negligendi, omni 
fortitudine destitutum manendi, morositate sua molestiam causan- 
di aliis et ineptum fiendi laboribus proximo utilibus ; et alia 
supra exposita. 

7. Scrupulosis firmitatem vultus et sermonis ostendat, ac sine 
ulla haesitatione respondeat, et tradat paucas regulas generales, 
sine multis particularibus distinctionibus, nam alias semper 
dubitabunt istas valere pro casu occurrenti. Responsum sit 
clarum, distinctum et breve. Non sit prolixus in explicatione 
consiliorum, ne inter allegata motiva quid minus solidum repe- 
riatur ; semper idem dicat ; nec reddat ratiqnes responsi, quia 
de earum valore inquirent et dubitabunt, et sic non alieno sed 
proprio indicio ducentur. Abstineat a repetenda expositione 
quam tecerunt suae difficultatis, ne diversitas deprehendatur ; 
nec multum inquirat de circumstantiis scrupulorum ac si mo- 
mentum haberent. Nec permittat ut saepe ad ipsum recurrant 
aut multos alios vel libros consulant, aut declarationes ipsis 
factas scriptis consignent. 

8. Quandoque suaviter irrideat poenitentem, dum proponit 
dubia non fundata ; iubeatque cogitare quid ipse vellet respondere 
si ab alio de eiusmodi interrogaretur, dicatque ut idipsum faciat. 

9. Ad casus suos per se solvendos paulatim eum perducat, 
vetando ne saepius dubia proponat sed tantum v. g. semel in 
hebdomada aut in mense, nec ultra duo vel tria recitet, suggerendo 
ut agat modo quo existimaret alios agere. Omnem abiiciat scru- 
pulosus modum quem alii habent ut ridiculum. 


TRACTATUS 


DE VIRTUTE CARDINALI IUSTITIAE 
ET DE VIRTUTIBUS ADNEXIS. 

INTRODUCTIO. 

131. Ordo dicendorum. — Praeter prudentiam quae 
ipsam rationem disponit ut recte diudicet et praecipiat 
omnes actiones humanas in particulari, in ordine ad bonum 
honestum et ad finem ultimum, tres aliae sunt virtutes 
cardinales cum virtutibus ipsis adnexis, quae ordinant 
alias vires et bonum rationis in iis ponunt, ut omnes 
motus appetitus nostri sint rectae rationi et prudentiae 
conformes, et ita ad bonum honestum et ad finem ultimum 
tendant. 

Motus autem appetitus 1) alii sunt qui per se solum 
ordinem dicunt ad nos ipsos, scii, passiones appetitus 
sensitivi, quarum a) aliae impellunt ad bonum delectabile 
contra rationem, quas moderatur et refrenat temperantia , 
quae impedimenta rectitudinis tollit in appetitu concupisci- 
bili; b) aliae declinant a bono et retrahunt ab eo quod 
ratio dictat, contra quas animum firmat fortitudo, quae 
impedimenta rectitudinis tollit in appetitu irascibili; — 
2) alii motus sunt quibus etiam ordinamur ad alios, scii, 
operationes voluntatis, quas rectificat iustitia. 

Iustitia igitur etiam respicit bonum alterius, ut homo 
bene se habeat ad alterum ; fortitudo et temperantia 
solum bonum operantis ut bene se habeat ad seipsum ; 
unde iustitia est universalior. Et quia immediate perficit 
voluntatem quae rationi est propinquior, magis de ordine 
rationis participat, et ideo incipimus dicere de virtute car- 
dinali iustitiae. 

132. Divisio tractatus — Tractatus dividitur in sex W 

partes : 1. de iustitia in genere; 2. de iustitia legali; I 

3. de iustitia commutati va ; 4. de iustitia distributi va ; 

5. de virtutibus iustitiae adnexis ; 6. de praeceptis iustitiae. 

i a Pars agit de iustitia in genere : i° de iustitia secundum 
se ; — 2° de iure quod est obiectum iustitiae : a) de iure 
in genere ; b) de speciebus iuris ; c) de obiecto luris et 
dominii ; d) de subiecto iuris et dominii ; e) de acquisi- 
tione iuris et dominii ; — 3 0 de inius titia et iniuria in 
genere ; — 4 0 de divisione iustitiae seu de eius partibus 
integralibus, subiectivis et potentialibus. 

2 a Pars agit de iustitia legali: i° de bono communi 
prosequendo ; — 2° de procuratione boni communis ; — 

3° de defensione boni communi?. 

3 a Pars agit de iustitia commutativa : i° de proprio eius 
actu, scii, de restitutione in genere ; — 2' J de iustitia et 
iniustitia in commutationibus involuntariis : a) in bonis 
internis animae et corporis ; b) in bonis coniugii ; c) in 
bonis externis ; d) in fama et honore ; — 3 0 de iustitia jk 

et iniustitia in commutationibus voluntariis seu contrac- 
tibus : a) de contractibus in genere ; b) de contractibus 
unilateralibus ; c) de contractibus bilateralibus onerosis 
commutatoriis ; d) de contractibus bilateralibus gratuitis ; 
e) de contractibus aleatoriis ; f) de contractibus subsidiariis. 

4 a Pars agit de iustitia distributiva : l u de iudicio, quod 
primario et formaliter est actus distributivae iustitiae ; — 

2° de iustitia et iniustitia in distribuendis bonis ; — 3 0 de 
iustitia et iniustitia in distribuendis oneribus ; — 4 1J de 
iustitia et iniustitia in iudiciis publicis. 

5 a Pars agit de virtutibus adnexis iustitiae : i° de religione 
secundum se ; — 2 0 de actibus religionis ; — 3 1 de 
peccatis religioni oppositis ; — 4 0 de pietate et obser- 
vantia ; — 5 0 de veritate ; — 6° de reliquis habitibus iusti- 
tiae adnexis : gratitudine, vindicatione, liberalitate, affabi- 
litate, aequitate, et dono pietatis. 

6 a Pars agit de praeceptis iustitiae. 

1. Ne confusio oriatur, solum indicamus divisionem secundum magna» 
lineas, pro subdivisionibus ad varias quaestiones remittendo. 

133. Momentum tractatus. — Tractatus de iustitia 
eminet inter alios, tum 1) amplitudine , quia agit de virtute 
cardinali, quae, inter pure morales, in ordinandis moribus est 
principalior et a qua tota fere vita moralis et socialis pendet, 
cum praecepta decalogi, secundum S. Thomam, II-II, q. 122, 
a. 1, omnia spectent iustitiam ; tum 2) difficultate , quia quaestiones 
considerat valde arduas et tamen maximi momenti, nostris 
praesertim temporibus, ubi numerosiora ac intricatiora et infinite 
varia facta sunt media communicandi inter homines. 

Bibliographia. — Utiliter conferri possunt pro ipsa iustitia : 
S. Thomas, in V Eth. ; in I-II, q. 59, a. 4 ; q. 60, a. 1-3 ; q. 64, a. 2 ; 
in II-II, q. 57 et sq. cum commentariis Caietani, Victoria, Bannez, Sylvii 
et Billuart. Item S. Raymundus de Pennafort, in Summa; Dom. Soto, 
De Iustitia et Iure; S. Antoninus, in Summa theologica; Caietanus, in 
Summula casuum, et in opusculis ; Concina, Theologia christiana, t. VII, 
De Iustitia et iure ; Lumbreras, De Iustitia, 1938. 

Bxtra scholam S. Thomae, inter theologos S. I. : Molina, Lessius, 
et Lugo, qui singuli scripserunt opus de Iustitia et Iure; et Vermeersch, 
Quaestiones de Iustitia; et Theol. Mor., t. II ; — Reiffenstuel, O. M., 
in Theol. Mor.; et S. Alphonsus, in Theol. mor., 1. III. 

Inter recentiores : Carrifcre, De Iustitia; De Contractibus; Marres, 
De Iustitia; De Contractibus ; Waffelaert, De Iustitia, tom. 2 ; et 
V Obligation en conscience des lois civiles; Sweens, Institutiones theologicae 
de virtute cardinali iustitiae. Praeterea Ballerini, Opus theol. mor., vol. III; 
et manualia notissima ut Lehmkuhl, Genicot et Noldin ; Mare et 
Aertnijs ; Van der Velden ; Haine, Theologia Mechliniensis, Mulier, 
Pruner, Tanquerey ; Prlimmer, Goepfert, Mausbach, Schilling. 

Item opera specialia : Ppttier, De Iure et Iustitia; Salsmans, Gerechte- 
lijke plichlenleer ; Van Roey, De Obiectis et actibus ad iustitiam pertinen- 
tibus; van Gestel : De Iustitia et lege civili; Van Egeren, Notationes 
de selectis materiis moralibus; E. Janssens, Cinq lefons sur la Justice; 
Michel, La Question sociale et les principes thiologiques : Justice ligale 
et Chariti; M. St. Gillet, Conscience chritienne et Justice sociale; Rutten, 
La Doctrine sociale de VEglise; Lachance, Le Concept de Droit selon 
Aristote et S. Thomas; Faidherbe, La Justice distributive. 

Inter opera philosophica : Goudin, Roselli et Zigliara in manualibus ; 
Taparelli, Droit Naturel; Meyer, Institutiones Iuris naturalis; Castelein, 
Philosophie morale et sociale; Droit Naturel; Cathrcm, Philosophia moralis; 
Biederlack, Die soziale Frage; De Pascal, Philosophie morale; Schwalm, 
Lefons de Philosophie sociale; Lehu, Philosophia moralis et socialis; 
De Bie, Philosophia Moralis ; Beysens, Ethiek of Zedenleer; Sertillanges, 
La morale de S. Thomas d’Aquin. 

Inter oratores : Janvier, Conf. de N.-D. : La Justice et le Droit. 

Denique opera subsidiaria : Gousset, Le code civil commenti dans ses 
rapports avec la morale; Allegre, Le Code civil commente a Vigard du 
clerge; Aubry et Rau, Cours de Droit civil franqais; Beaudry Lacantinerie, 
Precis de Droit civil; Lehmkuhl, Das Burgerliche Gesetzbuch; W. Duyn- 
stee, Burgerlijk Recht en Zielezorg. Item Liberatore, Principi di Economia 
politica; Antoine, Cours d’Economie sociale; Brants, Les grandes lignes de 
l’Economie politique ; Schrijvers, Manuel dEconomie politique avec preface 
du Pfere Rutten ; Vliebergh, Staathuishoudkunde, et generarim oecono- 
mistae utPaulLetoy Beaulieu, de Molinari, Cauwes, Gide,V. Fallon.etc. 


PRIMA PARS. 

DE IUSTITIA IN GENERE. 

Caput I. 

DE IPSA IUSTITIA SECUNDUM SE. 

QUAESTIO PRIMA. 

DE NOTIONE ET DEFINITIONE IUSTITIAE. 

S. Th. II-II, q. 57, a. I ; q. 58, a. 1 et 2. 

134. Iustitia secundum nomen est habitus qui inclinat 
ad faciendum quod est iustum (recht-vaardigheid). Etymolo- 
gicae est iusto quod est adaequatum vel commensuratum 
ac iustatum alteri, et importat aequalitatem quamdam : 
dicuntur enim vulgariter ea quae adaequantur instari 2 ; 
aequalitas autem ad alterum est, nam nihil est sibi aequale 
sed alteri, et ideo iustitia in sensu proprio ex sua ratione 
significat virtutem specialem quae reddit nos aequales 
alteri, seu quae ordinat hominem in his quae sunt ad 
alterum sicuti debet, et inclinat ad reddendum unicuique 
quod suum est usque ad aequalitatem. 

Secundum similitudinem tamen in uno et eodem homine 
considerantur diversa principia actionum ac si essent 
diversa agentia, et ideo metaphorice in uno et eodem 
homine dicitur esse iustitia, in quantum ratio imperat aliis 
facultatibus et hae obediunt rationi sicuti esse debet, 
secundum quod unicuique parti hominis attribuitur quod 
ei convenit et debitum est. Sic iustitia consistit in debita 
ordinatione partium animae et in adaequatione seu 
conformitate ad suam regulam ( gerechtigheid ), et sic in- 
cludit omnem virtutem. 

1. Graece 81'xaiov, quasi bipartitum, importat aequalitatem rei ad 
rem, secundum Aristotelem, V Eth., c. 7. 

2. Ita dicuntur : iustae partes, iusta mensura, iustum pretium, iusta 
petitio. 

Hinc in usu sacro iustitia saepius sumitur in sensu metaphorico 
et generali, et significat 

1) sive sanctitatem seu complexum omnium virtutum quibus 
adaequamur regulae seu legi divinae (Mt. V, 6 ; I, 19 ; « iustitia 
originalis »; S Th II-II, q. 79 a. 1) ; 

2) sive quemlibet virtutis actum et omnia opera bona (Mt. VI, 

1 ; V, 20 ; Prov. VIII, 20) ; 

3) sive radicem iustitiae, scii, iustificationem in qua gratia 
gratum faciens et virtutes infunduntur (Rom. IV, 3 > V, 17 et per 
totum) ; — sed 

4) etiam aliquando sumitur in sensu stricto, ut virtus specialis 
iustitiae (Act.XVII,3i: Indicabit mundum in aequitate, gr. Sixaiosuv^ 
=in iustitia stricte dicta). 

135. Iustitia secundum rem, ut virtus specialis, 
definiri solet ex Ulpiano : Perpetua et constans voluntas 
ius suum cuique tribuendi, ubi perpetua et constans voluntas 
non ponitur pro potentia volendi, vel pro actu transeunte, 
sed pro habitu inhaerente animae quo voluntas perpetuo 
et constanter vult. Ad virtutem enim requiritur voluntas 
stabilis quae immobiliter operetur bonum, quod sine habitu 
esse non potest. Unde si quis vellet definitionem in debita 
forma ponere, posset dicere cum S. Thoma : Habitus 
secundum quem aliquis constanti et perpetua voluntate ius 
suum unicuique tribuit (q. 58, a. 1), vel cum recentioribus : 
virtus voluntatem inclinans ad reddendum alteri ius suum 
ad aequalitatem. Dicitur 

1) habitus, i. e. dispositio firma et permanens quae 
inclinat potentiam ad operandum sive bene sive male, et 
ita distinguitur a potentia et ab actu, quia mediat inter 
utrumque ; 

2 ) quo constanti et perpetua voluntate : qui enim subt 
inde tantum, ad horam vel in aliquo tantum negotio et 
nonnisi certis personis ius reddere vellet, is minime iustitia 
praeditus dici posset 1 . Unde requiritur voluntas : 

a) perpetua, non ex parte actus, quasi ille perpetuo dura- 
ret, sed ex parte obiecti, quatenus iustus habet propositum 
iustitiam omni tempore et in omni negotio servandi ; 

b) insuper constans (quod non est idem ac perpetua) 
ex parte subiecti, scii, ipsius voluntatis, quatenus in dicto 
proposito firmiter perseverat, et firmam ac constantem 

1. Id ceteroquin potest sine habitu, ex sola inclinatione naturali. 

voluntatem quis habet servandi iustitiam perpetuo et in 
omnibus ; 

' 3) aliquis cuique ius suum tribuit, non tantum positive 

i procurando id quod debetur, sed et negative (per omissio- 

i nem qua ius alterius intactum relinquitur) abstinendo ab 

! omni iuris laesione. Quibus verbis indicatur id quo iustitia 

ab omnibus aliis virtutibus distinguitur, scii, actus ipsi 
i proprius, et proprium eius obiectum : ius alteri debitum , 

! quod scii, a) non mihi agenti sed alteri convenit, b) non 

ex mera decentia vel honestate virtutis vel charitate (de- 
1 bitum morale ) sed stricta obligatione cuique est debitum 

1 (debitum legale seu rigorosum), et c) quod integre redditur 

ad aequalitatem, secus non tribueretur totum ius debitum 
1 et sub hoc respectu actus a perfectione iustitiae deficeret * 

1 Quo casu adest iustitia non stricta et perfecta, nec meta- 

phorica, sed imperfecta et secundum quid, quae « ampliato 
nomine » (i. e. per extensionem) iustitia dicitur (I-II, 
q. 60, a. 3, ad 1). 

136. Tres requiruntur coqditiones ad iustitiam 
stricte dictam : 

1) ut sit ad alterum : cum enim iustitia in constituenda aequa- 
litate versetur, habet ex natura sua ut in alterum tendat ad ius 
alteri tribuendum, quia nihil est sibi aequale sed alteri 1 ; 

2) ut alteri sit ius et quidem proprie dictum, seu verum debitum 
legale ad id quod ipsi tribuitur, v. g. si rem emerit vel ut mer- 
cedem laboris promeruerit. Ita eleemosyna non est actus iustitiae, 
defectu iuris in paupere cui datur ; 

3) ut alteri tribuatur adaequate i. e. ad aequalitatem, ita ut 
tantum reddatur quantum debetur. Ita si quis centum francos 
debeat, centum reddere debet nec plus nec minus : si minus 
redditur, iustitia non servatur quia aliquid debitum manet ; si 
plus, excessus non ad iustitiam sed ad charitatem vel liberalitatem 
pertinet, aut ad vitium. 

Defectu primae conditionis, non datur iustitia hominis ad 
seipsum ; 

defectu secundae conditionis, a ratione strictae iustitiae defi- 
ciunt fidelitas, gratitudo, liberalitas, in quibus est solum debitum 
1 morale, etsi obligans sub peccato ; 

defectu tertiae conditionis, ad strictam iustitiam non pertinent 


1. Essentialiter pertinet ad iustum, quod commensuretur secundum 
aequalitatem alteri cui aequari debet. Unde S- Thomas, in III Serit., 
d. 33, q. 3, a. 4, qc. 1 : adaequatio iustitiae tria complectitur : i° ut sit 
ordinatum ad alterum, 2 0 ut sit ei debitum, secus superexcederet, 3 0 ut 
reddatur quantum debetur, secus deficeret in minus. 

religio, pietas et observantia, quia Deo, parentibus, maioribus 
non possumus reddere aequale. 

Hinc a) si adsint tres conditiones, est iustitia in sensu proprio, 
stricto et perfecto ; 

b) si deficiat tertia solum, est iustitia in sensu proprio sed 
imperfecto et secundum quid ; — a fortiori, si deficigt secunda, 
magis receditur a ratione iustitiae, ita ut vix sermo esse possit 
de iustitia, nisi in sensu valde diminuto ; 

c) si deficiat etiam prima, solum restat iustitia metaphorica. 

Triplex itaque est sensus vocis « iustitia », sed primus tantum 

est stricte dictus. 

137. Corollaria. — i° Iustitia , quia est ad alterum, suppo- 
nit distinctionem personarum. Iustitia enim, quia « aequalitatem 
importat, ex sua ratione est ad alterum... Et quia ad iustitiam 
pertinet actus humanos rectificare, necesse est quod aequalitas 
ista quam respicit iustitia, sit diversorum agere potentium— 
Actiones autem sunt personarum et totorum, non autem proprie 
loquendo partium et formarum, seu potentiarum : non enim 
proprie dicitur quod manus percutiat sed quod homo per ma- 
num. Iustitia ergo proprie dicta requirit diversitatem persona- 
rum, et ideo non est nisi unius hominis ad alium » (q. 58, a. 2). 

2 0 Nemo igitur sibi ipsi iustitiam reddit, nec erga se iustitiam 
exercere potest aut iniustitiam committere, cum non possit esse 

I sibi creditor ; et si id quandoque dicitur, est metaphorica locutio. 

Nemo quoque, proprie loquendo, iura habet erga seipsum ; 
sed iura et officia ita coordinantur ut iuri quod alicui inest, 
respondeat officium in alio 1 . « Ad iustitiam pertinet reddere 
ius suum unicuique, supposita tamen diversitate unius ad 
alterum : si enim sibi det quod sibi debetur (v. g. cibum neces- 
sarjum), non proprie vocatur hoc iustum » (q. 57, a. 4, ad 1). 

3 0 Cum iustitia supponat distinctionem unius ab alio, nequit 
igitur iustitiae stricte dictae debitum intercedere inter filium et 
patrem (servum et dominum, uxorem et maritum), si conside- 
rentur ut tales : sic enim filius est aliquid patris ; sed iustitia 
stricte dicta inter eos esse potest si spectentur ut homines, 
quantum ad ea quae sunt omnibus hominibus communia, quia 
sic sunt aliquid secundum se subsistens ab aliis distinctum 
(q. 57> a- 4» ad 2). 

4 0 Iustitia reddit ius cuique i. e. alteri cuiuscumque conditionis, 
sive sit superior, sive inferior, sive aequalis. 

5 0 Differt iustitia a charitate erga proximum, Nititur iustitia 
in distinctione unius hominis ab alio, charitas in coniunctione 
hominum in Deo, seu in unione inter amantem et amatum 
quem diligit amans ut alterum se. Charitas scii, dat alteri amato, 
non quia debitum, sed quia bonum amati. Unde etiam potest 
homo habere charitatem erga seipsum, non iustitiam. 


1. Proprie non sunt officia erga seipsum, sed erga Deum ad seipsum. 

6° In Deo proprie dicta iustitia dari nequit, quia est absolutus 
omnium dominus, qui scii, nil debet creaturis, ac proinde istae 
nullum ius proprie dictum respectu Dei habere possunt. Sup- 
posito tamen quod Deus velit agere ac si ius haberemus ad finem 
nostrum et ad media huic fini necessaria, sibi debet quod servet 
modum iustitiae in suis operibus, et hoc sensu dici potest in 
ipso quaedam iustitia et potius distributiva quam commutativa. 

Erga Deum autem stricta iustitia nequit esse in nobis sub res- 
pectu quo sumus aliquid Dei (v. g. servi vel filii adoptivi) (q. 57, 
a. 1, ad 3) ; in quantum vero Deus nos ipsos et ea quae ad nos 
pertinent, relinquit sub proprio nostro dominio, aliquo modo 
iustitia esse potest, non tamen positive et secundum completam 
rationem, quia non reddimus Deo tantum quantum debemus, 
sed partialiter et negative, in quantum non laedimus sed ser- 
vamus ius Dei i unde qui id violant et laedunt rei sunt iniusti- 
tiae stricte dictae. 


I 38 .Animadversio. — Definitio tradita verificatur tum de 
virtute naturali acquisita, tum de virtute supernaturali infusa, 
sed in primo casu homo cuique reddit ius suum, propter solum 
motivum honestatis naturalis seu conformitatis ad rectam ra- 
tionem ; in altero casu etiam agit ex motivo supernaturali fidei 
in ordine ad finem supernaturalem. 


QUAESTIO SECUNDA. 

DE OBIECTO IUSTITIAE 

ET DE EIUS DISTINCTIONE AB ALIIS VIRTUTIBUS. 

S. Th. II-II, q. 57, a. 1 ; q. 58, a. 4, 5, 8, 9, 10, 11 ; I-II, q. 60, 
a. 2 et 3 ; q. 64, a. 2. 

139. Obiectum proprium iustitiae est bonum speciale 
quod consistit in reddendo debitum alteri ad aequali- 
tatem. — Sed in hoc uno obiecto distingui possunt tria : 

1) Obiectum materiale, seu id quod intendit et facit 
iustitia (materia circa quam versatur), sunt res et actiones 
externae quae possunt esse alteri debitae. Quod multi 
distinguunt in obiectum remotum et proximum : remotum 
dicunt esse res quae debentur, commutantur et distribuun- 
tur, et proximum actiones quibus res usu veniunt, commu- 
tantur aut distribuuntur, actiones scii, quae alteri sunt 
praestandae vel omittendae, quibus alteri reddi et iuri eius 
satisfieri potest. 

2) Obiectum materiale primarium (alii vocant : formale 
quod) quod iustitia principaliter, per se et ratione sui 

intendit et facit in actionibus et rebus (aspectus sub quo 
consideratur obiectum materiale), est iustum seu aequale 
alteri debitum (ius passivum) ; aliis verbis est perfecta 
aequalitas debita ponenda inter debitum ab uno et exigen- 
tiam iuris in altero, qua aequalitate actiones nostrae pro- 
portionatur iuri quod alteri debetur. 

3) Obiectum formale quo, seu motivum immediatum et 
proximum, propter quod reddimus debitum et constituimus 
aequalitatem, est specialis honestas dictae aequalitatis, quae 
in eo reperitur quod cuique suum praestetur : volumus 
enim reddere alteri debitum et servare aequalitatem inter 
nos et illum, quia id bonum est et debitum ac iustum. 

Est itaque obiectum iustitiae ratio debiti; redditio debiti 
in quantum et quia debitum est. 

Alter quatenus ei inest titulus exigitivus ad debitum 
nostrum, non est obiectum quod iustitia immediate attingit, 
sed tantum finis cui id quod iustum est reddatur ; — et 
facultas exigitiva vel titulus iuris in altero (ius activum) 
non est motivum proximum , sed tantum fundamentum 
remotum cur debitum reddere sit bonum et obligatorium 1 . 

140. Materia propria circa quam per se et immediate 
exercetur iustitia, sunt operationes externae et res prout se- 
cundum eas unus alteri coordinatur; non autem interiores 
animae passiones. 

Probatur : Iustitia enim in hoc differt ab aliis virtutibus 
moralibus,quod hae rectificant primario et per se hominem 
in seipso, iustitia in ordine ad alium. Atqui ordinatio unius 
ad alium immediate fit secundum actus qui terminantur 
ad alterum, scii, secundum exteriores actiones et res quibus 
homines sibi invicem communicare possunt ; non autem 
secundum interiores affectiones seu passiones quibus homo 
immediate in se bene disponitur. Ergo. 

Per accidens tamen et mediantibus aliis virtutibus etiam respicit 
passiones, si id exigit finis eius scii, aequalitas constituenda inter 


1. Contra Billuart et Hame qui ut obiectum formale habent ius 
activum. Hoc tamen non est motivum proximum, nam ratio cur aequale 
alteri reddimus est quia ipsi est debitum; debitum autem est quia ipse 
ius habet activum. Ipse Billuart, ubi de virtutibus adnexis iustitiae v.g. 
de religione, aliter loquitur. 


ISO 

141. Obiectijim principale iustitiae, scii, iustum seu 
aequale alteri debitum, est medium rei, dum aliae virtutes 
morales habent solum medium rationis. 

Explicatur : Virtus moralis dicitur esse in medio, quia ut 
obiectum habet medium inter excessum et defectum in 
propria materia, quod medium recta ratio dictat (v. g. 
virtus eligit passiones non plus nec minus quam ratio 
dictat), et ideo vocatur medium rationis et est conformitas 
ad mensuram rationis rectae. In iustitia autem medium 
rationis est medium rei (conformitas cum re), quatenus recta 
ratio dictat iustitiae dare rem personae vel rei eius aequa- 
lem, scii, dictat quid praecise sit alteri reddendum ita ut 
nec maior nec minor res reddatur quam debeatur. 

Probatur : In hoc differt iustitia ab aliis virtutibus, quod 
hae principaliter versantur circa passiones, illa circa actiones 
et res exteriores. Atqui passionum recta ordinatio non 
attenditur secundum aequalitatem unius rei ad aliam, sed 
secundum comparationem ad ipsum hominem agentem 
in talibus conditionibus et circumstantiis. Ergo medium 
talium virtutum est solum medium rationis quoad nos, et 
ideo variat secundum personas, qualitates et circumstantias : 
v. g. cibus diversus est secundum dispositionem, capaci- 
tatem, conditiones subiecti, excessus in cibo pro infirmo 
non est pro sano, una actio fortis excedit vires unius non 
alterius. 

E contra iustitia versatur circa res et actiones secundum 
quod debitam proportionem habent ad aliam personam. 
Ergo medium iustitiae consistit in rerum aequalitate, scii, 
in proportionis aequalitate rei exterioris ad personam ex- 
teriorem, et ideo est medium rei 1 . Quod proinde consti- 
tuitur independenter a conditionibus et circumstantiis 


1. Non hoc sensu, ait Billuart, diss. 5, a. 4, quod non sit secundum 
■ rationem : nihil est magis rationi consentaneum. Sed hoc sensu quod 

non constituitur a ratione secundum conditiones subiecti, sed ratio 
i pendet a rerum natura : ideo solvere debitum est conforme rationi 

|i quia est rerum aequalitas, non e contra. — Iri aliis virtutibus ergo adest 

j medium psychologicum ; in iustitia medium obiectivum. 

personarum agentium : ita v. g. si alicui debeo centum 
francos, ut satisfiat alteri, teneor ipsi solvere, sive ipse 
sit dives sive pauper, sive ego sim. 

Summatim : Iustitia igitur per se immediate considerat solam 
rem debitam, et non personarum conditionem, nisi haec redundet 
in quantitatem et aequalitatem vel inaequalitatem rei : ita v. g. 
iniuria illata dicit proportionem ad dignitatem personae offensae, 
et ideo aliam proportionem habet ad principem, et aliam ad 
personam privatam (q. 58, a. 10, ad 3). 

142. Obiectum formale seu bonum honestum speciale 
virtutis iustitiae sumitur per comparationem ad alterum, in 
aliis virtutibus per comparationem ad agentem. 

Probatur : Iustitia enim essentialiter est ad alterum, aliae 
autem virtutes hominem perficiunt solum in his quae ei 
conveniunt secundum seipsum. Ergo a) bonum iustitiae 
non sumitur per solam comparationem ad agentem, v. g. 
ex convenientia operis cum illo, sed etiam, praeter com- 
parationem ad agentem, constituitur per comparationem 
ad alium, scii, ex comparatione et aequalitate rei ad rem vel 
personam exteriorem, v. g. recompensatio mercedis debitae 
pro servitio impenso. Imo b) etiam ipsum opus est iustum, 
non considerato qualiter (i. e. qua intentione, dispositione, 
motivo, modo, etc.) ab agente fiat. Rectum scii, habetur 
nori solum secundum medium rationis sed secundum 
medium rei independenter ab agente, dummodo redditum 
aequale sit reddendo, v. g. qui debet centum francos, et 
reddit, facit rectum, quamvis inde patiatur egestatem aut 
quamvis invitus faciat 1 (q. 57, a. 1). 

E contra non est opus temperantiae aut fortitudinis nisi 
per comparationem ad vires agentis. 

143. Proprius actus iustitiae est reddere cuique suum 
— Probatur: 

Ille est actus proprius qui versatur circa propriam 
materiam virtutis. Atqui materia iustitiae est operatio 
exterior secundum quod ipsa, vel res qua per eam utimur, 
proportionatur alteri personae. Sed id dicitur esse cuique 
suum, quod secundum proportionis aequalitatem ipsi de- 

1. Cfr. Billuart, 1. c. 

betur.Ergo proprius actus iustitiae est reddere cuique suum. 

i 144. Iustitia est in voluntate, nam actus eius est in 

voluntate, quia ut obiectum habet bonum rationale. Ete- 
nim non sumus iusti ex eo quod recte aliquid cogno- 
scimus, sed ex eo quod recte agimus. Ergo iustitia non 
est in intellectu vel in facultate cognoscitiva, sed in appe- 
titu. Non autem in appetitu sensitivo, nam obiectum 
iustitiae, scii, proportio unius ad alterum excedit facul- 
tatem sensitivam, quia non est obiectum sensibile sed 
rationale. Ergo est in appetitu rationali seu voluntate. 

I 4 . 5 » Corollaria. — Ex praedictis facile concluditur iusti- 
tiam distingui 

i° a virtutibus theologicis quae ut obiectum habent ipsum Deum, 
iustitia vero honestum quod consistit in reddendo unicuique 
debitum. Unde illae versantur directe circa ipsum finem ultimum , 
haec circa media ad finem, scii, actiones nostras rectificandas ita 
ut unicuique debitum tribuatur, quod necesse est ad ultimum 
finem consequendum ; 

2° speciatim a charitate quae a) ratione obiecti est excellentior 
utpote theologica ; b) item universalior quatenus ad plura se 
extendit ; c) ut obiectum habet ipsam personam Dei et proximi 
quam amat, dum obiectum iustitiae est ius alteri debitum. 

Strictius tamen in multis adiunctis obligat iustitia, quia posi- 
tivae obligationes charitatis, extra necessitatem extremam spiri- 
tualem, quamdam latitudinem admittunt ; 

3° ab aliis virtutibus cardinalibus, tum obiecto, tum subiecto : 

a) obiecto, quod in prudentia est verum practicum in omnibus 
actionibus nostris : dictat enim in quolibet negotio quid videtur 
verum, i. e. vere conveniens rationi et faciendum ad hoc ut 
homo bene ordinetur ad seipsum et ad alterum ; — in fortitudine 
et temperantia est bonum rationale ponendum in passionibus, 

i quae sunt moderandae in iis quae conveniunt homini secundum 

, seipsum ; — in iustitia est bonum et iustum alteri debitum in 

operationibus externis ; 

b) subiecto : prudentia est in intellectu practico quem inclinat 

| ad discernendum, iudicandum et dictandum quid sit faciendum ; 

I — fortitudo in appetitu irascibili quem moderatur, firmat et 

I impellit secundum praescripta rationis ; — temperantia in ap- 

petitu concupiscibili quem moderatur, refroenat et retrahit ; — 

| iustitia in voluntate quam inclinat ad reddendum alteri suum ; 

4° a virtutibus moralibus quae non pertinent ad iustitiam 

a) iustitia est ad alterum, aliae ad nos ipsos ; 

, b) iustitia immediate versatur circa actiones exteriores et res, 

\. aliae circa interiores passiones ; 

| c) medium iustitiae est medium rei seu aequalitas inter rem 

'i 

et rem vel personam alterius ; medium aliarum est solum medium 
rationis seu id quod ratio determinat respectu ad operantem 
et circumstantias ; 

d) in opere iustitiae honestum et rectum est etiam per so- 
lam commensurationem ad alterum : quod convenit alteri 5 in 
operibus aliarum rectum est per solam commensurationem ad 
ipsum agentem : quod convenit operanti. 

QUAESTIO TERTIA. 

DE EXCELLENTIA IUSTITIAE. 

S. Th. II-II, q. 58, a. 3, 5, 6, 7, 12 ; I-II, q. 61 , a. 2, 3, 4 j q. 66, a. 4. 

146. Iustitia est virtus simpliciter dicta seu moralis. 

— Virtus enim moralis reddit simpliciter bonum hominem 
habentem et eius opus honestum facit. Atqui id facit 
iustitia. Nam bonum hominis est operari secundum ratio- 
nem. Atqui nihil magis consentaneum rationi quam cuique 
suum reddere. Ergo. 

Nec obstat quod iustitia id faciat quod est necessarium, ac 
proinde ex necessitate agat. Non enim agit ex necessitate physica 
coactionis, sed ex obligatione seu necessitate morali finis. Atque 
prompta et spontanea voluntate facit illud quod debet, et sic 
facit opus virtutis. 

Iustitia est virtus specialis, quia habet obiectum speciale, 
ordinationem hominis ad alterum, ita ut ei reddat debi- 
tum. 

Attamen non est una virtus specie ultima, sed plures com- 
plectitur species, secundum diversitatem obiecti : potest 
enim aliquis ordinari ad alium in communi scii, ad totam 
communitatem cui praecipue debitum etiam strictum est 
reddendum ; et potest ordinari ad alium in singulari seu ad 
privatam personam cui debitum reddit. Hoc ultimum facit 
iustitia particularis, quae rursus distinguitur in duas species : 
commutativam et distributivam, secundum quod homines 
dirigit in commutationibus aut in distributionibus. Primum 
facit prima species iustitiae, quae reddit quod requiritur 
ad bonum commune, et vocatur iustitia legalis, quia ad 
legem pertinet ordinare ad bonum commune; — etiam 
dicitur iustitia generalis, non ratione essentiae quasi esset 
omnis virtus aut complexus omnium virtutum, sed ratione 

proprii obiecti quia immediate ordinat ad bonum generale, 
et ratione effectus quia ordinat et dirigit actus omnium vir- 
tutum, saltem exteriores, ad bonum commune. 

147. Iustitia est virtus cardinalis, quia versatur circa 
id quod principale et difficilius est in propria eius materia, 
scii, in operationibus externis ad alterum. Iustum enim 
seu bonum debitum perfecte et complete invenitur in 
operationibus quibus alteri reddimus aequale, et ideo 
principalitatem habet relative ad alia ; atque praecipuum 
et difficilius est reddere debitum ita ut stricta omnino 
aequalitas servetur qua nec minimum ab eo declinemus 
seu absque minima deviatione. Unde iustitia, quia perfecte 
solvit alteri debitum perfectum, est fundamentum aliarum 
virtutum, quatenus disponit ad id in quo minus perfecte 
verificatur : qui enim in omnibus circumstantiis strictam 
aequalitatem servat in reddendo debitum strictum erga 
aequales, eo ipso promptus fit vel saltem capax reddendi 
quaecumque debita non stricta, et disponitur ad reddenda 
superioribus quae non possunt reddi usque ad. strictam 
aequalitatem. 

148. Iustitia est virtus praestantior aliis moralibus. 

— Inter varia genera virtutum, praeeminet iustitia aliis 
virtutibus moralibus quae versantur circa passiones, et sic 
dicitur prima inter morales. Nam 

i° prima species iustitiae, scii, iustitia legalis habet 
obiectum praestantius, bonum commune ; 

2° omnis iustitia est in nobiliore parte animae, voluntate, 
et ordinatur non solum ad bonum ipsius hominis sed et 
ad bonum alterius. 

Non tamen est maxima virtutum : praestant enim virtutes 
theologicae quia pertinent ad bonum divinum ; — item 
prudentia, quia spectat bonum omnium virtutum et 
actuum ; — imo inter virtutes adnexas iustitiae, religio 
(item poenitentia) est excellentior, quia propinquius accedit 
ad Deum, cum operetur ea quae directe et immediate 
ordinantur ad honorem divinum. Unde quamvis iustitia 
perfectior sit religione in ratione iustitiae, quia perfectius 
reddit debitum, minus est perfecta in ratione virtutis. 

CAPUT II. 

DE IURE. 

QUAESTIO PRIMA. 

DE IURE IN GENERE. 

S. Th. II-II, q. 57 , a. I ; I-II, q. 60, a. 2. 

149. Variae acceptiones iuris. — A. In sensu magis 
recepto , ius designat : 

1° Proprie, et quidem primaria significatione, id quod 
iustum est (ipsam rem iustam), et sic est obiectum iustitiae : 
id quod debit um est alteri et reddendum ad aequalitatem. 
Hoc sensu dicitur : alicui tribuere ius, a chacun son droit, 
wat recht is 1 . Est ius obiectivum, quod etiam vocatur 
passivum, cum cuique tribuendum sit. 

2 0 Secundario fundamentum iusti, scii, legitimam po- 
testatem seu facultatem aliquid exigendi tamquam debitum, 
quo sensu quis dicitur uti iure suo aut habere ius pro- 
prietatis vel electionis : est potestas iuris 2 {pouvoir du droit, 
rechtsbevoegdheid, rechtsvermogen). Hoc ius est subiectivum, 
vel etiam activum quod quisque exercere potest. 

3 0 Denique, significatione non propria sed metaphorica, 
at proxime derivata, causam utriusque, scii, legem (et per 
extensionem : complexum legum) quae est regula tum 
facultatis huiusmodi debitum exigendi, tum ipsius iusti, 
quia determinat iura hominum : ita dicitur ius naturale, 
divinum, ecclesiasticum, civile. Est ius normativum 3 . Lex 
non est ius essentialiter, sed causative, quia est ratio iuris. 


1. « Tn linguis modernis ius designatur per vocabulum metaphoricum 

ex geometria (linea recta, droit, recht), quia sicut linea recta ex se et 
independenter ab arbitrio nostro est brevior linea inter 2 puncta, ita 
ius constituit rectitudinem in relationibus hominum inter se » Lehu, 
Phil. Mor. I, n. 353. . . , 

2. Ita recentiores ; antiqui id non solent vocare ius, sed facultatem, 
potestatem, vel et dominium. Imo dictum fuit in hoc sensu nunquam 
occurrere vocem : ius, apud S. Thomam. Sed id est audacius dictum, 
nam videtur in hoc sensu aliquatenus adhiberi, licet rarissime, v. g. 
I-II, q. 58, a. 2 ; II-II q. 66, a. 5, ad 2 ; Suppi, q. 64, a. 1, ad 3 i de Virt. 
q. 1, a. 4 1 in IV, d. 25, q. 3, a. 2, qc. 3, ad 2. 

3. Moderni legem saepius appellant ius obtecitvum. 

scii, ratio qua alteri sit facultas aliquid exigendi ac proinde 
hoc ipsi sit debitum et reddendum : ista enim sunt cor- 
relativa quae sibi correspondent. 

Praedictus ordo est secundum significationem nominis ; sed 
ordo realis est inversus 1 . Nam primum, scii, ius in prima signi- 
ficatione, secundum rem pendet a secundo, et secundum a tertio : 
nihil alteri est debitum sine facultate illud exigendi in altero, et 
quod alter hanc facultatem habeat, id ipsi tribuitur a lege natu- 
rali vel positiva. Ita facultas aliquid exigendi (ius activum) 
mediat inter rationem iuris (legem) et rem iustam (ius obiecti- 
vum seu passivum), et quamvis non sit obiectum iustitiae, est 
tamen aliquid unde obiectum iustitiae pendet, et ad quod intrin- 
secum prdinem habet ut ad aliquid quod supponit. 

B. Significatione magis remote derivata et omnino impro- 
pria, ius designat: 

1 ) scientiam qua cognoscitur quid sit iustum (Scientia iuris, 
jurisperitus, studere iuri), aut codicem in quo leges inveniuntur ; 
2 ) ulterius locum in quo ius redditur (comparere in iure, in ius 
vocari, ad ius recurrere) ; 3 ) denique sententiam iudicis, ad quem 
pertinet iustitiam facere, etiamsi quod decernit sit iniustum 
(reddere ius). 

150. Definitio iuris. — Ius stricte definiri nequit sed 
est notio simplex et primaria 2 , attamen aliquatenus describi 
potest ut plenius intelligatur. 

A. Ius obiective spectatum seu passivum est id quod 
alteri rigorose debetur ad aequalitatem, sic ut alter possit 
illud tamquam sibi debitujn et exclusive suum exigere etiam 


1. Notetur ita res proponi independenter ab etymologia, sed in ordine 
ad doctrinam de iustitia, conformiter ad S. Thomam. Dubitatur de 
etymologia. Olim plures dixerunt vocem ius derivari a iusto, significare 
idem ac iustum, et hoc ita vocari per apocopen i. e. amputationem. 
Hodie id a multis relinquitur. Alii dixerunt esse idem ac iussum, quod 
indicat legem. Alii vocem habent ut primigeniam : ios seu ious i. e. 
bonum, sanctum, quod pertinet ad divinitatem ; vel iu, iug, quod signi- 
ficat ligamen, vinculum quod homines coniungit vel cui subiciuntur. 
Sed quidquid sit de prima significatione seu etymologia vocis, in doctrina 
de iustitia primaria significatio est iustum seu ius obiectivum, quia 
aliae non pertinent ad iustitiam nisi quatenus relationem habent ad 
eius Obiectum, quod est iustum seu ius obiectivum. 

Terminologia non est omnino fixa et determinata. Antiqui praesertim 
intelligunt ius in sensu obiectivo, ius subiectivum non solent ita vocari. 
Moderni e contra raro de iure obiectivo seu passivo loquuntur, et praeser- 
tim ius sumunt in sensu facultatis, vel etiam legis. Ad quod legendo 
auctores est attendend'im. 

2. Pottier, De Iure et Iustitia, diss. I, sect. I, n. 3, 

legaliter aut iudicialiter ,• a. v. est debitum strictum redden- 
dum ad aequalitatem. Unde formaliter est vera relatio, scii, 
aequalitatis ad alterum. Est adaequatio, iustatio unius ad 
alium ; proinde est relatio constituens ordinem obiectivum 
inter eos, et sic debita ordinatio unius ad alium : relatio 
qua iustantur seu adaequantur ad invicem, seu relatio 
adaequationis inter duos vel plures quos aequales reddit 
et qua aequales sunt. 

Relatio illa non est immediata inter personas, sed fit 
mediante obiecto quod specificat ius : aliquid tribuendum 
est uni quod ei debetur ab altero. Obiectum iuris non 
semper est res, potest esse actio praestanda, ut honor 
et servitium, vel omissio illius quod impediret actionem 
alterius. Subiectum vero iuris est ille cui debetur, cui ius 
est suum ad aliquid 1 . 

B. Ius vero active seu subiective spectatum importat 
relationem entis rationalis ad aliquid tamquam ad suum, 
at formaliter est potestas, et definiri solet facultas moralis 
legitima et inviolabilis aliquid habendi, faciendi aut exigendi, 
tamquam exclusive suum, in proprium commodum. Dicitur 

i° facultas moralis, i. e. non merum factum, sed potentia, 
non quidem mere physica, quae iuri opponi potest 2 , sed 
moralis ac legitima, quae vi legis obtinetur et rectae 
rationi est conformis. Unde subiectum iuris est ens 
rationale ; 

2° inviolabilis, i. e. quae licite ab aliis prohiberi nequit, nam 
ius in uno secum fert in aliis obligationem non impediendi 
huius iuris exercitium. Unde etiam de se includit potentiam 
coactivam vi arcendi eos qui ius laedere conantur, quae fa- 


1. Quaeri potest : an obiectum iustitiae sit ipsa operatio iusta, redditio 
debiti, an potius obiectum operationis? Respondet Fr. de Victoria m 
h. 1. : Redditio debiti potest dici obiectum iustitiae, vel aequalitas quae 
consurgit ex eo quod debitum redditur. Operatio iusta est. debentem 
reddere 100, reddere illos creditori. Si reddit, fit operatio iusta et fit 
aequalitas. Obiectum iustitiae est utrumque : datio illa, et aequalitas 
inde resultans. Magis proprie tamen effectus resultans, scii, aequalitas 
sequens operationem iustam dicitur obiectum iustitiae 5 quia operatio 
tendit ad id, et oportet idem esse obiectum iustitiae et operatioms 
iustae, sicut idem obiectum habitus et operationis. 

2. Cfr. Syll. prop. 59 et 61. 

cultas tamen non arbitrarie sed iuxta legem est exercenda ; 

3 0 aliquid habendi , faciendi vel exigendi , quibus indicatur 
obtectum iuris, quod est triplex : possessio rerum externarum, 
exercitium propriarum facultatum (quo nomine etiam venit 
non exercitium : non solvere, non militare), praestatio ab 
alio facienda (vel omittenda) seu actio alterius ; 

4 0 tamquam exclusive suum in proprium commodum : 
fundatur sciL in connexione rei cum possessore iuris 
independenter ab aliis hominibus spectato, qua fit ut illa 
res utilitati eius exclusive inservire debeat. — Et ita distin- 
guitur ius proprie et simpliciter dictum, a iure latiore sensu 
accepto et secundum quid, seu potestate iurisdictionis 
quam aliquis habet ad alios regendum, non in proprium 
commodum sed in utilitatem subditorum. 

151. Quid iuri sit essentiale 1 . — In iure itaque tum 
subiective tum obiective spectato, essentialiter importatur 
praelatio moralis qua quis praefertur, ceteris omnibus 
exclusis, in usu alicuius rei propter peculiarem connexionem 
quam res habet cum eo ; unde ipsi debita est. Connexio 
illa est vinculum morale : est scii, connexio rectae rationi 
conformis, qua fit ut res, de qua agitur, iam aestimari 
debeat exclusive destinata utilitati et commodo illius qui 
hanc connexionem obtinuit. Fundamentum igitur essentiale 
seu constitutivum iuris est illa connexio, scii, ordinatio 
alicuius in aliquid ut in finem ; quae si existat, ius existit, 
si vero non existat aut si tollatur, nec ius existit. 

Variis titulis ex natura rei aut ex lege positiva, haec connexio 
oriri potest, v. g. qui ex materia sua, propriis instrumentis, 
confecit aliquod manufactum, propter hoc habet cum opere 
connexionem quam nemo habet cum illo, qua posita, recta ratio 
dictat illum esse praeferendum ceteris omnibus in facultate 
disponendi de re illa ad suam utilitatem ; et qui rem ab illo 
accepit recte censetur in connexione dominii succedere, et ideo 
praeferendus omnibus, 


1. De notione et fundamento iuris, cfr. Meyer, Zigliara, Lehu, 
Beysens, De Pascal, De Bie in o. c. ; item Weiss, Apologie des Christen- 
thums; Nolens, De Leer van den H. Thomas over het Recht; De Baets, 
Les Bases de Ia Morale et du Droit ; Kuhlmann, Der Gesetzesbegriff des 
H. Thpmas von Aquin; De la Barre, La morale d'aprks A'. Thomas 
d’ Aquin et les anciens scolastiques ; Lachance, Le Concept de droit selon 
Aristote et S, Thomas. 

152. Fundamentum proximum iuris. — Tituli 
praedicti praebent fundamentum huius vel illius iuris in 
concreto, sed etiam debet esse fundamentum ipsius iuris, 
qua talis, in abstracto, seu omnis iuris : hoc est dignitas 
et inviolabilitas ipsius personae. Persona essentialiter est 
ens intellectuale, incommunicabile, sibi existens : ex una 
parte est domina suorum actuum propter libertatem, ex 
altera parte quia, incommunicabiliter sibi existens, est sui 
iuris, et sui ipsius in esse et agere ; unde non mere nec 
praecipue existit propter bonum aliorum sed propter 
bonum suum et finem proprium. Non potest igitur ab 
aliis considerari tamquam medium ipsis subordinatum, 
sed debent illam revereri ut ens iuxta ipsos existens ac 
eiusdem dignitatis, quod nequit privari suo ordine ad 
proprium bonum. Omnis ergo persona est inviolabilis in 
quantum tendit ad finem suum. (S.Th., c. Gent. III,II2). 

Quo posito, sic argumentamur : Persona gaudet invio- 
labili facultate seipsam ordinandi in finem suum. Atqui 
finem non potest efficaciter consequi sine pluribus mediis 
etiam externis : rebus exterioribus — usu facultatum — 
praestatione ab aliis facta, ut honore, auxilio, superiorum 
regimine, etc. Ergo etiam habet potestatem inviolabilem 
efficiendi vel obtinendi ut ista media revera ordinentur 
in proprium finem. Hoc autem est ius de istis exclusive 
disponendi. 

153. Fundamentum iuris ultimum. — Inviolabilitas 
personae creatae est fundamentum proximum et secunda- 
rium, fundamentum autem primarium seu fons ultimus 
iuris est ipse Deus. Etenim : 

T’ Qui nobis imponit finem et vult ut illum consequa- 
mur, etiam debet nobis tribuere media ad hoc neces- 
saria et ordinare ut potestate inviolabili per illa ad finem 
tendere possimus (contra Kant). 

2° Ceterum ius in uno et officium in altero sunt cor re- 
lativa 1 ; omnis autem obligatio ac officium ultimo derivatur 


1. Contra hoc assertum quandoque obiiciunt esse obligationem, 
v. g. eleemosynae, in uno, sine iure in altero ; vel si non sit sine iure, 
hoc ipso eleemosynam deberi in iustitia. — Resp. t° Est obligatio in 

a lege Dei aeterna ut probatum fuit in tr T de Legibus, 
I, n. 241 ; ergo Deus est ultimus fons omnis iuris. 

154. Errores circa iuris naturam et fundamentum varii 
sunt, sicut circa naturam et fundamentum moralitatis et 
obligationis moralis. 

A. Materialismus, qualis est monismus naturalis, non agnoscit 
nisi legem materiae brutae seu dominium vis fortioris ; unde 
ius est vis naturalis seu potestas physica. Cfr. Syll. prop. 59 et 61. 

B. Positivismus iuridicus, qui affinis est positivismo morali. 
Ortus est apud sophistas. Callicles, Thrasymachus et Aristippus 
aliquod ius naturae (individuale) admittebant, scii, vim physicam 
fortioris, cuius mensura est necessitas naturae et utilitas hominis ; 
cum tamen necessaria sit societas saltem pro debilibus, ut valeant 
illud exercere atque vivere secure, transferri et communicari 
illud oportet communitati ut collective habeant ius et ex communi 
potentia et voluntate illud determinaretur. Ita ius fit collectivum 
et positivum, et discrimen iusti et iniusti est ex auctoritate 
humana externa,ita ut totum ius sit positivum et originis humanae. 

Quod idem fere docuit Spinoza (1632-1677) ; item Hobbes 
(1588-1679) ius derivans a potestate imperii et auctoritate civili ; 
deinceps J. J. Rousseau (1712-1778) originem explicans ex 
contractu sociali, seu ex pacto expresso vel tacito cum societate 
per abdicationem iurium individualium. Ad quod plus minusve 
accesserunt Bentham, Wundt, Lasson, Schopenhauer, v. Hart- 
mann, v. Kirschmann, v. Ihering ; et postea, aliquo sensu, 
promotores scholae historicae. 

C. Rationalismus transcendentalis. Ius a moralitate adaequate 
distinxit omnium primus Thomasius (1653-1728), ita ut ius a 
moralitate divellatur : moralitas pacem internam respicit, ius 
pacem externam 1 . Quod ob rationes practicas ipse potius in- 
sinuavit, Kant (1724-1804) ex principiis philosophicis adstruere 
conatus est. Sicut interna libertas entis rationalis, quod est finis 
in se, est fundamentum obligationis moralis, ita et libertas externa 
est fundamentum iuris. Moralitas respicit obligationem internam 
conscientiae seu rationis practicae essentialiter autonomae (ab 
omni scii, lege externa) ; ius respicit legem externam seu externam 
coactionem. Hinc ordo iuridicus est independens ab ordine 
morali. Est tamen libertas externa necessarium complementum 
libertatis internae ; et ita ius est conditio seu complexus con- 
ditionum individualis libertatis. Nam libertas unius est compo- 
nenda cum libertate alterius ; unde libertas singulorum coercenda 
est in favorem libertatis omnium. Cuius quaedam positiva 

uno sine iure in altero, conc.; est officium seu obligatio iusdtiae in uno, 
sine iure in altero, nego. Vel 2 0 est obligado sine iure in illo cui obli- 
gado commodum procurat, conc.; sine iure in alio qui nos obligat, 
v. g. in Deo, nego. 

1, Ita contra Wicleff et Luther, qui scii, ius internum agnoscunt, 
nullum autem ius posidvum. 

requiritur communis agnitio ; et ideo postulatur ut sociali pacto 
constituatur societas civilis a qua iura determinentur. 

Doctrinam Kantianam satis proxime secutus est Fichte (1762- 
18x4) in suo subiectivo idealismo : libertas uniuscuiusque secundum 
ipsum est restringenda in quantum postulat possibilitas eiusdem 
libertads aliorum. Quae restricdo communiconsensu est facienda ; 
et ideo omnis iuridica relatio realiter et determinate existit 
quatenus fundatur in communi agnitione. Hinc necessitas 
societatis, et in ea potestatis coactivae, qua sola obtineri et 
servari libertas omnium potest, et quae determinat iura singu- 
lorum. Ita natus est subiectivus iuris individualismus. 

Cui ex reactione successit absolutus iuris obiectivismus in 
obiectivo idealismo transcendentali et pantbeismo ideali, quem 
propugnavit Schelling (1785-1854) et praesertim Hegel (1770- 
1831), ad quos aliquatenus accessit Schleiermacher (1768-1834). 

Pactitiae voluntatum unioni substituta fuit absoluta voluntas 
universalis, atque absolutus organismus moralis cum moralitate 
absoluta, quae non a lege Dei aeterna descendit, sed a Statu 
politico realisatur et exprimitur, qui Status sit supremum numen 
rerum humanarum. Hinc nascitur omnipotentia Status, quae ad 
plenum socialismum ducit. 

Ita Status est fons omnis iuris, cuius fundamentum immediatum 
est voluntas universalis. 

Recentioribus temporibus multi manent imbuti principiis 
kantianis et rationalismum purum profitentur seu formalismum, 
uti Stammler, Loening, Kelsen, Merke. 

D. Schola historica. Ex quadam reaction econtra Kant et 
indiyidualismum, atque simul contra absolutum obiectivismum 
transcendentalem, nata est schola iuris historici, secundum quam 
non existit de facto in concreto ius validum nisi positivum, 
cuius fons est historia legum et consuetudinum : ita voluntati 
absolutae iam substituitur unio voluntatum ; nec Status est 
origo iuris, sed potius ex evolutione iuris ortus est Status. 

Ita de Maistre, de Bonald et tradi tionalistae, Burke, item Lud. 
de Haller et Adam Mulier ; postea magis scientifice schola 
stricte historica quam repraesentant v. Savigny, Hugo, Puchta, 
v. Stahl, Schwind ; schola stricte empirica cum v. Ihering 1 et 
Levy-Briihl, ad quam aliquatenus accedit schola sociologica cum 
Durkheim. 

Ius proprie dictum, quod a moralitate est distinguendum 
nullam est nisi positivum, nec alium fontem habet nisi histo- 
ricum, scii, historicam consuetudinem et statuta legum. Scientia 
iuris est evolutio legis scriptae et consuetudinis legalis ; subiectun. 
iuris est populus, et omne ius est humanum. 

Hisce systematibus opponi plura possunt. Generatim : 

a) Falsum est ius adaequate distingui a moralitate : est enim 
pars obiectiva ordinis moralis, ?eu pars legis naturalis, nam homo 
natura sua socialis est. 

1. Iste tamen Statum habet ut fontem iuris, quod ait esse commodum 
quod iuridice protegitur. 

Summa Theologiae Moralis II. — n 


i62 


SUMMA THEOLOGIAE MORALIS 


DE IUSTITIA ET IURE 


163 




Et sane : ius obiectivum seu passivum est obiectum iustitiae 
quae est virtus moralis; ius subjectivum seu activum est facultas 
moralis; ius normativum seu lex est ordinis moralis, nam pendet 
a lege morali naturali. 

b) Falsum est non esse nisi ius positivum. Nam 1) demon- 
stravimus legem naturalem esse (I, n. 244) et moralitatem intrin- 
secam (I, n. 122) ; ad eam autem pertinent praecepta iustitiae. 

— 2) Lex positiva necessario fundatur in lege naturali (I, n. 270) ; 
ita ius positivum necessario fundatur in iure naturali. 

c) Falsum est materialismum, positivismum, idealismum aut 
pantheismum esse fundatum aut rationem reddere iuris ; si- 
quidem vis, utilitas, aut libertas non sufficiunt ad declarandum 
aut fundandum ius. 

Speciatim. 1. Contra Materialismum : distinctio adest inter 
ordinem spiritualem et moralem, ac ordinem materialem et 
physicum ; ergo ius quod est ordinis moralis, non reducitur ad 
vim physicam. 

2. Contra Positivismum moralem : a) ius naturale ex iisdem 
argumentis demonstratur ac moralitas naturalis ; 

b) omnia iura non oriuntur ex societate aut lege positiva : ita 
ius ad vitam, aut ius implendi naturale officium, v. g. patri 
officium et ius est educandi filium ; 

c) ius naturale est necessarium fundamentum iuris positivi : 
lex enim civilis non obligat nisi ex iure naturali ; 

d) absurdae ex positivismo sequuntur consequentiae : hoc 
enim dato, iam nulla lex aut consuetudo esset iniusta, atque leges 
permittere possent ut homines tractarentur tamquam bestiae. 

3. Contra Kant : a) falsa sunt systematis fundamenta, nempe 
hominem esse personam per se autonomam, — libertatem esse 
finem, in se, — hominem esse legislatorem sui, atque ut ens 
rationale esse principium moralitatis, ut ens sociale, principium 
iuris 1 e contra ens creatum est essentialiter subditum et de- 
pendens ; 

b) falsum est legem humanam non obligare in conscientia 
sed solam habere vim coactivam ; legemque Dei, sicut a legis- 
latione interna conscientiae, ita excludi a legislatione externa ; 

— e contra nulla est lex quae non derivetur a lege aeterna ; 

c) falsum est legislationem externam posse contrariam esse 
ordini ethico, cum nulla dari possit obligatio ad inhonestum. 

4. Contra scholam historicam , praeter iam notata in positivismum 
moralem : a) non ex solo facto libero ius oritur, sed principaliter 
et prius ex officio imposito, vel ex eventu naturali, ut ex gene- 
ratione filii ; 

b) naturalis inaequalitas est hominibus intrinseca : quamvis 
enim secundum ipsam naturam sint aequales, sub aliis multis 
respectibus sunt naturaliter inaequales ; igitur non solum ex 
libertate aut ex facto libero oriuntur diversa iura hominum. 

155 * Corollaria. — A. Ad ius tres requiruntur conditiones : 

x* res quae utilitati habentis inservire potest ; 

2° vinculum morale quo cum habente connectitur, ut licite ipsa 
uti possit ; 


3° hoc vinculum ad alips relatum in iis constituit officium, 
quo vitentur in habente impedire facultatem illa re utendi. 

B. Item ad hoc ut aliquid possit esse obiectum iuris, etiam tres 
requiruntur conditiones : 1) ut res potestati humanae subiiciatur, 
v. g. nullum est ius in substantiam corporum coelestium ; 

2) ut alicui commodo seu utilitati esse possit : ita nullum ius 
est in nociva et inutilia qua sunt inutilia, sed tantum in bona ; 

3) ut possit appropriari, i. e. in commodum proprium et 
exclusivum esse, et non ex se maneat in utilitatem communem 
omnium : ita non datur in aerem seu ventum qui, uni inservientes, 
non minori commodo sunt reliquis omnibus. 

C. Quinque sunt elementa iuris : x) subiectum seu persona 
cui competit facultas et res debita est ; 2) species , ex qua differunt 
varia iura, v. g. proprietarii vel locatarii ; 3) obiectum seu materia ; 

4) terminus seu persona quae ex alterius iure obligatur ; 5) titulus 
seu fons vel causa iuris 1 . 

D. Quaerenti quid sit prius : ius an officium, respondetur om 
nibus praecedere ius summum Dei qui omnium iurium et offi- 
ciorum est fons ; in homine autem, a) si iura et officia conferantur 
quantumadDeum, officium ergaDeum finem ultimum praecedere, 
et ex eo ius dimanare sese movendi ad finem ; b) si conferantur 
iura et officia hominum inter se, ea esse correlativa, logice tamen 
ius praecedere, ita quod ex iure in uno derivetur officium in 
altero. 

E. Cum omnia iura atque etiam officia ultimate ab uno fonte 
dimanent, Deo, nulla proprie datur collisio aut contradictio inter 
varia iura, aut inter iura et officia ; sed iurium est subordinatio, 
quatenus inferius cedere debet superiori, spectato ordine neces- 
sitatis et finis. 

F. Totus tractatus de iustitia reducitur ad duo : ad determi- 

nandum, scii. i° an alicui sit ius, scii, an connexio ad ius requisita 
in casu concreto adsit ; 2 0 utrum actus humanus sit iustus vel 
iniustus, i. e. utrum ad hanc connexionem vel contra eamdem 
terminetur 2 . 


QUAESTIO SECUNDA. 

DE SPECIEBUS IURIS. 

S. Th. II-II, q. 57> a. 3 et 4 . 

156. Divisio iuris ratione originis. — Ius, in triplici 
significatione magis recepta, dividitur, ratione originis, in 
ims naturale quod oritur ex ipsa natura rerum, et positivum 
quod est ex voluntate positiva libera Dei aut hominum 


2. E. 6 Van Roey, De ^Obiectis et Actibus ad Iustitiam pertinentibus, p. 10. 

(privata aut publica), et istud subdividitur in divinum et 
humanum, et humanum in civile et ecclesiasticum , quod 
dicitur canonicum. 

Haec divisio primario competit iuri sumpto in sensu legis, 
secundario aliis significationibus, quia lex est origo iuris sub- 
iectivi et obiectivi. 

Differt autem ius naturale a positivo, quia i° fundatur in 
natura rei et ideo quae praecipit et prohibet, praecepta sunt aut 
ij prohibita ut in se bona vel mala, et non solum bona sunt vel 

i'j mala quia praecepta aut prohibita ; 2° est a Deo ut auctore na- 

i i turae; 3 0 obligat omnes; 4 0 est formaliter immutabile quoad prin- 

il cipia, et etiam quoad conclusiones, suppositis iisdem adiunctis 

in natura. 

j 157. Divisio iuris obiectivi. — Ius in prima significa- 
ri tione sumptum pro iusto, seu obiectivum et passivum , 

; dividitur ratione termini quem respicit : 

!*j A. in ius simpliciter dictum et in ius secundum quid. Ius 

i ; simpliciter dictum est ad simpliciter alterum et perfecte 

i‘! distinctum, et ideo vocatur ius tum politicum ( burgerrecht ), 

|'j quia est inter concives. Ius secundum quid (imperfecta 

ratio iuris), est ad alterum non simpliciter et plene, Sed 
tantum sub aliquo respectu distinctum ; et hoc est iustum, 
vel a) paternum (vader lijk recht ) inter patrem et filium qua 
talem, qui est aliquid patris ; — vel b) dominativum 
(rneestersrecht) inter dominum et servum qua talem, qui 
sic est aliquid domini ; — vel c) oeconomicum (mannenrecht, 
huiselijk recht ) inter virum et uxorem qua talem, quae est 
aliquid viri 1 . 

Hinc 1° pater, dominus, vir, qui non aluit filium, servum, 
uxorem, non debet restituere alimenta, sed alere in posterum. 
Et uxor, filius, servus, qui non obedivit aut subsidium illi 


1. Ne exinde concludas peccata commissa contra ius secundum quid 
esse minora, nam ut notat Caietanus, in II-II, q. 57, a. 3 : « Inter 
patrem et filium non iustum, nec iniustum simpliciter est, sed quemad- 
modum inter eos est plus quam ius, quia est unitas, ita etiam plus 
quam iniustum, quia est violatio unitatis quae peior est violatione iuris. 
Unde, sicut occidere seipsum est summe contrarium naturae, et peius 
ceteris homicidiis, quia violatur identitas, quae plus est quam aequalitas, 
in qua consistit ius, ita cum filius occidit patrem, aut e converso, quia 
quasi contra seipsum consurgit, peius quam iniustum committit, quod 
inaequalitate constituitur ». Haec peccata minora sunt in ratione in- 
iustitiae, sed non in ratione peccati. 

indigenti non praebuit, non tenetur ei restituere : non enim 
peccaverunt contra iustitiam stricte dictam ; 

2° e contra pater, dominus, vir, qui filii, servi, uxoris famae 
detraxit, peccavit cpntra iustitiam et ad restitutionem tenetur ; 
et vice versa : hoc enim genus bonorum competit iis in quantum 
sunt homines distincti, et ideo in hoc genere bonorum suum 
ius retinent contra illos, non secus ac contra extraneos ; 

3 0 filius, servus, uxor, qui patri, domino, marito ex bonis 
sibi non debitis surripit, peccat contra iustitiam et (nisi con- 
donatio praesumatur aut restitutio sit impossibilis) tenetur resti- 
tuere ; item pater, dominus, maritus, si furetur de bonis filio, 
servo, uxori propriis ; 

4 0 filius, qui contumeliis patrem afficit aut ipsum percutit, 
peccat contra iustitiam simul et pietatem : contra iustitiam quia 
pater, ut homo, habet ius contra omnes homines etiam contra 
filium ; contra pietatem quia, ut pater, amor et obsequium 
ipsi debita exigunt ne iniuriam patiatur ab eo in quem pecu- 
liarem habet potestatem. 

B. Ius simpliciter dictum, ratione obiecti, distinguitur in 
ius strictum seu rigorosum et ius non strictum. Ius strictum 
est illud quod tum in se et quoad res, tum quoad personas 
est ita determinatum ut vi coactionis exigi possit in pro- 
prium commodum : ita debitus est ager vel equus legitime 
acquisitus. Ius non strictum est illud quod non est suffi- 
cienter determinatum quoad rem vel personam, ita ut vi 
coactionis exigi nequeat : ita ius singulorum in eleemosynas 
a testatore pauperibus in genere destinatas ; ius quod 
digni habent ad obtinenda munera seu officia communitatis, 
vel distinctiones honorificas. Hoc est obiectum distribu- 
tivae, illud commutativae iustitiae. 

158. Divisio iuris subiectivi. — Ius, in secunda signi- 
ficatione sumptum pro facultate, seu ius subiectivum et 
activum, in quantum refertur ad ius passivum stricte 
dictum, dividitur ratione obiecti et effectus in ius in re seu 
reale, et ius ad rem seu personale. Ius in re (sur Ia chose, 
op de zaak, zakelijk recht, eigendomsrecht ), est illud quod 
quis habet in re iam sua et obtenta, unde dat actionem 
realem in ipsam rem, et facultatem legitimam disponendi 
de ipsa re, ac illam sibi vindicandi ubicumque sit et a quo- 
cumque detineatur . Ius ad rem (d la chose, om de zaak,persoon- 
lijk recht, vorderingsrechf), est illud quod quis habet ut res 
aliqua fiat sua, unde non dat actionem in ipsam rem, nec 

facultatem disponendi immediate de re, sed actionem in 
personam debitoris tantum ad rem obtinendam. Unde ius 
ad rem est ius obtinendi ius in re, seu via ad ius in re. 

Ad ius in re tres requiruntur conditiones : 

1) ut res revera existat, secus non potest hic et nunc devinciri 
in proprium commodum j 

2) ut in individuo sit debita, secus nullum determinatum 
vinculum cum ea esse potest ; 

3) ut alicui devinciatur titulo legitimo vi cuius dicere hic et 
nunc possit : haec res est mea ; v. g. res vendita, salarium per- 
ceptum. 

Quodsi aliqua deficiat, erit ius ad rem ; ad quod una conditio 
sufficit, scii, titulus legitimusiustusquoresexiustitia stricte debita 
sit, quin hic et nunc alicui in proprium adnectatur, v. g. promissio 
vendendi rem, salarium opere praestito percipiendum, ius lega- 
tarii ad legatum non acceptatum, reparatio damni illati, impletio 
contractus, etc. 

Ius in re etiam vocatur dominium proprietatis, quod differt 
a dominio iurisdictionis seu potestate subditos regendi : 
hoc enim non est verum dominium in res, quia sua potestate 
superior uti non potest in proprium commodum, sed ad 
bonum commune subditorum etiam disponendo de eorum 
rebus, id exigente bono publico, at tantum in quantum id 
postulat necessitas. Dominium autem subdividitur in 
plenum et semiplenum, prout sit ius in proprietatem seu 
substantiam et in utilitatem seu commoda rei, scii, dispo- 
nendi et fruendi de ipsa re ; — aut solum alterutrum i. e. 
vel ius solum disponendi de re, seu in proprietatem et 
substantiam, non in commoda et fructus (dominium 
directum seu nuda proprietas) — vel ius fruendi aut 
utendi, scii, in fructus et commoda (dominium indirectum 
seu utile, uti fit in usufructu, usu, servitute, etc.) (C.C. 
a. 543). Dominium enim plenum restringi potest, quia 
deest vel potestas fruendi (ut in dominio nudo), vel 
potestas disponendi (ut in usufructu et usu), vel potestas 
perfecte excludendi (ut in servitute). 

159. Dominium plenum (pleine propriite ; volle eigen- 
dom) definitur ius reale perfecte disponendi (i. e. fruendi 
et disponendi) de re aliqua tamquam sua ad proprium com- 

modum, in quemlibet usum lege non prohibitum (C. C., 
a. 544 J ). Dicitur 

i° ius in re seu reale, ipsi rei adnexum, ut distinguatur 
a solo iure ad rem ; 

2 0 perfecte disponendi, i. e. tum utendi emolumentis et 
fructibus rei, tum disponendi de ipsa re quoad substantiam ; 
uno verbo est ius destinandi ad omnes usus, seu alienandi, 
vendendi, donandi, commutandi, utendi, fruendi, des- 
truendi rem suam seu, ut dicebant antiqui, abutendi i. e. 
destinandi ad usum qui renovari nequit, seu utendi usque 
ad destructionem ; 

3 0 de re, scii, quacumque, sive corporali (ager, domus) 
sive incorporali (ius, officium, beneficium, servitus, hypo- 
theca), sive mobili sive immobili, ex quibus utilitas sti- 
pendii vel honoris percipitur ; 

4 0 tamquam sua ceteris exclusis, i . e . proprio nomine et auc- 
toritate, et ita distinguitur a potestate illius qui rem tenet sine 
proprietate, uti depositarii, procuratoris, curatoris, usufruc- 
tuarii, usuarii qui disponunt de re sed non tamquam sua ; 

5 0 ad proprium commodum, etiamsi non aliud foret quam 
exercitium propriae libertatis v. g. in re gratis donanda, 
et ita distinguitur a dominio iurisdictionis quod superior 
exercere nequit ad propriam sed ad utilitatem communem ; 

6° in quemlibet usum lege non prohibitum , i. e. lege civili , 
cuius est circumscribere exercitium iuris ad bonum com- h 
mune, et a fortiori lege naturali aut divina ; ac similiter i 1 
Tege ecclesiastica, quia nequit dari ius contra legem 
iustam ; — imo nec ad agendum contra quamcumque 
legem aut virtutem. Et tamen dominium manet plenum, i 
quia restrictiones legis non auferunt unam partem dominii 
sed solum impediunt eius exercitium ; unde qui re sua uti- ( 
tur iniuste contra alterum, peccat contra iustitiam quia \ 
laedit ius alterius, non autem quia male utitur re sua. 

160. Corollarium. — Ex natura dominii sequuntur 
quatuor principia iuris quae dominium regunt : 


1 . In notionibus hic tradendis indicamus articulos Codicis civilis 
gallici qui etiam vim habet in Belgio. At similia habentur in fere omnibus 
iuribus modernis. 

1. Res clamat domino seu ad dominum. 

Nam res legitime pertinens ad dominum ita cum illo connectitur 
ut, si fuerit ab illo separata, semper ad eum redire nitatur, et 
sic veluti clamat domino. Proinde dominus rem suam repetere 
potest ubicumque eam deprehenderit ; et ideo possessor tenetur 
illam reddere quamprimum moraliter, nisi probet illam iusto 
titulo detinere. 

2. Res fructificat domino , quia fructus sunt accessorium 
rei ; accessorium autem sequitur principale. 

Ergo si res pertinet ad dominum, fructus in quantum sunt rei 
ut causae ad dominum rei pertinent ; sed fructus personae 
possidentis seu merae industriae quatenus et in quantum ab 
alterius industria procedunt, pertinent ad possidentem, non ad 
dominum : tunc enim res fuit sola occasio aut conditio fructus, 
non causa. 

3. Res perit domino. 

Nam si res pertinet ad dominum, si fructificat domino, etiam 
aequum est ut pereat domino, nisi alterius culpa pereat. Sublata 
enim re, et proinde vinculo ad eam quod fundamentum dominii 
erat, eo ipso ius in illa re perit. Si tamen res virtualiter aut 
in aequivalenti subsistat, fundamentum dominii et ius manet, 
v. g. si possessor pretium rei acceperit, vel ea utendo propriis 
pepercerit bonis, aut fructus eius conservet. 

4. Nemo ex re aliena, tamquam a causa, locupletari debet 
cum alterius iniuria vel iactura; secus enim res non fructi- 
ficaret domino. 

Repugnat Scii, iuri naturali quod aliquis ex iniuria alteri illata 
ditescat. Non tamen ut quis occasione rei alienae ditior fiat, 
si ulla re utendo, sola sua propria industria quid producat : id 
enim vere est fructus proprii laboris, nullo modo rei quae tunc 
causa fructus non fuit sed mera conditio. 

161. Ususfructus ( usufruit ; vruchtgebruik of -genot, 
vruchtverbruikingsrecht ) est ius reale utendi et fruendi re 
aliena sicut proprius dominus salva eius substantia 1 (G. C., 
a. 578). Dicitur 

a) reale, i. e. ipsi rei adnexum, ut distinguatur a iure 
locatarii vel coloni, quod est personale, quatenus locator 


1. De usufructu agit Codex ital. a. 477 sq. ; hisp. a. 467 sq. ; neerl. 

a. 803 sq. ; ausu. a. 509 sq. ; germ. a. 1030 sq. 


personaliter adstringitur erga locatarium, dum in usufructu, 
obligatio ipsi praedio seu rei adstringitur. Hinc 1) usu- 
fructuarius potest renuntiare iuri suo, locatarius non potest ; 
2) usufructuarius habet erga dominum ius in re ut non 
impediatur, locatarius ius ad rem ut ipsi procuretur 
fruitio rei ; 

b) fruendi, i. e. non solum utendi sed et eius fructus 
percipiendi, perinde ac si usufructuarius esset dominus ; 

c) salva eius substantia : cum enim ius disponendi penes 
dominum maneat, usufructuarius rem alienare vel con- 
sumere, aut in aliam formam, etiam meliorem, Trans- 
mutare nequit, sed eam integram domino debet servare. 

A. Ususfructus oritur vel a lege (quae pro diversis gentibus 
diversa est), et tunc dicitur legalis , qualis est ususfructus patris 
aut matris in bona filiorum, mariti in quaedam bona uxoris, 
beneficiarii in bona ecclesiastica ; — vel ab hominis voluntate, 
sive testamento, sive actu inter vivos ut donatione aut venditione, 
sive etiam praescriptione, et tunc dicitur constitutionalis (a. 579). 
Triplici autem modo constitui potest : vel pure, vel in diem, 
vel sub conditione (a. 580) ; et quidem in omnibus rebus sive 
mobilibus sive immobilibus (a. 581). 

B. Usufructuarius habet iura domini, salva rei substantia ; hinc : 

l° Potest sine ulla recompensatione percipere omnes rei fructus, 

sive naturales quae sine speciali industria producuntur, sive 
industriales qui labore praesertim acquiruntur, sive civiles qui 
vi contractus vel alicuius obligationis debentur, ut pretium 
locationis, census, foenus pro mutuata pecunia, servitutes aliaque 
iura quibus gaudere potest dominus 1 . Et quidem fructus natura- 
les aut industriales acquiruntur perceptionewe. 1 separatione, civiles 
vero de die in diem acquiri censentur. Unde a) ab initio usufruc- 
tuarius suos facit omnes fructus naturales et industriales adhuc 
pendentes, atque fructus civiles qui a die incepti ususfructus de- 
bentur; sed nullum ius habet ad fructus a fundo vel re iam sepa- 
ratos, neque ad fructus civiles iam debitos sed nondum perceptos. 
E contra b) completo usufructu, ipse vel eius haeres tollere 
potest fructus iam maturos et separatos, non autem immaturos et 
citius collectos, neque maturos sed adhuc pendentes ; fructus 
civiles vero usque ad hunc diem debitos, etsi nondum solutos 2 
(a. 582 sq. et 597). 


1. Iure germanico, fructus naturales et industriales vocantur fructus 
rei, civiles vero, fructus iuris. 

2. Iure hispanico (a. 452) et lusitano (a. 495), fructus adhuc pendentes 
potest dominus cedere omnes ; secus tenetur solvere expensas pro 
cultura factas et cum possessore dividere tam productionem quam reliqua 
onera, pro rata temporis possessionis. 

Attamen ex iure nostro a) in usufructu comprehendente res 
quae primo usu consumuntur, dum eas consumat, tenetur finito 
usufructu ad restituendum earum valorem integrum (a. 587) ; 
b) nomine fructuum non veniunt thesauri in fundo inventi, nec 
fodinae novae aut aperiendae quae, tempore quo coepit ususfructus, 
nondum exercebantur (a. 598), sed solum ea quae ex fodinis 
iam existentibus hauriuntur aut quae certis temporibus crescunt 
ac percipiuntur (a. 598 et 591). 

2 0 Potest etiam ius suum alteri vendere , locare, donare, modo 
nihil immutetur in conditione domini, sive quoad perceptionem 
fructuum, sive quoad extinctionem ususfructus : frui enim 
valet sive per se, sive per alium (a. 595). 

C. Quoad officia seu obligationes usufructuarii ', iste debet non 
abuti, sed uti re et frui tamquam bonus paterfamilias ac cavere 
ne suo aliorumve facto pereat, in deterius mutetur aut indebitis 
servitutibus gravetur, idque sub poena reparandi damnum 
domino illatum ; hinc : 

1) Incipiente usufructu, debet, praesente aut saltem convocato 
domino, inventarium rite conficere in quo describuntur omnia 
bona quorum usumfructum habet ; insuper tenetur cautionem 
praebere, nisi dispensatio fiat per legem aut per eum qui concedit 
usumfructum (a. 600-601). 

2) Durante usufructu, debet a) invigilare ne res usurpetur 
aut deterior fiat ; si tamen deterioretur usu legitimo, eam reddit 
in statu in quo invenitur : res domino deterioratur (a. 589) ; 
b) facere modicas refectiones et impensas conservatorias, non 
tamen reparationes maiores (a. 605-606) ; c) solvere annua onera 
aut periodice imposita quae ipsam fruitionem attingunt, uti sunt 
tributa, census realis, servorum salaria, impensae litis in qua de 
usufructu agitur (a. 608 et 613). 

3) Cessante usufructu, rem restituere debet in statu in quo 
reperiri debet post bonam administrationem, et quidem cum 
fructibus nondum collectis (a. 585 et 590), nulla a proprietario 
exigenda compensatione etiam si fundus ex usufructu melior 
factus fuerit (a. 599). 

D. E contra officia domini sunt : 

a) Patitur frui , i. e. nihil facere debet quo minuatur vel extin- 
guatur fruitio usufructuarii. Ipsi quidem incumbit cura maiorum 
refectionum (a. 605), sed ad eas faciendas cogi nequit (a. 607). 
Impensas litis solvit, quando de dominio rei agitur. 

b) Non praestat frui,' i. e. personaliter non obligatur erga usu- 
fructuarium ; rem relinquere debet in statu in quo invenitur 
sed eam meliorem reddere non tenetur. 

E. Cessat ususfructus : 1° morte usufructuarii (a. 617), nisi 
constitutus fuerit donec tertius aetatem determinatam attigerit, 
quo casu durat usque ad praestitutum tempus etiamsi tertius 
antea discesserit (a. 620) ; 

2° elapso tempore praestituto (a. 617), et elapso trigesimo 
anno si in favorem communitatis constitutus sit (a. 619) ; 

3° consolidatione qua usufructuarius fit simul dominus rei, 
yel vice versa (a. 617) ; 

4° praescriptione i. e. non usu rei per 30 annos (a. 617) ; 

5 0 interitu totali rei fructuariae (a. 617 et 623 ) ; 

6° abusu rei, interveniente tamen sententia iudicis (a. 618) ; 

7° legitima usufructuarii renuntiatione, modo non fiat in 
fraudem creditorum (a. 622) ; 

8° etiam solutione iuris illius qui usumfructum constituit, 
quippe resoluto iure dantis, resolvitur ius accipientis ; nisi tamen 
lex aliter statuerit (a. 132-133). 

162. Usus ( usage ; gebruik , gebruikrecht ) est ius reale 
utendi aliqua re aliena in propriam tantum utilitatem sicut rei 
dominus, salva eius substantia. Quando ius utendi applicatur 
domui, vocatur habitatio (bezvoning)- 

Discrimen praecipuum cum usufructu est quod usufructuarius 
potest percipere ex re aliena quemcumque usum et quoscumque 
fructus, sive in propriam utilitatem, sive non, dum usuarius 
non potest illa percipere nisi in quantum ad usum sui suorumque 
inserviunt. Potest uti re ad necessitatem propriam et quotidianam, 
ita ut nec superfluos fructus nec ius quod habet possit alteri 
locare, vendere, aut gratis cedere, dum qui usumfructum habet 
potest haec omnia. Unde usuarius habet ius in usum quin possit 
fructus alienare. 

Usus acquiritur et amittitur eodem modo ac ususfructus, et 
parit obligationes similes (C. C., a. 625-631 1 ). 

163. Servitus realis, passive spectata (servitude ; erfdienst- 
baarheid) est onus impositum rei in favorem alterius rei 
(a.637), v.g. transitus per fundum alterius, ius hauriendi 
aquam ex fonte alterius. Active spectata ( erfdienstrecht ) est 
ius reale quod dominus unius praedii habet occasione 
ipsius praedii (praedium dominans) ad aliquod emolumen- 
tum percipiendum ex praedio alterius (praedium serviens). 

Unde servitus est realis dupliciter : quia cadit in rem 
immobilem, non autem in personam ; et quia cedit directe 
in commodum alterius rei, et solum indirecte in utilitatem 
illius qui hanc rem possidet 2 . 

1. De usu agit codex ital. a. 476 et 521 sq. ; hisp. a. 523 sq. ; neerl. 
a. 865 sq. ; austr. a. 504 sq. ; genu. a. 1090 sq. 

2. Omnes species dominii utilis possunt vocari servitutes, quia res 
manens domino directo, alteri quasi servit ; et ita distingui possunt 
servitutes personales, quando res alteri personae servit, et reales quando 
ipsi servit ut domino. At legislatores galli ex amore libertatis et horrore 
servitutis mere personalis ( servage ) solam servitutem realem nomine 
servitude designarunt, reliquas species nomine droits de jouissance 
appellantes. Ita Waffelaert, o. c., n. 62. 

Ratione modi est vel continua, si sine facto hominis durare 
potest, v. g. servitus aquaeductus, stillicidii 5 vel non continua, 
si sine tali facto exerceri nequit, v. g. ius transeundi per agros, 
hauriendi aquam, pecoris pascendi (a. 688). Item est apparens, 
si exteriori signo manifestetur, v.g. ianua, aquaeductu, fenestra; 
Vel non apparens, si nullo signo exteriori se prodit, v. g. prohibitio 
aedificandi in quodam loco, vel domum aut parietem altius ex- 
tollendi (a. 689). 

Ratione originis, servitus est (a. 639) vel i° naturalis, quae in 
naturali situ locorum fundatur, v. g. fundus inferior debet 
suscipere aquas quae naturaliter defluunt e fundo superiori ; 
— vel 2 0 legalis, quae ex legis oritur dispositione, sive pro bono 
publico (v. g. obligatio relinquendi viam ad tractum navium 
in ripis fluminum, construendi aut reparandi viam publicam), 
sive pro bono privato (v. g. obligationes quibus proprietarii 
legaliter tenentur ad invicem et quae praesertim pertinent ad 
murum aut foveam communem, distantiam servandam pro non- 
nullis constructionibus, fenestras et aperturas in proprietatem 
vicini, stillicidium tectorum, ius transitus) ; — 3 0 conventionalis, 
quae acquiri potest titulo legitimo ex mera conventione, e. g. 
donatione, venditione, testamento ; imo etiam praescriptione 
30 annorum absque titulo, dummodo sit servitus continua et 
simul apparens v. g. servitus aquaeductus qui per fundum alienum 
decurrat (a.690). Tales servitutes similiter extinguuntur (a.703 sq.). 

Quoad iura et obligationes notetur : 

a) Possessor praedii servientis qui patitur servitutem 
tenetur abstinere ab omnibus quibus impediretur, immi- 
nueretur aut tolleretur ius alterius (a. 701) ; si autem 
ad aliquid amplius ex servitutis titulo teneatur, semper 
potest ab eo onere se liberare, praedium serviens dere- 
linquendo (a. 699). 

b) Possessor praedii dominantis qui fruitur servitute 
facere potest suis expensis, etiam in fundo alieno, quidquid 
necessarium est ad usum sui iuris ; sed cavere debet ne 
peiorem aut duriorem reddat conditionem praedii ser- 
vientis (a. 697-698 ; 702), secus indemnitatem praestare 
tenetur. 

Notare hic iuvat 1 : « 1. Quae de ... servitutibus sapienter a 
legislatore ad mutuam civium concordiam statuta sunt, in con- 
scientia sunt servanda. 

2. Quoniam lites de hisce rebus moveri solitae, plerumque 


1. Waffelaert, o. c., n. 86 ; cfr. Marres, De Iustitia, n. 447 et 460. 
— De servitute dicitur in cod. ital. a. 531 sq. ; hisp. a. 530 sq. ; neerl. 

a. 721 sq. ; austr., a. 472 sq. ; germ. a. 1018 sq. 

intricatae, facile causam praebent odio inter cives, et ruinae 
familiarum, parochus et confessarius conetur eas aut praecavere 
aut tollere quin iura litigantium laedat ; adeoque et ipse calleat 
principia iuridica ac res examinet, et simul alios ad leges servandas 
adhortetur, speciatim vero litigantes, ut in re adeo incerta 
potius ture aliquatenus cedant, quam fortunam et concordiam 
periculo exponant, inducere conetur ». 

1 (> 4 - Animadversiones. i a In praedictis definitionibus 
sermo est de substantia rei. Quae hic sumitur iuridice pro ea 
forma et figura qua res certam habet utilitatem, atque appella- 
tionem, v.g. est pratum potius quam ager aut vinea, aut est 
domus talis formae exterius vel talis ordinis partium interius. 
Unde usufructuarius non potest mutare formam externam 
domus, aut generalem internum ordinem partium. 

2 a Alia in Iure agnoscuntur iura realia, scii, privilegii ( voor - 
recht), hypothecae ( grondpand ) et pignoris (pandrecht ). Praeterea 
ad naturam ususfructus quem extendit, accedunt emphyteusis et 
tus superficiei. 

Haec duo in Belgio reguntur lege 10 ian. 1824. Emphyteusis 
(1 erfpacht ) est ius reale et temporaneum habendi plenam fruitionem 
rei immobilis alienae ea conditione ut domino in recognitionem 
dominii annua pensio solvatur. 

Nunquam igitur titulo gratuito conceditur, dum ususfructus 
potest gratuito dari ; potest vero ad haeredes transire, dum usus- 
fructus morte usufructuarii extinguitur '. 

Ius superficiei ( recht van opstal) est ius reale temporaneum ha- 
bendi aedificia, opera, aut plantationes in fundo alieno 2 . 

3 a Praedictis non est addenda ipsa possessio, quae non est ius et 
dominium,sed velut signum dominii.Est detentio rei non prohibitae 
possideri cum animo habendi ut suam. Olim distinguebatur : 
possessio iuris i. e. ius reale possidendi seu detinendi rem non pro 
hibitam; et possessio facti seu actus possidendi, scii, detentio rei 
adminiculo animi (voluntas possidendi), corporis (actus externus) 
et iuris (lex permittens possessionem). Sed in Iure hodierno, 
possessio non est ius sed merum factum detinendi rem sub sua 
potestate sive iuste sive iniuste ; unde non est modus seu titulus 
acquirendi ius se solo. 


r. Emphyteusis agnoscitur iure austriaco (a. 1122), italico (a. 1556) 
germanico in quibusdam Statibus, neerlandico (a. 767) ; etiam iure 
gallico, sed ex lege 25 iun. 1902. In Gallia concedi potest ad minimum 
pro 18, ad summum pro 99 annis ; iure neerlandico ad tempus 75 
vel 100 annorum, etiam in pejpetuum ; item iure italico in perpetuum 
statui potest, sed tunc est redimibilis. In Belgio : ad minimum pro 27, 
ad summum pro 99 annis. 

2. In Belgio concedi potest pro 50 annis. Agnoscitur etiam iure ger- 
manico (a. 1012-1027), et neerlandico (a. 758 sq.) ; ius gallicum aut 
italicum nil explicite habet. 

4 a Ad determinanda hominum iura, ac proinde in tota materia 
iustitiae tractanda oportet attendere tum ad legem naturalem et 
divinam, tum etiam ad legem positivam humanam et nortiinatim 
ad Codicem civilem. Certa est civilis legislatoris potestas ferendi 
leges quae ius proprietatis, fruitionis, aut usus determinant vel 
explicant. Sicut enim lex naturalis quae indeterminate praecipit 
Deum esse colendum, debet determinari ab Ecclesia quae 
praescribat modum, et locum, et tempus divini cultus aliasque 
circumstantias servandas ; ita lex naturalis quae indeterminate 
statuit ius cuique esse tribuendum iustitiamque in operationibus 
ad alterum esse servandam, legis civilis determinatione indiget 
quae definiat quaenam de facto sint iura uniuscuiusque et quo- 
modo iustitia in concretis adiunctis sit servanda (Ii n. 263). 

Talis autem lex civilis obligat etiam in conscientia, dummodo 
a) sit iusta, neque legi naturali, neque etiam, in materiis Ecclesiae 
subiectis, legi ecclesiasticae repugnans ; b) non sit mere poenalis 
sed praeceptiva, quod constat ex natura rei aut necessitate (uti 
generatim verificatur pro legibus quae determinant iura mutua 
civium, vel directe procurant bonum commune), sive ex tenore 
legis aut poenae adiectae, sive communi bonorum et timoratorum 
civium interpretatione (cfr. tr. de Legibus, I, n. 287). 

In Gallia et Belgio standum est Codici qui a Napoleone I 
conditus, passim ius gallicum vocatur, attentis tamen legibus 
specialibus quibus postea codex ille plurimum correctus vel et 
auctus fuit 1 . 

165. Corollarium. — Ex definitione data sequitur usum- 
fructum et usum proprie non competere rebus primo actu 
consumptibilibus, uti sunt panis, vinum, oleum, pecunia, etc. ; 
hinc : 

i° In hisce rebus a dominio separari non potest usus proprie 
dictus, independens et irrevocabilis ( usus iuris ) : qui enim habet 
talem usum completum v. g. bibendi e dolio vini donec sit 
evacuatum, nihil videtur minus habere quam qui eius habet 
dominium. 

2° Separari tamen potest usus dependens et revocabilis (usus 
facti ) qualem usum habere censentur : 

a) invitati ad convivium respective ad cibos propositos ; non 
enim uti possunt illis quae mensae apponuntur ad quemlibet 
usum, sed tantum ad comedendum ac ita dependenter a voluntate 
invitantis, ut hic nullam iniuriam committeret, si quae exposita 
fuerant auferret ; 

b) religiosi solemniter professi, in particulari, quoad victum et 
vestitum, manente dominio apud communitatem; — et Fratres 
Minores aut Minores Capuccini, tam in communi quam in 
particulari, quoad omnia temporalia quorum usus est iis licitus, 
ita ut ipse Ordo profiteatur se nullarum rerum temporalium 
dominium habere, sed solum simplicem usum facti, ad nutum 


1. Hinc articuli iuris citati, nisi aliter notetur, sunt codicis civilis gallid. 

revocabilem, dominio manente vel penes dantes vel penes Sedem 
apostotcam. Nihilominus iniustitiam committeret qui res eorum 
auferret, privando ipsos usu facti. 


QUAESTIO TERTIA, 


DE OBIECTO IURIS ET DOMINII. 

166. Qbiectum iuris et dominii sunt omnes res, non 
in se spectatae, sed in quantum utilitatem afferunt et 
appropriari possunt, ac ita cedunt in proprium hominis 
commodum, et ideo vocantur bona. Quae comparative ad 
hominem in tres species dividuntur, pro diverso modo 
quo referuntur ad nostram utilitatem : 

i° bonia hominis interna : corporis, ut vita, sanitas, 
membra, jac animae, sive naturalia, ut facultates et earum 
exercitiurti, scientiae et artes, sive supernaturalia, quae 
mediante operatione humana a Deo sunt infusa ; 

2° bona externa fortunae sive mobilia sive immobilia ; 

3 0 bona intermedia (seu mixta ) famae et honoris, quae 
radicaliter sunt interna, in excellentia hominis et facul- 
tatibus fundata, formaliter sunt externa in aliis qui nos 
honorant et bene de nobis opinantur et loquuntur. 

De singulis quaeritur an homo in illa ius et dominium 
habere possit, scii, an connexio seu vinculum inter illa 
et hominem existere possit, quod fundatur sive in exigentia 
personae, sive in communi hominum necessitate. 


167. Principium I. De bonis internis dicendum : 

1) In illa bona quae pertinent ad integritatem hominis 
et ab ipso non sunt distincta, ut vita et membra corporis, 
ac animae facultates, homo habet ius eo ipso quod est 
homo, nam eo ipso habetur vinculum inter ipsum et ista 
bona ; non tamen habet dominium directum et plenum, quod 
est apud Deum, sed utile tantum, ita ut sit eorum Custos 
et administrator et usuarius. 


Nemo enim potest seipsum possidere aut dominus sui est, 
nam dominium est aliquid essentialiter relativum quo habet ius 
in aliquid alterum (fundamentum dominii non cadit sub dominio) , 
est autem Deus, utpote primum principium et nms imus, 

supremus nostri dominus, vitae ac mortis, et ideo iniqstitiam 
committit erga Deum qui se tali bono privat, sicut etiarfl unus- 
quisque officium et ius habet illa conservandi, quia sunt media 
a Deo ipsi tributa ut ad finem perveniat. 

Potest tamen homo illis bonis uti, nam id requiritur ut ad finem 
pertingat, ut bene agendo habeat vitam aeternam ; et idio potest 
fructus eorum (scii, operationes et quae operationibus obtinentur) 
facere suos in sui utilitatem. I 

2) In bona ab homine distincta , ut operationes facul- 
tatum et ea quae mediantibus operationibus /humanis 
acquiruntur vel a Deo dantur, homo habet dominium 
directum et pletium : ab entitate enim ipsius sunt /distincta 
et ideo possunt ab ipso possideri ; possidentur autem quia 
eius industria fuerunt acquisita vel eius coo/peratione 
obtenta. 

Hinc dominus est a) virtutum naturalium et superaaturalium, 
et ideo in hisce non laeditur ab aliis iniuste, nisi fiat aliquo modo 
contra eius voluntatem, aliquod medium iniustum (adhibendo, 
ut decipiendo vel minando ; 

b) actuum intellectualium et corporalium, ad quj)s proinde 
nullus alius titulum connexionis seu ius habere potest ante con- 
tractum vel factum aliquod legitimum ; 

c) laboris corporalis aut intellectualis eiusque fructuum , dum- 
modo nomine proprio et in re sua operetur, non npmine alterius 
et in re aliena. 

168. Principium II. De bonis externis dicendum : 

1 1) Ad bona terrestria homo habet ius, secundum quod 

] illa, attentis legibus naturae et positivis, legitimo facto sibi 

comparavit : sunt enim ipsius usui destinata, sicut im- 
i perfecta perfecto, et ab eo appropriari possunt (Gen. I, 

| 26, 28 ; Ps. CXIII, 16 ; VIII, 8). Et quidem habet non 

| tantum dominium utile et per usum transeuntem, quia 

necessaria sunt ipsi ad conservationem vitae et ita ad 
i finem debitum, sed et dominium plenum et permanens, quo 

| modo stabili et perpetuo non tantum fructus sed et res 

immobiles, imo ipsam terram possideat. Quod quidem ex 
| triplici vinculo est conveniens naturae rei ac necessarium ; 

| nam : 

|! a) Homo individuus, cum sit ens rationale, prae brutis habet 

| ut necessitatibus suis et progressui provideat ipse et aptitudine 

1 gaudeat ad possidendum ea quae suae necessitati inserviunt ; 

| 

cum kaque praevideat necessitates perpetuo redeuntes quibus 
subveniendis res terrestres sunt aptae, conforme est naturali 
ordinationi ut stabili modo possideat non solum quae usu 
consurguntur, sed et bona immobilia ac ipsam terram quae 
futuris necessitatibus (tempore aegritudinis, senectutis, inopiae 
et egestatis) providendis necessaria sunt. 

b) Irqo non tantum de necessariis ad conservationem sui, sed 
et de netessariis ad conservationem speciei, ut est paterfamilias, 
providere debet, scii, de uxore, et de filiis qui sunt aliquid patris, 
et in qu bus eius personalitas prolongatur, quique expectant a 
patre vic :um cultumque quo homines sibi sufficientes fiant. Unde 
a fortiori homini, ut patrifamilias, competit ius possidendi, qui 
suis acquirere et ad eos transmittere debet bona etiam immobilia, 
praesertim fructuosas possessiones, ex quibus familiam tempore 
egestatis, (vel fractarum virium, aut etiam post mortem sustentare 
valeat. 

c) Denique dominium plenum homo habet in id quod pro- 
duxit et 'in quod prolongavit personalitatem suam : iustum 
enim est ut res effecta causam sequatur ex qua effecta est. Si 
igitur labore suo rem vel ipsam terram fecundavit aut etiam 
melioravit et quasi sigillo propriae personalitatis obsignavit, 
rationi esl| conforme ut ipsam rem et terram possideat (utpote 
quae iam inseparabiles sunt a labore), secus fructus laboris non 
ipsi laboranti obvenirent vel etiam alii haberent ius iis fruendi 1 . 

2) In corpora coelestia secundum suam substantiam, non 
habet dominium, quia, licet condita sint ad nostram 
utilitatem, non tamen ita subiecta ut possimus de iis 
disponere ; at secundum effectus quosdam, habet dominium 
indirectum, quibus uti potest in commodum suum, v. g. 
lumine, a quo proinde nec alios potest prohibere qui ius 
ad id habent. 

3) In personam proximi qua talem (quatenus utilitatem 
afferre potest) homo non habet dominium perfectum, cum 
omnes homines natura sint pares, et persona humana sit 
inviolabilis, quae non potest ad bonum et finem aliarum 
ordinari {fundamentum dominii non cadit sub dominio ) ; potest 
tamen habere dominium utile quoad opera eius. 

Unde servitus personalis, seu status subiectionis quo quis pro 
alimentis tenetur omnes operas suas alteri praestare in perpetuum, 
per se (abstrahendo ab excessu oppressionis et tyrannidis) iuri 


i. Cfr. Leo XIII, Rerum novarum, et Pottier, De Iure et lustitia. 

naturae non repugnat, quamvis tamen dignitati humanae minus 
conveniat 1 . 

I 

169. Principium IIJ. De bonis intermediis farfiae et 
honoris dicendum : 

In ista bona hominem habere dominium strictum et 
plenum, quia honorem et famam sicut bona externa sibi 
acquirit et auget actibus suis et manifestatione qualitatum 
suarum moralium et naturalium ; — ac insuper quia fama 
necessaria est ad virtutem colendam et pacem sefvandam 
in societate cum aliis. 

Hinc, sicut homo potest laesionem famae et honoris in iudicio 
repetere, sic potest etiam illam condonare ; — imo ipsa/infamatio 
sui per se non est contra iustitiam, cum homo plenum lus habeat 
in famam ; quamvis possit esse, si sine ratione sufficiente fiat, 
prodigalitas contra charitatem sui, aut scandalum contra chari- 
tatem proximi. 1 

Per accidens tamen potest esse contra iustitiam, non quidem 
in quantum est infamatio sui, sed ratione aliorum in quantum 
proximo nocet, nempe : si fama proximi pendeat a fama sua, et 
ex infamia sui sequatur infamia alterius (v. g. patris] monachi, 
complicis), vel si fama sibi sit necessaria ad officium iustitiae 
implendum, ut fama episcopi aut pastoris. Unde Augustinus : 
Nobis necessaria est vita nostra, aliis fama nostra. 

170, Bonorum divisio et varia genera. — Variae 
bonorum species varie dividuntur : 

1. Scripturae servitutem non habent ut illicitam : Moyses enim illam 
non absolute prohibuit sed temperavit (cfr, Ex. XX, 17 ; XXI, 2 ; 
Lev. XXV, 45-46 i 54 - 55 ) ; et in N. L. admonent dominos ut benigne 
servos tractent, imo hortantur Ut liberent, non autem id iubent (I Gor. VII, 
20-24 > Eph. VI, 9 ; Coi. IV, 1 ; ad Philem.). Attamen doctrina Christiana 
et Ecclesia servituti non favent, sed semper tendunt ad servitutem 
expellendam ; et sub earum influxu factum est ut apud nationes cultas 
fuerit servitus abrogata et iure positivo iam sit illicita. 

Scholastici admittebant quatuor titulos quibus servitus non iniuste 
constitui poterat : 1) emptio-venditio aut donatio , tum illa qua aiiquis 
in servitutem seipsum libere redigit : cum enim homo potest dominium 
transferre propriae operae ad tempus, id etiam potest in perpetuum ; 
tum illa qua aliquis iam legitime servus a domino alteri traditur ; 2) ius 
belli, dummodo bellum fuerit iustum ; quod iam iuri gentium hodierno 
contradicit ; 3) nativitas servilis, vi cuius habebantur servi qui a servis 
nascebantur ; quod tamen minus aequum videri poterit, si servitus sit 
perpetua ; 4) poena ex delicto : si quis enim meritus est mortem, haec 
poena potest commutari in servitutem. Ceterum labor coactus ad quem 
aliqui damnantur rei, videtur quaedam servitus. — Cfr. Billuart, diss. 3, 
art. 2 ; et Tanquerey, Th. M., t. III, de Virtute Iustitiae, n. 133-141. 

A. In bona corporea et incorporea ( biens corporeis et 
incorporeis ; stoffelijke en onstoffelijke goederen ). Priora ea 
sunt quae sub sensibus cadunt ut domus, ager, vestis, 
supellectile, pecunia ; posteriora dicuntur ea quae sensibus 
non sunt obvia sed intellectu humano percipiuntur, vide- 
licet iura piscandi, venandi, percipiendi fructus, haeredi- 
tatis, eti. : ius enim habetur ad instar boni de quo domi- 
nus disponere potest. 

B. In mobilia et immobilia ( 'biens meubles et immeubles ; 
roerende en onroerende goederen ). Priora sunt omnia quae 
non sunt immobilia ; posteriora ea sunt quae vel omnino, 
vel saltein in statu in quo sunt, physice salva substantia 
transferri vel se transferre nequeunt (C. C.., a. 516 sq). 

Distinctio per se et ex natura rei cadit in res externas corporeas, 
sed iure civili etiam applicatur incorporeis, quae natura sua nec 
mobiles nec immobiles ita tamen censentur ratione obiecti cui 
applicantur. 

Iure gallico 1 itaque 1° bona immobilia habentur : a) natura sua, 
ut fundi, aedificia, sylvae, aut segetes quamdiu solo adhaerent ; 
b) destinatione, qualia sunt animalia, machinae aliaque obiecta 
agris colendis addicta ( objets d’ exploitation) vel applicata in perpe- 
tuum ; c) ratione obiecti immobilis circa quod versantur, qualia 
sunt iura realia ususfructus, usus, servitutis et hypothecae 
ex rebus immobilibus et omnis actio realis in rem immobilem 
(a. 517 sq.). 

2 0 Pariter bona mobilia esse possunt ; a) natura sua, ut naves, 
currus, animalia, suppellectilia (a. 528) ; b) legis determinatione, 
qualia sunt iura circa res mobiles, aut percipiendi census, partes 
in societate anonyma, etc. (a. 529 sq.). 

C. Mobilia secundum naturam sunt 1) consumptibilia 
( verbruikbare ) quae primo usu consumuntur, sive physice 
per destructionem vel amissionem formae et proprietatum 
(uti fit in charta, cibo et potu), sive moraliter quando res 
alienatur et primo usu distrahitur (v. g. pecunia) aut 
immutatur (panni in vestem conversi) ; — et 2) non 
consumptibilia (onverbruikbare) quae primo usu minime 
delentur vel immutantur, qualia sunt domus, supellectile, 
Vestes, equus, etc. 


1. De hac re codex ital., a. 714 sq. ; hisp., a. 333 sq. ; neerl., 
a. 562 sq. ; austr., a. 291 sq. ; germ., a. 90 sq. 

D. Mobilia secundum qualitatem relativam et acciden- 
talem sunt fungibilia et non fungibilia ( vervangbpre of 
onvervangbare). Priora in solutione debiti, ex co mmuni 
aestimatione, alias res eiusdem speciei supplere possunt 
et earum vice funguntur, qualia sunt generatim ea quae 
numerari, mensurari aut ponderari solent, v. g. pecunia 
numerata, oleum, frumentum, saccharum, ligna ad com- 
burendum, etc. Non fungibilia non possunt pro alia re 
substitui sed eadem identice tradi debent, v. g. hijc equus 
quem sedulo selegi, haec statua, haec pictura, etc. 

Fungibilia generatim sunt simul consumptibilia et vjce versa. 
Sunt tamen exceptiones : ita ultimum dolium quod promittitur 
vini talis anni, vel nummi aurei qui commodantur ad pignus 
sunt consumptibilia sed non fungibilia ; — ex adverso si colonis 
promittuntur centum agrorum iugera, aut si librarius exemplatum 
libri petit ad vendendum, haec sunt fungibilia sed non con- 
sumptibilia. 


QUAESTIO QUARTA. 

DE SUBIECTO IURIS ET DOMINII. 

171. Deus solus habet dominium universale, abso- 
lutum et independens, principale in omnes res creatas, 
in quantum est primum earum principium creationis et 
conservationis (Ps. XXIII, 1 ; Sap. XII, 16). 

Quod dominium nequit abdicare, neque ulli creaturae com- 
municare, neque ullam creaturam ab illo eximere, quia eius 
titulum non potest communicare, nec quisquam ab eo potest 
eximi. At creaturae intellectuali, ad imaginem sui creatae, parti- 
culare et relativum dominium, universali dominio suo subor- 
dinatum, communicat sicut et virtutem agendi sub causa su- 
prema. Hinc dominium quod homini competit, ipsi collatum est 
in ordine ad alios homines; non vero in ordine ad ipsum Deum, 
qui solus est semperque manet essentialis et absolutus univer- 
sorum dominus cui omnes rationem sui dominii sunt reddituri. 

In terra omnis et solus homo est de se capax dominii. 

172. Solum ens naturae intellectualis capax est 
iuris et dominii. — Et ita non tantum intelligitur in- 
dividuum, sed et collectio hominum, quae facit personam 
moralem. — Probatur : 


Ille solus capax est dominii qui potest moraliter de aliqua 
re disponere ut sua, et iniustitiam pati. Atqui 

1) sola intellectualis natura moraliter de aliqua re ut 
sua disponere valet, quia omni et soli naturae intellectuali 
competit fundamentum dominii, scii, intellectus et voluntas, 
per quae habet potestatem pro libitu disponendi de suis 
actibus, et per consequens de rebus externis ; 

2) sola pariter iniustitiam pati potest : non enim iniuriam 
patitur nisi qui est rationabiliter invitus ; ita vero invitus 
esse nequit qui intellectu caret et voluntate : invitus enim 
est ille qui per voluntatem vult retinere ius suum circa 
rem seu obligare alios ne illam auferant. 

Ergo sola natura intellectualis est capax dominii. 

Bruta huius voluntatis sunt incapacia, sicut etiam usus dominii 
ad quem requiritur unam rem referre ad alteram, quod est 
rationis ; et ideo proprie iura non habent. Ceterum rationalibus 
subiiciuntur quoad finem suum, ac proinde quoad omnia, quae 
ipsis velut media ad hunc finem deserviunt. Unde sine iniuria 
proprie dicta laedi aut occidi possunt. Quamvis tamen homo 
sibi et naturali ordini debeat, ut animalia non laedat aut destruat 
sine rationabili causa aut ratione sufficiente. 

173. Ad dominium radicale et ius strictum non 
requiritur usus rationis, sed sufficit natura ratio- 
nalis. — Quamvis enim ad actualem usum seu formale 
exercitium iuris et dominii requiratur usus rationis, non 
tamen ad dominium habituale, quod immediate fundatur, 
non in actu, sed in potentiis rationalibus ordinatis ad actum. 

Hinc pueri et amentes bona interna possident ; insuper bonum 
commune exigit ut statim bona externa iis devinciantur (v. g. 
propter eorum necessitates) ita ut ipsis maneant propria ; — e , 
contra ius ad quod necessario requiritur usus rationis ad eos j 
pertinere non potest, v. g. ius contrahendi. Et ideo lex civilis • 
ius eorum agnoscit, sed statuit administrationem bonorum a 
curatoribus vel tutoribus esse exercendam. 

174. Materia tractanda. — Ius dominii a lege positiva 
circumscribitur, et ideo fieri potest ut quis fiat iuris incapax in 
pluribus, aut potestas in ipso restringatur. Hinc dicemus de iis 
qui dominii non sunt plene capaces, scii. I. de filiisfamilias ; 
2. de uxoribus ; 3. de auctoribus et inventoribus ; 4. de clericis 
saecularibus ; 5, de religiosis ; 6. de personis moralibus. 

Articulus I. 

De Dominio Fitiorumfamilias. 

175. Notiones. — Filiifamilias dicuntur liberi utriusque 
sexus, legitimi aut legitimati, qui etiamnum sub parentali 
potestate constituti sunt. Sunt 

a) legitimi, scii, qui ex matrimonio secundum leges con- 
tracto nati sunt 1 ; 

b) aut legitimati, qui non ex legitimo matrimonio nati, 
postea tamen per subsequeris matrimonium legitimorum 
iura acquisierunt, et legitime nati censentur (C. C., 
a- 331 - 333 ); 

c) qui sunt constituti sub potestate parentali, non illa quae 
vi legis naturalis parentibus competit ad reverentiam et 
obedientiam debitam exigendam (a. 371), sed quae vi 
legis civilis iisdem agnoscitur in personas et bona filiorum 
(a. 372), qui neque emancipati neque maiorennes sunt. 

Hinc a potestate parentali eximuntur 

1) filii naturales non legitimati, praesertim spurii, quia a lege 
potestas in eos non conceditur parentibus 2 , cum nemo ex 
delicto suo debeat consequi emolumentum, sicut nec ipsi filii, 
excepto iure ad sustentationem, debent nocere filiorum legitimo- 
rum iuribus ; 

2) maiorennes : in iure hodierno aetas maiorennitatis deter- 
minata generatim est 2i uS annus completus 3 ; 

3) antea emancipati , sive ipso iure v. g. per matrimonium, 
sive actu iuridico speciali. Emancipatio per matrimonium non 
agnoscitur iure germanico, austriaco, aut italico, agnoscitur 
ture gallico et belgico (a. 476), hispanico, neerlandico, anglico et 
helvetico ; — emancipatio per actum iuridicum concedi potest 
filio post annum i8 um completum secundum ius germani cum, 
helveticum, italicum, hispanicum ; etiam iuxta ius neerlandicum 
sed imperfecte, perfecte post annum 20 m ; iure gallico et belgico 
a patre, et ipso deficiente a matre, coram iudice anno 15 0 com- 
pleto (a. 477), iis defunctis solum anno 18 0 completo consilii 
familialis deliberatione sub praesidentia iudicis (a. 478). 


1. Secundum ius canonicum, quod in hac materia specialiter est 
competens, « legitimi sunt filii concepti aut nati ex matrimonio valido 
vel putativo, nisi parentibus ob solemnem professionem religiosam vel 
susceptum ordinem sacrum prohibitus tempore conceptionis fuerit 
usus matrimonii antea contracti » can. 1 1 14. 

2. Constat pro iure gallico, ex a. 384, qui supponit matrimonium. 

3. Ita etiam in iure canonico, c. 88, $ 1. — In Helvetia tamen est 
annus 20 n *. 


176. Principia. — Filiifamilias capaces sunt dominii, 
et post usum rationis, etiam eius exercitii. Sed non satis 
maturi censentur ad res suas bene et prudenter gerendas, 
iisque incumbunt quaedam onera erga parentes. Unde in 
ipsis ius dominii merito variis limitibus restringitur a lege 
determinandis. Hinc 3 principia : 

I. Filiifamilias habent dominium directum in bona quae 
iis iuste obveniunt. 

II. Non habent bonorum administrationem, quae est 
penes patrem vel tutorem, usque ad maiorennitatem 
filiorum vel emancipationem. 

III. Dominium utile seu ususfructus per se pertinet ad 
parentes, per modum compensationis pro filiorum sus- 
tentatione et educatione vel et bonorum administratione 1 ; 
pertinet tamen ad filios a) pro bonis quae iis obveniunt 
sub conditione quod ususfructus non obveniat parentibus ; 
b) pro iis quae labore proprio nomine suscepto vel separata 
industria acquisierunt, nisi in iure civili aliter statuatur 
pro compensatione educationis, uti in iure hispanico (a. 140) 
et americano,sed pro solis minorennibus qui domi manent. 
Ius autem gallicum et belgicum (a.387), italicum (a. 229), 
neerlandicum (a. 366), germanicum (a. 1649-1651), aus- 
triacum (a. 149), helveticum (a. 296) fructus laboris proprio 
nomine exerciti aut industriae separatae relinquunt filiis. 

Speciatim iure gallico et belgico, filii minorennes usumfructum 
non habent ante annum aetatis i8 m , vel antequam emancipentur 
(a. 384 2 ), nisi agatur de bonis acquisitis labore aut industria 
separatis (a. 387) ; — aut donatis sub expressa conditione quod 
nec pater nec mater iis fruantur 3 (ibid.) ; — vel provenientibus 
ex successione qua indigni parentes declarati sunt (a. 730). 


1 . Codex austriacus parentibus usumfructum abiudicat et concedit 

solam administrationem (a. 149). Ususfructus competit filiis, deductis 
tamen educationis expensis. . . 

2. Ratio cur conditus sit hic articulus est ut parentes, ubi sit possibile, 
quodammodo fiant indemnes pro expensis quas exigit filiorum educatio. 
Noluit autem lex has expensas mathematice computari ad faciendam 
compensationem ; sed tribuit parentibus usumfructum in bona filiorum, 
ne haberentur a filiis velut mandatarii mercenarii, a quibus ratio po- 
tuisset postulari cum detrimento pietatis filialis. 

3. Iure italico insuper ea quae data sunt filio ad artem vel professionem 
addiscendam (a. 228-229), iure hispanico ea quae data sunt ad educa- 
tionem (a. 160-162). 

Extra hos casus, ususfructus competit patri soli (a. 384 et 389) 
quasi compensatio pro labore administrationis ; matri non com- 
petit, si pater renuntiet, sed tantum quando agit vices patris 
impediti. Dissoluto matrimonio competit coniugi superstiti 
(a. 384) ; sed si mater novum init matrimonium, amittit usum- 
fructum ’, quia nova constituitur familia, muliere transeunte sub 
potestate alterius (a. 386). Etiam excluditur coniux adversus 
quem pronuntiatum fuit divortium (ibid.) ; item coniux qui 
neglexerit facere inventarium bonorum communitatis (a. 1442). 
Administratio autem bonorum omnium est penes patrem vel 
tutorem (a. 389 sq.), donec filii fiant maiores, qui omnimodam’ 
(a. 488) ; vel emancipati, qui restrictam habent administrationem 
(a. 481-484), sed plenam in rebus commercii (a. 487). 

177* Quaestio : Num filiifamilias plenum dominium in lucra 
habent quae ex proprio labore proveniunt ? 

R. Distinguitur industria filii separata et non separata ; et 
quando de industria non separata agitur, distinguitur utrum 
filius agat tamquam socius patris (v. g. si una cum patre agat 
commercium), aut tamquam eius mandatarius (v. g. ut famulus 
vel minister). Industria dicitur non separata quando filius laborat 
et lucratur, sive in domo paterna e rebus et circa res patris, 
sine extra domum paternam apud extraneos sed tamen nomine 
patris. Industria dicitur separata seu propria quando filius laborat 
et lucratur sive apud extraneos nomine proprio, sive in ipsa 
domo paterna sed non circa res neque ex rebus patris. 

His praenotatis : 

1° Si filius lucra facit labore et industria separatis, habet illius 
lucri dominium et usumfructum (C. C., a. 387), administratio 
tamen tempore minoritatis inanet apud patrem ; quare si filius 
haec bona invitis parentibus retinet et dilapidat, peccat contra 
alias virtutes, non contra iustitiam. Praeterea 

a) filius ex iustitia debet compensare expendas victus et vestitus : 
non enim tenentur parentes alere filium qui ex propriis lucris 
sibi providere potest ; 

b) ex pietate debet subvenire gravi necessitati parentum fami- 
liaeque scii, fratrum et sororum. 

Hinc fit ut opifices iuniores (quibus non solet altum salarium 
obvenire), etiam extra paternam domum et industria separata 
laborantes, saepe debeant totum salarium parentibus tradere 
sibique reservare nequeant partem nisi in casibus extraordinariis 
v. g. ratione laboris vel diligentiae extraordinariae, vel si parentes 
ultro consentiant, quod tamen non facile apud parentes pauperes 
supponendum est a . 


r. Ius italicum ita statuit de alterutro coniuge qui post mortem com- 
partis ad novas nuptias convolat. 

2. Maiorennes sunt sui iuris. Secundum codicem germanicum (a. 1618) 
tamen, si maneant in domo paterna, usquedum exigant compensationem 
fructuum ex suis bonis propriis, praesumuntur concedere parentibus. 

3. In duplici casu filii arguendi non essent de peccato, eo quod aliquid 
salarii percepti parentibus, patrisque administrationi subtraherent : 

2° Si filius lucra facit ut socius patris, obtento patris consensu 
et inito vero societatis contractu, ius plenum habet ad partem 
lucrorum ex societate provenientium. Itaque illi contractui 
standum erit, dummodo iuste initus fuerit sine laesione tertii 
v. g. aliorum filiorum. Conventio talis generatim consulenda non 
est ; quandoque tamen recte concluditur, v. g. si ceteri filii 
negotia propria gerant et unus remaneat domi. Lex autem civilis 
(C.C., a. 854) merito exigit ut societas inita fuerit actu authentico, 
ne fraudes committantur filiusque unus plus aequo e bonis 
familiae sibi vindicet. 

30 Si filius, ut saepius et merito fit, agit ut mandatarius patris, 
laborando eius nomine et periculo, v. g. si pater locavit laborem 
filii, lucrum integrum ad patrem pertinet. Excipitur solummodo 
lucrum ex opere prorsus extraordinario et indebito, vel ex 
negotiatione quam filius proprio nomine et periculo instituit, 
sive cum propriis bonis, sive cum bonis paternis sibi concessis 
vel secreto sublatis. Quamquam enim peccet filius assumendo 
pecuniam patris, acquirit tamen lucrum, dummodo periculum 
sortis etiam assumat patrique resarciat damnum ex subreptione 
ortum. . 

In hoc casu ulterius quaeritur utrum ille filius habeat ius ad 
stipendium, vel salarium suo labori proportionaium ? R.theoretice 
loquendo, probabiliter habet ius ad tantum stipendium quantum 
deberetur extraneo, deductis illis quae ex iustitia et pietate de- 
bentur patri ; quamvis alii id negent quia pater labore filiorum 
minorennium semper uti potest, saltem per modum compen- 
sationis pro educatione data, atque illum imponere titulo debiti 
pietatis et obedientiae. Practice loquendo illud ius generatim 
negandum videtur, quia parentes, qui tantas expensas pro 
minorennibus fecerunt, exigere possunt, tamquam compen- 
sationem pro expensis factis, ut illi conservandae et augendae rei 
familiali adlaborent et sustentatione domi percepta contenti sint ; 
insuper patri, tamquam superiori, praecipienti obediendum est, 
usquedum certum sit eum iniuste praecipere et excedere limites 
suae potestatis. Praesertim vero filius aliquid urgere nequit 

a) si stipendium non petierit explicite, vel ob reverentiam 
patris saltem implicite : tunc enim censetur laborare gratis, ut 
generatim fit, 

b) si omnes filii vel simul vel successive ex aequo vel fere 
ex aequo ita laborent, secus enim plus aequo unus acciperet ex 
haereditate communi, 

c) si pater per se vel per alios sine dispendio idem fecisset : 
tunc enim lucrum non pendet ex istius filii labore. 

178. Conclusiones practicae. — Ex principiis supra 
statutis sequuntur conclusiones sequentes : 


a) si parentes ea quae sustentationi supersunt, non reservant filiis, 
sed in usus superfluos expendunt ; b) si parentes nimis parci denegant 
filiis ea quae honestis recreationibus conveniunt. Quae tamen non facile 
uti liquet, atmittenda sunt. 

i° Filium in bona a parentibus ipsi concessa, dominium 
habere secundum intentionem parentum explicitam aut 
implicitam ; nempe 

a) in bona quae data fuerunt absolute , habere dominium 
plenum ; 

b) non autem in bona data ad usum determinatum : ita 
v. g. iniuste ageret qui pecuniam ad libros comparandos 
vel studia peragenda acceptam, in alium usum impenderet, 
puta in immodicas recreationes aut voluptates ; 

c) si intentio expressa non fuerit, dignosci poterit ex rei 
natura aut circumstantiis : ita res consumptibiles censentur 
absolute dari, nisi contrarium constet, dari scii, ad specialem 
finem ; e contra res non consumptibiles (vestis, libri, 
equus) ad solum usum. Item filiis extra domum degentibus 
studii vel artis causa aut commercii, parentes praesumendi 
sunt ea indulgere quae iuvenibus eiusdem conditionis 
tribui solent. 

2° Filium cum consensu patris extra domum paternam 
degentem et nomine proprio laborantem, censeri etiam 
dispositionem habere de iis quae acquirit, quod non 
solum iuri gallico (a. 387) et iuribus affinibus est conforme, 
sed et explicite dicitur a iure anglico, americano, austriaco 
(a. 151), hispanico (a. 159), helvetico (a. 295). 

3° Contra Justitiam peccare commutativam et per se ad 
restitutionem teneri : 

a) parentes sumendo bona filii, vel sumendo usumfru- 
ctum si ad istum ex lege civili ius non haberent, sed filius ; 

b) filium minorennem, sumendo bona parentum, vel 
sumendo usumfructum bonorum suorum ad quem non 
habet ius secundum praescripta legis civilis diversarum 
nationum. 

179. Animadversiones practicae.— 1. Coram fidelibus 
praesertim in praedicatione non adamussim explicanda sunt iura 
filiorum ex rigore iuris ; neque consulendae sunt generatim illae 
de lucro dividendo conventiones inter parentes et opifices iuniotes, 
quibus fit ut filii evadant quasi commensales apud parentes, sed 
omnibus potius modis inculcetur mutua pietas, auctoritas paterna, 
et unitas familiarum. 

2. Attamen moneantur parentes opportuno tempore ut filiis 
aeque provideant, speciatim domi remanentibus, atque etiam ali- 
quam pecuniam in honestas recreationes non denegent. 

3. Si confessarius filios in occultam compensationem valde 
proclives inveniat, tunc prudenter iudicet et agat : ante factum 
severiores potius exponat sententias et nominatim auctoritatem 
paternam inculcet ; post factum in sententiam mitiorem inclinet 
pro restitutione et exploret causas quae ab ipsa saepe excusant, 
nec eam imponat nisi certa sit obligatio restituendi. 

4. Quae dicta sunt de filiofamilias erga patrem et matrem 
quoad lucra quae facit in domo patris, extendenda sunt ad 
nepotem, ad neptem, ad aliam quamcumque personam consan- 
guineam quae in simili conditione versatur. 

Articulus II. 

De Dominio Uxorum. 

180. Notiones. — Vir et uxor, matrimonium contra- 
hendo, aliquam societatem efformant cuius vir est caput, 
mulier vero subiecta, non ut serva aut ancilla, sed ut 
socia et adiutrix. Unde ex natura rei et lege divina mulier 
fit viro subdita, et ideo non retinet eamdem quoad bona 
et negotia sua gerenda libertatem. « Quamvis enim mulier 
$it aequalis viro in actu matrimonii, ait S. Thomas, tamen 
in his quae ad dispositionem domus pertinent, vir caput 
est mulieris, secundum Ap. I ad Cor. XI » (IUI, q- 3 Z > 
a. 8, ad 2). Sane ineundo societatem matrimonialem uxor 
naturalia iura retinet, unde manet capax dominii et ad- 
ministrationis ; at officia in se suscepit oneribus matrimonii 
et vitae communis pro rata parte subveniendi, nominatim 
sustentationi prolis nasciturae, imo et ipsius mariti, casu 
quo ille bonis suis privaretur. Hinc, quia vir plerumque in 
bonis gerendis peritior supponitur, et quia est caput, iure 
naturali iam convenit ut uxor ab eo dependeat, quoad illa 
saltem bona, quae oneribus matrimonii destinantur. 
Quod determinandum est iure civili, et fit variis modis pro 
variis regionibus aut conventionibus diversis. 

181. Principia. — In omni autem matrimoniali regimine 
triplicis generis bona uxoris distingui possunt : 

1) communia, quae pacto nuptiali aut statuto legis in 
communitatem ponuntur vel communitati acquiruntur ; 

2) propria seu dotalia , quae iuXta dispositiones legales 
vel pactum speciale afferuntur ad onera matrimonii sus- 

tinenda sed quae non fiunt communia ; haec itaque concre- 
duntur marito in ordine ad onera matrimonii; 

3) praeterdotalia seu paraphernalia, quat uxor habet prae- 
ter dotem et quae sibi omnino reservavit ; — ad quae 
reducuntur tamquam quasi paraphernalia : 

a) quidquid uxor sibi acquisivit industria et labore 
extraordinariis post datam rebus domesticis diligentiam 
debitam ; 

b) quaelibet ex parcimonia subtrahit de sibi concessis 
ad victum, vestitum, recreationem : reputantur enim 
fructus industriae ; 

c) quidquid accipit titulo personali donationis, sub 

i conditione scii, quod maritus in rem donatam ius nullum 

habeat. 

I Hinc tria principia : 

I. Quoad bona paraphernalia, uxor habet dominium, 
usumfructum et administrationem. Unde de his bonis, 
saltem si mobilia sunt, plene disponere potest ; et etiam 
si sunt immobilia, nisi lex civilis prohibeat : ita secundum 
ius gallicum et belgicum, generarim non potest immobilia 
alienare nisi de mariti consensu. 

i IX.Quoad bona propria sed dotalia, uxor habet dominium 

i directum ; ideo maritus illa saltem absque uxoris consensu 

1 alienare nequit. Reditus autem et fructus durante matri- 

| monio pertinent, pro diversa conventione, vel ad maritum, 

vel ad communitatem familialem, cuius tamen administrator 
est maritus. 

III. Quoad bona communia, dominium est apud com- 
1 munitatem i. e. apud virum et uxorem simul ; dominium 

utile et administrationem habet vir ut caput familiae, ita 
ut generarim plene de illis disponere possit. Uxor tamen 
ex bonis communibus vel dotalibus habet ius ad honestam 
sustentationem iuxta conditionem familiae ; at dissoluta 
communitate habet ius vel ad dimidiam pariem, vel ad 
illam partem quae conventione determinata fuit. 

Quaenam autem de facto sunt bona communia aut 
dotalia, pendet ab inita conventione et. a statuto legis civilis 
diversarum regionum. 

182. Conclusiones practicae. — 1. Uxor, ex bonis 
coipmunibus et fructibus dotalibus, ius strictum habet ad 
honestam sustentationem, iuxta conditionem suam prae- 
sentem et statum fortunae familiaris, etiam si nulla bona 
attulerit, nec ullum pactum explicite initum fuerit : est 
enim unum ex oneribus matrimonii. Unde etiam, deficien- 
tibus aliis bonis, sustentatio ipsi stricte debita est ex bonis 
mariti ; sicut etiam marito, si non habeat bona, sustentatio 
ex bonis uxoris est debita. — Honesta autem sustentatio 
complectitur non solum victum et vestitum, sed in nostris 
regionibus, etiam facultatem quaedam impendendi ad 
honestas recreationes, parva munera et modicas eleemo- 
synas, pro sua conditione. 

2. Uxor, quae parentibus suis, vel filiis ex anteriore 
toro susceptis succurrere tenetur quia sunt in gravi 
necessitate, id praestare debet ex bonis sibi propriis, si 
quae habeat : his autem deficientibus, ex bonis commu- 
nibus, aut tandem ex bonis mariti, etiam ipso invito, 
dummodo tunc ab aliis eleemosynis abstineat ; et idem 
dicendum videtur ad subveniendum fratribus et sororibus 
graviter indigentibus. Maritus ut administrator et caput 
familiae debet ea dare uxori quibus suis obligationibus 
naturalibus satisfacere possit. Et haec non tenetur, marito 
defuncto, illas expensas restituere, etiamsi multum excedant 
limites consuetuarum eleemosynarum. 

3. Uxor, quia non serva aut ancilla sed socia, stricte 
non tenetur explicite a marito postulare quae necessaria 

1 sunt ad propriam sustentationem, vel ad necessitates 

familiae, sed potest ea sibi vindicare, imo clam subducere 
si vir sit irrationabiliter invitus ; et similiter, deficiente aut 
negligente marito, quae necessaria sunt ad sustentationem 
f filiorum. Item ea quae maritus facile concederet, si roga- 

retur : talis licentia tunc legitime praesumi potest. 

4. Uxor, deficiente marito, ad curandas res familiares 

j ex natura sua et ex lege positiva praeponitur. Unde 

in casu, generarim quae necessaria sunt ad impediendum 
grave damnum familiae 1 posset ex bonis communibus im- 

1 1. Vide tamen ius civile ; v. g. art. 1427. 


i 

pendere ; et marito prodigo, probabiliter quaedam bona 
abscondere potest, eaque servare in futuras necessitates. 

5. Contra iustitiam cammutativam peccat uxor et per se 
ad restitutionem tenetur, si marito rationabiliter invito, 
eius bona surripit aut de bonis dotalibus vel communibus 
sibi usurpat ea ad quae ius non habet. 

6. Etiam maritus contra iustitiam commutativam peccare 
potest , et ad restitutionem tenetur : sumendo bona praeter- 
dotalia, uxore invita (a. 1579) ; sumendo vel dissipando 
bona dotalia seu uxoris propria aut negligenter ea curando, 
aut alienando sine licentia uxoris (a. 1428) ; mediis iniustis 
(vi, metu, fraude) eam cogendo ut ad bona sua alienanda 
aut obliganda consentiat ; item disponendo de bonis 
communibus vel dotalibus contra praescriptum legis 1 , si 
inde damnum inferat uxori ; — non autem probabiliter, 
si bona intra limites legis dissipaverit, quamvis ita peccet 
contra liberalitatem et pietatem. 

Ex iure gallico, et belgico, maritus habet administra- 
tionem bonorum propriorum uxoris seu dotalium, quae 
tamen gerere debet ut bonus paterfamilias, et si sit negli- 
gens, ad restitutionem tenetur (a. 1428), Bonorum autem 
communitatis habet administrationem ita ut ea vendere, 
alienare, oppignorare possit sine consensu uxoris (a. 1421) ; 
non potest tamen immobilia donare (etiam occulto vel 
specie venditionis), nec totalitatem aut quotitatem deter- 


1. Controvertitur an maritus bona dissipando communia, sed intra 
concessionem legis, teneatur ad restitutionem erga uxorem. Multi 
affirmant i) quia uxor habet condominium (et ideo ius strictum) 
saltem dimidiae partis ; 2) quia concessio legis non est positiva, sed 
solum negativa, quatenus via legali nihil potest a marito exigi propter 
malam et prodigam administrationem ; 3) quia concessio legis debet esse 
in commodum, non in detrimentum, familiae. — Alii negant tamen, res- 
pondentes : a) concessio legis est absoluta, cum dicat maritum habere, 
bonorum administrationem et usumfructum, solumque ponat quasdam 
parvas restrictiones ; b) condominium uxoris a lege expressum consistit 
in eo tantum quod dissoluta communitate, uxor habeat ius ad % partem 
bonorum tunc exstantium; pars autem viri in bonis communibus est 
potior tum ratione bonorum in communi positorum, tf m ratione ad- 
ministrationis ; c) concessio legis est in commodum familiae, non tamen 
ita quod vir non possit disponere de bonis communitatis nisi directe et 
immediate in utilitatem familiae, sed secundum generales conventiones ; 
alioquin concessio legis esset vana et inanis. Ergo praeter ea quae iure 
statuta sunt, maritus habet perfectam administrationem, nec de ea 
tenetur rationem reddere. 

minatam mobilium nisi pro collocandis filiis (a. 1422) ; 
potest tamen mobilia donare titulo particulari et gratuito, 
dum sibi non reservet usumfructum (ibid.). 

Ad praecavendam bonorum dissipationem, uxor potest 
petere separationem bonorum (a. 1443), et dissoluta 
communitate potest vindicare suam lege povisam partem, 
non solum ex bonis communitatis, sed etiam, si ista non 
satis supersunt, ex bonis mariti (a. 1471-72). Si autem 
sciens dilapidationem, uxor non repetat ius suum (petendo 
separationem), signum est eam non dissentire, nec potest 
exigere restitutionem, nisi pro fructibus qui supersunt 
(a. 1539 et 1578). 

7. Denique contra iustitiam commutativam peccant con- 
iuges, sive maritus, sive uxor, non afferendo partem bono- 
rum aut proventuum iuxta legem vel contractum debitam. 

183. Monitum practicum. — lura uxorum in bona 
communia, quae ex usu et consuetudine iis competunt, non 
sunt publice in instructionibus proponenda, nec privatim sine 
delectu applicanda, omnibus passim indulgendo mulieribus, 
cum ipsae ex indita dominandi libidine valde propendeant in iura 
sua plus aequo extendenda. Universim magis curandum est, ut 
uxor marito in charitate, sicut par est, subsit et obediat, quam ut 
iuribus suis insistat. 

Dispositiones luris Civilis hodierni. 

Dispositiones principaliores iuris civilis praecipuarum 
nationum hic subiicimus, ut lector quamdam rei ideam sibi 
possit efformare ; quin tamen notata ordinario sufficiant 
ad solvendos casus, quia saepe sunt valde implicati. Et 
ideo inconsulto iurisperito non sunt de facili solvendi. 

184. Iuxta ius gallicum et belgicum : i) Comuges 
ante matrimonium possunt inire conventionem totam et omnem, 
dummodo bonis moribus, auctoritati maritali et paternae, ac legi 
civili non adversetur 1 (a. 1387-1390). Si specialis desit conventio, 
matrimonium censetur initum sub regimine communitatis legalis 
(a. 1400). 


1. Ne confundetur contractus matrimonii : le mariage, l’ association 
conjugale; de huwelijksverbintenis, de echt; cum praevia conventione seu 
contractu matrimoniali : le contrat de mariage, la conventipn matrimoniale; 
de huwelijksche voorwaarden of overeenkomst. 


* 

2) Conventiones ante matrimonium iniri debent coram notario 
(a. 1394) i semel initae mutari possunt eadem forma i. e. simili 
actu coram notario, ante, sed non post matrimonii celebrationem 

(a. 1395-1396). . . , 

3) Quocumque sub regimme, uxor a marito — vel a tribunali — 
pendet quoad bonorum immobilium alienationem (a. 2 17-219; 
1449; 1538), et ut se sistat in iudicio civili (a. 215-216); haec autem 
dependentia cessat, soluto matrimoniali vinculo (a. 1576 et 1449). 

Potest autem matrimonium contrahi sub multiplici 
regimine : communitatis legalis, — aut conventionalis, — 
exclusivo communitatis, — separationis, — et dotali. 

A. Regimen communitatis ( gemeenschap van goederen ) 
habetur, cum quaedam bona mariti et uxoris fiunt communia. 
Inducitur vel per contractum matrimonialem, vel deficiente 
contractu, pleno iure per legem. Unde duplex esse potest com- 
munitas bonorum : legalis aut conventionalis. 

Communitas legalis habetur, si coniuges nullum specialem 
faciunt contractum aut declarant sub regimine communitatis 
velle contrahere (a. 1400-1490). Sub hoc regimine : 

1) Communia fiunt a) omnia mobilia tam praesentia quam 
futura, iis exceptis quae expresse donantur ut propria sint; 
b) fructus omnes et reditus omnium immobilium ; c) omnia 
etiam immobilia ex bonis communibus, stante matrimonio, acquisita 
(a. 1401-1403). 

2) Propria seu personalia cuique coniugi manent : a) omnia 
immobilia, sive ante matrimonium possessa, sive post matrimo- 
nium obtenta nisi donata fuerint cum explicita conditione 
ut communia fierent, sive titulo oneroso acquisita ex pretio 
boni proprii venditi ( remploi-wederbezetting ) (a. 1404-08 ; 1433); 
b )mobi ia donata cum explicita conditione ut propria sint(a.i40I). 

Itaque, a) stante communitate, uxor retinet nudam proprietatem 
suorum bonorum ; non autem administrationem quae in maritum 
transit, nec usumfructum qui transit in communitatem cuius 
maritus est caput et administrator. Unde bona sua sine consensu 
mariti alienare nequit ; nec maritus bona uxoris propria sine 
huius licentia (a. 1428). Quoad bona communia, communitas 
dominium directum possidet ; dominium utile et administratio- 
nem habet maritus ut caput, quapropter ius habet ea vendendi, 
alienandi, hypothecis onerandi, sine uxoris consensu (a. 1421), 
exceptis paucis quibusdam casibus a lege determinatis, de quibus 
supra n. 182, 6; — sed uxor ex istis bonis habet ius ad honestam 
sustentationem iuxta suam conditionem. 

Hinc dicta bona alienare nec obligare potest absque consensu 
mariti, etiam cum iudicis auctoritate, nisi mercaturam suo nomine, 
cum mariti consensu, publice exerceat, et contrahat ratione merca- 
turae (a. 1426 ; C. Com., a. 9 et 10) ; — nec potest se obligare 
neque bona communia gravare, etiam ad maritum e carcere 
liberandum, vel ad filios absente marito collocandos, nisi iudicis 
auctoritate (a. 1427). 

b) Dissoluta communitate, quod fit morte, divortio, separatione 

corporum aut bonorum (a. 1441-1445) : 1. uxor recuperat ple- 
num dominium omnium bonorum quae sibipropria sunt (a. 1449) ; 
2. quoad communia bona et onera, potest dimidiam partem bono- 
rum sibi vindicare (a. 1474), si velit dimidiam partem debitorum 
solvere (a. 1482) ; vel medietatem repudiare (a. 1453) si com- 
munibus oneribus gravari nolit, quo casu nihil praeter vestes 
exigere potest (a. 1492) ; 3. si medietatem sibi vindicet, curare 
debet ut inventarium conficiatur ad fraudes efficacius amo- 
vendas, ne scii, gravetur debitis communibus ultra ratam 
partem emolumenti quod ex bonis communibus percipit (a. 
1483) ; quod obtinebit dummodo inventarium fuerit bona fide 
et sincere confectum. 

In casu separationis bonorum, manet auctoritas maritalis et 
ideo non potest uxor alienare immobilia (a. 1449) ; in casu sepa- 
rationis corporum, suspenditur ita ut uxor iam plenum exercitium 
obtineat capacitatis iuridicae et possit alienare immobilia, ex lege 
belg. 20 mart. 1927. 

B. Communitas conventionalis est, quando coniuges 
speciali pacto communitatem legalem extendunt vel restringunt, 
ita ut bona communia sint plura vel pauciora, secundum ea 
quae sunt in contractu matrimoniali stipulata (a. 1401) : ita 
v. g. si declarent communia fore cuncta mobilia et immobilia, 
praesentia atque futura, — aut ea tantum bona quae durante 
matrimonio ex utriusque reditibus acquiruntur (communaute 
aux acquets, tot winsten of aankoopen beperkt ; quo tamen casu 
debita non fiunt communia, cum non sint acquisita), — vel 
etiam bona communia non aequaliter, sed iuxta datam propor- 
tionem esse dividenda, etc. (a. 1497-1528). 

C. Regimen communitatis exclusivum ( uitsluiting der 
gemeenschap van goederen ) est illud quod declaratur iniri sine 
communitate bonorum seu cum simplici negatione communitatis, 
ita ut excludatur communitas legalis atque conventionalis. 

In hoc regimine : a) uxor servat dominium directum suorum 
bonorum aut saltem eorum valoris, ita ut, bonis consumptis, 
teneatur maritus reddere valorem ; — b) maritus habet usum- 
fructum et administrationem bonorum uxoris, iis exceptis quae 
specialiter uxori fuerint reservata (a. 1534), sed curn onere 
providendi honestae uxoris sustentationi ; — c) soluto regimine, 
uxor plenum dominium suorum bonorum recuperat, sed fructus 
iam a marito perceptos repetere nequit (a. X5 2 9' I 535). 

D. Regimen separationis bonorum ( scheiding van goe- 
deren) est illud quod declaratur iniri cum positiva affirmatione 
separationis bonorum. Sic a) uterque coniux non solum dominium, 
sed etiam usumfructum et administrationem suorum bonorum 
retinet ; — attamen ius immobilia alienandi uxor exercere nequit 
sine viri consensu (a. 1538) ; — b) uterque coniux onera matri- 
monii sustinere debet secundum partem in pacto constitutam ; 
quo pacto deficiente, uxor tertiam partem redituum suorum ad 
hoc marito tradere debet ; — c) alterutro in inopiam incidente, 
alter rei domesticae onera ferre tenetur (a. 1536-1539). 

E, Regimen dotale ( rechtsverhouding met betrekking tot 
den brttidschat ; dotaal-stehel) in eo essentialiter est quod bona 
dotalia uxoris alienari nequeant, sed specialiter protegantur. Non 
autem consistit in constitutione dotis : potest enim existere 
quin dos constituatur, quo casu tertia pars redituum uxoris 
determinatur pro matrimonii oneribus (a. 1575) 1 et insuper in 
aliis regiminibus dos potest constitui ; sed ita vocatur, quia dos 
legitime constituta quibusdam specialibus privilegiis gaudet quae 
in alio regimine ipsi denegantur. Unde non existit regimen dotale, 
nisi expresse declarent sponsi se matrimonium inire sub hoc 
regimine (a. 1392) 

In eo bona uxoris sunt duplicis generis : 

|i) dotalia , quae pacto nuptiali in dotem constituuntur ad susti- 
nenda onera matrimonii (a. 1541), et quae stante matrimonio 
nec constitui nec augeri possunt (a. 1543 ) ; potest autem dos 
comprehendere vel omnia bona uxoris praesentia et futura, vel 
sola bona praesentia, vel partem bonorum praesentium et futu- 
rorum, vel unum obiectum individuale (a. 1542) 1 

2) paraphernalia seu praeterdotalia quae extra dotem sunt : 
omnia sunt quae in pacto nuptiali non constituuntur ut dotalia 

(a. 1574)- 

Iamvero a) bonorum dotalium uxor retinet dominium directum, 
et si ita pactum fuerit, partem fructuum ad suas necessitates 
personales requisitam (a. 1594) 1 sed praeter hoc, administra- 
tionem et usumfructum habet maritus, qui tamen valorem 
mobilium in contractu determinatam, soluto matrimonio, resti- 
tuere debet haeredibus (a. 1551), immobilia vero nullatenus 
alienari possunt aut obligari, etiam uxore consentiente (a. 1554), 
— imo nec praescribi (a. 1561), — praeter quosdam casus lege 
exceptos. 


Casus sunt : i° ex licentia mariti, vel eo deficiente ex licentia 
indicis, ad dotandos filios uxoris, ex antecedente matrimonio 
susceptos (a. 1555) : 

2 0 ex licentia mariti, ad dotandos filios utriusque coniugis 
viventis (a. 1556) ; 

3 0 ex stipulatione contractus matrimonialis (a. 1557) ; 

4° ex licentia iudicis in venditione publica et post tria ad 
publicum scripta monita ( affiches , a. 1558) ; 

5 0 ad redimendum maritum, vel uxorem, in carcere detentum 


(a. i 558) ; ... 

6° ad praebenda alimenta familiae in casibus determinatis in 
art. 203, 205 et 206 (a. 1558) ; 

7 0 ad solvenda debita uxoris vel eorum qui dotem praebuerunt, 
si debita praecesserint matrimonium (a. 1558)5 

8° ad reparanda gravia damna quae passa sunt bona immobilia 


dotalia (a. 1558) ; 

9° quando bona immobilia dotalia sunt indivisa et indivisibilia 


cum aliis (a. 1558). 


b) Bonorum paraphernalium uxor dominium, administrationem 
et usumfructum retinet, quin tamen possit immobilia alienare 
sine consensu mariti aut tribunalis (a. 1576). 

185. Speciatim in communi regimine communita- 
tis, triplicis generis bona uxoris distingui debent : 

1° Bona paraphernalia seu praeterdotalia , de quibus Codex 
civilis non loquitur expresse (quia agit de conventione ineunda 
ante matrimonium, non tam de iis quae post matrimonium 
acquiruntur), sed quae supponit cum permittat libertatem con- 
ventionis : sunt illa quae uxor habet praeter dotem et quae 
speciali conventione sibi reservavit ; — aut quasi-paraphernalia, 
ex labore extraordinario, parcimonia, aut donatione exclusive 
personali obtenta, sicut dictum est n. 181 5 

2° Bona propria seu dotalia, quae coniuges sibi iuxta disposi- 
tiones legales vel pactum speciale afferunt quidem ad onera 
matrimonii sustentanda, sed quae non fiunt communia : sunt 
immobilia ; ... 

3 0 Bona communia quae afferuntur ad onera matrimonii 
sustinenda et quae simul communitatem ingrediuntur (biens qui 
composent Vactif de la communaule legale) : sunt mobilia. 

His praenotatis quaeritur quodnam dominium circa singula 
competit uxori? 

Resp. A. Quoad bona paraphernalia aut quasi-paraphernalia 
uxor habet dominium, usumfructum et administrationem. Unde 
de his bonis, saltem si mobilia sunt, plene disponere potest, 
immobilia non potest alienare sine consensu mariti. 

B. Quoad bona propria, uxor habet dominium directum ; 
ideo maritus illa sine uxoris consensu alienare nequit. Dissoluta 
communitate, uxor recuperat plenum dominium in illa bona, 
reditus autem et fructus durante matrimonio pertinent non ad 
maritum sed ad communitatem familialem, cuius tamen admi- 
nistrator est maritus. 

C. Quoad bona communia, vir utpote administrator, et dominus 
dimidiae partis, ius habet plene de illis disponendi, etiam alienan- 
di sine consensu uxoris. Uxor tamen ius habet ex illis ad 
honestam sustentationem iuxta conditionem familiae. Simul vero 
uxor in illa bona habet dominium directum, sed radicale tantum 
et vinculatum (a. 1421), i. e. durante communitate illud do- 
minium exerceri nequit, habetur tamen quasi spes dominii in 
mediam partem post dissolutionem communitatis. Dissoluta scii, 
communitate uxor exigere potest dimidiam partem (a. 1474)1 
imo uxor, cuius conditio stante communitate peior erat, varia 
obtinet privilegia, scii. 

a) potent renuntiare communitati (a. 1453 et 1457) m ' ra , trcs 
menses et 40 dies post mortem mariti, si non vult dimidiam 
partem omnium debitorum communium solvere ; 

b) etiamsi acceptet communitatem, non gravatur debitis com- 
munitatis ultra portionem emolumenti percepti, dummodo pro 
tribunali integrum factum fuerit inventarium bonorum omnium 
(a. 1483) ; 

c) sive acceptet, sive renuntiet,uxor potest iura sua personans, 
i. e. bona propria et quaecumque praeter fructus et reditus ex istis 
bonis in gratiam communitatis conversa sunt, repetere et sumere, 

non tantum ex bonis communitatis sed etiam ex bonis propriis 
mariti, si priora non sufficiunt (a. 1471-72). 

186. Animadversio. — In Belgio, ius mariti aliquam restric- 
tionem passum est ex lege 10 martii 1900 de contractu operae, 
in qua legitur, art. 33 : « Les instruments de travail necessaires 
aux occupations personnelles de la femme et les meubles aequis 
k l’aide du salaire, ne peuvent, sans le secours de celle-ci, Stre 
alienis k titre onereux ou gratuit, loues ni donnes en pret ou 
en gage par le mari. 

Les meubles aequis k l’aide du salaire de la femme mariee, ne 
sont pas susceptibles de saisie de la part des creanciers du mari, a 
moins que ceux-ci ne prouvent que les dettes dont iis poursuivent 
le payement ont ete contractees par les besoins du menage ». 

Id tamen valet de labore personali cuius fructus non superat 
valorem 3.000 fr. in anno (art. 39). 

Et ex lege 20 iul. 1932, bona, separatae professionis, industriae 
aut negotiationis exercitio, — non tamen e rebus a marito tradi- 
tis, — ab uxore acquisita, sunt huic reservata et subsunt eius 
dominio et administrationi : uxor potest, sine licentia mariti, ea 
convertere in alia mobilia et immobilia, atque haec ita acquisita 
obligationi subiicete, titulo oneroso alienare, imo titulo gratuito 
in utilitates familiae et ad collocandos filios communes. Quae 
bona, dissoluta bonorum communitate, subiiciuntur tamen com- 
muni partitioni, nisi sint simul bona uxoris propria. 

Etiam lege gallica 13 iul. 1907 et 8 iun. 1923, potest uxor libere 
gerere lucra et bona quae ex professione separata obtinuit. 

187. Ius italicum, hispanicum, neerlandicum. — 

Haec tria satis proxime accedunt ad ius gallicum ; sicut etiam 
ius lusitanum, et varii codices Americae latinae, sed impossibile 
nobis est in singulorum particularitates descendere. 

'A. Concordat ius italicum in multis cum iure gallico, et 
admittit regimen dotale simul et regimen communitatis, quae 
etiam possunt coexistere (a. 1425 et 1433). At plures etiam 
sunt differentiae : 

'i. Quantum ad dotem : inito matrimonio, dos non potest 
amplius constitui nec augeri (a. 1391). At in contractu potest, 
in favorem superviventis coniugis, stipulari lucrum ex dote 
sumendum ; et hoc tamquam verum creditum quod, deficientibus 
filiis coniugis defuncti, transit in proprietatem superviventis, 
secus in usumfructum : sub conditione tamen quod non noceat 
haeredibus reservatis (a. 1398). 

2. Quantum ad communitatem bonorum, non admittit aliam ac 
unionem fructuum (a. 1433), et ista non comprehendit credita 
et debita ante coniugium existentia (a. 1435). Claritus habet 
administrationem communitatis, sed sine consensu uxoris non 
potest alienare aut hypothecare bona nisi titulo oneroso (a. 1438). 
Dissoluta communitate, divisio fit secundum stipulationem pacti ; 
ete a deficiente, proportionaliter ad bona cuiusque (a. 1434 et 1440). 

I3. Deficiente contractu , cum lex non praesumat aliquod regimen, 
videtur quod bona cuiusque maneant separata. Pariter contractu 

deficiente, aut silente de parte pro oneribus matrimonii afferenda, 
tenetur uxor contribuere proportionaliter ad sua bona, fructibus 
dotis si sit computatis (a. 1426 et 138). 

4. Ex lege recenti 17 iul. 1919, ius plenum uxori iam competit, 
de bonis suis, non dotalibus nec communibus, disponendi sine 
consensu mariti. 

B. Ius hispanicum, etiam admittit regimen dotale. Sed statuit 
quod, nisi adsit speciale pactum antenuptiale, supponit commu- 
nitatem lucri seu acquisitionis, ad quam unionem omnia bona 
pertinent nisi contrarium expresse probatum sit (a. 1392-1431). 
Ex bonis istis communibus solvenda sunt omnia debita a marito 
vel uxore contracta durante matrimonio, atque expensae factae 
pro educatione filiorum legitimorum etiam alterutrius solum 
coniugis ; non autem mulctae alterutri forsan impositae. Disso- 
luta autem communitate, prius restitui debent dos et para- 
phernalia, dein solvi debita communia. 

C. Ius neerlandicum praesumit communitatem bonorum, quam 
tamen conventione praevia, coram notario inita, et contracto 
matrimonio non mutanda (a. 174), limitare sponsi possunt vel 
et totaliter excludere (a. 194). — Regimen dotale mentionem 
specialem in iure non obtinet. 

1. Communitas legalis bonorum strictius intelligitur ac in iure 
gallico, et est perfecta, omnium scii, bonorum, immobilium aut 
mobilium, cum eorum fructibus et reditibus, atque omnium 
debitorum, etiam ante matrimonium existentium, ita ut sint 
dominium communitatis, i. e, viri simul et uxoris, et, dissoluta 
communitate, per se dividenda sint aequaliter seu pro dimidia 
parte (a. 174- 177) ; — excipiuntur tamen illa bona quae dantur 
sub expressa restrictione quod non pertineant ad communita- 
tem (a. 175). 

Plena administratio bonorum communium competit marito, 
qui tamen, ad instar iuris gallici, non potest, sine consensu 
uxoris, donare immobilia, nec totalitatem aut quotitatem mo- 
bilium, nisi ad communem prolem conditione donandam, nec 
rem mobilem sibi reservando usumfructum (a. 179). 

[Nihilominus potest uxor, absque consensu mariti, actus ponere 
necessarios a) ad exercitium publicae negotiationis separatae, 
consentiente marito, susceptae (a. 168) ; b) ad contractum 
conductionis operis sed in gratiam rei familiaris (a. 164), et 
pariter ad locationem operae suae (a. 1637) ; c) ad traditionem 
pecuniarum argentariae publicae (lex 20 iul. 1895). Item marito 
absente aut non valente manifestare voluntatem, in casu urgentis 
necessitatis, de licentia iudicis (a. 180). 

2. Communitas limitata. Cum magna libertate possunt sponsi 
in pacto nuptiali limitare bonorum communitatem (a. 194), sicut 
et administrationem mariti restringere (a. 195). Ita statui potest 
sola communitas lucri et damni ( van vnnsten en verlies, a. 210-212) 
ex fructu scii, bonorum atque industria et labore ; aut etiam sola 
communitas fructuum et redituum ( van vruchten en inkomsten 
a. 219), damnis scii, exclusis. 

3. Exclusio communitatis etiam statui potest. Quo in casu, 
pars determinanda est redituum uxoris quae debet tradi marito 
ad onera matrimonii ; secus praesumitur omnes fructus et reditus 
ex bonis propriis uxoris competere marito (a. 200-201). 

Administratio bonorum propriorum uxoris, nisi expresse con- 
trarium stipuletur, pertinet ad maritum (a. 160 et 195), qui tunc 
tenetur de damnis (a. 160). 

188. Ius austriacum, anglicum, americanum. — 

Huic triplici iuri proprium est quod lex separationem bonorum 
supponat, nisi aliter conventum sit. 

A. Ius austriacum praesumit separationem bonorum, nisi con- 
trarium sit authentico pacto statutum (a. 1237). At, nisi uxor 
contradicat, maritus praesumitur administrationem et usurn- 
fructum habere omnium bonorum uxoris (a. 1238) ; unde de 
fructibus libere disponere potest, sed tenetur substantiam bono- 
rum servare, secus ad restitutionem obligatur. In dubio, quaestus 
censetur a marito factus (a. 1237). 

Potest ante nuptias dotem exigere, sed etiam huic iuri renun- 
tiare ; si dos constituatur, maritus habet usumfructum dotis 
eiusque incrementi (a. 1227-1228), sed obligatur ad substantiam 
reddendam aut valorem aequivalentem, in casu mortis, divortii, 
vel cessionis bonorum ; unde constituens dotem potest ab initio 
exigere huius assecurationem (a. 1425). 

Si speciale pactum initur, ipsi standum est : ita potest commu- 
nitas bonorum statui sive ante, sive post matrimonium (a. 1233) ; 
quo casu dominium est utriusque, ususfructus manet illius ad 
quem pertinebat ante pactum, sed administratio bonorum com- 
munium est solius viri ; at soluto cohiugio, dimidia pars eorum 
pertinet ad coniugem superstitem. 

Uxor habet ius strictum ad sustentationem convenientem ex 
bonis mariti iuxta ipsius status conditionem (a. 91) ; quae autem 
accipit a marito, ut ornatus, cimelia, etc, transeunt in plenum 
eius dominium, nisi contrarium expresse stipuletur (a. 1247). 

B. Iure anglico, duplex existit regimen matrimonii : legale et 
conventionale. 

X. Systema legale . Iuxta legem I ian. 1883, mulier quae nupsit 
conservat bona sua, quae omnia sunt paraphernalia, ita ut de iis 
plene disponere possit, atque circa bona possidenda, acquirenda, 
administranda pleni iuris maneat, sicut mulier innupta. Attamen 

a) durante matrimonio, uxor ius habet ad convenientem sui 
et filiorum sustentationem ex bonis mariti ; et, si maritus in 
necessitate sit constitutus, uxor tenetur illum, in quantum possi- 
bile est, sustentare ; 

b) defuncto marito, uxor ius habet, durante vita sua, ad tertiam 
partem. 

2. Systema conventionale bonorum, cum plena libertate, ante 
et post matrimonium iniri potest iuxta coniugum placita. 

Ex lege tamen 9 aug. 1870, uxor bona quae industria separata 
acquirit, pleno iure sine consensu mariti sua facere potest, ita 
ut ususfructus et administratio ad eam solam pertineant. 


C. Ius in Statibus Foederatis Americae septentrionalis non est 
uniforme, sed diversum in diversis Statibus. Generatim tamen 
existit perfecta separatio bonorum, ita ut omnia bona uxoris 
paraphernalia sint et uxor liberam eorum administrationem et 
usum habeat. Sed possunt bona communia constitui cum perfecta 
libertate. 

At ut dotalia considerari possunt tertia pars bonorum immo- 
bilium quae maritus durante matrimonio possederit, et quae 
alienari nequeunt sine consensu uxoris ; unde de hac tertia 
parte nec maritus potest facere validum testamentum. — In 
quibusdam Statibus marito competit simile ius in bona uxoris. 

189. Ius germanicum. — Distinguit duplex regimen in 
coniugio : legale et conventionale ( gesetsliches - und vertragsmassiges 
Giiterrecht). 

A. Regimen legale praesumitur, nisi certo constet de regimine 
conventionali. In ipso distinguuntur (a. 1363 sq) : 

1) Bona reservata (V orbehaltsgut), scii, a) res solius uxoris 
usui destinatae ut vestes, instrumenta, ornatus mulieris (a. 1366) j 
b) res ab uxore acquisitae in negotio prorsus ipdependenti, 
v. g. exercendo munus obstetricis (a. 1367) ; c) res in pacto 
coniugali indicatae, vel haereditate aut donatione acceptae, cum 
expressa stipulatione quod sint bona reservata (a. 1368-69 ) ; 
d) atque horum omnium reservatorum fructus (a. 1370). De 
his uxor liberam dispositionem habet, scii, dominium, usum- 
fructum et administrationem ; sed si necessarium sit, ex iis 
debet conferre ad rem familiarem (a. 1360 et 1371). 

2) Bona illata ( eingebrachtes Gut), scii, omnia quae non sunt 
reservata. De iis maritus habet usumfructum et administrationem 
(a. 1373) ; sed nequit illa (saltem immobilia) sine consensu 
uxoris alienare vel oppignerare, atque debet ea diligenter 
administrare, et fructus imprimis impendere in congruam susten- 
tationem familiae. 

Quod si damnum ex imprudenti administratione mariti timeat 
uxor, competit ipsi ius postulandi securitatem (a. 1319) vel 
bonorum separationem (a. 1418). 

B. Regimen conventionale Constitui potest iuxta quadruplex 
pactum ; quod coram iudice vel notario inire comuges possunt 
de bonis propriis, atque etiam post matrimonium, eodem modo 
dissolvere vel mutare (a. 1432 sq.) : 

1) Universalis bonorum communitas ( allgemeine Gutergemein- 
schaft, a. 1437-1518), qua ex omnibus bonis mariti et uxoris, 
tum antea possessis tum acquirendis, unum coalescit bonum 
commune ( Gesamtgut )„• potest tamen uterque quaedam bona 
excludere et sibi reservare. Boni communis administrationem 
habet maritus (a. 1443), qui tamen pluribus in casibus eget 
consensu uxoris (a. 1444). 

2) Communitas quaestus seu lucri vel acquisitionis ( Errungen - 
schaftsgemeinschaft ; a. 1519-1557) est qnaedam compositio regi- 
minis legalis et universalis bonorum communitatis : bona scii, 
mobilia aut immobilia antea possessa manent propria ; — 

communia evadunt tum lucra a coniugibus facta, tum bonorum 
illatorum reditus, unde, dissoluta unione, fructus obtenti divi- 
duntur aequaliter inter virum et mulierem 1 (a. 1476). Admi- 
nistrationem et usumfructum habet maritus ; sed uxori, non ma- 
rito, possunt bona quaedam reservari, atque reservantur ea quae 
in regimine legali sunt reservata. 

3) Communitas mobilium (Fahrnisgemeinscha.fi) est amplior, et 
communitati quaestus addit communitatem mobilium ante matri- 
monium ab utroque possessorum, unde adest fere jdem systema 
ac communitas legalis in iure gallico. Hinc bonorum communium 
administratio competit marito, qui tamen nec de immobilibus, 
nec de mobilium universalitate, nec de quotitate eorum disponere 
valet absque consensu uxoris. 

4) Separatio bonorum (Gutertrennung) ante vel post matrimo- 
nium iuxta formam legalem statuta, reddit omnia bona uxoris 
paraphernalia, sed uxor potest pro libitu suo administrationem aut 
usum marito concedere (a. 1430). Ipse tenetur onera matrimonii 
portare, sed uxor quoque debet aliquid ex suis bonis conferre 
(a. 1427). 

Notetur communitatem universalem, mortuo viro, per se non 
dissolvi si adest proles communis sed in ea continuari (a. 1483), 
communitas autem acquisitionis eo ipso dissolvitur (a. 1544), 
item communitas mobilium nisi in pacto aliter statuatur (a. 1557). 

I90. Ius helveticum praesumit regimen unionis legalis 
bonorum, nisi aliter expresse stipuletur (a. 178) actu publico, 
ante vel etiam post matrimonium (a. 179), sed tunc requiritur 
licentia tribunalis (a. 181), et bona debitis onerata non possunt 
subtrahi solutioni debitorum (a. 188). 

1. In unione legali bonorum, distinguuntur 1° bona reservata 
(Sondergut), scii, a) ea quae pertinent ad usum personalem, 
uti vestes et ornatus (a. 191) ; b) reditus uxoris ex labore inde- 
pendenti, qui tamen debent adhiberi pro sustentatione familiae 
in quantum est necessarium (a, 192) ; c) quae ut talia in con- 
tractu designantur (a. 190) ; 2° bona illata quae sunt omnia 
non reservata. Haec bona utriusque coniugis uniuntur in unum 
totum, cuius maritus habet administrationem et usumfructum, 
ac etiam dominium (a. 194-214) ; sed conceditur uxori aliqualis 
administratio bonorum familiae (a. 203). 

Uxor tenetur ex bonis reservatis debita solvere, quae contraxit 
sine consensu mariti (a. 208) ; sed in casu collapsus fortunae 
potest reclamare bona propria et pro consumptis exigere com- 
pensationem, quae compensatio, si non possit recuperare dimi- 
diam partem bonorum, illi debita est antequam aliorum credi- 
torum postulata solvantur (a. 210 sq). 

Quae etiam valent in systemate sequenti. 

2. Etiam permittitur conventionalis bonorum communitas totalis vel 
partialis, quae non solam bonorum unionem efficit, sed etiam 


i. Systema commendari potest in secundis nuptiis, ne proles prioris 
tori damnum patiatur. 

communitatem, ita ut commune dominium fiant viri et uxoris 
(a. 215); unde dissoluta communitate, bona communia dividuntur 
in duas partes aequales (a. 225), nisi aliter statutum sit in pacto 
nuptiali (a. 226). Administrator bonorum est maritus ; aliquando 
etiam uxor, sed tantum ut vices gerens mariti (a. 216). 

3. Separatio bonorum etiam existere potest, ita ut ambo habeant 
plenum dominium et administrationem bonorum suorum (a. 242) : 
maritus tenetur sustentare familiam, sed potest exigere, ut uxor 
illi convenienter subveniat ex bonis suis (a. 246). Oritur hoc 
systema 

a) vel ex pacto nuptiali ; 

b) vel ex lege, et quidem ipso facto collapsus fortunae (a. 182) 
aut mortis alterutrius coniugis ; 

c) vel ex sententia iudicis, pluribus in casibus sec. art. 183-185. 

Articulus III. 

De Dominio Auctorum et Inventorum. 

191. Notiones. — Nomine auctoris venit omnis qui 
proprio ingenio aliquid invenit, cuiusmodi est qui librum 
conscripsit, qui opus artis composuit, rythmum musicum, 
picturam, qui inventum fecit quo artes promoveantur 
industria! es- De ipso quaeritur an et quousque dominium 
suorum operum aut inventorum habeat. 

192. Principia. — I. Unusquisque plenum dominium 
habet in rem et fructus sui ingenii, quamdiu ea publici 
iuris non fecerit, quia proprio labore ea acquisivit ; unde : 

1) Qui manuscripta vel inventa alterius surripit et evulgat, sine 
auctoris licentia, contra iustitiam peccat et ad damna reparanda 
tenetur, quia ius auctoris dupliciter laedit dum ipso invito eivis 
opus edit, atque lucro inde percipiendo eum privat. 

2) Similiter iustitiam laedit et ad restitutionem tenetur ille 
qui conciones aut lectiones auditas scripto excipit easque publici 
iuris facit et evulgat absque concionatoris aut professoris licentia 
explicita aut implicita, qualis ex recepta consuetudine supponi 
potest v. g. pro concionum relatione in ephemeridibus. 

3) Attamen eo ipso quod aliquis publice docet aut concionatur, 
doctrina proposita fit aliquo modo publici iuris ; ideo impedire 
nequit quominus auditores eam faciant suam, pro opportunitate 
ea utantur, vel ad suum privatum usum describant et scriptum 
etiam aliis commodent. 

II. Opere iam edito vel invento publici iuris facto, 
videtur auctor conservare dominium et ius percipiendi 
operis fructus. 

Quamvis enim nonnulli opus evulgatum habeant ut bonum 
commune, quod ab omnibus licite occupari potest, praesertim 

post primam editionem vel in longinqua regione aut quoad 
versiones ; censetur tamen auctor retinere ius quod ex rei natura 
retinere potest, ut aequum est ne privetur fructu sui laboris : 
edendo concedit quidem usum omnibus solventibus pretium, et 
ultra hoc ius suum intendit conservare, nempe dominium operis, 
ius percipiendi fructus et ius ulterius divulgandi. 

III. Quousque in locum et tempus ius se extendat 
auctoris, nequit ex sola rerum natura determinari, sed 
tantum ex prudentum aestimatione, maxime ex interventu 
legislationis nationalis atque internationalis. 

Revera auctoritas civilis — ut extra omne dubium atque 
controversiam est — de iuribus auctorum potest et aliquando 
debet statuere, tum ad delimitanda et protegenda diversa civium 
iura, tum ratione boni communis quod operibus scientiarum et 
artium atque inventis industriae multum iuvatur. 

193. Ius positivum. — Apud excultas nationes ubique 
ius auctorum et inventorum pressius fuit lege determinatum. 
Ita impletis certis conditionibus, ius scriptorum perdurat tota 
eorum vita durante. Praeterea, in Belgio v. g., adhuc 50 annis 
post mortem scriptoris, vel si opus sit posthumum, haeredibus 
reservatur ; quodsi auctor sit anonymus, editor relate ad alios 
reputatur ut talis (1. 22 mart. 1886). In Gallia pariter 50 annis 
post mortem auctoris ; in Hispania per 80 annos ; item in Neer- 
landia per 50 annos, post mortem auctoris, vel si sit anonymus, 
post editionem ; sed post 10 annos possunt versiones fieri in 
alias linguas, exceptis illis in quas auctor vertere concessit ; 
in America, pro 28 annis, sed dein prorogari potest ; in Italia per 
40 annos post i am editionem, ita quod per alios 40 sequentes 
debeatur 5 % de pretio exemplaribus inscripto ; in Helvetia per 
30 annos po?t mortem scriptoris, et in Germania, iam per 50 
annos ; in Anglia 7 annis post mortem vel 42 annis post i ara 
editionem. Viget praeterea pactum internationale, scii. Conventio 
Bernensis, 9 sept. 1886, quae Berolini fuit completa 13 nov. 1908, 
et Romae, 2 iun. 1928, qua fit ut auctores eodem iure extra 
patriam apud alias gentes gaudeant. 

Pro inventis monopolium inventoris in Belgio durat per 
20 annos (1. 24 maii 1854) ; in Neerlandia per 15 annos ; pariter 
in Gallia per 15 annos durare potest. Suntque hac de re conven- 
tiones internationales, factae Parisiis 20 mart. 1883, Bruxellis 
14 dec. 1900, in Washington 2 iun. 1911, et Hagae Comitis, 
6 nov. 1925 ; atque Bernae institutum fuit Officium internationale, 
20 mart. 1914. 

Articulus IV. 

De Dominio Clericoru m. 

194* Notiones. — Clerici bona triplicis generis habere 
possunt : 


i° Bona patrimonialia seu profana et quasi-patrimoniaiia, 
quae ipsis obveniunt a parentibus vel aliis haereditate aut 
donatione, vel quae proprio labore aut industria profana 
acquirunt, artem exercendo a sacro ministerio distinctam, 
v. g. libros scribendo, picturas conficiendo, docendo phi- 
losophiam ; quibus aequiparari possunt illa quae ex 
parsimonia vitae ab honesta sustentatione ex bonis eccle- 
siasticis sibi debita subtrahunt : id enim reputatur fructus 
industriae. 

2° Bona casualia , quae iis obveniunt ratione ministerii 
personalis, et iis immediate a fidelibus traduntur absolute 
et sine restrictione : non tamquam pretium rei sacrae, 
sed ut compensatio expensarum vel laboris extraordinarii 
aut stipendium sustentationis, v. g. stipendia missarum non 
connexarum beneficio; oblationes occasione praedicationis 
vel sacramentorum administrationis ; etiam iura stolae 
(c. 463, § 3) nisi dotem beneficii partialiter constituant, 
ut ea considerare mos non est in nostris regionibus 1 ; 
item distributiones chorales canonicorum, nisi in erectione 
beneficii pro dote assignentur iuxta can.- 1410. 

3 0 Bona ecclesiastica seu reditus qui ratione beneficii 
aut dignitatis ecclesiasticae iis conceduntur ex bonis ipsius 
Ecclesiae et beneficiorum dotibus ; quae proinde imme- 
diate ipsi ecclesiae et solum mediate clericis ratione beneficii 
contingunt. 

195. Principia. — I. Clerici plenum dominium habent 
in bona patrimonialia et casualia. 

Ratio est quia ipsis titulo personali contingunt iisque directe 
tradita sunt. 

II. Clerici ex bonis ecclesiasticis ius habent ad honestam 
et congruam sustentationem secundum illud I Cor. IX, 13: 
« Nescitis quoniam qui in sacrario operantur, quae de 
sacrario sunt edunt ? » ; at ex lege ecclesiastica sub gravi 
obligantur obligatione personali, saltem ex religione et 
charitate, superflua redituum impendere in pios usus. 


1. Quod etiam constat pro Belgio et Gallia ex resp. S. Poen., 19 ian. 
1819 et 9 aug. 1821 ; porro non demonstratur ista responsa recentioribus 
ordinationibus fuisse revocata. 

Ita can. 1473 : « Etsi beneficiarius alia bona non beneficialia 
habeat, libere uti frui potest fructibus beneficialibus qui ad 
eius honestam sustentationem sint necessarii ; obligatione autem 
tenetur impendendi superfluos pro pauperibus aut piis causis, 
salvo praescripto can. 239, § I, n. 19 », scii, privilegio Car- 
dinalium, qui facultate gaudent, « de reditibus beneficiariis 
libere disponendi etiam per testamentum », non tamen de supel- 
iectili sacra (c. 1298). Obligatio derivatur ex intentione Ecclesiae, 
quae etiam a C. Trid. affirmatur, sess. 25, c. x de ref. ; et ex 
intentione donatorum qui pecunias aliaque bona Ecclesiae tradi- 
derunt in pios usus, non in profanos. Est autem obligatio per- 
sonalis quae proinde ad haeredes aut donatarios non transit ; 
clericus faciens fructus suos verum dominium acquirit redituum, 
sed cum obligatione erogandi superflua, quae ex religione saltem 
urget et ex charitate, nam ex iustitia urgere non probatur, uti iam 
discimus ex S. Thoma 1 . Unde non datur obligatio restituendi. 

Ad culpam gravem requiritur quantitas multo maior quam 
pro furto. Aestimat S. Alphonsus, Th. M. 1 . 3, n. 490, et L 4, 
n. 183, notabilem quantitatem esse 20 m partem seu 5 % redituum 
superfluorum, si superflua sint magna. 

196. — Conclusiones practicae. — 1. Clericus, sicut 
quilibet civis, plene disponere potest de bonis quae non sunt 
Stricte ecclesiastica ; attamen ratione status sui debet iis uti 
absque scandalo et servata modestia clericali, strictiusque tenetur 
ad sublevandos pauperes et sustinendas causas pias. 

2. Nisi necessitas immineat providendi pauperibus, potest 
beneficiatus superflua reservare ad pios usus in futurum, dum- 
modo tamen cautionem adhibeat, ne morte praeventus, reditus 
a consanguinitate diripiantur. 

3. In pluribus regionibus bona ecclesiastica quae olim bene- 
ficiatis reditus suppeditabant, iam fere totaliter a gubernio vel 
privatis direpta sunt , pensio autem quae in Belgio, pluribus 
partibus Neerlandiae, Germania, Austria, etc. (et olim in Gallia) 
episcopis, parochis (etiam succursalistis) et canonicis solvitur, 
iuxta declarationes S. Poen. (19 ian. 1819 j 9 aug. 1821 ; 9 ian. 
1823) induit rationem beneficii, attamen plurimum tam modica 
est ut congruae clerici sustentationi per se sola vix sufficiat. 
Sed id non videtur valere de supplementis quae parochis solvuntur 
a municipiis vel fabricis ecclesiae, nec valet de pensionibus senec- 
tutis aut adversae valetudinis quae iis officio iam abdicato ob- 
veniunt ; nec de iis quae vicariis cooperatoribus aut aliis adiutoribu 
solvuntur, qui non habent beneficium. 

4. In aliis regionibus, ut in Statibus Americae Foederatis, 
contributiones fidelium per modum taxae impositae ad susten- 
tationem beneficiariorum, locum tenent bonorum ecclesiasticorum 


1. Quodl. VI, q. 7, a. 12, ad 3 ; II-II, q. 158, a. 7. 

et redituum ; sicut illa quae vi statutorum aut consuetudinis 
dantur parochis ratione tituli, ut tempore Nativitatis aut Paschatis 
in quibusdam locis fieri solet. 

Articulus V. 

De Dominio Religiosorum. 

197. Principia. — Religiosi per se integra servant iura 
in bona interna corporis et animae atque in famam, 
quamvis specialibus obligationibus obedientiae satisfacere 
debeant. Quoad bona externa fortunae vero ligantur voto 
paupertatis ; ratione cuius : 

1) Solemniter professi sunt incapaces dominii privati,ita ut 
bona quae possident nec servare, alia autem nec acquirere 
possint (can. 579, 581, 582) ; possunt tamen possidere in 
communi, nisi ab hoc specialibus suis constitutionibus 
prohibeantur, ut Fratres Minores et Capuccini. 

Ex dispensatione tamen possunt in quibusdam regionibus, ut 
in Belgio, bona acquirere et retinere in particulari, sed solum 
in ordine ad legem civilem (S. Poen., x dec. 1820; et Leo 
XIII, 31 iul. 1878). 

2) Simpliciter professi manent capaces possidendi bona 

v (c. 580, § 1), sed non possunt de iis disponere sine con- 

sensu expresso vel tacito superioris ; consequenter : 

a) ante professionem, debent administrationem bonorum 
suorum cedere cui voluerint, et, nisi constitutiones aliud ferant, 
de eorum usu et usufructu libere disponere (c. 569) ; 

b) in congregatione religiosa, debet novicius, ante professionem 
votorum temporaneorum de bonis praesentibus vel forte obven- 
turis libere condere testamentum (c. 569, § 3), quod votis 
emissis, nequit licite mutare absque licentia sive S. Sedis sive, 
urgente causa. Superioris (c. 583) ; 

c) professi in congregatione religiosa licite non possunt domi- 
nium suorum bonorum titulo gratuito per actum inter vivos 
abdicare (c. 583) ; 

d) professi quicumque quidquid industria sua vel intuitu 
religionis acquirant, religioni acquirunt (c. 580, § 2). 

Magis particularia pertinent ad legislationem canonicam de 
religiosis. 

Articulus VI. 

De Dominio Personarum Moralium. 

198. Notiones. — Persona moralis hic intelligitur ag- 
gregatio plurium in unum corpus morale, quo fiat ut 
bona in communi valeant collective possidere, adeo ut 
iam ad corpus pertineant, non ad singula membra h Quod 
si ab auctoritate legislatoris agnoscitur, civiliter existentiam 
iuridicam obtinet atque diversa iura, et ita fit persona 
iuridica ( rechtspersoon ). 

Ratione finis in quem conspirant, personae morales aliae 
sunt civiles , quae bonum temporale immediate prosequun- 
tur ; aliae ecclesiasticae seu religiosae, quae bona spiritualia 
et aeterna prosequuntur. Item sunt publicae aut privatae, 
prout bonum ad quod tendunt est commune et publicum, 
aut particulare et privatum : ita Status, provinciae, muni- 
cipia societates publicae sunt ; collegia opificum vel socie- 
tates industriales in actuali societatis civilis constitutione 
sunt privatae. 

199. Principia. — I. Societates publicae civiles ipso 
iure naturali existunt et ius possidendi bona habent. 
Homines enim societatis publicae adiutorio indigent, et 
societati necessaria est possessio permanens bonorum ad 
consequendum suum finem. 

Dominium reipublicae, ratione bonorum, distinguitur duplex : 

a) dominium publicum constans ex iis quae inserviunt usui 
publico nec possunt esse obiectum dominii privati, uti sunt 
viae publicae, flumina, littora maris, arces munitae, aliaque 
huiusmodi (C. C., a. 538, 540) ; 

b) dominium Status privatum seu nationale constans ex bonis 
privatis quae respublica possidet quaeque alienari possunt et 
privatis obvenire, uti sunt loca a mari relicta, insulae efformatae 
in fluminibus navigabilibus, bona immobilia quae domino carent, 
haereditates derelictae, viae suppressae aut alia quae desinunt 

1. Definitio etiam verificatur de fundationibus, ut dicunt, directis 
seu de bonis datis ad opus seu finem destinatum : tunc possident col- 
lective omnes in quorum favorem fundatio erigitur, v. g. omnes cives 
urbis si de fundatione charitativa agitur. Nec obstat quod persona 
collegialis existere possit sine ullis membris, quia id est fictio iuris : 
fingitur scii, perdurare ut non indigeat nova erectione, si membra 
advenerint. 

esse dominii publici, sylvae aut aedificia publica quae penes 
gubernium sunt. Quae distinctio, servata proportione, valet de 
dominio provinciarum et municipiorum. 

II. Societates privatae ex libero civium consensu effor- 
mari possunt atque bona possidere. Hominibus enim ius 
naturale est consociationis ad finem privatum bonum ho- 

1 nestujn 1 quodsi ad hunc finem necessaria sit possessio 
bonorum, haec etiam valent collegialiter possidere. 

Non ergo a Statu tales societates esse habent aut ius possidendi ; 
nec a Statu prohiberi possunt aut restringi, aut conditionibus 
variis subiici, nisi ratione boni communis in quantum necesse 
est. Quamvis tamen facilius erunt rationes interveniendi in istis, 
quam in dominiis privatorum. 

III. Ecclesia non solum de iure naturae sed ex iure 
divino a suo fundatore Christo, independenter a Statu, ius 
habet possidendi bona temporalia, quia necessarium est ad 
suum finem. Quod probatur in tr. de Ecclesia 1 , et enun- 
tiatur can. 1495 et 1499. 

Aliae autem societates religiosae minores dependenter a po- 
testate ecclesiastica existere possunt atque capacitate possidendi 
gaudere (ibid.), quarum aliae sunt collegiales personarum, aliae 
non collegiales, quales sunt beneficia. Ita ad normam can. 100 : 

* § x. Catholica Ecclesia et Apostolica Sedes moralis personae 
rationem habent ex ipsa ordinatione divina, ceterae inferiores 
personae morales in Ecclesia eam sortiuntur sive ex ipso iuris 
praescripto (uti Religiones vel domus religiosae), sive ex speciali 
competentis Superioris ecclesiastici concessione data per formale 
decretum ad finem religiosum vel charitativum. 

§ 2. Persona moralis collegialis constitui non potest, nisi ex 
tribus saltem personis physicis, 

§ 3. Personae morales sive collegiales sive non collegiales 
minoribus aequiparantur ». 

200 . Conclusiones. — 1. Certum itaque est Ecclesiae ius 
plenum et a Statu independens possidendi bona temporalia. Id 
tamen non ubique formaliter agnoscitur a Statu, quamvis saepius 
possint catholici uti generali legislatione circa societates. In 
Belgio, agnoscitur ius dominii ecclesiae cathedrali, fabricis eccle- 
siarum parochialium et seminariis dioecesanis. 

2. Ex philosophia morali constat societates publicas iure 
naturali existere et bona possidere ; lege autem civili istud 


1. Cfr. prop. Wicleff 10, 32, 33. 34. 35. 36 damn- ; C. Trid. 
sess. 22 de ref. c. n ; Pius IX, in bulla Apost. Sedis; Syll. prop. 26 et 27. 

dominium confirmari, protegi et recte ordinari debet. Proinde 
non magis licitum est bona publica subripere quam bona priva- 
torum ; quoad bona communia vero quibus cives frui possunt, 
conditiones ab auctoritate legitima statutae servari debent ut 
hoc modo iura omnium integra maneant. | 

j 

3. Societates etiam privatae facultate bona possidendi sicut iure 
existendi a natura donantur. Ideoque Status illud ius neque j‘ 
tollere neque restringere potest, nisi in quantum bono communi 
exigatur. Status enim ad bonum civium promovendum, non ad 
privatam activitatem destruendam existit ; quapropter lege civili 
pqtius promoveri quam reprimi debent societates privatae, j 
dummodo ab illis absit quidquid cum moralitate, cum iustitia, 
cum reipublicae salute aperte dissideat. Ita Leo XIII, enc. 
Rerum novarum. 

I11 Neerlandia, Austria, Helvetia, Anglia, St. Foed. Americae 
leges commodae sunt societatibus effortnandis et agnoscendis ; 
item in Germania ius corporativum valde evolutum est, sed 
sola lex capacitatem societatibus religiosis conferre potest. In 
Hispania et Lusitania, auctoritas legis intervenire debet ut con- 
stituatur persona moralis. In Gallia, lex civilis personis moralibus 
agnoscendis valde difficilior est, praesertim pro religiosis. 

In Belgio agnoscuntur societates lucri causa institutae (C. C., 
a. i832-i834)praesertim commerciales (C. Com. t. IX), uniones 
professionales (1. 31 mart. 1898), imo ex lege recenti 27 iun. 1921 
etiam societates non ad lucrum institutae. 


QUAESTIO QUINTA. 

DE ACQUISITIONE IURIS ET DOMINII. 

201. Status quaestionis. — In praesenti quaestione 
agitur, uti patet, de dominio bonorum ab ipso homine 
distinctorum, quae sunt vel effectus suarum facultatum 
et operationum, vel bona externa fortunae. Modus autem 
acquirendi dominium est diversus secundum titulum .Titulus 
est causa ex se apta ad conferendum dominium : consistit 
in aliquo facto legis auctoritate munito quo res acquiritur, 
nam ex lege habet quod sit titulus dominii, cum omne ius 
ex aliqua lege oriatur. 

Modi alii sunt primaevi seu originarii (oorspronkelijke), 
quibus in origine generis humani acquisita fuerunt prima 
dominia et iuxta quos prima divisio rerum facta est, 
quando nondum aliquid possidebatur : sunt effectio (seu 
labor) quantum ad fructus operationum humanarum intellec- 

tualium et corporalium, et occupatio , quae aliquem la- 
borem includit, quantum ad bona externa 1 ; — alii omnes 
modi sunt ab istis, quos supponunt, derivati ( afgeleide ), 
sive sint legales quia oriuntur aut ex lege naturali et ex 
natura rerum, uti inventio, et saepius accessio, aut ex lege 
positiva, uti praescriptio, sive sint conventionales ex libera 
conventione hominum, uti successio et contractus. 

Nostris autem temporibus, quia non amplius agitur de 
j prima acquisitione rerum, primaevi seu originarii vocantur 
I illi modi quibus ius et dominium simpliciter acquiritur, scii, 
res nullius quae nunquam habuit dominum vel saltem 
actu non habet aut habere cessat : sunt principaliter 
occupatio et labor, quibus adnectitur ex natura rei : in- 
ventio et accessio, et ex lege civili : praescriptio ; derivativi 
autem dicuntur illi quibus transfertur dominium, scii, res 
quae est sub aliquo dominio et ius ad illam transmittitur 
in alium, et dominium alicuius rei derivatur ab uno in 
alium : sunt successio et contractus. 

De modo acquirendi dominium in effectus et fructus 
laboris intellectualis et corporalis nihil speciale occurrit 
dicendum ; unde agendum est de solis modis acquirendi 
dominium in res externas. Modi autem derivati inspiciuntur 
in tertia sectione partis tertiae tractatus, ubi de contractibus; 
unde dicemus de solis modis primaevis scii. i° de occupa- 
tione {toeeigening) ; 2 ° de inventione (ontdekking) ; 3 0 de 
accessione ( aanzvas of natrekking); 4 0 de praescriptione 
(veraring). Labor autem ad unum ex praecedentibus 
reducitur : quando versatur circa rem propriam, ad ius 
accessionis ; si circa rem alienam, ad contractum refertur ; 
si circa rem nullius, praesupponit occupationem et in 
ea includitur. 


202. Res acquirendae diversae distinguuntur : 

1° vacantes 2 (onbeheerde goederen), quae dominum nun- 


1. Ita etiam Pius XI, in encycl. Quadragesimo anno , 15 maii 1931» 

II, 1 in fine. . , 

2. Ita Noldin, Van Roey, Prtlmmer, etc. Omnino conformiter aa 
ius gallicum, art. 539 C. C. qui distinguit inter bona vacantia et res 
nullius — 1 ac successiones derelictas aut bona defuncti sine haerede, r. 
contra alii sola haec ultima bona vocant vacantia. 

Summa Theologiae Moralis II. — 14 

quam habuerunt, sive animatae sint uti ferae in sylvis, 
sive inanimatae uti gemma in fundo maris ; 

2° derelictae ( verlaten goederen ), quae dominum habue- 
runt, actu autem non habent, quia dominus actualem 
detentionem rei aliquo modo a se abdicavit, uti thesauri 
olim absconditi, fructus qui messe peracta relinquuntur, ! 
bona defuncti qui non instituit haeredem vel quibus hae- 
redes renuntiaverunt ; 

3 q amissae seu deperditae ( verloren goederen ), quae do- 
minum etiam actu habent, sed ignotum vel incertum, quia, 
nolente domino, ex eius possessione exciderunt, uti annulus 
aureus in platea repertus. 

Articulus I. 

De Occupatione. 

203. Occupatio est realis apprehensio rei quae nullius 
est , animo eam faciendi suam. Quatuor proinde requiruntur 
conditiones ut occupatio sit legitimus acquirendi modus : 
duae ex parte obiecti : a) ut res sit capax dominii privati, 
i. e. non communis (ut aer) nec spectans dominium pu- 
blicum (ut viae maiores) ; b) ut res occupata sit nullius, 
sive vacans sive derelicta : si enim legitimum habeat 
dominum, occupatio illius, domino rationabiliter invito, 
iniusta est ; — duae ex parte subiecti, scii, c) ut facto 
voluntario et externo res vere et realiter apprehendatur 
(non sufficit intentio capiendi) ; quae apprehensio tamen 
physica (circa res mobiles) vel moralis (voluntatem 
exterius manifestando) esse potest secundum rei natur am 
vel consuetudinem aut leges civiles : aliter fera occupatur, 
aliter sylva, aliter pratum ; d) ut occupans animum habeat 
rem faciendi suam , et ut hic animus exterius manifestetur ; 
secus enim neque cognosci neque probari potest nec proinde 
alios obligare. Non ergo sufficit, ut quis dominium acquirat 
loci, domus, aut vestis, quod habeat intentionem per 
locum transeundi, aut in domo per aliquot dies pernoc- 
tandi, aut vestem quam sumit domino reddendi ; ut 
possit apprehensio fieri ad stabilem possessionem requi- 

! ritur signum ceteris notum et perdurans rei impressum, uti 
i cultura terrae, vel sepes circumducta. 

Cum iam paucae sint omnino res nullius, ac plerumque a 
lege civili determinetur cuiusnam sint bona vacantia 1 , hodie 
valde limitatur ius occupationis ; sunt tamen adhuc variae occu- 
pationes quarum praecipuae sunt : 1) occupatio animalium per 
venationem, aucupium, et piscationem ; 2) extractio fodinarum ; 
3) lignatio et pastio ; 4) etiam aliquatenus apprehensio praedae 
durante bello. 

204. I. Occupatio animalium triplex genus respicit 
diversum. Distinguuntur : 

a) fera seu sylvestria, quae indole sua ab humano 
consortio naturaliter abhorrent et sub nullius dominio 
solent esse constituta, nec industria humana in domi- 
nium adduci potuerunt, et ideo vi naturali libere va- 
gandi fruuntur ac dominum non habent, uti leones, 
aquilae, vultures, cervi, lepores, pisces, etc. ; 

b) mansuefacta seu cicurata, quae ex indole refugiunt ab 
humano consortio et per se in libertate vivunt, sed indus- 
tria humana privantur libertate et sub perfecto dominio ho- 
minis fuerunt redacta, quales sunt columbae ad columba- 
rium redeuntes, apes in alveari, cuniculi in leporario, et ferae 
aut pisces xn locis inclusi, e quibus evadere nequeunt ; 

c) mansueta seu domestica quae ex indole sua inclinantur 
ad humanum consortium in domesticitatem, et hominum 
societati ita assuefacta sunt, ut a potestate domini ixon 
aufugere, sed domesticis usibus inservire soleant v. g. oves, 
boves, equi, gallinae, canes, etc. 

205. De occupatione ferarum principia attendenda : 

1 . Animalia fera seu sylvestria quae nativa sua libertate 
gaudent fiunt primi occupantis : sunt enim res nullius, 
ideoque fiunt primi captantis seu occupantis ; occupantur 
autem quando in potestate hominis ita constituuntur ut 
mor aliter evadere nequeant. 

2. Quae libertatem suam recuperaverint, iterum nullius 

1. Ius civile hodiernum tamen etiam cognoscit occupationem et 
inventionem. Ita v. g. codex gallicus, a. 715 et 716. Sed cum variis 
subiaceat modificationibus, ideo de ea non fit mentio ubi modi domi- 
nium acquirendi indicantur (a. 711 et 712I. 

sunt, quia abrumpitur unicum vinculum quo cum domino 
connexionem habent ; libertatem autem recuperasse cen- 
sentur quando evaserunt et dominus ea non amplius 
prosequitur nec recuperare intendit, aut ipsi non sit 
probabilis spes ea recuperandi, quia consecutio facta est 
moraliter impossibilis . 

3. Animalia sylvestria non pertinent ad dominum fundi, 
nisi fundus ita clausus sit ut moraliter evadere nequeant, 
et simul non sit valde amplus ita ut aeque difficulter ca- 
piantur ac in loco non clauso : in his conditionibus a 
domino iam sunt moraliter capta. 

Hinc a) fera ita vulnerata vel laqueo irretita ut evadere nequeat, 
iam est sufficienter occupata, et nequit ab altero iuste appre- 
hendi aut retineri ; 

b) fera vulnerata aut irretita quae evadere potest aut quam 
venator prosequi desiit, sua libertate gaudet et potest a primo 
captante retineri ; 

c) attamen fera vulnerata quae fugit in alienum fundum, si ex 
iure civili dominus fundi prohibere possit ne venator feram ibi 
capiat 1 , etiam probabiliter potest capi a domino ; si nihilominus 
ibi capiatur a venatore, certo huius est, — nisi alicubi lex civilis 
occupationem invalidaret ; 

d) qui venatu;: i n fundo perfecte clauso, peccat contra iustitiam 
commutativam, quia animalia potius furatur quam occupat ; 
et restituere tenetur saltem secundum spem capturae et lucri 
cessantis, quae dominus expectare poterat, seu pro animalibus 
quae ipse dominus secus capere potuisset ; et simul reparare omnia 
damna exinde fundo illata ; — qui vero venatur in fundo aperto, 
non tenetur restjtuere, nisi aliquando per accidens damna fundo 
intulerit ; 

e) pisces qui in mari vivunt vel in fluviis maioribus sunt primi 
occupantis quia libertate gaudent; qui autem in fluviis minoribus 
aut in stagnis (nisi sit lacus valde magnus), pertinent ad riparum 
dominos, a quibus facile captari possunt. 

206. De occupatione animalium mansuefactorum 
principia attendenda : 


1. Ita v.g. ius gallicum et belgicum. — Secundum ius anglicum, animalia 
sylvestria ad dominum fundi pertinent in quo exagitata et occisa sunt ; 
si in uno agro exagitata et in altero occisa sint, primus dominus praefer- 
tur, si animalia vindicet. Iure americano, animalia sylvestria pertinent 
ad dominum agri in quo sunt vel occiduntur ; in uno agro exagitate 
et in altero occisa pertinent ad venatorem, sed iste debet utriqua 
satisfacere pro usurpatione agri ; fugitiva vero ut derelicta habentur, 
nisi dominus ea mox prosequatur. Iure hispanico, ex art. 37 legis 
t8 maii 1902 de venatione, lepus occisus in campo alterius est occi- 
soris ; ex art. 38 autem dividitur si ab uno suscitetur ab alio occidatur. 


1 . Animalia mansuefacta seu cicurata per se manent in 
dominio illius qui ea legitime possidet et custodit, et apud 
quem manere aut ad quem redire consueverunt, quia 
eo ipso eius potestati subiecta sunt. 

2. Attamen si libertatem obtinent, sunt res nullius et 
fiunt primi occupantis ; libertatem autem recuperarunt 
quando custodiam evaserunt et consuetudinem revertendi 
definitive amiserunt: ita v.g. columbae, pisces, cuniculi per 
notabile tempus non redeuntes ; quia eo ipso abrumpitur 
vinculum quo constringebantur domino. 

3. Iniustum est illa mediis iniustis, uti fraudibus et 
artificiis, a domino avertere et ad se attrahere, ad ea ca- 
pienda, aut ea viplenter v. g. reclusione detinere. 

Hinc a) iniustitiam committit evidenter ille qui pisces capit 
ex vivario, ostreas ex parco, feras et volucres ex locis conclusis ; 

b) columbae quae ita in alienum columbarium sese recipiunt 
ut animum redeundi amiserint neque a domino tempestive recla- 
mantur, transeunt in dominium alterius ; iniuste tamen fraude 
et artificio (v. g. appositis retibus vel laqueis aut pabulo valde 
exquisitiore quam soleat dari) in proprium columbarium alienae 
allicerentur et ibi detinerentur ; 

c) si autem columbae alienae agris graviter nocent nec facile alio 
medio damnum averti potest, per se licitum est eas occidere et ius- 
tam compensationem exinde sumere, praesertim si dominus igno- 
retur aut difficulter tantum moneri possit; nisi domino inferretur 
damnum notabiliter maius. Tempore autem sementis et messium 
ex lege civili praesumuntur graviter nocere ( 1 . 4 aug. 1789) 5 

d) apes quarum examen effugit, iure naturae et civili manent 
sub potestate domini quamdiu non desinit illas sequi vel repetere ; 
si cessaverit, sunt primi occupantis, vel hoc deficiente, eius qui 
proprietatem vel usum habet illius loci in quo resedit examen. 
Ita lex belgica in Cod. rur. 7 oct. 1886, a. 14. Domino non 
prosequente, iure germanico censentur res nullius et fiunt 
primi occupantis ; e contra iure gallico pertinent ad dominum 
fundi ; iure helvetico manent domino, nisi coniunxerint se alte- 
rius alveario ; iure italico et hispanico, nisi intra duos dies do- 
minus eas fuerit prosecutus, fiunt possessoris fundi capientis 
et retinentis, et pro cicuratis, post 20 dies. 

207. De occupatione animalium domesticorum 
principia attendenda : 

Animalia domestica, etiamsi e custodia abscesserint et 
longe aberraverint, manent sub dominio illius ad quem 
pertinent : ex naturali enim indole nativam libertatem 
non habent, et ideo sunt obiectum permanentis dominii ; 

et manent constituta intra moralem potestatem domini, nec 
abrumpitur morale vinculum quo cum domino constrin- 
guntur quamdiu ea recuperare non sit impossibile. 

ji Hinc a) si amissa fuerint, de se restituenda sunt domino, v.g. 

ovis longe aberrans, etiamsi ab interitu erepta fuerint industria 
occupantis v. g. ex naufragio aut incendio ; 

b) mortua, aut partim destructa sunt domino reddenda, v. g. 
gallina a cane, ovis a lupo arrepta ; 

c) si damnum inferant, id compensare tenetur eorum dominus 
(C. C., a. 1385) ; imo possunt occidi a domino fundi, quamdiu 
sunt in ipso fundo, si non aliter praecaveri possit damnum et 
istud sit notabile 1 . 

208. De violatione legis civilis circa venationem 
aut piscationem animadvertendum : per se probabiliter non 
peccare illum qui contra solam legis civilis prohibitionem in 
locis apertis venatur vel piscatur, v. g. si facultatem venandi 
non proemerit, vel venetur tempore aut instrumento prohibito : 
non quidem contra iustitiam commutativam, quia occupat rem 
nullius ; neque contra obedientiam aut iustitiam legalem, quia 
consuetudine tales leges considerantur ut mere poenales, utpote 
quae solum externum regimen et ordinem respiciunt, nec de con- 
traria legislatoris intentione sufficienter constat, saltem in multis 
regionibus 2 . Per accidens tamen talis venatio potest esse illicita 
et quandoque iniusta : 

1) illicita, ratione status personae venantis, ut religiosi, aut 
clerici (cui prohibetur venatio clamosa) ; ratione periculi cui 
venator se exponit v. g. sanitatem exponendi, negligendi rem 
familiarem, graves poenas incurrendi cum detrimento familiae, 
(et tunc est contra charitatem erga se et suos) ; ratione intentionis 
v. g. quia paratus est violenter resistere illis qui ex officio legem 
applicare tenentur, ac vulnerare aut occidere custodes sylvarum 
(et tunc iniusta est intentio ) ; 

2) iniusta, ratione damni quod infertur domino fundi v. g. 
destruendo segetes, vel damni quod infertur illi qui ius venandi 
proemerit v. g. per venationem nimis frequentem vel intem- 
pestivam: tunc enim ius fit notabiliter vilius. Quo casu venator 
restituere debet, non quidem totum valorem animalium capto- 
rum, quia qui emit ius venandi non est dominus animalium, 
sed solum acquirit ius venandi impune, at secundum spem cap- 
turae quam habuisset ille ad quem pertinet ius venandi. 

209. II. De occupatione fodinarum, praesertim car- 
bonis fossilis et venarum metalli, multi ex Scholasticis do- 

1. Ita in Belgio, etiam pro cuniculis et apris, ex a. 6 et 7 legis de 
venatione. 

2. Nisi, ut videtur, pro Germania, quia art. 958 cod. germ. venatori 

illegitimo denegat acquisitionem dominii. 

cuerunt illas ex iure naturae pertinere ad dominum fundi 
quia sunt pars accessoria fundi, cum iste non consistat in sola 
superficie, sed in tota profunditate, imo usque ad centrum 
terrae, adeoque dominus fundi habet potestatem inde 
fructus percipiendi. Contradicunt tamen plures, ut D. Soto 
et Lessius, pro venis metallicis, et hodie iurisperiti omnes, 
qui potius habent res subterraneas ut res nullius quae 
fiunt primi occupantis, saltem si non prope superficiei sed 
profundius sunt inclusae. Et sane qui occupat superficiem, 
non videtur eo ipso sufficienter apprehendisse totam pro- 
funditatem subterraneam 3 . Quod spectatis necessitatibus 
hodiernis industriae humanae atque conditionibus quibus 
fodinae ad utilitatem hominum valeant perfecte inservire, 
adhuc melius intelligitur. 

Nam 1) multae sitae sunt sub terra ita alte ut quibusdam 
in locis distent a superficie plus quam 1000 metris ; et 
ideo ubi proprietates superficiei aliquantulum sunt divisae, 
vix potest discerni cuinam determinatae parti superficiei 
respondeant. 

2) Illarum venarum directio et extensio est ita irregularis 
et incerta, ut nova inde exsurgat difficultas eas referendi 
ad partem superficiei quae iis respondet, atque plurium 
venarum simultanea usucapio necessaria habeatur. 

3) Multa scientia magnisque expensis opus est ut 
usucapiantur, quarum vix sunt capaces domini particulares 
illarum superficiei partium quae venis respondent. 

4) Earum usucapio valde potest conferre bono publico, 
eo quod ad tale bonum plurimum hodie refert ut facile 
et copiose habeantur metalla et carbo fossilis. 

5) Pericula plura inhaerent usucapioni istarum venarum, 
tum pro usucapientibus tum pro aedificiis superficiei ; 
quod postulat interventum publicae auctoritatis. 

Quae si prae oculis habeantur, non videtur confici 

1. « Venae quae ima latent terra ita ut intacto solo exerceri possint, 
re ipsa non ideo occupantur quod in solo aedificaveris vel agnim ceperis 
colere. Neque enim his dominaris neque aliquam huiusmodi utilitatem 
et re percipere cogitasti. Sunt ergo res nullius, donec fodiendo effeceris 
Ut ad istas venas tua pateat occupatio ». Ita Vermeersch, Quaestiones 
de Iustitia, n. 218. — Aliis non videtur aequum rem pretiosam, ut venam 
auri, tamquam partem accidentalem rei multo minoris pretii considerare. 

argumentum, ex quo certo concludatur iuxta ius naturae 
dominum istarum venarum esse vel Statum, vel inven- 
torem, vel dominum superficiei cui correspondent venae, 
imo nec illum qui eas occuparet simulque media haberet 
sufficientia ad optimam usucapionem. Unde res videtur 
potius determinanda iure humano positivo, spectato bono 
publico h Quodsi tam multis Scholasticis arriserit sententia 
quae tenet ius naturae tribuere dominium domino fundi, 
hoc inde procedit quod prae oculis plurimum habuerunt 
venas quae non multo distabant a superficie quaeque pote- 
rant considerari quasi pars integralis fundi. 

Speciminis gratia, in Belgio, lex civilis quae, 21 apr. 1810 
condita, 2 maii 1837 et 5 iun. 1911 fuit perfecta, distinguit inter 
fodinas ( mines ; mijnen, bergstofwerk, bergwerk ), — et stratus 
metallicos ab alluvione adductos (minier es; ertsgroef),- — ac lapi- 
dicinas et terras combustibiles ( carrieres et tourbieres; steen-, 
kalk-, zand-, mergelgroef, en veenderig, veengrond of turfland) quae 
ambo sunt in superficie. 

A. Quoad lapidicinas et terras combustibiles , lex confirmat ius 
naturae, secundum quod pertinent ad dominum fundi in cuius 
superficie inveniuntur (a. 81-83). 

B. Quoad stratus metallicos ab alluvione adductos, confirmat 
ius domini fundi ipsius in quo iacent ; attamen propter bonum 
commune, quaedam particularia statuit : 

1) nequeunt usucapi sine permissione Status (a. 57) ; 2) si 
fornaces circumstent ad metalla liquefacienda, tenetur dominus 
fundi ad usucapiendos stratus metallicos postquam rem auctoritati 
declaraverit. Quodsi ipse non usucapiat, fornacium rectores 
possunt, monito domino et mense post monitionem elapso, et 
auctoritate de re certiore facta, stratus usucapere ; si tamen 
segetes existant in fundo, rector fornacis tenetur expectare donec 
fundi dominus segetes collegerit (a. 59, 60, 61). At indemnitas 
congrua agnoscitur domino (a. 66). 

C. Quoad fodinas proprie dictas, lex regimen speciale constituit 
circa dominium in venas metalli et carbonis fossilis. In tali 
regimine apparet Status quasi tutor boni communis, ne id 
detrimentum accipiat ex ignorantia vel cupiditate privatorum ; 
unde ipse tribuit concessionem dominii ad usucapionem fodi- 
narum iis quos iudicat ad hoc magis aptos (a. 14 et 16) ; ag- 
noscit tamen lex, ut aequum videtur, aliquid iuris tum inventori 
(a. 17), tum Statui (a. 33), tum maxime domino fundi (a. I7h 


1. Haec conclusio confirmatur ex historia legislationis : nulla enim 
constans apparet legislatio determinans cuinam sit dominium. Unum 
tantummodo apparet, scii, ubique et semper fuisse tributam Statui Seu 
principi ingerentiam in administratione venarum "metalli et carbonis. 

qui etiam ceteris paribus habet praeferentiam concessionis (a. 11 
legis 1837). Et quidem : 

1) antequam concedatur ab auctoritate publica usucapio venae, 
ut dominus habetur ipse dominus superficiei, qui proinde gaudet 
iure effossionis, conformiter ad Cod. Civ., a. 552 (a. IO et. 12) i 

2) si ille cui concessa est usucapio, praetergrediens limites 
concessionis, perveniat sub fundo alicuius, tenetur huius domi- 
num indemnem facere ; 

3) concessionarius qui indebite extrahit sub fundo alicuius, 
debet totum quod extraxit illi refundere, deductis usucapionis 
expensis ; 

4) si sub fundo alicuius, concessionarius extrahat materiam 
quae non includitur in concessione, debet solvere indemnitatem 
domino superficiei ; 

5) ex decreto concilii venarum metalli et carbonis ( conseil 
des mines) diei 17 mart. 1848, vena non concessa est extra com- 
mercium, hoc sensu quod non potest esse obiectum venditionis 
aut conventionis alicuius, quae eam separet a superficie. 

Concessio autem creat quoddam dominium novum a superficie 
distinctum, capax subeundi hypothecas, perpetuum, transmis- 
sibile et inviolabile, sicut cetera dominia (a. 7 et 11). Onera 
tamen specialia imponuntur huic dominio, nam tum Statui (a. 33), 
tum domino superficiei (a. 42 ; et a. 9 legis 1837) debetur duplex 
retributio : alia fixa, alia proportionata quantitati metalli aut 
carbonis extracti ; item inventori, si ipse non obtinuit conces- 
sionem alicuius fodinae, etiam debetur indemnitas (a. XX legis 
1837). Item damna reparanda sunt quae in aedificiis, agris, 
laboribus industrialibus obveniunt dominis superficiei, ex operibus 
ad usucapionem factis (a. 15 et 43-45). 

210. III. De lignatione et pastione i. e. de collectione 
ramorum aridorum in sylvis et herbarum in pascuis, dicen- 
dum : 

i° Si sylvae et pascua habent suos dominos privatos aut 
locatarios, nullum alium posse iis frui, invito domino, sine 
iniustitia ; attamen : 

a) Aliquando, dominus de hisce non curat, v.g. si in vastis 
sylvis ligna tantum arida, genistas et vepreta ac similia 
parva ligna virida quae spinis assimilantur colligant paupe- 
res, aut ducant sua animalia ad pascendum ea quae dominus 
non est collecturus nec suis animalibus in pabulum da- 
turus. Caveant tamen ne damnum inferant lignis viridibus C 


1. Ipsi sedulo cavere debent i° ne ligna viridia arefaciant secando 
radices ; 2 0 ne parvas seu iuniores arbores succidant : inde enim magnum 
detrimentum orietur si alia arbor non substituatur ; 3 0 ne auferant 
arbusculas in serie plantatas, praesertim iuxta viam publicam : saepe 
enim difficile est alias similes invenire. 

b) Ex consuetudine aliquando existere vagam pastionem, 
i. e. ius pascendi greges in quocumque praedio non con- 
cluso (per aquam, murum, ferrum), post collectas segetes 
seu primas herbas, vel a determinato tempore ad deter- 
minatum tempus ; tunc consulendae sunt locorum con- 
suetudines quae habent vim legis. Ita cod. rur. belg. 
7 oct. 1886, a. 23-28. 

2 0 Si sylvae et pascua pertinent ad communitatem, nec 
aliis fuerunt locata, frui potest quivis civis loci secundum 
consuetudines locorum, quae etiam lege consecrantur. Ita 
cod. rur. 1 . c., et Cod. sylv. belg. 19 dec. 1854, art. 82 
et 84 sq. 

Leges istae tamen censentur mere poenales, nisi ubi 
notabile damnum prohibent causandum communitati vel 
tertio, ut in praxi facile fieri potest. 

211. IV. De occupatione praedae factae in bello 
iusto, dicendum : 

i° occupari posse bona publica (v. g. arma) ab hoste 
relicta aut violenter ablata ; occupationem autem fieri posse 
non a privatis militibus in proprium commodum, sed 
secundum legem vel iussionem ducis et in bonum publicum, 
nam praeda facta non pertinet ad singulos milites sed ad 
gubernium ; 

2° secundum ius naturae directe auferri et occupari posse 
etiam res privatas hostium (non bona Ecclesiae, nec hos- 
pitum aut advenarum) ; secundum conventionem iuris 
positivi tamen hodie in bello terrestri non esse licitum, 
quia bellum non geritur contra simplices cives et privatas 
personas sed contra totum regnum, nisi per accidens ut 
si quis privatus vel pagus hostilitatem exercuisset ; 

3 0 nihilominus ex auctoritate ducum posse fieri requi- 
sitiones e bonis privatorum, sed secundum certos limites ? 
conformiter ad conventionem Haganam, dominis tamen 
debite retribuendo. 

Hinc a) milites non possunt sibi retinere nisi ea quae sibi 
per legem aut concessionem ducum tribuuntur, et modo evidens 
non sit belli aut concessionis iniustitia ; 

b) extra casum necessitatis singuli milites nec alimenta ad 
manducandum propria auctoritate possunt ab hostibus eripere ; 

c) quae privata auctoritate usurparunt vel rapuerunt aut 
destruxerunt, si sint notabilis valoris, sub gravi tenentur restituere 
iis qui damnum passi sunt, vel, hisce ignotis, superioribus 
(episcopis, magistratibus) qui ea bona locorum pauperibus 
distribuent ; nisi tamen post bellum principes invicem condona- 
verint damna iniuste illata. 

212. Animadversio. — Bene animadvertit P.Vermeersch : 
ex natura rei, praescindendo a legis civilis determinatione, non 
sufficere solam occupationem in quantum manifestat voluntatem 
habendi rem, quia tunc melius sufficeret edictum publicum sine 
occupatione et quia talis voluntas etiam manifestissima per se 
non attingit rem, nec proinde stabili vinculo eam cuipiam devincit. 
Requiritur ergo occupatio vera , non tantum legalis, qua res pro 
natura sua demonstratur alicuius subiecfa potestati vel ipsi 
serviens ad usum exclusive proprium. 

a Nec felicius alii ipsum laborem statuunt factum primigenium. 
Nam, vel operam intelligunt eam qua res speciem mutat : at 
quo titulo tunc multae res quae de se a natura sunt nostris 
usibus aptatae (cogites fructus, animalia, aurum casu inven- 
tum, etc.) privatum ingrediuntur dominium? Vel ea iam ipsi 
contenti sunt opera quae omni occupatione continetur : et quid 
tunc formaliter praestet labor, non demonstratur. Atque, in 
universum loquendo, sui quemque laboris fructum acquirere 
non ambigitur ; sed praeterea ex labore nihil formaliter concludi 
potest. Quare ipsi qui laborem pro titulo habent, si de ratione cur 
ita iudicent interrogentur, non possunt arguere nisi ex connexione 
quae per laborem inducitur inter rem et artificem : ita ut tan- 
dem aliquando alteram formaliter appellent causanl»(o. c., n.215). 
Labor scii, materialiter idoneus est inducendae huic destinationi, 
formaliter non prodest, nisi quia modus est rem subiiciendi vel 
in usus proprios convertendi. 

Articulus II. 

De Inventione. 

213. Inventio differt a stricte dicta occupatione : 1° oc- 
cupatio enim supponit et includit animum sibi acqui- 
rendi rem occupatam, inventio autem dicit tantummodo 
rei detectionem aut ad summum eius apprehensionem ; 
2° occupatio est etiam et praecipue de rebus quae nun- 
quam fuerunt alicuius, inventio solum de iis quae habue- 
runt dominum sed cessarunt esse in detentione eius. 

Male igitur a quibusdam definitur quaedam occupatio 
rei alicuius de facto a domino separatae ; sed definienda est 
detectio seu in lucem productio rei alicuius de facto a domino 
separatae. Dicitur : 

1) detectio, et non realis apprehensio et occupatio, quia 

fieri potest per apprehensionem mere intentionalem solo 
aspectu, scii, videndo rem, imo per solam rei mani- 
festationem et in lucem productionem, scii, eam (per se 
vel per alios ad hoc conductos) visibilem reddendo ; 

2) rei de facto a domino separatae vel ita ut in eam retineat 
dominium (res amissa ), vel ita ut non amplius sit dominus 
(res derelicta), sive, quia dominus mortuus est sine haerede, 
sive quia suo dominio renuntiavit, sive quia non amplius po- 
test probare suum dominium et tunc res vocatur thesaurus. 

214. I. De inventione thesauri. — Thesaurus inter 
bona derelicta specialem mentionem meretur, qui defini- 
tur : res quaecumque abscondita vel infossa quam nemo potest 
probare esse suam et quae fortuito casu invenitur 1 (C t C., 
a. 716). Dicitur : 

i° res quaecumque, sive a multo tempore sive recenter 
fuerit abscondita, sive sit pecunia, sive alia res quaecumque 
mobilis, sive pretiosa, sive vilis, dummodo pretio aestima- 
bilis, v. g. gemma annuli, documenta, vasa pretiosa 2 , etc. 

2° abscondita vel infossa : si enim in aperto est, non est 
thesaurus sed res amissa vel simpliciter derelicta. Porro 
requiritur ut abscondita fuerit manu hominis, vel si fortuito 
eventu naturali v. g. terrae motus vel eruptionis vulcani 
fuerit cooperta, saltem facto hominis ibi fuerit deposita, sive 
in re immobili ut in agro, sive in re mobili ut armario, 
vetere veste, antiqua cista 3 ; unde thesauri non sunt divitiae 
quae natura ipsa in aliquo fundo iacent, ut venae metallicae 
vel carbonicae aut lapides pretiosi, nec sepulchra vel 
sculpti lapides terra obruti proprio sensu thesauri sunt ; 

3 0 quam nemo potest probare suam esse, secus enim 
deberet domino restitui ; 

4 0 additur : quae casu invenitur. Disputatur inter inter- 
pretes iuris civilis utrum hoc elementum pertineat ad es- 


1. De thesauro codex italicus, a. 714 ; hispanicus, a. 352 et 514; 
austriacus, a. 392 ; germanicus, a. 984. 

2. Iure austriaco, solum pecunia, monilia, et res pretiosa ut thesaurus 
habentur ; iure anglico et americano sola moneta, vel et res aurea aut 
argentea. 

3. In Neerlandia disputant an res abscondita in re mobili sit thesaurus ; 

quod mirum videtur, cum definitionem thesauri e codice gailico codex 
neerlandicus (a. 642) mutuatus sit. 

sentiam definitionis ; at videtur potius non pertinere et tan- 
tum indicare modum ordinarium quo thesaurus invenitur. 

Iamvero de inventione thesauri valent principia : 

1 . Thesaurus est res nullius : non enim est res illius qui 
est dominus fundi, cum non constet eum ab eius maioribus 
ibi absconditum fuisse ; nec amplius est res eius qui the- 
saurum abscondit, cum ex hypothesi hic inveniri nequeat. 

2. Ideo thesaurus, spectato solo iure naturali, totus est 
inventoris ; inventor autem merito censetur ille qui, sive 
per se, sive per alium ad hunc finem conductum, primus 
eum detegit seu visibilem reddit, quamvis nondum eumdem 
manu apprehenderit 1 . 

3. Ex iure civili hodierno, thesaurus in alieno fundo 
inventus, generatim est aequaliter dividendus inter inven- 
torem et dominum 2 (non usufructuarium 3 ) fundi, quia 
lex praesumit thesaurum quamdam specialem habere con- 
nexionem cum fundo vel et a maioribus domini abscon- 
ditum fuisse, quod in casu frequentiori, quo possessio 
fundi in eadem familia sat diu permansit, est verisimile. 
Quae lex aequa est et ideo in conscientia obligat. 

4. Saepius leges civiles prohibent ne fundus alienus 
inscio domino effodiatur ad quaerendos thesauros, ita ut 
qui ex industria et absque consensu domini thesaurum in 
alieno fundo quaesiverit et invenerit, sua parte privetur, 
et totum cedere domino teneatur 4 . Haec tamen dispositio 
est poena inflicta in delictum, et ideo non obligat in con- 
scientia nisi post sententiam iudicis. — Quod si dominus 
monitus fuerit et consenserit, standum est contractui cum 
illo inito. 


1. Ius germanicum tamen utrumque requirit, nam dicit : « qui dete- 
gitur et, cum detectus sit, occupatur » (a. 984) ; pariter iure hispanico 
inventor habetur qui apprehendit, non qui videt (a. 351, 610 et 614). 

2. C. C., a. 716. Dominus fundi intelligitur sive particularis, sive 
fiscus, sive societas civilis, sive ecclesiastica. Hoc ultimum tamen a 
quibusdam in dubium revocatur, quia non constat an ius civile in casu 
sit applicandum ; e contra Vermeersch, applicans can. 1529, attento 
can. 20. — Exceptionem facit ius helveticum, statuens thesaurum totum 
pertinere ad dominum fundi (a. 723) ; item ius anglicum quod tribuit 
eum fisco, si eum vindicet ; secus est primi occupantis. 

3. C. C., a. 598.— In bono emphyteutico, ex iure italico (a. 1361), ethispa- 
nico (a. 1632) cedit domino utili; iure austriaco utrique domino (a. 399). 

4. Ita lex gallica et belgica, italica, hispanica, neerlandica. 

215 * Corollaria. — 1. Qui pretio currenti agrum emit, 

in quo suspicatur latere thesaurum, iure suo utitur, nec inventum 
thesaurum dividere tenetur cum pristino domino. Nam thesaurus 
non est pars fundi aut fructus, nec simul cum agro occupatur, 
et ideo non erat res domini, sed ante inventionem erat res nullius, 
quae sola inventione dominum habet. 

2. E contra, ille qui iam inventum thesaurum abscondit, et 
empto agro, totum sibi retinet : eo ipso enim quod eum invenerit, 
iam dimidiam partem domino tradere tenetur. 

3. Si res pretiosa tempestate visibilis facta sit, iam rationem 
thesauri amittit et ad primum pertinebit occupantem. 

216. II. De rebus amissis. — Res amissa dicitur quae, 
nolente domino, ex eius possessione excidit, quamvis abs- 
condita non sit. Differt itaque a thesauro et quia non est 
abscondita, et quia non est nullius, sed praesumitur habere 
dominum. Hinc : 

1 . Res amissa manet sub dominio illius qui involuntarie 
eam amisit, quamdiu ipsi sit possibilitas eam recuperandi. 

2. Si omnibus spectatis desit possibilitas dominum in- 
veniendi, res amissa probabiliter fit nullius, ac proinde ab 
inventore legitime retineri potest, quidquid dixerint veteres 
multi ; quia iam impossibile est domino in rem amissam 
suum exercere dominium. Dominium enim rei tribuitur in 
quantum ex rei usu potest percipi utilitas ; quod in eam 
definitive amittente est impossibile. Unde, ratione dominii 
apud ipsum deficiente, cessat dominium eius. 

3. Inventor non tenetur rem amissam tollere, nisi ali- 
quando ex charitate,si sit notabilis alias peritura. Accipiens 
autem rem, ex iustitia et quasi-contractu iam obligatur : 
a) rem, tamquam bonus paterfamilias, diligenter custodire 
ne domino pereat, et si servari nequeat, eam vendere et 
seryare pretium ; b) morali diligentia de domino inquirere 
aptis mediis valori rei inventae proportionatis, non suis 
tamen sed domini expensis ; c) noto domino eam restituere, 
deductis expensis in custodia et investigatione factis ; 
quin praemium stricte exigere possit, nisi dominus pro- 
miserit aut lex civilis ita statuat 1 . 



1. Lex civilis ita statuit v. g. in Germania, Austria, Helvetia, Italia, 
Hispania. Renumeratio non debetur si inventor neglexerat inquirere ; 
C. Austr. a. 389 ; Hlsp. 615-617; Germ. a 965-968. 

4. Inventor qui culpabilis est causa quod dominus 
inveniri non possit, quia de domino inquirere aut suffi- 
cienter inquirere neglexerit, aut rem absconderit ita ut 
dominus eam recuperare non ppssit, est possessor malae 
fidei, et ideo nihil de re sibi habere potest, ut postea 
dicetur n. 303. Unde totum tenetur restituere vel domino 
probabili, si adsit, vel piis operibus ; etiam si rem 
consumpserit. 

5. Inventor cui, post diligentiam sufficientem adhibitam, 
dominus manet dubius et incertus, debet rem inter paucos 
dominos incertos pro rata dubii aut probabilitatis dividere. 

6. Inventor cui, post adhibitam sufficientem diligentiam, 
dominus manet omnino ignotus, quin sit spes illum dete- 
gendi, probabiliter potest rem, utpote nullius, suam facere, 
et quidem statim (nisi lex civilis aliter statuat. 1 ), nec 
tenetur eam in pios usus impendere, quamvis ita fiat 
laudabilius. 

7. Si ante elapsum praescriptionis tempus a lege statu- 
tum, dominus comparuerit, inventor qui post diligentem 
omnino inquisitionem rem sibi bona fide appropiavit, 
tenetur eam et fructus eius restituere, in quantum illa 
adhuc possidet vel ex iis est ditior factus ; quod si con- 
sumpserit, aut tempus ad praescriptionem requisitum 
compleverit, nihil restituere tenetur, tamquam possessor 
bonae fidei. 

Tempus autem pro praescriptione statutum est varium. Iure 
gallico et belgico (C. C., a. 2279), item neerlandico (a. 2014) et 
austriaco est 3 annorum, nisi speciales sint dispositiones pro par- 
ticulari casu v. g. pro rebus ip montibus pietatis depositis, aut 
transvectis vel in publicis officiis derelictis ; iure italico (a. 715- 
718) et hispaico (a. 615 et 616) 2 annorum post evulgationem ; 
iure helvetico 5 annorum ; iure germanico 1 anni post denun- 
tiationem. Iure anglico non admittitur in casu praescriptio. 

217» Animadversio. — Praescripta generalia iuris civilis, 
quoad certam rerum amissarum depositionem aut modum 
quaerendi dominum, applicare sufficit ; non tamen videtur 
obligatorium, nisi speciales res aut casus respiciant. In Belgio 
ceteroquin non existunt praescriptiones nisi pro rebus quae 
servitiis publicis (v. g. via ferrea aut postali) transvehuntur, et 
ibi vel in tribunalibus derelinquuntur. 

1. Ita v. g. in Helvetia et Austria. 

218. III. De rebus derelictis. — Res derelicta vocatur 
illa quam dominus voluntarie abdicavit quin in dominium 
alterius eam transtulerit. Tales sunt fructus qui messe per- 
acta relinquuntur, ligna arida quae in terra iacent et non 
colliguntur, veteres panni qui abiiciuntur ; et etiam bona 
quae mortuo domino fiunt nullius, vel quia defunctus 
haeredes nec habet nec constituit, vel quia isti successioni 
renuntiant (haereditates vacantes). Haec itaque bona iam 
sunt nullius. Iamvero : 

1 . Iure naturali, bona derelicta, utpote nullius, legitime 
occupari possunt. 

2. Iure civili aliquando statuitur bona quae domino 
carent aut haereditates derelictas ad Statum devolvi ; quae 
lex obligat etiam in conscientia, saltem post interventum 
auctoritatis iura Status vindicantis aut sententiam iudicis. 

Ita iure gallico et belgico (C. C., a. 539, 713, 768 1 ). Sed haec 
verba spectant tantum bona immobilia et haereditates (uti sup- 
ponitur, a. 564, 715, 716, 7x7). Unde pro reliquis bonis mobi- 
libus manet ius primi occupantis. 

219. Animadversio. — Derelictae non sunt res naufragio 
amissae, aut ad salvandam navem in mare proiectae, vel per 
inundationem abreptae (epaves ; strandgoed ) : has enim domini 
non libere ac spontanee reiecerunt, sed in eas dominium retinere 
intendunt quantum possunt. Unde de iis valent dicta de rebus 
amissis ; ideoque aliquando leges civiles speciales de hisce 
eduntur* aut etiam puniunt eos qui talia bona subripiunt. 

Articulus III. 

De Accessione. 

220. Accessio est augmentum rei propriae adveniens ex 
eo quod alia res ad eam accedit et ei adiungitur. Unde in 
praesenti, est specialis modus acquirendi dominium rei 
accedentis ad rem legitime possessam, a qua producitur 
vel cui accidentaliter unitur natura vel arte. Duplex itaque 
distinguitur accessio : una per productionem seu fructifica- 
tionem est improprie dicta, nam proprie est ius utendi et 
fruendi, quod regitur principio : res fructificat domino 

x.Item cod. neerl. a. 576; ital. a. 742 et 758; hisp. a. 913, 914, 956, 958. 

2. C.G., 3.717, et ord.anm 1681 de rebus maritimis cum decr.27 therm. 
an. VII et 17 flor. an. IX. 

(n. 160) ; altera, proprie dicta, per unionem accidentalem, 
sive ad rem mobilem, sive ad immobilem, industria aut 
natura constitutam regitur principio : accessorium sequitur 
principale. 

221. 1 .De iure accessionis ex productione fructuum. 

— Principium : Qui alicuius rei habet sive dominium om- 
nino plenum i. e. disponendi et fruendi, sive dominium 
utile plenum i. e. perfecte fruendi, quod dicitur usus- 
fructus, ius habet ad omnes rei fructus l , cum onere tamen 
solvendi expensas quae ad eos obtinendos ab aliis factae 
sunt 2 . Ita iuxta principium : Res fructificat domino. 

Fructus ad quos ius habet sunt triplicis generis 3 : 

a) fructus naturales , qui a sola natura producuntur et sine ullo 
aut fere ullo labore sponte nascuntur, uti fructus arborum, 
herba, foenum, et quaedam arbores ; — ad quos, secundum 
codicem civilem. 4 , pertinent etiam foetus animalium ; 

b) fructus industriales, qui nonnisi mediante cultura vel 
ratione maioris laboris ab ipsa re producuntur, uti segetes, 
legumina, vinum ; unde a theologis vocabantur mixti quia partim 
natura rei, partim labore gignuntur ; 

c) fructus civiles, qui fictione quadam iuris et propter analogiam 
ita vocantur et inter fructus computantur : non enim ex ipsa re 
nascuntur, sed sunt reditus qui ex contractu circa rem inito 
proveniunt, uti pretium locationis, annui reditus, pensiones, 
lucrum ordinarium mutuo perceptum. 

Cum fructibus industrialibus confundendi non sunt fructus 
solius propriae industriae, quarum res non est causa sed sola 
occasio seu conditio, qui scii, non ex ipsa re sed solum occasione 
rei producuntur, ita ut res aliena sit merum instrumentum aut 
quasi instrumentum et ipsa de se nihil conferat ad eorum produc- 
tionem, uti pictura confecta cum penicillo alterius, aut negotiatio 
cum alterius pecunia facta. Hi nullo mOdo pertinent ad dominum 
rei, sed ad solum productorem. 

222. II. De iure accessionis ex unione ad res mo- 
biles. — - Triplici modo diverso fieri potest : adiuncdone, 
specificatione, et commixtione. 

Adiunctio est unio duarum rerum ad diversos dominos 
pertinentium et ita in unum coalescentium ut sine detri- 


1. C. C., a. 546. 

2. C. C., a. 548. 

3. C. €., a. 547. 

4. A. 583. — Cfr. cod. ital. a. 443 sq.; hisp. a. 353 ; austr. a. 405 sq. 

Summa Theologiae Moralis II — 15 

mento separari nequeant, v. g. gemma annulo aureo inserta, 
imago in aliena tela expressa, poema in alieno papyro 
scriptum. 

Specificatio est artificialis ex aliena materia confectio 
alicuius rei specie distinctae a priore, v. g. statua confecta 
ex alieno marmore, vestis aut calceus ex panno vel corio 
ad alium pertinente. 

Commixtio vel confusio est coniunctio rerum aeque 
principalium ad diversos dominos pertinentium, ut si 
misceantur duo acervi frumenti, duo metalla, duo dolia 
vini, aut res conficiatur ex materia ad diversos pertinente. 

De quibus valent principia et regulae : 

1. Ius illud accessionis totaliter subordinatur principiis 
aequitatis naturalis, ita ut regulae tradendae sint mera 
exempla 1 . 

2. In casu adiunctionis, tota res pertinet ad dominum rei 
principalis , modo solvat pretium rei minoris ; nam acces- 
sorium sequitur principale. Principalis habetur res cui 
altera adiungitur ad usum, ornamentum vel complemen- 
tum ; si nulla considerari potest ut principalis aut acces- 
soria, illa ut principalis habetur quae praestat pretio aut 
volumine 2 . Si tamen res addita multo pretiosior sit re 
principaliore, et ei adiecta fuerit inscio domino, iste 
poterit exigere ut divellatur a re principali, etiamsi absque 
huius detrimento separari nequeat. 

3 . In casu specificationis, dominus materiae potest repetere 
rem confectam, solvendo pretium laboris ; nisi tamen 
opera impensa longe superet pretium materiae : tunc 
enim artifex rem potest retinere, solvendo pretium ma- 
teriae, ut si ex vili ligno pulcherrima sculpta fuerit statua 3 . 
Iure neerlandico, germanico, hispanico, dominus formae 
potest rem conservare, soluto pretio materiae ; nisi mala 
fides intercesserit vel valor materiae sit maior. 

4. In casu commixtionis aut confusionis, res commixtae 
fiunt dominorum, pro rata parte cuiusque, communis 

proprietas. Unde, si disiungi possunt, cuique domino 
reddenda est sua pars ; secus vel res commixtae dividendae 
sunt pro rata parte quantitatis, qualitatis et valoris cuiusque 
domini, vel totum vendi debet ut pecunia dividatur pro 
rata cuiusque parte. Si tamen materia unius valde superat in 
quantitate vel valore materiam alterius, dominus praestan- 
tioris materiae potest totam rem repetere, solvendo alteri 
pretium materiae quae ad eum pertinet 1 . 

5. Praeter istas regulas generales ip omni iure receptas, 
etiam tenendae sunt regulae speciales, si quaedam a iure 
tradantur. 

Ita ex C.C. nostro : a. Cum res manet communis, debet vendi per 
licitationem ad communem domini utriusque utilitatem (a. 575). 

b. Quotiescumque dominus materiae ex qua, eo inscio, con- 
fecta est nova species, vindicare potest suam materiam, potest 
pro libitu materiam aequalem secundum omnia repetere, vel eius 
pretium (a. 576). 

c. Qui materiam alienam inscio domino consumpserit, potest 
a iudice cogi ad reparandum etiam damnum, quod passus fuerit 
dominus (a. 577). 

223. III. Ius accessionis ex unione cum rebus im- 
mobilibus ex industria hominis facta. — Valet prin- 
cipium : Dominium fundi secum trahit dominium eorum 
quae in eo aedificantur, plantantur et seruntur, aut fiunt, 
etiam ab aliis, quia praesumuntur a domino et eius impen- 
sis facta 2 ; aequum tamen est ut qui bona fide in alieno 
fundo aliquid fecerit compensationem accipiat pro labore 
aut materia adhibita in quantum dominus exinde ditior 
evaserit, sicut etiam debitum est ut qui in fundo suo ex 
aliena materia aliquid fecerit, alteri compenset. 

Praeterea spectanda sunt in applicatione principiorum spe- 
cialia statuta iuris civilis. Ita v. g. in Codice civili nostro : 

1. Si quis in fundo suo aedificat ex materiis alienis, ille solvere 
debet pretium materiae et potest condemnari ad damna reparanda, 
dominus autem materiae non habet ius destruendi tale aedificium 
(a. 554 )- 

2. Si quis ex suis materiis aedificat in fundo alieno et quidem 


1. C. C., a. 565. 

2. A. 566-569 ; — Cfr. cod. ital. a. 464 sq. ; hisp. a. 375 sq. ; austr. 
a. 419 sq. ; genn. a. 948. 

3. A. 570-571 ; item cod. ital. a. 468 sq. 


1. A. 572-575. — Cfr. cod. ital. a. 472 ; austr. a. 414 ; hisp. a. 382 ; 
germ. a. 947. 

2. C. C., a. 552-553. — Cfr. cod. ital. a. 477 sq. ; hisp. a. 358 s.q ; 
austr. a. 417 sq. ; germ. a. 946. 

! mala fide, sciendo esse fundum alienum, cogi potest ad aedificium 

tollendum suis expensis et ad reparandum damnum si illatum 
fuerit ; dominus autem fundi aedificium retinere potest, sol- 
' vendo pretium materiae et laboris, nullo respectu habito ad 

valorem fortasse auctum (a. 555). 

i 3. Si vero possessor bonae fidei ita egerit, cogi non potest 

i ad aedificium tollendum ; sed domino fundi datur optio solvendi 

\ aut pretium materiae et laboris, aut saltem augmentum valoris 

i quod ex illo aedificio accesserit fundo suo (a. 555). 

. Ratio huius ultimi est quia non tenetur unus omnia damna 

j ferre. Qui egit bona fide non meretur poenam ; cum 

tamen forsan adsit damnum, aequum est ut ambo damni aliquid 
subeant quia dominus fundi non debet omnia ferre. 

! 224. IV. Ius accessionis ex unione cum rebus im- 

I mobilibus opere naturae peracta. — Fieri potest allu- 

vione aut relicto, vel avulsione aut alvei mutatione. 

Alluvio aut relictum est incrementum latens quod, vi 
aquarum fluvii cuiusque naturaliter et continuo fluentis, alicui 
praedio paulatim accedit, prout novas materias adducat 
aquae cursus, aut partes prius irrogatas deserat. Avulsio 
aut alvei mutatio habetur quando subito aquarum impetu 
magna pars alicuius fundi ab eo divellatur, aut fluvius 
rr\utato cursu, alveum relinquat et novum sibi eligat. 
Quarum occasione aliquando adest novae insulae formatio . 
Hoc ius magis quam praecedentia variat secundum leges 
diversas Statuum 1 ; plerumque tamen valent regulae se- 
quentes : 

1. Quod alluvione aut relicto paulatim adiacenti ripae 
accedit fluminis allatu aut recessu, domino ripae adiacentis 
legitime acquiritur, quia natura id ipsi affert 2 . 

2. E contra quoad alluviones maris, lacuum et stagnorum 
non est ius accessionis, ita ut limites dominiorum maneant 
sicut antea erant 3 . 

3 . Quod avulsione et repentino aquarum impetu a fundo 
in notabili parte divellitur, non acquiritur fundo adiacenti 
sed a domino vindicari potest, dummodo faciat infra tem- 
pus a lege determinatum i , scii, infra annum. 

1. C. Gal., a. 556-560; C. It. a. 453-461; C. H. a. 366-373; 
C. A. a. 407-412 , C. Germ. a. 65 sq. 

] 2. C. C., a. 556-557- 

] 3. C. C., a. 557-558. 

I 4- C. C., a. 559- 

4. Qui, mutato alveo, derelictus fuerit a flumine alveus 
acquiritur ab iis quorum praedia a flumine capta sunt, 
tamquam aequa compensatio damni pro rata parte inter 
ipsos dividenda '. 

5 . Insulae efformatae in parvis fluviis acquiruntur dominio 
ripae vicinioris, vel in medio positae, inter dominia riparia 
ex utraque parte dividuntur secundum lineam fluminis 
mediam 2 . Quae autem formantur in fluvio maiore, 
navigationi scii, vel rebus transvehendis apto, cedunt 
reipublicae, quae ius dominii in haec flumina habet ; 
nisi contrarius sit titulus vel praescriptio 3 . 

Articulus IV. 

De Praescriptione. 

225. Praescriptio in sermone iuridico idem est ac 
exceptio, i.e. ratio legitima alteri opposita ad excludendam 
vel retardandam eius actionem quin tamen inficiatur 
ipsius actionis fundamentum ; in casu est exceptio 
peremptoria qua domino repetenti rem (vel debitum) oppo- 
natur possessio per certum tempus, unice ex ipso lapsu 
temporis lege definito, ita ut vi legis ius alterius etiam 
extingui et praescribenti ius in rem acquiri legitime possit. 
Unde est modus acquirendi dominium per possessionem 
sub conditionibus temporis et modi a lege determinatis ; 
aut ita ab obligatione se liberandi. 

Duplex itaque datur praescriptio : acquisitiva, qua novum 
dominium vel ius acquiritur ; quae vocatur usucapio, quia 
ea per usum aliquid capitur in suum ; — et liberativa, qua 
quis ab onere seu obligatione se vel rem suam liberat. 

Oritur ex iure positivo humano, vi alti dominii 
propter bonum commune ; consentaneum tanem est iuri 
naturali, quod illam esse convenientem statuit, quin tamen 
habeat stricte necessariam. 

226. Principium I. De praescriptione acquisitiva. — 

1. C. C., a. 563. 

2. C. C., a. 561. 

3- C. C., a. 560. 

Praescriptio, debitis vestita conditionibus, est modus ac- 
quirendi dominium, etiam directum, legitimus in foro 
civili et in foro conscientiae. 

Certum est quia 1) legislator potuit et voluit dominium 
vere transferre : 

a) Potuit ratione boni communis. 

Cuius motiva sunt quatuor : 1. ne diu et fere semper dominia 
quarumdam rerum essent incerta ; 2. ut aliquis litium finis 
esset ; 3. ne possessiones prope immortali timore teneantur ; 
4. Ut corrigatur incuria ac negligentia dominorum res suas 
prosequi praetermittentium, quo vigilantiores reddantur. 

b) Voluit transferre dominium et non solum denegare 
actionem civilem. 

Constat tum ex fine legis indicato qui secus sufficienter obtineri 
nequit, tum ex verbis omnino generalibus et sensu obvio id 
significantibus, quibus utitur sine ulla restrictione l , tum ex 
interpretatione jurisperitorum. 

2) Ecclesia id agnovit in Cone. Lat. IV, quod ad 
valorem praescriptionis tantum exigit bonam fidem; et in 
proprio iure quod legitimitatem eius admittit,in Decr. IX, 
t. 26, c. 3, et can. 1508. 

Unde S. Thomas iam concludebat (Quodl. XII, q. 24) legitime 
praescribentem non teneri ad restitutionem, etiamsi alienum 
fuisse sciat post praescriptionem. 

Ut tamen praescriptio dominium concedat, oportet 
stipata sit debitis conditionibus, quae sunt : res apta — 
possessio — titulus — bona fides — et tempus requisitum. 

227. Res apta praescribi seu praescriptibilis, cuius 
dominium acquiri potest, est omnis res, sive corporalis sive 
incorporalis, quae ex natura sua privati dominii est capax, 
nec aliunde quadam lege excipitur ; seu omnis res quae 
sub dominio et commercio privato venit. Hinc dicitur : res 
quae non sunt in commercio praescribi non possunt 
(C. C., a. 2226),sive sint ex natura sua sive ex dispositione 
legis. A praescriptione ergo excluduntur : 


1. Ita iam in iure antiquo ; et in variis codicibus modernis, v. g. 
C. Gal., a. 2219-2224. 

1) ex natura rei, omnia quae sunt iuris naturalis aut divini 
positivi (can. 1509) : ita nequit praescribi contra obedientiam 
superiori debitam, contra indissolubilitatem matrimonii aut 
obligationem suscipiendi sacramenta, contra independen- 
tiam Ecclesiae a potestate civili ; 

2) ex iure ecclesiastico: a) ratione boni communis, prae- 
scriptioni obnoxia non sunt : fines certi et indubii provin- 
ciarum ecclesiasticarum, dioecesium, paroeciarum, vicaria- 
tuum apostolicorum aut praefecturarum, abbatiarum vel 
praelaturarum nullius, — eleemosynae et onera missarum, 
— beneficium ecclesiasticum sine titulo, — ius visitationis 
et obedientiae, ita ut subditi nullius praelati visitationi aut 
obedientiae subsint, — solutio cathedratici — omnia 
quae obtineri possunt solo privilegio apostolico (v. g. ius 
patronatus pro laico, iura pontificis pro non episcopo), — 
et iura spiritualia quorum laici non sunt capaces, si agatur 
de praescriptione in commodum laicorum (can. 1509) ; 

b) res sacrae quae in dominio privatorum non sunt : 
non a persona privata praescribi possunt, sed solum a 
persona morali ecclesiastica contra aliam personam mo- 
ralem ecclesiasticam ; — e Contra res sacrae quae in 
dominio privatorum sunt, praescriptione acquiri a privatis 
personis possunt, quae tamen eas adhibere nequeunt ad 
usus profanos ; si vero consecrationem vel benedictionem 
amiserint, libere acquiri possunt etiam ad usus profanos, 
non tamen sordidos (can. 1510) ; 

3) ex iure civili : a) quae non sunt capacia dominii privati, 
sed pertinent ad dominium et ordinem publicum, uti viae 
publicae, flumina, plateae, pontes, portus, arces, et alia 
id genus publicis usibus destinata (a. 538 et 540) ; bona 
tamen privata Status vel institutionum publicarum, quia 
sunt capacia dominii privati, praescribi possunt (a. 2227 
et 54 1 ) ; 

b) quae sunt merae facultatis vel tolerantiae, uti ius 
aedificandi in proprio fundo, tolerantia pascendi aut trans- 
eundi, et omnes servitutes non continuae (a. 2232 et 691) ; 
item quae vi possessa sunt (a. 2233) aut furtive, sed solum 


1. Id non existit in Belgio. 

quoad eos qui violenter aut furtive occupaverunt (a* 2279) ; 

c) quae pertinent ad eos qui in iuris exercitio impediuntur 
vel specialiter proteguntur : ita v. g. praescriptio non currit, 
durante matrimonio, contra bona dotalia uxoris sub regi- 
mine dotali (a. 2255 et 1561), nec generatim contra bona 
pupillorum, minorum et interdictorum (a. 2252), nec inter 
coniuges (a. 2253). 

228. Possessio praescriptiva est detentio alicuius rei 
vel fruitio iuris nomine proprio, sive per nos ipsos, sive 
per alium nomine nostri (a. 2228) : praescriptio enim fun- 
datur ip possessione rei alterius, ita quod « sine posses- 
sione praescriptio non procedit ». Debet esse dominati va, 
— pacifica et continua, — indubia et publica (a. 2229): 

1) Dominativa, i. e. animo seu titulo domini habita, 
non titulo precario seu transitorio depositi, locationis, 
curationis, etc. (a. 2236) aut facultatis vel tolerantiae 
(a. 2232). Unde qui feni nomine alieno possidet, ut 
tutor nomine pupilli, non sibi sed alteri,in casu pupillo, 
praescribit ; e contra qui nomine proprio sed per alterum 
rem detinet, puta per famulum aut procuratorem, eam 
sibi non alteri acquirere potest. 

2) Pacifica et continua, i. e. quiete, non violenter, habita, 
ac inturbata et non interrupta.Hinc non currit praescriptio 

a) in casu violentiae, quia haec non est possessio sed 
invasio; et solum desinente violentia incipit possessio utilis 
(a. 2233) ; 

b) in casu suspensionis ( schorsing ) : tunc enim praescriptio 
dormit ob impedimentum lege appositum (v. g. circa 
bona minorum vel uxoris), at finita suspensionis causa et 
impedimento cessante, reviviscit et resumitur ita ut tempus 
praecedens suspensionem cum tempore subsequente com- 
putari possit ad praescriptionem complendam (a. 2251) ; 

c) in casu interruptionis ( stuiting ) : tunc enim, deficiente 
conditione requisita (v. g. cessante bona fide aut domino 
reclamante), praescriptio cessat definitive ita ut tempus 
antea elapsum pro nihilo habeatur et computari non possit, 
sed de novo inchoari debeat totus praescriptionis cursus 
(a. 2243 sq.). 


DE IUSTITIA ET IURE 


233 


Ex dispositione codicis civilis nostri, praescriptio suspenditur , 
iuxta regulam : « Contra agere non valentem non procedit 
praescriptio» : I. contra minorennes et interdictos, nisi agatur 
de praescriptione liberativa, aut in paucis casibus a lege exceptis 
(a. 2252) ; 2. inter coniuges, i. e. alter contra alterum non prae- 
scribit (a. 2253) ; 3. adversus uxorem, constante matrimonio, 
quoad alienationem fundi in dotem constituti sub regimine dotali 
(a. 1561) atque quoad actiones quas uxor exercere nequit, nisi elec- 
tione facta de acceptanda aut repudianda communitate, vel quoties 
maritus, qui vendit propria bona uxoris absque eius consensu, 
securitatem venditionis praestare tenetur, et in cunctis aliis 
casibus in quibus uxoris actio in maritum redundaret (a. 2255 
et 2256) ; 4. contra haeredem pro sibi debitis ex haereditate, 
quam cum beneficio inventarii accepit (a. 2258) ; 5. quando 
res possessa nondum est exigibilis, ut in debitis sub conditione 
vel ad diem (a. 2257). 

E contra interrumpitur naturaliter aut civiliter (a. 2242) : 
1. naturaliter, si possessor ultra annum rei fruitione a priore 
domino vel a tertio quodam privatus fuenc, quin actionem pos- 
sessoriam intenderit (a. 2243) ; 2. civiliter, si de re quam possidet 
in ius vocetur, etiam coram iudice incompetente ; nisi tamen 
haec actio denegetur, revocetur, aut ob defectum formae nulla 
sit (a. 2244-2247) ; 3. si possessor aut debitor ius alterius, contra 
quem praescribit, agnoverit (a. 2248). 

3) Indubia et publica, i.e. non aequivoca sed demonstrata 
per actus verae et exclusivae proprietatis, ita ut qui voluerit, 
eam potuerit advertere ; secus valet principium : contra 
non valentem agere non currit praescriptio. Ita v. g. pro 
limitibus agri incertis, pro possessione indivisa, pro pos- 
sessione aut fruitione clam exercita, pro servitute discon- 
tinua aut non apparente (a. 691). 

229. Titulus praescriptionis est causa de se habilis 

ad transferendum dominium, seu ratio per se sufficiens 
propter quam aliquis rem possidet et simul putat esse 
suam, v.g. emptio aut donatio aut haeredi tas. Requiritur 
ad praescriptionem, quia nemo bona fide rem possidere 
potest, nisi habeat vel saltem existimet Se habere titulum 
ex quo ius oriatur. Titulus est : 

1) verus, qui a parte rei vere existit et valide transfert 
dominium, v.g. emptio aut donatio valida. Hic non requi- 
ritur, quia per se dominium transfert et ideo praescriptio 
est inutilis ; 

2) vitiosus, qui ex natura sua non est dominii translativus. 

sed de se ineptus utpote ostendens alterius dominium 
permanens, v. g. locatio, commodatum, depositum. Hic 
nocet praescriptioni eamque reddit impossibilem, quia 
cum titulo vitioso bona fides existere nequit, cum ex eo 
constet possessorem non esse dominum ; unde « melius est 
non habere titulum quam vitiosum » ; 

3) apparens , qui propter defectum dominium non trans- 
fert, sed illud transferre censetur. Iste potest esse 

a) iustus (seu coloratus), si speciem et formam legalem 
veri tituli habet et ex natura sua aptus est ad transferendum 
dominium, sed vim suam non obtinet et dominium non 
transfert, quia nullus est sed ob defectum occultum , ac 
proinde non ex defectu formae (a. 2267) : ita venditio 
ab eo facta qui non est dominus rei, utpote quam furto 
tenet aut usufructu ; 

b) existimatus seu putativus, si adesse creditur licet revera 
non adsit : ita qui aliquid possidet vi testamenti revocati 
aut -quia prudenter existimat rem a patre aut a famulo 
emptam, quod tamen nullo modo factum est, cum furto 
fuerit ablata ; 

c) praesumptus, si revera non existit, sed propter factum 
possessionis, praesertim diuturnae, lege existere supponitur. 

Iamvero in iure hodierno : 

1. Titulus iustus requiritur et sufficit ad praescriptionem 
10 vel 20 annorum (a. 2265), a fortiori ad praescriptionem 
illorum mobilium pro quibus possessio tenet locum tituli. 

2. Ad praescriptionem vero 30 annorum, nullus requi- 
ritur titulus certus sed sufficit praesumptus (a. 2262) aut 
putativus, quia tam longa possessio ex iure aequiparatur 
titulo. 

3. Idem videtur de iis bonis mobilibus, quae possunt 
transferri de manu ad manum, quia possessio quoad ea 
tenet locum tituli (a. 2279). 

230. Bona fides praescriptionis est recta opinio do- 
minii quaesiti, seu iudicium practicum quo possessor rei 
alienae prudenter sibi persuasum habet se rem iuste pos- 
sidere ut suam. Alia est moralis in conscientia et coram 
Deo, unde ab aliis vocatur theologica: est iudicium 

obiective erroneum sed ex ignorantia inculpabili pronun- 
tiatum quo quis sincere existimat se rem habere legitime ; 
— alia iuridica coram lege, innixa titulo reali iusto (a. 
2265) qui, licet ob occultum defectum nullus, vitio formae 
non laborat, et propter quem in foro externo adesse bona 
fides praesumitur (a. 2267-68). Iamvero : 

A. Bona fides moralis requiritur in initio et in toto decursu 
praescriptionis, ad illam scii, inchoandam et continuandam. 
Constat : 

1) Ecclesiae declarationibus : Alexandri III et Innocentii III, 
in Decr. 1 . II, t. 2, c. 5 et ult., atque Cone. Lat. IV : « Definimus 
ut nulla valeat absque bona fide praescriptio, tam canonica quam 
civilis... Unde oportet ut qui praescribit, in nulla temporis parte 
rei habeat conscientiam alienae ». Hinc Cod. I. C. : « Nulla 
valet praescriptio, nisi bona fide nitatur, non solum initio 
possessionis, sed toto possessionis tempore ad praescriptionem 
requisito » (can. 1512). 

2) Ratione : ex iure naturali, nemini fraus et mala fides patro- 
cinari potest ; quia id esset contra bonum ordinem socialem. 
Iustitiae directe repugnat ut quis rem quam novit esse alienam 
faciat suam, cum potius eam reddere teneatur ; nec lex civilis 
iniquitati favere aut in inferenda iniustitia iuvare licite aut 
valide potest. 

3) Declarationibus iurisperitorum, imo eorum qui legem pro- 
posuerunt 1 . 

Hinc a) qui ab initio dubitat an res sit sua, nequit inchoare 
praescriptionem ; 

b) deest iudicium prudens, quando quis notabiliter neglexit 
rem diligenter examinare ; e contra invincibilis ignorantia iuris 
vel facti bonam fidem moralem non impedit ; 

c) deest bona fides statim ac possessor advertit se rem alienam 
possidere, aut si de proprio iure dubitans, rem nihilominus 
invadit : non enim potest invadere rem, nisi sit morahter certus 
esse suam. Dubium ab initio possessionis impedit bonam fidem ; 

d) dubitatione post possessionem in bona fide inceptam ad- 
veniente, praescriptio non interrumpitur, modo interim possessor 
diligentiam adhibeat ad rem examinandam et veritatem inqui- 
rendam. Quodsi negligat, fit malae fidei et praescribere non potest; 
si autem post diligens examen dubium persistat, praescriptionem 
continuare potest et rem retinere, iuxta principium iuris certum : 
melior est conditio possidentis. Etsi enim speculative certum non 
sit rem esse suam, practice tamen certum est rem iuste possidere. 

B. Bona fides iuridica insuper requiritur in initio pos- 


1. Ita pro iure gallico, Bigot-Preameneu, Expose des motifs, apud 
Tanquerey, o. c., n. 255, nota 3. 

sessionis, si lex civilis illam exigat. Non exigitur quidem in 
praescriptione 30 annorum (a. 2262), sed in praescriptione 
10 aut 20 annorum (a. 2265), non toto praescriptionis 
tempore sed initio possessionis (a. 2269). Hinc 

1) consistit in eo quod possessor putat eum a quo rem 
accepit vi tituli translativi proprietatis vere esse huius rei 
dominum, quamvis fortasse non fuerit ; 

2) ipsi obstat ignorantia iuris, etiam inculpabilis, quia 
legislator supponere debet unumquemque nosse leges . 

Quando codices civiles dicunt pro quibusdam praescriptionibus 
non requiri bonam fidem, excludunt bonam fidem iuridicam, 
sed non negant requiri bonam fidem moralem seu in conscientia, 
quod esset fraudi et iniustitiae favere et opponeretur bono ordini 
sociali, et ita esset contra ius naturale. 

231. Tempus ad praescriptionem acquisitivam 
requisitum determinatur a lege positiva ; 

A. In multis regionibus, praesertim iuris latini (Gallia, 
Belgio, Neerlandia, Italia, Hispania ; etiam partim in Ger- 
mania et Helvetia), ita fuit iure civili determinatum : 

i° Omnia bona praescriptibilia, sive immobilia sive 
mobilia, praescribuntur saltem tempore 30 annorum ', quin 
exigatur titulus seu bona fides iuridica : ipsa scii, possessio 
per 30 annos est titulus praesumptus (a. 2262). 

Quod etiam in conscientia servari potest, dummodo habeatur 
bona fides moralis seu in conscientia. 

2° Bona immobilia , bona fide iusto titulo acquisita, prae- 
scribuntur tempore 10 aut 20 annorum. 

Ita iure gallico et belgico, praescribuntur tempore 10 annorum, 
si verus dominus habitat in territorio eiusdem curiae appellationis 
in quo bonum immobile situm est ; — non praescribuntur nisi 
20 annis, si dominus habitat in territorio curiae alterius ; — 
tandem si partim infra, partim extra istud territorium habitaverit, 
tempus absentiae debet esse duplum illius quod tempori prae- 
sentiae deest ad complendum decennium (a. 2265-2266). Iure 
hispanico idem statuitur, sed territorium intelligit totum regnum, 
absentiam extra regnum. E contra iure italico uniformiter sta- 
tuitur praescribi per 10 annos etiam inter absentes ; item iure 

1. In Germania computantur 30 anni, non a die possessionis, sed 
inde ab inscriptione in libro fundorum ( Grundbuch ) ; a die possessio- 

nis sufficiunt cum sententia iudicis. 

helvetico, sed cum inscriptione in libro fundorum et bona fide 
continua ; iure lusitano per 15 annos, et iure neerlandico per 
20 annos uniformiter. 

Ius austriaeum admittit praescriptionem immobilium ex titulo, 
post 3 annos, sed cum inscriptione in publicis tabulis. E contra 
ius germanicum nullam admittit immobilium praescriptionem 
nisi tercenariam, sed habet praescriptionem 10 annorum bona 
fide factam pro mobilibus 1 . 


! 3 0 Bona mobilia singula, quae quis bona fide acquirit 

\ a tertio qui non est verus dominus, praescribuntur sine 
ullo temporis lapsu. Statim fiunt bona acquirentis, iuxta 
adagium : in mobilibus possessio bonae fidei tenet locum 
S tituli (a. 2279) estque titulus praesumptus ; dominus tamen 
] rei amissae vel furtivae potest, ab eo qui illam detinet, 
1 eam repetere per 3 annos, iuxta codicem gallicum, belgicum, 
neerlandicum, per 2 annos iuxta codicem italicum, sed 
detentor recurrere potest contra eum a quo rem acceperit- 
Attamen, iuxta a. 2280, ab eo qui rem amissam vel furto 
ablatam emit in nundinis vel officinis vel in licitatione vel 
a mercatore qui res eiusdem speciei vendere solet, dominus 
rem suam repetere nequit, nisi solvendo pretium quod ipse 
possessor solvit ; et tunc pretium repetere potest ab illo 
qui rem in circulationem posuit. 


Ad quod notandum : a) hic agi de mobilibus corporalibus 
quae scii, facile de manu ad manum transeunt, quibus tamen 
assimilantur credita innominata seu tituli qui dicuntur ad latorem 
( effets au porteur, aan toonder, al portatore), quia eadem facilitate 
ac merces corporeae vendi et emi solent 2 ; 

b) nullum praescriptionis tempus exigi ad vitandas difficultates 
saepe orituras, si res mobiles pristino possessori reddi deberent ; 
ex alia parte lex civilis non denegat actionem civilem contra 
illum qui rem iniuste abstulit ; 

c) controverti utrum illae dispositiones valeant in conscientia, 
an unice denegent actionem civilem. Plerique theologi recentiores 
tenent eas valere in conscientia : iuste enim Igx civilis illam 
translationem dominii operatur ad favendum securitati commercii 


1. Iure anglico non admittitur praescriptio pro mobilibus ; sed pro 
iuribus in alieno fundo, v. g. servitutis, reditus, usus : requiruntur 30 
anni ; aliquando 40 vel solum 20. In Anglia nec erat praescriptio pro 
fundis ; nunc autem ex Act. 1874, immobilia quaedam possunt acquiri 
per 12 annos. Ius americanum varium est ; existit tamen generatim 
praescriptio 10 vel 20 annorum. 

2. Ergo ita non valent praescribi universalitates mobilium ; nec tituli 
nominales ; nec naves (C. Com. belg., 1. II, t. 1, a. 2), quarum 
dominium actu scripto transmittitur. 

rerum mobilium et stabilitati contractuum i ceteroquin ius prioris 
domini non aboletur sine congrua compensatione. 

In Germania lex civilis gdhuc latius statuit, possessorem bonae 
fidei definitive acquirere dominium in quasdam res furto sublatas, 
scii, in pecunias, in titulos nummularios, et in res emptas publica 
in subhastatione, non tamen in alias, furtivas (a. 935). In Austria, 
bona mobilia non statim possidentur legitime. Sed requiruntur 
3 anni ; et pro mobilibus fisci vel Ecclesiae 6 vel 40 ; in Hispania, 

3 cum titulo et 6 sine titulo ; in Helvetia, 5 anni bonae fidei. ] 

B .Iure canonico statuitur : praescriptionem tamquam acquirendi 
et se liberandi modum prout est in legislatione civili respectivae I 
natioriis, Ecclesia pro bonis ecclesiasticis recipit, salvis exceptioni- 1 
bus indicandis aut supra indicatis, n. 227 (can. 1508). Speciatim: 

i° Res immobiles, mobiles pretiosae , iura et actiones sive 
personales sive reales quae pertinent ad Sedem Apostolicam, 
spatio roo annorum praescribuntur (can. 1511, § 1). 

2 0 Haec eadem si ad aliam personam moralem ecclesiasticam 
pertinent, praescribuntur spatio 30 annorum (can. 1511, § 2). 

3° Pro aliis bonis mobilibus , valet ius civile respectivae nationis 
secundum can. 1508. 

4° Beneficium , si clericus probaverit se in eiusdem possessione 
pacifice per integrum triennium fuisse bona fide, etsi forte cum 
titulo invalido, illud ex legitima praescriptione obtinet, modo 
absit simonia (can. 1446). 

5° Quidam ordines religiosi privilegium habent praescriptionis 
60 vel 100 annorum ; ita v. g. contra monasteria Benedictinorum 
praescribi nequit nisi 60 annis, contra monasteria Cisterciensium 
nonnisi 100 annis ; et per communicationem privilegiorum idem 
valet pro mendicantibus. Quae privilegia iure novo non sunt 
abolita. 

232. Quaestio : An mala fides antecessoris noceat successori, 
ita ut qui bona fide succedat possessori malae fidei, legitime praescri- 
bere non possit? 

Resp, : 1) Mala fides prioris possessoris admitti non debet nisi 
certoprobetur : nemo enim censetur malus nisi probetur (a. 2268). 

2) Si vero constet, ad complendum praescriptionis tempus 
sane computari nequit tempus quo antecessor rem possidet, v. g. 
haeres qui malam fidem defuncti noverit antequam ipse tempus 
praescriptionis compleverit, certe praescribere nequit cum bonam 
fidem amiserit. 

3) Sed quid si mala fides antecessoris tunc innotescat quando 
successor rem bona fide per sufficiens tempus iam praescripsit? 
Tunc distinguendum est inter successorem particularem qualis 
est legatarius particularis, donatarius, emptor, — et successorem 
universalem qualis est haeres proprie dictus vel alius qui titulo 
universali succedit. Priori non nocet mala fides antecessoris 
quia fictione iuris non est una persona moralis cum antecessore, 
quemadmodum successor titulo universali. 

Si vero de successore titulo universali quaestio sit, 

a) pro praescriptione 30 annorum mala fides antecessoris non 


DE IUSTITIA ET IURE 239 


videtur nocere, quia successor per totum praescriptionis tempus 
fuit in bona fide theologica ; praeterea bona fides iuridica in 
hoc casu non exigitur ; 

b) pro praescriptione 10 vel 20 annorum mala fides antecessoris 
nocet si ipsi defuit bona fides iuridica quam lex requirit ; non 
nocet, si antecessor bonam fidem iuridicam habuerit et haeres 
deinceps in bona fide theologica tempus praescriptionis 10 vel 
20 annorum absolverit 1 . 

233. Principium II. De praescriptione liberativa. — 

Praescriptio, debitis vestita conditionibus, est modus legi- 
timus a debito vel obligatione se liberandi in foro civili 
et in conscientia. 

Legislator enim potuit et voluit a debito vere liberare : 

a) Potuit, ratione boni communis, propter argumenta 
supra allata, n. 226. 

Quibus addi possunt motiva specialia : 1) praesumptio solu- 
1 tionis (vel condonationis) debitorum ex eo quod plerumque fit : 
non enim solent creditores diu expectare quin debitum exigant ; 
2) exemptio ab onere gravi diutius servandi solutionis testimonia 
seu apochas ; 3) quoad solutiones periodice faciendas, vitatio 
cumulationis debitorum ne dein magnam summam solvere 
coacti redigantur ad inopiam. 

b) Voluit, saltem aliquando, uti constat ex eius intentione 
aut variis signis. Ad quod intelligendum considerare 
oportet tempus continuum, ad praescriptionem liberativam 
requisitum determinari valde diversum : vel longius, vel 
breve, vel brevissimum ; v. g. 

1) omnes actiones tam reales quam personales praescri- 
buntur 30 annis (a. 2262) ; 

2) quinque annis (alibi sex vel quatuor) elapsis praescri- 
buntur omnia quae singulis annis vel periodis brevioribus 
solvi debent, v. g. interesse seu foenus pecuniae mutuatae 
(a. 2277) j 

3) tandem in codice civili enuntiantur praescriptiones 
brevissimi temporis. 

Ita v. g. post 6 menses praescribitur actio magistrorum pro 
lectionibus quae singulis mensibus compensari solent ; pariter actio 
hospitum pro hospitio et cibo praescribitur, operariorum pro 
salario suo (a. 2271) ; post annum praescribitur actio medicorum 


1. Ita, nisi ius civile aliter disponat; iure enim hispanico, a. 442, 
omnis successor, etiam titulo universal ihaereditarius, potest incipere 
praescriptionem, nisi noverit malam fidem praedecessoris. 

pro visitationibus, chirurgicorum pro amputationibus, pharmaco- 
polarum pro medicinis, mercatorum pro mercibus venditis saltem 
illis qui non sunt mercatores (a. 2272). 

Iamvero praescriptiones liberativae generatim valent in 
conscientia ; — excepta tamen ultima brevissimi temporis, 
quae ex intentione legis non denegat actionem civilem 
creditoris, nisi in quantum praesumitur solutionem iam 
fuisse peractam. Unde praescriptionem opponentes tenen- 
tur iurare se debitum revera solvisse 1 (a. 2275),et si iura- 
mento vel alio modo probetur solutionem non esse factam, 
cogitur debitor ad solvendum. Ergo ius intactum relinqui- 
tur creditoris. — E contra in praescriptionibus longioribus 
nulla admittitur probatio in gratiam creditoris ; et ideo de 
diversa intentione legis videtur constare. 



Ita in iure gallico et in aliis quae proximius ab eo derivata 
fuere 2 . Dubium autem est pro iure germanico, in quo sunt 
praescriptiones biennales pro debitis mercaturae, locationis et 
salariorum, quae « accedente bona fide », secundum aliquos 
« forte adhiberi possunt in praxi » (Priimmer, Th. M. II, n. 64). 

234. Speciales quaedam temporis determinationes 
statuuntur in iure canonico, can. 1701 et sq t 


t° «7n contentiosis actiones tum reales tum personales exstin- 
guuntur praescriptione ad normam c. 1508-1512 ; actiones autem 
de statu personarum nunquam exstinguuntur » (c. 1701). 

2 0 « Omnis criminalis actio perimitur morte rei, condonatione 


1. Pro viduis et haeredibus lege statuitur : si ab ipsis postulatur 
solutio debiti quod defunctus contraxisse affirmatur, iudex eis imponere 
potest iuramentum quo asserant se ignorare tale debitum (a. 2275) ; 
quod iuramentum, praestare possunt quoties non habeant rationem 
moraliter certam existimandi debitum existere. Si vero postea depre- 
hendant se errasse, probabilius tenentur solvere, quia contraria legis 
dispositio clara non habetur ; aliqui tamen iudicant eos stricte non teneri 
ad solvendum, quia lex probabiliter nil aliud exigit ad praescribendum 
quam illud iuramentum bona fide praestitum. Ita Van Egeren et Waf- 
felaert. 

2. Belgicum scii., neerlandicum, hispanicum, italicum, lusitanurn 
et Americae latinae. — Attamen sunt tantum dispositiones principales, 
quia multae sunt dispositiones particulares. Et etiam variae in vario 
iure. Sic in Germania : 4 anni pro reditibus, 2 pro debitis mercaturae, 
locationis, salariorum. In Helvetia : omnes actiones per 10 annos, 
exceptis debitis hypothecariis quae nunquam praescribuntur ; 5 anni 
pro debitis locationis, foenoris, et salariorum ; lapsus brevissimi temporis 
(v. g. 1 mensis, 3 m., 6 m., I an., 3 an.), praesertim in rebus bancariis 
percipiendis. In Austria, praeter 30 annos : 3 anni pro actionibus ad 
debita mercaturae, servitiorum, census. Iure angiico et americano regu- 
lariter 20 anni exiguntur. 

legitimae potestatis, et lapsu temporis utilis ad actionem crimi- 
nalem proponendam # (c. 1702). 

« Firmo praescripto can. 1555, § 1 de delictis S. Congregationi 
S. Officii reservatis, tempus utile ad actionem criminalem pro- 
ponendam est triennium, nisi agatur : 1) de actione iniuriarum, 
quae uno anno perimitur ; 2) de actione ob delicta qualificata 
contra VI et VII divinum praeceptum, quae quinquennio 
perimitur ; 3) de actionibus ob simoniam vel homicidium, contra 
quae actio criminalis decennio perdurat» (c. 1793)-. 

3 0 « Sublata per praescriptionem actione criminali : t) non est 
hoc ipso sublata actio contentiosa, forte ex delicto orta, ad damna 
sarcienda ; 2) Ordinarius remediis can. 2222, § 2 statutis uti 
adhuc potest » (c. 1704). ... . 

4 0 « Praescriptio in contentiosis currit ex quo actio primum 
potuit iure proponi ; in criminalibus, a die patrati delicti. 

Si delictum habeat tractum, ut vocant, successivum, non currit 
praescriptio, nisi a die qua delicti tractus cessaverit. 

In delicto habituali vel continuato praescriptio non decurrit 
nisi post ultimum actum ; et conventus ob aliquem criminosum 
1 actum non praescriptum, tenetur de antiquioribus, qui cum 
i eodem actu connectuntur, etiamsi singulatim sumpti ob prae- 
scriptionem excluderentur » (c. 1705). 

5 0 Pro interruptione praescriptionis liberativae ordinario valet 
j lex civilis respectivae nationis (c. 1725, 4 0 et 1508). 

235. Conditiones requisitae ad praescriptionem 
liberativam non sunt omnino eaedem ac in praescriptione 
acquisitiva. Adesse sane debent tempus requisitum con- 
tinuum, et res praescriptibilis, secundum dicta n.227 ; sed 
non requiritur : 

a) possessio proprie dicta, cum non agatur de dominio 
acquirendo, sed de liberatione a iure quod alter possidet, 
et de non exercitio iuris creditoris, unde iam obtineatur 
possessio libertatis qua persona vel res non teneatur servire 
in utilitatem alterius ; 

b) nec titulus iuridicus, quia potius contra titulum 
creditoris possidetur ; 

c) nec bona fides positiva i. e. persuasio innixa titulo 
iuridico saltem existimato, seu existimatio libertatis a debito, 
sed sufficit negativa seu absentia fraudis aut malae fidei, scii. 

1) in praescriptione liberativa a debito, contra actionem 
a debitore praestandam, absentia malae fidei, seu inculpa- 
bilis ignorantia, vel inadvertentia aut oblivio debiti prae- 
standi, ita ut quis non sit in mora culpabili obligationis 
implendae ; vel 

2) in praescriptione liberativa a passione, contra actionem 
creditoris subeundam, absentia fraudis, ita ut nihil fiat quo 
alter impediatur in suo iure exercendo : ad talem prae- 
scriptionem enim sufficit ut alter non utatur iure suo, seu 
sola negligentia alterius. Ita in liberatione a servitute pas- 
siva, non tenetur quis monere alium de iure servitutis 
quod brevi exstinguetur ; item in mulctis solvendis ex 
sententia poenali, debitor expectare potest donec mulcta 
exigatur. 

Idem non posset generatim admitti pro debitis ordinariis, nisi 
alicubi lege aut consuetudine generali statutum esset quod sint 
exigenda antequam debeant solvi ; ut v. g. pro iis quae a bancis 
solvuntur ad receptam exhibitionem schedulae. Id autem 
non potest generatim supponi ; e contra regulariter : qui debet 
solvere tenetur, etiam non rogatus. Unde non adest paritas cum 
servitute passiva : in hoc casu nihil est agendum sed potest 
praescribens passive se habere ; qui vero conscius est debiti, 
si non solvit sed mere passive se habet, non agit dum aliquid 
agere deberet. 

Igitur absentia malae fidei exigitur et deficere potest ubi est 
aliquid faciendum vel omittendum, v. g, ut quis solvat vel ne 
altius aedificet. Ubi autem non requiritur actus, sed sufficit ut 
alius non utatur iure suo, proprie non est quaestio de bona 
aut mala fide. Aliud enim est obligatio aliquid faciendi, vel 
omittendi, aliud obligatio aliquid tolerandi vel permittendi. Ad 
praescribendum in i° casu requiritur ignorantia inculpabilis seu 
absentia malae fidei ; ad praescribendum in 2 0 casu sufficit 
negligentia alterius, modo non fuerit fraude vel alio medio 
iniuste obtenta. 

CAPUT III. 

DE INIUSTITIA SEU INIURIA IN GENERE. 

QUAESTIO PRIMA. 

DE IPSA INIUSTITIA IN SE. 

S. Th. II-II, q. 59. 

236. Iniustitia etymologice est privatio seu violatio 
iustitiae, sicut iniuria est violatio iuris quod est obiectum 
iustitiae. Unde secundum varias significationes vocis iu- 
stitiae varia dicitur iniustitia : 

1) improprie et metaphorice dicta, est complexus vitiorum 
et omnis transgressio legis, quo sensu omne peccatum et 


DE IUSTITIA ET IURE 


243 


omnis virtutis violatio dicitur iniustitia seu iniquitas (I Ioh., 
IU, 4 in vulg.), quia ius seu legem Dei laedit ; 

2) proprie dicta est violatio virtutis specialis iustitiae 
stricte dictae, et hoc sensu sumitur in praesenti tractatu, 
et quidem 

a) vel actualiter, et tunc est iuris alieni violatio, quod 
stricte ipsi debetur ad perfectam aequalitatem ; 

b) vel habitualiter, et est pravus habitus qui contrarie 
opponitur iustitiae et inclinat voluntatem ad laedendum ius 
alterius. 

Apud recentiores tamen, iniustitia distingui solet ab iniuria : 
illa magis indicat habitum inclinantem ad agendum iniuste, 
haec potius actum quo ius alterius proprie dictum violatur, 
quamvis etiam saepius in sensu restricto sumatur pro sola 
contumelia seu iniusta honoris laesione. 

237, Iniuria seu iniustitia actualis definitur : 

Iuris alieni proprie dicti violatio seu laesio voluntaria et 
efficax. Dicitur : 

a) iuris alieni proprie dicti, quia ubi non est ius simpliciter 
dictum, nequit esse stricte dicta iniuria, licet possit esse 
peccatum contra charitatem vel et aliam virtutem ; et ita 
distinguitur a simplici offensa qua violatur rationabilis 
voluntas seu beneplacitum alterius ita ut ipsi sit motivum 
displicentiae aut indignationis, sine violatione iuris, v. g. si 
urbane petenti viam indicare nolis ; 

b) violatio seu laesio, et non necessario illatio damni, quia 
potest esse iniuria sine damno, uti contumelia alicui illata 
nemine alio praesente, aut adulterium occulte commissum 
s ulla suscepta prole ; et e contra omnis illatio damni non 
nemper est iniusta, quando non tenemur a damno abstinere 
nec medio iniusto utimur : ita v. g. plantare arbores iuxta 
agrum vicini, puteum aperire, damnare ius te ad mortem. 

Porro violatio est actio qua vis infertur et inviti ius laedi- 
tur, quod fieri potest facto positivo iniusto, vel omissione 
illius quod ex iustitia debetur alteri praestandum. Quilibet 
censetur velle servare quod suum est, et invitus esse 
ac reniti ne ius suum ab alio laedatur. Si vero consentiat, 
iam non aderit iniuria, quia iuri suo vel eius usui renuntiat ; 
illudque proinde cessat nec violari amplius potest ; 

c) voluntaria : si enim nec in se et directe, nec in causa 
aut indirecte est voluntaria, iniuria mere materialis esse 
potest qua fit iniustum, non est formalis iniustitia qua 
aliquid fit iniuste ; 

d) efficax : ad iniuriajn non sufficit habere intentionem 
ius laedendi seu iniustum affectum, nec ex tali intentione 
ponere conditionem aut meram occasionem laedendi ius 
aliorum, sed necesse est effective laedere ius et ponere 
causam quae in talem laesionem vere influat. Iniustitia est 
in rebus externis, non in mera intentione. 

238. Divisio iniuriae. — 1. Ratione moralitatis, iniuria 
alia est formalis , qua quis scienter et volenter laedit ius alterius ; 
alia materialis, qua involuntarie ius violatur v. g. ex ignorantia 
invincibili aut fortuito casu. 

2. Ratione effectus, dividitur in iniuriam meram et in damnosam , 
prout ius laeditur sine damno, vel etiam damnum infertur illi 
cuius laeditur ius : sic adulterium occultum sine prole suscepta 
est mera iniuria, sed publicum, vel occultum quo proles inter 
filios legitimos introducitur est damnosa. 

3. Ratione bonorum quae laeduntur, dividitur in iniuriam reqlem 
et personalem, prout directe violatur ius alterius in bonis externis, 
vel in sua persona, scii, in bonis internis animae vel corporis. 

4. Ratione actus seu modi quo fit, dividitur in mentalem, ver- 
balem et realem, prout fiat solo actu interno mentali, — verbo 
aut scripto, — ■ facto et opere. 

239. Principium. Iniustitia est peccatum mortale 
ex genere suo. — Consistit enim in nocumento alteri 
illato, quod est contra charitatem quae movet ad volendum 
alteri bonum. Per charitatem autem est supernaturalis 
animae vita. Unde iniustitia de se aufert charitatem, et 
sic animae mortem infert. Nam : 

a) Repugnat primario praecepto legis naturalis, iubenti ius 
unicuique servare illaesum, et prohibenti causare alteri detri- 
mentum quod nobis fieri nolumus, 

b) In ipso decalogo prohibetur, in quo sola gravia enuntiantur 
(Exod. XX, 13-17), quae debent servari ad vitam habendam 
aeternam (Mt. XIX, 17-18) ; unde iniusti regnum Dei non 
possidebunt (I Cor. VI, 8-10). 

Est tamen veniale, tum ex indeliberatione seu imperfectione 
actus, tum ex quantitate materiae in rebus exiguis, vel ubi 
dominus scitur non multum invitus saltem rationabiliter. 

Ordo enim graviter non turbatur, si ius in re exigua laeditur. 

Attendendum est itaque 

a) ad privatam personam cuius laeditur ius, utrum magni mo- 

menti ius laedatur, cuius signum est quod ipsa multum tristatur 
vel indignatur, graviter invita ; — seu utrum grave nocumentum 
vel damnum ipsi inferatur, sive materiale sive spirituale, quod 
natura sua hominum libertatem, securitatem aut pacem turbat, 
tranquillitatem publicam, mutuam coniunctionem hominum aut 
amicitiam solvit; 

b) ad societatem ipsam, seu ad damnum quod bono publico 
infertur : damnum non tantum actuale, sed et virtuale, quod 
societati esset, si impune talis iniuria committeretur aut multipli- 
caretur. Bonum enim commune, ceteris paribus, praestat privato. 
Et ideo gravis est iniuria quae, etsi leve damnum alicm privato 
infert, graviter reipublicae nocet, aut nocere nata est nisi sub 
gravi prohibeatur. Ita qui equum, aut bovem, aut centum num- 
mos aureos a ditissimo surripit, nonnisi leve nocumentum ipsi 
affert ; et nihilominus gravem committit iniuriam, eo quod talis 
actio multum nocet bono publico, cum nata sit ordinem sub- 
vertere societatis. 

240. Animadversio. — Notat S.Thomas,in art. 2, aliquem 
proprie non dici iniustum ex eo quod iniustum facit, sed si facit 
ex habituali et deliberata electione iniustitiam committendi. Qui 
facit iniustum, non est iniustus 1) si id fiat praeter intentionem 
et per accidens, dum non intendat iniustum facere, v. g. si id 
faciat per ignorantiam, non existimans se iniustum facere . tunc 
iniustitia noii est nisi materialis, quia per se et formaliter non 
facit iniustum ; 2) etiam si sciens et ex intentione iniustum 
facit, non autem ex fine iniustitiae, sed ex. aliqua passione ut 
irae, cupiditatis vel odii allicitur et vult iniustum : tunc enim 
agit iniuste et formalem iniustitiam committit, sed non est in- 
iustus, quia non agit ex habitu iniustitiae quo voluntate habituali 
et deliberata appetit iniustitiam. Sed qui ex intentione et ex 
electione facit iniustum, non propter aliud sed propter se, scii, 
quia iniustitia ipsi per se placet, ipse est iniustus quia habet 
iniustitiae habitum. Hinc quamvis frequentissimi sint actus 
iniustitiae, rarum est iniustitiae vitium. 


QUAESTIO SECUNDA. 

DE SPECIEBUS INIUSTITIAE 

S. Th. II-II, q. 59 , a. 1. 

241. Ratione obiecti dividitur iniustitia proprie dic- 
ta in varias species morales, secundum diversas species 
mstitiae, et secundum iura specie diversa quibus opponitur. 
Et quidem : i° est iniustitia illegalis seu generalis quae 
laedit ius legale seu bonum commune et 2° iniustitia 
particularis quae laedit ius particulare et subdividitur in 
a) iniustitiam circa distributiones, quae est violatio iustitiae 

distributivae et vocatur acceptio personarum, et b) iniusri- 
tiam circa commutationes, quae est violatio iustitiae com- 
mutativae et magis proprie et stricte dicitur iniuria. 

Unumquodque est vitium speciale i. e. ab aliis distinctum 
specifice, quia respicit obiectum specie distinctum, ius 
diversum. 

242. Iniustitia illegalis respicit bonum commune quod 
contemnit et contra quod intentionaliter agit. Si quis sine 
hac intentione bonum commune laedit, ut suo appetitui 
satisfaciat, non est vitium specie distinctum, sed generalis 
est conditio omnis peccati, quia omne peccatum nocet bono 
communi. At si quis peccet, non solum ut suo appetitui 
satisfaciat, sed ex contemptu boni communis et ex inten- 
tione agendi contra illud, sic est speciale vitium iniustitiae 
quia habet obiectum speciale ab omnibus aliis specie 
distinctum. Et quamvis, quantum ad suam essentiam, 
essentialiter sit speciale vitium, est tamen causaliter generale, 
quantum ad intentionem, virtutem et imperium, quia homo 
in omni peccato potest agere ex contemptu boni commu- 
nis et per contemptum boni communis potest ad om n e 
peccatum deduci. « Sicut ad propriam rationem iustitiae 
legalis pertinet attendere debitum praecepti, ita ad pro- 
priam rationem transgressionis pertinet attendere con- 
temptum praecepti » q. 79, a. 2. 

243. Iniustitia particularis respicit inaequalitatem ad 
alterum in rebus, dum homo vult plus habere de bonis, 
V. g. de divitiis et honoribus, et minus de malis, v. g. de 
laboribus et damnis, quam debet, v, g. carius vendendo, 
vilius emendo : sic iniustitia habet materiam specialem et 
est particulare vitium, iustitiae particulari oppositum. 

Iniustitia particularis, praesertim commutativa, dividitur 
in plures species diversas, secundum varia bona specie 
diversa et iura quibus opponitur et quae laedit, uti bona 
interna animae aut corporis, bona coniugii, bona externa, 
bona famae et honoris ; — et secundum diversos modos 
iniustos quibus ista laeduntur et qui plus minusve sunt 
contra voluntatem et ius alterius : ita v. g. rapina distin- 
guitur a furto et a fraudulentia. 

244. Diversae iniustitiae sunt aliae aliis graviores 

secundum speciem boni et iuris quod laeditur, ac nocu- 
menti quod alteri infertur, quae sunt alia aliis maiora ; — 
et in eadem specie, secundum qualitatem et quantitatem 
maiorem vel minorem nocumenti allati et damni causati, 
sive privatae personae, sive societati. 


QUAESTIO TERTIA. 

DE PRINCIPIIS GENERALIBUS IURIS QUIBUS 
INIURIA DIGNOSCITUR. 

S. Th. II-II, q. 59, a. 3- 

Ex notione iniuriae tradita facile intelligi possunt quaedam 
generalia iuris principia quibus iniuria dignosci valeat, et quonam 
praeciso sensu sint interpretanda. 

245. Principium I et praecipuum: Scienti et consen- 
tienti non fit iniuria neque dolus (reg. 27 a iuris). — 
Quod ita fere ostendit S. Thomas, art. 3 : 

Sicut nullus per se et formaliter facit iniustum nisi volens 
ita nec patitur nisi nolens. Actio enim ut actio procedit ab ipso 
agente, passio ut passio est ab alio ; unde non potest esse idem 
agens ac patiens sub eodem respectu. Iamvero principium pro- 
prium agendi in homine est voluntas, et ideo proprie homo 
facit quod volens facit, secus actio humana non esset ab eo 
ut agente ; — et proprie patitur quod praeter voluntatem suam 
patitur, secus pateretur a seipso volente et agente, et sub eodem 
respectu esset patiens et agens ; quae omnia repugnant. Ergo 
proprie, per se et formaliter iniustum nullus facere potest nisi 
volens, nec pati nisi nolens. — Per accidens tamen et materialiter 
potest quis iniustum vel facere nolens, si praeter intentionem 
operatur, vel pati volens, sicut cum aliquis plus alteri dat sua 
voluntate quam debeat. 

Itaque « si formaliter loquamur, facere potest aliquis iniustum 
intendens iniustum facere, et tamen alius non patietur injustum 
quia volens iniustum ; — et e converso potest aliquis pati 
iniustum, si nolens id quod est iniustum patiatur, et tamen 
ille qui hoc facit ignorans, non facit iniustum formaliter sed 
materialiter tantum » (ad 3). 

Ne autem axioma praedictum perperam intelligatur, 
notandum est non quemlibet consensum ex parte domini 
sufficere ut formalis iniuria non habeatur. Itaque : 

1) Scientia debet esse immunis ab errore qui, si agnosce- 
retur, per se a consensu dando retineret. 

Ita patitur iniuriam, qui in emptione rei vitiosae consentit 
sed errat per dolum vel fraudem, et fortasse vel simplicem 
eius ignorantiam. Pariter infert iniuriam, qui pecuniam obtinet 
ab eo cui falso persuasit se officium magni momenti illi praestitisse. 

2) Consensus debet esse omni ex parte plenus, scii. 

a) ex parte motivi omnino voluntarius et liber, et nulla 
ex parte involuntarius, nullo involuntario mixtus ; unde 
non sufficit consensus quem aliquis dat invitus aut qui 
per violentiam aut metum est extortus : in quantum enim 
aliquo modo non vult et non consentit, habet unde patiatur, 
unde iniuria ipsi fieri potest. 

Ita debita libertate caret viator qui mortis metu pecuniam 
latroni porrigit, aut operarius qui necessitate coactus, salarium 
accipit minus quam ex iustitia debeatur, aut indigens qui mu- 
tuatur pecuniam sed cum foenore usurario. 

b) ex parte voluntatis, non mere permissivus quo quis 
tolerat iniuriam, sed positivus, qui illam revera admittit. 

Ita martyr, qui iniuriam patiendo tolerat et condonat, aut 
opprobrium exoptat, non eo ipso de iure suo cedit, sed requiritur 
actus quo illud positive abdicat, 

c) ex parte obiecti, qui totum et omne ius cedit : in quantum 
enim non cedit vel etiam nec cedere potest, in tantum 
iniuria subsistit. 

Non plenus consensus illius est qui in duello occidi consentit, 
aut mariti qui consentit ut alter Uxore sua adulterio abutatur, 
aut clerici qui renuntiat privilegio canonis : iuribus enim de 
quibus agitur plene renuntiare non potest, cum de iis non habeat 
plenum dominium. In tali casu potest forsan homo iuri vel 
saltem eius usui renuntiare in quantum est ex parte sui, et si 
id faciat, sub hoc respectu ipsi iniuria formaliter non fit quia 
non amplius patitur; non autem potest renuntiare iuri in quantum 
est ex parte Dei, aliorum. Ecclesiae aut reipublicae, quibus 
semper iniuria infertur 1 . 


1. Moderni plures dicere solent hisce iuribus nullo modo renuntiari 
posse, atque renuntiationem esse invalidam ; unde solent limitare prin- 
cipium ad consentientem quoad iura quae abdicare potest.Quod tempore 
Lessii iam quidam innominati tenuerunt, de quibus ait : « Quidam 
doctores hanc regulam limitarunt ad ea in quibus iure naturae cedere 
possumus, ut in fama et honore et aliis bonis exterqis quorum sumus 
domini. In his enim scienti et volenti non fit iniuria, quia cum haec 
subsint nostrae dispositioni, hoc ipso quod volumus his spoliari iure 
nostro nos privamus et illud in alterius collocamus arbitrio. Secus est 


DE IUSTITIA ET IURE 249 

246. Principium II. Domino irrationabiliter invito 
non fit iniuria. — Dominus non censetur rationabiliter 
invitus quando tenetur non esse invitus seu consentire, et 
quidem ex debito stricto et rigoroso. Si enim ex sola chari- 
tate vel debito morali obligetur dominus, alteri non stricte 
et perfecte debetur sed solum imperfecte, ac proinde illud 
stricte et rigorose exigi nequit. 

Et quamvis non servans charitatem non ratipnabiliter 
agat, agit tamen rationabiliter in eo quod velit ut alter 
non arripiat ipso invito. 


in aliis quorum non sumus domini sed custodes tantum, ut in vita et 
membrorum integritate, in coniuge, in prolibus, et similibus in quibus 
iuri nostro cedere non possumus. In his enim proprie iniuria, ei cui 
ipsa commissa sunt vel obnoxia, fit si perimantur vel laedantur, etsi 
id ipso volente fiat. 

Verum id quod diximus est magis consentaneum modo usitato loquen- 
di : nemo enim qui volens in corpore laesus fuerit ab aliquo vel coniugem 
alteri violandam dederit, sibi iniuriam factam aut de iniuria conqueri 
poterit (Ius radicale non potest amitti, sed iuris usui potest renuntiare). 
— Deinde ipsa doctrina est Aristotelis, Eth. V, c. 9, ubi ostendit neminem 
sponte pati iniuriam, etiam si possit sponte laedi et damno affici, quia 
ad illud requiritur ut invitus patiatur. Neque solum id intelligit in ns 
quae subsunt nostrae dispositioni ut in fama et divitiis, sed etiam in 
aliis in quibus iuri nostro cedere non possumus, ut in vita et membris, 
quod ex initio capitis constat ubi in Euripide adducit exemplum eius 
qui matrem rogantem et volentem interficit. 

Confirmatur. Nam idcirco nemo sibi ipsi iniuriam facere vel a se 
iniuriam accipere potest, quia non potest a se invitus pati. Non enim 
fieri potest, ut quis sibi damnum inferre velit et simul nolit a se pati. 
Idem, docet S. Thomas, q. 59, a. 3, ad 2. 

Nec obstat quod quis in iliis iure suo cedere non possit, ac proinde 
ius illud quod habet ut in illis non laedatur permaneat, quia permanet 
solum materialiter ; sicut enim potest esse iniuria materialis ex parte 
ignorantis, ita etiam ex parte eius cui irrogatur. Potest tamen esse 
iniuria formalis respectu tertii qui non consentit ».Ita Lessius, de Iustitia 
et Iure, 1. III, c. 7, dub. 2, n. 13. 

Quod confirmari potest ex Vermeersch : « a. Nihil repugnat qvun 
voluntas qua admittitur iniuria sit iussio vel consensus talis qualem 
habere solet praecipuus auctor actionis, puta te iubere ut alter occidat. 
Porro prjncipalis auctor actionis omnem actionis reatum, ac proinde 
iniuriae malitiam, si quae fuerit, participare debet. Aliunde tamen constat 
quod nemo possit sibi facere iniuriam... 

b. Non permanet actu ius ultra quam ratio fertur iuris, quae est ut 
servetur personalis hominis independentia. Sed haec plane servatur, 
quamdiu protegitur proprietas hominis aliquatenus inviti ; intacta autem 
manet per omnem actionem cui aliquis libere consenserit... Ergo actio 
huiusmodi non adversatur iuri actu permanenti » Quaestiones de Iustitia, 
q. 4, c. 2.a.i.Conf.etiamBilluart,diss.6, a. 2.— Obiiciturprop.57damn. 
ab Inn. XI. Resp. ; Ut vitetur damnatio, satis est affirmare adulterium 
hoc etiam in casu esse contra bonum prolis et sacramenti ; et ex his 
capitibus specie differre a fornicatione, ita ut circumstantia adulterii 
debeat declarari in confessione. 

247. Principium III. Sola intentio iniusta non con- 
stituit iniuriam. — Ad iniuriam enim requiritur non 
solus animus nocendi seu interna voluntas, sed etiam opus 
externum iniustum seu iuris laesivum. Unde intentio 
iniusta non facit iniuriam, nisi opus externum iniustum 
vere causet, et id ex reali influxu oriatur voluntariae 
actionis de se causantis iuris laesionem. Hinc : 

1) Sola intentio determinare non potest opus externum in- 
differens ut sit vel non sit nocivum ; intentio tamen actus externi 
ulterioris iusti vel iniusti illud opus indifferens facit esse inchoa- 
tionem iusti vel iniusti. Ita qui rem amissam sumit vel rem 
furtivam emit intentione eam domino reddendi, iuste agit ; si 

j; vero animo eam retinendi, iniuriam committit. 

2) Opus de se alteri nocivum, ad quod aliquis positive ius 
habet, non est iniustutn etiamsi ex intentione iniusta fiat. Iudex 
qui reum damnat ex odio ut illi eiusque familiae noceat, aut ille 
qui in legitima defensione aggressorem vulnerat ex odio, non 
est iniustus, licet peccet contra charitatem, quia ius habet ad 
damnandum vel se defendendum. 

3) Opus nec materialiter laedens ius alterius, non est iniustum 
si fiat ex intentione nocendi. Iniuste non agit privatus qui ex 
pravo nocendi animo non extinguit incendium, aut auxilium non 
concedit, quia ad id stricto iure non tenetur. 

4) Imo opus materialiter iniustum, cuius aliquis solum est 
conditio, vel occasio, aut causa per accidens, etiamsi ex intentione 
iniusta nocendi fiat, nondum est formaliter iniustum quia ipse 
illud non vere efficit, cum non per se ex actione sua sequatur. 
Intentio enim non mutat efficaciam causae. Ita qui ab avaro 
aufert rem exigui valoris, ut ille ex tristitia moriatur, reus non 
est mortis realis sed solius pravae intentionis. 


CAPUT IV. 

DE DIVISIONE IU STITI AE. 

248. Iustitia dividitur in varias partes. — In virtuti- 
bus, praesertim cardinalibus, distinguuntur partes integrales, 
subiectivae et potentiales. Integrales sic vocantur ad simili- 
tudinem partium integralium corporis sine quibus corpu- 
non est perfectum, et ideo sunt conditiones, actus, dispos 
sitiones sine quibus actus vel usus alicuius virtutis non est 
perfectus. — Subiectivae sunt illae in quas dividitur virtus 
sicut genus in species — Potentiales dicuntur ad similitu- 
dinem potentiarum animae quae potestatem ab anima 

habent sed non totam eius potestatem ; et ideo sunt 
habitus qui in aliquo cum virtute cardinali conveniunt 
sed in alio a perfecta illius ratione deficiunt. Vocantur 
etiam virtutes adnexae, in quibus aliquo modo sed defi- 
cienter inest ratio propria alicuius virtutis. 

Quaenam sint illae variae partes pro virtute iustitiae 
nunc est declarandum. 

QUAESTIO PRIMA. 

DE PARTIBUS INTEGRALIBUS. 

S. Th. II-II, q. 79- 

249. In omni iustitia duae sunt partes integrales : 

declinare a malo, non quocumque, sed alteri (sive particulari, 
sive societati) nocivo ; et facere bonum, non quodcumque, 
sed alteri debitum. Quae duo requiruntur ad perfectum 
actum iustitiae (sive generalis sive particularis) ut quis 
simpliciter et perfecte sit iustus. 

Probatur : Ad iustitiam enim pertinet aequalitatem constituere 
et servare in his quae sunt ad alterum. Constituit autem aliquis 
aequalitatem iustitiae, faciendo bonum i. e reddendo alteri 
quod debetur ; conservat vero aequalitatem iustitiae iain con- 
stitutae declinando a malo i- e. nullum nocumentum alteri in- 
ferendo. 

Notetur autem declinare a malo non importare negationem 
puram seu meram omissionem, scii, non facere malum (id enim 
non est actus virtutis), sed motum positivum voluntatis repu- 
diantis malum. Et hic actus est imperfectior et secundarius iusti- 
tiae, sine quo non potest esse alter : facere bonum, qui est actus 
principalis et iustitiae completivus. 

250. Hae partes integrales ipsi iustitiae sunt pro- 
priae. — Licet omnis virtus a malo declinet et bonum 
faciat, haec duo tamen in sola virtute cardinali iustitiae 
realiter distinguuntur, et ideo solius iustitiae sunt partes 
integrales. 

Probatur : Aliae virtutes sunt circa passiones, in quibus bonum 
facere est attingere medium virtutis (v. g. sumere cibum in 
debita quantitate) et eo ipso vitare sive excessum sive defectum ; 
et ideo in illis virtutibus facere bonum idem est ac vitare malum. 

E contra iustitia non est circa passiones, sed circa operationes 

et res exteriores in quibus alteri debitum redditur : in his autem 
aliud est facere aequalitatem, et aliud est aequalitatem factam 
non corrumpere. Iustitia enim obligat ad reddendum debitum 
secundum aequalitatem ; haec autem obligatio potest duplici 
modo violari distincto : a) non reddendo id quod debetur ; 
b) debitum redditum auferendo. Primo modo si quis reddit 
debitum, facit bonum ; si secundo modo, declinat a malo. Unde 
haec duo in sola iustitia realiter distinguuntur. 

Aliis verbis : iustitia ad duplex bonum tendit : a) negative 
non auferre alienum ; b) positive reddere debitum. Dum autem 
facit alterutrum, iam constituit medium virtutis. Nam v. g. 
dum solvit debitum, potest quis peccare per defectum si minus 
solvit quam debet, et per excessum si plus solvit ex bonis quibus 
ipse indigeat. Et dum non aufert alienum, servat medium iam 
constitutum. Et ita qui non aufert alienum, iam actum facit 
iustitiae, sicut ille qui solvit debitum. Unde sunt duo actus 
distincti. 


( 251. Peccata opposita. — Declinationi a malo oppo- 

i nitur vitium speciale quod vocatur transgressio i. e. actio 

* contra praeceptum negativum, sicut operationi boni op- 

■; ponitur omissio quae importat praetermissionem boni non 

| cuiuscumque sed boni debiti. 

I Haec aliquo modo materialiter fiunt in omni specie pec- 

j ! cati, quia in omni specie peccatum est contra praeceptum 

, divinum, sicut etiam omittit bonum debitum. At sunt 

! peccata specialia contra iustitiam (legalem aut particula- 

rem) si formaliter fiunt, quatenus aliquis intendat agere 
i' contra praeceptum negativum, praecise quia est facere 

; contra id quod est debitum ; et ita debitum contemnat 1 ; 

! — aut omittat aliquod bonum praecise quia hoc est 

( debitu m . Quae duo sunt realiter distincta, sicut duae 

1: partes iustitiae quibus opponuntur. 

Sic autem sunt peccatum speciale dupliciter : 
a) « Uno modo secundum quod opponitur ad genera pecca- 
torum opposita aliis virtutibus : sicut enim ad propriam ratio- 
nem iustitiae legalis pertinet attendere ad debitum praecepti, ita 


1. Non tamen confundenda est transgressio ut speciale peccatum, 
cum inobedientia formali. Obedientia respicit praeceptum, ut est a 
superiore, quia bonum est subiici superiori ut tali ; iustitia legalis 
respicit praeceptum, ut bonum commune procurans et propter bonum 
commune lege debitum, non considerato an superior praecipiat. Unde 
inobedientia formalis est contemptus praecepti ut lati a superiore ; 
transgressio est contemptus praecepti ut praecepti seu debiti. 

ad propriam rationem transgressionis pertinet attendere ad con- 
temptum praecepti » (q. 79, a. 2). Et ex adverso « bonum sub 
ratione debiti proprie pertinet ad iustitiam : ad legalem quidem, 
si debitum accipiatur in ordine ad legem divinam vel humanam ; 
ad specialem autem (seu particularem) iustitiam, secundum quod 
debitum consideratur in ordine ad proximum. Unde eo modo 
quo iustitia est specialis virtus, etiam omissio est speciale pec- 
catum distinctum a peccatis quae opponuntur aliis virtutibus» 
(a. 3). Et quamvis omissio opponatur omni virtuti quia bonum 
cuiuslibet omitti potest, tamen « directe opponitur iustitiae,.. : 
non enim est omissio boni alicujus virtutis nisi sub ratione debiti, 
quod pertinet ad iustitiam » (ad 4). 

b) « Alio modo » secundum quod sint ab invicem realiter 
distincta, sicut duae partes integrales iustitiae quibus oppo- 
nuntur. Sic transgressio praecepti negativi « distinguitur ab 
omissione, quae contrariatur praecepto affirmativo » (a. 2) ; et 
« eo modo quo facere bonum, cui opponitur omissio, est 
quaedam specialis pars iustitiae distincta a declinatione mali 
cui opponitur transgressio, etiam omissio a transgressione distin- 
guitur » (a. 3). 

Ceteris paribus, gravius est peccatum transgressionis quam 
omissionis : 1) quia facilius est abstinere a malo quam implere 
bonum ; 2) quia transgressio magis a virtute distat. Contrarium 
enim magis distat a suo contrario quam simplex eius negatio 
(v. g. nigrum ab albo plus quam non album). Sed transgressio 
contrariatur actui virtutis, omissio actus importat negationem 
ipsius. Ergo simpliciter et absolute loquendo transgressio est 
gravius peccatum quam omissio, licet aliqua omissio possit 
esse gravior aliqua transgressione. Ita v. g. violentia transiens 
minus gravis est quam absentia habitualis amoris aut honoris 
debiti. 


QUAESTIO SECUNDA. 

DE PARTIBUS SUBJECTIVIS. 

S. Th. Il-tl, q. 58, a. 5, 6, 7 ; q. 61. 

252. Iustitia stricte dicta habet tres partes sub- 
iectivas. — Ita enim vocantur diversae species virtutis. 
Iustitia autem stricte dicta dividitur in duas species : 
legalem seu generalem ( algemeene of wettelijke), et particu- 
larem ( bijzondere ), et haec subdividitur in duas alias : 
commutativam ( ruilende ) et distributivam ( verdeelende ). Et 
ita tres sunt species iustitiae seu partes subiectivae, et 
non nisi tres. 


Probatur : Triplex est species debiti seu iuris reddendi : 
bonum enim debitum est vel bonum communitatis qua talis 

(bonum commune), quod ipsi reddendum est a privatis personis 
quae sunt eius membra ; — vel bonum singularis personae quod 
unicuique reddendum est, sive ab ipsa societate, — sive ab aliis 
privatis personis. 

Hinc triplex exigitur ordo : ordo partis ad totum — ordo 
totius ad partem — ordo partis ad partem. Primum respicit 
iustitia legalis quae ordinat subditos ad rempublicam, secundum 
iustitia distributiva quae ordinat rempublicam ad subditos, 
tertium iustitia commutativa quae ordinat privatum ad privatum. 
Quartus ordo non est possibilis, nec proinde quarta species 
iustitiae. 

Iustitia legalis est illa, qua societatis membra ut talia (sive 
princeps sive subditi) tribuunt societati quidquid ipsi qua tali 
debetur ad procurandum bonum commune. Iustitia distributiva 
est illa, qua respublica vel eius praesides communia bona seu 
munera et onera inter membra communitatis distribuunt iuxta 
singulorum dotes, merita, facultates et indigentias. Iustitia 
commutativa est illa, qua homo privatus, vel etiam societas per- 
sonam particularem agens, reddit homini privato id quod ipsi 
ex stricto iure debetur. 

253. Tres species iustitiae differunt inter se : 

i° Ratione obiecti, 

tum a) principalis, quod est debitum privatorum erga 
societatem, — vel debitum communitatis erga privatos, — 
vel debitum privati erga privatum. 

Porro hoc triplex debitum, secundum S. Thomam, est 
diversae rationis : « alia enim est ratio boni communis, 
et boni singularis, sicut alia est ratio totius et partis » 
(q. 58, a. 7, ad 2), et « alio modo debetur alicui quod est 
|t : commune, et alio modo id quod est proprium » (q. 61, 

i| a. 1, ad 5) ; 

'' tum b) secundarii , quod complectitur vel actus omnium 

virtutum iri quantum ordinabiles ad bonum commune ; — 
vel distributiones bonorum et onerum ; — vel commu- 
tationes inter privatos : quamvis enim distributiones et 
commutationes pertineant ad easdem res, tamen usus est 
diversus. 

2 0 Ratione sublecti : 

a) iustitia legalis est principaliter et quasi architectonice 
| seu directive in principe et rectoribus, tamquam in prae- 

cipientibus ea quae ad bonum commune pertinent, in 
subditis est secundario et quasi administrative, tamquam 

in exequentibus ea quae per rectores et leges constituta 
sunt ; 

b) iustitia distributiva est proprie et formaliter in supe- 
riore praesidente communibus bonis eaque distribuente, 
in subditis participative in quantum contenti sunt iusta 
distributione ; 

c) iustitia commutativa est in personis privatis. 

Hinc ille cui debetur et ille qui debet, physice sunt 
adaequate distincti in iustitia commutativa ; in legali et 
in distributiva physice non adaequate distinguuntur, sed 
tantum moraliter, quatenus secundum aestimationem homi- 
num et secundum considerationem rationis, alia est persona 
moralis seu iuridica societatis, alia membrorum. 

3° Ratione aequalitatis : 

A. In iustitia commutativa est aequalitas absoluta rei ad 
rem (v. g. dati ad acceptum, mercedis ad laborem, rei 
restitutae ad sublatam), et ideo medium rei accipitur 
secundum aequalitatem arithmeticam, v. g. 100 ad 100. 

B. In iustitia distributiva est aequalitas relativa propor- 
tionis rerum distribuendarum ad personas quibus sunt 
distribuendae ; ita quod sicut una persona excedit aliam 
dignitate aut indigentia, ita etiam res quae datur uni 
personae excedat rem quae datur alteri : id enim quod 
a toto debetur parti, tanto maius est quanto maiorem 
principalitatem (meritum, dignitatem) pars habet in 
toto. Et ideo medium rei accipitur secundum proportio- 
nem geometricam, in qua attenditur aequale non secundum 
quantitatem sed secundum proportionem, v. g. sicut se 
habent sex ad quatuor, ita se habent tria ad duo, quia 
utrobique est eadem proportio. 

C. In iustitia legali est aequalitas relativa proportionis 
personae ad communitatem. 

254. Conclusio notanda. — Hinc iustitia commutativa 
per se obligat ad restitutionem, quia restitutio facit aequa- 
litatem rei ad rem ; uti constat ex ipsa notione restitu- 
tionis quae est alteri reddere rem suam propriam. — Sed 
idem non probatur pro iustitia distributiva et legali, in 

quantum sunt tales, quia faciunt aequalitatem rei ad per- 
sonam vel personae ad communitatem. 

Bona scii, communia non simpliciter et immediate sunt bona 
membrorum, ac si essent ipsis appropriata aut debita, velut sua 
propria et sua possessio (sunt enim bona communitatis), sed tan- 
tum sub aliquo respectu et mediate ad eos pertinent, scii, destina- 
tione, quatenus in hisce est dignitas aut indigentia ad ea obti- 
nenda l 2 . Unde nec est ius completum ad rem: ius strictum ad tale 
vel tale bonum, nam ista nondum pertinent ad hunc vel illum 
sed ad omnes ; solum est quoddam initium iuris (ius non strictum), 
quo sunt debita ratione condignitatis et communitatis cuius sunt 
partes, in quantum quae sunt totius quodammodo debita sunt 
partibus *. Item, e converso, bona membrorum tantum mediate 
pertinent ad communitatem. Bona scii, communitatis sunt 
propter subditos sed non sunt subditorum ; et e converso bona 
subditorum aliquando ordinari debent ad communitatem, sed 
non sunt bona communitatis. — Et ideo in illis bonis, pertinen- 
tibus ad iustitiam distributivam aut legalem, restitutio non 
probatur debita, quia nemo privatur re sua propria. 

Quod magis confirmatur : a) bonum quod respicit et praecipit 
iustitia commutativa (scii, unumquemque non carere rebus suis) 
perseverat possibile et praeceptum, sive antequam haec iustitia 
violetur auferendo iniuste rem alterius, sive postquam violata 
fuerit. Posita enim iniuria, alter propter factum tuum manet 
privatus re sua et recta ratio exigit ut per factum tuum haec 
deordinatio cesset, quod fit per restitutionem ad aequalitatem 
rei vel aequivalentis. 

E contra b) iustitia legalis : si enim actus qui debebat ordinari 
ad bonum commune non fuit ordinatus, iam fit impossibile 
illum referre,seu ordinationem actus praeteriti reducere ad bonum 
commun ; alii enovi actus possunt ordinari, non ille. Ad im- 
possibile autem nulla virtus potest obligare. 

Similiter c) iustitia distributiva : hac enim violata, non est 
possibile restituere rem in pristinum statum, nam ad portionem 
iustam nullus ius strictum et completum habebat, quia res 
distributae nqn erant de bonis alicuius, sed de bonis communi- 
tatis ; unde neque illius, qui minus habuit, ius strictum com- 
pletum fuit violatum, quia nec re sua propria privatus sensu 
stricto fuit. Facta autem distributione, uterque acquirit ius stri- 
ctum ad suam portionem, nec potest spoliari etiam partialiter sine 
violatione iustitiae commutativae, et si distributor restituat ex 
bonis suis privatis, ideo non reparat inaequalem distributionem 
bonorum communium ; si autem in secunda distributione bono- 
rum iniquus distributor velit compensare, violabit in hac secunda 


1. Ius ad rem communem non fit ius ad rem privatam. 

2. * Sicut pars et totum quodammodo sunt idem, ita id quod est totius, 
quodammodo est partis, et ita cum ex bonis communibus aliquid in singulis 
distribuitur, quilibet aliquo modo recipit quod suum est » q. 61, a. I, 
ad 2. Similiter « pars id quod est totius est ; unde et quodlibet bonum 
partis est ordinabile ad bonum totius » et potest esse debitum (q. 58, a. 5). 


distributione iustitiam distributivam, et manebit iniusta prima 
distributio 1 . 

Per accidens tamen iustitia legalis et distributiva obligant ad 
restitutionem, si simul laeditur iustitia commutativa, uti saepius 
fit ; sicut si fiat distributio ex contractu v. g. concursus, aut 
si iustitia legalis actum iustitiae commutativae praecipiat. 

255. Corollaria. — 1. In omni virtute, iusta est com- 
mensuratio generalis ad id cui aequari debet, seu mensura 
rationis ; ad iustitiam proprie dictam aequalitas est arithmetica 
rei ad rem, quae est pro quovis divite vel paupere, principe 
vel subditis invariabilis ; — vel geometrica proportionis ad 
proportionem. 

2. Iustitia distributiva secundum se in omni actu directe attendit 
ad dignitatem et qualitates personae ; e contra iustitia commuta- 
tiva solum per accidens et secundum quod res inde diversificatur. 

Nam, ut ait S. Thomas, q. 61, a. 2, ad 3, iustitia commutativa 
etiam considerat personam, sed indirecte « in quantum conditio 
personae facit ad quantitatem rei : maior enim est iniuria si 
percutiatur princeps quam si percutiatur privata persona. Et ideo 
conditio personae in iustitia distributiva attenditur secundum se 
(quatenus per se influit in proportionem rei ) ; in commutativa 
autem secundum quod per hoc diversificatur res » ac proinde 
per accidens. Cfr. Caietanus in h. 1. 

3. « Iustitia legalis attendit ad aequalitatem aliquam ex utraque 
praedicta temperatam : quatenus enim quaelibet pars dat toti, 
v. g. quilibet civis civitati, iuxta proportionem virium suarum, 
quae non in omnibus eaedem sunt, videtur servare aequalitatem 
proportionis. Sed quatenus quaelibet pars in reddendo toti non 
debet attendere quid reddat alia ; nec proinde debet servare 
proportionem inter id, quod alia dat, et id, quod ipsa rependit, 
sed quaelibet nulla habita ratione aliarum dare debet quantum 
potest et ab ea exigitur, sic videtur esse quaedam aequalitas 
quantitatum seu arithmetica ». Ita Goudin, in Philosophia, III, 
q. 6, a. 2, § 1, 

Notandum tamen, eam, quam primario spectat, esse aequali- 
tatem proportionis ; secundario et consequenter tantum aequa- 
litatem quantitatis. 


i. Obiici posset : i° Laesione iustitiae distribudvae inducitur in- 
aequalitas ; quae debet reparari. Ergo. — R. dist. Mai : inducitur 
inaequalitas sine iure permanente ad bona quae accipi debuissent, conc. : 
cum tali iure, nego. 

2 0 Inst. : Qui iniuste praetermissus fuit, ex ipsa iniqua omissione 
titulum habet ut nova distributione compensationem accipiat. Ergo. — 
R. dist. : quatenus haec praetermissio relinquit aptitudinem vel prae- 
sentem dignitatem ob quam formaliter confertur aliquod bonum, v. g. 
munus publicum, conc.; quatenus compensatio praetermissionis foret 
formalis et sufficiens ratio, nego. Si enim post male factam munerum 
distributionem, candidatus qui erat dignior, ob morbum, senium, etc. 
minus habilis evaserit (vel si novus insurgit adhuc magis dignus), nihil 
am expectandum sibi restat. 

4. In iusticia comminativa datur contrapassio seu reactio, i. e. 
recompensatio passionis ad actionem praecedentem, et quidem 
secundum aequalitatem, ita ut passio recompensata seu reactio 
sit aequalis actioni et tantum quis patiatur quantum ipse fecerit, 
ut si percusserit et repercutiatur, si damnum intulerit, in re 
sua etiam damnificetur, si rem emerit etiam det rem suam. Haec 
autem recompensatio seu contrapassio non semper ad aequali- 
tatem materialem (seu in eadem specie), sed ad aequalitatem 
iniuriae est attendenda, v. g. si quis percutiat principem non 
solum repercutitur, sed multo gravius punitur ; et si furetur, non 
solum restituere debet, sed et damnum reparare personae privatae 
ac reipublicae inflictum ; et in commutatione nec semper esset 
aequale « si quis daret rem suam, accipiens rem alterius, quia 
forte res alterius est multo maior quam sua » (a. 4). 

In iustitia distributiva autem nulla est contrapassio, quia in 
ea non attenditur aequalitas rei ad rem vel passionis ad actionem, 
sed secundum proportionali tatem rerum ad personas. 

256 . Animadversiones.— i a Aliqui inter recentiores, post 
Schmalzgrueber, ponunt quartam iustitiae speciem, scii, vindica- 
tivam, qua superiores debitis poenis affligunt subditos reos propter 
bonum commune. Haec tamen recte ad unam ex supra dictis 
reducitur : ad commutativam, quatenus infligens poenam prin- 
ceps seu iudex ex officio stricto seu quasi contractu tenetur ad 
iustam punitionem ; — ad legalem, quatenus agit intuitu boni 
communis ; — ad distributivam, quatenus procedit proportione 
geometrica et poenas gravitati delictorum proportionaliter decer- 
nit, imo ad commutativam, si ad damnum alicui illatum aequaliter 
reparandum punit. In quantum autem apud iudicem vindicta quae- 
ritur a privato laeso, in isto est virtus quae moderatur appetitum 
externae vindictae, at non est iustitia stricte dicta, sed pars 
potentialis seu virtus adnexa iustitiae commutativae, quia pri- 
vatus non stricte tenetur punitionem petere ; — princeps autem 
aut iudex stricte tenetur punire. 

2 a Plures recentiores solam iustitiam commutativam habent ut 
iustitiam stricte dictam 1 , alias autem dici iustitiam per analogiam: 
iustitia legalis enim et distributiva non sunt ad alterum perfecte 
distinctum, quia pars id quod est, totius est, et totum id quod 
est, partium est. Melius tamen cum S. Thorna dicitur in iis 
inveniri « propriam iustitiae rationem» (q. 58, a. 5) : societas 
enim est persona moralis distincta a personis privatis quae sunt 
sua membra, et habet finem perfecte distinctum, et ideo adest 
alteritas sufficiens ut inter eos possit esse ordo iustitiae. 

3 a Iustitia socialis stricto sensu intellecta non est nisi iustitia 
legalis, quae directe ordinat ad bonum commune seu sociale et 
reddit debitum communitati. Quidam auctores tamen etiam 
iustitiam distributivam vocant socialem, sed non recte, quia licet 
exerceatur a societate, non tamen reddit debitum societati, sed 


1. Ita, post Lugo, Waffelaert, Pottier, Mechlinicnses, Cathrein. E 

contra Thomistae, et edam Vermeersch. 

privatis. Sensu latiori et generali omnis iustitia est socialis in 
quantum nos ordinat ad alterum. 

Recentius dictum fuit iustitiam socialem esse quamdam 
iustitiam, ab aliis specifice distinctam, qua diversae classes seu 
ordines civium sibi invicem partem boni communis tribuere 
volunt, praesertim sub respectu oeconomico x . — Sed individui, 
sicut ordines sociales, id velle debent ; quod autem ab ordinibus 
civium aut ab individuis, circa bona oeconomica aut circa alia 
diversi generis iustitia exerceatur, est mere materialis differentia 
ex qua non oritur diversa species insuper cum dicant id for- 
maliter fieri intuitu boni communis, ad hoc omnino sufficit ipsa 
iustitia generalis seu legalis, et aliae virtutes sub eius directione 
et imperio ; — denique nec est possibilis quarta species iustitiae, 
ut notavimus n. 252 2 . 

Ceterum fatente Pio XI, in enc. Divini Redemptoris contra 
communistas, 19 mart. 1937, « socialis iustitiae est id omne a 
singulis exigere, quod ad bonum commune necessarium sit ». Et 
licet proin in suis encycflcis Pontifex multum insistere voluerit, 
ut inter sjngulos cives, atque singulas civium classes seu ordines 
sociales, aequior sit distributio bonorum, — quod de se spectat 
ad iustitiam distributivam, — sicut etiam quod omnibus stricta 
iura sqa servarentur illaesa, — quod secundum se est iustitiae 
commutativae, — illa tamen socialis iustitiae non sunt nisi prout 
necessaria sunt ad bonum commune. 

4* Hodiernis temporibus multum loquuntur de iustitia inter - 
nationali; at ista non est distincta species iustitiae sed ad species 
enumeratas facile reducitur. Cum enim agatur de debitis inter 
varias nationes relationibus quas iustitia utique regere debet, 
nationes considerandae sunt ut personae morales individuae ; 
insuper societas nationum concipi et considerari potest ut 
societas quaedam superior ac bonum commune omnium natio- 
num. Et ita ipsa est iustitia commutativa quae obligat singulas 
nationes ad reddendum aliis quod ipsis debetur ; — et si quaedam 
bona iis obveniant et distribuantur a societate nationum, id 
secundum regulas iustitiae distributivae fieri debet, sicut e 
converso, ea quae singulae praestare obligantur nationes et 
debent erga communem earum societatem ac bonum commune 
omnium et totius humanitatis, pertinent ad iustitiam legalem. 


QUAESTIO TERTIA. 

DE PARTIBUS POTENTI ALIBUS. 

S. Th. II-II, q. 80. 

2 57* Partes potentiales sunt virtutes adnexae quae in 
aliquo cum virtute cardinali conveniunt, sed in alio a 

1 ' Ji® Hentzen, Commentaar op Quadragesimo anno, I, 3® B. 

2. Cfr. Kors, Sociale Rechtvaardigheid. 

perfecta illius ratione deficiunt ; unde non habent totam 
potestatem virtutis cardinalis. Haec scii, versatur circa 
materiam principalem et difficiliorem, virtutes adnexae 
circa materiam secundariam minus difficilem, in qua vir- 
tutem principalem imitantur. Iustitia ergo versatur circa 
id quod praecipuum est in operationibus, scii, debitum 
strictum quod redditur usque ad omnimodam aequalita- 
tem ; — virtutes adiunctae circa debitum quod vel non est 
strictum, vel non redditur ad aequalitatem. 



258. Octo praecipuae sunt partes potentiales iusti- 
tiae particularis, ut ostendit S. Thomas : Iustitia in hoc 
consistit quod alteri redditur debitum ad aequalitatem. Sed 
plures virtutes conveniunt cum iustitia in hoc quod sint 
ad alterum, quae tamen a iustitia deficiunt : 

A. tres deficiunt in reddendo debitum, quia non reddunt 
aequale i. e. non reddunt tantum quantum acceptum est, 
nimirum 

1) religio (cui, supposito peccato, accedit poenitentia^ 

erga Deum ; 

2) pietas erga parentes ; 

3) observantia erga constitutos in dignitate ; 

B. aliae deficiunt, quia non reddunt debitum strictum quod 
ex lege debetur, sed debitum morale quod debetur ex 
honestate virtutis, sive a) illud debitum sit necessarium 
ad honestatem morum, vel ratione debentis : 

4) veritas, qua quis se alteri exhibet qualis est ; vel ratio- 
ne illius cui debetur : 

5) gratitudo, qua quis alterum compensat in bonis ; et 

6) vindicatio, in malis ; — sive b) sit debitum in quan- 
tum solum confert ad maiorem honestatem morum, uti 

7) liberalitas, cui affinis est misericordia, 

8) affabilitas, et quaedam aliae quae generali nomine 
vocari aequitas 1 possent. 

Ergo illae virtutes recte dicuntur adnecti iustitiae. 

i.Hic, ad 3. Haec aequitas non sumitur in eodem sensu ac epichia, 
quae est aequitas specialis pertinens ad iustitiam legalem. De qua 
dictum fuit intr. de Legibus, n. 286-287 et infra dicetur, n. 891. 



SECUNDA PARS. 


DE IUSTITIA LEGALI. 

S. Th. II-II, q. 58, a. 5 et 6. 

259. Iustitia legalis est virtus quae homines inclinat 
ad dandum communitati quod ipsi debetur, seu quae actus 
communi bono debitos ad hunc finem ordinat 1 . 

Est virtus specialis, a ceteris distincta, qua quis fertur 
in bonum communitatis cuius ipse est pars ; per se res- 
picit directe, quasi proprium finem ac obiectum, bonum 
commune, adeoque subditos ad rem publicam ordinat. 
Reddit ergo debitum communitati qua tali, et eius ob- 
iectum formale est specialis honestas procurandi bonum 
commune. Hoc autem bonum commune est motivum 
sufficiens ut possit ad illud propter se terminari aliquis 
actus honestus, ut si quis legem condat aut servet, vel 
bello serviat, aut tributum solvat propter bonum reipu- 
blicae. Ergo est aliqua virtus specialis quae ad illud fertur. 

Recte vocatur legalis, quia in communitate actiones privatorum 
per legem ad bonum commune ordinantur 2 . Etiam dicitur 
iustitia generalis, non quidem per praedicationem et ratione 
essentiae, ac si esset omnis virtus aut complexus omnium vir- 
tutum ; sed secundum virtutem et ratione materiae, quia tendit 
ad bonum generale et actus omnium virtutum ad hoc bonum 
ordinare potest. 

Differt autem ratione sua formali ab omni alia virtute, quae 
quamdam cum ipsa habet similitudinem : 

a) ab obedientia quae agit quia a legitimo superiori est prae- 
ceptum ; unde haec intendit parere superiori praecipienti, quin 

1. Conferri possunt S. Thomas, in Eth., 1 . I ; De Reg. prine., 1 . I, 
c. 14 et 15 ; II-II, q. 58, a. 5 et 6, cum comm. Bannez ; — Vermeerscb, 
Quaestiones de Iustitia; — Michel, La Question sociale et les principes 
theologiques. Justice Ugale et charite; — M. St.Gillet, Conscience chretienne 
et Justice sociale ; — et praesertim A. Pottier, De Iure et Iustitia, cuius 
auditores m schola fuimus, et cuius doctrinam hic grato animo compen- 
diose referimus. Vide et Hering, De genuina notione iustitiae generalis seu 
legalts, m Angelicum, 1937. 

2. I-II, q. 90, q. 2, ad t ; II-II, q. 58, a. 5. 

ad bon um commune attendat, iustitia legalis procurare bonum 
commune, etsi non specialiter praeceptum ; 

b) a pietate erga patriam : pietas respicit patriam secundum 
quod est principium procreationis et educationis nostrae, iustitia 
legalis secundum quod est bonum commune ; porro nihil 
impedit alterutrum motivum attendere, abstrahendo ab altero ; 

c) ab observantia quae reddit cultum nonoris et obsequii 
debitum superiori, dum iustitia legalis reddit debitum communitati; 

d) a charitate erga proximum : potest enim plura agere ex 
motivo boni communis etiam ille qui nec Deum amat nec 
proximum propter Deum ; et e contra ad agendum ex charitate 
duci, quin specialiter moveatur bono communi. 

260. Subiectum iustitiae legalis. — Iustitia legalis 
inclinat membra communitatis, sive superiores sive sub- 
ditos, ad reddendum debitum communitati qua tali. Est 
autem in principe seu superioribus principaliter et quasi 
architectonice, in quantum per leges ea statuunt et prae- 
cipiunt quae ad commune bonum et ad optimam reipu- 
blicae administrationem pertinent, ut unusquisque ita se 
gerat sicut commune bonum reipublicaeque perfectio 
postulat. Unde leges et statuta principis, et reliqua quae 
reipublicae rectores executioni mandant, quatenus in eum 
finem ea dirigunt, ad hanc virtutem pertinent. In subditis 
inest secundario et ministrative, tamquam mandantibus 
executioni quae per rectores constituta sunt, dum legibus 
ad eumdem finem se accomodant. Hinc Aristoteles ait 
obiectum huius virtutis esse non aequum sed legitimum, 
seu quod est legi conforme. 

In principe itaque est principaliter, quia ipsius est gubernare 
i. e. movere in finem; movere ad bonum commune ergo ad ipsum 
pertinet ut ad causam principalem ; — etiam architectonice, 
quia princeps in procurando bono communi est causa directiva, 
quasi architectonica, ac dispositiva. In subditis est secundario, 
quia sub principe debent conducere ad finem ; — et quasi 
ministrative, i. e. executive. 

261. Materia tractanda. — Primo loco dicendum venit 
de iustitia legali, quae praestat iustitiae particulari, quia prose- 
quitur immediate ipsum bonum commune, dum particularis 
immediate intendit bonum privatum ; bonum commune autem 
praestat privato, sicut totum potius est parte. Dicemus autem 

1) de bono communi prosequendo, quod est proprium iusti- 
tiae legalis obiectum ; 

2) de procuratione boni communis ; 

3) de defensione boni communis. 

QUAESTIO PRIMA. 

DE BONO COMMUNI PROSEQUENDO. 

S. Th. II-II, q. 58, a. 5 et 6 ; I-II, q. 90, a. 2 et 3. 

262. Iustitia legalis est homini necessaria qua 

ordinet actus suos ad bonum commune totius societatis. 
Homini enim naturale est vivere in societate, quia extra 
societatem non potest attingere in hac vita finem su um , 
felicitatem temporalem seu sufficientiam vitae perfectam, 
nec consequenter beatitudinem aeternam. Atqui homini 
viventi in societate necessarium est ordinare actus suos in 
bonum commune : felicitas enim seu sufficientia vitae debet 
obtineri operationibus singulorum ad invicem coordinatis 
in illum finem qui omnibus in societate existentibus est 
procurandus. Ordinare autem actus in bon um commune 
pertinet ad iustitiam legalem. Ergo homini necessaria est 
iustitia legalis. 

263. Quomodo bonum commune est obtinendum. 

— Societas non est mera aggregatio sed multitudo orga- 
nisata. Communitas scii, non est totum mechanicum, co- 
alescens ex partibus homogeneis mere iuxtapositis et propter 
hoc solum sub ima connumeratione multitudinis recensitis, 
sicut accidit in acervo tritici ; — sed est totum organicum, 
coalescens partibus heterogeneis inter se debita proportione 
aptatis et ad finem unum, ex quo totum speciem et nomen 
obtinet, coordinatis, sicut accidit in horologio, in arbore, 
in corpore humano. Unde finis hic obtinetur conspiratione 
activa singularium partium pro suo modo et pro sua 
functione agentium. 

« Totum quod est civilis multitudo,... ait S. Thomas, I Eth. 
v j’ kab et solum unitatem ordinis, secundum quam non est 
aliquid simpliciter unum. Et ideo pars eius totius potest habere 
operationem quae non est operatio totius, sicut miles in exercitu 
habet operationem quae non est totius exercitus. Habet nihil- 
ominus ei; ipsum totum aliquam operationem quae non est 
propria alicuius partium, sed totius, puta conflictus totius 
exercitus, et tractus navis est operatio multitudinis trahentium 
navem ». 

Sic viventes in societate aliquando exercent operationes quibus 

ad seipsos referuntur aut ad alios privatos; at aliae sunt operationes 
auibus ad totam societatem immediate referuntur, v. g. quod 
legem condant vel servent, aut in aerarium publicum debitam 
partem ex suis bonis unusquisque refundat. Quae operationes 
specifice distinguuntur, utpote ad bonum diversum ordinatae. 

264. Bonum commune dicitur per oppositionem 
ad bonum privatum: non quidem eo sensu quod 
excludat bonum privatum, nam in bonum privatum 
redundat bonum commune ; sed quia bonum commune 
est quid praestantius et extensius quam bonum privatum 
et ab ipso specifice distinctum. 

Bonum commune scii, non est cumulus bonorum par- 
ticularium aut mera resultantia ex particularibus bonis ; 
sed bonum totius collectivitatis, communis felicitas socie- 
tatis. Unde «non differunt solum secundum multum et 
paucum ( quantitative ), sed secundum formalem differen- 
tiam ( qualitative et specifice ). Alia enim est ratio boni 
communis et boni singularis, sicut alia est ratio totius 
et partis » (q. 58, a. 5, ad 1), vel aliud est bonum proprium 
individui, et aliud bonum naturae humanae ut talis. 

Bonum commune igitur non est additio bonorum 
particularium : non enim additio utilitatum individualium 
oppositarum posset constituere commune bonum quod 
omnibus inserviat et ex quo hauriendi omnibus ius pateat. 
Sed est bonum humanum superius, eminentius, licet eius- 
dem ordinis. 

Hoc autem bonum procurandum est in societate : 

1) operatione sociali totius, qua scilicet viribus coordinatis 
conspirent singuli ad commune bonum totius secundum 
quod lege singulis est praescriptum ; 

2) operationibus individualibus singulorum : omnes enim 
suas operationes, nec solum illas quibus ad alios directe 
refertur, homini viventi in societate ad bonum commune 
referre convenit, secundum principium : pars est propter 
totum. « Omnes, ait S. Thomas, q. 58, a. 5, qui sub 
aliqua communitate continentur, comparantur ad commu- 
nitatem quasi partes ad totum ; pars autem id quod est, 
totius est unde et quodlibet bonum partis est ordinabile 
ad bonum totius ». 


DE IUSTITIA LEGALI 


265 


Hinc quamvis ex omni actu virtutis particularis aliquid in 
bonum commune refluat secundario et mediate, quatenus bonum 
partis est indirecte etiam bonum totius ; id tamen est per accidens 
spectata propria ratione uniuscuiusque virtutis ; et ideo « oportet 
esse aliam superiorem virtutem, quae (proprie et per se) ordinet 
omnes virtutes in bonum commune, quae est iustitia legalis 
et est alia per essentiam ab omni virtute » (q. 58, a. 6, ad 4). 

Adest obligatio agendi ad bonum commune : I. specialis, 

a) si lex positiva aliquid ob commune bonum praescribat ; 

b) item si in determinatis adiunctis aliquid agere vel omittere 
sit bono communi necessarium, ut potest fieri pro usu iuris suf- 
fragii : tunc ad id obligat lex naturalis ; 2. etiam generalis, qua 
non solum unusquisque nocere bono communi prohibetur, sed 
etiam omnes actiones quas ut membrum communitatis ponit, 
ita agere debet ut ad bonum commune societatis saltem virtua- 
liter ordinentur : pars enim ut pars est propter bonum totius. 

265. Bonum commune est communis felicitas tem-r 
poralis totius societatis, seu vitae sufficientia per- 
fecta, debite subordinata beatitudini aeternae : bene vivere 
humanum seu harmonica plenitudo bonorum humanorum, 
bonum humanum in plenitudine et secundum propor- 
tionem quae requiritur natura humana, bonum humanum 
perfectum ut in hac terra haberi potest. 

Id autem consistit principaliter in bono virtutis humanae, 
intellectualis et moralis. Cum enim homo sit in potentia 
ad actum, perfectio seu felicitas hominis est in actu opera- 
tionis virtuosae, quae scii, conformis est naturae suae 
rationali. Hinc essentialiter est in virtutibus illis quae 
exercendae sunt ad vitam humanam perfectam sive con- 
templativam sive activam ; integraliter in reliquis scientiis 
et artibus ; consequenter in communi amicitia et pace quae 
connaturaliter ex vita virtuosa sequitur ; instrumentaliter 
in quadam abundantia bonorum exteriorum, quorum usus 
requiritur in societate bene constituta. Unde S. Thomas, 
I-II, q. 4, a. 7 : 

« Ad beatitudinem imperfectam qualis in hac vita potest 
haberi, requiruntur exteriora bona... quasi instrumentaliter deser- 
vientia beatitudini quae consistit in operatione virtutis. Indiget 
enim homo in hac vita necessariis corporis, tam ad operationem 
virtutis contemplativae quam etiam ad operationem virtutis 
activae, ad quam etiam plura alia requiruntur quibus exerceat 
opera virtutis. Cuius ratio est quia omnia huiusmodi bona 
exteriora vel requiruntur ad sustentationem animalis corporis, 

vel requiruntur ad aliquas operationes quas per animale corpus 
exercemus, quae humanae vitae conveniunt». 

Notandum ad bonum commune non requiri ut immediate 
omnia et singula membra societatis attingat, sed satis esse si 
mediate respiciat omnes et per redundantiam, Duplex est bonum 
reipublicae : unum quod per se et immediate ad usum totius 
communitatis ordinatur, nec est sub alicuius dominio, ut templa, 
res sacrae, magistratus, viae publicae, pascua communia, etc. 
Aliud quod immediate ad bonum privatum ordinatur sed secun- 
dario et per quamdam redundantiam in bonum commune ; et 
quidem dupliciter : a) ex eo quod unaquaeque persona est pars 
communitatis, bonum cuiusque, dummodo aliis non sit damno- 
sum, est in commodum totius communitatis ; unde dicunt 
expedire reipublicae ut cives sint locupletes et ut nemo male 
re sua utatur ; — b) si bonum spectat communem utilitatem 
civium alicuius ordinis, vel conditionis, vel officii, vel loci, etc. 
in quantum ad bonum reipublicae pertinet quod diversis ordini- 
bus, et conditionibus ac officiis, atque singulis partibus et organis 
eius sit opportune provisum. Nam, ut ait Leo XIII, « in officiis 
non paucis neque levibus populo bene consulentium principum, 
illud in primis eminet, ut unumquemque civium ordinem 
aequabiliter tueantur, ea nimirum, quae distributiva appellatur 
iustitia inviolate servanda ». 

Bonum commune seu vitae sufficientia perfecta obtinetur 
in societate perfecta. Vita autem cuius sufficientia perfecta 
est procuranda est duplex : vita aeterna quae per Eccle- 
siam Christi est procuranda, et vita temporalis debito 
modo vitae aeternae subordinata, per civitatem et in 
civitate educenda ; hinc : 

1) Iustitia legalis existit in duplici societate perfecta; in socie- 
tate civili scii, et in Ecclesia. . 

2) Cum autem inter populos relationes fiant de die in diem 
frequentiores, atque ad vitae humanae sufficientiam perfectam 
atque pacem communem iam fiant et requirantur pacta inter- 
nationalia, imo constituta fuerit quaedam societas nationum, iam 
extendenda est iustitia legalis ad bonum commune nationum ; 
— imo, etiam extra speciales hodiernas conditiones aut conven- 
tiones humanas, universa humanitas videtur consideranda tam- 
quam una sub Deo entium rationalium societas, quae regitur 
naturali ac divina lege 1 : si enim nulla esset societas civilis, 
adhuc esset bonum commune humanitatis prosequendum. Unde 
bono communi totius humanitatis sunt bona singularum natio- 
num subordinanda 2 . 


1. I-II, q. 100, a. 5. . . , „ . T 

2 Ita Fr. de Victoria ; quod etiam admittere videtur Suarez, de Legi- 
bus', 1 . II, c. 19, n. 9. — Apposite Pius XI, in encycl. Quadragesimo 
anno 15 maii 1931 : «Imo vero consociatis studiis laboribusque variae 

3) E contra dicendum in communitatibus vel societatibus parti- 
cularibus proprie non esse specialem iustitiam legalem, quia istae 
societates tendunt ad aliquod bonum particulare, et non respiciunt 
nec procurant bonum commune a bono totius Ecclesiae vel civi- 
tatis specie distinctum, sed modo partiali vel particulari iuvant ad 
illud procurandum. Unde, cum bonum particulare istarum 
societatum sit modus vel pars boni communis totius societatis 
perfectae, ad ordinandos actus membrorum in commune bonum 
particularium societatum sufficit communis iustitia legalis. 

4) Speciatim non esse in societate domestica, quae aliquid 
particulare constituit ad particulare bonum membrorum. Non 
enim est unio personarum distinctarum, sicut cives uniuntur in 
civitate ; sed unaquaeque persona est quid alterius : maritus 
et uxor constituunt unum principium generationis et educationis 
prolis ; filii sunt aliquid patris et matris ; famuli cum et sub 
hero sunt unum principium operationis ad procuranda necessaria 
vitae domesticae. Unde in familia non datur bonum commune 
a bono particulari membrorum specifice et adaequate distinctum. 

266» Corollarium. — Cum finis societatis sit ipse 
hominum finis, atque ipsa perfectio hominis seu vitae sufficientia 
sit finis ad quem civitas, ex rerum natura, ordinatur, sequitur : 

1) Ubi in civitate cives non haberent auxilium ad vitae suffi- 
cientiam sibi procurandam, finem suum non obtineret civitas 
inutilisque evaderet. 

2) Ubi sufficientiae vitae procurandae civitas ipsa obesset, 
contra iustitiam naturalem faceret, ac esset fugienda potius 
quam appetenda. 

3) Ubi multi cives vitae sufficientiam non obtinerent, nec aliud 
medium foret ad illam procurandam, civitatem intervenire non 
solum ius sed etiam officium postulat. 


QUAESTIO SECUNDA. 

DE PROCURATIONE BONI COMMUNIS. 

S. Th. I-II, q. 96, a. 1, 2, 3. 

267. Bonum commune ex multis componitur 1 , — 

Principaliter est bonum intellectuale et morale virtutis, 
instrumentaliter sufficientia bonorum exteriorum quorum 

nationes id enitantur decet, ut, quoniam in genere oeconomico plurimum 
tnter se pendent ac mutua ope indigent, faustam quandam ac felicem in re 
oeconomica populorum conspirationem sapientibus pactionibus atque 
msmutis promoveant ». Et infra : « Ipsa vero populorum publica instituta 
ad boni communis necessitates seu ad iustitiae socialis normam totam 
humanam consortionem conformare debent ; quo fieri nequit quin etiam 
gravissima illa vitae socialis pars, quae est res oeconomica, ad rectum 
et sanum ordinem redeat ». 

1. I-II, q. 96, a. 1. 

usus requiritur in societate bene constituta ad exercitium 
virtutis . Unde omnia quae ad exercitium virtutis et debitam 
bonorum copiam conducunt, assumit iustitia legalis tam- 
quam materiam propriam. 

Hinc officium reipublicae non est mere negativum : ordo 
conservandus, iura, bona ac libertas tutanda, malum existens 
aut imminens arcendum; sed etiam positivum : bonum com- 
mune promovendum , actione quadam generali qua felicitas 
collectivitatis oriatur et quasi sponte omnibus diffluat. 

« Itaque, ait Leo XIII, per quos civitas regitur primum 
conferre operam generatim atque universe debent tota 
ratione legum atque institutorum, scii, efficiendo ut ex 
ipsa conformatione atque administratione reipublicae ultro 
prosperitas tam communitatis quam privatorum efflorescat 1 ». 

Audiatur S. Thomas 2 : «Rex legem igitur divinam edoctus, 
ad hoc praecipuum studium debet intendere, qualiter multitudo 
sibi subdita bene vivat. Quod quidem studium in tria dividitur, 
ut i° quidem in subiecta multitudine bonam vitam instituat ; 
2° ut institutam conservet ; 3° ut conservatam ad meliora per- 
ducat. Ad bonam autem unius hominis vitam duo requiruntur : 
urium praecipuum, quod est operatio secundum virtutem : virtus 
enim est qua bene vivitur ; aliud vero secundarium et quasi 
instrumentale, scii, corporalium bonorum sufficientia, quorum 
usus est necessarius ad actum virtutis. Ipsa tamen hominis unitas 
per naturam causatur ; multitudinis autem unitas, quae pax 
dicitur, per agentis industriam est procuranda. Sic igitur ad 
bonam vitam multitudinis instituendam, tria requiruntur: i° qui- 
dem, ut multitudo in unitate pacis constituatur; 2° ut multitudo, 
in unitate pacis unita, dirigatur ad bene agendum... ; 3 Q ... ut 
per regis industriam necessariorum ad bene vivendum adsit suffi- 
cieris copia... 

Igitur bonae multitudinis institutioni... restat ad regis officium 
pertinens, ut sit de promotione sollicitus ; quod fit dum in sin- 
gulis quae praemissa sunt, si quid inordinatum est corrigere, si 
quid deest supplere, si quid melius fieri potest, studet perficere». 

268» Obiectum materiale iustitiae legalis generatim 
spectatum est bonum cuiuslibet virtutis, in quantum 
ordinatur ad bonum commune; ut ostendit S. Thomas, 
q. 58, a. 5 : 

1. Quod rursus inculcat Pius XI, in enc. Quadragesimo anno , 15 maii 
1931 ; I, 2. 

2. De Regimine pnncipum, 1 . I, c. 15. 

« Omnes qui sub communitate aliqua continentur, com- 
parantur ad communitatem sicut partes ad totum; pars 
autem id quod est, totius est ; unde et quodlibet bonum 
partis est ordinabile in bonum totius. Secundum hoc ergo 
bonum cuiuslibet virtutis, sive ordinantis aliquem hominem 
ad seipsum, sive ordinantis ipsum ad aliquas alias personas 
singulares, est referibile ad bonum commune, ad quod 
ordinat iustitia, scii, legalis. Et secundum hoc actus o mnium 
virtutum possunt ad iustitiam pertinere » legalem. « Et 
quia ad legem pertinet ordinare in bonum commune,... 
per eam iustitiam homo concordat legi ordinanti actus 
omnium virtutum in bonum commune 1 ». 

Ex quibus infertur : 

1) ad legislatores pertinere reipublicae non eas solum consti- 
tuere leges quae ad iustitiam virtutem cardinalem (ut hodierni 
plures putant oeconomistae), sed etiam eas quae ad alias virtutes, 
fortitudinem scii, et temperantiam et ceteras spectant ; 

2) falsum atque universae scholasticorum traditioni contrarium 
esse illud axioma : Status est custos iusti ', si intelligatur sensu 
exclusivo de sola iustitia particulari, commutativa scii, aut etiam 
distributiva ; sed intelligendum est de iustitia legali, cuius materia 
est materia omnium virtutum, quarum actus tamen non praeci- 
piuntur nisi sub ratione iusti seu debiti ad bonum commune ; 

3) consequenter, etiam posse prohiberi omnia vitia ; 

4) attamen sicut lex non potest omnes actus singularum vir- 
tutum praecipere, ita non praestat cohibere omnes actus sin- 
gulorum vitiorum ; sed in materia cuiuscumque virtutis potest 
praecipere et in materia cuiuscumque vitii potest prohibere ea 
quae exiguntur a bono communi, secundum quod in determinatis 
adiunctis pro conditione infirmitatis ac virtutis populi sit possi- 
bile 2 (I, n. 280). 

269. Obiectum materiale iustitiae legalis magis 
speciatim spectatum in necessitatibus hodiernis indi- 
catur a Leone XIII, in encycl. Rerum novarum : 

« Itaque per quos civitas regitur, primum conferre operam 
generatim atque universe debent tota ratione legum atque 
institutorum, scii, efficiendo ut ex ipsa conformatione atque 
administratione reipublicae ultro prosperitas tam communitatis 
quam privatorum efflorescat. Id est enim civilis pruden- 

1. Exinde patet legislatorem etiam posse praecipere actus beneficentiae 
erga pauperes. 

2. Cfr. I-II, q. 96, a. 3, ad 1, et a. 2. 

tiae munus, propriumque eorum qui praesunt officium. 

Nunc vero illa maxime efficiunt prosperas civitates imo- 
rum probitas, — recte atque ordine constitutae familiae, — 
custodia religionis — ac iustitiae, — onerum publicorum cum 
moderata irrogatio tum aequa partitio, — incrementa artium 
et mercaturae, — florens agrorum cultura , et si qua sunt 
alia generis eiusdem, quae quo maiore studio provehuntur, 
eo melius sunt victuri cives et beatius ». 

Iuxta Pontificis doctrinam, materia iustitiae legalis sunt : 

I. Illi actus qui per leges et instituta ordinati talem reipublicae 
conformationem et administrationem procurant , ut ultro efflorescat 
prosperitas tam communitatis quam privatorum. Cum autem mutius 
civitatis non in eo sit quod se substituat civibus, eorumque 
activitatem tollat, sed potius ut in exercenda propria energia 
atque potestate agendi sic iuventur ut plenam atque perfectam 
suarum facultatum evolutionem a semetipsis consequantur ; 
hinc in iis quibus homines aut familiae sibi sufficiunt, intervenire 
respublica non debet. Persona individua scii, et familia, cum 
habeant esse et operari independenter a societate civili, habent 
proprium finem ab ea independentem ; unde « homo non ordi- 
natur ad communitatem politicam secundum se totum et se- 
cundum omnia sua» 1 . Hinc societas civilis 

a) agnoscere iura atque congruam libertatem individuorum 
atque familiarum ac protegere debet : « non civem, non familiam 
absorberi a republica rectum est ; suam utrique facultatem 
agendi curn libertate permittere aequum est, quantum incolumi 
bono communi et sine cuiusquam iniuria potest » ; 

b) item agnoscere et tueri debet societates privatas, v. g. 
sodalitia opificum, nam « privatas societates inire concessum est 
homini iure naturae ». Unde in iis societatibus tutandis ne qui 
praesunt civitati se tradant in earum intimam rationem ordinem- 
que vitae j quodsi quasdam honestati, iustitiae aut reipublicae 
saluti manifeste adversas impedire aut dissolvere oporteat, sum- 
mam tamen cautionem adhibere necesse est ; 

c) a fortiori in societates religiosas nihil iuris sibi arrogare 
nec earum ad se traducere administrationem recte possunt qui 
praesunt societati, sed eas vereri, conservare et, ubi res postula- 
verint, iniuria prohibere debent. 

2. Morufn probitas et pax. Intetest salutis publicae : 

a) i Florere privatim ac publice mores integros » apud omnes 
ordines civium, vitia cohiberi, « pacatas esse res et compositas ». 

b) Propterea debet societas publica intervenire « si quidpiam 
turbarum impendeat ob secessiones opificum aut ob intermissas 
ex supposito operas ». 

c) Item ubi « longinquior vel operosior labor atque opinatio 
curtae mercedis causam dant artificibus quamobrem opere se 


I. I-II, q. 21, a. 4, ad 3. 

solvant ex composito, otioque dedant voluntario. Cui incommodo 
usitato et gravi medendum publice... ; qua in re illud magis 
efficax ac salubre, antevertere auctoritate legum,... amotis mature 
causis... conflictus ». 

d) Item cavere debet ne « periculum in officinis integritati 
morum ingruat a sexu promiscuo, aliisve perniciosis invitamentis 
peccandi ». 

3. Recte atque ordine institutae familiae. Auctoritas publica : 

a) Debet invigilare ut iuxta dictamina iuris naturalis ac divini 
res domesticae procedant, ita v. g. ut matrimonia sint indis- 
solubilia, in procreanda prole naturalis servetur ordinatio, et pro 
posse compescantur vitia contra naturam, in educanda prole 
suo non deficiant officio parentes, necessaria ad hoc non desint, 
atque ideo sufficientem bonorum copiam valeat paterfamilias 
acquirere suis, etc. 

b) Unde « rectum est subveniri publice rebus extremis », « si 
qua familia in summa rerum difficultate consiliique inopia 
versetur, ut inde se ipsa expedire nullo pacto possit ». 

c) Etiam « sicubi intra domesticos parietes gravis extiterit 
perturbatio iurium mutuorum, suum cuique ius potestas publica 
vindicet : neque enim hoc est ad se rapere iura civium, sed munire 
atque firmare iusta debitaque tutela ». 

d) Item si « naturalia familiae nexa apud proletarios relaxentur » 
debet intervenire auctoritas publica. 

4. Custodia religionis. Curare scii, publica societas debet : 

a) Ut custodiatur et adiuvetur religio atque colatur Deus. 

b) Ideo publice tuendum est ut satis commodi concedatur opi- 
ficibus ad officia pietatis. 

c) Atque publice tuendum ut quiescatur ab opere diebus domi- 
nicis et festivis. 

5. Custodia iustitiae. Civitas publice culet : 

a) « Sanctam retineri iustitiam nec alteros ab alteris impune 
violari... Iura quidem, in quocumque sint, sancte servanda sunt ; 
atque ut suum singuli teneant, debet potestas publica providere, 
propulsandis atque ulciscendis ini uriis. Nisi quod in ipsis prote- 
gendis privatorum iuribus, praecipue est infirmorum atque ino- 
pum habenda ratio ». 

b) Propterea debet tueri ne « opificum ordinem herilis ordo 
iniquis premat oneribus, vel alienis a persona ac dignitate humana 
conditionibus afHigat », aut « valetudini noceatur, opere immodico, 
nec ad sexum aetatemve accommodato ». 

In specie : publice tuendum est ne opificis opus quotidianum 
in plures extrahatur horas quam vires sinant, ut intervalla 
quiescendi statuantur convenientia pro vario genere operis, 
temporum atque locorum adiunctis, et opificum valetudine : 
taliter ut quo multo maior est labor et valetudini gravior, eo 
sit tempore brevior, ratioque habeatur in tali negotio diversorum 
anni temporum. 

Item publice « de pueris valde cavendum ne prius officina 
capiat, quam corpus, ingenium, animum satis firmaverit aetas ». 

Et « certa quaedam artificia minus apte conveniunt in feminas 
ad opera domestica natas ». At « quod facere enitique vir adulta 
aetate beneque validus potest, id a femina puerove non est 
aequum postulare ». 

c) Debet publice curare et providere specialiter mercenariis, 
quia nullis opibus suis tutantur ; atque curare ut proletarius 
« ex eo quod in communem affert utilitatem percipiat ipse aliquid 
ut tectus, ut vestitus, ut salvus vitam tolerare minus aegre possit. 
Unde consequitur favendum rebus omnibus esse quae conditioni 
opificum quoquo modo videantur profuturae ». Hinc leges, quoad 
potest, providere debent ut, ex mercede sat ampla, opifices ad 
modicum censum perveniant ex detractis sumptibus comparan- 
dum, ac ita tueri ius privatorum possessionum, dum quamplurimi 
ex multitudine rem habere malint propriam. Quo facto exsurget 
« certe aequior partitio bonorum ». 

Quod recentissime commentandum censuit Pius XI, in encycl. 
Quadragesimo anno , 15 maii 1931 : « Divitiae, quae per incrementa 
oeconomica-socialia iugiter amplificantur, singulis personis et ho- 
minum classibus ita attribuantur oportet, ut salva sit illa, quam 
Leo XIII laudat communis omnium utilitas seu, aliis verbis, ut 
immune servetur societatis universae commune bonum. Hac ius- 
titiae socialis lege, altera classis alteram ab emolumentorum parti- 
cipatione excludere vetatur... 

« Sua igitur cuique pars bonorum attribuenda est ; efficien- 
dumque, ut ad boni communis seu socialis justitiae normas 
revocetur et conformetur partitio bonorum creatorum, quam 
hodie ob ingens discrimen inter paucos praedivites et innumeros 
inopes gravissimo laborare incommodo cordatus quisque novit » 
Quod non solum de dominiis et fructibus terrae est intelligendum, 
sed etiam de bonis industria humana effectis : « ipsa immanis 
multitudo proletariorum ex altera parte, ex altera vero quorum- 
dam praedivitum ingentissimae opes divitias hac nostra, quam 
vocant « industrialismi » aetate tam copiose partas, haud recte 
esse distributas diversisque hominum classibus haud aeque 
applicatas ». 

d) Interesse debet auctoritas publica, pergit Leo XlII,« iniecto 
concitatoribus freno », ut « ab opificum moribus corruptrices 
artes, et a legitimis dominis periculum rapinarum, coerceat ». 
Dominorum in ordine ad bonum commune, declarat Pius XI, 
« officia sigillatim definire, ubi id necessitas postulaverit neque 
ipsa lex naturalis praestiterit, eorum est qui rei publicae praesunt. 
Quapropter quid, considerata boni communis necessitate, eis 
qui possident liceat, quid illicitum sit in suorum bonorum usu, 
publica auctoritas, lege naturali et divina semper praelucente, 
sciscere potest accuratius », Quo fiet, monet Leo XIII, quod 
« utcumque inter privatos distributa, inservire omnium utilitati 
terra non cessat ». 

Cum autem ultimis temporibus, quidam oeconomicus potentatus 
ex opum accumulatione penes paucos ortus sit, qui pecunias 
praesertim teneant et in eis dominentur, a quibus etiam « acriter 
decertatur de ipso potentatu in rempublicam capessendo, ut 
eius viribus atque potestate ad oeconomicas congressiones liceat 

abuti », hic potentatus oeconomicus « frenari debet fortiter et 
regi sapienter », ita quod « severe integreque gubernetur » 
sociali iustitia et charitate sociali. Eo vel magis quod « ex 
publicae potestatis et ipsius oeconomiae muneribus officiisque 
permixtis et foede confusis orta sunt gravissima damna : quale, 
unum ex summis, abiectio quaedam reipublicae maiestatis, quae 
cum ab omni studio partium libera et uni bono communi 
iustitiaeque intenta, veluti regina et suprema arbitra rerum, 
alte sedere deberet, serva fit, hominum libidini et cupiditatibus 
tradita et mancipata ». Ita Pius XI. 

e) Denique in quota salarii opifici frugi et bene morato alendo 
haud impari statuenda, in quota sit elaborandum hora determi- 
nanda, et in similibus causis non importunius se inferat magis- 
tratus, sed « satius erit eas res iudicio reservare collegiorum aut 
aliam inire viam, qua rationes mercenariorum, uti par est, salvae 
sint, accedente, si res postulaverit, tutela praesidioque reipublicae». 

Hoc ultimum magis explicat Pius XI : « Omni igitur ope 
enitendum est , ut mercedem patresfamilias percipiant sat amplam, 
quae communibus domesticis necessitatibus convenienter sub- 
veniat. Quod si in praesentibus rerum adiunctis non semper 
id praestari poterit, postulat iustitia socialis , ut eae mutationes 
quamprimum inducantur, quibus cuivis adulto operario eiusmodi 
salaria firmentur... 

Sed aliud praetereundum non est vix minoris momenti nostris- 
que temporibus apprime necessarium, ut iis nempe, qui laborare 
et valent et volunt, laborandi opportunitas praebeatur ». 

« Etiam ad rem facit recta inter salaria proportio : Quis enim 
nesciat salaria minus extenuata vel praeter modum aucta, in 
causa fuisse cur operarii ab opera locanda arcerentur?... Alienum 
est igitur a iustitia sociali, ut proprii emolumenti gratia et post- 
habita boni communis ratione opificum salaria nimis deprimantur 
aut extollantur : eademque postulat, ut consiliorum et volunta- 
tum consensione, quantum fieri potest, salaria ita regantur, ut 
quamplurimi operam locare convenientesque fructus ad vitae 
sustentationem percipere possint ». 

6 . Onerum publicorum cum moderata irrogatio tum aequa parti- 
tio, tributorum praesertim atque militiae, secundum capacitatem 
respectivam subditorum, conformiter ad praecepta iustitiae distri- 
butivae. 

7. Incrementa artium et mercaturae : artes tum liberales tum 
mechanicae colantur atque proficiant, et augeantur mercaturae 
ita quod rerum utilium sufficiens quantitas omnibus offeratur 
non nimio pretio comparanda, fraudibus, usuris atque iniquis 
conventionibus praetermissis. 

8. Florens agrorum cultura, ita quod omnes, imprimis ipsi 
agricultores, de fructibus terrae, quantum ad vitae convenientiam 
requiratur, percipere possint. 

270. Limites inter quos interveniendum est in his 

omnibus materiis, determinantur ipso fine seu causa inter- 
veniendi: «fines, ait Leo XIII, eadem, quae legum poscit 
opem, causa determinat ». Propterea : 

X . « Non civem , ut diximus, non familiam absorberi a republica 
rectum est : suam utrique facultatem agendi cum libertate per- 
mittere aequum est, quantum incolumi bono communi, et sine 
cuiusque iniuria potest ». 

Quod Pius XI recentissime applicuit variis ordinum coetibus 
et consociationibus : «Sicut quae a singularibus hominibus 
proprio marte et. propria industria possunt perfici, nefas est 
eisdem eripere et communitati demandare, ita quae a minoribus 
et inferioribus communitatibus effici praestarique possunt, ea 
ad maiorem et altiorem societatem avocare iniuria est simulque 
grave damnum ac recti ordinis perturbatio ; cum socialis quaevis 
opera vi naturaque sua subsidium afferre membris corporis 
socialis debeat, nunquam vero eadem destruere et absorbere. 

Minoris igitur momenti negotia et curas, quibus alioquin 
maxime detineretur, inferioribus coetibus expedienda permittat 
suprema rei publicae auctoritas oportet ; quo fiet, ut liberius, for- 
tius et efficacius ea omnia exsequatur, quae ad ipsam solam spec- 
tant, utpote quae sola ipsa praestare possit : dirigendo, vigilando, 
urgendo, coercendo, prout casus fert et necessitas postulat ». 

2 . Bonum commune est promovendum totius societatis atque 
singularum partium, ut ostendit Leo XIII i « Iis, qui imperant, 
videndum ut communitatem eiusque partes tueantur. Commu- 
nitatem quidem, quippe quam summae potestati conservandam 
natura commisit usque eo, ut publicae custodia salutis non 
modo suprema lex sed tota causa sit ratioque principatus ; 
partes vero, quia procurationem reipublicae non ad utilitatem 
eorum, quibus commissa est, sed ad eorum, qui commissi sunt, 
natura pertinere, philosophia pariter et fides christiana consen- 
tiunt. Cumque imperandi facultas proficiscatur a Deo, eiusque 
sit communicatio quaedam summi principatus, gerenda ad 
exemplar est potestatis divinae, non minus rebus singulis quam 
universis cura paterna consulentis 1 . Si quid igitur detrimenti 
allatum sit aut impendeat rebus communibus, aut singulorum ordi- 
num rationibus, quod sanari aut prohiberi alia ratione non possit, 
obviam iri auctoritate publica necesse est ». 

3. In malo arcendo, « non plura suscipienda legibus, nec ultra 
progrediendum, quam incommodorum sanatio, vel periculi depulsio 
requirat ». 

X. Idem iam habet S. Thomas, de Reg. prine. I, c. 12 in fine : « Rex 
se suscepisse hoc officium cognoscat ut sit in regno sicut in corpore 
anima et sicut Deus in mundo >j et c. 15 ab initio : « Rex, sicut 
dominio et regimini quod administratur per sacerdotii officium subdi 
debet, ita praeesse omnibus humanis officiis et ea imperio sui regiminis 
ordinare ». 

Itaque in regenda societate, media via tenenda est inter 
socialismum qui libertatem individuorum tollit et omnia a 
Statu definire contendit, et individualismum seu liberalismum qui 
Statum ex solis individuis componi existimat, sublatis intermediis 
consociationibus, ita quod, ait Pius XI, «fere soli remanserint 
singulares homines et res publica, haud parvo ipsius reipublicae 
detrimento, quae, amissa forma regiminis socialis susceptisque 
oneribus omnibus, quae deletae illae consociationes antea per- 
ferebant, negotiis et officiis propemodum infinitis, obruta est 
atque oppressa ». 

271. Animadversio. — Status civilis, a quo in praedictis 
materiis et limitibus est interveniendum, est Status quicumque, 
non autem prout sub forma speciali in tali vel tali populo 
existit : interventionis enim motivum nequaquam est qualitas 
aut forma particularis Status, sed ipsa rerum naturalis exigentia. 
Unde Leo XIII : « Rempublicam hoc loco intelligimus non quali 
populus utitur unus vel alter, sed qualem et vult recta ratio 
naturae congruens, et probant divinae documenta sapientiae ». 

Qui textus s. Pontificis non posset eo sensu intelligi, prout 
aliqui vellent, quod solus Status interveniat idealis et qui iam 
sit perfectus. Talis interpretatio contrariatur ipsi obvio sensui ; 
atque ipsi rei naturae, nam a) interventio de qua dictum est, 
officium est derivatum a rerum natura, et propterea impraescrip- 
tibile ; — b) si vera foret interpretatio quam reficimus, nullum 
opus fuisset ut Pontifex hanc partem remedii a Statu exigeret, 
siquidem Status perfectus iam ea omnia praestat quae s. Pontifex 
revocat praestanda ; — c) in vanum quoque locutus esset, sis 
quidem nunc nullibi in orbe terrarum existit de facto talis Statu- 
perfectus. Accedit talem interpretationem opponi doctrinae 
communi Scholasticorum. 


QUAESTIO TERTIA. 

DE DEFENSIONE BONI COMMUNIS SEU DE BELLO. 

S. Th. II-II, q. 40- 

272. Bellum est medium defendendi bonum commune 
civitatis contra extraneos hostes : publica nempe armorum 
susceptio, reipublicae tuendae vel vindicandae causa. Quod 
definiri potest : congressio vi et armis inter duas aut plures 
nationes ; vel pugna multitudinis seu reipublicae cum 
multitudine seu republica extranea, ad bonum commune 
publica auctoritate suscepta. 

Differt : a) a rixa, quae fit privato nomine et est paucorum vel 
singulorum contra paucos vel singulos, nec semper cum armis ; 

b) a duello, quod est certamen cum armis, sed singulare, non 
multitudinis, et instituitur ex condicto ; 

c) a seditione , quae est tumultus seu conflictus multitudinis 
contra principem, aut contra politicam societatem ad quam 
pertinet, seu pugna multitudinis contra multitudinem in eadem 
communitate ; unde est quasi bellum civile. 

Hinc S. Thomas, q. 42, a. 1 : « Bellum proprie est contra extra- 
neos hostes quasi multitudinis ad multitudinem ; rixa autem est 
unius ad unum, vel paucorum ad paucos ; seditio autem proprie 
est inter partes unius multitudinis infer se dissentientes, puta 
cum una pars civitatis excitatur in tumultum contra aliam ». 

Bellum aliud est offensivum quod instituitur ad vindi- 
candam vel compensandam iniuriam ab altera gente illatam ; 
— aliud defensivum quod sustinetur ad vim iniustam vi 
repellendam, nempe aggressionem ab altero principe vel 
regno factam, seu ad propulsandam iniuriam quae hic et 
nunc infertur. 

Ordinario offensivum geritur ab illo qui primus incipit hostili- 
tates ; non tamen semper, quia aliquando apparens agressio nihil 
aliud est quam necessaria defensio. 

273. Principium I. Bellum iuste suscipi potest; ad 
quod triplex requiritur conditio : auctoritas supre- 
mae potestatis civilis, causa iusta, et recta intentio 1 . 

A. Probatur i a pars : Bellum est quandoque iustum et 
licitum, si pro aliquo populo unicum sit medium ad 
vindicanda iura propria magni momenti, aut ad defen- 
dendam propriam existentiam. 

Unde a) etiam Deus bellum aliquando praecepit atque Scriptura 
nonnumquam probavit. Cfr. Gen. XIV ; Ex. XVII ; Deut. VII, 


1. De bello, praeter S. Thomam !. c. cum comm. Caietani et Bannez, 
conferri possunt Fr. de Victoria, Relectiones morales, 1 . IV, de iure belli; 

— Suarez, De Charitate, in II-II, q. 40 ; — Grotius, De Iure belli ac 
pacis; — Pufendorf, De Iure naturae et gentium; — Van der Pol, Le 
Droit de guerre d’apres les theologiens et les canonistes du rnoyen age, 1911 ; 
La Guerre devant le christianisme, 1912 ; La Doctrine scolastique du droit 
de guerre, 1919 ; — Michel, Questions theologiques du temps present : 
I. Questions de guerre, 1918 ; — Strattman, Weltkirche und Weltfriede, 
I925 (neerl. versum) ; — La societe internattonale, a 4 prof. Insulensibus 
editum 1928 : I. La doctrine par le P. Delos, ch. 5 : la guerre ; — 
Bulletin catholique international, in quo periodico plura legi merentur, 
uti v. g. Flajolles : Que disent nos manuels sur le droit de guerre, 1930 ; 

— Delattre, La religion et la paix ; — Conclusio conventus theologici 
Friburgensis de Bello 1932, in Docum. de Vie intell. t. X ; — Deux japons 
d’envisager la paix, in Vie intell. t. XIV, 1932 ; Regout, La doctrine de la 
guerre juste, 1935. — Edam Benedictus XV, in prop. pacis 1 aug. 1917. 

XXIII ; Num. XXI, XXV ; Ios. I, VI, VIII, X ; I Reg. XV ; 
II Reg. VIII ; Hebr. XI, 29 sq. ; 

b) ita habet communis doctrina Patrum et theologorum, 
contra Manichaeos et Quakeros omne bellum damnantes ut 
illicitum, contra Wicleffistas et Erasmum illud interdicentes 
Christianis, et contra Luther prohibentem adversus Tureas 
bellare, cum Deus per illos iniquitates nostras visitet. Cfr. 
Ambr., de Off., 1 . I, c. 40 ; August., c. Faust., 1 . 22, c. 74 ; 
Greg., 1 . I epist., 72 ; 

c) ipsa Ecclesia bellum pro recuperanda Terra sancta decrevit. 

B. Probatur 2 a pars. Tres requiruntur conditiones : 

1° Auctoritas supremae potestatis civilis, tum quia privata 
persona, aut auctoritas non suprema, potest ius prosequi 
in iudicio superioris iudicis, et ideo non eget bello in 
propria causa, tum quia ad eam non pertinet primo 
bonum commune procurare aut convocare multitudinem, 
quod in bellis oportet fieri. 

« Cum autem, ait S. Thomas, a. 1, cura reipublicae commissa 
sit principibus, ad eos pertinet rempublicam civitatis, vel regni, 
seu provinciae sibi subditae tueri. Et sicut licite defendunt eam 
materiali gladio contra interiores perturbationes, dum malefac- 
tores puniunt,... ita etiam gladio bellico ad eos pertinet rempu- 
blicam tueri ab exterioribus hostibus ». Quia, notat Billuart l , 
« hoc ipso quo inter principes qui non habent superiorem unus 
offendit alterum, offendens fit offenso subditus, hoc sensu quod 
offensus possit offendentem punire iuxta mensuram iniuriae ». 
— Auctoritas aliquando residet in principe solo, aliquando in 
principe simul cum assensu coetus legislativi. 

2° Iusta causa proportionata gravis atque necessaria, cui 
per nullum pacificum medium mederi possit, seu necessitas 
boni communis i « Bellare non est voluntatis sed necessi- 
tatis ». Cum autem ingentia, praesertim nostris temporibus, 
damna causare bellum natum sit atque utrique parti esse 
nocivum, requiritur causa gravissima : iniuria nempe 
accepta cuius reparatio vel depulsio haberi alio modo non 
potest, quaeque tam gravis est ut ingentibus malis quae 
bellum affert praeponderet. Nam ad salvandum bonum 
potioris ordinis, aut ad vitandum maius malum, etiam 
ipsa communitas cedere iure stricto debet. 

Ad bellum tamen defensivum, sufficiunt conditiones iustae 
defensionis, quae cum moderamine inculpatae tutelae est in- 


1. De Charitate, diss. 7, a. 3 


1 

stituenda 1 . Ad otfensivum vero, « unica et sola causa iusta 
inferendi bellum est iniuria accepta 2 », iniuria gravis illata et 
non reparata nec alio modo reparanda. 

In specie causa esse potest ; iniusta invasio aut detentio 
provinciae vel civitatis ab hostibus ; graves iniuriae sive ipsi 
nationi, sive legatis, sive civibus illatae quas obstinate 
extera gens reparare renuit ; recuperatio gravis debiti, iurium 
magni momenti tuitio, vel necessariorum ad existentiam ; 
neutralitatis, ut aiunt, vel foederis iniusta violatio, aut auxilium 
datum hosti iniusto ; necessitas opem ferendi confederato vel 
alteri populo iniuste oppresso, unde damnata prop. 62 Syll. : 
« Proclamandum est et observandum principium quod vocant 
de non interventu » ; religio vel ius praedicandi evangelium ab 
aggressoribus tuenda contra infideles, docente S. Thoma, q. 10, 
a. 8 : « fideles Christi frequenter contra infideles bellum movent, 
non quidem ut eos ad credendum cogant,... sed propter hoc 
ut eos compellant, ne fidem Christi impediant ». — Non autem 
sufficiunt diversitas religionis aut desiderium convertendi infideles 
ad veram fidem, ampliatio proprii imperii, singularis progressus 
aut cultura superior nationis quae alias superet, imminuenda 
potestas principis vel nationis vicinae ne nocere possit (illicitum 
est homines occidere ne possint nocere), propria gloria, ius 
convenientiae, celebritas nominis, aut privatum bonum principis 
vel eius familiae, beneficium altiorem civilisationem etiam 
incultis aut barbaris impertiendi. Si tamen territorio ampliore 
I gens omnino indigeat, ut si plures habet cives quam nutrire 

1 valeat, et adsint regiones parum excultae ob incolarum pauci- 

tatem, ignorantiam aut pigritiam, non iniustum videtur mediis 
pacificis occupare territoria pene vacua, indigenis tributa aequa 
compensatione, quia terra ad subsistentiam omnium destinatur 
ex iure naturae primario \ quod ius, etiam moderata vi, si necesse 
I fuerit, licitum est tueri. 

Causa aqtem oportet sit a) deliberata seu maturo prudenti 
examini subiecta,consultis etiam viris probis et iuris internationalis 
: peritis ; b) moraliter certa , tum quia secus dubium facti exponeret 

periculo iniustum inferendi damnum, tum quia nemo spoliari 
t aut puniri potest nisi de iniustitia vel delicto certe constet 

i t (n. 91) ; c) necessaria , ita ut prius tententur aliae viae satisfactionis, 

j| quibus lis pacifice componatur, legatos mittendo, ad mediatores 

vel arbitros recurrendo, quoties id absque dedecore fieri potest ; 
quodsi offendens offerat plenam satisfactionem, offensus tenetur 
ex iustitia eam acceptare : cessante enim causa iusta, bellum 
fit iniustum. 

3° Recta intentio iustidae et boni communis, « qua scii, 
intenditur vel ut bonum promoveatur, vel ut malum 
vitetur ». Non ergo ex odio, vana gloria, privata vindicta, 

1. Cfr. nfra, in. 361. 

2. Fr. de Victoria, Relectiones, de iure belli, n. 13. 

nocendi cupiditate, ulciscendi crudelitate, libidine domi- 
nandi, implacabili animo est bellum gerendum, sed amore 
boni communis. 

Finis itaque belli est pax seu tranquilitas ordinis. Hinc 
S. Thomas, a. 1, ad 3 : «Etiam illi qui iuste bella gerunt, 
pacem intendunt ; et ita paci non contrariantur, nisi malae, 
quam Dominus non venit mittere in terram, ut dicitur 
Mt. X, 34. Unde Augustinus dicit ad Bonifacium (ep. 205) : 
Non quaeritur pax, ut bellum exerceatur ; sed bellum geritur 
ut pax acquiratur. Esto ergo bellando pacificus, ut eos quos 
expugnas, ad pacis utilitatem vincendo perducas ». 

274. Principium II. Ad iuste et licite gerendum bellum 
etiam iustum servari debent tum ius naturale, tum 
statuta vigentia iuris gentium et pacta internatio- 
nalia. — Non enim facienda sunt mala ut eveniant bona. 
Hinc a) in bello iusto omnia sunt licita quae necessaria 
vel apta sunt ad finem obtinendum atque iure permittuntur : 
qui enim ius habet ad finem, ius habet ad media. E contra 
b) quae interdicuntur vel inutili? sunt, non possunt 
adhiberi sine iniuria, ac proinde damnum ita illatum 
est reparandum. — Iure autem hodierno : 

A. Valet principium : Non contra privatos cives bellum 
geritur, sed contra gentem qua personam publicam. 

Hinc 1) licitum est arces munitas obsidere etaqua aut alimentis 
privare quo citius se reddant, tormenta contra eas explodere 
etiam cum periculo indirecte occidendi innocentes, domus priva- 
tas, monasteria, ecclesias diruere quando iis utuntur hostes ad 
se defendendos, moenia civitatis destruere, etc. in quantum 
necessaria aut utilia ad hostes vincendos et de licentia ducis ; 
— non autem fontes vel puteos inficere veneno, aut venenatis 
armis uti, quia haec crudelia sunt et non necessaria : modus 
scii, bellum gerendi oportet sit humanus, ab omni saevitia et 
feritate recedens ; 

2) pugnantes et in armis existentes licitum est armata vi 
reddere innocuos, et ad hoc vulnerare, imo si necesse sit, directe 
occidere, non tamen hostes iam captos (nisi ex iudicis sententia 
gravioris criminis probarentur rei) ; — a fortiori illicitum est 
directe occidere aut in captivitatem redigere legatos, aut obsides 
(etiamsi in mortem consenserint, quia non sunt propriae vitae 
domini), aut innocentes, uti praesumuntur esse pueri, mulieres, 
senes, clerici, religiosi, mercatores, etc. non armati et ad bellutn 
nihil conferentes, aut peregrinos vel extraneos ; 

3) licitum est civitatibus vel regionibus captis, ob impensas 

belli, taxas imponere incolarum opibus proportionatas, atque ab 
iis requirere necessaria ad exercitus sustentationem ; — non 
tamen, ex iure recepto, urbem captam tradere exercitui in prae- 
dam, aut in bello terrestri bona privatorum usurpare sine neces- 
sitate aut aequa compensatione, e contra in bello navali ; a 
fortiori omnino illicitum est spoliare aut sumere bona hospitum, 
extraneorum, aut Ecclesiae ; 

4) insidias hostibus struere et stratagematibus uti ad illos 
superandos est licitum, v. g. fuga simulata, aggressione ficta, 
signis deceptivis, secretorum exquisitione, etc. ; — non autem 
licitae sunt proditiones, violationes pactorum vel et verae pro- 
missionis, aut fraudes quae nulla praecaveri possunt prudentia, 
uti fontes veneno inficere, sicarios subornare qui occulte truci- 
dent, etc. ; 

5) repressalia sunt periculosa et facile praebent occasionem 
gravioribus malis ; — licita tamen esse possunt, sed exclusive 
de praecepto principis, ubi de illata iniustitia constet, satisfactio 
aliter haberi non possit, et exerceantur in personas reas vel in 
bona nec excedatur iusta compensatio. 

B. Bellum non est inchoandum antequam fiat belli 
formalis denuntiatio , quam praecedere debet monitum ulti- 
matum, i. e. intimatio de instante suscipiendo bello nisi 
talis vel talis debita conditio impleatur. 

Sic ultima hosti datur opportunitas reparandi iniuriam illatam, 
atque exteris intra fines territorii commorantibus, tempus intra 
quod Sibi suisque bonis providere possint. 

C. Hoste devicto et pacem rogante, aequae sunt condi- 
tiones statuendae et moderatae, sine duritie aut animo 
nocendi. Ut enim notat Fr. de Victoria 1 , victor de con- 
ditionibus pacis pronuntiare debet, non quidem ut victor 
vel ut accusator aut hostis, sed tamquam aequus iudex et 
secundum iura ac merita causae ; easque dictare conditiones 
quibus internationalis ordo restituatur, iustitiae nimirum 
et cooperationis, ita quod bonae victorem inter et victum 
relationes denuo sint possibiles. Iniquum igitur est con- 
ditiones duras aut onerosas nimis imponere, aut ruinam 
vel destructionem adversae nationis adducere. 

Possunt tamen exigi in bello iusto : iusta satisfactio iqris ob 
quam bellum fuit indictum ; — indemnitates pro belli sumptibus 
necessariis et damnis, sed possibilitati et viribus devicti propor- 


1. O. c., ic fine. 


DE IUSTITIA LEGALI 


tionatae ; — etiam moderatae cautiones pro securitate, si ne- 
casse sit. 

Tractatus pacis, cum ad bonum commune initi fuerint na- 
tionum, omnino servandi sunt, nisi iniustitia laborare mani- 
festissima certo probentur ; quod facile non est. 

275 * Corollaria, 1. Qui sine iusta causa bellum 

indicit, graviter peccat : imprimis et formaliter contra charitatem, 
quia pacem turbat quae est charitatis effectus ; simul tamen 
contra iustitiam, propter iniusta damna quae bellum natum 
est inferre. 

2. Bellum per se et ex natura sua non potest esse iustum 
ab utraque parte, scii, materialiter seu obiective, quia ius non 
potest competere nisi uni vel alteri, cum circa idem non sint 
iura contraria ; potest tamen esse ab utraque parte iustum 
subiective et formaliter, sed per accidens ex invincibili ignorantia 
aut bona fide. 

3. In dubio de iustitia causae, recurrendum est ad amicabilem 
compositionem seu transactionem, vel ad arbitrium aliorum, 
maxime S. Pontificis, aut ad tribunal internationale pacis vel 
societatem nationum ; — quodsi altera pars recursum reiiciat 
vel sententiae ab arbitro latae parere recuset, iam habetur iniuria 
certa ob quam, si proportionata sit causa, bellum gerere sit 
licitum. 

4. In bello iusto, duces et milites ex praecepto vocati vel legi- 
time conducti, communitati defendendae inservire tenentur 
etiam cum periculo vitae : id enim postulat bonum commune. 
Unde deserere non possunt ; et per se desertores ad castra redire 
tenentur ; qui autem ad hostes fugerent eis auxiliaturi, proditores 
essent rei gravissimi criminis. 

5. Milites, — non ita docti et theologi, — ordinarie non valent 
de iustitia belli iudicare, nec tenentur pro posse de ea inquirere, 
nisi contrarium videretur valde probabile, sed praesumere possunt 
illud esse iustum. In dubio etiam positivo de iustitia belli, subditi 
iussi vel antecedenter inscripti possunt et tenentur militari, quia 
praesumptio stat pro superiore praecipiente ; — non subditi, 
aut non iussi vel non conducti, sed libere militantes, qui sponte 
bellare volunt, non possunt dare nomen, nisi moraliter certi de 
iustitia belli, ne scii, periculo se iniiciant graves iniurias inferendi. 

6. In bello patenter iniusto, nulli, nec subditi nec extranei, 
belligerare possum ; quia forent iniustitiae cooperatores. Hinc 
ex bello recedere debent ; quodsi absque gravi periculo nequeant, 
solas actiones de se indifferentes exercere possunt, sed a pugna 
et hostilibus actibus abstinere debent, et se tradere militi hostili 
quem fuga vitare non valent : hoste autem huic non annuente 
sed et nihilominus aggrediente, iam videtur ipse fieri iniustus 
aggressor contra innocentem, ac proinde iste tunc vitam defendere 
probabiliter potest. 

7. Hodie, ob maiorem eorum securitatem atque commune 
bonum, stricte prohibetur ne homines mere privati, durante 
bello se immisceant rebus bellicis aut arma surripiant ; ac 
huius statuti transgressores se exponunt gravissimis poenis, 
etiam mortis, quae non iniuste infligitur. 

276. Animadversiones. ■ — 1. Hodie, propter institutam 
inter plures gentes societatem nationum,et ob pactum internatio- 
nale quod bellum extra legem ponit, iam rariores sunt casus in 
quibus bellum fiat aut offensivum sit licitum et iustum. Non 
tamen est impossibile, quia nationes, sicut libere ingrediuntur, ita 
libere exire possunt societatem nationum, nec omnes conflic- 
tus ipsi subiici debent ; pactum autem internationale non est ab 
omnibus gentibus conclusum aut ratum habitum ; et etiam fieri 
posset quod aliqua natio sententiae arbitrae se nollet subiicere. 

Attamen, ob nova ista adiuncta, a) iam facilius erit de iustitia 
aut iniustitia belli iudicare, et, bello indicto, frequentiores erunt 
casus de fuga aut abstentione licita aut obligatoria ; — b) subditi 
iam facilius exigere possunt a gubernantibus quod conflictus 
arbitris subiiciatur ; — c) vel etiam quod expensae militares et 
numerus militum notabiliter minuantur, cum extra omnem pro- 
portionem necessitatum fuerint aucta et multiplicata 1 . 

2. Clericis et religiosis militari, quod iure naturali et divino 
minus convenit, iure ecclesiastico stricte est interdictum (can.141), 
nisi urgenti necessitate, aut nisi ab Ecclesia sit dispensatum (a. 2). 
Interesse tamen bello possunt ut pugnantibus adsint spirituali, 
aut corporali, auxilio (ad 2) ; imo hortari eos possunt ut in bello 
non certe iniusto pugnent pro patria (ad 3): in iudicando tamen 
de hac re sint prudentes. 

3. Diebus festis, sicut ab operibus forensibus, ita et a bello 
est abstinendum, maxime propter publicam inquietudinem quae 
retrahit a cultu divino ; nisi tamen adsit necessitas (a. 4). 

4. Principes et duces ex officio curare debent disciplinam 
militarem et cohibere rapinas, furta, incendia, stupra, etc. secus 
tenentur ad restitutionem in solidum cum militibus 5 isti autem 
singulatim, nisi iniustitias ex vera conspiratione intulerint. Vide 
infra, n. 316-317. 


1. Aiebat Benedictus XV, in propositionibus pacis, i a aug. 1917 ad 
principes belligerantes directis : « Tout d’abord le point fondamental 
doit etre, qu’a la force materielle des armes soit substituee la force 
morale du droit ; d’ou un juste accord de tous pour la diminution 
simultanee et reciproque des armements, selon des regles et des garanties 
a etablir, dans la mesure necessaire et suffisante au maintien de Vordre 
public en chaque Stat; puis en substitutian des armees, Vinstitution de 
Varbitrage , avec sa haute fonction pacificatrice, selon des normes a con- 
certer et des sanctions a determiner contre l’Etat qui refuserait soit de 
soumettre les questions internationales a Tarbitrage soit d’en accepter 
les decisions >. 


TERTIA PARS. 

DE IUSTITIA GOMMUTATIVA. 

277. Iustitia commutativa respicit commutationes in 
quibus aequalitatem debitam constituit et servat ad alterum. 
Commutationes autem seu operationes quibus transfertur 
aliquid de uno in alterum, aliae sunt involuntariae, aliae 
voluntariae. Hinc dicemus 

i° de actu iustitiae commutativae quo aequalitas debita 
constituitur vel redditur, scii, de restitutione ; 

2 ° de iustitia et iniustitia in commutationibus involun- 
tariis ; 

3° de iustitia et iniustitia in commutationibus voluntariis. 

Sectio A. 

DE PROPRIO ACTU IUSTITIAE COMMUTATIVAE 

SEU DE RESTITUTIONE. 

S. Th. II-II, q. 62, a. 1. 

278. Quid sit restitutio. — Restituere, secundum 
etymologiam, est quasi iterato statuere, et ideo est repositio 
personae vel rei in pristinum statum. In praesenti agitur 
de sola restitutione rei. Latiore sensu et improprio restituere 
est reddere quodcumque alteri debetur ex iustitia com- 
mutativa, solvere quodcumque debitum ex iustitia com- 
mutativa solvendum, v. g. ex contractu, quia res alteri 
debita iam censetur eius esse ; proprio et stricto sensu est 
iterato statuere aliquem in possessionem vel dominium rei 
suae, et sic praecipue locum habet in rebus exterioribus quae 
manentes eaedem ab uno possunt ad alium devenire. 
Cum autem quaedam res ablatae iam non possint reddi 
et iterato possideri ab aliquo, ut vita, oculus erutus, mem- 
brum abscissum, restitutio, sensu derivato, etiam includit 

I huiusmodi damni illati recompensationem : extensum scii. 

'(■ fuit nomen ad actiones et passiones « quae pertinent ad 
reverentiam vel iniuriam alicuius personae, seu nocumen- 
tum vel profectum » (a. i, ad 2), et quae non manent 
realiter sed tantum in effectu vel corporali, uti laesio 
corporis, vel intentionali in cognitione hominum, uti 
infamatio et minoratio honoris. 

Restitutio, sensu proprio intellecta, definiri potest : 
actus iustitiae commutativae quo secundum aequalitatem rei 
ad rem alteri redditur quod ab eo vel volente vel invito est 
acceptum. Dicitur : 

i° actus iustitiae commutativae , quia ex violatione alterius 
virtutis ut talis (charitatis, religionis, obedientiae, etiam 
iustitiae legalis et distributivae) non oritur obligatio resti- 
tuendi, nisi per accidens, si simul violetur iustitia com- 
mutativa, cuius est aequalitatem servare cum iure stricto 
alterius ; 

2° quo alteri redditur : restitutio debet fieri alteri ab 
illo qui tenet aut laesit, et ita differt a recuperatione vel 
recompensatione quam quis sibi facit, quamvis haec 
restitutioni aequivaleat eiusque obligationem tollat; 

3 0 secundum aequalitatem rei ad rem , nam si non redditur 
tantum quantum ablatum est, damnum non reparatur et 
aequalitas non restituitur ; 

4 0 id quod ab eo vel volente vel invito est acceptum, i. e. 
res ad quam alter ius habet ut reddatur sive in se, sive 
saltem in aequivalenti ; et sic distinguitur restitutio a 
satisfactione, quae respicit non rem sed personam, et a 
solutione debiti, qua conceditur res diversa. Fit autem, 
secundum S. Thomam, dupliciter : « quando res unius 
ab alio habetur vel per voluntatem eius sicut in mutuo (aut 
commodato) vel deposito ; vel contra eius voluntatem 
sicut in rapina vel furto » (a. 1). Hinc duplici titulo oritur 
obligatio restitutionis : 

a) ex re aliena accepta seu ex mera eius possessione etiam 
non iniusta ; 

b) ex iniusta acceptione qua res subtrahitur alteri etiamsi sit 
inutilis accipienti ; seu ex dannificatione iniusta. Oportet 
autem damnum sit iniustum, quia si iuste, v.g. auctoritate 

publica, vel necessaria defensione, vel iuris proprii usu 
damnum inferatur, nulla est restitutionis obligatio. 

Hinc etiam definiri potest restitutio : actus quo res 
aliena redditur vel damnum iniuste illatum reparatur. 

Non ergo est iniustitia radix restitutionis, sed inaequalitas 
ex parte rei. Nam obligatio restituendi potest adesse sine iniustitia 
commissa ; e contra data iniustitia, non oritur, si ista non est 
damnosa. 

279. Restitutio est actus proprius iustitiae commu- 
tativae. — Nam : 

1) « Restitutio ablationi opponitur. Sed ablatio rei alienae 
est actus iniustitiae circa commutationes. Ergo restitutio 
eiusdem est actus iustitiae quae est in commutationibus 
directiva» (S. Th., a. i) ; 

2) « Restituere nihil aliud esse videtur quam iterato 
aliquem statuere in possessionem vel dominium rei suae ; 
et ita in restitutione attenditur aequalitas iustitiae secun- 
dum recompensationem rei ad rem, quod pertinet ad 
iustitiam commutativam » (ibid-) ; 

3) « Ad iustitiam commutativam, ait Billuart *, pertinet 
constituere aqualitatem rei ad rem, inter datum et accep- 
tum, inter damnum et compensationem. Atqui hoc fit 
per restitutionem. Ergo est actus iustitiae commutativae ». 

Et sane haec tamquam proprium obiectum habet bonum 
aequalitatis rei ad rem, ita ut quisque habeat quae sua sunt 
iure stricto, et nemo sine re sua et huius fructibus maneat. 
Hoc autem bonum ex iustitia intentum eodem modo obligat 
post rei acceptionem sicut antea. Ergo sicut iustitia com- 
mutativa prohibet, quod alterius res subripiatur ne careat re 
sua, ita eodem modo prohibet, quod res iain subrepta re- 
tineatur vel destructa non reparetur, propter idem moti- 
vum, ne alter careat re sua huiusque fructibus ; secus 
bonum aequalitatis non haberetur, sed inaequalitas qua 
quis careat re sua. 

In ceteris virtutibus non est ita : peracta scii, violatione 
virtutis, non amplius permanet per se motivum quod illa virtus 
respiciebat, v. g. si laeditur charitas quatenus pauperi in neces- 
sitate non succurritur, peracta laesione iam non manet illa neces- 

t. Diss. VIII, art. 1. 

sitas pauperis nec proinde obligatio charitatis. Per accidens 
l obligatio manere potest quatenus perdurat necessitas, attamen 

• charitas tunc non obligat ratione damni illati sed ratione novae 

| instantis necessitatis ; si vero necessitas cessavit, nulla iam est 

obligatio, quia cessavit motivum quod in casu respicit charitas : 

!( sublevamen pauperis. Similiter dicendum est de obedientia et 

j iustitia legali, et de iustitia distributiva : si superior praecipit 

'i ut hero obedias, vel si ipse debet talia bona communitatis nunc 

: iuste distribuere, peccatum est si non fiat, non tamen est obligatio 

) ponendi postea simile opus (nisi per accidens praeceptum per- 

! severet), quia iam non potest praeceptum datum impier} vel 

’ transacta distributio talium bonorum fieri iusta (n. 254), et ideo 

| non permanet idem motivum virtutis. 

Itaque omnibus aliis virtutibus violatis, non urget obligatio 
I) restituendae aequalitatis quia nullum ius strictum completum et 

j* permanens alterius laesum fuit circa rem ipsius, et ideo de 

sola iustitia commutativa valet axioma S. Augustini : Non remit- 
ti titur peccatum nisi restituatur ablatum. 

" 280. Differt restitutio : A. a solutione : 

[i i» quia haec non est semper actus iustitiae stricte dictae, 

y v. g. solvimus etiam quae debemus ex voto vel ex charitate ; 

' restitutio autem supponit verum ius, et quidem strictum ; 

2° quia oportet ut res quae solvitur a) sit diversa a re pro 
' qua solvitur ; b) nondum possessa fuerit ab eo cui solvitur ; 

i e contra restitutio postulat a) ut eadem quantum fieri potest 

I, res restituatur ; p) ut, quantum est ex se, in possessione iam 

jj fuerit illius cui restituitur. Unde qui depositum reddit vere 

restituit, non solvit ; qui pecuniam dat pro re empta, solvit, 
non restituit ; 

3 0 solutio non tam considerat valorem rei quam conventionem 
initam ; restitutio attendit valorem rei cui aequivalere debet. 
Unde fit quod unus plus solvat quam alter pro re aequalis va- 
loris, quod fieri non potest pro restitutione iusta. 

B. a satisfactione : 

x° quia haec sumitur aliquando in sensu generaliore pro im- 
pletione omnis obligationis etiam sine debito iustitiae vel non 
ex stricta iustitia ; 

2° quia stricte sumpta satisfactio respicit personam cui fit 
satis, quamvis non exhibeat aequivalens debito ; restitutio autem 
rem quae debet reddi eadem vel, si sit impossibile, saltem 
aequivalens ; 

3° quia satisfactio est reparatio honoris laesi etiam sine damno 
vel cum damno irreparabili ; restitutio vero est reparatio damni 
1 illati reparabilis. Unde potest esse satisfactio sine restitutione 

v. g. quando satisfacimus Deo pro peccatis aut petimus veniam 
a parentibus offensis ; similiter potest restitutio esse sine satis- 
1 factione ut in restitutione depositi vel mutui ; potest etiam 

1 utraque esse simul, ut cum reddimus rem iniuriose ablatam 

I et simul humiliter petimus veniam. 

t 

i 

i 

281, Materia tractanda. — In sequentibus dicemus : 

i° de restitutionis necessitate ; 

2° de radicibus restitutionis, scii, a) de iniusta acceptione, 
b) de rei acceptae detentione, c) de iniusta acceptione simul 
et rei detentione, d) de iniusta cooperatione ; 

3 0 de circumstantiis restitutionis : a) de illo cui est restituen- 
dum, b) de ordine eorum quibus est restituendum, c) de modo 
quo sit restituendum, d) de loco ubi sit restituendum, e) de 
tempore quo sit restituendum ; 

4 0 de causis a restitutione excusantibus, sive a) ad tempus, 
sive b) in perpetuum. 

QUAESTIO PRIMA. 

DE RESTITUTIONIS NECESSITATE. 

S. Th. II-II, q. 62, a. 2 et 8. 

282. Thesis. Restitutio necessaria est ad salutem 
necessitate praecepti, quod per se obligat sub gravi 
ad restituendum, in re vel in voto, id quod proximo 
ex stricto iure debetur. 

Dicitur A. necessaria , et quidem 

1) in re vel in voto : in re quoties id moraliter possi- 
bile est, si vero impossibile sit pro tempore, saltem mente 
concipi debet intentio, i. e. votum seu propositum efficax 
restituendi quamprimum ; 

2) per se sub gravi : sicut enim iniuria per se est sub 
gravi prohibita, ita eius reparatio per se est sub gravi 
praecepta ; nisi iniuria damnosa sit levis : tunc enim nonnisi 
sub levi potest reparatio esse debita. Unde qui restituendo 
retineret partem quae materiam gravem non attingit, non 
peccaret graviter eam detinendo ; quamvis tamen etiam 
pto iniuria levi aut materia parva, sub levi praescribenda 
sit restitutio ; 

3) necessitate praecepti , non autem, nec in voto, neces- 
sitate medii, quia restitutio nihil positive confert ad salutem, 
sed mera conditio est sicut impletio omnis praecepti gravis; 

B .ad salutem, ita scii, ut sincera contritio et firmum propo- 
situm impossibilia sint sine efficaci voluntate restituendi. 

Probatur A. ratione : i a pars : Iustitia vetat ne iniuria 
alicui inferatur vel illata continuetur. Atqui qui non resti- 
tuit rem ab altero acceptam aut pro damno illato, quando 

id potest, eo ipso iniuriam causat vel causare non desistit. 
Ergo iustitia vetat restitutionem omittere. Nam : 
j j a) Qui iniuste detinet rem alienam, proximum impedit 

i ab usu rei suae, et sic facit ei iniuriam : detinere scii, id 

( ; quod alteri debetur, eamdem rationem nocumenti habet 

cum acceptione iniusta estque aequivalenter furari ; — 
i i pariter qui damnum non compensat, illud voluntarie 

continuat in effectu, et ius alienum violare non desinit. 

; b) Qui non restituit nocet proximo, et ita agit contra 

i praeceptum : Quod vultis ut non faciant vobis homines, 

j nec vos facite illis. 

i c) Recta ratio dictat unicuique suum esse reddendum. 

Ergo reddendum est illud quod iniuste est acceptum vel 
iniuste detinetur. 

' 2 a pars : a) Peccatum sine sincera contritione et firmo 

proposito remitti non potest. Atqui sincera contritione 
( caret, qui bonum iniuste possessum vult retinere, quia non 

retractat peccatum suum ; — nec firmum habet propo- 
situm non peccandi, qui damnum a se iniuste illatum 
reparare pertinaciter recusat. 

i b) Servare iustitiam est de necessitate salutis. Atqui qui 

non restituit, cum potest, non seivat iustitiam sed eam 
' l violat, quia non servat aequalitatem. Ergo restitutio est de 

necessitate salutis. 

B. Quod dicunt Scripturae : a) praeceptum restitutionis 
enuntiatur Exod. XXII, 1-5 et sq.: « Si quis furatus fuerit 
bovem, aut ovem, et occiderit vel vendiderit, quinque boves 
pro uno bovo restituet, et quatuor oves pro una ove... Si 
non habueritquod pro furto reddat, ipse venumdabitur... 1 
Si laeserit quispiam agrum vel vineam et dimiserit iumen- 
tum suum ut depascatur aliena... pro damni aestimatione 
restituat...» b) Id autem necessarium est ad condonationem, 
Ezech. XXXIII, 14-16 : « Si... egerit, poenitentiam a 
peccato suo, feceritque iudicium et iustitiam, et pignus 
restituerit ille impius, rapinamque reddiderit, vita vivet et 
non morietur ». c) Unde qui habebantur sancti, aut ab 

' 1. Hic dicitur plus restituendum esse quam ablatum, sed id per modum 

l 1 poenae quo effi cacius Iudaei a furto deterreantur. 

iniustitia sincere volunt redire, valde solliciti inveniuntur 
de restitutione, v. g. Tobias, II, 21 : « Videte ne forte 
furtivus sit (haedus) : reddite eum dominis suis, quia non 
licet nobis aut edere ex furto aliquid, aut contingere » ; 
et Zachaeus, Lc. XIX, 8 \ «Si quid aliquem defraudavi, 
reddo quadruplum ». Unde ait lac. V, 4 : « Ecce merces 
operariorum qui messuerunt regiones vestras, qua es fraudata 
est a vobis, clamat, et clamor eorum in aures Domini 
introivit ». 

C. Traditio idem enuntiat et in lure solemniter posuit 
axioma S. Augustini 1 : « Non remittitur peccatum, nisi 
restituatur ablatum ». 

283. Obiicitur : Nemo tenetur restituere rem alienam, si 
dominus est irrationabiliter invitus eo quod detentor rem detineat. 
Atqui dominus est irrationabiliter invitus, qui praefert bonum 
suum temporale saluti spirituali proximi, cum ipse proximus 
sit damnandus si non restituat. Ergo. 

Resp. : 1) Nego min., quia non tenetur aliquis praeferre salutem 
proximi bono temporali proprio, nisi in extrema vel gravi neces- 
sitate proximus aliter salvari non posset ; hic autem proximus 
salvari potest, et patitur salutis periculum ex Sola perversa sua 
voluntate. 

2) Dist. mai. ; si dominus non esse irrationabiliter invitus 
teneretur ex iustitia vel stricto debito, conc.; si ad id tene- 
retur sola charitate, nego. In casu autem, supposito dominum 
ad id teneri, quod est falsum, teneretur tantum ex sola charitate, 
et ita iniustitia manet (n. 246). 

284. Praeceptum restitutionis secundum formam 
et sensum verborum est affirmativum, sed implicat 
secundum rem praeceptum negativum quo prohibe- 
mur rem alterius detinere (a. 8, ad 1). Et quidem est 
primario negativum : praecipit enim reddere rem alterius 
eo praecise quod rem eam detinere, seu illum ab ea privare, 
est malum et prohibitum. Unde praeceptum negativum 
est ratio praecepti affirmativi. Hinc : 

x) Restitutio semper obligat et quamprimum fieri debet, secus 
enim iniuste privatur dominus usu rei suae ; et ideo qui in 
praesenti restituere non potest, tenetur saltem propositum seu 
intentionem habere restituendi et simul curare ut quamprimum 
obligationi satisfaciat, et si totum restituere non valet, partem 
statim restituat. 

1. Ep. 54, ad Macedonium. 

2) Qui voluntarie restitutionem omittit, peccat toto omissionis 
tempore ; quia transgreditur praeceptum negativum quod singulis 
momentis obligat. 

3) Attamen qui diuturno tempore rem alienam servat, unum 
numero peccatum committit, dummodo semper in proposito 
perseveret non restituendi ; quodsi illud explicite vel implicite 
revocet, toties peccat quoties propositum interruptum renovat. 
Non tamen confessarius de numero peccatorum nimis curet, sed 
interroget poenitentem quanto tempore rem alienam detinuerit, 
et utrum in eadem voluntate non restituendi perseveraverit. 

285. Corollaria practica exinde a theologis deducuntur 
pro confessoriis 1 : 

A. Absolvi non potest 

1) qui conscius suae obligationis, sine ratione excusante, rem alie- 
nam magni pretii restituere non vult : caret enim vera contritione ; 

2) qui absque causa restitutionem differt v. g. usque ad mortem, 
vel si huic sit proximus et possit commode per seipsum, mandat 
haeredibus ut restituant : experientia enim notum est id esse 
periculosum ; 

3) qui restituere non valet sed restituendi facultatem sibi 
comparare negligit, qualis est qui aere alieno gravatus, inutiles 
expensas facit ac debita non solvit : tenetur enim cum parcimonia 
vivere, i. e. non solum superfluos sumptus vitare sed et quoti- 
dianos, in quantum pro sua conditione possit, minuere ; 

4) qui non vult statim, dum commode potest, restituere 
notabile debitum totum simul : velle retinere partem notabilem 
domino rationabiliter invito est actualiter peccare. 

B. Attamen si poeniteris in bona fide versetur, simul que certo 
praevideatur monitionem nullo modo esse profuturam, — quod 
tamen facile praesumi non debet, — monitio omitti potest et 
absolutio concedi. 

C. Qui promittit statim moraliter restituturum, prima vice 
potest absolvi, nisi ex circumstantiis prudenter timeatur deceptio ; 
opportunius tamen plerumque est quod prius restituere cogatur, 
si facile fieri possit, ne postea mutet sententiam. — Quod si 
iam promiserat, praesertim pluries, regulariter non est iterum 
absolvendus ante restitutionem factam, quia dispositio eius est 
valde dubia et magnum periculum novae dilationis. 

286. De restitutione a moribundo facienda. — 

Cum moribundo caute agendum est : 

1) Si poenitens videatur in bona fide, nec supersit tempus eum 
de sua obligatione prudenter monendi, aut praevideatur non 
profutura monitio, omittenda est. 

2) Si vero monitio profutura speretur, aut si poenitens versetur 
in mala fide seu in ignorantia vincibili, fortiter simul et suaviter 
est monendus de sua obligatione et ad illam statim implendam 
adiuvandus. 

1. Cfr nostrum opusculum : De Variis Peccatis in sacramentali con- 
fessione medendis , c. 11, § B, q. 4. 

3) Si obligatio occulta sit nec statim impleri possit, inducendus 
est moribundus ad pecuniam ipsi confessario seu potius alii 
viro fideli committendam, ut creditori in secreto remittatur ; 
vel, si prudenter fieri possit, ad eam summam in testamento 
eidem creditori relinquendam, omissa restitutionis mentione, 

4) Si obligatio non sit occulta, nec statim impleri possit, 
efficiat confessarius ut certo adimpleatur sive per haeredes, sive 
per schedulam creditori tradendam. 

287. Animadversio. — Corrigendus hic est error vulgi 
putantis animas tamdiu in purgatorio detineri donec restitutio 
reapse ab haeredibus facta fuerit ; nemo enim in altera vita 
propter haeredum negligentiam poenas subire cogitur. 

QUAESTIO SECUNDA. 

DE RADICIBUS RESTITUTIONIS. 

S. Th. II-II, q. 62, a. 4 et 6. 

288. Duplex est radix seu titulus ex quo oritur 
obligatio restituendi : res aliena accepta, et iniusta 
acceptio ; qui tituli de se separatim existunt, quandoque 
tamen coniunguntur. 

1° Ex solo titulo rei acceptae, seu ratione simplicis 
detentionis tenetur restituere qui rem alienam apud se 
habet etiam sine culpa, sive altero volente, ut in commodato 
vel deposito, et tunc detentio fit iniusta si res suo tempore 
non reddatur ; — sive altero invito, ut si fortuito casu vel 
facto tertii apud me sit nec sciam esse alienam, et tunc 
detentio fit iniusta si res non statim reddatur quando 
apparet esse alienam. Res enim clamat ad dominum, et 
nullus potest ab altero voluntarie privari re sua contra 
suam voluntatem, et ideo quando aliquis « habet ultra 
id quod suum est, debet ei subtrahi et dari cui deest » (a. 6). 

2 0 Ex solo titulo iniust(ie acceptionis tenetur restituere 
qui via iniusta rem alienam abstulit, etsi apud ipsum res 
non remaneat aut etiam destructa sit ac inde ipse nihil 
habeat ; imo verbo qui alteri iniustu m damnum intulit et 
ita re iniuste privavit : « qui enim damnificat aliquem 
videtur auferre id in quo ipsum damnificat » (a. 4). — 
Ratio est quia, licet ipse non habeat plus quam debet 
habere, alter tamen ex eius iniusta actione habet minus 
quam debet habere ; unde violavit iustitiam circa rem 
alterius, quod tenetur restitutione auferre (a. 6, ad 1). 

3 0 Utroque titulo simul tenetur restituere qui iniuste rem 
alienam abstulit et apud se eam habet in se vel in aequi- 
valenti. 

Inter quos titulos magna est differentia pro praxi no- 
tanda ; nam : 

a) Qui tenetur restituere ratione iniustae acceptionis manet 
obligatus ad restitutionem, etiamsi res debita sine eius culpa 
pereat (nisi forsan apud dominum eodem tempore certo 
periisset), quia semper manet titulus obligationis, scii, 
iustitiae violatio, quousque restitutione reparetur ; — e 
contra qui tenetur restituere ratione rei acceptae tantum , 
quia si res aliqua sine eius culpa pereat, cessat titulus 
obligationis, qui est habere rem alienam. 

b) Qui tenetur ratione iniustae acceptionis debet restituere 
non tantum rem seu eius valorem, sed et omnes fructus 
etiam consumptos et omnia damna et detrimenta causata, 
quia illorum est causa voluntaria et culpabilis ; • — e 
contra qui tenetur ratione rei acceptae tantum , non tenetur 
damna reparare quorum causa non est voluntaria, nec 
fructus restituere, si fuerint bona fide consumpti, et ex 
iis non factus sit ditior. 

c) Hinc mensura restitutionis pro iniusta acceptione est 
quantitas damni illati ( 'benqdeeling ), pro re accepta quantitas 
possessionis seu quantum ex re aliena quis possidet vel 
ditior est factus ( bezitting ). 

Articulus I. 

De Injusta Acceptione. 

S. Th. II-II, q. 62, a. 4. 

289. Primus titulus restitutionis est iniusta accep- 
tio ( benadeeling ). — Iniustus acceptor seu damnificator 
ille est qui voluntarie damnum alteri infert sine iusta 
causa, etiam absque emolumento, sive physice seu imme- 
diate per seipsum, sive moraliter et mediate cooperando 
alteri. Damnum est detrimentum iniustum proximo alterius 
actione illatum, sive actu interno ut iudicio temerario, sive 
actione externa ut auferendo, destruendo, detinendo rem 
alterius, v. g. furto, fraude, usura, aut non impediendo 
quod ex iustitia impedire quis tenetur, aut eidem coo- 


perando. Iamvero «quicumque damnificat aliquem, videtur 
ei auferre id in quo ipsum damnificat : damnum enim 
dicitur ex eo quod aliquis minus habet quam debet habe- 
re... Et ideo homo tenetur ad restitutionem eius in quo 
aliquem damnificavit » q. 62, a. 4. 

290. Principium generale est : Ut damnificator resti- 
tuere teneatur, tres simul requiruntur conditiones, scii, ut 
actio (vel omissio) sit vere , efficaciter et formaliter iniusta, 
seu ut causa sit 1) iniuste damnosa, quae scii, da mn um 
rigorose iniustum inferat seu ius strictum laedat, 2) damni 
efficax, ac 3) culpabilis. 

291. Actio damnificativa debet esse vere iniusta, 

i. e. violare ius strictum alterius ac proinde laedere iustitiam 
commutativam ; secus non esset iniuria stricte dicta nec 
obligationem restituendi afferret. Est autem iniusta : 

i° si auferat vel destruat rem in qua alter habet ius in re ; 

2° si quovis modo impediat ne res ab altero habeatur ad 
quam alter habet ius ad rem; 

3° si medio iniusta alterum impediat ab aliquo bono iuste 
consequendo ad quod ius strictum non habet, quia uni- 
cuique ius strictum est ne iniusto medio a bono con- 
sequendo impediatur. In hoc casu, non tam ipsum bonum, 
nisi certo obtineretur, damnificator resarcire debet, sed 
potius spem illud consequendi quam alteri iniurios e eripuit. 

Hinc a) ad restitutionem non tenetur qui, dum utitur iure 
suo, aliis nocet, v. g. qui venas aquarum intercipiendo aut iuste 
negotiando causa est cur alius minus capiat aut vendat ; qui 
meris suasionibus, consiliis, precibus alteri suadet ne legatum 
faciat aut munus conferat alteri qui ius strictum ad id non 
habet ; qui ab inimicis fugiens alienas segetes conculcat ; 

b) e contra, tenetur ille (sive advocatus sive iudex) qui credito- 
rem impedit ne solutionem debiti obtineat, aut suasionibus indu- 
cit dominum ne salarium famulo solvat ; 

c) a fortiori qui mediis iniustis, scii, vi, fraude, deceptione, 
calumniis, iniusta secreti divulgatione aut detractione utitur ad 
alteri nocendum, v. g. qui vi aut fraude impedit ne avunculus 
in gratiam nepotis aut amici testamentum condat aut notarius 
illud scribat, qui calumniis divitem prohibet quominus tali 
pauperi eleemosynas largiatur aut superiorem ne munus alicui 
digno conferat, qui famulum iniuste diffamando a suo servitio 
arcet, qui litteras intercipiendo aut calumnias spargendo, in merca- 
tura aliis mercatoribus nocet, qui ementito titulo consanguinitatis 

aut servitii praestiti munera, pecunias aut legata extorquet, qui 
se pauperem fingens , eleemosynas obtinet : hic tamen ordinarie 
poterit, ex intentione domini, aliis pauperibus restituere, nisi 
agatur de dono maioris momenti ; 

d) nonautem tepetur ille qui mediis sive iustis sive iniustis impedit 
aliquem a consecutione boni illiciti, quod scii, nequeat licite con- 
ferri aut acceptari,quiaad illud consequendum nullum omnino ius 
esse potest, v. g. qui occulta crimina detegendo aut etiam calum- 
niando impedit ne munus conferatur inepto aut indigno, qui 
prodigum virum avertit a donando illi qui se pauperem fingit. 

292. Actio damnificativa debet esse efficaciter 
iniusta 5 ad quod requiritur damnum de facto secutum, 
— et non solum intentum, — et quidem ex actione ut ex sua 
causa per se, quae scii, in damnum ex natura sua et vi 
propria influat, et ex qua de se necessario sequatur. Non 
enim reparare damnum tenetur nisi qui vere sit damni 
auctor, i. e. qui physice vel moraliter, per se vel per 
alium fuerit vera eius causa efficiens totalis aut partialis. 
Ergo non sufficit sola damni intentio, occasio, conditio 
aut causa per accidens. 

Hinc restituere non tenetur 1) qui intentione nocendi ponit actum 
damnosum effectu non secuto : ita quippe aeditur iustitia com- 
mutativa affective, non autem effective ius alterius fuit laesum ; 

2) qui fuit sola occasio damni, v.g. qui pravis fraudulentiae aut 
furti exemplis invenit imitatores ; qui furto vel homicidio com- 
misso ansam praebuit suspicandi vel puniendi innocentem, etiam 
si id intenderit, cum non ipse sed accusantes et iudices damnantes 
sunt vera causa iniustitiae ; — nisi tamen aliquem in id exer- 
cuerit influxum, ut si ex industria vestibus aut instrumentis 
alterius usus sit ut iste accusaretur : tunc enim est causa moralis 
positive movens ad hoc ut alter pro reo habeatur ; 

3) qui mera fuit conditio sine qua non fuisset iniustitia commissa : 
ita qui alteri venenum, arma, instrumenta praebet aut vendit 
quibus crimen perpetratur ; — nisi tamen eo fine aliquatenus 
manifestato fieret, vel medium determinate traderetur aut pe- 
teretur praecise ad actionem iniustam : tunc enim esset 
causa partialis cooperans (n. 247,1) ; 

4) imo qui solum est causa per accidens , etiamsi damnum 
intendat : tunc enim actio agentis non habet sufficientem con- 
nexionem cum effectu damnoso, sed iste concursu alterius causae 
producitur cui imputari debet. Ita qui vinum ebrioso propinat 
ex ebrietate praevidens magnum damnum 3 qui leviter vulneravit 
aliquem qui ex imperitia medici moritur ; qui veneno inficit 
poculum sed illud ponit in loco remotissimo ad quem inimicus 
non solet accedere, optans tamen ut bibat, sicuti revera accidit ; 
qui ab avaro aufert rem exigui valoris, eo etiam animo ut ille 
ex tristitia moriatur : huius enim mortis non furtum vera 

causa est sed avaritia. A fortiori qui ostium non clauserit ut 
fur vasa argentea auferre possit, dum iste per fenestram intraverit, 
quia ex omissione non claudendi ostium non est damnum secu- 
tum. Item qui leviter vulneravit aliquem qui ex imperitia medici 
moritur, tenetur de vulnere, non de morte. Et qui in loco remoto 
accendit ignem quem ventus ex improviso in segetes coniicit, 
non est causa per se et responsabilis conflagrationis ; secus si 
ignem accenderit orto iam vento et incendium praevidens, quia 
esset quasi conspirare cum vento et illo uti tamquam medio 
ad nocivum effectum. 

293. Actio damnificativa qua talis debet esse for- 
maliter iniusta seu culpabilis, — Nemo enim tenetur 
de actionibus suis et earum effectibus, nisi sint voluntariae 
et liberae; unde actus non voluntarius per se nullam obliga- 
tionem importat. Sed actio damnificativa quae non est 
formaliter iniusta et culpabilis, secundum hoc non est 
voluntaria et libera. Ergo per se non importat obligationem 
restitutionis. Et sane : a) obligatio restituendi oritur ex 
re accepta vel ex iniusta acceptione ; sed in casu non est 
iniusta acceptio, quia nemo iniuriam facit nisi volens ; 
b) praeterea restitutio ob iniustam acceptionem est ad 
instar poenae ; poena autem supponit culpam. 

Duplex tamen a moralistis distinguitur culpa : 1) moralis 
et in conscientia (ab aliis vocatur theologica et coram 
Deo), quae ex deliberatione rationis et libero consensu 
voluntatis procedit ; de qua supra locuti sumus ; 2) iuridica 
et coram lege, quae oritur ex omissione diligentiae debitae 
a lege requisitae; a qua excusant defectus rationis, coactio, 
casus fortuitus et aliae causae legales, non tamen simplex 
inadvertentia ; et ideo adesse potest sine negligentia vere 
culpabili, quo casu dicitur culpa mere iuridica. Lex tamen 
maiorem diligentiam ob bonum commune requirens iusta 
est et ideo servanda, quia omnibus civibus pariter favet in 
securitatem dominiorum, et homines vigilantiores reddit 
ne damnum aliis inferant. 

Et ideo licet ad obligationem restitutionis inducendam in 
conscientia per se requiratur vera culpa moralis, per 
accidens aliquando sufficit culpa mere iuridica, nimirum 

i) post sententiam iudicis ad restitutionem cogentis : 
cum enim restitutio ex culpa mere iuridica sit mera poena, 
non obligat nisi postquam fuerit inflicta ; 

2 ) ex contractu explicito vel implicito, ratione specialis 
obligationis quam aliquis in se assumpsit damnum repa- 
randi in quocumque casu, etiam sine culpa morali ; tunc 
tamen est potius solutio quam stricte dicta restitutio. 

Hinc a) medicus qui ex errore inculpabili praebuit aegroto reme- 
dium nocivum, neque peccavit neque ad restitutionem tenetur ; 

b) confessarius, qui ex errore inculpabili, ab obligatione 
restitutionis liberavit poenitentem quem de hoc monere non 
possit, neque peccavit neque ad reparationem damni tenetur ; 

c) homo, qui prorsus fortuito casu sine ulla negligentia 
alium occidit, neque peccavit, neque obligatur ad reparationem 
damni materialis forsan illati 1 . 

294. Obligatio restitutionis mensuratur gravitati 
damni simul et gravitati culpae, — Hinc : 

1) Qui ex culpa gravi causavit grave damnum, obligatur 
sub gravi ad illud reparandum in quantum ab illo vere 
fuit causatum. 

2) Qui ex culpa sive levi sive gravi causavit leve damnum, 
obligatur sub levi ad reparandum. 

3) Qui ex culpa propter inadvertentiam levi causavit grave 
damnum, sub levi solum obligatur ad damnum reparandum 
partialiter, pro rata culpae; quia exactu imperfecte humano 
non potest sequi obligatio gravis aut poena gravis, cum 
ipsi non sint proportionatae. Ita qui ex ira non plene 
deliberata graviter aliquem vulneravit, non sub gravi sed 
sub levi tenetur, nec ad reparandum damnum totale. 

4) Qui ex culpa levi cum plena advertentia posita causavit 
damnum grave quod putat leve, obligatur, saltem sub levi, ad 
reparandum totum damnum, quia totum voluntarie intulit 
ac proinde ad illud voluntarie se obligavit ; imo sub gravi, 
si aliquo modo in confuso periculum gravis damni adver- 
terit, quia tunc istud periculum in se suscepit. — Alii tamen 
dicunt : semper sub gravi, quia obligatio restituendi ex 
actione plene voluntaria mensuratur quantitati damni. 

5) Qui ex culpis levibus multiplicatis causavit plura damna 
levia quae simul constituunt unum grave : si ita intulerit 
uni personae damnum grave, etiam sub gravi tenetur illud 

reparare, saltem si aliquo modo adverterit periculum 
inferendi damnum grave, ut praesumendum est et fere 
semper accidit ; — e contra si intulerit diversis personis 
ita ut nulla grave damnum passa fuerit, sub levi tenetur 
singula reparare ; nisi magnum bonum a pluribus sublatum 
adhuc detineat : tunc enim tenetur ratione rei acceptae. 

Bene autem notat Priimmer 1 ex Billuart 2 : « Quidquid sit de 
speculatione huius quaestionis, communiter advertunt cuiusvis 
sententiae auctores, raro contingere in praxi, quod causetur 
damnum grave ex culpa veniali ; quia, licet inconsideratio 
venialis sit frequens in subrepticiis cogitationibus et internis 
animi motibus..., raro tamen contingit in operibus externis 
gravis momenti, quae ordinarie statim suum periculum ingerunt 
et fortius mentem excitant ad sui considerationem, aut saltem 
ad confusam periculi cognitionem. Unde, nisi certo constet 
inadvertentiam fuisse venialem, habenda est in praxi pro mortali, 
conformis scii, damno, et inculcanda est obligatio restituendi 
sub mortali ». 

2 95 * Obligatio restitutionis ex violatione iustitiae 
legalis aut distributivae non oritur, nisi per ac- 
cidens, si simul laedatur iustitia commutativa v. g. si 
violetur contractus. Bonum publicum quidem postulat 
ut munera ac beneficia dignioribus concedantur ; sed isti 
non habent ius strictum et rigorosum nec completum ad 
ista obtinenda 3 . 

Aliquando tamen simul laeditur iustitia commutativa cum 
onere restitutionis : 

i° in distributione officiorum et munerum, si superior prorsus 
ineptos aut incapaces eligat, v. g. tamquam medicos exercitus, 
et ita causa sit damni pro societate vel et pro membris, quod erit 
reparandum : ex contractu tenetur erga societatem ; — non 
autem si dignos et aptos eligat, sed digniores praetermittat, nisi 
designatio fiat per modum contractus onerosi seu initi concur- 
sus stricte dicti ; 

2° in distributione beneficiorum quorumcumque, per modum 
concursus, scii, a) si concurrens revera dignus iniuste iudicetur 
indignus et ita iure suo stricto privetur ; quo casu restituendum 
erit pro rata spe quam secus haberet obtinendi beneficium ; 
b) e contra si concurrens indignus tamquam dignus admittatur, 
et ita propter determinatum numerum admittendorum, alius ex- 
cludatur dignus ; quo casu damnum isti causatum est repa- 


1. Th. M. II, n. 97. 

2. Diss. VIII, art. 5. 

3. Cfr. Tanquerey, De Iustitia, n. 467-468. 

randum ; c) si, concursu praecise ad hoc instituto ut nominetur 
dignior, ipsi praeferatur minus dignus, quo casu distribuens 
restituere debet digniori pro illato damno : tunc enim dignior 
ius strictum habet ; — non autem si concursus solum institua- 
tur ad cognoscendum in genere quinam sint apti et digni ; 

3° etiam in distributione onerum, v. g. tributorum : si taxantes 
minus gravant aliquos et alios nimis, damnum hisce illatum 
reparare tenentur, quia unusquisque ius strictum habet ne 
privetur bonis suis ultra debitum, scii, sine necessitate seu iusta 
causa. 

296. Corollaria. — Ex doctrina exposita deducuntur 
sequentia ; 

A. De causa damni voluntarie aut involuntarie 
posita : 

1) Qui culpabiliter posuit causam damni alieni, si istud 
nondum fuerit secutum, tenetur culpam suam retractare, 
et omni modo quo potest impedire ne causa effectum 
nocivum producat, secus tenetur restituere ; quodsi causam 
physicam a se ita positam impedire non potuerit, tenetur 
nihilominus totum damnum causatum reparare,quia volun- 
tarie ponendo causam cuius influxum non sustulit, causa 
fuit vere, efficaciter et formaliter iniusta damni, si non ex 
actuali, tamen ex praecedenti voluntate. 

2) Qui autem causam damni alieni inculpabiliter posuit, 
tenetur impedire ne talis causa effectum nocivum producat, 
modo fieri possit sine incommodo relative gravi i. e. sine 
aequali aut maiori damno ; secus restituere tenetur sub 
gravi, quia effectus fit indirecte voluntarius ex omissione 
iniuriosa, cum unusquisque, quamdiu possit, debeat 
curare ne actio a se posita alteri noceat. 

Hinc a) medicus vel pharmacopola qui inadvertenter venenum 
praescribit vel praebet, et postea id animadvertit, debet pro viri- 
bus effectum praecavere ; — qui inadvertenter ignem in foeni 
acervum aut in silvam iniicit tenetur pro posse ignem extin- 
guere ; — qui ex errore famam proximi graviter laedit, aut 
nocivum consilium dedit, debet retractare, etc. ; secus ad repa- 
rationem damni tenentur ; 

b) qui autem venenum alteri voluntarie propinavit, licet postea 
poenitens antidotum praebuerit sed in vanum, vere est causa 
mortis ; — qui domum incendere volens ignem domui admovit, 
etiamsi postea extinguere cotietur, vere est causa combustae 
domus ; — qui proximo ex voluntaria calumnia, etiamsi pro 
posse retractaverit, damno in temporalibus nocuit, vere est 
damni causa : isti omnes ad reparationem tenentur. 

B. De damno ex errore causato : 

1) Ex errore circa gravitatem damni : qui ex errore invin- 
cibili existimat damnum quod causat minus esse quam 
sit, tenetur tantum ad restituendum secundum hanc existi- 
mationem, quia id solum est voluntarium, nisi tamen 
totum damnum aliquatenus indistincte seu in confuso 
praeviderit : ita si famulus alienavit aut destruxit gemmam 
quam existimat 100 fr. valere dum revera valet 1.000, 
debet restituere 100, nisi simul cogitaverit esse rem magni 
momenti cuius valor bene determinari non valeat et ita 
magni valoris possibilitatem cognoverit. 

2) Ex errore circa personam laesam : qui volens damnum 
inferre uni, infert alteri, ut qui volens incendere domum 
Petri, incendit domum Pauli, huic tenetur restituere, quia 
actio eius damnificativa est vere, efficaciter et formaliter 
iniusta ; — quidquid aliqui dixerint : pro iniuria formali 
erga primum non esse restituendum quia non fuit ipsi 
damnosa, nec pro iniuria damnosa alteri illata quia fuit 
mere materialis. Id enim est mera subtilitas. 

a) Est enim materialis iniuria in Paulum ut Paulum, sed est 
formalis in Paulum ut dominum rei destructae ; unde iniuria 
est contra hominem in confuso, sed in dominum rei, licet 
ignoretur invincibiliter quisnam sit ille dominus. Et quamvis 
iniuria personalis fuerit involuntaria, iniuria realis est plene 
voluntaria, cum quis voluntarie destruat rem quam novit alienam, 
quod ad culpam moralem et formalem injustitiam sufficit. 

b) Hinc error non est substantialis, quoad ipsam damnifica- 
tionem (quod actum a formali iniustitiae liberaret), sed mere 
accidentalis circa actionis damnificativae circumstantias : agens 
quidem errat circa rei dominum, sed simul novit rem esse alienam 
quam iustitia auferre vetat, et tamen hanc rem alienam vult 
destruere. Ex parte scii, intellectus, licet sit error circa personam 
quae sit, perfecta est scientia de eo quod sit seu quod iniuria 
ipsi inferatur, — et ideo exparte voluntatis, actus fertur in ob- 
iectum malum, laesionem iuris domini cuius res destruitur. 

c) Unde non refert dicere damnificatorem ita esse dispositum 
ut damnum Paulo non inferret, si rem ad ipsum, non ad Petrum, 
pertinere sciret : non enim agitur de eo quod faceret, sed de eo 
quod voluntarie fecit. Interpretativa voluntate non vellet damnum, 
sed de facto illud vult. Nam error actum tantummodo reddit 
involuntarium circa personam Pauli qua talem, non circa per- 
sonam qua dominum. 

Quod magis adhuc indubium est : i° si ratio damni inferendi 
non fuit persona qua talis, sed eius munus aut officium, ut 
si quis ex odio in religionem aut societatem occidere velit sacer- 

dotem aut iudicem, et solum erret circa personam sacerdotis 
aut iudicis ; 

2 0 si sufficiens diligentia ad errorem vitandum non fuit ad- 
hibita, et ex negligentia culpabili uni prae altero damnum fuit 
illatum : tunc enim in confuso id fuit praevisum. 

3) Ex errore circa substantiam rei destructae : qui 
volens destruere unam rem, alteram eiusdem domini ex 
errore destruit, v. g. qui volens occidere capram inimici, 
vaccam eiusdem interficit, saltem restituere tenetur pretium 
rei quae est minoris valoris, quia hoc damnum fuit volun- 
tarie ex iniuria formali illatum : quamvis enim noluerit oc- 
cidere vaccam, voluit tamen rem destruere alienam et ipsi 
grave damnum inferre, licet circa eius quantitatem erra- 
verit. 

C. De damnificatione dubia dubio facti : 

i° Si dubium facti actionem praecedat, i. e. si agens 
dubitet utrum actio ponenda inferat damnum certo in- 
iustum seu laedat ius alterius certum, inquirere debet cum 
diligentia gravitati rei proportionata, et si post examen 
dubium fundatum perduret, ab actione dubie nociva ab- 
stinere debet. Iustitia enim stricte obligat ne aliquid 
faciamus ex quo possit sequi damnum iniustum alterius ; 
et stricte vetat nos exponere periculo probabiliter damnum 
certo iniustum proximo inferendi. In dubio facti tutius 
est agendum (n. 90-91). 

Ita iudex non potest damnare aliquem, de quo serio 
dubitet an sit reus ; nec medicus adhibere remedium quod 
probabiliter est nocivum, nisi aliud desit ; nec venator 
explodere sclopetum si dubitet an vulneraturus sit belluam 
aut hominem. 

2° Si dubium actionem sequatur et post diligens examen 
dubium fundatum permaneat : 

a) Si dubitetur utrum damnum fuerit de facto causatum, 
vel utrum causa fuerit iniusta, aut sufficiens ad damnum 
inferendum, obligatio restituendi est dubia et stricte im- 
poni non potest. 

b) Si damnum sit certum et causa damni posita sit 
certo sufficiens, sed dubitetur utrum causa fuerit efficax , 


— seu utrum ex illa causa et non potius ab alia hoc dam- 
num fuerit illatum, — id praesumendum est usquedum 
seriae rationes afferantur in contrarium ; quodsi adsint 
fundatae rationes dubitandi, obligatio restituendi, utpote 
dubia, stricte non potest imponi, 

c) Si damnum sit certo illatum, et duplex (vel multiplex) 
adsit causa de se efficax sed dubitetur ex quanam effectus 
nocivus fuerit secutus, tenentur restituere in solidum si ex 
mutua conspiratione vel cum advertentia ad mutuum 
concursum egerint : quia tunc incertitudo de auctore 
damni ipsis damnificatoribus tribuenda est ; haec autem 
incertitudo iam est damnosa in se et praesertim in sequelis 
v. g. in privatione restitutionis. E contra si uterque egerit, 
de actione alterius omnino inscius, obligatio restituendi 
pro unoquoque fit dubia et neutri stricte imponi potest, 
quia neuter probatur esse auctor damni. 

297. Quaestio : Utrum impotens restituere ex bonis eius- 
dem ordinis teneatur restituere ex bonis ordinis diversi ? 

Ita v. g. an ille qui damnum mere personale intulit adulterio, con- 
tumelia, occisione, vulneratione, etc. teneatur restituere ex bonis 
reatibus et dare pecuniam si nequeat aliter damnum compensare ? 
Affirmat S. Thomas,quia qui non potest totum restituere, tenetur 
saltem compensare partem quam potest (a. 2, ad I et 2). Negant 
multi recentiores cum S. Alphonso : iustitia commutativa enim 
obligat ad restitutionem iuxta aequalitatem damni illati; ubi autem 
restitutio facienda est in genere diverso, nulla adest aequalitas, 
nec ulla unquam erit compensatio possibilis : per quamcumque 
pecuniam damnum minime reparatur nec in toto nec in parte. 
Ius scii, in unum non est ius in aliud ; unde nexus cum damno, 
deficiente obiecto, iam non existit. 

Iamvero 1) speculative loquendo, sententia S. Thomae videtur 
probabilior , quia si quis rem non potest reddere totaliter ad 
aequalitatem, saltem quantum potest reddere tenetur, et si non 
potest reddere ipsam rem, tenetur reddere in aequivalenti. Licet 
enim non sit compensationis aequalitas ex natura rei, est tamen 
secundum aestimationem hominum. 

2) In praxi certum est a) posse adhiberi alteram sententiam, 
nec ullum posse cogi ad restitutionem, propter auctoritatem 
magni dpctoris qui illud tenet, S. Alphonsi ; — b) restitutionem 
tamen esse suadendam, ut omnes dicunt ; — c) etiam esse de 
praecepto, pro damno reali quod ex damno personali forte sit 
secuturum, v. g. pro curatione vulneris ; — d) reparationem 
materialem esse praestandam pro damno personali, si iudex illam 
imposuerit. 

Articulus II. 

De Rei acceptae Detentione. 

S. Thom. II-II, q. 62, a. 6. 

298. Secundus titulus restitutionis est res aliena 
accepta ( bezitling ). — Quo titulo ad restitutionem tenetur 
possessor qui rem alterius detinet, sive in se, sive in aequi- 
valenti in quantum exinde factus est ditior, ut si habeat 
pretium rei vel fructus, aut in quantum pepercerit rebus 
suis, ut si consumendo rem alienam servaverit propriam 
quam secus consumpsisset.Restituere eam debet a momento 
quo cognoscat esse rem alterius, et alterum iuste rem suam 
reclamare : si enim tempore suo non redderetur, iam 
esset iniusta acceptio. Constat ex axiomatibus : res clamat 
domino, et recta ratio dictat neminem posse ex re aliena 
ditescere (n. 160). 

Antequam id noverit : rem esse alienam et restituendam, 
est possessor bonae fidei et inculpabilis et restituere tenetur 
solo titulo rei acceptae seu possessionis ; postquam id 
noverit, si rem retineat, est culpabilis et possessor malae fi- 
dei, et iam duplici titulo restituere tenetur rei acceptae scii, 
et iniustae acceptionis (ut in a. seq. dicetur); quodsi du- 
bitet, est possessor dubiae fidei. 

In praesenti dicemus de possessore bonae fidei, qui scii, 
rem alienam detinens inculpabiliter putat esse suam. 

299. Principium generale est possessorem bonae fidei 
ad restitutionem teneri 

1) quoties conscius est se rem alienam hic et nunc 
detinere sine legitima causa : res clamat domino ; 

2) quoties ex re aliena ditior factus est : res fructificat 
domino, nec potest quis ditior fieri ex re aliena. 

Nam, ut ait S. Thomas, a. 6 : « Quod habet ultra id quod 
suum est, debet ei subtrahi, et dari cui deest, secundum 
formam iustitiae commutativae ». 

Ad quod declarandum successive spectabimus posses- 
sorem quoad rem ipsam — quoad rei fructus — et quoad 
impensas. 

A, Quoad rem ipsam. 1) Possessor bonae fidei, quamdiu 

in bona fide manet, potest uti re aliena ut sua, et elapso 
tempore ad praescriptionem requisito, fit dominus ? si aliae 
conditiones adsint. 

2) Detegens rem esse alienam, tenetur eam servare et 
quamprimum offerre domino, vel eum saltem monere ut 
illam suis expensis auferat ; secus fieret possessor malae 
fidei. Res enim clamat domino. Quodsi rem emerit, poterit 
pretium repetere a venditore, non autem a domino ante- 
quam eam reddat exigere, nisi aliter statuat ius civile. 

3) Si, durante bona fide, res aliena perierit vel consumpta 
aut amissa fuerit, ad nihil tenetur : non titulo acceptionis 
iniustae quae non fuit propter bonam fidem ; non titulo 
rei acceptae quae non amplius existit. Res enim perit 
domino ; nisi tamen possessor exinde certo ditior factus 
fuerit v. g. pretium rei habuerit quale ex venditione 
percepit (a. 1380), vel rem donaverit aut consumpserit 
secus de suis donaturus aut consumpturus : tunc enim res 
existit in aequivalenti. 

4) Siremnon ex integro sed ex parte tantum possideat, 
partem quam habet restituere debet ; si res deterior etiam 
ex culpa sua facta sit, eam restituere sufficit sicuti nunc est, 
nisi emolumentum exinde acquisiverit ; si melior effecta 
sit, deductis expensis. 

B. Quoad fructus . 1) Fructus personales, non rei quidem 
sed merae industriae, qui scii, occasione rei, proprio 
possessoris labore unice vel praecipue acquisiti sunt, non 
sunt restituendi, quia fructus laboris unicuique sunt proprii. 

2) Fructus rei sive naturales, sive industriales (seu mixti), 
sive civiles, modo extent in se vel in aequivalenti, nec 
legitime praescripti fuerint, restitui debent, deductis tamen 
expensis quae ad eos colligendos, aut producendos, aut 
servandos fuerint necessariae. 

3) Attamen iure civili gallico, quod in omnibus fere 
regionibus fuit adoptatum 1 , possessor bonae fidei suos 
facit omnes fructus durante bona fide seu nondum cessante 


1. Valet in Belgio, Italia (a. 703), Hispania (a. 451), Austxia (a. 330), 
Neerlandia (a. 604), Helvetia (a. 938) ; iure germanico si possessor 
bonae fidei rem acquisivit titulo gratuito, tenetur reddere fructus, secus 
non (a. 988 et 2020). 

ignorantia iam perceptos, etiam adhuc extantes (a.549 et 138), 
scii, si separati sint a re, quoad naturales et industriales, 
et quoad civiles, si obtigerint. Quae lex iusta est utpote 
propter bonum commune lata, ut vitentur multae lites et 
difficultates inextricabiles, nec possessor ex improvisa resti- 
tutione magnum damnum patiatur, sed unusquisque secure 
possit impensas suas determinare iuxta suos reditus. Ad 
hoc tamen non sufficit bona fides conscientiae, sed etiam 
requiritur bona fides iuridica innixa scii, in titulo trans- 
lativo proprietatis cuius vitia ignorantur (a. 550) ; quae 
si non adsit, ius civile non intervenit, et tunc standum est 
soli iuri naturali ut dictum est sub 2 0 , 

Hinc a) qui bona fide, cum aliena pecunia v. g. depositi, 
negotiando magnas comparavit divitias, has non tenetur domino 
restituere, utpote fructus solius industriae, sed solum foenus 
usuale, quod est fructus civilis ; 

b) item qui picturam artisticam alterius penicillo atque coloribus 
confecit, huic non tenetur concedere, sed solum compensationem 
pro usu alienae materiae ; 

c) qui fructus rei industriales seu mixtos domino restituere 
cogitur, potest compensationem pro expensis et labore exigere, 
quae iuxta aestimationem viri prudentis est determinanda ; vel 
e contra, hac compensatione deducta, pretium fructuum domino 
solvere : ita v. g. si segetes colligit, soluto usuali pretio pro 
locatione agrorum j 

d) qui bona fide rem furtivam emerit viliori pretio eamque 
carius vendiderit, incrementum ut fructum solius industriae 
considerare potest si labori et ingenio tribui possit j e contra 
ut fructus rei naturalis, si ex ipsa re procedit, v. g. si vitulus 
crescat vel frumentum carius fiat propter annonam. 

C. Quoad impensas. Praeter impensas usufructuarias ad 
fructus percipiendos necessarias quae solvendae sunt a 
domino si obtineat fructus (a. 548), possessor bonae fidei 
deducere potest 

1. impensas necessarias sine quibus res periisset aut 
deterior facta fuisset, uti reparationes tecto factas aut 
alimenta animalium : istas enim et dominus facere debuisset; 

2. item impensas utiles quae rem meliorem reddunt et 
eius valorem augent, uti sunt plantationes et exstructiones, 
pro quanto saltem non superent augmentum valoris ; 
secus dominus ex re aliena ditesceret ; 

3. non tamen mere voluptuarias quae fiunt ornamenti aut 


voluptatis causa, quin rei valor augeatur : uti plerumque 
sunt picturae, statuae, fontes, etc. ; potest tamen ea 
auferre, si sine detrimento rei fieri possit (a. 1381, et 
1634, et 555). 

300. Quid si res aliena ab uno ad alium vel ad 
plures successive transierit : 

A. Si fiat, titulo oneroso et 

1) sit locus evictioni , ita ut dominus rem sine recom- 
pensatione exigere possit a detentore, et iste non habeat 
medium se tuendi : ultimus hic detentor tenetur reddere 
domino ; sed recursum habet contra alios, scii, contra 
venditorem, et ille contra eum a quo emit, et ita deinceps, 
usquedum perveniatur ad primum detentorem iniustum ; — 
nisi tamen detentor domino sponte restituerit, inconsulto 
venditore, et ita causa fuerit quod iste ab evictione non 
possit se tueri (a. 1640 gal., a. 1497 ital.) ; 

2) si evictioni non sit locus, quia videlicet dominus rem 
suam obtinere omnino non potest (v. g. cum consumpta 
fuit, possessor disparuit, aut ex iure civili eam obtinere 
non potest nisi solvendo pretium *) : primus venditor te- 
netur domino refundere pretium rei quatenus ex eo factus 
est ditior, quia id est aequivalens rei ; ceteri autem pos- 
sessores ad nihil tenentur quia nec ditiores facti sunt nec 
damnum intulerunt.Et idem videtur dicendum si res periit 
emptori, quia emendo hoc periculum in se sumpsit 2 , et 
venditor negotium veri domini censetur gessisse. Quidam 
tamen dicunt, in hoc casu pretium servari posse a venditore 
et id tribuendum esse bonae fortunae ; et alii idem dicunt 
in casu quo res consumpta fuerit, aut possessor disparuit, 
sed id non videtur aequum nec iustum. Nemo ex re alte- 
rius cum eius iactura locupletari debet. 


1. Ex iure gallico, quod plerumque imitata sunt iura hodierna, do- 
minus pretium refundere debet si detentor rem mobilem emerit in 
nundinis, publica venditione, vel a mercatore vendente res ehisdem 
speciei (a. 2080) ; iure germanico possessor bonae fidei dominium 
proprietatis acquirit etiam in quasdam res furto ablatas, nempe pecu- 
niam, titulos nummularios et omnes res emptas in publica subhastatione; 
non autem in alias res furtivas (a. 985). 

2. Nisi perierit ex vitio redhibitorio : tunc pretium esset restituen- 
dum emptori, quia venditio esset nulla. 

B. Si titulo gratuito res ab uno ad alium transmissa 
fuerit, v. g. per donationem aut successionem, priores 
possessores qui rem alienam bona fide donaverunt ad nihil 
tenentur cum ex re aliena ditiores non facti sint (nisi 
secus de suis fuissent donaturi), sed ultimus possessor resti- 
tuere debet vel rem si existat, vel id unde factus est 
ditior si suis pepercerit, nisi res fuerit legitime praescripta. 

C. Si prius titulo oneroso et tunc titulo gratuito , ut si 
quis rem alienam emptam donaverit, ad nihil tenetur, etsi 
alias rem suam donasset, quia non est ditior ; nec dona- 
tarius tenetur, quia succedit in iuribus emptoris : tunc 
primus venditor debet restitutionem praestare. 

Quod etiam hoc modo proponi potest : 

A. Rem alienam i) si quis gratis acceperit et donaverit, non 
tenetur restituere, nisi secus de suis donasset ; sed restituere 
tenetur ultimus possessor ; 

2) rem gratis acceptam si postea vendiderit, tenetur restituere 
pretium, et quidem domino, si iste ad eam recuperandam solvit 
pretium emptori, vel si eam habere non potest aut ipsa Con- 
sumpta fuit ; — e contra emptori, si dominus ipsi pretium 
non solvit, vel si res periit vitio intrinseco redhibitorio. 

B. Rem alienam emptam vel alio titulo oneroso acceptam, 

1) si quis vendiderit, non tenetur restituere pretium ; nisi ad 
hoc cogatur a iudice, quo casu recursum habet contra illum a 
quo emerit. Quodsi obtinuerit pretium maius, id considerari 
potest tamquam fructus industriae ; nisi tamen valde creverit 
ex circumstantiis extrinseeis, quia tunc obveniret domino ; 

2) rem emptam si postea gratis donaverit, ad restitutionem 
nullatenus tenetur. 

In utroque casu restituere tenetur primus venditor. 

301. Nonne res licite redditur furi, si necesse sit 
ad pretium recuperandum ? 

Resp. 1) Si dominus rem suam exigat antequam furi reddatur, 
emptor eam restituere tenetur, nam res clamat domino ; nisi 
tamen aliter statutum sit a iure civili. 

2) Si res empta nondum fuerit a fure tradita, emptor potest 
contractum rescindere et rem furi relinquere. Nondum enim 
detinet bonum, nec proinde tenetur de illo curam habere. 

3) Si dominus rem suam nondum' exegerit, secundum alios 
est domino, non furi, restituenda, quia res clamat domino ; 
secundum alios tamen probabiliter potest reddi furi, si difficulter 
recuperari pretium possit, quia contractus rescindi potest et 
nemo sibi nocere debet ut alteri prosit; tunc tamen emptor tenetur 
monere dominum, et quidem, ut videtur, ex iustitia, in quantum 
quilibet tenetur impedire ne ex sua actione alteri damnum in- 
iustum causetur. 

4) Si fur contractum rescindere pretiumque reddere nolit, 
emptor non potest rem consumere vel alteri vendere, quia non 
potest uti re aliena ; sed eam domino restituere tenetur, etiamsi 
nullam compensationem sit ab eo accepturus, aut iacturam pecu- 
niae sit subiturus, quia res clamat domino. Habet tamen recur- 
sum contra furem. 

Articulus III. 

De Iniusta Acceptione simul et Rei 
Detentione. 

302. Possessor malae fidei est ille qui culpabiliter 
rem quam novit esse alienam detinet. Unde ex duplici 
titulo ad restitutionem tenetur, quatenus est rei alienae 
iniustus possessor, ratione rei acceptae, et quatenus dam- 
num intulit, ratione iniustae acceptionis. Quapropter non 
solum rem ipsam cum fructibus restituere debet ; sed 
etiam compensare omnia damna ex iniusta sua actione 
secuta. 

303. Principium generale est : Possessor malae fidei 
in tantum tenetur restituere in quantum damnificavit, 
unde : mensura restitutionis est quantitas damni illati. 
In specie: 

A. Quoad rem ipsam : 1) Ut iniustus possessor rei alienae, 
rem ipsam, si eam habeat, vel rem aequivalentem, et inde 

omne in quo ex ea factus est ditior, domino restituere 
debet, et quamprimum moraliter, nisi dominus dilationi 
esset irrationabiliter invitus ; quia nemo ex re aliena 
iniuste locupletari debet *. 

Si autem res aliena a pluribus successive cum mala fide 
possessa fuerit, imprimis restitutio fieri debet ab eo qui 
rem detinet vel consumpsit vel amisit ; in eius defectu 
tenetur raptor ; illis autem deficientibus, tenentur reliqui 
iuxta regulas restitutionis in solidum, de quibus art. seq. 

2) Ut iniustus damnificator, tenetur omnia detrimenta 
reparare quae saltem in confuso praevidit ex iniusta reten- 
tione secutura, etiamsi in nihilo factus sit ditior ; quia 
horum omnium est causa. 


1. Nec datur recursus contra venditorem ad recuperandum pretium 
quia emptor scivit rem esse alienam (a. 1629). 

Hinc a) si res consumpta fuerit aut perierit, etiam sine eius 
culpa sed fortuito casu, eius pretium restituere debet, saltem si 
| ! res apud dominum eodem tempore non certo periisset ; 

, b) si res deterior facta fuerit, dum apud dominum integra 

mansisset, damnum compensare tenetur ; 

j c) si damnum emergens aliquale dominus subierit, eo quod 

' v. g. carius aliam rem emere debuerit, istud quoque est repa- 

randum. 

B. Quoad, fructus, restituere tenetur i) omnes fructus 
(naturales, industriales, civiles), deductis expensis, ex re 

< i aliena perceptos, etsi dominus eos non percepisset, etiam si 

fuerint consumpti, quamvis ex iis possessor non evaserit 
ditior. Res enim fructificat domino ; 

2) omnes fructus quos dominus legitime percepisset, 
quamvis possessor eos non perceperit, quia huius damni 
fuit causa iniusta ; quod tamen non integre est reparandum, 
sed pro rata probabilitatis lucri cessantis, seu spei illud 
consequendi secundum conditionem personarum et nego- 
tiorum (q. 62, a. 4) j 

3) omnes fructus ab aliis perceptos, si isti non restitue- 
rint, quia huius damni est causa per cooperationem. 

Fructus autem personae seu solius industriae, qui solum 
occasione rei fuerunt percepti, non sunt restituendi, utpote fructus 
non rei sed proprii laboris. Ita restitui non debent : gallinae 
ex ovis alterius, arbores furto ablatae et in proprio fundo oblatae, 
lucrum ex negotiatione vel ludo cum pecunia deposita, quam- 
vis ita agens peccaverit ; sed generatim sufficit solvere pre- 
tium ovorum, arbustorum, auctarii legalis, nisi tamen damnum 
ultra fuerit causatum. 

C. Quoad impensas, deducere potest 1) impensas neces- 
sarias et utiles (a. 1381); non autem voluptuarias (a. 1635). 
Sed ornamenta quae salva rei substantia et sine eius 
detrimento tolli possunt, sibi retinere potest. 

Ita nisi aliter statuat lex civilis, qualis est in Anglia et in Stat. 
Foed. Americae, iuxta quam dominus refundere non debet 
expensas a possessore malae fidei factas. 

304. Quid si res eodem tempore apud dominum 
periisset ? — Resp : 

i° Si res certo periisset eodem moraliter tempore et 
eadem causa ac perit apud furem, v. g. eodem incendio, 
terrae motu, naufragio, hostium incursione, vel ex intrinseco 

rei defectu ut equus e senecta, fur non tenetur ad restitu- 
tionem rei, quia non est causa damni efficax, nec peior facta 
est conditio domini, quamvis tamen alia damna ex iniusta 
detentione secuta sint reparanda. 

2° Si res certo periisset eodem tempore sed non eadem 
causa naturali, v. g. si duae naves simul pereunt, vel si 
res perit incendio apud furem dum periisset aqua eadem 
hora apud dominum, probabiliter non est restituendum, 
quia nullum exinde damnum quoad rem patitur dominus 
sicut nec ille restituere debet qui rem consumpserit eo- 
dem loco et circa idem tempus, quo ex causa naturali 
sit certe peritura, ut ex incendio, quia nec ille est causa 
damni. 

3 0 Si tamen res eodem tempore apud dominum periisset 
ex alterius imustitia, eius pretium fur restituere tenetur, 
quia dominus ex furto damnum patitur : re enim non 
ablata, alter onus restituendi contraxisset, et ab isto altero 
dominus eam recuperare potuisset. 

4 0 Si res non periisset eodem moraliter tempore , fur ad 
restitutionem tenetur, etsi rem a periculo eripuit : tunc 
enim res aliquo tempore a fure iniuste detenta fuit. Ita si 
quis rem salvat, secus incendio vel aquis perituram, 
restituere tenetur ; potuisset non salvare, sed, si eam sal- 
vat, salvat non sibi sed domino. 

Iure civili gallico (a. 1302, apud multas gentes vigente ; italico, 
a. 1298; hispanico, a. 457) possessor malae fidei ad restitutionem 
pretii rei tenetur quocumque modo res in eius manibus perierit. 
Quae tamen dispositio, quatenus iuri naturali addit, ut poenalis 
spectari potest clausula, unde non obligat ante sed solum post 
sententiam iudicis. 

305. Quid restitui debet, r si res tempore iniustae 
detentionis varium habuit valorem ? 

R. Per se summus valor est restituendus, quod certo est 
faciendum si dominus iniuste hoc augmento privatur, scii. 1. si 
ipse, cum sit vigilans, rem vendidisset summo pretio ; 2. si 
debuit aliam rem aequivalentem summo pretio emere ; 3. si 
iniustus possessor exinde ditior evasit, v. g. quia res in se crevit 
ut si vitulus adoleverit, nam res crescit domino ; vel 4 - e contra 
si res deterior facta est et apud dominum non fuisset. 

Practice tamen saepe difficile erit determinare utrum ita sit. 
In dubio, solum urgenda est restitutio secundum pretium rei 

tempore furti, aut secundum pretium maius quo dominus sibi 
aliam comparare debuit. 

306. Possessor dubiae fidei est ille qui ex gravi et vere 
probabili ratione dubitat, utrum res quam detinet sit sua 
vel aliena ; unde dubium negativum aut valde leve non 
reddit possessorem dubiae fidei. Dubia fides potest esse 
antecedens , si ipsam acceptionem rei praecessit et possessor 
rem dubia fide accepit ; vel superveniens seu subsequens i si 
possessor rem bona fide possidere cepit sed post accep- 
tionem rei dubium ortum est. 

Debet possessor dubiae fidei rem sedulo investigare, et 
secundum quod iuste vel iniuste agit, reducitur ad posses- 
sorem bonae vel malae fidei. 

307. In casu dubiae fidei antecedentis : 

1° si quis rem occupat a nemine hic et nunc occupatam , 
de domino tenetur inquirere et facere eodem modo ac 
dictum est de rebus amissis ; quodsi inquirere negligat, 
fit possessor malae fidei, et nihil retineri potest sed totum 
tradendum causis piis ; 

2° si titulo dubio rem aufert et ea spoliat possessorem 
qui malae fidei non est, v. g. probabiliter aestimans se ius 
habere ad partem haereditatis, assimilatur possessori malae 
fidei et debet rem totam restituere possessori ; quia in 
dubio melior est conditio possidentis. In casu debuisset 
recurrere ad iudicem ; 

3° si titulo legitimo (v. g. donationis aut emptionis) rem 
a possessore suspecto acquisivit» dubitans an ille sit vere 
dominus, saltem pro rata parte dubii (i. e. secundum 
pondus rationum), restituere tenetur domino probabili, et 
isto deficiente causae piae : totum retinere nequit quia 
possessionem incepit sine bona fide et se exposuit periculo 
possidendi rem alienam ; nec probabiliter totum reddere 
tenetur, quia certum non est rem esse alienam. 

Excipe a) si rem acquisivit a possessore bonae fidei et post debi- 
tam inquisitionem dubium insolubile manet : tunc enim, licet 
fortasse propter dubiam fidem in acquirendo peccaverit, potest 
tamen sese considerare tamquam unum possessorem cum ante- 
cessore suo, ita ut possessio in bona fide incepta dici possit, et 
dubium consideretur tamquam superveniens ; 

b) si rem emerit aut acceperit animo inquirendi de domino et rem 
ipsi reddendi statim ac inveniri potest : tunc enim incipit possi- 
dere cum bona fide, et rem detinere potest usquedum dominus 
compareat. Sed si culpabiliter neglexerit de domino inquirere, et 
propter neglectam inquisitionem iam impossibile sit dubium 
solvere, iam aequiparatur possessori malae fidei, et pro rata dubii 
i. e. iuxta pondus rationum restituere debet domino probabili 
aut causae piae, eodem modo ac supra dictum est. 

308. In casu dubiae fidei subsequentis : orto dubio, 
veritatem sedulo investigare ex iustitia tenetur, ea diligentia 
quae rei valori et dubii gravitati propprtionetur, secus nt 
possessor malae fidei. Debet autem 

1) ante inquisitionem finitam, rem non alienare nec 
consumere sed conservare, 

2) facta diligenti inquisitione, a) si certo vel quasi mora- 
liter certo constet rem esse alienam, restituere eam debet 
eodem modo ac possessor bonae fidei ; b) si dubium 
perseveret, rem potest retinere et de ea disponere, quia 
in dubio melior est conditio possidentis. Fit itaque rursus 
possessor bonae fidei; unde re uti potest eamque consumere, 
sicut pro re amissa dictum fuit, imo vendere dummodo 
emptorem de dubio moneat, ne hic decipiatur ; 

3) si inquisitionem ex gravi negligentia omiserit, fit 
possessor malae fidei et tenetur deinceps ob damnum forte 
oriundum, ideoque 

a) si dominus postea invenitur, ei totum reparare debet, 

b) si propter neglectam investigationem iam impossibile 
sit dubium solvere, restituere tenetur pro rata dubii, dum 
dubium erat circa ius quod determinatus aliquis homo 
fortasse in eam rem habuerit : tunc enim ille homo sic 
privatur probabili aliqua spe rem illam obtinendi ; haec 
autem spes, pro maiore vel minore dubio, est pretio 
aestimabilis iudicio prudenti. 

Generatim S. Alphonsus putat tunc quantitatem restituendam 
multo minorem esse dimidio rei valore, siquidem bona fide 
fuerit incepta possessio. Quae itaque restitutio illi homini (vel 
haeredibus), si cognoscitur, fieri debet ; quodsi cognosci nequit, 
pauperibus vel operi pio est facienda. 

Dicitur : si dubium erat circa ius alicuius determinati hominis ; 
nam si dubium non erat circa determinatum sed indeterminate, 
peccatum quidem propter neglectam investigationem commissum 
est, et communius censent etiam tunc restitutionem faciendam 

esse pauperibus ; quod ergo consulendum est, nam possessor ali- 
quatenus est in mala fide. Attamen res non est omnino certa, siqui- 
dem aliqui censent tunc non constare de damno effective illato, 
cum possessio bona fide incepta fuerit et nemo sit qui possit 
contra possessorem contendere de re possessa. 

Articulus IV. 

De Ini usta Cooperatione. 

S. Th. II-II, q. 62, a. 7. 

309. Cooperatio iniusta est concursus praestitus actioni 
iniustae alterius ; est directa et positiva si fiat actione posi- 
tiva, indirecta et negativa si fiat omissione actionis illius 
qui iniustitiam impedire potest et ad hoc ex iustitia 
tenetur. Quae novem modis diversis fieri potest, ut ostendit 
S.Thomas, art. 7 ; 

Ad restitutionem non solum tenetur aliquis ratione rei 
alienae acceptae, si rem alienam detinet, sed ratione 
iniuriosae acceptionis ; et ideo etiam quicumque est causa 
(physice vel moraliter) iniustae acceptionis tenetur ad 
restitutionem. Quod quidem contingit... : 

A. directe , quando inducit aliquis alium ad accipiendum... 
a) sive ex parte acceptionis, movendo ad ipsam acceptionem, 
quod fit praecipiendo (1), consulendo (2), consentiendo 
expresse (3), et laudando aliquem de hoc quod alienum 
accipiat (4) ; b) sive ex parte accipientis per recursum (5), 
quia scii, eum acceptat et auxilium fert ; c) sive ex parte rei 
acceptae , quia est particeps et quasi socius iniustitiae (6) ; 

B. indirecte quando aliquis non impedit, cum possit et 
debeat impedire : vel mutus qui subtrahit praeceptum aut 
consilium quod impediret iniustitiam (7) ; vel non obstans 
qui subtrahit auxilium quo posset obsistere (81 ; vel non 
manifestans qui occultat post factum (9), 

Non omnes isti modi aequaliter obligant ad restitu- 
tionem : « Sciendum... quod quinque praemissorum semper 
obligant ad restitutionem : i° iussio , quia scii, ille qui 
iubet est principaliter movens, unde ipse principaliter 
tenetur ad restituendum ; 2 0 consensus, in eo scii, sine 
quo rapina fieri non potest ; 3 0 recursus, quando scii, 
aliquis est receptator latronum, et eis patrocinium praestat ; 


4 J participatio , quando scii, aliquis participat in crimine 
latrocinii, et in praeda; 5 0 tenetur ille qui non obstat, 
cum obstare teneatur... In aliis autem casibus enumeratis 
non semper obligatur aliquis ad restituendum : non enim 
semper consilium, vel adulatio, vel aliquid huiusmodi, est 
efficax causa rapinae. Unde tunc solum tenetur consiliator, 
aut palpo, i. e. adulator, ad restitutionem, quando proba- 
biliter 1 aestimari potest quod ex huiusmodi causis fuerit 
iniusta acceptio subsecuta ». 

310. Principium /. Cooperantes ad restitutionem te- 
nentur in quantum efficaciter influunt in damnum, 

quia tota obligatio restituendi oritur ex influxu in damnum 
(C. Civ., a. 1382 ; C. Pen., a. 59-63, a. 73) ; et ideo 
tenentur ad reparationem omnis et solius damni cuius 
aliquando causa fuerunt iniusta, efficax et culpabilis 
(prop. 39 damn. ab Inn. XI ; Rom. I, 3 2 )- Unde : 

1) Ad inducendam restitutionis obligationem, ne- 
cesse non est actum cooperationis esse conditionem sine 
qua non existentiae damni, ita ut, si defuisset cooperatio, 
damnum non extitisset, sed sufficit si actio cooperandi 
habeat influxum in effectum productum. Ex eo itaque 
quod etiam sine aliqua cooperatione damnum fuisset ab 
executore illatum, non sequitur cooperatorem eximi ab 
obligatione restituendi. 

Hinc a) si duo conveniunt in cooperando, tenentur ad restitu- 
tionem, etiamsi uno tantum operante fuisset vel non fuisset com- 
missa iniustitia ; 

b) non excusatur ab obligatione restituendi cooperator qui 
reapse influit in iniustitiam, ex eo quod, ipso deficiente, alii 
fuissent cooperatores. 

2) E contra cooperator ad restitutionem non tenetur, si 
de facto non influat in damnum, quamvis per se eius 
actio nata sit hunc influxum producere, v. g. si ille cui 
consilium furandi dederit nullo modo motus fuerit eo 
consilio, quandoquidem iam per se vel per alios determi- 
natus ad agendum : tunc enim consilium mere concomi- 


1. InteUige in sensu stricte scholastico, pro unice probabili- 

tanter se habet, et licet peccaverit contra iustitiam dans 
illud consilium, nullum tamen intulit damnum nec de 
facto cooperatus est damno, ideoque ad restituendum 
aliquid non tenetur. 

Ex quibus sequitur : a) si cooperans moveat tantum ad modum 
iniustitiae, non tenetur ad restituendum nisi ex hac modali- 
tate novum oriatur damnum ; quo in casu de solo damni 
excessu tenetur ; 

b) si quis suffragio suo concurrit ad damnum iniuste infe- 
rendum, non tenetur ad restituendum si eius suffragium accedat 
damno ab aliis iam causato, teneretur autem si non praeces- 
sissent sufficientia ceterorum suffragia. 

3) Qui cooperatione sua non ad totum damnum sed ad 
partem solum damni, partialitate effectus, concursum 
tribuit, ad illam partem restituendam tantum tenetur. 

Ita qui, aliis iam rapientibus aut domum incendentibus, etiam 
aliquid rapit aut aliam partem incendit. 

3 11. Mandans ( mander ; bevelen oi gebieden) est ille qui 
negotium suo nomine gerendum alteri committit ; in casu, 
qui suo mandato expresso vel tacito alterum movet ad dam- 
num suo nomine inferendum, scii, m sui i. e. mandantis 
gratiam : sive faciat iubendo sive rogando, sive auctori- 
tate polleat sive non. 

Fieri potest vel explicite : imperio, minis, precibus, spe mer- 
cedis, aut alio actu positivo quo alter moveatur ad nocendum 
proximo ; vel implicite : quodam signo, dicto aut facto, quo 
quis manifestet suam voluntatem, ut si conqueratur quod 
nemo factam sibi iniuriam ulciscetur, sicut Henricus II, rex 
Angliae, questum movebat se in regno cum uno sacerdote 
(quem omnes intelligebarit Thomam Cantuariensem) pacem 
habere non posse ; — non autem sufficit ut quis solummodo 
ratum habeat damnum iam antea in sui gratiam illatum, aut 
alterum ad illud inferendum paratum non impediat, quia vere 
mandans et causa positiva efficax damni nullatenus est. 

A. Erga dqmnificatum, mandans tenetur omnia damna 
reparare quae mandatarius vi mandati proximo intulit, aut 
quae cum executione mandati moraliter coniuncta et ideo 
saltem in confuso praevisa sunt, ut si mutilatio sequatur ex 
fustibus, aut si horreo inimici incenso etiam incendatur 
horreum vicini. Mandans enim est causa principalis et 
primaria, quae damnum patrat per alium ; executor 


i 

'l 


DE IUSTITIA COMMUTATIVA 


315 


tantum est causa secundaria et ministerialis quae pro 
mandante agit. 

Non tamen tenetur mandans de damnis illatis sed non vi 
mandati ; scii. 

1) si ultra limites mandati fuerunt illata ex malitia mandatam 
aut ex errore, modo error propter rei mandatae difficultatem 
non ex ipso mandato quasi Sequatur : in his emm mandatarius 
nomine proprio, non autem egit nomine mandantis. Ita v. g. 
si loco percussionis mortem intulerit, aut loco Petri occiderit 
Paulum ; 

2) si mandatum serio et efficaciter fuerit revocatum , ita quod revo- 
catio innotuerit mandatario antequam damnum fuerit illatum : 
tali enim revocatione mandatum extinguitur, unde mandatarius 
damnum inferens iam nomine proprio illud patrat, non autem 
nomine mandantis. Et ideo iste restituere iam non tenetur ut 
mandans, imo nullo modo, nisi etiam fuerit consulens, aut non 
obstans : tunc enim teneretur alia qualitate. 

At a) si mandatum iam revocari non possit, tenetur mandans ex 
iustitia, cum damno saltem aequali, alio medio uti ad damnum 
impediendum, v. g. monendo dominum, quia ex iustitia tenetur 
illud impedire quantum potest i 

b) si revocatio non innotuerit aut aliud medium adhiberi 
non possit, damnum vere sequitur ex mandato et est reparandum ; 

c) si tertius quis revocationem malitiose impediverit, mandanti 
compensationem debet restitutionis. 

B. Erga mandatorium , mandans per se non tenetur 
reparare damna ab eo incursa : qui enim omnino libere 
et praesertim pacta mercede aliquod negotium gerendum 
suscipit, in se assumit executionis pericula. Per accidens 
tenetur mandans de damnis 

1) si expresse ad illam indemnitatem praestandam se 
obligaverit ; 

2) si mandatarium moraliter coegerit vi, metu, fraude, 
aut alio medio iniusto, et damna connexionem habeant 
cum executione mandati ; exceptis itaque illis damnis quae 
ex imprudentia vel temeritate mandatarius incurrit : haec 
enim iste sibi imputare debet. 

312. Consulens et Palpo. — Consulens ( conseiller ; raden ) 
est ille qui alterum movet ad damnum proprio nomine pro- 
ximo inferendum ; unde a mandante per hoc distinguitur 
quod alium non movet ad agendum nomine suo : si 
enim in sui gratiam id faciat, eo ipso est mandans. Hinc 
executor consilii proprio nomine, executor mandati agit 

nomine alterius ; et ideo, dum mandans est primaria, 
consulens est causa secundaria ; unde tantum secundario 
ad damna reparanda tenetur. 

Consilium, aliud est doctrinale, aliud impulsivum. Doctrinale 
seu theoreticum est de veritate aut liceitate acti nis, quo scii, 
declaratur licitam esse si illicita sit, bonam si mala vel malam si 
bona,validam si invalida vel invalidam si valida, etc. Impulsivum 
seu practicum a veritate aut liceitate actionis abstrahit, sed ab 
ea praecidendo, imo iniustitia actionis supposita, alium nihilo- 
minus ad eam movet qua damnum inferatur. 

Utrumque est vestitum seu qualificatum, vel nudum seu simplex. 
Primum simul rnotiva aut media nocendi suggerit : motiva scii, 
ex quibus appareat actionem esse licitam, honorabilem, facilem, 
excusandam, utilem, necessariam ; aut media quibus damnum 
certo, facile, secure inferri possit, quibus v. g. venenum confici- 
tur, abortus procuratur, domus invadi valet ; — alterum ad no- 
cendum simpliciter inducit suasione, precibus, blanditiis, promis- 
sis, aut aliis hortamentis, ad quod ordinario non sufficit merum 
exemplum, quod per se solum occasio est et non consilium, nisi 
detur ex professo per modum doctrinae vel invitationis. 

Palpo (louer ; prijzen) consulenti est aequiparandus : est 
ille qui laudando vel vituperando alium incitat ad damnum 
proximo inferendum vel non reparandum. 

Committitur adulatione, laudatione, ignaviae aut pusillanimi- 
tatis exprobratione, contupieliae acceptae exaggeratione, irrisione, 
susurratione, etc., dicendo v. g. ignavus es si hoc patiaris, dedecet 
statum tuum, amittis honorem si vindictam non sumas. Palpo 
eumdem influxum exercet ac praebens consilium impulsivum j 
ac proinde eodem modo reparare damnum illatum debet ; 
attamen qui damnum iam illatum approbat, per se ad restitu- 
tionem non tenetur, nisi approbatio ad novas iniurias inducat 
aut ab iniuria reparanda efficaciter impediat. 

A. Consulens consilio doctrinali: 

i) si ratione status vel officii aut alia de causa publice 
peritiam profitetur, uti medicus, advocatus, notarius, con- 
fessarius, etc. et consilium dat nocivum, sive a) ex 
ignorantia vincibili, sive b) ex negligentia graviter culpa- 
bili, sive c) ex mala intentione, tenetur reparare omne 
damnum inde proveniens tam consultanti quam tertio : 
qui enim consilium petit ab eo qui est in officio aut 
peritiam profitetur, ius strictum habet ut non decipiatur 
consulentis imperitia aut malitia, cum damno sui vel 
tertii ; unde in casu consulens est causa iniusta, efficax 
et culpabilis utriusque damni ; 


2) si mere privatus dat consilium, tenetur reparare 
damnum tertio illatum, quia huius est causa voluntaria, 
quatenus id in confuso saltem praeviderit ; non autem 
tenetur restituere consilium petenti, nisi dolose specialem 
peritiam affectet : qui enim consilium petit ab imperito, 
sponte se exponit periculo damni et se ipsum decipit, 
damnumque si quod patiatur, sibi imputare debet suaeque 
imprudentiae ; 

3) uterque consilium datum retractare tenetur ex iustitia : 
cum gravi quidem incommodo si nocivum consilium dederit 
ex gravi culpa, secus absque gravi incommodo ; — quodsi 
retractare negligat, ad restitutionem tenetur. 

B. Consulens consilio mere impulsivo, aut palpo, reparare 
tenetur damnum praevisum quod ex consilio tertiae per- 
sonae fuit illatum, quia iniuste illi nocuit ; non vero dam- 
num quod consilium petenti obvenit, quia scienti et 
consentienti non fit iniuria. 

Hinc 1) si iniquum consilium datur ei qui iam sufficienter 
determinatus est ad damnum inferendum, nulla est obligatio 
restituendi, quia damnum non fuit illatum ex consilio quod 
huius efficax causa non fuit. 

2) Altero ad damnum inferendum iam determinato, si consulens 
solum suadet modum faciendi, aut aliam circumstantiam loci, 
temporis, etc., non tenetur ad restitutionem ; — nisi per ac- 
cidens, si ita damnum auxerit, ut si modum indicando maius 
damnum suaserit, quo casu tenetur de hoc excessu, aut si certius 
vel securius illud procuraverit, ut si monuerit citius esse inferen- 
dum quod secus impeditum fuisset, quo casu tenetur de toto 
damno. 

3) Qui consulit minus malum illi qui iam determinatus est ad 
maius inferendum, non tenetur ad restitutionem, si damnum 
eidem inferatur personae, quia tunc non est causa efficax illius 
damni sed solum eius diminutionis ; — e contra si damnum 
minus inferendum dixerit alii personae in particulari deter- 
minatae, quia tunc vera causa est quod huic damnum fuerit 
illatum, nec licitum est impedire damnum unius cum iniuria 
alterius. Neque dicatur illum tali consilio esse irrationabiliter 
invitum, nam nemo tenetur cum magno incommodo cedere iure 
suo, ad vitandum damnum maius alterius ; et etiam si ad hoc 
teneretur, esset ex sola charitate, non ex debito stricto, quod 
non sufficit ad rationem iniuriae ab actione auferendam (n.246). 

4) Si duo vel plures simul iniquum praebent consilium, 
omnes aeque ad restitutionem tenentur in solidum, utpote 
efficaciter in damnum influentes. 

5) Qui, antequam damnum inferatur, consilium (aut adula- 

tionem) efficaciter revocavit ita ut revocatio innotuerit consilium 
petenti, 

a) non tenetur ad restitutionem, si consilium fuerit simplex , 
quod simplici retractatione destruitur ; 

b) etiam si consilium fuerit vestitum seu stipatum rationibus, 
dummodo motiva contraria aeque efficacia aut validiora attulerit, 
uti sunt rationes ex fide petitae : tunc enim si alter hisce motivis 
cedere atque mentem mutare nolit, damnum huius malitiae, non 
autem consilio revocato tribuendum erit ; 

c) si vero consilium fuerit vestitum indicatione modi vel me- 
diorum patrandi damnum, consulens ex iustitia non solum tenetur 
consilium revocare, atque validis rationibus inducere alterum ne 
utatur consilio ; sed etiam, si istum ab iniusto proposito avertere 
nequeat, dominum monere ut sibi caveat, vel alio modo execu- 
tionem impedire quantum moraliter possit ut dictum est de 
mandante ; secus de restitutione ob damnum tenebitur. 

Quoad palponem, notetur ex vituperio difficilius removeri 
influxum quam ex laude. 

313. Consentiens (consentir ; toestemmen of behageti) in 
genere est omnis qui approbat factum, sed tunc non influit 
in damnum nisi per accidens ; in praesenti autem intelli- 
gitur ille qui consensu suo exterius manifestato, verbis 
nempe aliisve signis, per se influit in damnificationem 
inferendam. 

Consensus est etiam favor, approbatio, sententia, vel suffra- 
gium sive electionis sive resolutionis ; suffragium autem est 
duplex : mere consultativum, quod pertinet ad cooperationem 
per consilium ; et decretorium quod vim praecepti vel legis 
habet, et constituit modum cooperationis specialem, ut in sena- 
toribus vel deputatis suffragio iniquam legem condentibus, in 
iudicibus vel iuratis iniquam ferentibus sententiam, in collato- 
ribus iniustam officii co' lationem facientibus, in electoribus 
promoventibus indignum, qui omnes eodem fere modo agunt 
ac mandantes. 

Consentiens tenetur ad restitutionem, quando consensus 
eius fuit causa efficax et culpabilis damni iniuste illati. 
Hinc 

1) si plures sunt consentientes, et omnes simul iniustum 
suffragium ferunt, sive schedulam ponendo secretam, sive 
surgendo, omnes pariter ad damnum concurrunt et ad 
restitutionem tenentur ; 

2) si mutua ex conspiratione suffragia ferunt iniqua, 
pariter tenentur omnes ; 

3) si suffragium dant successive et viva voce, a) certo 
tenentur ad restitutionem qui suffragium prius emittunt, 
donec compleatur numerus necessarius ad iniquam senten- 
tiam, etiamsi praevideant non defuturos qui consensum 
praebeant, quia vere influunt in sententiam ac proinde in 
damnum ; b) qui vero post completum numerum sufficientem, 
edunt votum, etiam tenentur si vota sint revocabilia, quia 
damnum nondum est consummatum ; non tenentur pro- 
babiliter si vota sint irrevocabilia, quia damnum iam per- 
actum est nec proinde sunt eius causa efficax, nisi aliquando 
per accidens quatenus causa esse possint, per modum 
consulentis, ut decretum facilius executioni mandetur aut 
difficilius revocetur ; 

4) si, antequam sententia feratur, suffragium iniustum 
efficaciter revocent, a restitutione immunes sunt, quia nulla 
iam adest efficax cooperatio ; 

5) qui dant suffragium de se iniustum, sed in rem non 
intrinsece malam, quando est unicum medium impediendi 
maius damnum, possunt ab iniustitia et a reparando 
damno liberari ; praesertim si publice notum sit ita solum 
fieri ad maius malum praecavendum. 

In dubio an suffragium quis dederit post completum numerum 
sufficientem suffragiorum, tenetur restituere, saltem pro rata et 
mensura dubii, quia, licet non certo causaverit damnum, certo 
tamen causavit incertitudinem auctoris damni, quatenus effecit 
ut, ob excedentem numerum suffragiorum, aliqui non sint certi 
qui in solidum restituere teneantur ; et ita iam deteriorem fecit 
conditionem illius qui damnum passus est, in ordine ad 
damni reparationem. 

314. Receptor seu recursum praebens ( receler , verhelen; 
proteger ; beschermen ) est ille qui alteri praebet securitatem, 
commoditatem, protectionem, custodiam, ut damnum in- 
iustum inferatur vel ne illatum reparetur. Est scii, ille qui 
mala fide rem alienam receptando vel damni auctorem, sive 
in persona, sive in instrumentis maleficii sui, protegendo, 
restitutionem impedit, aut etiam ad nocendum inducit. 

Dupliciter ergo quis receptor esse potest, vel recursu 
seu patrocinio reali, cum res alienas sublatas recipit, emit 
et vendit, custodit aut immutat ; vel recursu seu patro- 

cinio morali , dum refugium aut securitatem praebet male- 
factori ut tali : qui enim illum non reciperet ut malefacto- 
rem, sed titulo consanguinitatis, amicitiae, misericordiae, 
vel ratione officii v. g. cauponis, aut necessitatis ob vitan- 
dum incommodum, nec ei auxilium praebere intenderet, 
non esset proprie receptor. 

Receptans ad restitutionem tenetur, quatenus malefacto- 
rem securiorem reddit in damno iniusto inferendo vel 
causa est quod bonum iniuste ablatum non restituatur ; 
et quidem, si sit iniustus rei possessor, tenetur primo loco 
ratione rei acceptae, secus post auctorem damni, quia huius 
efficax causa etiam fuit, sed secundaria. 

Receptatores sunt et ad restitutionem obligantur : 

a) Qui ante factum offerunt malefactoribus domum suam in 
asylum, vel post factum ipsos recipiunt, etiam qua tabernarii, 
et eos occultant ne capiantur, aut eorum instrumenta et furta 
ex industria custodiunt et occultant. 

b) Mercatores et caupones qui a filiisfamilias vel famulis 
pecunias aut res parentibus aut heris sublatas occultant aut in 
pretium acceptant. ? 

c) Veteramentarii qui promiscue omnia ad ipsos delata vili 
pretio emunt, cum tamen facile suspicentur esse res furtivas. 

d) Principes et belli duces qui milites aut subditos furta, rapinas, 
exactiones, stupra exercentes fovent aut protegunt. 

e) Qui auxilium praestant malefactori, observando et admonendo 
si forte occurrant qui delictum sint denuntiaturi vel impedituri. 

f) Advocati qui causis civilibus manifeste iniustis patrocinantur, 
vel iniustis accusatoribus in causa criminali ; non autem qui 
malefactores solum defendunt ut a poena vel a tanta poena 
liberentur, cum iuxta legem habere defensorem hi possint Vel 
et debeant. 

315. Participans ( participer ; mededeelen ) est vel in re 
iniuste accepta, vel solum in actione iniusta seu iniusta 
acceptione : primus restituere debet ratione rei acceptae 
ac proinde primo loco, eodem modo ac receptor rei alie- 
nae ; alter ratione cooperationis physicae et stricte dictae 
ad damnum alienum. 

Ratione intentionis participatio est formalis, si participans con- 
sentit non solum actioni iniustae sed etiam iniustae intentioni 
principaliter agentis ; vel materialis, si ex alia intentione ad actio- 
nem iniustam concurrit. Ita qui furi tradit claves domus ut 
furari possit, formaliter cooperatur ; materialiter autem si id 
facit ex solo fine ut damnum sibi evitet. 

Ratione modi quo concursus praebetur, participatio est im- 
mediata vel mediata. Immediata est si quis cum altero ponit 
actionem qua, nulla alia actione interposita, damnum tertio 
inferatur, v.g. si quis ianuam domus cum fure confringit, aut rem 
alienam cum ipso portando aufert ; — mediata, si quis ponit 
actionem ex qua damnum tertii per alterius actionem subse- 
quentem et per alterius malitiam sequitur, v. g. si quis claves 
domus furi tradit aut alia media subministrat alteri quibus hic 
abutitur ad iniustitiam patrandam. Quibus positis valent prin- 
cipia sequentia : 

A. Qui formaliter cum alio participat in actione efficaciter 
iniusta, ad restitutionem tenetur : cum enim iniuriam facere 
intendat et revera faciat ut coexecutor vel ut mandatarius, 
est causa vere iniusta, efficax et culpabilis damni illati. 

B. Qui materialiter participat in actione iniusta, excusari 
potest, dummodo actio qua cooperatur non sit intrinsece 
mala, et adsit causa proportionate gravis; uti constat ex 
doctrina generali de moralitate cooperationis ad malum 
(I, n. 489). 

Principium per se et regulariter valet de sola cooperatione 
mediata, quae proinde ob gravem rationem sat facile licita 
esse potest ; non autem de cooperatione immediata, quae 
generatim est intrinsece mala. Hinc 

1) nunquam licitum est immediate participare in occisione 
innocentis, cum talis actio sit intrinsece mala ; 

2) non est licitum immediate participare in mutilatione 
innocentis, nisi ad sanitatem aut vitam eius servandam, 
quia in hoc solo casu mutilatio licita est ; 

3) non est licitum immediate participare in calumnia aut 
iniusta contumelia positiva, quia actiones sunt intrinsece 
malae ; 

4) generatim illicitum est immediate participare in alia 
actione iniusta, nisi probabiliter ob causam gravissimam, 
v. g. ad mortem aut vulnus vitandum, in furto aut iniu- 
stitia erga bona externa fortunae : tunc enim dominus in 
id censetur consentire, quia non esset rationabiliter invitus • 

Quod tamen intelligendum est cum debitis restrictionibus 
necessario apponendis 1 . Etenim : 

1. Cfr. Waffelaert, de Iustitia, t. II, n. 300 ; Theol. Mechl. Tr. de 
lure et Iustitia , n. 45, q. 2. 

a) Non potes sine peccato concurrere ad damnum bonorum 
alterius ut in propriis eiusdem ordinis bonis te serves indemnem, 
nisi id facias cum intentione damnum compensandi ; alias 
dominus esset rationabiliter invitus. 

b) Nec ad damnum simpliciter grave vitandum in fama, potes 
ad grave damnum alteri in fortuna inferendum cooperari, nisi 
sub ea conditione ut possis et velis postea id reparare, aut quod 
aequaliter sine te ab auctore principali inferretur idem damnum. 

c) Etiamsi agatur de damno inferendo ad vitandam mortem, 
mutilationem vel simile malum extremum, non sequitur ex eo 
quod licita sit cooperatio, restitutionem fieri non debere, tran- 
sacta necessitate, ab illo cooperatore, quando potest. Etenim illa 
quae ad obviandum extremae necessitati sumuntur, sunt resti- 
tuenda ab illo qui spe dives est. 

316. Cooperatores negativi t mutus, non obstans, 
non manifestans. — Mutus (niet berispen) est ille qui, 
ante damnum illatum, tacet, cum verbo aut signo, clamando, 
reprehendendo, monendo, vetando, illud impedire potest ac 
debet, uti dux militum tacens quando a militibus damnum 
inferendum videt, custos domus qui, adveniente fure, non 
clamat. — Non obstans ( niet beletten) est ille qui, dum 
damnum infertur, illud non impedit, cum ad id teneatur, 
uti satellites qui iniustum aggressorem non prohibent ab 
occidendo innoceote, custodes qui fures non abigunt, 
advocatus qui clientem pro suo officio non defendit, 
magistratus qui scelera grassari permittit. — Non mani- 
festans ( niet overdragen) esi ille qui, post damnum illatum, 
non denuntiat malefactorem, dum id praestare potest ac 
debet, uti custodes domus qui dominum de furto com- 
misso non monent, vectigalium custodes qui nihil dicunt 
de iis quae tributa defraudant. 

Cooperatores negativi restituere debent, quando 1) ex 
iustitia commutativa seu ex officio vel pacto, damnum im- 
pedire tenentur, et 2) illud impedire possunt rationabiliter 
sine graviore incommodo, et 3) de facto non impediunt. 

Necesse est a) ut possint et debeant impedire, secus 
cooperatio non est voluntaria et culpabilis ; b) ut cum 
possint, de facto non impediant, secus cooperatio non est 
efficax; c) ut teneantur ex iustitia commutativa, et non 
ex sola charitate, pietate, aut iustitia legali, secus cooperatio 
non est stricte iniusta nec inducit obligationem restituendi 


cum sola iustitia commutativa ad restitutionem obliget. 
Haec autem obligatio iustitiae oriri potest ex pacto seu 
contractu explicito aut implicito quo eam libere suscepe- 
runt, ut apud custodes sylvarum aut tributorum, aut ex 
officio suscepto vi cuius damnum prohibere tenentur, ut 
apud belli duces, tutores, iudices. Qui tamen regulariter 
non tenentur ad damnum impediendum cum graviore 
incommodo proprio, puta cum periculo vitae : nemo e nim 
censetur se velle obligare quando id non potest sine gravi 
suo detrimento, nisi id in pactum fuerit deductum explicite 
aut implicite, aut nisi ad bonum publicum sit necessarium, 
ut apud milites. 

Cooperatores negativi sunt et ad restitutionem tenentur : 

1) Officiales publici quibus ex speciali officio incumbit publicae 
tranquillitati vel indemnitati civium invigilare, quoad damna quae, 
ob culpabilem negligentiam, a civibus non avertunt. 

2) Tutores et administratores bonorum non impedientes damna 
pupillis, minorennibus aliisque instantia, quorum bona admi- 
nistrant. 

3) Consiliarii, electores, deputati, etc. qui, ex gravi culpa ab- 
stinentes a suffragio, non impediunt iniquam sententiam, elec- 
tionem, legem, si ex speciali officio teneantur ad damnum inde 
sequens praecavendum. 

4) Custodes montium, vinearum, sylvarum, agrorum, piscina- 
rum, etc. qui ex gravi negligentia damna non impediunt vel 
facta non manifestant, nisi sint minoris momenti, aut praesumi 
possit consensus domini, vel legitima consuetudine in certa 
quadam mensura permittantur ; item praepositi tributorum qui 
ea defraudari permittunt aut defraudantes non denuntiant, nisi 
in rebus minoris momenti, vel in iis pro quibus ex usu recepto 
non solet tam rigorose tributum exigi. — Non tamen tenentur 
ad solvendas mulctas nondum impositas, ad quas damnificantes 
aut defraudantes fuissent condemnati, quia fiscus ad illas ius 
non habet nisi post sententiam iudicis. 

5) Famuli, qui in iis bonis quae speciali eorum committuntur 
curae aut custodiae, non impediunt furta aut damna, sive a 
domesticis aut cofamulantibus sive ab extraneis inferantur, quia 
illa custodire tenentur ex contractu et ideo ex iustitia ; — non 
autem quoad alia bona ipsis non specialiter commissa, nam haec 
custodire sive contra cofamulantes, sive etiam contra extraneos 
non videntur teneri nisi ex charitate. 

6) Domini ex gravi negligentia non impedientes damna ab 
animalibus quorum dominium vel custodiam habent illata ; — 
at si adsit sola culpa iuridica, non tenentur nisi post sententiam 
iudicis. 

7) Eodem modo patresfamilias non impedientes damna a filiis 
illata qui nondum sunt sui compotes ; — at parentes, magistri, 

superiores non tenentur restituere damna filiorum aut subditorum 
qui sufficientem usum rationis habent, quia ex officio iustitiae 
non tenentur bona aliorum protegere. Nisi silentium eorum 
aequivaleret approbationi vel protectioni et positive moveret ad 
damnum inferendum : tunc enim tenerentur ut consentientes 
seu consulentes, vel ut patrocinantes seu recursum praebentes. 
Quodsi ex iure civili aliquando magis obligentur aut ob culpam 
iuridicam, quoad haec non tenentur in conscientia nisi post 
sententiam iudicis. 

8) Generatim ille qui culpabiliter impedit proximi damnum 
legitime avertere volentem , si via iniusta usus sit, aut si alter ex 
iustitia damnum avertere debeat j — non autem confessorius 
qui ex gravi negligentia mere omittit monere poenitentem de 
restitutione facienda aut de iniuria non inferenda, quia, vi 
muneris, ex iustitia tenetur confessarius bono spirituali poeni- 
tentis providere, non autem temporale damnum aliorum prae- 
cavere, quamvis ad id teneri possit ex charitate. Nisi silentium 
in adiunctis positivo consilio aequivaleat, sicut etiam quando 
positivum responsum confessarius tradit iniustum ' tunc enim 
est cooperator positivus et tenetur ut consulens ex officio. 

Notetur illum qui ad non denuntiandum accepit pecuniam , 
teneri ad restitutionem, tum si pecunia sit furtiva, quo casu est 
receptans, tum si denuntiare ex officio debeat, quo casu 
est cooperator negativus ; — non autem Si denuntiare ex iustitia 
non teneatur, quia sicut tacere ob solas preces furis potest 
absque iniustitia, idem facere potest ob munera. Nisi tamen ita 
maiorem securitatem praeberet damnificanti, uti _ facilius fieri 
potest si pecunia accepta sit antequam damnum inferatur : in 
hoc casu enim esset cooperator positivus per modum patroci- 
nantis seu recursum praebentis. 

317. Principium II. Cooperatores simul damnum 
alicui inferentes, saepe ad restitutionem integram 
teneri possunt in solidum seu solidarie, ita ut unus, 
defectu alterius, totum restituere debeat. — Haec so- 
lidaritas est obligatio singulis cooperatoribus defectu alio- 
rum incumbens totum reparandi damnum quod a pluribus 
s im ul illatum est ; ea tamen lege ut, si reparatio ab uno facta 
fuerit, alii non amplius erga laesum teneantur, salvo tamen 
recursu restituentis contra illos qui aequaliter vel prius 
obligantur. Iamvero : 

I. Tenentur singuli cooperatores ad restitutionem in 
solidum, quoties in totum damnum influxum habuerunt, 
ita ut totum singulis moraliter tribui possit, Unusquisque 
enim totum tenetur damnum reparare cuius est causa 
vere iniusta, efficax et culpabilis. 

Sunt autem : 

1) Ille qui totius damni fuit causa principalis, uti mandans, 
vel fur qui alios quaesivit socios ad rem furtivam tollendam : 

« principaliter, ait S. Thomas, a. 7, ad 2, tenetur restituere ille, 
qui est principalis in facto ». 

2) Illi quorum unusquisque causa necessaria fuit ad totum 
damnum inferendum, uti suffragium dantes sine quo impossibilis 
sit iniusta sententia, aut fures duo rem alienam auferentes quam 
unus auferre solus non potuisset : physice quidem partialiter 
causant, at moraliter totum a singulis procedit. Ita etiam illi 
qui totum damnum praecavere debent ex iustitia, et dum possunt, 
non impediunt ; quia moraliter reputantur causa necessaria. 

3) Illi qui ex communi proprie dicta conspiratione totius damni 
causa fuerunt, sive mutua suasione, sive inito consilio, sive 
communi abstentione, etc. ut latrones qui consilium ineunt de 
occidendo inimico vel de domo diripienda, et ad id se mutuo 
incitant, aut custodes qui conveniunt de non impedienda iniu- 
ria : sunt enim causa moralis totius damni ; — non autem qui 
sine mutuo influxu simul damnum inferunt, v. g. eamdem domum 
incendunt, aut navim demergunt, aut eiusdem bona arripiunt, 
quia influxus eorum est tantum partialis. 

4) Etiam illi quorum unusquisque causa sufficiens fuit totius 
damni, ut si duo eodem instanti sclopetum explodentes lethale 
vulnus eidem infligant, aut pravum consilium simul dantes 
moveant agentem ad damnificationem quam consilium unius 
sufficienter provocasset. 

II. E contra cooperatores non tenentur in solidum ad 
restitutionem, sed solum pro rata influxus, quorum actio 
damnificativa a) nec necessaria fuit,b) nec sufficiens, c) nec 
ex conspiratione procedens. Sunt enim solum causa partis 
damni. 

Ita partem damni, quam intulit ipse, solummodo reparare 
tenetur ille qui, miles in bello, damnificantibus aliis, etiam 
aliquot damna causavit ; aut qui, duobus furtum in domo 
patrantibus, accedit tertius et etiam furatur ; aut qui ignem 
aedibus subiicit quas alii iam efficaciter incenderunt. 

318. Principium III. Ordo inter cooperatores ser- 
vandus est, sive eodem gradu, sive gradu diverso dam- 
num causarunt. Hinc duplex regula : 

I. Si cooperatores eodem gradu ac modo ad damnum 
concurrerint, singuli aequaliter et indiscriminatim tenentur 
restituere, unusquisque suam partem, et si aliquis non 
restituat, qui tenentur in solidum hanc partem proportio- 
nate restituere debent. 

Ita si ex quinque omnes aeque sint mandantes, aut consulen- 
tes, aut participantes, et damnum est 5000 fr., unusquisque 
1000 fr. restituere tenetur; uno autem non restituente, alii insu- 
per singuli solvere debent 250 fr., sed recursum habent contra 
illum qui partem suam non solvit. 

II. Si cooperatores diverso gradu ad damnum concur- 
rerint, ordinario tenentur hoc ordine : 1 . qui rem alienam 
nunc detinet; 2. mandans ; 3. exequens ; 4. ceteri coope- 
ratores positivi; 5. cooperatores negativi. — Dicitur : or- 
dinario, nam exceptionaliter potest ordo aliquatenus inter- 
verti. Principium est : ille prius restituere debet qui de 
facto principaliter seu magis influit. 

Itaque 1« ad restitutionem tenetur qui rem detinet seu par- 
ticipans in re : tenetur titulo rei acceptae, quae est obligatio 
omnium maxima, quia res clamat domino ; quodsi res iam non 
existat, ille censetur detentor, qui prae aliis lucrum ex ea habuit, 
aut qui, postquam detinuerit nomine suo, eam iniuste con- 
sumpsit ; — 2° mandans , qui est causa principalis comparative 
ad exequentes ; cui aequiparatur consulens a) si alterum induxit 
in errorem invincibilem, v. g. ipsum mandantem ; b) si damnum 
ex consilio secutum sibi consulenti et non exequenti utile fuit ; 
— 3° exequens , qui est principalis in facto, et post mandantem 
praecipuas partes habet; quodsi inter exequentes plures unus 
principalis sit, qui agit nomine proprio et aliis mandat, prae 
ceteris tenetur, non ita si nomine omnium aliorum agit ; — 
4° ceteri cooperatores positivi , inter quos de se nullus est ordo 
quia nulla causa principalis, ita ut aequaliter teneantur ; nisi 
sint per accidens inter se subordinati, v. g. suadens unum ut 
alterum suadeat ; — 5 0 denique cooperatores negativi , qui de se 
minus quam alii influere solent ; inter quos tamen forsan ille 
prior tenetur, qui damnum avertere strictius obligatur. 

Exinde sequitur corollarium : si darrinificatores superiores 
restituunt, liberantur inferiores ; sed e contra, si inferiores 
restituunt, non liberantur superiores ; ita : 

a) Si causa principalis restituerit aut condonationem a 
legitimo domino obtinuerit, causae secundariae omnes iam 
ad nihil tenentur ; — e contra si causa secundaria restituerit 
aut condonationem obtinuerit suae partis, non ideo libe- 
ratur causa principalis, nec aliae causae secundariae pro 
sua parte 1 . 


1. Vide tamen C. G., art. 1284 et 128$. 

b) Si una ex causis secundariis restituerit , causa principalis 
illam recompensare tenetur ; et ista deficiente, aliae causae 
secundariae illam iuxta ratam partem tenentur compen- 
sare. 

c) Si una ex negativis causis restituerit , cooperatores 
positivi secundum ordinem tenentur totum ipsi restituere; 
quibus deficientibus, tenentur aliae causae negativae suam 
partem ei solvere. 

Restituente detentore , alii ad nihil tenentur ; — restituente man- 
dante, huic restituere debet detentor ; * — restituente exequente 
principali, primum detentor, et eius defectu mandans compen- 
sare debent exequentem ; — restituente cooperatore secundario 
positivo, primum detentor, tunc mandans, tertio exequens princi- 
palis totum restituere tenetur, et eorum defectu, ceteri coopera- 
tores positivi pro rata parte ; — restituente cooperatore negativo, 
eodem ordine restituant cooperatores positivi ; his vero deficien- 
tibus, ceteri negativi suam partem. 

319. Animadversiones practicae. — 1. Signa coniectu- 

ralia cooperationis efficacis traduntur in Theol. Mechl.n. 39, q. 5 : 

a) si damnum inferens utitur mediis a cooperante suggestis ; 

b) si fecit aliqua quae cooperans suggessit et quae alias non facile 
fecisset ; c) si cooperatio nata erat movere executorem et damnum 
secutum sit, nisi ex circumstantiis eruatur contrarium. 

2. Dubitans a) an damni fuerit causa totalis, non tenetur ad 
restitutionem in solidum, nisi actione sua rem incertam reddiderit; 
— b) an causa principalis restituerit, si facta inquisitione pro- 
babile sit restitutionem factam fuisse, ad restitutionem non est 
cogendus ; — c) an cooperatores eiusdem gradus restituerint, et 
id probabile sit, non est cogendus nisi ad restituendam suam 
partem. 

3. Practice non semper urgendi sunt cooperatores ad totum resti- 
tuendum, etiamsi in solidum teneantur. Ut ait S. Alphonsus, 
Th. M., 1 . II, n. 579 : « advertendum tamen, quod rudes, etsi 
teneantur in solidum, raro expedit obligare ad totum ; cum 
difficulter isti sibi persuadeant se teneri ad restituendam partem 
a sociis ablatam. Quinimo satis praesumi valet, quod ipsi domini, 
quibus debetur restitutio, consentiant, ut illi restituant tantum 
partem ab eis ablatam ; cum aliter valde timendum sit, ut nihil 
restituant, si obligentur ad totum ». Quibus confessarius dicat 
ut restituant quod se debere aestiment iuxta dictamen suae 
conscientiae. 

4. Aliquando in iure positivo (ut in art. 50 Cod. poen. belgici) 
obligatio restituendi in solidum multo generalius statuitur quam 
revera in foro conscientiae adest. Haec igitur legis dispositio, 
quatenus ultra obligationem iuris naturae se extendit, non obligat 
nisi post sententiam iustam et rectam iudicis, et ex iustitia legali 
tantum, quia rationem poenae habet. 

QUAESTIO TERTIA. 

DE CIRCUMSTANTIIS RESTITUTIONIS. 

Articulus I. 

De Illo cui est restituendum. 

S. Th. H-II, q. 62, a. 5 - 

320. Principium generale. — Restitutio per se illi 
facienda est cuius strictum ius fuit laesum, eoque defuncto 
aut disparente, eius haeredibus aut curam habentibus. 
Restitutione enim fit reductio ad aequalitatem iustitiae 
commutativae, quae consistit in rerum adaequatione; atqui 
haec haberi nequit nisi ei qui minus habet quam suum 
suppleatur quod deest. Ad quod necesse est quod resti- 
tutio fiat ei a quo acceptum est (q. 62, a. 5). 

Unde si alii facta est restitutio quam personae laesae, 
manet obligatio restituendi, nisi res sine delicto erat in 
possessione restituentis et transivit. 

321. Si persona laesa certo sit nota, generatim 
ipsi facienda est restitutio, scii, illi qui rem legitime 
possidebat et qui hic et nunc habet ius eam possidendi . 
ita quoties sine magno fieri potest incommodo. Res enim 
clamat domino ; i. e. non ei qui habet dominium nudum 
proprietatis sed qui hic et nunc dominium legitime 
exercet, seu legitimo possessori (a. 1239). Unde si res 
depositario, locatario aut curatori ablata fuerit, huic 
restituenda est cui iniuria facta est, non autem proprietario. 
Sunt tamen exceptiones : 

1) Si gravis adsit ratio, restitutio alteri fieri potest : ita res 
domino reddi potest, quoties eam a possessore nisi aegre aut 
difficulter recuperare posset, aut si ipse possessor ea uti vellet 
ad nocendum ; et si filiofamilias subrepta fuerit, parentibus 
reddi potest ne a filio dissipetur. 

2) Si res accepta fuerit a filiofamilias, pupillo, furioso, religioso, 
ex iis bonis quorum administratio ipsis non competit, plerumque 
restituendum erit patri, tutori, curatori, praelato, etc. (a. 1241). 

3) Si persona laesa defuncta fuerit, haeredibus vel curam ha- 
bentibus est restituendum ; nec possunt bona erogari pauperibus 

vel in missas pro defuncto 1 , nisi haeredes consentiant aut nulli 
omnino sint. 

4) Si dominus cessionem omnium bonorum creditoribus fecerit, 
restitutio non ipsi sed bonorum administratori fieri debet, ut 
etiam lex civilis praescribit ; nisi pro iis bonis quae necessaria 
sunt domino ad sustentationem si sit in gravi necessitate, 

5) Si communitas seu societas laesa fuerit, restituendum est 
eius administratoribus, non singulis membris, etiam si quosdam 
fines accidentales malos societas prosequatur aut bona in malos 
usus expendat, quia societas ut talis passa est damnum. Nisi 
tamen sit essentialiter mala et nonnisi finem omnino pravum 
prosequatur, ut secta massonicavel communitas idololatrica : tunc 
non ipsi societati quae ius possidendi nequit habere, sed singulis 
membris erit restituendum 2 , aut, si id fieri nequeat, pauperibus. 

6) Si societati assecurationis damnum fuerit illatum, ipsi resti- 
tuendum erit, sive pertineat ad fiscum, sive sit privata societas, 
etiam si propter pactum retroassecurationis pro maioribus damnis 
impossibile sit cognoscere quaenam societas de facto damnum 
passa fuerit. In hoc ultimo casu plures theologi dicunt esse 
restituendum pauperibus vel causis piis. Sed, ut notat Ver- 
meersch 3 , haec non est praxis S. Poenitentiariae. Unde Genicot 4 : 
« Practice videtur sufficere ut administratoribus restituatur Cum 
melius detegi nequeat persona laesa, et si ita regulariter fiat, 
compensatio quaedam inter varias societates existit ». Non tamen 
videtur inquietandus qui bona fide pauperibus iam restituit. 

322. Si persona laesa sit dubie nota seu incerta, 

imprimis inquisitio fieri debet cum diligentia rei valori 
proportionata. Quod si dubium permaneat : 

1. Si sit inter paucos , res vel eius pretium inter illos 
dividatur meliore quo possit fieri modo, nec dari poterit 
pauperibus: ita v. g. pecunia inventa, ab una e quatuor 
vel quinque personis amissa aut ablata. 

2. Si sit inter multos dissitos vel domicilium facile mu- 
tantes uti in magnis civitatibus facile fit, ita ut non adsit 
probabilitas quod veris dominis possit restitui, restitutio 
facienda est causis piis quibuslibet. 

3. Si sit inter plures eiusdem loci, istis, si mor aliter fieri 
possit, est restituendum ; secus autem pauperibus vel piis 
operibus illius loci ubi iniustitia commissa est. Ita mercato- 


1. S. Poenit,, 7 feb. 1899. 

2. S, C. de P. F., 10 feb. 1795 et S. Off, 21 sept. 1842, ad 4. 

3. Th. M. II, n. 494. 

4. Th. M. I, n. 658, VII. Praestat tamen plures admonere ex admi- 
nistratoribus vel et sociis, ne ab infideli administratore restitutio facta 
defraudetur. 

res fraudantes in pondere, mensura aut qualitate mercium, 
restituere debent augendo pondus et mensuram, aut me- 
liorando merces vel minuendo pretium si iidem emptores 
soleant redire ; secus restituant pauperibus eiusdem loci, 
secundum consensum praesumptum dominorum. 

Attamen quamvis ex fraude lucrum pervenerit, dummodo 
nullus emptor graviter laesus supponi debeat, leviter tantum 
peccaret qui totum retribueret pauperibus praesertim eius- 
dem loci ; imo etiam a levi excusatur restituens si sic agat ex 
rationabili causa, v.g. si sine notabili periculo vel damno proprio 
clientibus reddere nequeat, vel si adsint pauperes valde indigentes 
quibus sublevandis domini laesi facilius consentire censentur. 

323. Si persona laesa sit omnino ignota, etiam 
peracta diligenti inquisitione : 

1) Si res bona fide accepta fuerit, non est restituenda, 
sicut de possessore bonae fidei et de rebus amissis dic- 
tum est, nisi domino si ante prescriptionem compareat. 

2) Si res mala fide seu ex delicto fuerit accepta, operibus 
misericordiae seu causis piis, i. e. pauperibus, bonis operi- 
bus, missis pro animabus purgatorii, etc. restituendum est, 
quia iuri naturali repugnat ut ex re aliena quis locupletari 
possit per iniustitiam ; vel etiam quia damnum quod per 
iniustitiam non tantum domino sed et societati humanae 
illatum fuit, pro posse reparandum est restituendo bonis 
operibus in adiumentum societatis. Quod iure eccle- 
siastico pro simoniacis et usurariis est expresse stabilitum, 
et consuetudine iuris gentium universim est confirmatum, 
ita ut privatus aliter facere nequeat. Hinc : 

a) In restitutione debitorum erga ignotos, Pontifices utpote 
causarum piarum curatores, gravi de causa condonationem aut 
reductionem concedunt. 

b) Ignoto domino post restitutionem pauperibus factam com- 
parente, si restituens cum requisita diligentia dominum quae- 
sierit, cum fuerit bonae fidei, probabiliter ad nihil amplius tenetur, 
nisi res adhuc existeret apud pauperes, quo casu esset repetenda 
et domino tradenda ; si diligens non fuerit, ut possessor malae 
fidei damnum domino illatum compensare debet. 

c) Si debitor ipse pauper sit, proportionalem partem rei alienae 
servare poterit si necessarium est ad suam paupertatem suble- 
vandam ; ut quidam dicunt de illo qui tam pauper sit et 
debitis ita gravetur ut non praevideatur aliter a debitis se posse 

liberare. At id non est extendendum tamquam regula generalis 
ad alios casus, quia semper valet ratio generalis quod nemo 
ex malitia sua commodum reportare debet. Quod omnino verum 
est, si pauper ex industria iniustitias erga ignotos committeret 
ut inde ditesceret, vel si in fraudem restitutionem nunc omitteret 
ut postea sibi retinere posset. In praxi tamen pauperes saepe 
excusantur a restitutione ob impotentiam, si veri pauperes sint ; 
nam aliqui paupertatem ut praetextum allegant. 

Articulus II. 

De Ordine eorum quibus est 
restituendum. 

324. Principia. — 1. Si debitor possit omnibus debitis 
certo satisfacere, nullus est ordo servandus, dummodo 
solvatur cuique debito tempore. 

2. Si non possit omnibus solvere, sed aliqui carere 
debent totaliter aut partialiter, et ideo faciat cessionem 
bonorum, servandus est ordo a lege praescriptus, a momento 
saltem quo cessio sit iuridice declarata : 

a) Debita realia praeferenda sunt debitis personalibus 
Unde res alienae : furtivae, depositae, locatae, commo- 
datae, inventae, etc., si adhuc in se exstant, integre sunt 
domino restituendae, quia res clamat domino, qui in illam 
habet ius in re absolutum ; e contra si res tantum existat 
in aequi valenti. 

b) Inter debita personalia, ante omnia veniunt debita 
privilegiata quae ex speciali ratione ceteris praeferenda 
sunt, v. g. expensae iudiciales et funerales iuxta conditionem 
defuncti ; — medicorum stipendia omnesque impensae 
in ultimo morbo factae atque famulorum salaria (per an- 
num) 5 — debita pro alimentis (a sex mensibus), mul- 
taque alia secundum ordinem lege statutum 1 . 

c) Tunc veniunt debita hypothecaria ad quae etiam 
datur ius in re sed conditionatunl ; solvenda sunt iuxta 
ordinem inscriptionis ita ut prius veniant quae prius 
fuerint inscripta, quod in iure nostro intelligitur secun- 
dum diem, iuxta dicenda n. 609. 


x.Res vendita non soluto pretio potest repeti intra 8 dies a traditione, 
et si non repetatur, pretium erit privilegiatum (a. 2102 ; a. 20 $ 5° leg. 
belg, 16 dec. 1851). 

d) Postea omnia debita mere chirographaria et communia 
quae iure sunt paria : in quibus tamen prius solvenda 
debita ex titulo oneroso quam debita ex titulo gratuito 
si commode et absque iniuria tertii fieri potest, item prae- 
ferenda certa debitis incertis ; non autem debita pauperibus. 

Quae ita intelligenda sunt ut iis qui veniunt primo loco 
integre satisfaciendum sit antequam creditores sequentis 
ordinis aliquid accipiant ; iis autem qui in eodem ordine 
veniunt, singulis pro rata parte debito proportionata sit 
solvendum. Unde si alio ordine solutio fiat cum notabili 
aliorum creditorum damno, his damnificatis debetur res- 
titutio . 

3. Ante cessionem bonorum factam, rebus alienis quae 
clamant domino semper exceptis, nullus per se est ordo 
inter creditores servandus ; possunt tamen praeferri privi- 
legiati, tempore priores, aut prius petentes si legitime 
petant. 

325. Quaenam circa ordinem debitorum obsera 
vanda sunt in conscientia ? 

R: 1) Post bonorum cessionem : praescriptiones iuris civilis, 
utpote determinativae iuris proprietatis, obligant in conscientia 
etiam ante sententiam iudicis. 

2) Ante cessionem, in multis regionibus iure civili statuitur 
invalidam esse solutionem factam non solum post iuridicam 
declarationem cessionis, sed etiam intra paucos dies, ante hanc 
declarationem, ne scii, debitor iniuste quibusdam creditoribus 
prae aliis faveat. Quod in conscientia etiam valet, saltem post 
sententiam iudicis. 

Ita iuxta Cod. Gal. et Belg. solutiones factae intra decem dies. 

3) Extra casus a lege determinatos, creditor qui novit debitorem 
imparem esse omnibus solvendis, potest id quod sibi debetur 
legitimis mediis exigere : iura enim vigilantibus prosunt. Nec 
prohibetur debitor creditori prius petenti satisfacere, etiamsi 
praevideat alios exinde damnum passuros, dummodo iam adsit 
tempus praefixum quo debitum sit solvendum : tunc enim cre- 
ditor ius strictum habet ad rem debitam. 

4) Debitor qui, sciens se esse imparem omnibus solvendi, 
sine iusta causa legali vel morali uni offert solutionem integram 
vel maiorem illa quam ceteri iure pares habebunt, peccat contra 
charitatem, et probabilius contra iustitiam, quia laedit ius cetero- 
rum ut sibi saltem pro rata parte satisfiat. Praeterea hic non est 
paritas cum casu praecedenti : a) quia creditor postulans non 
debet vigilare bonis ceterorum, sed debitor debet invigilare ut 

omnes sui creditores accipiant ratam partem 5 — b) si res est 
iam publica, non debet aliquibus lex favere, quia iam deest 
vigilantia. 

Articulus III. 

De Modo quo sit restituendum. 

326. Principium generale. — Restitutio eo facienda 
est modo quo ius titia violata ad aequalitatem reparetur, i. e. 
modo apto ut res perveniat in manus domini vel creditoris : 
tunc enim attingitur finis, nimirum aequalitas. Nullus 
itaque modus specialis est praescriptus, sed potest fieri : 

a) aperte , vel etiam secreto et inscio domino ; nisi tamen 
scandalum sit reparandum per iniuriam datum, scii, si 
restitutio debita sit ex delicto publico, vel in restitutione 
famae publice laesae et ideo publice reparandae ; 

b) immediate per seipsum, vel mediate per alium fide 
dignum. Ad quod munus a poenitente aliquando eligitur 
confessarius, qui accipere potest modo prudenter agat ne 
sigillum laedatur aut alia incommoda oriantur. Ad quod 
vitandum poterit mediante alio sacerdote restituere aut ex 
alio loco pecuniam transmittere ; atque etiam poenitentem 
certiorem reddere aut testimonium obtinere de facta 
restitutione, ut ita omnis suspicio vitetur ; 

c) directe, sub ipsa forma restitutionis, vel indirecte 
sub specie laboris sponte et gratuito in utilitatem domini 
suscepti, vel parcimoniae, vel donationis vere utilis, quo 
casu tamen debitor caveat ne creditor aliud donum aequalis 
fere valoris rependat. 

3 2 7 * Quaestiones.^- A. Quid si dominus cui sub specie dona- 
tionis restitutio facta est , rursus ipse donum restituenti rependit ? 

R: i) si constat restitutionem factam esse solam causam mo- 
tivam huius donationis, donum servari nequit, quia nulla est 
donatio quae fit ex errore circa praecipuum donationis motivum ; 

2) si constat vel merito praesumitur dominum etiam absque 
illa restitutione illud donum collaturum fuisse, donum servari 
potest quamvis restitutio illa paulisper ad donum impulerit ; 

3) quandoque etsi donum per se servari nequeat, ab illo resti- 
tuendo excusatur debitor, v. g. si res donata sit exigui valoris 
vel sine donatoris offensione reddi nequeat ; generatim tamen 
doni valor clam restitui poterit. 

B. Si quis debiti immemor aliquid donet creditori, an ipso facto 
satisfacit obligationi restitutionis ? 

R, Si quis habeat expresse et omnimode voluntatem donandi, 
tunc per donationem obligatio restituendi non extinguitur ; 
secus ut praevalens potest considerari voluntas implicite res- 
tituendi, quia censetur prius voluisse solvere debita quam 
largiri dona, unde et verisimiliter hanc voluntatem explicite 
habuisset si obligationis restituendi conscius fuisset. 

Unde, si pauperibus restitutio facienda sit, magna pars elee- 
mosynarum factarum ut restitutio haberi potest, modo non 
ante sed post contractam obligationem fuerint donatae. 

328. Quomodo restitui debent ea quae Statui vel 
municipio ablata sunt ? 

Si praescribitur modus legalis et sufficienter cautus ita ut 
restitutum certo ad aerarium publicum perveniat, est iste modus 
adhibendus. 

Si autem modus legalis non praescribitur, sed sufficienter sit 
cautus, adhiberi potest L Aut alio modo potest fieri directe per 
administratores officiales aut tributorum praepositos, dummodo 
ne ipsi sibi retineant satis caveatur, v. g. monendo plures. 

Etiam fieri potest indirecte, destruendo titulos debiti publici 
a Statu vel municipio emissos, aut tesseras postales, dummodo 
ad gubernium pertineant ; non autem destruendo schedulas 
bancarias, quia tantum proteguntur a Statu. 

^Quidam aiunt restitutionem fieri posse iis qui a potestate 
civili in bonis iniuste laesi sunt, uti sunt religiosi vel scholae 
catholicae ; — sed istud medium non expedit quia facile illusioni 
exponit, et quia talis iniustitia deberet esse omnino indubia 
erga determinatum institutum, nec iniustitia fuisse condonata. 

Alii dicunt fieri posse pauperibus, quibus subvenire pertinet ad 
publicam societatem ; — sed id non videter probabile,quia societas 
huic obligationi aliis modis satisfacit, nec ad privatos pertinet 
de publicis bonis privata auctoritate disponere. Unde hoc medium 
non posset adhiberi, nisi nulla alia pateat via qua ad publicum 
thesaurum restitutio tuto pervenire valeat. 

Articulus IV. 

De Loco ubi sit restituendum. 

329. Principium generale est : Restitutio in loco 
facienda est ubi iura creditoris salvantur, absque graviori 
debitoris incommodo. Unde : 


1. In Belgio modus indicatus fuit, licet non praescriptus, per litteras 
ministri rei aerariae, 10 mart. 1837 : « Les versements (des restitutions 
volontaires) seront refues aux bureaux de Tenregistrement... Le receveur 
ddlivrera a la personne qui operera le versement une quittance en triple... 
Une... sera conservee par la personne qui aura effectui le versement. 
Les deux autres seront transmises par elle, l’une au ministfere des finan- 
ces, la deuxiime au Directeur de 1’enregistrement *. 

i° Possessor bonae fidei rem debet restituere in loco 
possessionis, ubi est momento quo cognoscat esse alienam; 
ergo sufficit ut dominum certiorem faciat de re ab eo 
accipienda, et non tenetur expensas vel pericula transmis- 
sionis subire : non enim innocens tenetur detrimentum 
pati ex re aliena. 

2° Possessor malae fidei vel iniustus damnificator ex delicto 
debet suis sumptibus rem restituere in loco ubi dominus 
eam esset possessurus, si ablata non fuisset, deductis tamen 
expensis, si sint, quas dominus etiam ipse fecisset asportan- 
do : ut damnificator enim tenetur totum reparare quod 
dominus passus est damnum. 

Si tamen res ablata non posset transmitti sine magnis 
expensis, quae valde superent rei valorem, probabiliter suf- 
ficeret mittere pretium, nisi res domino esset maxime cara. 

330. Quid si res casu vel culpa tertii pereat ante- 
quam ad dominum pervenerit? 

R. Possessor bonae fidei ad nihil tenetur, quia res perit 
domino. Sed possessor malae fidei aut iniustus damni- 
ficator nop liberatur ab obligatione, etiam si sequatur 
viam in iure praescriptam, sed iterum debet curare ut 
dominus reddatur indemnis ; nisi dominus determinaverit 
modum transmissionis, ut si ipse vel iudex nuntium desi- 
gnaverit cui res sit credenda : tunc enim statim ac nuntio 
tradita est in possessionem venit creditoris, et si pereat, 
ipsi perit. 

331. De restitutione ope confessarii. — Censent 
moderni plures a restitutione immunem esse qui pecuniam resti- 
tuendam tradidit confessario apud quem casu vel culpa tertii 
perit. Id quidem noli est secundum rigorem principiorum, quia 
confessarius per se non est nuntius a creditore designatus. Forsan 
tamen non improbabiliter ita aestimari potest, quia confessarius 
ex praesumpto creditoris consensu haberi potest ut nuntius, cum 
saepe restitutio alia via tuto fieri non possit absque periculo 
infamiae et aliunde sit ex officio nuntius fide dignus. Unde 
in pr axi, qui ita restituit non est inquietandus. Melius tamen 
erit si confessarius petat condonationem, quam in casu non ita 
difficulter obtinebit. 

Articulus V. 

De Tempore quo sit restituendum. 

S. Th. II-II, q. 62, a. 8 et q, 66, a. 3, ad 2. 

332. Principium. — Restitutio fieri debet statim, sive 
debita sit ex re accepta sive ex iniusta acceptione, nisi 
adsit iusta causa differendi aut petatur dilatio ab eo qui 
potest usum rei concedere. Ratio est quia dominus ius 
habet rem suam possidendi eaque fruendi ; utriusque 
autem iuris usu iniuste privatur si restitutio absque causa 
differatur : non enim licitum est rem alienam retinere do- 
mino rationabiliter invito. 

« Detinere, ait S. Thomas, id quod alteri debetur, eamdem 
rationem nocumenti habet cum acceptione iniusta ; et ideo sub 
iniusta acceptione intelligitur etiam iniusta detentio... Sicut 
accipere rem alienam est peccatum mortale contra iustitiam, ita 
etiam detinere eam; quia per hoc quod aliquis detinet rem alienam 
invito domino, impedit eum ab usu rei, et sic ei facit iniuriam. 
Manifestum est autem quod nec per modicum tempus licet in 
peccato morari ; sed quilibet tenetur peccatum statim deserere... 
Et ideo quilibet tenetur statim restituere, si potest, vel petere 
dilationem ab eo qui potest usum rei concedere » q. 66, a. 3, 
ad 2, et q. 62, a. 8. 

Dicitur ; statim, et quidem physice si agatur de proposito 
restituendi, quod eo instanti quis debet concipere quo sciat 
se restitutioni obnoxium ; quamprimum moraliter autem si 
agatur de actu restituendi , scii, prima opportunitate data, 
ubi sine nimio incommodo fieri possit, ita tamen ut reparari 
debeant omnia damna ex culpabili mora secuta. 

333. Dilatio restitutionis constituit peccatum ex 
genere suo grave. — Unde a) graviter reus est qui sine 
iusta causa notabiliter restitutionem differt : tunc enim 
damnum grave pro domino ex natura rei et per se adest ; 
b) item qui totum restituere valens, nonnisi per partes 
restituere vult ; c) e contra leviter reus est si breviter 
differat nec grave damnum creditori inferat. 

Qui restitutionem differt ; 

1) Si culpabiliter, tenetur et compensare darnna quae exinde 
dominus subit, et quae praevideri poterant, scii, ordinaria damna 

communiter in his adiunctis occurrentia ; non autem extraordi- 
naria, nisi debitor qui est in mora sufficienter admonitus fuerit 
vel ea praeviderit. 

2) Si restitutio absque culpa differatur (v. g. quia non habet 
quis ad restituendum), damna exinde orta per se non sunt 
reparanda, saltem quoties restitutionis onus non oritur ex delicto 
vel mala fide. 

3) Sin autem ex delicto oritur, controvertitur ; sententia 
communis cum S.Alphonso affirmat, quia tale damnum vere oritur 
ex iniusta acceptione quae est causa formaliter iniusta ; — quidam 
tamen sententiam excusantem habent ut probabilem, quia, quam- 
vis prima causa damni fuit iniusta, dilatio tamen nunc iusta 
est et proinde differens non est iniusta causa damni subsequentis. 
Quae tamen ratio non valet, quia huius est causa, si non imme- 
diate, tamen mediate iniusta. 

334. Quomodo agendum est cum illis qui restitu- 
tionem usque ad mortem differre volunt, et nomi- 
natim cum aegrotis qui onere restitutionis gravantur ? — 
Resp. Per se graviter peccant nec absolvendi sunt qui, absque 
sufficienti ratione, restitutionem usque ad mortem differunt, non 
solum propter dilationem restitutionis, sed etiam propter peri- 
culum ne haeredes restitutionem omittant ; aut qui dubitantes 
an res sit aliena, dubium dirimere usque ad mortem differunt. 

Prudenter igitur confessarius hortari debet poenitentes ut ipsi 
ante mortem pro posse restituant. In hisce tamen casibus caveat 
confessarius ne praesertim aegrotos a bona fide frustra deficiat : 
fieri enim potest ut ad illa damna vel pericula non satis atten- 
dant, praesertim quando restitutio non ipsis dominis laesis sed 
pauperibus vel causis piis facienda est. Quapropter pro aegrotis 

1) si sint in bona fide et non supersit tempus monendi pru- 
denter, vel non sit spes probabilis boni effectus, tunc absolvantur 
sine monitione (haec enim esset actio inutilis pro domino inno- 
cente, et damnosa pro moribundis) ; 

2) si sint in mala fide, vel si speretur monitionis fructus, 
tunc moneantur et iuventur ad statim restituendum ; 

3) si restitutio statim fieri nequeat et obligatio occulta sit, 
committant pecuniam confessario vel potius alii viro fideli. Si 
vero pecunia non habetur, curetur ut restitutio fiat per haeredes, 
vel per schedulam creditori transmittendam. 


QUAESTIO QUARTA. 

DE CAUSIS A RESTITUTIONE EXCUSANTIBUS. 

S. Th. II-II, q. 62, a. 5, ad I ; a. 8, ad 2. 

335. Causae a restitutione excusantes sunt duplicis 
generis : 1) aliae sunt ad tempus excusantes, quae obliga- 
tionem restituendi suspendunt, ita ut ipsis durantibus 

quasi dormiat, ipsis vero cessantibus, denuo evigilet et 
reviviscat ; 2) aliae in perpetuum excusant, quae vere exi- 
munt seu deobligant et obligationem restituendi pro 
semper extinguunt. 

Causae ad tempus excusantes sunt : ignorantia — im- 
potentia — damnum proprium — damnum alienum ; 
causae vero eximentes sunt, praeter rei interitum, con- 
donatio — compensatio — et auctoritas legitima. 

Articulus I. 

De Causis ad tempus excusantibus. 

336. Causae ad tempus excusantes ob quas licite 
differri potest restitutio, sunt : 

1 ) Ignorantia inculpabilis, sive sit facti, ut si ignores rem 
esse alienam, sive sit iuris, ut si nescias debitum etiam 
defuncto creditore esse restituendum haeredibus ; igno- 
rantia non excusat a materiali, sed solum a formali peccato. 

2) Impotentia stricte dicta seu absoluta, quae in eo sitaest 
ut debitor nihil habeat, unde restituat, aut quin ad extre- 
mam necessitatem reducatur, v. g. qui domum comburit et 
detinetur in carcere : ad impossibile enim nemo tenetur, 
et in casu extremae necessitatis unusquisque potest surri- 
pere et a fortiori servare ea quae necessaria sunt ad istam 
necessitatem sublevandam ; oportet tamen semper adsit 
voluntas restituendi in posterum, impotentia cessante. 

3) Impotentia moralis scii, grave damnum proprium, seu 
gravis necessitas, nisi creditor in eamdem necessitatem inci- 
deret. Ita si restitutio fieri non potest: a) absque gravi peri- 
culo salutis, vitae, sanitatis, famae vel libertatis ; b) absque 
mutatione status honesti iuste acquisiti ; c) absque damno 
in bonis temporalibus propriis gravi et multo maioriquam 
sit damnum domini vel creditoris ex dilata restitutione. 

4) Grave damnum alienum imminens sive ipsius creditoris 
sive tertii : tunc enim creditor non censetur rationabiliter 
invitus, et ex charitate tenetur debitor restitutionem differre 
si commode fieri possit, v. g. si praevideatur dominus re 
sua mox abusurus ad ebrietati vel libidini indulgendum ; — 
imo aliquando ex iustitia differre debet, si sine graviori in- 

commodo fieri possit, quando dominus ope rei restitutae 
mox iniustitiam committeret v. g. gladio reddito occideret, 
quia tunc restituens reputaretur proxime cooperatus ad 
damnum alteri inferendum. Oportet tamen ut dilatio in 
casu sit remedium efficax : si enim nullo modo malum 
effectum impedire valeat quia creditor aliis mediis facile 
uteretur ad peccandum aut nocendum, iam non est ratio 
differendi restitutionem. 

337. Corollaria. — Hinc a restitutione statim facienda 
debitor excusatur : 

1) si sit in gravi necessitate temporali, nisi creditor in 
eadem necessitate versaretur ; si vero debitor, restituendo, 
in extremam aut quasi extremam necessitatem incideret, 
dum creditor est solum in gravi, restitutio differri potest, 
non tamen si creditor in extremam antea devenerit quia 
tunc iniustus possessor non potuit rem sibi appropriare ; 

2) si debeat subire damnum altioris ordinis, sive corporis 
sive animae, v.g. si ipse vel aliquis ex suis suae deberet 
facere iacturam vitae, sanitatis, libertatis, et a fortiori si 
exponeretur periculo peccandi, puta si esset lapsurus in 
desperationem, aut coniux vel filiae se essent prostituturae, 
aut filii se darent latrociniis ; 

3) si debeat subire grave damnum in fama, saltem regu- 
lariter, quia bonum famae est altioris ordinis quam bonum 
fortunae ; unde adultera non debet revelare crimen ne in 
divisione bonorum laedantur legitimi filii ; 

4) si debeat a proprio statu excidere iuste acquisito, 
etiam si propria culpa, ludo, ebrietate hanc necessitatem 
incurrerit, v. g. si mercator aut magistratus negotium vel 
officium amitteret aut ad famulatum reduceretur. 

Attamen a) tunc ipsi incumbit obligatio expensas minuendi et 
parce vivendi ac diligenter laborandi, ut quamprimum restituere 
valeat ; unde non sunt absolvendi qui nihil in statu immutant , 
b) praedicto privilegio uti non potest qui ex publica aestimatione 
statum iniuste acquisivit uti rapina, fraude, usura,supposito testa- 
mento, etc., quia restituendo non a statu excidit sed potius ad 
iustum statum reducitur. 

5) si magnum damnum patiatur in bonis iuste acquisitis, 
quod notabiliter (saltem in duplo) excedit damnum quod 

patitur creditor ex dilatione, v. g. si dominus aut negotiator 
vendere debeat possessiones aut merces suas multo minori 
pretio quam valeant, aut operarius se privare instrumento 
ad laborandum necessario ; — non tamen sufficit sola 
privatio lucri. 

338. Cessio bonorum. — Impotens ad omnia debita 
solvenda potest facere cessionem bonorum ( goederenaf - 
stand).Est omnium bonorum derelictio quam debitor solvendo 
impar facit suis creditoribus ad suam servandam libertatem 1 . 
Alia est voluntaria quae sponte offertur et a creditoribus 
acceptatur ; alia iudicialis quae a iudice imponitur etiam 
invitis creditoribus. Porro utraque potest esse culpabilis 
aut inculpabilis, prout debitor ex propria culpa aut fraude 
vel ex mero infortunio impar solvendis debitis factus est. 
Iamvero in casu ; 

1) Debitor omnia bona tradere debet et non potest sibi 
retinere nisi ea quae ad suam suorumque honestam sustentatio- 
nem necessaria sunt, parce tamen vivendo secundum conditionem: 
potest enim licite restitutionem differre ne e statu decidat. Ita 
ex iure naturali ; ceterum solet tribunal ipsum huic providere 
necessitati, et tunc debitor iam omnia sincere tradere tenetur. 

2) Unde graviter peccat contra iustidam, qui praeter bona 
sibi suisque necessaria, alia occultat et creditoribus subtrahit sive 
post sive ante cessionem ( verduistering ) : sive ea alibi collocando, 
sive ea vendendo et pecuniam exinde obtentam in tuto ponendo, 
sive ficte vendendo ut iis postea frui valeat, sive omnibus aliis 
fraudibus. — Nisi forsan ageretur de rebus familiae quae debitori 
ob memoriam parentum vel amicorum valde carae sunt, sed 
ab aliis minoris pretii habentur. 

3) Ipse debitor ita iniuste agens, et huius defraudadonis 
cooperatores aut participes, dummodo iniustitiae conscii sint, 
ad restitudonem tenentur pro damno creditoribus illato. 

4) Existimarunt aliqui iniustitiae reum non esse debitorem, qui 
sibi reservaret pauca media quibus aliquod parvum negotium 
inchoare postea posset. Sed id tantum permitti potest si creditores 
in eo censentur consentire, ut maior sit spes postea obtinendi 
integram solutionem ; nam lex id concedere non solet. 

339» Animadversio. — An debitor qui restitutionem ob 
iustam causam distulit, teneatur compensare lucrum cessans aut 
damnum emergens quod exinde passus sit creditor ? 

R. 1) debitor bonae fidei non tenetur, si non fuerit in mora 


» 


1. C. C., a. 1265-1270 ; C, Com. belg., a. 535. 

culpabili, quia non est huius damni causa iniusta et culpabilis ; 
attamen, statim ac noverit rem esse alienam, fructus rei non 
amplius percipere potest, sed ab hoc momento eos domino 
solvere tenetur ; .... 

2) debitor, ex delicto, seu possessor malae fidei vel miustus 
damnificator tenetur compensare omnia, quia damnum est in- 
iustum, cum ex causa iniusta et culpabili proveniat, ut iam 
supra dictum est n. 333, 3. 

Articulus II. 

De causis eximentibus in perpetuum. 

340. Causae ab obligatione restituendi definitive 
eximentes sunt : 

1) Rei in specie debitae interitus absque culpa debitoris 
bonae fidei, vel pro debitore malae fidei, si res eodem 
tempore naturali causa apud dominum periisset : eximit 
scii, a restitutione rei. 

2) Condonatio (totalis vel partialis) seu remissio debiti a 
creditore facta, sive expressa, sive implicita aut tacita (v. g. 
delendo chirographum), sive legitime praesumpta ob posi- 
tivum et solidum fundamentum, uti existere potest pro 
furtis filiorum et aliquando pro furtulis famulorum, quod 
coniici potest ex patris aut domini amore et liberalitate, rei 
quantitate et qualitate, aliisque circumstantiis (a. 1282-84). 

Porro ad condonationem legitimam tres requiruntur condi- 
tiones : a) ut sit perfecte libera, ab errore, fraude, metu 
aut vi immunis ; unde non valet si fuerit comminatione extorta, 
aut si creditor erret, vel decipiatur circa quantitatem debiti 
quam putet multo minorem, vel debitor fingat paupertatem ; 
b) ut fiat ab eo qui potestatem, scii, qui ar.uale rerum dominium 
et liberam administrationem habet, un invalida est condonatio 
ab uxore facta de bonis mariti av communitatis ; c) ut lex 
non obstet. 

3) Compensatio (a. 12 0 .? sq.), qua debitum certum 
iustitiae utrinque aeque e extinguitur, sive facta sit debitori 
ipsi si creditor ei tantumdem debet, sive facta sit credi- 
tori per donationem aequi valentem, sive facta sit creditoris 
creditori, ut si Paulus 100 fr. debeat Petro, et Iohannes 100 
Paulo, Petrus autem solutionem petat a Iohanne. 

Id tamen fieri non potest nisi ex rationabili causa, si creditor 
solutionem aliicr obtinere nequeat, vel nonnisi difficulter ; quia 

laeditur ius personale et intermittitur ordo iuris quem lex 
servare iubet (a. 1239), quod non erit licitum nisi ob propor- 
tionatam causam. 


4) Auctoritas legitima superioris, sive a) per praescriptio- 
nem ; sive b) per sententiam iudicis, dummodo bona fide 
et sine mediis iniustis fuerit obtenta, in casu culpae iuridi- 
cae vel materiae dubiae : ita fit ut quis retinere valeat 
quod forsan debebat, vel alter ob culpam iuridicam ipsi 
solvere tenetur ; sive c) per compositionem S. Pontificis, qua 
iusta ratione partialiter vel totaliter remittitur restitutio 
facienda pro bonis ecclesiasticis ablatis, vel pro debitis 
erga ignotos : est enim S. Pontifex bonorum ecclesiastico- 
rum, imo et causarum piarum naturalis administrator ; 
pars autem quae remittitur, creditori suppleri potest in 
utilitate spirituali ex thesauro Ecclesiae. 


Quod si postea dominus compareat, probabiliter potest debitor 
se existimare ab omni obligatione liberatum. 


341. Nonne cessio bonorum eximit ab obligatione 
debita integre solvendi? — Resp. : 

1) Cessio bonorum per se talem obligationem non tollit 
sed solum ad tempus excusat, propter impotentiam debi- 
toris omnia solvendi debita. 

2) Unde, si quis culpabiliter aut fraudulenter ad sol- 
vendum impotens factus est, aut ex mala fide cessionem 
facit, ab obligatione totum restituendi non eximitur, quia 
cum sit iniustus damnificator, creditores condonare non 
censentur, nec lex id aeque statueret. 

3) In casu quo quis ex mero infortunio debitis solvendis 
impar factus est, a) si in ipso cessionis contractu creditores 
diserte declarant debitorem aut fore liberum aut manere 
obligatum, contractus ille servandus est. b) Item servanda 
lex, si ipsa obligationem manere declarat, uti fit in lege 
belgica (29 iun. 1887, a. 25; C. C., a. 1270; C. Com., 
a. 586) pro concordatis quae mercatores solvendo impares 
cum creditoribus ineunt ad praecavendam decoctionem, 
c) Seclusa autem expressa creditorum vel legis dispositione, 
non extinguitur sed suspenditur tantum obligatio sol- 
vendi reliqua. 

Attamen si alicubi, contraria persuasio communiter praevaleat, 
id admitti vel tolerari potest : refertur ita esse in Anglia, ubi 
negotiatores maius pretium percipere solent ob periculum sortis 
ex talis iacturae praevisione, et ideo in eam facilius consentiunt. 
Sed in multis regionibus ita non est. 

342. Animadversio. — Qui ingreditur religionem, non ideo 
eximitur ab obligatione restituendi, nec tamen religio illam 
obligationem contrahit, sed ipse debet pro posse restituere ex 
bonis si quae habet, et postea, de consensu superioris, laborare 
et alia facere suo statui convenientia, ut possit solutionem per- 
ficere. 

lure autem positivo ecclesiastico sub gravi prohibetur talis 
intrare (can. 542). Spectato autem solo iure naturali : 

a) si infra breve tempus, v. g. biennium, obligationi restituendi 
valeat satisfacere saltem pro magna parte, tenetur ingressum 
differre usque ad restitutionem factam ; 

b) si autem nulla sit fundata spes ut brevi restituere possit, 
cessione bonorum creditoribus facta, intrare potest, praesertim 
si ex mora diuturna speciale ipsi immineat periculum salutis : 
propter pecuniam enim non potest persona liberi hominis obli- 
gari, sed solum res eius (q. 189, a. 6, ad 3). 

Sectio B. 

DE IUSTITIA ET INIUSTITIA 

IN COMMUTATIONIBUS INVOLUNTARIIS. 

S. Th., II-II, q. 61, a. 3. 

343. Involuntariae commutationes sunt illae quibus 
nocumentum alteri infertur contra eius voluntatem. Quod 
fit quando aliquis utitur re alterius vel persona vel opere, 
eo invito, sive occulte per fraudem, sive manifeste per 
violentiam : utraque exercetur vel in personam propriam, 
vel in personam coniunctam, vel in quascumque res alterius 
tum facto tum verbis. 

Quatuor autem sunt genera bonorum circa quae potest 
esse iustitia commutativa, et; iniuria quae ipsi opponitur : 
bona interna vitae et corporis quantum ad personam pro- 
priam sui vel proximi, — bona coniugii, scii, bona interna 
personae coniunctae, — bona externa fortunae, — bona 
mixta famae et honoris. 

Hinc dicendum est de iniuriis quae fiunt 

A. facto i° in bonis internis vitae et corporis quantum 

ad personam propriam : tum in bonis spiritualibus 
animae — tum in bonis corporis per sui aut proximi occi- 
sionem et alia nocumenta in corporalibus membris ; 

2° in bonis coniugii, quantum ad personam coniunctam, 
per adulterium , et stuprum ; 

3 9 in bonis exterioribus , occulte per furtum, manifeste per 
rapinam; 

B. verbis, scii. 4 0 in fama et honore, occulte per detrac- 
tionem, manifeste per contumeliam et per alia huiusmodi. 

CAPUT I. 

DE INIURIIS IN BONIS INTERNIS VITAE 
ET CORPORIS. 

S. Th. II-II, q. 64. 

QUAESTIO PRIMA. 

DE INIURIIS IN BONIS SPIRITUALIBUS ANIMAE 

344. Iniuria fieri potest in bonis spiritualibus. — 

Bona spiritualia intelliguntur non solum supernaturalia quae 
ad aeternam salutem immediate ordinantur, scii, gratia Dei, 
virtutes in usae, ius ad sacramenta, etc. ad quae pertinent 
etiam status clericalis et religiosus, sed et naturalia sicut 
usus rationis et liberi arbitrii, scientiae naturales, artes et 
alia huiusmodi. Circa haec omnia potest esse iniuria, quia 
ad haec sibi augenda, usucapienda, comparanda, non omit- 
tenda unusquisque potest habere ius stricte dictum, et ideo 
potest esse obligatio restituendi, si possibilis sit restitutio 

Unde 1) qui medio iniusto (fraude, vi, metu incusso) 
alteri infert damnum spirituale vel eum impedit a conse- 
cutione boni spiritualis (v. g. ingressus in religionem), 
damnum illatum reparare tenetur quantum sit possibile ; 
scii, debet vim, metum, fraudem si adhuc durent tollere, 
bona ablata vel impedita si possibile sit reparare, damna 
realia inde secuta et saltem in confuso praevisa resarcire : 

quilibet enim ius strictum habet ne medio iniusto sibi 
malum inferatur. 

Similiter 2) qui ex iustitia, scii, ex officio, stipendio 
accepto, contractu, tenetur proximum instruere, monere, 
corripere, sacramentis reficere, idque negligit, iniuriae 
reus est et tenetur, quantum potest, negligentiam reparare 
et damna ex ea secuta resarcire, v. g. parochus qui 
fuerit negligens. 

E contra 3) qui absque medio iniusto alteri infert spirituale 
damnum vel eum impedit a consecutione boni spiritualis 
(v.g. malo exemplo, consilio, illicitis precibus), rlon tenetur 
ex iustitia sed solum ex charitate damnum reparare : 
scienti enim et consentienti non irrogatur iniuria, et ideo 
nulla est obligatio restituendi, nisi tamen quis ex officio 
teneatur a malo retrahere. 

345. Conclusiones generales ex praedictis facile de- 
ducuntur : 

A. Generatim quoad omnia bona interna animae : 

1) Qui alium non consentientem, veneno, medicamento, 
aliisve mediis privat usu rationis, memoriae, liberi arbitrii, 
gravis iniuriae reus est et tenetur media adhibere, si sint, 
quibus usus recuperetur, et damna inde secuta et saltem 
in confuso praevisa reparare. 

2) Similiter si quis vi, metu, fraude, a studio litterarum 
vel artium aliquem avertit aut scientia vel arte acquisita 
uti non sinit. 

B. Quantum ad intellectum : 

1) Si quis errorem practicum docet, ex quo sequitur alicui 
aliquod malum praeter errorem, tenetur ad revocandum 
errorem, et ad compensandum totum damnum quod de- 
cepto vel tertio exinde ortum est et aliquo modo fuit 
praevisum. 

2) Si erior sit mere speculativus v.g. circa numerum stel- 
larum, per se non adest obligatio restituendi, quia est. contra 
solam veritatem, non contra iustitiam ; excipitur tamen 

a) si error inferat damnum, ut si versetur circa dogmata 
fidei, praesertim circa principalia, vel circa principium valde 
fundamentale aut universale ex quo multae conclusiones 

falsae oriantur in re magni momenti, quia talis error 
intellectum perverteret ; 

b) si decipiens sit magister ex officio, vel ex contractu, 
imo etiam si absque stipendio et voluntarie assumpserit 
munus docendi. 

Quibus casibus debet errorem retrahere. 

C. Quantum ad voluntatem : 

1) Si quis per vim vel fraudem alium inducit ad peccan- 
dum vel retrahit a consecutione boni specialis, v. g. a 
professione religiosa, a sacramentorum frequentatione, ex 
iustitia tenetur restituere i. e. medium iniustum tollere et 
alium revocare ad bonum, si iste per se ad pristinum 
statum redire non potest : quamvis enim alter peccando 
consenserit, consensus tamen non est plenus quia non 
consensit deceptioni et violentiae adhibitae. 

2) Qui sine medio iniusto (malo exemplo, suasione, 
precibus) inducit ad peccandum, non peccat contra iusti- 
tiam, sed contra solam charitatem, quia scienti et consen- 
tienti non fit iniuria. Unde nulla habetur obligatio resti- 
tuendi, nisi quis ex officio teneatur a malo retrahere (v. g. 
superior), aut inducat ad peccandum contra iustitiam, quia 
tunc iniustus est, non erga illum quem inducit ad consen- 
tiendum, sed erga tertium quem iniuria afficit, cum peccato 
cooperetur. 

3) Si agatur de peccato materiali ad quod per vim vel 
fraudem aliquis alium inducit, non videtur per se esse 
peccatum contra iustitiam, quamvis per accidens esse 
possit, si grave inferat detrimentum, ut si consuetudinem 
peccandi causet aut infamiam. 

346. Conclusio specialis quoad statum religiosum. 

i° Si quis vi Vel dolo alium impediat ab ingressu in religionem, 
vel a religione extrahat novitium, tenetur ex iustitia ad restituen- 
dum, tollendo vim et dolum, retractando quae falso dixerit, 
damna quae orta sint spiritualia vel temporalia compensando ; 
ablata autem vi vel fraude obligatio iustitiae nulla existit. 

2° Si autem professum vi vel fraude extrahat a religione, 
tenetur ad restituendum etiam erga ipsam religionem. 

3° Qui novitio absque ullo motivo professionem renuum, 
peccant contra iustitiam, quia, admissione in novitiatu, novitius 
ius acquirit ad professionem, ex implicito contractu quo religio 

se obligat ad illum admittendum si inveniatur dignus et bene 
peragat officia requisita. 

4° Novitius qui mala fide, cum intentione scii, postea abeundi 
et non profitendi, ingreditur religionem, tenetur exiens ad 
compensanda alimenta quae accepit, detracto Valore operum 
utilium quae praestitit. 

347. Periculum pro usu rationis et libertatis, sicut 
pro moribus, natum est oriri ex hypnotismo. 

Cuius origo fuit magnetismus animalis, quem prius, anno 1774, 
doctrinaliter exposuit Dr Mesrner (f 1815), medicus vindo- 
bonensis. Putavit se invenisse mirum medium curationis in fluido 
subtili, quod, magneticae vi simile, supponitur ex animalium 
corporibus manare, imo prorsus omnia corpora pervadere, et 
transmitti posse per media opportuna, eoque sanari morbos. 

Effectus sunt : calor dulcis, somnus profundior, generalis 
vel partialis insensibilitas, somnambulismus. Producitur manuum 
gesticulationibus, magnetizatis substantiis, simplici voluntatis 
nutu verbis expresso. Tabulis rotantibus ortum dedit, et pau- 
latim degeneravit in superstitiones diabolicas quibus mulierculae 
vident, audiunt, loquuntur, cognoscunt occulta, longinqua, mira 
quae ipsis aliter sunt ignota. Hinc per se non est illicitus ; sed 
per accidens, quantum ad phenomena praeternaturalia vel super- 
stitionem (S. Off., 28 iul. 1847 et 4 aug. 1856). Braid phenomena 
producta tribuit suggestioni, et sic natus est hypnotismus 1 . 

Hypnotismus definiri solet : inductio status peculiaris, 
somno analogi, qui hypnosis dicitur, in quo statu constitutus 
homo mire subit suggestiones hypnotizantis . Inducitur mediis 
diversissimis, quae tamen omnia probabiliter reducuntur 
ad unum, nempe suggestionem somni ; gradus autem 
habet plures a simplici somnolentia ad perfectum somnam- 
bulismum 2 . 

1. Est tamen, testante Prilmmer, differentia : in magnetismo nunquam 
amittitur usus rationis et libertatis, quod in hypnotismo accidit. 

2. De hypnotismo inter alia consuli possunt : Mercier, Psychologie; 
Bemheim, De la suggestion et de ses applications a la therapeutique ; 
Franco, L’hypnotisme revenu & la mode; Masoin et Lefebvre, Rapport 
et discussion sur Vhypnotisme & l’Academie de m£decine de Belgique ; 
Guibert, Essai sur Vhypnotisme ; Moreau, V Hypnotisme, Itude scientifique 
et religieuse; Surbled, La morale dans ses rapports avec la midecine; 
Lescoeur, La Science et les faits sumaturels contemporains ; Meric, Le 
merveilleux et la Science; Coconnier, V Hypnotisme franc; Imbert, L’ Hyp- 
notisme et la Stigmatisation; Lapponi, Hypnotisme et Spiritisme; Caste- 
lein, Les phJnomenes de Vhypnotisme et le sumaturel ; Schneider, Der 
Hypnotismus (gall. vers.) ; Grasset, L’ Hypnotisme et la Suggestion , 
Dr Joire, Manuel d’Hypnotisme (germ. vers.) ; Van Velsen, Hypnotisme, 
suggestion, psychothirapie. Inter theologos : Tanquerey, Th. M. funda- 
mentalis, n. 133 sq. et 916. 

v', Cui tribuuntur effectus triplicis generis : 

i° Phenomena clara experientia comprobata quae pro- 
( ducuntur apud personas sive sanae sive hystericae condi- 

j tionis : suggestione oriuntur membrorum paralysis et rigi- 

ditas, e contra motus indesinens ; insensibilitas, sensuum 
'■'{ exaltatio ; illusiones et hallucinationes, tum positivae quibus 

; sentiunt quod non est, tum negativae quibus non percipiunt 

quod est ; memoriae defectus (partialis vel totalis) et pseu- 
n dorecor datio eventus ficti ; — et in subiectis prae ceteris 

U dispositis: suggestiones post longum tempus implendae 

1 I et mira cum praecisione impletae ; alienae, duplicis aut 

1 multiplicis personalitatis susceptio ; vesicatio aut paululi 

f( sanguinis exsudatio. 

i 2 0 Phenomena propria personis hystericis, in quibus 

| ( tres status lethargiae, catalepsis et somnambulismi suc- 

cessive et regulariter producuntur ac alia quaedam mira, 
non quidem suggestione sed mediis physicis. 

1 3 0 Phenomena omnino mira et extraordinaria : clara 

visio obiecti omnino absconditi, transpositio sensuum, 

1 instantanea scientiae vel linguae ignotae acquisitio, cogita- 

1 tionum lectio, occultorum ac futurorum cognitio, etc. Haec 

potius producuntur occasione quam vi hypnotismi con- 
sueti, unde magis sunt magnetismo, occultismo, aut spi- 
ritismo adscribenda. 

lam videtur scientifice probabilissimum et moraliter 
certum phenomena i 1 et 2' generis esse naturalia, quamvis 
1 de eorum interpretatione eruditi disputent ; de effectibus 

3 1 generis generarim non constat cum certitudine, et non 
solent produci a viris artis hypnoticae peritis ; unde vel 
sunt ficti, vel fraudulentis artibus producti, vel demum si 
aliquando sint reales , pertinent ad Spiritismum : quo casu 
1 ignotis viribus omnes tribui non possunt, sed interventui 

daemonis aliqui essent adscribendi. 

348. Praxis hypnotismi estne licita ? — In praesenti 
non agimus de effectibus 3 1 generis (de quibus dicemus 
[ ubi de superstitione et Spiritismo), sed de hypnorismo 

consueto et proprie dicto qui in se non est superstitiosus, 
i Eius praxis tamen saepe erit illicita propter alias rationes, 

i 

quoties nempe iniuste aut sine gravi causa et magna cautela 
adhibeatur. Etenim : 

a) Hypnotizatus privatur expedito usu rationis (ac dominio 
in potentias inferiores), quem ordinario propriis viribus 
aegre recuperabit sine nutu hypnotizantis ; tradit se 
arbitrio hypnotizantis a quo sat efficaciter et saepe invin- 
cibiliter duci potest ad illicita et iniusta perpetranda, et 
ordinarie in eumdem statum etiam reluctans reduci potest l . 
Talis privatio usus rationis, et abdicatio libertatis de se 
grave periculum pro moribus involvens prohibetur, quoties 
causa proportionate gravis et cautiones desunt ad periculum 
removendum. 

b) Hypnotismus, nisi magna prudentia adhibeatur, sani- 
tatem animae et corporis gravi nocumento exponit ; unde 
requiritur talis periculi remotio, aut saltem spes fundata 
maius bonum obtinendi. 

c) Quodsi quis per abusum hypnotismi personam non 
consentientem suis iussionibus subdit, vel artem exercet 
in circumstantiis quibus nociva sit, gravem iniuriam com- 
mittit et ex iustitia tenetur istam personam aptis mediis 
sui iuris reddere ac damna omnia reparare. 

d) Denique alia incommoda accedere possunt ex publica 
hypnotismi exhibitione (excitatio nociva nervorum in 
aspicientibus, et occasio data hominibus vulgi hypnosim 
cognoscendi eaque ad mala abutendi), ex modo inhonesto 
inducendi hypnosim, occasione libidinis, etc. Unde merito 
spectaculum hypnotismi poenis severis fuit prohibitum 
legebelg.30 maii 1892, et exercitium hypnotismi in mino- 
rennes et amentes certis limitibus circumstrictum. 

Causa sufficiens non est causa recreationis aut solius lucri, 
sed aliquando causa scientificae investigationis (S. Off., 26 iul. 
1899), dummodo peritus seligat personam cui hypnosis non 
nocua sed potius proficua apparet ; — saepius causa medica- 
tionis , sive ad sopiendos sensus in chirurgica incisione, sive ad 
nervorum morbum aut rhumatismum curandum 2 ; — etiam 


1. Notat tamen P. Vermeersch (Th. M. I, n. ioi), hanc dependentiam 
permanentem vitari posse suggestione libertatis seu independentiae, in 
finali imperio superaddita. Ita tamen hypnotizantes agere non solent. 

2 . Notetur nunc iam magis restringi aut in dubium revocari effectus 
salutares hypnotismi. 

causa tollendi vel minuendi malas propensiones (v. g. ad suicidium, 
ebrietatem, luxuriam, furtum, etc.) quando casu extraordinario 1 
libertatem quasi tollunt vel voluntatem extenuant. Tunc quoque 
erit cautio adhibenda : non adhibeatur nisi medicus valde peritus 
ac prudens et summe fidus, qui nonnisi honestis et innocuis 
suggestionibus et solum ad finem intentum utatur ; adiungatur 
quoque testis fidus (qui maneat saltem in vicinia) propter bonum 
ipsius hypnotizantis, maxime autem hypnotizati. 

QUAESTIO SECUNDA. 

DE OCCISIONE SUI. 

S. Th. II-II, q. 64, a. 5. 

349. Occisio sui est actio vel omissio quae mortem 
causare nata est ; alia est directa, alia indirecta. Directa 
est quae in se intenditur tamquam finis aut medium, sive 
explicite, sive implicite, ut dum actio vel omissio ad 
nullum alium finem immediate tendere possit ; indirecta 
est, quae in se non intenditur, sed praevidetur verisimiliter 
secutura ex quadam actione vel omissione : ita miles 
praeliaturus praevidet probabiliter mortem e prelio secu- 
turam. Aliud profecto est se occidere seu mortem sibi in- 
ferre; aliud solum morti vel eius periculo se exponere seu 
aliud facere cum periculo mortis, quod mortem scil.secum 
trahere potest. Iamvero occisionem sui indirectam esse 
licitam, datis certis conditionibus et ex causa proportionate 
gravi, nemo est qui dubitet ; at etiam fuerunt qui occisionem 
sui directam seu ipsum suicidium proprie dictum legitimare 
conati sunt, non solum inter philosophos graecos, prae- 
sertim stoicos aut epicuraeos, illud tamquam virtutis 
actum considerantes, aut tamquam medium fugiendi vitae 
acerbitates ; sed etiam inter recentiores, maxime inter 
positivistas et materialistas . Quo factum est, ut decrescente 
fide, suicidium de die in diem invaluerit, eo magis quod 
in libris et theatris eius apologia instituatur. Cui contra- 
dicit doctrina catholica. 

— f-' — 

1. Medium enim ordinarium formationis, educationis et dominationis 
sui est propriae rationis et libertatis exercitium.Ceteroquin suggestiones 
ordinario magis debilitant voluntatem quam firment. 

350. Thesis I. Directa occisio sui, in se et propria 
auctoritate intenta, est peccatum de se ex toto genere 
grave, utpote non solum individuo, sed et societati 
nocivum, et Deo iniuriosum. 

Dicitur : a) propria auctoritate , ut casus excludatur tum illius 
qui Deo inspirante seipsum occideret, quod certo est licitum, 
tum illius qui id faceret propter crimen commissum, mandante 
pubiica auctoritate, quod non auderemus damnare ut certo 
illicitum ; 

b) de se grave , quia per accidens fieri potest, ut quis bona 
fide existimet quaedam esse motiva propter quae licitum sit 
propriam tollere vitam ; 

c) ex genere toto , utpote... : est enim natura sua semper grave 
propter triplex motivum, quia non solum ipsi suicidae, sed et 
societati damnosum, ac insuper iuris Dei laesivum. Sub primo 
aspectu non est contra iustitiam sed contra charitatem sui, sub 
altero directe contra iustitiam legalem, sub tertio contra iustitiam 
commuta tivam. 

Prohibetur autem strictissime non solum lege naturali, sed 
etiam lege divina et ecclesiastica. 

Probatur directe; T) Est contra legem naturalem. 

a) Est enim individuo nocivum. Vita, est maximum bonum 
temporale et conditio omnium aliorum bonorum non solum 
naturalium sed et supernaturalium : conditio meriti pro 
vita aeterna, conditio profectus in charitate, conditio poeni- 
tentiae, conditio progressus et evolutionis in vita morali et 
spirituali ; unde qui occidit seipsum agit contra amorem 
sui et contra inclinationem naturalem qua omne ens tendit 
ad sui conservationem. 

b) Est quoque nocivum societati , quae non habet domi- 
nium vitae nostrae sed custodiam in sui utilitatem. Pars 
pertinet ad totum, et quaelibet pars, id quod est, est 
totius ; quilibet autem homo est pars societatis, cui tam- 
quam membrum utile inseritur, et ita quod est, est societatis; 
ergo qui se occidit hac sui utilitate privat societatem, 
ipsa invita, et ita iniuriam ipsi infert. 

c) Denique et maxime est iuris Dei laesivum. Deus enim 
est auctor et ideo dominus vitae et corporis nostri, et 
istud dominium sibi reservavit, nobisque ad modum de- 
positi solum usum iuxta ipsius voluntatem concessit cum 
onere vitam custodiendi et conservandi. Vita ergo est 

quoddam bonum divinitus datum et Dei potestati ac 
iudicio subiectum. Unde qui seipsum occidit, ius Dei laedit. 

2) Est contra legem divinam, quae a) explicite decernit : 
Non occides, quod non solum de proximi sed etiam de 
sui occisione est intelligendum, cum homo proximum 
diligere debeat sicut seipsum. Unde Augustinus, 1. I de 
Civ. Dei, c. 20 : « Restat ut de homine intelligamus illud 
quod dictum est : Non occides. Non alterum, ergo nec te. 
Neque enim aliud quam hominem occidit, qui seipsum 
occidit » ; — b) fundamentum quoque innuit praecepti, 
Deut. XXXII, 39 : Ego occidam et ego vivere faciam ; et 
Sap. XVI, 13 : Tu es. Domine, qui vitae et mortis habes 
potestatem ; — hinc c) concludit : quia quoad vitam et 
mortem sub dominio sumus Dei, debemus pro Domino 
et vivere et mori, iuxta illud Apostoli, ad Rom. XIV, 7-8 : 
«Nemo enim nostrum sibi vivit, et nemo sibi moritur. 
Sive enim vivimus, Domino vivimus ; sive morimur. 
Domino morimur. Sive ergo vivimus, sive morimur. 
Domini sumus ». 

3) Est contra legem ecclesiasticam, secundum quam 
suicidae privantur sacra sepultura et liturgicis suffragiis 
(can. 1240, 3 0 ) , quae poenae tamen non incurruntur si 
illis defuit aut forsan defuit sufficiens usus rationis, si 
poenitentiae signa dederunt, si dubium est an mors ex 
suicidio sit orta, si crimen fuit prorsus occultum, ne fama 
superstitum violetur. Qui autem suicidium tentaverunt, 
sunt irregulares ex delicto (can, 9^5> 5°)’ arcentur ab 
actibus legitimis ecclesiasticis, aliasque poenas incurrunt si 
sint clerici (can. 2350, § 2). 

351 . Nulla est causa assignabilis propter quam sit 
licitum occidere seipsum, sed omnes quae afferuntur 
excusationes sunt vani praetextus. 

Non enim valet a) huius vitae praesentis miseria: felicitas ad 
quam destinamur solum est in futura vita obtinenda, ad quod 
maioris meriti aut poenitentiae occasionem praebet miseria aevi 
praesentis ; essetque irrationabile ad miserias minores vitandas, 
maximam sibi inferre, scii, mortem. — Nec b) dedecus intolera- 
bile subeundum : occisio non est medium aptum famam aut 
honorem recuperandi, et propter malum iniuste ab altero illa- 
tum non convenit sibi ipsi maiorem poenam infligere. — Nec 

c) virtus, praesertim castitas servanda : integritas camis sane 
non est bonum morti proportionatum ; integritati autem animae 
aliter subveniri potest, cum tentatione crescente resistentia ex 
Dei gratia crescere possit. Ceterum non sunt facienda mala ut 
eveniant bona. — Nec d) vita inutilis aut alus onerosa finienda : 
unusquisque laborando, iuvando, bonis exemplis aedificando 
aut orando utilis aliis esse potest ; quodsi fuerit privato aut societati 
nocivus, vitae honestate scandala aut injustitias reparare porterit. 

Quae suo tempore iam confutabat S. Thomas, q. 64, a. 5, 
ad 3 : « Homo consumitur dominus sui ipsius per liberum arbi- 
trium ; et ideo licite potest homo de seipso disponere quantum 
ad ea quae pertinent ad hanc vitam, quae hominis libero arbitrio 
regitur. Sed transitus de hac vita ad aliam feliciorem non subiacet 
libero arbitrio hominis, sed potestati divinae ; et ideo 1) non 
licet homini seipsum interficere, ut ad feliciorem transeat vitam. 

2) Similiter etiam nec ut quaslibet miserias praesentis vitae 
evadat, quia ultimum malorum huius vitae et maxime terribile 
est mors... Et ideo inferre sibi mortem ad alias huius vitae miserias 
evadendas, est maius malum assumere ad minoris mali vitationem. 

3) Similiter etiam non licet seipsum interficere propter aliquod 
peccatum commissum, tum quia in hoc sibi maxime nocet quod 
sibi adimit necessarium poenitentiae tempus, tum etiam quia 
malefactorem occidere non licet, nisi per iudicium publicae 
potestatis. 4) Similiter etiam non licet mulieri seipsam occidere, 
ne ab alio corrumpatur, quia non debet in se committere crimen 
maximum, quod est sui ipsius occisio, ut vitet minus crimen 
alienum : non enim est crimen mulieris per violentiam violatae, 
si consensus non adsit... Constat autem minus esse peccatum 
fornicationem vel adulterium, quam homicidium, et praecipue 
sui ipsius, quod est gravissimum, quia sibi ipsi nocet, cui maxi- 
mam dilectionem debet ; est etiam periculosissimum, quia non 
restat tempus ut per poenitentiam expietur. 5) Similiter etiam 
nulli licet seipsum occidere ob timorem ne consentiat in peccatum, 
quia non sunt facienda mala ut veniant bona, vel ut vitentur mala, 
praesertim minora et minus certa ; incertum enim est an aliquis 
in futurum consentiat in peccatum : potens est enim Deus homi- 
nem quacumque tentatione superveniente liberare a peccato. » 

Ex quibus rursus indirecte confirmatur thesis catholica. 

352* Thesis II. Indirecta occisio sui est illicita, nisi 
accedente iusta et proportionata causa, i. e. bono 
maiore quod immediate ex ipsa actione sequitur et non 
mediante occisione. 

Probatur. Est enim illicitum actione aut omissione sua 
causare effectum malum, nisi quatuor verificentur con- 
ditiones : a) ut actio aut omissio in se non sit mala : 
b) ut aeque immediate ex ea sequatur etiam effectus bonus, 

et hic non mediante malo obtineatur ; c) ut effectus bonus 
sit malo proportionatus ; d) ut solus effectus bonus, non 
malus, intendatur. Ergo indirecta occisio sui non erit 
licita nisi i) actio aut omissio ex qua sequitur, non sit 
mala in se ; 2) aeque immediate sequatur alter effectus, 
bonus, et iste non mediante occisione procuretur ; 
3) bonus effectus maior sit aut aequalis periculo vitae et 
ita illud compenset; unde oportet ut eo maior sit quo 
maius, certius, proximius sit istud periculum ; 4) mors 
non intendatur sed solus effectus bonus. 

Bonum proportionatum compensans est triplex : 

1) Bonum publicum, nam bonum commune praestat bono 
privato. 

Ita etiam cum proximo mortis periculo possunt sacerdotes, 
medici aliique quibus incumbit, salutem, vitam aut securitatem 
aliorum curare ; milites non deserere locum assignatum, aut incen- 
dere navem vel arcem explodere ad submergendos aut delendos 
hostes, vel ne hostis ea potiatur cum gravi detrimento reipublicae ; 
non autem ad. captivitatem vitandam, cum bonum publicum id 
non requirat. 

2) Bonum spirituale virtutis, aut scientiae et artis, aut 
culturae progressus. 

Ita aviatores aut navigatores cum periculo vitae nova itinera 
quaerentes aut ignotas regiones explorantes. Item fidei causa, 
missionarii, etiam cum periculo vitae praedicare Evangelium 
possunt, si utilitas inde speretur ; et fideles possunt non solum 
mortem fortiter ferre, sed etiam non fugere, imo se iudicibus 
sistere, si id utile existimetur ad alios in fide firmandos, nisi 
tamen maiora timeantur mala. Item ex charitate potest quis 
periculo mortis se exponere vel ictui invadentis se offerre, aut 
non curare propriam salutem (v.g. tabulam cedere in naufragio), 
vel non se defendere, ad vitam parentum, coniugis, amici, proximi, 
si speretur, servandam, a fortiori ad salutem eorum aeternam 
(imo id potest esse praeceptum) ; non autem se in mare aut flumen 
proficere etiam ad infantem baptizandum, quia non sunt facienda 
mala ut veniant bona. Item ex amore iustitiae possunt malefactores 
se condemnandos et interficiendos offerre : mors enim non est ex 
omissione fugae sed ex condicto iudicis. Et ad tuendam castitatem 
virgo, cui actu vis infertur, potest fugiendo ex alta rupe aut e 
,, fenestra se praecipitem dare cum solo mortis periculo, dum aliqua 

I; adsit spes evadendi ; non cum certa morte, quia tunc esset directa 

’ o ccisio quae eligeretur ut medium ad aliud malum vitandum. 

At potest permittere se occidi potius quam violari, licet ad id 
non teneatur. 

3 ) Bonum corporale resultans ex eo quod vitetur periculum 
mortis certius aut genus crudelius. 

Ita licitum est e turri se praecipitem dare ad fugiendam, non 
quidem captivitatem, sed certam capitis sententiam aut atrociorem 
mortem quam actu illaturi sunt malefactores ; aut e fenestra 
desilire ad flammas actu ardentes fugiendas : dummodo tamen 
adsit spes evadendi, secus esset directa occisio quae eligeretur 
ut medium ad maius malum vjtandurn, eodem modo ac sumptio 
veneni. Aliud scii, est certo periculo mortis etiam proximo se 
exponere, aliud certam mortem incurrere. 

353- Corollaria. — Ex doctrina exposita concluditur : 

1) ad incurrendum periculum mortis non certum, sed probabile 
aut remotum, sufficere causam minorem, semper tamen gravem , 
praesertim si necessitas adsit, v. g. licitum est inservire morbo 
contagioso laborantibus, imo ex charitate eos invisere, etiam cum 
magno periculo luem contrahendi, item periculosam artem exer- 
cere (v. g. ascendere tecta) ad sui et suorum sustentationem aut 
aliorum utilitatem ; 

2) ad incurrendum periculum vitam pluribus etiam annis 
indirecte abbreviandi, sufficere rationem minus gravem : ita virtutis 
exercendae causa licitum est moderatas poenitentias agere ieiuniis, 
vigiliis, macerationibus : refrenatio concupiscentiae enim ex- 
hibet compensationem ; item ad propriam sustentationem vel ad 
progressum rei industrialis aut mechanicae licitum est operariis 
vitrum conflare, metalla inaurare, quotidie ignem versare, aliasque 
artes exercere vitam abbreviantes, quamvis pro posse conandum 
sit ut minus periculosa reddantur opera artificibus commissa ; 

3) attamen ad incurrendum mortis periculum non sufficere 
rationem futilem, v. g. propter vanam gloriam pugnare, onera 
extraordinaria ferre, deorsum se dimittere, aut ieiunium diutis- 
simum protrahere solius sponsionis causa ; 

4) a fortiori licitum non esse aliorum utilitatem aut proprium 
lucrum procurare ex quaesito mortis periculo, sed tantum periculo 
se exponere, agendo actum aliunde et de se utilem. 

Hinc graviter peccant a) qui levibus de causis in discrimen mor- 
tis se iniiciunt, uti quicumque temerarii funambuli, gladiatores, 
corpus volutantes, taureadores, circulatores qui feras domant 
aut venena sumunt, nisi longa experientia aut apta praeparatione 
certi sint de sua dexteritate aut remediorum efficacia ; 

b) qui graviter nocent sanitati aut mortem notabiliter sibi 
accelerant per erapulam, ebrietatem, immoderatam luxuriae pas- 
sionem, per abusum morphii, coCaini, opii, aut per immoderatas 
poenitentias ; 

c) qui media ordinaria recusant sumere ad sanitatem recupe- 
randam vel vitam incolumem conservandam ; non autem qui 
media extraordinaria, exquisita, inusitata, pretiosiora, valde dif- 
ficilia, adhibere nolunt, uti patriam relinquere et regionem salu- 
briorem quaerere, operationem valde laboriosam aut periculosam 
subire, vel notabilem amputationem : lex enim vitam protrahendi 

non obligat cum tanto incommodo. Hodie tamen plures opera- 
tiones, quae olim difficiles et periculosae habebantur, facillime et 
tuto perficiuntur, ac ita iam facta sunt media ordinaria ; 

d) a fortiori qui ab alimentis necessariis sumendis abstinent, 
etiam ad optimum finem v g. liberationem patriae. Id enim est 
directa occisio nam, ut ait S. Thomas, q. 69, a. 4, ad 2 : « cibum... 
non sumere esset seipsum occidere ». Et bonum speratur ex 
malo medio ; non autem mala facienda sunt, ut eveniant bona. 

354 . Animadversiones. — i a Principia clara sunt et in 
iis nulla est difficultas ; sed de facto in applicatione principiorum , 
scii, an in casu talis occisio sit directa vel indirecta, locus esse 
potest dubio vel et subtili considerationi, quia a priori non semper 
facile est id determinare. Varii modi autem apud auctores indicati 
(cfr.Tanquerev, n. 304 sq.; Billuart, diss. X, a. 3) possunt haberi ut 
sola occisio indirecta, vel saltem non certo probantur esse occisio 
directa ; ac proinde in praxi considerari possunt tamquam liciti, 
quia probabiliter et ex communi apprehensione hominum sunt 
sola ocCisio indirecta. Quodsi alicui evidenter viderentur directa 
occisio, exinde non posset extendere principia et occisionem 
directam etiam in aliis casibus similibus dicere licitam ; sed 
solum concludere posset applicationem principiorum non recte 
fieri, et in casu actionem occisivam etiam esse directam et ideo 
esse illicitam. 

2 a Desiderium propriae mortis non est necessario iniustum 
erga Deum, quia qui sibi mortem exoptat, expectare potest eam a 
Deo sibi inferendam. Imo tale desiderium potest esse ordinatum et 
rationi conforme, si ex motivo oriatur obtinendi bonum quod 
vita melius, vel effugiendi malum quod morte peius est. Hinc 
desiderium 

a) est licitum si oriatur ex motivo boni melioris, v.g. desiderandi 
coniunctionem cum Deo, perfectius amandi Deum, non amplius 
peccandi, etc. sicut in Apostolo, Phil. I, 23 ; 

b) est illicitum si oriatur ex pravo motivo, v. g. quia cum 
rebellione erga voluntatem divinam quis mortem exoptat vel ex 
impatientia non vult ordinarias molestias vitae praesentis tolerare. 
Quod de se est graviter malum si ex perfecta deliberatione 
fiat ; saepe tamen non est sufficienter deliberatum propter 
perturbationem vel iram, aut non serio volitum ; 

c) de se non est peccaminosum, si quis a gravi malo terreno, 
v. g. gravi morbo, cffira incarceratione, durissimo vitae statu, 
molestis vexationibus et insidiis, ita abhorreat ut malit mortem, 
quia, dicente Scriptura (Eccli. XXX, 17), melior est mors quam 
vita amara; est tamen imperfectum quia homo, patienter tole- 
rando mala gravissima, pretiosam obtinebit mercedem quam 
morte praematura amittit. 

QUAESTIO TERTIA. 

DE OCCISIONE PROXIMI. 

S. Th. II-II, q. 64, a. 2, 3, 4, 6, 7, 8. 

355. Occisio proximi, sicut occisio sui, distinguitur 
directa et indirecta. Directa non est iusta, nisi ex auctoritate 
publica, erga malefactores, et erga hostes nocentes in 
bello iusto, non autem erga innocentes, nec mere privatis ; 
licita tamen esse potest occisio indirecta, etiam mere 
privatis, iustae defensionis vel conservationis causa. 

Iniusta hominis occisio vocatur homicidium i. e. hominis 
caedes ; hoc autem est simplex, vel qualificatum i. e. cir- 
cumstantiam specialiter peccaminosam involvens in con- 
fessione declarandam, v.g. homicidium sacrilegum (ratione 
personae sacrae), parricidium, fratricidium, coniugicidium, 
infanticidium seu caedes prolis, regicidium, latrocinium ex 
praedandi voluntate patratum, assassinium seu homicidium 
factum ex condicto aut ex insidiis. 

356- Thesis I. Ex iure naturali, supposito facto 
naturali societatis, potest auctoritas suprema civilis 
capitali poena plectere malefactores, gravissimi 
criminis plene convictos, quoties id requirit bonum 
publicum. 

Ita contra Waldenses et Anabaptistas, et contra quosdam 
modernos philosophos, istud ius ad crimen seditionis indebite 
restringentes vel etiam inutile omnino et iniustum asserentes, 
quia aggressor actu quidem iuste occiditur, captus autem amplius 
nocere non valet ; aut quia auctoritas ex pacto sociali derivatur, 
individui autem ius ad vitam sibi reservant cui renuntiare non 
possunt : ita inter alios Cesare Beccaria, Ieremy Bentham, Ch. 
Lucas, Spedalieri, Ahrens, Holtzendorff. 

Certum est ex professione fidei ab Innocentio III contra 
Waldenses : « De potestate saeculari asserimus quod sine peccato 
mortali potest iudicium sanguinis exercere ». 

Probatur i° ratione : Potestati sociali supremae ius est 
ac officium sanctionibus efficacibus tuendi leges et efficaciter 
malefactores deterrendi a criminibus : id enim necessarium 
est bono reipublicae. Sed id plerumque non posset suffi- 
cienter praestare, nisi poenam capitalem minaretur eamque 
infligeret, uti constat experientia : tum historica ex com- 

muni aestimatione omnium temporum, tum psychologica, 
quia multi inveniuntur homines, qui aliis poenis exilii aut 
detentionis etiam perpetuae sive laboriosae sive solitariae 
non sufficienter moveantur, sed quibus poena mortis unicum 
sit remedium quod de se efficaciter ab omni crimine 
detineat. Ergo potestati sociali supremae ius est infligendi 
poenam capitalem. 

Et sane : a) Supposito quod in societate adsit potestas puniendi, 
uti negari non potest, requiritur ut ordo moralis in republica 
violatus sufficienter reparetur, et crimina proportionatis poenis 
puniantur. Sed aliqua crimina tam gravia sunt ut sola poena 
capitali et abscissione a societate humana expiari valeant ; ergo. 

h) Recta ratio dictat amputandam esse partem si toti noceat. 
Ut docet S. Thomas, q. 64, a. 2 : « Omnis pars ordinatur ad 
totum ut imperfectum ad perfectum ; et ideo omnis pars natu- 
raliter est propter totum. Et propter hoc videmus quod si saluti 
totius corporis humani expediat praecisio alicuius membri, puta 
cum est putridum vel corruptivum aliorum membrorum, lau- 
dabiliter et salubriter abscinditur. Quaelibet autem persona 
singularis comparatur ad totam communitatem sicut pars ad 
totum. Et ideo si aliquis homo sit periculosus communitati, et 
corruptivus ipsius propter aliquod peccatum, laudabiliter et 
salubriter occiditur, ut bonum commune servetur ». 

Breviter : experientia docet unicum remedium quod 
efficaciter a criminibus retrahit esse poenam capitalem; 
sine qua nec crimina satis vindicantur nec societas suf- 
ficienter protegitur. 

2 0 Id quoque agnoscit revelatio. Statuit enim lex vetus : 

« Maleficos non patieris vivere... Qui percusserit et oc- 
ciderit hominem, morte moriatur » (Exod.XXII, 18, Lev. 
XXIV, 17), cuius indicatur ratio universalis : « Quicumque 
effuderit humanum sanguinem, fundetur sanguis illius » 
(Gen. IX, 6). Unde non solum valet de potestate apud 
Iudaeos instituta in V. Lege, sed etiam in N. T. pro 
potestate suprema apud paganos, testante Apostolo (ad 
Rom. XIII, 4) : « Si autem malum feceris, time ; non 
enim sine causa gladium portat : Dei minister est, vindex 
in iram ei qui malum agit ». 

Dicitur autem : a) auctoritati sociali supremae competit : nemo 
enim praeter publicam potestatem poenam mortis inferre potest, 
quia malefactores solum ad bonum commune licite occidi possunt. 
« Occidere malefactores, ait S. Thomas, a. 3, licitum est, in 

quantum ordinatur ad salutem totius communitatis, et ideo ad 
illum solum pertinet cui committitur cura communitatis conser- 
vandae ; sicut ad medicum pertinet praecidere membrum pur 
tridum, quando ei commissa fuerit cura salutis totius corporis. 
Cura autem communitatis boni commissa est principibus haben- 
tibus publicam auctoritatem; et ideo eis solum licet malefactores 
occidere, non autem privatis personis ». Ceterum tunc maiora 
mala orirentur pro societate et conflictus perpetui. Unde male- 
factores, etiam in ipso momento criminis commissi, ex indigna- 
tione occidere, nec populo est licitum ( lynching ), et patri aut 
marito non est ius occidendi adulterum aut filiam vel uxorem 
adulteram in flagranti delicto captos ; quodsi lex civilis id aliquando 
toleret, non facit licitum esse in conscientia sed solum intendit 
non punire in foro iudiciali, testante S. Thoma, IV Sent., d. 37, 
q. 2, a. 1 : « Lex civilis quasi licitum computat quod in ipso 
actu (adulterii) eam (uxorem) interficiat, non quasi praecipiens, 
sed quasi poenam homicidii non infligens, propter maximum 
incitamentum quod habet vir in tali facto ad occisionem uxoris. 
Sed Ecclesia in hoc non est adstricta legibus humanis... Et ideo 
in nullo casu licet viro interficere uxorem propria auctoritate » 1 . 

b) gravissimi criminis plene convictos. Unde requiritur quod cri- 
men sit valde grave, — moraliter certum, ita quidem ut regulari- 
ter de ipso iudicialiter constet, — et ut ante mortem detur tempus 
reo ut conscientiae et saluti aeternae consulere possit. Satellites 
igitur qui criminosum capere aut custodire non valerent, non 
possunt ipsum occidere, quamvis possint explodere sclopetum 
in crura fugientis ut capiatur, etsi exinde casualiter possit occidi. 

c) in quantum id requirit bonum commune. Hinc non semper 
requiritur ut peccatum in se sit valde grave, sufficit ut valde 
noceat reipublicae. « Unde, ait Billuart, diss. 10, art. I, leges 
militares non sunt dicendae iniustae, licet poenam mortis decer- 
nant pro culpis secundum se levibus, puta, pro brevi somno, 
pro deserta statione, neglecta custodia, parva inobedientia, exiguo 
furto, quia ex eiusmodi delictis, quantumvis secundum se levibus, 
gravissima mala reipublicae sequerentur, si non severissime 
cohiberentur ». 

357* Corollaria. — 1. Probata necessitate poenae ca- 
pitalis, eo ipso probatur Deum tale ius societati concessisse. 
Cum enim sit auctor societatis, consequenter voluit omnia 
necessaria ipsi conferre ; et ceteroquin id positive scimus ex 
revelatione. 

2. Eo ipso quoque probatur quod ius societatis vincit ius 
privati ad vitam. In subordinatione iurium praeferendum est ius 
societatis iuri individui. Unde cessat ius ad vitam in quibusdam 
circumstantiis, et sicut urgente bono communi potest obligare 
societas cum periculo mortis, ita et imponere poenam mortis. 

1. Hinc prop, damn. ab Alex. VII, 19 : « Non peccat maritus occidens 
propria auctoritate uxorem in adulterio deprehensam ». 

3. Non potest infligi poena quae inferat damnum irreparabile, 
sicut poena mortis, nisi adsit certitudo delicti. Non tamen ad 
hoc requiritur infallibilitas, sed ea certitudo quae sufficit in acti- 
bus humanis, ita ut delictum sit moraliter certum, sicut etiam 
sufficit ad operationem chirurgicam perficiendam. Ceterum multa 
agere solemus quae non excludunt infallibiliter omne periculum 
mortis. 

4. Nec ad emendationem delinquentis non impediendam, est 
poena mortis semper omittenda. Nam, ut notat S. Thomas, 
c. Gentes 1 . III, c. 146 : « Quod vero mali, quamdiu vivunt, 
emendari possunt, non prohibet quin iuste possint occidi ; 
quia periculum quod de eorum vita imminet est maius et certius 
quam bonum quod de eorum emendatione expectatur. Habent 
etiam in ipso mortis articulo facultatem ut per poenitentiam 
convertantur ad Deum- Quod si adeo sunt obstinati quod 
etiam in mortis periculo cor eorum a malitia non recedat, satis 
probabiliter aestimari potest quod nunquam a malitia resipiscant ». 
Emendatio est quidem finis secundarius poenarum ; primarius 
est bonum commune vindicandum 1 . 

5. Spectari itaque poena potest dupliciter: ante inflictionem, 
in comminatione , et sic influit ad deterrendum a crimine ; — 
post inflictionem, in executione, et sic valet ad reparandum 
ordinem laesum in malo dato aliis exemplo, et simul ad nova 
rei crimina impedienda. 

358. Animadversio. — In bello iusto, ex auctoritate sociali 
suprema, propter bonum reipublicae, licitum est occidere hostes 
ex officio militantes, non tamen lam captos, aut arma deponentes, 
nec incolas nisi actus hostilitatis exerceant. Ita ex iustitia legali 

(n. 274)- 

359. Thesis II. Directa occisio innocentis est gravis- 
simum peccatum, non solum Deo, et societati, sed et 
proximo iniuriosum. — Probatur : Nam triplicem in- 
iustitiam ex natura sua continet : 

a) contra Deum , cuius dominium violat, cum sit dominus 
humanae vitae et corporis humani ; unde nunquam 
licitum est innocentem directe occidere, nisi Deus prae- 
cipiat ; 

b) contra societatem, quam iniuste privat utilitate cuius- 
dam suorum membrorum, ipsa invita ; 

c) contra proximum, quem invitum privat usu maximi 
boni temporalis quod est fundamentum aut conditio omnis 
alius boni. 


1. Cfr. I-II, q. 87, a. 3, ad 2 ; q. 95, a. I. 


Unde et lege divina prohibetur : Exod. XX, 13 : Non 
occides; vel explicitius ; XXIII, 7 : «Insontem et iustum 
non occides, quia aversor impium ». 

Hinc iniustum est : 1) occidere lethaliter vulneratos, senes, 
aegrotos, moribundos, ne diutius patiantur, aut mortem eorum 
directe accelerare ; item furiosos interficere, ne aliis noceant, 
nisi aliter hic et nunc cohiberi nequeant, nam tunc sunt iniusti 
aggressores ; vel etiam in naufragio aliquos consortes in mare 
proiicere ut ceteri serventur ; 

2) matrem occidere in extremis positam, ut infans baptizari 
possit ; sed debet ipsa, si vita eius sperari possit, subire opera- 
tionem ut infans baptizetur ; 

3) interficere legatos aut obsides, etiamsi hostes qui eos 
miserunt fidem datam non servaverint, imo alios obsides inter- 
fecerint : sunt enim innocentes ; 

4) infantes occidere aut eorum mortem directe accelerare 
quocumque ex motivo ; 

5) postulare aut peragere punctionem cordis in defunctum, cor 
scii, pungere aut arteriam aperire illi qui reputatur defunctus, ne 
scii, forsan vivus sepeliatur si mors non sit omnino certa, quia 
est se exponere periculo occidendi hominem *. 

7360. Thesis III. Indirecta occisio generatim non est 
licita, nisi causa iusta et proportionale gravi, i. e. 

bono maiori quod immediate ex actione sequatur et non 
mediante occisione. 

Probatur : Non enim licitum est causare effectum malum : 
mortem alterius, nisi causa etiam immediate producat ef- 
fectum tam bonum ut malum compenset ; sicut dictum 
est qu. 2, n. 352. 

Hinc x) illicitum non est: in bello iusto bellica tormenta dirigere 
contra urbem obsessam, quamvis multi innocentes forsan occi- 
dantur, dummodo sit medium efficax ad urbem oppugnandam ; 
pharmacum dare necessarium matri gravidae, etsi fortasse abortus 
et mors foetus sequatur; transfodere puerum innocentem quem 
iniustus aggressor ante se posuit, ne vulneretur, quia iniusta 
aggressio redundat in puerum, imo, secundum abquos, hoste 
persequente fugere per arctam viam cum periculo conculcandi 
puerum (si iste sit baptizatus) ; secus autem si periculum mortis 
esset ex iusta causa vel ex causa naturali ut incendio. 


1. Quaestioni : num licitum sit, ex mandato auctoritatis publicae, 
directe occidere eos qui, quamvis nullum crimen morte dignum com- 
miserint, tamen ob defectus psychicos vel physicos nationi prodesse iam 
non valent, eamque potius gravare, eiusque vigori ac robori obstare cen- 
sentur ; S. Officium recenter respondit : Negative, cum sit iuri naturali 
ac divino positivo contrarium (27 nov. — 2 dec. 1940). 

2) E contra illicitum est medico, experimenti causa, novo uti 
remedio vel periculosam perficere operationem, quando praesto 
est remedium magis efficax et minus temerarium ; item proficere 
puerum ante lupos insequentes, qui secus plures alios essent 
devoraturi, aut proicere aliquos in mare ad allevandam sca- 
pham secus mergendam, nisi illos qui ultimi in eam descen- 
dentes causa sunt cur mergenda sit : hi enim soli nocentes, ceteri 
innocentes sunt. 

3) Licitum est ad parcendum civitati, tradere innocentem 
cuius vitam tyrannus aut hostis exigit, imo et ipsi praecipere 
ut se tradat propter bonum commune ; non autem ipsum 
occidere, etiamsi consentiat. 

361. Thesis IV. Occisio iniusti aggressoris, saltem 
indirecta, licita est ad vitam vel bonum aequivalens 
defendendum, servato tamen moderamine inculpa- 
tae tutelae. 

Dicitur 1) licita , et non obligatoria, quia generatim nemo 
tenetur seipsum hoc duro modo defendere, sed potest ex motivo 
virtutis mortem sui permittere, nisi sit valde necessarius familiae 
aut bono communi, aut nisi ipse de statu gratiae diffidat x ; 

2) occisio aggressoris, i. e. illius qui actu vim infert, aut saltem 
aliquo modo cepit opus et moraliter iam est invadens, iit si 
signa imminentis aggressionis (ensem stringendo, sclopetum 
arripiendo, etc.) exhibeat, aut aggredi omnino determinaverit et 
occasionem aggressionis iam nunc quaerat et hoc ex quodam prae- 
senti indicio constet; in dubio autem esset locus cautioni aut inter- 
pellationi, non defensioni 2 . Nam ante aggressionem occidere esset 
eam praevenire, non autem contra eam se defendere ; et finita 
aggressione, non iam esset defensio, sed vindicta ; 

3 ) iniusti; ergo illicitum est contra iustam actionem ministrorum 

iustitiae aut satellitum se defendere, licitum autem contra 
aggressionem materialiter iniustam ab ebrio aut amente atten- 
j tatam, nisi iste certo sit in statu peccati et invasus certo in 
* statu gratiae ; „ ,, 

4) saltem indirecta : ita dicimus, quia aliqui, ut Lugo et Waf- 
felaert, existimant in casu licitam ipsam occisionem directam, 
dummodo non ut finis intendatur sed eligatur ut medium ; 
conformius tamen veritati censemus cum S. Thoma cruentam 
defensionem non esse nisi occisionem indirectam ; 

5) ad vitam vel bonum aequivalens defendendum sive sui sive 
alterius, ita ut adsit effectus bonus proportionatus morti ag- 
gressoris ; bonum autem aequivalens est integritas membrorum 


1. Ne dicatur ille qui offert vitam pro proximo semper esse in statu 
gratiae, quia perficit actum heroicae charitatis ; id enim solummodo 
verum est si ita agat ex motivo perfecti amoris Dei. 

2. Hinc Alex. VII damnavit prop. 18 ; * Licet interficere falsum 
accusatorem, falsos testes, etiam iudicem, a quo iniqua certo imminet 
sententia, si alia via non potest innocens damnum evitare *. 


servanda, sensus aut usus rationis non irreparabiliter amittendus : 
an aliud censeri possit aequivalens, relinquitur modo ; 

6) cum moderamine inculpatae tutelae, i. e. ut non plus fiat 
quam necessarium sit defensioni ; unde illicitum est occidere 
si sufficiat vulnerare, illicitum vulnerare si sufficiat clamare, aut 
possibile sit fugere sine dedecore, non autem si fieret cum 
magno detrimento 1 fugere sine dedecore non semper potest 
miles aut nobilis, potest clericus, vir plebeius, imo miles aut 
nobilis coram amente aut ebrioso. 

Probatur : Licitum est ponere causam duplicis effectus, 
unius boni, alterius mali, datis certis conditionibus (n.352). 
Atqui id verificatur in casu. Nam a) indirecta occisio aggres- 
soris iniusti est actio non mala, cum nihil sit nisi vim vi 
repellere ac iusta defensio ; b) ex ipsa aeque immediate ' 
oritur effectus bonus, scii, conservatio vitae, sicut malus : j 
mors aggressoris ; c) effectus bonus est proportionatus 
malo, quia vita invasi innocentis valet vitam aggressoris 
nocentis, et non est aliter conservanda ; d) solus bonus 
effectus in se intenditur, non ita malus, cum si aliter fieri 
posset non inferretur. Ergo est licita. 

Quod solemniter consecratum fuit a Iure, uti refert 
Innocentius III : 0 Quamvis vim vi repellere omnes leges 
et iura permittant, quia tamen id debet fieri cum modera- 
mine inculpatae tutelae, non ad sumendam vindictam sed 
ad iniuriam propulsandam...» 1 2 . 

Audiatur S. Thomas, q. 64, a. 7 : « Nihil prohibet unius actus 
esse duos effectus, quorum alter solum sit in intentione, alius 
vero sit praeter intentionem... Ex actu ergo alicuius seipsum 
defendentis duplex effectus sequi potest : unus quidem conser- 
vatio propriae vitae ; alius autem occisio invadentis. Actus ergo 
huiusmodi, ex hoc quod intenditur conservatio propriae vitae, 
non habet rationem illiciti, cum hoc sit cuilibet naturale quod 
se conservet in esse quantum potest. Potest tamen aliquis actus 
ex bona intentione proveniens, illicitus reddi, si non sit propor- 
tionatus fini. Et ideo si aliquis ad defendendam propriam vitam 
utatur maiori violentia quam oportet, erit illicitum. Si vero 
moderate violentiam repellat, erit licita defensio, nam secundum 
iura « vim vi repellere licet cum moderamine inculpatae tutelae ». 
Nec est necessarium ad salutem ut homo actum moderatae tutelae 
praetermittat ad evitandam occisionem alterius, quia plus tenetur 
homo vitae suae providere quam vitae alienae. Sed quia occidere 
hominem non licet, nisi publica auctoritate propter bonum com- 


1. Cfr. C. poen. Gal., a. 328; Belg., a. 416: Germ., a. 53 ; item 
ius Anglicum. 

mune.., illicitum est quod homo intendat occidere hominem, ut 
seipstim defendat, nisi ei qui habet publicam auctoritatem ; qui 
intendens hominem occidere ad sui defensionem, refert hoc ad 
publicum bonum, ut patet in milite pugnante contra hostes, et in 
ministro iudicis pugnante contra latrones, quamvis etiam et isti 
peccant, si privata libidine moveantur ». 

362. Ad quaenam bona protegenda licita est cruen- 
ta defensio ? — Disputarunt theologi an talis indirecta 
aggressoris vulneratio aut occisio licita esse possit ad alia 
bona minora sui vel alterius defendenda : fortunae, pudi- 
citiae, famae et honoris. lamvero : 

1) Multi id licitum dixerunt pro tuendis bonis fortunae. 

Sed id certo non valet a) pro bonis possidendis et iure 
ad rem, uti ceteroquin constat ex damn. prop. 32 ab Innoc. XI S 
sed ad summum pro bonis actu possessis et iure in re ; b) nec 
pro bonis minoris momenti, v.g. olim pro uno alterove aureo 2 , 
aut nunc pro 500 lire vel 1.000 fr., etiam valoris aurei* sed ad 
summum pro bonis magni valoris ; res autem magni momenti 
esset a statu decidere, vel magnum in ipso subire detrimentum, 
unde spectanda est non solum absolute sed relatiye ; c) nec 
pro illis quae etiam aliter recuperari possent... Pro bonis magni 
momenti, iam possessis, quorum amissio esset verisimiliter 
irreparabilis, id tamquam probabile sustineri potest, quia ad 
securitatem publicam et ad bonum commune pertinet vio- 
lentos raptores non posse impune arripere huiusmodi bona, 
quin periculum vitae incurrant. Non tamen id certum est, quia 
ut alii dicunt : non est licitum ut punitio, quia punitio non 
pertinet ad privatos ; nec ut defensio, quia deest proportio inter 
fortunam invasi servandam, et ipsam vitam invasoris. 

2) A fortiori multi licitum habuerunt pro tuenda pudi- 
citia. 

$ed id etiam est valde dubium. Integritas enim carnis non 
videtur tanti valoris ut possit vitae aequiparari. Integritas autem 
animae aliter servari potest, in peccatum non consentiendo. 

3) Etiam aliqui id habuerunt licitum pro tuendis fama et 
honore, quae plus aestimantur quam bona fortunae, imo 
plus quam vita. 

Sed hoc ultimum verum est de fundamento honoris, scii, de 
virtute, quae plus valet quam vita, non de honore ipso qui est res 

1. «Non solum licitum est defendere defensione occisiva quae actu 
possidemus, sed etiam ad quae ius inchoatum habemus et qua? nos 
possessuros speramus ». 

2. Prop. 31 damn. ab Inn. XI : «Regulariter occidere possum furem 

pro conservatione unius aurei ». 

valde fragilis. Insuper fama et honor laesione aut occisione infa- 
mantis vel inhonorantis defendi non possunt. Post factum enim, 
non esset defensio sed privata auctoritate vindicta : si enim vir 
nobilis qui alapam aut convicium iniuste accepit repercutiat, 
non valet sane ad defendendum honorem ita ablatum, sed ad 
obtinendum ex vindicta novum falsumque honorem. Ante factum 
autem, esset praeventio, non defensio ; nec ista necessaria est 
quia amissio honoris et famae non est irreparabilis, cum aliis 
mediis servari aut Saltem recuperari valeat (v. g. retorsione verbali, 
via iudiciali, aut bonitate vitae), et laesio aut occisio invasoris 
sit medium de se ineptum ad tale bonum conservandum aut 
recuperandum, cum sit potius infamans. Itaque id merito dam- 
natum fuit 1 . Aliunde violenta defensio honoris aut famae, in- 
numeris caedibus et inimicitiis praeberet aditum cum magno 
detrimento boni communis, 

Praedicta omnia intelligenda sunt de istis solis bonis ; at aliter 
dicendum esset si simul daretur aggressio personae, praesertim 
si in periculo veniret integritas corporalis aut merito timeri 
posset aggiessio contra vitam. Potest enim aliquis res proprias 
(aut pudicitiam) etiam vi defendere, et si aggressor obsistat, 
ac mutilationem aut mortem serio minetur, defensionis neces- 
sitate illum occidere. Et si alapa aut fuste percutere unus conatur, 
potest alter vi impedire ; et si ille qui percussit iniuriam conti- 
nuare paratus sit, invasus vim vi repellere potest (si fugae non 
detur locus), etiam cum occisione aggressoris quando iste mortem 
minatur. 

363. Corollaria. — i. Speciatim illicitae sunt embryo- 
tomia et directa procuratio abortus, scii, a) occidere foetum 
in utero ad salvandam matrem ; b) foetum ex utero eiicere 
ideo brevi moriturum, c) foetum in partes dividere. — 
Est enim directe destruere vitam humanam, vel saltem 
eam directe impedire in subiecto quod non est iniustus 
aggressor 2 . Quod, propter eamdem rationem, valet de 
foetibus ectopicis seu extrauterinis 3 . 

1. Prop. 30 damn, ab Inn. XI : « Fas est viro honorato occidere 
invasorem, qui nititur calumniam inferre, si aliter haec ignominia vitari 
nequit ; idem quoque dicendum, si quis impingat alapam vel fuste 
percudat, et post impactam alapam vel ictum fustis fugiat ». Et prop. 17 
damn. ab Alex. Vll : « Est licitum religioso et clerico calumniatorem 
gravia crimina de se vel de sua religione spargere minantem occidere, 
quando alius modus defendendi non suppetat ; uti suppetere non videtur 
si calumniator sit paratus vel ipsi religioso vel eius religioni publice 
et coram gravissimis viris praedicta impingere, nisi occidatur ». 

2. S. Otf., 19 aug. 1889, 24 iul. 1895, 31 maii 1884.— Cfr. nostrae 
Quaestiones de Embryologia A, q. 4 et 5 ; B, q. 2 et 3. Quidam aliquando 
licitum existimarunt foeticidium, ut Ballerim, Avanzmi, Constantini, 
aut abortum, sicut ipse Lehmkuhl. 

3. S. Off. 4 maii 1898 et 5 maii 1902. Cfr Quaestiones de Embryologia A, 
q. 7 i et B, q. 4. Quidam responsa S. Off. conantur eludere. 

Agitur enim de vita innocentis, quae aeque sacra est in 
parvo infante ac in matre adulta ; unde nulla adest ratio 
cohonestans : nec potestas socialis bonum commune 
tuendi contra crimina, — nec legitima contra aggressionem 
defensio, — nec. extrema necessitas matris. 

Ut recentissime sancivit Pius XI, in encycl. Casti connubii , 
31 dec. 1930 : « Quae possit unquam causa valere ad ullo modo 
excusandam directam innocentis necem ? De hac enim hoc loco 
agitur. Sive ea matri infertur sive proh, contra Dei praeceptum 
est vocemque naturae : Non occides. Res enim aeque sacra 
utriusqUe vita, cuius opprimendae nulla esse unquam poterit 
ne publicae quidem auctoritati facultas, a) Ineptissime autem 
haec contra innocentes repetitur e iure gladii, quod in solos 
reos valet ; b) neque ullum viget hic cruentae defensionis ius 
contra iniustum aggressorem, nam quis innocentem parvulum 
iniustum aggressorem vocet ? ; c) neque ullum adest extremae 
necessitatis ius quod vocant, quodque usque ad innocentis 
directam occisionem pervenire possit ». 

2. E contra abortus indirecte procuratus potest esse licitus, 
si a) adsit iri matre morbus lethalis, b) medium adhibitum 
immediate valeat ad curandam matrem etiam non praegnan- 
tem, c) non aliud remedium adsit, et d) provideatur 
Baptismo infantis. A fortiori licita esse potest acceleratio 
partus si infans extra sinum matris vivere possit, et gravis 
ratio adsit. 

Actio scii, mortis periculum inferens et directe afficiens 
ipsum foetum, vel quoddam organum aut elementum ad ipsum 
pertinens, ut placentam, membranas ipsum involventes vel 
liquorem amnii, nequit legitimari per hoc quod ad salvandam 
matrem sit necessaria, quia immediate tantum nocet proli et 
solum mediante malo prolis procurat bonum matris, et sic est 
directe nociva et occisiva ; — e contra actio quae non directe 
in foetum, nec in aliquod ipsius instrumentum aut elementum 
exercetur, sed in matrem aut organum matris, puta in uterum 
vel tubam, potest esse licita, dummodo a) directe procuret 
bonum matris, b) necessaria sit hic et nunc ad salvandam eius 
vitam, c) nec periculum ex solo foetu proveniat. 

3. De homicidio casuali docet S, Thorhas, art. 8 : Qui 
actionem ponit ex qua casualiter, et non per se, frequenter 
et verisimiliter, mors sequatur, non est homicidii reus, 
dummodo sollicitudinem adhibuerit ordinariam : ita ve- 
nator debitam adhibendo diligentiam, casu interficit 
hominem. E contra, per accidens potest esse homicidii 


reus « qui non removet ea ex quibus sequitur homicidium, 
si debeat removere ». Quod fit dupliciter : a) si negligentiae 
reus est non adhibens diligentiam debitam, v. g. impru- 
denter cum sclopeto ludendo, et tunc graviter peccat vel 
leviter prout negligentia gravis aut levis est : ita mulie- 
res gravidae imprudentes, et medici in curandis aegrotis 
negligentes ; b) si actio de se est iniusta et periculum ho- • 
micidii includit, v. g. percutiendo mulierem praegnan- 
tem, vel materias aut machinas periculosas adhibendo 
ex quibus vita opificum in magno discrimine ponitur. 

364» Animadversiones. — i a Sicut pro occisione sui, ita 
pro occisione innocentis in praxi non semper facile est determi- 
nare an sit directa vel indirecta ; unde hic quoque applicanda 
venit adnimadversio i a facta art. praec., n. 354, i°. 

2 a Pro praxi notamus, doctrinam probabilem de occisione 
iniusti aggressoris pudicitiae vel bonorum fortunae non esse 
publice populo proponendam, propter abusus qui inde facile 
sequerentur. De facto rarissime illa doctrina in praxim deduci 
potest, quia fur ordinario aliis modis potest repelli, et quia res 
rapta saepe via iudiciali repeti potest. 

Ceterum Codex poenalis noster (art. 416 et 417) non agnoscit 
ius defensionis, nisi aggressio aliquo modo directa existimetur in 
personam. 

3 a Non exigit charitas ut quis ab occisione aggressoris culpabilis 
abstineat ad vitandam huius damnationem aeternam. Charitas 
sane obligat etiam ad exponendam vitam propriam si proximus 
sit in extrema necessitate spirituali. Sed culpabilis aggressor non 
est in extrema necessitate, cum voluntarie salutem exponat et, 
refundens iniustam aggressionem, incolumis evadere possit. 

4 a Sicut aliquis potest seipsum cruenta defensione tueri, ita 
etiam excharitate potest pro defensione proximi facere quod iste 
potest pro sua ; at non posset ita defendere bona quibus proximus 
voluntarie renuntiat, v g. pudicitiam mulieris quae peccato 
consentit aut non resistit. Nemo tamen tenetur ita defendere 
proximum, nisi ad hoc speciale officium obliget, ut satellites, 
aut pietas vel bonum commune urgeat, v.g. pro vita patris aut 
personae quae est reipublicae omnino necessaria. 

5 a Legitimum principem, sed tyrannum ex regimine et op- 
pressione, illicitum est occidere, quia nullus potest, quin pu- 
blicam habeat auctoritatem, occidere malefactorem quantumvis 
insignem ; — nisi populus constituendo regem, hanc potestatem 
ita puniendi sibi reservaverit, vel nisi agatur de defensione 
necessaria contra actualem aggressionem iniustam. 

Usurpator vero seu tyrannus ex titulo, qui nondum factus 
est legitimus rex, potest occidi, praeter casum iustae defensionis, 
ex auctoritate legitimi principis aut in actu belli reipublicae 
contra ipsum, si regnum nondum pacifice possidet ; quodsi iam 

possideat, ex sola auctoritate legitimi principis id praecipientis. 

— In praxi tamen licitum non erit, nisi positis certis conditioni- 
bus, scii, a) tyrannum certo non habere ius ad regnum ; b) nul- 
lum pariter esse superiorem ad quem potest haberi recursus ; 
c) tyranni occisioni rempublicam non contradicere ; d) nec ex 
eius occisione expectanda esse plura aut maiora mala '. 

QUAESTIO QUARTA. 

DE DUELLO. 

365. Duellum, apud moralistas, est singulare certamen 
(monomachia) inter duos vel plures, ex pacto seu condicto 
initum, armis ad occidendum vel graviter vulnerandum 
aptis. Unde tria ad illud requiruntur : 

a) singulare certamen , quod generatim inter duos, quan- 
doque inter plures numero pares initur, quacumque fiat 
intentione, sive exercitationis causa, sive vindictae, sive 
reparandi honoris, sive fortitudinis ostendendae aut iuris 
comprobandi ; 

b) ex pacto initum., in quo scii, de tempore, loco et 
armis adversarii conveniunt : quodsi duo sub irae 
motu statim congrediantur, aut unus alium aggrediatur et 
hic se defendat, non est duellum proprie dictum ; 

c) arma ad occidendum aut graviter vulnerandum apta , 

ita quod minime necesse sit ut de facto mors aut grave 
vulnus sequatur, sed sufficiat ut per se infligi grave vulnus 
possit, quod scii, materia sit peccati gravis. Itaque pugna 
quae pugillo, virga, baculo fiat aut ferro acie retuso, ita 
ut de se neuter graviter vulneretur, non est duellum, licet 
peccatum mortale esse possit. j 

Duellum aliud est publicum , quod ex auctoritate publica ob 
bonum publicum initur ; aliud privatum, quod nomine privato 
suscipitur. 

Publicum licitum esse potest si fiat propter bonum commune, 
ad debilitandos hostes, aut ad litem aut bellum finiendum 
inter duas gentes, cum minore damno, ne sanguis multorum 
effundatur; — non tamen semper, sed dummodo communi bono 
faveat aut saltem non noceat’ : si enim totus exercitus ad com- 

1, Ita Billuart, diss. X, a. 2. 

2. Tres casus indicantur apud Billuart, de Charitate, diss. 7, a. 5 : 

Primus casus est, si is qui iuste bellum gerit se viribus inferiorem { 

hosti sentiat, et esse aut confligendum et succumbendum aut du elln- 


DE IUSTITIA COMMUTATIVA 


369 


mune bonum defendendum potest contra alium exercitum 
dimicare, etiam duces convenire possunt ut unus vel pauci 
adversus unum vel paucos pugnent, Non tamen propter bonum 
particulare ex auctoritate iudicis tale duellum licitum esset ad 
iniuriam vindicandam aut veritatem manifestandam, quia non 
est medium ad hos fines necessarium, cum alia adsint, nec fit 
sicut in priori casu, ad maiorem violentiam impediendam. 

Privatum autem duellum semper est grave peccatum, ut tenet 
Ecclesiae catholicae doctrina 1 2 . 

Apud antiquos non erant duella nisi publica et solemnia inter 
duces exercituum aut aliquos milites, ad finem bello imponendum. 
Romae quidem extiterunt cruentae gladiatorum pugnae inter 
captivos et servos ; sed non erant duella proprie dicta, cum 
isti cogerentur ad pugnam, non libere de ea convenirent. 

Medio Aevo, erant singularia certamina privata, apud Gallos 
et Germanos, ad determinatum ius vel bonum sibi vindicandum ; 
ex quo usu orta videntur duella iudicialia seu ordalia, litem finiendi 
causa, quae a Germanis et Longobardis mutuata, late diffusa 
extitere : quando plena probatio aberat, sub auctoritate iudicis, 
duellum inter litigantes in usu erat, ad probationem veritatis, 
quae ita iudicio relinquebatur Dei, quem intervenire ponebant 
in favorem iustitiae. A duellis autem differebant torneamenta 
inter equites habita, non animo hostili quidem, sed exercitatio- 
nis causa et fortitudinis ostendendae ; quamvis tamen aliquando 
in duella degeneraverint aut cum periculo vitae inita fuerint. 

Ex hisce torneamentis et ex suppressione ordalium, saeculo XVI 
orta sunt, in Gallia prius et Italia, duella, iuxta modum loquendi 
hodiernum, strictius dicta , honoris scii, causa vindicandi habita. 
Fama aut honore laesis, censebant nobiles et militiae duces id 
nonnisi armis vindicari et sanguine lavari posse : non enim frustra 
se gladios gestare existimabant. Qui mos primum apud nobiles 
invaluit et milites, dein etiam inter togatos et viros politicos. 

366. Principium. Duellum privatum est per se et 
intrinsece atque semper graviter malum et iniustum. 

— Probatur : 

dum, potest et acceptare et offerre duellum ; quia bonum commune eo 
meliori modo quo potest defendit et minus periculum eligit. Idem propter 
eamdem rationem videtur dicendum, si sit dubius de victoria, nec sit 
spes restaurandi exercitum casu quo profligetur. 

Secundus casus : si duces, attentis belli incommodis, bonorum detri- 
mentis, multorum necibus, etc., utilius reputent reipublicae contro- 
versiam duello quam bello dirimere ; tunc enim reputatur a pluribus 
duellum licitum ex parte eius qui bellum iustum gerit, modo tamen 
non fiat victoria magis dubia quam in bello. 

Tertius casus est, si, ex hoc quod duellum ab hoste oblatum non accep- 
tetur, fiat hostis audacior et potentior, alter deiectus et timidior, tunc 
etiam posse acceptari multorum est opinio. Et videtur in pari casu 
David pugnasse contra Goliath. 

1. De duello utiliter legi potest M. Gierens, Ehre-Duetl urtd Mensur. 

A. Ex doctrina et legislatione Ecclesiae duellum ut grave 
crimen reprobante atque gravibus poenis puniente. Post 
varia Pontificum, episcoporum et conciliorum particularium 
decreta, sanctiones in duellum latae fuerunt in Cone. Trid. 
sess, 25, c. 19 de reformatione, atque dein a Benedicto XIV 

i explicatae et a Pio IX renovatae, novo Codice luris con- 

1 firmatae inveniuntur. 

Cari. 2351 : « § 1. Duellum perpetrantes, — aut simpliciter 
ad illud provocantes, — vel ipsum acceptantes, -- vel quamlibet 
| operam aut favorem praebentes, — nec non de industria spec- 

tantes — illudque permittentes, vel quantum in ipsis est non 
prohibentes, cuiuscumque dignitatis sint, subsunt ipso facto 
excommunicationi Sedi Apostolicae simpliciter reservatae. 

§ 2. Ipsi vero duellantes et qui eorum patrini vocantur sunt 
praeterea ipso facto infames ». Hinc sunt irregulares ex defectu 
iuxta canonem 984, 5 0 ; quod si mors secuta fuerit aut gravis 
mutilatio, duellantes etiam ex delicto (can.985, 4 0 et 5 0 ). 

Can. 1240 : « Ecclesiastica sepultura privantur, nisi ante mortem 
aliqua dederint poenitentiae signa... mortui in duello aut ex 
vulnere inde relato ». 

B. Ratione : Duellum est intrinsece et graviter malum, 
quia duellans temere et sine sufficiente ratione se exponit 
tum periculo propriae mortis aut laesionis, tum periculo 
occidendi aut laedendi alterum. Hinc includit duellum : 

1) suicidii iniustitiam erga Deum vitae auctorem et 

' dominum ; 

2) homicidii iniustitiam, etiam erga alterum i 

3) illegalem iniustitiam erga societatem , cum non solum 

j ipsi familiae duellantis sed etiam natum sit graviter nocere 

| paci publicae, atque repugnet ordini sociali : non enim 

licitum est privata vi manuque ius suum vindicare, extra 
' casum legitimae defensionis contra actualem et iniustam 

I aggressionem, in casu urgentis necessitatis, ut supra fuit 

j expositum. 

j 

1 In casu duelli necessitatem legitimae defensionis non adesse 

j manifestum est, nam 

j a) aggressio, si quae fuerit, non est actu existens sed iam 

( praeterita ; 

! b) recursus haberi potest ad iudices vel alios prudentes qui 

rem componere valeant ; 

c) recursus ad arma honorem aut famam vindicare est incapax : 
« quamvis enim, ait Leo XIII ‘, e certamine Victor decedat qui, 

1 

1 

i) 

iniuria acceptata, illud indixit, omnium cordatorum hominum 
hoc erit iudicium, tali certaminis exitu viribus quidem ad luctan- 
dum, aut tractandis armis meliorem lacessentem probari, non 
ideo tamen honestate potiorem ; quodsi idem ipse ceciderit, cui 
rursus non inconsulta, non plane absona haec honoris tuendi 
ratio videatur? » 

d) similiter duellum non est medium aptum ad innocentiam 
probandam, aut ius comprobandum vel veritatem asserti ; Dei 
autem specialem interventum in favorem veritatis aut iustitiae 
in duello supponere est impium, atque id exigere aut expostulare 
non est nisi ipsum tentare Deum. 

367. Corollaria. — I. Hinc non excusantur qui duellum 
acceptant ut gravissima mala evitent, vel ne segnes aut ignavi 
habeantur a . Etiam ad optimum finem, illicitum est adhibere 
mala media. Ideo Leo XIII : « Si officia hominum ex falsis 
vulgi opinionibus dimetienda essent, non ex aeterna recti iustique 
norma, nullum esset naturale ac verum inter honestas actiones 
et flagitiose facta discrimen. Ipsi sapientes ethnici et norunt et 
tradiderunt, fallacia vulgi iudicia spernenda esse a forti et 
constanti viro ». Ceterum potest aliud proponere, scii, officium 
charitatis cum periculo mortis suscipiendum. 

2. Etiam militibus non sunt duella licita, ut tali exercitatione 
acuatur militaris virtus atque finis imponatur innumeris quae 
inter illos oriantur rixis. Nam, ait Leo XIII, « militaris virtutis 
incitamenta eo spectant ut civitas sit adversus hostes instructior. 
Idne vero effici poterit ope illius consuetudinis, quae suapte 
natura eo spectat ut, suborto inter milites dissidio, cuius causae 
haud rarae sunt, e singulis partibus defensorum patriae necetur 
alteruter ? » Ceteroquin alia sunt media ad dissidia componenda, 
uti v. g. arbitrorum iudicium. 

3. Duella minus periculosa in quibus adversarii a pugnando 
sistunt post certum numerum ictuum completum, vel ad primum 
leve vulnus inflictum seu, ut aiunt, ad primae sanguinis guttae 
effusionem, etiam vera sunt duella, cum fiant armis de se ad 
graviter vulnerandum aptis nec grave periculum excludant, 
unde etiam in talibus duellis quandoque accidit infelicior 
exitus. Quam ridiculum autem sit talem conditionem pacisci, 
leviter cogitanti apparet, cum nulla vis specialis inesse primis 
sanguinis guttulis possit ut offensi honorem vindicet. Accedit 
quod Clemens VIII etiam prohibuerit duella non fatalia, et quod 
genus istud natum sit scandalum creare et fatalibus duellis 
praebere occasionem. 

4. Duella academica, uti dicuntur, in quibus scholares, certis 
partibus corporis bene tectis, in faciem sibi vulnus inferre conantur 


1. In litt. ap. Pastoralis officii , 12 sept. 1891, ad episcopos Germaniae 
et Austriae-Hungariae. 

2. « Vir equestris ad duellum provocatus potest illud acceptare, ne 
timiditatis notam apud alios incurrat » prop. 2 damn. ab Alex. \ ii. 

ensi leviore, in ture ecclesiastico aequiparanda sunt veris duellis, 
etiam si periculum gravioris vulnerationis per se non inferant, 
uti constat ex declaratione S. C. C., 9 aug. 1890, quae suam 
Vim retinet novo promulgato codice, ut dictum fuit 19 febr. 
1923, et rursus conlirmata et illustrata fuit 13 iun. 1925. 

Sunt enim favor praestitutus duello et ad illud praeparatio, 
sicut confirmatio ac propagatio praeiudiciorum quibus duellum 
innititur ; unde grave constituunt scandalum. Ceterum etiam 
fiunt de se armis ad graviter vulnerandum aptis. 

368. Animadversio.— Post recens bellum decrescere feli- 
citer cepit usus duelli. In quibusdam tamen regionibus forsan 
adhuc fieri posset ut a ducibus aliquando imponatur duellum 
militibus. Quamvis generatim doctrina Ecclesiae de duello non 
ignoretur, dari tamen possunt milites qui in dictis adiunctis, 
inviti bona fide duellum suscipiant, sive poenas adnexas ignorent, 

j sive falso sibi persuadeant se non posse talem pugnam vitare. 

Ad quam bonam fidem erit confessario attendendum, ut in 
monendo poenitentem sit prudens, ne omnino inutiliter eius 
conscientiam perturbet. Quamvis tamen generatim praestet ut 
homines sciant duellum omne damnari ab Ecclesia, atque 
cavendum sit scandalum quod ex duello a milite catholico 
acceptato resultet. 

QUAESTIO QUINTA. 

DE NOCUMENTIS QUAE INFLIGUNTUR MEMBRIS 
CORPORIS. 

S. Th. II-II, q. 65. 

369. Triplex inferri potest nocumentum corporis 
membris ; in bonis corporis enim tria per ordinem con- 
siderantur : 

i° integritas corporalis substantiae cui detrimentum 
affertur, praeter occisionem, per mutilationem, i. e. membri 
abscissionem,aut operationem quae usum eius aut organi- 
cam functionem supprimit ; ad quam prope accedit vulne- 
ratio quae est inflictio vulneris seu laesionis in membro ; 

2° delectatio vel quies sensus, cui opponitur verberatio 
seu percussio, et omne quod sensum dolore afficit ; 

3 0 motus et usus membrorum, qui impeditur per liga- 
tionem, incarcerationem et quamcumque detentionem. 

f 370. Mutilatio (et vulneratio) sui et proximi, etiam 

{ directa, licita est 

1 1) si sit necessaria ad salutem corporalem totius, quando 

i aliter toti subveniri non potest, scii, quando membrum 

est toti corpori nocivum (sive ab intrinseco quia est putri- 
dum, sive ab extrinseco uti si quis esset comburendus vel 
occidendus nisi membrum amputaretur) ; et tunc licitum 
est privatae personae illud sibi vel alteri amputare de eius 
licentia, imo sine eius licentia si non sit sui iuris, sed 
ad alterum pertineat cura de eius salute et amputatio sit 
medium ordinarium et praeceptum ; 

2) si eam aliquis propter culpam meruit, et tunc licita 
est auctoritati publicae , sicut etiam licita est ipsi occisio 
malefactoris. 

Ratio est. quia pars est propter totum, membrum propter 
totum corpus, et individuum propter bonum totius com- 
munitatis ; et ideo bonum partis vel privatae personae cedit 
bono totius corporis vel communitatis. 

Extra istos casus mutilatio directa est illicita, etiam ad 
bonum vitae spiritualis, aut ad vitandum peccatum, quia 
membra ex natura sua non ordinantur immediate nisi ad 
bonum corporis, non ad bonum animae, et quia huic aliter 
potest subveniri ; et ideo id a Deo non censetur concessum. 

Quod principium tamquam catholica doctrina simul atque 
rationaliter certa solemniter confirmatur in recenti encyclica 
Casti connubii , de matrimonio christiano, a Pio XI edita 31 dec. 
1930 : 

« Quod ipsi privati homines in sui corporis membra dominatum 
alium non habeant quam qui ad eorum naturales fines pertineat, 
nec possint ea destruere aut mutilare aut alia via ad naturales 
functiones se ineptos reddere, nisi quando bono totius corporis 
aliter provideri nequeat, id Christiana doctrina statuit atque ex 
ipso humanae rationis lumine omnino constat ». 

Hinc intelliguntur casus practici : 

a) Operationes chirurgicae licitae sunt si vere utiles sint ad 
sanitatem ; quod si sint periculosae oportet eas valde utiles esse, 
ad quod cognoscendum expedit non unius tantum, sed duorum 
aut plurium capere consilium, cum nonnulli plus aequo, expe- 
rimenti aut lucri causa, his operationibus faveant. 

b) Illicitum certo est se mutilare ad aliquod lucrum aut com- 
modum sibi comparandum, v. g. ad onus militiae fugiendum, 
ad copiosiores eleemosynas obtinendas, ad vocem conservandam 
castratione et lucrum ex cantu obtinendum : haec non sunt 
necessaria ad salutem totius corporis, nec sunt ratio proportionata. 

c) Illicita est eviratio Vel vascctomia ad servandam castitatem : 
non enim sunt facienda mala ut eveniant bona, et praesertim 
si non sit necessarium ; « saluti autem spirituali semper potest 
aliter subveniri quam per membri praecisionem, quia peccatum 

subiacet voluntati. Et ideo in nullo casu licet membrum praescin- 
dere propter quodcumque peccatum vitandum » (S. Thom., 
q. 65, a. i, ad 3). 

d) Item illicita est vasectomia sicut et oophorectomia ad im- 
pediendam generationem. Utraque est mutilatio notabilis et 
gravis ; haec enim non solum pensanda est ratione periculi aut 
membri dimensionis, sed etiam ratione functionis, si virtute vel 
functione magni momenti privat, qualis est functio generativa. 
Et pariter dicendum estde usuradiorumX ad sterilitatem procu- 
randam, eos intensius dirigendo in ovaria vel testiculos. Tales 
operationes in hoc solo casu sunt licitae, quando ista organa 
sunt infecta, et ideo necessariae essent ad vitam aut sanitatem 
totius corporis *. 

e) Item illicitum est auctoritati publicae vasectomiam aut 
atrophiam organorum generationi inservientium imponere ad 
bonum publicum, sive ad impediendam generationem prolis 
infectae aut debilioris, quia societas non habet dominium directum 
in vitam, libertatem et membra subditorum innocentium, et 
quia non desunt alia media huic obviandi. Quod iam omnino 
certum est ex memorata Pii XI encyelica, iuxta quam publici 
magistratus in subditorum membra directam potestatem habent 
nullam, nec ad futura mala praecavenda ipsis est ius ad corporis 
laesionem (dicente S. Thoma, q. 108, a. 4, ad 2)-, sed solum 
ad reorum crimina punienda, vel et illorum qui iam rei sunt 
nova crimina recidiva praecavenda. 

f) Imo ad punienda certa crimina, quantumvis auctoritati 
publicae competere possit potestas ea puniendi inflictione va- 
sectomiae aut sterilisationis, — quod punctum a S. Pontifice in 
encyclica expresse reservatur, — generatim tamen non videtur 
conveniens, quia non est punitio apta, utpote parum dolorosa, 
sensui morali multum repugnans, et a pluribus potius exoptata 
ut impune libidini vacare valeant. 

g) Mutilatio illicita est peccatum grave, admittit tamen levi- 
tatem materiae, ut si quis sibi auferret inutiliter unum dentem. 

h) Mutilatio indirecta non est licita nisi propter causam 
proportionate gravem. 

i) Hinc peccatum est non solum positive mutilare corpus, 
sed etiam negative non habere de ipso curam sufficientem. 
Corpus est animae instrumentum quod oportet aptum sit deservire 
Operationibus animae. Et ideo ad sanitatem et bonam disposi- 
tionem corporis obdnendam officium est adhibere media ordi- 
naria ; estque peccatum excessibus in cibo et potu aut immoderatis 
laboribus, vigiliis, austeritatibus graviter nocere sanitati, vitam 
notabiliter abbreviare, aut corpus impar reddere ad animae sub- 
serviendum. Moderatae tamen austeritates licitae sunt ad incli- 
nationes sensuales domandas et corpus in servitutem redigendum 


1. S. Officium generatim declaravit 24 febr. 1940 ; directa sterilisatio, 
sive perpetua sive temporanea, sive viri sive mulieris non est licita et 
prohibetur lege naturali. 

animae (I Cor. IX, 27), etiam si vita aliquatenus abbrevietur ; 
ceterum omnes causas cuiusdam breviationis vitare est homini 
impossibile. 

371. Verberatio seu percussio moderata absque mu- 
tilatione, causa correctionis, disciplinae et punitionis : 

1) licita est unicuique respectu sui, et alteri de eius 
licentia ; 

2) sine licentia licita est, non privatis (qui potestatem 
non habent gubernativam aut coercitivam in alios), sed 
publicae auctoritati ; et etiam auctoritati privatae, scii, patri 
respectu filii, domino respectu servi, vel illis quibus hoc 
committunt v. g. magistris respectu discipulorum, quia 
funguntur potestate paterna ; — non autem domino res- 
pectu famuli qui libere conducitur, nec generatim marito 
respectu uxoris quae est socia, non serva, nec fratri maiori 
respectu aliorum nisi ipsi pater mandavit. 

Sicut enim ad coercendum et puniendum per poenas irrepa- 
rabiles requiritur potestas perfecta coercendi, quae est in aucto- 
ritate publica, ita et potestas imperfecta puniendi per poenas 
leviores reparabiles inest illis qui habent auctoritatem imper- 
fectam privatam. 

372. Incarceratio simpliciter dicta, ad longum tempus 
vel totam vitam, est illicita, nisi fiat a) per potestatem 
publicam, quae sola disponit universaliter de actibus et 
vita alterius ; b) secundum ordinem iustitiae, in poenam 
vel cautelam peccati. Homo scii, qui abutitur potestate 
sibi data meretur eam amittere, et ideo illi qui peccando 
abusus est libero usu membrorum, convenit incarceratio. 

Attamen 1) superiores particulares, ut parentes et magistri, 
possunt pro aliquo tempore, domi suae detinere vel recludere liber 
ros, causa correctionis (cfr. 1. belg. 15 maii 1912, a. 16, 22, 30) ; 
2) imo unusquisque privatus potest detinere aliquem ad horam 
ab opere illicito statim perpetrando, sicut cum quis detinet 
aliquem ne se praecipitet vel ne alium feriat. 

373. Corollarium. — Qui praedictas iniurias infert per- 
sonae quibusdam aliis coniunctae, uti patrifamilias, vel regi, gravius 
peccat, ceteris paribus, quam si inferret personae nulli con- 
iunctae, quia talis iniuria in plures redundat. Potest tamen 
contingere quod secundum aliquas circumstantias sit gravius 
peccatum quod fit contra personam nulli coniunctam, vel propter 
dignitatem personae, vel propter magnitudinem nocumenti. 

374. Animadversio. — Cum animalia ratione et 
personalitate careant et ideo non sint sui ipsius nec sub- 
iectum iuris, sed totaliter sint propter hominem qui eorum 
est dominus sicut aliarum rerum terrestrium, homo nullam 
obligationem erga ea habet, ac proinde non committit 
iniuriam si occidendo vel quolibet alio modo iis utitur, 
v. g. vivisectione ad promovendam scientiam physiologicam 
vel artem medicam. Ex quo tamen non sequitur hominem 
semper ea licite occidere, torquere aut vexare, etiam absque 
fine honesto vel sine sufficienti ratione, aut plus quam 
oportet : agere enim sine sufficienti ratione aut non propter 
finem honestum nunquam est licitum. 

Quodsi tamen id faciat, non peccat peccato iniustitiae erga 
animalia vel erga Deum ; sed peccat erga seipsum, cum 
male utatur re sua, et hoc peccatum de se veniale non ex- 
cedit (q. 64, a. 1). 

QUAESTIO SEXTA. 

DE RESTITUTIONEOir HOMICIDIUM ET 
VULNERATIONEM. 

375. Status quaestionis. — Oritur obligatio restituendi 
ex homicidio et vulneratione iniuste, efficaciter et culpabili- 
ter commissis erga invitum ; hinc : 

a) Qui alium occidit vel mutilat de mandato iustitiae 
publicae, aut in bello iusto, aut iustae defensionis causa 
et cum moderamine inculpatae tutelae, ad nullam restitu- 
tionem tenetur. 

b) Item probabiliter qui in legitima defensione, iustam 
moderationem sat notabiliter excessit, quia invasor censetur 
in se suscipere omne damnum quod inde pati potest, 
cum sciat quam difficile sit servare moderamen in defen- 
sione et scienter se exponat huic periculo. S. Alphonsus 
tamen affirmat esse restituendum ; quod certum est casu 
quo iudex ad reparationem damnaverit. 

c) Qui alterum in duello occidit aut vulneravit, sive pro- 
vocatus fuerit, sive ipse provocaverit, sive ambo se provo- 
caverint mutuo, non tenetur ad restitutionem, quia alter 

libere duellum acceptavit et ita iure suo cessit, nam scienti 
et consentienti non fit iniuria.Tenetur tamen, si vi, auctori- 
tativa iussione, aut gravibus minis alterum ad acceptandum 
duellum coegerit quia iniustis mediis usus est ad consen- 
sum extorquendum et alter non acceptavit nisi coacte et 
invitus ; et extra hunc casum, si iudex civilis ad reparatio- 
nem eum damnaverit, at tunc tenetur ex iustitia legali. 

Damnum autem ex homicidio vel mutilatione triplex oriri 
potest : 1. corporale , v. g. amissio vitae vel membrorum J 2. spi- 
rituale, quatenus occisus privatur opportunitate poenitentiam 
agendi, recipiendi sacramenta vel merendi, aut suffragiis quae 
testamento potuisset sibi procurare ; 3. reale in bonis externis, 
quod sive ipsi occiso aut mutilato sive aliis, ut membris familiae, 
contingit uti expensae ad curanaum vulnus, lucrum cessans ob 
mortem vel mutilationem vel infirmitatem laesi. Iamvero quaeritur 
quaenam damna homicida vel mutilator iniustus teneatur resti- 
tuere. 

376. Principia. — I. Damnificator iniustus per se pro- 
babiliter non tenetur reparare damna corporalia, quae non 
possunt recompensari in aequivalenti ; nisi agatur de servo 
qui est pretio aestimabilis pro domino, aut nisi iudex com- 
pensationem imposuerit. Quo casu restituendum est per- 
sonae laesae, non coniunctis aut haeredibus, nisi iudex 
aliter determinaverit. Obligatio autem per se est personalis 
et, casu servi excepto, non transit ad haeredes iniuste 
damnificantis. 

Quando nulla compensatio imponitur a iudice, de consilii 
est confessario ut quandam compensationem imponat, v. g. ir. 
eleemosynis aut missis. 

II. Damnificator iniustus amnad spiritualia praevisa pro 
posse tenetur compensare personae laesae , et quidem in 
eodem genere bonorum. Quod fieri potest per orationes, 

i missas et alia opera spiritualia. Quapropter de hac obli- 

I gatione confessarius moneat ; imo aliquod opus per modum 

poenitentiae sacramentalis imponere poterit. Obligatio est 
personalis et non transit ad haeredes. 

III. Damnificator iniustus tenetur reparare omnia damna 

1. Non ita si mere respectu humano alter motus fuerit, quia provocatio 
est occasio respectus humani, non causa. 

realia quae saltem in confuso praeviderit ex actione sua per 
se secutura : horum enim iniusta, efficax ac culpabilis est 
causa. Et quidem : 

a) Quoad personam laesam , compensandum est I . damnum 
emergens quod vulneris, mortis, vel mutilationis causa 
subiit ipsa, v. g. expensis factis pro eius curatione, non 
vero pro funeribus, nisi maiores fuerint quam si laesus 
domi mortuus fuisset ; item 2. lucrum cessans sed mortem 
antecedens, quod scii, laeso obvenisset pro tempore quod 
mortem praecessit, nunc autem v. g. ob cessationem laboris 
aut inflictionem vulneris non obvenit. Quod aestimandum 
est spectatis omnibus circumstantiis personae, aetatis, 
officii ac laboris. 

b) Quoad alios , restituendum est pro illorum damno 
cuius occisio vel mutilatio fuit causa per se ; nimirum : 

1. Haeredibus necessariis i. e. parentibus, filiis et coniugi, 
pro eorum congrua sustentatione vel commoditatibus 
vitae ; compensatio autem debet esse proportionata ad 
statum et spem, sed nulla est facienda si nullum damnum 
fuerit illatum ut si aliunde habeant aut recipiant quo se 
sustentent, v. g. propter liberalitatem alterius aut novas 
initas nuptias. Pro aliis bonis per se nihil est restituendum, 
quia ad illa nondum ius habebant, et quia huius damni 
homicida est causa per accidens ; tenetur tamen restituere 
si iudex ad hoc illum condemnaverit. 

2. Haeredibus voluntariis, propinquis et amicis, restitutio 
fieri non debet, quia damnorum quae illis obveniunt est 
damnificator solum causa per accidens ; — nisi forsan 
aliquis eorum in familiam defuncti susceptus et ut filius 
habitus fuerit, ita quod ad eius curam gerendam defunctus 
striae se obligaverit ex iustitia. 

3. Creditoribus aut societati quae vitam assecuravit, nihil 
est restituendum, cum damnum ipsis illatum fuerit per 
accidens, cum raro et remote sequatur ex homicidio : per 
accidens scii, est quod homo laesus habuerit creditores. 

Restitutio ob damna direae illata in bonis personae laesae 
primo facienda est ipsi, et post eius mortem, haeredibus 
eius quibuscumque, utpote in iura defuncti succedentibus ; 
eorum autem defectu, pauperibus vel bonis operibus. Quoad 

damna aliis illata, restituendum est haeredibus necessariis 
et quidem solis. In utroque casu, obligatio restituendi est 
realis, et ideo transit ad haeredes damnifica toris. 

377. Corollaria. — 1. Maior generatim facienda est 
restitutio pro vita ignobilis artificis, quam pro vita nobilis 
nullam artem exercentis et magis commodo incumbentis quam 
lucro et labori. Nisi tamen nobilis, prudentia, scientia, aut bene- 
volentia principis magis fuisset lucraturus quam simplex artifex. 

2. Nihil ab homicida restitui debet, si occisus erat senex vel 
infirmus, qui nihil amplius arte, opera vel industria sua com- 
parare poterat, vel si homo iners et incurius, quia tunc nullum 
revera damnum post mortem secutum est. 

3. Casu quo lethaliter vulneratus, sponte ac libere ante mortem, 
non solum ipsam iniuriam sed etiam omnia debita realia homi- 
cidae remittat, ex stricta iustitia iste ad restitutionem non tenetur, 
quia debita extinguuntur condonatione, et filiis non fit iniuria 
in bonis nisi quatenus laeduntur in patre contra eius voluntatem. 
Ita, quamvis vulneratus condonando charitatem laeserit, si eius 
cognati sustentatione indigeant. 

4. Cum saepius difficile sit determinare quantum pro homicidio 
sit restituendum, in praxi suadenda est amicabilis compositio. 

QUAESTIO SEPTIMA. 

DE OBLIGATIONIBUS MEDICORUM, 

378. Status quaestionis. — Medicis et chirurgis com- 
missum est munus tuendi vitam et sanitatem corporalem. 
Unde a) ex iustitia teneri possunt ad curam corporalem 
tamquam ex proprio officio aut ex contractu ; — occasione 
tamen exercitii huius muneris, b) ex charitate teneri pos- 
sunt ad curandum bonum spirituale infirmorum aut tempo- 
rale ; — aut etiam c) iniuste laedere possunt et damnificare in 
rebus temporalibus, ratione expensarum scii, aut nocu- 
menti. De quibus iam speciatim est dicendum. 

379. Quoad curam corporalem tria a medicis 
attendenda sunt principia : 

I. Ut sufficientem habeant suae artis peritiam, saltem 
ordinariam, pro casibus scii, qui apud eos occurrere solent ; 
secus periculo se exponunt irreparabile damnum aegrotis 
aut vulneratis inferendi, eaque de causa ad restitutionem 
obligari possunt. Ex iustitia illi tenentur ad scientiam et 

peritiam habendam, qui se contractu priore obligaverunt; 
alii autem ne sine sufficienti peritia artem suam exerceant, 
nisi in casu urgentis necessitatis, deficiente alio. 

Hinc 1) medici qui munus suum fideliter adimplere volunt, 
studio incumbere non desinant quia scientia medica et ars chirur- 
gica multum progrediuntur. 

2) In difficilioribus casibus, si de propria peritia dubitent, 
medicum peritiorem advocare debent, curando ut aegrotus aut 
eius familia in id consentiat ; imo etiam propriis expensis, si 
necessarium esset et ipse res ordinaria scientia cognoscendas 
ignoraret. 

3) Qui scientia sufficienti carent, illam acquirere sub gravi 
obligantur, et interea ab exercitio artis pro posse abstinere, aut 
consilium doctioris invocare. 

II. Ut adhibeant diligentiam proportionatam gravitati rei 
quae curae ipsorum committitur. Medicus qui ex contractu 
aut stipendio accepto vel promisso conductus est, ex iustitia 
tenetur ; alias teneri potest ex charitate, etiam sub gravi, 
casu gravis necessitatis, si alius deficiat et ipse sine gravi 
incommodo iuvare possit ; at si curam suscipit, iam ex 
iustitia tenetur, utpote ex contractu tacite inito. Et quidem: 

1) Qui contractu aut stipendio conductus est a) quavis hora 
diei aut noctis quamprimum moraliter accurrere debet etiam cum 
gravi suo incommodo, nisi certo sciat ex dilatione nullum damnum 
infirmo secuturum esse ; b) etiam tempore morbi contagiosi 
infirmum deserere non potest. 

2) Qui absque praevio contractu infirmi curam suscepit, 
a) meliore et certiore modo, quo moraliter potest, tenetur in- 
firmum iuvare ; b) nec eum deserere potest, etsi morbus evadat 
contagiosus, nisi alius inveniatur qui eiuq curam gerat. 

3) Qui in adhibenda diligentia ordinaria gravitati rei propor- 
tionata notabiliter est negligens, contra iustitiam peccat et 
tenetur de damnis. 

III. Ut non utantur mediis illicitis ad procurandum sani- 
tatem. Ex iustitia adhibenda sunt remedia tutiora , scii, 
certa si haberi possint ; secus quae verisimilius sunt minus 
periculosa et nocitura, et magis ac citius profutura. 

Hinc 1) illicitum est, relictis mediis securis, incerta experiri. 

2) Deficientibus mediis certis, dubia adhiberi possunt, dum- 
modo sint innoxia, atque ea adhiberi debent si desperata sit 
salus infirmi. 

3) Imo, deficientibus aliis, adhiberi possunt remedia dubie 
nocitura sed probabiliter profutura, si desperata sit aegroti salus ; 

secus, ne mors acceleretur, res committenda est naturae quae haud 
raro ipsa se sublevat. In his casibus scii, debet esse proportio inter 
nocumentum quod timetur et bonum quod speratur ; at etiam 
tunc remedium periculosum aut extraordinarium generarim adhi- 
bendum non est sine consensu aegroti saltem praesumpto. 

4) Illicitum est novum remedium, etiam aliis profuturum, 
explorare cum probabili sanitatis aut vitae periculo, ne quidem 
cum consensu infirmi : hic enim vitae suae non est dominus, 
nec facienda sunt mala ut aliis eveniant bona. Nisi forsan solum 
esset periculum damni levioris quod facile reparari posset, atque 
accederet infirmi consensus. 

5) Medicus omnino abstinere debet a remediis et operationibus 
illicitis, cuiusmodi sunt directa procuratio abortus etiam ad 
salvandam matrem, — remedia sterilitatis etiam ad praecavendum 
partum periculosum, — craniotomia, — usus morphii, opii, 
cocaini, etc. eo modo et gradu quo haec corpori aut menti 
nocent, — usus imprudens aut nocivus hypnotismi, — ■ operatio 
periculosa facta sine ratione proportionate gravi. In tanta procli- 
vitate quae hodie existit temere peragendi quascumque opera- 
tiones chirurgicas adhibendique remedia dubia et nociva, prae- 
sertim in hospitiis pauperum vel infantium, medici facile contra 
iustitiam delinquunt, ita ut ad reparanda damna teneantur 1 . 

6) Tandem graviter peccat medicus, qui sine vera necessitate 
vel manifesta atilitate inspicit vel tangit organa genitalia, maxime 
mulierum, quia abutitur suo munere ; peccat quoque gravius 
ille qui dat infirmis consilia quae legi castitatis directe adver- 
santur, ut peragendi onanismum, pollutionem, fornicationem. 

380. Quoad bonum spirituale infirmorum vel 
temporale : Iure naturali et gravi praecepto charitatis, 
infirmum in periculo mortis tenetur medicus per se vel per 
alium monere de sacramentis tempore opportuno recipiendis 
et de rebus temporalibus componendis, saltem si monitio 
necessaria sit : ex charitate enim tenetur grave malum 
a proximo removere, si absque gravi incommodo possit. 

Hinc 1 ) si alii infirmum monere nOn possent aut non vellent, 
vel si infirmus iis de periculo monentibus non crederet, ipse 
medicus per seipsum monere eum tenetur. 

2) A monitione tamen excusaretur, si moraliter certo sciret 
aegrotum esse in statu gratiae et res temporales iam composuisse, 
aut ita in impietate esse obfirmatum ut etiam monitus converti 
non vellet : id tantum valde raro cum certitudine affirmari potest. 

3) Familiam quoque monere debet medicus, quo tutius spiri- 
tuali et temporali bono moribundi provideatur. 

Olim iure ecclesiastico, decreto scii. Cone. Lat. IV (1215), 


I. Noldin, Th. M. II, n. 744- 

postea a Pio V rursus confirmato (8 mart. 1566), praeceptum fuit 
medicis, ut infirmi periculose decumbentis curam non susciperent, 
nisi eum monendo de confessione facienda, et intra tres dies non 
confessum, a visitando abstinerent. Lex tamen nunquam fuit 
ubique recepta, et ubi recepta fuit, iam est abrogata. 

381. Quoad expensas : Exiustitia medicus tenetur cavere 
ab expensis inutilibus et a stipendiis exigendis excessivis. 

Stipendium, secundum iustitiam, non solum sufficiens 
esse debet ut secundum suam conditionem vivere possit 
medicus qui artem suam exercet atque vires pro maiori 
parte curae medicali tribuit; sed potest esse satis 
magnum, uti patet ex momento et utilitate eorum de 
quibus curam habet, ex amplitudine scientiae et peritiae 
requisitae quae nonnisi longiore studio atque magnis ex- 
pensis acquiritur, ex magna responsabilitate simul et 
periculis quibus nonnumquam exponitur. Stipendium 
autem augeri potest data accidentali circumstantia ; a) ra- 
tione maioris distantiae, diuturnioris temporis, multipli- 
catae visitationis, vel specialis curae aut operationis ; 
b) ratione peritiae excellentioris aut extraordinariae, quae 
non solet acquiri nisi auctis studiis et expensis; c) ratione 
specialis periculi, cui pro casu difficiliore, fama medici 
exponitur. 

In determinando autem stipendio, duplex per se attendi 
potest mensura : vel enim potest aestimatio communis 
illud statuere proportionaliter ad servitia praestita secun- 
dum ea quae hic tradidimus ; vel etiam posset illud 
non habere tamquam compensationem secundum aequa- 
litatem, sed tamquam contributionem ad honestam medici 
sustentationem, ita quod pro eadem cura minus solveretur 
a personis minoris conditionis, maius proportionaliter ab 
illis qui sunt conditionis melioris. Iamvero etiam secur dum 
hanc mensuram iuste statuitur stipendium, dummodo 
tamen pretium a divitibus non exigatur excessivum, nec 
salarium secundum alteram mensuram definiatur a con- 
sociatione medicorum vel ab aestimatione communi : nemo 
enim censetur velle pretium concedere maius quam sit 
consuetum. 

Hinc 1) peccat medicus, qui lucri causa inutiles instituit 

visitationes aut superflua praescribit remedia, nisi aegrotus desi- 
deret aut necessarium sit ad sanitatem tali suggestione procuran- 
dam ; qui sine necessitate alios medicos advocat aut curationem 
diutius protrahit ; qui inutiles aut nimis periculosas facit opera- 
tiones lucri causa ; vel nimium exigit stipendium. 

2) Medicus non potest exigere stipendium ordinario maius, 
attentis locorum et personarum circumstantiis. Quod si servitia 
extraordinaria ab ipso petantur, ut difficilis operatio chirurgica 
quae singularem peritiam supponit, nort potest quodlibet pretium 
pro lubitu exigere, sed illud quod ratione habita laboris, difficul- 
tatis, etc. proportionem habet cum stipendio quod peritissimi 
exigere solent. 

3) Ex charitate pauperes in necessitate constitutos gratis curare 
debet, scii, in necessitate extrema etiam cum gravi incommodo ; 
in gravi necessitate sine gravi incommodo ; in communi neces- 
sitate, si commode potest, saltem deficientibus aliis. 

Praestat ut medicus ab omnibus abstineat mediis parum dignis 
aut minus rectis, quae cupiditatem redolent, atque abusui faoile 
praebent ansam 1 . 


CAPUT II. 

DE IMURIIS IN BONIS CONIUGII. 

382. Bona coniugii formaliter spectata et in stricto 
sensu sunt coniux et liberi. In quibus aliquis iniuriam pati 
potest quatenus eorum pudicitiae nocumentum infertur : 

1) in coniuge quidem per adulterium, quod definitur 
alieni tori violatio, et est copula carnalis cum alterius 
coniuge ; 

2) in puellis suis, quarum custodiam habet, per stuprum 
stricte dictum, quod est illicita virginis defloratio sub aucto- 
ritate paterna viventis. Similiter 

3) per stuprum late dictum, quod est copula carnalis cum, 
muliere soluta aliquo modo invita seu oppressio cuiusvis 
mulieris honestae, etiam non virginis aut non minorennis : 
iniuria inferri potest huic mulieri ratione coniugii futuri 
et ratione prolis forte nascentis. 

Quae peccata, utpote luxuriae, explicantur in tr. de 
castitate ; quia tamen quamdam iniustitiam continent, sub 


i. Qui plura de his argumentis cupit, consulat Salsmans, Genees- 
kundige Plichtenleer, deoniologia medica , apud quem varii attenduntur 
casus practici. 

hoc respectu in praesenti spectantur in ordine ad restitu- 
tionem. 


QUAESTIO PRIMA. 

DE INIURIA ET RESTITUTIONE EX STUPRO. 

383. Stuprum est iniustum vel non, prout media ad- 
hibeantur iniusta vel non adhibeantur. In praesenti autem 
stuprator iniustus spectatur ille qui medio iniusto oppressit 
vel seduxit mulierem honestam invitam. Requiritur 
|j a) ut medio iniusto quocumque , scii, vi, metu, fraude, 

dolo, aut deceptione usus sit. Unde his verbis intelliguntur 
non solum violenta mulieris oppressio, sive in statu vigiliae 
sive in statu somni aut ebrietatis, sed etiam minae iniuste 
incussae, preces valde importunae, v. g. superioris, ob 
quas ex verecundia non audeat dissentire, tactus et oscula 
vi illata etsi postea consentiat, metus infamiae ex eo quod 
vir nollet discedere, deceptiones aut fictae promissiones 
praesertim matrimonii, et alia huiusmodi quibus mulier 
quasi invita ad copulam inducitur ; — non autem blandi- 
tiae, munera, merae preces aut suasiones consuetae, quia 
nihil iniusti continent ; 

b) erga mulierem honestam, sive virgo sit, sive vidua, 
sive mere soluta, dummodo publica aestimatione bonam 
famam servaverit et casta habeatur ; secus enim nullum 
ipsi per se infertur damnum. 


384. Principia. — I. Stuprator iniustus 

a) ob ipsum stuprum: per se nihil restituere tenetur, 
nisi iudex ipsi compensationem imponat ; 

b) ob damnum temporale (inhabilitatem aut difficultatem 
nubendi, infamationem puellae et inhonorationem paren- 
tum, infectionem syphiliticam, etc.), si ab ipso illatum 
fuerit : 

1. Erga mulierem vel et parentes : ex iustitia tenetur 
omnia damna reparare secuta tum mulieri praesertim 


I 


virgini, tum huius parentibus, dummodo ex tali actione 


per se illis obveniant ac proinde in confuso praevisa cen- 


seantur : est enim iniustus damnificator. Reparare autem 

debet, etiam nubendo mulieri, si promiserit etiam ficte, 
aut si damnum reparari aliter non possit, nec prudenter 
timeantur maiora mala ; — secus illam dotando aut dotem 
augendo, curando ut nubere possit secundum sui condi- 
tionem, concurrendo ad eius sustentationem, etc., secun- 
dum quod damnum fuerit illatum et possibile sit istud 
resarcire. Igitur : 

a) Ad matrimonium non tenetur 1. ex promissione invalida, 
ratione promissionis, sed solum ratione doli auferendi ; 2. nec 
ex sponsalibus invalidis ut sic, cum in utroque foro irrita sint 
(can. 1017, § 1), sed quatenus fuerint instrumentum fraudis et 
deceptionis ; 3. nec si puella iam fuerit inhoneste corrupta, 
quia inire matrimonium cum tali femina multo pluris aestimatur 
quam id quod stuprator ab ea accepit ; 4. nec si se finxerit 
virginem et ipsa deceperit 5 5. nec si ex circumstantiis, ut ex 
tenore Verborum aut nimia conditionis inaequalitate, intelligere 
facile potuerit promissionem non esse seriam, quia tunc deceptio 
non adfuit sed ipsa se decepit ; — non tamen propter impedi- 
mentum dirimens, in quo dispensari soleat. 

b) Cessat obligatio nubendi : I. si mulier iuri suo libere 
renuntiaverit aut iniuriam plene condonaverit ; 2. si fornicata 
fuerit cum tertio, quia frangenti fidem fides frangatur eidem ; 
3. si ex matrimonio maiora sint mala secutura : inimicitiae, 
scandala, infelix exitus. 

c) Compensatio non debetur, si mulier de facto nullum 
damnum passa sit, nimirum 1. si iam bene secundum statum 
nupserit ; 2. si religionem sit ingressa ; 3. si nubere non potuisset 
vel noluisset ; 4. si infamata fuerit, quia ipsa stuprum indiscrete 
manifestaverit ; 5. si praematura morte iam obierit. — Nisi 
tamen pactum iam initum fuerit et ideo si corrupta mulier 
iam aliquid acceperit, id potest retinere. 

2. Erga prolem natam, si sit pater certus, toti susten- 
tationi et educationi, secundum conditionem matris, debet 
providere ex iustitia, usquedum sibi sufficere proles possit ; 
— si pater sit incertus, quia plures copulam habuerint, 
pro rata dubii restituere tenetur, saltem si communi con- 
silio vel scienter ita egerint, quia causa voluntaria est 
incertitudinis patris, quae iam magnum est damnum pro 
matre et prole ; secus non est certum quod aliquid resti- 
tuere teneatur, cum potius mater sit causa quod de patre 
non possit constare. 

II. Stuprator non iniustus : 

I. Erga puellam vel parentes, per se nihil restituere 

tenetur ; non puellae, quia scienti et consentienti non 
fit iniuria; non parentibus, quia non ex iustitia tenetur 
filia hoc damnum a parentibus impedire ; — per accidens 
tenetur de damno secuto ex infamia, si ipse manifestaverit 
delictum. 

2. Erga prolem natam , si pater certus, ad dimidiam sus- 
tentationem prolis, iuxta matris conditionem, tenetur ex 
pietate , etiamsi ius civile de patre illegitimo quaerere 
prohibeat ; tenetur autem in solidum cum matre, ita ut, 
ea nihil praestante, de toto providere debeat. Si autem 
plures sint patres incerti, ad dimidiam sustentationem tene- 
tur pro rata parte, saltem si communi consilio vel scienter 
ita egerint ; secus non est certum quod aliquid restituere 
teneatur. 

Ita spectato solo iure naturali. In quibusdam regionibus lex 
civilis, vel iudex civilis rogatus solet determinare quantitatem 
alimentationis a patre illegitimo solvendam 1 ; quod tunc valet 
in conscientia. 

385. Animadversiones. — 1. Ex pietate et charitate 
obligatio adest agnoscendi prolem, eamque legitimandi per 
matrimonium, nisi graviora obstent incommoda 2 . 

2. Casu quo stuprator damnum pecunia est compensaturus, 
expedit ut de quaatitate summae cum damnum passis conveniat 
summamque totam mox solvat, ne forte periculosum commercium 
continuetur aut debiti solutio omittatur. 

3. Sapienter monet Vermeersch, Th. M. II, n. 633 : « An- 

tequam obligationem restituendi declaret vel modum suadeat,... 
confeSsarius omnia bene perpendat... Callidae enim feminae 
iuvenem inexpertum ita pellicere norunt ut ipse se seductorem 
reputet dum mere in laqueum a feminis paratum incidit. Com- 
misso autem peccato, se ab illo concepisse conqueruntur, quando 
vel nullatenus gravidae sunt vel cum pluribus peccarunt. Pecunia 
dein quam quis dederit ad impediendam rei divulgationem vel 
ad redimendam accusantium et latrantium vexationem, facile in 
argumentum reatus convertitur, ita ut diuturnae servituti occa- 
sionem praebeat ». 


1. Ita codex Germaniae (a. 1708 sq.) statuit, ut pater illegitimus 
teneatur usque ad annum prolis 10 convenientem sustentationem 
praebere. Cfr. Cod. Austr., a. 166-171 ; C. Hisp., a. 143 ; C. Helv., 
a. 317-319. Codex Gallicus patri illegitimo nullam obligationem susten- 
tationis imponebat, cum prohiberet quaerere de patre illegitimo (a. 340) ; 
— sed in Belgio, lege 6 apr. 19Q8 id aliquatenus fuit mutatum, in Galiia 
lege 16 nov. 1912, item in Neerlandia anno 1909 (C. Neerl., a. 344). 

2. Cfr. C. C., a. 331 et 334. 


QUAESTIO SECUNDA. 

DE INIURIA ET RESTITUTIONE EX ADULTERIO. 

386. Adulterium, praeter malitiam fornicationis qua 
quis accedit ad non suam, 

1) importat iniuriam alteri coniugi illatam, ex eo quod 
quis accedit ad alienam ; haec iniuria et dedecus ac infamia, 
quae maritus patitur, satisfactione reparari ex iustitia per se 
debet quantum fieri possit, veniam petendo, dolorem 
ostendendo, favores praestando, speciatim honorando ; 
attamen 

a) si id marito gratum non sit, vel si adulterium reman- 
serit secretum, melius est hanc satisfactionem praeter- 
mittere, ne iurgia aut graviora causentur ; 

b) si sit maritus adulter, non videtur esse satisfaciendum 
propter dedecus uxoris, quia uxor communiter aestimatur 
nullam infamiam nullumque dedecus percipere ex mariti 
adulterio ; 

2) importat praeterea damnum temporale reparandum, 
casu quo etiam proles ex adulterio fuerit certo nata, scii. 

a) expensas quas maritus habuit in partu, nutritione et 
educatione prolis alienae, nisi haec labore compenset, quia 
tunc non est damnum ; 

b) dona et haereditatem patris (vel ascendentium) huic 
proli tradita, quibus iniuste privantur legitimi filii 1 ; 
quodsi nulla proles legitima adsit, restitutio fieri debet illis 
haeredibus quibus bona mariti secus cederent. — Non tamen 
restituenda sunt detrimenta quae mere per accidens pro- 
veniunt, ex eo quod alii consanguinei vel amici adulterino 
quaedam donent vel relinquant secus filiis legitimis ob- 
ventura. 

Ita si proles moraliter certo sit adulterina ; nam in dubio. 


r.Idem valet per se de haereditate materna, saltem pro parte legitima ; 
nisi aliter disponat ius civile. Codex scii. Germ., a. 1705, et Helv. 
a. 324 et 461, concedunt proli illegitimae ius capessendi haereditatem 
a matre huiusque consanguineis ; codex Austr., a. 754, solam haeredir 
tatem a matre. Conformius principiis, codex Gall., a. 762, et Hisp., 
a. 845, prolem adulterinam excludunt ab omni successione haereditaria 
legali, et non concedunt ei nisi alimenta. 

proles in matrimonio suscepta ex legitimo marito praesumitur, 
iuxta axioma : pater est quem nuptiae demonstrant. Nec est 
restituendum quamdiu incertum sit actionem fuisse efficaciter 
damnosam. Si autem proles certo fuerit ex adulterio concepta, 
quaeritur ad quid teneatur adulter, sive mediis iniustis usus, 
sive non usus fuerit. 

387. Principia. — I . Adulter qui vi, gravi metu, dolo, aut 
alio medio iniusto uxorem ad copulam adduxerit, ex iustitia 
tenetur ipse solus ad omnia damna reparanda quae marito 
et filiis legitimis exinde per se obveniunt, quia horum est 
sola causa vere, efficaciter et formaliter iniusta. 

II. Adulter qui non est usus iniusto medio, sed qui con- 
sensum ab uxore omnino libere obtinuit, ex iustitia tenetur 
in solidum cum uxore ad reparanda damna marito et filiis 
illata ; quia ambo simul sunt eorum causa iniusta, efficax 
et culpabilis. 

III. Adulteri plures qui, ex copula tempore ad conceptio- 
nem apto habita, possunt esse pater prolis adulterinae, pro 
rata parte dubii ad reparationem tenentur, saltem qui 
communi consilio vel cum advertentia sic egerint, quia tunc 
sunt causa voluntaria incertitudinis patris ; — secus in- 
certum est an restituere teneantur, cum potius mater 
causa sit quod de patre non possit constare. 

Notetur mulierem adulteram solam aliquando teneri ad repa- 
randa damna quae ratione haereditatis contingunt ; nimirum si 
filium facile subducere poterat ita ut extra familiam aleretur 
v. g. in brephotrophio vel hospitio, et adulter fecerit quidquid 
potuit ad id obtinendum : tunc enim ipse causam damni retrac- 
tavit nec in familiam peccavit, et sola adultera efficaciter damnum 
causavit. 

388. Modus restitutionis in praxi saepe est difficilis, 
propter periculum suspicionis qua pax familiae turbaretur. Hinc 
valde notanda veniunt sequentia : 

1. Vir adulter restituere potest laborando familiae, aut marito 
vel filiis legitimis donando sive inter vivos sive per testamentum, 
iuxta prudentem aestimationem. 

2. Mater adultera restituere potest : a) ex bonis propriis si 
habeat de quibus absque praeiudicio mariti possit disponere ; 
b) ex lucro quod facit e proprio labore, aut exercendo negotium 
vel artem ; c) solitos sumptus minuendo, rem familiarem dili- 
gentius curando, et parcius vivendo quantum fieri potest 


iuxta suam conditionem, ad quod, deficiente alio medio, 
etiam tenetur ; d) eleemosynas quas secundum statum facere 
potest applicando adulterinae proli, vel a marito eleemosynam 
petendo pro consanguineo paupere ; e) de bonis, quae ventura 
sunt ad filium adulterinum vel iam devenerunt, quantum tuto 
poterit, occulte surripiendo iisque filios legitimos compensando ; 
f) aut etiam, filio illegitimo prudenter dato consilio vitae religiosae. 

3. Si possibile sit prolem adulterinam in hospitio vel brephotro- 
phio educare, quin suspiciones oriantur, curandum est ut ita fiat, 
cumita educationis expensae valde limitentur ac vitetur divisio 
haereditatis. Nec est obligatio restituendi hospitio, nisi casu 
quo solis publicis expensis civitatis sustentetur et ex;clusive 
destinetur infantibus pauperibus, atque parentes vere pauperes 
non sint. 

4. Non tenetur regulariter, etiamsi necessarium sit ad damna 
vitanda aut restituendum, mater suum crimen manifestare : non 
tenetur scii, cum periculo vitae, — nec cum periculo gravioris 
infamiae, nisi iam suspecta sit et famam partialiter amiserit, — 
nec cum periculo magni odii ex parte mariti et consanguineorum 
atque gravioris discordiae, — nec sine spe fructus, quando 
manifestatio nihil proderit, sive quia filius non credet matri 
suae, sive quia non restituet cum praevideatur id non posse aut 
non velle. — Teneretur tamen si ista pericula mortis, infamiae 
gravioris, atque indignationis et scandali abessent, et filius 
putaretur matri crediturus et restituturus. 

5. Filius illegitimus non tenetur credere matri ortum suum 
adulterinum affirmanti, etiam sub iuramento, sed potest se 
considerare ut legitimum, nisi ex circumstantiis aut indiciis 
testimonium matris talem certitudinem pariat qualis in iudicio 
sufficiat, ut si patris putativi absentia tempore conceptionis certo 
probetur. Quodsi ita constet, nequit filius paternam haereditatem 
retinere, neque dona quae ex errore ipsi obveniant, nisi interea 
legitime praescripserit. 

6. Damnum quod reapse iam secutum est, quamprimum est 
reparandum. Quoad illud quod nondum est illatum sed inferen- 
dum, debet reus ita res disponere quod tempore opportuno 
restituat, v. g. ut omne quod spurius haereditate iniuste est 
acquisiturus reddatur filiis legitimis : non enim tenetur iam nunc 
hoc damnum resarcire, quia nondum illatum est et quia accidere 
potest ut filius illegitimus moriatur ante patrem putativum, et 
tunc nullum damnum oriatur filiis legitimis. 

Si tamen adulter morti sit proximus, tenetur statim restituere, 
per se vel per alium, pro rata probabilitatis vitae spurii, attentis 
aetate ac viribus eius ; — aut, melius forsan, committere con- 
fessario vel alii viro fido ut totum damnum restituat ex bonis 
ipsi tradendis, ita tamen quod, spurio ante patrem putativum 
mortuo, de bonis acceptis aliter disponat prout adulter deter- 
minaverit. 

7. Si adultera moribunda vellet confessario committere ut post 
mortem declaret prolem spuriam, non potest id acceptare, tum 
ne confessio reddatur odiosa, tum quia eius dictis proles fidem 
habere non deberet et ita esset manifestatio inutilis. 

389. Animadversio. — Si maritus in adulterium consenserit, 
cessat obligatio restituendi, dummodo haeredes necessarii non 
frustrentur parte legitima. 

CAPUT III. 

DE INIURnS IN BONIS EXTERNIS FORTUNAE. 

S. Th. IMI, q. 66. 

390. Iniuria in bonis externis fortunae committitur 
furto. Hoc peccatum supponit res externas a privatis 
possideri ut exclusive proprias, ita ut earum dominium non 
pertineat sive ad omnes in communi sive ad communitatem 
nomine omnium. Hinc dicendum 

1) de iure possidendi privatim res externas, 

2) de natura et gravitate furti, 

3) de causis acceptionem rei alienae excusantibus. 

QUAESTIO PRIMA. 

DE IURE PRIVATO POSSIDENDI BONA EXTERNA. 

S. Th. II-II, q. 66, a. 1 et 2. 

391. Status quaestionis. — Homo naturaliter est do- 
minus rerum externarum, non quidem quoad naturam 
ipsarum, quae non subiacet humanae potestati sed divinae, 
cui ad nutum obediunt : homo enim non potest naturam 
rerum annihilare nec immediate eam mutare sicut vult, 
sed tantum earum viribus uti et sic mediate quamdam 
transformationem rerum adducere ; — sed quantum ad 
usum rerum possessio est homini naturalis, quia per ratio- 
nem et voluntatem iis uti potest ad sui utilitatem, cum 
imperfecta sint propter perfectiora .Et sic homo non tan- 
tum habet potestatem utendi seu dominium utile, sed 
etiam dominium directum seu possessionem sed in 
ordine ad potestatem utendi. 

Id iam probavimus, ubi de obiecto dominii. Sed exinde 
non adhuc demonstratur illud ius dominii esse exercendum 

a privato homine potius quam ab omnibus simul vel a 
communitate, ita ut alicui liceat res possidere ut proprias. 
Id negant Socialistae. Catholica autem doctrina tenet in 
ordine praesenti, post peccatum originale in statu naturae 
lapsae, res privatim possidere esse legitimum ac moraliter 
necessarium l . 

392. Socialismus opponitur individualismo, et ideo 
etymologice designat omne regimen quod favet conso- 
ciationi et intendit socialium conditionum meliorationem. 
Sensu tamen magis restricto sumi nunc solet, et sic est 
complexus systematum quae praesentem societatis ordinem 
intendunt subvertere eique alium novum substituere ordinem, 
in quo dominium bonorum temporalium ab omnibus in communi 
vel ab ipsa societate, praecipue si non exclusive, exerceatur : 
ita a dominio individuali gradum faciendo ad sociale, in 
generalem scii, et non ad solam oeconomicam mundi 
renovationem. 

Cuius triplex praecipua est forma : 1) communismus, in 
quo omnia bona temporalia, etiam consummationi desti- 
nata, communia sunt et inter cives aequaliter distribuenda ; 
— 2) collectivismus, qui duo bonorum genera distinguit : 
alia, quae vocantur media productionis vel commutationis, 
ut fundi, instrumenta laboris, viae ferreae, etc. et a com- 
munitate vel Statu sunt retinenda, unde communiter ad- 
ministrandae sunt artes et negotiationes 2 ; alia sunt media 

1. Utiliter inter alia specialia conferri possunt : E. de Laveleye, Le 

Socialisme contemporain / Thonissen, Le Socialisme dans le passe ; 
Schaeffle, Quintessenz des Sozialismus (gall. vers.) ; Capart, La Propriete 
individuelle et le Collectivisme ; Castelein, Le Socialisme et le Droit de 
Propriete ; Bourdeau, UEvolution du Socialisme / Winterer j Le Socia- 
lisme contemporain ; Schrijvers, Aianuel d’ Economie politique ,* Antoine, 
Cours d’Economie sociale ; Schwalm, Legons de Philosophae sociale ; Ver- 
meersch, Quaestiones de Iustitia » Nicotra, Le Socialisme y Drijvers, Eigen - 
domsrecht ; Garriguet, Introduction a Vetude de la sociologie ; La propriete 
privee ; Deploige, La theorie thomiste de la propriete ; Van Overbergh, 
Les caracteres gener aux du socialisme scientifique 3 in R- Neo-scolasUque y 
1898 ; Pottier, De Iure et Iustitia ; Cathrein, Der Soziahsmus ; Bicder- 
lack. Die soziale Frage (neerl. vers.); Sertillanges, Socialisme et Christia- 
nisme; Bourguin, Les systemes socialistes et Vevolution economique ; Rutten, 
Manuel d' Et udes et d* Aetion sociales ; La Doctrine sociale de l Egit se , 
Horvath, Eigentumsrecht. . 

2. Hinc scripsit Schaeffle : Socialismi a et io esse suppressionem 
capitalis privati, atque substitutionem unius capitalis collectivi. 

consummationis et sub privato dominio manent ; — 3) so- 
cialismus Status, qui dum privatum dominium etiam quoad 
media productionis retinet, interventum Status univer- 
salem ac continuum in cunctis negotiis introducit et sic 
privatorum activitatem ac iura nimis restringit. 

A quibus essentialiter differt anarchismus qui totius 
societatis eversionem prosequitur, non transformationem. 

Cum enim homo natura sit bonus, et nonnisi societatis 
et auctoritatis institutione malus effectus, hinc omnis 
auctoritas est abolenda et societas evertenda. Possunt 
quidem inire homines liberas et privatas consociationes ; 
sed ipsa societas civilis omnibus mediis etiam violentibus 
est destruenda 1 . 

Iam in antiquitate vestigia communismi inveniuntur : in 
ordine practico, Spartae tempore Lycurgi ; in ordine speculativo 
apud Platonem, qui in opere de Repubtica ideali et de Legibus 
communismum habet ut optimum medium concordiae in civitate 
instituendae. 

Apud Christianos autem, primis saeculis, Gnostici quidam et 
Apostolici ; medio aevo Albigenses et Waldenses bonorum com- 
munitatem induxerunt ad exemplar primaevae communitatis 
hierosolymitanae ; quod renovarunt Anabaptistae et quidam alii 
pauci inter Protestantes. 

Saeculo autem XVI Thomas Morus (1478-1535) proposuit 
iterum systema Platonis in libro : De nova Insula Utopia (1516), 
illud tamen a pluribus vitiis, ut ab uxorum communitate, ex- 
pugnando ; item saeculo XVII Campanella in suo opere : Civitas 
solis. 

Quae tamen systemata vix habuerunt momentum in humani 
generis historia. Nunc autem a saeculo XIX Socialismus in 
latum propagatus est et innumeros obtinuit asseclas. 

393. Causae socialismi hodierni reducuntur ad evo- 
lutionem et profundam immutationem in re industriali, 
in re philosophico-politica, et in re religiosa. 

I. Evolutio in re industriali, quam ita paucis describit 
Leo XIII, in encyclica Rerum novarum 15 maii 1891 : 
« nova industriae incrementa novisque euntes itineribus 
artes ; — mutatae dominorum et mercenariorum rationes 
mutuae j — divitiarum in exiguo numero affluentia, in 

1. Ita inter alios Bakounine, Kropotkine, E. Reclus, Cipriani, Malato, 
Seb. Faure. 

multitudine inopia ; — opificum cum de se confidentia 
maior, tum inter se necessitudo coniunctior; — praeterea 
versi in deteriora mores, effecere, ut certamen erumperet », 
Evolutio circa medium saeculi XVIII coepta est : 

1. Inventione perfectiorum instrumentorum in rebus arte/ actis; 
ex qua a) natae sunt industriae maiores et orta est separatio 
capitalis et laboris; cum enim soli divites nova inventa comparare 
potuerint, mox divisa societas fuit in duos ordines valde distantes : 
capitalistas et dominos qui laboris instrumenta possident ; et 
proletarios seu opifices qui non sibi sed aliis laborant, b) Insuper 
secuta est productio rerum intensior, seu superproductio necessi- 
tatibus hominum non amplius mensurata, sed ad abundantiorem 
effectionem, plus quam vendi possent, bonorum atque divitiarum 
ordinata. Ex quibus factum est ut opifices a dominis penderent 
magis, ita quod per totam vitam plerumque in aliorum officinis 
operari deberent, ad nutum dominorum possent a labore repelli, 
atque propter illimitatam productionem, ad tempus dimitterentur 
ad penuriam redacti. 

2. Hinc relationes inter dominos et opifices funditus fuerunt 
mutatae. Domini qui pluribus centenis vel millibus opificum 
praesunt, de singulis eorutnque familiis curare atque paterne 
cum singulis agere non valent ; proinde difficultates et dissidia 
exorta non tam facile componuntur, eo vel magis quod propter 
strictiorem a dominis dependentiam atque peiorem penuriae 
conditionem promptiores ad rebellionem operarii facti sint. 

3. Etiam distantia inter capitalistarum atque operariorum con- 
ditiones multum adaucta est : hi exiguum salarium saepius acci- 
pientes, vix se suosque sustentare potuerunt ; illi multorum 
opificum laborem conducentes, ditissimi facti sunt atque fastui 
indulgentes. Exinde, ait Leo XIII, • divitiarum in exiguo numero 
affluentia, in multitudine inopia.., infimae sortis hominum ...cum 
pars maxima in misera calamitosaqua fortuna indigne. ..versentur». 
Quod « in duas civium classes divisit urbes, immenso inter 
utramque discrimine interfecto : ex una parte factio praepotens, 
quia praedives,... ex altera inops atque infirma multitudo ». 

4. Exinde ad sui defensionem in unum convenerunt opifices, 
« Veteribus artificum collegiis superiore saeculo deletis, nulloque 
in eorum locum suffecto praesidio,... sensim factum est ut 
opifices inhumanitati dominorum effrenataeque competitorum 
cupiditati solitarios atque indefensos tempus tradiderit. Malum 
auxit usura vorax, quae non semel Ecclesiae iudicio damnata, 
tamen ab hominibus avidis et quaestuosis per aliam speciem 
exercetur eadem (et a lege civili iam toleratur). Huc accedunt 
et conductio operum et rerum omnium commercia fere in 
paucorum redacta potestatem, ita ut opulenti ac praedivites 
perpauci prope servile iugum infinitae proletariorum multitudini 
opposuerint ». Quod iam inteiligentes, novas associationes inierunt 
operarii, spiritu Christiano orbatas, quibus conditionem meliorari 
conantur ordinis socialis radicali transformatione et socialismi 

diffusione. Unde opificum de se confidentia maior, inter te neces- 
situdo coniunctior, atque solidaritas intimior. 

5. Ex quibus omnibus versi in deteriora mores. Vita operariorum 
multum est immutata : ex una parte, ob machinarum industria- 
lium perfectionem, et laboris ad unum genus coarctati divisionem, 
multo minus proprium exercent ingenium ; unde id in multis 
est hebetatum, quorum vita intellectualis passa est quamdam 
atrophiam ; — ex alia parte vita familiae est labefactata : cum 
enim vir, uxor et filii saepe in variis officinis laborare cogantur, 
paucis tantum horis cohabitare possunt ; uxor rei domesticae et 
filiorum educationi aegre attendere potest, vir sordidam domum 
atque oeconomiam domesticam infauste gestam invenit, et ita 
vita familialis evertitur. Unde opifices, vita intellectuali carentes 
et nullam felicitatem domi invenientes, lares deseruerunt, fre- 
quentarunt cauponas ac de ordine sociali cogitant evertendo. 

II. Evolutio in re philosophico-politica totam pervasit 
Europam. Duce praesertim J. J. Rousseau, a) hominem 
habent natura essentialiter bonum, sed praesenti sociali rerum 
ordine malum factum ; b) omnes homines natura aequales 
iisdemque iuribus donatos ; quod perturbatio gallica ad 
ordinem practicum reduxit, hominis iura, officiis sub 
silentio praetermissis, proclamans, atque politicam om- 
nium civium aequalitatem instituens, c) Ex quibus prin- 
cipes scholae oeconomicae liberalis concluserunt, quoad 
modum producendi et prosequendi divitias, ad libertatem 
illimitatam tendentiis naturalibus hominum relinquendam, 
ex qua necessario per se oritur status oeconomicus socialis, 
quo melior hic et nunc non sit possibilis 1 . 

i. Aiunt liberales : 1) Homini inclinatio inest naturalis ad prose- 
quendum illimitate bonum suum atque commodum et utilitatem pro- 
priam. Atqui bonum est sequi inclinationem naturae, quae est essen- 
tialiter bona. 

Resp. Homo inest inclinatio naturalis ad prosequendum suum ultimum 
finem, qui naturae convenit rationali , et ad media huic fini necessaria 
et utilia 5 non autem ad prosequendum illimitate bona materialia et 
temporalia, quae finem naturae rationalis constituere nequeunt. Estque 
rectum sequi inclinationem naturae ut rationalis ; non autem naturae 
animalis et sensibilis, nisi prout subordinetur naturae rationali eiusque fini. 

2) Felix est qui sequitur inclinationes suas. 

Resp. si consideretur in abstracto et secundum quod est individuum, 
transeat : non enim omnes inclinationes sunt bonae ; si consideretur in 
concreto, secundum quod est ens sociale, nego : sic enim tendere debet 
da sociale bonum, id autem non semper concordat cum bono hominis 
in quantum est individuum. 

3) Utilitas propria omnibus est unicum motivum agendi. 

Resp. Experientia constat alia esse motiva, nempe passiones, bonum 
rationale et virtutis, imo abnegationem sui pro nobili causa. 

Exinde logice infertur ius proprietatis esse abolendum, 
utpote ad hominum inaequalitatem necessario ducens ; 
vana enim est aequalitas, vana £t libertas, nisi omnia sint 
communia. Et quidem eo facilius ita concludebant quod 
solam legem civilem habebant, post Hobbes, ut originem 
iuris proprietatis privatae, aut etiam cum Kant, ut originem 
omnis iuris. 

Ita iam Baboeuf (1762-1797) volebat omnia bona a Statu 
possideri, — omnes cives ad laborandum cogi, — fructusque 
secundum cuiusque necessitates distribui ; ita post eum socia- 
listae plures. Unde socialismus ex liberalismo ortus est, non 
quadam reactione, sed logica evolutione. Nam 

a) in ordine speculativo idearum, liberalismus 

1) falsificavit notionem ultimi finis quem in felicitate terrena 
et materiali ponebat ; 

2) falsificavit notionem societatis civilis et auctoritatis, cum 
omnem potestatem a populo derivet atque ius fundet in externa vi; 

3) falso docuit valorem oeconomicum unice oriri ex labore, 
qui solus potest esse fons proprietatis : ita, inter alios, A. Smith, 
Ricardo, Bastiat ; 

b) in ordine practico factorum, 

4) destruxit antiqua collegia opificum et instauravit individua- 
lismum oeconomicum, quo opifices solitarii cupiditati domino- 
rum relinquerentur ; 

5) institutionibus politicis, in plena libertate, aequalitate et 
suffragio fundatis, medium condidit efficax organis ationis so- 
cialisticae. 

III .Evolutio quoque in re religiosa apud multos dominos 
et operarios locum habuit. Incredulitas a saeculo XVIII 
multorum mentes invasit, et fide in alteram vitam sublata 
aut diminuta, paradisum terrestrem in hac vita exoptant 
atque Eden voluptatum; ex quo nocivae ortae sunt sequelae : 

1 . « Domini non pauci, quorum cupiditates iam amplius re- 
ligionis freno non moderantur, haud raro opifices ut mancipia, 
seu productionis instrumenta spectant, eis utuntur et abutuntur 
ad divitias citius comparandas, plus operis imponentes quam 
vires ferre queant, et mercedem dantes, quae vix ad victum 
sufficiat. 


4) Libertas oeconomica illimitata est optimum medium ad finem 
oeconomicum : productionem divitiarum. 

Resp, Experientia ostendit defectus multiplices atque mala ex liber- 
tate illimitata orta : haec sunt inter causas socialismi, ut dictum est. 
Nec finis oeconomiae est sola effectio divitiarum illimitata, sed earum 
adaptatio necessitatibus hominum atque aequa partitio 

2. Ex adverso opifices multi, qui iam non expectant aeterhaffi 
mercedem, ebrietati et libidini saepe indulgent ; et, cum salarium 
ipsis praestitum impar sit ad comparandas quas cupiunt volup- 
tates, capitalistas ut iniustitiae reos redarguunt, eorumque spolia 
inter se dividere exoptant » x . 

394. Socialismi hodierni evolutio tribus constat 
stadiis : praecessit phasis romantica, subsecuta est magis 
scientifica , denique advenit politica et practica. 

I. Epocha romantica est utopianae excogitationis et 
actionis solitariae et localis. Cepit in Gallia. 

i° Saint-Simon (1760-1825), pater socialismi moderni, spheram 
speculationis non egressus, docuit valorem a labore tamquam a 
proprio et unico fonte dimanare, primum locum in societate 
occupandum esse ab operariis, atque instituendam esse com- 
munem organisationem industriae sub paterno regimine. Cuius 
discipuli ius haereditatis, dominium privatum atque matrimonium 
abolenda esse dixerunt, unde sequeretur liberam viri et mulieris 
unionem fore et fructus laboris communes, secundum cuiusque 
opera ac merita dividendos. 

2° Carolus Fourier (1772-1837) tenuit principium : inclina- 
tionem ad delectationem esse naturalem ac proinde bonam. Ad 
communem vero felicitatem et universalem harmoniam excogi- 
tavit quamdam communismi formam, in qua familiae in oecono- 
micas societates coalescerent, phalanges dictas, quae 2.000 per- 
sonarum non excederent et Simul cohabitarent in spatioso aedi- 
ficio communi, scii, phalansterio ; complures phalanges efforma- 
rent series, et series per orbem multiplicatae sub regimine 
supremi praesidis omniarcx , bonum commune humanitatis 
procurarent. In qualibet phalange, bona possiderentur in com- 
muni, agricultura et artes exercerentur, et omnes, etiam pigri, 
necessaria acciperent, industriosi vero ultra obtinerent iuxta 
cuiusque meritum. At experimentum systematis factum P a 8° 
Conde-sur-Vesgre, infelicem habuit exitum. 

3° E. Cabet (1786-1856) communismum magis radicalem 
proposuit in opere : Voyage en Icarie; secundum quod omnia 
bona sub dominio reipublicae constituerentur ; singuli cives 
amore fraterno ducti, aequali animo laborarent ; fructus operum 
aequaliter inter membra communitatis div ; derentur. Conatus 
reducendi systema ad praxim in regione Texas, post aliquot 
menses infelicem exitum habuit. 

4° Louis Blanc (1811-1882) mitigatam communismi formam 
sectatus est. Cum unicuique homini sit connatum ius ad laborem 


1. Tanquerey, Th. M. III, De Virtute Iustitiae, n. 53- 

2. Ex eo quod homini est ius ad vitani, etiam est ius ad laborem et 
facultas laborem quaerendi atque ius ut m ea non impediatur ; — non 
autem ius exigendi laborem ab hoc vel illo domino. Et quamvis hic ex 
charitate aliquando teneri possit, non tamen ex iustitia. 


nationales officinae instituendae sunt, in quibus opus secundum 
cuiusque vires, fructus secundum cuiusque necessitates dividan- 
tur : ita privata dqminia paulatim abolenda sunt et Status 
omnium rerum erit dominus. 

5° Proudhon (1809-1865) e contra propugnavit systema haud 
dissimile anarchismo.Declaravit dominium proprietatis esse furtum, 
Statum esse abolendum, omnem auctoritatem de medio tollen- 
dam. Cives nihilominus retinere et ad haeredes transmittere 
possunt ea omnia quibus personaliter uti valent, ceteris omnibus 
derelictis ; fructus autem laboris dividendi sunt secundum 
tempus in operando consumptum. 

6° Robert Ottiew (1791-1858) qui proclamabat hominis irrespon- 
sabilitatem, in Anglia fuit mitigati communismi fautor, cuius 
aliqua tentavit experimenta : societatem quamdam cooperativam 
in Scotia sat feliciter instituit, at communistae associationes in 
Anglia et America fundatae mox corruerunt. 

7° Recentius E. Bellamy , in America, collectivam organisatio- 
nem ac felicitatem vivide depinxit duobus in operibus : Looking 
Backward et Equality. 

II. Epocha scientificae synthetisationis et actionis inter - 
nationalis ortum habuit in Germania. Ex operibus oeco- 
nomistarum et antecessorum aedificarunt systema scien- 
tificum cui basim dederunt materialismum historicum, 
iuxta quem omnis evolutio humana, etiam intellectualis et 
religiosa, fatalis est et dependet ab evolutione oeconomica 
et materiali 1 2 . Hinc de facto sunt athei et solam religionem 
habent humanitatis, quamvis systema oeconomicum ab 
hac theoria non essentialiter dependeat et sine hac basi 
concipi possit et a quibusdam concipiatur. 

Magister scholae habetur Jagetzow (1805-1875) qui sub 
pseudon. Carolus Rodbertus docebat omnia oeconomica 
bona fructum esse laboris, neque pluris aestimanda quam 
laborem quo effecta sunt et veluti creata ; ideoque trans- 
formandam esse societatem ita quod nullum iam extet 
dominium nisi illud quod ex ipso labore ortum habeat. 

Systema perfecerunt et propagarunt Marx et Engels qui 
anno 1848 ediderunt programma (manifest) factionis com- 
munis ticae. 

Karl Marx (1818-1883) est socialismi doctor praecipuus, 


1. Conceptus materialisticus historiae non est huic socialismo proprius, 
sed apud alios invenitur, ut apud de Molinari, qui est scholae oeconomicae 
liberalis. — Confutatio materialismi historici videri potest apud Ver- 
meersch, Quaestiones de Iustitia, n. 181. Cfr. etiam V. Falon, Principes 
d’£conomie sociale. 

qui in opere Das Kapital (1867) omnia principia in unam 
synthesim reduxit. Capitale, ait, seu quidquid ad novam 
bonorum productionem servatur, nihil est nisi tructus 
laboris ab operariis iniuste ablatus. 


Duplex enim distinguitur rerum valor : alter mere personalis 
et usualis (Gebrauchswerth ; valeur d’usage; bruikwaarde ) qui 
consistit in rei naturali utilitate ; alter commutativus ( Tausch - 
tverthj valeur d’ echange ; ruilwaarde) qui solus est oeconomicus et 
aestimatur pretio rerum. Fundamentum autem iustae commuta- 
tionis est aequivalentia inter res commutatas. Sed qualitates rerum 
utiles hanc aequivalentiam non constituunt, cum sint diversae 
et oppositae. Ergo solus labor est una causa valoris rerum oeco- 
nomici; non quidem labor de facto impensus, sed ille qui per 
se et generatim est necessarius rei conficiendae, detegendae aut 
transvehendae : valor est labor rei incorporatus et veluti crystal- 
lisatus. 

Iamvero capitalistae, operarios conducendo, eorum facultatem 
laborandi emunt pro salario determinato, quod non aequivalet 
pretio rerum effectarum sed opificum quotidianae sustentationi. 
Nam operarii plus producunt quam propriae sustentationi sit 
necessarium; hoc plus valoris ( Mehrwerth ; plus-value; meer- 
waarde ) a capitalistis retinetur ad novam rerum productionem. 
Et ita capitale spoliatione proletariorurn nascitur et crescit, i. e. 
furto saltem materiali. 

Has ideas Marx non invenit : notionem valoris mutuatus est 
a Smith ; notionem pluris valoris a Thompson, et capitale esse 
furtum a Proudhpn ; sed ipse eas in novam synthesim ordinavit. 

Naturali autem et fatali evolutione, industriae et capitalia 
quotidie augentur et in monopolia convertuntur, quo magis 
magisque opprimunt multitudinem quae ad maiorem reducitur 
paupertatem. Sed extremum malum remedium affert : quando 
paucissimi omnia laboris instrumenta atque divitias possederint, 
necessaria videbitur istorum expropriatio et advemet collecti- 
vismus. Evolutionem adiuvare oportet, ut citius fiat nova ordinatio 
societatis ; aptum ad hoc medium est ordinum socialium pugna 
quae adducet mutationem oeconomicam. 


Socialismum in sua evolutione descripsit Engels (1820- 
1895) in libro ; Die Entwickelung des Sozialismus ; pro- 
pugnavit in populo Lassalle (1825-1864) qui proinde 
dicitur socialismi apostolus. Hic, ideis a Ricardo mutuatis, 
exponit sic dictam legem aeneam salariorum ( eherne Lohn- 
gesetz ; loi ddairain ; ijzeren loonwet ) . 

In praesenti ordine oeconomico, ineluctabili necessitate ac 
veluti aenea lege, fit ut salarium nunquam diu superet id quod 
necessarium est ad propriam sustentationem et humanae speciei 
sufficientem propagationem. Nam si augeatur salarium, maior 

filiorum procreatur numerus, maior proinde erit opificum af- 
fluxus, et mox, vi ineluctabili concurrentiae, minus erit pretium 
operariis solutum. Ijnde systema oeconomicum concurrentiae 
ducit ad emigrationerr^depopulationem et neo-malthusianismum, 
atque opifices damnat ad statum miseriae in quo nihil habeant 
nisi necessaria vitae. Contra quod nullum existit validum aut 
utile remedium. Oportet' ergo coniungere capitale et laborem, 
et ad hoc instituere societates productionis cooperativas, quod 
erit primum stadium transformationis. 

Ad frangendum capitalistarum imperium et citius ad- 
ducendum novum societatis ordinem, instituit Marx socie- 
tatem internationalem operariorum (non politicam), quae ab 
anno 1866 internationales celebravit congressus ; sed 
anno 1873, propter interna exorta dissidia, fuit dissoluta. 

Doctrinam Marx propagarunt Engels, Bebel, Lieb- 
knecht, Singer ; quae de lege aenea docuit Lassalle diffi- 
culter conciliantur cum doctrina Marx et etiam a socialistis 
fuerunt relicta.Principia et systema Marxii crisi subiecerunt 
atque emollierunt Bernstein et Vollmar, post bellum 
De Man 1 ; defenderunt alii inter quos Kautsky et Van- 
dervelde. 

III. Epocha politica et practica seu reformationum reali- 
sationis atque actionis politicae et nationalis incepit post 
annum 1873 et usque in hodiernos dies perdurat. lam 
intelligentes totalem oeconomiae et societatis immuta- 
tionem non posse statim obtineri, progressivo conatu eam 
praeparant et adducere contendunt ; hinc : 

a) Sic dicti Reformistae aptis mediis, etiam potestatis politicae 
captione atque legis interventu, meliorem reddere conantur 
operariorum conditionem, capitalistarum vero peiorem, ditioribus 


1. Zur Psychologie des Sozialismus, lena 1926 ; gall. versum 1927 : 
Au delh du Marxisme. Compendium operis fuit confectum a P. Th. 
Trinon, O. P., La Liqui dation du Marxisme, in collectione : P. tudes 
religieuses, 1928. — Duplex itaque tendentia diversa inter discipulos 
Marxii invenitur ; nihilominus etiam mitiores luctam classium socialium 
retinent et plerumque conservant terminologiam ( Wortschatz ) sed in 
sensu parum mitigato : materialismum historicum, cui iam valor tribui- 
tur mere didacticus, temperant atque determinismum et fatalem evolu- 
tionem ; reductionem multitudinis ad paupertatem explicant de pauper- 
tate relativa quia proportionaliter minus ditescit; concentratio capitalium 
minore cum celeritate fiet atque evolutio lentius et magis gradatim 
| procedet, etc. 

imponere onera progressiva, maiores res industriales atque fodinas 
in dominium sociale colligere, associationibus opificum confoe- 
deratis dominorum foederationi obsistere, atque theorias suas in 
praxim lente deducere. 

b) Alii tamen putant nonnisi violentis mediis opificum meliorem 
fieri posse conditionem, omni inter dominos et opifices sublata 
distinctione, earnque parare satagunt. 

Multae societates cooperativae et syndicales a socialistis erectae 
fuerunt, atque celebriores congressus nationales habiti sunt et 
interna tionales. 

395. Hodiernae formae Socialismi praecipuae sunt : 

i° Socialismus Status qui collectivum omnium saltem 
rerum dominium non admittit, sed nimis universalem ac 
continuum Status interventum, ex quo fit quod plus aequo 
restringatur civium libertas atque ius privatae proprietatis. 

A professoribus universitatum propositus fuit, qui propterea 
cathedratici socialistae ( Kathedersozialisten ) vocati sunt. Conten- 
dunt quaestionis socialis hodiernae solutionem atque refor- 
mationem oeconomicam fere unice a Status interventu esse 
expectandam, qui totam activitatem oeconomicam nationis do- 
minetur in omni sphera. Ita quod socialibus organismis inter- 
mediis sublatis, Status quadam gaudeat quasi omnipotentia. 
Quod contradicit naturali societatis politicae institutioni, cuius 
missio non est individuorum et associationum activitatem im- 
pedire, sed eorum defectui solum supplere. 

Ita multi qui socialismo democratico favebant in Germania ut 
A. Wagner et Ebert, et qui dicuntur radicales-socialistae in 
Gallia. Nunc vero et illi qui socialistae nationales vocari gloriantur. 

2° Socialismus agrarius , primum in Hibernia et Statibus 
Americae confoederatis fuit propositus, Praecipuum pa- 
tronum habuit H. George : contendebat non omnia 
productionis media a Statu esse possidenda, sed solum 
terrae fundos, quia terra, sicut mare et aer, non est capax 
dominii privati, sed communis omnibus esse debet. 

Ne autem ordo turbetur publicus, possessores agrorum non 
spoliabuntur, sed taxam solvent quae pretio locationis respondeat 
et quae praevidetur sufficiens fore ad omnes Solvendas publicas 
expensas. Unde cetera tributa, quae sunt iniusta, e medio tol- 
luntur. 

Hodie systema generatim consideratur ut impar ad quaestionem 
socialem solvendam. 

Etiam de Laveleye, qui est inter oeconomistas liberales mode- 
ratos, admittebat collectivam possessionem terrae. 

3 0 Collectivismus seu Marxismus, iuxta quem : a) Status 
vel municipia, aut consociationes Statui subiectae, in 
dominium retinere \ debent omnia media productionis : 
fundos, officinas, mechanica instrumenta, pecuniam, 
etc. b) Horum usus et administratio penes publicam 
erit potestatem, qua ferum productio ita sit ordi- 
nanda ut nihil inutile fiat, et tamen omnium civium 
atque totius societatis necessitatibus provideatur plene 
sufficienter, c) Auctoritate publica fructus laboris distri- 
buendi sunt inter cives : vel, ut quidam aiunt, secundum 
perfectam aequalitatem ; vel, ut aliis aequum videtur, 
secundum cuiusque laborem et meritum ; vel, ut alii 
malunt, secundum cuiusque necessitates. At bona quae 
a quolibet accipiuntur reservantur consummationi, nec 
possunt adhiberi ad novas res producendas ; ne sub alia 
forma reviviscat capitalismus . d) Pars autem bonorum 
reservatur necessitatibus civitatis ad ea quae sunt com- 
munis utilitatis ; praeter quod nulla erunt imposita tributa, 
e) Cum non erunt commutationes oeconomicae inter cives, 
usus pecuniae in hac societate non subsistit ; sed schedulae 
tradentur laboris quibus cives poterunt obtinere in publicis 
officinis cuncta sibi necessaria. 

De modo systema in praxim deducendi non concordant 
collectivistae : 

Alii Possibilistae seu Reformistae, ac Evolutionistae, violenta 
media respuunt et finem legalibus mediis attingere volunt : in 
praecipuis industriis monopolio Status, determinatione pretii 
opificibus solvendi, assecuratione universali et obligatoria, obli- 
gatoria affiliatione collegiis opificum, etc. Qui non multum 
differunt ab asseclis socialismi Status ; nisi fine, scii, expro- 
priatione. 

E contra Seditiosi publicam auctoritatem obtinendam intendunt, 
ut omnia productionis media et fructus auctoritative et publica 
vi percipiant et dividant. 

4 0 Syndicalistae seditiosi timent tyrannidem Status sicut 
tyrannidem dominorum, et tradi media productionis volunt 
collegiis opificum. Huic fini educatio opificum providere 
debet, atque peritorum auxilium est obtinendum, ut fiat 
eiectio dominorum ex industriis novaque ordinatio rerum. 

Ad quod consequendum mediis etiam violentis uti oportet, 

Siimma Theologiae Morali» JI. — 26 

v. g. operistitio etiam generali, quibus praeparetur seditio qua 
novus stabilietur ordo. Cessabunt tunc Status et municipia ; 
gestio rerum erit apud opifices et consociationes opificum muni- 
cipales, nationales, internationales. Et ita recte ordinata productio 
erit qua cunctis necessitatibus abunde provideatur, atque felicitas 
terrestris. 

Ad syndicalismum seditiosum pertinent quoque Bolsievistae, 
Marxismi principiis imbuti 5 qui tamen, sub praetextu necessitatis 
Status, tyrannicam politiae potestatem provisorie instituerunt et 
in praxi unam directionem collegiorum opificum reiecerunt ad 
tempus. 

396. Thesis. Ius dominii privatum, permanens et 
exclusivum in bona externa et in ipsam terram, 
iustis limitibus circumscriptum, a iure naturali 
dimanat, et ideo est legitimum, ac in praesenti statu 
moraliter necessarium, — Dicitur : 

1) ius dominii privatum , i. e. dominium non solum utile 
sed plenum, singulis hominibus independenter a Statu, 
non ipsi societati competens : licet enim societas quaedam 
bona ut propria possidere possit, ius tamen dominii etiam 
privatis, imo primario ipsis convenit ; 

2) permanens et exclusivum, ita quod non solum transitorie 
sed modo stabili exerceatur et ad alios vel et haeredes 
naturales possit transferri ; atque ita sit proprium ut 
dominus ceteros omnes a sua possessione valeat excludere ; 

3) in bona externa, sive mobilia sive immobilia, sive ad 
novam rerum productionem, sive ad usum aut consum- 
mationem ordinata ; 

4) iustis limitibus circumscriptum: ius illud non est 
absolutum, sed, sicut alia iura, fine suo immediato limi- 
tatur. Qui finis est ad quem conditae sunt res terrenae, scii, 
ut omnes inde vivere possint. Limitatur autem tripliciter : 

a) in casu extremae necessitatis, quisque occupare potest 
id quod necessarium est ad sui suorumque sustentationem ; 

b) ratione boni communis, auctoritas socialis congruas 
leges decernere potest ut fini rerum, qui est ut omnes inde 
valeant vivere, nullum praeiudicium inferatur ; atque 
aliquando dominium privatum restringere, vel partialiter 
tollere si necessarium sit ad bonum totius reipublicae, quod 
ultimum tamen fieri nequit sine gravi causa, nec regulariter 
sine debita compensatione ; 

c) charitas erga proximum postulat ut divites ex super- 
fluis erogent pauperibus. 

Haec est doctrina S. Thomae, quam Leo XIII fecit suam : 
< Circa rem exteriorem duo competunt homini : quorum unum 
est potestas procurandi et dispensandi (dominium), et quantum 
ad hoc licitum est quod homo propria possideat... ; aliud vero 
...circa res exteriores est usus ipsarum, et quantum ad hoc non 
debet homo habere res exteriores ut proprias, sed ut communes, 
ut scii, de facili aliquis eas communicet in necessitate aliorum »*. 
II-II, q. 66, a. 2. 

Quae dominorum obligationes etiam ex debito legali procedere 
possunt, in quantum ad bonum commune pertinet non solum quod 
in extrema necessitate omnibus subveniatur et nullus necessariis 
orbetur, sed etiam quod bonus in societate sit usus superfluorum 
et ex superfluis detur indigentibus 2 . — Unde lex humana, ob 
bonum commune, ad id cogere potest : non enim quis habet 
superflua bona nisi ad bonum usum et bonam dispensationem 
eorum ; et ideo societas ab eo qui non bene utitur, tamquam 
ab indigno, dispensationem auferre posset. « Quapropter, ait 
Pius XI, in encycl. Quadragesimo anno, 15 maii 1931, quid, 
considerata boni communis veritate, eis qui possident liceat, 
quid illicitum sit in suorum bonorum usu, publica auctoritas, 
lege naturali et divina semper praelucente, sciscere potest ac- 
curatius ». 

5) a iure naturali dimanat, et ideo est legitirnum.Non enim 
est ius naturale primarium, quod competit naturae in se 
et absolute consideratae ; sed per modum conclusionis ex 
consideratione naturae humanae consequitur, et hac ratione 
est legitimum 3 . 


1. Haec tamen necessitas pauperis non est ius, secus adesset obligado 
iustitiae ; sed est ritulus ad obtinendum ut ex superfluis iis subveniatur, 
quia superflua naturali ordinatione iis destinantur, taliter ut divites 
habeant strictam obligationem ea elargiendi ex charitate. 

2. Ita conformiter S. Thomae, q. 118, a. 4, ad 2, et commentariis 
Caietani. Quod, dissenuentibus eius confratribus, concessit etiam 
P. Vermeersch, stante controversia quae orta est occasione libri P. Hor- 
vath, O.P. : Eigentumsrecht, et quorumdam ab aliis scriptorum, de quo 
vide Theol.-Prakt. Quartalschrijt, Linz, 1929. 

3. Ius naturae complectitur ea quae exiguntur a rerum natura. Si 
spectetur natura rerum possidendarum in se et absolute, divisio pos- 
sessionum non exigitur : non est in eis exigentia ad hoc quod ab uno 
vel ab alio possideantur, in communi vel in particulari. Non exigitur 
nec excluditur dominium privatum ; unde non est contra naturam. 
Tantummodo a rerum natura in se spectata exigitur ut res possidendae 
non detorqueantur a suo fine immediato et intrinseco qui est ut 
inserviant ad necessitates omniurn hominum : terra non cesset, ait 
Leo XIII, inservire communi omnium utilitati et nemo sit quin alatur 
ex iis quae producit. Unde in casu extremae necessitatis, cessat do- 

Cui non obstat secundum S. Thomam mufiosque scholasticos, 
ius dominii privati ex iure gentium oriri. Secundum veteres, 
ius naturale designat tantum illud quod exigitur a natura rerum 
secundum se et absolute spectata ; ius gentium id quod non 
secundum se, sed in ordine ad certum finem, seu in quadam 
suppositione derivatur a natura rerum per rationem, secundum 
quamdam utilitatem, convenientiam et moralem necessitatem 
consequentem, tamquam conclusio necessaria , non valde distans, 
ita pt facile in eo gentes consentiant (I-II, q. 95, a. 4). Secundum 
recentiores, utrumque vocatur ius naturale, scii, primarium et 
secundarium ; et recte, nam secundum S. Thomam, ius gentium 
habet aliquid vigoris ex lege naturali (I-II, q. 95, a. 2), et « 'ratio 
naturalis illud instituit » (II-II, q. 57, a. 3, ad 3). Unde Eth. V, 
1. 2 : « Quidquid ex iusto naturali sequitur quasi conclusio, 
est iustum naturale ». 

6) in praesenti statu mor aliter necessarium. Possibilis est 
rerum status, in quo communis possessio in quodam loco 
aut in quadam societate, necessitatibus hominum atque 
felicitati consuleret satis : ita in statu innocentiae seu 
iustitiae originalis, apud tribus pastorales, quando non 
multi sunt homines. At in praesenti rerum conditione, in 
qua homines cum suis defectibus communiter seipsos solos 
quaerunt, et parum de proximo et societate curam habent, 
ac dato hodiernae civilisationis statu, in quo homines 
vitam pastoralem ducere non possunt sed valde multiplicati 
improbo labore indigent ad necessaria sibi comparanda, 
privatum dominium iam est moraliter necessarium ad 
civium felicitatem et perfectionem atque societatis pacem, 
ut ex demonstratione thesis patebit. 

Non ergo a lege civili, uti dicebant Hobbes, Bentham, Mon- 
te squieu; — nec a pacto sociali, uti tenebant Grotius, Puffendorf, 
Heirieccius, — nec ab institutione mere humana, aut a furto 
ut proclamabat Proudhon, divisio bonorum orta est, sed a 
naturali necessitate. Unde Leo XIII : « possidere res privatim 
ut suas, ius est homini a natura datum » ; dividere autem terram 
et possidere privatim « universitas generis humani... in ipsius 
lege naturae fundamentum reperit partitionis bonorum, posses- 
sionesque privatas, ut quae cum hominum natura pacatoque et 
tranquillo convictu maxime congruant, omnium saeculorum usu 
consecravit ». 


minium privatum et omnia sunt communia : divisio possessionum non 
potest praeiudicare tali necessitati, et ex applicatione humana iuris 
naturae non potest impediri finis primarius... Sed privatum dominium 
est de iure naturae secundum aliquid quod ex natura consequitur et per 
ratiocinium concluditur. Ita Pqttier, 0. c. 

397. Thesis probatur. Demonstrationes sumuntur ex 
Scripturis, ex Traditione et ex ratione: Scripturae 
et Traditio ostendunt dominii privati legitimitatem, ratio 
etiam necessitatem ipsius. 

A. Scripturae ius dominii privati legitimum esse suppo- 
nunt et agnoscunt. Deus, homines creando, ipsis quidem 
indivisim tradidit res terrenas (Gen. I, 28-30), sed ut 
possiderentur modo aptiori ad procuranda sibi vitae 
necessaria et utilia ; modum autem possidendi per dominia 
privata esse legitimum ostendunt : 

1° In Veter e Testamento : a) prima divisio bonorum iam apparet 
apud filios Adae, cum Abel perhibeatur ut pastor ovium, offerens 
Domino de primogenitis gregis sui, Cain ut agricola, offerens de 
fructibus terrae, et postea aedificans civitatem quae sua esset 
et quam vocavit nomine proprii filii sui Henoch (Gen. IV, 2,4,17). 

b) Tempore Abrahae iam late existebat ius privati dominii : 
Abraham dives erat in possessione auri et argenti ; — Lot 
fuerunt greges ovium, et armenta, et tabernacula (Gen. XIII, 
1-2, 5) ; agri et speluncae sub dominio privato erant, cum Abra- 
ham agrum emit Ephronis et duplicem in eo speluncam ut ibi 
Saram sepeliret defunctam (XXIII, 1-20), iure quidem stabili 
et permanenti, ita ut Abraham, Isaac, Lia et Iacob ibi sepulti 
fuerint ; sicut Ioseph in parte agri quam emerat Iacob a filiis 
Hemor (Ios. XXIV, 32). Pascua autem erant communia ; at 
cum prae multitudine gregum rixa facta est inter pastores Abra- 
ham et Lot, divisi sunt alteruter a cognato suo (Gen. XIII, 7-1 1). 

c) Ius dominii privati tamquam legitimum ipsa divina lege 
fuit confirmatum, quae non solum prohibet furtum sed et 
ipsam concupiscentiam boni alieni (Ex. XX, 17), quapropter 
stricte vetat ne transferantur termini quibus agri Circumscribuntur 
(Deut. XIX, 14) ; possessiones autem terrenae uniuscuiusque 
familiae, quae venditae fuerant, poterant redimi, et anno recur- 
rente magni iubilaei ad pristinum possessorem redibant (Lev. 
XXV, 23-28). 

2 0 In Novo Testamento : a) Christus legem confirmavit, furtum 
damnando; et solum consilium dedit omnia vendendi et pauperibus 
donandi pretium (Mt. V, 3) ; possidentibus autem bonum usum 
praecepit bonorum, eleemosynarum largitionibus (XXV, 41-43)- 

b) Apostoli, consilium Domini applicantes, in primis commu- 
nitatibus instituerunt communem bonorum possessionem (Act. IV, 
34-35) ; possessionum tamen abdicationem esse de consilio solum, 
non de praecepto ipse Petrus proclamavit, Ananiam alloquens : 
* Nonne manens tibi manebat, et venumdatum in tua erat po- 
testate} » (V, 4). Unde multiplicatis discipulis, bonorum com- 
munitas non perduravit, et pauperum necessitatibus provisum 
est eleemosynarum collectis (XI, 28-30). Hinc Paulus monet 
non praecipiendum esse divitibus bona relinquere sua, sed » non 

1 sublime sapere, neque sperare in incerto divitiarum, sed in Deo 

1 vivo..., divites fieri in bonis operibus, facile tribuere, com- 

municare, thesaurizare sibi fundamentum bonum in futurum » 
(I Tim. VI, 17-19). 

Ex quibus constat, iuxta Scripturas a) ius proprietatis privatae 
qualis existebat esse legitimum ; b) quadamtenus tamen limi- 
tatum praecepto eleemosynae. 

B. Traditio Ecclesiae ius dominii privati agnoscit et 
vindicat : 

I Ecclesia semper damnavit adversarios dominii privati : 
saec. III Apostolicos, qui teste Augustino ( 1 . de haer., 40), 
« se hoc nomine arrogantissime vocaverunt, eo quod in 
suam communionem non acciperent utentes coniugibus et 
r ss proprias possidentes... Sed ideo isti haeretici sunt, 
'i quoniam se ab Ecclesia separantes, nullam spem putant 

h eos habere, qui utuntur his rebus » ; — saec. XIII, Wal- 

denses, adversus quos Innocentius III praecepit hanc fidei 
I professionem : « remanentes in saeculo et sua possidentes, 

j eleemosynas et cetera beneficia ex rebus suis agentes, 

1 praecepta Domini servantes salvari fatemur et credimus ; » 

’ — saec. XV, Wicleff et Hus qui negabant legitimitatem 

| possessionum in viris ecclesiasticis (C. Const., sess. 8, 

a. 10 ; interrog., a. 34-36) ; — saec. XIX, Socialistas qui 
reprobati sunt a Pio IX (encycl. Qui pluribus, 9 nov. 1856), 
a Leone XIII proclamante, in encycl. Rerum novarum 
(15 maii 1891), eorum doctrinam de expropriatione esse 
iniustam, ineptam et ordinis subversivam, et a Pio XI in 
encycl. Quadragesimo anno, 

2° Patres exponunt divitias malas non esse nec prohi- 
bitas, sed a Deo inaequaliter datas ut ditioribus essent 
occasio benignitatis et charitatis, pauperibus vero patientiae 
atque maioris meriti. 

Quodsi celebres saeculi IV 1 et V 1 praedicatores, uti Basilius, 
Chrysostomus, Nyssenus, Ambrosius, etc. bona esse communia 
eloquentissime proclament, debitum ex iis esse reddendum pau- 
peribus, divitias omnes ex iniquitate descendere, fures esse et 
iniuriae reos qui eleemosynas denegent; — id potius modo 
loquendi oratorio est tribuendum. 

Nam occasione data iidem Patres ius privati dominii expresse 
asserunt 1 ; — bona communia volunt destinatione et usu, ita 

1. Ita v. g. Basilius : « Num iniustus Deus, qui nobis inaequaliter 
vitae necessaria distribuit? Cur, divite te, ille pauper est ? An non utique, 

ut cederent in utilitatem aliorum, non ut ab omnibus posside- 
rentur ; — eleemosynam habent ut debitum charitatis ; — unde 
qui eas denegant rei sunt iniuriae in sensu latiore , quatenus 
laedunt iustitiam in sensu generali aut metaphorico intellectam 
vel etiam iustitiam legalem, eo vel magis quod illis temporibus 
pestis, siccitatis, magnaeque calamitatis multi erant pauperes 
etiam in urgenti necessitate ; — divitias autem ex iniquitate 
esse recte adstruunt quia ex peccato originali ac morum corrup- 
tione divisio bonorum necessaria facta est, atque de facto saepe 
ex iniustitia ac usura ortum habuerunt. Ceterum oratores 
saec. XVII in Gallia similia dixerunt, et tamen certissime legi- 
timitatem admittunt privatarum possessionum. 

C. Ratio demonstrat dominii privati legitimitatem simul 
et necessitatem. Ad quod ita argui potest : 

Forma dominii seu regimen bonorum externorum ad 
quod natura hominem valde inclinat, et quod bonum 
commune postulat, iure naturali est legitimum inio et 
necessarium. Atqui tale est regimen seu forma dominii 
privati in praesenti rerum conditione. Ergo. 

Probatur minor quoad i am partem : Natura inclinat 
hominem ad possessionem rerum externarum, tum ut 
seipsum regat et sibi provideat etiam in futurum, tum ut 
provideat filiis etiam post mortem suam, tum ut sibi 
vindicet fructum sui laboris (uti demonstravimus loquentes 
de obiecto dominii, n. 168). 

Atqui natura ad hoc impellit hominem individuum et 
privatum, non societatem civilem ; nam 

a) Homo individuus et familia natura et tempore ante- 
riores sunt ipso Statu : « est enim homo quam respublica 
senior, ait Leo XIII ; quocirca ius ille suum ad vitam 
corpusque tuendum habere natura antea debuit quam 
civitas ulla coisset ». 

b) Societas non constituta est ut homines individuos et 
familias iuribus privet, aut eorum activitatem restringat 

Ut et tu benignitatis ac fidelis dispensationis mercedem accipias, et ille 
magnis patientiae praemiis donetur ? » in illud Lucae : « Destruam », 
n . 7.— Et Chrysostomus : S. Paulus « praeterea novit non prohibitas 
esse divitias, si quis eis usus fuerit ut oportet. Sicut enim dixi : nori 
mala res vinum, sed mala ebrietas : ita non mala res divitiae, sed mala 
avaritia, mala cupiditas ». Unde omnia vendere est consilium, non 
praeceptum (hom. 2 ad pop. Ant., n. 5). Hinc pastores ecclesiarum 
divites non excommunicant, sed urgent eos ad opitulandum egentibus. 
Cfr. de hoc argumento Vermeersch, Quaestiones de lustma, n. 210. 


408 


SUMMA THEOLOGIAE MORALIS 


DE IUSTITIA COMMUTATIVA 


409 


ac iis se substituat, sed ut eorum iura protegat, activitatem 
foveat, exercitium promoveat. 

Ergo secundum naturam ius dominii primario competit 
individuis, non Statui, et ideo dominium privatum est 
legitimum. 

Probatur 2 a pars minoris : Natura postulat et exigit 
regimen quod necessarium est ad bonum commune, seu 
quod apparet tamquam unicum medium aptum quo 
obtineatur finis. Atqui regimen dominii privati moraliter 
necessarium est et unicum aptum tum ad excitandum 
hominis laborem — tum ad progressum laboris procu- 
randum — tum ad pacem socialem servandam. 

Ergo regimen dominii privati iure naturali est moraliter 
necessarium. 

Proh, minor ex S. Thoma q. 66, a. 2 1 : 

« a) Primo quidem quia magis sollicitus est unusquisque 
ad procurandum aliquid quod sibi soli competit, quam id 
quod est commune omnium vel multorum : quia unusquis- 
que laborem fugiens, relinquit alteri quod pertinet ad com- 
mune, sicut accidit in multitudine ministrorum. 

b) Alio modo, quia ordinatius res humanae tractantur 
(et ideo maiori cura et perfectione), si singulis immineat 
propria cura alicuius rei procurandae 2 ; (unde dominium 
privatum est stimulus progressus in labore, quem progres- 
sum rursus procurat adducendo laboris divisionem). Esset 
autem confusio si quilibet indistincte quaelibet procuraret. 

c) Tertio, quia per hoc magis pacificus hominum status 
conservaretur, dum unusquisque re sua contentus est. 
Unde videmus quod inter eos qui communiter et ex 
indiviso aliquid possident, frequentius iurgia oriuntur ». 

Dominium ergo privatum ad productionem ampliorem, 
ad productionem perfectiorem, et ad pacificam posses- 
sionem est moraliter necessarium. 

398. Necessitas dominii privati ita quoque ostendi 
potest modo hodiernis necessitatibus magis adapta- 


1. Cfr. Aristoteles, Pol., c. V. 

2. « Unusquisque magis augebit possessionem suam, insistens ei 
tamquam propriae » Pol. II, Iect. 4. 


to : Regimen dominii privati moraliter necessarium est et 
unicum medium quod efficaciter copiosam bonorum pro- 
ductionem oeconomicam — horum aequam distributionem 
— et legitimam civium libertatem procurat et tuetur 1 . 
Ergo regimen dominii privati iure naturali est moraliter 
necessarium. 

Probatur minor : 1. Copia quaedam bonorum necessaria est 
ad prosperitatem, ad exercitium virtutis, ad vitandam aegritu- 
dinem, tristitiam et invidiam, ad incumbendum operibus intel- 
lectualibus scientiarum et artium. Atqui homines, cum laborant 
ad proprias opes augendas, easque ad filios vel amicos transmit- 
tendas, alacriter et magno studio laborant, ex quo divitiae 
augentur civitatis ; ex adverso, quando nullum privatum ex- 
pectant lucrum, multi ignavi manent ac segnes, aliorum labori 
fidentes, ita quod paulatim opes minuantur et evanescant. Quod 
partim etiam provenit ex eo quod administratio bonorum com- 
munium totius societatis sit nimis complexa. Unde varia com- 
munismi tentamina, licet necessariis subsidiis atque amplo 
apparatu oeconomico firmata, membrorum pigritia et internis 
dissidiis perierunt. 

2. Aequa bonorum distributio, quae scii, iuxta cuiusque meri- 
tum et proportionem operis praestiti instituitur, in regimine 
dominii privati haberi potest; sed in regimine collectivi fieri 
nequit. Nam a) si fiat iuxta cuiusque merita, ut quibusdam 
visum est, inaequalitas quam tollere volunt socialistae, sub alia 
forma redit ; nec aequum erit iudicium de aliorum meritis in 
societate in qua administratores suffragiis eliguntur atque 
vexandi habent maiorem voluntatem ob contraria partium studia. 
— b) Si bona distribuantur iuxta cuiusque necessitates et exigentias, 
quis iterum de illis aequum dicet iudicium ? Et quidem illi 
qui magis laborant et minus accipiunt, profecto non jniuste 
querentur. — c) Si denique aequaliter omnibus et singulis 
dispensetur, iam deerit stimulus ad laborem necessarius atque 
multi pigritiae indulgebunt. Ut ait Leo XIII : ° aditus ad in- 
videntiam mutuam, ad obtrectationes et discordias patefieret : 
ademptis ingenio singulorum solertiaeque stimulis, ipsi divi- 
tiarum fontes necessario exarescerent ; eaque, quam fingunt 
cogitatione aequabilitas, aliud revera non esset nisi omnium 
hominum aeque misera atque ignobilis, nullo discrimine, con- 
ditio ». 

3. Legitima civium libertas magnum bonum est quod hominum 
dignitati simul ac felicitati necessarium est. Cui sane de se favet 
dominium privatum ; in regimine vere collectivo libertas mdi- 
vidualis valde minuitur et quasi extinguitur : 

a) Libertas professionem eligendi seu conditionem vitae. Haec 


1. Cfr. de his Antoine, Schrijvers, Vermeersch et Tanquerey, in o. c. 

enim a collectivitate seu Statu pendebit, cum ipse universalis 
futurus sit officiorum ac munerum distributor ; ad quod neces- 
saria erit inquisitio in aptitudines singulorum et merita, ut 
quisque secundum necessitates vel congruentias communitatis, 
arti convenienti applicetur. Cum autem saepius cives genus 
laboris perficere cogentur sibi repugnans aut minus placens, 
necessario oriundae sunt querelae et invidiae cum magno 
societatis detrimento. Et quia communitas unica rerum omnium 
erit domina et gubernatrix, iis qui sorte sua contenti non sunt, 
relicta domo quam vendendi aut locandi non habent facultatem, 
nihil remanebit nisi fugere in exilium. 

b) Libertas determinandi necessitates proprias seu consumma- 
tionem, ac consequenter media sustentationis, habitationis, in- 
structionis, aedificationis seu constructionis, etc. Nullus posset 
vivere et erudiri secundum aspirationes et exigentias suae 
personalitatis ; cum Status eliminaret necessitates quas iudicaret 
ipse superfluas aut nocivas. 

c) Libertas externa praeli et cogitationis, ac proinde scholarum 
et filiorum educationis. Cum enim cuncta praela, aedificia aliaque 
omnia a communitate possideantur, nullum scriptum poterit 
typis mandari, nullus conventus haberi, nulla institutio dari aut 
doctrina proponi, nisi accedente communitatis licentia et iuxta 
arbitrium et ideas illorum qui detinent potestatem. A fortiori 
actum erit de omni externa libertate religiosa. 

Cum itaque Status civilis unicus sit omnium dominus et 
magister, cunctaque possideat quae ad productionem oecono- 
micam inserviunt, Status omnipotentia agnoscenda erit et uni- 
versalis providentia, qua tollatur omnis privata civium libertas. 

Ergo ad bonum sociale simul et privatum omnino requiritur 
ius privati dominii. 

399. Corollarium. — Duplex secundum traditionem 
distinguenda est ratio dominii : individualis, prout singulos 
respicit individuos atque familias, et socialis, prout bonum 
spectat commune universae humanitatis. Unde duplex 
scopulus cavendus est : « nam, sicut ex negata vel extenuata 
iuris proprietatis indole sociali et publica, in individualis- 
mum quem dicunt ruitur aut ad eum acceditur ; ita privata 
ac individuali eiusdem iuris indole repulsa vel attenuata, 
in collectivismum properetur vel saltem eiusdem placita 
attingantur necesse est », ut docet Pius XI, encycl. 
Quadr. anno. 

Iamvero quantum ad aspectum individualem, « posses- 
sionum divisionem servare nec... alienum ius invadere, 
iustitia iubet... commutativa » ; — quantum ad aspectum 
socialem, « dominos re sua non uti nisi honeste, non huius 
est iustitiae sed aliarum virtutum ». 


A. Quoad indolem individualem : 

1) « immerito pronuntiant quidam dominium honestum- 
que eius usum iisdem contineri limitibus ; 

2) multoque magis a veritate abhorret, ipso abusu vel 
non usu ius proprietatis perimi aut amitti... ; 

3) falluntur et errant qui indolem dominii privati 
individualem adeo extenuare contendunt, ut eam de facto 
destruant ». 

B. Quoad indolem socialem : 

Nihilominus « salutare et omni laude dignum opus 
agunt quicumque,., intimam horum officiorum naturam 
atque limites definire conantur, quibus vel ipsum ius 
proprietatis vel usus seu exercitium dominiorum sint a 
socialis convictus necessitatibus circumscripta ». Quod im- 
primis pertinet ad rempublicam, quae privata dominia 
« cum boni communis necessitatibus componere » debet, 
ne «privata bonorum possessio,., intolerabilia gignat in- 
commoda », ut in casu quo accumulentur possessiones « in 
despoticum quoddam potentatum oeconomicum » : ita 
enim « imperium quoddam sociale... contra omne ius do- 
minium arripuit et usurpavit ». 

Interveniente autem potestate publica, determinatus usus 
honestus privati dominii iam potest esse debitus ex debito 
legali, non quidem singulis ex iustitia commutativa, sed 
reipublicae ex iustitia legali (II-II, q. 118, a. 4, ad 2). 

400. — Conclusiones. — i° Regimen privatum dominii 
esse licitum clare continetur in Scriptura et Traditione et 
ideo pertinet ad fidem catholicam, quia in Decalogo propo- 
nitur tamquam expressio iuris naturalis et divini. 

2° Qui affirmaret originem mere humanam aut civilem 
regiminis vel negaret posse oriri ius illud a natura erraret, 
quia aperte doceret contra Pontificem declarantem hac 
in re doctrinam Ecclesiae (Leo XIII, encycl. Rerum no- 
varum). 

3° Qui affirmaret in praesenti rerum conditione collec- 
tivismum permitti posse aut legitime introduci, temerarius 
esset quia contradiceret doctrinae communi theologorum 

et S . Pontificis, quae declarat necessitatem dominii privati 
ad pacificum hominum convictum et eorum profectum. 
Ergo socialismus reiiciendus est non tantum ut praesen- 
tibus, sed ut omnibus temporibus repugnans, attenta natura 
humana post peccatum originale, non tantum propter errores 
religiosos adnexos sed quantum ad ipsum regimen oeco- 
nomicum. 

Quod adhuc, hodiernis temporibus, de mitiori refor- 
mistarum socialismi forma verum est, quia, testatur Pius XI, 

« ut plurimum sive classium pugnam sive dominii extinc- 
tionem non abiiciunt, sed solummodo aliqua ratione 
temperant ». 

4 0 At, etiam si « Socialismus ita sit... emendatus, ut 
circa haec iam nihil in eo sit reprehendendum,... sive ut 
doctrina, sive ut factum historicum, sive ut actio consideretur 
socialismus,... componi cum Ecclesiae dogmatibus non 
potest, siquidem ipsam societatem fingit a christiana veri- 
tate quammaxime alienam... Sublimis, cum hominis tum 
societatis, finis (scii, gloriae Dei atque verae felicitatis 
temporalis simul et aeternae) penitus ignarus et incuriosus, 
solius commodi causa humanam consortionem autumat esse 
institutam ». 

« Ex eo enim, quod apta operum divisione efficacius quam 
dispertitis singulorum conatibus bona progignantur, socialistae 

a) inferunt oeconomicam efficientiam (ad sola bona materialia 
abundanter producenda restrictam) socialiter ex necessitate pro- 
cedere debere. Qua necessitate 

b) ut totos societati se dedant subdantque, ad bonorum effec- 
tionem quod attinet, homines adstringi existimant. Imo 

c) quam amplissimam possidere copiam rerum, quae huius 
vitae commodis inserviant, tanti fit, ut altiora hominis bona, 
ipsa libertate minime excepta, sint posthabenda exigentiis ef- 
ficacissimae bonorum effectionis ». 

Quod dicunt fieri ad maius hominis bonum : « Hanc vero 
humanae dignitatis iacturam in socializato productionis processu 
subeundam, facile repensum iri autumant abundantia bonorum 
socialiter procreatorum, quae ad singulos profundantur, ut pro 
suo beneplacito commodis et cultui vitae libere ea applicare 
valeant ». 

De quo systemate hoc grave Pontifex profert iudicium : 

« Societas ergo qualem socialismus fingit altera ex parte absque 
vi planea rumi nec esse nec concipi potest, ex altera parte haud 


minus falsae libertati indulget, vera sociali auctoritate ab ea 
exulante, quippe quae non in temporalibus ac materialibus 
commodis innitatur, sed a solo Deo, rerum omnium creatore 
atque ultimo fine, descendat ». 

5 0 In statu naturae integrae in quo Adam fuit creatus, 
divisio bonorum poterat legitime fieri a iure humano, sed 
non erat necessaria, ac proinde probabiliter facta non 
fuisset, quia exigua erat cultura terrae, et perfecte ordina- 
bantur internae dispositiones hominis. In statu naturae 
purae fuisset necessaria, quia in isto adfuissent in homine 
concupiscentia et defectus sicut nunc, quamvis forsan in 
minore gradu. 

6° Quae a Socialistis obiiciuntur regimini dominii privati 
non opponuntur ipsi principio, sed potius fiunt contra 
abusum regiminis, ac proinde non sunt inhaerentia et 
essentialia ipsi systemati sed potius extrinseca et acciden- 
talia, ac proveniunt ex mala hominum voluntate ; unde, 
stante dominio privato, ipsis potest remedium afferri. E 
contra, quae a catholicis opponuntur collectivismo, sunt 
difficultates et vitia ipsi inhaerentia, et ideo non possunt 
vitari. 

Ipsi etiam Socialistae sinceri fateri debent 1 , 

a) incompossibilitatem collectivismi cum libera determinatione 
ab unoquoque facta suarum necessitatum ; 

b) maximam difficultatem individuorum et familiarum neces- 
sitates cognoscendi, ac proinde productionem nationalem regu- 
landi ne nimis producatur ; 

c) maximam difficultatem ordinandi, regendi, inspiciendi, 
stimulandi magnum illud opus laborum quo tota societas indiget, 
ac consequenter servandi libertatem individualem in electione 
professionis, domicilii, laboris, etc. 

d) absentiam stimuli sufficientis ad laborem, loco lucri per- 
sonalis ; 

e) insufficientiam, imo falsitatem doctrinae socialisticae circa 
valorem, quae est fundamentum svstematis. 

Quibus addi potest maxima difficultas directe transeundi de 
ordine sociali praesenti ad novum collectivismi. 

Hinc cum commoda collectivismi sint valde incerta et diffi- 
cultates insuperabiles sint ipsi inhaerentes, irrationabile et illi- 
citum esset socialismi tentamen et experimentum facere, quia 
esset actio societati nociva. Ita Leo XIII. 


1. Cfr. Schaeffle, o. c. 

7° A natura dicuntur omnia bona esse communia negative , 
mera absentia divisionis, quatenus natura non divisit res 
inter homines et nullus possessionem privatam ab ipsa 
recepit ; non autem, positive, prohibitione divisionis, nisi 
quantum ad usum, quia res destinantur communi utilitati 
omnium et omnes nutriri oportet ex fructibus terrae, non 
autem quantum ad dominium seu proprietatem : ac si omnes 
per modum unius omnia possiderent et ius naturae dictaret 
quod omnia debent esse communia, ac nullus legitime 
acquireret dominium privatum (a. 2, ad 1). 

8 ° Socialistarum placitum est utopia, quia reputant 
homines bonos ex se et perfectos, ac in infinitum perfec- 
tibiles, cum tamen sine donis supernaturalibus natura 
humana obnoxia sit variis defectibus et concupiscentiae, 
maxime post peccatum originale. 

401. Obiiciunt. — 1. Probavit E. de Laveleye 1 origi- 
nariam possessionem fundorum apud omnes gentes fuisse 
collectivam, satis sero et paulatim factam fuisse individua- 
lem ratione intensioris culturae ob multiplicatos homines 
necessariae, et iure romano introductum fuisse dominium 
privatum, quod exinde in tota Europa praevaluit. Ergo 
non ex iure naturali sed ex positiva consuetudine et lege 
introductum fuit, ac proinde eadem positiva hominum 
voluntate potest abrogari. 

Resp. Non probavit sufficienter assertum. Ostendit qui- 
dem apud quasdam gentes (Ruthenos, Iavanenses, antiquos 
Germanos, Helvetas), quaedam collective fuisse possessa 
a tribu vel communitate, sed ideo non semper et ubique 
ita fuisse concludi potest. E contra historia potius contra- 
dicit theoriae, quia demonstrat collectivam possessionem 
communitatum paulatim decrevisse et, hominibus auctis 
atque fundis intensius cultis, viam ubique paravisse privato 
dominio ; quod huius necessitatem in societate evoluta 
ostendit. 

Sane in possessione fundorum, triplex distingui potest stadium : 
a) primum est vitae pastoralis, in quo pecora, tentoria aliaque 
mobilia exclusive et privatim, pascua vero collective ab ipsa 
tribu possidentur, ut melius et efficacius repellerentur hostilium 
tribuum invasiones. Quod regimen durare potuit, quamdiu herba 
sponte in pascuis crescens ad pecora nutrienda sufficiebat. At 
ubi, multiplicatis hominibus, pascuorum usus non potest ab 
uno percipi quin apud alios minuatur, fit divisio, uti etiam 
narratur in Scripturis, v. g. de Abraham et Lot (Gen. XIII, 
1-9). b) Secundum est incipientis culturae : Ob hominum et 
pecorum multiplicationem, necessarium fuit terram excolere, quo 
uberiores producat fructus. Unde agri iam possidentur privatim 
et exclusive ab illis qui eos excoluerunt, nondum tamen perma- 
nenter, sed tempore inter serendum et metendum currente, quia 
cultura parum intensa erat et singulis annis agri de novo divide- 
bantur. c) Tertium est culturae intensioris, quae improbos labores 
exigit et agros multo fecundiores reddit. Hinc agri naturaliter 
facti sunt dominium permanens illorum qui eos meliorarunt. Ita 
non solum in imperio Romano, sed apud antiquissimos populos : 
Aegyptios, Assyrios, Chaldaeos, Sinenses, atque omnes gentes 
excultas. 

Quodsi apud aliquas, ratione specialium adiunctorum, sat diu 
quaedam communis possessio permanserit, una cum iure dominii 
privati existebat, illudque minime excludebat. 

2. Demonstravit Marx capitale et capitalistarum lucrum 
oriri ex furto, cum labor sit unicus fons valoris oeconomici. 

Resp. Valor oeconomicus non est a solo labore sed etiam 
ab utilitate intrinseca rei ; commodum enim rei et vo- 
luptas, sicut qualitates et excellentia materiae ex qua con- 
fecta sit, magnum influxum exercent in aestimando valore 
et determinando pretio. Ita vena aurea vel fons petrolei 
magnum valorem habent etsi parvo labore detecta fuerint. 
Nec obstat qualitates rerum, utpote oppositas non esse 
aequivalentes, ac proinde non tribuere valorem commu- 
tativum : licet enim in se non sint aequales, possunt tamen 
esse aequivalentes in utilitate, quia eiusdem momenti pro 
hominibus. 

Capitali autem lucrum debetur, quia est causa, non solum 
conditio, in productione bonorum. Triplex scii, est causa : 
efficiens principalis est labor tum manualis, tum praesertim 
intellectualis utpote directivus ; efficiens instrumentalis est capi- 
tale quod instrumenta praebet et officinas industriae et artibus 
necessarias ; materialis ex qua conficiuntur res, sunt materiae 
primae transformandae atque terra, quae viribus nativis coope- 
rantur. Hinc dominis materiarum aut instrumentorum non 

solum debetur indemnitas pretii pro materiis concessis, aut pro 
instrumentis acquirendis atque reficiendis et renovandis, sed 
etiam pars lucri tribuenda est, cuius causa et ipsi extitere. Cum 
autem hodie soleant capitalistae et praebere materias atque 
instrumenta laboris, et labore intellectuali industrias regere, 
nihil mirum est si magna pars luCri ipsis obvenire possit, eo 
magis quod periculum industriae in se suscipiant et ita utilitatem 
ipsis operariis conferant ; ut fusius ostendetur ubi de contractu 
locationis operum. 

3. Capitalistarum divitiae de facto sunt iniuste acquisitae. 

Resp. a) id non sequitur per se ex regimine dominii 
privati ; — b) in casibus quibus ita fuerit, est restituendum, 
nisi praescriptione possessio facta sit legitima, data bona 
fide in iis qui acquisierunt, vel saltem in eorum successo- 
ribus ; — c) collectivismus non unum est medium, sed 
alia sunt ad iustam bonorum distributionem obtinendam. 

4. Inalienabile est ius ad fructum laboris. Atqui operarii 
non percipiunt omnem fructum. Ergo. 

Resp. Dist. : inalienabile est ius ad fructum laboris, 
ita ut possint illud ius vendere aut locare, conc.; ita ut 
id non possint, nego. 

5. Illa tantum possumus legitime possidere quae labore 
acquirimus ; ergo agri non possunt legitime possideri, quia 
non sunt fructus laboris. Et sane, census seu reditus qui 
solvitur pro terra, causam habet ipsam societatem. Ita 
H. George. 

Resp. Labor est legitimus modus acquirendi dominium 
sed non est unicus nec semper primus quia hic plerumque 
est occupatio, ut supra diximus, n. 212. Et quamvis ipsa 
terra non sit laboris fructus, eius melioratio tamen a labore 
provenit. Quod si dicatur : census causam habet societatem, 
resp. : causam habet multos privatos qui pertinent ad 
societatem, dist.: interdum, conc.; semper, nego ; causam 
habet ipsam rempublicam, nego. 

6. Fundorum valor quotidie crescit non tam ex hominis 
industria quam ex ipso societatis profectu 

In civitatibus enim aut earum vicinia, aut prope vias ferreas, 

pretium praediorum paucis annis decies vel vigesies vel etiam 
plus augetur, eo quod ibi maior numerus civium congregatur ; 
hoc autem incrementum non debetur privatis praediorum domi- 
nis, sed civibus collective sumptis et ipsi civitati. 

Resp. factum nec semper nec ubique verificari. 

a) Solum verificatur ubi multi coadunantur incolae ; alibi 
autem praediorum valor fere idem manet, aut etiam de- 
crescit. Non est igitur factum, universale, ob quod regimen 
universale dominiorum est immutandum. — b) Factum non 
debetur soli civitati ut tali, sed etiam ipsis privatis hominibus 
qui in loco determinato aggregantur. — c) Est res de se aleatoria, 
quae prodesse aut nocere potest, cum ante eventum generatim 
non sciant certo valorem huius vel illius praedii esse augendum ; 
iniustum autem non est incrementum obvenire illis qui proba- 
biliter praeviderunt, aut etiam aliis ex bona fortuna, si ita eXcep- 
tionaliter fiat. — d) Nihil prohibet civitatem in casu speciales 
taxas imponere dominis, ut pars aucti valoris societati et ita 
omnibus prosit. 

7. Omnibus inest aequale et inviolabile ius vivendi ; 
tale ius autem est inane, nisi omnes sint de facto aequales, 
ac proinde nisi communia sint bona quae natura omnibus 
profert, uti aer, et mare, ipsa terra ac fundi. 

Resp. Omnes homines secundum essentiam suae naturae 
sunt aequales, ac proinde debet esse accessus omnium ad 
necessarios fontes vitae et in Omnibus vita inviolata, et 
ideo in extrema necessitate omnes sibi necessaria sumere 
possunt. Sed ad fontes non necessarios vitae non oportet 
idem sit accessus, unde fundi non debent ab omnibus 
possideri, nam qui illos non habent, in aliorum fundis 
laborare possunt vel quaestuosas artes exercere, quibus 
agrorum fructus et alia necessaria sibi acquirant. 

Natura scii, homines secundum accidentales qualitates et con- 
ditiones fecit omnino inaequales, et ideo iura ab iis acquisita 
sunt valde diversa, ita ut non debeant esse omnes eiusdem con- 
ditionis et familiae : sic v. g. non omnes praetendere possunt 
culturae superiori. 

Comparatio autem allata cum a£re et mari non valet : haec 
efficaciter occupari non valent et eorum usus est inexhaustus ; 
dum fundi appropriari valent, et facile exhauriuntur nec fructus 
efferunt nisi excolantur. Unde commune bonum exigit ut aer et 
mare communia maneant, sed ut fundi privatim occupentur quo 
melius excolantur 

8. Negari nequit secundum conditiones oeconomicas 
hodiernas esse tendentiam ad collectiva dominia instauran- 
da, uti patet ex societatibus anonymis et monopoliis 
multiplicatis ; haec autem viam parant uni universali mo- 
nopolio totius collectivitatis. 

Resp. Tendentia est ad quamdam proprietatem collec- 
tivam, propter specialem necessitatem aut convenientiam 
in quibusdam industriis aut negotiis ; sed inde non sequitur 
hanc transformationem ad omnia extensum iri, quia non 
ubique adest talis necessitas. 

a) Ceterum praedicta dominia collectiva sunt tamen privata, 
nam a privatis ad proprium lucrum et ad opes suas efficaciter 
augendas, constituuntur, et quidem iuxta capitalistarum, non 
iuxta collectivistarum methodum, Collectivitas autem communi- 
tatis, si constituatur, lucra inter omnes dividit, et stimulum 
efficacem laborandi aufert. — b) Monopolia nimis universalia 
videntur minus feliciter progredi, quia iam nimis complexa fit 
eorum administratio. 

9. Saltem catholicis non licet communismum impugnare, 
cum comruunitatem bonorum in ordinibus religiosis magni 
habeant. 

Resp. Triplex adest differentia : a) communitas bonorum 
possibilis est in parvis coetibus hominum, nec nocet si 
exceptionaliter existat in humana societate, b) Homines 
qui co mm u n itates religiosas constituunt sunt inter alios 
electi, qui intendunt esse perfectiores, vitam simplicem et 
humilem ducunt, atque propriis commodis et propriae 
voluntati, sicut et coniugio, valedicunt. — c) Nec admi- 
nistratio bonorum apud illos semper est in exemplum 
boni regiminis oeconomici. 

402. Remedia in Socialismum eiusque causae propo- 
nuntur a Leone XIII. Afferenda sunt ab Ecclesia, a Statu et a 
privatis dominis simul et opificibus. 

i° Ecclesia remedium praebet a) sua doctrina de necessaria 
conditionum humanarum inaequalitate, de necessitate ardui 
laboris in poenam peccati, imprimis originalis, et de aeterna 
post hanc vitam felicitate ; b) praeceptis moralibus de iustitia 
et charitate ; c) institutis socialibus in bonum spirituale hominum 
et temporale. 

2° Status intervenire debet ut oeconomicis socialismi causis 
remedium praebeatur : prosperitatem publicam fovendo, iura 

proletariorum tuendo et simul dominium privatum tutando, 
abusus in regimine laboris aut industriae reprimendo, aequiorem 
bonorum partitionem prosequendo, atque generali quadam dis- 
positione obtinendo ut omnibus facilior pateat aditus ad privatas 
possessiones. Qui possident, facile a doctrinis Socialismi aver- 
tuntur. 

3° Domini et operarii sese invicem mutuo cum suis aspira- 
tionibus intelligere satagant. Domini magis paterne et charitative 
tractent operarios suos atque dignitatem et iura hominis in iis 
respiciant ; operarii vero necessitates industriarum atque in 
industriis directionem attendant. Ad quod perutiles sunt tum 
operariorum tum dominorum societates quibus iura sua defen- 
dant, atque harmonice inter se de conditionibus operarum 
conveniant, lites vero pacifice dirimant aut prudentum arbitrio 
subiicere disponantur. 


QUAESTIO SECUNDA. 

DE FURTO. 

S. Th. II-II, q. 66, a. 3-6 et 8-9. 

403. Furtum genetice sumptum est iniusta acceptio rei 
alienae, lucri causa, domino rationabiliter invito. Dicitur : 

1) iniusta acceptio seu usurpatio, i. e. sive ablatio, sive 
voluntaria detentio, siquidem detinere est aequivalenter 
accipere, et qui detinet dum potest et debet reddere 
moraliter accipit : « detinere, ait S. Thomas, a. 3, id quod 
alteri debetur, eamdem rationem nocumenti habet cum 
acceptione iniusta » ; et sic ad furtum reducuntur : non 
solvere debita, fraude vel dolo aliquid surripere, rem 
inventam non restituere ; 

2) rei alienae , iure dominii sive perfecti sive imperfecti 
ad alium pertinentis ; unde furtum committitur etiam 
contra depositarium, commodatarium, conductorem, etc. 
si ab eis auferas rem depositam, commodatam, conductam; 

3) lucri causa , i. e. cum animo rem retinendi et lucrum 
percipiendi sive sibi sive alteri : si enim fieret animo rem 
domino reddendi aut tuto servandi, aut eam destruendi vel 
commodandi, non esset proprie furtum ; et sic distin- 
guitur a simplici acceptione iniusta seu damnificatione, 
qua nullum lucrum obtinetur sed bonum alterius destruitur 
absque emolumento ; 

4) domino rationabiliter invito, quod additur maioris 
explicationis causa, quia iam includitur in voce : iniusta. 
Si enim dominus non esset invitus, vel si invitus esset sed 
non rationabiliter, quia est iusta causa auferendi, nulla 
esset iniustitia, nec furtum stricte dictum : ita si pauper 
in extrema necessitate auferat, vel ancilla ei det ; aut si 
quis acceptet titulo compensationis, vel gladium aut librum 
sumat ab eo qui nunc est abusurus ; aut si uxor sumat ad 
honestam sui sustentationem vel ne maritus ludis aut 
comessationibus dissipet. 

Duplex distinguitur species furti : 1) furtum simpliciter 
seu stricte dictum (vol; diefstal), occulta rei alienae accep- 
tio, absente aut nesciente domino vel illo qui rem custo- 
dit : id domino est negative involuntarium per ignorantiam ; 

2) rapina (roof), seu aperta et violenta acceptio rei 
alienae, praesente et vidente et quantum est in se renitente 
etreluctante domino : iddominoest positive involuntarium 
propter violentiam, sive physicam et proprie dictam, sive 
moralem et improprie dictam seu metum gravem iniuste 
incussum, ut si latro minetur mortem ad pecuniam extor- 
quendam. Haec specie differt a simplici furto, quia novam 
addit malitiam specie diversam : non solum adest iniuria 
realis in bona, sed etiam iniuria personalis erga personam 
eiusque honorem vel libertatem, cui violentia infertur vel 
metus .Hinc potest quis mortaliter peccare in specie rapinae, 
et venialiter in specie furti, ut si a viro illustri praesenti 
et graviter renitente tollas rem exiguam ; et vice versa. 

Porro furtum, idem dic de rapina, potest esse simplex, — vel 
qualificatum cui adiungitur quaedam circumstantia, sive 

a) mutans speciem, ratione religionis, scii, furtum sacrilegum, 
sive res sit sacra (sacrilegium reale), sive auferatur e loco sacro 
dummodo fuerit huius custodiae tradita (sacrilegium locale), sive 
auferatur res sacra e suo loco sacro (sacrilegium reale simul 
et locale) ; sive 

b) notabiliter aggravans. Ita olim in iure distinguebant pecu- 
latum, qui surripit a bonis publicis, quo spectat falsificatio 
monetae ; plagiatum, qui hominem abducit in servitute con- 
stitutum ; abigeatum, quo quis furatur pecora in pascuis. In 
iure hodierno aliae fiunt utiliter distinctiones in ordine ad 
diversas poenas 

404. Principium I. Furtum est peccatum contra 
iustitiam mortale ex genere suo. — Etenim : 

1 °Per se et immediate est contra legem naturalem et adver- 
satur iustitiae commutativae, atque in decalogo (Exod.XX, 
15) ponitur ubi enuntiantur praecepta gravia (Mt. XIX, 
18). Ius enim dominii in bona externa a lege naturae de- 
rivatur estque legitimum, imo tum individuo tum societati 
necessarium ; hoc autem ius furto aperte violatur, cum 
res aliena domino rationabiliter invito auferatur. 

2° Mediate et consequenter opponitur a) charitati, quatenus 
proximo bonum aufert et tristitiam infert, atque natum 
est pacem turbare, rixas, contentiones et odia inducere ; 

b) etiam bono communitatis et iustitiae legali, cum eo 
tendat ut graviter turbet tranquillitatem civium et pacem 
publicam, ad bonum commune societatis necessariam : « si 
passim homines sibi invicem furarentur, ait S. Thomas, 
a. 6, periret humana societas ». 

Hinc ait Apostolus, I Cor. VI, 10 : « Neque fures... 
neque rapaces regnum Dei possidebunt ». 

Admittit tamen furtum materiae levitatem, si materia est 
divisibilis et suscipit maius et minus : qui enim aliquot centesimos 
surripit, ius privatum non graviter offendit, nec pacem publicam 
multum disturbat, nec dominus est rationabiliter multum invitus 
aut solum contra modum auferendi ; — et similiter ille qui 
rem maioris momenti aufert a domino qui de illa non multum 
curat seu qui de facto cognoscitur non multum esse invitus, 

405. Principium II. Furtum per se grave constituit 
illa quantitas seu valor cuius ablatio, de se graviter 
damnosa, fit domino rationabiliter et graviter in- 
vito, seu quae per se apta est gravem animi dolorem 
vel indignationem causare, et cui proinde etiam 
graviter invita est societas, eo quod nata sit nocere 
paci publicae. 

Materia de se seu ex damno intrinseco gravis, non solum 
ex valore seu quantitate rei ablatae est aestimanda, ita 
ut quantitas ad materiam gravem requisita sit eadem, sive 
diviti sive non diviti auferatur, uti dixerunt Bannez, Mal- 
donatus, Dicastillo, Billuart, Carriefe, Gousset aliique, 
statuentes illam quae stipendio diurno honesti operarii 
moraliter aequivaleat aut saltem illud quod necessarium 

est ad sustentationem unius diei viro honesto. Sed iuxta 
sententiam quam S. Alphonsus iam dicit communem, 
materiae gravitas probabiliter determinanda est e valore rei 
simul ac conditione et circumstantiis personae cui aufertur. 

Ratio est quia furtum essentialiter consistit in ablatione 
rei alienae, non veluti in abstracto, sed in concreto spectata, 
quatenus nocet domino et coniungitur cum rationabili 
dissensu domini. Ergo materia furti et gravitas desumi 
debet partim per ordinem ad rem ablatam, partim ad 
rationabilem voluntatem eius cui aufertur. « Peccata, ait 
S. Thomas, a. 3, quae committuntur in proximum, sunt 
pensanda per se quidem secundum nocumenta quae 
proximo inferuntur ; quia ex hoc habent rationem culpae ». 
Sed rei ablatio quae graviter nocet uni, non ideo graviter 
est damnosa generatim et omnibus. Unde conditio personae 
non est extrinseca furto spectato in ratione damni, et ius 
in bonum possessum a paupere, secundum utilitatem et 
necessitatem, plus valet habenti. Ergo licet furtum sit 
materialiter aequale, non ita est formaliter. 

Hinc duplex a modernis distinguitur materia gravis : 
absolute gravis ex solo valore rei ablatae, ratione non habita 
conditionis personae, et relative gravis ex valore rei et 
ex conditione domini desumpta. Gravitas enim materiae, 
aiunt, determinanda est ex gravitate detrimenti quod per 
furtum infertur fini ob quem dominium rerum servari 
debet. Atqui hic finis est duplex : bonum singulorum 
quibus istud dominium est gratum, utile et necessarium ; 
et bonum totius societatis in qua sine dominio rerum 
privato pax et securitas publica laborisque debitum incita- 
mentum haberi nequeunt. Unde distinguitur furtum rela- 
tive et absolute grave, secundum quod grave detrimentum 
directe inferatur vel ipsi possessori vel bono societatis. 

a) Quantitas relative gravis ad variam personae fortunam 
et necessitatem, est damnum de se notabile licet res non 
sit valde notabilis ; scii, id quod data conditione domini, 
per se grave nocumentum affert. Hoc generatim censetur 
id quod pro una die alicui sufficit ad sui vel et suorum 
sustentationem ; unde pro operario est valor aliquatenus 
minor salario diurno, et pro vero paupere adhuc paulo 

minus. Differt itaque multum pro variis gentibus atque 
diversis hominum conditionibus, pro magnis urbibus et 
ruralibus regionibus dissitis. 

b) Quantitas absolute gravis est res notabilis in se quae 
magnum de se commodum procurat, etsi eius ablatio 
cuidam, v. g. ditissimo, non sit graviter damnosa, uti sunt 
bos, equus, ovis, centum nummi aurei. Licet enim tale 
furtum non multum noceat domino, graviter tamen nocet 
societati, tranquillitati publicae et securitati, eo quod si 
non prohiberentur haec furta sub gravi, frequentissima 
fierent et sic maximum detrimentum omnibus ac pertur- 
batio pacis et securitatis toti societati immineret. Unde 
potestas publica et tota communitas merito graviter est 
invita quod talia committantur in suo territorio ; et ideo 
ipse dominus rationabiliter est multum invitus tali furto, 
etiamsi exinde grave damnum directe non subeat ipse. 

Materia gravis, expressa in pecunia, a valore relativo pecuniae 
pendet, a maiori vel minori abundantia pecuniae et rerum, et ab 
aestimatione communi. Ita v, g. in America et Anglia materia 
gravis nOn est nisi summa maior quam in Belgio, propter 
minorem pecuniae valorem et maiorem abundantiam. Hinc : 

1. Valore pecuniae decrescente, etiam crescit summa requisita 
ad materiam gravem. 

2. Non tamen semper crescit eadem ratione proportionata : 
res enim pendet etiam ab aliis factoribus, uti sunt circumstantiae 
oeconomicae difficiliores, relativa egestas, et aestimatio communis. 
Nec subito fit adaptatio in mentibus et moribus ad novum va- 
lorem pecuniae. Et etiam decrescente pecunia, furta illa erunt 
gravia quae, in datis circumstantiis, nata sunt repercussionem 
habere in communem securitatem, quia tunc grave est nocu- 
mentum societatis. 

3. Quibus omnibus spectatis, in Belgio ante bellum euro- 
peanum anni 1914-18, materia absoluta gravis ab auctoribus cen- 
sebatur 25-30 fr. vel aliquanto plus 1 . Post bellum vero, valore 
pecuniae valde diminuto, multis visum est posse extendi ad 


1. Bulot dicit 25-30 fr. ; Tanquerey 20 vel 30 fr., in Stat, foed Arne- 
ricae 7-8 dol. ; Noldin 30 fr. ; sed ista in praesentibus adiunctis sunt 
aliquatenus augenda. Unde Ferreres qui pro variis regionibus inter 3 ° 
et 40 fr. ponit, id iam duplicandum permittit ; Arregui vero statuit 
inter 40 et 50 fr.; Vermeersch 50 fr.,sed in regione ubi moneta extra usum 
facta est, usque ad 150-200 fr. Ante bellum Palmieri pro regionibus 
ditioribus probabilem computum habebat roo fr. ; sed Garriepy ameri- 
canus id nimis benignum putat et ponit 8-10 dol. Ab aestimationibus 
laxioribus est abstinendum, qualis videtur illa quam proposuit Arendt 
in R. N. Th. 1926. 

150-200 vel etiam plus. In circumstantiis oeconomicis incertis 
vigentibus post secundum bellum universale anni 1940-45, potius 
provisorie a computatione abstinendum est, quia nulla statui 
potest definitiva. 

4. Haec confessariis in ministerio sint adiutorium ; sed non 
ex professo proponenda sunt poenitentibus, nec a fortiori fide- 
libus in concione : facile enim male intelligerentur ac fierent 
stimulus ad furandum 1 . 

5. In praxi, res non est tanti momenti. Nam a) veri fures 
etiam plus furantur, vel furari intendunt aut parati sunt, quam 
materiam stricte gravem ; b) subiective materia gravis est id 
quod fur putavit esse grave ; et obiective, id quod in regione 
generatim censetur peccatum mortale a bonis fidelibus. Nec 
talis opinio communis, si sit satis stricta, est reformanda ; 
quia stimulare esset ad furta et sic noceret bono communi. 
Itaque c) ante factum, rigorosius est loquendum, ut aver- 
tantur fideles a furto, v. g. interrogando : nonne tu esses 
graviter invitus? aut dicendo imprudens esse se exponere, 
actibus quae forsan sunt gravis iniustitia ; — post factum, ne 
imponatur obligatio restituendi sub gravi, nisi sit certa, d) In 
hac re tamen ordinario attendendum erit ad materiam relative 
gravem. 

406. Principium III. Furtum de se leve per accidens 
potest esse grave ob magnum nocumentum extrin- 
secum ; et e contra furtum de se grave per accidens 
potest esse leve ob dispositionem domini, si non sit 
multum invitus. 

Sicut datur materia absolute gravis, ita est quantitas 
absolute levis, scii, id quod moraliter minus est ac susten- 
tatio diurna ; et tamen, ratione specialis circumstantiae, 
potest furtum materiae absolute levis esse grave peccatum, 
vel ex adverso furtum materiae de se gravis esse solum 
peccatum leve ; nam : 

1. Furtum materiae absolute levis, quod alteri gravem 
tristitiam vel molestiam infert aut notabile damnum, per 
accidens est peccatum grave contra charitatem proximi vel 
et contra iustitiam. Ita si quis auferat rem exigui valoris 
quae domino est valde cara ; aut instrumentum, v. g. acum 
sartori, dum aliud haberi nequeat, ita ut medio privetur 
ad sustentationem vel ad lucrum faciendum necessario ; 
aut parvam monetam illi qui ea egeat ne reducatur in 


I. Id notavit Tanquerey, o. c., n. 436, et Vermeersch, Th. M. II, 
n. 639. 


extremam necessitatem .At hisce in casibus peccatum grave 
non est in ratione furti, sed in ratione offensae vel iniuriae 
seu damnificationis. 

2. Furtum materiae de se gravis, per accidens potest 
esse leve, si dominus non sit graviter invitus. Cum enim 
oppositio domini sit essentialis conditio iniustitiae, ad dis- 
positionem personae laesae oportet attendere in determi- 
nanda gravitate furti, quod eo gravius erit vel levius 
quo dominus est rationabiliter magis vel minus invitus. 
Hinc furta de se gravia sed inter domesticos commissa, 
vel inter propinque cognatos aut valde amicos, facile 
possunt esse levia, si dominus sit vel rationabiliter debeat 
esse non multum invitus. Speciatim : 

a. Furta coniugum .Propter mutuam eoniunctionem et quamdam, 
saltem in usu, bonorum communitatem, coniux coniugi minus 
invitus censetur quam aliis ; unde materia ad grave furtum 
requisita maior est pro coniugibus quam pro extraneis, maior 
pro bonis communibus quam pro bonis propriis : ita secundum 
prudentem aestimationem S. Alphonsi quam multi sequuntur, 
quantitas duplo maior requiritur et aliquando plus. Imo fieri 
potest ut surreptiones ttxoris non sint furta, si merito praesumi 
possit viri licentia ; non tamen setnper, ut si notabilem pecuniam 
expendat in emendis ornamentis prorsus superfluis. 

b. Furta filiorum e bonis parentum. Propter intimam coniunc- 
tionem et communem bonorum destinationem, parentes recte 
censentur minus inviti ; et iuxta S. Alphonsi aestimationem, pro 
materia gravi requiritor quantitas duplo maior illa quae in 
similibus conditionibus secus esset requisita. In praxi pro escu- 
lentis aut tabacco parentes non sunt inviti nisi de modo quo 
auferantur clandestino, nisi ageretur de omnino pretiosis ; pro 
pecuniis inviti sunt de modo, quod clam, et de fine, quod lusu 
et voluptatibus consumantur, nisi essent summae maiores. 

c. Furta religiosorum e bonis communitatis. A pluribus dicitor 
quod religiosi considerandi sunt tamquam filii, et ideo exigitur 
quantitas duplo maior pro furto gravi, nisi tamen magnum 
detrimentum inferretur pauperi monasterio. Sed id aliis nimis 
laxum merito videtur, cum sit dispar conditio, tum quia religio- 
sus non est, sicut filius, haeres bonorum necessarius, tum quia 
superiores religiosi multo magis sunt inviti quam parentes, 
propter detrimentum spirituale subditorum. Maior tamen quan- 
titas requiritur quam in aliis furtis. At semper adest in illis 
peccatis malitia contra religionem, propter voti paupertatis 
violationem. 

d. Furta famulorum e bonis quibusdam dominorum.Pro alimentis 
communibus enim vel rebus minoris momenti quae non caute 
custodiuntur, dummodo non vendantur aut aliis tradantur aut 
e domo educantur, sed ab ipsis famulis consumantur, domini 
non sunt multum inviti vel solum de modo. At pro rebus sedulo 
custoditis, pro esculentis exquisitis et valde pretiosis aut rebus 
extraordinariis aut magni valoris, pro pecuniis non minutis, 
quantitas ad grave furtum sufficiens videtur esse eadem ac pro 
extraneis, quia domini non minus solent esse inviti ; praesertim 
pro rebus famulorum custodiae speciatim commissis, quod etiam 
reputari possit gravius utpote fidei abusus aut negatio debitae 
fidelitatis. 

e. Furta operariorum in officinis domini. De iis per analogiam 
est iudicandum sicut pro furtulis famulorum ; speciatim autem 
attendendum videtur ad damnum reapse causatum et forsan ad 
consuetudines in officina existentes.Si enim dominus aliqualiter 
consuetudinem cognoscat nec valde contradicat, sane censendus 
est minus invitus ; nisi tamen ex metu maioris mali contradicere 
non auderet. 

f. Furta domesticorum generatim secundum praedictas regulas 
aestimari possunt, nisi aliud constet. In praxi res etiam pendet 
a fortuna et dispositione personali possessoris et a consuetudine 
locorum aut familiarum. Ita minus praesumitur invitus esse 
dives, liberalis, indulgens, amicus, quam pauper, avarus, severus, 
vel parum amans; minus etiam quoad esculenta quam quoad alia; 
minus si quid modicum et raro, quam si quid magnum et 
frequenter sumant; minus si simpliciter surripiendo quam effrin- 
gendo aut debita nomine eius contrahendo ; minus si domestici 
furentur ad proprios usus, quam si ad dandum vel vendendum 
aliis ; minus si domesticus sit valde utilis, industrius, quam si 
negligens, ignavus ; minus si unus sit filius, quam si sint plures 
aut multi. 

A praedictis tamen furtulis omnes quotquot sunt sedulo sunt 
deterrendi quia naturali honestati repugnant, et quia facile 
proximum inducunt periculum iniustitiae graviter malae. 

407. Principium IV. Furta minuta moraliter uniri 
et coalescere possunt, tum ratione intentionis in 
unam iniustitiam gravem, tum ratione coniunctionis 
moralis in unam graviter iniustam damnificationem, 
tum ratione coniunctionis physicae in unam graviter 
iniustam detentionem. 

i° Ratione intentionis , si quis minuta committit sive 
erga unam, sive erga plures personas, cum intentione ad 
summam notabilem perveniendi, vel notabiliter ditescendi, 

aut grave damnum inferendi. Iste, propter intentionem inde 
a primo furto peccat graviter, et unum tantum peccatum 
mortale committit, nisi intentionem revocet eamque postea 
renovet. 

Ita qui ducentos nummos intendens furari, quo securius 
propositum exequatur, iterum atque iterum duos vel tres nummos 
subripit ; qui falsis utitur ponderibus, quamvis singulis vicibus 
parum defraudet ; qui, ementito praetextu, magnam pecuniae 
summam successive a variis personis emendicat. Idem valet de 
caupone qui solet modicum aquae admiscere vino, nisi generalis 
adsit consuetudo ; — de sartoribus qui sibi retinent aut vendunt 
panni fragmenta, dominis adhuc utilia, quae supersunt, nisi 
alicubi vigeat consuetudo vel minus solvatur dum fragmenta 
sartori remaneant, aut nisi constet dominos opulentos non velle 
fragmenta sibi restitui vel de illis parum curare ; — et simile 
quid de molitoribus valet qui modicam partem frumenti vel 
farinae sibi retinent. 

2° Ratione coniunctionis moralis et iniustae damnificationis , 
si quis plura furta levia commisit sine intentione ad 
gravem materiam perveniendi, — quam ceteroquin accu- 
mulando non servavit sed successive dissipando consumpsit, 
— postea tamen furtum addendo, de facto ad quantitatem 
pervenit graviter damnosam ; dummodo a) furta non sint 
nimis distantia ita ut moraliter in unum coalescere neque- 
ant ; b) singula furta non fuerint efficaciter revocata seu 
restituta ; c) et fur animadvertat materiam relative gravem 
compleri. Iste singulis vicibus peccat venialiter, sed ultimo 
actu quo grave perficit damnum peccat mortaliter, quia 
tunc scienter et volenter notabile damnum infligit. Ita 
si gravis quantitas ab eodem domino auferatur ; nam si 
a diversis fiat, nulli damnum grave infertur et non com- 
mittuntur nisi furta levia, nisi tam frequentissinia essent 
ut exinde magnum damnum immineret bono communi et 
securitati publicae. 

In praxi : moraliter uniri censentur illa solum quae brevi 
committuntur intervallo, v. g. infra bimensem ; et pro valde 
minutis, etiam minus exigitur tempus. Sat notabilia saepius 
repetita tandem aliquando coalescunt, quia vix possibile est ut 
desit intentio perveniendi ad summam notabilem ; e contra 
pro minimis. 

3° Ratione coniunctionis physicae et iniustae detentionis , 
si quis, sciens et volens, magnam boni alieni quantitatem 
in se vel in aequivalenti retinet etsi a pluribus per levia 
furta ablatam. Iste peccat mortaliter, etiamsi nulla adsit 
moralis unio inter furtula commissa, quia retentio rei 
alienae in magna quantitate, non minus ac ablatio, magnum 
detrimentum infert societati. Sicut enim inordinatum est 
miuste ditescere, ita graviter inordinatum, ex iniustitia 
ditescere notabiliter. Unde Innocentius damnavit propo- 
sitionem 38 : « Non tenetur quis sub poena peccati mortalis 
restituere quod ablatum est per pauca furta, quantum- 
cumque sit magna summa totalis ». 

Furta levia, materiam gravem iam completam subsequenda, 
non constituunt novum peccatum mortale, nisi rursus pertingant 
ad novam quantitatem gravem, vel nisi considerentur ut unum 
quid cum materia gravi praecedente, quia tunc includunt huius 
approbationem (I, n. 550). 

Addunt plures : etiam ratione conspirationis ; sed hoc pertinet 
ad aliam quaestionem, de cooperatione scii, ad peccata aliena 
(n. 317 )- 

408. Animadversiones.— 1. Concedunt omnes ad peccatum 
grave furtis minutis constituendum coalescentibus, maiorem 
requiri quantitatem quam si simul et semel surripiatur res magni 
valoris ; quia damnum non adeo sentitur nec aeque gravem 
tristitiam et displicentiam affert ; — nisi tamen parum temporis 
intercedat v. g. unus vel alter dies : tunc enim eadem quantitas 
sufficit, quia una censetur esse ablatio et dominus aequaliter 
esse invitus, 

2. Maior illa quantitas solum determinari potest ex prudentum 
aestimatione spectatis omnibus circumstantiis. In ordinariis 
adiunctis, prudens servari potest aestimatio S. Alphonsi, iuxta 
quem si furta per intervalla eidem domino fiant, requiritur 
quantitas dimidio maior, si divetsis dominis, quantitas duplo 
maior quam alias exigeretur in iisdem circumstantiis. 

3. Etiam si minuta furta non attingant grave peccatum, 
restitutio quaedam est sub levi imponenda, ne poenitentes a 
minutis ad maiora furta gradum faciant, et ne multiplicando 
minuta materiam gravem dein attingant. 

QUAESTIO TERTIA. 

DE CAUSIS ACCEPTIONEM REI ALIENAE 
EXCUSANTIBUS. 

409. Status quaestionis. — Furtum est rei alienae 
acceptio iniusta ; ac proinde nunquam potest honestari 
aut excusari. Sunt tamen causae quae faciunt acceptio- 
nem rei alienae non amplius esse iniustam sed licitam, 
quaeque hac ratione a theologis vocantur causae excu- 
santes. Quae sunt duae : urgens necessitas et occulta com- 
pensatio ( uiterste nood en heimelijke vergoeding ). 

Articulus I. 

De urgenti necessitate. 

S. Th. II-II, q. 66, a. 7. 

410. Notiones. — Ex tractatu de chatitate (I, n. 905) 
recolamus triplicem distingui in rebus temporalibus neces- 
sitatem : 

1) Extrema est illa in qua desunt necessaria vitae, ve 
periculum certum imminet in perpetuum amittendi bonum 
vitae aequale quod natura vult esse omnibus commune, 
v. g. valetudinem, usum rationis, libertatem, integritatem 
membrorum, sensum corporis. Cui moraliter aequiparatur 
necessitas quasi extrema , quae est in valde probabili et 
fere certo periculo amittendi bona praedicta, quia affert 
periculum proximum incidendi in extremam necessitatem 
v. g. morbus lethalis. Ut ait S. Thomas, est evidens et 
urgens necessitas. 

2) Gravis necessitas adest in duplici casu : a) quoad 
bona externa, quando imminet notabilis iactura bonorum, 
ut amissio status, officii, dignitatis, aut famae, uno verbo 
bonorum quae natura noluit esse omnibus communia, et 
ad quae conservanda proinde noluit media esse communia ; 
b) quoad vitam et bona personae moraliter aequivalentia, 
quando periculum non est imminens,sed tantum probabile, 
quod scii, sine magna difficultate vitari nequit. 

3) Communis necessitas illa est in qua versantur pauperes 

ordinarii mendicantes qui, nisi iuventur, molestam vitam 
ducunt, necessaria tamen sibi providere valent. 

41 1 .Principia. I. Qui versatur in extrema vel quasi 
extrema necessitate, potest, et per se debet, e bonis 
alienis, domino etiam invito, tantum accipere quan- 
tum ipsi ad hanc necessitatem evadendam necessa- 
rium est ; nisi tamen dominus in eadem necessitate 
versetur. 

Etenim iuxta ordinem Creatoris et ius naturale, res 
temporales primaria naturae intentione institutae sunt ad 
subveniendum omnium hominum necessitatibus ; secun- 
daria intentione ut in privatas possessiones dividantur et 
ita melius, ordinatius, atque pacifice gerantur. Atqui ius 
naturae secundarium non potest derogare iuri primario, 
et ea quae sunt secundariae intentionis non possunt 
nocere intentioni primariae. Ergo divisio possessionum non 
potest impedire quin hominum necessitatibus subveniatur. 
Iamvero si homo in extrema necessitate non posset sumere 
e rebus alienis quantum requiratur ad necessitatem eva- 
dendam, ordo Creatoris in primaria intentione frustraretur 
et factum humanum exequens secundariam intentionem 
praevaleret fini primario. Ergo. 

Et sane a) ius ad vitam, corporis integritatem, usum 
rationis aut libertatem, praevalet iuri proprietatis quod ad 
illa conservanda ordinatur ; 

b) hinc in extrema necessitate dicuntur omnia bona 
esse co mmuni a, non quidem omnino omnia, sed necessaria, 
nec semper quoad dominium, sed saltem quod usum, 
quatenus scii, requiruntur ad vitam aut sanitatem aut 
integritatem servandam ; 

c) unde dominus non potest impedire quin necessitatibus 
urgentibus e bonis suis subveniatur, et si id conetur vi, 
est iniustus aggressor ; 

d) nisi tamen ipse dominus sit in eadem necessitate vel 
ablatione rei in eamdem incideret, quia in pari causa 
melior est conditio possidentis, et ideo ius domini praevalet. 
Unde in incendio illicitum est eripere scalam alterius ad 


DE IUSTITIA COMMUTATIVA 43 1 


se salvandum, si ipse sine ea est periturus ; in naufragio 
tabulam ab alio iam arreptam qua ipse indiget. 

Hinc 1) in extrema aut quasi-extrema necessitate, licitum non 
est plus auferre quam necessarium sit : cum enim ius auferendi 
tribuat urgens necessitas, hac cessante cessat illud ; unde si 
usus rei sufficiat, v.g. equi ad fugiendum, sclopeti ad sui defen- 
sionem, transacta necessitate res ipsa, prout adhuc exstat, domino 
est reddenda. Et si alia via rem obtinere quis possit, v.g. commo- 
dando vel eleemosynam petendo, regulariter non potest eam 
sumere. 

2) In casu necessitatis si ipsa consumptio rei necessaria fuerit, 
nihilominus cessante necessitate, res est restituenda in aequiva- 
lenti ab illo qui alia possidet bona vel spem seu potentiam propin- 
quam habet ea possidendi, quia solum mutuum rei, non 
dominium erat ipsi necessarium ; — e contra ab illo qui tum 
re tum spe indigens est, saltem si res non sit valde notabilis. 

3) Paupere in extrema necessitate existente, potest etiam alius 
rem alienam auferre ad necessitatem sublevandam, dummodo 
ex propriis pauperi subvenire non teneatur : quod enim quis 
facere posset per se, per alium etiam fieri potest qui tunc agit 
loco indigentis ; unde mater non habens nutrimentum potest 
auferre lac pro puero fame perituro. — Excipitur custos rerum, 
qui solum res domini auferre potest si dominus tenetur dare. 

4) In casu necessitatis, etiam rem maximi valoris surripere 
licitum est, dummodo sit apta ad necessitatem auferendam atque 
pro posse, quamprimum moraliter fieri valeat, reddatur. Nullo 
tamen modp, nec ex charitate tenetur dominus talem rem tradere ; 
quia nemo tenetur alteri subvenire, sicut nec propriam vitam ser- 
vare, maximis expensis aut extraordinariis et exquisitis mediis. 

II. In necessitate simpliciter gravi, aut communi, 
rem alienam auferre est illicitum et iniustum. 

Nam rationes quae valent pro extrema necessitate non 
adsunt : 

a) non pro bonis externis custodiendis, quia natura non 
confert ius absolutum nisi ad necessaria vitae et integritati ; 

b) non pro vita conservanda vel bonis personalibus 
aequivalentibus, quia eorum periculum stricte vitari potest, 
licet cum magna difficultate ; 

c) non ratione boni communis, quin e contra bonum 
commune postulat ut res alienae non auferantur in neces- 
sitate gravi, quia facile orirentur abusus contra bonum 
commune. Cum enim huiusmodi casus sint frequentes, si 

in iis licite sumerentur aliena, via pateret innumeris furtis, 
rixis et pugnis, foverentur otium, inertia et dilapidatio 
bonorum, ipsaque tranquillitas publica turbaretur. 

d) Unde Innocentius XI damnavit propositionem 36 : 

«Permissum est furari, non solum in extrema necessitate 
sed etiam in gravi ». 

Hinc 1) errant qui in gravi necessitate facile arripiunt de bonis 
alienis, nisi ex specialibus adiunctis consensus domini possit 
praesumi ; 

2) quamvis gravis necessitas non excuset a furto, gravitatem 
tamen eius minuit ; unde excusat a tanto, non a toto ; 

3) potest tamen gravis necessitas esse rati/» sufficiens restitu- 
tionem differendi ; 

4) in praxi, ante factum, severius est agendum, ne fideles 
casus necessitatis indebite extendant, et imprudenter se exponant 
periculo committendi graves spoliationes et iniustitias ; post 
factum subreptionis benignius, quaerendo an non adfuerint 
circumstantiae excusantes, bona fides, vel et domini consensus 
aut condonatio. Nec obligatio restituendi imponatur nisi 
sit certa. 

412. Animadversiones. — 1. Pauperes qui petendo neces- * 

sitatem suam evadere possunt, nisi necessitas vere extrema et 
instans sit, tenentur regulariter petere sibi necessaria, quia ille 
non censetur esse in extrema necessitate qui petendo potest 
vitam suam sustentare. Excipit S. Alphonsus virum honestum 
qui mallet mori potius quam mendicare. Si vero pauper petendo 
rem necessariam non obtinet, vel Si hic et nunc indiget re aliqua 
speciali quam dominus dare omnino tenetur, non peccat rem 
arripiendo. 

2. Pauperibus in gravi necessitate est subveniendum ex chari- 
tate, vel et ex iustitia legali ratione boni communis, non tamen 
ex iustitia comrnutativa. Et idem videtur dicendum in necessitate 
extrema, quia haec necessitas non facit pauperem dominum rei 
alienae sed solum tribuit ius ad eam sibi occupandam ; unde 
ex iustitia comrnutativa dominus solum tenetur non impedire 
quominus pauper necessaria sibi sumat. Hinc qui extreme 
indigenti succurrere negligit peccat solum contra charitatern vel 
et iustitiam legalem, non contra iustitiam commutativam ; si 
vero vi aut minis pauperem impediat a re sibi necessaria sumenda, 
etiam iustitiam laedit commutativam, et de damnis secutis 
tenetur. 

3. Ex dictis facile intelligitur falsam esse regulam a quibusdam 
propositam : in necessitate constituto licitum esse absque iniuria 
auferre ea quae dominus ex charitate ei tenetur largiri. Vidimus 
enim auferri posse aliquando, quae dominus largiri non debet ; 
et vicissim auferri certe nequeunt ea omnia, quae dominus 

largiri tenetur ex charitate, siquidem praeceptum eleemosynae , 

obligat etiam in necessitate gravi, imo et in communi. 1 

Articulus II. 

De occulta compensatione. 

S. Th. II-II, q. 66, a. 3, ad 3 ; a. 5, ad 3. 

413. Compensatio in praesenti non intelligitur proprie 
dicta seu legalis qua mutua duorum debitorum obligatio 
iuridice extinguitur (C. C., a. 1289) ; sed extralegalis et 
improprie dicta qua creditor ex bonis debitoris aufert vel 
retinet id quod sibi debetur, seu ad quod habet ius ad rem. 
Haec definiri potest : recuperatio debiti quam facit is qui 
nihil debet suo debitori. 

Haec est manifesta si fiat recurrendo ad iudicem ; vel 
occulta si fiat absque recursu ad iudicem, et etiam per se 
et regulariter inscio debitore. 

414. Principia. I. Occulta compensatio generatim 
est illicita. — Nam si propria iura, quae ab aliis laesa 
fuisse viderentur, cuique licitum esset vindicare sine 
recursu ad iudices, furtis via lata aperiretur, cum hojnines 
nati sint iura sua exaggerare, aliena extenuare. Unde 
bonum commune exigit, ad praecavendas inordinationes, 
quae ex occulta compensatione facile orirentur, ut creditor 
per iudices debita sua recuperare regulariter studeat. Secus 
peccaret contra iustitiam legalem, quia violat ordinem iuris. 

II. Exceptionaliter compensatio occulta admitti 
potest in quibusdam^adiunctis et sub debitis con- 
ditionibus. 

Ita scii, quando recursus ad iudices est moraliter im- 
possibilis. Tunc enim non laeditur iustitia comrnutativa 
et ius proximi, cum ex alienis bonis solum id auferatur 
quod ex stricta iustitia debetur. Nec laeditur iustitia legalis 
aut turbatur ordo publicus, si id fiat exceptionaliter, ex 
gravi causa, quando alia via deest propria bona recuperandi. 

415. Conditiones ad compensationem occultam 
requisitae enumerantur quinque sequentes : 

i) Ut sit verum debitum ex stricta iustitia, non vero ex 
sola charitate, gratitudine, religione, fidelitate vel quadam 
morali convenientia : compensatio enim fit ad recuperan- 
dum id quod alter stricte debet restituere ex delicto vel 
solvere ex contractu ; nemo autem ita tenetur alteri solvere 
vel resti tuere nisi quod debitum est ex iustitia. Hinc qui 
alteri dedit titulo amicitiae , consanguinitatis vel paupertatis, 
non potest ab eo, si postmodum fit locupletior, aliquid in 
compensationem sumere ; pauperes non possunt surripere 
ab eo qui ipsis dare voverit, quia ex voto illis debetur 
ex sola religione, non autem ius strictum/ est acquisitum ; 
famulus cui herus ex gratitudine protniserat pecuniae 
summam aut legatum in testamento, non habet ius ad 
compensationem, sicut nec haeres non necessarius, qui 
nullam in testamento partem habet. 


I 2) Ut factum (v. g. damnum illatum) sit moraliter 

1 certum ; nam in dubio melior est conditio possidentis, et 

/ unicuique ius est conservandi rem possessam nisi constet 

j esse alienam ; secus propter periculum hallucinationis, 

cum homines proni sint ad propria iura exaggeranda, lata 
via spoliationibus aperiretur et iniustitiis. 
i, 

j 3 ) Ut compensatio fiat ad aequalitatem, ita ut non plus 

( accipiatur quam debeatur ; unde res quae aufertur eiusdem 

j valoris sit ac res debita, et si fieri commode possit, eiusdem 

j naturae ac speciei. 

I, 

i 4) Ut debitum aliter recuperari non possit absque gravi 

/ incommodo, v. g. absque multis expensis, rixis, periculo 

{ inimicitiarum, aut si petitio praevideatur inutilis. Id videtur 

[ etiam valere de debito proxime futuro, si sit morale peri- 

I culum quod debitor suo tempore non solvat. Tunc enim 

i compensatio est quasi defensio iusta, quae licita est non 

solum quando malum infertur, sed etiam quando moraliter 
instat. Cavendum tamen est ne, ex anticipata solutione, 
damnum debitoris oriatur ; unde v. g. minus sumi deberet 
pro rata damni emergentis et lucri cessantis, ut intelligitur 
ex conditione sequenti. 

5) Ut damnum spirituale et temporale debitoris vel tertii, 
si sine gravi incommodo possit, praecaveatur : debitoris 
quidem, media adhibendo ne bis solvat, onus maius subeat, 
aut in mala fide maneat, existimans debitum non fuisse 
solutum, ad quod expedire potest ficta condonatio ', tertii, 
vitando ne alius v. g. famulus furti insimuletur, vel ne 
res a tertio deposita auferatur. 

Tres priores conditiones requiruntur ex iustitia commutativa ; 
quarta ex iustitia legali ; quinta plerumque ex sola charitate. 
Cum autem conditiones omnes non facile adsint in praxi, ideo 
raro exercenda est occulta compensatio utpote periculis illusionis 
et perturbationis plena ; rarius adhuc consulenda. 

416. Applicationes. — 1. Famuli et operarii, qui 

libere de mercede pacti sunt, nequeunt uti compensatione sub 
praetextu quod opus praestitum maius sit salario promisso : 
contractui standum est nisi sit evidenter injustus nec compensetur 
aliter, e.g. mensa lautiore, occasione strenas accipiendi, vestibus 
in donum datis, etc. Unde damnata fuit ab Innoc. XI pro- 
positio 37 : « Famuli et famulae domesticae possunt occulte 
heris Suis surripere ad compensandam operam suam, quam 
maiorem iudicant salario quod recipiunt». — Possunt tamen, 
si dominus non solvat salarium ; — vel si de eo aliquid sub- 
trahat iniuste, v. g. propter vas sine culpa fractum, nisi ita 
fuisset statutum ; — vel quia vi aut metu compulsi de salario 
convenerunt quod sit iusto minus, aut necessitate, nisi dominus 
ex sola misericordia eos excepisset. 

2. Famulus qui debitas operas sponte auget,nec ius ad maiorem 
mercedem nec proinde ad compensationem acquirit, quia cen- 
setur id facere gratis ad sibi conciliandum domini favorem, v.g. 
quia secus dominus indignaretur vel minus benevole tractaret. 
Si vero ita faciat ex voluntate domini expressa vel tacita, maiorem 
mercedem meretur j ac proinde si famulus ipsa non soluta sibi 
compensaverit, ad restitutionem non obligatur. 

3. Mercatores qui Ubere certo et definito pretio infra legitimum 
vendunt, non possunt se compensare occulte, iniquo pondere 
vel mensura ; — possunt si infra iustum pretium vendere iniuste 
coacti sunt, — vel per errorem infra pretium vendiderunt, — * 
vel solutionem debiti certi absque gravi incommodo sibi procurare 
non possunt. 

CAPUT IV. 

DE INIURIIS VERBORUM IN BONIS 
FAMAE ET HONORIS. 

417. Notiones. — Bona fama proprie est communis 
existimatio de alicuius excellentia ; ad eam tamen singu- 
lorum existimatio concurrit tamquam pars opinionis com- 
munis qua fama constituitur alterius excellentiae ; — ■ honor 
autem est huius excellentiae testificatio externa. Quae duo 
laedi possunt verbis sive internis et mentalibus , scii. 
iudicio et suspicione temerariis , sive externis et vocalibus 
aut signis aequivalentibus : fama nimirum detractione , 
honor contumelia ; ad quae plura alia peccata reduci 
possunt. Haec tribus in articulis sumus explicaturi, quibus 
adiiciendus est quartus : de restitutione famae et honoris. 

QUAESTIO PRIMA. 

DE IUDICIO ET SUSPICIONE TEMERARIIS. 

S. Th., II-II, q. 60, a. 2, 3 et 4. 

418. Iudicium temerarium (vermetel oordeel) seu sus- 
piciosum est illud quod aliquis circa ea quae sunt dubia vel 
occulta pronuntiat propter aliquas leves coniecturas ; unde 
in materia iustitiae est illud quo ex levibus et insufficienti- 
bus motivis malum de altero iudicamus. 

Ad iudicium temerarium per varios suspicionis gradus potest 
fieri ascensus mentis : i uS est dubium de proximi honestate, 
quando de eius probitate deliberate suspendimus iudicium ex 
insufficientibus motivis ; non est merum dubium seu absentia 
adhaesionis, mera suspensio iudicii de malo alterius, sed actus 
positivus quo scii, volumus dubitare et iudicamus esse dubi- 
tandum; — 2 U8 est suspicio qua ex levibus motivis et cum magna 
errandi formidine inclinamur ad iudicandum proximum aliquid 
mali egisse ; — 3 US est opinio qua non certo sed verisimiliter et 
cum formidine, ex insufficientibus motivis iudicamus proximum 
aliquid mali egisse ; est itaque assensus iudicii sed non firmus 
de malo alterius ; — 4 U3 sequitur iudicium temerarium stricte dictum 
seu firmus et certus assensus de malo proximi sine ratione 
sufficiente datus. Quo modo autem ex insufficienti motivo 
possit haberi iudicium certum, ex eo intelligitur quod sermo 

non sit de certitudine proprie dicta seu de assensu absolute 
certo ex evidenti motivo, sed de assensu moraliter certo qui 
oritur ex impulsu voluntatis ; haec autem potest movere 
intellectum ad assensum temerarium , flectendo illum ad assen- 
tiendum sine sufficientibus motivis obiectivis, etiam determi- 
nando eum ad inhaerendum firmiter propter motiva levia, 
posthabitis motivis gravioribus (n. 73), 

In omnibus gradibus praedictis, temeritas seu imprudentia 
ex eo oritur quod quis sine sufficienti motivo, male de proximo 
iudicat ; si vero iuxta probata et allegata iudicaret, dubitans 
quando adest sufficiens ratio dubitandi, opinaris quando gravis 
ratio adest quamvis mere probabilis et non certa, aut certo 
pronuntians, quando rationes sunt moraliter certae, iudicium 
esset prudens, non temerarium nec peccaminosum. 

419. Causae ex quibus iudicium temerarium pro- 
cedit indicantur a S. Thoma, q. 60, a. 3 : Contingit ex 
tribus ; « uno quidem modo ex hoc quod aliquis in seipso malus 
est; et ex hoc ipso, quasi conscius suae malitiae, faciliter de aliis 
malum opinatur... Alio modo provenit ex hoc quod aliquis 
male afficitur ad alterum : cum enim aliquis contemnit vel 
odit aliquem, aut irascitur vel invidet ei, ex levibus signis opinatur 
mala de ipso, quia unusquisque faciliter credit quod appetit. 
Tertio modo provenit ex longa experientia ; unde Philosophus 
dicit quod « senes sunt maxime suspiciosi, quia multoties experti 
sunt aliorum defectus ». Primae autem duae suspicionis causae 
manifeste pertinent ad perversitatem affectus ; tertia vero dimi- 
nuit rationem suspicionis, in quantum experientia ad certitudinem 
proficit, quae est contra rationem suspicionis ». 

420. Thesis. Iudicium temerarium stricte dictum 
est peccatum contra iustitiam ex genere suo grave. — 

Dicitur : 

!) iudicium stricte dictum , i. e. assensus firmus et mo- 
raliter certus : dubium enim aut suspicio ex genere suo 
non est peccatum grave sed leve ; 

2) temerarium, i. e. scienter et deliberate prolatum cum 
advertentia ad motivorum levitatem et insufficientiam ; 

3) est peccatum contra iustitiam, quia est via iniuste agendi 
contra proximum. Nam actus internus etiam iustitiam 
respicit, quatenus ex se ordinatur ad res et operationes 
externas iustas aut iniustas, uti voluntas furandi vel 
restituendi. Ita iudicium temerarium internum ordinatur 
ad iudicium externum contra famam et honorem (a. 3 ad 3); 

4) grave ex genere suo : potest enim esse leve non solum 
ex indeliberatione aut levitate sed etiam ex materiae parvi- 
tate, scii, ex parva temeritate. 

Peccatum mortale scii, non est nisi magna temeritas, ad quam 
tres requiruntur conditiones : 

a) perfecta deliberatio seu plena advertentia saltem in confuso 
ad rei gravitatem et motivorum insufficientiam ; unde si iudi- 
cium sit omnino repentinum aut potius ex levitate quam ex malitia 
conceptum, peccatum erit leve, ut saepe fit apud homines timo- 
ratae conscientiae qui talibus iudiciis non solent consentire ; 

b) plena temeritas seu notabilis disproportio inter rationes et 
assensum, ita ut motivis omnino levibus certus detur assen- 
sus j unde leve est peccatum si sufficientia non sint sed ad 
sufficientiam accedant. De quo in praxi judicandum est spec- 
tatis omnibus adiunctis : 

Ita si iuvenis lascivus cum puella clam et in loco subobscuro 
coiloquens aut colludens videatur, indicium sufficiens est iudicare 
aliquid mali esse j e contra si idem iuvenis aut vir probus in 
loco patenti media die cum puella conversatus videatur. Si 
quis ignotus clam et noctu aedes alienas ingreditur, non temerarie 
iudicatur pravam intentionem ei inesse, secus si aperte per 
diem, aut persona nota etiam nocte ; 

c) materiae gravitas , quae attendenda est ex nocumento illato, 
quia attenta personarum et facti qualitate est valde probrosum 
ac notabiliter nocivum honori, famae ac bonae aestimationi 
proximi. Hinc ancillam mendacem haberi sine ratione, grave 
peccatum non est, e contra episcopum ; militem ignotum haberi 
fornicarium grave non est, e contra sacerdotem. 

Probatur : i) Unusquisque ius habet strictum ad bonam 
famam seu bonam aestimationem aliorum quamdiu certo 
moraliter non probatur malus. Sed illud ius violatur per 
iudicium temerarium, quod de se est grave, quia importat 
contemptum proximi et parit inhonorationem. Nam qui 
male de alio iudicat, advertens non adesse motivum ita iudi- 
candi, illum malitiose contemnit. Quod ait S. Thomas : 

« Si sit de aliquo gravi est peccatum mortale, in quantum 
non est sine contemptu proximi » (a. 3) ; «ex hoc ipso quod 
aliquis malam opinionem habet de alio, sine causa sufficienti, 
indebite contemnit ipsum, et ideo iniuriatur ei » (ib. ad 2). 
Unde Lugo : sicut peccamus contra iustitiam, famam proximi 
apud alios tollendo per detractionem, ita apud nos ipsos per 
iudicium temerarium. Et sic a detractione illud specie differt. 

2) Ad iudicium iuste ferendum tria requiruntur : aucto- 
ritas iudicantis, recta ratio prudentiae seu accurata causae 
cognitio, perfecta integritas (S. Th., a. 2). Haec autem 
tria in iudicio temerario desunt : a) deest auctoritas, cum 
a privato pronuntietur sine munere, et in adiunctis in 


quibus sine ulla necessitate aut officio debito fiat ; b) deest 
accurata rei cognitio, cum ex hypothesi iudicium sit teme- 
rarium, non ex obiectiva consideratione rei sed ex insuffi- 
cienti motivo prolatum ; c) deest saepius integritas, cum 
plerumque pronuntietur ex praeiudicio, invidia, odio, aut 
ex propria perversitate, non ex inclinatione iustitiae. 

3) Unde Scriptura saepius prohibet ne proximum iudice- 
mus ; quod saltem de iudicio infundato et temerario est 
intelHgendum (Mt. VII, 1-2 ; Lc. VI, 37 ; Rom. II, 

1 ; lac. IV, 11). 

421. Suspicio temeraria ( lichtvaardig vermoeden , onge- 
gronde verdenking), quo nomine apud theologos etiam venit sive 
dubitatio sive opinio temeraria, per se et regulariter non est nisi 
peccatum veniale, quia non est quid plenum in ratione iudicii et 
contemptus, sed incompletum. 

Exceptionaliter tamen et per accidens potest esse mortalis : 
1) si deliberate et sine ullo probabili fundamento fiat de peccato 
gravissimo (incestu, sodomia, bestialitate) quantum ad viros om- 
nino probos, ut si sacerdos pius dubitaretur esse haereticus : sus- 
picio enim de tali peccato potest esse magis iniuriosa quam 
certa affirmatio de peccato ordinario ; sed ita solum est propter 
speciales circumstantias adiunctas ; 2) si ex invidia aut odio 
gravi procedat : tunc enim gravis est propter affectum ex quo 
oritur. 

422. Monita practica. — 1. Licet, si adsit seria ratio 
dubitandi de bonitate proximi, non possimus male de ipso 
iudicare aut opinari, non tamen tenemur positive illum aesti- 
mare bonum (id est maioris charitatis) nisi vere constet de 
bonitate, sed possumus iudicium suspendere. 

2. In externa agendi ratione minime prohibemur, ad pro- 
prium aut alienum damnum praecavendum, debitas adhibere 
cautelas, perinde ac si proximus esset improbus ; v. g. pecunias 
in arca occludere ne a famulis aut ignotis hospitibus subripiantur. 
Id enim est prudentiae. Licitum est iudicare de aliquo quod 
possit fieri malus, ac proinde attenta communi fragilitate, re- 
medium applicare ne malus fiat, et ita praecavere damnum, 
quin tamen de probitate alicuius in particulari absque ratione 
positive dubitetur. 

3. Iudicia temeraria, quamvis circa diversum obiectum ver- 
santur, probabiliter sunt eiusdem speciei, quia idem ius violant 
proximi ; ac proinde non sunt illa obiecta in confessione decla- 
randa, sed sufficit materiae gravitatem indicare aut levitatem. 


44 ° 


SUMMA THEOLOGIAE MORALIS 


QUAESTIO SECUNDA, 

DE DETRACTIONE. 

S. Th., II-II, q. 73 et 74. 

423. Detractio seu diffamatio (diffamatiori, midisance; 
achterklap, kzoaadsprekerij ) est iniusta denigratio famae 
alienae per verba occulta. Dicitur : 

i° iniusta : non enim est detractio, si fama laedatur ex 
iusta et rationabili causa ; 

2 ° denigratio: sicut enim homo bona fama clarescit, 
^ ita diffamatione nigrescit et obscuratur, licet non’semper 

bona fama totaliter tollatur ; 

3 0 famae: sic distinguitur detractio a contumelia et 
furto, quae privant honore aut divitiis ; 

4 0 alienae : nemo enim contra seipsum in propria fama 
iniustitiam committere potest ; 

5° per verba occulta, i. e. absente illo qui infamatur : 
si enim fieret ipso praesente, iam esset contumelia quia 
primo, per se et formaliter privaret honore, fama vero 
solum materialiter et ex consequenti. 

424. Detractio vario modo dividitur j 

A. ex parte materiae, alia est detractio simplex, alia calumnia (las- 
ter), prout vitium occultum proximi sine iusta causa manifestet, 
vel falsum crimen aut vitium ipsi imputet ; calumnia itaque addit 
detractioni simplici mendacium, et quidem perniciosum, utpote 
damnum iniustum inferens. 

B. ex parte modi seu efficaciae actus exterioris, alia est directa 
si vitium clare narretur, alia indirecta si vitium tacendo insinuetur 
aut bona qualitas negetur aut minuatur. Octo diversis modis 
detractio contingit : « directe quidem quadrupliciter, ait S. Tho- 
mas, q. 73, a. 1, ad 3 : i° uno modo, quando falsum imponit 
alteri ; 2 0 quando peccatum adauget suis verbis ; 3 0 quando 
occultum revelat ; 4 0 quando id quod est bonum dicit mala 
intentione factum. Indirecte autem, vel 5 0 negando bonum 
alterius ; vel 6° malitiose reticendo » ; vel (addunt alii) 7 0 mi- 
nuendo ; vel 8° laudando remisse, quae tamen duo facile redu- 
cuntur ad 5“ et 6 ra . 

Modi indirecti loquendi aut reticendi, aliquando malitiosiores 
quam directi, uti v. g. : Non omnia dico. Sunt alia eiusdem 
gesta de quibus satis est silere ! Si omnia dicere possem quae 
scio. Haec certe praeclara sunt ; utinam se talem semper prae- 
buerit ; sed quid iuvat praeterita recordari ! Haec persona pia 
est, sed!... Possem eius erubescentiam provocare. Quaedam scio 
quae nullus de ea suspicaretur, etc. Aliquando sufficit silentium 
ex proposito servare et a fortiori subridere aut agere gestum. 

C. ex parte intentionis seu actus interioris voluntatis, alia est 
formalis quae fit ex intentione explicita famam laedendi ; alia 
materialis quae fit ex alio motivo non necessario levitatis, ir- 
reflexionis, loquacitatis, utilitatis, absque intentione diffamationis 
sed cum huius praevisione. 

425. Thesis I. Detractio sive simplex sive calum- 
niosa est peccatum contra iustitiam ex genere suo 
mortale, minus grave quam homicidium et adulterium, 
gravius quam furtum. 

Thesis intelligenda est non solum de detractione formali, 
ex intentione prolata laedendi famam proximi, sed etiam 
de detractione materiali facta cum plena aut sufficiente 
ad hoc advertentia. Probatur : 

i° Est contra iustitiam commutativam : Auferre a pro- 
ximo invito bonum notabile ad quod ius strictum ha- 
bet est peccatum grave contra iustitiam. Atqui detrac- 
tione aufertur a proximo invito bonum notabile, ad quod 
ius strictum habet, scii, fama, quod maius bonum est 
quam divitiae. Ergo, Prob. min. : a) evidens est quando 
agitur de calumnia quae innocentem privat fama debita, 
ad quam ius habet ratione virtutis / b) etiam valet de de- 
tractione simplici quae delinquentem occultum privat fama 
ad quam ius habet ratione possessionis : possidet bonum 
valde utile quo eget et quo proinde spoliari non debet, 
quoadusque fiat nocivum, et interea ius servat ut in 
societate non reputetur malus quamdiu nihil mali 
palam fecerit. — Neque dicas : propter peccata fama iuste 
spoliari meretur. Nam de delictis et poenis iudicare per- 
tinet ad Deum vel ad iudicem nomine Dei constitutum ; 
qui autem privata auctoritate^ absque sufficienti ratione 
famam aufert, iura Dei et auctoritatis iudicialis indebite 
sibi usurpat. 

2 0 Est contra iustitiam legalem et bono societatis valde 
nocet : bonum enim publicum postulat ut mala aliorum 
non revelentur sine sufficienti motivo, nam si omnibus 
licitum esset manifestare occulta proximi peccata, undique 
exurgerent contentiones, rixae, invidiae ac odia, atque pax 
et tranquillitas familiarum totiusque societatis perturba- 
retur. 

3 0 Etiam est contra charitatem , nam ut ait S. Thomas, 

q. 74, a. 2, ad 2 : « fama est dispositio ad amicitiam et 
infamia ad inimicitiam », et « ille qui detrahit fratri in 
tantum videtur detrahere legi in quantum contemnit 
praeceptum de dilectione proximi » (ib. ad 3). 

Hinc a) Scriptura detractores et maledicos Deo et 
hominibus odibiles habet eosque assimilat iis qui a regno 
coelorum excluduntur quod ad minus valet de calumnian- 
tibus; et b) Patres illud vitium ut abominationem et 
opus diabolicum habent. Meminisse iuvat S. Bernardum de 
detractore dixisse illum lethaliter tres inficere animas 
flatu uno : occidit se, audientem, et eum cui detrahitur 2 . 

Porro «inter peccata quae committuntur in proximum, homici- 
dium gravius est, per quod tollitur vita proximi iam actu existens; 
consequenter autem adulterium, quod est contra debitum ordi- 
nem generationis humanae, per quam est introitus ad vitam. 
Consequenter autem sunt exteriora bona, inter quae fama 
praeeminet divitiis, eo quod propinquior est spiritualibus bonis, 
unde dicitur, Prov. XXII, I : Melius est nomen bonum quam 
divitiae multae. Et ideo detractio secundum suum genus est 
maius peccatum quam furtum ; minus tamen quam homicidium 
et adulterium. Potest tamen esse alius ordo propter circumstan- 
tias aggravantes vel minuentes » (a. 3). 

426. Quantum sit ius ad famam. — Ut melius 
intelligantur tum ius ad famam, tum malitia detractionis, 
tum rationes ab ea excusantes, notentur sequentia : 

A. Unicuique competit ius ad bonam existimationem 
ordinariam seu bonum nomen ; quamvis ius ad aestima- 
tionem qua ipsi speciales virtutes tribuuntur per se nemo 
habeat, ius tamen unicuique est exigendi ut in commercio 
humano tractetur tamquam aliquis cui virtutes inter ho- 
mines probos communes competant : unusquisque, ex eo 
quod videatur recte agere, et quamdiu nihil mali publice 
fecerit, habendus est bonus donec probetur malus. 

Porro ius est ad hanc famam non solum veram quae 
in vera bonitate et excellentia fundatur, sed et ad falsam 
quae in apparenti tantum et existimata bonitate nititur : 

1) Ius in famam veram potest quis habere directe et 
per se: est enim haec fama bonum ex propriis actibus 
positive acquisitum, in quod proinde plenum ius et 

1. Cfr. Prov. XXIV, 9 ; Rom. I, 29-30 I Cor. VI, 10. 

2 . Serm. XVII, De Diversis, n. 4-5. 

dominium exercet ; unde et hoc ius est absolutum et 
universale, quod postulat ut unusquisque bonus ab omni- 
bus habeatur qualis revera est. 

Existit scii, nexus inter personam et famam veram, qui 
nexus a nemine, nisi licentia ipsius domini, iuste violari 
potest. Ergo haec fama nunquam licite aufertur et calumnia 
semper iniuria est ; — nec licite repetitur calumnia publica, 
quia est cooperatio ad malum : confirmat falsam opinionem. 

2) Ius in famam falsam non positive et directe ex ipsa 
probitate interna et excellentia hominis oritur, sed negative 
est ex actibus, quatenus nihil mali in illis publice apparet, et 
indirecte ex inconvenientibus quae contra bonum privatum 
et commune orirentur, si passim occulti aliorum defectus 
publicari possent. 

Fundatur itaque positive in necessitate publica et privata : 

a) in necessitate publica , nam ex revelatione criminum proximus 
officio suo utiliter fungi non posset, omnem auctoritatem amit- 
teret, bono conversationis careret ac proxime coniuncti igno- 

1 minia afficerentur, et ita undique exsurgerent contentiones, 

rixae, invidiae ac odia quibus pax et tranquillitas in societate 
turbarentur. Et hoc adhuc magis constat quia 

b) etiam fundatur in necessitate privata : qui enim fama caret, 
magno praesidio contra maiora vitia privatur ; e contra metus 
amittendi famam saepe ipsos malos collibet, dum ille qui famam 

1 amisit, nullo freno cohiberi potest ; insuper quamdiu crimen 

non est publicum, conversio facilior est cum minus metuendus 
sit timor humanus. Unde, ait S. Thomas, q. 73, a. 2 : « auferre 
alicui famam valde grave est, quia inter res temporales videtur 
fama esse pretiosior, per cuius defectum impeditur homo a mul- 
tis bene agendis; propter quod dicit Eccli. XLI, 15 : Curam 
habe de bono nomine : hoc enim magis permanebit tibi quam 
mille thesauri magni et pretiosi. Et ideo detractio per se loquendo 
est peccatum mortale ». 

Ius illud non est absolutum, sed conditionatum bono 
privato et publico, et per illud limitatum; ac proinde 
cessat quando notabile bonum sive revelantis, sive ipsius 
delinquentis, sive aliorum, sive societatis potius exigit ut 
occulti defectus revelentur. Et ideo nemo privari potest 
hac sua fama falsa, nisi ex fama non ablata privato homini 
vel communitati damnum proportionale sequatur sive in 
iure habito sive in iure habendo. 

B. Nemo per se habet ius ad famam extraordinariam 

quae fundatur in donis et talentis singularibus, v.g. insignis 
theologi, oratoris, medici, sancti : ad talem famam ius 
non habet si haec reapse non possideat. Quocirca mani- 
festatio erroris quo fama extraordinaria nititur, non est 
contra iustitiam ; — nec contra charitatem, modo adsit 
motivum rationabile illud manifestandi. 

C. Quae praecedunt non solum de privatis personis, 
sed etiam de personis moralibus valent propter rationes 
similes. Imo etiam de mortuis, in quibus subiectum iuris 
ad famam perseverat, scii, anima immortalis, quod non 
verificatur pro bonis fortunae, quorum ius nititur in 
necessitatibus vitae corporalis ; insuper fama qua inter 
homines vivunt, est magnum bonum quod proinde aesti- 
mant et retinere cupiunt. 

Valet tamen de mortuis in minore gradu quia minus fama 
indigent ac viventes, et ideo minus inviti sunt in violatione 
iuris, unde eo minus peccatum est calumnia ; et quoad detrac- 
tionem, ius commune in veritatem historicam cognoscendam 
praevalere solet, dummodo personis adhuc viventibus vel insti- 
tutis adhuc existentibus simul non inferatur notabile damnum. 

427, Gravitas detractionis desumitur non tam ex 
gravitate criminis propalati quam ex gravitate nocumenti 
infamiae seu damni quod laesus patitur in fama. Quod 
damnum non solum in se spectandum est, sed etiam quan- 
tum ad personam laesam, et ad efficaciam detractionis. 

Attendendum itaque est : 

i° Ad imputatum defectum in se : si defectus sit gravis, 
ordinarie notabiliter, si levis, ordinarie leviter famam laedit. 

Hinc a) detractio spectans honestatem vitae, multo gravior est 
illa quae spectat defectus naturales corporis vel animae (v. g. 
quod aliquis sit imprudens aut indoctus), quia hi famam nota- 
biliter minuere non solent, et facile iuris publici fiunt ; — b) si 
tamen defectus naturalis valde probrosus sit et magnam laeso tristi- 
tiam afferat, grave peccatum esse poterit, v. g. si de viro praeclaro 
dicitur quod sit filius naturalis, de aliquo quod sit filius sacerdotis ; 
— c) in genere aliquem vocare superbum, iracundum, pigrum, etc. 
non est tam grave quam facta particularia narrare ex quibus 
isti defectus actu manifestantur: talis modus generalis loquendi, 
potius quam personalem culpam gravem, denotat naturales 
propensiones aut defectus veniales, quae natura sua publica 
esse solent ; e contra aliquem luxuriosum dicere aut iniustum, 
quia indicat habitum ; — d) grave non est de illo qui peccato 

iam diffamatus est aliquid referre cum illo delicto connexum, 
v. g. de adultero noto dicere quod misit litteras amatorias, de 
marito qui noscitur ebriosus, quod cum uxore sit rixatus ; secus 
si factum sit omnino dissimile, v. g. si dicatur eum qui amisit 
famam in doctrina aut fide esse moribus perditum aut vice 
versa : qui enim famam amisit in una re, non ideo amisit in re 
prorsus diversa. Nullum autem peccatum diffamationis est si 
fingas meretricem adolescenti insidias struxisse, quia nullum in 
fama patitur detrimentum, cum id sit in meretricio inclusum 

2° Ad personam laesi eiusque conditionem et dignitatem. 
Nam gravitas defectus qui manifestatur multum pendet a 
conditione personae, et qtii integra fama gaudet et eget ad 
munus vel negotium exercendum, gravius damnum patitur 
quam ille qui ea non gaudet nec eget. 

Hinc a) accusatio magnae ambitionis, hypocrisis, aut luxuriae, 
plus et graviter nocet sacerdoti vel monacho pio quam laico ; 
item accusatio impudicitiae magis puellae quam militi ; e contra 
insimulatio ignaviae maius detrimentum affert militi quam puellae. 
Regulariter grave non est de levi et mundano iuvene dicere 
quod sit amans puellarum ; e contra episcopum dicere menda- 
cem, negotiatorem improbum, medicum inscium, natum est 
graviter nocere in fama vel et in bonis temporalibus 1 ; — b) de 
familia aut communitate detrahere est illicitum, quia dedecus 
in totam communitatem redundat, v. g. in tali monasterio 
quosdam religiosos tali vitio indulgere, aut regularem disciplinam 
non servari, aut tale crimen v. g. fornicationis fuisse commissum; 
in tali civitate omnes fere infectos, omnes puellas corruptas, 
omnes mercatores depraedatores ; — secus si jmodo generali dice- 
retur in monasteriis non deesse aliquos qui 'graviter peccant, in 
magna civitate multos esse iniustos, multas puellas corruptas 

3 0 Ad efficaciam detractionis, quae pendet tum a quali- 
tate detractoris, tum a numero, affectu et qualitate audien- 
tium. 

a) A qualitate detractoris ; vir qui habetur ut gravis, prudens 
ac veridicus plus nocet quam levis, garrulus et mendax, et qui 
refert aliquid ut visum, magis nocet quam si referat ut auditum 
a personis incertae auctoritatis ; si tamen rem gravem narret 
ut auditam a persona fide digna, aut si praevideat ex circum- 
stantiis audientes id credituros, aut si referat rem adeo enor- 
mem ut sola illius suspicio graviter infamet, ut sodomiam a sacer- 
dote commissam, graviter peccat. 

1. Fieri potest ut laesio famae per se exigua sit, sed apta ad grave 
damnum in bonis alius generis inferendum, ut si quis narraret garrulum 
eum esse quem audiens ad munus secretarii assumere vellet. Tunc 
peccato levi detractionis adderetur gravis laesio cbaritatis vel iustitiae 
in bonis temporalibus. 

b) A numero, affectu et qualitate audientium : ceteris paribus, 
j' peior est detractio coram loquacibus rem divulgaturis quam 

l coram viris secreti tenacibus, coram multis prolata quam in 

i; aure unius. Imo aestimant plures manifestationem uni viro 

| prudenti sine ratione factam qui rem non sit divulgaturus, 

nunquam esse peccatum grave : quod si fieret iusta consilii 
aut solatii causa, nullum sane esset peccatum, quia adest ratio 
proportionate gravis. 

Ex quibus sequitur illum qui narrat crimen occultum de 
indeterminata persona, sive non nominando eam, sive nominando 
in regione ubi ignota est et nunquam cognoscenda, non com- 
1 mittere detractionem, si noverit audientes personam cognoscere 

^ non posse ; e contra si praevideat eam cognosci posse. 

1! 

' 428. Detractionis species moralis est formaliter 

1 una et eadem, quia detractiones omnes laedunt unum et 

, idem ius famae. Hinc : 

1) Detractio simplex et calumnia sub ratione detractionis 
sunt eiusdem speciei, quia respiciunt idem bonum famae 
! et laedunt idem ius, quamvis calumnia etiam speciem men- 

dacii contineat, sed haec differentia est materialis quantum 
ad iniuriam illatam famae. Ceterum mendacium de se est 
veniale } et licet in casu sit perniciosum et ideo grave, 
tamen perniciosum non est nisi quia famam laedit et in 
§ hoc convenit cum detractione. Unde circumstantia 

calumniae est tantum aggravans et ideo non est in con- 
fessione declaranda, nisi ratione reparationis et restitutionis 
diverso modo iniungendae. 

i 2) Detractiones diversa crimina (v. g. adulterium, furtum, 

sacrilegium) imputantes sunt peccata eiusdem speciei, quia 
haec differentia est mere materialis, sicut pecunia et vestis 
pro furto : famam scii, eodem modo laedunt. Unde in 
confessione non sunt specificanda. 

1 3) Detractiones coram pluribus aut diversis personis 

factae, licet exinde aggraventur, non tamen specie aut 
f numero multiplicantur, quia ius ad famam est unicum 

apud omnes, non autem multiplex ; ergo numerus aut 
qualitas audientium non est declaranda, sed sufficit 
confiteri : detraxi coram pluribus. 

1 429. Thesis II. Licitum est ob rationem propor- 

,i tionate gravem manifestare occultos aliorum de- 

fectus. — Ratio est quia licitum est, sub debitis condi- 
tionibus ponere causam effectus mali. Atqui in casu i° est 
actio de se non mala sed indifferens : manifestatio seu 
narratio defectus qui revera existit ; 2 0 ex illa aeque 
immediate sequitur duplex effectus : unus malus scii, 
infamia proximi, alius bonus, scii, notitia valde utilis alteri 
qui ex ea bonum procurat vel malum praecavet. Ergo 
licitum est occultos aliorum defectus manifestare, d umm odo 
adsint aliae duae conditiones requisitae : 3 0 intentio non 
nocendi sed obtinendi effectum bonum, unde non plus 
nec pluribus potest revelari de defectu quam necesse sit 
ad vitandum malum aut bonum consequendum ; 4 0 ratio 
revelandi proportionate gravis respectu diffamationis, scii, 
notabile damnum vitandum aut magnum bonum obtinen- 
dum pro notabili diffamatione. 

Ut autem advertit Billuart, diss. XV, a. 2 , §111: «non est 
necesse quod bonum assequendum praeponderet aut etiam 
aequivaleat bono famae... quia nocens et innocens non sunt 
iure pares ; et alias sequeretur quod pro damno temporali v. g. 
furto cavendo non liceret revelare domino furta domesticorum... 
qupd tamen nemo admittet ». Servare scii, ius, quod est maius, 
innocentis ad bonum notabile ordinis minoris, scii, divitiarum, 
moraliter aequivalet minori iuri nocentis ad bonum maius, scii, 
famam. 

Speciales autem rationes ob quas fama alterius laedi 
licite possit aut debeat, oriri possunt 

1° ex religione , v. g. si superioribus revelentur vitia 
ordinandi qui Ecclesiae scandalo et detrimento futurus 
esset ; 

2° ex iustitia, si quis ex officio crimen alterius detegere 
et denuntiare debeat ; 

3 0 ex charitate, ad praecavendum damnum narrantis, 
delinquentis, tertii vel societatis. 

Sufficit ergo : 

a. Bonum commune societatis, quando revelatio delicti necessaria 
est ad impediendum grave damnum quod societati imminet. 
Ita ne munus publicum conferatur indigno vel incapaci possunt 
occulta eius vitia revelari superiori, si toti communitati nocitura 
sint ; pariter qui occulte doctrinam sparguni; fidei aut moribus 
nocivam superioribus denuntiandi sunt ; ac ephemeridum re- 
dactores vitia detegere possunt candidatorum qui dignitates aut 

munera publica ambiunt, si haec notitia ad bonum publicum 
conferat. 

b. Bonum delinquentis, quoties absque ipsius diffamatione 
procurari nequeat. Ita parentibus aut superioribus manifestari 
possunt secreta vitia filiorum aut subditorum ad eorum emen- 
dationem ; et occultum impedimentum manifestandum est si 
ab invalido matrimonio contrahendo quis arceri nequeat. 

c. Bonum revelantis, si, solatii, consilii aut defensionis causa, 
cuidam amico narret iniurias occultas sibi illatas, aut confessario, 
vel alii prudenti consiliario, aut iudici ad testimonium alterius 
infringendum. Cavendum tamen ne pluribus dicatur vel ne 
apertius nominetur persona quam necesse sit ad solatium aut 
consilium. 

d. Bonum tertii, ne scii, improbi noceant aut innocentes ab 
illis decipiantur et seducantur. Ita monere aliquem possumus ut 
vitet consortium perversi hominis ne pervertatur ; manifestare 
furem iis quibuscum habitet ; et si inquiratur de honestate 
famuli, de peritia medici, de moribus iuvenis nuptias inituri, 
etc. secundum veritatem respondere. 

Notetur tamen in hisce casibus : i) revelationem faciendam 
esse cum minimo nocentis damno, ita quod solum manifestetur 
id quod vere utile sit ad malum avertendum, illisque solis quibus 
oportet ; — 2) nunquam licite imponi crimen falsum, etiam ad 
vitandum proprium aut alienum damnum, sed id esse grave 
malum, ut constat ex prop. 43 et 44 damn. ab Innoc. XI ; 
— 3) illicitum esse crimen occultum manifestare, cuius notitia 
iniuste acquisita fuerit, alienas litteras v. g. iniuste legendo ; 
nisi in praesentibus adiunctis iam aliquis haberet ius tali medio 
utendi, in casu privatas litteras aperiendi, 

430. Crimen publicum seu notorium aliis manifes- 
tare id ignorantibus generatim et per se non est contra 
iustitiam, quia ius ad famam est amissum ; quamvis possit 
esse contra charitatem. Notorium seu publicum est quod 
nulla potest tergiversatione celari, vel ut ait Caietanus, 
quod per se habet ut in communem notitiam deveniat. 
Aliud est notorium iure, de quo per sententiam iudicis 
constat ; aliud facto, quod palam multis praesentibus fac- 
tum est vel iam ad multorum aures pervenit. Iamvero : 

1) Delictum notorium notarietate iuris seu vi legitimae 
sententiae iudicialis publice promulgatae,manifestari potest 
etiam sine causa, in regione ubi ita denuntiatum, est, quia 
iudex reum privavit iure ad famam in hac materia et 
licentiam concessit divulgandi. 

Attamen illicitum est id manifestare : a) in alia regione ubi 
sententia iudicialis non habet vim, quia ibi iure ad famam reus 
non fuit privatus, et ideo id est contra iustitiam ; b) si reus se 
emendaverit aut delictum oblivione iam sit deletum ; quod est 
contra charitatem, si inde alii eum putarent non penitus emen- 
datum, — non tamen contra iustitiam quia facultas data a iudice 
vim suam iugiter exserit, et ideo non est iniustum instaurare 
memoriam condemnationis, nisi tamen lex perfectam rehabilita- 
tionem concederet. 

2) Delictum notorium sola notorietate facti , quod propter 
numerum et qualitatem testium iam celari non valet, 
manifestari potest in loco ubi notorium est, quia ius ad 
famam est ibi de facto amissum ; — nisi iam emendatum 
et oblivione deletum sit : tunc enim illud sine ratione in 
memoriam revocare esset iniustum. quia delinquens ius ad 
famam recuperavit. 

3) Delictum in uno loco notorium notorietate facti mani- 
festari sine iniustitia non potest in alio loco dissito, quia 
delinquens ius ad famam ibi non amisit ; — nisi prae- 
videatur brevi in illo loco esse legitime notificandum, aut 
nisi merito timeatur ne delinquens in illo loco aliis noceat. 

431. De detractione per ephemerides et diaria. — 

Pro hisce, hac in re, per se valent eaedem leges et principia ac 
pro personis privatis ; at applicationes variae et diversae esse 
possunt secundum circumstantias. Plus enim in publicis scripto- 
ribus quam in privatis valet communis utilitas. Sunt enim folia 
publica essentialis conditio vitae modernae atque necessitas 
nostri temporis ; magnum quoque exercent influxum in vitam 
politicam et socialem. Unde catholicis scriptoribus tam ampla 
facultas est facienda quam lex moralis sinat, si seria adsit ex 
parte acatholicorum concurrentia. 

Id facile fiet pro foliis maioribus. Sed a) non tam facile est 
admittendum pro minoribus et localibus, aut pro periodicis ; 
— b) nec semper folia adversa sunt revera timenda ; — c) atque 
etiam non semper necessarium erit indicare personarum nomina: 
possunt enim facta narrari omissis nominibus, aut solis eorum 
litteris initialibus indicatis, si timeatur crimen divulgandum ubi 
nondum sit notum; atque ita faciendum est, nisi tamen certo 
ab aliis sit divulgatum. 

Quibus praenotatis, sequentes statui possunt regulae : 

1) Publica facta narrare est licitum, sed cum cautelis supra 
notatis. 

2) Occulta indagare aut divulgare non est licitum nisi ratione 
magni boni communis, aut ob magnum bonum tertii ; ad quod 
diiudicandum magna discretione opus est. 

3) Res publicae possunt publice diiudicari, uti convenit 

societatibus modernis democraticis : ita v. g. defectus et iniusti 
actus in magistratibus aut in eorum functionibus ; nisi tamen 
maius sit malum timendum. Bonum enim est quod officiales 
tale iudicium timeant, et quod catholici scriptores defectus 
eorum et iniquitates denuntiare audeant. 

4) De candidatis eligendis ad functiones publicas, occulta 
crimina et defectus qui candidatum indignum reddunt mani- 
festare est licitum, tum ratione boni communis, tum ratione 
consuetudinis qua candidati id tolerant. 

Notetur autem pro tertia et quarta regula, non posse crimina 
manifestari, quorum manifestatio nihil confert ad bonum com- 
mune, et quidem eo minus quo altiore munere quis fungatur. 
Ad quod omnino attendant oportet, cum facile et saepe exaggerent 
diariorum scriptores. 

432. An licite et iuste violari potest fama cui infa- 
matus renuntiaverit ? — R. i° Posita iusta causa licitum 
est propriae famae detrahere et permittere ut ab aliis detra- 
hatur : homo enim per se famae suae dominium habet, 
adeoque de ea disponere potest ex iusta causa, v. g. ad 
salvandam vitam, ad reprimendam superbiam, ad sui 
humiliationem et divinae misericordiae exaltationem. 

2° Absque iusta causa non est licitum (Eccli. XLI, 15) : 
id tamen per se non est nisi peccatum prodigalitatis et 
defectus charitatis erga seipsum ; per accidens potest esse 
contra iustitiam et charitatem proximo debitam. 

Fama nostra enim tripliciter potest esse proximo necessaria ; 

a) quando ex fama nostra pendet fama aliorum : ita fama 
monachi aut sacerdotis ; 

b) quando fama nostra est necessaria ut praestemus proximo 
officium stricto iure debitum, v. g. fama parochi aut magistratus ; 

c) quando non ex iustitia sed ex charitate tenemur proximo 
prodesse et per infamiam ad hoc reducimur inepti. 

In primo et altero casu infamatio sui est contra iustitiam ; 
in tertio casu contra charitatem peccat ille qui se infamat, sicut 
contra charitatem pecca; qui pecuniam abiicit qua pauperibus 
prodesse poterat. 

433. Cooperantes detractioni, alii directe in ea con- 
sentiunt, sive quia inducunt detractorem ad proximum 
denigrandum, sive quia voluntarie de eo gaudent ; alii 
indirecte, solummodo detractionem non impediunt. 

1) Qui ad detrahendum inducunt , de defectibus proximi 
inquirendo, aut eum ita laudando ut alios ad detrahendum 
moveant, vel eorum narrationem approbando, peccant 


eodem modo ac ipsi detrahentes : contra charitatem scii, ac 
contra iustitiam , et quidem externe : formaliter enim coope- 
rantur actioni iniustae, ac scandalum praebent directum, 
alios ad id provocando. Unde ad reparationem tenentur 
in solidum cum detractore. 

2) Qui interne gaudent de detractione, quin ipsi formaliter 
cooperentur, non solum contra charitatem peccant quia de 
malo proximi gaudent, sed etiam affectu iniusto, quia sibi 
complacent in actione iniusta detractionis : graviter si ex 
odio, invidia aut vindicta fecerint et materia sit gravis ; 
leviter si ex curiositate aut de modo narrandi leviter 
peccaminoso. 

3) Qui detractionem mere non impediunt, peccant, nisi 
aliqua ratione excusentur, contra solam charitatem, quia non 
impediunt malum infamati, nec peccatum detrahentis ; 
non autem contra iustitiam, quia non tenentur ex iustitia 
duplex illud malum avertere. Ita praesertim superiores, 
qui ex iustitia aut officio subditos tenentur corrigere, non 
tamen ex iustitia, vi muneris sui, famae aliorum invi- 
gilare debept. 

Obligatio impediendi detractionem est per se gravis in 
materia gravi, nisi aliqua ratio excuset. Ad peccatum 
mortale tamen requiritur : a) alter certo iniuste detrahens ; 
b) fundata spes detractionem impediendi ; c) absque 
incommodo relative gravi, v, g. rixae aut convitii. 

Unde docet S. Alphonsus : quia in hac materia difficillime 
constare potest correctionem proficere, et aliunde facillime 
offenduntur detrahentes coram aliis correcti, rationabiliter susti- 
neri potest sententia excusans ordinario audientes a mortali, si 
correctionem omittant. Excusantur etiam a veniali si, advertendo 
detractionem, discedunt vel sermonem divertunt, etc. quia istae 
actiones sunt verae correptiones. Strictius tamen tenetur su- 
perior quam privatus homo, propter rationes allatas. 

Obligatio impediendi detractionem impleri potest : 

a) compescendo per auctoritatem, si audiens eam habeat ; 

b) fraterne corripiendo inter aequales ; 

c) convincendo falsitatis si possit fieri, vel aliter efficiendo 
ut detractori fides non adhibeatur ; 

d) ostendendo vultum tristem cum displicentia vel indigna- 
tione, divertendo sermonem ad aliud, referendo bona de dif- 
famato, eum excusando vel laudabiliter interpretando. 


452 


SUMMA THEOLOGIAE MORALIS 


432. Susurratio ( oorblazerij ) est oblocutio mala et 
secreta de proximo ad dissolvendam veram amicitiam, seu 
manifestatio alicuius dicti aut facti alieni ad pacem et 
amicitiam turbandam inter familias vel amicos. Specie 
differt a detractione, ratione finis, quia proprie non 
intendit denigrationem proximi sed discordiae seminatio- 
nem, quamvis plerumque detractionem contineat. 

Est peccatum contra charitatem et contra iustitiam , non 
solum quando mediis iniustis utitur ut saepe fit, sed 
semper, quia ab alio aufert bonum amicitiae, ad quod 
i, servandum, semel amicitia inita, ille ius habet strictum 

( ratione possessionis. 

Est autem peccatum grave ex genere suo , quia ex se 
, tendit ad destruendam amicitiam et pacem, quod est 

j maximum bonum, teste Scriptura (Eccli. VI, 14-16) : 

I « Amicus fidelis, protectio fortis : qui autem invenit illum, 

}■! invenit thesaurum ; amico fideli nulla est comparatio... 

amicus fidelis, medicamentum vitae et immortalitatis ». 

l) « Et ideo, ait S. Thomas, q. 74, a. 2, susurratio est maius 

1 peccatum quam detractio, et etiam quam contumelia ; quia 

amicus est melior quam honor et amari quam honorificari ». 
j Susurratio enim maiori bono privat et maius nocumentum infert. 

Hinc in Scripturis illud peccatum dicitur Deo et hominibus 
j odibile (Eccli. XXI, 31 J XXVIII, 15 J Prqv. VI, 16-19), ac 

! morte dignum (Rom. I, 29, 32). 

Hinc a) eo gravius est quo intimior aut magis necessaria sit 
, amicitia quae dissolvitur, et quo peiores exinde timeantur ef- 

h fectus : ita valde grave est si seminatur discordia inter coniuges, 

i inter parentes et filios, inter catholicae fidei defensores aut si 

maxima praevideantur dissidia ; 

[ b) e contra non est peccatum amicitiam non veram sed nocivam 

» aut periculosam tollere, qualis habetur inter fures aut ad con- 

cubinam. 

QUAESTIO TERTIA. 

DE CONTUMELIA. 

S. Th. II-II, q. 72 ; q. 73, a. 1 ; q. 75 et 76 ; q. 103, a. 1. 

435. Notiones. — Sicut fama laeditur detractione, ita 
honor contumelia (beleediging). Honor est alterius excellen- 
tiae externa testificatio, verbis aut signis aequivalentibus 
facta. Fieri potest verbis laudatoriis quae alterius excellen- 

tiam pronuntiant, vocando v.g. dominum, eximium, sapien- 
tissimum, — factis seu actionibus uti inclinatione, obvia- 
tione, cessione loci, — aut rebus exterioribus , uti muneribus, 
statuae erectione, imaginis institutione, etc. ; quae omnia 
adhibentur ex honorantis intentione significandi alterius 
excellentiam seu eius superioritatem quoad se, sub aliquo 
respectu, vel quoad alios. 

Fundamentum honoris sunt qualitates aut dotes, cuiuscumque 
generis, internae et externae, naturales aut supernaturales, quibus 
aliquis excellit, maxime virtus,quae est vera excellentia hominis. 

Procedit honor ut primo motivo ex reverentia, in quantum 
aliquis ex reverentia quam habet ad aliquem eum honorat ; et 
simul tendit ad reverentiam ut ad finem, in quantum eum ho- 
norat ut in reverentia habeatur ab aliis. Effectum autem habet 
gloriam, quae est clara notitia excellentiae apud alios. Differt 
autem a bona fama : a) fama potissimum consistit in opinione 
interna multorum, honor est in externo testimonio ; b) fama 
fertur de absente, honor exhibetur praesenti, sive per se, sive 
per aliud quod ipsum repraesentat ut legatus aut imago ; c) fama 
est de quadam perfectione simpliciter, honor vero de excellentia 
seu superioritate in perfectione. 

436. Definitio contumeliae. — Contumelia directe 
opponitur honori ; unde est iniusta inhonoratio personae 
praesentis. Dicitur : 

i° inhonoratio, i. e. non sola negativa absentia honoris 
etiam debiti, sed actus positivus contrarius qui contemptum 
exprimit, quod praecipue fit per verba prolata aut scripta, 
etiam per facta quatenus sunt signa aequivalentia quae 
vim habent verborum, v. g. per aspectum vel gestum 
despectivum, per picturam infamantem, per alapam im- 
pactam, per fractionem imaginis aut deturpationem ianuae. 
Unde privativa omissio honoris debiti non est contumelia, 
nisi propter speciales circumstantias aequivaleat actui 
positivo contemptus, ut si omnibus salutatis unus consulto 
negligatur ; 

2 0 iniusta, quia etiam esse posset iusta delicti punitio ; 

3 0 personae praesentis saltem aliquo modo, sive per se, 
sive in legato aut in imagine, sive ita ut iniuria ipsi nota 
fiat per nuntium vel per litteras. Etenim « qui verba 
contra aliquem profert in occulto, videtur eum vereri 

magis quam parvipendere, unde non directe infert detri- 
mentum honori» q. 73, a. 1. Hinc ad contumeliam 
necessarium non est ut fiat coram aliis ; nam « si aliquis 
alicui defectum suum... ei soli dicat, potest esse contu- 
melia in quantum ipse qui loquitur, iniuste contra reve- 
rentiam audientis agit» q. 72, a. 1, ad 1. 

437 . Contumelia fit ex intentione inhonorandi et 
per hoc ab aliis peccatis differt. — Finis eius est 
exterius manifestare contemptum erga hominem deho- 
norandum ; proinde : 

1) Differt realiter a detractione a) ratione obiecti seu 
finis, quia directe honorem, non famam laedit ; b) ratione 
modi, quia fit praesenti, dum detractio de se fit de absente. 
Quodsi contumelia fiat coram aliis ita ut delictum sive 
falsum sive ignotum alteri imputetur ipso praesente, tunc 
cum detractione coniungitur sed formaliter est contu- 
melia 

Audiatur S. Thomas, q. 73, a. 1 : « Sicut facto aliquis nocet 
alteri dupliciter : manifeste quidem sicut in rapina,... occulte 
autem sicut in furto... ; ita etiam verbo aliquis dupliciter aliquem 
laedit : urio modo in manifesto, et hoc fit per contumeliam,... alio 
modo occulte, et hoc fit per detractionem. Ex hoc autem quod 
aliquis manifeste verba contra alium profert, videtur eum parvi- 
pendere ; unde ex hoc ipso dehonoratur, et ideo contumelia 
detrimentum affert honori eius in quem profertur. Sed qui 
verba contra aliquem profert in occulto, videtur eum vereri 
magis quam parvipendere ; unde non directe infert detrimentum 
honori, sed famae, in quantum huiusmodi verba occulte pro- 
ferens quantum in ipso est, eos qui audiunt, facit malam opinio- 
nem habere de eo contra quem loquitur : hoc enim intendere 
videtur, et ad hoc conatur detrahens, ut eius verbis credatur. 
Unde patet quod detractio differt a contumelia dupliciter : uno 
modo quantum ad modum proponendi verba, quia scii, con- 
tumeliosus manifeste contra aliquem (i. e. in faciem eius) loquitur, 
detractor autem occulte ; alio modo quantum ad finem, sive 
quantum ad nocumentum illatum, quia scii, contumeliosus 
derogat honori, detractor famae ». 

2) Differt quoque realiter ab irrisione aut subsan- 
natione, qua defectus proximi in risum vertuntur, sive 
verbis, sive gestibus ut rugato naso, vel factis, ad eius 
erubescentiam, turbationem et confusionem illegitimam. 
Irrisio ergo habet finem diversum a contumelia : procurare 


erubescentiam, quae non est dehonoratio sed timor de- 
honorationis (q. 75, a. 1). 

3) Differt etiam sub aliquo respectu a convicio et im- 
properio ( versmading) , quo generatim vitium quodcumque, 
seu defectus culpae vel poenae aut mere naturalis, alicui 
probrose obiicitur in detrimentum honoris, aut minoratio 
seu indigentia, dum contumelia stricte dicta obiicit culpam 
(q. 72, a. 1, ad 3). 

438 . Principium. Contumelia est peccatum contra 
iustitiam ex genere suo grave. — Nam a proximo 
aufert bonum notabile quod plus aestimari solet quam 
divitiae, imo in bonis externis primarium locum tenet, 
« tum quia propinquissimum est virtuti, utpote testificatio 
quaedam existens de virtute alicuius ; tum etiam quia 
Deo et optimis exhibetur ; tum etiam quia homines 
propter honorem consequendum et vituperium vitandum 
omnia postponunt» (q. 129, a. 1). Tale autem bonum 
auferre est contra iustitiam, quia fit invito proximo qui 
ad illud ius habet propter qualitates et dotes naturales 
aut supernaturales, maxime propter honestatem et virtutem. 

Unde Christus, Mt. V, 22 : « Qui autem dixerit fratri 
suo raca, reus erit consilio : qui autem dixerit, fatue 
(i. e. insanis), reus erit gehennae ignis ». Et Apostolus 
monet Christianos ut sint « honore invicem praevenientes » 
(ad Rom. XII, 10), et « in humilitate superiores sibi 
invicem arbitrantes » (Phil. II, 3). 

Potest tamen esse veniale a) ex pane agentis, si fiat ex inadver- 
tentia, indeliberatione, subita ira, aut ex intentione non graviter 
laedendi honorem, ut si quis ioco aut non ita serio loquatur ; 

b) ex parte materiae, si non adsit gravis laesio honoris. Unde 
verba contumeliosa quae proferuntur a parentibus in filios, et 
convicia quibus viri infimae conditionis aut mulierculae rixantes 
se invicem impugnant, et quidquid occurrit evomunt, facile 
a peccato gravi excusantur, quia considerari solent ut minoris 
momenti aut etiam non serio proferuntur. 

Z, 439» Gravitas peccati contumeliae pensanda est non 
solum absolute ex ipsa re seu contumelia prolata secundum 
se, sed etiam respective 

i° ad dignitatem, personae offensae : iniuria enim men- 
suratur ex dignitate personae offensae ad quam terminatur; 
unde eadem contumelia illata patri, episcopo, regi valde 
gravior est ac si inferatur aequali ; 

2° etiam ad personam offendentem eiusque dispositiones : 
ita gravior est offensa quae ex odio, invidia vel contemptu, 
quam illa quae ex ira vel levitate nascatur, maior si a 
persona magnae auctoritatis quam a viro vilioris conditio- 
nis proferatur ; 

3° ad effectus ex ea secuturos : maius est peccatum si fiat 
coram pluribus aut coram illis qui ex hoc scandalum acci- 
piunt, aut si praevideantur rixae, contentiones, inimicitiae. 

440. Irrisio (beschimping, bespotting) cum contumelia 
convenit in materia ; differt autem in modo et fine, ac 
proinde diversae est speciei ; habetur enim quando quis 
alteri defectum vel culpam obiicit modo iocoso, ut alter 
erubescat seu pudefiat (Mt. XXVII, 41-44; Lc. XXIII, 36). 
Vocatur subsannatio quando quis ludibrio exponitur non 
verbis sed gestibus aut motibus corporis (Mt. XXVII, 40). 
Vocatur illusio quando idem fit mediante aliqua deceptione 
(Mt. XXVI, 68; XXVII, 29; Lc. XXII, 63). Cfr. 
S. Thom., q. 75. ' 

Gravissimum peccatum est irrisio Dei et eorum quae 
Dei sunt (Is. XXXVII, 23), quia est et blasphemia contra 
religionem ; secundum locum tenet irrisio parentum quia 
est et contra pietatem (Prov. XXX, 17) ; tertio loco derisio 
iustorum gravis est quatenus deridetur virtus et simplicitas 
iusti (lob XII, 4), quae derisio valde nociva est quia per 
hoc homines a bene agendo impediuntur. Praeterea derisio 
erit peccatum grave contra iustitiam, si proximum nota- 
biliter offendit et pudefacit, vel gravia damna et peccata 
causat (Prov. XXII, 10). 

Derisio autem de levi malo vel defectu, aut non satis deliberata, 
est peccatum veniale, imo nullum, si fiat moderate et cum iusta 
causa, v. g. ut derisus a defectu vel peccato abstineat vel ut 
foveatur honesta recreatio. Attamen etiam amici sobrie, pruden- 
ter, nec diutius irrideant, praesertim si proximus exinde prae- 
videatur non leviter commovendus, quare sapienter monet 
S. Thomas (q. 72, a. 2, ad D: «Ad eutrapeliam pertinet dicere 

aliquod leve convicium, non ad dehonorationem vel contrista- 
tionem eius in quem dicitur, sed magis causa delectationis et 
ioci ; hoc potest esse sine peccato, si debitae circumstantiae 
observentur. Si vero aliquis non reformidet contristare eum in 
quem profertur huiusmodi iocosum convicium, dummodo aliis 
risum excitet, hoc est vitiosum ». 

441. Maledictio, de qua agit S. Thomas post derisionem 
(q. 76), tripliciter intelligi potest : 

i° alia est mere enuntiativa qua quis malum alterius 
refert, et haec non est nisi detractio ; 

2° alia est causativa seu imperativa qua quis alios movet 
per imperium ad malum alteri inferendum ; et haec est 
primus ex novem modis cooperationis, de quibus supra 
diximus (n. 309) ; 

3 0 alia est optativa qua quis malum affectum seu desi- 
derium exprimit et malum alteri exoptat (verwensching ) . 
Haec definiri potest : inhonoratio quo quis imprecatur alicui 
malum in quantum est malum, et ita est contra iustitiam ; 
insuper continet peccatum odii contra charitatem, si eX 
corde malum exoptatur. 

Maledictio optativa, sicut et imperativa, est peccatum 
si quis intendit malum alterius in quantum est malum ; 
sed non est peccatum si quis intendit malum alterius sub 
ratione boni, quia tunc intentio dicentis non refertur ad 
malum sed ad bonum, sive quia est iustum (v. g. desiderare 
iustam punitionem), sive quia est utile (v. g. ad emenda- 
tionem). Quod tamen intelligendum est, dummodo fiat 
secundum ordinem charitatis : ita peccaret qui vellet 
mortem patris propter haereditatem. 

Maledictio est peccatum mortale ex genere suo, quia est 
contra charitatem ; potest tamen esse venialis sive ob 
parvitatem mali quod quis alteri exoptat, sive ob imper- 
fectionem affectus quia non ex corde fit sed ex indelibe- 
ratione vel sine animo desiderantis, v. g. ex subito motu 
irae vel ex consuetudine. Et tamen maledictiones etiam 
de se leves possunt ex circumstantiis esse mortales, sive 
ratione personae in quam fiunt, v. g. si fiant in Deum, 
in parentes, in superiores praesertim praesentes, sive 
ratione scandali. 

Est peccatum tanto gravius quanto personam cui male- 

dicimus magis amare et revereri debeamus et quanto 
graviora mala exoptemus. Unde 

1) gravissimum est maledicere Deo, quod est etiam 
blasphemia contra religionem; 

2) deinde maledicere parentibus, quod est etiam contra 
pietatem ; 

3) deinde maledicere superioribus , quod est etiam contra 
observantiam ; 

4) deinde contra alios proximos secundum gravitatem 
mali optati ; quodsi simplici affectu malo etiam diversa 
optentur sub ratione generali mali, quia sunt malum, 
peccatum est contra charitatem in quantum malum desi- 
deratur, et contra iustitiam in quantum, illud proferendo, 
proximus inhonoratur ; si autem desiderio efficaci diversa 
mala desideret quis alteri inferre, peccata sunt specie 
diversa contra iustitiam secundum diversa mala optata ; 

5) maledicere creaturis irrationalibus : a) si spectentur 
secundum se, non est peccatum mortale, quia non sunt 
subiectum iuris et iniuriae, sed est otiosum et vanum, et 
ideo veniale ; b) in quantum respectum habent ad malum, 
nullum est peccatum quia est maledicere ipsi malo ; 
c) in quantum sunt creaturae Dei, est blasphemia contra 
Deum ; d) in quantum sunt utiles homini, idem est ac 
maledicere homini. 

De comparativa detractionis gravitate atque maledictionis 
docet S. Thomas, q. 77, a. 4 : « Enuntiatio culpae peccatum 
est, in quantum aliquod nocumentum ex hoc proximo infertur ; 
gravius autem est nocumentum inferre, quam nocumentum 
desiderare, ceteris paribus. Unde detractio secundum communem 
rationem gravius peccatum est quam maledictio simplex desi- 
derium exprimens. — Maledictio vero quae fit per modum 
imperii, cum habeat rationem causae, potest esse detractione 
gravior, si maius nocumentum inferat quam sit denigratio 
famae ; vel levior, si minus ». 

442* Animadversio J De patientia in tolerandis contumeliis. 
— Ex patientia tenemur contumelias sustinere in praeparatione 
animi, non vero semper id facere actu. Ut dilucide exponit 
S. Thomas, q. 72, a. 3 : « Est praeceptum Domini : si quis per- 
cussit te in una maxilla, praebe ei et aliam , ut scii, homo sit paratus 
hoc facere si opus fuerit ; non tamen hoc semper tenetur facere 
actu, quia nec ipse Dominus hoc fecit, sed cum suscepisset 
alapam, dixit : Quid me caedis}... Quandoque oportet ut contu- 

meliam illatam repellamus, maxime propter duo : 1) propter 
bonum ejus qui contumeliam infert, ut eius audacia reprimatur, et 
de cetero talia non attentet ; 2) alio modo propter bonum multo- 
rum, quorum profectus impeditur propter contumelias nobis illa- 
tas. Unde Gregorius dicit : hi quorum vita exemplo imitationis est 
posita, debent si possunt detrahentium sibi verba compescere ». 

QUAESTIO QUARTA. 

DE RESTITUTIONE FAMAE ET HONORIS, 

443. Status quaestionis. — Sicut bona externa fortunae 
iniuste ablata sunt restituenda et damnum iniustum in iis 
causatum est reparandum, ita a fortiori pro fama et honore 
est tenendum quae sunt bona maioris momenti. Quorum 
restitutio tamen non semper est commoda, sed saepius 
praebet speciales difficultates. Quare sedulo examinandum 
quis restituere ea teneatur ; quid, quando, cui, quomodo, 
apud quosnam restituere debeat ; et quaenam sint causae 
ab illis restituendis excusantes. 

444. Principium I. Qui iniuste alterius famam quo- 
cumque modo laedit, ex iustitia tenetur eam resti- 
tuere quamprimum, atque omnia damna materialia 
reparare, in confuso saltem praevisa, quae efficaciter 
et culpabiliter ex diffamatione secuta sunt. -— Dicitur : 

a) qui iniuste famam laedit : ubi enim non est violatio 
iuris, nec potest esse locus reparationi; unde si quis 
crimen alterius ex necessitate vel iusta causa revelaverit, 
ad restitutionem non tenetur ; 

b) quocumque modo, sive interne apud seipsum, proprio 
mentis iudicio, sive externe apud alios, sive simplici 
detractione sive calumnia, sive ipse detraxerit sive detra- 
henti iniuste cooperatus sit, sive positive id fecerit man- 
dando, consulendo, consentiendo, etc. sive negative, non 
impediendo cum posset et ex iustitia deberet impedire ; 

c) restituere famam tenetur : reddi enim debet iniuste 
ablatum.Haec obligatio per se est personalis ideOque solum 
diffamantem spectat, non autem haeredes, nisi per accidens 
si dominus promiserit pecuniariam recompensationem ; 

d) quamprimum ; secus enim gravamen continuatur 

infamati, atque periculum est ne detractio longius propa- 
getur aut alios malos effectus producat ; 

e) atque omnia damna materialia reparare quae efficaciter et 
culpabiliter secuta sunt, damna scii, realia quae vere causavit, 
uti si detractor alterum impediverit a lucro, officio, bene- 
ficio, aut a convenienti matrimonio, vel causa fuerit cur 
alter ab officio dimittatur aut minore stipendio laborare 
cogatur ; non autem ea quae alteri iuste obveniunt aut 
solum occasione detractionis, uti si inde contingat ut a 
iudiee in carcerem iuste mittatur, aut si infamatus prae 
tristitia se occidat vel aliud malum sibi aut suis inferat, 
quia haec se habent per accidens relative ad diffamationem. 
Haec obligatio est realis, ac proinde transit ad haeredes, 
tum laedentis, non tamen ultra vires haereditatis, tum laesi. 

Probatur: Omnis qui scienter et volenter ius strictum 
violat alterius, tenetur illud reparare. Atqui 1) homo ius 
strictum habet ad famam, quae tamen laedi iniuste potest ; 
ergo qui famam alterius laedit iniuste tenetur illam repa- 
rare ; — 2) homo etiam ius strictum habet ne in bonis 
fortunae damnum iniuste inferatur, quod tamen ex famae 
laesione saepius advenit ; ergo et ad haec damna reparanda 
tenetur diffamator iniustus. 

Utraque obligatio gravis est, si diffamatio fuerit gra- 
viter culpabilis. 

Hinc 1° ille qui graviter peccavit alium diffamando, etiam 
cum gravi suo incpmmodo famam tenetur reparare, nam obligatio 
gravis ligat cum incommodo proportionato. 

2° Qui ex levi culpa aut ex inadvertentia aut imprudentia 
famam alterius laeserit, tenetur reparare sed absque gravi in- 
commodo : tenetur enim pro posse impedire ne dictum suum 
ulteriores effectus producat, alias infamia quae ulterius sequitur 
ipsi etiam sub gravi imputaretur. 

3° Si non ex loquente, sed ex audientibus tota sit culpa , quia 
verba loquentis sinistre interpretati sunt, non ex iustitia sed 
ex sola charitate tenetur loquens errorem corrigere. 

4° Si levis infamia grave damnum in bonis fortunae induxerit, 
ut si munus secretarii quis amiserit quia ut garrulus fuit ex- 
hibitus, gravis adest obligatio illud damnum reparandi, si prae- 
visum fuerit, quia tunc diffamatio est gravis, non ratione 
infamiae, sed ratione damni. 

50 Qui laeserit alterius famam iudicio vel suspicione temerariis, 
tenetur illa deponere et bonam existimationem concipere. 

445. Modus reparandi famam. — Generatim fama 
reparanda est eo modo quo infamia proximo illata vere 
tollatur, ideoque iniustus damnificator eligere debet mo- 
dum, qui non sibi videtur facilior, sed qui, attentis cir- 
cumstantiis, vere sit efficax. Proinde in praxi distinguendum 
erit utrum infamia provenerit ex calumnia vel detractione, 
utrum secreta manserit vel publica evaserit. 

A. Si agitur de calumnia, haec aperte est retractanda, 
etiam cum iactura propriae famae vel alterius boni aequi- 
valentis ; nam in pari causa melior est conditio innocentis 
quam rei .Hinc, si id ad efficacem retractationem requiritur, 
calumniator fateri debet se mentitum esse ; quandoque 
tamen, consideratis adiunctis, iustitiae satisfit dicendo, se 
errasse vel deceptum fuisse ; et si retractatio efficax non 
esset nisi iuramentum addatur vel testes adhibeantur, haec 
media adhibenda forent, quia non apparent nimis difficilia. 

Tunc tantum proportionate excusatur calumniator, si fama 
ipsius necessaria sit ad bonum publicum, ut si magistratus 
calumniaverit, vel si damnum, quod diffamator restituendo pati 
deberet, multum excederet damnum diffamati : sic diffamatio 
non est reparanda cum periculo vitae, nisi et ipsi diffamato 
mors immineat ex diffamatione. 

B. Si de simplici diffamatione agitur, specialis difficultas 
exinde est quod crimen iniuste manifestatum sit verum. 
Proinde nequit detractor declarare se falsum dixisse ; id 
enim esset mendacium, mendacium autem nunquam est 
licitum. Debet ergo alio modo famam laesam reparare, sive 
formaliter et directe, sive aequivalenter et indirecte. 

i° Formaliter et directe, si ita diffamato prosit : dicendo se 
iniuste et male locutum esse, se iniuriam alteri fecisse, imo, 
utendo amphibologia, se errasse, se non dixisse rem prout 
dicenda erat ; caute tamen agat, ne audientes, ambiguitatem in- 
telligentes, magis in sua sinistra opinione confirmentur. 

2° Aequivalenter et indirecte, si directe apud astutos audientes 
nihil efficere potest : honorifice loquendo de diffamato, ipsum 
data occasione in materia praesertim simili laudando vel excu- 
sando, variisque modis famam eius bonam promovendo. Hic 
reparandi modus saepe tutior et efficacior est quam ille, qui 
restrictionem mentalem redolet 1 . 


1. ■ Aliquis potest alicui famam tripliciter auferre : uno modo verum 
dicendo et iuste, puta cum aliquis crimen alicuius prodit ordine debito 
servato, et tunc non tenetur ad restitutionem famae ; alio modo falsum 

C. Si diffamatio publica et late sparsa fuerit, reparatio 
etiam publica esse debet, ut sit efficax in quantum esse 
potest ; hinc ; 

1° Diffamatio scripto et, typis edita, eodem modo convenienter 
reparatur et ordinario ita reparanda est ; imo etiam diffamatio 
oretenus facta illo publico modo saepe congrue reparatur, 
praesertim si iam late diffusa sit, et ignoretur ad quos pervenerit ; 

2° secus vero imprimis coram auditoribus immediatis ipsa 
retractanda est, quia apud eos infamans fuit causa immediata 
infamiae ; 

3° deinde etiam coram auditoribus mediatis , in quantum 
diffusio verti debet culpae diffamantis et reparatio possibilis est : 

a) ita per se, si directa intentione crimen detexerit, ut audientes 
illud divulgarent, vel eos iussu aut suasu ad hoc moverit ; vel 
etiam si leviculis et garrulis dixerit quos praevidebat illud facile 
evulgaturos, saltem si fecerit sine secreti stipulatione : tunc 
enim damnum ulterioris diffamationis praevisum est et volun- 
tarium ; 

b) e contra si narraverit sub secreto, aut talibus quos pru- 
denter iudicabat rem ultra non evulgaturos : tunc enim infamia 
ulterior est ipsi involuntaria, et malitiae auditorum est impu 
tanda ; 

c) in praxi, reparatio apud mediatos auditores saepe est mo- 
raliter impossibilis ; quo casu sufficit retractare apud immediatos, 
ipsos simul adhortando ut idem faciant data opportunitate, coram 
illis quibus crimen manifestaverint. 

Casu quo diffamatio ex parte saltem sit irreparabilis, consuli 
poterit aliqualis reparatio per pecuniam, nominatim in casu quo 
diffamator est dives, diffamatus autem pauper et eiusmodi com- 
pensationem libenter accepturus. 

446. Causae a restitutione famae excusantes recen- 
sentur plures : 

1° Absentia damni , scii, si diffamatio non fuerit efficax, 
quia v. g. auditores non intellexerunt, aut detrahenti non 
praestituerunt fidem, aut rem aliunde sciebant, aut alius, 
detrahentem corrigendo, malum effectum impedivit. 

2° Cessatio damni, scii, si infamia iam sublata sit, sive 
quia fama per bonam vitam fuit recuperata, sive quia 

dicendo et iniuste, et tunc tenetur restituere famam, dicendo se 
falsum dixisse ; tertio modo verum dicendo, sed iniuste, puta cum aliquis 
prodit crimen alterius contra ordinem debitum, et tunc tenetur ad 
restitutionem famae, quantum potest, sine mendacio tamen, utpote 
quod dicat se male dixisse, vel quod iniuste eum diffamaverit ; vel si 
non possit famam restituere, debet ei aliter recompensare « II-II, 
q. 62, a. 2, ad 2. 

falsitas calumniae publice agnita fuit, aut diffamatio 
decursu temporis oblivione deleta : tunc enim omnino 
cavendum ne inopportuna retractatione diffamatio revi- 
viscat. 

3° Impotentia, qua scii, reparatio sit physice vel moraliter 
impossibilis, ut si detractionis auditores ignoti sint, vel 
adiri nequeant ; si delictum alia via publicum evaserit ; 
aut fama aliena reparari non possit sine damno proprio 
longe graviori : tunc censetur diffamatus iuri suo renun- 
tiare, 

4 0 Remissio seu condonatio laesi, sive expressa, sive tacita, 
modo potestatem habeat perfecte condonandi, et aliunde 
bonum publicum non obstet ; nam si infamia in alios 
redundet, aut alios scandalizet, vel obstet officio rite 
obeundo uti magistratus vel sacerdotis, qui bono nomine 
indiget ad munus suum exercendum, perfecta condonatio 
fieri nequit : tunc enim diffamatio etiam statum laedit. 

5° Mutua compensatio, dummodo iniuriae utrimque sint 
aequales, nec inde patiatur tertius. Compensatio non eo 
sensu intelligenda est quod diffamatus possit diffamare 
suum diffamatorem : esset enim mera vindicta ; sed quia, 
si diffamatus ipse famam detrahentis laeserit nec velit 
iniuriam reparare, reparatio differri possit donec alter 
famam resarcire paratus sit. 

Ita censentur plebaei tacite sibi invicem remittere iniurias, 
cum sciant saepissime ab aliis detrahi nec tamen restitui ; unde 
nec isti restitutionem exigere praesumuntur, aut certe uti velle 
mutua compensatione in non restituendo. 

447. Principium II. Qui honorem alicui debitum 
iniuste laedit, ex iustitia tenetur honorem restituere, 
atque omnia reparare materialia damna efficaciter 
et culpabiliter exinde secuta. 

Homo enim ad honorem ius strictum habet sicut ad 
famam, ideoque huius iuris violatio reparari debet, sive 
contumelia fuerit publica, sive mere occulta. Cfr. Mt. V, 
23-24. 

Modus honorem reparandi requiritur et sufficit ille qui, 
spectatis gravitate iniuriae, conditione personarum, omni- 

busque adiunctis necnon consuetudinibus loci, aptus sit ad 
significandam aequam offensi aestimationem et sic ad 
damnum illatum reparandum, ita ut rationabiliter plus 
exigi non possit. Unde alio modo contumelia publica , alio 
privata reparatur ; alio modo superiori, alio aequali vel 
subdito satisfactio exhibetur. 

Hinc : 1. Honor publice ablatus reparandus est reparatione 
publica, i- e. coram illis praestita qui testes fuerunt contumeliae 
vel saltem eo modo quo satisfactio ipsis innotescat. 

2. Contumelia occulta per occultam reparationem satis com- 
pensatur, v. g. offenso privatim exhibendo signa doloris. 

3. Si superior subditum offendit, plerumque sufficit amica 
salutatio vel exhibitio benevolentiae, quae ex ipsa qualitate 
exhibentis maius pretium habet maioremque significationem; 
raro necessaria erit veniae postulatio, « ne, ut ait Augustinus, 
dum nimia servatur humilitas, regendi frangatur auctoritas », 
licet aliquando utilis etiam sit ad aedificationem. 

4. Aequali offenso signa honoris solito maiora ostendantur : 
locum honorificum ei cedendo, invitando ad mensam, propinando 
in sanitatem, procurando favorem, etc. ; aut, si iniuria sit gravior, 
venia petatur. In quibusdam regionibus tamen, aut apud personas 
certae conditionis, non est usus veniam petendi. 

5. Si inferior offendit superiorem, saepe necessaria erit veniae 
deprecatio humilis directa aut indirecta. 

Aliquando tamen, si offensus sumpserit vindictam, per illa- 
tionem reciprocae iniuriae, v. g. percutiendo, vulnerando, etc. 
non tenetur alter ad ulteriorem satisfactionem : tunc enim 
ulciscens videtur vindictam, quam sumit, acceptare pro satis- 
factione sibi debita, uti censet communis hominum persuasio. 
Sic quoque a restitutione honoris eximuntur plebaei, si inter 
ipsos facta fuerint aequalia convitia ; quia statim adfuit com- 
pensatio. 

Notetur : a) per veniae petitionem omnem iniuriam de se suffi- 
cienter reparari, etiam nobilissimo viro illatam; qua satisfactione 
si contentus non sit, ad iudicem remitti potest ; 

b) iudicem tamen non esse adeundum ad maiorem satis- 
factionem obtinendam, nisi honor et fama, quibus indiget aliquis 
ad bonum commune vel familiae, alia via sufficienter servari 
nequeant ; 

c) honorem ipsum non reparari solutione pecuniae ; aliquando 
tamen imponi mulctam solvendam, v. g. pro pauperibus aut 
causis piis. 

Sectio C. 

DE IUSTITIA ET INIUSTITIA IN VOLUNTARIIS 

COMMUTATIONIBUS SEU CONTRACTIBUS. 

S. Th. H-II, q. 61, a. 3. 

448. Voluntariae commutationes dicuntur quando 
aliquis voluntarie transfert rem suam in alterum. Quod 
fieri potest multipliciter : potest enim transferre 

sive 1° ipsam rem simpliciter : 

aut a) gratis , absque debito, pt in donatione et successione, 

aut b) pro recompensatione alterius rei aequivalentis, ut 
in emptione et venditione, ad quam reducuntur census et 
cambium ; 

sive 2° rem suam ut recuperandam, quia creditam ad 
merum usum, concedens scii, usum rei cum debito recu- 
perandi rem : 

aut a) gratis, vel in rebus non fungibilibus aut non con~ 
sumptibilibus, et tunc est commodatum; vel in rebus fun- 
gibilibus et consumptibilibus, et tunc est mutuum ; vel in 
rebus frugiferis, et tunc est ususfructus; 

aut b) non gratis, et tunc est locatio et conductio rerum 
aut operum ; 

sive 3 0 rem suam ut recuperandam, non ratione usus sed 
ratione conservationis, ut in deposito et sequestro; vel ratione 
obligationis, ut in pignore et fideiussione, « cum quis rem 
suam pignori obligat seu cum aliquis pro alio fideiubet». 

Quae omnia, sicut plura alia, dicuntur contractus, quorum 
necessitas oritur ex ipsa sociali natura et indigentia hominis. 

Cum enim homo non possit felicitatem acquirere sine auxilio 
aliorum, eo ipso non solum tendit ad vivendum in societate, 
sed etiam ad paciscendum cum aliis. Orta bonorum divisione, 
non omnis omnia possidet, et cum humanae vires sint limitatae, 
facile quisque intelligit se non posse simul agriculturae et variis 
artibus operam dare ; imo, etiamsi posset, id non expedire, 
cum uni arti vacando, peritior in ea fiat ac multo plura eaque 
perfectiora efficiat : divisione siquidem laboris in immensum 
crescunt res artefactae. Si vero res unius generis efficiat, plures 
habebit quam sibi necessariae sunt, et ex alia parte pluribus 
indiget quas proprio labore sibi efficere nequit unde necesse 

esr uf, commutando illas quas abundantius habet contra eas 
quas non habet, istas cum aliis pasciscendo assequatur. 

Itaque cum omnia quae sibi necessaria aut utilia sunt, homo 
possidere aut propria arte sibi facere non semper valeat, ab 
aliis eadem comparare satagit, permutatione videlicet, emptione 
et venditione, locatione atque aliis pactis seu contractibus. Unde 
alienandi et contrahendi facultas eo probatur, quia sine rerum 
commercio et permutationibus homines non caperent ex iure 
dominii dias omnes utilitates ob quas praecise est a natura con- 
cessum. 

449. Principium generale in contractibus attenden- 
dum. — Ex dictis intelligitur contractus strictius dictos , 
ad differentiam actus gratuiti aut beneficentiae, ob com- 
munem utilitatem utriusque partis institutos, regula iusti- 
tiae regi quae omni consensione partium est anterior atque 
superior , lege scii, aequivalentiae dati et accepti. Quod 
principium regit totam materiam. Id notat S. Thomas pro 
contractu emptionis et venditionis, in quo manifestius 
verificantur notae pacti perfecte bilateralis : 

« Emptio et venditio videtur esse introducta pro communi 
utilitate utriusque, dum scii, unus indiget re alterius, et e con- 
verso... Quod autem pro communi utilitate inductum est, non 
debet esse magis in gravamen unius quam alterius ; et ideo 
debet secundum aequalitatem rei inter eos contractus institui. 
Quantitas autem rei, quae in usum hominis venit, mensuratur 
secundum pretium datum... Et ideo si vel pretium excedat 
quantitatem valoris rei, vel e converso res excedat pretium, 
tollitur iustitiae aequalitas » q. 77, a. 1. 

Hinc 1) principium illud valet de omnibus contractibus 
strictius dictis, pro utilitate utriusque partis introductis, uti 
sunt locatio et conductio mercium et operarum, societas, cam- 
bium, census, etiam ludus, sponsio, bursae speculationes, etc. ; 

2) in quantum aliquis liberrime velit a dicta regula aequi- 
valentiae deficere in favorem alterius, contractus habet characte- 
rem gratuitae beneficentiae vel amicitiae ; 

3) si praeter voluntatem alicuius laeditur aequalitas, contractus 
fit eo ipso iniustus j 

4) qui ignorantia alterius abuteretur, vel fraudulentis mediis 
uteretur aut violentis, ut alter renuntiaret dictae aequalitati aut 
consentiret in inaequalitatem, hoc ipso peccaret contra iustitiam, 
faciens contractum iniquum. 

450. Materia tractanda. — S. Thomas de natura et 
speciebus contractus non tractat, sed haec supponit nota ex 
Iure et consuetudine sui temporis, et ex principiis generalibus 
actuum humanorum ; sed agit Solum de duobus peccatis spe- 
cialibus quae in solis contractibus committi possunt, scii, de 

fraudulentia, quae fit in emptione-venditione et in contractibus 
similibus ; et de usura, quae fit in mutuo et in contractibus 
similibus ; quia, ut ait, « circa alias voluntarias commutationes 
non invenitur alia (nova) species peccati quae distinguitur a 
furto et rapina », de quibus iam dictum est. 

Nobis erit agere de praecipuis contractibus in genere 
et in specie ; scii. 

A. De contractibus in genere : I. de notione et divisione 
contractus ; — 2. de consensu ad contractum requisito ; 

— 3. de obiecto seu materia contractus ; — 4- de subiecto 
contractus ; — 5. de effectu seu obligatione contractus. 

B. De contractibus unilateralibus : 1. de promissione; 

— 2. de donatione ; — 3. de testamento ; — 4. de prin- 
cipiis donationi et testamento communibus ; — 5. de 
successione legali. 

C. De contractibus bilateralibus onerosis commutatoriis, 
scii. 1. de emptione et venditione; — 2. de locatione 
et conductione ; — 3. de contractu societatis ; — 4. de 
censu et cambio. 

D. De contractibus bilateralibus gratuitis : I. de con- 
tractu crediti, seu de commodato et mutuo ; — 2. de 
deposito et sequestro ; — 3. de mandato et negotiorum 
gestione. 

E. De contractibus aleatoriis : 1. de assecuratione ; — 
2. de ludo, sponsione et loteria ; — • 3. de speculationibus 
Bursae. 

F. De contractibus subsidiariis : fideiussione, pignore, 
et hypotheca. 

CAPUT I. 

DE CONTRACTIBUS IN GENERE. 

QUAESTIO PRIMA. 

DE NOTIONE ET DIVISIONE CONTRACTUS. 

451. Contractus sensu latiore idem sonat ac pactum 
( verdrag ) ; sed sensu stricto est species pacti, scii, pactum 
inferens obligationem pro utraque parte contrahente. Si 
una tantum pars obligatur, stricte erit merum pactum, 
v. g. gratuita promissio, aut donatio, quae obligat tantum 

donantem ; unde potius vocatur actus quam contractus \ 
Nihilominus in praesenti tractatu sumimus vocent sensu 
generaliore. 

Itaque contractus definitur : conventio qua una vel plures 
personae se obligant erga unam vel plures alias ad aliquid 
dandum, faciendum vel non faciendum (a. 1101). Dicitur: 

1) conventio, nam contractus est species conventionis ; 
conventio autem est duorum pluriumve in unum idem 
placitum consensus. Haec est causa formalis contractus : 
mutuus consensus, ita ut si unius consensus vel accep- 
tatio desit, contractus eo ipso non existat ; 

2) quo unus vel plures : hi sunt sublectum conventionis ; 

3) se obligant erga unum vel plures : ilja obligatio non 
constituit contractum sed est conventionis effectus ; 

4) ad aliquid dandum, faciendum vel non faciendum : est obiec- 
tum seu materia contractus, id in quod consentire debent. 

Igitur conventio quae ducit ad obligationem erga alterum est 
contractus ; obligatio autem intelligitur vera, et quidem stricta, 
quae scii, ex iustitia commutativa derivatur. Unde ex obligatione 
suscepta transfertur ius, scii, ius in re, aut ius ad rem. Hinc 
etiam definiri potest contractus : duorum vel plurium de iure 
transferendo consensus. Itaque : 

1° Contractus est conventio inter duos vel plures, qua obligatio 
quaedam producitur et consequenter ius aliquod transfertur ; 
quod fit sive directe collatione iuris, sive indirecte extinctione 
obligationis . 

2° A contrahentium deliberata voluntate potissimum dependet, 
adeo ut contractus sine voluntate contrahentium non subsistat 
et ultra eorum voluntatem per se non obliget. 

3 ° Est veluti privata lex quam sibi voluntarie imponunt, ex 
qua tamquam effectus oritur obligatio seu vinculum morale, quo 
uterque vel unus saltem contrahentium se adstringit morali 
necessitati alicuius rei solvendae, faciendae aut omittendae. 

4° Unde necessario duas saltem personas supponit, cum nemo 
secum contrahere possit, vel ius alteri nescienti aut non acceptanti 
conferre. 

5° Quorum unus pollicitator seu proponens (promettant ; toe- 
zegger) offert et promittit tamquam debitor, alter stipulator 
( stipulant ; bedinger, bepaler) promissionem vel ius acquirit. 

452. Elementa contractus. — In contractu distin- 
guuntur tria : 


i. C. C., a. 894-895. 


i° Essentialia seu substantialia sine quibus nec esse nec 
concipi potest contractus vel talis contractus. Sunt tria : 
a) consensus partium de aliquo iure transferendo ; b) ob- 
iectum circa quod versari potest consensus, et quidem 
obiectum proprium tali contractui (v. g. merx et pecunia 
in emptione) ; c) sublectum seu personae ad contrahendum 
habiles. 

2° Naturalia sunt clausulae quae ex lege, consuetudine 
aut aequitate solent apponi et tacite includuntur, ac inesse 
praesumuntur nisi explicita conventione excludantur, v.g. 
assecurratio contra evictionem aut defectus occultos in 
emptione et venditione (a. 1160). 

3 0 Accidentalia sunt quae adiungi possunt, sed adiecta 
non censentur nisi ex speciali pacto, v. g. solutio in deter- 
minata pecunia, vel solutionis dilatio ultra tempus lege vel 
consuetudine statutum. 

453. Contractus multipliciter dividitur : 

A. et praecipue ratione effectus seu obligationis : 

Alius est unilateralis ( eenzijdig , eenerzijdsch ) qui in uno 
tantum contrahentium obligationem parit, ut promissio et 
donatio (a. 1103) ; 2) alius bilateralis seu synallagmaticus 
{tweezijdig, zoederzijdsch ), quando obligationes in utroque 
contrahentium parit (a. 1102), sive immediate et tunc est 
perfecte bilateralis (v. g. emptio et venditio), sive in 
altera parte solum mediate et occasionaliter et tunc est 
imperfecte bilateralis (v. g. commodatum). 

Bilateralis perfectus sensu strictiore est contractus cuius 
notio plenius in ipso verificatur ; eius duplex est species : 
a) contractus certi eventus seu commutatorius { 'ruilverdrag ) 
quando uterque censetur dare aut accipere aliquod aequi- 
valens et certum ; b) contractus aleatorius seu incerti 
eventus ( kans - of toevalsverdrag) in quo aequivalens est 
incertum scii, spes alterius rei obtinendae : lucri faciendi 
vel damni vitandi, seu quando res praestanda a fortuito 
eventu pendet aut saltem rei quantitas ut in ludo, asse- 
curatione, speculationibus (a. 1104 et 1964). 

B. Ratione causae seu motivi: a) alius est gratuitus 
{de bienfaisance ; weldadigheidsverdrag ) qui fit ex intentione 

C. Ratione modi seu formae alius est proprie dictus, 
exphcitus seu formalis , qui initur verbis, scriptis, signis, 
factis expresse consensum manifestantibus ; 2) alius est 
improprie dictus, implicitus et vir tualis, qui tacito consensu 
initur assumendo officium iudicis, pastoris, magistri, etc. : 
eo ipso implicite et vi quasi contractus suscipitur obligatio 
recte implendi officia adnexa 2 . 

Explicitus a) alius est consensualis qui solo consensu perfi- 
citur (bij enkel overeenstemming ), et hic est simplex ( eenvou - 
dig) si absque formalitate speciali contrahitur (venditio, 
locatio), sive sit scriptus sive non scriptus ; vel solemnis{plech- 
tig) si absque formalitatibus valide contrahi nequit (matri- 
monium, donatio rei immobilis, testamentum, hypotheca) ; 
b) alius realis ( zakelijk ) qui non solo consensu sed rei 
traditione perficitur, v. g. commodatum, mutuum, pignus, 
depositum. 


1. Alii modo contrario loquuntur : bilaterales vocant solos contractus 
, onerosos, qui unilaterales dividunt in gratuitos et onerosos. 

{! 2. In iure civili gallico quasi contractus sumitur sensu diverso : est 

v contractus quem lex fingit, contractus praesumptus (a. 1371), factum 

£ hominis voluntarium et solitarium ex quo erga alterum obligatur et 

t aliquando duo inter se obligantur. Codex solummodo indicat 2 species : 

II factum quo quis voluntarie gerit bona alterius sive iste sciat sive 

j; nesciat (a. 1372 sq.), et factum quo quis sciens vel nesciens suscipit 

1 «b alio quod sibi non debetur (a. 1376 sq.). 


benefaciendi, in solam gratiam et utilitatem unius, quando 
quis alteri tradit ius gratis seu absque proprio emolu- 
mento (a. 1105) 5 b) alius onerosus (d titre onereux ; onder 
bezwarenden titel ) qui fit in utilitatem utriusque, quando 
uterque aliquod commodum et aliquod onus accipit, ut 
in venditione aut locatione (a. 1106 ; c) alius mixtus qui 
partim est gratuitus et partim onerosus, simpliciter tamen 
onerosus, ut in venditione rei pro dimidio sui valoris, aut 
in donatione sub conditione onerosa. 

Omnis contractus onerosus est bilateralis cum onus 
ideoque obligationem in utroque pariat ; e contra bilateralis 
imperfectus non est necessario onerosus sed de se est gra- 
tuitus, ut mutuum, commodatum, depositum : quamvis 
uterque ad aliquid obligetur, unus tamen solum com- 
modum suscipit 1 , 

D. Ratione consensus 1) contractus est absolutus vel 
conditionatus ; 2) potest esse purus , cui nulla specialis 
circumstantia accidentalis adiicitur, aut qualificatus, qui ad- 
nexam habet accidentalem qualitatem aut modificationem, 
v. g. contractus ad diem , ad demonstrationem, ad causam, 
sub modo (a. 1168 sq.). Hinc contractus conditionatus 
differt a contractu modificato, quia conditio suspendit 
obligationem vel resolutionem contractus donec sit impleta ; 
modus non suspendit sed imponit solam obligationem 
observandi modum, et ipso non servato contractus tamen 
non revocatur. 

E. Ratione denominationis, est 1) nominatus ( benoemd) 
qui proprium nomen in iure habet ; vel 2) innominatus 
(1 onbenoemd) qui proprio nomine caret (a. 1107), quales 
sunt multi bilaterales, qui tunc ad quatuor categorias 
revocantur : do ut des, do ut facias, facio ut facias, facio 
ut des, vel modis oppositis : do ut non faciam, etc. Ita 
v. g. do vestem ut non exigas debitum ; non exigo debi- 
tum ut pro me labores. 

F. Ratione subsistentiae , est principalis qui per se subsistit; 
et accessorius seu subsidiarius, qui ad alterum principalem 
accedit, ab eo pendet et eum corroborat, v, g. pignus, 
hypotheca. 

G. Denique ratione habitudinis ad legem humanam, con- 
tractus est nudus vel vestitus prout a lege civili non agno- 
scatur vel munitus sit eius patrocinio. 

454. Lex humana praesertim civilis regit con- 
tractus, ac proinde definit obligationes et iura contrahen- 
tium, modum ineundi contractus, eorum effectus, imo condi- 
tiones actus ad firmitatem et effectum yel et ad validitatem 
requisitas. Hoc ultimo respectu lex humana 5 modis contractus 
attingere potest : 

1) Aliquando eos non prohibet nec approbat, sed non agnoscit 
nec ullam vim iis tribuit in foro externo ; ita v. g. contractus 
ludi (a. 1965 : contractus nudus non vestitus). 

2) Aliquando ad hoc quod agnoscat, probationem exigit 
specialem, v. g. per scriptum, testes, praesumptiones (a. I3i6). 
Ita v. g. exigitur scriptio quando contractus excedit valorem 
1500 fr. (a. 1341 mod. lege belg. 21 apr. 1938) : in venditione 
(a. 1582), in locatione (a, 1715), in transactione (a. 2044). 

3) Aliquando contractus non declaratur per se nullus cum a 
lege non annullatur, sed decernitur annullari posse v. g. a iudice, 
et tunc fit invalidus (etiam in foro conscientiae) $ momento 
sententiae ; v. g. aliquando contractus minorennium. 

In iure gallico dicitur rescindibilis (rescindable ; verbreekbaar), 
revocabilis (revacable; herroepelijk) vel etiam nullus (nui) sine addito. 

4) Aliquando invalidus ipso iure declaratur. Quando scii, 
desunt conditiones simpliciter requisitae ad validitatem, est 
invalidus ex lege ; sed ista lex debet applicari per sententiam 
iudicis ; unde manet validus ante sententiam, sed post sententiam 
est invalidus (etiam in foro conscientiae), non quidem a momento 
sententiae, sed censetur nunquam fuisse positus. 

Tunc dicitur in iure : nullus ex iure ( nui de droit, nui de plein 
droit ) vel simpliciter nullus ( simplement nui ; cngeldig ). 

5) Denique est omnino invalidus (et in foro consceintiae) 
etiam ante sententiam iudicis. Quando scii, conditiones desunt 
essentiales ad naturam, obiectum vel existentiam actus et ita ad 
validitatem eius omnino requisitae ut sine ipsis nec concipi posset. 
Bonum publicum tunc postulat ut habeatur nullus etiam ante 
interventum iudicis. Tunc dicitur in iure : nullus ipso facto 
(nui par le fait meme), radicaliter nullus (radicalement nui), 
inexistens (non avenu; nietig, onbestaande) ; v. g. contractus de 
re illicita (a. 1131 et 1133). Quodsi res dubia sit, expectanda est 
sententia iudicis. 

455. Ad contractum requiritur ( a . 1108) : consensus 
legitimus, — subiectum capax seu persona habilis, — materia 
apta, — causa licita seu ratio legitima in obligatione, quae tamen 
intelligenda est obiectiva et proxima seu finis operis quo immediate 
moveatur contrahens ad obligationem sumendam. Hinc dicemus 
de tribus : de consensu, de subiecto, de obiecto seu materia 
contractus ; quibus datis sequitur quartum, nempe obligatio qui 
est effectus contractus. 


QUAESTIO SECUNDA. 

DE CONSENSU AD CONTRACTUM REQUISITO. 

456. Conditiones ex parte consensus ad contractum 
requisitae sunt tres, ut scii, consensus sit internus, externe 
manifestatus, et mutuus : 

i° Internus, scii, verus, deliberatus ac liber, quia consensus 
est actus deliberatae voluntatis, i. e. cum illa advertentia 
intellectus et libertate voluntatis positus quae ad actum per- 

fecte h uman um (ut est peccatum mortale) requiruntur, cum 
intentione sese obligandi. Proinde excluditur 

a) consensus fictus, qui revera est nullus, pariter consen- 
sus iocose datus, aut mere praesumptus ; 

b) consensus indeliberatus, qui non est actus vere huma- 
nus, v. g. consensus datus ab amente, ebrio, hypnotizato, 
semifatuo ; 

c) consensus coactus , per vim aut metum extortus. 
Etenim contractus est consensus voluntatum quo obli- 
gatio moralis suscipitur et ius transfertur. Atqui nullus 
datur voluntatis consensus, si non sit internus : obligatio 
moralis enim suscipi non potest nec ius transferri, nisi 
libera intentione seu actu humano. 

Hinc i) qui ficte consentit, quamvis externe verba serio 
proferre videatur, in foro externo praesumitur vere consensisse; 
sed revera contractum non perficit nec contrahit obligationem ; 
tenetur tamen iniustitiam alteri illatam ex iustitia reparare, et 
si aliter reparari nequeat, etiam tenetur implere quod ficte 
promisit; 

2) qui init contractum cum intentione se obligandi, valide 
contrahit et obligatur, etiam si habeat positivam voluntatem non 
implendi, quia inter ambas intentiones non existit contradictio; 
nisi tamen externe manifestaret intentionem rion implendi, v. g. 
promitto horologium sed nunquam habebis : id enim esset 
signum quod nolit serio contrahere ; 

3) qui vero duas intentiones habet vere contradictorias, v. g. 
contrahendi et tamen non se obligandi, nullum facit contractum ; 

4) qui tamen intendit inire contractum sicut fieri solet, quin 
habeat notitiam distinctam obligationis, valide contrahit, quia 
in obligationem implicite consentit. 

2° Externus, i. e. alteri manifestatus signo quo ipsi 
innotescat internus consensus ; secus enim consensum co- 
gnoscere non valet. Ergo requiritur a) consensus signis 
sensibilibus expressus, b) alteri parti ab una saltem intimatus, 
ita ut manifestetur ex voluntate unius ad hoc ut alteri 
innotescat, secus enim consensus habebitur ut merum 
propositum. Unde manifestatio consensus debet fieri alteri 
parti sive per ipsum contrahentem, sive per alium ad hoc 
deputatum ; ergo non sufficeret quod Petrus narraret Paulo 
se velle vendere equum Iohanni, quamvis Ioh annes a Paulo 
monitus venditionem acceptaret. 

Ad consensum exprimendum sufheit quodlibet signum exter- 
num ad hoc idoneum, quo mens clare manifestatur, nec ad hoc 
necessario requiruntur verba, imo potest sufficere taciturnitas, 
si ex adiunctis assensus sufficienter pateat, quod facile fit in 
contractibus gratuitis ut in donatione, quia in favorabilibus 
silentium ut acceptatio haberi potest j non ita in onerosis. 


3° Mutuus seu reciprocus, ab utroque contrahentium 
de eodem obiecto praestitus , i. e. ab uno datus et ab altero 
saltem implicite acceptatus. Oportet scii, ut unus in obliga- 
tionem consentiat, et alter consensum acceptet, quia ante 
acceptationem non habetur conventio plurium in idem. 
Nequit enim unus sua voluntate alteri acquirere ius eumque 
sibi obligare, nisi ipse velit et consentiat. 


Hinc consensus aliquo modo debet esse simultaneus, non 
quidem simultanee eodem tempore elicitus, sed simul existens, 
quatenus consensus unius virtualiter seu moraliter perseverat 
non revocatus, quando alter consensum suum exprimit. Unde 
contractus inter absentes per procuratorem aut litteras, vel tele- 
graphi et telephonii ope perfici potest. 

457. Corollaria. — Exinde facile intelligitur : 

1) Illum qui rem obtulit, ab oblatione recedere posse, quamdiu 
ab altero acceptata non fuerit, nam mera oblatio non ligat, nisi 
postquam acceptata fuerit ; 

|2) item posse determinare tempus intra quod alter consentire 
debet (v. g. per litteras), ita ut elapso tempore consensus re- 
tractetur, cum iam velit eum non perseverare ; 

3) consensum, si nullum sit tempus praefixum, censeri perseve- 
rare usquedum revocetur, vel secundum quod lex aut consuetudo 
statuerit ; 

4) contractum unilateralem per se perfici statim ac signo 
externo manifestetur acceptatio, etiamsi nondum offerenti sit 
intimata ac cognita, quia iam habetur voluntatum consensus ; 
— nisi per accidens ex iure positivo requiratur acceptatio 
intimata, ut in donatione solemni ; 

5) e contra in contractu bilaterali connatur aliter et per se 
requiri mutuum consensum mutuo intimatum : obligatio enim 
non contrahitur neque ius ceditur nisi alteri intimetur ; ergo 
ubi mutua est obligatio debet mutuo intimari et innotescere. 
Nam sicut consensus offerentis eum non obligat nisi alteri 
contrahenti innotescat, ita consensus acceptantis eum non obligat 
nisi offerenti notus sit ; quia in contractu bilaterali acceptans 
etiam offert. Unde quamdiu offerens consensum non noverit, 
adhuc oblationem retractare potest ; per accidens tamen potest 
lege aut contrahentium voluntate statui ut contractus valeat a 
momento acceptationis. 

458. Deliberationi intellectus opponitur error et 
dolus. — Error est iudicium falsum ; speculative differt 
ab ignorantia quae est mera carentia notitiae debitae, sed 
practice in quaestione praesenti sunt aequi valentia, nam 
quoad effectum in contractibus idem de utroque est di- 
cendum. Error multipliciter distinguitur : 

A. Alius est antecedens , si est causa contractus ; alius 
mere concomitans seu incidens qui non est causa contractus. 

B. Est substantialis i vel accidentalis: 

1) Substantialis versatur circa substantiam contractus, i. e. 
circa id in quod praecipue fertur consensus, sive a) circa 
naturam seu speciem contractus v. g. si sumas locationem aut 
commodatum pro venditione ; sive b) circa substantiam rei 
seu obiecti v.g. aurum pro cupro, gemma pro vitro, equum 
pro bove, vinum pro oleo ; sive c.) circa motivum finale 
primarium , quod principaliter intenditur ; sive d) circa 
qualitatem substantialem (quae redundat in substantiam), 
cui consensus alligatur, ita ut sit conditio sine qua non 
et consensum limitans, v. g. si quis emat vinum novum 
pro vetere, equam annosam loco iunioris ad foetum, 
et intendat : emo si ita sit et non emo nisi sit vetus, 
aut iunior. 

2) Accidentalis versatur circa accessoria contractus, scii, 
a) circa motivum secundarium seu impellens, aut b) circa 
qualitatem accidentalem cui non alligatur consensus. Quae 
tamen potest esse motivum contractus, si propter illam 
initur, quin ipsa sit conditio sine qua non consensus ; et 
tunc est causa contractus i. e. movet ad contractum, at 
non principaliter intenditur, sed secundario : v. g. si quis 
emat equum quia putat esse album, aut vinum quia censet 
esse burdigalense, quin dicat : non emo nisi sit albus aut 
burdigalense. Tunc error est antecedens ; si autem nullo 
modo est causa contractus est mere concomitans. 

C. Est erranti proprius et a nullo alio causatus, et tunc 
simpliciter est error , vel ab alio inductus et tunc dicitur 
dolus. 

459. Principia de contractu inito cum errore. — 

1. Error substantialis etiam mere concomitans reddit 
contractum invalidum, quia in casu errans non praebet 
consensum de re circa quam est contractus (a. 1110). 
Unde si emas oleum pro vino, non valet contractus, etiam 
si sciens esse oleum, emisses. 

2. Error accidentalis qui non est causa contractus seu 
mere concomitans non reddit invalidum, quia nullum in- 
fluxum habet in contractum. 

3. Error accidentalis antecedens , i. e. qui de facto dat 
causam contractui, invalidum reddit saltem in foro con- 
scientiae contractum gratuitum : hic enim postulat maiorem 
plenitudinem voluntarii, neque bonum commune obstat 
quominus facile rescindatur. Ita v. g. donatio facta alicui 
quia putatur pauper, vel consanguineus. 

In praxi tamen etiam ad dispositionem contrahentis atten- 
dendum est, v. g. aliquis pauperi parvam eleemosynam elargitur 
quia eum sobrium et pium putat et secus non elargiretur ; post 
factum tamen ille generatim non vult donationem esse irritam, 
etiamsi pauper sit impius et ebriosus. 

4. Error accidentalis qui dat causam contractui, non 
invalidat contractum onerosum. Ratio est quia in contractu 
oneroso, cum favores et onera sint mutua, propter errorem 
accidentalem unius alter non debet damnum pati ; — et 
praeterea id postulat bonum commune, securitas com- 
mercii : cum enim isti contractus sint frequentissimi, si 
propter errorem accidentalem possent rescindi, totus ordo 
subverteretur et lites in infinitum multiplicarentur. 

Addunt tamen piures : pro foro conscientiae, si res adhuc 
integra est, deceptus non tenetur ad contractum implendum, 
dummodo alteram partem indemnem faciat, quia tacita mens 
contrahentium est se non obligare ad contractum exequendum 
si decepti fuerint. Sed haec ratio non valet, quia contrahentes 
propter necessitatem boni communis et securitatem commercii 
censentur velle consentire et renuntiare rescissioni contractus, 
si soli adsint errores accidentales qui omnes attendi non possunt. 
Ceteroquin ita est in foro externo. 

Hinc : a) Error circa qualitatem per se est accidentalis, 
nisi qualitas intendatur tamquam conditio sine qua non, 
cui alligatur consensus. 

Qui emit equum rufum, quia putat album, valide emit, nisi 
dixerit : non emo nisi sit albus ; e contra sacerdos ad vestem talarem 
emens pannum caeruleum quem putat nigrum, facit emptionem 
nullam. 

b) Error circa personam per se est substantialis in gratuitis 
contractibus, in quibus primario attenditur persona cui 
beneficium confertur, et ceteroquin requiritur Ubertas 
maior. 

Dico : per se, quia de facto etiam attendi debet voluntas gratuito 
conferentis, nominatim in rebus minoris momenti, in parvis 
eleemosynis, in quibus saepe absolute dare intendunt vel saltem 
restitui nolunt. E contra in contractibus onerosis error circa perso- 
nam generatim est accidentalis, v. g. si emas librum apud Petrum 
putans esse apud Paulum : tunc enim praecipue attenditur com- 
modum proprium ex contractu percipiendum ; nisi persona sit 
qualitas substantialis ut in emptione picturae a celebri pictore 
confectae. A fortiori error erit substantialis in matrimonio, in quo 
persona est ipsa materia contractus (a. 1110). 

c) Error circa motivum impellens contractus est acci- 
dentalis ; e contra si sit circa motivum finale, est sub- 
stantialis. 

Ita si quis emit equum, falso putans suum interiisse, valet 
contractus ; e contra si emat sub conditione quod mortuus sit. 

460. Principia de contractu cum dolo inito. — 

Dolus est dictum vel factum ad alterum decipiendum 
adhibitum, quod potest fieri calliditate, fraudibus, machi- 
nationibus, fallaciis, sive positive mentiendo, sive negative 
tacendo vel occultando defectum occultum qui revelari 
debet. Unde est actio vel omissio posita ut alter in errorem 
inducatur. Et ideo includit errorem, et addit iniuriam 
deceptionis quae libertatem minuit ; nam si alter fallaciam 
detegens non decipiatur, et nihilominus contrahat, nullo 
modo vitiatur consensus. Iamvero : 

i° Dolus substantialis eodem modo ac error invalidat 
contractum, et insuper obligat ad damnum iniuste decepto 
illatum reparandum, v. g. vendens vestes detritas pro novis. 

2° Dolus accidentalis qui non est causa contractus non 
reddit invalidum. 

3° Dolus accidentalis qui est causa contractus gratuiti 
invalidat. 

4° Dolus accidentalis qui est causa contractus onerosi 
dissolubilis, et ab altero contrahente adhibitus non reddit 
invalidum contractum, quia voluntarium consensum non 
tollit, sed facit illum rescindibilem ad nutum decepti (a. 
ii 16-1117), quia fraus nulli patrocinari debet. 

5° Dolus accidentalis adhibitus a tertio non facit contractum 
rescindibilem, nisi contrahens doli particeps fuerit; deci- 
piens tamen obligatur ad reparandum damnum iniuste 
causatum. 

461. Libertati opponitur violentia et metus. — 

Violentia physica et absoluta quam subiectum subire 
cogitur et cui omnino repugnat, cum reddat actum omnino 
involuntarium, contractum reddit nullum ; sed est casus 
quasi metaphysicus, quod manus alicuius physice cogatur 
contractum subscribere contra eius voluntatem. Si autem 
violentia non sit absoluta et perfecta, tunc reducitur ad 
metum seu violentiam moralem. Est autem metus trepi- 
datio mentis instantis aut futuri mali vel periculi causa. 
Raro et per accidens ita perturbat mentem ut auferat 
usum rationis ; sed per se et ordinario non impedit. 

Metus a) potest esse gravis, absolute vel relative, si 
timeatur damnum grave (absolute vel relative) et imminens ; 
aut levis si solum damnum leve timeatur, aut grave sed 
non imminens ; 

b) potest esse a causa naturali necessaria ; aut a causa 
libera, et tunc est aut iuste incussus, aut e contra iniuste 
incussus; incutitur autem ad extorquendum consensum vel 
non ad extorquendum, sive a comparte sive a tertio. Nihil 
autem refert utrum ille qui metum incutit, malum minetur 
ipsi contrahenti an personae contrahenti arcte coniunctae 
(a. 1113). 

462. Principia de contractu cum metu inito. — 

I. Metus quicumque ita perturbans rationis usum ut a 
gravi culpa excuset irritat contractum, quia destruit con- 
sensum. 

2 . Metus non iniustus nec invalidum nec rescindibilem 
reddit contractum, nisi tollat usum rationis. Valet donatio 
pecuniae in incendio aut naufragio facta alteri ut 
a periculo donantem liberet, aut ex metu poenae ne alter 
offensam ad iudicem deferat. 

3. Metus gravis iniuste incussus, sive a tertio ad extor- 
quendum consensum sive ab altero contrahente quacumque 
ratione, irritat contractus gratuitos, quia ad eos requiritur 
perfectior libertas. Ita si filius minetur patri ut det pe- 
cuniam. 

4. Metus gravis iniuste incussus, sive ab altero contrahente, 
sive a tertio sed ad extorquendum consensum, contractum 
onerosum non reddit invalidum, quia consensus manet liber, 
sed reddit rescindibilem, quia consensus est fructus in- 
iustitiae (a. 1109, mi et 1117); videtor tamen, ex iure 
naturae, invalidare contractum indissolubilem, qui totam 
vitam liget, uti matrimonium, et professionem religiosam 
solemnem. 

Hinc valet emptio gladii ex metu hostis, et promissio 
pecuniae intuitu protectionis contra hostem facta ; e contra 
venditio equi ex minatione mortis, vel promissio calum- 
niatori facta ut a diffamatione abstineat, potest rescindi. 

5. Metus levis in foro externo non rescindit contractum, 
quia non censetor fuisse causa contractus (a. 1114); in 
foro autem interno, si metus levis iniuste incussus ad extor- 
quendum consensum fuerit unica causa contractus, probabiliter 
reddit invalidos contractus gratuitos, rescindibiles onerosos. 

463. Animadversiones. — i° In iure civili error, dolus, 
metus debent stricte probari antequam contractus annulletur. 
Unde non dant locum nisi rescissioni (a. 1117). 

2° Ex iure positivo aliqui actus aut contractus qui ex lege 
naturali sunt validi aut rescindibiles possunt esse invalidi. 

3° Breviter Codex iuris, can. 104 : « Error actum irritum reddit 
si versetur circa id quod constituit substantiam actus vel recidat 
in conditionem sine qua non; secus valet nisi aliud a iure caveatur ; 
sed in contractibus error locum dare potest actioni rescissoriae 
ad normam iuris ». 

Can. 103 : « x. Actus, quos persona sive physica sive moralis 
ponit ex vi extrinseca, cui reniti non possit, pro infectis habentur. 

2. Actus positi ex metu gravi et iniuste incusso, vel ex dolo. 

valent, nisi aliud iure caveatur ; sed possunt. . . per iudicis sen- 
tentiam rescindi, sive ad petitionem partis laesae sive ex officio » 
(cfr. can 1684-1689). 


QUAESTIO TERTIA. 

DE OBIECTO SEU MATERIA CONTRACTUS. 

464. Conditiones ad contractum requisitae ex parte 
materiae. — Materia contractus generatim est obiectum 
iuris, i. e. omne, sive res, sive actio, sive omissio (a. 1126), 
in quod acquiri potest ius in re vel ius ad rem, seu omne 
quod ab homine potest dari, fieri aut omitti ; in specie 
debet esse materia : 

1) Possibilis, nam ad impossibile nemo se obligare potest, 
v. g. ad transmigrandum in lunam vel ad omnia fortuita 
vitanda ; unde : 

a) Si materia est impossibilis relative ad contrahentes, contractus 
est nullus ; 

b) si partim sit possibilis, partim impossibilis, et materia sit 
indivisibilis in se vel in intentione contrahentium, contractus est 
nullus ; e contra si sit divisibilis in se et in intentione contrahen- 
tium, est validus quoad partem possibilem ; 

c) si materia sit moraliter impossibilis, contractus per se valet, 
sed nemo se obligare velle censetur, nisi explicite dixerit ; 

d) si ex impraevisa circumstantia evadat contrahenti impossi- 
bilis, contractus manet validus si per alium idem praestare valeat 
absque gravi incommodo ; 

e) si contrahens propria culpa reddiderit impossibilem, dam- 
num alteri contrahenti illatum reparare tenetur ; secus si omnino 
inculpabilis fuerit. 

2) Existens in re vel in spe, i. e. saltem in futurum 
extitura certo vel probabiliter, v. g. fructus in agro nondum 
maturi, lucrum ex tali negotiatione speratum. Spes enim 
boni futuri vel res sperata est pretio aestimabilis (a. 1130). 

E contra contractus non potest ferri in aliquod quod nec est 
nec erit, quod est nihil ; nam dominium transferri nequit nec 
ius acquiri in rem quae non existit nec unquam erit. Ita contractus 
de re combusta est invalidus (a. 1601). 

Si autem materia iuxta partem existit et iuxta aliam non existit, 
est in arbitrio emptoris vel rescindere contractum vel contractui 
stare exigendo imminutionem pro parte destructa, quod intel- 
ligendum est : si pars destructa sit notabilis (a. 1636-38). 

3° Aliquo modo pretio aestimabilis, i. e. ad usus humanos 
utilis et valorem praebens. Inde a) non sit nullius pretii : 
res enim nullius pretii non potest esse obiectum beneficii 
aut oneris, et propterea contractus circa ipsam sive gra- 
tuitus sive onerosus est nullus ; b) neque exsuperet omne 
pretium temporale, seu res mere spiritualis, in illis con- 
tractibus in quibus commutatio fiat cum re pretio tem- 
porali aestimabili : id enim est simonia, sed nihil prohibet 
rem spiritualem donare aut. cum alia re spirituali com- 
mutare, nisi tamen ab Ecclesia prohibeatur. 

Potest autem esse rei spirituali temporalis adnexa, sive ante- 
cedenter quando res temporalis ordine naturae est prior, v. g. 
templum, calix, ornamenta sacra ; sive concomitanter quando una 
sine altera nequit, existere vel per se, ut labor subeundus in 
celebratione missae aut administratione sacramenti, vel per 
accidens, ut labor maior propter horam tardiorem aut longius 
iter ; sive consequenter quando ordine naturae prior est res 
spiritualis, v. g. beneficium ecclesiasticum. Iamvero de i a re 
valet contractus, dummodo pretium non augeatur propter 
spiritualem ; de 3 a non valet, quia res temporalis necessario 
dependet a spirituali ; de 2 a non valet si res temporalis est 
adnexa per se, valet si solum per accidens. 

4 0 In commercio posita (a. 1128), i. e. alienationi et 
acquisitioni obnoxia, 

Unde excluduntur a) res quae occupari nequeunt ut aer, 
oceanus, etc. b) res quae pertinent ad dominium pubicum, ut 
viae publicae, officia et munera publica. 

5° Determinata saltem secundum speciem, et saltem 
determinabilis secundum quantitatem,secus contractus esset 
incertus et illusorius (a. 1129). 

Quantitas aliquando mathematice definitur v. g. si vendantur 
decem librae caffaei; aliquando moraliter v. g. si praeberi debeat 
frumentum necessarium ad alicuius familiae sustentationem per 
totum annum ; imo potest esse hic et nunc incerta modo sit 
determinabilis v. g. totus acervus lapidum aut ligni qui adest. 

6° Propria contrahentis : nemo enim in alium transferre 
potest ius quod ipse nullo modo, nec in re nec in spe, 
habet, nec in praesenti nec in futuro ; hinc venditio aut 
legatum de re aliena sunt nulla (a. 1599 et 1021). Res 
autem futurae quae habentur in spe possunt esse obiectum 

contractus (a. 1130) ; attamen leges positivae contractum 
de haereditate, quae a persona adhuc superstite expecta- 
tur, etiam de eius consensu initum, generatim irritant, ad 
impediendum scii, ne mors huius personae exoptetur aut 
procuretur 1 (a. 1130 et 1600). 

Iiinc a) generatim quisque promittere solum potest quod 
a se, non autem quod a tertio est praestandum (a. 1119); 

b) potest tamen seipsum quasi pignus facti alterius constituere, 
et promittere non solum se esse curaturum sed esse effecturum ut 
tertius reapse consentiat ; ita tamen ut, tertio non consentiente, 
alterum contrahentem indemnem praestet (a. 1120); 

c) potest stipulare in gratiam seu favorem alterius (a. 1121). 

7 0 Alteri nondum debita ex stricta iustitia (a. 1021 et 1599 ) : 
secus enim non est propria.Ita iudex non potest contractum 
inire ad aliquid accipiendum pro iusta sententia quam ex 
officio ferre tenetur, cum ad nihil novi se obliget. 

E contra a) contractus de re debita ex alia virtute, v.g.charitate 
aut gratitudine, quamvis possit esse illicitus, est tamen validus, 
quia ita se obligat aliquis ad aliquid novum, scii, ad faciendum ex 
strictiore obligatione. Unde medicus qui ex charitate cuidam 
pauperi curam gratis praestare debet, valide cum eo pacisci de 
mercede accipienda potest ; 

b) imo nihil prohibet quominus de te alteri ex iustitia debita, 
iterum fiat contractus cum tertio cui nihil ex iustitia debetur. 
Ita conductus a Petro ut nuntium afferat Romam, potest iterum 
pro eodem itinere exigere salarium a Paulo cuius negotium 
simul peraget. 

8° Honesta et licita, i. e. nulla lege prohibita sit, etiam 
extra contractum, ita ut sit honesta in se : nemo enim ad 
aliquid malum se obligare potest, nec postulare ut res 
illicita fiat. 

Valet tamen contractus, si materia solum inhonesta sit propter 
intentionem contrahentis (v, g. emptio gladii ad occidendum), 
aut propter prohibitionem contractus (v. g. matrimonium contra 
sponsalia initum) : tunc enim materia non est in se inhonesta. 


1. Exceptio tamen fit pro contractu matrimoniali : potest enim fieri 
contractus circa successionem futuram in favorem coniugis aut filiorum 
qui nascuntur (a. 1082). Et potest per contracmm determinari utrum 
successiones futurae partem communitatis constituturae sint (a. 1526). 

465. De confractu turpi quaeritur : utrum post 
impletionem operis turpis fiat validus ita ut altera 
pars iam suum praestare debeat? — Respondetur : tria 
bene distinguenda §unt : 

1) contractus illicitus, v. g. donatio prodiga ; 

2) contractus sub conditione illicita, v. g. dabo tibi 
1.000 fr si occidas inimicum ; 

3) contractus ex causa illicita seu de re illicita, v. g. do 
tibi 1.000 fr. ut occidas ; vel si mutuo initur : promitto 
tibi 1.000 fr. pro occidione, promitto tibi occisionem pro 
1.000 fr. 

Iamvero : 

i us contractus est validus, quia non est de re illicita. 

2 US contractus est de re licita praestanda scii, de solvendo 
pretio, sed initus est sub conditione suspensiva ; et ideo 
ante impletionem conditionis scii, operis mali est invalidus , 
post impletionem operis mali validus. Quod nullo modo 
speciale est tali contractui, sed commune omni contractui 
inito sub conditione suspensiva. Quandoque tamen a iure 
civili declaratur nullus (a. 1172), sed eo sensu quod sit 
rescindibilis, et ideo non est nullus ante sententiam iudi- 
cis ; at in contractibus gratuitis talis conditio censetur 
non adiecta (a. 900). 

3 US contractus est invalidus, etiam ante sententiam iudicis, 
utpote de re illicita et ex sola causa turpi initus (a. 1131). 
Unde a) antequam opus malum patratum fuerit, neuter ad 
contractum implendum tenetur, sed uterque ab eo recedere 
tenetur. Et si pretium pro opere turpi iam solutum fuerit, 
erit restituendum ; quia deest titulus ad illud servandum. 
Nam opus turpe nequit esse obiectum obligationis, et ante 
impletum opus nullus est titulus in accipiente pretium 
nisi obligatio suscepta ponendi opus turpe. 

b) Quod si contractus sit de opere malo ab utraque 
parte praestando , v.g. adulterium promitto pro occisione, 
— homicidium promitto pro adulterio, nulla unquam 
obligatio adesse poterit,etiam si unus opus suum patraverit, 
quia nulla unquam obligatio erit ad malum faciendum. 

c') Si autem contractus sit de opere; malo praestando 
propter pretium temporale, censent quidam moderni etiam 
post opus malum patratum nullam esse obligationem sol- 
vendi pretium, sub praetextu : non firmari tractu temporis 
contractum qui, utpote invalidus, ab initio non existit ; et 
ceteroquin bonum commune postulare contractuum de re 
illicita perfectam nullitatem. — Videtur tamen cum magnis 
doctoribus 1 omnino affirmandum : post patratum opus 
malum per se adesse obligationem solvendi pretium , quod 
alter potest exigere et retinere. 

Ratio est 1. quia tertio contractui inhonesto et nulli quo quis 
promittat rem turpem, semper includitur implicite alius con- 
tractus innominatus, scii, secundus : de re honesta sub conditione 
turpi : do ut facias, qui vim obtinet postquam opus secutum 
fuit, ut ostensum est supra. Revera quamvis illud opus sit illicitum 
et omittendum, tamen ex aestimatione contrahentium affert 
periculum et onus quae pretio aestimabilia sunt, et eiusmodi 
periculi aestimatio non est intrinsece mala potestque esse materia 
contractus innominati : do ut facias. Quando tunc alter periculum 
subiit, pretium pro periculo aut onere solvendum est, nisi forte : 

a) sit pretium omnino prodigum, quod esset reducendum ; vel 

b) lege aliqua positiva executor pretio sceleris privetur, sed 
talis dispositio, Utpote inflictio poenae, non valet nisi post sen- 
tentiam iudicis. 

Itaque voluntas unius permanet retribuendi alterum si praestet 
opus; unde opere praestito eo ipso perficitur contractus seu 
consensus voluntatum. Et ideo obligatio non oritur ex contractu 
nullo ; sed occasione huius, ex altero contractu valido. 

2. Ex incommodis quae ex sententia opposita derivantur : 
secus enim, v. g. iuvenis qui puellam sub promissione matrimonii 
defloravit, non obligaretur ad eam matrimonio ducendam, neque 
solvi deberet pretium pro opere illicito diei dominicae ; quod 
nemo admittit — Respondent : tenetur iuvenis ex damno quod 
puella non possit aliud matrimonium favorabile inire. — Hoc 
sane est titulus iustus, sed plus videtur exigi, secus divites offer- 
rent pecuniam et sic posset puella nubere matrimonio favorabili. 
Hinc etiam si talis titulus damni non existit per pecuniam 
compensandi, iustitia tamen semper obligat ad nubendum propter 
promissionem et ita iudicat aestimatio publica. 

Igitur obiectum est licitum : solutio rei indifferentis ; — 
causa est factum, non qua turpe sed qua pretio aestimabile 


1. S. Thomas II-II, q. 32, a. 7 ; q. 62, a. 5, ad 2 ; q. 87, a. 2, ad 2 

— consectaria non sunt mala, nam delicto iam facto, iam dici 
nequit legem ipsi favere , quodsi spes beneficii moveat 
ad scelus oatrandum, spes nihil solvendi moveret ad 
suadendum delictum et ad decipiendum simplices ; et 
ita favor tribueretur illi qui magis est reus 1 . 

466. Corollaria practica, — Exinde deducuntur se- 
quentia : 

1. Qui opus turpe perfecit, pretium conventum exigere potest 
et retinere, ut ceteroquin constat pro meretricibus ex resp. 
S. Poen. 22 apr. 1822 ; et pro superstitioso officio ex resp. S. Off. 
14 ian. 1846. 

2. Nihilominus potest alter iudicem adire et petere obligationis 
annullationem, compensatis tamen aliis damnis si adessent; 
quamvis minus honestum videatur. Ceteroquin ab eo facile 
retineri potest periculo infamiae. 

3. Qui sine ullo pacto dona acceperit quae spectatis circumstan- 
tiis eo fine dantur ut donatarius ad opus malum inducatur, 
non tenetur ea restituere quamvis sit consulendum, sed ex stricta 
iustitia ea servare potest, quia absolute sine obligatione fuerunt 
data. 


QUAESTIO QUARTA. 

DE SUBIECTO CONTRACTUS. 

467. Conditiones ad contractum requisitae ex parte 
subiecti. — Spectato solo iure naturali, omnes et soli qui 
usum rationis habent valide contrahunt, sive personae 
physicae, sive etiam personae morales legitime constitutae : 
ad validum enim contractum ex parte subiecti nihil aliud 
requiritur nisi consensus deliberatus et liber quo ius 
transferri et obligatio suscipi valeat. Unde ad contrahen- 
dum omnino inhabiles sunt : a) infantes et pueri qui rationis 
usum nondum attigerunt, non autem impuberes qui iam 
sufficienti usu rationis gaudent ; b) perpetuo amentes ; 
c) ebrii, furiosi et perfecte hypnotizati, eo tempore quo 
mentis non sunt compotes ; — minus habiles vero semi- 
fatui omnesque alii qui aliquo, non pleno, rationis usu 
fruuntur, quibus proinde convenit ut non contrahere 

valeant sine curatore qui iis consilium praestet et adiu- 
torium. 

Iure autem positivo habiles ad contrahendum sunt, qui 
naturaliter capaces sunt nec per legem declarantur in- 
habiles (a. 1123) : lex humana potest ob bonum commune 
ius privatorum limitare et contractus eo fine infirmare, ut 
damnum spirituale aut temporale a personis specialiter 
protegendis excludatur, atque familiarum paci et morum 
honestati consulatur. Ita a) lege ecclesiastica quidam in- 
habiles esse possunt ad quosdam contractus, ut religiosi, 
de quibus dicitur in Iure canonico ; — b) lege civili 
sed varia pro variis gentibus, generatim inhabiles plus 
minusve sunt minores, interdicti, et, in pluribus adhuc 
legibus, uxores in quibusdam casibus iure determinatis ; 
atque speciatim illi quibus prohibentur quidam contractus 
(a. 1124) ; sicut etiam personae morales in quibus facultas 
contrahendi solet restringi. 

468. Dispositiones luris positivi. — I. Minores aut 
non sunt emancipati, et tunc sunt sub potestate pa- 
terna vel sub tutela ; aut sunt emancipati, et tunc sunt 
sub curatela. 

A. Minores nondum emancipati, sub potestate paterna 
versantur, quando nec patre legitimo nec matre orbantur ; 
sub tutela ordinaria 1 sunt qui uno saltem e parentibus 
legitimis privantur : tutela ordinaria est munus iubente 
aut permittente lege alicui impositum ad personam et 
bona minorennis gratuito administranda. 

Iure gallico et belgico haec tutela est a) vel legalis , quando 
ipsa lege defertur : mortuo uno parente, superstiti defertur 
pleno iure tutela (a. 390) ; mater tamen potest renuntiare tutelae 
(a. 394), — quod patri non conceditur, — et si novum ineat matri- 
monium, tutelam amittit, nisi convocet consilium familiae quod 
decernet utruin tutela sit apud ipsam mansura (a. 395) ; quodsi 
eam servet, maritus est ipso facto cotutor (a. 396). Si deficiant 
pater et mater, et ultimus superstes non designaverit tutorem, 
tutela pleno iure defertur ascendenti proximiori (a. 402) ; quodsi 
plures sint eiusdem gradus, designandus est consilio familiae(404). 


i. Tutela duplex in iure distinguitur : officiosa est obligatio sponte 
suscepta minorem educandi eiusque personam ac bona administrandi. 
Potest existere haec tutela vivente patre et matre, quorum tamen 
consensus requiritur (a. 361). 


b) vel testamentaria, quae a superstite patre vel matre, paterna 
auctoritate legitime fruente, alicui post mortem deferentis exer- 
cenda defertur (a. 397) per testamentum vel per actum coram 
notario (398 et 392). 

c) vel dativa seu nominativa, quae a consilio familiae alicui 
defertur, deficiente tutela legali aut testamentaria (a. 405 sq.) : 
unus tantum tutor nominari potest. 

In omni tutela designandus est subrogatus tutor (a. 420), cuius 
officium est defendere minorem, si opus sit, contra tutoris 
administrationem quoties in conflictu veniant commoda tutoris 
et pupilli. 

Minores, sub potestate patris aut tutoris constituti, nihil agere 
possunt proprio nomine, etiam de consensu tutoris, sed in omnibus 
pactis patri subiiciuntur aut tutori qui eorum nomine agit, 
eorumque bona administrat tamquam bonus paterfamilias. — 
Tutor vero 1) actus merae administra tionis solus perficere potest, 
v. g. locationem, venditionem bonorum quae Vendenda statuit 
consilium familiae, acceptionem redituum, solutionem debitorum 
(450 sq.) ; 2) actus vero maioris momenti, nonnisi accedente 
concursu consilii familiae, v. g. successionem accipere etiam 
sub beneficio inventarii (a. 461) ; 3) aut tribunalis, v. g. sumere 
mutuum, vel constituere hypothecam, alienare immobilia, par- 
titionem peragere bonorum aut transactionem (a. 457-458 ; 
466-467) ; imo 4) quosdam actus peragere omnino prohibetur, 
v. g. emere bona pupilli et accipere cessionem iuris seu crediti 
contra suum pupillum (a. 450). 

In quibusdam tamen iuribus permittitur minoribus bona 
accipere sine obligatione (in austriaco, helvetico, germanico, an- 
glico) ; — vel ut proprias pecunias deponant in publica arca 
parsimoniae, aut operas suas certo modo locare possint. 

B. Minores emancipati, qui patris potestate vel tutoris 
auctoritate exempti, ius regendi se et bona sua admini- 
strandi habent, constituuntur sub curatela . 

Hi agunt proprio nomine, et quosdam contractus merae admi- 
nistrationis inire possunt (a. 481), sed in rebus maipris momenti 
indigent assistentia Curatoris, consilii familiae, aut iudicis, se- 
cundum varia legis praescripta (a. 482-484). — At, si de consensu 
parentum aut consilii familiae, negotiatoris officium assumunt, 
omnia quae ad negotium spectant soli peragere valent, excepta 
alienatione immobilium (a. 487). 

Iamvero : 1) Actus a minoribus initi cum omnibus 
legalibus formis praescriptis validi et firmi sunt. 

2) Actus facti sine forma communi requisita i. e. sine 
assistentia tutoris vel curatoris, sunt validi, sed rescindibiles, 
dummodo constet minorem fuisse laesum, sed ex contractu 
(a. 1305), non autem ex fortuito casu (a. 1306) aut ex 
delicto eius vel quasi delicto (a. 1310). 

3) Actus facti sine foi malitatibus specialibus requisitis, 
ut est consensus consilii familiae vel tribunalis, etiam inde- 
pendenter a laesione sunt rescindibiles, sed solum ad 
nutum minoris eiusque causam habentium. 

Quodsi post maioritatem fuerint confirmati, rescindi non 
possunt (a. 1311). Decennium autem post maioritatem 
conceditur ad petendam rescissionem x . 

Iure italico, austriaco, hispanico, germanico, minor solus, 
exceptis quibusdam supra indicatis, nullam civilem obligationem 
contrahere potest ; unde rescindere potest contractus, etiam si 
non fuerit laesus. 

Iure germanico, etiam rescindibiles sunt ab altera parte contra- 
hente, si consensus defectum vel minorennitatem ignoraverit 
(a. 108). 

II. Interdicti. — Interdictio ( ontzegging ) est iudicis 
sententia qua quis declaratur incapax suam personam 
regendi et bona sua administrandi. Alia est iudicialis quae 
ob statum habitualem imbecillitatis vel amentiae, suppositis 
etiam lucidis intervallis, pronuntiatur (a. 489) contra 
maiorem vel etiam contra minorem; alia legalis, qua 
durante poena damnati ad mortem aut ad coacta opera, 
et quandoque ad detentionem seu reclusionem tempora- 
lem, habilitate contrahendi privantur (a. 20-24 et 29 
C. Poen. belg.). 

Interdicti iudicialiter sub tutore constituuntur. Haec tutela 
geritur eodem modo ac tutela minorum (a. 5°9)- Cessante 
causa interdictionis, cessat et interdictio, non tamen pleno iure 
sed ex sententia iudicis cum iisdem solemnitatibus quibuscum 
fuit declarata. 

Iamvero: 1) Omnes contractus interdictorum sunt saltem 
rescindibiles (a. 502), et declaratio nullitatis postulari 
potest adhuc per decennium post cessationem interdic- 
tionis (a. 1304), ab ipsis interdictis aut eorum haeredibus 
et habentibus causam. 

2) Contractus initi ante interdictionem sunt validi, sed 
rescindibiles per sententiam iudicis si causa interdictionis 
iam manifeste extiterit (a. 503). 

3) Contractus dementis iam defuncti rescindi non pos- 

sunt, nisi ante ipsius mortem interdictio postulata fuerit, 
vel dementia colligatur ex ipso contractu, vel agatur de 
contractu pure gratuito scii, donatione aut testamento 
(a. 504 et 901). 

Interdictis similes sunt ii qui iuridice sunt subiecti consilio 
iudiciario. Sunt illi qui vet propter causam eiusdem generis ac 
ea quae provocat interdictionem, sed non satis gravem ad eam 
pronuntiandam (a. 499), vel propter prodigalitatem reguntur in 
administratione bonorum suorum a consilio iudicialiter designato 
(a. 513) ; a. v. sunt semifatui aut prodigi qui bona sua prudenter 
gerere nequeunt. 

Contractus initi ante dictam subiectionem rescindi nequeunt, 
in quocumque casu. Tempore subiectionis, capacitas contrahendi 
est restricta : sub auctoritate consilii iudiciarii cadunt lites, 
transactiones, mutuum sumendum, credita percipienda, bona 
alienanda, oppigneranda et hypothecae subridenda : isti scii, 
contractus sine assistentia praefati consilii iudiciarii non valent ; 
et si nihilominus ineantur, sunt rescindibiles ; alii autem con- 
tractus valent. 

III, Uxores, absque consensu mariti, certe non possunt 
disponere de bonis quorum maritus habet usumfructum 
aut administrationem ; sed : 

1) Generarim habent perfectam libertatem disponendi 
de bonis, si quae habent, paraphernalibus, aut separatis. 

2) In quocumque regimine, etiam communitatis bono- 
rum, a) si de consensu mariti aut tribunalis, publicam 
mercaturam separatam exerceant, valide se obligare pos- 
sunt, absque speciali consensu mariti, in iis quae ad 
commercium suum spectant, ita ut, si adsit communitas, 
iam obligari possit maritus (a. 220; C. Coin., a. 9-1 1); 
b) item possunt obligari uxores ratione delicti aut quasi 
delicti (a. 216 et 1424) ; c) item ratione impensarum 
domesticarum ad sustentationem familiae, ob consensum 
praesumptum mariti, nisi contrarium constet”; d) denique 
possunt conficere testamentum (a. 226). 

3) Extra hos casus, in iure gallico, belgico, neerlandico, 
hispanico, lusitano, etc. laborant uxores generali quadam 
incapacitate contrahendi absque consensu mariti ; unde 
non possunt absque speciali consensu mariti, bona sua 
donare inter vivos (donatione solemni), aut oppignorare 
vel hypothecae subiicere, aut immobilia quocumque sub 

regimine alienare, aut etiam donationes vel successiones 
acceptare. — Quando vero iudicaliter sunt toro separatae, 
lege belgica et gallica iam plenam libertatem habent et 
suspenditur auctoritas maritalis. 

Contractus ab uxore initi contra praedictas dispositiones 
sunt rescindibiles ad nutum mariti, ipsius uxoris eorumque 
haeredum, et quidem per decennium, etiam absque lae- 
sione.; — nisi tamen confirmati fuerint ab uxore, consen- 
tiente marito (a. 225). 

In iure austriaco, hclvetico, italico, germanico, anglico, iam 
nulla est specialis incapacitas contrahendi uxorum ; quod si 
disponant de bonis quorum maritus habet administrationem aut 
usumfructum, actus invalidus aut infirmus esse poterit ratione 
materiae, quia disponunt de re non sua, at non erit infirmus 
ratione subiecti, quia inhabilis est contrahens. 

IV. Personae morales seu societates quae iuridicam capa- 
citatem obtinuerunt, praesertim instituta publicae utilitatis, 
saepe habent capacitatem contrahendi restrictam : consi- 
derantur enim ista ut personae minores, et ideo ad agendum 
saepe indigent speciali licentia competentis auctoritatis ; 
sed etiam aliae societates non possunt contractus inire nisi 
secundum praescripta legis. Ut itaque earum actus validi 
aut firmi esse possint, saltem in foro externo, secundum 
speciales formalitates a lege praescriptas iniri debent. 

469. Principia moralia de obligatione contractuum 
a minoribus, interdictis, uxoribus initorum. 

I. Contractus minorum, interdictorum, uxorum, ex pri- 
vilegio rescindibiles etiam in conscientia rescindi possunt, 
etiam si promiserint contrarium, cum promissio ista sit 
invalida, bono communi et legi adversa ; — dummodo 
absque fraude vel alio medio iniusto fuerint initi. 

Cum enim lex propter bonum commune lata sit in specialem 
illorum protectionem, etiam beneficio legis uti possunt ; aliunde 
qui cum iis contrahunt, sibi imputare debent damnum illatum, 
cum lege moneantur ne cum his paciscantur nisi sub condi- 
tionibus legaliter definitis. 

II. Qui mala fide fraudibus aut aliis mediis iniustis in 
contrahendo usi sunt, rescissionem prosequi in conscientia 
non possunt. 

Intentio enim legislatoris est infirmos protegere, non eorum 
fraudibus patrocinari. Ita v. g. minores fingentes (non simpliciter 
affirmantes) se esse capaces. 

III. Contractu resoluto, qui sine fraudibus contraxerunt 
nihil tenentur restituere, nisi res adhuc exstet in se aut 
in aequi valenti, ita ut facti sint ditiores. 

Tunc tegentur non ex contractu nullo, sed ex alio titulo, scii, 
ratione rei acceptae. Legislator enim non intendit ut minorennis 
aut uxor ditior evadat sed ut servetur indemnis. 

IV. Qui fraude deceperit aut iniusto medio damnifica- 
verit, contractu etiam resoluto, tenetur damnum iniuste 
illatum compensare, 

Tunc tenetur alio titulo praeter contractum, scii, ratione 
iniustae acceptionis. 

Hinc intelliguntur resolutiones sequentes : 

1° Minor, iam maturae indolis, qui falso se fingit esse maiorem 
natu et pecuniam mutuatur, eam reddere debet quia ficte con- 
trahit; pariter solvere debet, qui studiorum causa a domo paterna 
abest et ea comparat quae sibi necessaria sunt ad honestam sus- 
tentationem, quia ita agit de mandato patris. 

2° Uxor quae emit aut pecuniam mutuatur ad sui suorumque 
necessitatibus subveniendum, reddere debet, quia censetur agere 
de mandato mariti. 

3° Filius minorennis qui multa debita contraxit atque pecuniam 
acceptam dilapidavit, nihil ex iustitia tenetur solvere, — nec 
parentes ad aliquid tenentur, — dummodo filius nullam fraudem 
adhibuerit erga creditores, nec ex debitis factus fuerit ditior. 

4° Filius minorennis qui a ditissimo Iudaeo mutuatus est 
10.000 fr., promittens foenus quotanne 50 % et insuper iurans 
se nunquam beneficio legis esse usurum, fecit contractum 
rescindibilem, et postquam legitimam dispensationem obtinuerit 
super iuramento, rescissionem a iudice postulare potest. 

5° Filius minorennis absque consensu patris aut legis aliquid 
emens, contractum rescindere potest, et cogere potest venditorem 
ut reddat pretium acceptum et recipiat rem venditam. 

6° Uxor, absque consensu mariti et legis, emens domum, 
potest consulere marito ut hic emptionem rescindat, licet Venditor 
inde damnum patiatur. 

Attamen, si ita agere iustitia non vetat, aliquando aequitas 
aliud postulare potest, praesertim quando alter contrahens fuit 
in bona fide et sat magnum damnum est subiturus. 

QUAESTIO QUINTA. 

DE EFFECTU SEU OBLIGATIONE CONTRACTUS. 

470. Contractus efficit a) in debitore obligatio- 
nem duplicem : 

1) directe, exequendi contractum seu praestandi id de 
quo pactum est; 

2) indirecte, compensandi damna ex non executione 
pacti secuta ; 

b) in creditore ius utrique obligationi correspondens, 
scii, exigendi quod sibi debetur. 

Porro utraque obligatio, sicut et ius in altero correspondens, 
potest esse 1) mere naturalis, qqae ligat ex ipsa natura contractus 
sed in conscientia tantum, at nullam dat actionem in foro 
externo, ut est solvendum debitum quod juridice probari nequit ; 

2) mere civilis, quae oritur ex lege civili et actionem parit in foro 
civili, sed non obligat in conscientia, ut si quis erronee damnetur 
ad mulctam et non suppetat via ad inculpabilitatem probandam ; 

3) mixta, quae obligat in utroque foro: haec autem oriri potest 
etiam ex sola lege civili iusta. 

471. Effectus directus est obligatio ex iustitia com- 
mutativa aliquid dandi, faciendi aut omittendi. Contractus 
scii, validus 

1) parit veram obligationem in conscientia, quia intentio 
se obligandi est de essentia contractus, et iste se habet ad 
instar legis particularis quoad ipsos contrahentes (a. 1134) 1 

2) parit obligationem quae secundum naturam et exten- 
sionem pendet ab intentione contrahentium, et ideo contrac- 
tus sunt bona fide implendi (a. 1134), et obligant non solum 
ad ea quae formaliter in iis exprimuntur sed ad ea quae 
fuerunt in contrahentium explicita aut implicita inten- 
tione, prout colligitur ex verbis adhibitis, ex indole et 
dispositionibus personarum, ex consuetudine locorum aut 
legibus civilibus, et ad omnia quae, attenta contractus 
natura, postulant aequitas, lex aut usus 1 (a. 1135) > 

3) non habet vim obligatoriam nisi inter ipsos contrahentes 

et eos qui eorum tenent locum, v.g. haeredes vel mandantes 

et creditores ; inde nemini alteri prodesse vel nocere 
possunt (a. 1165-1166) : nemo enim obligationem ex pacto 
alterius incurrit aut beneficium, nisi consenserit ; 

4) obligat, si sit rescindibilis, donec ille qui ius habet 
rescissionem postulet. 

Evadit autem definitive firmus a) si intra tempus a lege prae- 
finitum rescissionem non postulaverit ; b) si iuri petendi rescis- 
sionem renuntiaverit, dum rescissio conceditur tantum in eius 
privatum bonum. Nam si concedatur etiam propter bonum 
publicum, iuri suo renuntiare non potest : ita minor non potest 
renuntiare quando ad renuntiandum iuri suo induceretur ab 
alio contrahfente, quia bonum publicum exigit ne homines per- 
versi habeant tam facile medium excludendi imprudentes iuvenes 
a beneficio rescissionis. 

In specie a) obligatio dandi duo complectitur : obligationem 
rem tradendi (a. 1136), et rem servandi eiusque conservationi 
invigilandi sicut decet bonum patremfamilias (a. 1137 ) ; 

b) obligatio faciendi non adimpleta importat compensationem 
praestandam omnium damnorum inde alteri obvenientium 
(a. 1142). Quodsi unus noluerit facere et alter potuerit, potest 
hic alter facere expensis primi, petita etiam compensatione pro 
mora adhibita (a. 1143-1144) ; 

c) item obligatio de re non facienda : si non obstante contractu 
facta sit, alter potest expensis primi opus destruere (a. 1143) et 
exigere compensationem pro damnis (a. 1145). 

472. Effectus indirectus est obligatio compensandi 
damnum obveniens ex non servato contractu. Violatio 
autem contractus evenire potest ex culpa morali, ex culpa 
mere iuridica, et ex casu fortuito. lamvero : 

x) si adsit culpa moralis plene deliberata, adest obligatio 
damnum compensandi exinde secutum, quia adest damni- 
ficatio vere, efficaciter et formaliter iniusta. 

2) si adsit culpa mere iuridica, saltem adest obligatio 
compensandi post sententiam iudicis, vel etiam ad petitio- 
nem laesi. 

3) in casu fortuito, non datur obligatio damni compen- 
sandi (a. 1148). Excipitur a) si debitor in se susceperit 
casus fortuitos ; b) si sit in culpa cur res fuerit casu fortuito 
impedita ; c) si fuerit culpabiliter in mora, nisi tamen res 
pariter apud creditorem periisset (a. 1302). 

Debitor constituitur in mora culpabili 1) eo momento quo facit 
aliquid ex contractu non faciendum ; 2) quando non facit tem- 

pore utili quod tunc erat faciendum ; 3) quando non facit tempore 
ex conventione determinato, i. e. si faciat ante tempus praefixum 
ad incipiendum vel post tempus praefixum ad finiendum ; 
4) quando lex agnoscit pleno iure moram incurri ; 5) quando 
debitor fuit iuridice vel legali ter interpellatus. 

Quantitas compensationis praestanda est illa quae in conventione 
fuit determinata (a. 1152), nisi modificetur a iudice (a. 1231-1232). 
Quodsi nulla fuit determinata, aestimanda erit iuxta naturalem 
aequitatem (a. 1149), et quidem ita ut si absit dolus, compen- 
sanda sint damna praevisa vel quae praevisa praesumantur 
(a. 1 150)5 e contra si fuerit dolus, compensanda sint damna 
praevisa et ea quae immediate consequantur ex rlon impleto 
contractu (a. 1151). Attamen si materia contractus/ sit pecunia 
solvenda, compensatio generatim non potest excedere taxam 
foenoris legalis (a. 1153). 

i 

473. Contractus conditionatus in obligationibus pen- 
det ab impletione conditionis. 

A. Contractus sub conditione de praesenti vel de praeterito 
initus statim obligat vel non, prout ex parte rei existit 
vel non existit conditio. Et idem valet pro conditione de 
futuro certo et in causa necessaria iam cognito ut tali : 
talis conditio censetur non adiecta. 

B. Contractus sub conditione de futuro incerto initus 
solum obligat aut obligare cessat post impletionem con- 
ditionis. Est enim duplex conditio (a. 1168) : alia est 
suspensiva ( vertragende ) quae assensum praebendum sus- 
pendit ita ut existentia obligationis ab impleta conditione 
pendeat, v. g. emo domum si uxor absens consentiat ; alia 
resolutoria (ontbindende, opschorsende ) quae assensum datum 
solvit ita ut cessatio obligationis ab impletione conditio- 
nis pendeat, v. g. emo domum nisi uxor contradicat ; 
vendo equum nisi infra mensem egeo. Iamvero : 

1) Conditio suspensiva a) ante eventum suspendit obliga- 
tionem principalem, sed inducit obligationem expectandi 
rei eventum ; unde debitor rei dominium servat, 
creditor solum habet ius conditionatum (a. 1182). b) 
Impleta conditione , contractus absque novo consensu 
transit in absolutum, imo generatim obligatio censetur 
existere a die initi contractus (a. 1179). c) Deficiente 
conditione , contractus (nisi debitor conditionem impe- 
diverit, a. 1178) nullus est imo ab initio censetur nullus 

fuiSsi, et ideo si res iam tradita fuisset, cum fructibus 
perceptis restitui deberet (a. 1181-82). 

Contractus factus sub conditione mere potestativa, cuius 
impletid a sola voluntate debitoris pendet, est ab initio nullus 
(a. 1174), v. g. donabo tibi librum si voluero. 

2) Coriditio resolutoria a) ante eventum, non suspendit 
obligationem, sed contractum relinquit validum, ita ut 
debitor hic et nunc iisdem obligationibus teneatur et 
creditor eaiflem habeat iura ac si contractus esset firmus ; 
unde res promissa est creditori tradenda, b) Impleta 
conditione , contractus eo ipso dissolvitur absque sententia 
iudicis, ita i^t obligatio nunquam censeatur extitisse ; et 
ideo res redit ad priorem dominum in eodem statu ac 
si nunquam extitisset contractus, c) Deficiente conditione, 
contractus fit simpliciter irrevocabilis, cum iisdem obliga- 
tionibus ac si nulla unquam apposita fuisset conditio 
(a. 1183). 

In contractibus synallagmaticis semper subintelligitur conditio 
resolutoria : nisi alter promissis non steterit ; sed huius impletio 
non resolvit contractum nisi ex decreto iudicis (a. 1184). 

474. Contractus modificatus seu qualificatus jn 

obligatione pendet e natura adiectae clausulae. — Modales 
contractus praecipui sunt : 

1) Contractus in diem , cuius scii, executio quodam tempore 
adimplenda statuitur. Obligatio ex hoc contractu : in creditore, 
in eo est ut non possit exigere executionem ante praefixum 
tempus, quamvis statim habeat ius ad debitum postea solvendum. 
Excipitur tamen in lege civili : a) casus in quo debitor bonis 
suis cedit sive coacte sive absque coactione (C. C., a. 11885 
C. Com., a. 450) 5 b) casus in quo per factum suum debitor 
minuit cautiones datas creditori per solutionem (a. 1188); — in 
debitore : hic non potest solvere ante tempus statutum, quoties 
hoc tempus est constitutum in gratiam creditoris ; secus vero si 
ingratiam debitoris (a. 1186). Generatim, nisi contrarium probetur, 
terminus censetur determinatus in favorem debitoris (a. 1187). 

2) Contractus sub causa est ille cui additur ratio propter 
quam contrahitur. Ratio est vel finalis vel impulsiva, et de ea 
dicenda sunt quae diximus de errore circa motivum con- 
tractus, 

3) Contractus sub demonstratione est ille in qUo apponitur 
aliquod signum indicans rem circa quam vel personam quacum 
contrahitur. Non valet contractus hic, si error circa signum 
vertitur in errorem substantialem ; secus valet. 

4) Contractus sub poena ille est in quo ad firmandam contractus 
executionem poena statuitur solvenda si contractus effectu suo 
careat. In hoc contractu duae sunt obligationes : una principalis 
et absoluta ; altera secundaria et aliquatenus condicionalis, 
Poenalis conventio ex omnium consensu est accessoria principali ; 
inde a) non subsistit si principalis nulla sit ; principalis vero 
non perimitur per adiectionem clausulae poenalis (f. 1227) ; 

b) creditor potest principalem obligationem urgere neglecta 
poenali (a. 1228), sed non potest principalem exigere simul et 
poenalem, nisi poena propter moram fuerit adiecta/(a. 1229); 

c) si debitor in mora inceperit obligationem principalem exequi, 
poena potest minui a iudice (a. I231). 

5) Contractus sub disiunctione ille est quo quis tenetur ad 
unum ex duobus vel pluribus dandum, vel faciendum vel omit- 
tendum. Alterutra obligatione satisfit contractui (ja. 1189); — 
electio relinquitur debitori, nisi expresse fuerit concessa creditori. 

475. Iuramentum contractui adiectum non mutat 
obligationem ipsius contractus, sed solam extfinsece addit 
obligationem religionis. Hinc : 

1) Si contractus sit validus et firmus, iuramentum pro- 
missorium non extendit eius obligationem, sed aliam addit 
religionis ita ut quis ad idem iam teneatur duplici titulo, 
iustitiae simul et religionis. Unde cessante obligatione 
contractus, etiam cessat obligatio iuramenti, quia acces- 
sorium sequitur principale ; nisi iurans ulterius se obligare 
intenderit. 

2) Si contractus sit invalidus ratione materiae illicitae ex 
iure naturali, aut divino, vel ex iure humano sed directe 
ob bonum commune, non fit validus ex iuramento ; nec 
ipsum iuramentum promissorium est validum quia acces- 
sorium sequitur principale, et quia iurans non potest se 
obligare ad illicitum, aut bono communi nocivum ; utpote 
bonis moribus contrarium, Ita nullius roboris sunt pacta 
iurata de usuris, de prostitutione corporis, aut contrac- 
tus matrimonialis iuratus cum impedimento dirimente 
initus. 

3) Si contractus ex iure humano sit invalidus aut rescin- 
dibilis sed principaliter in favorem contrahentis privati, 
contractus inde non evadit firmus, sed iuramentum pro- 
missorium est validum et inducit obligationem religionis. 
Unde minorennis aut uxor qui iuramento promisit se 
non rescissurum contractum aliunde iustum, tenetur ex 

religione non rescindere ; si tamen rescissionem petit, 
valida \est, sed peccavit contra religionem, nisi prius ob- 
tenta fyerit iuramenti dispensatio. 

4) Si contractus est invalidus ex errore substantiali, nec 
ipse contractus fit validus ex iuramento, nec ipsum iura- 
mentum promissorium validum est, quia accessorium 
sequitur principale et quia iurans non intendit iurare de 
re circa quam non consentit. 

5) Si contractus confirmatus fuerit iuramento ex metu 
gravi extorta, contractus et iuramentum sunt valida, quia 
metus non tollit voluntarium, nec actum humanum. Hinc 
si quis metu mortis iurat daturum se latroni summam 
pecuniae, tenetur dare ; potest tamen petere dispensatio- 
nem iuramenti et rescissionem contractus, aut punitionem 
latronis. 

476. Cessat obligatio contractus (a. 1234) ; 

1) solutione debiti seu execulione illius de quo erat con- 
ventum ; 

2) novatione seu substitutione novi debiti, debitoris aut 
creditoris, qua debitum praecedens extinguitur vel debitor 
liberatur (a. 1271) ; 

3) condonatione qua creditor remittit debitum ; 

4) compensatione legali quae locum obtinet quoties ambo 
contrahentes eamdem quantitatem pecuniae aut rerum 
fungibilium sibi invicem debent ; 

5) confusione quando obligatio debitoris et ius creditoris 
in eamdem personam conveniunt, ut si debitor haeres fit 
creditoris ; 

6) interitu rei debitae (a. 1302) absque culpa aut mora 
debitoris, vel casu fortuito ; 

7) contractus rescissione aut annulatione prout auctoritate 
judicis dissolvitur aut invalidus declaratur ; 

8) eventu conditionis resolutoriae (a. 1183) ; 

9) praescriptione liber ativa, ut dictum est supra (n.233). 

CAPUT II. 

DE CONTRACTIBUS UNILATERALIBUS. 

; 

i 

QUAESTIO PRIMA. 

DE PROMISSIONE. 

477. Promissio omnibus aliis contractibus praesup- 
ponitur, et in omnibus includitur ; potest tanien esse per 
se stans, et tunc est promissio simplex. Haec autem de- 
finitur : liberalis , deliberata ac spontanea fidei obligatio 
alteri facta et acceptata de re licita et possibili praestanda 
in favorem alterius. Dicitur 

1) liberalis , ut distinguatur a promissione mutua et 
onerosa quae contractum bilateralem ac onerosum intrare 
potest, quo scii, quis promittit et se obligat ad aliquid 
praestandum, si alter obligationem vel onus in se suscipit; 

2) deliberata ac spontanea, i. e. ab omni errore, dolo, 
metu ac vi perfecte immunis, sicut decet contractui 
gratuito qui ex mera liberalitate debet procedere ac proinde 
plenam requirit libertatem ; quod tamen non deberet 
eodem titulo verificari in promissione mutua onerosa ; 

3) obligatio : ita distinguitur a mero proposito quod non 
includit novam obligationem erga alterum ; unde qui 
propositum non servat sine ratione, inconstantiae est reus 
erga seipsum, sed nec fidelitatem nec iustitiam offendit 
erga alterum ; 

4) fidei : ita distinguitur a donatione, quae non est fidei 
sed rei datio, in qua res ipsa donatur, dum in promissione 
datur fides ac suscipitur obligatio in futurum rem praes- 
tandi. Donatio scii, dat ius in re, non ita promissio quae 
ad summum tribuit ius ad rem ; 

5) alteri facta et ab eo acceptata : oportet scii, promissio 
sit exterius manifestata et a promissario acceptata ; secus 
non esset plurium in idem consensus voluntatum, nec 
contractus. Non enim potest in altero oriri aliquale ius 
ad obligationem meam nisi alter voluerit ; unde requiritur 
acceptatio, quae debet fieri per factum externum, etiam tacite 

si proinissio fiat praesenti et tacenti, quo casu acceptatio 
praesumitur ; 

6) de re licita et possibili... ; secus promissio esset invalida. 

Ad promissionem ergo requiruntur tres conditiones : 

1) animus se obligandi, 2) voluntas deliberata et spontanea, 
3) manifestatio voluntatis et acceptatio ab altero. 

\ 

478. Obligatio promissionis. 

1) Promissio gratuita et unilateralis per se videtur tantum 
obligare ex fidelitate, qua homo in consortio cum aliis 
debet facta conformare verbis ; dicente S. Thoma II-II, 
q. 88, a. 3, ad 1 : « secundum honestatem (quod est debitum 
morale, non legale) ex qualibet promissione homo homini 
obligatur » ; per accidens tamen obligare potest ex iustitia, 
si ipsi accedat intentio se obligandi ex stricto debito, quo 
casu in altero oritur verum ius ad rem. Cum enim con- 
tractus sit lex particularis, quam promittens libere sibi 
imponit, potest etiam obligationem sibi imponere ex 
iustitia. In hoc casu, non in priore, est verus contractus. 

2) Promissio bilateralis et onerosa, facta sub conditione 
quod alter obligationem suscipiat vel onus sustineat ad 
rem promissam consequendam, per se ex iustitia obligat, ac 
proinde sub gravi ex genere suo : est siquidem contractus 
perfectus seu onerosus. Obligatio enim onerosa mutuo 
suscepta inter aequales connaturaliter est iustitiae, et solet 
ita intelligi et assumi. Non tamen omnino impossibile 
videtur quod duo exceptionaliter intendant se non obligare 
nisi ex fidelitate ; at id non est praesumendum, sed probari 
debet. 

3) Obligatio merae fidelitatis, etiam in materia gravi, est 
per se levis > per accidens potest accedere gravis obligatio 
iustitiae, ratione damni ex violatione promissionis secuturi, 
v. g. si quis promittat dare mutuum et promissarius ideo 
non sibi provideat aliunde, aut si medicus promiserit aegro- 
to subvenire et hic tali promissioni innixus nullum alium 
medicum advocaverit, aut si frater fratri promiserit dimi- 
diam partem expensarum solvere pro educatione nepotis 
si collegium ingrediatur, aut si secretum promissum aliquis 
non servaverit : at tunc obligatio non oritur ex contractu. 

sed ex eo quod quis non removet causam damni volun- 
tariam. 

4) Obligatio lustitiae , quando habetur, est gravis ex 
genere suo; attamen ad peccatum mortale requiritur maior 
quantitas quam in furto. S. Alphonsus post alios statuit 
materiam quadruplo maiorem illa quae ad grave furtum 
relative ad promissarium requiritur. Quod est consenta- 
neum rationi, quia tantum habet ius ad rem, non in re, 
et ius erga personam quae promittit omnino gratuito. 

479. Cessat obligatio promissionis: 

1) si promissarius renuntiet iuri suo aut sponte con- 
donet ; 

2) si rei promissae traditio fiat impossibilis, vel illicita, 
vel inutilis aut damnosa promissario ; 

3) si superveniat vel innotescat notabilis mutatio ad- 
iunctorum, talis ut prudenter quis non censeretur se 
voluisse obligare pro tali eventu : non enim obligatactus 
ultra intentionem promittentis ; 

4) in casu promissionis mutuae : si alter promissis non 
steterit, quia frangenti fidem non est fides servanda. 

Mortuo promissario ante executionem, promittens ad 
nihil tenetur, nisi certo constet promissionem factam fuisse 
unice vel praecipue intuitu familiae promissarii vel ipsius 
haeredum. — Mortuo promittente, promissio personalis 
non transit ad haeredes, sed extinguitur ; realis transit, 
nisi ex adiunctis manifestum sit promittentem voluisse 
tantum se obligare personaliter. 

480. Monita practica. — I. Promissiones simplices, sicut 
saepius fiunt inter homines, obligant ex mera fidelitate et non ex 
iustitia. Satis raro intelligunt promittentes se obligare ex iustitia. 
Propterea, nisi de contrario constet, iudicandum est obligatio- 
nem non esse ex iustitia. 

2. Imo ea quae secundum formam externam videntur promis- 
siones, saepe non sunt nisi proposita, quia verbum promittere, in 
intentione pronuntiantis, non semper significat obligationem. 

3. Adest obligatio iustitiae quando promittens ius verum 
transferre intendit et promissarius ius inde credit sibi acquisitum. 
De hoc constare potest non solum ex promittentis expressa 
declaratione, sed etiam ex variis adiunctis, ut si se obligaverit 
quantum potest, iureiurando addito aut chirographo aut alio 

per scriptum instrumento, coram testibus ad hoc vocatis, vel 
coram notario cum solemnitate, aut ex communi aestimatione. 

4. Ob promissionem non est licitum se occulte compensare, 
nisi certo constet non esse merum propositum sed veram pro- 
missionem, et quidem obligantem ex iustitia. Ut fieri potest si 
ob insolita obsequia praestita facta fuerit, quo casu titulus 
mercedis intervenit (contractus implicitus). At etiam tunc mer- 
intentio dandi expressa non est confundenda cum vera promis- 
sione ; ac sententia iudicis hac in quaestione per se valeret. 


QUAESTIO SECUNDA. 

DE DONATIONE. 

481, Donatio (schenking ) est typus contractus unilatera- 
lis et gratuiti. Etymologice est quasi doni datio seu liberalis 
datio alicuius propriae rei alteri acceptanti. Datio est actio 
donantis natura sua sufficiens ad dominium transferendum, 
quae fit vel traditione rei, vel verborum officio. Unde 
donatio definiri potest : actus gratuitus et liberalis quo 
quis absque obligatione seu debito iustitiae dominium rei suae 
transfert alteri acceptanti ; hoc ipso enim quod ipse accepta- 
verit, perficitur contractus unilateralis et gratuitus. Dicitur 

1) actus, ex una parte praestitus ; unde non fit contractus 
nisi accedat acceptatio alterius ; 

2) gratuitus i. e. absque obligatione et onere pro alio ; 
nam si quaedam obligatio adderetur, donatio per accidens 
esset aliquatenus onerosa, et ideo donatio mixta ; 

3) liberalis, absque obligatione seu debito iustitiae i. e. 
nullo iure cogente ; unde excluditur debitum strictum, 
et quidem tale quod non ex liberalitate v. g. ex contractu 
promissionis sit ortum, non autem excluditur debitum 
morale ex obligatione charitatis aut pietatis, imo nec 
gratitudinis, quamvis tunc donatio non sit plene liberalis. 
Et ita distinguitur donatio mere liberalis, et antidoralis 
(i. e. contra donatio) seu remuneratoria quae fit ex gratitu- 
dine, ob meritum donatarii ; 

4) dominium rei suae transfert, sive sit dominium plenum, 
sive directum, sive utile : ita ius in re alteri concedit, et 
quidem de se hic et nunc ; 

5) alteri acceptanti, secus non esset contractus ; hic vero 

ex ipsa acceptatione alterius perficitur, unde est contractus 
consensualis 1 (a. 938). 

,< Triplex igitur ad donationem requiritur conditio : ex 

,f parte donatoris liberalitas, ex parte rei translatae pro- 

; ■» prietas, ex parte donatarii acceptatio. 

482. Donatio triplici modo fieri potest : inter vivos 
I ( onder levenden ), causa mortis ( ter zake des doods ), et per 

i; testamentum ( bij uitersten wil). In 1° casu translatio domi- 

! nii fit actualiter et irrevocabiliter , in 2° actualiter et 

1 revocabiliter , 3 um dominium transfert in futurum pro 

1 tempore quod mortem testatoris sequitur, et simul revo- 

>, cabiliter. Quibus accedit donatio praesumpta , per haeredi- 

f tat em. 

i 

i m 

!, : l 483. Donatio mter vivos est actus quo donator se 

■ i exuit seu privat actualiter et irrevocabiliter re donata in 

favorem donatarii acceptantis (a. 894) ; a. v. actus quo 
donator gratuito transfert actualiter et irrevocabiliter do- 
f minium plenum vel utile. 

Ad quam tria requiruntur : 

\ 1) translatio alicuius boni , scii, rei sive corporalis sive 

incorporalis seu iuris, ita ut alter acquirat ius in re, 

2) gratuita, et ita distinguitur a commutatione aut ven- 
ditione ; quod si aliquid oneris imponatur, habetur con- 
! tractus mixtus, partim gratuitus, partim onerosus, 

i j 3) actualis et ex natura sua irrevocabilis, quatenus bona 

■ ' vel iura statim transferuntur et per se irrevocabiliter, ita 

1. 1 ut revocari nequeant nisi solis in casibus a iure expressis. 

) Sic distinguitur a promissione qua non transferuntur actua- 

' | liter iura in re, et a testamento quo nec actualiter nec 

' t irrevocabiliter iura transferuntur, et a mutuo quo res trans- 

j fertur cum obligatione eam restituendi. 

i 484. Conditiones ad donationis validitatem requi- 

j sitae ex natura rei sunt : capacitas dandi in donante, quae 

l 

j 1. Ita et codex italicus, a. 1062 ; hispatucus, a. 623 ; neerlandicus, a. 

1703. — In iure romano erat, et in iure germanico, a 929, adhuc 
: , est contractus realis qui non perficitur nisi traditione rei ; ante eam 

;i v solum datur ius ad rem. 

exigit ut ipse habeat dominium simul et liberam admini- 
strationem suorum bonorum ; et capacitas accipiendi in 
acceptante seu capacitas dominii, ad quod saltem requiritur 
quod iam sit conceptus ; at aliae conditiones insuper ex 
iure positivo requiruntur (a. 901, sq.). Ita hodierno iure, 
donatio saepe est contractus solemnis, ad cuius validi- 
tatem specialis forma requiritur ut de ea certo constare 
possit, eiusque irrevocabilitas in tuto ponatur : sic codex 
gallicus et belgicus (a. 931) ; italicus (a. 1056), neer- 
landicus (a. 1719) ; hispanicus (a. 633) ; austriacus (a. 943) ; 
germanicus (a. 518). 

Speciatim secundum ius g allicum et belgicum : 

A. Duae conditiones pro qualibet solemni donatione necessariae 
sunt ad validitatem, si scii, actus solemnis fiat aut fieri debeat ad 
donationem in tuto ponendam : 1) ut fiat coram duobus notariis, 
aut coram uno notario et duobus testibus, et protocollum (la 
minute ) penes notarium servetur (a. 931) ; — 2) ut acceptatio 
eodem modo detur explicite, ita ut donatio non valeat nisi a 
die acceptationis, vel notificationis donatori factae (a. 932). 

B. Praeterea duae requiruntur conditiones pro quibusdam 
donationibus, scii. 1) pro rebus mobilibus, ad validitatem requiritur 
index omnium quae donantur aestimatorius, singulas res earumque 
pretium describens, atque a donatore et donatario subsignatus 
(a. 948) ; — 2) pro immobilibus, quae hypothecae subiici possunt, 
actus donationis et acceptationis transcribi debent apud conser- 
vatorem hypothecarum (a. 939), ita tamen ut defectus transcrip- 
tionis donationem non reddat invalidam, sed solum rescindibilem ; 
rescissio autem peti nequit ab ipso donatore aut ab iis qui 
transcriptionem efficere debebant, sed ab iis quorum iura per 
donationem laesa fuerunt (a. 941). 

C. A praedictis formalitatibus quaedam tamen donationes sunt 
immunes : 

1) Donationes manuales, quae sola traditione rei perficiuntur ; 
ut resultat ex a. 852-868, 2279 l . Valent scii, pro rebus mobilibus 
corporalibus et pro titulis ad latorem, dummodo fiant a persona 
capaci: tuncscil.non applicatur a. 931; non autem pro aliis, v.g .pro 
incorporalibus aut pro illis quae donantur sine actuali traditione. 

2) Donationes sub specie contractus onerosi, v. g. emptionis 
simulatae, ut si quis rem vendat certo pretio et eodem actu 
condonationem faciat pretii aut partis eius : valet dummodo 
donator sit capax dandi, donatarius capax accipiendi, et con- 
tractus fiat in propria legali forma. Ita quoque si quis in charta 
scribat, sub forma contractus onerosi : « agnosco me debere 
Petro centum libellas » ; — non autem si scriberet : « valeat 
pro centum libellis », quia est forma contractus gratuiti. 

1. Ita quoque Codex austriacus, a. 943 j neerlandicus, a. 1724 ; 
italicus vero pro solis mobilibus modici valoris. 

3) Donationes accessoriae , quae scii, accedunt contractui 
oneroso in favorem tertii ; ut si Petrus domum vendat Paulo 
pro 50.000 fr., ita ut Paulus 10.000 det Iohanni : in casu valet 
actus donationis sicut venditionis, quia accessorium sequitur 
principale (a. 1973). 

4) Donationes quae fiunt per modum renuntiationis gratuitae, 
ut si creditor debitum remittat, aut dominus renuntiet cuidam 
servituti, Vel legatarius legato : valent, dummodo fiant modo a 
lege definito, ut si chirographum destruatur in quo habetur 
debiti probatio. 

Tribus ultimis casibus, non requiritur specialis actus solem- 
nis, quia etiam sine illo finis legis obtinetur, scii, quod donatio 
certo noscatur et eius irrevocabilitas in tuto ponatur. 

485* Revocatio donationis. — Quamvis donatio per se 
et ex natura sit irrevocabilis, in triplici casu tamen, iuxta 
legem, merito revocari potest (a. 953) : 

a) si donatarius erga donantem insignis ingratitudinis 
reus iudicatus est, ut si donatoris caedem molitus sit, 
saevitiis apt gravibus iniuriis eum affecerit, vel alimenta 
ei negaverit in egestate (a. 955) ; 

b) si donatori, qui tempore donationis prole carebat, 
postea nascatur filius, etiam si iam fuerat momento dona- 
tionis conceptus (a. 960-961) ; 

c) si in donatione onerosa, conditiones donatariq im- 
positae, minime adimpletae fuerint (a. 954). 

In secundo casu, donatio est pleno iure nulla (a. 96°) 5 
primo et tertio, revocabilis (a. 956). 

Accedit casus quo apponatur tamquam conditio reso- 
lutoria : si donatarius moriatur ante ipsum donatorem 
(a. 951), et haec conditio verificetur 1 . 

486. De valore donationis informis in conscientia. 

— Donationes ex natura rei validae, sed nullae ex solo 
defectu legalium formarum, ex dispositione iuris positivi 
possunt esse omnino nullae etiam ante sententiam iudicis, 
si scih forma essentialiter requiratur ad ipsam existen- 
tiam donationis, ut haec sine ea nec concipi possit ; et 
talis forsan est intentio iuris gallici (a. 893). Attamen 
quia id certum non est, possunt donationes haberi ut 
validae, donec interveniat sententia iudicis ita statuentis ; 

1. Codice Germaniae (3.528) admittitur insuper superveniens indigen- 

tia rei familiaris ; sed non admittitur tamquam causa nativitas prolis. 

quae omnino necessaria est casu quo, propter defectum 
alius requisitae conditionis, actus tantum sit simpliciter 
nullus aut rescindibilis (n. 454). 

Post sententiam iudicis autem, iam sunt nullae etiam 
in foro conscientiae, si agitur de causis profanis ; pro 
causis piis, probabilius manent validae, propter can. 1513 
qui videtur ad donationes inter vivos extendendus sicut 
ad testamenta 1 ; alii tamen non improbabiliter applicant 
can. 1529 et dicunt donationes, ad differentiam testamen- 
torum, in casu esse nullas 2 . 

487. Quaestio ; Quid si donator donatione sua laedit ius 
alterius cui aliquid debetur ex iustitia, v. g. si quis non 
potest solvere debita sua neque praevidet se probabiliter 
solvere posse ? — Respondetur : 

i° Donator tunc valide donat quia disponit de rebus 
suis : ius dominii enim pertinet adhuc ad eum ; unde 
in hoc non est iniustitia ; — sed voluntarie se inficit 
in impossibilitatem moralem reddendi et sic iniuriam facit 
creditoribus, quia violatur eorum ius strictum ut debitor 
ex bonis suis solvat. 

2° Pariter iniustitiae particeps est donatarius qui talem 
impotentiam cognoscens, inducit ad dona sibi tribuenda ; 
ideoque ipse secundario restituere tenetur. 

3 0 Imo, secundum plures, idem valet si donatarius, 
istius impotentiae conscius, non quidem ad donationem 
compellit sed eam acceptat, quia est cooperatio remota, 
cum non possit accipere rusi id de quo alter libere disponere 
potest. Sed alii negant, quia donatarius non est causa 
quod debitor velit donare, et nihil facit nisi uti iure suo, 
scii, accipere rem de qua alter valide disponit ; unde 

1. Can. 1513 : « § 1. Qui ex iure naturae et ecclesiastico libere valet de 
suis bonis statuere, potest ad causas pias, sive per actum inter vivos 
sive per actum mortis causa, bona relinquere. 

§ 2. In ultimis voluntatibus in bonum Ecclesiae serventur, si fieri 
possit, solemnitates iuris civilis ; hae si omissae fuerint, haeredes 
moneantur ut testatoris voluntatem adimpleant ». 

2. Cfr. Kiselstein, in Rev. Hccl. de Ltege, XI, n. 2, — Can. 1529 
ita sonat : « Quae ius civile in territorio statuit de contractibus tam in 
genere, quam tn specie, sive nominatis sive innominatis, et de solutionibus, 
eadem in iure canonico in materia ecclesiastica iisdem cum effectibus 
serventur, nisi iuri divino contraria sint aut aliud iure canonico caveatur ». 

damni creditorum non est nisi causa permissiva aut per 
accidens, cum non constet illum ex iustitia teneri hoc 
damnum impedire. 

4 0 Tandem si donatarius istam impotentiam ignoret, 
probabiliter nihil restituere debet ex iustitia, quia propter 
bonam fidem sine iniustitia accipit id quod donator valide 
donat ; quamvis tamen aliqui dicant eum ad restitutionem 
teneri, si res donata adhuc existat vel exinde ipse sit 
ditior factus. 

In praxi, pro 3 0 et 4 0 casu, quia res, ad quam aliquo 
modo concurrit, est inhonesta, consulenda est restitutio 
bonorum quae proveniunt ex donatore impotente. 

488. Animadversio : de donatione mortis causa. 

Hoc nomine venit contractus gratuitus qui fit intuitu et condi- 
tione mortis : quo scii, alteri aliquid actu donatur ita tamen ut do- 
natio revocari possit usque ad mortem donatoris. Hinc differt a 
donatione inter vivos, quae revocari nequit nisi in casibus a 
lege determinatis ; et a testamento quo ius actu non transfertur, 
sed tantum post mortem. Unde medium tenet inter utrumque : 
dum enim donatio inter vivos actu confert ius in re absolu- 
tum, testamentum in futurum concedit ius, et quidem ius ad 
rem, ipsa vero actu confert ius in re licet conditionatum , quatenus 
fit sub conditione quod valeat, si ante mortem donatoris non 
revocetur : hic et nunc tibi do 1.000 fr. post mortem habendos, 
nisi aliter eguero. 

Hodie in multis iuribus non agnoscitur : gallicum et belgicum 
(a. 893, 944 et 946), itahcum (a. 1050), neerlandicum (a. 1703) 
eam omnino excludunt ; austriacum (a. 956), germanicum 
(a. 2301), hispanicum (a. 620), lusitanum (a. 1457) eam legato 
assimilant dum easdem conditiones impleat ; helveticum eam 
silentio praetermittit ; — e contra iure anglico et americano Stat. 
Foed. admittitur. Iure canonico pro causis piis explicite agnosci- 
tur, ac valet can. 1513. 

Valide tamen fieri potest donatio sub conditione quae non 
pendet a voluntate donantis, sive resolutoria : nisi donatarius 
(vel et haeredes) ante donatorem moriatur (a- 95 0 > sive sus- 
pensiva : si donator periculum mortis non evadat. 

489. Dispositiones luris canonici. — Notentur canones: 
1535 : « Praelati et rectores de bonis mobilibus suarum eccle- 
siarum donationes, praeterquam parvas et modicas secundum 
legitimam loci consuetudinem, facere ne praesumant, nisi iusta 
interveniente causa remunerationis aut pietatis aut christianae 
charitatis , secus donatio a successoribus revocari poterit ». 

1536 : « 1. Nisi contrarium probetur, praesumendum ea quae 
donantur rectoribus ecclesiarum, etiam religiosorum, esse eccle- 
siae donata. 


2. Donatio facta ecclesiae, ab eius rectore seu superiore 
repudiari nequit sine licentia Ordinarii. 

3. Repudiata illegitime donatione, ob damna quae inde obve- 
nerint actio datur restitutionis in integrum vel indemnitatis. 

4. Donatio ecclesiae facta et ab eadem legitime acceptata, 
propter ingratum praelati vel rectoris animum revocari nequit ». 


QUAESTIO TERTIA. 

DE TESTAMENTO. 

490. Testamentum est actus essentialiter revocabilis 
quo testator de bonis suis disponit aut de certa illorum 
parte, pro tempore mortem ipsius secuturo 1 (a. 895) .Dicitur 

1) actus, quia stricte non est contractus: non enim est 
testatorem inter et legatarium conventio, quae requirit 
duplicem actum, sed unus actus quo solus testator suam 
voluntatem exprimit, independenter a qualibet accepta- 
tione alterius, ita ut sola vis sit a testatore ; 

2) essentialiter revocabilis usque ad mortem, dum donatio 
inter vivos est de se irrevocabilis ; 

3) quo testator, scii, ipsa persona testatoris, et non 
ipsius delegatus ; imo de se persona singularis : si enim 
eodem actu a pluribus fieret iam esset testamentum irritum, 
quia suppressum est a iure hodierno testamentum con- 
iunctum et mutuum 2 (a. 968); 

4) de bonis suis vel de parte eorum disponit : consideratur 


1. Ius romanum atque plura adhuc iura moderna distinguunt inter 
testamentum, codicillum et legatum. Testamentum e$t actus seu ultimae 
voluntatis dispositio qua quis haeredem instituit bonorum. Codicillus 
est declaratio ultimae voluntatis, qua sine haeredis institutione, aliquid 
circa successionem decernit, praesertim dispositio secundaria, additio 
explicativa vel mutativa testamento iam condito directe adiuncta. Le- 
gatum est ultima dispositio qua testator ex bonis universae haereditatis 
aliquid alteri directe relinquit ab haerede ipsi tradendum vel praestandum. 
At in iure gallico (a. 895) generatim omnis dispositio de bonis propriis 
indiscriminatim vocatur testamentum. 

2. Sunt tamen exceptiones. Codex germanicus (a. 2274) et helveticus 
(a. 512) pacta mutua permittunt in testamento authentico ; et codex 
austriacus (a, 602) inter solos coniuges, sicut etiam permittit quod 
parentes testamentum condant pro filiis minorennibus quoad bona 
quae ipsi filiis relinquunt (a. 6 q 9'> ; codex vero lusitantis (a. 1589) substi- 
tutionem parentum admittit generalem in locum filiorum. 

Admittuntur tamen generatim mutua pacta coniugum in ipso con- 
tractu matrimoniali. 

enim in praesenti ultima testatoris voluntas in ordine ad 
dominium, usum et administrationem bonorum suorum ; 

5) pro tempore mortem ipsius secuturo : testamentum enim 
ius et dominium non transfert actu, hic et nunc, sed 
solum post mortem testatoris. 



Differt itaque testamentum a donatione : a) illud est actus, 
haec est contractus ; b) illud est revocabile, haec irrevocabilis ; 
c) illud ius et dominium non transfert actu sed solum pro 
tempore mortem subsecuturo, haec ea actu transfert in praesenti. 
Et nihilominus testamentum merito reducitur ad donationem, 
quia gratuito transfert dominium, et quia per consensum lega- 
tarii acceptari debet dum voluntas defuncti non fuit revocata. 

491. De origine iuris testandi multiplex fuit opinio. 
Iamvero : 

i° Certum est aliquod ius haereditarium per se fundari in 
natura, scii, illud quo filii, parentes, aut etiam proxime coniuncti 
succedunt in bonis defuncti (nisi legitime ab eo exclusi fuerint), 
quia dominium privatum non tantum necessarium est individuis, 
sed et ad familiam et propter stabilitatem bonorum familiae : 
Si filius et haeres, ait Ap.ad Gal. IV,7. Unde bona, destinatione, 
iam pertinent ad familiam, quo fit ut iam existat speciale vin- 
culum quo nascitur ius occupandi bona defuncti ; secus nexus 
et perpetuitas familiae periclitaretur. 

Id agnoscit S. Thomas, c. Gent. III, 123 ; et in IV Sent., 
d. 33, q. 2, a. I ; atque ad minus est admittendum, quia, ut 
ait Pius XI in encycl. Quadragesimo anno : « Semper enim ipsum 
naturale ius et possidendi privatim et hereditate transmittendi 
bona intactum inviolatumque maneat oportet, quippe quod 
respublica auferre nequeat ». 

2° Probabile est ius testandi illimitatum seu perfecte dispo- 
nendi de bonis post mortem, in iure naturali fundari, propter 
rationes similes ac dominium privatum, cuius videtur esse 
complementum. Dominium enim hominis privati ex una parte 
est exclusivum et permanens, praesertim in rebus a se effectis 
aut amelioratis ; ex altera parte, ratio ob quam necessaria fuit 
divisio possessionum, ut nempe sit stimulus laboris sufficiens, 
atque maior cura et progressus in labore, etiam aliquatenus 
valet pro iure de bonis disponendi post mortem, ut magis 
efficaciter ista procurentur. 

Sed id non est omnino certum, quia non clare apparet quomodo 
aliquis possit de bonis suis disponere post mortem, seu pro 
tempore quo non amplius habet dominium. Unde aliqui hoc 
ius derivant a lege humana ; certum tamen est naturam ius 
testandi saltem suadere ut convenientissimum. 

3° Attamen multa quoad illud ex solo iure naturali manent 
indeterminata et incerta, nominatim quoad modum illud ius 
exercendi, et quoad limites quibus est circumscriptum ne in detri- 
mentum societatis, civilis vel familiaris, vergat. Unde certissime 

agnoscenda est legislatori civili potestas illud ius determinandi 
et eius limites statuendi, etiam sub poena nullitatis testamen- 
torum in foro conscientiae. 

492. Conditiones ad valorem testamenti requisitae 
determinantur a iure civili. — In iure solet distingui 
testamentum in forma externa extraordinaria, et in forma 
ordinaria, 

A. Testamentum informa extraordinaria est illud quod, 
ratione privilegii, etiam absque formis legalibus conditum 
valet : ita testamenta militantium , trans mare navigantium, 
et tempore luis 1 (a. 981-998). At ista testamenta debent, 
cessante necessitate, intra breve tempus forma ordinaria 
vestiri. 

B. Testamentum informa ordinaria distinguitur triplex : 
olographum, solemne et mysticum. 

1° Olographum ( eigenhandig ), sicut vox indicat, est illud 
quod manu testatoris integre fuit scriptum cum adnotatione 
diei, mensis et anni quo confectum est, et subscriptione 
testatoris 2 (a. 970). 

Unde ad eius validitatem, tria essentialiter requiruntur : 

a) Ut integre manu testatoris scriptum fuerit, nullo verbo 
excepto. Interscriptiones propria manu additae non vitiant testa- 
mentum ; alienae vitiant si unum corpus cum testamento effi- 
ciunt, ut constaret v. g. ex approbatione testatoris. Additiones 
marginales validae sunt, etiamsi subsignatae non fuerint, si 
eodem tempore ac ipsum testamentum scriptae fuerint ; si vero 
postea, novasque dispositiones contineant, subsignari debent cum 
inscriptione diei, mensis et anni. Liturae quas manu testatoris 
factas esse constat, quia eas approbat vel quia testamentum in 
eius possessione invenitur sigillo subsignatum, solum irritant 
dispositiones deletas. 

b) Ut recte designetur dies , mensis et annus, quo testamentum 
confectum est, initio aut fine documenti, quod requiritur ut 
cognoscatur utrum scriptum fuerit tempore quo testator capax 
erat testandi et quodnam e variis testamentis sit validum. Debent 
autem ista notari, antequam proprium nomen signetur, ita ut 
subscriptio scriptoris sit testamenti conclusio, secus facile esset 


1. Ius helveticum id etiam permittit quando, propter defectum officialis 
publici et impedimentum aegroti forma ordinaria servari nequit (a. 506) ; 
et similiter ius austriacum admittens testamentum privatum nuncupa- 
tivum coram 3 testibus simul praesentibus (a. 585). 

2. Testamentum olographum admittitur in iure gallico, belgico, 
neerlandico, italico, hispanico, austriaco, germanico, helvetico etc. 

dubium. Designatio vero loci non est necessaria, nam ubique 
testamentum fieri potest 1 (a. 999). 

c) Ut testator propria manu nomen suum apponat 2 in fine 
documenti, etiam per nomen familiae integris litteris expressum ; 
posset tamen praenomen sufficere si sufficienter indicaret per- 
sonam, uti v. g. pro episcopis. 

Ut consequatur suum effectum, saepius exigitur ut testamentum 
exhibeatur tribunali, vel deponatur apud notarium. Consulendum 
quoque est, ne subducatur aut deleatur, ut duo eius exem- 
plaria scribantur, quorum unum haeredi vel legatario, alterum 
notario tradatur. 

2° Testamentum publicum seu solemne (par acte public ; 
plechtig) y est illud quod actu authentico seu publico con- 
ficitur a notario vel officiali competente coram testibus, 
dum testator ore declarat vel dictat suas ultimas disposi- 
tiones ; unde et vocatur nuncupativum (C. Germ., a. 2250 ; 
mondeling ). 

Forma in diversis regionibus est diversa. Iure gallico a duobus 
notariis excipitur coram duobus testibus ; vel ab uno notario 
coram quatuor testibus ; dictatur a testatore, scribitur ab uno 
notario et signatur ab isto notario, 2 saltem testibus et testatore 
(a. 971-975). 

In Belgio, ex lege 16 dec. 1922 modificante codicem civilem 
iam sufficiunt duo notarii vel unus notarius cum duobus testibus ; 
conditiones autem ut validum sit testamentum solemne requirun- 
tur : a) ut dictetur a testatore, b) ut scribatur ab uno notario sicut 
dictatum fuit, c) ut praelegatur testatori, et quidem coram duobus 
testibus si ab uno notario excipitur; d) ut horum omnium mentio 
fiat ; e) ut signetur a testatore, et si id facere non possit, expresse 
id in actu declaretur simul cum causa quae subsignationem 
impediverit ; f) ut etiam subsignetur a testibus, casu quo ab 
uno tantum notario excipiatur ; g) testes non possunt esse 
legatarii, nec horum coniuges, neque eorum consanguinei vel 
affines (usque ad 4 m gradum inclusive), nec uxor, scribae aut 
inservientes notarii. — Oportet autem esse Belgas et maiores, 
et possunt esse utriusque sexus, ita tamen ut maritus et uxor 
non simul sint testes in eodem testamento (a. 980). 

3 Q Testamentum mysticum seu secretum (geheim, besloten, 
verzegeld) est illud quo testator secreto de bonis suis 


1. Iure tamen germanico (a. 2231), et helvetico (a. 505) requiritur 
indicatio loci, e contra iure austriaco nec exigitur indicatio datae (a. 578). 

2. Iure anglico potest etiam esse subsignatum ab alio, sed sub ductu 
testatoris. Subscriptio autem a testatore fiat aut agnoscatur coram saltem 
duobus testibus, simul praesentibus, qui, coram testatore, testamentum 
subscribant. 

disponit, quodque clausum et sigillatum notario vel officiali 
publico offert coram testibus. 

Iure gallico, requiritur ut testator illud offerat notario coram 
sex testibus, declarando hoc esse suum testamentum propria 
manu scriptum et subscriptum, vel ab alio exaratum et a se 
subscriptum ; — cuius declarationis conficitur actus authen- 
ticus ab omnibus subsignandus (a. 976-979). Quod in Belgio, 
lege 16 dec. 1922, aliquatenus fuit modificatum, ita quod offerri 
debeat duobus notariis, vel uni notario atque duobus testibus. 

493. De valore testamenti informis seu formis 
legalibus carentis, valent principia : 

1) Si testamentum spectet causas profanas , ut validum 
haberi potest a legatario, donec a iudice declaretur nullum, 
quia plures existimant huiusmodi testamentum non esse 
legaliter inexistens sed solummodo invalidum ; eodem 
modo ac diximus de donatione informi. 

2) Haeres tamen naturalis annullationem testamenti 
petere potest ; — nisi testatori explicite promiserit se 
testamentum non impugnaturum, et testator, huic pro- 
missioni innixus, a mutando testamento abstinuerit : tunc 
enim impugnando, iniusta fraude privaret legatarium iure 
quod ipse secus legitime fuisset consecutus. 

3) Legatarius vero nulla fraude ad decipiendum iudicem 
uti potest, e. c. supplendo designationem diei aut anni 
omissam, aut apponendo nomen testatoris qui subscribere 
morte impeditus fuit ; quod si fraude aut alio medio 
iniusto usus fuerit, ad restitutionem tenetur erga haeredes 
qui ius habent prosequendi testamenti annullationem. 

4) Si testamentum autem spectet causas pias , certo vali- 
dum est in conscientia ex can. 1513, § 1 : « In ul timis vo- 
luntatibus in bonum Ecclesiae serventur, si fieri possit, 
solemnitates iuris civilis ; hae si omissae fuerint, haeredes 
moneantur ut testatoris voluntatem adimpleant » (Cfr. 
can. 2348). 

Et quamvis non explicite dicatur : moneantur de obligatione, 
tamen sufficienter id indicatur implicite quia monitio non fit 
de consiliis sed de praeceptis ; quod iam omnino certum est ex 
declaratione authentica comm. interpr., 17 feb. 1930. Quae 
declaratio ceteroquin confirmat iurisprudentiam traditionalem 

; romanam(AIex. III, Decr. 1 . III, tit. 26, c. 2 ; S. Poen. 23 iun. 

1844 et 19 ian. 1901). 

Si legata pia nimis onerosa proximis videantur defuncti, 
possunt adire S. Sedem ad reductionem obtinendam aut com- 
positionem ; in casu vero necessitatis, aut si testator ita dis- 
posuerit, etiam Ordinarius est competens (can. 1517). 

’ 494. lura et onera legatariorum, — In iure distingui 

I solent haeres, legatarius et executor testamentarius. 

j Haeres est ille qui in bona defuncti naturaliter seu legali- 

j ter succedit etiam sine testamento; unde vocatur haeres ab 

i intestato ( bij versterf ’); legatarius est qui ex defuncti bonis 

) recipit vi legati seu testamenti ; executor testamentarius est 

| mandatarius cuius testamenti executioni est invigilare. 

| Nihilominus, in iure hodierno, haeres etiam vocatur ille 

> qui ex testamento succedit, sed titulo universali, non lega- 

) tarius particularis : ita Codex italicus (a. 760), germanicus 

i (a. 2087), hispanicus (a. 668) ; at in iure gallico (a. 1002), 

it belgico et neerlandico, nulla fit distinctio inter haeredes 

1 testamentarios et legatarios omnesque vocantur legatarii. 

Distinguuntur itaque : haeredes seu legatarii universales, 

| — - haeredes seu legatarii titulo universali, — legatarii 

( particulares, — executores testamentarii. 

j Sequuntur dispositiones iuris gallici et belgici : 

i A. Haeres seu legatarius universalis ( eenige erfgenaam of alge- 

meene legataris ) dicitur ille cui donatur universalitas bonorum 
, defuncti. Testator unum legatarium universalem seligere potest, 

aut plures coniunctim ; at si plures sint, necesse est ut nulla pars 
S inter eos assignetur. Legatario universali : a) Ius est , deficientibus 

haeredibus necessariis, statim obtinendi dominium bonorum 
' defuncti et possessionem ( la saisine ; bezitrecht ) ; — si vero adsint 

j haeredes necessarii, hi possessionem consequuntur, et legatarius 

. } ab ipsis bonorum traditionem (la delivrance ; de uitlevering of 

1 overhandiging) postulare debet, b) Officium autem est : si solus 

haereditatem accipiat, solvendi omnia legata et debita, etiam 
\ ultra vires haereditates, nisi haereditatem acceperit sub beneficio 

inventarii ; si vere concurrat cum haerede necessario, solvendi 
omnia legata, debita vero nonnisi proportio nate ad partem 
haereditatis (a. 1003-1009). 

1 B. Legatarii titulo universali ii sunt quibus testator donat 

< quotam partem bonorum suorum, v. g. tertiam vel quartam 

j/ partem, vel omnia mobilia aut immobilia. Iamvero a) ius non 

habent ad possessionem, sed bona sibi donata ab haeredibus 
i necessariis vel a legatario universali postulare debent ; b) of- 

1 fidum autem iis est debita et legata particularia solvendi pro 

i rata parte haereditatis quam accipiunt (a. 1010-1013). 

C. . Legatarii titulo particulari illi sunt quibus testator rem 
determinatam donat : a) ius habent ad bona sibi legata statim 
post mortem testatoris, sed possessionem inire vel fructus exigere 
generatim nequeunt nisi a die qua petierunt bonorum traditionem, 
vel haec voluntarie ab haeredibus fuit concessa ; b) officium 
autem non habent debita et onera successionis solvendi, nisi 
explicite id declaraverit testator, vel bona ipsis donata hypothecis 
sint onerata (a. 1014-1024). 

D. Executor testamentarius ( uitvoerder ) est mandatarius ab ipso 
testatore selectus eo fine ut dispositionum testamentalium execu- 
tiom fideliter invigilet. Potest testator etiam designare plures ; 
quod si nullum designaverit, executor erit haeres. lura et officia 
executoris, cuius munus non transit ad haeredes, pendent partim 
ab intentione testatoris, partim a dispositione legis : haec postulat 
a) ut curet apponi sigilla, si inter haeredes sint minores, interdicti 
vel absentes ; — inventarium confici, praesente vel rite vocato 
haerede proximo ; — vendi res mobiles si pecunia ad solvenda 
legata deficiat ; — atque testamentum exequi ; — b) impensae 
vero ab executore in implendo suo munere factae, ex rebus 
haereditariis solvi debent (a. 1031-1034). 

Patet simul concurrere posse legatarios diversae speciei. 

495. Cessare testamentum potest triplici modo : 
revocatione, caducitate, et rescissione. 

I. Revocatione (herroeping) : testamentum enim natura 
sua est revocabile, et homo voluntatem suam mutare 
potest usque ad mortem 1 . Revocatur autem testament um 
(a. 1035-1038) : 

A. explicite, per testamentum novum in quo praecedens for- 
maliter rescinditur, aut integre, aut quoad aliquas dispositiones, 
vel per actum coram notario, quo declaratur mutatio voluntatis ; 

B. implicite seu tacite : a) novum condendo testamentum, in 
quo nihil de priore dicitur, sed continentur dispositiones contrariae 
iis quae in illo habebantur (tegenstrijdige schikking ); 

b) quacumque alienatione rei legatae (vervreemding), etsi 
alienatio nulla sit aut testator postea rem recuperaverit : alienatio 
enim mutationem mentis clare significat ; 

c) laceratione, obliteratione aut destructione testamenti (ver- 
scheitnng of vernietiging), ab ipso testatore aut eius iussu peracta. 

Si testator sub voto vel sub fide iuramenti proposuerit vel pro- 
miserit alteri acceptanti se non revocaturum testamentum, et 
nihilominus illud sine legitima ratione revocet, peccat contra 
religionem ; sed non contra lustitiam, quia votum aut iuramentum 
nequit mutare naturam testamenti quod est essentialiter revo- 


1. Id tamen non valet de mutuis pactis, ubi admittuntur : haec non 
possunt revocari nisi mutuo consensu. 

cabile. Valet itaque in hoc casu revocatio ; eo magis quod simplex 
promissio non revocandi sit invalida ex a. 1130. 

2. Caducitate (verval), quae^verificatur quando dispo- 
sitiones ab initio validae, suum effectum, ob superveniens 
impedimentum, obtinere nequeant (a. 1039-1043) : 

a) Si legatarius moriatur ante testatorem : donatio testamen- 
taria fit enim intuitu personae, et ideo ad haeredes non transit. 

b) Si legatarius moriatur antequam impleatur conditio eventus 
incerti a qua pendebat legatum. 

c) Si res legata totaliter perierit vivente testatore ; aut post 
eius mortem, sed absque ulla haeredis culpa : tunc enim res 
perit domino. 

d) Si legatarius legato renuntiat post mortem testatoris, aut 
inhabilis fit ad illud recipiendum. 

3. Rescissione vel annullatione (verbreking), quam haeredes 
petere possunt ob triplicem causam (a. 1046-1047) : 

a) Si legatarius conditiones a testatore impositas non exequatur 

(a. 954). . 

b) Ob gravem legatarii erga testatorem ingratitudinem, ut si 

vitae testatoris insidiatus fuerit, saevitiarum, delicti aut gravis 
iniuriae contra eum reus fuerit, gravem iniuriam eius memoriae 

intulerit (a. 955, i°47 et 727 sq.). . 

c) Si quaedam sit nullitatis causa ex carentia formarum lega- 
lium aut partium inhabilitate (a. 893). 


QUAESTIO QUARTA. 

DE PRINCIPIIS 

DONATIONI ET TESTAMENTO COMMUNIBUS. 

496. Limitatur facultas donandi : 

1) incapacitate donandi aut accipiendi in certis personis , 
sive absoluta sive relativa ; 

2) quibusdam donandi certis modis lege prohibitis ; 

3) reservatione legali quoad certa bona. 

497. Incapacitas donandi ( onbevoegdheid ). Per se 

donandi capaces sunt omnes qui ad contrahendum sunt 
idonei (n. 467) ; iure autem civili vario modo facultas 
donandi restringitur propter bonum publicum, in mino- 
rennibus scii., uxoribus, amentibus aut interdictis, bo- 
norum cessoribus, et damnatis ad poenas. 

1° Minorennes, etiam emancipati, donare nequeunt nisi 
in casibus a lege determinatis. 

Iure gallico et belgico a) post annum aetatis decimum sextum, 
donare possunt per testamentum, sine assistentia tutoris, dimidiam 
partem bonorum quae maiorennes dare valerent ; quodsi plus 
disponant, testamentum est reducibile ; b) nuptias contrahentes, 
in contractu matrimoniali dare possunt quidquid maiorennes 
dare valent ; c) parvas donationes manuales facere possunt 
(a. 903-904 et 1095). 

Iure italico testari nequit qui nondum 18 annos compleverit ; 
his completis sicut ceteri omnes (a. 762-763) ; — iure austriaco 
testari nequeunt impuberes ; post pubertatem et ante 18 annos 
completos, solum oretenus et coram iudice (a. 569) ; — iure 
hispanico testari possunt minores post annum 14 completum 
(a. 663) ; — iure germanico testari solum possunt post annos 16, 
et tantum oretenus coram notario (a. 2229) ; — iure anglico 
minores testari prohibentur. 

2° Uxores donare inter vivos nequeunt sine consensu 
mariti vel auctoritate iudicis, nisi donationes manuales; 
at per testamentum de bonis suis disponere possunt ; 
testamentum enim non valet nisi pro tempore quo iam 
cessat auctoritas mariti (a. 905). 

Ita, conformiter ad naturam rerum, in iure gallico, belgico, 
neerlandico, hispanico, lusitano, rumeno, etc. — In iure autem 
austriaco, helvetico, italico, germanico, anglico iam habent 
plenam aut fere plenam potestatem, sed quoad bona propria illa 
de quibus, iuxta regimen matrimonii, disponere possunt. 

3° Amentes et interdicti nullo modo donare possunt. 

Imo, post interdictum, etiam annullari possunt actus anteriores 
facti dum causa interdicti iam existebat notorie (a. 502-503). 
Illi vero qui sub consilio iudiciario sunt constituti, bona alienare 
inter vivos sine huius consilii assistentia nequeunt, sed testa- 
mentum condere valent (a. 513). 

4 0 Bonorum cessares donare non possunt ; imo saepius 
statuitur in iure donationes intra paucos dies ante cessionem 
factas esse invalidas. 

Sic iure gallico statuitur eos donare non posse intra decem 
dies quae praecedunt iudicialem declarationem eorum status ; 
et donationes antea factae irritari possunt, si probetur eas factas 
in fraudem creditorum (a. 1167 } c. corn. belg. a. 445 sq.) 

5° Damnati ad poenas perpetuas seu legaliter interdicti 
donare non valent, nisi auctoritas civilis ab hac inhabilitate 
dispenset. 

In Belgio tamen possunt condere testamentum (C. Poen., a. 22). 

De capacitate religiosorum dicitur in Iure canonico, ubi de 
religiosis. 

498. Incapacitas accipiendi est absoluta vel relativa , 
secundum quod sit ad omnem, vel ad determinatam 
personam. 

A. Absolute incapaces sunt : 

i° Infantes nondum concepti tempore quo fit donatio 
aut quo moritur testator; censetur autem tempore op- 
portuno conceptus qui nascitur 3°° diebus post mortem 
testatoris (a. 312 et 315), dummodo tamen nascatur vivus 
et vitalis (a. 906). 

2° Minores nihil per se recipere possunt, sed parentes 
vel tutores nomine ipsorum ; emancipati accipere non 
possunt sine assistentia curatoris. 

3 0 Uxores acceptare nequeunt absque consensu mariti 
vel auctoritate iudicis ; — nisi in regionibus in quibus 
iam obtinuerunt potestatem quoad propria bona de quibus, 
iuxta regimen matrimonii, disponere possunt, ut dictum 
est n. praec. 

4 0 Interdicti accipere nequeunt sine consensu curatoris 
et consilii familiae. 

5 0 Damnati ad poenas perpetuas. 

In Belgio tamen curator pro ipsis recipere valet, sed ipsis 
nihil remitti potest (C. Poen., a. 23-24). 

6° Societates quae non sunt legaliter agnitae , saltem coram 
lege civili, nequeunt accipere, bene tamen singula membra, 
sed eodem modo ac ceteri cives. 

7 0 Instituta legaliter agnita non possunt aCcipere sine 
approbatione auctoritatis civilis ; v. g. Seminaria, con- 
gregationes, xenodochia, Universitates, etc. 

Ita in Belgio requiritur approbatio deputationis permanentis 
provincialis pro summis modicis quae non superant 5.000 fr. ; 
pro maioribus, approbatio gubernii (a. 910 ; leg. eom., a. 76). 

— Prohibitio tamen non tam respicit habilitatem quam formam 
donationis ; unde non spectat donationes manuales, quae non 
subiiciuntur fprmis pro donatione praescriptis. 

De religiosis dicitur in Iure canonico. 

B. Relative incapaces , saltem in multis regionibus,sunt : 

1° Tutor quoad minorem , usquedum iste maioritatem 
attigerit eique redditae sint tutelae rationes (a. 907). 

Ita ne videlicet tutor sua auctoritate abutatur in pupilli detri- 
mentum. Si tamen tutor sit ex ascendentibus pupilli, ex iure 
gallico, ab eo aliquid accipere potest. 

2° Coniuges ad invicem (a. 1096-1099). 

Agitur evidenter de solis donationibus in forma legali. 

3 0 Medici, chirurgi, pharmacopolae et ministri cultus 
(cuiuscumque etiam acatholici), qui alicui aegroto, in ultimo 
morbo, artis aut ministerii sui operam praestiterunt, nihil 
ab eo titulo gratuito recipere valent per donationem, etiam 
testamentariam, durante illo morbo factam ; nisi sint 
haeredes directi, vel istis deficientibus, collaterales saltem 
in quarto gradu (a. 909). 

Ratio esr quia praedicti, in datis circumstantiis, in mentem 
aegroti nimium exercere possunt imperium. Excipiuntur dona- 
tiones remuneratoriae, factae titulo particulari, modo sint 
proportionatae facultati donantis et officiis praestitis ; item 
donationes factae sacerdoti ut missas celebret. 

Inhabiles vero non sunt : medicus qui vocatur solum consilii 
causa, pharmacopola qui medicamenta vendidit quin operam 
suam praestaret ; nec minister catholicus qui non fuit confes- 
sarius, sed solummodo extremam unctionem aut sacram com- 
munionem praebuit, aut ut amicus aegrotum invisit. 

4 0 Filii illegitimi, etiam legaliter agniti, minorem tantum 
haereditatis partem accipiunt quam legitimi (a. 908 et 757) ; 
quodsi legaliter agniti non fuerint, tamquam extranei 
habentur. — Incestuosi autem et adulterini , quando legaliter 
ut tales demonstrantur, quod raro evenit, nonnisi pensio- 
nem alimentariam accipere possunt (a. 762). 

499. Modi donandi prohibiti sunt interpositio, sub- 
stitutio, et conditio illicita. 

I. Interpositio ( schijnoverdracht , tusschenerfstelling ) vetita 
est illa qua donatio fit personae habili, cum obligatione 
rem tradendi personae quae legaliter est incapax accipiendi, 
ita ut donatio fiat in fraudem legis. 

Interpositio ab eo qui validitatem donationis impugnat probari 
generatim debet, ostendendo pactum saltem tacite initum fuisse 
quo donatarius se obligaverit ad rem tradendam incapaci, aut 
donatorem id iussisse : non enim sufficit ut merum desiderium 
manifestaverit, quia desiderium obligationem non inducit. Lex 
tamen interpositionem aliquando praesumit apud certas personas : 
ita pater et mater, descendentes et coniux personae incapacis 
praesumuntur interpositae (a. 91 1) 3 quae praesumptio est iuns 
et de iure ita ut probatio in contrarium non admittatur. 

II. Substitutio ( onderschuiving , ondererfstelling ), est dis- 
positio qua donator duplicem designat personam : unam 
quae immediate, alteram quae defectu prioris aut post eam 
dona aut legata est acceptura. Est autem duplex substitutio : 

1) Improprie dicta , directa, seu vulgaris (jgewone , recht- 
streeksche, aangeduide ), designat personam quae donum 
vel legatum consequetur, si donatarius vel legatarius non 
velit aut non possit illud consequi, v. g. domum tribuo 
Petro, huius autem defectu Paulo. Haec nihil est nisi 
donatio conditionata, quae valida est (a. 898). 

2) Proprie dicta,indirecta seu fideicommissaria (vertrouwde) 
rei dominium (non usumfructum) alteri tradit cum onere 
rem donatam per certum tempus vel usque ad mortem 
servandi, eamque postea liberaliter transmittendi tertio; 
hinc alter dicitur gravatus seu fiduciarius, tertius vero 
fideicommissarius seu vocatus. Haec iure hodierno, in 
odium manus mortuae vel et stabilitatis bonorum apud 
nobiles, prohiberi solet ut civium aequalitati, liberae 
bonorum translationi et agriculturae noxia, et quidem 
ita plerumque ut non solum substitutio, sed ipsa donatio 
irritetur ; ac proinde fiduciarius bona donata nec sibi 
retinere nec alteri tradere possit. Quae lex non videtur 
certo iniusta. Sic in iure gallico et belgico (a. 896 et 899), 
et neerlandico (a. 926). — Iure italico (a. 899-900) et 
lusitano (a. 1869) manet dispositio principalis, sed irritatur 
substitutio. 

Duplex tamen substitutio lege civili etiam gallica permittitur, 
ne prodigi bona sibi legata dissipent : a) pater et mater bona 
quorum liberam habent dispositionem uni vel pluribus ex filiis 
suis dare possunt cum onere ea reddendi omnibus liberis ex ipsis 
natis vel nascituris, absque ulla distinctione, et in primo gradu 
tantum 3 b) qui nullos habent descendentes, bona de quibus 
libere disponere valent, fratribus aut sororibus relinquere possunt 
cum onere ea reddendi omnibus liberis ex ipsis natis aut nascituris, 
et in primo gradu tantum (a. 1048-1051). 

III. Conditio impossibilis aut illicita donationi aut testa- 
mento adnexa, licet illicite apponatur, ea tamen non 
infirmat nisi voluntate praedominante donator velit ut 
donatio a conditione pendeat. Unde actum plerumque non 
reddit invalidum, sed (ad differentiam contractus onerosi) 
conditio habetur non scripta, ita ut donatarius eam implere 
non teneatur (a. 900) ; invalida tamen esset donatio, si 
conditio illicita esset vera et sola causa contractus, quia tunc 
consensus tali conditioni esset alligatus et vere ab ea de- 
penderet (a. 1131 et 1172). 

Ita ius gallicum et belgicum. Iure italico, conditiones istae 
in testamento seu legato ut non scriptae habentur (a. 849), 
at donationem infirmant (a. 1065) 3 iure helvetico illicitae in- 
firmant legatum, aliae pro non scriptis habentur (a. 482) 3 iure 
austriaco, legatum sub conditione suspensiva impossibili vel 
illicita est nullum, si vero sit conditio resolutoria, haec pro 
non scripta habetur (a. 698) 3 iure germanico modus impossibilis 
tunc solum infirmat legatum quando constat liberalitatem non 
futuram fuisse sine tali onere (a. 2195). 

500. De^valore interdictionum legis civilis, idem 
dicendum est quod de valore testamentorum informium 
diximus (n. 493). — Quando de causis piis agitur, valet 
Ius canonicum, in quo substitutio non prohibetur, v. g. 
Petrus legat domum suam Iohanni sub ea conditione ut 
Ioh annes eam relinquat post mortem ecclesiae parochiali. 

Quid itaque si, petente haerede, donatio illa a iudice 
civili irritetur et domus tradatur haeredi ? R : Haeres non 
tenebitur domum Iohanni relinquere quia sub hoc respectu 
agitur de causa profana ; sed debet curare ut ecclesia 
parochialis accipiat id quod testamento Petri statutum est, 
quia sub hoc respectu est causa pia. Poterit itaque haeres, 
vivente Iohanne, domum retinere, dummodo curet ut post 

mortem suam domus tradatur causae piae, vel si id im- 
possibile aut periculosum sit, tradatur res aequivalens. 

501. Legalis reservatio bonorum haereditatis ( wettig 
voorbehoud) est illa pars quae ad haeredes naturales ipso 
ture devolvitur secundum proportionem a lege definitam. 
Opponitur parti seu quotae disponibili ( beschikbaar deel ), 
de qua dominus ad libitum disponere potest, dum de 
parte reservata seu legitima ( voorbehouden of onbeschikbaar 
deel) gratuito disponere nequit sed solum titulo oneroso. 

In A,nglia, excepta transmissione quorumdam fundorum, et 
in Statibus Americae Foederatis generatim plena viget testandi 
libertas ; at in multis Europae regionibus limitatur : ita in Italia 
(a. 805 sq.) et Austria (a. 765 sq.), dimidia pars haereditatis debetur 
descendentibus, tertia ascendentibus defectu descendentium ; 
in Germania (a. 2303) dimidia pars bonorum est disponibilis et 
altera est reservata filiis, parentibus, coniugi ; in Hispania tertia 
pars bonorum est disponibilis, tertia pars inter filios aequaliter 
distribuenda, ultima vero libere donari potest cuilibet e filiis, non 
autem alienis (a. 808 sq). 

Iure autem gallico-belgico (a. 913-914), neerlandico (a. 960 sq.) : 

x) Pars disponibilis a numero filiorum pendet : si unus sit filius, 
parentes de dimidia parte bonorum libere disponere valent ; si 
duo filii supersint, de tertia parte disponere possunt, si tres aut 
plures, quarta pars est disponibilis. Nomine autem filiorum veniunt 
etiam filii legitimati et adoptati et nepotes ( kleinkinderen ) eorumque 
descendentes, eo tamen sensu quod omnes ex uno filio geniti pro 
uno tantum filio computantur quem repraesentant. 

Si supersint filii naturales legaliter agniti, at non legitimati, 
iis reservatur quota pars sed minor quam si essent legitimi. 

Secundum ius belgicum, sunt tantum haeredes patris et 
matris (a. 756) : iis confertur i/3 m portionis quam legitimi obti- 
nuissent, si alii filii legitimi adsint ; i/2 m si defunctus habeat 
fratres, sorores aut ascendentes ; 3/4“ si alios saltem habeat haere- 
des (a. 757). Non succedunt in integram haereditatem nisi alius 
non supersit haeres (a. 758). — In Gallia, ex lege 25 mart. 1896, 
i/2 m portionis filii legitimi, si alii sint legitimi ; 3/4“ si defunctus 
habeat fratres, sorores aut ascendentes; secus tota haereditas. 

2) Deficientibus posteris, si supersint ascendentes in utraque 
linea, paterna et materna, iis reservatur dimidia pars bonorum ; 
si in una linea, quarta pars reservatur (a. 915). 

3) Nulla est reservatio in collateralium gratiam 1 ; in praxi 
tamen, si collaterales pauperes conquerantur de eo quod legata 
facta fuerint plura cum nimio suo detrimento, solet auctoritas 
publica haec legata reducere ; et merito : pietas enim, postulat 


1. Proprium est iuri helvetico quod fratres et sorores sint haeredes 
necessarii (a. 470-471). 

ut cognatis in necessitate, praesertim fratribus et sororibus, 
quaedam relinquantur. 

4) Coniugi superstiti non conceditur reservatio proprie dicta, 
sed ius ad usumfructum cuiusdam partis bonorum (a. 767) ; 
quae varia est pro variis legibus. 

Ex lege belgica 20 nov. 1896, coniux toro non separatus, 
ius habet ad usumfructum , sive portionis filii legitimi (quae non 
excedat 4 m partem bonorum), si defunctus habet filios ex alio 
coniugio ; sive totalitatis, si defunctus non habet haeredes, nisi 
collaterales alios ac fratres aut sorores vel horum descendentes ; 
sive dimidiae partis bonorum, in aliis casibus. In Gallia ex lege 
9 mart. 1896, ususfructus ipsi tribuitur 1/4 partis bonorum, si 
adsint filii legitimi ; y 2 partis si alii sint haeredes. 

Notetur donationes inter vivos aut testamentarias partem dis- 
ponibilem excedentes non esse absolute irritas, sed reduci posse 
(a. 920) si haeredes id postulent reservatarii eorumve successores 
aut causam habentes (a. 921). In hoc casu, primo reducuntur 
dispositiones testamentariae pro rata parte valoris ; deinde, si 
legata non sufficiant ad partem reservatam solvendam, reducuntur 
donationes, non quidem pro rata parte, sed ordine chronologico, 
incipiendo a novissima et retro ascendendo usque ad primam 
(a. 923 sq.). 

502. Quid de reservatione legali valet pro foro 
conscientiae? — Resp. Ius civile longius procedit lege 
naturali ; cumque statuat materiam solo iure naturali non 
satis determinatam, per se obligat in conscientia. Quaeri 
autem potest qualem et quantam obligationem conscientiae 
producat? Itaque illi qui donationibus vel testamentis 
legalem haeredum necessariorum portionem laedunt : 

1) Non videntur peccare contra iustitiam commutativam, 
quia testator disponit de re sua et haeres nonnisi post 
mortem testatoris habet ius strictum in illam rem. Excipitur 
casus quo quis mediis iniustis et fraudulentis v. g. 
venditione ficta uteretur ad impediendum ne haeres neces- 
sarius suum ius prosequatur. 

2) Generatim peccant contra iustitiam legalem vel obe- 
dientiam, cum violent legem iustam et bono communi 
quasi necessariam, v. g. ne liberi legitimi, ex primis nuptiis 
orti, postea propter nimium amorem patris erga secundam 
uxorem eiusque liberos ab omni haereditate excludantur. 
Peccatum istud per se est leve, per accidens potest esse 
grave, si haeres necessarius exinde in egestatem saltem 
relativam conficeretur. 

3) Quandoque nullatenus peccat talis testator, praesertim 
a) si favet uni filio ob iustam causam, ad bonum maius 
scii, procurandum, vel maius malum vitandum ; v. g. si 
nonnisi violando legalem filiorum partem aliquis posset 
officium pietatis, charitatis, vel iustitiae implere, ut provi- 
dendi educationi filii illegitimi vel sustinendi parentes in 
gravi necessitate : tunc enim lex naturalis praevalet. 
Pariter b) si observantia legis quae in bonum familiae 
lata est, in eiusdem detrimentum vergeret : tunc enim lex 
cessat contrarie, quia fit nociva ; ut si propter servatam 
legalem aequalitatem nullus filiorum iam posset paternum 
commercium vel agriculturam prosequi, vel si unus filius 
praevideatur brevi omnia dissipaturus dum frater, cui plus 
tribuitur quam lex permittit, merito speratur etiam fratri 
prodigo eiusque liberis provisurus. Quod facile evenire 
potest in nostris regionibus, in quibus arcte restricta est 
libertas prudenti patrifamilias competens. 

503. Quaestiones. — I. An licitum sit laedere legitimas 
haeredum necessariorum partes per donationes vel legata ad causas 
pias , v. g. fundationibus ? 

Resp. Id probabiliter est licitum, vel saltem non est iniustum, 
dummodo haeredes necessarii obtineant id quod iure naturae 
ipsis ad honestam sustentationem et statum competit. Attamen 
haeredes quorum pars legitima laesa fuit, non videntur peccare 
si cum iustis mediis coram tribunali reclamant, quia lex civilis 
habet ius determinandi partem legitimam. In casu enim non 
directe declarat nullum legatum Ecclesiae factum (quod facere 
non valeret), sed directe statuit legitimam portionem filiorum, 
ex quo tunc indirecte sequitur nullitas alterius legati *. Aliter 
esset dicendum de donationibus et legatis piis extra partem 
legitimam factis, quia lex civilis non habet ius impediendi 
directe aut generatim omnes donationes pias, sicut nec impe- 
diendi ius Ecclesiae possidendi bona. 

II. Quid si aliquis ex odio vel affectu inordinato vellet solam 
partem legitimam filiis relinquere ; vel si absque iusta causa uni 
filio favet ex parte disponibili ? 

R. Iste sub gravi obligatur deponere odium vel affectum 
inordinatum, et hortandus est ut filiis quid amplius relinquat. 
Seposito odio et affectu graviter inordinato partialitatis, si uni 


1. Notetur iam olim sub iure romano sententiam probabilem id 
concessisse ; quod a fortiori valet nunc, quia pars disponibilis multo 
minor _ est. Ceterum multi, etiam veteres theologi, docent donationes 
inofficiosas probabiliter reduci posse ad partem disponibilem. 

filio prae aliis favet absque iusta causa, qualis esse potest si plus 
mereatur virtute aut obsequio, si plus fecerit, si plus egere 
videatur, v. g. ad sustentationem vel ad studium, non peccat 
graviter, nisi forsan per accidens si propterea odia et dissensiones 
graves oriantur, et ista non sint potius tribuenda malitiae et 
avaritiae haeredum quam patri qui utitur iure suo. Quod prae- 
sertim verum, si pater propriis laboribus bona acquisierit ; si 
vero non proprio labore acquisierat, melius est ut aequaliter 
dividantur inter omnes filios, nisi adsint speciales circumstantiae 
de quibus dictum est. Cfr. etiam n. 502, 3). 

III. An testator tenetur ad providendum etiam haeredibus qui~ 
busdarn non necessariis ? 

R. 1) Est obligatio gravis ut fratribus et sororibus relinqua- 
tur id quod sufficiat ad gravem illorum inopiam sublevandam ; 
quod lex civilis etiam aliquatenus agnoscit. Ita C. C., a. 767 
lege belgica modificatus. 

2) Est obligatio levis ut prospiciatur necessitati ceterorum 
cognatorum graviter indigentium. 

Istae omnes sunt obligationes pietatis sub gravi vel sub levi 
obligantes pro gradu necessitatis et gradu propinquitatis : quae 
obligationes indirecte bona defuncti afficiunt, ideoque cum illis 
ad haeredes transeunt. 


QUAESTIO QUINTA. 

DE SUCCESSIONE LEGALI. 

504. Successio legalis, seu ab intestato, est transmissio 
bonorum defuncti ad unum vel plures secundum ordinem 
a lege definitum. Cum enim aliquis de rebus suis per 
donationem aut testamentum non integre disponit, bona 
quae supersunt ad haeredes transeunt naturales via suc- 
cessionis lege firmatae aut statutae. Quae successio tamen 
reducitur ad donationem et testamentum : adest enim per 
se donatio praesumpta quam lex supponit et agnoscit. 

505. Successores legales certo ordine ad haeredi- 
tatem vocantur. — Distinguendi imprimis sunt haeredes 
regulares , qui ipso facto personae defuncti succedunt et 
statim omnia illius iura acquirunt, dummodo onera suc- 
cessionis in se suscipiant ; et irregulares , qui a iudice in 
possessionem bonorum mittuntur. 

Regulares autem triplici modo succedere possunt : in 
capita (par tete ; hoofdsgewijze ), in stirpes (par souche ; 
staaksgewijze) ; et in lineas (par ligne ; stamsgewijze). Suc- 

cedunt autem iure proprio i. e. propter personalem gradum 
consanguinitatis, aut iure repraesentationis, quia obtinuerunt 
ius defuncti sui parentis. Quinque vero sunt regularium 
ordines ; ita ut ab uno ordine ad alium non fiat transitus, 
nisi omnino deficiant haeredes ordinis anterioris. 

A. Tamquam regulares successores ad successionem vo- 
cantur : 

1. Descendentes defuncti, videlicet : filii legitimi aut 
legitimati (a. 331^333), vel naturales recogniti (a. 756), aut 
adoptivi (a. 350), et quidem in capita ; deinde nepotes, etc. 
sed in stirpes (a. 745). 

Iure gallico et belgico, filii legitimi aequaliter inter se dividunt 
haereditatem, quia succedunt in capita. Si unus ex iis mortuus 
fuerit, posteri ad haereditatem vocantur repraesentatione et 
succedunt in stirpes (a. 745). Filii illegitimi recogniti nonnisi 
partem haereditatis consequuntur a lege determinatam (a. 756- 
761) si supersint legitimi haeredes, sicut dictum est n. 501. 
Filius adoptivus recipit partem legitimi (a. 350). 

2. Deficientibus descendentibus, vocantur pater et mater 
defuncti simul cum fratribus eius et sororibus, secundum 
proportionem a lege definitam. 

Iure gallicO et belgico V2 pars cedit parentibus, altera fratribus 
et sororibus ; si supervivat tantum pater aut mater, I /4 pars 
huic cedit, 3/4 fratribus et sororibus (a. 748-752). 

3. Deficientibus descendentibus, parentibus, fratres et 
sorores defuncti integram haereditatem inter se dividunt 
modo a lege definito. 

Iure gallico et belgico succedunt in capita si eiusdem tori 
sunt , secus in lineas ita ut germani participent de utraque 
linea (a. 750 et 752). 

4. Si deficiant descendentes, parentes, atque fratres et 
sorores, successio devolvitur ad ascendentes, et quidem in 
lineas, ita ut dimidiam partem inter se dividant propiores 
ascendentes paterni, alteram vero inter se dividant pro- 
piores ascendentes materni (a. 746-749). 

Si vero una e duabus lineis ascendentium extincta fuerit, 
/2 pars inter ascendentes dividitur, altera inter collaterales 
alterius lineae (a. 753). 

5. Si deficiant descendentes, fratres et sorores, necnon 
ascendentes, haereditas transit ad collaterales fa. 750 et 755) 
usque ad gradum a lege praefinitum l . 

Ex lege belgica 11 oct. 1919, a. 47, consanguinei ultra 4“ gra- 
dum non succedunt, nisi vocentur repraesentatione ; repraesenta- 
tio autem admittitur in linea recta in indefinitum, in linea vero 
collaterali pro descendentibus tum fratrum et sororum defuncti, 
tum eius patrui aut avunculi, amitae aut materterae (C.C., a. 742 
modif.). — Lex gallica 31 dec. 1919 collaterales ultra sextum 
gradum a successione excludit, nisi fratris vel sororis sint descen- 
dentes : tunc successio pertingit usque ad gradum I2 m . Fere 
idem statuit lex neerlandica 17 feb. 1923. Iure italico collaterales 
non admittuntur ultra gradum xo m . 

B. Irregulares successores sunt duo : 

1. Coniux superstes, dummodo iudicialiter non sit ab 
alio coniuge toro separatus, deficientibus supradictis 
haeredibus, totam haereditatem consequitur ; si autem non 
obtineat integram haereditatem, usumfructum acquirit 
cuiusdam portionis bonorum (a. 767) ; sicut dictum est 
n, 5 QI- 

Iure Italico, coniux, deficientibus filiis, ius habet ad 4“ aut 
3 m partem haereditatis ; deficientibus etiam parentibus ascen- 
dentibus, fratribus et sororibus, ad 2/3 partes, imo ad totam 
si cognati sint sexto gradu remotiores (a. 754). Iure anglico, 
uxor accipit 1/3 “partem bonorum mariti intestati, si hic relinquat 
descendentes ; secus /> m 2 .Iure germanico (a. 1924-1931), coniux 
superstes in i° casu solum 1/4“ partem accipit, in secundo y 2 m 
haereditatis et supellectile; deficientibus ascendentibus totum. 

2. Status seu fiscus, qui, defectu aliorum haeredum, 


1. Ordines paulo aliter distinguuntur in iure germanico (a. 1924 sq.), 
scii. 1. descendentes defuncti ; — 2. parentes, ita ut locum defunctorum 
vel alterutrius defuncti, eorum descendentes teneant ; — 3. avi et 
aviae ; aut similiter eorum descendentes, quibus tamen praeferetur 
coniux superstes ; — 4. proavi et proaviae, eodem modo ac dictum 
est in 3 ; aut in eorum defectu proxime cum defuncto cognati ; — 
5. abavi et abaviae, eodem modo ac dictum est in 4. 

2. In singulis Statibus Americae foederatis ius diversum est. Iure 
anglico, distinguuntur proprietates immobiles atque mobiles. Immobilis, 
si nulla sit proles, proximo haeredi masculino defertur ; si vero proles 
habetur, tribuitur filio natu maiori vel, si obierit, eius filio ; deficiente 
omni prole masculina, dominium coniuncte omnibus filiabus addicitur. 
— Mobiles, defectu testamenti, ita dividuntur ut tertia pars viduae, 
ambae reliquae partes filiis sine sexus distinctione obtingant. — Si ipsa 
uxor sine testamento moriatur, eius patrimonium tribuitur marito, vel 
si is obierit, progeniei. 

naturalium aut institutorum, omnia Dona consequitur 
(a. 768). 

506. Ab haereditate excluduntur : 

1) ratione incapacitatis et quidem ipso facto, dummodo 
existat momento quo successio inceperit : a) nondum 
concepti ; b) qui nascuntur non vitales ; c) qui tempore 
quo successio incepit iam mortui sunt (a. 725) ; 

2) ratione indignitatis: a) qui damnati fuerunt propter 
patratam aut attentatam defuncti interfectionem. ; b) qui 
contra defunctum tulerunt accusationem capitalem calum- 
niosam, quae ut talis iudicialiter declarata est ; c) maiores 
natu, qui sibi notam defuncti interfectionem (non inter- 
fectorem) iudicibus non denuntiaverunt, nisi tamen a 
denuntiatione excusentur ut interfectoris cognati aut affin es 
(a. 727-728). Non tamen excluduntur indignorum filii, 
nisi succedant repraesentatione (a. 730). 

Omnes praedicti non ipso facto, sed solum post sen- 
tentiam iudicis exhaer edantur. 

507. Optio acceptandi et repudiandi successionem. 

— Nemo tenetur successionem acceptare sed potest eam 
repudiare : nemo enim est haeres nisi volens ; unde 
nemo succedit nisi postquam acceptaverit. Potest autem 
successionem acceptare sive simpliciter , sive sub beneficio 
inventarii, vel eam repudiare (a. 774). 

A. Qui simpliciter acceptat, sive explicite, nomen haeredis 
assumendo in actu authentico vel etiam privato ita tamen 
ut clare constet eum successionem acceptasse, sive implicite, 
actum ponendo qui necessario voluntatem acceptandi 
importet (a. 778-780) : 

1) statim acquirit omnia iura defuncti et de iis disponere 
valet (a. 777) ; 

2) omnia onera in se suscipit, etiam ultra vires haere- 
ditatis, ita ut debita solvere teneatur non solum ex bonis 
successionis sed etiam ex propriis. Hoc ultimum tamen 
non videtur valere in foro conscientiae, saltem ante sen- 
tentiam iudicis ; quae in casu nititur in falsa praesumptione 
fraudis ; 

3) irrevocabiliter acceptat, nisi in casibus a lege exceptis, 
scii, quando acceptatio obtenta fuit dolo, vel quando 
haereditas plus quam dimidia parte imminuitur ob inven- 
tionem testamenti tempore acceptationis incogniti (a. 783). 

B. Qui acceptat sub beneficio inventarii, id expresse 
declarare debet atque declarationem inscriptam habere in 
tabulario tribunalis (a. 793) : 

1) solam administrationem accipit bonorum, donec res 
in liquido positae fuerint, et oneribus sit satisfactum (a.803); 

2) curare debet ut inventarium conficiatur (a. 794) ; 
ad quod conficiendum tres conceduntur menses, ac insuper 
40 dies ad deliberandum pro acceptatione vel non (a. 795) ; 

3) inventario facto, non tenetur onera solvere ultra vires 
haereditatis ; imo ab omni obligatione se liberare potest, 
cuncta bona relinquendo creditoribus et legatariis, ac ius 
habet exigendi solutionem omnium quae sibi debentur a 
successione (a. 802). 

C. Qui repudiat successionem, quod non praesumitur 
sed expresse declarari debet eodem modo ac acceptatio 
sub beneficio inventarii (a, 784) : 

1) censetur nunquam fuisse haeres, unde eius portio 
accrescit cohaeredibus eiusdem ordinis, et his deficientibus, 
ad gradum subsequentem devolvitur (a. 785-786) ; 

2) a debitis solvendis liberatur, sed creditores inde laesi 
a iudice obtinere possunt ut successionem acceptent eius 
loco ; quo casu renuntiatio tantum invalidatur in gratiam 
creditorum et eo solo fine ut solvantur quae ipsis sunt 
debita (a. 788) ; 

3) retinere potest dona et legata sibi facta, si partem 
disponibilem non excedant (a. 845). 

Simpliciter acceptare aliquando expedit, quando certo mora- 
liter constat successionem non gravari ultra vires haereditatis : 
ita enim multae vitantur expensae. In dubio, melius est acceptare 
sub beneficio inventarii. Denique repudiare convenit, si moraliter 
certo constet haereditatem gravari oneribus quae superent opes, 
vel si donatio magni valoris antea facta, amittenda sit aut nota- 
biliter minuenda eo quod referri debeat ad massam communem. 

508. Partitio haereditatis et bonorum collatio. — 

Partitio, ad lites vitandas, fieri potest ab ipsis ascenden- 
tibus in eorum vita, sub forma donationis aut testamenti 
(a. 1075-1080), dummodo serventur regulae iuris de 
reservatione et de successione. Quod si nulla partitio ab 
ipsis parentibus facta sit, post mortem eorum est in- 
stituenda, nisi cohaeredes conveniant de ea ad tempus 
differenda ; quod iuxta ius gallicum non potest excedere 
quinquennium, ita tamen ut hoc elapso, conventio renovari 
possit. Deficiente vero tali conventione, nullus cohaeres 
cogi potest ad manendum in indivisione (a. 815). 

Ut autem aequalitas relativa servetur inter haeredes, 
nonnunquam a iure praescribitur ut fiat bonorum collatio 
(a. 843 sq : rapport; wederinhreng). Consistit in eo, quod 
unusquisque ad massam communem haereditatis referre 
debet quaecumque a defuncto accepit ipse per donationem 
aut testamentum, nisi tamen donator explicite dixerit ea 
non esse referenda atque simul partem disponibilem non 
excedant (a. 844 et 846), aut ipsa lex aliter disposuerit. 

Est igitur ipse haeres seu legatarius qui tenetur ad collationem, 
non filius eius, non pater, non coniux, nisi isti agant repraesen- 
tatione (a. 847-849). Lex autem a collatione eximit x) impensas 
educationis (a. 852), quae scii, necessariae sunt ad artem vel 
mercaturam addiscendam, vel sumptus nuptiales aut consueta 
munera ; non autem expensas factas ad procurandum aliquod 
munus seu vitae statum (Jrais d’ etablissement, a. 851), aut ad 
debita solvenda (a. 851) ; — 2) fructus et foenora rei donatae, 
quae ante mortem donatoris fuerunt percepta (a. 856) ; — 3) res 
immobiles quae absque culpa donatarii perierunt (a. 855). 

509. Num obligatio collationis quae lege civili 
imponitur valeat in conscientia? — Respondetur : 

1) Pro iis quae donator voluit absolute dare, remissa 
explicite vel implicite obligatione collationis et salva 
legitima haeredum necessariorum portione, non exis- 
tit obligatio collationis ante sententiam iudicis, v- g- 
si defunctus tribuerit magnam pecuniae summam sed 
commendando ne unquam haec donatio aliis familiae 
membris manifestetur. Post sententiam iudicis qua collatio 
talium bonorum imponitur, habetur obligatio iustitiae 
etiam in foro conscientiae, quia donatio invalida declaratur 




2) Si de donatoris voluntate remittendi obligationem 
collationis nulla probabili ratione constet, collatio fieri 
debet petentibus haeredibus etiam ante sententiam iudicis : 
lex enim civilis hoc ius tribuit ; si haeredes non petant, 
collatio fieri non debet, nisi tamen donatarius se expresse 
ad eam faciendam obligaverit. 

3) Quandoque parentes cum suis liberis ineunt con- 
tractum ut collationi subiiciatur id quod vi solius legis 
civilis eidem non subiacet, v. g. expensae pro educatione 
quae sunt vere extraordinariae respectu aliorum filiorum. 
Istiusmodi contractus per se validus est ; attamen minores 
illo non definitive ligantur, nisi, maioritatem adepti, illum 
ratum habuerint. Ita ex. g. de expensis pro studiis in Semi- 
nario vel Universitate. 

510. Animadversiones. — x. Rescissio partitionis (verbre- 
king). Partitio semel facta rescindi potest a) propter vim et do- 
lum ; 2) quando una pars laeditur saltem notabiliter: iuxta cod. 
gall. requiritur ut laesio excedat quartam partem portionis quae 
tribui debuisset, secundum valorem tempore partitionis (a. 887). 

In foro conscientiae, omnis laesio iniusta reparari debet. 

2. Assecuratio partitionis ( garantie des lofs; vrijwaring). Ad 
aequalitatem servandam statuit ius, ut si unus ex haeredibus 
totaliter vel partialiter evictionem patiatur bonorum quae ipsi 
obtigerant, vel in eorum fruitione turbetur, ceteri haeredes te- 
neantur eum indemnem praestare, dummodo a) causa evictionis 
fuerit partitioni praevia, riec culpae haeredis evicti sit tribuenda ; 
b) haec evictio non fuerit per explicitam clausulam actus par- 
titionis ab assecuratione exempta (a. 884). 

3. Proportio servanda in solutione debitorum. Ex iure naturali 
atque civili, debet haeres omnis concurrere ad solutionem de- 
bitorum defuncti secundum proportionem eorum quae ex haere- 
ditate accepit (a. 870). 

Casu quo unus fundum acceperit hypothecae subiectum, 
creditores cogere illum possunt ad totum debitum solvendum 
quo fundus gravatur ; at tunc ipse recursum habet contra ceteros 
haeredes ad repetendam partem ab ipsis debitam (a. 874). 

CAPUT III. 

DE CONTRACTIBUS BILATERALIBUS 
ONEROSIS COMMUTATORIIS. 

QUAESTIO PRIMA. 

DE EMPTIONE ET VENDITIONE. 

S. Th. II-II, q. 77. 

5x1. Emptio-venditio (achat et vente ; koop en ver- 
koop ) est typus contractus onerosi. — Emptio est pactio 
pretii pro merce, venditio pactio mercis pro pretio. 
Sunt duo contractus partiales correlativi unum inte- 
grum conficientes. Definitur emptio-venditio contractus 
bilateralis onerosus quo transfertur dominium alicuius rei pro 
pretio determinato, ved. contractus mutuo consensu constitu- 
tus in dominium tradendi mercem pro pretio determinato, 
et pretium pro merce (a. 1582). Dicitur 

1) contractus bilateralis, et sic distinguitur a donatione, 

2) onerosus, ut distinguatur a mutuo et commodato, 

3) quo transfertur dominium : ita distinguitur tum a 
promissione venditionis, qua nullum transfertur dominium 
seu ius in re, tum a locatione-conductione, qua non 
transfertur nisi solus usus, 

4) alicuius rei seu mercis, ut distinguatur a cambio 
quo datur pecunia pro alia pecunia diversa, 

5) pro pretio determinato : sic distinguitur a permutatione 
qua merx cum merce commutatur. Oportet autem pretium 
sit determinatum : si enim relinquitur determinandum 
ab emptore, contractus est nullus. 

Tres itaque conditiones ad essentiam huius contractus requi- 
runtur : 

a) mutuus consensus unius qui emit et alterius qui vendit, in 
translationem dominii ; 

b) res determinata tamquam merx, i. e. res pretio aestimabilis, 
sive mobilis, sive immobilis, et ita venditio distinguitur a cambio 
in quo unum pecuniae genus pro alio genere pecuniae permutatur, 
puta gallica pro anglica, argentea pro aurea ; 

c) pecunia determinata tamquam mercis pretium determinatum, 
et ita emptio distinguitur a simplici permutatione, in qua merx 
pro merce datur, v. g. equus aut bos pro ovibus. 

Pecunia ex universali conventione constituta est communis 
mensura valoris rerum et ita medium aptum ad res inter se com- 
parandas easque permutandas. Hodie constat nummis seu mone- 
tis aureis, argenteis, etc. vel syngraphis bancariis eas repraesen- 
tantibus ; primis temporibus autem multis aliis rebus, uti pellibus, 
ebore, conchis, piscibus, pecoribus. Hinc nomen pecuniae a pecus 
desumptum est ; et nummi apud quasdam gentes pecudis capite 
signabantur. 

512. Venditio ex natura sua est contractus con- 
sensualis, qui absolvitur solo consensu partium (a. 1583), 
ita ut statim valeat contractus, antequam res fuerit tradita 
aut pretium solutum. Ideo a momento mutui consensus 
dominium et periculum rei sunt apud emptorem ; et res 
perit emptori, nisi pereat vitio intrinseco (a. 1647), vel 
nisi fiat ex mora culpabili venditoris quia non fuerit 
tempestive tradita (a. 1138-1141). 

Exceptionaliter tamen venditio non absolvitur consensu par- 
tium : 

a) si ita explicite stipuletur in contractu ; 

b) quando res non acervatim venduntur, sed iuxta pondus, 
numerum et mensuram, ad degustationem aut probationem : 
tunc contractus non erit perfectus nisi postquam res fuerint 
ponderatae, numeratae, mensuratae, gustatae et probatae (a. 1585- 
1588) ; 

c) si ius positivum ita getieratim statuat : sic olim ius romanum, 
hodie autem id non obtinet nisi in iure germanico et austriaco. 
Tunc scii, non perficitur venditio nisi postquam res fuerit tradita. 

In hisce casibus, quamdiu venditio perfecta non fuerit, do- 
minium rei et periculum sunt apud venditorem, et res perit 
venditori. 

Articulus I. 

De Empfione et Venditione ingenerati. 

513. Materia venditionis est merx pro pretio. Merx 
est omne id quod pretio pecuniae mensurari et alienari 
potest. Unde hoc nomine veniunt omnes res quae in 
commercio positae sunt (a. 1598), et legibus particularibus 
vendi non prohibentur, sive bona corporea, sive etiam iura 
incorporea uti credita, chirographa, iura in tertium, vel 
ius in haereditatem apertam (i. e. post mortem defuncti), 
iura etiam litigiosa pro rata probabilitatis rei obtinendae 
(a. 1689-1701); non tamen ius solius usus et habitationis 
(a. 631 et 634). 

j Sed a) in iure moderno venditio declaratur nulla: 

1) si venditur haereditas viventis etiam consentientis (a. 1600), 

V ne scii, abusus, fraudes, neces consequantur, vel et desiderium 

mortis j 

2) si res vendita erat aliena, non venditoris. In hoc casu, si 
venditor scivit, emptor vero ignoravit rem esse alienam, prior 
ob dolum tenebitur reparare damnum illatum (3. 1599) ; 

3) si res momento venditionis tota perierat. Quodsi partim 

1 perierat, potest emptor pro libitu vel contractum resilire, vel 

i partem rei superstitem postulare pro pretio ad ratam integri 

>" pretii determinando (a. 1601). 

Illae regulae valent in foro conscientiae. 

; b) Insuper ex iure naturali nequit vendi res sacra ut sacra, 

seu res spiritualis ut talis : sic enim non est pretio temporali 
aestimabilis. Quod peccatum vocatur simonia. 

| 514. Materia emptionis est pretium pro merce. Pre- 

. tium est valor rei pecunia expressus, Seu expressio valoris 

venalis per pecuniae summam, ac proinde est mensura 
quantitatis valoris ipsius mercis. Pretium itaque iustum 

I est illud quod est adaequatum rei seu valori eius commen- 

I I suratum ; quo efficitur obiectiva aequivalentia inter datum 
et acceptum. Tanti enim nec pluris nec minoris valet res 
quanti est iustum eius pretium. 

Valor alius est usualis, alius oeconomicus seu venalis. Valor 
venalis supponit usualem, qui est diversus in diversis rebus et 
non habet mensuram univocam. Usualis scil.est ex dignitate intrin- 
seca rei et intensitate necessitatis individualis ; venalis autem est 
aptitudo quam habet res ut in commercio cum aliis permutetur 
( ruilwaarde ), seu aestimabilitas utilitatis et facilitatis quam res 
habet satisfaciendi indigentiis, i. e. appetitui et desideriis com- 
munibus voluptatis, utilitatis, necessitatis : aptitudo ad satis- 
faciendum necessitatibus communibus 1 . 

I/.; Valor ac proinde pretium non pendet a subiectiva aestimatione 

* ! venditoris (cum non debeat esse iudex in propria causa), nec a 

I subiectiva commoditate huius vel illius emptoris in particulari, 

j nec a perfectione intrinseca seu naturali dignitate ipsius rei 

i 

i 1. Disputant oeconomistae de causis valoris. Alii, ut plures liberales, 

’ valorem ut mere subiecuvum habent, ex utilitate scii, et aestimatione 

, contrahentium.Alii ex ipsa intrinseca rei utilitate vel absoluta vel relativa 

| ad emptorem desumunt, attenta simul abundantia vel penuria mercium 

i et pecuniae, ac proportione inter res oblatas et petitas. Alii, ut plures 

soctalistae, valorem rei reputant ex solo labore per se necessario in ea 
\ conficienda, conservanda, vel et transferenda. 

I Alii denique, ut plures catholici, existimant valorem pendere ab 

intrinseca rei utilitate simul et labore, ac insuper ex desiderio plus mi- 
! niusve vehementi emptorum rem sibi comparandi propter eius utili- 

1 tatem, voluptatem, aut necessitatem. 

secundum se, nam carius venditur triticum quam mures, aurum 
quam canis, gemma quam fulices, domus quam equus aut 
etiam quam servus. Sed ab obiectiva utilitate rei quoad usus 
humanos, et quidem non absolute, sed secundum quod homines 
illum usum valent aestimare et haec utilitas aestimatione com- 
muni taxatur et mensuratur : nam gemma ad ornamentum plus 
valet quam magna tritici quantitas ad consumendum. — Funda- 
mentum totius rei videtur esse realitas ordinis socialis. Necessitas 
autem commutandi res, bona et servitia secundum certas et 
determinatas qualitates, est obiectiva ratio aequalitatis et valoris 
oeconomici. 

Pendet valor ab utilitate rei, i. e. ab idoneitate ad usus humanos 
commoditatis, voluptatis, necessitatis, quae plus minusve aesti- 
matur a) ex erogato labore, sumptibus, industria et periculis, 
per se et communiter necessariis ad producendas, conservandas 
et transformandas res ; b) ex copia et inopia rerum, et emptorum 
aut venditorum frequentia vel raritate ; et c) ex intensitate desi- 
derii communis seu communis voluntatis acquirendi et vendendi. 

Unde variari pretium potest et augeri vel minui variis ex causis 

a) ex parte mercium, propter abundantiam quae minmt, et 
penuriam quae auget mercium valorem: id enim pluris aestimatur 
quod a pluribus quaeritur quodque difficilius vel minori copia 
invenitur, minoris autem id cuius maior est copia et quod minus 
quaeritur ; 

2) ex parte ementium : a) ex eorum frequentia. Si multi sint, 
carius venduntur merces, quam si sint rari : quanto enim plures 
habentur emptores, tanto plus aestimantur res, nam frequentia 
emptorum inducit penuriam mercium ; b) ex eorum capacitate 
et quantitate pecuniae de qua disponere possunt ; 

3) ex parte vendentium, nam carius vendunt qui ex officio 
vendunt quam qui per accidens. Est eniln pretio aestimabile 
quod aliqui assidue curent de rebus conquirendis, conservandis 
et distribuendis, et alias lucrandi rationes omittere cogantur. 
Et similiter expensae, pericula et damna quae communiter oc- 
currunt pretium augent : communiter, inquam, nam ex eo quod 
unus mercator singulare damnum patiatur in suis mercibus, v.g. 
naufragio aut incendio, non ideo Juste pro ipso augetur pretium ; 

4) ex modo vendendi. Nam carius venduntur aut e contra 
viliori pretio, prout venduntur a) ex officio, aut per accidens ; 

b) minutim, aut simul in magna multitudine : hoc eniln liberat 
mercatores a multis curis et expeditos facit ad nova comparanda ; 

c) in propria officina, aut sub hasta , publica auctione ; d) in officina 
quaesita , vel libera oblatione allata : merces enim ultronee oblatae 
vilescunt, nam hic modus vendendi indicat modicam utilitatem 
et facultatem emptorum. 

Quibus omnibus potest iustum pretium determinari. 

Ex his intelligi potest : 1. Falsum esse principium : res tanti 
valet quanti vendi potest, seu quanti haberi potest ab emptoribus. 
Id solum verum est intra latitudinem aestimationis iusti pretii, 
ita scii, ut quaeri possit usque ad summum pretium iustum, 
non autem ultra summum. 

2. «Falsas esse eas mercatorum regulas quibus mercium suarum 


534 


SUMMA THEOLOGIAE MORALIS 


ii 

t. 


! 

'i! 


'i; 


i 

i 

f 

\ 

t 

x 

i! 

I 

/; 

i 

{ 

[ 

) 

i' 

j 


'j 

i 

| 


pretia iustificare solent, quod tanti emerint, quod tantas expen- 
sas fecerint, quod pericula subierint, nisi eiusmodi sint quae in 
emptione talium mercium communiter accidunt. Sunt enim et 
stulti et imprudentes, ac temerarii quidam mercatores, qui aut 
se facile decipi patiuntur, aut sumptus inutiles faciunt, aut 
periculis temere se obiiciunt. Accedit quod etiamsi mercator 
recte processerit, ob supervenientem tamen earumdem mercium 
abundantiam, contingat pretium minui, ideoque non possit 
vendere quanti sibi constiterunt : sicut etiam quando insperato 
supervenit inopia, pretium crescit, potestque pluris vendere 
quam emerit » (Sylvius, in q. 77, a. 1, q r 2). 

c) Non posse,ex eo quod singulare damnum patitur in mercibus 
per infortunium, furtum, fraudem, mercatorem singularem etiam 
supra summum pretium iustum exigere : res enim tanti valet 
quanti communiter aestimatur, non vero quanti privato constitit. 
Quodsi infortunium esset commune multis mercatoribus, ita ut 
induceret mercium iacturam, tunc cresceret pretium. 

d) Iniquam de se essp praxim mercatorum qui infimo pretio vel 
infra vendentes, non tradunt mensuram integram aut merces 
non integras sed adulteratas. Quod nec ad occultam compen- 
sationem licitum diqi potest erga emptores, quia venditoribus 
non nocuerunt, nisi iniuste compellerint ad vendendum viliori 
aut infimo pretio. 

e) Iniustos esse illos qui solent munera dare famulis, postea 
autem se occulte compensant adaugendo pretium ultra summum 
iustum ; nisi tamen dominis praxis sit nota quin contradicant. 

f) Si quae res apud barbaras gentes plurimi aestimentur, ibi 
non est iniustum eas plurimi vendere : communis aestimatio 
in aliqua regione reddit pretium iustum. 

515. Principium I. Venditio iusta est si adest aequa- 
litas inter mercem et pretium, seu si pretium est 
iustum ; ita quod carius vendere et vilius emere rem 
quam valet, est secundum se iniustum et restitutioni 
obnoxium. 

Probatur : 1) ex S. Thoma, q. 77, a. 1 : « Emptio et 
venditio videtur esse introducta pro communi utilitate 
utriusque, dum scii, unus indiget re alterius et e converso. 
Quod autem pro communi utilitate inductum est, non 
debet esse magis in gravamen unius quam alterius, et ideo 
debet secundum aequalitatem rei inter eos contractus 
institui. Quantitas autem rei, quae in usum hominis venit, 
mensuratur secundum pretium datum ; ad quod est in- 
ventum numisma. Et ideo si vel pretium excedat quan- 
titatem valoris rei, vel e converso res excedat pretium, 
tolletur iustitiae aequalitas. Et ideo carius vendere vel 

vilius emere rem quam valeat, est secundum se iniustum 
et illicitum » ; 

2) ex libertate contractus : Venditor aliquo modo est 
rationabiliter invitus ne viliori pretio, et emptor similiter 
ne maiori pretio res aestimetur quam sit iustum. Et ideo 
compartem adigere ad contractum inaequalem eumque 
quasi obtrudere, est iniustum, quia in id revera non 
consentit nisi coactus aut deceptus. 

516. Principium II. Per accidens licitum est vendere 
pretio maiori aut emere viliori quam sit pretium 
iustum. Ita propter titulos extrinsecos, quorum tres recen- 
sentur ex parte venditoris et tres ex parte emptoris. 

A. Ex parte venditoris rationes augendi pretium sunt : 

1) damnum emergens, ut si farinam qua eget vendat aut 
instrumentum ad artem exercendam utile, dum ipse postea 
nonnisi carius emere possit ; 

2) lucrum cessans, ut si in gratiam emptoris vendat 
mercem quam servare volebat in tempus quo carior fuisset, 
aut solutionem differre diutius permittat ; 

3) specialis ad rem affectus propter speciale commodum 
aut iucunditatem quam ipsi affert, quia Carentia rei spe- 
cialiter amatae est quid pretio aestimabile. 

De his tamen oportet praemonere emptorem. 

B. Ex parte emptoris rationes minuendi pretium sunt : 

1. emptio in gratiam venditoris facta, cum emptoris 
damno, lucro cessante aut incommodo, v. g. si quis in 
gratiam venditoris iam nunc emat rem qua tantum indiget 
tempore quo minoris erit pretii. De quo tamen monendus 
est venditor ; 

2. ultronea oblatio, nam res ultro oblatae vilescunt : id 
enim arguit vel paucitatem emptorum et abundantiam 
mercium, vel periculum defectus latentis aut palliatae 
praestantiae ; 

3. anticipata solutio, in circumstantiis oeconomicis ho- 
diernis, quia ita venditori praebetur commodum quod est 
pretio aestimabile. 

517. Triplex distinguitur pretium : legale, vulgare et 
conventionale. 

t! a) Legale (wettelijke prijs ) est illud quod potestate publica 

{ : ob bonum commune est taxatum, ut cupiditati et fraudibus 

|| vendentium et ementium obvietur et pauperum expila- 

I tiones impediantur 1 : ita in quibusdam civitatibus, aucto- 

j ritate magistratuum definitur pretium panis, carnis, aut 

•' ' aliorum ciborum quotidianae necessitatis. 

/J _ Solet illud Pretium adhiberi e. g. in schedulis viae ferreae, 

/ ip signis postalibus, in cibis quae ministrantur in quibusdam 

) locis publicis, in medicinis quae venduntur a pharmacopolis, in 

| locatione curruum publicorum, in aliquibus monopoliis guber- 

nii, etc. 

b) Vulgare (gewone of gemeene prijs ) est illud quod, 
independenter ab omni coactione, communi hominum aesti- 
matione, pro locorum et temporum varietate, determinatur. 
Et quia varii homines non omnino similiter de iisdem 
rebus iudicant, pretium vulgare non consistit in indivisibili, 
sed quamdam habet latitudinem ; unde distingui solet 
triplex : supremum supra quod probi mercatores vendere 
non solent ; infimum, infra quod probi emptores generarim 
non emunt ; medium quod inter utrumque consistit. 

In rebus ad vitam necessariis, de quibus saepe contrahitur, 
generatim pretium infimum non multum a supremo distat in 
eadem regione, et pretium medium omnibus facile notum est, 
per id quod dicitur pretium currens ; — in superfluis vero, 
praesertim quando raro venduntur, maior est latitudo, et rarius 
invenitur pretium currens bene determinatum. 

c) Conventionale (prix convenu; overeengekomen of af- 

/f gesproken prijs ) est illud quod libera emptoris et venditoris 

conventione determinatur. 

Solet conventione pretium statui rerum quae sunt extra 
commercium usuale ordinarium et ideo pretium vulgare non 
habent j uti sunt opera eximiae artis, gemmae pretiosae extra- 
ordinariae magnitudinis, valde antiqua manuscripta, aliaque 
huiusmodi quae rarissime venduntur ; sicut etiam res viles et 
usu attritae quae a veteramentariis venduntur. 

Quibus positis dicimus : 

I. Dato pretio legali, ipsi standum est in conscientia, 

i. Bannez optime iustificat pretium legale. 

quia statuitur ab auctoritate in bonum commune, et ita 
certior est regula ; — nisi tamen sit manifeste iniustum 
(quod vix accidit) aut, rebus notabiliter mutatis, evadat 
iniustum ; aut a maiore parte populi non servetur et in 
desuetudinem abierit ; aut merx pretiosior notabiliter 
sit vel deterior, quod est titulus extrinsecus. Qui ergo 
sine ratione speciali atque iusta illud pretium excedit, 
iniustitiam committit et ad restitutionem tenetur erga 
emptores ; imo erga alios venditores, si pretium imminuit 
et istud non tantum in ementium, sed etiam in vendentium 
favorem fuerit statutum. 

II. Deficiente pretio legali omnino standum est pretio 
vulgari, ita ut vendere supra supremum et emere infra 
infimum sit iniustum, nisi specialis sit ratio tituli extrinseci. 
Aestimatio communis certior est regula quam aestimatio 
privata, eo vel magis quod pretium exprimit valorem rei 
quoad communes usus et necessitates, qui proinde men- 
surandus est communi aestimatione ; unde et contrahentes 
communiter intendunt secundum illud pretium pacisci : 
non enim solent homines, in contractibus onerosis, ultra 
summum pretium emere aut infra imum vendere, nisi for- 
san decepti aut necessitate coacti. Quodsi aliter fieret, non 
servaretur aequalitas rei ad pretium, nec proinde ius titia. 

III. Deficiente pretio legali simul et vulgari, conven- 
tionale pretium haberi potest ut iustum, dummodo absque 
fraude, vi, metu aliisque mediis iniustis libere et moderate 
statuatur. Ratio est quia tunc nulla alia adest via pretium 
determinandi. Ita quoad res quarum pretium ambo contra- 
hentes omnino ignorant, quando uterque incertitudini et 
periculo errandi aequali modo omnino voluntarie se ex- 
ponit : tunc enim contractus est aleatorius ; aut quoad 
illas quae rarissime venduntur et pretium vulgare non 
habent : dummodo tamen pretium conventionale non sit 
extra omnem proportionem et excessivae magnitudinis 
aut vilitatis, sed moderate determinetur et rationabiliter, 
ita ut aestimatio aliquo modo, quantum sit possibile, fiat 
per comparationem ad alias res quae habent quamdam 
similitudinem. 

518. Quaestio : Specialis utilitas emptoris estne titulus ad 
augendum pretium? — Id veteres communiter negant, probante 
S. Thoma, a. 1 : « utilitas quae alteri accrescit, non est ex ven- 
dente, sedex conditioneementis; nullus autem debet vendere alteri 
quod non est suum ». Aliqui tamen theologi moderni illum ti- 
tulum habent legitimum, dummodo venditor emptoris necessitate 
non abutatur ; quia pretium etiam determinatur partim ex rei 
utilitate extrinseca et relativa, atque ex desiderio vehementiori 
eam habendi, ut ipsa sentit aestimatio communis; — verum gene- 
ralis utilitas et commune desiderium augere pretium possunt, 
non ita utilitas mere privata et desiderium particulare. 

Distingui forsan possunt : utilitas ex conditione subiectiva 
emptoris, et utilitas ex conditione relativa fundi, quia v. g. 
fundus prope est domum vel 'agrum emptoris. In hoc casu 
pretium augeri forsan potest, quia aestimatio maior provenit 
ex obiectivo situ respectivo ipsius fundi ad domum j at non 
potest augeri pretium in primo casu. Si enim opifex indiget 
aliquo instrumento quod sibi maiorem utilitatem atfert propter 
suam scientiam, ut possit conficere rem suo ingenio inventam, 
non potest ideo venditor augere pretium, quia maior utilitas 
tota ex scientia emptoris est ; — pariter nequit augeri ob neces- 
sitatem emptoris : mera huius indigentia non est pretio aesti- 
mabilis. 

In praxi , qui bona fide hoc modo agunt, non sunt inquietandi, 
nisi pretium ita augeant ut sit exorbitans. Nihilominus, etiam 
cum apposita dicta limitatione, sententia modernorum non est 
secura ; doctrina S. Thomae est longe probabilior, si non certa 1 . 


x. Id quoque fatetur P. Vermeersch, in Quaest. de Iustitia ; ubi affert 
pro sententia S. Thomae duo argumenta directa : 

1) Specialis alicuius utilitas non auget rei valorem, cum non sit com- 
muniter aestimata. Ergo non ingreditur iustum pretium, nec potest 
computari nisi agatur de damno praecavendo vel sarciendo. D amnum 
nullum est ubi utilitas emptoris. Ergo. 

b) Pretium est solvendum quatenus res pertinet ad vendentem. Res 
autem pertinet ad vendentem secundum valorem et secundum utilitatem 
sibi peculiarem, minime vero secundum utibtatem quae primum exoritur 
apud ementem. 

Alteram autem sententiam impugnat ob absurda consectaria : 

1) Pretium iustum non tantum exigi potest sed solvi debet. Si ergo 
specialis emptoris utilitas rationem mutet pretii iusti, emptor vel ultra 
augere debuerit pretium, vel saltem indicare suam utibtatem, ut venditor 
iure suo augendi pretii uti possit. Nemo tamen sic dixerit ; emptores 
ad varias confugiunt artes ut haec utibtas ignoretur. 

2) Sicut res speciabter utilis esse potest emptori, ita non raro pecunia 
speciale affert venditori commodum quaestus. Non ideo tamen is existimet 
se obligatum ad aliquid de pretio distrahendum, etiam si conatur com- 
putare specialem emptoris utibtatem. Nonne haec sunt omnino arbitraria ? 

3) Ut iam arguit Molina, de Iustitia, c. 2, d. 348, n. 6, fas tunc foret 
carius vendere pauperi quam diviti. Specialis enim indigentia nonne 
prodit specialem utilitatem ? Gratis ergo casum necessitatis quem nolunt 
a venditore considerari, adversarii ipsi distinguunt ab utUitate quaestuosa 
vel affectionis Neque opponant eum qui necessitate prematur carere 


519. Animadversiones de iusto pretio. — i) Com- 
munis aestimatio pretium facit iustum etsi illa videatur imprudens; 
hinc apud incultas gentes aurum vel ebur iuste permutari possunt 
pro vitro vel pro pannis : commune enim iudicium rebus quae 
alibi minimi Valoris sunt, apud illas gentes magnum tribuit 
valorem. E contra aestimatio privata ; hinc illicitum est ignoranti 
vendere vitreum coloratum magno pondere auri, vel vili pretio 
emere rem communiter aestimatam pretiosam quam venditor 
ignorat esse talem, v. g. gemmam pretiosam. 

2) Fieri potest ut pretium, quod summum non excedit, sit 
iniustum : 

a) si semel facta conventione de pretio medio aut infimo, 
quis occulte sibi comparet summum, decipiendo emptorem in 
numeratione pecuniae aut in pondere vel mensura, 

b) si ante factam conventionem dolose inducat emptorem ad 
maius pretium dandum quam secus iuste dedisset : quivis enim 
ius habet exigendi ne fraudibus vel aliis mediis iniustis impediatur 
quominus emat iusto pretio, quale est mediocre vel infimum 
quod dare voluisset. 

3) Attamen pura mendacia (vel iuramenta) quibus mercatores 
pretium exaggerant, aut affirmant rem venalem sibi tanti com- 
parasse vel tanti aliis vendidisse, sicut illa quibus emptores 
affirmant se alibi minoris emere posse vel potuisse, plerumque 
non sunt habenda ut verae fraudes : nullus enim hisce multum 
fidere solet, quae adhiberi consueverunt ut ad moderatum 
pretium perveniatur. Unde sunt peccatum contra veritatem (vel 
et religionem), non contra iustitiam, dummodo pretium non sit 
supra summum, vel infra infimum. Excipiendus foret casus 
quo emptor, ob specialem fiduciam quam in vendentis persona 
collocaret vel ob extraordinarias sinceritatis protestationes (v. g. 
falsa documenta) ab altera parte emissas, nullatenus ab errore 
cavere posset. 

4) Quaerit S. Alphonsus, 1. III, n. 822 : « An excusatur (ab 
iniustitia) qui utitur mensura diminuta ut consequatur pretium 
iustum, alias non consecuturus ob iniustam taxam legalem, vel 
iniustum monopolium ementium? Valde probabiliter affirmant... 
quia tunc iste vexationem suam iuste redimit ». Circa quae 
notat Priimmer, II, n. 294, esse intelligenda cum grano salis et 
nostris temporibus rarissime posse in praxim deduci : « Dicitur 
in Scriptura : Statera dolosa abominatio est apud Dominum 
(Prov. XI, 1). Praesertim non est sufficiens excusatio saepe a 
mercatoribus prolata, scii, se non posse sustinere « concurren- 
dam » si non diminuant pondus et mensuram. Nam nulla iniuria 
illis infertur ab emptoribus. Neque dicant pondus etiam sic 


libertate. Ambo enim, et qui convalere vult propriae necessitati, et qui 
lucri captae cupit occasionem, premuntur necessitate finis seu boni 
intenti, ad quod una patet via : rei comparatio. Variare inde potest obligatio 
charitatis, non justitiae. 


540 


SUMMA THEOLOGIAE MORALIS 


DE IUSTITIA COMMUTATIVA 


541 


respondere iusto pretio. Nam licet id verum sit absolute, tamen 
id falsum est, postquam semel est legitime conventum de tali 
pretio et de tali pondere (Billuart, diss. 3, a. 3). Possunt autem 
se defendere contra alios « competitores », accusando illos de 
illicitis machinationibus. — Talis diminutio p inderis aut men- 
surae licita solummodo est a) si ita fert consuetudo universalis, 
atque hoc facile agnosci potest ab emptoribus; b) si emptores 
iniustis mediis (v. g. sic dictis syndicatis Boykott ) cogunt 
venditores ad pretium vere iniustum ; quia tunc venditores 
possunt se defendere » ad compensandum se, si desit alia via. 
Quae non sunt in oppositionem dicta ad doctrinam S. Alphonsi ; 
sed quia saepe diversus est casus. 

5 ) Cavendum est confessario, ne peccata materialia in formalia 
sine utilitate mutentur. Saepe enim homines bona fide existimant 
iustum esse omne pretium quod libere et sine fraude inter partes 
statuitur. Quod tamen falsum est ; nam etiam ille qui bona 
fide, pretio vendit iusto maiore vel minore emit, tenetur restituere 
id in quo factus est ditior. Hanc bonam fidem non debet turbare 
confessarius, nisi error sit evidens et fructus monitionis sit 
probabilis. 

6) Sunt fere innumerae fraudes quae in venditione rerum 
committi solent. In tanta autem varietate casuum confessarius 
non multum a recto aberrabit, si ad id maxime attendit quod 
apud viros vere honestos fieri in tali casu consuevit (nisi tamen 
ratio gravis adsit dubitandi). Ut vero discernat utrum in praxi 
oriatur gravis obligatio restitutionis, attendat ad tria : a) utrum 
damnificatio sit vere, formaliter et efficaciter iniusta, idque in 
materia gravi, b) utrum res vendita sit saltem moraliter eadem 
quam emptor putavit acquirere, c) quaenam sit consuetudo 
vigens in tali venditione. Ne tamen consuetudo recepta dicatur 
modus agendi iniquus quorumdam mercatorum. 

520 , Casus. I, Quandoque mercatores infra pretium 
vulgare vendunt ad alliciendos emptores, et ita aliis venditoribus 
inferunt damnum. 

Resp. Per se isti non laedunt iustitiam, quia viliori pretio 
merces vendendo, utuntur iure suo ; — per accidens autem, 
nempe si mendaciis et fraudibus emptores allidant, pretium 
simulando vulgari inferius, atque simul merces adulterando aut 
pondera minuendo vel mensuras, iniustitiam committunt erga 
alios venditores, quos mediis iniustis a lucro faciendo impediunt ; 
imo per se etiam erga emptores, ut dictum est n. 519, 2, non 
tamen semper si ita faciant quod res dignosci valeat atque pretium 
minuant in eadem proportione ac qualitatem aut quantitatem 
mercium, nisi extraordinariae sinceritatis protestationes fiant, ita 
Ut emptor nullatenus ab errore cavere posset. 

II. Contrahentes ex privata notitia sciunt pretium alicuius 
mercis brevi augendum esse aut minuendum, et nihilominus 
emunt aut vendunt pretio vulgari acfualiter currente. 

Resp. Si sciant augendum aut minuendum esse pretium ob 


causam rei intrinsecam, est iniustum, quia tunc ipsa res in se plus 
vel minus est valoris venalis, v. g. si quis sciat equum suum esse 
moriturum ex morbo occulto, aut vinum esse corrumpendum. 
Si vero praevideatur ob causam extrinsecam, v. g. ob inopiam 
aut copiam rerum vel ob alios eventus, non est iniustum, dum- 
modo caveatur ab omni vi, dolo aut fraude. Nemo enim tenetur 
aliis suam privatam notitiam communicare, sed in sui commodum 
ea potest uti, nam iura vigilantibus prosunt ; aliunde qui hic 
et nunc contrahunt, ad futurum valorem respicere non tenentur 
sed ad praesentem. Unde S. Thomas, a. 3, ad 4 : « Venditor, 
qui vendit rem secundum pretium quod invenit, non videtur 
contra iustitiam facere, si quod futurum est, non exponat ». 
Quamvis possit peccare contra charitatem, si magnum omnino 
damnum alteri obveniret, ut si emens magnam quantitatem 
reduceretur ad magnam miseriam, aut si venditor posset mercem 
vendere pluribus et venderet uni, vel cum posset vendere illi 
qui statim aliis tradat rem consumpturis, venderet alteri rem 
servaturo usque ad tempus pretii diminuti. 

Qui vero notitiam acquisiverint vi officii sui, iniuste agunt si 
eamdem prius manifestent paucis amicis quam aliis civibus, vel 
si notitiam publici iuris facere de industria differant ut exinde 
magnum lucrum percipere valeant : ita enim publico munere 
abutuntur et sibi vel aliis iniuste favent in detrimentum aliorum. 
Non autem demonstrantur certo iniusti, si solum ea notitia ante 
eius devulgationem utantur in proprium suum commodum, 
etiam si indirecte sequatur quoddam detrimentum aliorum ; — 
nisi tamen talis usus iis sit positive prohibitus. 

III. Fieri quandoque potest ut pretium currens sit iniustum, 
sive ob mendacia et fraudes, sive ob monopolia quae a praecipuis 
venditoribus cuiusdam mercis fuerunt instituta, ut pretium in- 
iuste augeant vel deprimant. 

Resp. In casu mendaciorum et monopolii fautores contra iusti- 
tiam peccant; alii vero mercatores ab iniustitia possunt esse immu- 
nes, non semper, sed si fraudibus istis mere decipiantur, aut 
pretiis iniustis stare cogantur ne foro cedant et ruinam patiantur. 

IV. Aliquando emptores viliori pretio emunt quam venditores 
melius scientes concederent, petendo a venditoribus ut iri pretium 
omnino voluntarie consentiant. 

Resp. Emptor peccat contra iustitiam, si scienter emat infra 
pretium infimum, petendo a venditore ignorante ut cedat quod 
amplius valet ; quia talis condonatio, cum procedat ex ignorantia, 
nulla est. — Secus vero, si interrogatus circa valorem rei, sim- 
pliciter taceat, atque pretium infimum solvat, quia sic nec vim 
nec dolum adhibet. 

V. Fieri potest ut res pretiosa inter communes exponatur et 
viliore pretio acquiratur. 

Resp. 1. Si uterque contrahens rei specialem valorem ignoret, 
pretium ab iis libere conventum haberi potest legitimum, quia 
uterque aequale periculum damni incurrit et aequalem spem 
lucrandi : in casu scii, adest contractus aleatorius. 

2. Si emptor solus rei valorem cognoscit, venditor ignorat, 
iterum distinguendum est : 

a) Vel res apud veteramentarium exponitur aut alium merca- 
torem qui vi officii sui censetur cognoscere verum valorem ac 
pretium ; et tunc pretium stipulatum non videtur iniustum, quia 
nulla fit iniuria venditori cum vi muneris sui possit ac debeat 
cognoscere pretium rerum oblatarum, atque ita fert aestimatio 
communis : tales enim res venales publice expositae iam minoris 
aestimantur et maximam recipiunt latitudinem pretii, ita quod 
adiudicari soleant pro pretio oblato aut convento. 

b) Vel res apud privatum emitur, qui sua simplicitate ignorat 
verum valorem, et tunc pretium est iniustum, quia est abuti 
ignorantia vendentis et simplicitate, et inter rem et pretium 
nulla est proportio aequalitatis : in casu scii, habetur cui standum 
est pretium vulgare communis aestimationis peritorum. 

Excipitur tamen si valor rei sit ita occultus ut vix ullus sit 
in loco qui eum cognoscere possit, atque singulari peritiae 
emptor debeat quod eum detegerit : tunc enim deest communis 
aestimatio determinata pretii vulgaris atque iustum fit pretium 
conventionale ; quod si istud sit vilius, id haberi debet ut fructus 
industriae emptoris. 

Quodsi res pretiosa lateat in altera, tunc ut res derelicta aut 
amissa erit habenda, atque datis conditionibus, fieri potest primi 
occupantis. 

521. Officia venditoris. — Venditor debet i) rem 
eiusdem speciei, qualitatis et quantitatis conferre ac sit 
1 conventum ; 2) rei defectus manifestare ; 3) ipsam rem 

( venditam tradere ; atque 4) eam contra evictionem asse- 

j curare. 

| I. Venditor debet eamdem rem conferre ac ea quae 

[, fuit pe tita, non solum quoad quantitatem ; sed etiam quoad 

f speciem et qualitates, saltem moraliter. Si enim res vendita 

physice differat a re petita, sed moraliter seu commer- 
cialiter sit eadem, emptori aeque utilis et ad finem intentum 
apta, contractus valet ; secus autem est invalidus et de 
se iniustus, quia non est in unum et idem consensus, cum 
venditor tradat rem quae in communi aestimatione sub- 
stantialiter differat ab ea quam petiit emptor. 

Igitur a) per se illicitum est rei naturali ab emptore petitae 
substituere artificialem, v. g. vinum chimice, non ex vite, con- 
fectum ; aut margarinam loco butyri. 

b) Attamen si merx arte facta ''quae pro naturali venditur 
non est noxia, sed aequaliter fere utilis, si eius venditio in societate 
communiter toleratur et aliunde pretium solutum sit rei valori 
aequivalens (margarinae scii., non puri butyri), tunc contractus 

valet ; dummodo emptor non explicite determinaverit se nonnisi 
rem omnino naturalem emere velle, v. g. si quis tendat ad mer- 
catorem qui publice nuntiet se vendere tantum res naturales, 
nullatenus arte factas, et ita declaret ut fides ipsi debeatur. 

c) Si autem res substituta sit et ipsa naturalis, v. g. si pisci 
petito substituitur prorsus similis, per se valet contractus, cum 
res sit moraliter eadem ; attamen facile tunc iniustitia committi 
potest, si valor rei venditae minor est quam rei petitae : id non 
voluit emptor, unde deficit consensus, v. g. si pro carne bubula 
venditur caro equina. 

d) Pariter de se illicitum est res ab emptore petitas adulterare, 
aut miscere cum aliis vilioris qualitatis ; sic iniuste agit qui 
ita merces adulterat aut miscet ut emptores eas tali pretio com- 
parare nollent, si id ipsis notum fieret. 

e) Si vero mixtiones tales sint quales fieri generatim solent 
a mercatoribus, nec sanitati noceant, et aliunde pretium pro- 
portionaliter minuatur, non adest iniustitia stricte dicta, nec 
proinde obligatio restituendi. 

Unde ad ususcommuniterreceptos licitum est se accommodare; 
sed iniustitia committitur : 1. si res adulteratae vitio substantiali 
infectae sint ; 2. si ex contractu specialis obligatio rei purae 
suscepta est ; 3. si pretium iniquum postulatur. 

Ne tamen existimetur pretium semper iniquum esse, si res 
viliori mixta vendatur pretio currente. Ita quidem est per se ; 
non tamen accedentibus certis circumstantiis : a) Si admixtio 
substantiae sit modica fiatque ob necessitatem, utilitatem vel 
communem consuetudinem, b) Si merx proportione pretii sit 
adhuc satis idonea ad usum consuetum vel ab emptore intentum, 
c) Quando merx est bonitatis extraordinariae et excedentis alias 
communiter taxatas, et ita reducatur ad statum aequalitatis cum 
aliis, d) Si merx, secundum se deterior, ita per industriam 
admisceatur, ut res melius temperetur, e) Si ob pretium iniuste 
taxatum, aut nimias exactiones, aut iniquitatem ementium, vel 
communem consuetudinem, venditores cogantur minoris vendere 
quam iustum sit, et res puras vendendo non possent iustum 
pretium accipere : tunc enim poterunt, usque ad aequalitatem 
iusti pretii, aliquid vilius admiscere merci aut in mensura dimi- 
nuere. 

II. Venditor debet rei vitia et defectus emptori 
manifestare, tum 1) substantiales , qui scii, afficiunt sub- 
stantiam rei et eam noxiam reddunt aut ineptam ad 
notum finem emptoris ; secus enim deest consensus emp- 
toris, cum nemo intendat rem nocivam emere aut plane 
inutilem (a. 1641 sq.) ; tum 2) etiam accidentales alicuius 
momenti, sed occultos , qui scii, tantum spectant rei qua- 
litatem 

a) si emptor de iis specialiter interroget vel consensum 
suum expresse alliget qualitati : tacendo dum loqui deberet 

venditor dolo et fraude uteretur et ita iustitiam laederet, 
ac contractus foret rescindibilis ; quod a fortiori verifica- 
retur si positive verbis aut factis emptorem falleret utendo 
malis artibus ut merces videantur meliores ; 
f) b) si ex vitio immineat periculum gravis damni, ut si 

vendatur equus furiosus vel asthmaticus, aut domus 
ruinosa : tale vitium qualitatis in substantiam redundat ; 

c) si exinde res inutilis fiat ad finem emptoris, v. g. 
vendendo pharmacum evanidum. 

Non tamen tenetur manifestare defectus, quamvis non 
possit positivis artificiis circa illos decipere : 

1) si sint manifesti et patentes (a. 1642), v. g. quod 
equus sit monoculus ; nisi emptor sit imperitus qui per 
se non posset defectum agnoscere ; 

2) si res aeque inserviat ad finem emptoris, etiam si 
de defectibus interrogetur in generali; 

3) si defectus sit circa quantitatem, puta circa mensuram 
et pondus. 

Quid igitur de praxi illorum qui omnes defectus occultare solent ? 
R. luxta supradicta, si talis venditor de defectibus non interro- 
getur, et ipse defectus sit accidentalis et occultus, non tenetur 
illum manifestare, dummodo res adhuc digna sit tali pretio et 
emptor non directe significet se intendere usum specialem, qui 
propter defectum haberi nequit, v. g. si quis vendit vinum 
quod diu conservari nequit, dum emptor manifestat intentionem 
conservandi diu. Ceteroquin charitas interdum obligat ad decla- 
randum defectum, saltem post venditionem, dummodo commode 
( fieri possit. — Si vero defectus talis positive occultetur (saltem 

1 modo non consueto), habetur dolus iniustus, v. g. si in officina 

, piscaria, ubi pisces recenter capti communiter venduntur, 

j obtrudantur pisces sale conditi. 

!' In praxi tamen etiam spectanda venit legislatio civilis : ob 

bonum enim commune, propter securitatem commercii, et ad 
tollendas lites, lex potest quosdam contractus de se rescindibiles 
( habere validos et firmos ; qui tunc etiam iusti erunt, dummodo 

non exigatur ultra pretium iustum. 

A. Iure gallico et belgico agnoscuntur vitia redhibitoria, quae 
permittunt redhibere i. e. repetere pretium ( vices redhibitoires ; 
koopvernietigende gebreken) : quando adsunt, potest emptor rem 
i reddere et pretii restitutionem exigere, aut rem servare et partem 

1 ; pretii recuperare iuxta peritorum aestimationem (a. 1644). Ad 

j vitia redhibitoria quatuor requiruntur conditiones : a) ut vitia 

j sint occulta ; b) emptori ignota, secus censetur rem voluisse 

comparare non obstante defectu ; c) tempore venditionis exis- 
1 tentia saltem virtualiter, nam venditione peracta res fit emptoris ; 

d) utilitatem rei impedientia, aut ita minuentia ut emptor non 
emisset, si defectus novisset (a. 1641-1642). Hisce verificatis, 
tenetur venditor de vitiis redhibitoriis, sive ea cognoverit, 
sive non (a. 1645-1646). Attamen, si bonae sit fidei, speciali 
pacto se eximere potest ab omni obligatione quoad defectus, 
declarando se vendere periculo emptoris (a. 1643) ; si id non 
fecerit, tenetur tantum restituere pretium rei et expensas ex 
contractu ortas (a. 1646) ; si vero sit malae fidei, insuper omnia 
damna emptori illata compensare tenetur (a. 1645). Quodsi res 
vendita perierit ex vitio redhibitorio, venditor pretium reddere 
et damna compensare tenetur ; secus si perierit casu fortuito 
aut culpa emptoris (a. 1647). 

B. Imo quando agitur de nundinis publicis, aut de iis quae 
in nundinis vendi et emi solent, aliquando, ad lites vitandas, 
consuetudines adhuc latiores cohonestari possunt, dummodo 
tamen mercatores non vendant ultra pretium iustum. 

Ita in Belgio, pro venditione animalium domesticorum, e. g. 
equorum, asinoruin, vaccarum, ovium, nulla admittuntur vitia 
ut redhibitoria, nisi quae enumerantur in edicto regio 3 sept. 1885 
completo 3 iul. 1894, ex lege 25 aug. 1885. 

III. Venditor tenetur rem venditam emptori tra- 
dere, i. e. in eius potestatem et possessionem transferre (1604); 
et quidem in eo statu in quo erat tempore venditionis, cum 
omnibus fructibus quos a die initi contractus percepit 
(a. 1614), accessoriis, et omnibus quae ad eius usum 
perpetuum destinata sunt (a. 1615) — nisi contrarium sit 
stipulatum aut consuetudine receptum, — tempore, et modo 
praefinitis, et deficiente pacto, secundum praescripta legis 
aut consuetudinem receptam, et loco ubi res erat tempore 
venditionis, nisi aliter sit statutum (a. 1609). Secus emptor 
habet actionem personalem contra venditorem et realem 
circa rem venditam: potest scii. exigere rescissionem ven- 
ditionis aut immediatam rei possessionem, atque repara- 
tionem damni ex dilatione causati (a. 1610-1611). 

Notetur a) traditionem fieri diversis modis pro rerum diver- 
sitate : traditione reali de manu ad manum, nisi res iam sit 
apud emptorem v. g. deposita aut commodata, quo casu solus 
sufficit consensus ; designatione rei praesentis vel obsignatione 
ut in arboribus vel ovibus ; traditione clavium ; traditione scrip- 
turae vel instrumenti quo constet de titulo et iure (a. 1606) ; 

b) venditorem teneri, tamquam depositarium, ad rem fideliter 
custodiendam, usquedum tradatur ; unde si ipsius culpa pereat 
aut detrimentum patiatur, damnum reparare tenetur ; e 
contra si ex casu fortuito, quia tunc damnum subit dominus, 
qui ordinario est emptor etiam ante traditionem ; 

c) venditorem non teneri ad rem tradendam, si emptor pretium 
non solvat tempore praefixo, aut in statum incidat decoctionis 
(a. 1612-1613) ; 

d) a rei traditione (la delivrance; de uitlevering ) differre aspor- 
tationem ( V enlevement , de oplichting ) : illa fit expensis venditoris, 
haec vero expensis emptoris, nisi aliter conventione aut consue- 
tudine fuerit statutum (a. 1608). 

Quid autem in casu quo, antequam res tradatur, ea iterum 
vendatur alteri ? R. Quamdiu res tradita non fuit secundo emptori, 
integrum manet ius prioris emptoris. Si vero res iam tradita est 
secundo emptori, distinguendum est prout hic bona vel mala 
fide egit. Si rem obtinuit bona fide, censetur dominus rei (a. 1141 
et 1599), et venditor indemnem facere debet primum emptorem: 
ita ad lites praecavendas ', si vero obtinuit mala fide, manet ius 
prioris emptoris. 

IV. Venditor tenetur rem contra evictionem as- 
securare, sicut contra vitia occulta, seu praestare securi- 
tatem de tranquilla rei possessione (a. 1625). Evincere est 
rem vincendo auferre ; unde in casu evictio est deturbatio 
legitima emptoris a possessione rei quam emit, ita ut 
iuridice cogatur rem emptam alteri tradere sive integre 
sive ex parte, quia v. g. creditor hypothecarius eam vindicat. 
Cum autem emptor rei possessionem obtinere intendat, 
per se tenetur venditor ipsi securitatem praestare huius 
possessionis ; sub poena reparationis damnorum (a. 1626). 

Venditor nihilominus ab hac assecuratione excusabitur : a) si 
expresse dixerit se nolle securitatem praestare contra evictionem, 
dummodo sit bonae fidei (a, 1627-1628 ) •, b) si emptor tempore 
venditionis periculum evictionis noverit aut in se susceperit 
illud periculum (a. 1629) ; c) si causa evictionis nonnisi post 
venditionem orta sit, v. g. ob praescriptionem quam emptor, 
quamvis hac de re monitus, non interrupit (a. 1640), aut si 
propria culpa evincatur emptor. 

Quaeritur autem quid, in conscientia tenetur restituere 
venditor in casu evictionis? 

R. 1) In casu evictionis totalis : a) Si fuit malae fidei, 
restituere debet pretium rei, omne damnum quod patitur 
emptor, v.g. sumptus initi contractus et actionis iudicialis, 
fructus quos emptor domino rei forte restituere debet 
(deductis iis quae ex emptione lucratus sit), etc. (a. 1630 sq.). 

Alia addita in iure civili non obligant nisi post sen- 
tentiam iudicis. 

b) Si fuit bonae fidei, restituere debet pretium post 

sententiam iudicis, imo etiam ante sententiam si certo 
constaret rem pertinere ad tertium. 

2) In casu evictionis partialis, videndum est an pars 
talis sit ut absque ea emptor rem emere voluisset aut 
noluisset : 

a) si noluisset , potest contractus rescissionem obtinere 
(a. 1636) et eadem iura habet ac supra ; 

b) si voluisset, potest evictae partis pretium exigere 
secundum aestimationem valoris tempore evictionis 
(a. 1637). 

Quae autem statuuntur de evictione partiali applicantur casui 
quo fundus venditus gravetur servitutibus non apparentibus, 
quae non fuerunt declaratae (a. 1638). 

522. Officia emptoris post venditionem sunt : pretium 
solvere, — rem tollere, — atque securitatem praestare 
monetae qua pretium solvit. 

I. Emptor debet pretium solvere loco et tempore 
praefixis (a. 1650) ; et, si nihil speciale fuerit conventum, 
loco et tempore quo res traditur aut tradi debebat (a. 1651) : 
si enim res casu fortuito perierit, contractu iam perfecto, 
emptor a pretio solvendo non liberatur, quia res perit 
ipsi utpote domino. 

Si ultra praefixum tempus differatur solutio, auctarium legale 
debetur si a) ita conventum fuerit ; aut b) solutio expresse 
requisita ; vel c) res sit frugifera ; — secus enim damnum 
infertur domino (a. 1652). Et si emptor nullo modo pretium 
solvat, venditor petere potest contractus rescissionem, ne alias 
eius iura laedantur (a. 1654). 

II. Emptor debet rem tollere tempore determinato ; 
et, si nihil statutum fuerit, quamprimum moraliter, ne ex 
dilatione venditor patiatur damnum. 

Si emptor rem tollere neglexerit, venditor non amplius tenetur 
rem custodire ; et si eam servaverit, impensas hac de causa 
factas repetere potest. Imo, iure gallico, quando agitur de rebus 
mobilibus, resolvitur contractus in gratiam venditoris, si res post 
praefixum tempus sublata non fuerit (a. 1657). 

III. Emptor debet securitatem praestare monetae 
qua pretium solvit. — Sicut enim venditor securitatem 

assecurare debet rei emptae, ita et emptor securitatem 
pretii aequivalentis ; secus deest aequalitas ; unde et deberet 
manifestare vitia pretii casu quo pecunia esset hic et 
nunc dubii valoris. 

Quid igitur si in solutione pretii venditor ab emptore falsam 
monetam acceperit? 

Resp. Nemo falsam monetam acceptam adhibere potest ad 
debitum solvendum : si enim ipse deceptus fuit, non ideo habet 
ius decipiendi alterum. Unde qui eam tradidit alteri in pretium 
venditionis, repetere eam debet aut illum indemnem facere. — 
Idem valet de moneta iam antiquata (vel extranea), cuius'valor 
multo inferior est valori correspondentis pecuniae legitimae. 
Imo regulariter falsam monetam aliis donare non est licitum, 
ne iniustitiae incitamentum praebeatur. 

Si quis autem bona fide pecuniam falsam accepit et expendit, 
neque inde ditior factus est, probabilius non tenetur ad iteratam 
solutionem quando ille cui tradidit nullum inde detrimentum 
passus est, v. g. quia ipse rursus istam pecuniam aliis ignotis 
tradidit. 

523. Quibus de causis emptio-venditio dissolvi 
potest? — Resp. iuxta art. 1658 : 

a) per mutuum consensum, rebus adhuc integris ; — 

b) ob dolum, errorem, metum ut explicatum fixit supra ; — 

c) ob defectum rei venditae ; — d) impletione conditionis 
resolutoriae, si sub ea contractus initus fuit, v. g. pro 
casu mortis ; — e) si res multo viliori quam iustum 
est pretio vendita fuit : tunc enim venditor censetur 
deceptus circa valorem rei venditae. Haec rescissio iure 
civili nostro conceditur pro solis rebus immobilibus, et 
quidem non emptori (a. 1683), sed soli venditori si laesus 
fuerit ultra septem duodecimas (7-12) partes pretii (12.000- 
5.000 fr.), etiamsi renuntiaverit iuri suo (a. 1674 sq.). 

Aliis in casibus ius civile denegat actionem pro rescissione 
contractus vel pro reparatione damni, ad vitandum ne lites nimis 
multiplicentur ; ne exinde concludatur pretium esse iustum in 
foro conscientiae. In conscientia enim omnis iniusta laesio 
notabilis reparari debet, nam, ut ait S. Thomas (a. 1, ad 1) : 
« lex humana populo datur in quo sunt multi a virtute deficientes ; 
non autem datur solis virtuosis. Et ideo lex humana non potuit 
prohibere quidquid est contra virtutem ; sed ei sufficit ut pro- 
hibeat ea quae destruunt hominum convictum ; alia vero habet 
quasi licita, non quia ea approbat, sed quia ea non punit. Sic 
ergo habet quasi licitum, poenam non inducens, si absque fraude 

venditor rem suam supervendat, aut emptor vilius emat, nisi 
sit nimius excessus, quia tunc lex humana cogit ad restituendum... 
Sed lex divina nil impunitum relinquit quod sit virtuti contrarium. 
Unde secundum divinam legem illicitum reputatur, si in emp- 
tione et venditione non sit aequalitas iustitiae observata ; et 
tenetur ille qui plus habet recompensare ei qui damnificatus 
est, si sit notabile damnum. Quod ideo dico : quia iustum pretium 
rerum non est punctualiter determinatum, sed magis in quadam 
aestimatione consistit ; ita quod modica additio vel minutio non 
videatur tollere aequalitatem iustitiae ». 

Hinc, quamvis actio pro rescissione ob laesionem a iure con- 
ceditur soli venditori, iustitia tamen naturalis postulat ut etiam 
emptor graviter laesus reparationem damni, vel et forsan con- 
tractus rescissionem, in conscientia exigere possit. 

524» Animadversiones. — A. Ex iure nostro, ad hoc quod 
possit exigi pretium rei venditae, requiritur actus coram notario 
vel sub privato chirographo ( sous seing prive), ut coram iudice 
constet de obligatione solvendi summam ultra 1500 fr. (a. 1341 
modif.), secus non admittit probationem ; — nisi agatur de con- 
ventionibus commercialibus (C. Com., a. 25) pro quibus omnis 
probatio valet. Talis actus evidenter non requiritur pro obliga- 
tione conscientiae inducenda, adeoque iniuste agit qui contractus 
conditiones non adimplet eo quod nulla scriptura de eo proferri 
potest. 

B. Ius canonicum quaedam specialia statuit pro alienatione, 
mutatione, et venditione bonorum ecclesiasticorum. 

Can. 1530 : 1. Salvo praescripto can. 1281 (de reliquiis et 
pretiosis imaginibus non alienandis), ad alienandas res eccle- 
siasticas, immobiles aut mobiles, quae servando servari possunt, 
requiritur : i° aestimatio rei a probis peritis scripto facta ; 
2 0 iusta causa, i. e. urgens necessitas, vel evidens utilitas eccle- 
siae, vel pietas ; 3 0 licentia legitimi superioris, sine qua alienatio 
invalida est. 

2. Aliae quoque opportunae cautelae, ab ipsomet superiore 
pro diversis adiunctis^praescribendae, ne omittantur, ut ecclesiae 
damnum vitetur. 

Can. 1531 ; 1. Res alienari minore pretio non debet quam 
quod in aestimatione indicatur. 

2. Alienatio fiat per publicam licitationem aut saltem nota 
reddatur, nisi aliud circumstantiae suadeant ; et res ei conce- 
datur qui, omnibus perpensis, plus obtulerit. 

3. Pecunia ex alienatione percepta caute, tuto et utiliter in 
commodum ecclesiae collocetur. 

Can. 1534: 1. Ecclesiae competit actio personalis contra eum qui 
sine debitis solemnitatibus bona ecclesiastica alienaverit et contra 
eius haeredes ; realis vero, si alienatio nulla fuerit, contra quem- 
libet possessorem, salvo iure emptoris contra male alienantem. 

2. Contra invalidam rerum ecclesiasticarum alienationem agere 
possunt qui rem alienavit, eius superior, utriusque successor in 
officio, tandem quilibet cleicus illi ecclesiae adscriptus, quae 
damnum passa sit. 

Can. 1539 : 1. In venditione aut permutatione rerum sacrarum 
nulla ratio consecrationis vel benedictionis in pretii aestimatione 
habeatur. 

2. Administratores possunt titulos ad latorem , quos vocant, 
commutare in alios titulos magis aut saltem aeque tutos ac 
frugiferos, exclusa qualibet commercii vel negotiationis specie, 
ac de consensu Ordinarii, dioecesani consilii aliorumque quorum 
intersit. 

Can. 1540 : Bona ecclesiae immobilia propriis administrato- 
ribus eorumque coniunctis in primo aut secundo consanguinitatis 
vel affinitatis gradu non sunt vendenda aut locanda sine speciali 
Ordinarii loci licentia. 

Articulus II. 

De Venditione per Proxenetas. 

525. Venditio, aut emptio, per proxenetas est illa, 
quae non fit immediate ab eo ad quem res vendenda 
pertinet aut qui eam sibi acquirere intendit, sed ex eius 
mandato aut commissione fit ab aliis, qui proxenetae 
dicuntur i. e. negotiatores intermedii, sive sint legaliter 
constituti, sive simplices mandatarii. 

Proxenetae ergo seu factores sunt ii omnes qui pro alio 
rei emendae vel vendendae curam suscipiunt ; seu quibus 
aliquid committitur vendendum aut emendum nomine 
committentis, et qui alterius nomine aliquid emunt vel 
vendunt. Unde sunt veluti mandatarii eorum quorum 
nomine agunt, ideoque mandatariorum obligationes habent 
implendas 1 . Variis nominibus vocantur courtiers, commis- 
sionnaires, entremetteurs, commis voyageurs, representants de 
commerce , — makelaars, zaakvoerders, bemiddelaars, reizend- 
bedienden, etc. 

526. Principia de proxenetarum obligationibus et 
iuribus. — I. Proxenetae negotium sibi commissum fideliter 
gerere debent , ea diligentia quam in propriis negotiis 
eiusdem generis adhibere solent, 

Ad hunc enim finem seliguntur et adhibentur atque 
stipendium recipiunt ut mandantis negotia fideliter gerant, 
atque emptio vel venditio fiat modo ipsi magis proficuo. 


1. De quibus cfr. C. C., a. 1984 sq. et C. com. belg. I, t. V et VII. 


Quapropter reparare tenentur damna mandanti illata ob 
culpabilem illorum in negotio gerendo negligentiam. 

II. Proxenetae qua tales, per se et regulariter, ius habent 
ad solum stipendium sui laboris (nisi gratis agere velint), 
non autem ad partem beneficii. Non enim agunt nomine 
proprio, sed nomine domini a quo salarium accipiunt, ac 
proinde quidquid negotiando lucrantur non sibi sed domino 
acquirunt. Omne igitur lucrum quod percipiunt in gerendo 
negotio tradere debent mandanti, et nihil sibi retinere 
possunt, etiam si emant infra vel vendant supra pretium 
statutum. 

Per accidens tamen partem lucri sibi retinere possunt : a) si 
ita specialis ferat conventio, qua v. g. quinque per centum iis 
concedatur ; b) si extraordinaria diligentia ad quam vi officii 
non tenebantur, carius vendiderint aut vilius emerint quam a 
domino praestitutum fuerat, si id certum sit : id enim non prae- 
sumitur ; atque hac in re maxime cavendum est ab illusionibus 
facile orituris ; c) si explicite dominus consentiat declarando se 
nihil ultra pretium statutum exigere, aut si consentiat implicite, 
ut si noscat id fieri regulariter et taceat, modo non taceat ex metu. 

III. Proxenetae per se possunt munera sibi retinere quae 
sibi in meram ipsorum gratiam a mercatoribus conceduntur. 
Haec enim a mercatoribus conceduntur ut eorum potius 
quam aliorum officinas frequentent, et dominis ipsis 
ementibus aut vendentibus non tribuerentur ; quod etiam 
valet de diminutione pretii si eam in gratiam proxene- 
tarum fieri certum sit, v.g. ex vigenti consuetudine. Ita 
professor musicae ab alio rogatus ut emat instrumentum 
valoris 5.000 fr., quod tamen ipse emit pretio remisso 
4.500 fr. (pretium artificis) lucrum sibi retinere potest, 
sic et sartores pannum ementes pro cliente retinere possunt 
pretii imminutionem gratis a vendente sibi datam, ex 
statuto pro ipsis « pretio sartoris ». 

Non tamen possent proxenetae ea sibi retinere, si mercatores 
ideo vendant pretio cariori aut merces viliores et ita dominus 
plus solvere cogatur ; — sicut nec illa quae darentur ipsis ad 
male aut minus vigilanter gerenda domini negotia. 

527* Applicationes. — 1. Quaeritur an proxeneta possit rem 
statuto pretio vendendam sibi emere, et postea rem eamdem tamquam 

suam maiori pretio vendere ? — Resp. a) regulariter non est lici- 
tum, utpote contra intentionem domini mandantis, qui proxene- 
tam praecise sumit ut meliori quo fieri potest modo negotia sua 
gerat ; — b) aliquando lege civili specialiter prohibetur sub 
poena nullitatis (a. 1596), scii, tutoribus circa bona pupillorum, 
mandatariis pro bonis quae ex mandato vendere debent, ad- 
ministratoribus bonorum communium vel instituti publici, 
officialibus publicis quorum ministerio venduntur bona nationa- 
lia ; — c) praeter illa, in casu determinato, si post adhibitam dili- 
gentiam, proxeneta non potuerit emptorem invenire qui plus 
offerat, potest rem sibi acquirere, dummodo id non ficte sed 
vere faciat, ita ut rei periculum in se suscipiat, et detrimentum 
passus, rem domino non reddat, sed quidquid acciderit, pretium 
statutum domino persolvat. 

2. Quid censendum de praxi famulorum, qui ementes pro domino, 
munuscula a mercatoribus accipiunt, aut lucrum ex imminutione 
pretii sibi retinent ? — ■ Resp. Ex iisdem principiis est quaestio 
solvenda ; et quidem : 

1) Res est periculosa, nam a) iniuste agunt mercatores (et 
famuli ipsis cooperantes) qui, ut famulos allidant, dominis 
iniuste detrahunt quod famulis concedunt ; b) iniuste agunt 
famuli (et mercatores ipsis cooperantes) qui maius pretium, 
licet non ultra summum, domino indicant, Connivente mercatore, 
et sibi aliquid retinent. 

2) Nihilominus si moraliter certum sit a mercatoribus aliquid, 
quin inde detrimentum inferatur dominis, in meram gratiam 
famulorum concedi, hi profecto sibi retinere possunt ; quod a) de 
munusculis facile admittitur, nisi darentur ut famulus negotia 
domini negligenter gereret ; b) de imminutione pretii aegre 
admitti potest : cum enim famuli salarium accipiant, nec 
multa emant sicut proxenetae, talis imminutio non censetur 
ipsorum intuitu facta et per se accrescit domino ; atque valde 
timendum est ne mercatores maius pretium inscribant et dominis 
imponant, ut exinde, sub praetextu minuendi pretium, aliquid 
famulis solvant, c) Si tamen constet, sine injustitia erga dominos, 
id famulis concedi, possunt isti accipere, aut si alicubi sit uni- 
versalis consuetudo, vel si domini praxim sciant et consentiant ; 
non tamen si eam inviti subeant. 

Articulus III. 


De Venditione sub Hasta. 

528. Venditio sub hasta seu publica ( vente aux enchires ; 
openbare verkoop of veiling ) illa est qua res venalis publice 
exposita per praeconem proclamatur et adiudicatur maius 
pretium offerenti. Quae voluntaria aut iudiciaria esse 

potest, prout sponte fit a domino, vel a lege statuitur 
aut a iudice imponitur v. g. ad solvenda debita ! . 

Nomen suum accepit, ex eo quod iudiciaria auctoritate iudicis 
olim fiebat sub aliqua hasta ; vocatur quoque auctio publica 
(d la hausse; bij opbod of hooger aanbod ), quia posterior adauget 
pretium prioris ascendendo ; etiam licitatio, quia licitando i. e. 
certando inter plures pretium determinatur. 

Huic igitur venditioni proprium est quod iustum pretium 
non ex communi aestimatione diiudicetur, sed conven- 
tionale sit ex honesta inter licitantes concertatione obten- 
tum ; unde contractus est essentialiter aleatorius, in quo 
vendens et emens aequali periculo ac spei se committunt, 
seu aequale suscipiunt periculum perdendi ac spem lu- 
crandi. Proinde, dummodo ex utraque parte absit fraus, 
pretium erit legitimum. 

Duplici autem modo, talis venditio fieri potest : 

1) Per se, inspecta sola rei natura, modus est plene 
aleatorius, quo venditor statuit ut pretium, absque ullo in- 
terventu, sola ementium licitatione determinetur, et res 
non retrahatur, sed plus offerenti tradatur. 

In hoc contractu : a) illicitum est venditori fictos mittere licita- 
tores qui, sine animo emendi, rei pretium augeant (sic enim im- 
pediret quod statuerat : rem plus offerenti esse- tradendam) ; 
et etiamsi pretium offeratur infra vulgare, rem cedere tenetur. 

b) Ex altera parte, emptores non possunt metu, fraude, vel 
aliis mediis iniustis (bene vero precibus et suasionibus) alios 
a licitando seu plus offerendo impedire, nec inter se pacisci de 
non licitando ultra tale pretium vel quoad talem rem : ita enim 
iniuste agunt erga venditorem qui maiori lucro privatur, et erga 
licitatores qui privantur spe rem sibi comparandi. Haec scii, 
omnia repugnant indoli perfecte aleatorio contractus. 

2) Per accidens, ob consuetudinem, modus non est plene 
aleatorius, et contractus est mixtus , quo venditor sibi 
servat ius pretium per se vel per alios augendi, et rem 
sibi retinendi, si nemo maius pretium offerat. 

In hoc casu a) venditor falsos licitatores adhibere poterit, et 
rem retrahere, si pretium infra infimum offeratur. 


1. Cfr. C. C., a. 826-827 > 1686-1688 ; 2204-2218 ; C. iud., a. 673- 
677 ! 945 - 985 - 

b) Ex altera parte, emptores sua tueri possunt iura et simul 
cum quibusdam aliis 1 pacisci de non licitando ultra tale pretium 
determinatum. 

Quibus industriis, cum aliae aliis respondeant, aequalitas 
constituitur. — Non tamen possent licitatores vi, metu aut 
fraude alios emptores a licitando avertere, cum haec media sint 
iniusta. 

529. Principia de iustitia et iniustitia auctionis 
publicae. 

1 . Venditor laedit iustitiam, si rem adiudicatam non tra- 
dat ; aut si rem unam exponat et alteram minoris pretii 
tradat. 

2. Praecones iustitiam laedunt, si mediis iniustis venditori 
aut quibusdam emptoribus damnum inferant, sive inci- 
piendo ante tempus, sive auctionem instituendo tempore 
quo praevident paucos futuros esse licitatores, sive rem 
citius aut tardius adiudicando ut amicis faveant. 

3. Licitatores iustitiam laedunt si mediis iniustis alios 
impediunt emptores ne pretium augeant. 

4. Venditor securitatem praestat quoad rei evictionem ; 
non autem quoad vitia etiam redhibitoria : vendit enim 
rem sicuti est exposita ; nisi tamen aliter lege aut pacto 
fuerit statutum. 

530. Quaestio : An auctione licitum sit res proprias 
redimere per se vel per alium ? 

Resp. Si licitatio est coacta, id certo est licitum, cum creditores 
potius quam dominus vendant et certe non sit licitatio ficta. 
Si licitatio est libera, tunc hodie licitum est per se vel per alios 
curare ne res infra pretium infimum vendantur : id emptores de- 
bent scire, praesertim quod consuetudo iam permittit rem omnino 
detrahere ; — non vero licitum est fictos licitatores eo tantum 
fine mittere ut pretium immodice augeatur, et decipiantur 
emptores. 

Articulus IV. 

De Retrovenditione. 

531. Retrovenditio seu venditio cum pacto redimendi 
(avec f acuite de rachat ou de r emere ; met recht van weder- 

1. Cum quibusdam ; si enim fieret inter omnes, haberetur mono- 
polium, de quo infra. 

inkoop ) est illa in qua venditor sibi reservat facultatem 
intra aliquod tempus rem recuperandi. 

Spectato iure naturali, talis venditio fieri potest : 

a) in gratiam venditoris i. e. ea conditione ut si vendi- 
tori placuerit, emptor teneatur rem revendere venditori, 

b) in gratiam emptoris i. e. ea conditione ut si emptori 
placuerit, venditor teneatur rem rursus emere, 

c) in favorem tertii ita ut si venditori placuerit, tertius 
aliquis habeat ius emendi rem de qua agitur. 

Huiusmodi pactum per se nihil iniusti continet, dummodo 
in statuto pretio habeatur ratio oneris impositi, quod 
pretio aestimabile est, et debita servetur aequalitas ; unde 
pretium minui debet si pactum redimendi fiat in favorem 
venditoris vel tertii, quia onus imponitur emptori ; e 
contra augeri debet si pactum fiat in gratiam emptoris 5 
si in gratiam utriusque, media servanda est aequalitas 
pretii. Quo posito, pactum est licitum : venditor enim 
quando rem suam alienat, quamcumque conditionem ho- 
nestam quamvis onerosam adiicere potest. Ita per se, et 
secluso interventu iuris positivi. 

Attamen retrovenditio in gratiam emptoris est contractus 
periculosus, in praxi non admittendus, Favet usurariis, quando 
emptor ex tali emptione intendit lucrari, ut si cogit venditorem 
redimere maiori pretio quam ipse emit, aut eodem pretio, sed 
interim percipiendo fructus. 

532. Dispositiones luris civilis. — Ius civile hodier- 
num, quamvis omnes conditiones honestas in contractibus 
permittat, de his tamen non expresse agit, sed de sola 
retrovenditione in favorem venditoris, quam non vocat 
retrovenditionem sed reemptionem (a. 1659-73). Retentus 
ille contractus fuit ut personae, modo coactae bona sua 
vendere ob adversam fortunam, habeant spem ea postea 
recuperandi. Quem contractum lex non eodem modo 
intelligit ac theologi, ac si revera esset nova emptio, sed 
eum habet tamquam contractum unum, venditionem unam 
sub conditione resolutoria. Et sic adveniente Conditione 
non fit novus venditionis contractus, sed prima venditio 
annihilatur atque omnia in integrum restituuntur ac si 
venditio non intercesserit (a. 1183). Unde venditor debet 

restituere pretium sine auctario, solvere expensas et re- 
sarcire damna secuta ac quidquid emptor in rem impendit 
necessario vel utiliter (a. 1673) ; recuperat vero rem suam 
a quovis onere (v. g. hypotheca) per emptorem imposito 
liberam, excepta locatione quam sustinere debet si in 
venditoris fraudem inita non fuerit ab emptore (a. 1673). 

Ius nostrum statuit ut tempus ad resiliendum contractum 
non extendatur ultra quinquennium (a. 1660). 

533 * Animadversio. — Sub specie retrovenditionis latere 
potest contractus usurarius ab Innoc. XI damnatus *, qui his- 
panico nomine vocatur mohatra. Est quaedam retrovenditio 
in instanti facta cum usura ex parte vendentis ; contractus quo 
aliquis loco mutui vendit mercem suam, summo pretio ex inten- 
tione ut emptor statim revendat infimo vel medio pretio. Con- 
tractus scii, consistit in hoc quod res quaedam pretio summo 
(1.000 fr. v. g.) venditur ei qui pecunia indiget, sed venditur 
illa conditione ut eadem res statim minori pretio (800 fr.) priori 
venditori retro vendatur. Tunc venditor prior solvit hanc summam 
minorem, emptor vero obligatus manet etiam pro differentia 
quae inter utrumque pretium existit (scii. 200 fr.). Patet agi 
de venditione ficta, non vere intenta, et de machinatione fraudu- 
lenta ad immodicam usuram extorquendam. Unde est contractus 
iniustus. 


Articulus V. 

De Monopolio. 

534. Monopolium venditionis, quasi singularis nego- 
tiatio seu unius venditio ( alleenhandel ), generatim est 
potestas exclusive certas merces vendendi penes unum vel 
paucos existens. Distinguitur monopolium privatum seu 
facti, et monopolium publicum et legale seu iuris, prout ex 
facto oritur privatorum vel ab auctoritate publica vindicatur. 

i° Monopolium legale est exclusiva potestas certas merces 
vendendi ab auctoritate publica facta, vel ipsi fisco qui sibi 
reservat fabricationem et venditionem aliquarum mercium 
et ita communitati imponit tributum indirectum, vel uni 
aut paucis privatis, quibus datur privilegium certas merces 
vendendi cum exclusione aliorum (v. g. pharmacopolis), 


1. « Contractu mohatra licitus est, etiam respectu eiusdem personae, 
et cum contractu etrovenditionis praevie inito cum intentione lucri ■, 
prop. 40. 

sive privilegium illud vendendo sive gratis tribuendo. 

2° Monopolium privatum existit quando pauci homines 
a) variis mediis emunt omnes\fere merces, et ita efficiunt 
ut ipsi soli certum genus mercium vendant carius, pretio 
sibi placito : monopolium captionis directae; aut b) cum 
aliis venditoribus paciscuntur de certa merce non vendenda 
infra determinatum pretium : monopolium conventionale 
seu pretii; aut c) impediunt ne aliae merces advehantur, 
ut ipsi suas maiori pretio vendant : monopolium captionis 
indirectae. Triplici ergo modo constituitur. 


Quandoque monopolia eo solum tendunt qt coneurrentiae 
excessus corrigatur ; quandoque praesertim ut pretium iusto 
maius emptoribus imponatur. Variis autem modis instituuntur : 
aliquando venditores aut venditorum societates totam rei ad- 
ministrationem paucis committunt qui omnia ad rei productionem 
et venditionem spectantia ordinent, quo casu institutum solet 
vocari trust aut syndikat, quod in Britannia maiore et praesertim in 
Statibus Americae foederatis late habet diffusionem ; — aut ad 
hunc finem creant societatem quamdam regi tivam, quae maiorem 
numerum actionum possidet singularum societatum consociata- 
rum, quod dicitur Holding ; — vel, solum paciscuntur de limitanda 
productione aut venditione alicuius mercis, relicta libertate in aliis, 
et hoc vocari solet Kartell, quod praesertim in Germania vel et in 
Gallia usu venit ; et si fiat mere occasionaliter et ad tempus, 
dicitur pool ; — quandoque denique communi consilio maximas 
emunt determinatae mercis quantitates, ut pretium servare aut 
augere valeant et ita magnum percipere lucrum, quod apud 
varias gentes venit sub nominibus comer aut ring 1 . 

Non tamen semper sensus istorum nominum est ita perfecte 
distinctus. 


535. Principia in monopoliis attendenda. — I . Mo- 
nopolia, etiam privata, quae eo fine instituuntur ut ef- 
frenatae coneurrentiae excessibus remedium praebeant, 
illumque finem legitimis prosequuntur mediis atque iustum 
non excedunt pretium, non sunt per se illicita aut iniusta. 
Nec enim finis nec media aliquid illiciti continent. 

II. E contra, iniusta sunt illa monopolia privata quae 
instituuntur ut, deleta penitus concurrentia, pretia empto- 
ribus imponantur ad nutum venditorum, aut iniustis 
utuntur mediis ad alios venditores evincendos. In primo 


1. Tanquerey, Th. M., De Virt. Iustitiae, n. 775 et seq., ubi plura 
utilia de monopoliis notantur. 

casu d amnum iniuste infertur emptoribus, in altero ceteris 
venditoribus. 

III. Monopolium legale Status seu fisci, ob causam 
proportionatam, infra certos limites est legitimum, etiamsi 
pretium legale statutum sit vulgari maius. Est enim unum 
e:* mediis quibus Status sibi comparat pecuniam necessa- 
riam ad res publicas gerendas; ergo, dummodo pecunia ad 
bonum commune adhibeatur, et taxatio iustos non excedat 
limites, excessus in pretio non est nisi tributum indirectum. 

Magis, determinate : A. In monopolio privato : 

1) quando fit primo modo supra indicato (n. 534 )’ P ec_ 
cant contra iustitiam, si vendunt ultra summum pretium 
quod fuisset si monopolium non fecissent, attenta quan- 
titate mercium et frequentia maiore vel minore emptorum : 
abundantia enim mercium tanta est quanta si monopolium 
non praecessisset, item et necessitas emendi. — Et etiam 
alii mercatores non possunt absque iniustitia vendere 
merces pretio iniusto quod per monopolium inductum 
est, quia est iniustum pro omnibus, nisi forte et ipsi pre- 
tium nipiium in iis acquirendis subire coacti fuerint ; 

2) quando fit secundo modo, peccant contra iustitiam, si 
pretium esset ultra summum. Exigendo autem pretium 
summum, contra charitatem graviter peccare possunt, si 
agitur de rebus quae non sunt voluptuariae vel paucis 
utiles, sed quibus multi indigent ; nam charitas, etsi non 
obliget ad vendendum infra pretium summum, obligat 
tamen ne alii impediantur quominus vendant minori pretio ; 
sicut etiam, quando non praecipit eleemosynam, vetat ne 
alii ab ea danda impediantur. Imo contra iustitiam peccant 
si alios mercatores mediis iniustis impediunt quominus 
minoris vendant ; 

3) quando fit tertio modo, iniustitiam committunt tum 
erga concives, tum erga extraneos mercatores, si impediant 
advectionem iniustis mediis (v.g. fraudibus, dolo, etc.), 
quia unusquisque habet ius strictum ne mediis iniustis 
impediatur consequi commodum ; si vero impediant iustis 
mediis, potest esse licitum, modo pretium non sit ultra 
summum. 

In omnibus praedictis monopoliis facile tamen peccare 
possunt contra iustitiam legalem et charitatem erga pro- 
priam patriam vel civitatem.' 

B. Monopolium legale est licitum, modo fiat cum iusto 
pretio et rationabili causa concedatur, v. g. 

1° quia sunt quaedam merces ad quas conficiendas 
requiruntur magni sumptus quos sine tali privilegio 
nemo facile suscipiet ; 

'1 




alicuius artis : id per se iustum est quia confert ad bonum 
commune quatenus dat stimulum privatorum industriae ; 
nisi tamen ultra omnem rationabilem limitem pretium 


augeatur ; 

3 0 per modum tributi, ad comparandas pecunias quibus 
gubernium indiget. Hoc etiam per se iustum est, ut 
diximus ; per accidens tamen adversari potest iustitiae 
commutativae, si in eo non servarentur conditiones ad 
iustitiam tributorum requisitae, v. g. si notabiliter auge- 
retur pretium eorum quae ad victum necessaria sint, vel 
gravamen nimis inaequale sit inter subditos. 


536. Animadversiones. — 1. Possunt habere monopolia 
suas utilitates et commoda , tum ad minuendas in rebus produ- 
cendis et distribuendis expensas, sive perfectiorum instrumen- 
torum usu sive meliori laboris divisione ; tum etiam ad immo- 
deratam aemulationem aut nimiam rerum abundantiam coer- 
cendas, atque abusus inde nascentes compescendos damnaque 
vitanda. Iis itaque inesse potest ratio Cuiusdam defensionis, qua 
securior herorum fiat et opificum conditio. 

2. At etiam sunt monopoliorum incommoda, ut notat Vermeersch, 
Th. M. II, n. 467 : si venditores pretium exigunt sine ulla pro- 
portione cum labore et expensis, aut illud, quantum possint, 
augent, dum tamen illius quod ipsi solverunt rationem habere 
deberent ; — si opificum mercedes indebite deprimunt vel illas 
relative imminuunt, cum multo magis augeantur pretia quin ullus 
dominis accesserit titulus lucri, v. g. si salaria 5 p. c. augeantur 
dum pretia crescunt 10 p.c.j — si studiosis venditionibus et coemp- 
tionibus aestimatio communis in Bursis vitiatur, et obtinetur 
ut tituli societatum supra vel infra rerum valorem aestimentur. 

3. Quare lucra ingentia per se suspecta sunt iniustitiae ; 
quandoque tamen speciali ratione explicari possunt, sive a) Vendi- 
tione in alia regione, ubi propter cambii inaequalitatem vel aliam 
causam multo carius venduntur merces ; sive b) quadam inven- 
tione qua quis pretio longe minore conficere valet res quam com- 
muniter conficiuntur; sive c) speciali arte et industria, qua v. g. 
propter accumulate coemptas merces, multis sumptibus parcitur . 

4. Hinc ob bonum commune tuendum et alios cives defen- 
dendos, oportet monopolia regantur publica potestate, ne scii, 
nimia prosequantur lucra, ne pretia rerum plus aequo augeant 
cum proletariorum ac pauperum damno, ne potestatem nimis 
extendant atque, in detrimentum ipsius auctoritatis socialis, 
quemdam potentatum in republica obtineant oeconomicum, ita 
quod officiales et magistratus ab ipsis dependeant, aut leges, 
privato ipsorum bono proficuae ferantur, bono publico noxiae. 

5. Haec intuens Pius XI, in recenti encycl. Quadragesimo anno, 
conqueritur : « Nonnulli conscientiae stimulis ita obduruerunt, 
ut in eam devenerint Sententiam sibi licitum esse et lucra sua 
quoquo modo augere, et opes magno conatu studioque partas 
per fas et nefas contra repentinos fortunae casus tueri. Facilia 
emolumenta, quae cuilibet in mercatu omni lege soluto obveniunt, 
permultos ad merces permutandas distrahendasque alliciunt, 
qui, id unum inhiantes, ut minimo interiecto labore expedita 
sibi lucra comparent, effrena negotiatione, mercium pretia pro 
arbitrio et aviditate tam crebro augent vel minuunt ut prudentes 
fabricatorum praevisiones pessumdent. Quae lege sunt statuta ad 
foederatos quaestus provehendos, dum rerum agendarum pericu- 
lum dividunt ac finiunt, foedissimae licentiae ansam praebuerunt. 
Cernimus enim ab hac extenuata rationum reddendarum obliga- 
tione animos modice tangi ; insuper in tutamine communis 
cuiusdam nominis delitescendo, pessimas perpatrari iniurias et 
circumscriptiones ; tandem oeconomicarum consociationum cu- 
ratores, muneris sui oblitos, eorum prodere iura, quorum com- 
pendia administranda susceperant ». 

Articulus yi. 

De Permutatione et Negotiatione. 

S. Th. II-II, q. 77, a. 4, 

537. Permutatio ( ichange , troc ; ruiling ) est contractus 
consensualis quo contrahentes rem aliquam, scii, mercem, 
sibi invicem dant ad aliam habendam (a. 1702 et 1703). 
Differt a venditione : in hac enim datur pecunia pro merce, 
in illa merx pro merce. Iisdem legibus regitur quibus 
venditio (a. 1707) ; non tamen conceditur rescissio ob 
causam laesionis (a. 1706). 

538. Negotiatio est actio qua quis sibi merces comparat 
ex animo eas cum lucro vendendi. Distinguitur late et 
stricte dicta, prout res comparantur ut transformatae seu 
mutatae, vel integrae sine ulla mutatione carius vendantur 
(C. Com., a. 2). Haec, aiente S. Thoma (a. 4), est dena- 
riorum ad denarios (cambium), vel rerum ad denarios 
propter lucrum quaerendum, ita ut denarius ac lucrum sit 
finis Commutationis. 

Negotiatio stricte dicta devse non honesta est, nec illicita 
quia non importat aliquid vitiosum, sed indifferens, quam- 
vis male sonans et vituperabiles ; quia quantum est de se 
deservit cupiditati lucri et quamdam turpitudinem habet 
in quantum non importat finem honestum. Unde ut sit 
licita debet cohonestari, ordinando lucrum ad finem ho- 
nestum v. g. ad domus sustentationem, sublevationem indi- 
gentium, publicam utilitatem ne res necessariae patriae 
desint. Est tamen periculosa, quia facile quis solum lucrum 
ut finem intendit, et saepe est occasio dolo, fraudi et 
iniustitiae. 

Nec dicatur esse contra iustitiam, quia quis carius vendit quam 
emerit, vel vilius emit ut rem carius vendat quam valeat. Nam 
« non quicumque carius vendit aliquid quam emerit, negotiatur, 
sed solum qui ad hoc emit ut carius vendat. Si autem emit rem, 
non ut vendat, sed ut teneat, et postmodum propter aliquam 
causam eam vendere velit, non est negotiatio (stricte dicta), 
quamvis carius vendat. Potest enim hoc licite facere, vel quia 
in aliquo rem melioravit, vel quia pretium rei est mutatum secun- 
dum diversitatem loci vel temporis, vel propter periculum cui 
se exponit, transferendo rem de loco ad locum vel etiam ferri 
faciendo. Et secundum hoc nec emptio nec venditio est iniusta » 
(ad 2). 

Attendendi hic sunt abusus quos recenter denuntiavit Pius XI, 
uti notavimus n. 536, 4. 

539. Animadversio. — Notetur clericis et religiosis interdici 
negotiationem stricte dictam, quia abstinere debent ab his quae 
habent speciem mali, et quia negotiatio implicat saecularibus 
curis et ita a spiritualibus retrahit (can. 142 et 592). 


QUAESTIO SECUNDA. 

DE LOCATIONE ET CONDUCTIONE. 

540. Locatio (louage ; huurverdrag ) in genere est contrac- 
tus bilateralis onerosus quo quis operam vel rem suam 
alteri concedit ad usum pro certa mercede, seu quo utilitas 
rei vel personae traditur et a conductore suscipitur ad 
certum tempus pro pretio determinato ; conductio est 
idem contractus ex parte accipientis. Unde locatio (ver- 
huring ) et conductio ( huring ) sunt duo contractus partiales 
unum integrum conficientes. Definiri autem potest : 
contractus bilateralis onerosus quo usus vel fructus rei mobilis 

vel immobilis, aut quaedam opera personae ad tempus deter- 
minatum promittitur pro certo pretio, seu quo ad usum vel 
ad fructum res vel persona pretio conceditur (a. 1708-1710). 
Dicitqr : 

1) contractus bilateralis, et sic distinguitur a donatione ; 

2) onerosus, et sic distinguitur a commodato quo usus 
rei conceditur alteri gratis ; 

3) quo ad usum vel fructum: ita distinguitur a venditione 
qua ipsum dominium rei transfertur, dum hic conceditur 
sola utilitas ; utilitas autem quaecumque per se locaii 
potest, nisi a lege prohibeatur, ut factum est pro iure 
usus et habitationis (a. 631 et 634) quod nec locari nec 
vendi potest ; 

4 ) res vel persona : cum agatur de usu pretio aestimabili, 
intelligenda est res cuius usus non est ipsa consumptio, 
qualis etiam est persona ; et ita locatio distinguitur a 
mutuo quod est rei primo usu consumptibilis ; 

5) ad determinatum tempus : si enim res concederetur 
ad usum perpetuum, fere nullius valoris esset dominium; si 
opera personae conceditur in perpetuum, est servitus, 
quae iure positivo prohibetur (a. 1780) ; 

6) pro pretio determinato , quod ut sit iustum iuxta 
communem aestimationem est determinandum ad aequali- 
tatem dati et accepti (n. 449 et 514) ; pretium autem non 
est necessario pecunia (a. 1763 et 1818), nisi in particulari- 
bus circumstantiis id a lege exigatur, uti pro operariis in 
fabricis (leg. belg., 16 aug. 1887, a. 1 et 2) ; 

7) promittitur : locatio enim est contractus consensualis, 
qui perficitur solo partium consensu nec ullam formam 
externam per se exigit. Potest fieri scripto vel verbis 
(a. 1714). Si tamen solis verbis fiat, probatio per testes 
non admittitur in iure nostro, nisi executio iam incepta 
fuerit ; sed deferri potest iuramentum ei qui locationem 
negat (a. 1715). 

Duplex itaque est locationis species : locatio rerum, et 
locatio operum seu industriae et activitatis humanae, haec 
iterum duplex est : locatio operarum seu laboris ; et susceptio 
operis, quod est laboris effectus. De quibus iam dicendum 
est singulatim. 

De Locatioae Rerum. 

541. Locatio rerum est contractus quo aliquis se 
obligat ad alteri praestandum alicuius rei usum vel fruitio- 
nem per aliquod tempus pro certo pretio (a. 1709). 

Cuius plures distingui possunt species : locatio aedium 
et mobilium (bail a loyer ; huis- of meubelverhuring) ; — 
locatio bonorum (bail a ferme ; huurpacht of verpachting 
van land en goederen ) ; — locatio animalium (bail a cheptel ; 
veepacht ); — locatio navium (charte-partie,louage maritime ; 
scheepsvervrachting),t tc.Dehis conferri potest codex civilis 
aut commercialis ; principia tamen generalia omnibus 
sunt communia quae hic trademus, sive quoad locatorem 
sive quoad conductorem. 

542. Obligationes locatoris ( bailleur ou loueur; ver- 
huurder of verpachter ). — Ipse debet : 

1. Rem tradere conductori, et quidem statuto tempore 
ita ut teneatur reparare damnum ex mora culpabili ortum, 
ac in bono statu ita ut res apta sit ad usum cui destina- 
tur (a. 1719). 

Cum autem in bono statu oporteat esse ad usum apto, hinc illa 
vitia occulta rei locandae quae conductori nocere vel usum im- 
pedire possunt locator manifestare debet, sicut de venditione 
dictum est ; v. g. quod equus onera excutere soleat dum quaeritur 
ad transportandum merces ; quod ineptus sit ad laborandum ; 
quod domus sit infectuosa. Ex iure civili ad compensationem 
tenetur, etiam si eiusmodi vitia ignoraverit (a. 1721) ; si tamen 
abest culpa moralis, in conscientia non obligatur ante sententiam 
iudicis, post sententiam vero tenetur ratione boni publici, imo 
si res sit nimis clara, charitas obligare potest ad reparandum 
ante sententiam iudicis ut alteri evitentur expensae inutiles. 

2. Rem in eo statu servare in quo apta permaneat usui 
ad quam locata fuit ; unde locator a) perficere debet 
maiores reparationes necessarias ad rei conservationem 
(a. 1720), non autem modicas seu, ut dicitur, locativas 
quae a locatario praestari debent ; b) formam rei locatae 
immutare nequit (a. 1723) nec aliud facere ex quo mi- 
nuatur conductoris fruitio ; c) tributa realia solvere debet 
pro dominio rei imposita, nisi aliter sit conventum. 

Quaenam sint reparationes maiores aut modicae, ex codicibus 
et usu locorum determinandum est. Quod si pereat res ipsa, 
contractus eo ipso dissolvitur ; si pereat pars rei, potest locatarius 
diminutionem pretii vel dissolutionem contractus petere (a. 1722). 

3. Rei tranquillam fruitionem praestare, ideoque con- 
ductorem indemnem praestare contra vitia occulta quae 
rei usum impediunt, eumque tueri contra evictionem aut 
perturbationem imis a tertio illatam (a. 1725-1727). 

i 

543. Obligationes conductoris (preneur , locataire, 
fermier; huurder, pachter). — Ipse debet : 

1. Re locata uti tamquam bonus paterfamilias, et quidem 
in illum tantum usum ad quem fuit locata, sive explicite, 
sive implicite quatenus ex circumstantiis legitime prae- 
sumitur consensus (a. 1728). 

Hinc a) si re locata abuteretur vel aliter uteretur contra volun- 
tatem domini, ad reparationem damni illati tenetur, atque con- 
1 tractus rescindi potest (a. 1729). b) Rem tamen sublocare potest 

’ aut ipsam locationem alteri, qui sit ita i doneus, cedere ad eumdem 

finem, nisi haec facultas speciali pacto interdicta fuerit (a. 17x7), 

; aut lex positiva prohibeat uti Codex Germaniae (a. 49). c) Re- 

parationes minores et usuales seu locativas facere debet (a. 1754) ; 
atque solvere tributa personalia pro usu rei imposita, nisi aliter 
fuerit conventum. 

2. Pactam mercedem solvere statuto tempore (a. 1728), 
modo quidem praefixo aut in regione constietuo. 

Si tempore statuto non solvat, locator quaedam mobilia 
conductoris servare potest ut de solutione securus sit. Quod si 
contractus cesset, partem pretii locatarius solvere debet pro rata 
temporis quo in usu rei non fuit impeditus. 

3. Finito locationis tempore et non antea , rem locatam 
reddere in eo statu in quo tradita fuit ; iisque exceptis quae 
vetustate, legitimo usu aut fortuito fuerunt collapsa aut 
deteriora facta (a. 1730 et 1731). 

1 Damnum illatum sive ab ipso conductore, sive a domesticis 

aut commensalibus qui sub eius cura sunt, vel sublocatoribus 
i compensare debet (a. 1735;, nisi probet id sine ipsius culpa 

i accidisse : ita ius gallicum (a. 1732) ; vel saltem postquam 

■ culpa iuridica fuit probata : ita ius germanicum. — In conscientia 

i statim reparare debet damna ex culpa morali orta ; nonnisi 

post sententiam iudicis ea qtjae ex culpa iuridica oriuntur, 
ut ex non vigilantia vel ex arte periculosa exercita. 

Addit ius gallicum (a. 1733 et 1734) : .si domus incendio 
perierit de incendio tenetur, nisi probet illud accidisse citra 
culpam suam ; quod si plures sint locatarii in hac domo degentes, 
omnes partem damni proportionate ad pretium locationis solvere 
debent, nisi probent incendium in cubiculo alterius excitatum 
fuisse, aut non potuisse in suo loco excitari. 

Haec dispositio naturali aequitati contraria, non obligat in 
conscientia illos qui optime sciunt ignem non fuisse excitatum 
sua culpa saltem iuridica, aut culpa eorum quorum curam habent. 
Potest tamen locator uti beneficio legis, quoties non sufficienter 
constet conductores fuisse satis vigilantes ; si autem de hoc 
constaret, non posset, quia sententia iudicialis in falsa prae- 
sumptione fundaretur facti. 

544. Animadversiones. — 1) In locatione agrorum aliquid 
particulare habetur in iure romano et moderno, scii, aliqua 
pretii locationis pars remittitur quando, propter infortunium 
subitum v. g. grandinem, agri magna ex parte fructibus carueruntj 
quod naturali aequitati omnino consentaneum est, siquidem 
agrorum fructus magis quam alia quasi per se aleatorii sunt. 
In iure nostro (a. 1769-1773) ista remissio non conceditur, nisi 
quando saltem dimidia pars messis ordinariae amissa fuit, et 
non adest compensatio ex praecedentibus annis ; praeterea con- 
ductor per expressam clausulam huic iuri renuntiare potest. 
Sed etiam extra istum casum legalem et generatim, hac in re 
servandae sunt normae Charitatis et aequitatis naturalis, ita ut 
de pretio locationis facile aliquid remittatur, vel dilatio solu- 
tionis concedatur. 

Ex alia parte, ex iustitia requiritur ut communiter pretium 
locationis statuatur quod sinat conductorem in ordinariis ad- 
iunctis ex fructu laboris sui cum familia vivere, quod generatim 
obtinet si pretium non excedit id quod communiter in tali 
regione a christiano domino postulatur : aestimatio enim com- 
munis solet huic conformari. 

2) Specialis locatio ad longum tempus est emphyteusis ( erfpacht ), 
Est contractus quo dominus rei immobilis dominium utile seu 
plenam fruitionem ad longum tempus transfert in alium, retento 
dominio directo, et sub onere pensionis sibi annuae solvendae. 
In patria nostra regitur lege 10 ian. 1824 et non potest iniri 
ad tempus infra 27 annos aut ultra 99 ; in aliis regionibus diver- 
sae legislationi subiicitur ut dictum est n. 164, not. 1. 

3) Notandae sunt quaedam dispositiones iuris civilis hodierni : 

a) Locatio rerum non solvitur morte contrahentium sed transit 

ad haeredes (a. 1742), saltem si inita fuerit per actum authenti- 
cum ; — aliquando tamen exceptio admittitur pro locatione agro- 
rum, defuncto locatario, in gratiam haeredum, ut ex lege belg. 
7 mart. 1929, quae permittit ut renuntient infra annum. 

b) Si locator rem donaverit, vendiderit vel ipse occupare 
velit, non potest expellere locatarium, sed terminus constitutus 
est expectandus (a. 1743). 

c) In quibusdam regionibus, usus est locandi fundos rusticos 
ea lege ut fructus inter locatorem et conductorem dividantur ; 
de qua pactione cfr. a. 1763 sq. (Cod. ital., a. 1647 sq.). Item 
usus est locandi armenta et greges sub eadem conditione dividendi 
lucri, aut sub aliis conditionibus specialibus ; de quo cfr, a. 1800 sq. 
(Cod. ital., a. 1665 sq.). 

d) Recentiore tempore in pluribus legislationibus novae factae 
sunt stipulationes de locatione agrorum ( le bail d ferme; de 
landpacht ) ; quae tunc attendendae et etiam per se valent in 
conscientia. Ita lex belgica 7 mart. 1929. 

4) Etiam tus canonicum plura statuit de locatione rerum : 

Can. 154 ° : Bona ecclesiae immobilia propriis administratoribus 
eorumque coniunctis in primo aut secundo consanguinitatis vel 
affinitatis gradu nop sunt vendenda aut locanda sine speciali 
Ordinarii loci licentia. 

Can. 1541 : Contractus loccationis alicuius fundi eclesiastici 
ne fiant, nisi ad normam can. 1531, § 2 (i. e. publica licitatione 
vel saltem nota reddita locatione) ; et in iis addantur semper 
conditiones de limitibus custodiendis, de bona cultione, de rite 
solvendo canone, de opportuna cautela pro conditionibus im- 
plendis. 

Can. 1542 : 1. In emphyteusi bonorum ecclesiasticorum 
emphyteuta nequit canonem redimere sine licentia legitimi 
superioris ecclesiastici de quo in can. 1532 ; quodsi redemerit, 
eam saltem pecuniae vim ecclesiae dare debet, quae canoni 
respondeat. 

2. Ab emphyteuta congrua exigatur cautio prosolutione canonis 
et conditionibus implendis ; in ipso instrumento pacti emphy- 
teutici forum ecclesiasticum arbiter statuatur ad dirimendas 
controversias inter partes forte exorituras et expresse declaretur 
meliorationes solo cedere. 


Articulus II. 


In hoc contractu : 1) dominus qui opus construendum concedit 
est locator, opifex conductor ; e contra in locatione operarum 
operarius locator est, dominus conductor ; 

2) pretium statuitur pro opere confecto, ita ut non debeatur 
nisi postquam conductor opus compleverit, nisi aliter conventum 
sit ; in magnis tamen operibus solet solvi pretium per partes, 
post confectionem diversarum partium operis (a. 1791) ; 

3) hinc apud conductorem manet periculum operis, donec 
fuerit confectum et traditum (a. 1788) ; nisi pereat sine eius 
culpa et ex vitio materiae si haec pertinet ad dominum (a. 1789- 

x 79°) ; 

4) opus perficiendum saepe publice denuntiatur, exponendo 
quid sit conficiendum, quanam ratione, ex quanam materia, 
intra quodnam tempus, etc. ita quod varii conductores ad con- 
currendum invitentur, opus conficiendum adiudicatione com- 
mittatur ei qui, omnibus perpensis, melius et pro minore pretio 
illud perficere spoponderit (adjudication ; aanbestedtng ) vel Saltem 
cum maiori securitate. Ad quod ex utraque parte omnino requi- 
ritur bona fides : in conductore, ut sincere intendat opus per- 
ficere sub determinatis conditionibus pro pretio indicato ; in 
locatore, ut opus committat ei qui minus pretium petit, dummodo 
tamen idoneus sit ad reni bene perficiendam. 


546. Obligationes conductoris sunt : 

1) Ex iustitia obligatur eo modo opus perficere qui 
conventus fuit, v. g. servando materiae qualitatem, formam 
praescriptam, debitam soliditatem, tempus statutum, dili- 
gentiam debitam, etc. 

2) Ex iustitia operariis a se conductis obligatur sufficiens 
salarium solvere, illudque imminuere nequit ut opus 
minore pretio perficiat. 

3) Statuto pretio contentus esse debet, nam propter 
hoc obtinuit opus, pretio excludendo alios. 


De Locatione seu Susceptione 
Conficiendi Operis. 

545. Locatio operis ( contrat d' entreprise ; aanneming) 
est contractus quo architecta aut opifex seu commissarius 
conducitur a domino ad certum opus industria vel labore 
pro determinato pretio efficiendum, v. g. ad domum aedi- 
ficandam, vestem conficiendam, viam ferream construen- 
dam (a. 1710). Quod duplici modo fieri potest : ita scii, 
ut opifex operam suam tantum praestet qua opus conficiat 
integrum ; vel operam simul et materiam (a. 1711 et 1787). 


Si conductor conqueritur se non posse statuto pretio opus 
perficere, videndum est ex qua causa illud impensarum incre- 
mentum provenerit : ex communi consuetudine quae plurimum 
attendi debet, conductor in se suscipit pericula ordinaria, non 
vero prorsus extraordinaria, v.g. ex casu omnino improviso ut est 
sol mobile, inundatio aquarum extraordinaria vi inter fundamenta 
erumpentium. In tali casu compensatio ex iustitia debetur, non 
vero si v. g. mutantur rerum pretia vel augentur operariorum 
salaria : tunc nihil debetur ex stricta iustitia siquidem contractus 
semper est aliquatenus aleatorius (a. 1793)- Potest tamen quan- 
doque aliquid deberi ex aequitate, v. g. si dominus magnum 
emolumentum inde habet et conductor grave damnum subit ; 
dominus autem querelas conductoris non facile credere tenetur, 
sed exigere potest certam damni probationem. 


i’ 1 ( : i 

, I 1 


568 SUMMA THEOLOGIAE MORALIS 

Tandem si in expensis computandis conductor erraverit, ut 
ex oblivione cuiusdam, v. g. muri, portae, etc., dominus proba- 
bilius nihil ex stricta iustitia addere debet, quia est contractus 
aliquatenus aleatorius et pro pretio initus quod in globo per 
modum unius statutum fuit : oblivio quidem accidere potest, 
sed etiam adest praesumptio qucd fuerit negligentia ex parte 
conductoris. 

Contra iustitiam est peccatum et obligationem restitu- 
tionis per se inducit : 

a) si conductor materiam notabiliter viliorem adhibet 
aut minorem diligentiam, praesertim quando exinde minui- 
tur operis soliditas : tunc enim restituenda est pars mer- 
cedis indebite lucrata et reparandum damnum ; 

( ,i b) si conductor ex propria culpa tardius compleverit 

‘■i opus quam fuerit stipulatum : damnum exinde illatum 

, compensare tenetur ; 

t c ) s i inspectores vel invigilantes operi sint negligentes : 

j s i c e nim possunt negative cooperari iniustitiae conductoris, 

!). et tunc P ro ea tenentur restituere secundo loco ; at proprio 

' nomine restituere debent eam mercedis suae partem 

> quam immerito perceperunt pro vigilantia non adhibita. 

b 

I 547. Obligationes locatoris seu domini sunt : 

I/ r ) Statutum pretium praefixo tempore solvere debet. 

f| 2 ) Postulans ut res alio modo fiat ac fuerat conventum 

h ve l ut quaedam operi addantur, compensare debet maiores 

< ! expensas exinde natas. 

') 3 ) Absolutum opus mora culpabili acceptare negligens, 

| damnum conductori exinde illatum, reparare tenetur 

f 

' i' 548* Animadversiones. — I . Apud conductores quandoque 

j existit haec praxis : Concurrentes ad publicam aedificii con- 

j struendi locationem, inter se conveniunt ut quisque aestima- 

tionem suam certa pecuniae summa augeat, quae, adiudicato 
[ opere, a susceptore inter ceteros concurrentes dividatur. Vel 

i aIl ° modo, communi consilio pretium operis suscipiendi praesti- 

I tmmt,. et deinde susceptorem sorte vel aliter designant qui, 

1 adiudicato opere, determinatam quamdam summam inter reliquos 

j concurrentes dividat. 

De 9 u . a P raxi notat Aertnijs, Th, M. I, n. 964 : « Videri 
(: potest lniusta ; etenim in mente concurrentium memorata summa 

J. non habet rationem pretii operis suscipiendi, sed stipendii ad 

j compensandas itineris expensas aliorum concurrentium ; porro 

stipendium istud solvere cogitui locator, qui ad id nullatenus 
tenetur. Praeterea in posteriori modo, per medium iniquum 
impediunt locatorem quominus minori pretio locare queat ». 
Nihilominus ipse dictam praxim iniustam non habet, dummodo 
pretium iustum sit , nimirum pretium summum non excedat. « Etenim 
usus, quem susceptores concurrentes dictae summae praefiniunt, 
ad rem non attinet... Deinde, de exposita agendi ratione videtur 
idem dicendum, quod... de monopolio venditionis,... et de pacto 
inter licitatores in auctione, cum casus sint similes... Accedit, 
quod pretii augendi iustum titulum habere videantur, qui etiam 
a peccato contra charitatem eos excusat, nimirum ut hac ratione 
indemnes seipsos servent pro expensis itinerum, temporis iactura, 
et labore, ad quae tenentur susceptores operum, ut concurrant 
in variis locis, et quae saepe frustra peragunt. Tandem, locatores 
ex eo non nimis gravari exinde patet quod publica operis aedi- 
ficandi locatio communiter aestimetur ceu compendiosior aedi- 
ficandi modus ». 

2. Conductores aliquam pecuniae summam inspectoribus 
tribuendo ad captandam eorum benevolentiam, peccant contra 
iustitiam si id faciant ad eos corrumpendos ut materiam viliorem 
aut opus vitiosum approbent aut non recusent ; — non autem 
peccant si ita agant ad iniquam vexationem redimendam, quando 
nempe praevident inspectores secus inique eos esse vexaturos. 

3. Plures notare expedit dispositiones iuris civilis. Secundum 
plures codices : 

a) Morte conductoris contractus dissolvitur, ita ut locator 
tantum pro rata solvere debeat quod ipsi incepto opere utile 
sit. Ita v. g. ius gallicum, belgicum, italicUm, neerlandicum, 
helveticum, lusitanum. 

b) Locator operi renuntiare potest,dummodo impensas refundat 
et solvat conductori quantum intersit pro labore praestito et 
lucro cessante : ita v. g. ius gallicum, belgicum, italicum, hispa- 
nicum, neerlandicum, germanicum. 

c) Constructores aedificii debent securitatem qualitatis praestare 
per plures annos, qui sunt decem in iure gallico, belgico, italico, 
hispanico et neerlandico. 

d) Ad conductionem operis revocatur etiam locatio vectorum, 
de qua speciatim agit C. Civ., a. 1782-1786. 

Articulus III. 

De Locatione Operarum seu de 
Contractu Laboris. 

549. Locatio operarum et conductio operariorum seu 
contractus laboris ( louage de Services et de travail, contrat 
de travail ; dienstverhuring, arbeidsovereenkomst, loonverdrag ) 
est contractus in quo pro certo labore solvitur iustum 

pretium, seu contractus quo opifices se obligant ad certum 
laborem in gratiam alterius praestandum ad tempus, pro 
pretio determinato (a. 1710 ; 1779-1780). Qui contractus 
essentialiter differt a locatione operis : 

1) ratione obiecti, quod non est res producta sed ipse 
labor personalis praestandus, seu potius vis operativa et 
activitas quam unus alteri locat pro determinato tempore ; 
dum in locatione operis obiectum est ipsum opus pro- 
ducendum quod est laboris effectus ; 

2) ratione ipsius locationis , quae fit de opifice ad dominum, 
cum opifex laborem suum offert et locat quem dominus 
conducit ; dum e contra in susceptione operis, locatio fit 
de domino ad opificem, cum dominus offert et locat opus 
conficiendum quod opifex suscipit et conducit 1 . 

De natura contractus faboris aliquando fuit dubitatum : 

A. Quidam oeconomistae illud habuerunt ut emptionem- 
venditionem, qua opifex suas operas seu propriae activitatis exer- 
citium pro aliquo tempore vendit. 

Id tamen admitti nequit ; nam 1. obiectum venditionis est 
merx ; labor autem humanus proprio sensu non est merx ; — 
2. venditione transfertur res et rei dominium ; sed contractu 
laboris non transfertur potestas operandi aut dominium in illam, 
sed solum promittitur ipsius usus. Non ergo est venditio, sed 
locatio. — Neque dicas vendi posse fructum laboris seu partem 
suam quarn operarius habet in effectu producto : id enim est 
proprium obiectum locationis operis, quo praecise differt a 
locatione operarum. 


I ,t- De contractu laboris inter alios conferri possunt oeconomistae ut 

j Liberatore, Perin, Brants, Cauwes, Antoine, Falon ; — philosophi et 

t\ luns naturalis cultores ut Meyer, Cathrein, Castelein, Rothe, Schwalm ; 

1 sociologi ut Weiss, Soziale Frage und Soziale Ordnung , et Biederlack, 

f Die Soziale Frage ; — theologi, ut de Gryse, De contractu conductionis ; 

( Lehmkuhl, Le Contrat entre patrons et ouvriers et les grbves; Vermeersch, 

1. in Quaestiones de Iustitia, q. 10; Mgr. Doutreloux, Lettre Pastorale sur la 

' Questio» ouvriere ; Card. Zigliara, Epist. ad Card. Goossens 1891 ; 

|' Pottier, De Iure et Iustitia; et La morale catho lique et les questions socia- 

' e f d’aujourd’hui ; Waffelaert, in Coli. Brug., ian. 1901 ; — etiam 
dissertationes aut opera specialia, ut Bruin, Het Arbeidsloon, in 
[: Studien, 1892 Pesch, Lohnvertrag und gerechte Lohn, in Stimmen, 

- 1897 J Perin, Etude sur le juste salaire; Beauregard, Essai sur la theorie 

des Salaires; Garriguet, Le Contrat de Travail; Le Salaire; A. Ver- 
haegen, Le minimum de salaire, 1892 ; Vliebergh, in Belfort, 1913 ; 
Bus, Relatief Gezinsloon, cum adnot. Aangenent in De Katholiek, 1922 ; 
V Gougnard, Le probleme du juste salaire, 1293 ; Koenraadt, Rechtvaardig 

1 sociales Arbeidsloon, 1929 ; Rutten, La Doctrine sociale de VBglise; — 

leges etiam apud diversas gentes latae, ut lex belg. 10 mart. 1900 
de contractu laboris, et 7 aug. 1922 de contractu famulatus et ministerii 
professionalis. 

B. Alii volunt, aut potius vellent, esse contractum societatis, 
vi cuius dominus suum capitale et operarii suas operas conferunt 
ad commune opus perficiendum, atque lucrum exinde perceptum 
inter se dividendum ; quod melius congruit, aiunt, opificum 
dignitati, atque aequiori lucrorum partitioni. 

Concipi posset contractus societatis dominos inter et ope- 
rarios initus, optandumque foret talem contractum in futurum 
latius esse diffundendum ; ad factum tamen quod pertinet, res 
ita non se habet in praesenti rerum statu, imo talis contractus 
generatim est impossibilis. Nam a) ex una parte, domini con- 
tendunt felicem industriae exitum maxime pendete a sapienti 
unius supremi rectoris gestione, ideoque operarios in socios 
habere nolunt, ne eorum consilia capessere cogantur; b) ex altera 
parte, operarii non possunt in se suscipere pericula industriae, 
ut est essentiale contractui societatis : quotidiano enim ac certo 
salario ad victum indigentes, expectare nequeunt donec lucri et 
damni quantitas determinetur et aeque dividatur, Domini igitur 
duplex in se suscipiunt periculum ; et contra illud duplex 
periculum operarii praestantur securi : r. statim iis solvitur 
pretium, antequam res confectae vendantur ; 2. determinatum 
solvitur pretium, sive felix sive infelix sit exitus venditionis. 
Unde iustum est ut non totum iis solvatur quod produxerint, 
sed ut pretium proportionaliter diminuatur : renuntiant scii, 
operarii maiori beneficio ut praeserventur a damno 1 . c) Ceterum 
iri quibusdam circumstantiis impossibilis est contractus societatis, 
et contractus locationis solus possibilis, casu nempe quo non 
ineatur ad negotia lucrativa, ut in famulatu vel in opere con- 
struendo V. g. domo. 

C. Pauci alii putant contractum laboris esse innominatum : 
ex parte operarii facio ut des, ex parte heri do ut facias, quatenus 
opifices se obligant ad aliquid faciendum pro certo pretio. 

Id quamdam speciem habet veritatis, propter specialem na- 
turam et dignitatem laboris humani. Nihilominus ius romanum 
atque moderni codices, sicut theologi et iurisperiti, contractum 
habent ut veram locationem, quia scii, in ipso usus cuiusdam 
rei repromittitur et conceditur pro certo pretio ; quod est ipsa 
definitio locationis. 

Contractus ergo laboris est vera locatio. Homo enim 
habet dominium plenum sui laboris seu exercitii et usus 
suarum facultatum (n. 167). Ergo potest illum usum 
concedere alteri seu locare pro pretio, imo etiam alienare, 

1. Bene notat Prilmmer, Th. M. II, n. 306 : « Domini non tantum 
pecuniam conferunt, sed etiam intelligentiam (communiter saltem 
superiorem) et complures operas. Praeterea coguntur exponere maximis 
periculis propriam fortunam et saepe per sat longum tempus laborant 
sine omni emolumento, imo cum damno. E contra opifices nullum 
periculum incurrunt et quotidianum salarium recipere debent. Esset 
igitur iniquum, si in rebus secundis haberent partem proportionatam 
lucri j in rebus vero adversis dominus solus deberet praestare totum 
damnum ». 

et quidem de se in perpetuum , ut in servitute ; quamvis 
id hodie non valeat, utpote positive prohibitum in omni 
iure hodierno (a. 1780). 

Est quidem, ratione obiecti, locatio specialis indolis, 
cum humanae operae non sint communes merces, sed 
aliquid humani prae se ferant ideoque aliis legibus regi 
debeant ac res mere commerciales. At, quamvis labor 
humanus ordinem oeconomicum longe superet, nec sim- 
pliciter ut merx sit habendus, si spectetur qua actio 
humana; tamen considerari potest ut causans utilitatem 
oeconomicam et sub hoc respectu de ea pro mercede 
pacisci potest (I-II, q. 114, a. 1). Et licet de labore, ut 
est actio humana, libere omnino disponere ipse operarius 
possit, non tamen semper si in ipso spectetur utilitas oeco- 
nomica, quae posset ipsi necessaria esse ad sustentationem. 
Qui aspectus non sunt seiungendi, ut bene notat Leo XIII, 
in encycl. Rerum novarum. 

« Itaque duas velut notas habet in homine labor natura insitas, 
nimirum ut personalis sit, quia vis agens adhaerens personae, 
atque eius omnino est propria, a quo exercetur, et cuius est 
utilitati nata ; deinde ut sit necessarius, ob hanc causam, quod 
fructus laborum est homini opus ad vitam tuendam : vitam 
autem tueri ipsa rerum, cui maxime parendum, natura iubet. 

Iamvero, si ex ea dumtaxat parte spectetur quod pei-sonalis 
sit, non est dubium quin integrum opifici sit pactae mercedis 
angustius finire modum : quemadmodum enim operas dat ille 
voluntate, sic operarum mercede vel tenui vel plane nulla con- 
tentus esse voluntate potest. Sed longe aliter iudicandum si 
cum ratione personalitatis ratio coniungitur necessitatis, cogita- 
tione quidem, non re, ab illa separabilis. Reapse manere in vita 
commune singulis officium est, cui scelus est deesse. Hinc ius 
reperiendarum rerum quibus vita sustentatur, necessario nascitur; 
quarum rerum facultatem infimo cuique nonnisi quaesita labore 
merces suppeditat. Esto igitur, ut opifex atque herus libere 
in idem placitum, ac nominarim in salarii modum consentiant, 
subest tamen semper aliquid ex iustitia naturali, idque libera 
paciscentium voluntate maius et antiquius, scii, alendo opifici 
frugi quidem et bene morato, haud imparem esse mercedem 
oportere ». 

Constat igitur laborem non unice habendum esse mercem 
sine ulla relatione ad personam eiusque conditiones, sed 
ut legitimum, et saepe unicum, medium quo opifex sibi, 
vel et suis, vitam tueri possit. 


DE IUSTITIA COMMUTATIVA 573 

550. Operariorum officia iustitiae indicantur a 
Leone XIII : 

« I. Quod libere et cum aequitate pactum operae sit, id integre 
et fideliter reddere ; — 2. non rei ullo modo nocere ; — 3. non 
personam violare dominorum ; — 4. in ipsis tuendis rationibus 
suis abstinere a vi, nec seditionem inducere unquam, nec com- 
misceri cum hominibus flagitiosis » ; — 5. quibus verbis etiam 
prohibetur operistitium iniustum. 

Debent ergo operarii : 

1. Integre et fideliter praestare id operae quod libere et 
cum aequitate est pactum; et ideo a) praefixo tempore opus 
determinatum peragere; b) illud perficere cum diligentia 
debita quae ex pacto, lege aut consuetudine requiritur; 
haec generatim sufficit communis et ordinaria, aliquando 
tamen ex natura rei, aut ratione pacti et maioris stipendii, 
specialis debetur cura ; c) proinde obedire domini praeceptis 
circa laborem datis in ordine ad executionem contractus 1 . 

Obligationes sunt iustitiae, utpote ex ipso contractu defluentes 
bilaterali oneroso : non enim suum facit salarium opifex, qui 
non integre, fideliter et convenienter adimpleat opus quod prae- 
stare promiserit. Unde contra iustitiam peccat si ex incuria aut 
negligentia culpabili tempus inutiliter terit, aut defectuose opus 
suum praestat ; cuius peccati gravitas pendet ex gravitate damni 
illati. 

2. Non rei nocere ullo modo, i. e. nullum damnum inferre 
sive materiis prodige utendo, sive machinas destruendo, 
sive instrumenta deteriorando aut non restituendo, sive 
vitiosas merces producendo, sive secretum fabricationis 
revelando : huiusmodi enim mediis iniuria infertur domino 
vel et emptoribus. 

Gravitas peccati pendet a gravitate damni illati ; quod etiam 
civili lege prohibetur ac mulctis aliquando punitur. Quodsi 
damnum ex casu fortuito oriatur, illud compensare non tenetur 
opifex, nec propterea ius ad pactum amittit stipendium 2 . 

3. Non persanam violare dominorum, i. e. nullam iniuriam 
ipsis dominis inferre, sive laedendo, sive calumniando, 
sive attristando conviciis aut comminationibus. 

1. Cfr. lex belg. 10 mart. 1900 de contractu laboris, a. 7-10. 

2 . Ib., a. 9 . 

De gravitate iniuriae dijudicandum est ex dictis de iniustitia 
per involuntarias commutationes, notando etiam inesse specialem 
malitiam contra observantiam dominis a suis operariis debitam. 

4. In iuribus tuendis abstinere a vi, seditione, atque com- 
mixtione cum hominibus flagitiosis. Fas quidem operariis 
est legitimis mediis iura sua prosequi, consociationes in- 
eundo, dominis vota sua exponendo, ad magistratus et 
deputatos in comitiis publicis recurrendo ; sed a seditione 
atque violentis aut iniustis mediis abstinere oportet 1 . 

Ita agentes plerumque non solum dominis sed sibi nocent, 
cum industriae ruina plus detrimenta his quam illis afferre nata 
sit- Unde monet Pontifex « non commisceri cum hominibus flagi- 
tiosis, immodicas spes et promissa ingentia artificiose iactantibus, 
quod fere habet poenitentiam inutilem et fortunarum r uina m 
consequentes ». 

5. Abstinere ab operistitio iniusto, scii, non cessare labore 
ante praefixum tempus, nisi gravis sit ratio ; et si indeter- 
minatum sit, tempore debito praemonere : secus tenentur 
de damnis 2 . De quo argumento latius dicetur infra. 

551. Dominorum officia iustitiae ab eodem Leone 
XIII fuerunt definita : 

« Ista vero ad divites spectant ac dominos : 1. non habendos 
mancipiorum loco opifices; vereri in eis aequum esse dignitatem 
personae, ubique nobilitatam ab eo, character christianus qui 
dicitur... Illud vere turpe et inhumanum abuti hominibus pro 
rebus ad quaestum, nec facere eos pluris, quam quantum nervis 
polleant viribusque. — 2. Similiter praecipitur, religionis et 
bqnorum animi habere rationem in proletariis oportere. Quare 
dominorum partes esse, efficere ut idoneo temporis spatio 
pietati vacet opifex ; non hominem dare obvium lenociniis 
corruptelarum illecebrisque peccandi ; neque ullo pacto a cura 
domestica parcimoniaeque studio abducere. — 3. Item non plus 
imponere operis, quam vires ferre queant, nec id genus, quod 
cum aetate sexuque dissideat. — 4. In maximis autem officiis 
dominorum illud eminet, msta unicuique praebere... Fraudare 
vero quemquam mercede debita grande piaculum est, quod iras 
e coelo ultrices clamore devocat. Ecce merces operariorum... 
quae fraudata est a vobis, clamat : et clamor eorum in aures 
Domini Sabaoth introivit (lac. V, 4). — 5. Postremo religiose 
cavendum est locupletibus ne proletariorum compendiis quid- 




1. Ib., a. 15. 

2. Ib., a. 16 sq. 

quam noceant nec vi, nec dolo, nec fenebribus artibus ; ideoque 
vel magis quod non satis illi sunt contra iniurias atque impoten- 
tiam muniti, eorumque res, quo exilior, hoc sanctior habenda ». 
Inter quae nocumenta etiam consideranda iniusta ex opere 
dimissio. 

Debent ergo domini : 

1. Vereri in operariis dignitatem personae humanam, 
religiosam, Christianam, nec eos habere ut mancipia, aut 
tamquam mera effectionis instrumenta, quibus non alius 
inest valor quam id quod producunt 1 . 

Hinc a) operarii obediendam dominis praestare solum debent 
in iis quae ad pactum opus spectant et quidem durante laboris 
praestandi tempore j b) eo tempore expleto liberi manent, nec 
dominis inest ius aliquid contra eorum conscientiam aut liber- 
tatem praecipiendi ; c) imo in praecipiendis iis quae operam 
spectant, ab iis abstinere debent quae dignitati humanae repugnent 
aut minus omnino conveniant. 

2. Rationem habere bonorum animi in proletariis, atque 
idoneum temporis spatium ipsis concedere ut tamquam 
homines vivere possint, i. e. ut religiosis et moralibus et 
familiaribus vacare possint officiis. 

Curandum est a) ut requies concedatur in diebus dominicis et 
festis, nisi obstante vera necessitate ; iisque opificibus qui saepius 
die dominica laborare ex necessitate debeant, saltem tribuatur 
tempus ad officia religiosa adimplenda necessarium 2 ; 

b) ut operarii non exponantur lenociniis corruptelarum ille- 
cebrisque peccandi ; praesertim ne occasiones peccandi oriantur 
ex promiscuitate sexuum, ne impiis aut libidinosis sermonibus 
scandalum praebeatur, ne praepositi auctoritate abutantur ad 
aliquid bonis repugnans moribus extorquendum ; 

c) ut tempus concedatur viris, atque praesertim mulieribus, 
necessarium ad vitam domesticam recte instituendam atque bene 
educandam prolem. 

3. Rationem habere virium corporis in imponendo opere, 
atque diversae aetatis aut sexus ; atque ab operariis, 
quantum possit, avertere damna et pericula vitae, inte- 
gritatis et valetudinis. 

1. Ib., a. 15. 

2. Hinc lex belg. 17 iul. 1905, de quiescendo die dominica. 

Hinc a) in operibus aut industriis periculosis, cautiones adhi- 
bendae sunt quibus periculum removeatur pro vita, securitate 
aut sanitate 1 ; 

b) si periculum totaliter avertere sit impossibile, pro periculi 
probabilitate erit salarium augendum, aut damnum illatum aeque 
compensandum ; 

c) pericula ex ipso labore provenientia dominus in se suscipere 
debet, et adversus illa operarios assecurare ; excepto casu gra- 
vioris culpae in operariis 2 aut pravae intentionis ; 

d) quotidianus labor nimis protrahi non debet, ne vires opificis 
exhauriantur, « hebescat animus labore nimio, unaque corpus defa- 
tigationi succumbat,... intervalla vero quiescendi esse oportet 3 » ; 

e) mulieribus ne imponatur labor qui earum vires excedat 
aut sexum non deceat, uti sunt multa in officinis peragenda, dum 
ipsae potius natae sint ad domestica opera 4 1 

f) nec pueris committenda opera ad quae peragenda nondum 
pares existunt : ita praesertim in debiliore aetate, grandioribus 
vero destinentur potius leviora. 

4. Salarium iustum solvere et quidem tempore statuto 5 . 

Quod est praecipuum officium, de quo speciatim est dicendum. 

5. Denique cavere ab omni nocumento iniusto ; spe- 
ciatim ab iniusta ex opere dimissione. 

Non potest dominus operarios ante tempus praefixum eiicere 
sine gravi ratione ; quodsi tempus sit indefinitum, eos debet 
tempore debito praemonere. Secus tenetur de damnis 6 . 

552. De iusto salario. — Ad determinandam iusti 
salarii normam, triplex praecipue distinguitur systema : 
liberalium oeconomistarum, socialistarum, atque catho- 
licum. 

A. Systema oeconomistarum liberalium totum regitur du- 
plici lege oeconomica : lege oblati et quaesiti , et lege liberi 
certaminis seu, ut dicunt, concurrentiae, quibus pretium 


x. Cfr. lex belg. 20 iul. 1899. 

2. Cfr. lex belg. 24 dec. 1903. Haec lex extendit ius naturale, ita ut 
dominus etiam teneatur in casu gravioris culpae ex parte operarii, nisi 
tamen hic egerit ex intentione provocandi noxam ; sed ista dipositio 
legis in conscientia tantum obligat post sententiam iudicis. 

3. Hinc lex de labore per 8 horas, 14 iun. 1921. 

4. Cfr. lex belg. 13 dec. 1889 et 10 aug. 1911, 14 iun. 1921. 

5. Cfr, lex belg. 10 mart. 1900, a. 11 sq. 

6. Ib., a. 16 sq. 

omnium mercium determinatur. Negant valorem obiec- 
tivum, et dicunt salarium pendere a sola et libera subiectiva 
conventione inter opificem et herum, ideoque iustum haberi 
debet illud quod libere offert herus et libere acceptat opifex. 

Hinc in praxi regulatur lege concurrentiae, vi cuius augentur 
aut minuuntur salaria prout domini plus minusve indigent 
labore opificum. Ex una parte, herus aestimat utilitatem quae 
ipsi provenit ex usu operativae facultatis opificum, et huius 
raritatem aut frequentiam ; — ex altera parte, opifex aestimat 
ea quae sibi ad honestam sustentationem requiruntur, et si, 
vere liber sit, operam suam non promittit nisi ei qui honestae 
sustentationi necessaria rependit. Quod de facto fere ubique 
verificatur, salarium in usu e9se illud quod viribus operariorum 
reficiendis atque recreandis sufficiat. 

Iamvero eventus comprobavit individualem libertatem, 
sub lege illimitatae concurrentiae sibi relictam, esse in- 
capacem operariis praestandi securitatem congruae susten- 
tationis, eamque, et necessario, non semper posse definire 
salarium iustum ; oportet igitur quaestio regatur altioribus 
principiis. Speciatim : 

a) Falsum est fundamentum systematis liberalium : la- 
borem npn esse nisi mercem. 

b) Theoria aperit ianuam tyrannidi, nam non raro 
accidit operarios in acceptando stipendio minime esse vere 
liberos : cum enim fructuose laborare nequeant sine 
machinis aut instrumentis quae penes dominos existunt, 
et aliunde labore quotidiano ad quotidianam sustentationem 
omnino indigeant, conditiones sibi impositas saepe accep- 
tare coguntur nisi fame tabescere velint. In quibus ad- 
iunctis pretium non libere acceptatur, sed opifici extor- 
quetur ; nec proinde ut iustum haberi potest. 

c) Etiam dato quod opifices libere de iure suo cederent 
et salarium acceptarent honestae sustentationi insufficiens, 
contractus iustus non esset, quia non possunt, in ordinariis 
adiunctis, valide renuntiare iis quae ad honeste vivendum 
sibi sunt necessaria. 

Quapropter liberalismum oeconomicum reprobavit Leo XIII : 
* Esto igitur, ut opifex atque herus libere in idem placitum, ac 
nominatim in salarii modum consentiant, subest tamen semper 

aliquid ex iustitia naturali, idque libera paciscentium voluntate 
maius et antiquius, scii, alendo opifici, frugi quidem et bene 
morato, haud imparem esse mercedem oportere. Quodsi neces- 
sitate opifex coactus, aut mali peioris metu permotus duriorem 
conditionem accipiat., quae, etiamsi nolit, accipienda sit, quod 
a domino vel redemptore operum imponitur, istud quidem est 
subire vim, cui iustitia reclamat ». 

B. Systema Socialistarum oritur ex absurdis et iniustis 
Marxismi principiis iuxta quae omne capitale esc furtivum, 
ac proinde nihil ei debetur in partitione lucri. Contendunt 
nimirum Socialistae opificibus ex iustitia deberi integrum 
laboris fructum, iis tantum demptis quae capitali reficiendo 
et recreando sint satis : deductis scii, expensis factis pro 
pretio materiarum, usu officinarum et instrumentorum 
atque eorum renovatione. Labori intellectuali eorum qui 
rerum productioni praesunt et opera dirigunt quamdam 
sane partem denegare nequeunt ; illum tamen non magis 
aestimandum censent quam operam manuum. 

Iamvero, aiunt, res ita non se habere manifestum est. Domini 
sibi, retinent maiorem lucri partem sub praetextu foenoris pro 
pecunia percipiendi, pretii pro utilitate ex materia et instrumentis 
procurata, et praemii pro periculo sortis ; imo capitale sunt 
divitiae furtivae ex parcimonia reservatae ad novas opes produ- 
cendas. Sic opifices privantur maiori fructuum parte, et, vi 
aeneae legis salariorum, in miseriam prolabuntur, vix habentes 
alimenta ad propriam sustentationem necessaria. Oportet igitur 
operarios esse cooperatores herorum per contractum societatis, 
atque ita maiorem obtinere lucri partem, sicut debitum est 
labori qui sola est causa divitiarum. 

Quod systema a) habet falsum fundamentum, nimirum 
capitale de se esse furtivum, et laborem esse unicum 
valoris fontem (n. 401,2). 

b) Capitale non solum est conditio sed vera causa produc- 
tionis oeconomicae. Tres scii, causae in ipsa concurrunt : 
efficiens principalis, quae est labor, tum intellectualis 
eorum qui opera dirigunt, tum manualis eorum qui exe- 
quuntur ; efficiens instrumentalis est capitale, seu com- 
plexus machinarum, instrumentorum ; materialis est ma- 
teria cum suis viribus, ex quibus res efficiuntur : hisce 
tribus causis singulis pars lucri ex iustitia est tribuenda. 
Iamvero illi qui detinent capitale et instrumenta opificibus 


praebent, etiam materias conferre solent, imo subsidium 
positivum praestant per suas pecunias quibus opificibus 
salaria solvunt antequam res effectae divendantur. Mirum 
igitur non est, si propter multiplices utilitates collatas sat 
magnam partem lucri obtineant. 

c) Praeterea capitalistae in se suscipiunt periculum sortis. 
Quod periculum, licet annis prosperis non semper valde 
magnum, durante crisi industriali ingens esse saepius 
contingit : revera non pauci in negotiis infelicem conse- 
quuntur exitum, et magnam partem pecuniae inceptis 
commissae haud raro deperdunt. Cum autem nemo periculo 
se exponit, nisi magnum exinde speret emolumentum, 
propter periculum sortis quod heri suscipiunt, possunt, 
lucro dato,huius partem ipsis debitam augere, dum operarii, 
pro lucro incerto, minus sed certum percipiunt. 

d) Capitalistae, in hodiernis industriae adiunctis, etiam 
solent, per se vel per mandatarios, praebere laborem 
intellectualem, industriarum directivum. Labor autem 
intellectualis praestat manuali, atque primas partes in 
productione oeconomica habet, utpote causa prima om- 
nes alias movens. Sane, felix exitus, aut infelix, maxime 
pendet a solertia et labore improbo eorum qui rebus 
industrialibus praesunt, quibusque tota sollicitudo incum- 
bit. Hisce itaque pars lucri, suo labori proportionata, 
est tribuenda. 

Quibus circumstantiis, quales nunc generatim existunt, 
suppositis, iniustitiae per se argui nequit systema locationis 
operarum, uti hodie viget, seu salariatus, ut explicite 
pronuntiavit Pius XI in enc. Quadragesimo anno ; quamvis 
optare liceat atque conari ut, mutatis iam circumstantiis, 
alius contractus, societatis scii, saltem mitigatae, inter 
operarios et heros iniri possit, tamquam humanae opificum 
dignitati magis conveniens. 

C. Catholica doctrina. Inter liberalismi et socialismi 
extrema systemata incedit doctrina catholica a Leone XIII 
exposita, iuxta quam ex iustitia debetur opificibus saltem 
salarium illud quod honesto opifici necessarium est ad 

integram sustentationem 1 , ad quam scii, labor primo et 
principaliter ordinatur 2 , atque id debetur etiamsi talis non 
esset aestimatio communis 3 . Norma autem practica huius 
salarii est communis prudentum aestimatio. Dicitur : 

1) Ex iustitia debetur, quae a Leone XIII vocatur 
ius titia naturalis, i. e. ius naturae fundatum in ipsa rerum 
natura antecedenter ad privatum et liberum contractum. 
Opponitur enim iustitiae quae oritur ex ipso contractu. 
Ergo est iustitia independens a positiva voluntate homi- 
num, et derivatur ex intrinseca rerum constitutione. 

Non autem expresse declaratur ex quanam virtute illa obligatio 
oritur, an ex iustitia commutativa, an ex iustitia legali, an ex 
virtute adnexa iustitiae ; per se tamen intelligenda est iustitia 
commutativa : 

a) saltem si operarii salarium minus ex necessitate subire co- 
gantur, et iusto salario valide renuntiare non possint, praeter 
illud nil possidentes ; et ita esset ordinario et regulariter si 
minus salarium solveretur i 

b) imo semper et ex ipsa natura rerum : labor enim valorem 
intrinsecum habet id quod necessarium est ad vires deperditas 
reparandas ; unde ille qui dat totum laborem debet recipere 
quod necessarium est ad integram sustentationem. 

2) Debetur saltem salarium ipsi opifici sufficiens ; quare 
ex una parte hic abstrahitur a quaestione controversa 
utrum ex iustitia debetur salarium individuale aut familiale 
(quae controversia exponitur n. seq.) ; ex altera parte 
affirmatur salarium illud deberi, etiamsi operarius nullam 
specialem peritiam ampliore pretio dignam a natura vel 
arte teneat. Quodsi operarius praestet aliquid amplius, 
debetur illi salarium maius, scii, aequivalens pretio oeco- 
nomico operis praestiti. 

3) Per se debetur salarium necessarium ad opificis 
sustentationem, dummodo ex una parte opifex communi 
solertia et activitate laborare queat, et ex altera parte 
habeatur normalis status industriae et commercii. 


1. Quae includere videtur assecurationem contra pericula laboris, 
infirmitates ordinarias et senectutem. 

2. S. Thomas II-II, q. 187, a. 3. 

3. Aestimatio communis est criterium proximum, determinans pretium 
laboris ; ipsa tamen, ut non sit vitiata sed recta, fundari debet in aliis 
criteriis remotis quorum ultimum est necessitas, ius et officium opificis 
ad sustentationem. 

Tempore enim crisis generalis, exceptionaliter, de consensu 
saltem operariorum, posset salarium esse justo minus j quod in 
casu a dominis non iniuste imponitur, sed potius a circumstantiis 
extrinsecis resultat, quas domini non imponunt sed potius 
subeunt, ita v. g. quod, dando salarium maius, a suo statu 
decidere debeant. 

553- Disputatio inter catholicos de salario familiali. 

— Disputant autem an salarium individuale aut etiam 
familiale debeatur ex iustitia. Contra salarium familiale 
ex iustitia debitum proponuntur haec argumenta : 

a) Iustitia commutativa intendit aequalitatem, hic scii, aequa- 
litatem inter salarium et opus praestitum. Atqui labor seu opus 
praestitum est labor personalis unius hominis, non familiae. 
Ergo ex iustitia commutativa salarium debet sufficere susten- 
tationi hominis, non familiae. 

b) Officium alendi seipsum cui respondet obligatio elargiendi 
sufficiens salarium individuale est quaedam necessitas ipsi labori 
intrinseca et essentialis , scii, necessitas reparandi operi traditas 
vires labore deperditas, ideoque, in aestimanda laboris mercede, 
per se attendi debet ; — e contra officium alendi uxorem liberosque 
est quaedam necessitas labori extrinseca, ideoque in aestimando 
labore per se attendi non debet. 

c) Officium alendi familiam est hypotheticum, scii, si operarius 
sit paterfamilias, est officium libere susceptum siquidem lex 
ineundi matrimonium nullum determinatum hominem obligat, 
tandem est officium varium pro variis familiis : debet sustentare 
prolem plus minusve numerosam, et aliquando patrem, matrem, 
fratres. Atqui si tale officium in aestimando laboris pretio 
attendi deberet, ex iustitia exigeretur salarium relativum et 
varium iuxta liberam opificis electionem numerumque perso- 
narum quas sustentat. 

Argumenta pro salario familiali ex iustitia debito, sic 
proponi possunt* : 

a) Iustitia commutativa intendit quidem aequalitatem inter 
salarium et opus praestitum, sed attenta personalitate et neces- 
sitate operantis. Atqui opus seu labor praestitus non est labor 
unius hominis abstracte et stricte individualiter sumpti, sed est 
labor hominis prout de facto existit in concreto et existere debet 
iuxta generalem ordinationem naturae legemque moralem, uno 
verbo est labor opificis patrisfamilias. Ergo salarium sufficere 
debet subveniendae conditioni patrisfamilias. 


1. Nostri non est modus, argumenta proponendi, sed ea desumpsimus 
ab egregio et doctissimo viro qui, respondendo simul adversariorum 
dictis, magna cum dexteritate ita salarium familiale defendebat. 

b) Obligatio elargiendi salarium sufficiens, non tam fundatur 
in necessitate providendi ipsi labori physico, quam in necessitate 
morali et dignitate personali agentis, cui salarium labore partum 
generatim est unicum medium sustentandae familiae. Atqui haec 
dignitas personae, haec moralis necessitas non est quid operanti 
extrinsecum, sed est intrinsecum operanti et operi personali. 
Ergo in aestimando iusti salarii pretio negligi nequit. — Praeterea 
ex ipsa necessitate providendi labori physico et physicis viribus 
operantis iam oritur necessitas salarii familialis, nam procreatio 
filiorum necessaria est ad prosequendas res industriales, ipseque 
operarius validus indiguit sustentatione curisque familiae per 
longum tempus. Unde, sicut heri partem lucri reponunt ad novas 
machinas tempore opportuno comparandas, ita a fortiori quam- 
dam lucri partem sub nomine salarii opificibus praestare debent, 
ut tempore opportuno habeantur brachia et manus quibus 
machinae moveri et dirigi valeant. 

c) Officium alendi familiam est quidem hypotheticum, sed 
illa hypothesis verificatur communiter et per se iuxta naturae 
motum, legemque moralem ; iustitia autem spectat ea quae 
contingunt per se communiter, non ea quae fiunt raro et per 
accidens, quod scii, opifices adulti manent coelibes. — Praeterea 
officium alendi familiam est quidem libere susceptum, attamen 
iuxta motum ipsius naturae et saepe iuxta obligationem moralem, 
oritur etiam ex usu iuris naturalis primarii, quod nulla lege 
humana nulloque cpntractu legitime impediri potest ; si autem 
operarii ius habent ad matrimonium et familiam, eo ipso ius 
habent ad unicum medium sustentandae familiae. — Tandem 
salarium familiale non ideo varium esse debet pro variis neces- 
sitatibus cuiusque familiae, sicut nec salarium individuale varium 
est pro variis necessitatibus cuiusque individui, sed, ut iam 
dictum est, pretium laboris aestimari debet iuxta ea quae fiunt 
communiter 1 ; necessitatibus autem specialibus providere, id 
pertinet ad aequitatem naturalem et charitatem. 


Salarium itaque familiale non intelligitur relativum , quod 
proportionate ad numerum filiorum esset augendum : 
illud nimirum quod requiritur ad sustentationem familiae 
in circumstantiis extraordinariis, e. g. si uxor est infirma 
et nullo modo conferre potest ad reditus familiae augendos, 
si proles est valde numerosa aut infirmitatibus oppressa, 
si extraordinariae expensae sunt necessariae. Sed intelli- 
gendum est absolutum : tale scii, stipendium cuilibet opifici 
praebendum est, ut, quando nubit et ita familiam constituit, 


1. S. Thomas, alia occasione, enuntiat principium : « Rectitudo 
i' naturalis non est secundum ea quae per accidens contingunt in uno 

1 individuo, sed secundum ea quae totam speciem consequuntur » c. G. III, 

■ c. 122; cfr. c. 136. 

possit suam familiam sustentare, dummodo tamen 1 . uxor 
illud operis genus suscipiat quod cum eius officiis consistere 
valeat ; 2. pariterque filii, tempore opportuno, laborare 
incipiant modo ipsorum viribus proportionato ; 3. atque 
filiorum numerus non sit extraordinarius. Casibus istis 
extraordinariis, praesertim prolis valde numerosae, bonum 
sociale postulat ut societates beneficentiae vel et ipsa 
respublica speciale talibus familiis praestent iuvamen. 

554. Conclusio disputationis. — i° Sufficienter non 
videtur probari posse finem immediatum laboris (ad quem 
primo, per se et principaliter ordinatur) eiusque valo- 
rem intrinsecum seu « ipsius aequivalens » esse salarium 
familiale, ac proinde illud semper et per se ex iustitia 
deberi : salarium enim immediate non fundatur in neces- 
sitatibus opificis sed in valore laboris. 

2° Nihilominus salarium familiale per se debetur non 
solum ex charitate; sed saltem ex aequitate vel honestate 
naturali, quae exigit tum ut opifices labore suo familiam 
alere valeant ex uno medio laboris quod habent, tum ut 
dominus, si ex operariis magnum beneficium percipiat, id 
per supererogationes compenset ; imo et ex iustitia legali 
quia id requirit bonum commune. 

3 0 Etiam ex iustitia commutativa, in ordinariis adiunctis 
et conditione normali industriae. Nam aestimatio communis 
in determinando pretio laboris huic attendere debet : opi- 
fices scii, generatim, ad officium erga familiam implendum, 
non aliud praeter laborem habere medium, quod non 
intendunt locare nisi pro salario familiali ; unde in statu 
normali ordinis oeconomici, operarii generatim non habent 
intentionem huic salario renuntiandi imo nec etiam renun- 
tiare possunt, et domini non possunt operarios impedire 
ut isto solo medio utantur ad officium erga familiam im- 
plendum 1 . Et ideo aestimatio communis salarium fami- 

1. Duplex igitur est modus diversus statuendi salarium familiale : 
1) ita ut immediate innitatur intrinseco valori laboris humani ; quem 
modum, licet eum proponi audivimus a clarissimo Pottier, nobis non 
constat esse sufficienter probatum ; — 2) ita ut immediate innitatur 
generali conditioni opificum, qui, in adiunctis industriae normalibus, non 
intendunt nec libere possunt intendere locare operam nisi pro salario 

liale tamquam minimum habebit. Quod si domini 
mediis iniustis cogant operarios, vel eorum necessitate 
abutantur aut operariorum abundantia, ut salarium minus 
imponant, peccant contra iustitiam commutativam, quia 
impediunt opifices ne ius suum exerceant. 

Diximus : a) in ordinariis adiunctis, quia si in quadam regione, 
operarii sat multi haberent aliud medium sustentationis, v. g. ex 
parva agri vel horti cultura, aut ex aliquot animalibus : gallinis, 
capris, vacca, etc., libere possent salario pro parte renuntiare ; 

b) in Conditione normali industriae , quia si generalis conditio 
sit infelix, non domini illam imponerent operariis, sed aeque ac 
operarii eam inviti paterentur. Quare isti salarium insufficiens 
possent praeferre, potius quam habere nullum. 

4 0 Aliquando ex iustitia commutativa debetur salarium 
maius quam salarium familiale, quando scii, labor praestitus 
communiter aestimatur magis valere, et quidem ex triplici 
causa, prout productio erit abundantior aut perfectior, 
minor copia operariorum, vel prosperitas maior industriae. 

5 0 Quodsi de theoretica huius quaestionis controversia 
deveniatur ad praxim, iam in praxi conveniunt catholici 
omnes salarium familiale ad bonum societatis totius esse 
maximopere optandum et quovis honesto modo procu- 
randum, quo sensu etiam recenter locutus est ipse Pius XI; 
item in omni societate christiana iustitiae legibus obtem- 
perante neque universali inopia laborante, de facto existere 
salarium familiale per aestimationem communem spontaneo 
herorum et operariorum consensu ; quod ubi in usum 
communem devenit, salarium familiale iuxta omnes etiam 
ex iustitia commutativa tribui debet, nisi quis ob particu- 
lares rationes ab hac obligatione excusetur. 

Excusationes esse possunt : a) si conducit ex mera charitate vel sine 
utilitate proportionata : tunc enim non conducit propter lucrum; 

b) si labor operarii non est labor normalis, sed labor iunioris, 
senioris, debilioris, ineptioris : tunc minus debet salarium quia 
non accipit utilitatem ordinariam ; 

c) si in aliqua regione conditio generalis rerum ita sit ut ipsa 
industria faciat fructus minores, exiguos, praesertim si domini 
cum detrimento proprio industriam sat diu prosequantur meliora 
tempora expectantes ; sed id non debet sumi nimis rigorose, v.g. si 

familiali ; qui modus videtur proponi ab 111 . Waffelaert, Em. Van Roey 
et aliis. 


585 


DE IUSTITIA COMMUTATIVA 


aliquot tantum mensibus detrimentum patiantur, quia aliquando 
habent etiam lucrum extraordinarium et sic adest compensatio ! . 

Ex altera parte, modo generali, domini satisfaciunt, si solvant 
salaria consueta talis regionis : aestimatio communis potest 
quidem esse vana, sed supponitur obedire legibus iustitiae, nisi 
de contrario moraliter certo constet. Fieri quidem potest ut 
per accidens propter speciales rationes illud salarium sit iusto 
minus, et per se dandum foret salarium maius. At vero, si 
habentur causae excusantes, ut supponitur, raro erit in potestate 
singulorum illas causas supprimere, v. g. vix ab uno alterove 
domino pretium laboris et proinde pretium mercedis augeri 
potest, quin propter aliorum concurrentiam a suis clientibus 
deseratur. — Aliud tamen esset si aliquis haberet industriam 
specialem in regione, vel si lucrum magnum faceret. Iniustitia 
vero committeretur semper si, ex quadam dominorum ad lucrum 
faciendum conspiratione, statueretur salarium usitato aut iusto 
minus, praesertim dum operarii absque gravi onere alium 
laborem invenire vel locum mutare nequeant. 

555. Media quibus regimen contractus salarii 
meliorari possit plura fuerunt excogitata, nimirum : 

1) Praemia illis opificibus concessa qui melius laborant seu 
qui diligenter tempore praefixo incipiunt opus aut diutius in 
eadem officina manent, vel intra idem tempus plura conficiunt 
aut perfectius, vel etiam parcius utuntur materiis : hisce enim 
in casibus maius lucrum accrescit domino, qui proinde maius 
stipendium absque detrimento solvere valet ( sursalaire ). Quod 
systema proinde tum dominis tum operariis prodest, dummodo 
prudenter et aeque applicetur, ita ut non fiat medium quo labor 
arduus aut intensus nimis operariis imponatur. 

2) Pariter augmentum salariorum concessum, vel et imminutio, 
secundum scalam mobilem, in officinis affixam, et respondentem 
quantitati et pretio rei venditae. 

3) Participatio quaedam lucrorum vi cuius operarii, praeter 
usuale stipendium, quolibet anno vel semestri, quotam partem 
accipiunt lucrorum quae fecit dominus. 

Supposito contractu locationis operarum, iura stricta opificum, 
iusto salario tributo, extinguuntur, nec titulum ullum habent 
ex iustitia ad participandum in lucro ab heris faciendo. Attamen 
si lucra ingentia sint, decet ut operarii ab iis non omnino ex- 
cludantur, et aequum esse potest ut seposita lucri parte ad se 
tuendum contra adversa, alteram inter se et opifices dominus 
distribuat. Quo facto operarii strictius devinciuntur rei industriali, 
atque relationes ad dominos magis amicabiles redduntur ac 
pacificae. 

Hodie participatio fieri potest per distributiones actionum 

1. Sedulo adverte istam regulam intelligi de norma generali industriae, 
ita ut non applicari queat in individuo, uni particulari industriae unius 
dommi. Valet de industria in genere non de una. Nam si aliquis industriam 
incipit, ipse suscipit opus (entreprise) et omnes expensas et pericula, 
inter quae sunt salaria iusta operariorum, sicut etiam suscipit lucra 
et commoda ac beneficia probabilia. 

laboris, sive individuales, sive collective possidendas ( actionnariat 
ouvrier ou de travail collectif). 

4) Participatio quaedam gestionis videtur esse connaturale 
corollarium participationis lucrorum. Si enim operarii portiones 
detinent capitalis, quae actiones vocantur nomine, possunt etiam 
repraesentari in consilio administrativo officinae, a quo res in- 
dustrialis est gerenda atque lucrum perceptum dividendum. Haec 
tamen forma huiusque non multum fuit deducta in praxim. 

5) Subsidia pecuniaria atque supplementa aut allocationes opera- 
riis concessa ( subventions patronales), quibus domini, sub forma 
subsidii debito maioris, aliquid lucrorum conferunt variis 
institutis in beneficium erectis opificum, et ab istis vel saltem 
cum ipsorum concursu gerendis : contra fortuitos casus, in- 
voluntariam ab opere cessationem, morbos, senectutem aut 
praematuram laborandi incapacitatem ; pro fovenda professionali 
institutione, salubribus comparandis domibus, certis negotiis 
cooperatione faciendis, familiis numerosa prole oneratis speciali 
modo iuvandis, etc. 

Speciatim quoad supplementarias pecunias seu allocationes 
numerosis familiis faciendas ( allocations familiales), possent illae 
ab ipsa concedi republica ; etiam propter bonum publicum 
statui lege posset ut ex summa salariorum reservaretur portio 
familiis numerosis tribuenda, quae lex non esset iniusta praesertim 
si coelibatus multorum aut violatio legum matrimonalium occasio 
foret cur magnis familiis conditio fieret deterior ; — legis autem 
defectu, domini possunt ex lucris perceptis alere arcas quibus 
subsidia familiaria distribuantur. 

Ut peropportuna media descripta in praxinfmagis deducantur 
desiderari potest : 

A. Moderatus reipublicae interventus, non quidem auctoritative 
definiendo salaria universaliter solvenda ; sed 1) exemplum prae- 
bendo, quatenus gubernium, administratio provinciae, aut muni- 
cipium, dum operarios conducant, salarium praebeant decenti 
eorum sustentationi plene sufficiens J 2) aut executoribus pu- 
blicorum operum imponendo quotam salarii minimam opificibus 
solvendam 5 atque modo generali curando ut salaria definiantur 
a conciliis mixtis, in. quibus delegati a dominis et operariis com- 
muni voto rem aeque perpendent. 

B. Praesertim interventus a collegiis opificum, quibus recta promo- 
vetur opificum institutio tum moralis tum professionalis in sua 
arte, conditiones aequiores pro ipsis obtinentur a dominis, atque 
faciliores redduntur inter utrosque relationes amicabiles. Horum 
collegiorum delegati cum heris aut delegatis herorum collegii 
opportune congrediuntur 1) ad exponenda mutua eorum vota eaque 
examini benevolo subjicienda ; 2) ad collectivum contractum 
laboris statuendum i. e. idealem contractum cui, tamquam normae, 
pro posse conformandi erunt omnes contractus qui de facto in 
regione sunt ineundi ; 3) ad aliquod permanens consilium officinae 
instituendum, in quo herorum atque operariorum delegati de 
omni conferant quod ad rem industrialem eiusque prosperitatem 
interest. 


556.0peristitium (fireve ; werkstaking, strijken) est com- 
munis multorum operariorum secessio ex condicto ad quaedam 
emolumenta ab heris consequenda. Unde est quasi bellum 
oeconomicum ; de cuius liceitate aut iustitia specialis esse 
potest difficultas. 

Inito contractu laboris explicite definitur aut implicite 
quamdiu durare debeat ; et iniuste agunt opifices, aut 
domini, qui sine gravi ratione a legitima conventione 
recedunt, ideoque damnum exinde illatum compensare 
tenentur x . At a) si contractus ab initio fuerit aut postea 
evaserit iniustus,at si coacte fuerit initus,aut dein a domino 
iniuste mutatus, vel periculum afferat imminens damni 
temporalis vel spiritualis, iniustitiam non committunt qui, 
propter laesionem quam patiuntur, a contractu desistunt : 
id enim est legitima defensio 2 . Item b) tempore elapso, 
aut praemonitione facta, sine iniuria erga dominum operarii 
denuntiare possunt contractum etiam absque ulla ratione : 
ipsi enim iuste aliis possunt operam suam locare aut etiam 
ab opere quiescere ; quamvis ita peccare possint contra 
charitatem v, g. erga suos, ob quam minus malum quan- 
doque erit subeundum ad maius vitandum, c) Id etiam 
valet de dominis erga operarios, quamvis peccare possint 
contra charitatem si ita faciant sine ratione sufficienti, v.g. 
quia operarii sunt consociati ; e contra si fieret quia ope- 
rarii periculum sunt pro aliis sub respectu religionis aut 
moralitatis. 

At in praesenti quaeritur utrum opifices possint turma- 
tim ex condicto cessare ab opere, eo quidem fine ut 
meliores conditiones ab heris obtineant aut extorqueant 3 . 

. duplex autem distinguitur operistitium. Aliud defensivum 
instituitur ab operariis qui iniuste opprimuntur ab heris, e. g. 
quando solvitur salarium vere insufficiens aut non satis consulitur 
sanitati aut moralitati operariorum ; aliud meliorativum, ad maius 
salarium aut ad breviorem facilioremque laborem obtinendum, 
licet salarium hucusque acceptum non sit prorsus insufficiens 
nec labor excessivus. Primum non est de se illicitum, dummodo 
non praesto sit aliud medium ad se licite defendendum contra 
iniustitias domini : licitum enim est se defendere cum moderamine 

1. Cfr. lex belg. 10 mart. 1900, a. 16 sq. 

2. Ib., a. 20 sq. 

3- De hoc argumento legi meretur Kiselstein, La Ugitimite de Ia 
greve, m Rev. Eccl. de Liege, 1923. 

inculpatae tutelae. Alterum a quibusdam habitum fuit illicitum 
utpote seditiosum ; nihilominus sat communiter existimatur ali- 
quando licitum esse posse, dummodo adsit causa proportionate 
gravis et non adhibeantur media iniusta. At in praxi, spectatis 
concretis circumstantiis, operistitium etiam defensivum non 
facile est licitum, propter multa et gravia cum materialia tum 
moralia quae solet importare damna tam operariis quam dominis 
atque ipsi communitati. 

Quae mala describuntur a Tanquerey 1 : toto tempore ope- 
ristitii « a) opifices nullum salarium percipiunt, sed b) pecuniam 
diuturna parcimonia thesaurizatam, ad sui suaeque familiae 
sustentationem expendunt j c) domini autem non solum nullum 
faciunt lucrum, sed d) expensas saepe onerosas incurrunt ad 
sua aedificia laborisque instrumenta tuenda et reficienda, e) op- 
portunitatem amittunt merces suas vendendi non solum pro 
praesenti, sed f) saepe etiam pro futuro tempore, cum non 
pauci emptores ad alios fabricatores recurrere soleant, et hanc 
consuetudinem saepe postea retineant. Insuper g) viae ferreae 
necnon quaedam aliae officinae, quae ab illis pendent a quibus 
cessavit opus, haud modica damna exinde patiuntur ; h) quan- 
doque totius provinciae industria et commercium intricatis 
difficultatibus involvuntur, numerusque pauperum in tota regione 
valde augetur, i) Nec tacenda sunt mala ordinis moralis quae 
inde exsurgunt, odia nempe quae cives dissociant, morum cor- 
ruptio quae ex diuturna otiositate naturaliter fluit, blasphemiae 
contra religionem, actus violenti et iniusti quibus personae aut 
reS impugnantur, aliaque huiusmodi ». 

Merito itaque Leo XIII : « Genus illud cessationis non heros 
dumtaxat, atque opifices ipsos (eorumque familiam) afficit 
damno, sed mercaturis obest reique publicae utilitatibus, cumque 
haud procul esse a vi turbisque soleat, saepenumero tranquilli- 
tatem publicam in discrimen adducit ». Cum autem licitum non 
sit causam ponere malorum effectuum, nisi datis conditionibus 
inter quas imprimis est illa quod exinde exsurgat bonum com- 
pensatorium, hinc attentenda veniunt quoad operistitium sequen- 
tia principia. 

I. Co mm u ni s cessatio ab opere ex condicto non est 
licita, nisi i. ob finem legitimum fundata spe consequen- 
dum, 2. iusta existente causa proportionate gravi, 3. dum 
alia desit via, 4. nec adhibeantur media iniusta. 

Requiritur 1) finis legitimus fundata spe consequendus : 
deficiente fine legitimo, quia conditiones postulatae sunt 
iniustae, operistitium est intrinsece malum ; deficiente 
fundata spe, est graviter temerarium propter nocivas 
quibus exponit consequentias absque verisimili compen- 
satione ; 


I. Th. M. De Virtute Iuslitiae, n. 845. 


2) iusta causa proportionate gravis : cum enim ex operis- 
titio multa mala nata sunt oriri, requiritur ratio magni 
momenti, quae eo gravior esse debet quo maiora etiam 
timeri possint mala. Ordinario non sufficit causa politica 
v. g. ius suffragii consequendum, nec a fortiori exclusio 
opificum non consociatorum obtinenda, quia omnibus 
datur libertas laborandi ; 

3) absentia alterius viae suavioris aut melioris : persua- 
sionis, pacificae conventionis, intercessionis gubernii, ap- 
pellationis ad arbitros, etc. ; secus enim operistitium non 
esset necessarium ; 

4) abstinentia a mediis iniustis, quia non possunt fieri 
mala ut eveniant bona. 

Hinc in praxi non est ab opere ex condicto cessandum, nisi 
post maturam deliberationem, exhaustis aliis mediis et cona- 
tibus pacificis, atque omnibus commodis et incommodis sedulo 
perpensis : si enim de conditionibus supra dictis ac proinde de 
liceitate rei non constet, potius est ab ea abstinendum. At, 
quando verificantur conditiones, operistitium est licitum, quia 
est actus de se indifferens, ex quo in casu duplex est secuturus 
effectus, ita quod bonus effectus intentus praevideatur malum 
superaturus. Quod si in his circumstantiis tale ius denegaretur 
opificibus, vix alio modo sua iura tueri possent ; e contra ope- 
ristitium maturo consilio initum esse medium efficax experientia 
comprobavit. 

II. Speciatim in operistitio est abstinendum ab omnibus 
mediis iniustis, sive ad damnum heris inferendum, sive 
ad alios a laborando deterrendos. Iniustis enim, sive vio- 
lentis, siye fraudulentis uti mediis illicitum est, etiam 
ad bonum finem prosequendum. 

Unde iniuste agunt a) qui anticipata cessatione contractum 
sine iusta ratione violant, aut damnum rebus dominorum inferunt 
v. g, domos aut merces comburendo vel invadendo, aut ipsos 
dominos, etiam si rei sint, laedunt : non enim licitum est auctori- 
tate privata sumere vindictam ; 

b) item qui alios operarios vi aut alio medio iniusto cogunt 
ad opus cessandum verberando, persequendo, calumniando, et 
a fortiori percutiendo aut vulnerando ; an autem idem dicendum 
sit de illis qui, ob manifestam iniustitiam in commune opera- 
riorum damnum redundantem, alios mediis mere moralibus ad 
non laborandum cogant, v.g. expellendo a consociatione absque 
damno, disputari forsan potest ; 

c) item qui consilio aut communi conspiratione hisce iniustitiis 
cooperantur ; non autem qui ad non laborandum coguntur inviti. 

III. Operistitnim in servitiis publicis, v.g. viae ferreae, 
rarissime est licitum. A gubernio enim saepius prohibetur 
in ipsis stipulationibus contractus ; atque rarissime com- 
moda speranda compensant damna quae directe bono 
publico nocent. 

Unde non videtur esse licitum nisi sit vere defensivum ; 
neque semper,sed solum ad intolerabilem iniustidam repellendam, 
secus enim, cum bonum publicum praevalere debeat bono 
privato, huic operarii renundare debent. 

557' Animadversio. — Eadem principia valent ex op- 
posito de dimissione operariorum ex condicto facta (lock-out; 
uitsluiting). Etenim si operarii possunt declarare « bellum oeco- 
nomicum » dominis, isd, in similibus conditionibus, bellare 
possunt Contra operarios. Requiritur autem vere gravis causa, 
uti est gravis culpa operariorum ; quia secus culpabilis crudelitas 
committeretur, cum operarii sic dimissi iam nullibi in tali 
regione admitterentur ad laborandum, et cogerentur aut ad 
emigrandum, aut ad aliam vocationem amplectendum, aut ad 
mendicandum 1 . 



QUAESTIO TERTIA. 

DE CONTRACTU SOCIETATIS. 

558. Societas ( maatschap , vennootschap ) est contractus 
quo duo vel plures conveniunt de re in commune ponenda 
ad quaestum vel usum communem, v.g. librorum, equorum, 
frumentorum, machinae ad agros colendos, etc. In iure 
tamen hodierno solet restringi ad finem mere oeconomicum 
seu quaestuosum 2 , et ideo definitur : conventio quo duo 
vel plures aliquid in commune conferunt ad lucrum inde 
percipiendum et aequa proportione inter se dividendum 
(a. 1832). Dicitur 

1) conventio , quia si quis sine conventione conferret 
aliquid, puta laborem, non haberet ius participandi lucro, 
sed ad summum illi deberetur stipendium laboris ; 

2) quo duo vel plures aliquid in commune conferunt quod 
sit pretio aestimabile, quodque potest esse diversum et 
inaequale : vel pecuniam, vel bonum mobile aut immobile, 

1. Prtimmer, Th. M. II, n. 309. 

2 Iure germanico et helvetico latior est definitio, et includit quem- 
cumque finem communem. 


DE IUSTITIA COMMUTATIVA 


591 


vel instrumenta, vel operam aut industriam, vel etiam 
creditum commerciale, sive singuli de omnibus aliquid 
conferant, sive alii aliud, et quidem aequaliter vel inae- 
qualiter (a. 1833) ; 

3) ad lucrum inde percipiendum et aequa proportione inter 
se dividendum. Communitas in lucro est elementum essen- 
tiale, nam si determinata summa alicui solvenda statuitur, 
hic non est socius, sed mutuans vel operam locans, sicut 
sunt administratores cum stipendio. Nam finis intentus 
est ut emolumentum in communi sit percipiendum ac inter 
socios proportionaliter dividendum ; quod potest esse sive 
industria, sive pecunia, sive usus alicuius rei, sive creditum, 
sive intellectuale aut morale beneficium, v. g. nomen ipsius. 
Nec requiritur ut de facto aliquod lucrum percipiatur, 
sed sufficit ut probabili spe percipi possit ; at si damna 
adsint, aeque pariter inter socios sunt proportionaliter 
distribuenda (Cfr. a. 1855). 

Societas est contractus consensualis non solemnis, scriptionem 
non requirens nisi ad probationem (a. 1834) 1 ; exceptis tamen 
quibusdam societatibus commercialibus quae solemnes sunt, 
v. g. societates anonymae 2 . 

Contractus iste est licitus et iustus, modo 1) habeat obiectum 
licitum ; 2) singuli conferant aliquid pretio aestimabile, quod 
tamen potest esse diversum et inaequale, ut diximus ; 3) lucrum 
et consequenter damnum sint communia ; quod ita est essentiale 
ut secus non esset, contractus societatis sed alius ; 4) lucrum et 
damnum dividantur proportionate ad partem quam quisque 
contribuit : id enim exigit aequalitas iustitiae servanda. 

559. Diversae species societatis. — A. Societas, ratione 
extensionis , potest esse a) universalis sive omnium bonorum 
praesentium, sive omnium quaestuum postea faciendorum 
(a. 1835 sq.) ; aut b) particularis ad determinatas res aut 
determinatam susceptionem operis (a. 1841-1842). 

B. Ratione finis, societates distinguuntur a) civiles seu 
acquisitionis ( burgerlijke maatschap of tot burgerlijke aan- 
wervmg), quae constituuntur quidem ad lucrum faciendum 
sed alio modo quam negotiatione ; v. g. ad praedia emenda 

1. Iure belgico requiritur scriptio ad probationem, si obiectum excedat 
valorem 1500 fr. 

2. Cfr lex belg. 18 mart. 1873, a. 4, et 9 iul. 1935, a. 1. 

et excolenda, domos aedificandas, collegia instituenda et 
administranda, etc. : in iure nostro non sunt personae 
iuridicae distinctae, ita ut ipsa societas possidere valeat, 
sed socii in communi possident bona, qui proinde per 
se non sunt solidarii ; — et b) commerciales seu mercatoriae 
quae negotiationi dant operam (C. Com., tit. 9, a. 2 et 3) : 
hae in iure nostro sunt personae iuridicae distinctae, ita 
ut ipsa societas seu persona moralis coram iure possideat 
bona in commune posita aut ex iis acquisita ; unde in 
ipsis per se viget solidaritas. 

C. Ratione diversae constitutionis et obligationis , commer- 
ciales in iure hodierno distinguuntur quinque diversae x . 
Potest enim constitui : 

a) societas personarum : 

1. sive omnes personaliter et in solidum teneantur de 
omnibus debitis societatis, et tunc habetur societas col- 
lectivo nomine quae designatur sub nomine sociali {societe 
en nom colledif , sous raison sociale ; onder gemeenschap- 
pelijken naam of onder firma) v. g. DescUe De Brouwer 
et socii % ; 

2. sive aliqui in solidum obligationem suscipiant, et alii 
pecunias determinatas ad societatem subministrent et ita 
obligationes suas limitent, et tunc est societas commendatoria 
quae etiam initur sub nomine sociali ( societe en commandite 
— ou en delegation — simple ; stille gezelschap bij wijze 
van enkele geldschieting of handelsvereeniging) ; 

b) etiam societas pecuniarum ita 

3) ut socii (saltem 7) ad determinatam summam con- 
ferendam se obligent, et non ultra hanc summam teneantur 
de debitis, sed tamen in solidum : est societas anonyma 
quae constituitur portionibus capitalis anonymis, actiones 
vocari solitis, et nomen sociale non habet ( societe 
anonyme, par actions ; naamlooze vennootschap, op aan- 
deelen ) v. g. Banque de France, Brouwerij de Palmboom; 

4) aut etiam socii, sive in solidum sive divisim, sive 


1, Clr, Cod. Com. belg., 1 . 1 , tit. IX. 

2. In Anglia socii non solent infinite obligari ; attamen in partner- 
Mps , generat partners infinite, limited partners pro contributione obli- 
gantur. 

indefinite sive ad certam summam obligati, partes suas 
quae variari possunt tertiis cedere nequeant : est societas 
cooperativa cuius capitale non est anonymum sed visibile 
( societe cooperative ; samenwerkende maatschappij ), ad quam 
accedunt uniones ad creditum ; 

c) vel societas mixta , scii. 

5) partim personarum quae se obligant in solidum, et 
partim pecuniarum quae sunt limitatae : est societas com- 
mendatoria per actiones ( societe en commandite par actions ; 
bij wijze van geldschieting met aandeelen). 

Ad contractum societatis qualiter fuit definitus, et ad societates 
supra descriptas non pertinent aliae consociationes (C.Com,, a. 3) 
in finem utilem qui non sit lucrum, v. g. uniones professionales, 
vel consociationes sine fine lucrativo, aut congregationes quae 
ad ludos constituuntur. 

560. Obligationes sociorum erga societatem 9t 
inter se. — Obligationes generatim definiri debent ex 
lege civili et ex specialibus statutis cuiuslibet societatis ; 
speciatim in re commerciali attendendum est 1) ad con- 
ventionem partium et ad leges commercii, 2) ad usus 
commerciales, constantes et publicos, 3) horum defectu 
ad leges civiles 1 2 . — Ut autem obligationes adesse possint, 
finis societatis debet esse licitus non solum in conscientia 
sed etiam in foro civili (a. 1833) ; nisi lex civilis adversaretur 
legi naturali, divinae, aut ecclesiasticae. Si finis sit illicitus, 
v. g. pravas vendere ephemerides, nulla ex contractu 
exstat obligatio ; sed solvi debet iis qui contractum implent ; 
si iniustus est finis, socii damnum illatum rep>arare tenentur 
et saepe in solidum. 

Contractu autem licito et iusto inito, nascuntur : 

A. Obligationes sociorum erga societatem (a. 1845 sq.) : 

1 . Socii honeste et integre societati afferre debent omnia 
quae promiserunt, sive sit pecunia, sive sint res, sive 
industria aut opera ; — secus iniustitiam committunt et 
damnum exinde illatum reparare debent ; quodsi quis, 
promissa pecunia, sit in mora solvendi, insuper debetor 
auctarium legale. 

1. Cfr. lex belg. i8maii 1873, a, 1 ; quae lex modificata fuit 22 rpaii 
1886, 22 iul. 1913 et 30 oct. 1919 et inserta in C. Com. 

2. Socii non possunt nomine ipsius societatis agere eamque 
obligare , nisi sub conditionibus lege, statuto, aut con- 
suetudine determinatis ; nec uti rebus societati propriis nisi 
modo praefinito (a. 1859) ; — quodsi contra leges et statuta, 
societatis administrationi se immisceant, proprio nomine 
agunt et seipsos, non societatem, obligant. 

3. Administratores gerere res societatis debent tamquam 
proprias, communi saltem diligentia ; unde damnum ex 
incuria culpabili ortum tenentur compensare. 

B. Obligationes sociorum inter se : 

1. Socii partitionem lucrorum instituere debent secun- 
dum leges aequitatis, i. e. in geometrica proportione ad ea 
quae unusquisque societati contulit, attentis scii, tum 
a) pecuniis collatis et rebus, tum b) industria et opera 
praestitis, tum c) periculis quibus se exponit (a. 1853 sq.). 

Notetur a) proportionem iuxta quam instituenda sit partitio, 
generatim determinari lege et statutis particularibus ; cui in 
conscientia standum est, nisi sit manifeste iniusta (a. 1854) ; 

b) lucra computanda esse deductis impensis ; quare etiam 
facienda est inter socios proportionata partitio damnorum, etiam 
si haec superent lucra j at in pluribus societatibus, damna limi- 
tantur ad partem quae in communi collata est aut promissa, ut 
in societatibus anonymis ; 

c) iniquam esse societatem qua unus e sociis omnino excludatur 
a lucro, vel etiam a damno ; — attamen cum exclusione damni 
posset alius contractus iniri locationis, etiam cum quadam parte 
aleatoria in lucro temperatae (a. 1855). 

2. Socii non possunt in proprios usus convertere communem 
pecuniam: haec enim ad ipsam societatem pertinet vel 
ad omnes simul, non autem ad singulos, ante partitionem 
(a. 1859 et 1860). 

Igitur a) lucrum e fundo communi ablatum absque mora est 
restituendum cum auctario legali (a. 1846) ; 

b) praeterea compensanda sunt damna exinde illata societati 
aut aliis consociis (a. 1850). 

561. Modi quibus in societatibus iniustida com- 
mittitur. — Hodie contractus societatis est frequentissimus. 
Multiformis autem iniustitia in eo committi potest : 

A. in instituenda societate : 1. non afferendo rem promissam ; 
— 2. partem in fundatione habitam exaggerando et ita lucrum 
excessivum sibi tribuendo, v. g. reservando sibi titulos, uti dicunt, 
fundatoris ultra meritum ; — 3. societatem constituendo cum 
capitali ad prosperam gestionem insufficienti ; — 4. titulos 

emittendo et vendendo supra valorem realem, et tali emissioni 
sive nomine dato, sive consilio aut opere praestito, sive deceptivis 
nuntiis cooperando. 

B. ingerenda societate : i. societatem obligando contra modum 
in statutis determinatum ; — 2. res societatis sine diligentia 
gerendo aut cum imperitia gestionem suscipiendo ; — 3. lucra 
et damna non aequa proportione dividendo ; — 4. rem vel 
pecuniam societatis in usum privatum convertendo ; — 5. ca- 
pitale augendo ita ut partem augmenti sibi reservent, vel quin 
beneficia augeri possint proportdonaliter 1 ; — 6. uni societati, 
dum plures administrent, prae aliis iniuste favendo ; — 7. fictiva 
rerum gestarum expositione lucrum quod sociis debetur mi- 
nuendo, aut indebite augendo ita ut societas brevi pereat. 

C. in societate dissolvenda : 1. dissolvendo societatem sine 
ratione sufficienti cum damno sociorum ; — 2. titulos in maiore 
numero pro viliore pretio vendendo, ita ut nova societas a se 
constituta possit eos comparare et inde prospere lucrari, cum 
ruina prioris societatis et detrimento eorum qui pecunias huic 
contulerunt. 


QUAESTIO QIJARTA. 

DE CENSU ET CAMBIO. 

Articulus I. 

De Censu et Contractu censuali. 

562. Census (rente; inkomst ) dicitur a censendo seu 
aestimando, quia olim bona et reditus civium aestimabantur 
ut tributa ab unoquoque solvenda determinarentur ; unde 
significat : 

1) reditum annuum (sic dicitur quis de censibus suis 
vivere), speciatim tributum directum (Mt. XXII, 17) ; 
strictissime autem reditum ex ipsis viribus terrae, non ex 
industria humana melioratis, sed nativis et intrinsecis. 
Sic sumitur apud oeconomistas qui triplicem distinguunt 
causam divitiarum : laborem seu industriam qui eas 
producit et cui debetur merces seu salarium; capitale seu 
media et instrumenta quibus producuntur (hic spectat 
melioratio terrae), et huic debetur interesse seu foenus ; 
terram ex cuius viribus producuntur et huic debetur census; 

2) significat ius ad reditum annuum; 

1. Id in America solet vocari : Watering the stock, mettre de 1 'eau 
dans le capital, quasi diluere capitale. 

3) contractum quo ius istud constituitur (a. 1968-69 : 
constitution, etablissement de rente ; vestiging van rente ) ; 
id autem fieri potest duplici modo : a) titulo gratuito per 
donationem vel testamentum ; b) titulo oneroso per emp- 
tionem et venditionem, et tunc proprie est contractus 
' censualis. 

563. Contractus censualis est contractus^quo emitur et 
venditur ius percipiendi reditum, seu contractus realis quo quis 
(creditor, censualista) soluto pretio quod repetere non potest , 
ab altero (debitore, censuario) acquirit ius percipiendi redi- 
tum ex re vel persona alterius frugifera (a. 1909). Dicitur : 

1) contractus realis, quia non perficitur solo consensu 
partium sed ipsa solutione pretii qua obtinetur ius ad 
censum ; 

2) quo soluto pretio quod repetere non potest, quia est 
species emptionis-venditionis, in qua censualista est emp- 
tor, censuarius est venditor : sic distinguitur a mutuo et 
locatione ; 

3) quis acquirit ius percipiendi reditum seu pensionem 
annuam : haec est differentia specifica qua distinguitur ab 
aliis venditionibus, quia scii, ius ad pensionem est merx. 
In iure romano et canonico ipse reditus seu pensio vocatur 

j canon ; quae pensio potest esse vel pecuniaria vel fructifera 

prout in pecunia vel in fructibus erit solvenda, certa si 
pensio est omnino determinata, vel incerta si solum aliquota 
pars est solvenda. Qui acquirit ius ad reditum vocatur 
1 censualista ( rentier , credi-rentier ; renteheffer) ; 

/ 4 ) ex re vei persona, quia non emitur et venditur ipsa 

res vel persona, nec personae labor vel industria, sed ius 
j ad pensionem inde percipiendam ; 

5) alterius , quia nemo dicitur habere censum in rem 
| propriam, licet ex ea pensionem percipiat. Alter qui 

| pensionem solvere debet vocatur censuarius (debiteur; 

j rentschuldige ) ; 

| 6) frugifera : si enim ipsa sterilis esset, census foret 

, fictitius et nullus, cum ex re vel persona sterili nihil possit 

| percipi, ac frustra emeretur ius percipiendi reditum ex re 

, ve l persona quae ipsum producere et solvere non posset. 

! 

1 

564. Diversae census species. — Census 1) alius est 
reservativus ( rente fonciire ; grondrent ), quem quis sibi reser- 
vavit dum rem suam in alterius dominium (directum et utile) 
sive donando sive vendendo transtulit, v. g. vendit agrum sub 
conditione ut pensio annua aut annue decem modii tritici sibi 
solvantur; — alius est consignativus (rente constituee ; gevestigde 
rente), quem quis retento dominio super persona vel bonis suis 
alteri consignavit, concessit, aut vendit mediante pecunia ab 
eo accepta, v. g. acceptis ro.ooo francis se obligat ad reditum 
annuum 700 francorum solvendum. — Aliis verbis : census est 
reservativus quando quis rei suae dominium tradit vel vendit 
alteri pro reditu quotannis sibi solvendo ; consignativus quando 
quis tradit vel vendit alteri ius percipiendi reditum a se quotannis 
solvendum, v.g. si quis pro 1. 000 fr. concedit ius percipiendi 70 fr. 

2) Census, praesertim consignativus, dividitur in a) realem qui 
constituitur immediate super re frugifera, v. g. domo, praedio 
et ita ut rei inhaereat eamque comitetur ad quamcumque per- 
sonam devenerit, et pereat seu extinguatur si res ipsa sine 
culpa censuarii pereat ; 

b) personalem qui immediate constituitur super personam quae 
seipsam obligat ad annuam pensionem ex arte sua vel labore 
praestandam : haec obligatio transit ad haeredes sicut alia debita ; 

c) mixtum qui immediate rem et personam simul afficit, ita 
ut immediate obligetur tam persona quam res super quibus 
constituitur, et ideo, pereunte re, ex lucris personae, et, pereunte 
persona, census ex re solvi debet, in cuiuscumque manus deve- 
nerit. Tales census ordinario creantur, imo censualistae ad 
maiorem securitatem exigere solent ut vel res ipsa vel alia in 
hypothecam tradatur, et eiusmodi census vocantur hypothecarii. 

N. B. Olim census realis habebatur ut fractio dominii ( un 
demembrement du droit de propriete) et ideo ut bonum immobile ; 
nunc autem quilibet census computatur inter bona mobilia 
(C. C., a. 529), et ideo censualista est merus creditor qui habet 
ius ad rem et non ius in re ; et censuarius est debitor qui 
plerumque se liberare potest sola redemptione. 

3) Census tum reservativus tum consignativus est redimibilis 
(rachetable ; aflegbaar ) vel irredimibilis, prout potest vel non 
redimi ad nutum alterutrius vel utriusque ; item est perpetuus, 
vel temporalis , vel vit alitius (rente viagere; lijfrent) prout con- 
stituitur vel in perpetuum, vel ad tempus determinatum, v. g. 
20 annos, vel ad vitam hominis (a. 1910). 

Ex iure civili nostro omnis census perpetuus (ex titulo gratuito 
vel oneroso) est essentialiter redimibilis ita ut debitor, cum voluerit, 
se liberare queat, creditori sortem retribuendo. Sed creditori 
licet stipulare censum non esse redimendum nisi post 10 annos, 
si traditur res fungibilis (a. 1911), vel nisi post 30 annos, si 
traditur res immobilis (a. 530). Ipse tamen regulariter solutionem 
capitalis exigere nequit, et sic differt census a mutup, cum 
mutuum supponat rem post tempus reddendam esse et ideo 

post elapsum tempus repeti posse; — e contra creditor non pote- 
rit redditionem exigere nisi in triplici casu : a) si per biennium 
debitor pensionem non solvat ; b) si iste assecurationem in 
contractu promissam non praestet; c) si incidit in statum 
decoctionis (deconfiture) (a. 1912 et 1913; 1188; 1183). — 
Census vero vitalitius est irredimibilis, tum ex parte creditoris 
si debitor fuerit in mora solvendi, tum ex parte debitoris, si 
forte hic plus aequo eo onerari poterit. At creditor contractus 
rescissionem petere potest si debitor non praestet assecurationem 
promissam (a. 1977), ct agere ut bona debitoris vendantur si 
iste pensionis solutionem omiserit (a. 1978). 

565. Contractus censualis per se est licitus et 
iustus, modo servetur aequalitas pretii. Etenim nihil aliud 
est quam venditionis aut commutationis contractus, quo 
unus cedit alicui fundum vel pecuniam et alter concedit 
ius ad pensionem annuam, quod ius in aestimatione com- 
muni aequivalet rei traditae 1. 

Nec potest dici esse mutuum virtuale quod usuram 
dissimulat, etiam si census sit redimibilis ab emptore. 
Nam 1) dum in mutuo nil emitur, in censu emitur ius 
percipiendi fructum ; 2) dum in mutuo principalis obligatio 
est ad reddendam sortem, ita ut teneatur mutuatarius 
reddere eamdem sortem ; in censu principalis est ad 
pensionem solvendam, nulla per se ad sortem reddendam : 
capitale enim fit demortuum et tantum reddi potest , ad 
arbitrium venditoris, aut etiam emptoris. 

566. Animadversiones. 1 . Non est confundendus census 
vitalitius cum contractu quem vocant pactum alimetitationis 
C contrat d alimentation ou bail a nourriture ), quo quis pecuniae 
summa ius acquirit ad habitationem, victum et vestitum usque 
ad finem vitae : hic enim non est census vitalitius nec huius 
regulis regitur, quia non dat ius ad summam vel quantitatem 
determinatam fructuum. 

2. Census vitalitius titulo gratuito non est contractus onerosus, 
sed gratuitus solemnis (a. 1969 ; cfr. a. 1971-73), nisi donatio 
s;t accessoria aut simulata. Unde a. 1912 C. C. non applicatur 
censui gratuito, sed censibus constitutis ante C. C., quia executio 
contractus ordinanda est iuxta leges temporis in quo fit executio. 

3. Pensio annua praescribitur in iure nostro per 5 annos ; et 
titulus census per 30 annos, unde est renovandus. 


1. Non refert quod tractu temporis pensiones percipiendae excedant 
pretium solutum : id etiam in venditione rei frugiferae contingit, quam 
tamen nemo illicitam dixerit 

Articulus II. 

De Cambio. 

567. Cambium {change ; zvissel) est contractus in quo 
permutatur pecunia pro pecunia aliquo modo diversa, 
cum lucro illius (campsoris, changeur, wisselagent) qui 
in gratiam alterius permutat. 

Dicitur : aliquo modo diversa , quia in eo consistit essentia 
et utilitas cambii, atque inde provenit quod campsor iuste 
lucrum percipiat. Ista vero diversitas consistere potest in 
quantitate, ut si detur minor moneta ( divisionnaire ) pro 
\ maiori ; in qualitate, ut si dentur nummi novi pro veteribus, 
currentes pro obsoletis (non reprobatis) ; ratione speciei, ut 
si loco monetae argenteae detur aurea ; ratione loci, ut si 
pecunia detur Lovanii et reddantur litterae quibus altera 
pecunia Romae recipiatur. Quae litterae vocantur litterae 
cambiales ( 'lettre de change ; wisselbrief, postwissel). 

Differt cambium 

1) ab emptione-venditione : in hac permutatur merx contra pe- 
cuniam, in cambio pecunia contra alteram pecuniam ; 

2) a deposito , locatione, commodato, in quibus non transfertur 
dominium, dum in cambio transfertur ; 

3) a mutuo : a) mutuum fieri potest in pecunia et in aliis 
rebus, cambium in sola pecunia ; 

b) mutuum fit ad aliquod tempus, cambium potest fieri de 
praesenti ; 

c) mutuum perficitur sola traditione sortis cum obligatione 
reddendi, cambium traditione mutua ; 

d) in mutuo redditur res eiusdem valoris, in cambio res minoris 
valoris et ideo ut fiat aequalitas campsor debet dare utilitatem. 

568. Species cambii. — Cambium 

A. aliud est reale seu verum, dum reipsa una pecunia pro 
alia quoad rem vel locum commutatur, estque duplex : 

1) minutum seu manuale , quando in eodem loco quasi de 
manu ad manum permutatur pecunia praesens cum alia 
praesente diversi generis, v. g. patria cum extranea, aurea 
cum argentea. Qui hoc officium exercent, diversas pecunias 
expositas offerentes, proprie dicuntur campsares, chan- 
geurs, wisselaars ; 

2) locale seu per litteras seu traiectitium, quando permu- 
tatur pecunia praesens in uno loco accepta cum absente, 

in alio loco solvenda, ut si des hic alicui pecuniam et 
iste det tibi litteras quarum ope eamdem summam tu 
(vel alius cui concedis ius) accipies Romae (a son ordre, 
par une banque). Quod officium exercent bancarii. Id 
autem duplici modo fieri potest : vel a) pecunia solvenda 
est ab eo qui eam accepit et tunc dicitur cambium personale, 
scriptumque vocatur : billet a ordre, billet a domicile ; 
betaal-orderbriefje ; vel b) solvenda pecunia est a tertio et 
scriptum dicitur : traite, lettre de change, vel mandat a 
ordre ; msselbrief (cfr. lex belg. 20 maii 1872, et 20 iun. 
1873, et 31 mai 1919). 

B. Aliud est fictum ( change sec ; pret dissimule), quod 
habet solam speciem cambii, quia non fit translatio pecu- 
niae, sed in se est mutuum cum usura dissimulatum ; 
de quo valent dicenda de mutuo. Tale est cambium 
temporaneum ( change a terme ), quo datur pecunia post 
certum tempus reddenda in eodem loco, cum auctario eo 
maiore vel minore quo pecunia interim pluris vel minoris 
valuerit, v. g. si quis a campsore accipit centum aureos 
ibidem postea solvendos cum pretio cambii solito dari 
pro locis distantibus. 

569. Cambium reale est licitum et iustum, modo 
servetur iustum pretium determinatum a lege vel aestima- 
tione communi locorum, imo valde commodum et utile 
est ac commercio quasi necessarium. Campsori sane titulus 
est iusti lucri, quia non tenetur gratis pecunias sive in 
eodem loco sive in alio comparare cum labore, expensis et 
periculo, pro quibus omnibus compensatio debetur. Quod 
etiam valet de cambio locali, in quo fit virtualiter translatio 
pecuniae de uno loco in alium,cum assecuratione; quod est 
pretio aestimabile, et non minus quam realis translatio 
postulat industriam, nec fit sine expensis et periculo. 

Nec obstat pecuniam formaliter ut talem habere pretium 
legale. Hic enim spectatur materialiter prout ex diversis materiis 
et monetis constet et una moneta sit altera pretiosior, commodior, 
ad plures usus aptior, in pluribus regionibus recepta, et sic est 
merx quae non habet nisi pretium vulgare. Pretium illud deter- 
minatur non tantum ex parte campsoris, sed ex abundantia 
pecuniae in aliquam urbem mittendae, vel retrahendae, ex facili- 
tate commercii cum tali urbe, ex periculis, ex diversitate mone- 

tarum in diversis regnis earumque valore intrinseco, ex divitiis 
et debitis diversarum nationum (cours du change), unde ex variis 
circumstantiis frequenter mutatur. Exinde concludunt theologi 

1) a campsore lucrum ex communi aestimatione ordinario 
posse percipi, etiamsi ipsi nulla fuerunt expensae aut damna, 
imo si utilius sit campsori pecuniam hic recipere, quia secus 
debuisset eam huc transferendam curare : id enim est per 
accidens et tribuendum bonae fortunae ; 

2) eodem modo fieri potest ut per accidens in cambio locali 
ipse campsarius quandoque lucrum faciat ; 

3) imo etiam homo privatus qui non exercet munus campsoris 
et unam pecuniam contra aliam permutat, videtur posse lucrum 
inde sumere, quia potest pecuniam vendere pretio vulgari aesti- 
matione communi statuto, nam pecunia est merx iusto pretio 
a quocumque vendibilis. 

57O. Animadversiones. — I° Cambium, utpote negotia- 
tionis species, prohibetur clericis. 

2° De recambio (rechange; herwissel) vide art. 72-81 in lege Cod. 
Com. — Non potest exigere impensas qui reipsa non pertulerit, 
cum nonnisi titulo indemnitatis ei tribuantur. 

3 0 Banca, seu mensa nummularia, vocatur illud institutum in 
quo disponuntur et debite ordinantur, atque coadunantur 
omnes operationes crediti. Quae operationes reducuntur ad tres 
principales categorias : 

a) Depositum, et quae ad illud referuntur operationes, nempe 
rationum et computationum ad creditorem translationem, ad 
alterum transcriptionem, recuperationem, compensationem ( dea - 
ring ), syngraphas translationis mandatarias ( checks ), rationes seu 
computationes currentes, et emissiones monetae papyraceae. 

b) Commercium monetarum ac vices gerentium, quod compre- 
hendit negotiationem metalli pretiosi, cambium monetarum, cambi- 
um proprius dictum scil.monetae papyraceae, titulorum emptionem 
et venditionem, ac capitalium decessionem ( escompte , disconto). 

c) Mutuationum emissiones, quod consistit emissione titu- 
lorum crediti. 

Iu se consideratae et mere principialiter, praedictae operationes 
bancariae nullatenus videntur illegitimae ; cum non sint nisi 
servitia onerosa praestita et mutuationes ad foenus sub varia 
forma, quibus, hodie saltem, ordinario debetur iusta retributio. 
At infelicius ! bancarii quandoque relinquunt honestas sui muneris 
praxes et nonnunquam se tradunt speculationibus plus minusve 
usurariis, uti saepius fit in mutuationibus emittendis. 

Amplarum mutuationum procuratio concreditur bancariis sive 
solitariis, sive foederatis, quod sane nihil illegitimi habet. Hisce 
tamen operationibus fieri potest quod provisiones metallicae ban- 
carum debilitentur, vel et numerata quae circumfertur earum 
pecunia, nimiam patiatur contractionem mercatui nocivam. At 
incommoda graviora saepius comitantur mutuationum vel titu- 
lorum negotiationes. 

Mutuationes vel tituli mercatui subiiciuntur infra pretium 
indicatum, ratione cuiusdam foenoris fictivi. Gratis aut minore 
pretio ceduntur quidam tituli seu « actiones » nonnullis personis 
ut vellent emptionem publice commendare. Titulis emissis, hi 
avide quaeruntur, ea ratione quia bancarii proprias studiose 
reemunt actiones. Hinc pretium titulorum celeriter crescit et 
valorum elationem adducit ; quare extraneae personae, magnum 
conspicientes favorem quo tituli gaudent, et ipsae ferventer 
emunt. At, ultimis titulis devenditis, incipit depressio ac aeque 
celeriter pretium decrescit, ita ut posteriores emptores tardius se 
deceptos esse videant atque fraudulenter spoliatos. 

Magni momenti est bancariorum responsabilitas : 

a) Bancarius, qui magna deposita habet ingentis valoris, eo 
de facili inclinatur ad iis utendum in speculationibus Bursae 
etaleatorii s operationibus periculosis, cum tamen na ufragium ipsius 
et occasum secumferat depositorum. 

b) Si multa concedat mutua cum insufficienti securitate, 
occasus quorumdam sui creditorum ipsius bancae conditionem 
potest notabiliter imminuere vel et evertere. 

c) Inter capitalia depositis ipsi concredita, et capitalia cum 
quadam decessione aliis mutuata, semper haec adest differentia, 
quod illa possint exigi restituenda sine dilatione, dum haec non 
sint reddenda nisi post determinatum tempus : quae differentia 
sufficit ad exitium adducendum, si provisiones pecuniariae sint 
insufficientes, aut si multi deponentes, quodam pavore moti, 
simul deposita sua retrahant. 

Quibus consideratis, necessaria dicenda est invigilantia potesta- 
tis publicae super bancis, quae, hodiernis in adiunctis, est saepius 
insufficiens ita ut securitas desit. Et tamen frequenti bancarum 
exitio, multae dilapidantur pecuniae labore aut parsimonia civium 
sedulo collectae, ac ipsis deperduntur! 


CAPUT IV. 

DE CONTRACTIBUS BILATERALIBUS 
GRATUITIS. 

QUAESTIO PRIMA. 

DE CONTRACTU CREDITI. 

571. Creditum (credere alicui, fidem habere in aliquo ; 
handelsvertrouwen) indicat fidem alicui datam seu fiduciam 
in eius veritate et honestate ; unde significat rem cuius 
usus conceditur et concreditur alteri seu rem permutatam 
contra alterius promissionem illam reddendi. Contractus 
crediti itaque ( toevertrouwing ) est contractus realis quo res 
alicui traditur sub obligatione eam reddendi postea, sive 


in individuo eamdem, sive in specie aequivalentem, seu 
conventio qua unus rei suae usum concredit alteri qui post 
aliquod tempus illam restituere tenetur. 

Ratione fundamenti, aliud est reale si fiducia fundatur 
in rebus alterius scii, debitoris, quae in securitatem rei 
traditae adducuntur ( credit garanti; gewaarborgd vertrouwen 
of krediet); aliud personale si fiducia fundatur tantum in 
qualitatibus personalibus debitoris. 

Ratione obiecti specificatur secundum diversam naturam 
rei creditae, quae potest esse primo usu non consumptibilis 
et non fungibilis, cuius solus usus conceditur sed dominium 
reservatur quaeque in individuo reddi debet ; et tunc 
vocatur commodatum ; — vel res fungibilis et primo usu 
consumptibilis cuius usus non est sine alienatione dominii, 
quod proinde cum illa conceditur, unde in specie reddi 
debet, et tunc est mutuum (a. 1874). 

Articulus I. 

De Commodato. 

572. Commodatum {pret a usage; bruikleening ) est rei 
alicuius quoad solum usum ad certum tempus gratuita 
concessio (a. 1875-1878). Dicitur : 

1) rei quoad solum usum concessio : sic distinguitur a 
deposito in quo per se nec usus rei conceditur, et a mutuo 
in quo conceditur usus simul et dominium. Unde com- 
modari tantum potest res non fungibilis et non primo 
usu consumptibilis ; non autem res primo usu consumpti- 
bilis aut fungibilis qua talis, licet haec commodari potest 
ad finem et usum quemdam secundarium secundum quem 
non consumitur, v. g. ad ostentationem, tamquam pi- 
gnus, etc., sed tunc sub hoc respectu iam non est primo 
usu consumptibilis ; 

2) gratuita, quia si quid pro usu exigeretur, foret locatio ; 

3) ad certum tempus, quia si conceditur non ad determina- 
tum tempus sed ad nutum concedentis, vocatur precarium 
( precaire ; leening tot wederopzeggen, of naar goeddunken ) . 

573. Obligationes ex commodato ortae iure naturae 
simul et civili determinantur : 

A. in commodatore sunt: i (, non repetere rem ante tempus 
explicite vel implicite praefixum, nisi superveniat urgens 
necessitas non praevisa ; 

2° extraordinarias expensas subire ad conservationem 
rei necessarias, v. g. ad curandum equum absque culpa 
commodatarii laesum ; 

3° revelare vitia alteri nociva, secus si ea noverit tenetur 
de damnis quae commodatario inde orirentur (C. C., 
a. 1888-1891). 

B. in commodatario sunt : i° rem ea diligentia custodire 
quam adhibet bonus paterfamilias in rebus suis ; et ideo 
ea non uti nisi ad usum sibi concessum aut cui dominus 
consentiret, secus damna teneretur reparare ; 

2 0 expensas ordinarias ad rei conservationem necessarias 
sufferre, v. g. equum alere ; 

3° statuto tempore suis expensis, rem in individuo 
eamdem salvam et integram restituere (C. C., a. 1880-87). 

lura et obligationes commodatoris transeunt ad eius haeredes ; 
item pro haeredibus cornmodatarii nisi res ob peculiarem ra- 
tionem soli personae defuncti concessa fuit, quo casu eam retinere 
non possunt (a. 1879). Destructio rei aut detrimenta casu fortuito 
enata obveniunt commodanti utpote rei domino, seclusis tamen 
commodatarii mora, culpa (v. g. usus prohibitus, vel si potuisset 
rem subducere etiam substituendo suam : ex a. 1882), aut 
pacto speciali quo ad id se obligaverit ; — at si desit culpa 
theologica, non tenetur reparare nisi post sententiam iudicis. 

Articulus II. 

De Mutuo. 

S. Th. II-II, q. 78; I-II, q. 105, a. 3, ad 3 ; III Sent., d. 37, a. 6 ; 

Q. D. de Malo 13, a. 4. 

574. Mutuum 1 {pret de consommation, simple pret; ver- 
bruikleening , leening tot verbruiking of in verbruiksartikelen ) 
est concessio ad tempus rei fungibilis aut primo usu con- 

1. Immensa est litteratura de mutuo et usura apud theologos, philo- 
sophos, iuristas et oeconomistas ; apud catholicos, protestantes, ian- 
senianos, rationalistas, socialistas,etc. Indicamus tantum quaedam scripta 
specialia, quae sacerdotibus possunt esse utiliora : Alb. Weiss, Soziale 
Frage und soziale Ordnung ; Pesch, Zinsgrund und Zinsgrenze ; A. Ver- 
meersch, in Quaestiones de Iustitia; E. Van Roey, De iusto auctario 
ex contractu crediti; A. Rijcken, De Leer en de Praktijk der Kerk in 
zake leenrente ; J. DeWit, Het Renteverbod in de middeleeumche ecpnomie. 

sumptibilis (a. 1892) ; unde ad eius essentiam requiruntur 
tria : 

1) res fungibilis, primo usu consumptibilis, qua aliquis 
uti nequit nisi abutendo vel naturaliter , scii, destruendo, 
v. g. cibus et potus, vel mor aliter, scii, alienando, v. g. 
pecunia quam si solveris tibi perit ; 

2) traditio illius rei : est enim contractus realis ; 

3) obligatio eam restituendi in eadem specie, qualitate 
et quantitate post aliquod tempus. 

Hinc mutuum differt : i° a commodato, locato et deposito 
a) quia in mutuo res debet esse fungibilis, secus in aliis ; b) quia 
res non in individuo reddenda est ; c) quia mutuo transfertur 
rei dominium et non in aliis ; et ideo d) in mutuo res perit 
accipienti, in aliis tradenti (a. 1893) ; 

2 0 a donatione in qua res traditur alteri absque ulla obligatione 
eam restituendi ; 

3° a venditione et permutatione in quibus res non in eodem 
sed in alio genere reddenda est ; 

4° a cambio in quo una pecunia pro altera diversa, v. g, aurum 
pro argento statim donatur. 

575. Obligationes ex mutuo ortae sunt : 

A. pro mutuator e: i° rem bonam et integram tradere ; 
quodsi res vitio laboret nocivo, istud manifestare debet, 
secus si id noverit tenetur de damnis, v. g. si tradit 
vinum quod brevi acescit ; 

2° rem non repetere ante tempus statutum, vel iudicio 
prudentum definitum ; 

3° secundum se et seclusis specialibus adiunctis, non 
plus exigere quam valebat res mutuata (a. 1898-1901). 

B, pro mutuatario : i° rem mutuo acceptam loco et 
tempore statuto vel iudicio prudentum definito reddere in 
eadem specie, qualitate et quantitate, sive pretium creverit 
sive decreverit, et ideo pro pecunia sufficit dare eamdem 
numerice summam (a. 1895) ; 

2 0 quod si sit impossibile reddere in eadem specie, 
restituere debet valorem pro tempore et loco quo res est 
reddenda ; 

3° si rem eiusve valorem non reddat tempore debito, 
taxam foenoris legalis tenetur solvere a die summationis 
seu iuridicae petitionis (a. 1895-97 ; 1902-04). 

576. Usura (zvoeker), ab usu, generatim designat usum 
cuiuscumque rei bonae vel malae ; sed in scientia morali 
et in iure sumitur in malam partem pro pretio usus rei 
quae nullum habet usum praeter sui consumptionem, ac 
proinde cuius usus non habet valorem distinctum a re. 
Est itaque pretium usus rei mutuatae seu lucrum ex mutuo 
tamquam debitum vi mutui. Dicitur : 

1 ° lucrum , i. e. aliquid pretio aestimabile ultra sortem, 
sive pecunia sit sive quodcumque aliud, v. g. munera, 
onera, protectio, civilis obligatio aliquid faciendi, uti fre- 
quentare officinam, non extollere aedificium, non aperire 
fenestram, recommendare, litem cessare iustam ; — non 
autem cessare iniustam ; 

2° ex mutuo , quia si est ex alio contractu, non est in- 
iustitia, vel non est usura ; 

3 0 tamquam debitum vi mutui ( alleenlijk om het leenen ), 
quia si lucrum in mutuo non provenit immediate ex vi 
et ratione mutui seu ex titulo intrinseco, sed occasione 
mutui ratione tituli extrinseci accedentis (v. g. lucri ces- 
santis aut damni emergentis), non est usura ; et similiter 
si non percipitur tamquam debitum, sed omnino volun- 
tarie, ex mera gratitudine, sine ulla obligatione conceditur. 

Aliquando tamen sumitur vox usura sensu generaliore et 
designat quodcumque auctarium ultra sortem a mutuatario 
solvendum, et sic complectitur omne foenus ; et tunc distinguitur 
in usuram lucratoriam quae lucrum quaerit ex vi mutui, compen- 
satoriam quae datur pro damno compensando, et punitoriam 
quae est poena negligentiae in solvendo. 

Hodie, cum generatim moderatum foenus sit licitum ob titulos 
extrinsecos, distingui solet foenus ( interet ; kroos ) ab usura (usure; 
woeker). Foenus dicitur a foetu more Graecorum quibus toaoc, 
partus, est eo quod per usum pecunia suos fructus parit ; foenus 
autem nunc sumitur in bonam partem pro auctario licito, dum 
Usura iam intelligitur foenus exaggeratum seu iniustum : quod 
enim sumitur ultra id quod permittit titulus extrinsecus ex ipsa 
vi mutui sumi videtur. 

Iamvero quaeritur utrum : sicut in commodanda re possit 
percipi aliquod lucrum pro usu rei, quo casu iam non est com- 
modatum sed locatio, ita et in re mutuanda aliquid percipi 
possit, non aliquando et per accidens, sed per se, semper et 
vi tituli intrinseci, ex ipsa vi mutui. De quo sunt tres asser- 
tiones sequentes. 

577. Principium I. Omne foenus supra sortem seu 


usura etiam minima vi mutui percepta per se est 
prohibita iure naturae, et iniusta. 

Probatur 1) argumento generali: Ex ipso iure naturae 
contra iustitiam est bis vendere idem, vel vendere quod 
non est aut quod non est suum : sic enim manifeste con- 
stituitur inaequalitas quae iustitiae contrariatur. Atqui 
alterutrum facit usurarius. Ergo. — Prob. minor: Vel 
accipit lucrum pro ipsa re mutuata, et tunc vendit idem 
bis, seu accipit duplex pretium pro eadem re, nempe 
rem restitutam, et auctarium. — Vel accipit lucrum pro 
usu rei mutuatae, et tunc vendit quod non est, quia si 
agitur de rebus ipso suo usu consumptibilibus, usus non 
computatur seorsum a re, quia est ipsa rei consumptio 1 ; 
aut vendit quod non est suum, quia vendit usum rei quae 
non est sua, utpote cuius plenum dominium tam utile 
quam directum transtulit in mutuatarium 2 . Ergo semper 
iniustitiam committit, si non tantum redditur res aequalis 
sed insuper additur foenus, quia redditur plus quam dedit. 

• Si quis, ait S. Thomas, seorsum vellet vendere vinum et 
usum vini, venderet eamdem rem bis, vel venderet id quod 
non est. Unde manifeste per iniustitiam peccaret. Et simili 
ratione iniustitiam committit, qui mutuat vinum aut triticum, 
petens sibi dare duas recompensationes, unam quoad restitu- 
tionem aequalis rei, aliam vero pretium usus quod usura dicitur ». 

2) argumento speciali pro pecunia : Pecunia ut pecunia 
non est nisi mensura utilitatis aliarum rerum, quae secun- 
dum valorem comparantur ad invicem, et ideo usus eius 
proprius et principalis propter quem facta est, totus est 
in commutatione qua consumitur et amittitur illi qui 
eam cum quadam re commutat (elle n’est rien qu'un in- 
strument d'echange). Unde pecunia de se est sterilis et 
infructuosa ac nullam utilitatem habet quam repraesen- 
tandi omnes res, nullum fructum seu utilitatem distinctam 
ab eius consumptione. Et ideo ex natura sua est res primo 
usu consumptibilis, ac proinde usus pecuniae qua talis 
non distinguitur ab ipsa pecunia ; ergo usus pecuniae 
seorsum vendi aut locari iuste nequit. 




1. Ita in II-II, q. 78, a. 1. 

2. Ita in III Sent., d. 37, a. 6 

r, Hinc intelligitur definitio peccati usurae allegata in Cone. 

I ' Lat. V : « ea est propria usurarum interpretatio, quando 

j ; videlicet ex usu rei quae non germinat, nullo labore, 

f/ nullo sumptu, nullove periculo lucrum foetusque conquiri 

q studeatur». Cfr. Ben. XIV, encycl. Vix pervenit 1 ; item 

prop. damn. 42 ab Alex. VII, 41 et 42 ab Innoc. XI 2 . 

Usurae igitur specifica malitia non est in oppressione pauperis 
| i quia usura etiam contra divites exerceri potest 3 ; attamen 

oppressio pauperum saepe accedit, et tunc praeter malitiam 
' j essentialem habetur nova malitia sive iniustitiae sive laesae 

charitatis prout pauper opprimitur in illis ad quae ius strictum 
. 1 habet vel non habet. 

578, Principium II. Per accidens licitum et iustum 
) esse potest supra sortem percipere aliquid propter 

titulos extraneos, qui non habentur vi ipsius mutui 
j j ideoque non necessario et universim, sed qui contractui 

S mutui de facto accedere possunt et accedunt. Tales tituli 

i' ad moderatum foenus a theologis et ab Ecclesia (v. g. 

; S. Cong. P, F. 1873) fuerunt agniti : damnum emergens, 

■ post S . Raymundum de Pennafort, iam a S . Thoma, dicente 

| a. 2, ad i : « hoc enim non est vendere usum pecuniae 

sed damnu m vitare » ; lucrum cessans, cui non videtur 
,■ » S. Thomas (ibid.) favere 4 , quamvis ex eius principiis 

j I posset legitime deduci (q. 62, a. 4), postmodum, atque alii 

! i tituli decursu temporis ab omnibus et ab Ecclesia fuerunt 

j agniti. Sunt autem quinque : 

J 

1. «Peccati genus illud, quod usura vocatur,... in eo repositum est 
quod quis ex ipsomet mutuo , quod suapte natura tantumdem dumtaxat 
i reddi postulat quantum receptum est, plus sibi reddi velit , quam est 

| receptum, ideoque ultra sortem lucrum aliquod, ipsius ratione mutui, 

• 'j sibi deberi contendat... j quod illicitum et usurariwn est » prop. I. 

• \ 2. « Licitum est mutuanti aliquid ultra sortem exigere, si se obliget 

’ ad non repetendam sortem usque ad certum tempus » prop. 42 ab 

i ■ Alex. VII damn. 

1 , « Cum numerata pecunia pretiosior sit numeranda, et nullus sit, 

; qui non maioris faciat pecuniam praesentem quam futuram ; potest 

\ creditor aliquid ultra sortem a mutuatario exigere et eo titulo ab usura 

excusari » prop. 41 ab Inn. XI damn. 

« Usura non est, dum ultra sortem aliquid exigitur tamquam ex 
' i' benevolentia et gratitudine debitum, sed solum si exigatur tamquam 

, I ex iustitia debitum » prop. 42. 

t 3. Ita Benedictus XIV : « Neque ad illam labem (usurae) purgandam 

ullum accessiri subsidium poterit ex eo, ... quod is, a quo id lucrum 
i ! solius causa mutui deposcitur, non pauper sed dives existat... » prop. 2. 

; 4. Quidam tamen intelligunt S. Thomam de lucro non probabili ; 

' ) vel de lucro recompensando totaliter : agens de restitutione, in q. 62, 

j ‘ a. 4, admittit enim pro spe lucri aliquid esse restituendum. 


DE IUSTITIA COMMUTATIVA 609 

1) Damnum emergens seu positivum detrimentum quod 
creditor patitur in rebus iam acquisitis, v.g. si defectu pecu- 
niae vel tritici, quod mutuo tradit, cogatur merces aut census 
viliore pretio vendere, vel domum fatiscentem reparare ne- 
queat, aut emere rem carius postea debeat v. g. triticum. 

2) Lucrum cessans, seu iactura pretii quod mutuans 
lucratus fuisset si rem in alio contractu vel negotio ad- 
hibuisset, i. e. lucrum legitime ac probabiliter speratum 
quo se privat creditor pecuniam suam alteri mutuando. 
Uti impossibilitas faciendi negotiationem fructuosam quam 
secus probabiliter fecisset 1 . Quod potest dupliciter in 
pactum deducere : a) conditionate solum, scii, si postea 
deprehendat lucrum alias factum fuisse, et tunc totum 
debet compensari ; b) absolute, scii, si ab initio spes lucri 
adsit, quae aeque potest compensari, minus tamen ac 
ipsum lucrum. 

3) Periculum sortis speciale et extraordinarium, i. e. 
serium periculum sortem non recuperandi aut nonnisi 
difficulter, cum laboribus et expensis ; distinctum scii, a 
periculo communi quod etiam penes dominum incurritur. 
Quod pretio aestimabile est et aeque compensatur si foenus 
proportionetur periculo, ita ut eo maius sit quo periculum 
magis immineat. 

4) Poena conventionalis, i. e. clausula qua mutuatarius 
se obligat ad aliquod auctarium solvendum per modum 
poenae, si tempore praefixo srtemd non reddiderit, ut 
aequum est, dummodo auctarium dilationi proportionetur 
et dilatio sit culpabilis ; ad quo sufficit culpa iuridica. 

5) Titulus legis civilis, quando lex permittit moderatum 
foenus accipere ad fovendum commercium et bonum 
commune. At iste non videtur esse titulus per se distinctus, 
sed potius fundatur in praesumptione trium priorum. 

579. Principium III. In conditionibus oeconomicis 
hodiernis in quibus ordinario adsunt tituli extrin- 
seci, semper licitum est percipere auctarium mode- 
ratum, etiamsi in quodam particulari casu praefati tituli 
adesse non demonstrantur. 

J. Theologi saeculi XVIII nimis rigorose videntur applicasse recta 
principia, non satis faciles in admittendo lucro cessante praesumpto. 

Summa Theologiae Moralia II — 39 


I 


f 


l i 

r j 

’ I 

■ 

fi 


> j 

\ i 


! 

i 

i 

\ 




i 


i 

i 


K 

i 

k 


i 



6lO SUMMA THEOLOGIAE MORALIS 

Etenim fluctuatio et permutatio rerum etiam frugife- 
rarum nostro tempore facta est facillima et continua ; 
industriae, negotiationes et societates industriales sunt 
quasi innumerae, ita ut qui velit, semper possit cum pro- 
babili spe lucri partem habere in negotiis lucrosis. Unde 
si pecunia mutuo detur, etiam oritur titulus lucri cessantis. 
Et istam conditionem rerum respiciens, Ius nostrum 
postquam de mutuo mere gratuito locutum est, etiam 
permittit stipulationem foenoris adiicere contractui mutui 
et quidem generatim (sive pro pecunia sive pro aliis rebus) 
et sine restrictione, quia praesumit istas conditiones semper 
verificari (a. 1905-1908). 

Et ita contractus mutui, per se gratuitus, iam per accidens, 
ob speciales rationes, communiter accedentes, nostris diebus 
evadit onerosus ; unde etiam Ecclesia, postquam per plura 
saecula omnem damnavit usuram, uti constat ex damn. prop. 42 
Alex. VII, et 41-42 Inn. XI, et ex encycl. Ben. XIV, a saec. XIX 
iam respondit «non esse inquietandos confessarios, et poeni- 
tentes qui in quaestione mutui sese conformant legi civili vel 
communi praxi» 1 . Quod et Codex iuris canonici authentice 
publicavit, quia praesumptio adest legem civilem esse iustam 
(can. 1543). Haec praxis erit licita, quamdiu conditiones oeco- 
nomicae maneant eaedem ; quod non necessarium esse recens 
bellum demonstravit. 

Totam doctrinam, quoad principia simul et solutionem prac- 
ticam summatim proponit Codex, in dicto can. 1543 • “ Si res 
fungibilis ita alicui detur ut eius fiat et postea tantujndem in 
eodem genere restituatur, nihil lucri ratione ipsius contractus 
( i um principium) percipi potest ; sed in praestatione rei 
fungibilis non est per se illicitum de lucro legali pacisci, nisi 
constet ipsum esse immoderatum (3 um principium), aut etiam 
de lucro maiori, si iustus ac proportionatus titulus suffragetur 
( 2 um principium) ». 

580. Animadversiones. — Quamvis Scholastici lucrum 
ex pecunia mutuata seu ex usu proprio et principali pecu- 
niae mutuatae ut usurarium habeant, non ideo tamen omne 
lucrum ex pecunia factum tamquam illegitimum 2 habent. 

1. Ita varia decreta : S. Off. 18 aug. 1830, et 17 ian. 1838 ; S. Poen- 
16 sept. 1830 et 11 nov. 1831. 

2. Ita ipse Benedictus XIV, prop. 3 : « Neque negatur, posse mul- 
toties pecuniam ab unoquoque suam per alios diversae prorsus naturae 
a mutui natura contractus recte collocari et impendi, sive ad proventus 
sibi annuos conquirendos, sive etiam ad licitam mercaturam et nego- 
/iationem exercendam honestaque indidem lucra percipienda » ; et 
prop, 4 : « Dubitandum non est, quin multiplex in iisdem contractibus 
ticitus modus et ratio suppetat humana commercia et fructuosam ipsam 
negotiationem ad publicum commodum conservandi et frequentandi >. 

Et quidem aliquod lucrum ex pecunia percipi valet : 

a) Si quis concederet pecuniam signatam ad ostenta- 
tionem vel ad ponendum loco pignoris, et talem usum pe- 
cuniae licite homo vendere potest secundum ipsum 
S. Thomam, q. 78, a. 1, ad 6. Tunc enim pecunia non 
destinatur ad consumptionem, sed ad alium usum, ex quo 
lucrum legitime accipitur. Est usus secundarius pecuniae 
et proprius, sed sub hoc respectu pecunia non est res 
mere consumptibilis primo usu. 

b) Pecunia habet usum cum aliis rebus communem, 
quando spectatur non formaliter ut pecunia, sed mate- 
rialiter tamquam res, ratione materiae ex qua confecta 
est, vel figurae, vel commoditatis aut distantiae, etc. : 
et sic consideratur, non secundum valorem legalem et 
normalem, sed sectmdum valorem naturalem et realem qui 
diversus est a priore et varius in variis regionibus. Sic pe- 
cunia, sicut omnis alia res, potest esse merx quae vendi vel 
commutari potest et praesertim cum alia pecunia compa- 
rari, uti fit in contractu camhii, qui a S. Thoma vocatur : 
«commutationis species denariorum ad denarios » (q*77,a .4). 

c) « Qui committit pecuniam suam vel mercatori vel 
artifici per modum societatis cuiusdam, non transfert domi- 
nium pecuniae suae in illum sed remanet eius, ita quod 
cum periculo ipsius mercator de eo negotiatur vel artifex 
operatur, et ideo sic licite potest partem lucri inde pro- 
venientis expetere tamquam de re sua», ait S. Thomas, 
q. 78, a. 2, ad 5. A. v. qui contractum societatis init cum 
mercatore vel artifice, tribuens pecuniam ut hic cum ea 
negotietur vel operetur, aliquod lucrum licite percipit, quia 
retinet dominium pecuniae atque subit periculum Sortis. 

d) Insuper, tractu temporis, permissum fuit moderatum 
lucrum percipi ex institutis montibus pietatis, et ex censu 
in pecunia tradita consignato redimibili; quod mutationem 
disciplinae circa usuras adduxit. 

a) Montes pietatis sunt aeraria publica in quibus colligebantur 
pecuniae aliaeque res fungi biles quae pauperibus, ad defendendos 
illos contra usurarios, mutuo tradebantur mediante pignore 
cuius ministri periculum in se suscipiunt, et moderato auctario 
ob sumptus ad mercedem ministrorum domusque administra- 

tionem necessarios 1 . lamvero Leo X, in Cone. Later. V (a. 1515) 
solemniter declaravit licitos et meritorios hos montes « in quibus 
pro eorum impensis et indemnitate aliquid moderatum ad solas 
ministrorum impensas et aliarum rerum ad illorum conservatio- 
nem, ut praefertur, pertinentium, pro eorum indemnitate dum- 
taxat, ultra sortem absque lucro eorumdem Montium accipitur ». 
Non itaque vi mutui, sed ratione laboris qui meretur mercedem ; 
non ad lucrum sed ad compensandam operam et ceteras expensas ; 
imo forsan ad facilius colligendam pecuniam necessariam, sed 
hoc ultimum esse legitimum in dicto Concilio non fuit affirmatum. 

Ex approbatione Leonis X factum est ut opulenti mercatores, 
praesertim Lombardi, a principibus obtinuerint licentiam mode- 
ratum lucrum ex mutuo percipiendi, prout fiebat in Montibus 
pietatis : ita pauperum necessitatibus cautum est. 

b) Contractus censualis circa idem tempus magis in usu venit, 
vi cuius acquirebatur ius percipiendae annuae pensionis, non 
solum ex re frugifera alienata sed etiam ex pecunia alteri tradita. 
Contractus ille a mutuo quidem essentialiter differt, quia in 
perpetuum pecunia alteri traditur sub conditione quod census 
solvatur annuus ; at postquam stipulatum fuit censum posse 
redimibilem fieri, practice iam non multum a mutuo oneroso 
distinguebatur. Quare a Pio V (a. 1569) prohibitus fuit lege posi- 
tiva, non tamen declaratus intrinsece iniustus contra legem 
naturalem ; ideo prohibitio non duravit, et census redimibilis 
a non paucis theologis legitimus habitus est, sed sub quibusdam 
conditionibus, ut notatum est n. 565. 

c) Trinus contractus pariter agnitus est ut probabiliter licitus, 
qui, ut nomen indicat, triplex est contractus coniunctus : societatis 
scii., assecurationis sortis et assecurationis lucri. Sit exemplum : 
Petrus et Andreas societatem ineunt negotiationis, in quam 
Petrus confert xo.ooo fr. et Andreas suas operas, ex quo Petrus 
sperat 2.000 fr. lucrari : en primus contractus, scii, societatis. 
Petrus autem qui non vult sortem periclitari, Andreae offert 
500 fr. ut sortem assecuret : en alter contractus, assecurationis 
sortis. Quia vero lucrum certum minus praefert lucro maiori 
incerto, postea spem lucrandi 2.000 fr. Andreae vendit pro 
1 000 fr. : en tertius contractus, scii assecurationis lucri. Finita 
igitur negotiatione, Petrus accipiet 500 fr. Hac autem agendi 
ratione de facto accipit pro pecunia foenus 5 %. 

lamvero iste contractus, triplici contractu non iniusto constans, 
de se est licitus 2 , non tamen semper sed dummodo lucrum 
faciendum sit vere probabile : tunc autem foenus non iam est 
usura, quia adest lucrum cessans, ergo titulus extrinsecus iustus. 

Istis aliisque circumstantiis factum est quod frequentiores 
fierent casus in quibus occurrerent tituli extrinseci, et ita paulatim 


1. Alii sunt italici, ex eleemosynis et legatis piis collecti, qui ortum 
habuerunt Perusii, medio saec. XV ; alii, ex pecuniis ad censum acceptis, 
belgici, anno 1618 ab auctoritate permissi ; alii mixti. — Solet esse legis- 
latio civilis de montibus pietatis : ita lex belg. 30 apr. 1848. 

2. Sixtus V non damnavit contractum sed iniustos modos et iniustum 

pretium. 

adduxerunt mitigationem, non quidem in doctrina Ecclesiae, 
sed in practica circa usuras disciplina. 

581. Corollaria. — Ad explicandam contradictionem 
apparentem inter antiquam doctrinam Ecclesiae omnem 
usuram rigorose damnantem, et recentiorem praxim seu 
tolerantiam foenoris moderati, alii diversam ac nos ingressi 
sunt viam, non tamen feliciorem. 

1) Alii distinxerunt mutuum consumptionis et mutuum 
negotiationis , prout pecunia mutuata inservire debeat ad 
cibum et potum emendum, vel ad negotiationem facien- 
dum; primum esse gratuitum, alterum onerosum dixerunt L 

Sed Benedictus XIV usuram in utroque damnavit 2 . 
Insuper finis extrinsecus ad quem contractus ordinatur 
non mutat eius naturam, nam semper pecunia in quantum 
ad commutationem inservit, alteri traditur ut pro arbitrio 
consumatur. 

2) Alii dixerunt duplicem fieri posse contractum circa 
pecuniam, sicut circa res non consumptibiles : alterum 
gratuitum , mutuum ; alterum onerosum , locationem pecuniae , 
in quo pretium datur pro usu rei quem dominus concedit 
et quo se privat pro determinato tempore, dum tamen 
valorem pecuniae retineat 3 . lamvero plus valet praesens 
usus pecuniae quam futurus. — Sed 

a) in rebus primo usu consumptibilibus usus rei non 
est distinctus a re (qua tantum semel uti possumus), ac 
proinde non est pretio aestimabilis nec locari potest ; et 
ideo carentia pecuniae infructuosae per se, si sit sine 
detrimento extrinseco, non plus valet quam res nec proinde 
seorsum est pretio aestimabilis ; — b) usus et dominium 
conceduntur et similiter redduntur, et sic est aequalitas 
(S. Th., q. 78, a. 1, ad 5 ; a. 2, ad 2 et 4) ; — c) per se 
non valet plus pecunia praesens quam futura, si in prae- 
senti non sit probabilis spes lucri ; et ceteroquin parvum 

1. Ita Le Correur presbyter Parisiensis s. XVIII ; Ramboud ; Card. 
de la Luzerne ; Cl. Jannet. 

2. Peccatum usurae non cessat « ex eo, quod is a quo id lucrum solius 
causa mutui deposcitur, non pauper sed dives existat, nec datam sibi 
mutuo summam relicturus otiosam, sed ad fortunas suas amplificandas 
vel novis cofimendis praediis vel quaestuosis agitandis negotiis utilissime 
sit impensurus » prop. 2. 

3. Ita inter alios s. XIX Mastrofini et A. Bajlerini. 

incommodum consistens in privatione facultatis utendi 
pecunia compensatur securitate maiori cum periculum 
sortis sit apud mutuatarium 1 ; — d) valor non conser- 
vatur sed conceditur mutuatario : ad quid enim ipsi in- 
serviret pecunia sine valore? ; unde mutuator habet solum 
ius ad rem ; — e) sententia opponitur encycl. Ben. XIV 2 . 

3) Alii pecuniam habent ut virtualiter fecundam et instru- 
mentum negotiationis aut productionis , et quidem semper 
in praesentibus conditionibus oeconomicis 3 . Unde qui dat 
pecuniam, utilitatem alteri concedit quae potest pretio 
aestimari et compensari. 

Resp.: Pecunia non est frugifera in se interna fertilitate 
proprie et immediate, sed tantum improprie et mediate 
dicitur fecunda, in quantum quis ope pecuniae emit 
merces ex quarum venditione aut transformatione lucrum 
facit. Unde pecunia non est reale instrumentum negotia- 
tionis vel productionis, sed, in quantum consumitur et 
commutatur, inservit negotiationi et productioni, et sic 
medium est acquirendi realia instrumenta. Pecunia scii, 
non est causa in productione divitiarum, sed solum 
conditio 4 . Utilitas autem frugifera quae nascitur mutua- 
tario non est ex ipsa pecunia, sed ex eius labore et industria, 

1. S. Thomas negat pecuniam praesentem plus valere quam futuram, 

a 2, ad 7. Unde dilatio solutionis est aequivalenter usura, 1. c. Item 
S. Antoninus, Sum. Theol., p. 2, t. I, c. 7, § 7- Sola possibilitas lucri 
ergo non sufficit ad foenus exigendum, quia est solum remota potentia ; 
sed requiritur vera probabilitas. — Ceterum obligatio non. repetendi 
non est stricta obligatio personalis sed est mera observantia luris realis 
concessi, sicut obligatio non repetendi rem donatam aut venditani non 
est specialis obligatio personalis sed est ipsa donatio et venditio. Atqui 
non potest aliquod exigi pretium ad satisfaciendum obligationi lustitiae 
iam susceptae. Ergo. . ... 

2. « Illud diligenter advertendum est, falso sibi quemquam et nonnisi 
temere persuasurum, reperiri semper ac praesto ubique esse vel una 
cum mutuo titulos alios legitimos, vel, secluso etiam mutuo, contractus 
alios iustos, quorum vel titulorum vel contractuum praesidio, quo- 
tiescumque pecunia, frumentum aliudve id generis alteri cuicumque 
creditur, toties semper liceat auctarium moderatum ultra sortem in- 
tegram salvamque recipere. Neminem id enim saltem latere potest, 
quod multis in circumstantiis, praeter unum mutuum, alteri nulli vero 
iustoque contractui locus esse possit» prop. 5. 

3. Ita plures oeconomistae ut Maffei, P. Leroy-Beauheu, Say, etp., 
et etiam quidam theologi qui ita famam videntur prosequi bene mtelli- 
gendi adiuncta vitae modernae, uti Lehmkuhl, Pesch, Antome, etc. 

4. Capitale reale seu instrumenta sunt realis causa efficiens mstru- 
mentalis, ac proinde res frugifera ; non ita capitale conventionale seu 
pecunia, quae est primo usu consumptibilis. 

et ideo non est ipsi vendenda ; alia utilitas, qua medium 
est acquirendi res frugiferas, redditur, reddendo pecuniam. 

Si vero pecuniam solum vocarent virtualiter fecundam, 
quia ope pecuniae, in hodiernis circumstantiis, fere sem- 
per quis societatem lucrosam inire vel negotiationem 
instituere valeat ad lucrum faciendum, verum dicerent : 
modus quidem loquendi non esset proprius, sed revera 
non affirmarent nisi quod nos diximus : solum titulum 
extrinsecum lucri cessantis semper adesse. 

4) Alii denique ad legem civilem ut ad titulum per se 
sufficientem confugiunt, quia lex, vi alti dominii, intendit 
dominium transferre eodem modo ac in praescriptione, 
et ita, in utilitatem commercii, cives ad facile mutuandum 
incitat. 

Sed a) sententia nimis videtur extendere dominium 
altum Status, nam valde dubitari potest an Status talem 
potestatem habeat, et ad bonum commune tale quid 
exigere possit, nisi in conditionibus oeconomicis quae 
usuram iam reddunt legitimam 1 . 

b) Non satis constat de intentione legislatoris, eum id 
facere voluisse, praesertim in regionibus, ubi lex civilis 
auctarium statuit pro certis dumtaxat casibus, et pro pleris- 
que relinquit integram libertatem. Ita apud nos. Ceterum 
lex nostra civilis supponit mutuum esse contractum gra- 
tuitum, et tantum permittit ut statuatur foenus (a. 1905). 

582, Evolutio doctrinae moralis de mutuo et usura. 

— Cum quaestio de moralitate mutui et usurae, spectatis prae- 
sertim specialibus adiunctis, sit satis intricata, mirum non est 
si doctrina catholica, hac in re, non semper eadem cum certi- 
tudine et evidentia omnibus et cunctis temporibus innotuerit. 

A. In Sacra Scriptura: 

i)Apud Hebraeos, usura stricte prohibebatur erga concives (Ex. 
XXII, 25 ; Lev . XXV, 35-37, Deut. XXIII, 19-20; XV, 7- 10); quae 
lex non fuit semper accurate servata, ita ut Prophetae usuras re- 
probare pluries debuerint, atque laudaverint eos qui pecuniam 
suam non dederint ad usuram (Ps. XIV,5;LXXI, 14 ; Ez. XVIII, 
5-20 ; Neh. V, 7, 9). — Tolerabatur autem usura quoad extraneos 
(Deut. XXIII, 19-20) ; ex quo tamen non sequitur usuram 
ex solo iure positivo erga fratres esse prohibitam : dici enim 


1. S. Thomas hanc potestatem auctoritati civili videtur denegare, 
q. 78, a. 1, ad 3. 

potest quod erga alienos sola affirmabatur tolerantia legis, non 
positiva liceitas. 

2) In nova lege, Christus, praeceptum charitatis exponens, 
nulla distinctione facta inter Iudaeos et alienos, mutuum gra- 
tuitum expostulat : « Diligite inimicos vestros ; benefacite, et 
mutuum date nihil inde sperantes ; et erit merces vestra multa » 
(Lc. VI, 35 ) ; atque ad mutuum facile concedendum hortatur : 

« Qui petit a te da ei ; et volenti mutuari a te, ne avertaris » 
(Mt. V, 42). Ex quibus tamen stricte colligi non potest, usuram 
quoque prohiberi ex ius titia; sicut nec ex parabola talentorum 
inferri esse licitam, ubi Dominus sic alloquitur servum pigrum 
qui acceptum talentum absconderat : « Oportuit ergo te com- 
mittere pecuniam meam nummulariis, et veniens ego recepissem 
utique quod meum est cum usura » (Mt. XXV, 27). Christus 
eniin mere exponit quid suo tempore agere consueverint, quin 
agendi rationem comprobare aut reprobare velit, quia id ad 
finem parobolae non referebat, qui erat ostendere illos solum esse 
praemiandos qui talentis a Deo acceptis fructuose usi fuerint. 

B. Apud gentes, Graecos scii, et Romanos, usura immodica 
vigebat. Haec a legibus pluries fuit prohibita, ut apud Solonem ; 
at leges permittebant fcenus moderatum, V. g. decem aut duo- 
decim per centum ; postea regnantibus Christianis imperatoribus, 
praevaluit sex per centum. — Philosophi autem maioris nominis, 
omnem usuram damnabant ut a natura alienam • ita Plato ut 
civium aequalitati contrariam (de Leg. V,742) ; Aristoteles vero, 
quia pecunia ex se sterilis est (Pol. I, c. 3, n - 23)3 quem secuti 
sunt Cicero (de Off.II, in fine) et Seneca (de Benef. VII, 10). 

C. Initio Ecclesiae, scientia moralis Christiana nondum erat 
perfecte formata. Non omnibus, sed principiis insistebant atque 
causis maioris momenti. Praeterea Ecclesia non habebat in- 
fluxum in vita publica et sociali Imperii. Unde mirum non est, 
si doctrina de iniustitia foenoris non fuerit explicite proposita, 
et a fortiori, si leges iuxta eam non fuerint immutatae, sed 
etiam inveniamus Christianos ab usurariis pecunias esse mutuatos, 
ut testantur Basibus, Chrysostomus, Hieronymus. 

1) Primis temporibus, Patres praeceptum charitatis urgebant 
de mutuo gratuito : ita iam Clemens Alexandrinus (Stom. II, 18), 
Cyprianus (de Lapsis, 6), Tertullianus (adv. Mare. IV, 17) ; 
postea, saec. IV et V non solum vehementius in usurarios agunt, 
ut Basibus (P. G. XXIX, 263-280), verum etiam usuram dicunt 
iniustam, quia iniustum est ditescere cum detrimento proximi : 
ita v. g. Chrysostomus (in Mt. hom. 56) et Leo M. (serm. 17, 
al. 16) ; aut quia pecunia sterilis est : ita Gregorius Nys. (P. G. 
XLVI, 443-452), Ambrosius ( 1 . de Tobia, P. L. XIV, 762-794), 
Augustinus (in Ps. XXXVI, P. L. XXXVI, 386). 

2) Hinc apud Concilia, tendentia de die in dies accrescens 
omnem usuram reprehendendi atque prohibendi et quidem 
omnibus, ita ut a legislatoribus civilibus etiam postularent im- 
mutationem legum quae usuram moderatam permittebant. 

Primum quidem stricte prohibuerunt clericis ne usuras acci- 
perent : ita canones apostolorum s. IV, can. 44 ; postea prohi- 


bitionem nonnunquam extenderunt ad laicos, ut Cone. Elebe- 
ritanum (a. 305) et Carthaginense V (a. 419 circ.). 

Stante tamen legislatione Imperii, concilia oecumenica non 
prohibuerunt usuras nisi clericis : ita Cone. Nicoenum I (a. 325), 
cum Constantinus imperator paulo antea foenus duodecim per 
centum permiserat, quod postea confirmavit Theodosius (a. 506) 
atque a Gothis occidentalibus admissum fuit in Hispania (a. 693). 
Et huic facto alludunt qui tamquam opus misericordiae laudant 
eos qui usuras condonant quas possunt exigere , scii, iuxta legem, 
aut legitimas, i. e. legales remittunt : ita Sidonius Apollinaris 
(ep. 24) s. V, Gregorius M. (ep. 38), Gregorius Turonensis 
(Hist. Franc. III, 4) s. VI. 

Nihilominus, paulatim communis evasit usurae prohibitio etiam 
quoad laicos : sic Cone. Aquisgranense (a. 787), Parisiense 
(a. 829), Meldense (a. 845) ; et quidem ita ut aliquando restitu- 
tionem exigant usurarum ; atque lex civilis tempore Caroli Magni 
eamdem prohibitionem pro omnibus tulit. 

D .A tempore Gratiani (tcirc.1150) usura universim in Ecclesia 
prohibita fuit. Ipse enim in suo Decreto (p. II, c. 14) illas 
sententias Patrum atque canones inseruit quibus usurae gene- 
rarim reprobantur Gregorius IX vero in Decretalibus promul- 
gavit titulum de Usuris ( 1 . V, tit. 18), in quo contra clericos 
usurarios suspensio, contra laicos decernitur excommunicatio. 

Eodem tempore, quasi communis apud Scholasticos evasit doc- 
trina S.Thomae de mutui essentiali gratuitate ac de iniustitia omnis 
usurae. Argumenta quibus innititur iam inveniuntur proposita 
a Gulielmo Altissiodorensi et S. Raymundo de Pennafort. 

Cum autem medio aevo saepius ingens grassaretur usura. 
Concilia et Pontifices prohibitionem strictius urgent, et quidem 
usurae cuiuscumque : ita Lateranense III (a, 1179), Lugdu- 
nense II <"a. 1274I, Viennense (a. 1311), Lateranense V (a. 
1550), Sixtus V (a. 1586). 

E. Modernis temporibus, propter renascentiam culturae paganae, 
introductionem liberi examinis a Protestantibus et mutationem in 
rebus oeconomicis, conati sunt plures doctrinae catholicae rigorem 
infringere. Protestantes, ut Calvinus et Mobnaeus, docuerunt 
liceitatem usurae, nisi exerceatur in pauperes aut sit immodica; 
Grotius contendit moderatam iure naturali permitti, iure divino 
prohiberi, Pufendorf autem licitam esse etiam iure divino ; 
Salmasius denique pecuniam locari posse eiusque usum esse 
vendibilem quia humana industria redditur fertilis. Iuristae 
plures et Oeconomistae eam dixerunt ad res commerciales 
necessariam atque ob bonum publicum legitimam. Imo non 
solum oeconomistae, sed aliqui quoque theologi novas contrac- 
tuum formas exquirere ceperunt in quibus iuste perciperetur 
aliquod ex pecuniis auctarium. 

Retinuit nihilominus Ecclesia catholica receptam Scholasti- 
corum doctrinam, eamque denuo proposuit et confirmavit 
Benedictus XIV, in encycl. Vix pervenit (a. 1745). 

Quamvis in praxi postea mitigatio disciplinae supervenerit, id 
tribuatur adiunctis oeconomicis multum mutatis atque valde 
multipbcatis titubs extrinsecis, uti supra fuit elucidatum. Doc- 

trina vero traditionalis fideliter fuit retenta, uti nuper testatus 
est Codex iuris, qui eam accuratissime enuntiavit atque rursus 
proclamavit in can. 1543. 

583. Conclusiones practicae. — A. Sicut tempore 
Christi (Mt. V, 42), ita et nostris diebus, charitas exigere 
potest ut proximo, in gravi necessitate constituto, suc- 
curramus mutuo gratuito, quando scii, auctarium solvere 
ipse nequit, et id facere possumus sine gravi incommodo. 
Ordinario tamen non tenentur divites magnas pecuniarum 
summas pauperibus mutuo tradere, propter periculum scii, 
amittendi sortem, sed saepius sufficiunt si pauperibus etiam 
mutuo petentibus parvam pecuniae summam donent. — 
Extra hos autem casus, licitum est ex credita pecunia 
moderatum f oenus accipere ; imo non per se prohibetur 
anatocismus seu conventio qua foenus debitum et nondum 
solutum producat novum auctarium (capitalisation des 
interets) ; nisi id lege alicubi prohibeatur. Foenus autem 
est moderatum, si proportionetur periculo sortis, lucro 
cessanti, damno emergenti aliisque locorum et temporum 
circumstantiis, iuxta prudentem proborum aestimationem. 

B. Quoad iusfam foenoris taxam notamus : 1° In illis 
regionibus in quibus lex civilis determinat aliquam mutui 
taxam quam transgredi non licet, talis taxa per se obligal 
in conscientia, et transgressor restituere tenetur nisi ob 
rationes extraordinarias excusetur. In nostra patria con- 
trahentibus ipsis conceditur facultas taxam auctarii sta- 
tuendi. Usurae scelus apud nos punitur tantum, quando 
usurarius habitualiter proponit foenus supra taxam legalem 
et simul debilitate vel passionibus mutuatarii abusus est 
(C. Poen., a. 494). Itaque auctarium nostrum legale (in 
materia civili 4% et in materia negotiationis $ l / 2 , ex decr. 
reg. 18 nov. 1935, — ac 6 % pro tributis directis tempestive 
non solutis ex lege 2 iul. 1930, reductum ad 4 % ex decr. 
reg. 22 aug. 1934) non est taxa universim praescripta, sed 
tantum indicat quid solvendum veniat quando lex ipse 
aliquod foenus, de quo conventum non erat, solvi iubeat, 
v. g. ex debitore moroso ; — insuper pro foro conscientiae 
considerari potest tamquam tuta agendi norma. 

2 0 Non licet ideo auctarium augere quia mutuatarius 

versatur in maiori necessitate vel quia maius lucrum 
ex pecunia mutuo accepta facturus est (cuius pecunia est 
conditio, non causa) : haec enim nihil conferunt ad aequa- 
litatem dati vel accepti. 

3° In ordinariis adiunctjs eam taxam exigere licet quae 
ex praxi communi statuitur in determinato loco et tempore, 
etiamsi quis alias pecuniam servasset prorsus otiosam : in 
his enim limitibus oritur semper titulus lucri cessantis 
quod probabiliter fuisset consecutus, si voluisset. 

4° In adiunctis extraordinariis augeri aliquantulum potest 
taxa praedicta propter titulos speciales, v. g. magnum 
periculum vel lucrum extraordinarium cessans. 

5° Negari nequit, nostris diebus, sub variis formis 
aliquando iniri contractus mutui cum foenore immoderato ; 
quod inter causas crisis socialis enumerat encycl. Rerum 
Novarum : « malum auxit usura vorax quae non semel 
Ecclesiae iudicio damnata, tamen ab hominibus avidis et 
quaestuosis per aliam speciem exercetur eadem», Iamvero 
qui foenus immoderatum exigit, peccat contra iustitiam 
commutativam et excessum restituere tenetur. 

In praxi saepe difficillimum est determinare mensuram foenoris 
iusti. Sic S a Poenitentiaria, 18 apr. 1889, monuit periculosum eSse 
regula generali taxare foenus, remisitque ad praxim communem, 
servatam ab hominibus timoratae conscientiae respectivis in locis 
et temporibus. Pariter olim respondit S. C. de Prop. F., a. 1873, 
non esse inquietandos illos qui percipiunt foenus valde magnum, 
dummodo habeatur ratio qualitatis periculi et probabilitatis 
eiusdem. Contra hodie ubi generarim maior securitas est sortis, 
recte statuitur auctarium vere modicum : 3, 4, 5 % ante bellum, 
postea 5 et 6 aut etiam usque 7 aut aliquando 8 % ; nunc vero 
rursus minus. 

QUAESTIO SECUNDA. 

DE DEPOSITO ET SEQUESTRO. 

584. Depositum in genere [depot ; bewaargeving, a. 1915) 
est actus quo quis alterius rem accipit custodiendam et in 
natura reddendam ; depositum autem proprie dictum est 
contractus quo res alteri custodienda traditur ut eadem 
gratis et integra reddatur ad nutum deponentis. Hinc 

1) est contractus essentialiter gratuitus (a. 1917) : si 

enim pro custodia aliquid solvi debet, non manet merum 
depositum sed est quasi locatio ; 

2) ut obiectum habere potest sola mobilia (a. 1918) ; 

3) est contractus realis qui non perficitur nisi aut reali, 
aut supposita traditione rei quae iam alio titulo possi- 
debatur (a. 1919). 

Depositum aliud est voluntarium quod perficitur mutuo et ex- 
presso consensu deponentis et depositarii (a. 1921) ; aliud neces- 
sarium, quando, non omnino sponte eligitur depositarius, uti 
fit in duplici casu : a) in casu incendii vel ruinae vel naufragii 
(a. 1949), et hinc vocatur depositum miserabile; b) quando a 
viatoribus quaedam obiecta committuntur cauponibus aut eorum 
famulis, stabulariis , nautis et similibus, qui omnes tenentur de 
furto vel alio quocumque detrimento rerum ad viatores perti- 
nentium (a. 1953), nisi vis armata vel alia vis maior intercesserit 
(a. 1954)- 

585. Obligationes depositarii sunt : 

1) Rem depositam diligenter servare et custodire ea fide 
et cura quibus res proprias servare soleat (a. 1927) ; unde 
si illa pereat vel deterior fiat ex dolo vel alia culpa theo- 
logica gravi, tenetur eam compensare. 

Quae regula, iuxta a. 1928 rigidius applicanda est, ita ut 
tunc exigatur diligentia quam adhibet bonus paterfarnilias in 
rebus suis custodiendis : a) si depositarius seipsum obtulerit 
ad recipiendum depositum ; b) si conventio intercesserit quod 
is de quavis culpa teneatur ; c) si mercedem pro custodia rei 
stipulatus sit ; d) si depositum in commodum solius depositarii 
factum sit. Nunquam tamen tenetur depositarius, si quid vi 
maiori praevalente contingat, nisi iam antea rem a deponente 
postulatam distulerit (a. 1929). 

2) Non uti re deposita absque expressa vel saltem rationa- 
biliter praesumpta domini licentia, secus tenebitur de 
damno secuto (a. 1930). 

3) Rem identice eamdem sine mora reddere, quampri- 
mum a deponente repetatur (a. 1932) ; nisi per accidens 
iste repetat ut noceat sibi vel aliis, vel res sit furtiva eamque 
dominus repetat (a. 1938), vel nisi depositarius iustam 
causam habeat retentionis, v. g. si expensae pro conser- 
vatione factae nondum sint restitutae (a. 1948). 

4) Rem depositam reddere in eo tantum statu in quo 
reperitur tempore restitutionis (a. 1933). Unde si fuerit 
vi sublata, tenetur reddere quod eius loco acceperit ; si 

fructus produxit, hos etiam restituere debet ; sed nullum 
foenus pecuniae depositae debet deponenti, nisi a die quo 
fuerit in mora restituendi (a. 1933 sq.). 

586. Obligationes depositoris sunt : 

1) Aperire vitium rei ex quo potest damnum depositario 
obvenire, v. g. morbum contagiosum equi. 

2) Solvere expensas si quae sint faciendae vel reparare 
damna si sint secuta in servando vel reddendo deposito, 
v. g. solvere pro nutrimento equi (a. 1947). 

3) Rem depositam recipere post lapsum statuti temporis, 
vel etiam citius, si depositarius rem amplius retinere 
nequeat. 

587. Sequestrum ( sequestratie ) est species depositi. 
Quod est contractus quo res inter plures controversa, 
vel iudicialiter apprehensa, apud tertium deponitur, qui 
dicitur sequester, eo fine ut post sententiam iudicis vel 
arbitri tradatur illi qui causam evicerit (a. 1956) ; notetur 
autem sequestro non tantum res mobiles sed etiam 
immobiles supiici posse (a. 1959). 

Aliud est conventionale quod fit mutua conventione seu sola 
partium voluntate ; aliud iudiciarium , quod sententia iudicis 
decernitur (a. 1955 S Q-)- Primum, si sit gratuitum, iisdem sub- 
iacet regulis ac depositum proprie dictum (a. 1958) ; si non sit 
gratuitum, habetur ut operae conductio et eius regulis regitur. 
Alterum, quod relinquitur arbitrio iudicis praescribendum, non 
est ex natura sua gratuitum, sed salarium determinatur ab ipsa 
lege sequestri solvendum (a. 1962). 

Depositarius autem, cui res custodienda tradita fuit, a rei 
custodia, antequam lis fuerit dirempta, liberari nequit, nisi 
omnes, quorum interest, consenserint, aut alia legitima ratio 
detur (a. 1960). 

QUAESTIO TERTIA. 

DE MANDATO ET NEGOTIORUM GESTIONE. 

588. Mandatum ( mandat , prqcuration ; lastgeving ) est 
actus quo negotium aliquod alicui gratis gerendum com- 
mittitur ; quodsi ab ipso suscipitur, perficitur contractus 
(a. 1984). Unde est contractus quo unus alteri suo nomine 
aliquid agendum committit et alter istud gratis gerendum 
suscipit. Hinc mandatum ex natura sua est contractus 

gratuitus, quia connaturale est mandato ut negotium 
gratuito suscipiatur et geratur ; nisi tamen contrarium 
stipuletur (a. 1986), quo casu est locatio operae. 

Aliud est speciale quo mandans unum tantum vel plura negotia 
designata committit ; aliud generale quo omnia negotia sua manda- 
tario committit (8.1987). Hoc tamen generalibus verbis conceptum 
ad solos actus administrationis pertinet ; quare ad alienationem, 
vel hypothecam concedendam, vel ad alios quoscumque actus 
dominii, mandatum expressum seu speciale requiritur (a. 1988). 

589. Obligationes mandatarii sunt (a. 1991 sq.) : 

1) Negotia sibi commissa diligenter et utiliter gerere ac 
veluti propria; unde tenetur de defectibus in gestione 
commissis et de damnis inde secutis. 

2) Negotium inceptum perficere, etiam defuncto man- 
dante, si periculum sit in mora. 

3) Non excedere limites mandati, v. g. maiorem summam 
impendere quam mandans praescripserit. 

4) Reddere rationem executionis mandati sibi commissi, 
et restituere lucrum quod percepit ex mandato, nisi per 
accidens lucrum sequatur ex speciali industria vel labore 
indebito. 

5) Non exigere inercedem, nisi promissa fuerit. 

590. Obligationes mandatoris sunt (a. 1998 sq.) : 

1) Adimplere obligationes suo nomine a mandatario 
contractas et mandato consentaneas ; non autem quod 
ultra mandatum confectum est, nisi expresse vel tacite 
illud ratum habitum fuerit (a. 1998)- 

2) Mandatario refundere expensas pro executione man- 
dati factas, et stipendium solvere si promissum fuerit, 
etiamsi res prosperum successum non habuerit (a. 1999)- 

3) Indemnem facere mandatarium circa damna quae, 
praecisa culpabili imprudentia, occasione mandati passus 
est (a, 2000). 

591. Mandatum solvitur : 

1) revocatione mandatarii facta a mandante : hic enim quovis 
tempore mandatum revocare potest ; 

2) renuntiatione mandatarii : hic enim cogi non potest ut onus 
gratuito susceptum invitus supportare pergat ; 

3) morte naturali, interdictione et bonorum subversione ( decon - 
fiture) tum mandantis tum mandatarii (a. 2003 sq.). 

592. Negotiorum gestio. — Mandato affinis est nego- 
ti&rum gestio ( zaakwaarneming ), qua absentis, etiam ignorantis, 
negotia utiliter gerenda quis suscipit, velut ex commissione eius 
rationabiliter praesumpta. Unde est quasi contractus ortus ex 
facto illius qui negotia alterius spontanee gerit, eo inscio vel 
non inscio (a. 1372). 

Negotii gestor tenetur (a. 1372-74) : i ) illud diligenter ad- 
ministrare ; 2) semel coeptum perficere j 3) reddere rationem 
eorum quae gessit. 

Ille cuius negotium bene geritur, tenetur 1) servare conven- 
tiones eius nomine initas a gestore ; — 2) ipsum servare indemnem 
pro omnibus obligationibus personalibus quas suscepit ; — 3) ipsi 
refundere omnes impensas utiles aut necessarias, quas fecit, 
etiam si res male successerit (a, 1375). 

GAPUT V. 

DE CONTRACTIBUS ALEATORIIS. 

593. Contractus essentialiter aleatorii, sic dicti ab 
alea i. e. incerto eventu, a quo essentialiter pendent (in 
aliis enim etiam alea esse potest), ii sunt quibus incertum 
lucrum quaeritur aut damnum incertum avertitur pretio 
certo dato (a. 1964). Haec incertitudo lucri aut damni 
non solum ex parte utriusque contrahentis, sed etiam 
oportet ut sit fere aequalis ; secus committitur iniustitia. 
Hinc ut liciti sint, requiritur 1) ut alea sit moraliter ae- 
qualis, 2) ut nulla adsit fraus, 3) nec ullum scandalum 
aut prohibitio legis positivae. 

Contractus aleatorius diversus esse potest : 

A. ex parte incertitudinis rei praestandae ; prout a) ex 
una parte tantum sit incerta, ut in assecuratione in qua 
unus rem certam solvit dum alter ad incertum damnum 
reparandum obligatur ; vel b) ex utraque parte sit incerta, 
ut in ludo et sponsione. 

Ex quo intelligitur contractum aleatorium multum differre 
a contractu conditionato, sub conditione suspensiva inito : 
hic enim non existit nisi conditione impleta, ille firmus 
est et absolutus, sed solummodo incertum manet utruui 
aut quisnam e contrahentibus aliquid praestare debeat. 

B. ex parte obiecti; quod potest esse 1) damnum incertum 
praecavendum, ut in assecuratione ; — vel 2) lucrum 
incertum obtinendum, ut in loteria, et ludo gratuito — 

vel 3) lucrum aut damnum , sive a) determinatum ab eventu 
ignoto ut in sponsione, aut ab evcntu futuro ut in ludo oneroso; 
sive b) indeterminatum, ut in speculationibus Bursae. 

Dicemus : 1. de assecuratione. 

2. de ludo, sponsione et loteria. 

3. de speculationibus Bursae. 

QUAESTIO PRIMA. 

DE ASSECURATIONE. 

594. Assecuratio ( assurance ; verzekering ) est alieni 
periculi in se susceptio ; unde contractus assecurationis 
est ille quo quis alienae rei vel personae periculum in 
se suscipit, obligando se pro pretio determinato ad eam 
compensandam, si casu perierit. Hinc definiri potest : 
contractus realis aleatorius quo unus, pro certo pretio soluto, 
se obligat ad compensanda damna quae qlter ob casum 
fortuitum aut vim praevalentem pati potest x . 

Hinc a) obiectum huius contractus est periculum damni 
susceptum pretio aestimabile ; unde b) materia circa quam 
versatur est quidquid, sive res sive persona, periculo 
subiacet simulque est pretio aestimabile : ita assecurari 
solent naves et merces contra periculum maris, aedificia 
et mobilia contra periculum incendii, segetes contra 
periculum grandinis, fragilia contra periculum fractionis, 
pretiosa contra latrones, etiam personae contra mortem, 
militiam, infirmitatem, etc. sive singulatim sive collective, 
sive ut veniunt sub tali nomine, sive quatenus ad hunc 
vel illum ordinem pertinent socialem, c) Periculum autem 
aestimatur pretio determinato : licet enim gratuito fieri possit 
assecuratio, non tamen solet aliquis rei periculum et com- 
pensationem in se suscipere, et ita aliquid pretio aestima- 
bile alteri praestare, nisi pro pretio aequivalenti. Unde con- 
tractus est de se onerosus, et reducitur ad venditionem. 

Antiquitus fere ignotus, modernis temporibus apud omnes 
gentes contractus iste late invaluit. Saec. XIV refertur primum 
inductus quoad merces per mare transvehendas ; saec. XVII 
prima fundata Londini fuit societas assecurationis contra in- 
cendia; saec. XIX iam innumerae prodierunt societates huiusmodi 

1. Cfr. lex belg. 11 iun. 1874 in Cod. Com., 1 . 1 , tit. X. 

quoad res cuiuscumque generis, unde est contractus magni 
momenti. Qui profecto non caret sociali utilitate : ad bonum 
enim publicum et privatum refert ut praevideantur et praeca- 
veantur damna ex fortuito casu oritura atque ruina hominum me- 
diocris fortunae ; secus a) industria et commercium saepe retarda- 
rentur ; b) saepe etiam domini et opifices ad extremum inopiae 
et egestatis deducerentur ; c) nunc autem singulorum promo- 
vetur providentia et parsimonia in maiorem eorum securitatem. 

Licitus est contractus, dummodo 

1) uterque contrahentium de rei periculo sit incertus, 
secus enim adesset dolus ; unde nullus esset contractus 
si quis vellet assecurare navim, quam certo cognoscit iam 
periisse aut iam esse in portu ; 

2) pretium sit iustum pro valore rerum et gravitate 
periculi : oportet enim adsit aequalitas pretii et periculi ; 

3) assecurans sit par solvendo quod promiserit, et assecu- 
ratus servet omnes conditiones et nihil agat unde periculum 
sit maius vel spes minor ac expectare debuerit assecurans, 
spectatis conventione, consuetudine vel circumstantiis. 

595. Principia moralia quae assecurationem regunt 
atque obligationes ex ipsa oriundas. — Obligationes 
pertinentes ad contractum assecurationis determinari solent 
legibus et specialibus societatum statutis ; quibus standum 
est, nisi manifeste sint iniusta. Sunt autem aliae obligationes 
utrique contrahenti communes, nempe quoad iustum 
pretium ; aliae vero assecurato aut assecuranti speciales. 

I. Obligationes communes de iusto pretio. Pretium assecu- 
rationis respondere debet servitio praestito, ac proinde 
gravitati et probabilitati periculi aut spei proportionari 
habita ratione expensarum ; quod non ex eventu sed ex 
periculo tempore contractus initi, iudicio prudentum, est 
determinandum. In hoc scii, sita est aequalitas iustitiae in 
isto contractu, quod, omnibus sedulo perpensis, aequa sit 
proportio inter probabilitatem extensionemque periculi et 
pretium quod ab assecurato est solvendum, ita ut, ex 
communiter contingentibus, societas assecurans post omnia 
damna compensata, aliquod moderatum lucrum percipiat 
pro labore et expensis atque utilitate procurata. 

Proportio hodie determinari solet iuxta statisticas computa- 
tiones, quae nunc satis accuratae instituuntur ; unde contractus 
iam est minus aleatorius. Cum autem multae sint societates 

concurrentes, etiam internationales, generatim pretium currens 
est legitimum : si enim sit immodicum, brevi aliae exsurgent 
societates, aut ab ipsis assecuratis instituentur, quae minori 
pretio eiusdem periculi assecurationem praestabunt ; — nisi tamen 
omnes fere societates monopolium constituerent atque de pretio 
non minuendo convenirent. 

Non tamen lucrum, ex eo quod sit satis magnum, statim ut 
iniustum haberi debet: examinandum enim prius est, an non 
proveniat ex magno numero assecuratorum, aut ex administra- 
torum peritia qui acceptam pecuniam in usus frugiferos solerter 
adhibuerunt, et utrum periculum non sit omnia lucra amittendi 
si communis occurrat calamitas. 

II. Obligationes speciales assecurati. Ipse tenetur ex iustitia 

1) verum valorem rei et gravitatem periculi sincere 
declarare ; 

2) rei assecuratae non negligere conservationem ; 

3) vitia manifestare rei vel personae, si interrogetur, et ea 
non dolose celare. 

Hinc a) contractus invalidus est, si in declarando periculo 
rei assecuratae, notabilis circumstantia reticetur qua co- 
gnita contractus initus non fuisset : periculum enim est 
ipsum obiectum contractus ; unde error notabilis in eo 
substantialis est. Si vero circumstantia non est notabilis, 
ita ut contractus nihilominus initus fuisset sed alio pretio, 
validus est, sed assecuratus pretium ratione periculi augere 
tenetur ; pariter si, assecuratione iam inita, periculum 
augeatur, id sane est declarandum. 

Ita lex belgica, in art. 9, invalidat contractum quoties aliquid 
reticetur vel falso declaratur, etiam sine mala fide, quod periculi 
existimationem minuat vel eius obiectum mutet, ita ut assecu- 
rator, si haec cognovisset, non fuisset in iisdem circumstantiis 
contracturus. 

Iure civili autem aut specialibus stipulationibus ipsius pacti, 
quandoque propter reticitam circumstantiam parum notabilem 
irritus declaratur contractus, aut saltem rescindibilis ad nutum 
assecurantis ; vel etiam ulterius additur quod assecurans pretium 
iam solutum retinere valeat, quamvis damnum compensare non 
teneatur. Haec tamen quae iuri naturali adduntur non obligant 
nisi post sententiam judicis. Quod si assecurator contractum 
non rescindat sed maius pretium exigat, tunc restituenda erit 
aequalitas et maius pretium olvendum. 

b) Dum error versatur circa valorem rei, distinguendum 
est : si valor rei exaggeratus fuit, invalidus quidem est 
contractus quoad excessum valoris, sed validus manet pro 

vero rei valore, qui proinde compensari debet : tunc enim 
error non est substantialis nec proinde totum irritat con- 
tractum. Contra si valor rei nimis imminutus fuit, asse- 
curator tantum pro rata parte pretii soluti compensare 
debet, nam in hoc casu ipse assecuratus habetur tamquam 
assecurator pro reliqua parte. Si vero valor rei minutus 
fuit tempore quo res periit, assecurator tenetur tantum 
compensare damnum revera passum (a. 20 leg. belg.). 

Fieri tamen posset quod uterque contrahens scienter et volenter 
de valoris excessu conveniret : tunc autem contractus aliam 
induit naturam, scii, sponsionis, de qua infra dicetur, n. 601. 

c) Committitur fraus : 1 . si res assecuranda non de- 
claratur sicuti est; — 2. si ex gravi negligentia aut directo 
proposito male custoditur ita ut pereat ; — 3. si in ea 
mutationes fiunt, quae periculum damni augent. Quae per 
se obligat ad restitutionem ; et quidem sub gravi si grave 
fuerit damnum causatum. 

Hinc apertam iniustitiam committit a) qui rem suam comburit 
aut certo exponit interitui, ut compensationem rei accipiat ; — 
b) qui compensationem petit et accipit damni quod non subiit, 
aut maioris quam subiit, aut illius cuius compensatio in contractu 
excluditur; — c) qui exigit compensationem quae rei pretium aut 
valorem assecuratum superat. — Non autem si maiorem compen- 
sationem eo solo animo petat, ut transactione veri damni repa- 
rationem obtineat ; aut si, nulla fraude usus, acceptet com- 
pensationem nimiam sponte oblatam vel ab arbitris statutam. 

d) Restituere debet ille 1) qui voluntarie rem assecuratam 
destruxit, atque insuper reparare omnia damna iniuste 
illata ; — 2) qui fraudibus compensationem obtinuit ad 
quam ius non habet ; — 3) qui casu fortuito incendii, de 
industria non conatur conflagrationem coercere vel res 
eripere : diligentia enim ordinaria res suas tueri debet ; 
ita etiam ex lege positiva (a. 17) ; — 4) a fortiori qui alios 
prohibet ne incendium extinguant. 

III. Obligationes speciales assecuratoris. Ipse ex iustitia 
debet : 

i) Par esse compensandis omnibus damnis de quibus 
tenetur seu ad quorum compensationem se obligavit. Ad 
quod minime necesse est ut pecuniam possideat aequalem 
omnibus bonis quorum periculum in se suscepit, sed 

solum ut tantam habeat quanta verisimiliter requiritur ad 
compensanda damna quae ex communiter contingentibus 
accidere solent : est enim improbabile omnia bona quorum 
suscepit periculum, simul esse peritura. At iniuste agunt 
societates quae plura in se suscipiunt pericula quam veri- 
similiter compensare possint, nisi periculum ad iustos 
limites reducant reassecufutione seu secunda assecuratione, 
qua foederatione inter se inita vel nova societate maiore 
pericula maiora inter se dividant. 

Casu quo assecurator toti damno reparando impar sit 

1) assecuratus contractum rescindere potest et pretium solutum 
repetere, quia non consenserat contractui nisi ad perfectam 
securitatem consequendam ; 

2) si assecuratus non repetat pretium, restituere assecurator 
debet pretium saltem partialiter, retinendo partem respondentem 
valori pro quo reapse securitatem praestituit ; 

3) si post pretium solutum res assecurata perierit, ius est 
assecurato omnibus legitimis mediis integram damni repara- 
tionem prosequendi ; assecurans enim tenetur partim a contractu, 
partim a fraude. 

2) Reparare tenetur totum damnum rei assecuratae revera 
illatum, et quidem a) secundum conditiones in ipso con- 
tractu explicite vel implicite stipulatas, b) quamprimum 
moraliter postquam fortuito casu res perierit aut deterior 
facta fuerit, et de hoc sufficienter constet ; secus de 
damnis tenetur ; c) secundum valorem rei consumptae 
eo tempore quo periit (a. 20 leg. belg.). 

Pro damno reparando debet servari tum lex civilis tum ipse 
tenor contractus (a. 2), Iuxta legem civilem nostram assecurator 
non tenetur compensare damnum ex gravi culpa assecurati, vel 
cognatorum eius causatum (a. 16) ; et, nisi fiat expressa conventio 
contraria, non tenetur compensare damna orta e bello vel populari 
tumultu (a. 19), imo ex vitio rei intrinseco (a. 18) : pro incendio 
tamen debet constare vitium notum fuisse momento Contractus 
initi (a. 35). 

Si adfuerit gravis culpa moralis, assecuratus nihil in con- 
scientia repetere potest aut acceptare ; e contra si sola culpa 
iuridica, nisi post sententiam iudicis. 

596. Assecuratio operariorum specialem meretur 
attentionem 1 . Quae eo tendit ut operarii assecurentur tum 
contra infortunia quae corporalem causant laesionem, tum 


contra quoslibet casus in quibus vires ad laborandam 
reddantur invalidae, ut in morbo vel senectute : ita quod 
tunc operarii vel uxor aut filii superstites certum subsidium 
vel periodicos reditus suscipiant. 

Quoad infortunia occasione laboris causata et damna inde 
exorta, assecuratio ab heris praestanda est, quod commodius 
fiet si in consociationes adunati, annua contributione a singulis 
facta, pecunias pro casibus occurrentibus sufficientes habeant ; 
quod a lege civili etiam praecipi posset et aliquando praecipitur. 
Quoad alios casus, institutae sunt variae associationes, quarum 
pecuniae partim ex taxa operariis imposita, partim ex taxa ab 
heris solvenda aut etiam ex contributione aerarii publicae colli- 
guntur ; taxa sua soluta operarii ius acquirunt in summam asse- 
curatam. De quibus notandum est : 

1. Pensio annua illis tantum solvitur, quibus infortunium in 
exercitio operis accidit ; quod tamen late videtur posse intelligi 
ita ut sic accidisse censeatur id quod contingit in actione quae 
aliquo modo cum operis exercitio cohaereat, ut in accessu ad 
locum laboris, vel inter prandium quod in loco laboris sumitur 
aut inter otium quod ibi capitur ; — nisi tamen lex aut statutum 
id positive excludat. 

2. Compensationem operarii recipere non debent, si eorum 
culpa infortunium contingat ; quae culpa intelligenda est gravis ita 
quod de industria vel ex magna negligentia infortunium causatum 
fuerit ; imo in quibusdam regionibus, ut in Belgio et in Galba, 
solum infortunium de industria dolose causatum lege excluditur. 

3. Qui compensationem vel subsidium annuum iniuste accepit, 
v.g. causam infortunii falso narrando aut testes falsos inducendo, 
summam receptam restituere tenetur nec ulteriorem recipere 
potest. Si autem societati restituere aut rem sine graviore periculo 
revocare non poterit, restituat pauperibus. 

597. Assecuratio vitae speciales difficultates praebere 
potest l . Quae ab italo argentario Tonti saec. XVII inventa, 
huc proprie tendit ut assecurator, pro certis annuis praesta- 
tionibus seu praemiis, se obliget, accidente cuiusdam 
morte, ad determinatam pecuniae summam solvendam 
haeredibus vel tertiae personae ; nunc vero etiam contraria 
ratione initur, ita ut assecurator summam solvere debeat 
ipsi assecurato vel tertiae personae, si ad certam aetatem, 
v.g. 20 annorum aut 65 pervenerit ; imo utraque ratio 
misceri potest quo casu adest, assecuratio mixta. 

In quo contractu periculum est assecuratoribus quod 

rependere summam debeant quae praemia recepta excedat ; 
ad quod praecavendum solent cautiones sumere interro- 
gationis aut examinis. Sunt tamen societates quae, aucto 
pretio, nullam declarationem vel examen medicale postu- 
lant : at ordinario multae quaestiones ab assecuratoribus 
proponi solent clientibus, ad dignoscendum cum proba- 
bilitate quantam vitae durationem assecuratus sperare 
possit ; quibus si ex errore, fraude vel dolo perperam 
respondeatur, aut benigniore medici declaratione, de valore 
contractus nonnunquam oritur dubium. 

1 . Contractus est invalidus, iam ante sententiam iudicis, 
si negetur vel reticeatur circumstantia, qua tam notabiliter 
minuatur probabilitas vitae ab assecurando protrahendae, 
ut ea cognita assecurator nullatenus contrahere vellet, sicut 
indicium mortis praematurae vel vomitus sanguinis ; 
tunc enim est error substantialis circa obiectum contractus . 

Hinc a) si assecuratus bona fide egerit, ius servat ad recupe- 
randa praemia soluta, sed nullum ius ad summam assecuratam 
acquirunt ii in quorum favorem assecuratio facta est ; 

b) si autem mala fide cliens egerit, praeterea reparare debet 
damna quae societas passa est propter expensas ; 

c) sunt tamen societates quae suis statutis declarant contractum 
irritum, post certum tempus, v. g. quinque annorum, haberi 
ut validum 1 j quod valet etiam si mala fide fuerit initus ; 

d) item post tempus apparere potest circumstantiam reticitam 
non esse notabilem, v. g. dum sanitas assecurati praeter spem 
convalescit, quo casu contractus ob persistentem voluntatem 
assecuratoris fit validus ; 

e) etiam validus censeri potest contractus, si notabilis defectus 
sanitatis ita latebat ut nec assecurando nec medico innotescere 
moraliter posset. 

2. Validus sed ad aequalitatem reducendus est contractus, 
si negetur vel reticeatur circumstantia, qua cognita asse- 
curans nihilominus iniisset contractum, sed maius prae- 
mium postulasset, ut morbus quo spes vitae protra- 
hendae non omnino leviter minuitur, vel aetas provectior. 

Hinc 1) in casu augendum est pretium, ut licite percipiatur 
summa assecurata 2 ; 


1. Ita plerumque in Germania et aliis quibusdam regionibus, non 
autem societates gallicae. 

2. Aliquae societates permittunt ut assecuratus novam declarationem 
faciat et pretium augeat j sed iuxta aliarum statuta, omnia iura amittit 
statim ac fraus agnita fuerit. 

2) hoc non facto, minor erit accipienda compensatio propor- 
tionaliter ad praemium defraudatum; et casu quo integra summa 
assecurata fuerit soluta, de ea erit pars proportionata restituenda ; 

3) insuper si mala fide egerit cliens, expensae ab ipso erunt 
compensandae quas forsan fecerit assecurator. 

3. Validus et ab utraque parte simpliciter servandus est 
contractus, si negetur vel reticeatur circumstantia exigui 
prorsus momenti, qua cognita assecurans iisdem condi- 
tionibus contraxisset, ut carbunculus excisus vel remedium 
homoeopathicum adhibitum. 

Hinc a) si statuta societatis declarent quolibet errore in res- 
ponsis irritari contractum, istud tamquam dispositio poenalis 
considerari potest et contractus ut validus haberi ante sententiam 
iudicis : non enim propter levem errorem qui societati nullatenus 
nocet, assecuratus omni iure potest carere ; 

b) post iudicis sententiam, huic standum erit, nisi contractus 
ex parte assecurantis foret invalidus. 

Medicus qui falsa aut nimis benigna declaratione cooperatus 
est iniusto contractui et ita damnum intulit, tenetur ad restituen- 
dum in solidum post damnificatorem principalem. 

598. CaSUS. — Robertus, vitam assecuraturus, a medico 
interrogatus est, quo ex morbo avi eius obiissent. Cetera quidem 
vere dixit , at bona fide declaravit avum paternum subitanea febri 
correptum fuisse, dum revera phtisi perierat. — Defuncto post 
septem annos Roberto, haeredes qui rei veritatem detexerunt, anxii 
haerent, possintne tuta conscientia pecuniam statutam a societate 
assecurationis acceptare. 

Resp 1 . I. Imprimis considerari debet ipse tenor contractus. 

Iamvero aliae societates clare distinguunt inter errores qui 
reddunt contractum nullum, et alios propter quos, si sint nota- 
biles, societas nonnisi indemnitatem petere potest pro damno 
quod subierit. — Aliae nullitatein contractus statuunt propter 
falsas declarationes scienter factas ; quae si factae fuerint bona 
fide, non nullitatein sed solam reductionem summae stipulatae 
inducunt. — Aliae statuunt, ut propter solos errores ex gravi 
negligentia vel fraude commissos contractus possit impugnari. 
— Aliae, ut propter quoscumque errores notabiles, culpabiliter 
vel inculpabiliter commissos, societas ad nihil teneatur. 

Ex hisce, scii, ex inspectis contractus clausulis, fortasse iam 
habetur solutio haeredibus favorabilis, v. g. si nullitas contractus 
statuitur tantum pro casu erroris culpabilis : tunc enim periculum 
erroris inculpabilis sustinet ipsa societas assecurationis, et 
haeredes ad nihil tenentur. 

Praeterea non paucae societates declarant contractum propter 
falsas declarationes invalidum vel rescindibilem, postquam per 
quinque annos duraverit, haberi pro sanato et valido. Quodsi 

1. Solutio proposita in Reme Eccl. de Liige, mart. 1910. 

societas, quacum Robertus contraxit, post quinquennium non 
amplius contractus impugnat, haeredes eius post septem annos 
elapsos summam stipulatam accipere possunt integram. 

2. Quid autem si propter errorem contractus ex statutis socie- 
tatis declaretur nullus? 

Tunc ulterius inquirendum manet : utrum contractus pro 
plene nullo in conscientia haberi debeat, an tunc demum quando 
nullitas eius a societate invocetur? Aut utrum sit nullus pleno 
iure, an tantum rescindibilis ? 

Plures societates statuunt, in casu erroneae declarationis se 
non esse obligatas. Hoc, adamussim sumptum, significat, assecu- 
rantem non teneri ad solvendum; quod haberi potest, quamvis 
assecuratus non teneatur solutionem oblatam respuere. 

Aliae societates, sicut aliquando lex civilis, decernunt con- 
tractum esse nullum. Id autem, ex usu in iure admisso, significat 
contractus, nisi ex iure naturali iam invalidi sint, tum demum 
plene nullos esse quando eorum nullitas a contrahente decepto 
postulatur et a iudice declaratur (n. 454). Et hoc sensu con- 
tractus eo magis videretur intelligendus si in poenam decep- 
toris statueret amissionem omnium praemiorum quotannis 
solutorum ; vel etiam nulli tatem in casu erroris inculpabilis. 

Aliae demum possent esse societates quae Contractum declarant 
nullum ipso facto ; quo casu etiam esset nullus in conscientia 
ante sententiam iudicis. 

Ex quibus sequitur : a) Si societas contractum impugnet 
post Roberti mortem, haeredes ex iustitia stare tenentur sententiae 
iudicis ; imo, ad vitandas expensas, si nullitas sit certa et aperta, 
ex charitate tenentur acquiescere postulationi societatis, etiam 
ante iudicis sententiam. 

b) Si res ad notitiam societatis non pervenerit, pecuniam oblatam 
haeredes accipere possunt ; nisi statuta societatis decernant con- 
tractum ipso facto nullum, aut nisi adsit error substantialis. 

3. Nonne adest error substantialis ita ut contractus sit iure 
naturae nullus? 

Ita quibusdam visum est qui proinde contractum habent invali- 
dum ; hoc autem, saltem universaliter sumptum, negari potest. 

Contractus assecurationis vitae substantialiter versatur circa 
periculum mortis et ad periculum commune restringitur intentione 
contrahentium ; origo autem huius periculi est quid accessorium 
et potius indifferens. Iamvero recentissimis statisticjs docemur, 
phtisim a parentibus contractam non amplius inducere periculum 
plane extraordinarium pro filiis, cum scientifice constet germen 
istius morbi haereditaria via non transmitti filiis,sed tantum disposi- 
tionem aliquam seu debilitatem organsimi ; porro, agnita morbi 
natura, aptis cautionibus morbus generatim praecaveri poteste 

Quae cum ita sint, — seposito casu assecurandi iamiam 
morbo infecti de quo facile constat medico societatis, — merito 
dubium moveri potest, utrum phtisis parentum inducat periculum 
tantum, quantum substantialiter mutet contractus obiectum. 
Cum autem propter rationem incertam non sit imponenda obligatio 
certa, haeredes ab accipienda pecunia oblata non sunt arcendi. 


DE IUSTITIA COMMUTATIVA 


633 


Nonne tamen societati assecurationis reparari debet damnum, 
quod subiit ex periculo aliquantisper maiore quam consentit? 
cognita enim phtisi parentis, maius praemium exegisset. — 
Distinguatur : Si constat de damno efficaciter illato, reparari 
debet, y. g. si post septem annos Robertus revera corripitur 
phtisi, iuxta prudentem aestimationem augeri debet summa 
praemiorum annuorum, quae Robertus solvit iusto minora ; 
idque facere possunt haeredes occulta restitutione. Sin autem 
defunctus alio morbo vel casu extinctus fuerit, ex reticitis cir- 
cumstantiis efficax damnum societatis nullum obvenit, ac proinde 
haeredibus non incumbit onus quidquid restituendi ex titulo 
iniustae damnificationis. 

599. Animadversio. — Species assecurationis est nauticum 
foenus {pret d la grosse aventur e; bodemerij) de quo art. 156-167 
legis belg. 21 aug. 1879. Est conventio qua quis pecuniam 
aliasve res fungibiles alteri tradit mutuo, super rebus quae 
exponuntur periculis maritimis, eo pacto ut, si res pereant, 
nulla restitutio debeatur mutuatori, nisi de eo quod forte super- 
fuerit, secus vero restituantur res mutuatae cum certo lucro, pro 
periculis quae mutuator in se susceperat. 


QUAESTIO SECUNDA. 

DE LUDO, SPONSIONE ET LOTERIA. 

60O. Ludus (jeu ,- spei) sensu morali et secundum se esi 
sermo vel actio artificialis ad animi recreationem : sic 
est remedium contra fatigationem animi, tribuens illi 
quietem seu delectationem, ac proinde pertinet ad vir- 
tutem temperantiae, ut postea explicabitur, n. ic6o ; sensu 
autem iuridico est contractus realis, occasione eius initus, 
quo ludentes conveniunt de certo lucro seu pretio victori in 
praemium tradendo. Aliquando ut praemium proprie dictum 
per modum donationis gratuitae victori proponitur, et tunc 
non requiritur aequalitas inter ludentes ; alias per contrac- 
tum bilateralem et onerosum quasi ad emendum spem lucri 
periculo iacturae, et tunc requiritur inter eos aequalitas. 

Ludus alius est aleatorius seu fortunae qui regitur sola for- 
tuna ita quod exitus a casu fere omnino pendeat, ut in ludo 
alearum ; alius est industriae, qui regitur solo ingenio vel peritia 
ita ut eventus potissimum ab industria et dexteritate ludentium 
pendeat, v. g. lusus pilae, latruncularum, metularum, globu- 
lorum; alius mixtus cuius exitus partim et fere aequaliter ab alea 
et partim a peritia pendet, sicut plures sunt ludi chartarum 
pictarum. 

Ludus, seclusis pravis circumstantiis, est secundum se 
honestus , utpote ordinatus ad relaxationem animi neces- 
sariam. At si principaliter intendatur lucrum aut nimis 
av;de quaeratur, inordinatus fit ; sicut etiam quando 
immoderate exercetur, quo casu facile excitat vanam spem 
et inordinatum appetitum pecuniam lucrandi absque pro- 
portionato labore. Hisce in adiunctis frequenter est occasio 
aliorum peccatorum : prodigalitatis, otiositatis, ebrietatis, 
rixarum, aliorumque quibus homo delinquere potest contra 
eharitatem et pietatem erga se et suos. 

Ut autem iustus sit ludi contractus, ab omni iniustitia 
immunis, quod in praesenti specialiter est considerandum, 
requiritur : 

A. Ut ludentes de bonis quae exponunt possint et velint 
libere disponere : ludo enim fit translatio dominii, ergo qui 
non habent perfectum dominium, non possunt ludere. 
Igitur res alienas, aut illas quarum administrationem non 
habent, vel pecunias debitis solvendis necessarias periculo 
sortis exponere nequeunt. Hinc : 

1) Qui pecuniam alienam ludendo exponit, a) si lucretur, per 
se potest lucrum servare, utpote fructum merae industriae ; 
b) per accidens tamen, si in bonis propriis nullatenus habeat 
unde alteram partem in casu adversae fortunae indemnem 
faciat, nihil ab ea exigere aut accipere potest, nam aequalitatem 
laesit, dum alterum voluit obligare ad aliquid dandum, ipse 
vero se ad nihil obligavit; quod pariter dicendum si bona 
habens se obligare noluerit ; c) si vero rem alienam amittat, nec 
alter vincendo, dum id certo novit, eam retinere potest sed domino 
restituere debet ; at dein compensationem quaerere potest ab 
eo qui victus est, modo hic non sit solvendo impar. 

2) Minores, uxores, et alii sub tutore aut curatore constituti, 
non possunt ludo exponere nisi pecunias quarum liberam ad- 
ministrationem habent. Unde qui ab iis lucratus sit magnam 
pecuniae summam quam alienare non poterant, eam retinere 
nequit, sed restituere tenetur. Filiifamilias possunt: tamen ex- 
ponere moderatam partem eorum quae a parentibus recipiunt, 
quia id pertinet ad honestas recreationes ; instiper ea quae 
ludendo obtinuerunt. 

3) Religiosi non possunt ludere sine consensu superioris saltem 
praesumpto ; secus peccant non solum contra iustitiam sed 
etiam contra religionem violando votum paupertatis, imo invalide 
ludunt saltem si votum emiserint solemne, vel si de bonis 
disponant monasterii contra voluntatem superioris. 

B. Ut ludus Ubere ineatur ; secus enim non verus adest 
consensus, nec proinde verus ludi contractus. Hinc : 

1) Qui ludit cum semi-ebrio, semi-fatuo, vel alio qui pleni 
consensus est incapax, lucrum ab eo perceptum restituere debet. 

2) Qui gravi metu, fraude, aut alio iniusto medio ad ludendum 
fuerit ab altero adductus, a) non tenetur solvere pecuniam quam 
amisit, quia liberum omnino consensum non praebuit atque 
contractum rescindere potest ; b) si vero victor evaserit, ad 
restitutionem non tenetur, quia alteri iniuriam non intulit; 
c) ille vero qui metu aut fraude usus est, restituere tenetur id 
quod lucratus est ; saltem postquam alter rescissionem petierit : 
victo enim iniuriam intulit. 

C. Ut ludi leges honeste serventur atque vitentur omnia 
media iniusta, uti fraudes et artes illicitae ; secus damnum 
infertur medio iniusto, et qui eo usus est non solum 
tenetur lucrum iniuste obtentum restituere, sed insuper 
reparare detrimentum quod alteri intulit, eum privando 
spe lucrandi. 

Sunt tamen insidiae et stratagemata in ludo sicut in bello 
permissa,vel saltem regulis aut consuetudine tolerata. Uti fingere 
metum aut fiduciam ut alter audacior aut timidior fiat, inspicere 
chartas ex sola negligentia alterius visibiles, de errore ipsum 
non monere, ex signo quod iam ferunt non autem ex eo quod 
ipse inspiciens apposuerit chartas dignoscere. 

D. Ut inter ludentes servetur moralis aequalitas in spe 
lucrandi et periculo perdendi ; secus enim erit iniustitia, 
praesertim si bene peritus suam peritiam dolose abscondat 
ut alterum ad ludendum protrahat, vel si alterius simpli- 
citate abutatur ad distrahendas ab eo copiosas pecunias. 

Aequalitas per se requiritur 1) ex parte conditionum, nisi 
tamen alteruter in nonnullis libere cedat ; 2) ex parte pretii, 
nisi iterum sponte maius exponat aut condonet ; 3) ex parte 
peritiae, nisi peritior aliquo modo inaequalitatem compenset. 
Attamen : 

a) Qui maturi dum sit iudicii, sciens et libere volens, cum 
alio peritiore ludit, conqueri nequit, quia scienti et consentienti 
non fit iniuria. 

b) Si ambo ludentes, maiore peritia aut imperitia sui ignota, 
fortunam tentare voluerint, contractus erit per modum sponsionis 
initus et iustus, quia ex utraque parte est aequale periculum ; 
nec committitur iniuria quia uterque bona fide damno, quod 
inde pati possit, consentit. 



636 SUMMA THEOLOGIAE MORALIS 

Notetur in plerisque regionibus legem civilem contractum 
ludi nec probare nec agnoscere, nisi forsan pro quibusdam 
ludis qui exerceant corpus et ad lucrum moderatum (a. 1965-67). 

In aliis quidem ludi aleatorii prohibentur ut periculosi aut 
viam parantes fraudibus ; vel et pacta circa eos declarantur 
irrita ; quae dispositiones saltem in conscientia obligant post 
sententiam iudicis, etiam si leges essent mere poenales. Quod 
si lex speciatim prohibeat industriam organisatam ludi aleatorii, 
etiam sine iudicis interventu obligat in conscientia, quia aliquid 
de se vitiosum reprimit quod est multis imo bono publico 
damnosum l . 

601. Sponsio (pari , gageure; wedding ) est contractus 
consensualis aleatorius quo duo vel plures de veritate rei 
ignotae aut incerti inventus certantes lucrum spondent illi 
qui veritatem fuerit assecutus , seu praemium promittunt 
victori cessurum. 

Contractus ille licitus esse potest et iustus, iisdem sub 
conditionibus ac ludus, quia sicut in ludo partes pari 
spei lucri et periculo iacturae exponuntur. Hinc : 

A. Immoderata consuetudo sponsionis est vitanda , prae- 
sertim pro pretio notabili, quia a labore avertit et appetitum 
generat indebite lucrandi absque conatu proportionato, 
atque occasio est multiplicis prodigalitatis, deordinationis 
ac fraudulentiae, praesertim in cursibus publicis. Unde 
S. Antoninus, Sum. Th., p. 2, tit. 1, c. 23, § 9, de tali 
consuetudine lucrandi ex sponsione ait : lucrum turpe, 
utpote nulli deserviens utilitati, sed vanitati et prodigalitati. 

B. Ut autem sponsio sit iusta et ab omni iniustitia immunis, 
— praetermisso quod non possit esse de re illicita v. g. 
de eo qui plus bibat, aut in duello decertari audeat, quo 
casu contractus sit illicitus et invalidus eo sensu quo dictum 
est de contractu sub conditione turpi ; — sequentes 
requiruntur conditiones : 

1) Ut res vel factum in eodem sensu a contendentibus 
intelligatur ; secus non esset consensus in idem. 

2) Ut res de qua est contentio sit respectu contendentium 
incerta vel eventus utrique sit dubius ; secus non esset 
aequalitas spei et periculi. 

Hinc a) si unus de eventu vere certus sit, per se non 


1. Cfr. Cod. poen. belg., a. 305, 557, 558, et lex 24 oct, 1902. 

potest licite spondere ; imo nec valide, quia lucrum non 
est incertum et periculum est nullum ; b) per accidens 
potest si aperte dicat se esse omnino certum sed alter 
nihilominus in spondendo perseveret : tunc enim iste 
censetur iure suo cedere aut aliquid gratis tribuere. 

3) Ut praemium utrinque sit aequale, scii, proportiona- 
liter ad probabilitatem eventus et ad media obiectiva 
quibus illum coniecturare possunt ; nisi tamen unus e 
contrahentibus sponte ac libere pretium offerat maius. 

In Belgio, lex civilis non vindicat obligationes et effectus sive 
ludi sive sponsionis ; actionem civilem illis denegat, exceptis 
tantum lucris moderatis quae oriuntur ex ludis ad peritiam et 
exercitium corporis pertinentibus ; ex alia parte nemo etiam 
per actionem civilem repetere potest quod sponte post ludum 
solvit, nisi fraus vel dolus intercesserit (a. 1965-67). A. v. lex 
civilis obligationes illas relinquit prout sunt ex iure naturali ; unde 
obligatio adest solvendi nisi intervenerit fraus, aut nisi quis 
solvere non possit nisi peccando. 

Quid vero si quis luderet vel sponderet cum proposito non 
adimplendi obligationes oriundas, sed utendi si oporteat beneficio 
legis? Resp : ille affectu laederet iustitiam, sed contractus 
foret validus, quia ad valorem contractus non requiritur intentio 
adimplendi obligationem sed sufficit intentio assumendi obliga- 
tiones contractus. Qui tamen nollet se obligare ullo modo, is 
nullum contractum iniret, et etiam ad restituendum lucrum 
forte obtentum teneretur. 

602. Sortitio seu loteria (uitloting) est contractus 
aleatorius quo soluto certo pretio iuS acquiritur obtinendi 
aliquod praemium, si sors faverit, vel de uno obiecto vel de 
pluribus, seu contractus realis quo ad certam rem in medio 
positam pluribus pretium solventibus, ius praemii acqui- 
ritur si cui sortitio obtigerit. 

Non est per se illicita, eodem modo ac de ludo et 
sponsione diximus, quamvis multiplici abusui ansam prae- 
bere possit ; unde in pluribus regionibus lege est prohibita 
aut saltem nonnisi cum speciali licentia propter grave 
rnotivum permittitur 1 . 

Ut autem ab omni iniustitia sit immunis, requiritur : 

1° Quod in schedulis educendis aut in praemio victoribus 
tribuendo omnis fraus sedulo vitetur : si enim tollatur 


1. Cfr. lex belg. 19 dec. 1851 et Cod. Poen., a, 301-304. 

aequalitas inter concurrentes, aut minuantur praemia 
proposita, manifesto committitur inius titia. 

2 0 Quod leges et onera contractus antea publicentur. 

3 0 Quod aequa sit proportio inter pretium solutum et 
spem obtinendi praemium, attentis valore praemii atque 
numero concurrentium, ita ut lucrum instituentis loteriam 
non excedat pretium iustum honesti negotii ; secus iste 
excessum in pretio restituere tenetur. Nisi tamen omnibus 
notum sit loteriam institutam fuisse ad bonum opus pro- 
movendum, aut in beneficium Status ; quo casu loteria 
non est nisi occasio eleemosynam elargiendi aut communi 
bono consulendi. 

QUAESTIO TERTIA. 

DE SPECULATIONIBUS BURSAE. 

603. Notiones. — Bursa vocantur tum nundinae quali- 
ficatae seu mercatus ubi merces solis exemplis vel titulis 
adsunt, tum locus ubi venduntur \ Unde distinguitur 
bursa pecuniaria ubi venduntur valores seu tituli census 
publici, actionum et obligationum, et bursa commercialis 
seu mercatoria ubi venduntur merces, uti frumentum, 
oleum, cafaeum, lanae, metalla, etc. 

Contractus in bursa initi sunt duplicis generis : 

A. Mercatus de praesenti si tituli vel merces hic et 
nunc emuntur et venduntur pro numerata pecunia hic 
et nunc solvenda ; de q io nihil speciale est dicendum, 
quia est simplex emptio et venditio, non contractus 
essentialiter aleatorius. 

B. Mercatus ad diem i. e. ad creditum, seu contractus 
ad terminum , quando emuntur et venduntur merces vel 
tituli, postmodum contra determinatam pecuniam per- 
solvendi et tradendi post certum tempus v. g. post tres 
menses, vel, uti mos est, i a aut 15® mensis, sed pretio 

1. Antiquitus Athenis iam extabat Emporium , et Romae collegium 
mercatorum. Bursae hodiernae fundatae fuerunt medio aevo, in Belgio 
saec. XIII : nominatae sunt a titulo cauponae Brugensis in qua negotia- 
tores solebant convenire ; et exinde in omnibus regionibus fuerunt 
institutae. 

die emptionis statuto, ita ut emens aut vendens lucrum 
faciat vel damnum patiatur secundum quod pretium die 
solutionis creverit aut decreverit. Unde est contractus 
specialis aleatorius speculationis, quia sponsionem includit, 
Qui originem dedit pluribus variationibus, inter quas 
magis consuetae sunt : 

1 . Contractus differentialis, si contractus praecedens ficte 
fiat ita quod merces aut valores reapse non tradantur, 
imo quod nec adsint, sed solum intendant contrahentes 
ut ab eo cui mutatio pretii adversatur, differentia alteri 
solvatur inter pretium praevisum et pretium actuale. Tunc 
contractus in ludum transit : ita si pretium auctum sit, 
venditor differentiam solvere debet emptori, qui ludere 
dicitur « ad elationem » ; si pretium diminutum sit, emptor 
differentiam solvit venditori qui ludit « ad depressionem ». 

2. Contractus relationis , si accedat accessorius contractus 
retrovenditionis, qui virtualiter continet mutuum pecuniae 
vel locationem mercium cui foenus est pretium, et dicitur 
repor tus aut deportus, prout prorogatio solutionis, v. g. 
ad 15 dies, respective petitur ab emente aut a vendente. 

3. Denique mercatus praemiatus seu contractus ad 
praemium , si contractui adnectitur pactum accessorium 
reservationis, ita ut alteruter, emptor aut venditor, reservet 
sibi facultatem certo die ante tempus solutionis, puta 
pridie, rescindendi contractum soluto certo praemio 1 . 

1. Claritatis causa sit exemplum : A vendit B 100 titulos 3% contra 
pretium 70 fr., i. e- 7.000 fr. Quod potest esse materia diversarum 
operationum. 

1) Si statim solvitur pecunia, est mercatus de praesenti {au comptant ) j 
qui si fiat vendendo titulum ad emendum diversum, vocatur gallice 
arbitrage. 

2) Si pretium solvitur 15“ mensis, et hac die tituli valent 69.50, B sol- 
vens amittit 50 fr. j si tituli valent 70.50 fr., A amittit 50 fr. : contractus 
ad diem seu ad terminum {marche a terme ou a credit ; op termijn of 
op uitstel ). 

3) Si deficiant tituli (d decouvert), die 15* B, aut A, solvit differentiam, 
scii. 50 fr. : contractus differentialis {op verschil van koers of prijs). 

4) Si die 15“ mensis, tituli valent 69.50 et B praevidet elationem pro 
fine mensis, petit ab X ut velit titulos sumere ea conditione ut eos in 
fine mensis eodem pretio reddat, pro quo servitio praestito accipiet 
20 fr. Si in fine mensis, tituli valent 7.100 fr., B lucratur 100 — 20 = 80 fr. : 
contractus relationis seu reportus {repor t ; verlenging geveri). 

Vel e contra si 15» mensis tituli valent 70.50 et A praevidet depres- 
sionem pro fine mensis, petit, si non habeat, titulos ab X, sed sub 
conditione eos reddendi in fine mensis eodem pretio, pro quo munere 

Iamvero Bursa, et operationes pecuniariae vel commerciales 
quae ibi peraguntur, non carent utilitate, imo societati modernae 
et bono communi necessariae sunt. Etenim : 

1. Congressum mercatorum adducunt et ita transactionum 
multiplicationem ; unde hodie magna negotia in Bursa tractantur. 

2. Faciliorem reddunt determinationem pretii, quae ex vera 
aestimatione communi procedit peritorum quaeque ab omnibus 
facile nota publicae utilitati confert, quatenus securitatem negotia- 
tionum procurat et occasionem doli avertit ; — dummodo non 
sit falsificata. 

3. Imo ipsae operationes ad terminum non sunt semper 
merae sponsiones et speculationes, sed quasi necessariae sunt, quia 

a) emptores non semper hic et nunc inveniunt titulos et 
merces in quantitate sufficienti, nec venditores hic et nunc 
semper inveniunt bonos emptores paratos ad statim solvendum 
optimum pretium ; unde ipsis securitas est quod post tempus 
haberi posse certo sciant ; 

b) item anticipata pretiorum aestimatio valde utilis est, nam 
peropportunum est 15 diebus ante eventum cognoscere probabile 
pretium 1 : ita enim praecaventur decoctiones, et negotiatores 
pretia sua anticiparim possunt statuere ac se tueri contra pre- 
tiorum variationes ; 

c) unde ex illa anticipata praevisione impeditur ne pretia 

nimis subito crescant aut decrescant : ita magis stabilia fiunt 
et reducuntur ad quoddam temperatum aequilibrium ac crises 
oeconomicae attenuari possunt. . . 

Ad hoc tamen requiritur ut operationes istae fiant a peritis , 
et sine fraudibus. Nam speculationes mere aleatoriae, e contra 

a) perturbant legem realium oblationum et petitionum et 
determinationem iusti pretii impediunt ; 

b) non correspondent necessitati, et ita fictivas et irreaies 
provocant determinationes possibilitatum commercii et necessi- 
tatum ; 

c) multiplicant et augent variationes, et ita nocent stabilitati 
ac regularitati pretiorum j 

d) insuper, quamvis non necessario sint iniustae, facile tamen 

ipsi solventur 30 fr.Si in fine mensis, tituli valent 69.50, A lucratur 100 
— 30=70 fr. : deportus ( deport , verlengmg nemen). 

At, deficientibus titulis, istae operationes etiam sine intermedio tertii 
fieri possuut inter A et B : A reportum concedit, et deportum sumit ; 
B deportum concedit et reportum petit. 

5) Si contractus initur cum reservatione illuni rescindendi contra 
praemium 0.25 fr. solvendum pro singulis titulis, et 14' mensis tituli 
valent 69.50, B resiliens contractum amittit 25 loco 50 fr. : mercatus 
ad praemium ( marchi d prime ; handeling op premiej. 

Omnes isti contractus fieri possunt, cum pluribus varietatibus, in 
omni genere titulorum ac mercium, et quidem pro maximis quantita- 
tibus et ingentibus pecuniis. . 

i.Sic venditiones fictae, deficientibus mercibus factae, indicant abun- 
dantiam rerum ; e contra emptiones indicant raritatem. Et reportus 
est indicium titulos adesse in quantitate excessiva comparative ad pecu- 
nias, deportus e contra indicium quod tituli quaerantur et pecuniae 
offerantur. 

occasionem praebent multiplici iniustitiae, qualis habetur in 
spargendo nuntia falsa, vehementer commendando opera quae 
ruinae sunt proxima, iniusta monopolia erigendo, ultra realem 
valorem immodice augendo pretium aut deprimendo, etc 1 . 

604. Principia moralia. — I. Operationes Bursae non 
sunt per se iniustae , dummodo nullus adsit pretiorum 
excessus, dolus, vel abusus necessitatis alienae aut aliud 
me dium iniustum. 

Sunt enim sponsiones et lusus aleatorii, ac proinde iustae 
sunt, dummodo 1) pretium seu auctarium sit proportionatum 
spei augmenti vel diminutionis valorum vel mercium ; 2) con- 
trahentes habeant cognitionem ordinariam nec unus abutatur 
ignorantia alterius ; 3) qui faciat officium relationis non abutatur 
impossibilitate solvendi ex parte debitoris, et huic auctarium 
imponendo nimis magnum, non proportionatum spei probabili ; 
4) in hisce nullus utatur dolo aut mediis iniustis, ut rei venditae 
pretium cum suo lucro et alterius contrahentis damno augeatur aut 
minuatur, v. g. falsis rumoribus et notitiis, diariorum aestima- 
tionibus confectisjstatisticis computationibus aut telegrammatibus 
fictitiis, emptionibus et venditionibus maiore vel minore pretio 
fictive factis, coemptis maximo numero titulis ita quod eorum 
pretium et ideo pretium deportus vel reportus quasi per mo- 
nopolium augeatur vel minuatur ultra vel citra valorem rea- 
lem ; etc. 

II. Iniustitiae per se rei sunt, qui dolo, metu, fraude 
directe procurant ut pretia valorum artificiose augeantur 
aut minuantur, cum proprio lucro et aliorum damno. 

Ita agunt a) qui falsos rumores spargunt de statu prospero vel 
calamitoso regni aut societatis, ut decipiant alios eosque inducant 
ad valores vendendos minoris aut emendos maioris pretii ; 

b) qui coalitiones faciunt, ut quibuslibet mediis etiam fraudu- 
lentis aut violentis societates sibi invisas opprimant ; 

c) qui coemptione procurant monopolium, quo dein fit abusus 
ad mutanda pretia plus quam par est, v. g. in deportu vel reportu. 

III. Per accidens iniustitiae rei sunt, qui indirecte peri- 
culo iniustitiae postea inferendae indebite se exponunt. 

1) Ita qui tot et tanta negotia in se suscipiunt, ut praevideant 

1. De mercatu Bursae, praeter recentissimos theologos, conferri 
possunt : Brants, Les grandes lignes de 1 'economie politique; Ch. Gide, 
Cours d’£conomie politique, I; Nell-Breunmg,Grwndztl££ der Bdrsenmoral; 
E. Janssens, La Bourse et la Consciente in coli. Ptudes sociales, I, (1929), 
n. 3 ; P. Janssens, Beursspeculatie, in Geestelijke Voordrachlen : Moderne 
Kwalen, 1929. 

se incapaces verisimiliter fore omnibus obligationibus satis- 
faciendi tempore debito ; sese exponunt periculo damnum 
inferendi, atque contractum irritum faciunt, nisi alter huius 
conscius fuerit ; 

2) a fortiori qui non solum propriam pecuniam periculo sortis 
exponunt, sed etiam pecuniam sibi commissam, si fiat contra 
voluntatem committentium ; 

3) item qui ita se reddunt impares ad alia debita iustitiae sol- 
venda ; si vero impendant suas opes familiae necessarias, non 
quidem sola prodigalitate peccant, sed graviter contra charitatem 
delinquunt suis debitam et pietatem, licet non contra iustitiam ; 

4) demum qui, speculationibus sine necessitate habitualiter 
vacantes, ita proximo se exponunt periculo etiam fraudibus 
aliisque mediis utendi iniustis, ad quod talis consuetudo facile 
impellit ad certius lucrum obtinendum. 

IV. Extra hos casus, speculationes non sunt iniustae, 
sed non sunt mor aliter commendandae si non postulentur 
necessitate commercii. 

Ipsi enim speculatores bonum oeconomicum ad productionem 
ordinatum unice impendunt in translationibus de uno in alterum, 
et ita ab operationibus vere utilibus avertunt, unde capitalia immo- 
biliter retinent in operationibus intermediis sine vera utilitate; at- 
que divitias acquirere intendunt sine labore proportionato et sine 
subordinatione ad bonum commune, imo cum aliorum damno 
etiam illorum, qui non libere se exponunt fortunae, sed negotia 
facere debent. Unde consuetudo vacandi speculationibus Bursae 
fovet cupiditatem lucri praedominantem, cui omnia tatamque 
activitatem subordinant, continuas anxietates secum fert, atque 
magno exponit periculo prodigalitatis, otiositatis, et ruinae tem- 
poralis negotiorum et familiarum. 

605. Animadversiones. — 1. Ad incommoda vitanda specu- 
lationis atque iniustitias arcendas oportet interveniat legislatio 
civilis, quae plerumque hac in re est insufficiens. In Belgio, viget 
lex 18 iul. 1924. 

2. A meris speculationibus avertendi sunt fideles, praesertim 
simplices et inexpertes, imo generatim omnes. 

3. Clericis et religiosis interdicuntur huiusmodi speculationes, 
uti constat ex resp. S. Off., 15 apr. 1885, et ex Codice iuris, 
can. 142 et 592. 

4. Ius civile speculationes Bursae saepe aequiparat ludis, 
quibus denegat actionem forensem. Ita in Germania et Helvetia 
pro mercatu ad diem ; etiam in Belgio et Gallia ex recepta 
iurisprudentia, lex tamen gallica 28 mart. 1885 legitimos pro- 
nuntiavit mercatus ad diem, etiam si in meram solutionem 
praemii desinerent, sed id non intelligitur de iis mercatibus 
qUi ab initio ex partium voluntate huc tenderent 1 . In Italia 
etiam ut ludi habentur ; mercatus tamen ad diem de titulis 
publicis, servata quadam forma, proteguntur. 

1. Vermeersch, Th. M. II, n. 498. 

CAPUT VI. 

DE CONTRACTIBUS SUBSIDIARIIS SEU 
ACCESSORIIS 

QUAESTIO UNICA. 

606. Contractus accessorii seu subsidiarii sunt illi 
qui essentialiter supponunt contractum principalem, cui 
accedunt ad eius securitatem et executionem, et a quo 
aliquatenus pendent iuxta axioma : accessorium sequitur 
principale. 

Tres sunt praecipui : fideiussio qua obligatio ab uno 
suscipitur loco alterius ; pignus et hypotheca quibus obligatio 
suscipitur loco alius obligationis. 

607. Fideiussio (fidem iubere = donner sa parole ; 
cautionnement ; borgstelling, borgtocht, a. 2011) est con- 
tractus quo unus vel plures alienam obligationem in se 
suscipiunt, si non solvat debitor principalis. Potest gratis 
suscipi ; potest etiam pro illa aliquid accipi, tanto plus 
quanto maius est periculum quod debitor non solvat ; 
imo etiam si nullum sit periculum vel molestia, quia talem 
obligationem in se suscipere est pretio aestimabile. 

Est contractus qui essentialiter ab alio omnino dependet, 
unde fideiussor ( 'la cautiori) se tantum subsidiarie imo 
conditionate obligat pro casu quo debitor non satisfaciat. 

Hinc 1) obligatio fideiussoris ab obligatione principalis 
debitoris pendet, adeoque non existit nisi haec ipsa sit 
valida (a. 2012) ; 

2) non plus obligatur quam principalis, adeoque, si huius 
obligatio cessat, liberatur fideiussor (a. 2013) ; 

3) non tenetur solvere debitum, nisi excusso prius debi- 
tore principali coram iudice ; excipe si ipse beneficio 
executionis renuntiaverit aut se debitorem aeque princi- 
palem constituerit (a. 2021). 

Fideiussor esse non potest nisi qui liberam bonorum ad hoc 
sufficientium administrationem habet, qualem non habent pu- 
pillus, minorennis, religiosus, et in multis regionibus uxor, 
saltem sine consensu tutoris, curatoris, superioris, mariti ; 
insuper ex iure civili nostro requiritur ut habitet in territorio 

curiae regiae ( cour cTappel) ubi fideiussio solvenda est (a. 2018). 
Tenetur erga creditores de omnibus obligationibus debitoris 
(a. 2016) ; sed solum in eius defectu seu impotentia et quidem 
iuridice probata (a. 2021), i. e. nonnisi post sententiam iudicis. 
Obligatio est realis et ideo transit ad haeredes (a. 2017). 

Si pro debitore solvat fideiussor, hic eo ipso creditor evadit 
ac in eum recursum habet in ordine ad repetendum ea quae 
eius loco solvere fuit coactus (a. 2028-2030). Debitor principalis 
tenetur fideiussorem indemnem servare, nisi iste solvisset, 
debitore non praemonito, et sic in causa esset cur is vel secundo 
solveret, vel debiti extinctionem prosequi non posset (a. 2031), 
sed tunc fideiussor habet actionem contra creditorem. 

Contra debitorem fideiussor potest agere 1) dum ipse coram 
iudice convenitur ad solvendum; 2) dum debitor in decoctionem 
cedit vel est solvendo impar ; 3) dum debitor se obstrinxerit 
ad eum certo tempore liberandum ; 4) ubi elapsum est tempus 
solutionis ; 5) post decem annos si tempus solutionis determina- 
tum non erat, nisi agatur de tutela aliisque obligationibus quae 
temporis lapsu extingui non possunt (a. 2032). 

608. Pignus seu oppignoratio ( nantissement ; pandgeving, 
a. 2071) est contractus realis quo debitor (vel alius) rem 
aliquam creditori (vel tertio) tradit in securitatem debiti ; 
ita ut possit ex ea ante alios creditores solutio peti si 
debitor non solvat. Quae res si sit mobilis, vocatur pignus 
(gage; onderpand ) ; si immobilis, antichresis 1 (quae datur 
scripto ; verpanding)- 

Debitor creditori tenetur tradere pignus idoneum, re- 
fundere impensas necessarias quae factae sunt ad rei 
conservationem, illam non repetere priusquam debitum 
integrum solverit, nisi ea creditor abutatur. 

Creditor diligenter pignus custodire debet (secus tenetur 
damnum reparare), fructus ex eo acceptos in debiti dimi- 
nutionem computare, nec potest, nisi de consensu debitoris 
vel iudicis, re oppignorata uti, nec illam vendere ad 
solutionem obtinendam, nisi debitor sit in mora culpabili 
et prius monitus fuerit (a. 2073-2091). 

609. Hypotheca (grondpand, kusting) est contractus quo 
res immobilis 2 remanens apud debitorem obligatur creditori 

1. C. gemi. a. 1213, pro antichresi non fit distinctio rei mobilis et 
immobilis. 

2. Exceptio fit pro hypotheca maritima, qua naves cum earum in- 
strumentis et mercibus hypothecari possunt (C. Comm. et Ass. marit., 
a. 37); iure italico (a. 1967) hypothecae etiam subiiciuntur tituli obliga- 
tionum Status. 

in securitatem debiti. Consequenter vox etiam designat 
rem immobilem obligatam, et ius ex illa debitum exigendi ; 
est autem ius reale (in re) et indivisibile, ita ut si debitor 
solvere neglexerit, ex omnibus rebus obligatis et singulis 
earum partibus a quocumque detineantur, creditor sibi 
satisfacere possit (1. belg. 16 dec. 1851, a. 41). 

Differt a pignore in eo quod pignus traditur, hypotheca vero 
nonnisi nuda conventione firmatur, Est triplex (a. 43-44 ; 
C. C., a. 2116) : 

1) legalis seu implicita quae vi legis inducitur in favorem 
communitatum, uxoris, filii et minoris super bona administra- 
torum, mariti, patris, et tutoris (a. 45 et 47) ; 

2) iudicialis quae procedit ex iudicis decreto in gratiam illius 
qui sententiam obtinuit contra alium 1 ; 

3) conventionalis quae pendet a mutua contrahentium voluntate ; 
ad quam accedit hypotheca testamentaria (a. 44) quae a testatore 
stabilitur super bona immobilia, specialiter in testamento desi- 
gnata, ad assecurationem legatorum quae facienda praescripsit 
(a. 44). 

Potest esse specialis, cum scii, quis obliget rem determinatam, 
v. g. talem fundum ; aut generalis qua scii, quis obliget omnia 
bona : hypotheca legalis et iudiciaria potest complecti omnia 
bona praesentia et futura, conventionalis et testamentaria vero 
sola bpna praesentia. 

Hypotheca in Belgio regitur lege 16 dec. 1851, secundum 
quam ii soli habiles sunt ad hypothecam conventionalem qui 
habiles sunt ad alienanda bona quae hypothecae subiiciuntur 
(a. 73). Non potest concedi nisi per actum authenticum coram 
notario initum, aut per actum privatum coram iudice aut notario 
agnitum (a. 76). Nec valet pisi in actu huius constitutivo aut 
altero authentico speciatim declaretur natura et situs cuiuslibet 
boni hypothecae subiecti (a. 78), ac in ipso actu exprimatur 
summa certa et determinata ; quodsi debitum sit conditionatum, 
de conditione debet fieri mentio in inscriptione (a. 80) : ut enim 
hypotheca suam integram habeat vim, in registro apud conser- 
vatorem hypothecarum debet inscribi regionis in qua sita sunt 
bona hypothecae subiecta (a. 81). 

Hypothecae duo sunt effectus praecipui seu privilegia : 
i° ius praeferentiae, quo creditor habet ius solutionem ex 
bonis obtinendi ante creditores merechirographos,et etiam 
ante illos qui nonnisi sequenti die 2 hypothecas inscribi 

1. Haec in Belgio non amplius subsistit. 

2. Ita iure gallico, belgico et aliis ordinem sortiuntur a die inscrip- 
tionis ; alibi ab ipsa inscriptione, sed ius italicum (a. 2008) fert ut qui 
documentum simul praesentent, sub imo inscriptionis numero ponantur. 

curaverunt ; 2 ° ius prosecutionis,qno creditor bonum hypo- 
thecatum prosequi potest, ad cuiuscumque manus devenerit 
(a. 96). Excepta hypotheca legali quae semper durat quin 
renovetur, inscriptio hypothecae renovanda est ex lege 
civili ante elapsum quemdam terminum, alioquin amit- 
terentur praedicta privilegia (a. 81-90). 

In Gallia renovanda est inscriptio infra 10 annos, in 
Belgio infra 15, in Italia infra 30, in Hispania infra 20 ; 
in Germania renovari non debet. 

Hypotheca extinguitur i° extinctione debiti principalis ; 

2° renuntiatione creditoris ; 3 0 praescriptione ; 4 0 obser- 
vatione formalitatum et conditionum quae praescribuntur 
ut bona liberentur ab hypotheca (purge des hypothdques). 

Etenim detentor boni hypothecati qui personaliter non obli- 
gatur, se liberare potest : a) vel solvendo, omnia debita inscripta ; 

— vel b) bonum derelinquendo absque ulla reservatione ; — 

, c) quodsi neutrum faciat, quilibet creditor potest obtinere ut 

I vendatur bonum post 30 dies ab interpellatione quam facere 

\ debet tum debitori primitivo, tum detentori actuali : tunc 1 

> superest tamen unum medium, nempe recursus ad id quod 

l vocant la purge des hypotMques, vi cuius potest detentor obtinere 

5 ut liberetur solvendo pretium boni hypothecati (a. 97-107; 109 sq). 

610. Transactio (compromis ; dading, schikking in der 
minne, overeenkomst ) ad contractus subsidiarios reduci 
potest. Est contractus onerosus quo res dubia et incerta 
componitur inter partes, seu quo duo vel plures contesta- 
tionem dubiam inter se ortam componunt, vel orituram 
praeveniunt. Ita C. C., art. 2044 secundum quem scripto 
confici debet, quod tamen non requiritur ad solemnitatem 
seu validitatem, sed ad meram probationem. 

Ut quis possit hunc contractum inire, necesse est ut possit 
disponere de re circa quam contestatio versatur. Haec autem 
esse debet dubia , quia si ius alterius partis esset certum, iniustum 
foret ipsi transactionem proponere qua isti iuri renuntiare de- 
beret. Non tamen requiritur ut contestatio iam orta fuerit, sed 
sufficit quod praevideatur,quo casu fieri potest ob timorem, dum- 
modo timor sit fundatus et iura incerta reddat. Contestationi 
finem imponit transactio, quae non minorem habet auctoritatem 
ac definitiva sententia iudids (a. 2052), nisi deprehendatur falsa 
fuisse allegata (a- 2055-2056). 


QUARTA PARS. 

DE IUSTITIA DISTRIBUTIVA. 


611. Iustitia distributiva est illa qua societas (seu eius 
praesides) inter membra, pro merito, idoneitate aut neces- 
sitate cuiusque, commoda et onera distribuit. Differt a 
commutativa : 

1) essentialiter est in societate ut in subiecto ; e contra 
commutativa est in homine privato ; 

2) respicit necessario plures quorum merita aut necessi- 
tates comparantur, etiam si uni conferatur munus aut 
imponatur onus ; e contra commutativa non comparat nec 
distribuit inter plures, sed uni vel pluribus tribuit, cuique 
ius rigorosum ; 

3) distribuit res communitatis quae non actu sed sola 
potentia et destinatione sunt membrorum, et ideo non 
reddit ius strictum nec per se obligat ad restitutionem ; e 
Contra commutativa ius strictum reddit quod unusquisque 
habet ad rem determinatam quae iam aliquo saltem modo 
eius est, unde obligat ad restitutionem. Ideo commutativa 
per se respicit aequalitatem rei ad rem ; non ita distributiva : 
haec per se respicit proportionem geometricam, quia bona 
et onera inter membra distribuit proportionaliter ad digni- 
tatem quam ad illa habent. 

De iustitia distributiva dicendum venit post ceteras, quia 
frequenter fit ut, simul cum illa, iustitia commutativa et 
legalis servandae veniant aut violentur. 

Dicemus 1) de iudicio in genere, quod primario est 
actus iustitiae distributivae, et de peccato opposito, scii, 
acceptione personarum ; tunc speciatim 

2) de iustitia et iniustitia in distribuendis bonis, 

3) in distribuendis oneribus, v. g. tributis et militia, 

4) in indiciis publicis, scii, a) de iudicibus: b) de accu- 
satore, reo et testibus ; c) de advocatis. 

QUAESTIO PRIMA, 

DE IUDICIO QUOD FORMALITER ET PRIMARIO EST 
ACTUS IUSTITIAE DISTRIBUTIVAE. 

S. Th. II-II, q. 60 ; et 63, a. 1, 

612. Iudicium est actus iudicis (seu superioris iudicantis) 
in quantum iudex est ; qui actus ad iustitiam distributivam 
formaliter et magis quam ad alias pertinet. Distributio 
enim includit et supponit iudicium auctoritatis de bonis 
communitatis, salvo tamen bono communi, inter membra 
dividendis proportionaliter ad eorum dignitatem, aut de 
tutela seu protectione illis concedenda proportionaliter ad 
quantitatem eorum bonorum et iurium. 

Iudex etymologice est quasi ius dicens , unde est persona 
publica ad hoc instituta ut sibi subditis ius dicat secundum 
legis praescriptum. Hinc iudicium 

1) primaria significatione et propriissime importat rectam 
definitionem seu determinationem iuris seu iusti , quod est 
obiectum iustitiae, et ideo iudicium est actus iustitiae. Intelligitur 
autem iudicium secundum excellentiam : publice exercitum cum 
solemnitate, quod authentice fiat a superiore societatis, aut eius 
nomine ab eo qui in societate potestatem iudiciariam exercet : 
« iudicium est in principibus et iudicibus » ; 

2) secundario autem significat tale iudicium interne aut pri- 
vatim latum, etiam a privatis, in re iustitiae, scii, circa vitam, 
res, iura, mores aliorum ; 

3) ampliatum nomen fuit ad significandam sententiam seu 
recti determinationem in quacumque materia sive speculativa 
sive practica : in omni enim assensu seu vera determinatione 
mentis est aequalitas seu conformitas intellectus sive ad rem 
sive ad appetitum rectum. Et sic minus proprie iudicium est 
cuiuslibet virtutis : ad quamlibet virtutem enim pertinet iudicare 
in propria materia, sed ita iudicium est potius determinatio 
recti quam iusti. 

613. Iudicium est actus iustitiae. — Quod ita probat 
Billuart 1 : 

1) ;< Iustitiae est definire et determinare id quod est 
iustum seu aequale alteri : hoc enim est eius obiectum. 
Atqui iudicium sensu proprio nihil aliud est nisi definitio 
et determinatio iusti. Ergo. 

2) Recte definire in materia alicuius virtutis procedit ex 


1. Diss. VII, a. 1. 

habitu talis virtutis (q. 60, a. 1), quatenus nempe virtus 
inclinat affectum ad suum obiectum et intellectus iudicat 
conformiter ad affectum, quia affectus facit ut res intellectui 
videatur conveniens ; unde dicitur communiter, qualiter 
quis est affectus taliter iudicat de rebus : sic castus recte 
iudicat ea quae pertinent ad castitatem. Ergo recte definire 
in materia iustitiae, quod est iudicare, procedit ex habitu 
iustitiae ». 

Nec dicatur iudicium esse rationis, non voluntatis, et ideo 
pertinere non ad virtutem moralem, sed ad prudentiam. Ad 
rectum iudicium enim requiruntur duo : « Unum est ipsa virtus 
proferens iudicium, et sic iudicium est actus rationis : dicere 
enim vel definire aliquid rationis est. Aliud est dispositio iudi- 
cantis ex qua habet idoneitatem ad recte iudicandum, et sic 
in his quae pertinent ad iustum iudicium procedit ex iustitia, 
sicut in his quae pertinent ad fortitudinem, ex fortitudine. Sic 
ergo iudicium est actus iustitiae sicut inclinantis ad recte iudi- 
candum, prudentiae autem sicuti iudicium proferentis, unde et 
synesis ad prudentiam pertinens dicitur bene iudicativa » (q. 60, 
q. 1, ad r). 

Iudicium itaque in quantum respicit iustum secundum omnes 
circumstantias, est actus prudentiae ; sed in quantum formaliter 
respicit ius ut alteri aequale debitum, quod est obiectum pro- 
prium iustitiae, est actus iustitiae et quidem ab illa elicitus, quia 
immediate ab ea regulatur, nulla alia virtute mediante. 

614. Iudicium est licitum (Deut. XVI, 18-20 ; I, 
16-17 l Ioh. VII, 24 ; Rom. XIII, 4 ; Act. V ; I Cor. 
V, 3 sq.), dummodo debitis vestitum sit circumstantiis 1 , 
quae sunt tres : 1) ut procedat ex inclinatione iustitiae ; 
2) ex auctoritate praesidentis in subditum ; 3) et profe- 
ratur secundum rationem rectae prudentiae. Quibus defi- 
cientibus, iudicium dicitur vel iniustum seu perversum — 
vel usurpatum — vel temerarium ; et ideo in Scripturis 
aliquando prohibitum (Mt. VII, 1-2 ; Rom. II, 1 ; XIV, 
3 sq. ; lac. IV, 11-13). 

Quod iudicium valide exercetur etiamsi iudex de peccato 
damnaret cuius ipse est reus, quia peccatum non aufert auctori- 
tatem iurisdictionis (Cone. Const., sess. 8, c. Wicleff) ; quamvis 
graviore scandalo peccare possit si ita iudicet, peccator publicus. 


I. Ita contra Waldenses et Anabaptistas dicentes non licitum esse 
Christianis iudicium exercere. 

615* Animadversiones. — 1» In iudiciis de personis, dubia 
sunt in meliorem partem interpretanda, non solum negative quatenus 
non iudicandum est peius sed a iudicio saltem est abstinendum, 
et hoc semper est observandum (uti iam diximus ubi de iudicio 
temerario) ; sed etiam aliquando positive, quando scii, positivus 
actus iudicii praecipitur eliciendus de bonitate aut malitia pro- 
ximi. Unusquisque enim habet ius ut aestimetur bonus, quam ■ 
diu non appareat sufficienter eius malitia. 

2 a Iudicium ordinario exercendum est secundum leges scriptas. 
Nam « iudicium nihil aliud est quam quaedam definitio vel 
determinatio eius quod iustum est. Fit autem aliquid iustum 
dupliciter : uno modo ex ipsa natura rei, quod dicitur ius naturale ; 
alio modo ex quodam condicto inter homines, quod dicitur ius 
positivum. Leges autem Scribuntur ad utriusque iuris deter- 
minationem, aliter tamen et aliter ; nam legis scriptura ius quidem 
naturale continet sed non instituit : non enim habet robur ex 
lege sed ex natura ; ius autem positivum scriptura legis et 
continet et instituit, dans ei auctoritatis robur. Et ideo necesse 
est quod iudicium fiat secundum legis scripturam, alioquin 
iudicium deficeret, vel a iusto naturali vel a iusto positivo i 
q. 60, a. 5. 

Dicitur : ordinario ; non ita esset faciendum, si lex humana 
manifeste contradiceret legi naturali, aut si in casu vergeret in 
detrimentum boni communis. 

616. Peccatum quod iustitiae distributivae et iusto 
iudicio opponitur est acceptio personarum. — Quod 
nomen est ex Scripturis desumptum (Deut. I, 17 ; XVI, 
19 ; Lev. XIX, 15 ; Eph. VI, 9). Accipere personam est 
respicere faciem (Mc. XII, 14 et Mt. XXII, 16 ; 
Ps. LXXXI, 2) ; unde ita vocatur quia omissis propriis 
motivis quae attendi debent ad iustam distributionem 
(scii, meritis, necessitatibus, dignitate, capacitate), respicit 
alias circumstantias personales impertinentes : ideo di- 
cuntur accipi personae, non merita. Hinc acceptio per- 
sonarum ( aanzien van personen ) definitur : iniustitia qua, 
in rebus communibus ex iustitia distribuendis , non attenditur 
ad proportionem meritorum vel idoneitatis eorum quibus dan- 
tur, sed ad aliquam causam huic rei impertinentem. Dicitur 

1) in rebus, sive bonis, ut sunt beneficia, officia publica, 
honores, iudicia, etc., sive malis seu onerosis, uti sunt 
tributa et vectigalia, operarum contributiones, poenae, etc. 

2) in rebus communibus ex iustitia distribuendis, quia in 
distributione rerum propriarum quas quis dare non tenetur, 

aut nonnisi forte vel ex liberalitate vel ex charitate, non 
est acceptio personarum, etiamsi non attendat ad merita 
vel idoneitatem eorum quibus distribuit, v. g. eleemosynam 
dare alicui quia amicus : quilibet enim absque iniustitia 
potest de suo dare quantum vult et cui vult. Unde non 
est acceptio personarum, si Deus gratias inaequaliter 
distribuit (Mt. XX, 14-15 ; Rom. IX, 14 sq.) ; 

3) non attenditur ad proportionem meritorum vel idonei- 
tatis : si enim aliquis consideret illam proprietatem per- 
sonae, propter quam id quod ei confertur est ei debitum 
et proportionatum, non est acceptio personae sed causae, 
v. g. promovere aliquem propter scientiam. Sed si aliquis 
consideret in eo cui aliquid conferat, non id propter quod 
datum est proportionatum vel debitum, sed solum hoc 
quod est iste homo, est acceptio personae, quia non 
propter causam tribuitur sed simpliciter attribuitur per- 
sonae. 

Ad personam ergo refertur quaecumque conditio non 
faciens ad causam propter quam aliquis sit dignus hoc 
dono, v. g. si quis promoveat aliquem quia est dives vel 
consanguineus. 

617. Acceptio personarum opponitur directe et 
per se iustitiae distributivae, quia iustitia distributiva 
consistit in hoc quod diversis personis diversa tribuuntur 
secundum proportionem ad dignitates personarum ; in 
acceptione personarum autem praeter proportionem agitur. 
Potest tamen etiam opponi, non solum iustitiae legali 
prout nocet bono communi, sed aliquando per accidens 
iustitiae commutativae, in quantum laedit ius strictum 
sive societatis, v. g. nominando ministros incapaces, sive 
privatorum, v. g. in distributione bonorum quae primario 
sunt destinata aliquibus determinatis, uti pauperibus, 
qui tunc ad illa habent ius ad rem. 

Est autem ex genere suo peccatum mortale, tum quia 
omnis iniustitia ex genere suo gravis est, tum quia iustitia 
distributiva praestantior est commutativa utpote proximior 
bono communi et iustitiae legali, tum quia non minus 
damnum sequitur ex iniusta distributione quam ex com- 

mutatione. Potest tamen esse veniale ex levitate materiae, 
ut si in re parva v. g. in loco sedendi praeferatur minus 
dignus digniori, vel si parva sit discrepantia inter minus 
et magis dignum, aut inter bona distributa. 

QUAESTIO SECUNDA. 

DE IUSTITIA ET INIUSTITIA IN DISTRIBUENDIS 
BONIS. 

S. II-II, (}• 63, 3» ij 2) 3* 

618. Iustitia distributiva directe et per se respicit 
distributionem bonorum. — Ad iustitiam distributivam 
pertinet tribuere alteri, non exigere sibi. In sola autem 
bonorum distributione alteri tribuitur. Unde iustitia distri- 
butiva primo et directe respicit distributionem non onerum 
sed bonorum communitatis. 

A. Generatim et praecipue : Bona communitatis sunt 
bonae conditiones sociales. Iustitia distributiva non semper 
praecipue agit de qualitate bonorum repartitioni subiicien- 
dorum, v. g. de dividendis pecuniis, rebus, servitiis ; sed 
praesertim de distributione ipsorum bonorum communi- 
tatis seu conditionum socialium requisitarum ad vitam 
humanam perfectam, concedendo securitatem ordinis, 
iurium, conditionum oeconomicarum, etc. Omnibus condi- 
tiones bonas tribuere debet, sed diversas secundum prin- 
cipalitatem eorum in societate, ita ut possint evolutionem 
consequi, sed unusquisque in sua sphaera diversa. 

Ad quod aequior adsit partitio bonorum (n. 269, 5). 

B. Speciatim : Bona communitatis sunt etiam bona parti- 
cularia, et quidem diversi generis : 

1) varia munera seu officia publica, quae saltem primario 
in bonum commune reipublicae, et secundario tantum esse 
possunt in bonum privatum membrorum instituta ; 

2) alia bona etiam primario esse possunt praemia pro 
membris, ut praemia pro merito, adiumenta et subsidia 
pro indigentia ; 

3) honores qui secundum reipublicae consuetudinem 
deferuntur obtinentibus talem vel talem statum aut gra- 
dum : sic enim moraliter est quoddam bonum commune 

quod etiam a privatis tamquam unius reipublicae membris 
exhibetur, ita ut in hoc gerant vices reipublicae ; 

4) denique efficax protectio seu tutela libertatis, iurium 
et bonorum ; sed de hoc specialiter dicetur in q. 4 ubi 
de iudiciis publicis. 

619. Distributio munerum seu officiorum. — In 

eligendo ad officia publica, per se debet eligi qui positive 
noscitur dignus ac habere dotes tum natura rei tum ex 
iure civili ad officium requisitas (scientiam, probitatem, 
industriam); nisi per accidens nullus adsit dignus et nihilo- 
minus necesse sit aliquem habere, quo casu sufficit eligere 
minus indignum. Et quidem 

1) erga rempublicam, adest etiam obligatio iustitiae com- 
mutativae ad eligendum vere dignum, si quis eligat ; insu- 
per ad eligendum,cx iustitia commutativa obligatur superior 
ex officio ad munera eligens, alii autem ex privilegio eli- 
gentes solum ex iustitia legali ; 

2) erga candidatos ipsos, etiam ex iustitia commutativa 
adest obligatio eligendi digniorem, si fuerint vocati proprie 
dicto concursu, indicto scii, non solum ad cognoscendos 
dignos sed cum obligatione praecise ad conferendum bene- 
ficium digniori ex concurrentibus : tunc enim iste acquirit 
ius strictum, servandum in omni casu. Alias ex sola 
iustitia distributiva debet eligi dignior, non absolute, sed 
inter illos qui haberi possunt. 

Munera enim secum ferunt plura bona, lucra, commoda et 
utilitates, quae ab officialibus capi possunt sine detrimento boni 
communis, et cum sint bona communitatis, aliquo modo sunt 
partium, ac proinde sunt bona aeque inter cives distribuenda ; 
et ideo habent rationem praemiorum quae paucis solum tribui 
possunt, et dignioribus sunt tribuenda ; — secus habetur ac- 
ceptio personarum. Excipe 

a) si dignior reservatur ad munus excellentius proxime vaca- 
turum ; 

b) si dignior cum maiori communitatis bono aliunde occupatur ; 

c) si suffragium certo non sit profuturum digniori : tunc enim 
potest eligi minus dignus ad vitandam electionem indignioris. 

620. Distributio aliorum bonorum. — Alia bona 
communitatis, quae primario spectant utilitatem membrorum, 
sunt tum praemia proprie dicta pro meritis, tum subsidia 
pro indigentia aut necessitate, uti sunt pecuniae quibus 

eriguntur instituta v. g. scholae publicae, foventur artes 
et scientiae, vel variae levantur indigentiae civium. In 
quibus distribuendis servanda est triplex regula : 

1) Bona primario et ante omnia distribuenda sunt 
secundum exigentiam boni communis : iustitia distributiva 
enim partitur bona communia inter varias communitatis 
partes et membra ; atqui bonum partium qua talium 
cedit bono communi totius ; ergo. 

2) Praemia quibus cives, vel institutiones,excitentur ad vir- 
tutem (sobrietatem, parcimoniam, pietatem erga patriam) 
distribuenda sunt proportionaliter ad merita proprie dicta. 

3) Subsidia stricte dicta in levamen inopium sunt sol- 
venda proportionate ad eorum necessitatem. 

i^Quod si alia ratione distributio fiat, praeter peccatum 
quod committitur erga rempublicam, etiam laeditur iustitia 
distributiva, personarum acceptione. 

Notetur autem, et in his bonis distribuendis, praeter distri- 
butivam etiam laedi posse iustitiam commutativam, non quidem a 
superioribus si ipsi distribuant, sed si eorum nomine officiales 
inferiores tamquam meri ministri et oeconomi nil agant nisi 
exequi distributionem. Tenentur enim exequi voluntatem supe- 
riorum, qui intendunt bona secundum civium merita conferre; 
et ideo unusquisque civium ius strictum habet ne contra hoc 
mandatum agant. 

621. Distributio honorum. — In distribuendis hono- 
ribus, regulae instar sint verba S. Thomae (a. 3) : «Si 
aliquis honoretur propter alias causas quae non faciunt 
dignum honore... pertinet ad acceptionem personarum... 
Iamvero honor est quoddam testimonium de virtute eius 
qui honoratur ; et ideo sola virtus est debita causa honoris. 
Sciendum tamen est : 

1) Quod aliquis potest honorari non solum propter 
virtutem propriam sed etiam propter virtutem alterius ; 
sicut principes et praelati honorantur etiam si sint mali, 
in quantum gerunt personam Dei et communitatis cui 
praeficiuntur... ; ita etiam honoratur insipiens, qui ponitur 
loco Dei et loco totius communitatis. 

2) Et eadem ratione parentes et domini sunt honorandi, 
propter participationem divinae dignitatis, qui est omnium 
Pater et Dominus.... 

3) Senes autem sunt honorandi propter signum virtutis, 
quod est senectus : licet hoc signum quandoque deficiat... 

4) Divites autem honorandi sunt propter hoc quod 
maiorem locum in communitatibus obtinent. Si autem 
solum intuitu divitiarum honorentur, erit peccatum accep- 
tionis personarum » (Cfr. Iac. II, 1-3). 

622. Animadversiones. — A.Quae diximus de distribuendis 
muneribus et bonis reipublicae, per se valent de bonis spiritualibus 
et beneficiis ecclesiasticis ; imo in his maius est peccatum quia 
fit in potioribus : ita peccatum grave est in electione ad bene- 
ficium episcopale aut ad alia curam animarum habentia, et ad 
simplicia maioris momenti. Attamen : 

1) Restrictionem quamdam apponit S. Thomas, a. 2.: «Con- 
tingit enim quandoque quod ille qui est minus sanctus et minus 
sciens, potest maius conferre ad bonum commune, propter 
potentiam vel industriam saecularem, vel propter aliquid huius- 
modi. Et quia dispensationes spiritualium principaliter ordinantur 
ad utilitatem communem... ideo quandoque absque acceptione 
personarum in dispensatione spiritualium illi qui sunt simpliciter 
minus boni, melioribus praeferuntur ; sicut etiam Deus gratias 
gratis datas quandoque concedit minus bonis ». 

2) Imo quidam ulterius progressi, dicunt unice instituta fuisse 
beneficia ecclesiastica ob bonum commune, nec proinde obliga- 
tionem erga candidatos esse ullam, nec ex iustitia distributiva 
nominandi digniores, nisi in casu concursus stricte dicti. Id 
tamen non est conforme menti S. Thomae qui ait, ad 3 : 

« Quantum ad conscientiam eligentis, necesse est eligere meliorem 
vel simpliciter vel in comparatione ad bonum commune. Quod 
si potest haberi aliquis magis idoneus erga aliquam dignitatem 
et alius praeferatur, oportet quod hoc sit propter aliquam causam. 
Quae quidem si pertineat ad negotium, quantum ad hoc erit 
ille qui eligitur magis idoneus. Si vero non pertineat ad negotium 
id quod consideratur ut causa, erit manifeste acceptio personae », 
Quae verba meditationi essent subiicienda ab omnibus illis qui 
beneficia ecclesiastica distribuere debent, cum in illis saepius 
nullo modo attendatur iustitia distributiva. 

3) Consequenter de nepotismo dicit S. Thomas, ad 1 : « Circa 
consanguineos praelati distinguendum est. Quia quandoque sunt 
minus digni, et simpliciter et per respectum ad bonum commune. 
Et sic si dignioribus praeferantur, est peccatum personarum 
acceptionis in dispensatione spiritualium ; quorum praelatus 
ecclesiasticus non est dominus ut possit ea dare pro libito, sed 
dispensator... Quandoque vero consanguinei praelati ecclesiastici 
sunt aeque digni ut alii. Et sic licite potest absque personarum 
acceptione consanguineos suos praeferre, quia saltem magis in hoc 
praeeminent, quod de ipsis magis confidere potest, ut unanimiter 
secum negotia Ecclesiae tractent. Esset tamen hoc propter scan- 
dalum dimittendum, si ex hoc aliqui exemplum sumerent, etrim 
praeter dignitatem, bona Ecclesiae consanguineis dandi ». 

B. In quantum aliqui scienter et volenter contra iusdtiam 
commutativam peccant in distribuendis bonis, in tantum tenentur 
restituere illis quorum ius strictum laeserunt ; ipse autem iniuste 
electus ad restitutionem non tepetur, nisi 1) sit incapax , quo 
casu communitati restituat ob varia damna quae ex eius electione 
passa est, ac renuntiet officio, aut, si possibile sit, quamprimum 
se aptum reddat ; 2) aut nisi mediis iniustis impediverit elecdonem 
dignioris. 

C. Distributio bonorum particularium v. g. haereditatis, non 
est distributio proprie dicta seu formalis sed materialis tantum 
partitio, nec pertinet proprie ad iustitiam distributivam, quia 
ius strictum ad ea habetur, nec agitur de bonis ipsius com- 
munitatis. 

QUAESTIO TERTIA. 

DE IUSTITIA ET INIUSTITIA IN DISTRIBUENDIS 
ONERIBUS. 

623. Ad iustitiam distributivam indirecte perti- 
nent onera, in quantum immunitas ab oneribus est 
aliquod bonum proportionaliter inter cives distribuendum. 
Unde aequalis vel inaequalis distributio onerum ad aequa- 
lem vel inaequalem bonorum partitionem reducitur. 

Onera autem intelliguntur quaecumque praestationes 
utiles, pretio aestimabiles, ab ipsa communitate membris 
impositae ; quae variae esse possunt : labores et operarum 
contributiones, bona tradenda (triticum, fructus, bestiae), 
pecuniae solvendae, poenae pro delictis subeundae. In 
quibus per se laedi potest non solum iustitia distributiva, 
sed et commutativa ; haec quidem non respicit propor- 
tiones quibus onera comparari debent *. id facit distributiva ; 
sed proportionibus suppositis, prohibet plus a tali vel tali 
exigere, ne accipiatur ab eo quod suum est absque titulo 
illud exigendi. Et similiter dicendum est de iustitia in 
quantum est vindicativa per poenas : supposita propor- 
tione poenae cum delicto, quam respicit iustitia distributiva, 
commutativa iustitia vetat maiorem imponere ne quis 
laedatur in vita, membris vel bonis absque causa iusta. 

Hodie praecipua onera sunt tributa et vectigalia sol- 
venda, ac militia subeunda. 

Articulus I. 

De Tributis et Vectigalibus solvendis. 

624. Tributa seu vectigalia lato et generali sensu 

vocantur quaecumque cives solvere tenentur ad communia 
reipublicae onera sublevanda, stricte tamen haec duo 
distinguuntur. Tributa scii, in sensu proprio sunt pecuniae 
quas cives tribuere debent ex lege civili eo praecise fine 
ut publicis sumptibus reipublicae fiat satis ; vectigal potius 
est pecunia solvenda propter mercium transvectionem sive 
in aliam civitatem aut regnum ( droits de douane et de transit ), 
sive in aliam personam {droits de successiori, et de mutation), 
sive in aliam formam aut usum ( droits d’ accise). 

In iure moderno autem alia in usu solet esse distinctio, 
scii, in tributa directa et indirecta. Directa sunt ea quae 
immediate et primario personas afficiunt propter bona quae 
possident immobilia aut mobilia, vel artes aut negotia 
quae exercent J . Indirecta vero censentur ea quae immediate 
ac primario res afficiunt et mediate personas, qualia sunt 
ea quae colliguntur occasione successionis, transvectionis, 
fabricationis, etc. 

625. Conditiones ad iustitiam tributi requisitae 

numerantur tres : 

1) ut a legitima et competente auctoritate imponatur 
nationali, provinciali, municipali, ut praescribit iustitia 
commutativa ; 

2) propter iustam causam , scii, reipublicae utilitatem aut 
necessitatem, ita ut immediate vel mediate cedat in bonum 
commune, proportionate cum necessitate occurrente, ut 
exigit iustitia legalis ; — secus auctoritas publica non 
habet ius de bonis subditorum disponendi ; unde ex hoc 
capite per se excluduntur tributa imposita propter ex- 
pensas inutiles aut a fortiori nocivas ; 

3) servata debita proportione ad cuiusque facultates, 
sicut dictat iustitia distributiva : ita ut onus non excedat 
facultates et compensetur commodo quod ex tributo 
populo obvenit, ac proinde ut qui ditiores sunt ac bene- 
ficia civilis administrationis magis percipiunt maiora 
onera portent. Status enim non habet ius nisi ita de bonis 
subditorum disponendi. 

f. In Belgio pristinis variis tributis directis substitutum est tributum 
generale super reditus (1. 29 oct. 1919, a. j, 7 et 90). 

Summa Theologiae Moralia II. — 43 

Hinc peccant non solum contra iustitiam legalem aut distri- 
butivam, sed etiam contra commutativam, illi 

a) qui scienter imponunt tributa (legislatores, ministri, rex 
sanciens) sine probabili necessitate aut utilitate, quia iniuste 
cives privant ; 

b) qui pecunias publicas sine utilitate prodigunt cum periculo 
gravandi populos in futurum ; 

c) qui inter subditos dividunt onera sine proportione ad eorum 
facultates hasque transcendunt. 

626. Thesis I. Tributa de iure et per se obligant 
in conscientia, saltem postquam quota pars legitime 
determinata est secundum iustitiam. 

Declaratur. Dicitur a) de iure et per se, quatenus legislator 
potestatem habet subditos obligandi in conscientia, et id cen- 
setur intendere nisi ex adiunctis contrarium constet. Possunt 
enim etiam condere legem mere poenalem et obligare sub sola 
poena ; unde si ex adiunctis patet talem fuisse mentem legislatoris, 
aut legem a maxima parte populi ut mere poenalem intelligi, 
nec legislator contradicat, per accidens lex non ligat in conscientia 
nisi ad poenam ; 

b) saltem postquam legitime determinata est quota pars : in iure 
hodierno enim lex non obligat subditos, nisi postquam legitima 
auctoritas definiverit quotam solvendam et civi imposuerit : 
tunc enim generalis obligatio solvendi tributa transit in obliga- 
tionem strictam, quae actione civili peti potest. Determinatio 
quotae solvendae fieri solet taxatione ab officialibus ; ut autem 
facilior fiat, quandoque a potestate publica praecipitur civibus 
declaratio facienda, quo in casu, etiam si adsit obligatio con- 
scientiae declarandi, nondum tamen, antequam quota definitive 
fuerit imposita, adest obligatio solvendi praesertim ex iustitia 
commutativa ; 

c) secundum iustitiam : in quantum enim tributa non sint 
iniusta, in tantum per se obligant. 

Probatur : 1) Ex Scripturis : a) implicite, ex exemplo et 
verbis Christi, qui Petro iussit tributum solvere (Mt. XVII, 
23-26), et interrogatus a Pharisaeis et Herodianis utrum 
liceat censum dare Caesari, respondit : « Reddite ergo 
quae sunt Caesaris Caesari, et quae sunt Dei Deo » 
(Mt. XXII, 21); — b) explicite,zx doctrina Apostoli Pauli, 
Rom. XIII, 5-7 : Principibus « necessitate subditi estote, 
non solum propter iram sed etiampropfer conscientiam. Ideo 
enim et tributa praestatis : ministri enim Dei sunt, in hoc 
ipsum servientes . Reddite ergo omnibus debita : cui tribu- 

tum, tributum : cui vectigal, vectigal ». Unde tributa et vec- 
tigalia solvenda sunt in conscientia, quia ministri sunt Dei. 

2) Ex doctrina communi theologorum omnium temporum. 

3) Ratione : Cives in conscientia ea praestare tenentur quae 
necessaria sunt ad societatem administrandam et tuendam. 
Atqui societas plerumque administrari et servari nequit 
sine expensis necessariis ad bonum ordinem servandum et 
patriam contra hostes tuendam et bonum commune pro- 
movendum ; quae expensae solvi nequeunt nisi tributis 
impositis. Ergo illa cives solvere tenentur in conscientia ; 
quodsi in conscientia teneri non possent, finis intentus 
et necessarius bono communi non facile obtineretur. 

627. Thesis II. Etiam de facto, hodiernis tempo- 
ribus et multis in regionibus, tributa saltem directa 
obligant in conscientia. Dicimus : in multis regionibus, 
quia non auderemus iudicium firmum proferre pro Anglia 
et America anglicae linguae. 

Thesim aliqui negare vel in dubium revocare conati sunt 1 , 
dicentes : 

a) legislatores hodierni nil curant de obligatione in conscientia; 

b) communis persuasio populi propensa est ad considerandas 
leges tributarias ut mere poenales 2 , unde et multi timoratae 
conscientiae tributa defraudant ; 

c) data obligatione conscientiae, homines timorati multo 
peioris essent conditionis quam impii qui de tali obligatione 
non curant. 

Sed, ait Prummer, « unusquisque facile intelligit has rationes 
non esse convincentes ». Resp. enim : 

Ad i um ,ut vera adsit obligatio, sufficit ut legislator vere intendat 
legem imponere et velit praecipere : eo ipso enim sequitur natura- 
liter obligatio conscientiae, eamque implicite intendit ; secus fere 
nulla iam posset in conscientia obligare lex civilis (I, n. 284). 

Ad 2 um , persuasio populi potius respicit praeviam declara- 
tionem a civibus pro aliquibus tributis faciendam, non autem 
ipsam solutionem tributorum iam definitorum, cum cives raro 
solutionem in casu evadere valeant ; ceteroquin in iure hodierno 
aestimatio et consuetudo populi nullam potestatem authentice 
interpretandi aut abrogandi leges obtinet. 

1. Ita Angelus Carletus (f 1495), contra quem vehementer pugnavit 
Sylvester Prierias O. P. (f 1523). Recentiore tempore huic sententiae 
favent Biederlack, Crolly, Genicot-Salsmans, Frassinetti, Bucceroni ; 
Vermeersch ad illam inclinat ; S. Alphonsus non audet eam probabilem 
dicere. 

2. Id tamen non est universaliter verum, nec in omnibus regionibus. 

Ad 3 um : nimis probat, quia, si valeret, fere semper posset ap- 
plicari, et nulla iam esset obligatio legis humanae in conscientia. 

Praedicta sententia igitur nec solide nec sufficienter est pro- 
babilis, si spectentur rationes allatae, et a fortiori si spectentur 
rationes oppositae. 

Probatur : i) Ex intentione legislatoris et fine legis : Legis- 
lator censetur obligare in conscientia quando lex immediate 
confert ad bonum commune, et bono publico est valde 
necessaria, qualis est lex tributa imponens : tunc enim 
praesumitur obligare modo efficaciore, quantum potest. 

2) Ex poenis et sanctionibus legis : Obligatio solvendi 
tributa directa iam definita urgeri solet non solum sub 
poena mulctae, sed etiam poenis coactivis, v. g. carcere, 
imo et actione civili, ita etiam ut aliquando sit debitum 
privilegiatum hypotheca legali munitum : tunc ipsae leges 
fiscales tribuunt Statui ius personale strictum, etiam prae 
aliis debitis, solutionem ex bonis civium prosequendi vi 
coactiva (v. g. venditione violenta), et quidem sine sententia 
iudiciali, quia ex ipsa lege immediate titulus est executorius 
pari gradu ac sententia iudicialis. 

Ita etiam in Belgio : olim lex 22 aug. 1822, nunc quae succedit 
lex 29 oct. 1919, a. 70-73. Idem valet de iuribus occasione 
successionis impositis (lex 27 dec. 1817, a. 3). Quodsi aliquando 
recursus detur ad tribunal, vel est contra solum modum proce- 
dendi, vel ad mulctas defraudantibus insuper imponendas, non 
autem ad fundandum ius Status et obligationem civium, quae 
iudex tantum agnoscit 1 2 . 

3) Ex ipsis verbis legis. Etiam lex tributorum saepe 
adhibet verba imperativa quae ordinario praesumptionem 
obligationis fundare solent. 

Ita et nova lex tributorum belgica (a. 1 1, 20, 21, 28, 32, 38, 70) j 
insuper in discussionibus legis acceptationi praeviis, pluries 
memoratum fuit officium naturale strictum quo cives solvere 
tributa tenentur 8 . 


1. Nec valet obiectio P. Vermeersch : quandoque quis habet actionem 
civilem coram iudice, quin tamen habeat ius strictum v. g. ad aliquam 
reparationem sibi praestandam (ob damnum illatum in bonis animae vel 
corporis aut exterioribus), antequam intervenerit sententia iudicis. Id 
concedimus de iis casibus in quibus ipsa sententia iudicis est titulus 
immediatus dicti iuris. Fiscus autem habet ius immediate ex ipsa lege 
et independenter ab interventu iudicis. Ita Kiselstein, in Revue Eccl. 
de Ltige, martii 1922. Legi meretur totus articulus. 

2. Ann. Pari., 10 oct. 1919, p. 1985. 

4) Accedit denique quod lex mere poenalis in tanta 
omnium tributorum universalitate necessario viam aperiret 
innumeris fraudibus, mendaciis, periuriis, ex quibus inae- 
qualitas et iniustitia praevaleret cum magno totius socie- 
tatis atque morum detrimento. 

Unde leges tributariae, dummodo iustae sint et in praxi 
secundum iustitiae regulas applicentur, obligant in conscientia, 
ex iustitia et obedientia, nisi contrarium appareat ex specialibus 
adiunctis. Contrarium autem non apparet, nisi probabiliter a) pro 
legibus mere prohibitivis certas merces invehi ( droits de douane ), 
nisi agatur de mercibus prohibitis quia periculosis securitati pu- 
blicae : mulctae enim graves et multitudo praepositorum invi- 
gilantium indicare videntur nihil relinqui conscientiis subditorum. 
Item b) pro tributis impositis occasione fabricationis aut cul- 
turae certarum rerum ( droits d’accises ou de culture). Item c) pro 
certis legibus in re postali, v. g. ne litteris ordinariis inserantur 
pecuniae, aut litterae inserantur aliis rebus transvehendis ; et 
similia quae mere referri videntur ad ordinem externum et 
assimilari possunt legibus de ordine publico servando quae sunt 
mere poenales (lois de police). 

628. Disputatio de natura obligationis habetur et de 
proximo eius fundamento, ac de virtute vi cuius ligat. 
Circa quod tres sunt sententiae : 

i a est illorum qui leges ut mere poenales habent, quae non 
obligant nisi ad poenam, et tunc solum ex obedientia et 
iustitia legali. Quod iam confutavimus ; 

2 a tenet obligationem oriri ex iustitia commutativa, ita 
ut defraudantibus adsit obligatio restituendi. Ita S. An- 
toninus, Cat. Romanus, Billuart et multi alii, ita ut S. Al- 
phonsus sententiam dicat communissimam et probabilio- 
rem. Ratio praecipua est contractus implicitus qui intercedit 
inter principem et populum. Princeps promittit procurare 
bonum commune, cives promittunt solvere tributa neces- 
saria pro sustentatione et re communi curanda 1 ; 

1. Multiplex est modus hanc sententiam defendendi : x° Ius occupandi 
tributa vi pacti seu contractus impliciti, quia impossibilis est vita socialis 
sine bonis. — 2° Contractus est assecurationis, et tributum est asse- 
curationis praemium : ita Thiers et Mirabeau. — 3 0 Contractus est 
officiorum commutatio, et tributum est pretium quo emuntur utilitates, 
retributio pro emolumento accepto : ita Hugo Grotius, Bastiat, Ad. 
Smith. — 4 0 Tributum est onus reale in bonis pro cooperatione statutum : 
ita Genouillac, Monier, De Broglie, Yves Guyot. At Status non est 

3 a sententia dicit obligationem per se oriri ex iustitia 
legali et obedientia. Obligatio enim solvendi tributa non 
est realis, sed personalis, qua cives conferre tenentur ad 
bonum commune reipublicae. Quod tamen dupliciter 
explicant : alii dicunt esse obligationem ex iustitia legali 
declarandi bona taxanda 1 , post taxationem autem et 
adesse obligationem iustitiae commutativae 2 ; — alii e 
contra, etiam post taxationem, solam obligationem iustitiae 
legalis agnoscunt 3 , sicut antea, vel et obligationem decla- 
randi, — dummodo lex eam non aperte exigat in conscien- 
tia aut sub iuramento, — probabiliter ut mere poenalem 
habent 4 , nisi pro bonis quae in quodam casu necessaria 
essent ad ipsam sustentationem seu conservationem socie- 
tatis civilis. 

In praxi id pendet a lege. In Belgio legi conformius videtur 
asserere obligationem ex iustitia commutativa pro tributis iam 
legaliter definitis, ad quae etiam actionem civilem habet Status ; 
pro declaratione autem non improbabile videtur esse obligationem 
mere poenalem, attentis tum gravibus poenis, tum quod ipse 
minister Belgii qui legem confecit et cives teneri in conscientia 
tributa sincere solvere declaravit, nihilominus addidit mentem 
suam non esse ita stricte urgere necessitatem declarationis 

629. Modi varii sunt tributa imponendi vel taxandi 
et exigendi : 

1. Vel taxatio ex praesumptione facta, cum iure protestationis 
et reclamationis ; quo casu declaratio non est obligatoria, ac 
proinde licitum est bona subducere. Ita bona immobilia taxari 
secundum valorem vel praesumptionem possunt, cum iure 
reclamandi, uti fit in Italia ; pro reditibus autem et successionibus 
rerum mobilium taxatio fieri potest secundum praesumptionem 
aut declaratio, at in Italia successiones mobilium non subiacent 
tributo, nisi pro bonis aperte possessis. 

2. Vel declaratio principaliter, et secundario taxatio cum iure 
reclamationis. In hoc casu obligatio declarandi probabiliter 


societas pecuniarum sed personarum ; ceteroquin quomodo in casu 
lustificari possunt tributa indirecta? Cfr. Janssen, Le fondement philo- 
sophique du devoir fiscal, in Eph. Theol. Lov. iul. 1925 ; et De Zedenleer 
en het belastingswezen. 

1. Ita BouquiUon, Marres, Lehmkuhl, Noldin, Keuller. 

2. Waffelaert, Lehmkuhl, Th. Mechlinieusis, Kiselstein ; Aertniis- 
Damen. 

3. Vermeersch, Noldin, Comelisse, Keuller, Ballerini-Palmieri, Mare 

4. Waffelaert, Th. Mechliniensis, Vermeersch, Kiselstein. 

5. Ann. Pari., 9, 10 et 13 oct, 1919 j p. 1960, 1985 et 2020. 

censeri potest lege mere poenali praescripta, ut in Gallia et in 
Belgio ; et tunc declaratio falsa non constituit iniustitiam, sed 
est mendacium, nisi fiat cum restrictione reali quae sufficienter 
indicetur a circumstantiis, ut si tributum est valde magnum et 
pro parte iniustum, vel iniusta exercetur vexatio, aut pro parte 
a subditis fraudari universaliter solet. 

3. Vel declaratio in conscientia facienda : « in honore », ut 
in Germania, aut « sub iuramento », ut in Neerlandia pro suc- 
cessionibus. In hoc casu lex declarandi obligat in conscientia, 
saltem ex iustitia legali ; et transgressio legis est peccatum grave 
in materia notabili. Attamen si tributum sit certo et vere in- 
iustum 1 saltem pro parte, aut eX consuetudine generali soleat 
partialiter defraudari, declaratio restrictiva quae hanc partem 
celet, forsan etiam tunc haberi posset ut non mendax (nisi tamen 
falsis quis utatur syngraphis), quia id sufficienter indicatur a 
circumstantiis, et quia potestas civilis iuste exigere nequit ut 
quis proportionaliter solvat plus quam in iisdem adiunctis fieri 
solet. Unde probabiliter celari posset usque ad quartam aut 
forsan usque ad tertiam partem, secundum circumstantias. 

630. Conclusiones. — A. Iuxta omnes, officiales tri- 
butorum exactores ad restitutionem tenentur, quando 
fraudentibus tributa scienter et volenter favent : illi enim 
ex officio seu quasi contractu id prohibere tenentur ; et 
si sint iurati, etiam peccant contra religionem. 

Restituere autem debent salarium suum pro rata negli- 
gentiae suae parte (v. g. unius diei, hebdomadae, etc.), 
insuper tributum saltem directum non perceptum ; — 
non autem mulctas, quia non debentur antequam fuerunt 
inflictae. Pro illis autem vectigalibus quae non obligant 
nisi ad poenam, non tenentur restituere nisi ex defrau- 
datione Status magnum detrimentum subierit, ita ut 
reditus eius notabiliter minuantur, praesertim si iis maxime 
egeat. 

B. Commutativam iustitiam etiam illi laedunt, qui non 
solum benevolentiam captare verbis vel etiam parvis mu- 
nusculis intendunt, sed ex pacto expresso vel tacito 
corrumpunt exactores tributorum, vel eos vi aut minis 
prohibent ne isti tributa exigant quae iuste debentur : 
tales enim cooperantur iniustitiae exactorum, mediisque 

1. Dicimus certo et vere iniustum, quia multi facile sibi imaginantur 
esse iniustum, sicut facile affirmant esse consuetudinem generalem 
fraudandi. 

iniustis violant ius fisci ad tributa iusta percipienda. 

Ratione cooperationis debent reparare damnum a prae- 
positis illatum, in solidum cum illis sed secundo loco, 
illorum nempe defectu ; — ratione rei acceptae, si ipsi 
tributum directum iam impositum retinent defraudatum 
primo loco restituere debent, et praepositi eorum defectu ; 
si autem utrique diviserint, singuli pro eorum parte quam 
retinent in solidum et primo loco. Ita 111. Waffelaert. 

C. A fortiori qui tributa aut mulctas iuste percepta vi 
eripere conantur et occulte sibi compensare, quia bona 
a Statu iam fuerunt iuste acquisita et fuerunt facta sua. 

D. Qui defraudandis vectigalibus ex habitu et quasi ex 
arte operam dant, graviter peccant saltem ex duplici titulo, 
quia graviori se exponunt periculo (metidaciis, periuriis, 
poenis), et quia ad defensionem etiam cruentam contra 
publicos vectigalium custodes generarim parati sunt. 

E. Ubique exhortandi sunt cives ut pro more in regione 
recepto solvant tributa. Qui autem, ante taxationem factam, 
iis tantum partibus tributorum defraudat fiscum quibus 
solent ipsi timorati, non est hac de causa peccati insimu- 
landus. Dico: hac de causa , quia non licet uti malis artibus, 
v. g. mendaciis, falsis syngraphis, nec a fortiori periuriis. 

F. Ubique probabiliter teneri potest ius strictum fisco 
oriri tantummodo postquam commissarius regius quotam 
definiverit atque solvendam civi imposuerit. Ita dicunt 
etiam illi qui severiorem hac in re propugnant sententiam . 

G. Quid autem si civis bona occultaverit vel officiales 
deceperit mendaciis, fraudibus, vel quod peius est, per- 
iuriis ; controvertitur. Lehmkuhl, saltem quoad tributa 
directa, docet eum qui non declarat valorem bonorum 
quem solent probi declarare, contra iustitiam commuta- 
tivam peccare : est enim causa iniusta cur alii debeant 
plus solvere. Marres, Waffelaert et Tanquerey id negant. 
Nec valet ratio allata, nam a) non est causa sed occasio; 
quia cives non debent positive favere iuri Status ad partem 
bonorum occupandam, sed solum debent non impedire 


Statum in exercitio sui iuris : ita utuntur iure suo nec 
obligantur ex iustitia impedire damnum aliorum ; 
b) certo non sunt causa efficax. Causa physica enim est 
officialis, causa moralis est necessitas Status ; qui decla- 
rationem omittit, utens iure suo et damna aliorum im- 
pedire non debens, per accidens gravat illos. 

H. Stante sententiarum varietate, advertat confessarius 
quantum ad defraudationem tributorum, haec principia 
generalia : 

a) non esse imponendum onus solvendi vel restituendi 
nisi certa sit obligatio, omnibus diligenter inspectis ; 

b) ubi poenitentes sunt in bona fide, saepe expedire 
ut in ipsa relinquantur, 

c) si poenitentes interrogent, eos esse hortandos ut 
tributa solvant sicut homines probi solvere solent et sicut 
legitima consuetudo leges interpretatur. 

631. Animadversiones. — x. In dubio positivo de iustitia 
tributi, videtur solvendum, quia praesumptio stat pro legislatore 
qui ius praecipiendi possidet ; quamvis aliqui dixerint multa 
tributa esse iniusta et ideo praesumptionem esse contra legis- 
latorem, saltem pro parte, ac proinde ipsi incumbere onus 
probandi iustitiam tributi. Sed id est contra principia generalia 
exposita in tr. de conscientia ; nec verificatur hodiernis tempo- 
ribus cum tributa a deputatis populi statuantur. Ita nunquam 
forsan fuit lex iustitiae distributivae conformior ac recens nostra 
belgica, tributum directum immediate fundans in reali reditu. 
Unde theoretice nequit esse dubium de eius iustitia ; nec practice, 
si in taxandis singulis, iuxta normas iustitiae applicetur. 

2. Si tributum sit certo iniustum pro parte, hanc partem 
defraudare erit licitum et iustum. Hinc aliqui verisimile habent, 
in tanta multitudine tributorum, saepe esse aliqua iniusta, quia 
multae fiunt expensae inutiles ; ac proinde partialiter posse 
defraudari tributa. Id tamen non semper valet, quia in his 
bonum commune est suprema lex ; unde si aliter fieri sit moraliter 
impossibile, vel si bono communi id exigatur, tributum iam per 
accidens erit iustum, 

3. Ex iustitia distributiva debent tributa immediate propor- 
tionari viribus civium, non bonis aut reditibus. Hinc non debent 
necessario esse proportionalia reditibus, nec debent esse sim- 
pliciter progressiva ; sed melius est si proportio aliqua progres- 
sione temperatur, attentis variis proventuum destinationibus et 
aliis civium obligationibus. 

4- Non confundendae sunt cum tributis proprie dictis, aliae 
pecuniae Statui solvendae ob quasdam operas quas suscipit 
praestandas in favorem singulorum, v. g. pro vehendis personis, 
rebus, et litteris per yiam ferream aut postalem. Cum in casu 
contractus intercedat inter Statum et privatos qui eius operam 
postulant, non est dubium quod ex iustitia commutativa taxae 
solvendae sint. Unde contra strictam iustitiam peccant illi qui 
decipiendo praepositos Statum defraudant (falsa schedula, yel 
falsa moneta utendo, aut non solvendo si schedulam petere 
debeant), et a fortiori qui illos corrumpunt. Intentio scii. Status 
contrahentis est talibus conditionibus non velle res aut personas 
transferre. 

5. Quaestio de obligatione tributorum non est tanti ponderis 
in praxi ac primo intuitu videatur. Postquam enim tributa sint 
singulis civibus definitive imposita, iam fere impossibile fit ea 
non solvere, nisi forsan corrumpendo officiales, quod certo est 
contra iustitiam commutativam. Antequam vero imponantur 
singulis, ea defraudare non constat esse contra commutativam 
iustitiam et ideo non obligat ad restitutionem. 

In declarationibus autem peccatum committi potest, praesertim 
si lex eam urget in conscientia ; at etiam tunc potest esse ex- 
ceptio, ut diximus, et peccatum, si sit, est ad summum contra 
iustitiam legalem. 

Articulus II. 

De Obligatione Militiae praestandae. 

632. Speciale tributum personale est onus militiae 
subeundae. — Quam subire tenentur ex obedientia legi 
debita et ex iustitia legali, propter necessitatem, defen- 
sionem scii, et conservationem reipublicae ; nisi quis sit 
exemptus lege naturali, v. g. propter morbum, vel lege 
ecclesiastica, vel privilegio iusto legis civilis, aut cogatur 
pugnare in bello manifeste iniusto. Unde peccant contra 
iustitiam legalem : 

1) qui mediis illegitimis se ab onere militiae eximunt 
v. g. mutilatione sui, mendaciis, corruptione medici vel 
magistratus ; 

2) designati ad militiam qui eam deserunt, nisi iustam 
causam habeant deserendi v. g. grave salutis periculum ; 
unde per se tenerentur redire ad militiam, sed saepe 
excusantur propter magnas poenas quae eos expectant \ 

3) quodsi libere per contractum se militiae adscripserint. 

deserentes aut se eximentes etiam peccant contra iustitiam 
commutativam. 

633. Quaestio specialis autem poni potest : an ab 
iis qui ita a militia se liberant, committitur iniustitia erga 
alios in eorum loco sufficiendos? Quod valet in casu quo 
non omnes ad militiam vocantur, aut de facto non ad- 
stringuntur. 

Resp. a) Iustitiam commutativam certo violant et ad 
restitutionem obligantur qui mediis iniustis, v. g. corrum- 
pendo medicos, directe agunt contra tertium, ut scii, 
aptus declaretur qui secus eximeretur. Quilibet enim habet 
ius strictum ne per actionem iniustam bono libertatis 
privetur. 

b) Iuxta communem fere doctrinam, ad restitutionem 
pariter tenentur qui medicos publice conductos aut ma- 
gistratus muneribus corrumpunt, ut ipsi sine veris causis 
eximantur et alii consequenter militiae adscribantur : ita 
enim cooperantur iniustitiae illorum qui ex officio iuxta 
leges agere tenentur. Qui sic cooperando eximitur, ad 
restitutionem tenetur primo loco, cum beneficium in- 
iustitiae ipse percipiat ; deinde vero ad eam etiam tenentur 
magistratus et medici. A. v. ipsi qui lucrum percipiunt 
et detentores lucri sunt, quasi detentores rei alienae, te- 
nentur ad restitutionem ; si vero hi non restituant, tenentur 
magistratus et medici quia sunt causa efficax damni et 
ita tenentur in solidum. 

c) Probabiliter etiam ut iniustitiae reos habent illos qui 
mutilatione, fictis morbis, fraudibus se liberant, quia, 
stante lege militiae quae non omnes adscribit, id praestare 
nequeunt quin necessario onus in alios coniiciant, ideoque 
sunt causa efficax damni. Quod tamen ab aliis probabiliter 
negatur quia tota obligatio oritur ex legis dispositione, 
unde sunt solum damni causa per accidens ; neque constat 
iuvenes exemptos habere ius strictum erga designatos, ut 
hi ad militiam proficiscantur. 

d) Idem communiter tenetur pro desertoribus militiae, 
scii, nihil restituere debent, etiam si alius eorum loco 

sufficiatur, quia alius ius strictum non habet ne ipsi 
militiam deserant. 

^ 34 * Animadversio. — Non peccat contra iustitiam commu- 
tativam, ille qui solam requirit benevolentiam medici, nam utitur 
iure suo. Pariter si quis in dubio de idoneitate vel de legitima 
exemptionis causa, corrumperet medicos, non posset certo obligari 
ad restitutionem, nam restitutio facienda est dubia, et in dubio 
officiales possunt eligere exemptionem alicuius. Imo qui militiae 
se subducit emigrando, non videtur peccare, quia non est frau- 
dulenta sed legitima subtractio. 


QUAESTIO QUARTA. 

DE IUDICIIS PUBLICIS. 

S. Th. II-II, q. 63, a. 4. 

635. Iudicium pubicum formaliter et primario 
est actus iustitiae distributivae quo iudex singulis 
protectionem et tutelam tribuit proportionaliter ad quali- 
tatem et quantitatem eorum iurium ; quodsi praeter 
proportionem tribuat, adest acceptio personarum qua 
iudicium corrumpitur. 

Quamvis itaque iudicium publicum ratione finis pertineat ad 
iustitiam legalem, quia exercetur intuitu boni communis (q. 60, 
a. i, ad 1), et ratione materiae possit esse actus iustitiae com- 
mutativae, quia ius strictum et rigorosum in singulis protegit, 
ratione formae tamen secundum essentiam est actus iustitiae 
distributivae. Unde ait S. Thomas, q. 63, a. 4, ad 1 : « Iudicium 
dupliciter potest considerari : qno modo quantum ad ipsam rem 
iudicatam, et sic iudicium se habet communiter ad commuta- 
tivam et ad distributivam iustitiam : potest enim iudicio definiri 
qualiter aliquid commune sit distribuendum in multos, et qualiter 
alteri unus restituat quod ab eo accepit. Alio modo potest 
considerari quantum ad ipsam formam iudicii, prout scii, iudex 
etiam in ipsa commutativa iustitia ab uno accipit et alteri dat ; 
et hoc pertinet ad distributivam iustitiam. Et secundum hoc 
in quolibet iudicio locum habere potest personarum acceptio ». 

Articulus I. 

De Iudicibus. 

S. Th. II-II, q. 67. 

636. Munus et dotes iudicis. — Judex est persona 

publica, legitima auctoritate constituta ad ius authentice dicen- 
dum et definiendum. Non sufficit ut leges condantur et pro- 
mulgentur, requiritur etiam ut sedulo et fideliter serven- 
tur ; ad legum autem observantiam necessaria est potestas 
s iudicialis, quae lites inter privatos de eorum iuribus ortas 

i dirimit» atque crimina vel delicta perpetrantes punit. In 

i priore casu, causa civilis vel commercialis ; in altero, crimi- 

nalis aut correctionalis dicitur. 

In iudice tres requiruntur dotes seu qualitates : iuris- 
dictio, scientia competens, et perfecta integritas. 

A. Iurisdictio ( 'rechtsgezag of bevoegdheid ) seu potestas 
sententiam ferendi et imponendi tamquam superior in 

, subditum. Iurisdictio necessaria est ad sententiae validi- 

tatem; quod ita ostendit S. Thomas, a. 1 : 

« Sententia iudicis est quasi quaedam particularis lex in aliquo 
particulari facto. Et ideo sicut lex generalis debet habere vim 
coactivam, ... ita etiam et sententia iudicis debet habere vim 
coactivam, per quam constringatur utraque pars ad servandam 
sententiam iudicis ; alioquin iudicium non esset efficax. Po- 
testatem autem coactivam non habet licite in rebus humanis, 
nisi ille qui fungitur publica potestate, et qui ea funguntur, 
superiores reputantur respectu eorum in quos sicut in subditos 
potestatem accipiunt, sive habeant ordinariam, sive per com- 
missionem. Et ideo manifestum est quod nullus potest iudicare 
aliquem, nisi sit aliquo modo subditus eius vel per commissionem 
vel per potestatem ordinariam ». 

Iurisdictio autem est necessaria tum quoad subditos tum 
quoad causam : sicut enim non omnes subditi, ita nec 
omnes causae subduntur omni iudici aut tribunali, sed 
forum debet esse competens 4 . 

B. Scientia competens necessaria est iudici ut aequum 
ferat iudicium ; secus se exponeret periculo damnum 
inferendi iis qui coram tribunali se sistunt. Ideo : 

1) Legibus in sua region^ vigentibus atque iurispru- 
dentiae sedulo studere debet. 


1. Ita pro Belgio conferri possunt Cod. proc. civ. et Cod. instr. crim., 
cum lege 18 iun. 1869 de iudiciaria organisatione, simul cum decreto 
regio 22 feb. 1892 et 14 nov. 1935. Praeter tribunalia ordinaria civilia, 
commercialia et criminalia, adsunt specialia ut consilium bellicum pro 
militibus, consilium arbitrum (C. Prov. civ., a 1003 sq.), et consilium 
prudentum (1. 23 mart. 1876, 21 iul. 1879, 15 maii 1910 et 9 iuL 1926). 

2) Quo altius et difficilius sit munus ei creditum, eo 
maiori pollere debet scientia jta ut pro casibus ordinario 
ab ipso diiudicandis scientia sua sufficiat, pro extraordinariis 
libros aut peritiores consulendo eam complere valeat. 

3) Qui accipit munus sine scientia sufficiente, peccat 
effective contra iustitiam legalem, et affectu contra iustitiam 
commutativam quam praevidet se laesurum. 

4) Iudex communi saltem diligentia uti debet ad causam 
particularem cognoscendam de qua iudicium ferre debet, 
et ad audienda argumenta quae pro et contra ab advocatis 
proferuntur ; secus enim circa facta facile decipi posset. 
Ad quod tenetur tum ex iustitia legali, tum ex iustitia 
commutati va. 

Hinc a) iudex qui scientia competenti est destitutus, absolvi 
nequit nisi a) officium dimittat, aut b) scientiam iuridicam 
discat et interim a munere exercendo, si fieri possit, abstineat, 
vel c) saltem doctioris consilium capiat, si prorsus abstinere 
nequeat ; 

b) qui culpabiliter damnum alicui parti intulit, sive ob im- 
peritiam, sive ob cognitam negligentiam, tenetur damnum repa- 
rare quod pars laesa passa est, et cuius causa est vere, efficaciter 
et formaliter iniusta ; 

c) qui inculpabiliter, ex inadvertentia, damnum causavit, debet 
si fieri possit sine gravi incommodo, partem laesam monere ut 
haec sibi via « appellationis » aut alio modo consulat. 

C. Integritas perfecta et incorruptibilitas debet esse quasi 
nota iudicis distinctiva, qua scii, ita sit dispositus ut nec 
amori nec odio, nec precibus nec minis, nec beneficiis 
nec incommodis cedat, sed solum normam iustitiae atque 
dictamen sequatur conscientiae. 

Hinc omni iure prohibetur 

a) ne uni pani iudex faveat decursu processus, v. g. advocato 
media indicando defensionis ; 

b) item, ne pro re expendenda aut sententia ferenda, pecuniam 
aut munera accipiat, quibus scii, alliceretur ad sententiam 
dicendam in gratiam donatoris : stipendium enim accipit pro 
munere suo fideliter adimplendo, ideoque nullum ius habet ad 
aliquid aliud consequendum. Et quidem, si munera accipiat 
ex pacto ad ferendam sententiam iustam aut si illa exigat, tenetur 
ea restituere quia nOn potest bis pretium accipere pro eadem 
re ; si vero pro sententia iniusta , applicanda veniunt principia 
de contractu turpi, et ideo ante sententiam latam reddere accepta 
tenetur, lata autem sententia iniqua, poterit ea retinere, nisi 

ad restituendum iudicialiter cogatur, sed tenebitur reparare 
!■ omnia damna alteri parti illata ; 

c) imo, ne munera a litigantibus accipiat ut dona ex mera 
liberalitate oblata, ne ita ipsius integritas in suspicionem veniat. 
Id tamen non est per se iniustum sed est positive prohibitum ; 
unde ea restituere non tenetur nisi post sententiam iudicialem 
eum ad id damnantem 1 ■, 

d) denique nec convenit pecuniam ultro sibi oblatam acceptare, 
ut unam causam prae alia expediat, vel diligentius expediat : 
vi muneris sui omnes causas cito et aequaliter expedire tenetur. 

In casibus praedictis, tenetur iudex alteri parti laesae restituere 
pro damnis illatis ; quodsi post factum revera nullum damnum 
iniuste alicui illatum fuerit, iam non aderit, hac de causa, stricta 
obligatio restituendi. 

637. Officia iudicis. — Iudex secundum leges procedere 
debet quoad ordinem et formam iudicii, et sententiam ferre 
secundum notitiam quam habet ut iudex. Non est enim 
conditor legis, sed interpres ; nec agit ut privata persona 
secundum privatam cognitionem quam habet, sed ut per- 
sona publica, secundum publicam quam ut iudex possidet 
notitiam. 

« Iudicare, ait S. Thomas, q. 67, a. 2, pertinet ad iudicem, 
secundum quod fungitur publica potestate ; et ideo informari 
debet in iudicando non secundum id quod ipse novit ut privata 
persona, sed secundum id quod sibi innotescit tamquam per- 
sonae publicae. Hoc autem innotescit ei in communi et in parti- 
culari : in communi quidem per leges publicas, vel divinas, vel 
humanas, contra quas nullas probationes admittere debet ; in 
particulari autem negotio aliquo per instrumenta et testes, et 
alia huiusmodi legitima documenta, quae debet sequi in iudi- 
cando magis quam id quod ipse novit tamquam privata persona ». 

Debet ergo iudex 1) iudicare secundum allegata et 
probata in iudicio ; 

2) non potest abstinere a iudicio ferendo ; inde defi- 
cientibus legibus explicitis, debet iudicare secundum leges 
similes, vel secundum aequitatem naturalem (C. C. , a. 4 ; 

? C. I. C., can. 1625, § i) ; * 

3) pronuntiare tantum potest pro uno casu, non autem 
per modum dispositionis generalis ad instar regulae pro 
casibus similibus (C. C., a. 5). 

Hinc a) iudex qui privata scientia novit aliquem reum , 


1. Cod. poen., a. 246 et 247. 

qui iuridice non fuit convictus, hunc absolvere debet. 

b) E contra, qui privata scientia certo novit aliquem esse 
innocentem , qui tamen iuridice probatus est reus, debet 
diligentius examinare testes ut inveniat occasionem libe- 
randi innoxium, vel et eum superiori relinquere iudican- 
dum ; si vero nec id possit, iudicare debet secundum 
allegata et probata in iudicio, ac proinde eum damnare, 
ut ostendit S. Thomas, 1 . c. et q. 64, a. 6, ad 3. Cui 
principio tamen aliqui apponunt restrictionem : nisi 
agatur de poena capitis aut diuturnioris carceris ; sed 
haec restrictio logice non est fundata 1 2 . 

Hodie tamen ista disputatio vix practica est, cum apud excultas 
nationes sat generatim in causis criminalibus maioribus, iam non 
ipsi iudices, sed iurati de facto criminis sententiam ferant, et 
quidem secundum eorum intimam persuasionem et conscientiam. 
Quo praestito, iudicibus nihil amplius manet nisi ut declarent 
poenam quae non tam secundum allatas probationes, sed potius 
secundum legem crimini est imponenda ; unde in casu, iudex 
de innocentia accusati certus, nihil posset nisi minimam infli- 
gere quam lex permittat poenam a , aut forsan quamdam for- 
mam legalem omittere ut locus dari possit cassationi sententiae 
novoque causae examini. 

c) Casu quo argumenta utrinque allata rem dubiam 
relinquant, in causis criminalibus et poenalibus favendum 
est reo, qui proinde est absolvendus. Nemo scii, est 
puniendus, nisi moraliter certo constet de crimine : 
crimina enim non praesumuntur sed probari debent, et 
melius ad bonum publicum est ut reus immerito absolvatur 
quam quod innocens iniuste puniatur. 

In causis civilibus autem, si una pars sit in legitima 
possessione rei, haec ipsi est relinquenda, nam in dubio 
melior est conditio possidentis, nisi multo probabilius sit 
contrarium (C. C., a. 1315) ; — si vero neutra pars 
possideat, res adiudicari debet secundum merita causae ac 
proinde illi cui favet maior probabilitas 3 , primo secun- 
dum regulas interpretationis iuris et regulas in iure prae- 

1. Controversia bene exponitur apud Billuart, diss. 12, a. 2 et 3. 

2. In Belgio insuper spectari possunt a. 118 legis 18 iun. 1869, et 
a. 352 Cod. instr. crim., etiam aliquando a. 363 et 364. 

3. Hinc damnata fuit ab Inn. XI prop. 2 : 1 Probabiliter existimo, 
iudicem posse iudicare iuxta opinionem etiam minus probabilem > 

ceptas, deinde secundum propriam opinionem quam iudex 
sibi effbrmare conabitur. 

Si rationes ex utraque parte sint aequales, amica compositio 
est suadenda, vel etiam imponenda, nisi lex praecipiat sententiam 
ferre ut in iure gallico et belgico : tunc enim tenetur iudex 
sibi efformare opinionem. 

d) Si lex civilis sit manifeste iniusta, et quidem ratione 
solius competentiae , ut si adversetur legi ecclesiasticae, iudex 
a superioribus ecclesiasticis facultatem petere potest causam 
diiudicandi, quod generatim facile ipsi conceditur ob 
magnum cui exponitur damnum ; — si vero sit iniusta 
ratione rei praeceptae , ut si imponat aliquid contrarium legi 
naturali aut divinae, iudex non potest iniustam sententiam 
ferre sed abstinere debet a re iudicanda vel officium 
dimittere : applicatio enim legis, quae praecipit rem 
iniustam, est intrinsece mala. 

Quidam tamen exceptionem admittunt, si agitur de levi poena 
innocenti imponenda : tunc enim, aiunt, innocens merito cen- 
setur huic poenae consentire, propter bonum publicum, ne scii, 
iudices honesti munus deserere cogantur. At alii dicunt : est 
applicatio legis iniquae, et ideo mala, quae etiam facile scandalum 
causat, quia lex inde roboratur in praxi. 

638. Corollaria. — 1. Iudex qui iniustam tulit senten- 
tiam, sive dapinando innocentem, sive poenam iusta maiorem 
infligendo, damnum illatum, meliori quo potest modo, reparare 
tenetur si fuerit illius causa efficax 1 ; et quidem a) si culpabiliter id 
fecerit, sententiam revocare debet dum potest, etiam cum propor - 
tionato magno incommodo proprio ; secus monere debet innocentem 
ut appellet ad tribunal superius, et damna ex hoc capite illata 
reparare, b) Si inculpabiliter, ex mera inadvertentia, tenetur 
sententiam revocare si sine magno incommodo fieri potest, aut 
appellationem suggerere ; sed non tenetur stricte damnum 
inculpabiliter illatum propriis expensis reparare (n. 296, A). 

2. Iudex qui mulctam imponere debuisset et non imposuit, 
quamvis peccaverit contra iustltiam legalem, ad restitutionem 
non tenetur, quia non est ius strictum ad mulctam antequam a 
iudice fuerit inflicta. 

3. Sententia iudicialis a) certo iusta obligationem parit in 
conscientia : est enim authentica declaratio legis, quae vim 
habet praecepti particularis quoad ipsos litigantes. — E contra 

1. Cfr. art. 118 leg. belg.18 iun. 1869, et Cod. instr. crim., a. 352, 363. 

b) si sit certo iniusta , nullam vim habet in conscientia quia fun- 
datur in falsa praesumptione facti particularis ; sed si detur 
appellationi locus, ordinarie expedit hoc privilegio uti potius 
quam auctoritati aperte resistere aut occulta uti compensatione. 

c) Si dubie iusta sit, appellatio fieri potest ad iudicem altio- 

rem, sed interim sententia vim habet etiam in conscientia, quia 
in dubio praesumptio stat pro superiore (n. 91, C.). 

639. Animadversio de iuratis. — Apud multas ex- 
cultas nationes, in causis criminalibus, iam duplicis generis 
adhibentur arbitri : iurati, ita dicti quia iureiurando 
promittunt rite suo munere fungi, qui de ipso facto criminis 
iudicant ; et iudices proprie dicti qui poenam decernunt 
crimini proportionatam. 

Iamvero ipsis iuratis competit non solum iudicare de 
materiali sed et de formali culpabilitate facti quod eorum 
examini subiicitur, attentis omnibus circumstantiis per- 
sonarum, factorum, etc., et quidem secundum intimam 
persuasionem quam ex his omnibus acquisierunt et secun- 
dum quod iudicent de illis iuxta suam conscientiam ; — 
nec de suo iudicio rationem reddere unquam tenentur. 

Quod etiam valet, si in causa criminali etiam constituatur 
pars civilis eique adiungatur actio civilis : manet enim 
principaliter actio criminalis et sic est spectanda. 

Cum iurati inter omnes cives probos eligantur, nec ab iis 
exigatur iuridica scientia sed vera probitas, hinc : 

a) Munus illud acceptare possunt, etiamsi iurisprudentiam 
ignorent, dummodo animum habeant iustum ab inordinatis 
affectibus et praeiudiciis liberum, atque capaces et parati sint 
diligenter attendere iis omnibus quae in actione iudiciali ex- 
ponentur : id enim sufficit ut de factis et de eorum culpabilitate 
iudicare possint, de quaestionibus iuridicis autem pronuntiare 
non debent. 

b) In quaestione criminali ’, culpabilitatem affirmare non possunt, 
nisi de ea moraliter certo constet ; secus enim periculum in- 
nocentem damnandi incurrerent. Quam certitudinem acquirere 
possunt praecipue quidem ex actis judicialibus, etiam tamen ex 
scientia privata : cum enim lex civilis postulet ipsis secundum 
suam conscientiam iudicare, uti possunt omni recta notitia 
quocumque modo acquisita. 

c) Si autem aliquis innocens appareat ex actis iudicii, sed 
aliunde ex notitia privata certo noscatur reus, iurati potius 

eum absolvere debent, quia tunc nulla adest probatio in foro r 

externo. f 

Articulus II. 

De Actore, Reo et Testibus. 

S. Th. II-II, q. 68-70. 

640. Officia actoris et accusatoris. — Actor (deman- 
dem ; eischer, aanlegger) est ille qui in causa civili alterum in 
iudicium vocat. Ipse tenetur 1) iusta petere ; 2) procedere 
ad tramites iuris ; 3) adducere probationes. Quodsi petat 
iniusta, aut innocentem sine ratione in iudicium trahat, 
peccat contra iustitiam commutativam et damnum inde 
illatum reparare tenetur (q. 68, a. 4). 

Accusator ille est qui in causa criminali crimen ad iudicem 
defert et onus probandi in se suscipit. Hodierno iure, sola 
denuntiatio iudicialis competit privatis, qua delictum ad 
iudicem aut procuratorem defertur, quin denuntians in se 
suscipiat onus probandi ; vera accusatio autem iudicialis 
iam reservatur procuratori regio seu reipublicae, vel iudici 
instructionis cui incumbit de criminibus et delictis 
instruere J . 

Ad denuntianda crimina aut delicta tenentur : 

1) ex ius titia etiam commutativa , qui vi muneris aut specialis 
pacti ad id constituti sunt, quales sunt officiales publici, custodes 
agrorum, vinearum, aut sylvarum, etc. ; unde, neglecto denun- 
tiandi officio, ad restitutionem, damni tenentur tamquam coope- 
ratores negativi (n. 316) ; 

2) ex tustitia legali omnes cives, etiam si lex civilis id non 
speciatim praecipiat, crimen quod vergit in damnum publicum 
et quod probari potest (q. 68, a. 1) ; insuper crimen illud quod 
lex positiva ex iusta causa denuntiare praecipiat 2 ; 

3) ex charitate omnes crimen, sive a) committendum ex quo 
innocenti grave damnum imminet quod aliter averti nequeat, 
sive b) commissum quod sine alterius gravi damno taceri nequeat. 

Ut autem denuntiatio licite fiat, oportet crimen sit certum, 
aut saltem valde verisimile } quo ultimo casu, non ut certum 
sed tantum ut verisimile e^t manifestandum. 

641, Officia et licentiae rei. — Reus dicitur ille qui 
in iudicium trahitur et contra quem agitur. 

A. In causa civili , reus qui novit actoris causam esse 


1. Cfr. Cod. instr. crim., § 2, a. 11 et 275. 

2. Cfr. ibid. art. 30. 

certo iustam, litem inchoare non potest, sed iustae actoris 
petitioni tenetur satisfacere ; si res dubia sit, ius suum 
probabile tueri potest. 

Attamen 1) reus qui in iudicio absolutus fuit, non excusatur 
ab obligatione solvendi debitum ; quia pars laesa, etiam si a 
sententia prolata non appellat, iuri suo renuntiasse non censetur 
in foro conscientiae ; 

2) si autem mediis iniustis sententiam obtinuit, tenetur insuper 
ad expensas litis compensandas ; non autem ad hoc tenetur, si 
sententia, ob defectum probationis, in sui gratiam lata fuit. 

B. In causa criminali : 1) reus secundum se tenetur veri- 
tatem respondere iudici iuxta ordinem iuris legitime inter- 
roganti, nisi forsan ageretur de poenis gravioribus (q. 69, 
a. 1) ; at 2) iure hodierno crimen a se commissum fateri 
non tenetur sed potest se innocentem declarare 1 ; quia 
stante hac iuris dispositione, ex circumstantiis talis decla- 
ratio significat se iudicialiter de hoc crimine non fuisse 
convictum; atque 3) semper ius habet se defendendi contra 
accusatores mediis licitis ; hinc etiam manifestare potest 
occulta testium delicta, si id necessarium sit ad vim eorum 
testimonii elidendam, quia non tenetur eorum famam 
servare cum gravi incommodo proprio, non tamen potest 
calumniose iis imponere crimen falsum (n . 429), nec a fortiori 
falsos inducere testes aut iniquum interficere iudicem 2 : 
non enim facienda sunt mala ut eveniant bona (a. 2). 

Reus ad sui punitionem active concurrere non tenetur ; ergo 

a) etiam iuste captus, fugere potest, aut e carcere evadere ; 

b) imo probabiliter carcerem effringere, ad vitam aut libertatem 
servandam ; 

c) item si sit etiam iuste damnatus, saltem ad mortem aut 
durum carcerem evadendum j 

d) idep custodes et satellites decipere potest et terrere, non 
autem iis vim inferre aut eos corrumpere ut suo desint officio ; 

e) innocens tamen data pecunia inducere potest custodes ut 
ipsius fugae non obstent, et eos repellere, aut armis terrere, 
quia eos non allicit ad actum obiective malum ; non autem 
licitum est eos graviter vulnerare aut occidere. 


1. Ita etiam in iure canonico novo, saltem universali (can. 1743, 
§ 1 et 1947). 

2. Prop. 18 damn. ab Alex. VII : « Licet interficere falsum accusatorem, 
falsos testes ac etiam iudicem, a quo iniqua certo imminet sententia, 
si alia via non potest innocens damnum vitare ». 

Reo licite fugienti, alii, qui non sunt custodes ex officio, 
consilium et adiutorium praestare possunt ; non autem vi aut 
effractione carceris, nec si valde noceret tertio aut bono communi. 

642. Officia testis. — Testes sunt illi qui legitime 
vocantur in iudicium ad testimonium de re litigiosa ferendum ; 
qui ad comparendum in iudicio, vel etiam ad testandum 
obligari possunt. 

A. Ad comparendum obligatur 1) ille qui a legitima 
auctoritate est citatus : quia auctoritati legitime praeci- 
pienti est parendum. Obligatio est gravis, nisi agatur de 
re levioris momenti, vel testimonium non sit necessarium ; 

2) non citatus, cuius testimonium necessarium sit ad 
grave damnum reipublicae vel tertii innocentis avertendum: 
licet enim nemo sponte ad testandum se offerre teneatur 
per se, ob specialia tamen adiuncta quis obligatur, et 
quidem si de bono publico agitur, etiam cum gravi suo 
incommodo, si de bono privato, regulariter solum sine 
gravi incommodo (q. 70, a. 1). 

B. Ad testandum obligatur ille qui a iudice legitime 
interrogatur servato ordine iuris ; et quidem 

1) sub gravi tenetur iuxta veritatem et conscientiam 
respondere, nisi legitima causa excusetur (a. 1) ; 

2) a testimonio ferendo excusari potest ob timorem 
fundatum mali publici aut privati valde notabilis et pro- 
portionati ; quo casu potest celare et tacere, imo dicere 
se nescire quando adiuncta externa sufficienter indicant 
illum non teneri ad loquendum, quia tunc sensus mani- 
festus est : nescio ad dicendum in iudicio ; 

3) nunquam tamen potest mentiri et falsum testimonium 
dare : hoc enim semper est peccatum, et de se grave, tum 
contra veritatem, tum contra religionem si iuramentum 
pro more prius emissum fuerit, tum contra iustitiam : 
commutativam si exinde damnum alteri inferatur, etiam 
legalem si fiat in iudicio publico (a. 4), 

A testimonio fe endo generatim excusatur : 

a) qui rem novit ex secreto naturali et commisso ; et quidem 
si secretum sit sacramentale confessionis, nunquam violari 
potest ; si secus, nisi id exigat bonum commune, aut etiam, sed 
rarius, maximum bonum privatum (a. 1, ad 2), ut dicetur ubi 
de virtute veritatis (n. 855) ; 

b) qui iniuste, per vim aut fraudem, in cognitionem rei per- 
venit, v. g. iniuste aperiendo litteras alienas ; 

c) qui certo cognoscit reum non peccasse, quamvis iste de- 
lictum commiserit materialiter ; 

d) qui ex testimonio prudenter timet maximum damnum sibi 
aut suis impendere, nisi tamen ex denegato testimonio secuturum 
sit multo maius ; 

e) qui factum tantummodo novit a testibus fide parum dignis : 
tunc enim nescire censetur. 

Notetur filum qui falsum protulit testimonium ad restitutionem 
teneri pro damno inde illato, quia ad iniustitiam positive coope- 
ratur 1 ; — e contra qui veritatem celavit aut tacuit, quam fateri 
debuisset, et negative se tenuit, nisi tamen ex iustitia commutativa 
officium ipsi fuerit denuntiandi, quia tunc proprie est cooperator 
negativus. 

Articulus III. 

De Advocatis. 

S. Th. II-II, q. 71. 

643, Officia advocati quoad causam. — Advocatus 
seu casuidicus dicitur ille qui litigantium causam in iudicio 
defendendam suscepit. Quod praestat tum opportuna con- 
silia praebendo, tum causam coram iudice agendo sive 
ore sive scriptis ; prout consuetudo fert regionis. Hinc 
scientia competente pollere debet, eodem modo ac de 
iudice dictum est ; secus enim se periculo exponeret 
damnum inferendi ei cuius causam defendit. 

lamvero quoad causam triplex habet officium : 

1) non potest causam defendendam suscipere, nisi 

habeat ad hoc scientiam competentem, secus exponit se 
periculo nocendi causae et clienti ; 

2) non potest causam defendere nisi iustam, secus 

exponit se periculo nocendi et damnum inferendi saltem 
alteri parti ; et ideo non potest absolvi qui paratus est 
quascumque causas defendere ; 

3) non potest causam etiam iustam defendere nisi 

iustis mediis , secus exponit se periculo damnum inferendi 

tum clienti tum alteri parti. 


1. Cfr. Cod. poen., a. 215 sq. 

Hinc A. in re civili , advocatus : 

a) Suscipere nequit causam quam cognoscit certo iniustam : 
si enim vincit, iniuste cooperatur damno quod adversae parti 
infertur ; si vincitur, damnum infert suo clienti, qui inutiles 
expensas incurrit (a. 3 et ad 1). 

b) Quare, si in decursu iudicialis processus, certo noverit 
iniustam esse causam quam bona fide defendere susceperat, 
eam deserere debet, et ea de re clientem monere (ad 2). 

c) Si vero causa ab initio dubia sit, eam, monito cliente, 
advocatus suscipere potest, cum tribunalia ad controversias 
dirimendas praecise fuerint instituta ; et aliunde causa quae initio 
videbatur dubie, in decursu processus certo iusta evadere potest. 

d) Causa dubia manente, advocatus amicabilem compositionem 
suadere pptest ; apparente autem certo iniusta, non potest 
componere saltem cum adversarii damno, sed nihil iam restat 
nisi ut causa deseratur (ib.). 

B. in causa criminali advocatus : 

a) Licite potest reum defendere, etiamsi certo constet eum 
esse nocentem et culpabilem, imo apud excultas gentes mos 
invaluit ut cuilibet reo assignetur advocatus. Unde talis causa 
est iusta, si non ratione materiae, saltem ratione praecepti legis, 
qua reus ius habet ad advocatum : bonum enim commune 
postulat defensionem aptam procurare cuiusque citati in iudi- 
cium. Et ideo potest advocatus reum legitimis iuvare quae ipsi 
praesto sunt mediis, non tamen iniustis aut inhonestis. 

b) Nequit vero licite tueri partes accusatoris , si accusatus certo 
aut valde probabiliter sit innocens : sic enim iniuste cooperaretur 
iniustae innocentis condemnationi vel huic periculo se exponeret. 

C. in causa tum civili tum criminali, advocatus : 

a) Potest occultare ea quibus causa sua impeditur, imo in re 
criminali etiam negare eodem modo ac reus (n. 641), cuius 
partes gerit et quem repraesentat (ad 3). 

b) At non potest licite uti mediis iniustis aut inhonestis, ut 
fraudibus, falsis testibus vel documentis, imo nec uti mendaciis, 
quia nemini fraus et dolus patrocinari debent (ib.). 

c) Unde non potest illis insistere si producantur ; — : in re 
autem civili non potest non producere ea quae debent produci. 

d) Et si documentum authenticum amissum fuerit, non potest 
ei substituere fraudulentum transsumptum : id enim est men- 
dacium, quod etiam lege est vetitum, ne via omnibus aperiatur 
fraudibus magno cum publico detrimento. 

Advocatus qui damnum iniuste intulit sive clienti sive parti 
adversae, reparare illud tenetur. 

644. Officia advocati erga clientem. — Advocatus, 
vi sui muneris, tenetur diligenter atque fideliter agere 
causam quam suscipit. 

i° Antequam causam suscipiat , debet 
a) diligenter examinare an capax sit eam patrocinari ; 
secus illam remittere curet ad peritiorem ; 

b) ipsam examinare causam ea diligentia quam rei 
gravitas postulet, dein de iustitia vel iniustitia causae, 
necnon de probabilitate vincendi aut succumbendi, sincere 
clientem monere, ut hic ita rite edoctus inutiles sumptus 
possit vitare. 

Quod si advocatus ista culpabiliter omiserit, damna 
exinde certo secuta reparare tenetur. 

2° Postquam causam susceperit, eam expedire et defen- 
dere diligenter debet, ea diligentia et fidelitate quas in simili 
negotio solent adhibere prudentes. Hinc peccat graviter : 

a) qui in causa consideranda, documentis perlegendis, 
iudicibus adeundis, argumentis evolvendis, etc. notabiliter 
est negligens atque hac de causa clientem exponit periculo 
grave damnum incurrendi ; 

b) qui causam ex industria male tractat, ut alteri parti 
faveat, aut litem inceptam deserit ut adversae parti patro- 
cinetur (quod etiam lege civili prohibetur), aut secreta 
alteri parti detegat, etiam si causam a se desertam iam 
habeat certo iniustam (ad 2). 

Advocatus qui ex culpabili negligentia aut de industria 
damnum intulit, illud reparare debet. 

3° Postquam causam defenderit; aut consilium in ea dederiti 
iustum stipendium exigere potest (a. 4). Quod prudent, 
aestimatione est determinandum, « considerata conditione 
personarum, et negotiorum, et laboris, et consuetudine 
patriae » (a. 4) ; unde cum maiori peritia yel labore advocati 
potest moderat^ crescere, e contra si cliens, etiam pretio 
convento, propter iustam rationem a litigando desistat, 
i am minui debet : tunc enim non debetur pretium, sed 
tantum compensatio pro labore iam impenso. Si autem 
per improbitatem aliquid immoderate extorqueat advo- 
catus, peccat contra iustitiam (a. 4). 

Quoad modum definiendi taxam debiti pretii, applicanda hic ve- 
niunt principia tradita pro taxando medicorum stipendio (n. 381); 
sicut etiam quae ibi diximus de gratuita assistentia pauperum. 
Advocatus scii, in extrema necessitate pauperem gratis defendere 
tenetur etiam cum gravi incommodo ; item in gravi necessitate 
cum levi incommodo ; in communi vero necessitate sub levi 
tantum, dum alius desit et sine incommodo fieri possit. 


QUINTA PARS. 

DE VIRTUTIBUS IUSTITIAE ADNEXIS 

Sectio A. 

DE RELIGIONE SECUNDUM SE. 

QUAESTIO PRIMA. 

DE ESSENTIA RELIGIONIS. 

S. Th. II-II, q. 81, a. 1-6 ; q. 84, a. 1, ad 1. 

645. Religio, secundum Lactantium, etymologice dicitur 
a re-ligando eo quod homines, cognitione et amore, iterato 
ligat Deo, cui per dependentiam iam sunt ligati ; secundum 
Ciceronem autem a relegendo, quia religiosus frequenter 
meditatur, retractat ac mente relegit quae ad Deum et 
eius cultum pertinent, eo quod maxime retractare solemus 
ea quae venerationem et timorem magis merentur. Praeter- 
mittimus sententiam S. Augustini qui religionem dicit a 
reelegendo id quod peccando amisimus, quia haec etymo- 
logia non videtur possibilis l . Sive autem unam, sive 
alteram etymologiam eligas, semper « religio proprie 
importat ordinem, scii, moralem ordinationem, ad Deum », 
a quo dependemus vel cui venerationem debemus. Ap- 
posite S. Thomas, q. 81, a. 1 : 

« Sive religio dicatur a frequenti relectione, sive ex iterata 
electione eius quod negligenter amissum est, sive dicatur a 
religatione, religio proprie importat ordinem ad Deum. Ipse 
enim est cui principaliter alligari debemus tamquam indeficienti 
principio ; ad quem etiam nostra electio assidue dirigi debet 
sicut in ultimum finem ; quem etiam negligentes peccando amit- 
timus, et credendo, et fidem protestando recuperare debemus». 

Hinc a) latissime sumitur obiective pro complexu omnium 
nostri erga Deum officiorum, sive intellectus, sive voluntatis, 
sive potentiarum executivarum, et consequenter omnium dog- 


1. Aliae duae possibiles sunt et adhuc hodie ab eruditis proponuntur. 
Sic Reville explicat vocem ut Lactantius ; Max Mulier tenet cum Cice- 
rone. 


682 


SUMMA THEOLOGIAE MORALIS 


DE RELIGIONE 


683 


matum, legum ac institutorum quibus homines ad Deum obli- 
gantur ; et subiective pro adimpletione omnium erga Deum 
officiorum (lac. I, 26, 27) ; 

b) strictissime sumitur pro cultu supremo quem Soli Deo 
debemus ( godsdienst ) et pro virtute quae ad hoc nos inclinat 
( godsdienstigheid ) ; 

c) per excellentiam dicitur de instituto seu statu illorum qui 
per evangelica consilia totam vitam suam divino cultui per- 
fecte dedicant. 

646. Virtus religionis definitur : virtus inclinans ho- 
minem ad exhibendum cultum debitum Deo tamquam primo 
rerum omnium principio. 

Est virtus , quia reddit Deo cultum debitum : reddere 
autem alicui quod ipsi debetur est bonum et optimum ; 
ergo religio reddit hominem perfectum, et ideo est virtus. 

Est una virtus, quia habet obiectum unum : exhibet 
enim Deo honorem secundum unam rationem, in quantum 
est primum principium creationis et gubernationis rerum. 

Est virtus specialis, quia habet obiectum speciale, nam 
Deo ob singularem eius excellentiam, in quantum omnia 
in infinitum transcendit secundum omnimodum excessum, 
debetur honor specialis, qui vocatur cultus supremus seu 
latriae, distinctus a dulia quae redditur sanctis aut dignio- 
ribus propter propriam ipsorum excellentiam 1 . 

647. Religio non est virtus theologica sed moralis, 

quia non attingit ipsum Deum, finem ultimum, sed versa- 
tur circa media ad finem, scii, circa actus nostros, quae 
sunt aliquid creatum : non enim habet Deum ut obiectum 
immediatum , sive materiale sive formale. Sed est virtus 
moralis, cuius 

1) obiectum materiale seu id quod intendit exhibere est 
cultus divinus : cultus est testificatio quaedam submissio- 
nis ad agnitionem excellentiae alterius ; et ideo cultus 
divinus sunt actus quibus homo protestatur divinam 
excellentiam et subiectionem sui ad Deum, et sic Deum 

1. De virtute religionis utiliter conferri possunt : S. Thomas, q, 81-100 
cum conun. Caietani et Billuart ; Suarez, de Virtute Religionis; Dignant, 
De Virtute Religionis; Tanquerey et PrUmmer in notis manualibus ; 
Monsabr£, La Priire ; Janvier, Conf, de N. D. : La Justice envers Dieu; 
Gardeil, Viducation personnelle et sumaturelle de soi-meme par la venu 
de religion, in Re v. Thomiste, 1919-20 j Dom Lottin, L’Ame du culte : 
la ver tu de religion. 


honorat ut primum principium et supremum dominum ; 

2) obiectum materiale primarium (alii dicunt formale quod ) 
quod religio principaliter, per se et ratione sui intendit exhi- 
bere cultu divino, est quaedam aequalitas debita inter 
cultum exhibitum et ius Dei ad illum, qua aequalitate 
cultus exhibitus est proportionatus iuri quod Deo ad 
illum est : aequalitas non absoluta sed imperfecta et 
relativa, qua reddimus cultum Deo, quantum possibile est 
secundum considerationem humanae facultatis et divinae 
acceptationis 1 ; 

3) obiectum formale, seu motivum immediatum et proxi- 
mum propter quod exhibemus Deo cultum debitum, est 
specialis honestas dictae aequalitatis : vult enim homo reddere 
Deo cultum debitum et sic servare aequalitatem inter se 
et Deum, quia id bonum est et debitum est. 

Deus quatenus ratione excellentiae ius habet ad cultum 
hominis, et eum ad cultum habet obligatum, non est 
obiectum quod religio immediate attingit, sed tantum 
mediate finis cui debitum redditur. Eodem modo persona 
cui reddimus quod ipsi debetur non est obiectum iustitiae, 
sed tantum finis cui id quod iustum est redditur. 

648. Corollaria. — Ex praedicta doctrina sequitur : 

i° Excellentiam divinam non esse obiectum formale seu 
motivum proximum religionis, sed tantum fundamentum remo- 
tum, propter quod Deo sit ius ad cultum, et cultus ipsi sit debitus. 

2 0 Debitum quod religio attendit est strictum seu legale, imo 
strictissimum, quia Deus habet ius summum ut illi exhibeatur 
cultus. Illud tamen non valemus reddere ad aequalitatem (a. 5, 
ad 3), tum quia non reddimus totum quod recepimus, v. g. 
ipsum esse, tum quia non reddimus tantum quantum debemus, 
cum semper nova beneficia recipiamus, tum quia non solvimus 
de nostris sed de bonis ipsius Dei. Unde et solutione debitum 
crescit, cum per eam novum beneficium homini conferatur. 
Nullam scii, utilitatem conferimus Deo, sed nos ipsos perficimus, 
« quia per hoc quod Deum reveremur et honoramus mens 
nostra ei subiicitur j et in hoc eius perfectio consistit » (a. 7). 

3° Religionem non esse iustitiam stricte dictam, tum a) quia 
non reddit Deo ad aequalitatem, ut dictum est, tum b) quia 
non est ad alterum perfecte distinctum : in quantum enim 
sumus creaturae et servi Dei, cui ut supremo omnium domino 
subiicimur, sumus aliquid Dei ; unde religio quae istam sub- 

1. S. Thomas, a. 5, ad 3. 

iectionem agnoscit supponit quamdam coniunctionem specialem, 
Creatoris et creaturae, dum stricta iustitia in perfecta distinctione 
nitatur. Hinc religio a perfecta iustitia deficit et est pars eius 
potentiaiis. 

4° Cum religio sit virtus moralis, est in medio : licet enim 
sub uno respectu in ipsius materia nequeat dari excessus, qua- 
tenus cultus Deo redditus non possit esse excessivus in quantitate, 
secundum alias circumstantias tamen datur excessus, v. g. quia 
cultus exhibetur cui non debet, vel quando aut quomodo non 
debet exhiberi (a. 5, ad 3). 

5 0 Fidelitas, observantia, gratitudo erga Deum non sunt 
virtutes a religione distinctae, quia iis colitur Deus sub eadem 
ratione, ut creator et gubernator (a. 3, ad 1). 

6° Differt religio a pietate erga Deum : illa enim est virtus 
qua Deum ut creatorem et dominum colimus, haec est Spiritus 
sancti donum quo Deum ut patrem veneramur. 

7° Differt quoque ab obedientia et humilitate : ab obedientia, 
quia haec de se non ordinatur ad testificandam excellentiam 
divinam, sed inclinat ad servandum praeceptum cuiusvis su- 
perioris, quia est ab eo praeceptum; — ab humilitate, quae non 
directe testificatur submissionem ad alterum, sed reprimit appe- 
titum ne in excelsa tendat extra limites suae conditionis quam 
sit a Deo sortitus, quia id congruit nostrae vilitati, et ideo se 
submittit regulae divinae, non quidem ad honorandam Dei 
maiestatem (sicut religio) sed ad confitendum nostrum proprium 
nihilum. Habent tamen istae virtutes ultimum fundamentum, 
principium et radicem in reverentia erga auctoritatem Dei supre- 
mam et sic in religione, cui sunt affines. 

8° Differt quoque a virtutibus theologicis quae non ordinantur 
ad formalem excellentiae divinae testificationem nec formaliter 
respiciunt debitum. Sed fundamentum sunt religionis super- 
naturalis infusae, sicut finis quantum ad media : iis enim inhaere- 
mus immediate Deo ipsi fini ultimo ; religio autem actus nostros 
tamquam media debita ordinat in Dei reverentiam et amorem 
et gloriam (a. 5, ad 1). Et similiter dicendum est de donis Spiritus 
sancti quae sunt connexa cum virtutibus theologicis. Unde 
S. Thomas, a. 2, ad 1 : « Revereri Deum est actus doni timoris. 
Ad religionem autem pertinet facere aliqua propter Dei reveren- 
tiam. Unde non sequitur quod religio sit idem quod donum 
timoris, sed quod ordinatur ad ipsum sicut ad aliquid princi- 
palius : sunt enim dona principaliora virtutibus moralibus ». 

9° Speciatim differt a charitate quae bonitatem Dei in se 
amat nobis communicatam. — Religio scii, praecise colit excel- 
lentiam Dei quae omnia transcendit et communicari non potest ; unde 
eodem modo ac iustitia in omnimoda distinctione ab altero, ita et 
religio nititur in quadam distinctione (imperfecta) a Deo. « Ob- 
iectum amoris est bonum; obiectum autem honoris et reverentiae 

est aliquid excellens. Bonitas autem Dei communicatur creaturae, 
non autem excellentia bonitatis eius. Et ideo charitas qua diligitur 
Deus, non est virtus distincta a charitate qua diligitur proximus. 
Religio autem qua uonoratur Deus, distinguitur a virtutibus 
quibus honoratur proximus » (a. 4, ad 3 ; cfr. q. 82, a. 2, ad 1). 

io° Religio est excellentior omnibus virtutibus moralibus, 
quia propinquius accedit ad finem ultimum, Deum : operatur 
enim ea quae directe et immediate ordinantur ad honorem divinum. 


QUAESTIO SECUNDA. 

DE OBIECTO RELIGIONIS SEU CULTU DIVINO. 

S. Th. II-II, q. 81, a. i, ad 1 ; a. 3, ad 2 et 3 ; a. 4, ad I et 2 ; 
a, 7 et 8 ; q. 83, a. 12. 

649. Cultus est honor cum submissione et agnitione 
dependentiae alicui exhibitus ob eius excellentiam ; est 
scii, honor exhibitus alicui superiori et excellentiori : 
superior enim exhibet inferiori honorem, non cultum, v. g. 
Deus honorat sanctos, magister discipulos, non colit. Honor 
autem est testificatio seu protestatio de excellentia bonitatis 
alterius, signum aestimationis quod alteri ob eius excellen- 
tiam exhibemus .Ergo cultus divinus est honor cum submis- 
sione et agnitione dependentiae Deo exhibitus ob eius ex- 
cellentiam. Aliis verbis : est testificatio quaedam et nota 
submissionis ad agnitam excellentiam primi principii. Dei ; 
signum quod significat submissionem erga Deum, supre- 
mum dominum (a. 3, ad 2 ; a. 4 et 6). 

650. Datur praeceptum naturale et divinum co- 
lendi Deum. — Probatur : 

a) ex ratione : 1 . Deus enim, quia est primum principium 
exemplare et efficiens, ac creator, supremus est dominus, 
et quidem dominus quoad nostrum esse et quoad omnia 
quae ad nos pertinent. ; atqui servus debet agnoscere et 
colere dominum; ergo et homo dependentiam suam a Deo 
agnoscere illumque colere. 

2. Similiter Deus, primum principium libere agens, est 

insignis noster benefactor a quo omnia gratis ex mera 
bonitate recepimus ; benefactori autem debetur cultus 
gratitudinis. 

3. Item Deus est primum principium finale seu ul tim us 
finis, a quo omnia specialiter dependent, quatenus ad 
illum per totam existentiam tendere iliumque super omnia 
glorificare debent ; hanc ergo dependentiam homo debet 
agnoscere ac summum illum honorem procurare. 

b) ex Scriptura , Exod. XX, 2... : « Ego sum Dominus 
Deus tuus... Non habebis deos alienos coram me... non 
facies tibi sculptile... non adorabis ea neque coles... 
Non assumes nomen Domini Dei tui in vanum... Memento 
ut diem sabbati sanctifices... septimo die sabbatum Domini 
Dei tui est » ; quibus verbis continentur tria officia fideli- 
tatis, observantiae seu reverentiae, et famulatus erga De um , 
secundum quae actus nostros ordinare respectu Dei est 
debitum. 

651. Ad cultum divinum pertinent actus eliciti et 
imperati. — Cultus divinus enim constituitur actibus 
nostris. Porro actus quibus colimus, alii sunt a religione 
eliciti, alii solum imperati. Eliciti sunt illi qui non mediante 
alio habitu sed immediate a religione producuntur, et secun- 
dum naturam suam directe pertinent ad cultum Dei, ut 
oratio, genuflexio, adoratio, etc. ; imperati sunt illi quos 
producit mediante alio habitu vel virtute a qua immediate 
eliciuntur et ad quam natura sua pertinent : sic ieiunium 
vel eleemosyna quae sunt elicita a temperantia et miseri- 
cordia, si ordinentur in cultum divinum, imperantur a 
religione. Sicut enim voluntas movet alias potentias ad 
finem, ita una virtus alias ad suum finem : religio actibus 
aliarum virtutum saepe utitur quatenus idonei sunt ad 
Deum colendum et sic eos in finem suum dirigit (a. 1, ad 1 ; 
$t a. 8). 

652. Cultus est internus et externus. — Actus eliciti 
alii sunt principales et interni, nempe devotio et oratio 
interna; alii secundarii, ad internos destinati, et externi, 
ut oratio vocalis, sacrificium, etc. 


\ 

Iamvero non tantum praecipitur cultus internus, ut constat 
ex Ioh. IV, 23-24, et demonstratum fuit, n. 650; sed et cultus 
externus qui est cultus interni expressio sensibilis, variis actibus 
externis corporis peracta , est necessario exhibendus : 

i° ratione rwi,quia homo constat anima et corpore et quia utrum- 
que pendet a Deo ; ergo et anima et corpore debet colere Deum ; 

2° ratione cultus interni, tum a) quia est naturalis eius effectus 
quo manifestatur, nam homo naturaliter manifestat internos af- 
fectus ; tum b) quia est medium quo excitatur et fovetur : homo 
enim indiget sensibilibus ut excitetur ad spiritualia (a. 7 ; q. 83, 
a. 12 ; q. 84, a. 2) ; 

3 0 ratione cultus socialis, quia non solus homo individuus, 
sed et naturalis societas qua talis, cum sit a Deo et ab ipso 
beneficia receperit, debet eum revereri et dependentiam agnoscere, 
quod sane fieri nequit nisi actibus externis. Cultus exhibitus 
a societate vocatur publicus. 

653. Cultus est absolutus vel relativus.— Absolutus est 
ille qui alicui debetur propter excellentiam propriam et inhae- 
rentem : talis debetur Deo i. e., vel divinitati abstrahendo a 
personis, vel 3 personis simul, vel uni ex tribus, humanitati 
Christi, et S. Eucharistiae ; — relativus est ille qui alicui redditur 
propter excellentiam extrinsecam quae in ipso non est, sed quae 
inest alteri quocum relationem habet repraesentationis vel con- 
nexionis : hoc modo coluntur Dei nomen et imagines, Christi 
crux, instrumenta passionis et reliquiae (a. 3, ad 3). 

654. Animadversiones. — 1) Monendi sunt fideles cultum 
interiorem esse praeceptum ; externos autem et publicos religionis 
actus, utut necessarios, nonnisi tamen ex interiori cultu praeci- 
puum suum valorem desumere et ideo ex intentione Deum colendi 
esse peragendos. Quo sensu ait Christus : « Spiritus est Deus, et 
eos qui adorant eum, in spiritu et veritate oportet adorare ». 

2) Cum Christus sit mediator religionis supremusque Pon- 
tifex in N. L„ oportet Deum laudare, adorare et glorificare 
per Christum. Ait Ecclesia : « Per ipsum (ut causam meritoriam 
et satisfactoriam), et cum ipso (causa exemplari), et in ipso (causa 
efficiente), est tibi Deo Patri omnipotenti, in unitate Spiritus s', 
omnis honor et gloria ». 

3) Docet S. Thomas, a. 8, virtutem religionis, in quantum 
omnes actus virtutum imperat et per imperium ordinare potest 
in honorem Dei, habere quamdam generalitatem seu generalem 
influxum, et sic dici sanctitatem. Est enim sanctitas status quo 
mens hominis, a peccato munda et ab inferioribus rebus ab- 
stracta, adhaeret Deo, Summo Bono et supremae normae 
moralitatis, ac seipsum et suos actus firmiter applicat Deo ultimo 
fini et primo principio. Unde eadem virtus dicitur religio in 
quantum per actus elicitos exhibet Deo debitum famulatum in 
his quae specialiter pertinent ad cultum divinum ; dicitur sanc- 
titas in quantum non solum haec sed, per actus imperatos, aliarum 

virtutum opera refert in honorem Dei, vel secundum quod homo 
se disponit per bona opera ad cultum divinum. Et ideo sanctitas 
non differt a religione secundum essentiam, quia non differunt re, 
sed sola ratione. 


Sectio B. 

DE ACTIBUS RELIGIONIS. 

655. Materia tractanda. — Inter actus elicitos reli- 
gionis : i° aliqui sunt principaliter interiores quibus volun- 
tatem vel mentem exhibemus Deo : devotio et oratio ; 
2° alii sunt principaliter exteriores quibus vel a) corpus 
ipsum ad Deum honorandum exhibetur, uti fit adoratione 
et observatione festorum ; vel b) aliquid externum Deo 
offertur, sive donetur ut in sacrificio et oblationibus, sive 
promittatur offerendum, ut in voto ; vel c) aliquid divinum 
assumitur, quod est aut sacramentum, uti fit usu sacra- 
mentorum, aut nomen divinum, uti fit iuramento, ad- 
iuratione, et laudibus divinis. 

CAPUT I. 

DE ACTIBUS INTERNIS QUIBUS 
EXHIBEMUS DEO MENTEM VEL VOLUNTATEM. 

QUAESTIO PRIMA. 

DE DEVOTIONE. 

S. Th. II-II, q. 82. 

656. Devotio dicitur a devovendo, unde significat actum 
quo quis alteri se vovet ( 'toewijding •). Vovere autem est 
sponte promittere vel tradere, et ideo qui alicuius, v. g. 
principis, obsequio sponte se tradit, ipsi dicitur devotus. 
Ita qui ex affectu cultus et honoris divini se totum tradit 
Deo, recte dicitur Deo devotus, i. e. divino servitio ad- 
dictus. In sensu ergo proprio devotio est « voluntas prompte 
tradendi se ad ea quae pertinent ad Dei famulatum » 
(a. 1), seu « actus voluntatis hominis offerentis seipsum 
Deo ad ei serviendum » (ad 1). 

In sensu derivato, devotio etiam indicat statum ipsius qui 
habitualiter est addictus cultui divino ( vroomheid ). — Cum autem 
actus devotionis se manifestat per promptum et ferventem 
modum agendi, ideo devotio, per extensionem, non tantum 
indicat actum, sed modum ipsius, nimirum promptitudinem 
voluntatis et fervorem quibus omnis tepor circa divinum cultum 
excluditur ( godvruchtigheid ), et effectus dulcedinis spiritualis ali- 
quando producitur. Iste effectus a modernis dicitur devotio acci- 
dentalis ( godsvrucht ). 

657. Devotio est actus religionis. — Ad eamdem 
virtutem pertinet facere aliquid et promptam habere 
voluntatem illud faciendi, quia utriusque actus est idem 
obiectum. Atqui facere ea quae pertinent ad cultum 
divinum est actus religionis . Ergo etiam habere voluntatem 
ad haec facienda, quod est esse devotum L Imo est actus 
principalis et primarius a quo omnes alii oriuntur (a. 2). 

658. Causa devotionis ex parte Dei est gratia, ex 
parte nostra est contemplatio seu meditatio. — 

Omnis enim actus voluntatis procedit ex consideratione intellec- 
tus. Iamvero duplex consideratio nos inducit ad Deo serviendum : 
1° directe consideratio divinae bonitatis et beneficiorum ipsius,quia 
excitat dilectionem quae est proxima devotionis causa 2 : ex hoc 
enim quod alterum amamus, reddimur prompti ad ipsi servien- 
dum ; — 2 0 indirecte, removendo id quod devotionem impedit, 
consideratio infirmitatis et defectuum nostrorum, quae excludit 
praesurpptionem qua aliquis impeditur ne Deo sese subiiciat, 
dum sibi ipsi nimis confidit. Ergo istae considerationes sunt 
causae ad devotionem nos disponentes (a. 3). 

659. Devotio causat per se et principaliter spiris 
tualem laetitiam mentis, secundario et per accidens 
tristitiam secundum Deum. — Devotio enim oritur 
principaliter ex consideratione divinae bonitatis : ex ea per se 
nascitur delectatio de ipsa, et per accidens tristitia quia nondum 
eam possidemus. Secundario vero oritur devotio ex consideratione 
propriorum defectuum quae per se causat tristitiam, per accidens 
laetitiam propter spem divini auxilii (a. 4). 

660. Animadversio, — Devotio erga sanctos : 1° si fiat 
propter ipsorum excellentiam propriam, est actus duliae, non 


1. Perfectae devotionis exemplum dedit Christus, qui in ipso momento 
incarnationis, ingrediens mundum, ex charitate erga Patrem, actum 
principalem religionis posuit atque perfectae obedientiae (Hebr. X, 5 sq.) 

2. Hinc scientia theologica per se non nocet devotioni, ut habet 
S. Thomas, ad 3. 

Summa Theologiae Moralis II. 44 

religionis ; — 2° si non terminetur ad ipsos propter eorum 
excellentiam, sed ordinetur in Deum, ita ut sancti unice colantur 
propter relationem quam ad Deum habent, in quantum in mi- 
nistris Dei Deum veneramur, erit actus religionis, sed Ecclesia 
id non facit nec probat, ad vitandum errorem, ne scii, cultus 
supremus sanctis propter seipsos exhibeatur (III q. 25, a. 3, 
ad 3) ; — 3 0 si quis sanctos in se velit colere propter ipsorum 
excellentiam, ut sic colat Deum, erit actus duliae a religione 
imperatus (q. 82, a. 2, ad 3). 


QUAESTIO SECUNDA. 

I DE ORATIONE. 

Articulus I. 

De Essentia et Oblecto orationis. 

S. Th. II-II, q. 83, a. 1, 3-6, 10, rr. 

661. Oratio dicitur a S. Iohanne Damasceno (de fide 
orth., 1 . 3, c. 24) : « ascensio mentis in Deum ». Hinc 

a) in sensu latissimo est omnis ascensus seu motus 
intellectus et voluntatis in Deum, sive fiat religione, sive 
aliis virtutibus, ut theologicis, poenitentia, humilitate ; et 
sic meditatio et contemplatio dicuntur oratio mentalis ; 

b) in sensu minus lato est illa mentis ascensio quae fit 
religione et qua laudamus Deum et benedicimus, ei pro 
collaris donis gratias agimus, aut eius auxilium petimus ; 

c) haec ultima sola est oratio in sensu stricto. 

i 

^ 662. Oratio stricte dicta definitur ab eodem S. Io- 

hanne Damasceno : Decentium a Deo pia petitio. Dicitur : 

i° Petitio , i. e. desiderii nostri explicatio seu manifestatio 
alteri facta ad aliquid obtinendum per modum favoris. 
Est scii, manifestatio 

a) desiderii, et sic distinguitur ab imperio et ab exigentia 
iuris, 

b) ad aliquid obtinendum , ita ut sit locutio non simpliciter 

' narrativa, sed motiva quae alterum ad aliquid concedendum 

inducit, 

c) per modum favoris, et sic distinguitur a consilio et 

j exhortatione. 

2° Decentium , i. e. eorum quae honesta sunt et quae 

non dedecet, neque homines a Deo petere, neque Deum 
hominibus elargiri. 

3° A Deo , ut indicetur orationem proprie dictam soli 
Deo fieri, a quo solo impleri potest. 

4° Pia, ut indicetur esse actum religionis : licet enim 
petitio aliquam humiliationem involvat, et ideo aptissima 
sit ad alterius excellentiam nostramque subiecrionem ex- 
primendam, non tamen necessario cultus rationem in- 
cludit; ut ergo de facto Deum colat et stricta oratio 
dici possit, a pia intentione Deum colendi procedere 
debet, seu ab actu devotionis. Haec tamen intentio sufficit 
implicita, uti ordinarie habetur in orationibus fidelium. 

663. Oratio non est actus voluntatis sed rationis 
practicae. — Probatur: 

Orare dicit aliquam ordinationem ; atqui ordinare est 
actus rationis, non voluntatis ; ergo. Etenim : 

a) Homo per rationem practicam disponit et ordinat 
aliquid per alium esse faciendum, sive cogendo moraliter 
inferiorem et necessitatem ipsi imponendo : per imperium ; 
sive inducendo superiorem vel aequalem, et manifestatione 
desiderii ipsum disponendo ad aliquem effectum : per 
petitionem seu brationem. Ergo sicut imperium est 
actus rationis practicae, ita et oratio. 

b) Oratio est locutio ad Deum, utpote manifestatio 
desiderii ; atqui locutio est ordinatio conceptuum et eorum 
expressio facta alteri sive verbis externis sive mentalibus ; 
ergo est essentialiter actus rationis (a. 1). — Cum autem 
sit actus rationis practicae, actum voluntatis necessario 
praesupponit, 

664. Oratio est proprie actus religionis. — Per 

orationem homo exhibet Deo reverentiam et honorem, in 
quantum se ei subiicit et profitetur se eo indigere ut 
auctore omnium bonorum 1 (a. 3). Imo post devotionem 

I. « Quando ergo, ait Prtlmmer, Th. M. II, n. 332, quis orat pro 
sanitate recuperanda, prius et principalius debet intendere cultum 
divinum atque suam subiectionem sub Deo ; secundario autem potest 
desiderare sanitatem suam ». 

est actus principalior, quia melius est Deo offerre intel- 
lectum quam corpus aut res exteriores (ad i et 3). 

665. Quinam orare possunt. — Cum oratio sit actus 
rationis per quem aliquis superiorem deprecatur, orare 
possunt illi qui rationem habent et simul superiorem quem 
deprecari possunt ; nimirum : Christus ut homo (qui 
saepius oravit in terris, et in coelo semper est vivus ad 
interpellandum pro nobis). Angeli, sancti et viatores omnes, 
etiam non praedestinati, aut peccatores, ut constat ex 
damnatione Wicleff 1 et Quesnell 2 ; — non autem tres 
personae divinae neque creaturae irrationales (a. 10 et 11). 

De facto tamen non orant daemones vel damnati, utpote qui 
Deum colere nolunt ; an autem orent animae purgatorii pro 
seipsis, et praesertim pro aliis, disputatur : eas pro nobis orare 
negat S. Thomas, quia sunt inferiores nobis quantum ad poenas 
quas patiuntur, et ideo non sunt in statu orandi, sed magis ut 
oretur pro ipsis 3 (a. xi, ad 3). 

666. Quosnam orare possumus. — Oratio ad aliquem 
dirigitur dupliciter : uno modo, quasi per ipsum implenda, 
i. e. ut ab ipso obtineamus id quod petimus ; alio modo, 
quasi per ipsum impetranda, i. e. ut eius precibus et meritis 
orationes nostrae sortiantur effectum (a. 4). Priori modo, 
ut auctorem omnis boni oramus Deum, i. e. vel divini- 
tatem a personis abstrahendo, vel tres personas simul, 
vel unam ex tribus, et etiam Filium ut incarnatum ; et 
ideo illos Ecclesia orat ut nostri misereantur . Haec oratio 
est actus religionis. — Altero modo oramus ut mediatores 
et intercessores apud Deum : Angelos, sanctos (etiam 
infantes baptizatos), et specialiter B. M. V., et ideo Ecclesia 
petit ut orent pro nobis 4 . Haec oratio est actus duliae ; 
quodsi aliquis oret sanctos ut sic etiam per ministros 
Deum honoret, erit actus duliae a religione imperatus. 


1. Prop. 26. 

2. Prop. 50 et 59, 

3. Status eorum facit ut non ex proprio munere orent ; sed non 
impedit quominus possint orare. Sed, ait PrUmmer, n. 334, difficulter 
intelligitur quod istae animae possint precari pro seipsis, vel quomodo 
cognoscant necessitates hominum in hac terra. 

4. C. Trid., sess. 25. 

Christus ut homo, quamvis sit pro nobis intercessor, et 
mediator primarius, cuius meritorum intuitu conceduntur omnes 
gratiae, quia tamen etiam Deus, non solet orari ut mediator 
tantum, sed semper ut bonorum auctor. 

Animas purgatorii Ecclesia non orat ; an autem privarim 
orari possunt, disputatur ; negat S. Thomas, quia nulla adest 
ratio putandi eas nostras orationes cognoscere (ad 3). Unde, 
prudentiae causa, a tali devotione fidelibus praedicanda melius 
est abstinere. 

Iustos in terris non oramus, honorando eos ut intercessores 
et mediatores : nondum enim sunt superiores nostri, quia 
nondum vitam quam petimus aeternam possident ; aliquando 
tamen petimus ut orent nobiscum (Rom. XV, 3° 5 1 ac - V, 16). 

667. Pro quibus orare possumus. — Orare possumus 

i° pro solis creaturis rationalibus, nam irrationales non 

sunt propter se, sed propter hominem ; 

2° pro illis solis qui iuvari possunt : pro nobis, pro ani- 
mabus purgatorii, et pro omnibus viatoribus, non solum 
in genere sed et in particulari x , etiam infidelibus et inimicis, 
quod pertinet ad dilectionem charitatis ; — non autem 
pro daemonibus vel damnatis, nec pro Angelis et sanctis 
qui nulla re indigent (a. 7 et 8). 

Quidam tamen putant nos posse petere sanctis augmentum 
gloriae accidentalis. 

668. Quaenam orando possumus petere. — Cum 

oratio sit petitio decentium, hinc : 

i° Postulare possumus omnia bona, non solum in genere 
sed et in particulari 2 ; — et quidem : 

a) Principale obiectum orationis sunt bona spiritualia 
et aeterna, sive supernaturalia sive naturalia, quae per se 
et directe spectant perfectionem moralem hominis, et illa 
petere possumus absolute, quia iis secundum se homo 
male uti non potest, unde postulantur secundum volun- 
tatem Dei. Sunt tamen postulanda iuxta ordinem a Deo 
statutum, et quidem dona extraordinaria non postulantur 
licite nisi cum subiectione ad divinam providentiam (a. 5). 

b) Obiectum secundarium orationis sunt bona temporalia 
in quantum per ea vita corporalis sustentatur et in quantum 


1. Wicleff, prop. 19 damn. 

2. Ita contra Socratem, Wicleff, Illuminatos, Quietistas. 

organice deserviunt ad actus virtutum ; et haec possumus 
petere sub conditione (saltem implicita) quatenus saluti 
expediant : nam iliis bonis potest homo bene vel male 
uti (a. 6). 

2 0 Cum autem Deum non deceat dare mala filiis suis, 
licitum non est petere malum qua tale, et quidem 

a) nunquam malum morale : esset enim gravis irreve- 
rentia auxilium Dei petere etiam ad rem venialiter malam, 
quia directe repugnat sanctitati Dei ; 

b) malum physicum autem seu temporale licitum est 
petere in quantum est bonum, i. e. propter finem honestum 
ipsi proporti otiatum, v.g. tribulationes ad exercitium vir- 
tutis, et aegritudinem peccatoris ad eius emendationem. 

Articulus II. 

De Speciebus orationis. 

S. Th. II-II, q. 83, a. 9, 12, 13, 17. 

669. Oratio alia interna, alia externa et vocalis.— 

Ratione modi quo fit, oratio distinguitur in mere internam, 
quae fit sola mente, et externam quae mente simul et actu 
externo peragitur. Haec principaliter fit voce, et tunc 
dicitur vocalis, quae necessaria est propter similes rationes 
ac cultus externus (n. 652) ; porro ad essentiam orationis 
vocalis tres requiruntur conditiones : una exterior, prolatio 
verborum ; duae internae, scii, ex parte voluntatis inten- 
tio, ex parte intellectus attentio. 

670. Ad orationem vocalem primo requiritur pro- 
latio verborum. — Prolatio verborum requirit duo : 

i° Ut verba vere pronuntientur sermone humano, i. e. 
articulata voce emittantur ; hinc non oraret vocaliter qui 
verba oculis tantum legeret aut mente conciperet, nec qui 
ore immoto sonitum de gutture emitteret, nec qui sine 
aeris expiratione aut inspiratione linguam aut labia tantum 
moveret. Et quamvis oratio vocalis ex natura sua sit audi- 
bilis, non requirit tamen ut de facto aliquis se audiat 
aut audire possit, quia potest esse tam remissa ut non 


percipiatur, et ex altera parte orans se pronuntiare certus 
esse possit conscientia sui intimi sensus. 

2° Ut verba vere significent orantis desiderium ; unde 
non oraret vocaliter qui verba incohaerentia proferret. 

671. Ad orationem vocalem requiritur quoque 
intentio seu propositum orandi. — Non sufficit verba 
etiam voluntarie proferre, sed requiritur : 

1° Ex parte Tinis seu obiecti, intentio determinata : recitatio 
enim vocalis est actio indifferens quae fieri potest ad di- 
versa, ad studium, ad curiositatem, ad ludum, ad cultum 
Dei, etc . ; ergo ut sit actus religionis, ad cultum Dei 
determinari debet per intentionem orandi. Cum hac tamen 
intentione et orationis essentia stare potest finis secundarius 
malus, ut si quis simul oraret ad honorem Dei et ad 
vanam gloriam. 

2° Ex parte subiecti : a) non requiritur intentio actualis 
hic et nunc habita, sed sufficit virtualis, qua quis ex virtute 
intentionis praeteritae orationem incipit vel continuat ; 

b) nec requiritur intentio explicita, qua quis dicit : 
intendo orare Deum, sed sufficit implicita, in alio actu 
contenta, ut si quis ad ecclesiam vadit, vel breviarium 
de more accipit, vel rosarium sumit et per modum orantis 
recitat, etc. : in his actionibus includitur intentio orandi 
et colendi Deum. 

672. Ad orationem vocalem requiritur insuper 
attentio. — Attentio est actus mentis ad aliquid se ap- 
plicantis. Quamvis omnis attentio, utpote actus intellectus, 
subiective sit interna, tamen : 

A. Ex parte obiecti solet distingui duplex : interna 
et externa. 

1° Externa est cum mens applicatur ad vitandas actiones 
externas incompossibiles cum oratione aut cum attentione 
interna, uti sunt fabulari, scribere, attente audire alios 
loquentes, celeriter se vestire, magna applicatione aliquid 
agere, etc. 

2 0 Interna est cum applicatur mens ad aliquid orationi 
intrinsecum : a) vel ad rectam prolationem verborum, et 

tunc dicitur superficialis , b) vel ad perspiciendam signi- 
ficationem verborum, et tunc est litteralis, c) vel ad Deum 
et res divinas, et tunc est spiritualis. 

B. Ex parte actus seu subiecti est perfecta, distincta, 
magna seu intensa, quae etiam reflexe a conscientia perci- 
pitur ; vel imperfecta, parva, confusa seu remissa , quam 
homo non facile vel nullo modo percipit in conscientia, 
ita ut etiam ad plura attendat. 

C. Ex parte sui esse potest esse secundum essentiam, 
vel secundum virtutem. Iamvero : 

1. Illa ad minus attentio requiritur quae necessaria est 
ad rectam prolationem verborum ; nam haec nequit fieri 
sine aliquali attentione seu applicatione mentis ut verba rite 
pronuntientur, secus non erit actus humanus : intentio enim 
praecedens vim suam in orationem subsequentem non exer- 
cet nisi per aliquam mentis applicationem* 

2. Attentio ad hoc requisita non solum est externa sed 
etiam interna, qua mens non solum ad removenda illa 
quae orationem impediunt, sed etiam ad rectam verborum 
prolationem positive applicetur. 

3. Haec tamen attentio non requiritur magna, intensa 
et distincta, sed sufficit confusa, remissa et minima. 

4. Imo non probatur, durante oratione, plus requiri 1 

quam attentionem virtualem. Ita veteres, qui aiunt atten- 
tionem internam secundum essentiam actus esse necessa- 
riam initio, sed in decursu orationis sufficere quod attentio 

maneat secundum virtutem, quatenus perdurat nisi per 
intentionem contrariam removeatur, aut per opus incom- 
possibile tanta fiat evagatio mentis quod omnino depereat 
vis primae intentionis, ut habet S. Thomas, in IV Sent., 
d, 15, q. 4, a. 1, qc. 4. Ratio est principium generale: 

Quando duae vel plures potentiae ad eamdem operationem 
concurrunt, sufficit ut influxus potentiae moventis virtua- 
liter permaneat dum actio exercetur. 

Quodsi theologi requirentes solam attentionem externam et 
negantes internam requiri, tantum excludere intendunt atten- 
tionem intensam et consciam, aut actualem, de facto nobis 
consentiunt ; sicut et illi qui attentionem actualem requirunt 
durante oratione continuatam, sed inconsciam et valde remissam, j 

non multum a nobis dissentiunt. In praxi : quamdiu prima 

intentio orandi et attendendi non revocetur sive directe per 
intentionem contrariam, sive indirecte per actum cum attentione 
incompossibilem, oratio perdurat, imo qui habet attentionem 
externam, censetur habere illam attentionem minimam super- 
ficialem quae videtur ad orationem requiri, nec ideo scrupulosius 
circa hoc sese examinent poenitentes. 

Cum essentia orationis compossibiles sunt actiones sequentes : 
ambulare ; aspicere agros, collem, flumen ; sternere lectum ; 
struere focum ; parare calamum ad scribendum ; colligere herbas, 
uvas, flores ; induere non omnino celeriter ; pectere caput ; 
perquirere psalmos, lectiones, etc. ; item distractiones etiam 
voluntariae dummodo attentam prolationem verborum non 
omnino tollant. Quodsi istae actiones simul cum oratione ex 
necessitatis vel utilitatis causa ponantur, nullum sunt peccatum, 
v. g. si quis cogitet de re retinenda, aut si velit orare dum debeat 
se vestire ; — si exerceantur otiose, sine ratione, veniale sunt 
peccatum contra religionem, quia irreverentia est erga Deum 
inter orationem et actus otiosos suam attentionem dividere, v. g. 
si quis, dum oret, velit se vestire (a. 13, ad 3) 5 * — tandem si 
quis actionem graviter malam ponat dum Vere orat, v. g. desi- 
derium turpe, irreverentia erit maior, at non probatur esse 
mortalis. 

673. Inter orationes vocales, dignissima est Domi- 
nica, quia ipsum Christum habet auctorem, et per- 
fectissima, quia summa brevitate complectitur omnia 
quae recte postulari possunt eo ordine quo sunt postulanda. 

Probatur : Primo debemus desiderare finem, deinde media 
ad finem, denique remotionem eorum quae finis assecutionem 
impediunt. Iamvero finem primarium, gloriam Dei, petimus 
dicendo : Sanctificetur nomen tuum ; — finem secundarium, 
beatitudinem qua fruiniur gloria Dei, dicendo : Adveniat regnum 
tuum. — Media ad finem conducentia principaliter et directe, 
scii, merita quae acquiruntur impletione mandatorum, petimus 
dicendo : Fiat voluntas tua ; — bona temporalia, quae ad beati- 
tudinem conducunt instrumentaliter et indirecte, petimus di- 
cendo : Panem nostrum quotidianum da nobis hodie . — Tandem 
rogamus a nobis averti peccatum, quod directe impedit asse- 
cutionem finis, dicendo : Dimitte nobis debita nostra; — ten- 
tationem, quae indirecte impedit, ducendo ad peccatum : Et 
ne nos inducas in tentationem; — denique mala temporalia, quae 
impediunt omnino indirecte, impediendo insufficientiam vitae, 
et ad hoc pertinet : Libera nos a malo (a. 9). 

Quod si haec rogaverimus, nihil remanet quod ultro debeat 
postulari. 

674. Oratio privata et publica, solitaria et commu- 
nis. — Ex parte orantis, oratio dividitur in privatam seu 

V singularem quae fit a privatis personis nomine proprio, et 

( publicam seu socialem et communem, quae fit a communitate 

'i tota vel a ministris Ecclesiae nomine totius communitatis : 

sic horae canonicae. Porro oratio sive privata, sive publica 
ministrorum Ecclesiae, fieri potest solitarie, ab una tantum 
persona, aut in communi a pluribus simul congregatis, quo 
casu est melior et efficacior, secundum Christum, Mt .XVIII, 
20 : Ubi enim sunt duo vel tres congregati in nomine meo, 
ibi sum in medio eorum (a. 12). 

<> 75 * Animadversio. — Plures distingui possunt orationis 
partes, nimirum: obsecrationes, orationes, postulationes, gratiarum 
actiones. — Quod ira ostendit S. Thomas, a. 17 : 

«Ad orationem tria requiruntur; quorum i m est ut orans 
accedat ad Deum, quem Orat, quod significatur nomine orationis l , 
quia oratio est ascensus intellectus in Deum; — 2 0 requiritur 
petitio, quae significatur nomine postulationis : sive petitio 
proponatur determinate, quod quidam nominant proprie postu- 
lationem ; sive indeterminate, ut cum quis petit iuvari a Deo, 
quod nominant supplicationem ; sive solurn factum narretur, se- 
cundum illud Ioh. XI, 3 : F.cce quem amas infirmatur, quod vocant 
insinuationem ; — 3 0 requiritur ratio impetrandi quod petitur ; 
et hoc vel ex parte Dei, vel ex parte petentis : a) Ratio quidem 
impetrandi ex parte Dei est eius sanctitas, propter quam petimus 
exaudiri,.,, et ad hoc pertinet obsecratio quae est sacra contestatio, 
sicut cum dicimus : Per nativitatem tuam libera nos. Domine. 
— b) Ratio vero impetrandi ex parte petentis est gratiarum 
actio, qua de acceptis beneficiis gratias agentes, meremur accipere 
potiora... 

Et ideo... in Missa obsecrationes sunt quae praecedunt consecra- 
tionem, ip quibus quaedam sacra commemorantur ; orationes 
sunt in ipsa consecratione, in qua mens maxime debet elevari 
in Deum ; postulationes autem sunt in sequentibus petitionibus ; 
et gratiarum actiones in fine ». 

Articulus III. 

De Necessitate et Efficacia orationis 

S. Th., q. 83, a. 2, 7, 8, 14, 15, 16. 

676. Principium I. Oratio omnibus adultis necessi- 
tate medii est necessaria ad salutem. — Est theologice 

1. Quatenus oratio strictius sumitur et contradistinguitur a reliquis 
partibus, quae omnes simul orationem constituunt communiter sumptam 
(ad 2). 

certum contra Deistas et Fatalistas negantes Providentiam. 

Oratio non est necessaria ex natura rei, sed ex positiva 
Dei institutione, iuxta legem ordinariam salvandi homines : 
exceptionaliter enim Deus aliquando salvat non orantes. 
Ratio est quia Deus non solet concedere gratias actuales 
ad salutem necessarias et praesertim donum perseverantiae 
nisi orantibus. Hanc necessitatem inculcant saepius Scri- 
pturae orationem habentes ut conditionem sine qua non 
conceditur gratia necessaria et salus (Mt. VII, 7 ; XXVI, 
41 ; Lc. XI, 9 ; Ioh. XVI, 24 ; lac. IV, 2-3) ; item S. Au- 
gustinus, S-Thomas,in IV Sent., d. 15, q. 4, a. i,et Theo- 
logi communiter; eam innuit Cone. Trid., sess. 6, c. 11. 

677. Principium II. Oratio est necessaria neces- 
sitate praecepti. — Datur scii, praeceptum orandi, tum 
ex iure divino, ut patet ex Scriptura : Eccli. XVIII, 22 ; 
Lc. XVIII, 1 ; Coi. IV, 2 ; Eph. VI, 17-18 ; I Thes. V, 17 ; 
tum ex iure naturali, quia posita ordinatione providentiae 
divinae de qua dictum est n° praec., oratio est medium 
necessarium ad salutem.— Porro est praeceptum religionis : 
finis enim intrinsecus et proprius orationis est profiteri 
nostram indigentiam et ad Deum subiectionem, et ideo 
Deus ordinavit orationem tamquam medium ad salutem, 
ut homines cogerentur in suis necessitatibus ad Dei 
cultum confugere. 

Praeceptum illud sub gravi obligat saepius in vita, quod 
aliqui determinant dicendo : saltem semel in anno, alii 
singulis mensibus, vel etiam hebdomadis, denique proba- 
bilius alii : ad minus pluries in anno. 

Per accidens, ratione specialis circumstantiae aut alterius 
praecepti, etiam obligamur ad orandum : x° cum insurgit tentatio 
quae aliter superanda non speratur ; 2° quando e statu peccati 
mortalis est surgendum, V. g. ad sacramentum suscipiendum 
aut in mortis articulo ; 3 0 si charitas erga proximum exigit, 
v. g. si gravis urgeat necessitas praesertim publica ; 4 0 quando 
aliquis vult orare vocaliter, vel ad hoc obligatur ex praecepto 
ecclesiastico, v. g. in horis canonicis ; secus enim esset hypo- 
crita. Quibus in casibus, si omittatur oratio, non est peccatum 
contra praeceptum orandi, sed contra aliud praeceptum aut 
virtutem, ad quod implendum aut ad quam exercendam oratio 
erat necessaria. 

678» Animadversiones. — 1. Oratio debet esse assidua 
seu continua, non secundum se considerata, quia interdum oportet 
aliis operibus occupari ; sed a) secundum virtutem causae ex 
qua procedere debet, scii, desiderii charitatis quod in nobis 
continuum esse debet secundum virtutem, in quantum omnia 
opera ex virtute huius desiderii facere debemus, et desiderium 
vitae aeternae quod est orationis principium maneat in omnibus 
operibus bonis (a. 14) ; b) etiam hoc sensu quod aliquis non 
intermittat statuto tempore orare. Et ideo semper i. e. saepe 
et frequenter orat, ita ut per totam vitam oratio moraliter per- 
severet (ad 4). 

2. Oratio praecepta debet esse saltem interna j praecipitur 
etiam oratio vocalis publica ut quae pro omnibus fit, omnibus 
innotescere possit, non autem privata (a. 13). 

3. Per se non peccat qui preces matutinas, vespertinas, ante 
principales refectiones omittunt ; in praxi tamen haec omissio 
sine ratione sufficienti facta saepe aliquam negligentiae, sensua- 
litatis, acediae aut timoris seu respectus humani venialem culpam 
includit. Quod si aliquis saepius aut semper negligat, frequenter 
signum erit quod omnem orationem omittat, aut in pravo 
statu vivat. 

4. Debemus pro aliis orare, i. e. pro omnibus viatoribus et 
animabus purgatorii, eodem modo ac ipsos diligere debemus, 
nimirum ih generali, ita ut nullum ex oratione excludamus ; 
in particulari orare pro aliis non debemus nisi adsit gravis 
necessitas, aut specialis ad illos coniunctio (a. 8). 

5. Non probatur dari strictum praeceptum expresse invocandi 
sanctos : Cone. Trid. enim solummodo dicit « bonum et utile 
esse suppliciter eos invocare » (sess. 25) ; attamen in praxi qui 
illos ac praesertim B. M. V. nunquam oraret, se privaret optimo 
medio et non videretur facile excusari ab omni culpa veniali 
acediae ; imo qui B. V. studiose ab oratione excluderet, recte 
iudicaretur agere ex gravi contemptu' 'aut haereticali errore. 

679. Effectus orationis. — Oratio, praeter spiritualem 
consolationem seu refectionem, quam devote et attente 
oranti procurat et quam evagatio mentis impedit, triplicem 
habet vim seu efficaciam : meritoriam, satisf actoriam pro 
peccatis, et impetratoriam.Haec est orationi propria et est 
vis ipsi insita Deum movendi ad concedenda beneficia 
quae petuntur, non propter merita, sed unice ob miseri- 
cordiam Dei, quia consentaneum est bonitati divinae dare 
petentibus. Attamen illa vis ex sola dignitate orationis, 
non producit necessario et infallibiliter effectum ; at in- 

fallibilitas provenit ex promissione divina (Mt.VII, 7, 8 ; 
Lc. XI, 9, 13 ; Ioh. XIV, 13-14 i XVI, 24 ; I Ioh. V, 14 ; 
Ps. XLIX, 15). 

Ut oratio autem efficaciter impetret, quatuor requiruntur 
conditiones : 

i° ut sit pia 3 i. e. ut ex fide procedat, spei innitatur, et 
humilitate concomitante fiat ex intentione colendi Deum 
(lac. I, 6 ; Mt. XXI, 22 ; Mc. XI, 24 ; Rom. X, 13 ; 
Hebr. IV, 16) ; 

2° ut petantur necessaria ad salutem (Mt. VII, 11 ; Lc, XI, 
13), quod tamen probabiliter intelligendum est de omnibus 
saluti utilibus (I Ioh. V, 14) ; 

30 u t quis pro se petat, nam si petit pro alio, hic potest 
esse male dispositus et impedimentum ponere beneficiis 
Deo postulatis (Ioh. XVI, 23 ; I Ioh. V, 16 ; Is. I, 15) ; 
ceterum ex natura sua et ex promissionibus divinis oratio 
tendit ad obtinendum petentibus. An autem oratio facta 
pro altero bene disposito sit infallibilis, disputatur ; 

4 0 ut sit perseverans, ita quod interim per orationem ad 
ea recipienda quae petimus melius disponamur aut dis- 
positiones nostrae praesertim probentur ; secundum 
Lc. XI, 5 ; XVIII, 1 et Mt. XV, 22 (a. 15 et ad 2 ; a. 7, 
ad 2 et 3). 

Quidam addunt : ut in statu gratiae fiat, at immerito. Nam 
talis conditio adversatur universalitati promissionum quas Deus 
fecit orationi, atque redderet inefficaces orationes peccatorum 1 . 

Ut oratio sit meritoria vel satisfactoria requiruntur con- 
ditiones ad omne opus meritorium vel satisfactorium 


1. Aperte docet S. Thomas etiam orationes peccatorum infallibiliter 
exaudiri datis conditionibus requisitis : «I11 peccatore duo sunt con- 
sideranda, scii, natura quam diligit Deus, et culpa quam odit. Si ergo 
peccator orando aliquid petit, in quantum peccator, i. e. secundum 
desiderium peccati, in hoc a Deo non auditur ex misericordia, sed 
quandoque auditur ad vindictam, dum Deus permittit peccatorem 
adhuc amplius ruere in peccata... Orationem vero peccatoris ex bono 
naturae desiderio procedentem (sub influxu gratiae actualis ut dicitur 
a. 15, ad 1) Deus audit, non quasi ex iustitia, quia peccator hoc non 
meretur, sed ex pura misericordia, observatis tamen quatuor praemissis 
conditionibus, ut scii, pro se petat, necessaria ad salutem, pie et per- 
severanter » (a. 16). 

necessariae, inter quas est status gratiae ; sicut respective 
solet exponi in tractatu de Actibus humanis, et in tractatu 
de Poenitentia. 

Ex quibus patet orationem posse impetratoriam esse 
quin sit meritoria vel satisfactoria, ut in peccatore ; vel e 
contra, ut in iusto petente quod saluti non proficeret 
(a. 15, ad 2 et a. 16). 

680. ObiectJO : Deus non potest orationibus nostris 
acquiescere, nisi consilia sua mutando aut patrando miracula. 
Sed divina consilia sunt immutabilia, imo omnia eveniunt ex 
necessitate. 

Resp. Deus orationes exaudiendo minime mutat consilium. 
Ab aeterno disponit ut quidam effectus per orationes nostras 
obtinerentur, atque dependenter ab istis contingerent. Praevidit 
scii, et ordinavit orationes tamquam media quibus obtineremus 
gratias eius, aut tamquam conditionem ut causae secundae effectus 
orationibus nostris consentaneos debitis temporibus producerent. 
Non ergo petimus orando, ut dispositiones divini consilii im- 
mutentur, sed ut consilium impleatur atque fiat quod Deus ab 
aeterno disposuit per orationes esse implendum. A fortiori, non 
petimus miraculum ; sed quod Deus velit gratias suas elargiri 
secundum regulas ordinarias suae providentiae, nobisque pro- 
curare temporalia bona, uti sanitatem, sed dependenter a causis 
eorum naturalibus. 

Apposite S.Thomas, a. 2 : «Ad huius ergo evidentiam conside- 
randum est quod ex divina providentia non solum disponitur qui 
effectus fiant, sed etiam ex quibus causis, et quo ordine proveniant. 
Inter alias autem causas sunt etiam quorumdam causae actus 
humani. Unde oportet homines agere aliqua, non ut per suos 
actus divinam dispositionem immutent, sed ut per actus suos 
impleant quosdam effectus secundum ordinem a Deo dispositum ; 
et idem etiam est in naturalibus causis. Et simile est etiam de 
oratione : non enim propter hoc oramus, ut divinam dispositionem 
immutemus, sed ut id impetremus quod Deus disposuit per 
orationes esse implendum ; ut scii, homines postulando mereantur 
accipere quod eis Deus omnipotens ante saecula disposuit 
donare ». 


CAPUT II. 

DE ACTIBUS 

QUIBUS DEO EXHIBEMUS CORPUS. 

QUAESTIO PRIMA. 

DE ADORATIONE. 

S. Th, II-II, q. 84. 

681. Adoratio etymologice est aetip admoventis manum 
ad os, seu manum osculantis in reverentiae et cultus 
signum (Iob XXXI, 27 ; III Reg. XIX, 18), et ideo in 
sensu lato et minus proprio sumitur de actu externo quo 
cultus et honor exhibetur cuicumque superiori, angelo, 
sancto, principi, in protestationem nostrae submissionis 
(Ios. V, 15 ; Apoc. XIX, 10 ; XXII, 8 ; Gen. XVIII ; 
IVReg.II, 15; Gen. XLIII,26; XXIII; III Reg. I, 16). — 
In sensu theologico adoratio ( aanbidding ) est sola reverentia 
Deo praestanda et sumitur generaliter de omni actu 
latriae ; et specialiter de formali testificatione excellentiae 
divinae et nostrae submissionis. Haec est actus rel gionis ; 
illa prior est actus duliae, scii, reverentiae debitae creaturae 
excellenti ; esset tamen actus latriae si in angelo vel sancto 
quis adoraret Deum qui in eius persona apparet vel loquitur 
(a. 1). 

682. Adoratio interna et externa. — Adoratio religiosa 
est duplex : interna quae fit mentali significatione submis- 
sionis et est idem ac devotio : haec quoque invenitur in 
angelis ; externa quae est testificatio externa submissionis 
ad Deum per actum seu motum corporis. Haec est adoratio 
stricte dicta (Esther XIII, 14 ; Lc. IV, 8). Porro fit variis 
modis : prostratione, genuflexione, inclinatione, manuum 
iunctione aut expansione, oculorum elevatione, etc. 

Adoratio interna potest esse sine externa, non autem e con- 
verso, quia Deus non colitur sine intentione colendi ; porro 
non intendit colere Deum qui interne se Deo submittere nolens, 
externe se submittere fingit. Adoratio externa igitur i° est 
signum internae ; 2 0 est eius effectus , quia fervens affectus in 

Deum sponte et naturaliter prorumpit in externae reverentiae 
actus ; 3 0 est simul eius causa , nam externa reverentia internam 
provocat et ipsi addit fervorem (a. 2). 

683. Adoratio interna non requirit locum deter- 
minatum, bene vero externa : 1° propter loci con- 
secrationem ex qua specialem devotionem concipiunt orantes ut 
magis audiantur ; 2 0 propter sacra mysteria et alia sanctitatis 
signa quae ibi continentur ; 3 0 propter concursum multorum 
adorantium ex quo incitamur ad melius orandum, et oratio 
fit magis exaudibilis (a. 3). 

684* Observatio festorum continet plures actus religio- 
nis j quia tamen instituta est ad exercitium sociale religionis, 
essentialiter pertinet ad culturn adorationis externae ; praeterea 
ipsa cessatio ab operibus corporalibus est iam aliqua (negativa) 
traditio corporis ad divina. Unde doctrinae de adoratione recte 
adiungitur consideratio de observantia festorum. 


QUAESTIO SECUNDA. 

DE OBSERVATIONE FESTORUM. 

S. Th. II-II, q. 122, a. 4. 

685. Ex quonapi iure et ad quid obligat prae- 
ceptum observationis festorum. — ■ Ex iure naturae 
datur praeceptum externo Dei cultui tribuendi aliquod 
tempus : homini enim inest naturalis inclinatio ad hoc 
quod cuilibet rei necessariae deputetur aliquod tempus, 
sicut corporali refectioni, somno et aliis huiusmodi ; unde 
etiam cultui divino quo mens spiritualiter reficitur. Sed 
determinationem huius temporis et modum externe colendi 
Deum statuit lex positiva : in V. T. quidem lex divina 
mosaica statuit observationem sabbati, sed haec determi- 
natio utpote pure caeremonialis, adveniente N. L., cum 
aliis L. V. caeremoniis cessavit, ita quod non in aliam 
mutata sed totaliter fuerit abrogata ; in N. T. autem a 
tempore Apostolorum introducta fuit consuetudo et pau- 
latim facta obligatoria, statuens observationem primae diei 
hebdomadae. Cui diei Ecclesia adhuc plura adiunxit alia 
festa, quae hodie sunt Nativitatis, Circumcisionis, Epipha- 
niae, Ascensionis et sanctissimi Corporis Christi, Immacu- 

latae Conceptionis et Assumptionis Almae Genitricis Dei 
Mariae, sancti Ioseph eius Sponsi, Beatorum Petri et Pauli 
Apostolorum, Omnium denique Sanctorum (can. 1247). 

At in quibusdam regionibus, ut in Gallia et in Belgio, ex 
privilegio territoriali, reducta fuerunt ad quatuor : Nativitatem 
et Ascensionem Domini, Assumptionem B. M. V. et Festum 
omnium Sanctorum. Unde si gallus aut belga extra patriam 
versatur in loco ubi non sunt alia festa abolita, ea servare tenetur. 

Porro praeceptum observandi festa complectitur dupli- 
cem partem : unam negativam , ab una ad aliam mediam 
noctem abstinendi ab operibus servilibus et forensibus 
(can. 1248), quae praecipue nata sunt fideles a divino 
cultu retrahere ; — alteram positivam , assistendi sacrificio 
Missae, de qua dicetur ubi de sacrificio. 

686 . Opera servilia vitanda sunt illa quae a) praecipue 
viribus corporis peraguntur, et b) ad corporalem usum 
immediate tendunt, et ideo c) olim a servis, nunc a famulis 
et operariis exerceri solent. Opponuntur liberalibus operibus 
quae principaliter animi viribus vel saltem ad animum 
excolendum tendunt, et a liberis seu dominis, vel ab 
omnibus mdiscriminatim solent exerceri. Ex qua definitione 
patet non dari opera communia ; nec opus fieri servile, 
quia lucri causa vel diuturno tempore et cum magna 
corporis defatigatione exercetur, aut vice versa ; sed rem 
ex operis natura et fine intrinseco pendere. 

Secundum praedictam definitionem liberalia sunt : opera quae 
ad litterarum aut scientiarum exercitium spectant : studere, 
legere, docere, disputare, concionari, scribere aut transcribere, 
manu vel machina, etiam ob lucrum ; — opera artium liberalium 
ut cantare, pulsare instrumenta musicalia, pingere artificiose, 
sculpere opera subtiliora vel maiora perficere, delineare figuras, 
artem photographicam exercere nisi fiat cum magno apparatu ; — 
iter facere et omnia quae ad hoc sunt necessaria: equos disponere 
et regere, parare vehiculum, deferre sarcinam, labor aurigarum, 
nautarum, et inservientium rhedis viarum ferrearum ; — agere 
lusus corporales : militares, nauticos, theatrales, choreales ; — 
venatio, aucupium et. piscatio, nisi fiant cum magno apparatu 
(v. g. in mari) aut labore ; — convivia, comessationes, com- 
potationes, confabulationes, etc. 

E contra servilia sunt : opera ruralia ut arare, fodere, serere, 
metere, colligere messes, vineas colere, arbores caedere, mensurare 

agros, decerpere aut decorticare fructus ; — : opera artium me- i 

chanicarum : caementariae, ferrariae, lignariae, sartoriae, sutoriae, 
tectoriae, textoriae, typographicae etiam in componendis charac- 
teribus, quod non immediate ordinatur ad conceptuum expres- 
sionem sed ad impressionem litterarum aut formarum ; — ducere 
lineas musicas, multiplicare transcriptiones v. g. polycopia ; — 
labores in fabricis, fodinis, fusoriis ; opera lanionis exercere 
et bestias excoriare, coquere panem, distillationes facere liquorum 
cum magno apparatu ; — pingere non artificiose vel notabili 
labore praeparare colores, tabulam, parietem ad picturam arti- 
ficiosam, opera maioris laboris praeparatoria vel pertinentia ad 
sculpturam agere ; — opera feminea ut nere, suere, reticula 
vel scutulata conficere, manibus texere, opus denticulatum 
facere, — imo imagines acu pingere seu in tela retrahere 
non solum ope machinae sed etiam manu, nisi fiat singulari 
arte ; quo casu adhuc cavendum ne mulieres quosflibet ornatus 
licitos existiment ; — ingerere gemmas in filum, conficere 
rosaria, scapularia, cordulas, flores artificiales, imagines cereas, 
sericas, chartaceas, etc., — et probabilius : iumenta onusta 
vel eorum ope currus, naves onustos ducere et a fortiori, onera 
imponere iumentis, curribus, navi ; item molere, etc. ; sed in his 
spectetur consuetudo locorum x . 

687. Opera forensia prohibita sunt a) mercatus 
publicus et b) actus forenses seu strepitus iudicialis ; 
utrumque enim nomine fori significatur : locus ubi ha- 
bentur iudicia, et locus ubi habentur mercatus (can. 1248). 

i° Sub nomine mercatus prohibentur a) nundinae annuae quae 
semel aut bis in anno celebrantur j excipitur si consuetudine 
alicubi tolerentur, sed talem consuetudinem introducere esset 
peccatum ; b) quasi-nundinae hebdomadariae quae semel aut 
bis in hebdomada fiunt (usus existit illas transferendi ad alterum 
diem) ; c) negotiationes Bursae habitae ; d) locationes et vendi- 
tiones publicae domorum, agrorum, arborum, supellectilis, etc. ; 
privatae autem non sunt prohibitae, etiamsi tales contractus 
coram notario fiant ; e) per se etiam prohibitae sunt venditiones 
et emptiones in publicis officinis ; at in quibusdam regionibus, 
ut in Belgio, videtur iam consuetudo legitima adesse quaecumque 
indiscriminatim hoc modo vendendi et emendi ; item res minoris 
momenti licitum est vendere etiam in viis publicis, ut epheme- 
rides, flores, chartas, nonnulla comestibilia. 

2° Sub nomine actuum Jorensium seu strepitus iudicialis pro- 
hibentur actiones, quae intrinsece ad iudicialium tam saecularium 
quam ecclesiasticarum cognitionem et decisionem spectant, uti 
sunt partes citare et audire, testes interrogare, excipere iuramen- 
tum iudiciale, probationes assumere, sententiam ferre aut 

1. Consuetudo non est intelligenda de magnis officinis in quibus j 

non minus quam alibi laboratur. 

exequi 1 . At non prohibentur actus extraiudiciales, uti consulere 
advocatos privatim vel iudices informare, vel causam examinare, 
vel clientem interrogare, aut acta litis transcribere. 

688 . Praeceptum abstinendi ab operibus prohibitis 
sub gravi 2 obligat omnes fideles ratione utentes inde 
a septennio ; admittit tamen materiae levitatem. Generatim 
censent auctores : 

a) quoad opera servilia, certo mortale esse laborare ultra 
duas horas seu 2% horis pro opere valde laborioso, et 
ad tres circiter horas pro opere leviori ; 

b) si materia est ita levis ut nullatenus contrarietur 
fini legis, et quasi pro nihilo reputatur, non est peccatum, 
v. g. unum aut alterum punctum suere ; 

c) quoad forensia, gravitas materiae magis determinatur 
ex operis qualitate et momento (et ex scandalo) quam ex 
ipsius quantitate, v. g. mortalis esset domus venditio 
magna cum solemnitate, aut sessio tribunalis, licet brevi 
tempore fiat ; 

d) opera prohibita, sine causa excusante peracta intra 
eumdem diem , coalescunt dummodo ab eadem persona 
exerceantur; unde non peccat graviter qui mandat sex 
famulis ut laborent per horam, nisi tamen sit scandalum. 

689. Causae ab obligatione excusantes sunt : 

i° Consuetudo legitima (can. 1248) saltem probabilis, ut 
de mercatu in officinis dictum est pro Belgio, et in 
quibusdam locis molere. 

2° Legitima dispensatio a Summo Pontifice et etiam ab 
Episcopo aut a parocho Vel superiore religionis clericalis 
exemptae, sed in casu particulari, iuxta normam can. 1245, 
scii, iusta de causa, cum subiectis sibi singulis fidelibus 
singulisve familiis, etiam extra territorium, atque in suo 
territorio etiam cum peregrinis. 

Parochi, nisi specialem delegationem acceperint, non possunt 
v. g. e suggestu, totam paroeciam dispensare ut tempore messis 

1. Notetur iudicia ecclesiastica etiam prohiberi tribus ultimis diebus 
hebdomadae sanctae (can. 1639). 

2. Hinc ab Inn. XI damnata est propositio 52 : « Praeceptum servandi 
festa non obligat sub mortali, seposito scandalo, si absit contemptus ». 

pro operibus ruralibus ; casu tamen quo necessitas sit evidens , 
possunt declarare opera esse licita, at tunc non est opus dis- 
pensatione. 

3° Necessitas cultus , seu pietas in Deum, quae permittit : 

a) opera quae directe externum Dei cultum continent, 
ut actus sacerdotis et ipsi inservientium : gestare crucem, 
imagines, reliquias in supplicationibus ; pulsare Campa- 
nas, insufflare organis, agitare thuribulum ; 

b) opera quae omnino proxime ad Dei cultum spectant, 
ut ornare altaria, disponere vestes sacras ; 

c) imo quae minus proxime spectant, ut ecclesiam ornare 
vel mundare, aras in publicis viis erigere, hostias coquere, 
molem funerariam erigere, si alio tempore fieri commode 
non potuerunt, vel si alicubi existat consuetudo ; secus 
non excedunt veniale. 

At non permittuntur ea quae remote tantum respiciunt cultum, 
ut restaurare templum, dealbare parietes, ecclesiam verrere, 
conficere cereos, paramenta, calices, linteamina lavare, conficere, 
reficere, lapides aut ligna ad ecclesiam vel aram construendam 
caedere aut vehere. 

4° Necessitas publica , ex qua permittuntur opera bellica, 
refectio operum publicorum quae nullam patiuntur dila- 
tionem, labor impendendus celebrationi publicarum festi- 
vitatum quae sunt necessitas moralis vitae socialis, vendere 
ac distribuere res vel merces communitati moraliter 
necessarias, captare et interrogare latronem qui aliter 
fugeret, imprimere ubi mos est diaria quotidiana, etc. 

5° Necessitas propria privata, ex qua licitum est 

a) proxime praeparare cibos necessarios diei ; et ex 
consuetudine, etiam superfluos et insuetos, ac facere 
omnia in ordine ad mensam, ut carpere aliquos fructus, 
lavare catina, occidere minora animalia ; 

b) facere necessaria ad nitorem domus, vel hominis (ut 
radere barbam, purgare vestes, tingere calceos), quae scii, 
non commode alio tempore vel omnibus diebus fieri solent ; 

c) laborare si aliter quis se suosque alere non posset, 
vel sat notabile detrimentum subiret, vel occasionem lucri 
magni et extraordinarii amitteret. 

Hinc non peccant operarii, qui vestes resarciunt aut lavant 
instrumenta reficiunt, hortulum colunt, si aliud tempus desit et 
per alios id facere non possint quin debitae sustentationi detra- 
hant ; item i'li quorum opus intermitti nequit sine notabili 
damno, ut conflatores ferri aut vitri, coctores laterum aut calcis ; 
item agricolae qui, ad damnum arcendum ex pluvia, foenum 
aut segetes vertunt, ligant, vehunt, fructus colligunt, olera 
rigant ; item filii, operarii, famuli coacti, modo non fiat in 
contemptum praecepti aut odium religionis : famuli tamen et 
operarii, qui saepius cogerentur, deberent in quantum possunt 
sibi alium dominum serio quaerere. 

Non excusat otium vitandum, aut vehementis tristitiae pondus, 
imo nec periculum peccati, nisi aliter vitari non possit, quod 
vix accidit. At in his circumstantiis facihus aderit ratio ut parochus 
dispenset et licentiam concedat laborandi aliquot horis. 

6° Necessitas aliena, seu charitas in proximum, permittit, 
etiam ob lucrum : 

a) opera quae per se et proxime sunt misericordiae, ut 
servire infirmis, sepelire mortuos ; 

b) alia opera quae per accidens et remote sunt charitatis, 
si adsit gravis necessitas, talis ut proximus pro se laborare 
posset, vel si ecclesia determinata aut locus pius esset 
valde indigens; 

c) at non licitum est laborare pro pauperibus aut ecclesiis 
pauperibus in genere, nec pro ipsis in particulari, si in 
communi tantum necessitate versantur. 

Hinc licite laborant pistores, laniones, fabriferrarii, sartores, 
urgenti quadam necessitate pro proximo, v. g. funeris, nuptiarum, 
itineris 1 , etc. ; — item ex consuetudine barbitonsores, capillorum 
concinnatores, et illi qui calceos praetereuntium tingunt, etiam 
suam operam omnibus praestantes ; — item quoad iudicialia ; 
sufficit quod necessitas, charitas aut bonum publicum ea postu- 
lent (can. 1639). Ita ratio succurrendi pauperibus aut oppressis, 
necessitas finiendi causam aut vitandi expensas et itinera liti- 
gantium, ob quas rationes ex iure belgico iudices pacis sedere 
possunt diebus festivis et causa criminalis incepta non est 
interrumpenda s . 

690. Animadversiones. — I. Inter opera non prohibita, 
plura sunt quae, in aliquando determinato casu, magis quam 


1. Possunt tamen esse culpabiles si temere promiserint, vel per 
hebdomadam neglexerint operam, aut nimia opera susceperint plus quam 
praestare possint. 

2. Code de Procidure civile , a. 8. 

3. Code d’Instruction criminelle , a. 533. 

servilia opponuntur fini praecepti, nimirum sanctificationi festi, 
sed ideo non cadunt sub praecepto ; at non sunt commendanda 
fidelibus, sed fideles potius ab ipsis arcendi. 

2. Licet peccata die festivo commissa contrarientur huic fini 
directe (et ideo multo gravius quam opera servilia), et exinde 
graviora sint, non tamen ipsi praecepto ecclesiastico directe 
opponuntur; unde qui peccat mortaliter die dominica, prae- 
ceptum tamen ecclesiasticum servat : finis enim extrinsecus non 
cadit sub praecepto (I, n. 361). 

3. Praeceptum ecclesiasticum non obligat ad eliciendos actus 
fidei, spei et charitatis, quamvis virtutes sint finis praecepti et 
hoc ex ipsis perfectiore modo impleatur : non enim pertinent ad 
cultum externum, et ceteroquin finis praecepti et modus illud 
implendi non cadunt sub praecepto (I, n. 362). 

4. Qui ob rationem excusantem laborant die festivo, attendant 
ne aliis sint scandalum ! 


CAPUT III. 

DE ACTIBUS 

QUIBUS DEO ALIQUID OFFERIMUS. 

691. Materia tractanda. — Offerre Deo aliquid pos- 
sumus vel a) illud tradendo, uti fit in sacrificio et in 
oblationibus varii generis, sive ipsi Deo factis, sive eius 
ministris, sacerdotibus ; — vel b) promittendo aliquid, 
quod fit in voto cuius essentia, materia, obligatio et de- 
obligatio successive sunt considerandae. 

QUAESTIO PRIMA. 

DE SACRIFICIO. 

S. Th. II-II, q. 85 et q. 86, a. I ; I-II, q. 102, a. 2, 3, 4. 

692. Sacrificium (offer) dicitur a sacrum facere, et ideo 
significat actum quo homo facit aliquid sacrum ; unde 

i° in sensu latissimo significat actum Vel opus cuius- 
cumque virtutis factum in honorem Dei, et a religione 
imperatum, v. g. opera misericordiae vel obedientiae 
(Hebr. XIII, 15-16 ; Ps. L, 19) ; 

2° in sensu strictiore est omnis actus a virtute religionis 

elicitus, qui scii, non aliam bonitatem habet nisi quia fit 
in honorem Dei ; hoc sensu sacrificium internum (Ps. XLIX, 
14 ; I Petr. II, 5, 9) quo animam seipsam offert Deo magis 
est sacrificium quam externum : cultus enim exterior non 
est nisi expressio interioris ; 

3 0 in sensu strictissimo et proprio est actus praecipuus 
cultus externi et publici ab omnibus aliis distinctus, 
solemnissimus et excellentissimus, quia perfectius testatur 
supremum Dei dominium et omnium plenam ab eo 
dependentiam ; unde est sacrum facere per excellentiam 
(Os. VI, 6 ; I Reg. XV, 22). 

Consequenter, per extensionem et improprie sacrificium etiam 
designat terminum actionis sacrificalis, scii, rem sacrificatam 
seu victimam, hostiam, quatenus sacrificio sit Deo oblata et 
facta sacra ; seu ipsum sacrum factum. 

693. Sacrificium stricte dictum est de iure naturae. 

— Probatur: 

Si excellentia personae colendae non solo gradu sed 
ordine differt ab excellentia aliorum, in societate debent 
ei exhiberi et reservari specialia honoris signa ?d excel- 
lentiam eius testandam. 

Atqui talis est excellentia Dei qui est primum principium 
et ultimus finis, a quo omnia habent esse et agere, et qui 
est supremus omnium dominus, qui cuncta creare et etiam 
destruere potest. 

Ergo in cultu externo et sociali debent ipsi exhiberi 
et reservari specialia honoris signa, quibus testamur su- 
premum eius dominium et nostram subiectionem. 

Iamvero Deum esse primum principium ac finem, 
supremum omnium dominum, potestatem habere sicut 
creandi ita cuncta destruendi, optime significamus sacri- 
ficio, praesertim quod nullum aliud existat signum exter- 
num oblationis vel adorationis, quod ex natura sua supre- 
mum Dei dominium et omnimodam nostrae dependentiam 
repraesentet atque de facto Deo reservetur. 

Ergo hoc signum, quod est sacrificium, est Deo ex- 
hibendum et reservandum. — Quod omni tempore factum 
esse apud omnes gentes historia probat (Cfr. C. Trid., 
sess. 2, c. 1). 



SUMMA THEOLOGIAE MORALIS 


Confirmatur : Cultus externus et publicus ordinatur ut recta 
aestimatio de Deo in nobis tumetur et ut excitemur in specialem 
Dei reverentiam. Ad hoc autem requiritur cultus specialis Deo 
reservatus. « Hoc videmus, ait S. Thomas, q. 85, a. 2, in omni 
repubiica observari quod summum rectorem anquo signo sin- 
gulari honorant, quod cuicumque alteri deferretur, esset crimen 
laesae maiestatis ». 

694. Sacrificium stricte dictum definitur : Oblatio 
externa rei sensibilis et permanentis per aliquam eius immuta- 
tionem aut destructionem a sacerdote facta Deo ad testifican- 
dum eius dominium et nostram sublectionem. In qua defini- 
tione indicatur : 

i° Genus ad quod sacrificium pertinet : oblatio, qua 
aliquid offertur Deo deputandum cultui divino j et quidem 
externa, quia pertinet ad cultum externum et publicum : 
sic differt a devotione et sacrificio mere interno. 

2 ° Materia : rei sensibilis et permanentis ; sensibilis quidem, 
quia sacrificium est sensible signum, cum ad significandam 
fiat internam mentis oblationem qua homo se Deo ut 
supremo domino offert ac subiicit , permanentis quoque, 
quae scii, apta sit tum ad significandum dominium perma- 
nens Dei in hominem et in totam creationem, tum ad re- 
praesentandum ipsum hominem qui seipsum tradit Deo. 

Per hoc oblatio differt ab adoratione, quia haec actionem 
transeuntem, v. g. genuliexionem, illa exhibet Deo rem per- 
manentem, quae in sacnhcio otlertur ut vicana substantiae 
nostrae sensibilis et permanentis j unde intelhgitur quare ad 
sacrificia praesertim adhibita tuere illa animalia et aliae res quae 
inserviunt hominis sustentationi. 

3 ' Forma : per aliquam immutationem aut destructionem, 
qua scii., ad significandum supremum in omnes res Dei 
dominium, res subtrahitur omni usui hominum atque 
totaliter et in perpetuum cedit in dominium Dei, ac ita 
fit sacra : sive dicatur oblationem fieri Deo formaliier per 
ipsam immutationem, quod videtur verius sive dicatur 
immutationem esse conditionem praerequisitam ad obla- 
tionem sacrificalem, ut quibusdam magis placet. 

Non requiritur ut immutatio semper habeatur per destructionem 
realem seu physicam, sed potest sufficere aequivalens, quae scii, 
quoad formam exteriorem aut secundum aesumauonem hominum 

in ratione significandi reali immutationi aequivaleat : sic res 
quae ad naturales usus redditur inepta, ut vinum effusum, vel 
in via ponitur destructionis, et quidquid destructionis fert 
speciem ita ut aptum sit ad exprimendam significationem 
sacrificio propriam. Quae magis explicari solent, ubi de 
Missa. 

Destructione vel immutatione sacrificium ab omnibus aliis 
oblationibus distinguitur : in simplici oblatione res dum offertur 
manet integra, quamvis postea possit consumi ; in sacrificio 
ipsa oblatio formaliter fit per destructionem ; unde S. Thomas, 
q. 86, a. x : « nomen oblationis commune est ad omnes res quae 
in cultum Dei exhibentur, ita quod si aliquid exhibeatur in 
cultum Dei, quasi in aliquod sacrum quod inde fieri debet 
consumendum, et oblatio est et sacrificium ; si vero exhibeatur 
ut integrum maneat , divino cultui deputandum vel in usum 
ministrorum expendendum, erit oblatio, non sacrificium ». Et 
iterum, q. 85, a. 3, ad 3 : «Sacrificia proprie dicuntur quando 
circa res Deo oblatas aliquid fit, sicut quod animalia occidebantur 
et comburebantur (sacrificum cruentum), quod panis frangitur 
et comeditur et benedicitur (sacrificium incruentum). Et hoc 
ipsum nomen sonat, nam sacrificium dicitur ex eo quod homo 
facit aliquid sacrum. Oblatio autem directe dicitur, cum Deo 
aliquid offertur, etiamsi nihil circa ipsum fiat, sicut dicuntur 
offerri denarii vel panes in altari, circa quos nihil fit. Unde 
omne sacrificium est oblatio, sed hon convertitur ». 

4 0 Causa efficiens , scii, minister : a sacerdote. Ad expri- 
mendum sensum religionis publicum nomine societatis, 
requiritur persona publica, i. e. quae publica auctoritate 
gaudet vel ab ipsa legitime deputatur ut pro omnibus vel 
nomine omnium agat. 

Ita, antequam constituerentur civitates et regna, dum non 
erant nisi familiae et tribus, paterfamilias aut primogenitus 
quasi naturaliter indicabantur ad offerendum sacrificium ; postea 
et reges id quandoque fecerunt sicut Melchisedech ; at plerumque 
ad hoc designati fuerunt ministri distincti : convenit enim ut 
in societate sint ministri a pOpulo segregati, permanenter ad 
hoc instituti, qui vocantur stricto sensu sacerdotes ; quibus 
institutis, invalide talis actus sacrificii ab aliis tentaretur. Cum 
autem Christus constitutus fuerit canut omnium hominum, 
naturaliter sacerdos erat totius humanitatis. Quodsi ordinationem 
totius cultus sibi reservet Deus, uti factum est in ordine super- 
naturali, nullus alius sacrificium vel sacerdotium instituere 
potpst (Hebr. V, 1-4). 

5° Finis sacrificii, tum finis cui : facta Deo, nam sacri- 
ficium est actus religionis ; tum finis qui : ad testificandum 
supremum eius dominium et nostram subiectionem. 

695. Diversae species sacrificii. — Omne sacrificium 
essentialiter et primario est latreuticum, quia fit in honorem 
Dei ad testificandum eum esse primum principium a quo homo 
totaliter dependet et quo est quidquid est. Ex quo consequitur 
a Deo ipsum habere quidquid habet, et expectare quidquid 
recipiet, et si a Deo se avertat per peccatum, esse poena mortis 
dignum ; ad quae agnoscenda etiam possunt offerri sacrificia. 
Hinc ratione finis, sacrificium dividitur in lateutricum (huldeoffer) 
quod specialiter offertur ad cultum Dei ; et eucharisticum ( dank - 
offer) pro beneficiis acceptis ; et impetratorium ( smeekoffer ) 
pro beneficiis accipiendis ; et propitiator ium ( zoenoffer ) quod 
etiam specialiter fit ad placandum Deum offensum et peccatum 
reparandum. 

In V. L. ratione formae et finis distinguebantur : holocaustum 
quod erat sacrificium latreuticum ; hostia pro peccato aut pro 
delicto quae magis specialiter offerebatur pro peccatis ; et hostia 
pacifica pro beneficiis acceptis vel accipiendis. 

696. Omnibus aliis eminentius est sacrificium 
Novae Legis. — Sacrificium, quamvis in communi spec- 
tatum, sit de iure naturae, non tamen sacrificium particulare 
in tali re vel tali modo offerendum. Sed ex institutione 
humana vel divina variis temporibus et apud varias gentes 
diversa fuerunt sacrificia. Sub lege naturae determinabantur 
ex electione hominum, sub lege mosaica a Deo, sub lege 
nova christiana non est nisi unum sacrificium : mors 
Christi in cruce et symbolice renovata in missa, quod 
probatur in tr. de Redemptione et de Sacrificio Missae. 

A sacrificiis antiquis differt sacrificium N. L. : 

i° dignitate, qua infinite ab iis distat : a) ex parte offerentis 
qui est Filius Dei homo factus, et b) ex parte rei oblatae quae 
est eius corpus et sanguis 

2 0 fine, quia offertur simul ad quadruplicem finem ; 

3° efficacia : non tantum valet ex opere offerentium hominum, 
sed intrinseca dignitate semper est acceptabile Deo quem in- 
fallibiliter honorat, unde ex opere operato non tantum tollit 
immunditiam legalem, sed quantum est de se etiam infallibiliter 
impetrat gratiam ; 

4° perfectione et stabilitate , quia nullum aliud praefigurat, 
annuntiat et praeparat, sed ipsum ab omnibus aliis praefiguratur, 
quae proinde, ipso accedente, cessare debebant (C. Trid., 
sess. 22, c. 1). 

697. Sacrificium N. L. sub duplici forma existit : 
ut cruentum in cruce et ut incruentum in missa. — 

Sacrificium N. L. simpliciter et substantialiter , i. e. ratione 

offerentis principalis, ratione rei oblatae et ratione meri- 
torum et satisfactionum, est unicum; modaliter et secundum 
quid , i. e. ratione formae sub qua victima offertur est 
diversum (C. Trid-, sess. 22, c. 1 et 2) : 

a) Oblatio cruenta crucis (Mt. XXVI, 28 ; Ioh. XVII, 19), 
cuius victima fuit Filius Dei caro factus ut substitueretur 
pro hominibus (Hebr. II, 11, 17; I Tim. II, 5, 6; 
Rom. V ; Eph. V, 2) ; — forma, non tam materialis 
occisio quam voluntaria depositio animae et dispositio 
propriae vitae, in honorem Dei facta, et externe mani- 
festata in libera permissione mortis ; — minister, non 
ipsi occisores, sed Christus qui mortem inferre, dum 
impedire potuit, voluntarie admisit (Ioh. X, 17, 18) ; — 
valor (scii, honor Dei, meritum et satisfactio) infinitus. 
Hinc nunquam erit novum sacrificium, meritorium et 
satisfactorium, quia Christus satisfecit pro peccatis omnium 
et omnibus meruit gratias salutis quantum ad sufficientiam 
(Hebr. VII, 27 ; IX, 25-28 ; X, 10, 14I ; quantum vero 
ad efficaciam requiritur meritorum applicatio et propria 
nostra cooperatio. 

b) Sacrificium incruentum altans, quod fit tum ad supre- 
mum Dei dominium agnoscendum, tum ad merita et 
satisfactiones crucis nobis applicanda, ac proinde non est 
blasphemia in sacrificium crucis nec ipsi derogat (C. Trid., 
sess. 22, c. 2, can. 4). 

Differunt tamen : 

1) Christus in cruce fuit solus offerens ; in missa autem 
minister offert nomine Christi ut capitis, et fidelium ut mem- 
brorum Ecclesiae (C. Trid., c. 1). 

2) Christus in cruce fuit solus oblatus ; in missa etiam offertur 
Ecclesia, quae repraesentatur per victimam quae est caput eius : 
Christus. 

3) , Christus in cruce oblatus fuit in propria specie, mortalis, 
passibilis, cruente ; in missa sub specie panis et vini, immortalis, 
impassibilis et incruente offertur : ibi intercessit mors realis, 
hic intervenit symboli ca. 

4) Sacrificium crucis erat de condigno meritorium et satis- 
factorium, et quidem infinite propter dignitatem offerentis et 
oblati, unde semel fuit oblatum ; sacrificium missae merita crucis 
et satisfactiones tantum applicat, unde usque ad consummationem 
saeculi est offerendum. 

5) Sacrificium crucis directe oblatum fuit pro omnibus ; 
sacrificium missae directe offertur tantum pro membris Ecclesiae. 

6) Sacrificium crucis non est significativum nec repraesen- 
tativum alterius ; sacrificium missae est repraesentativum et 
commemorativum crucis, sicut sacrificia V. L. illius erant prae- 
figurati va. 

698. Praeceptum est ecclesiasticum assistendi sa- 
crificio incruento et audiendi missam integram 
diebus dominicis et festivis, sub gravi obligans omnes 
utriusque sexus fideles, postquam ad annos discretionis 
pervenerint. 

Praeceptum fuit consuetudine introductum, quae iam viguit 
aetate apostolica, quaeque tractu temporis paulatim facta est 
obligatoria, et postea lege scripta confirmata (can. 1248). Quod 
omnino congruit 1° legi naturali : sacrificium est actus cultus 
publici, nomine omnium oblatus, iure naturae praescriptus ; 
unde aliquoties conveniant omnes necesse est ad cultum 
divinum per sacrificium tribuendum ; 2 0 legi divinae : datur 
praeceptum divinum offerendi sacrificium incruentum missae 
in Ecclesia, iuxta verba : Hoc facite in meam commemorationem. 
Ergo necesse est ut membra Ecclesiae huic sacrificio per coope- 
rationem vel saltem per assistendam aliquando participent. Est 
igitur hoc tempus convenienter a lege determinatum ecclesiastica. 

Praeceptum imponitur ex motivo religionis, cuius virtutis 
sacrificium est actus. 

699. Praeceptum obligat ad audiendum Sacrum 
totum et integrum . 

1) Totum, unde praecipitur auditio, non tantum quoad 
substantiam seu partes essentiales et integrales ipsius 
sacrificii a Christo institutas, nempe duplicem consecra- 
tionem et communionem, sed etiam quoad partes inte- 
grales totius liturgiae ab initio usque ad ultimum evange- 
lium, sed exclusive, quia olim non legebatur. 

2) Integrum, et ideo non sufficit audire partes duarum 
missarum, sive simultanee, ut constat ex prop. 53 damn. 
ab Inn. XI 1 ; sive successive si consecratio et communio 
non pertineant ad unam et eamdem missam : ex partibus 
enim duorum sacrificiorum, puta ex consecratione unius 
hostiae et communione alterius, non fit unum integrum 
sacrificium. 


t. « Satisfacit praecepto Ecclesiae de audiendo Sacro, qui duas partes, 
imo quatuor simul a diversis celebrantibus audit ». 

Si tamen ad unam eamdemque missam pertineant consecratio 
et communio, probabilius valet auditio, dummodo ex alia missa 
pars omissa suppleatur. Ex una parte enim adest sacrificium 
integrum, ex alia parte non videtur Ecclesia sub gravi prohibere 
ne pars minor et accidentalis ex alio sacrificio addatur ; id tamen 
sine ratione facere est culpa levis. 

700. Praeceptum obligat sub gravi, quia eius materia 
et finis est gravis, scii, tum ut Deus sacrificio honoretur 
in quantum populus affectum cum celebrante coniungit. 
tum ut recolatur memoria passionis et resurrectionis 
Christi. Unde non audire missam integram est peccatum 
mortale ex genere suo, i. e. grave si pars notabilis, leve si 
modica pars omittatur. Itaque : 

1) Omissio est notabilis qualitative , si omittatur pars in 
se principalis pertinens ad substantiam sacrificii : 

a) Si omittatur consecratio et communio simul. 

b) Si tantum omittatur utraque consecratio, quia in ipsa 
consistit essentia sacrificii. 

S. Alphonsus contrarium reputat probabile, quia censet 
communionem esse partem magis essentialem, sed haec sententia 
non videtur solide probabilis, nam immolatio symbolica per- 
ficitur in consecratione. Unde qui advenit post consecrationem 
etiamsi aliam missam audire non possit, non tenetur manere, 
quia iani deest essentia sacrificii, et aliae partes non praecipiuntur 
nisi ratione essentiae ; — e contra si tardius adveniat ante con- 
secrationem, manere tenetur, quia substantiae sacrificii interesse 
potest. 

c) Item gravis videtur sola omissio communionis : haec 
enim pertinet ad integritatem sacrificii, a Christo est 
instituta et sine ipsa sacrificium est incompletum. A 
fortiori gravis est omissio alterius consecrationis, quia 
utraque non tantum est de integritate sed longe probabilius 
etiam de essentia, utpote necessaria ad repraesentationem 
mortis Christi cruentae et ideo ad immolationem eius 
symbolicam. 

Quidam tamen haec negant, quia dicunt non esse partes 
essentiales, et non satis constare an Ecclesia sub gravi praecipiat 
hisce interesse. Sed facile respondetur : Ecclesia praecipit 
secundum materiam, sub gravi pro materia gravi, qualis est 
altera consecratio, et etiam communio, utpote pars magni mo- 
menti. Unde communionis omissionem esse notabilem et gravem 
nobis videtur certum, saltem si utraque omittatur communio ; 
at in praxi quaestio est minoris momenti, nam qui abest com- 

munioni etiam omittit preces sequentes, et ita certo iam adest 
omissio notabilis ratione quantitatis, ut dicetur sub 2°, a. 

d) Distractio etiam voluntaria durante Consecratione 
non impedit missae auditionem, dum non totaliter auferat 
omnem attentionem ita ut quis non possit de gestis testari. 

2) Omissio potest esse notabilis quantitative, si omittatur 
pars magna comparative ad totum. Notabilis censetur 
tertia pars, quae non est intelligenda materialiter ex sola 
diuturnitate temporis, sed etiam ex maiore vel minore 
dignitate et. propinquitate ad consecrationem seu necessitate 
ad sacrificium. Hinc : 

a) Gravis censetur omissio eorum quae praecedunt evan- 
gelium simul cum iis quae sequuntur communionem ; — 
vel co mmun ionem cum iis quae sequuntur ; — vel % 
canonis, sive a praefatione ad consecrationem, sive a con- 
secratione ad pater noster ; — vel eorum quae habentur 
ab initio usque ad offertorium inclusive. 

b) E contra levis censetur, saltem probabiliter, omissio 
eorum quae praecedunt offertorium, quia non sunt nisi 
missa catechumenorum ; — vel eorum quae habentur 
usque ad epistolam simul eum his quae sequuntur com- 
munionem ; — vel solum offertorium — vel Gloria et 
Credo, aut alia musicalia, etiam si diu protrahantur, quia 
non sunt ordinariae partes missae. Item memento sacer- 
dotis non est de substantia missae. 

c) Nullum per se est peccatum, seclusis scandalo, con- 
temptu vel instructionis necessitate, omittere concionem, 
quia non est pars sacrificii ; item ultimum evangelium 
cum populus iam antea dimittatur. 

Qui astitit substantiae sacrificii sed omisit magnam partem 
tenetur ad supplendum ex alia missa. Qui autem omisit partem 
modicam, secundum plures, ad nihil tenetur, quia praeceptum 
est substantialiter impletum, nec res leviores tam rigorose sunt 
exigendae ; peccavit tamen si voluntarie, v. g. ex negligentia 
culpabili, omiserit; alii tamen dicunt sub veniali teneri ad sup- 
plendum, nisi ageretur de parte modicissima. 

701. Ad auditionem missae praeceptam validam 
requiritur moralis praesentia corporis, ad quam 
exiguntur et sufficiunt tria : 

1) Ut quis secundum aestimationem hominum censeatur 
unitus celebranti: sive directe e loco non valde distanti 
videndo eum vel audiendo ; sive indirecte iungendo se tur- 
bae assistentium vel iis qui in conspectu altaris versantur, 
ita ut possit dici de circumstantibus seu pars multitudinis. 

2) In loco apto impletioni praecepti, qui indicatur can. 1249: 
« Legi de audiendo sacro satisfacit qui missae adest quo- 
cumque catholico ritu celebretur 1 , sub dio aut in qua- 
cumque ecclesia vel oratorio publico aut semipublico 2 , et 
in privatis caemeteriorum aediculis ; non vero in aliis 
oratoriis privatis, nisi hoc privilegium a Sede Apostolica 
concessum fuerit », sed illi qui in induito comprehenduntur 
et diebus concessis tantum. Satisfit tamen in oratoriis 
Cardinalium vel Episcoporum privatis, quia gaudent iuri- 
bus et privilegiis oratorii semipublici et etiam in « loco 
decenti » de quo in can. 822 § 4, ubi justa ac rationabili 
causa in aliquo extraordinario casu et per modum actus 
missa celebratur de licentia loci Ordinarii vel Superioris 
majoris religionis (Com. I. C., die 26 martii 1952) ; ipse 
vero sacerdos satisfit ubique celebrando. 

3) Et aliqua saltem ratione signis externis, sive per 
visum sive per auditum, sive per se sive per actiones 

> aut motus aliorum adstantium, discernere possit quid a 

celebrante agatur, etiamsi per accidens nihil audiat, videat, 
vel intelligat, uti fit apud surdos et caecos. 

Hinc A. moraliter censetur praesens : 

a) Ille qui in ecclesia est licet in loco valde distanti ab altari, 
dummodo videre vel audire possit celebrantem. 

b) Vel qui ibi existens celebrantem non videt nec audit, sed 
aliquid percipit de iis quae aguntur sonitu campanae vel motu 
assistentium, aut post parietem vel columnam stat modo uniatur 
uni ex assistentibus. 

c) Vel qui extra ecclesiam multitudinem non capientem manet, 
etiam ianuis ecclesiae clausis, dummodo coniungatur multitudini 
extra assistenti : secundum aliquos probabiliter coniungitur 
adhuc multitudini ille qui spatio non maiore 30 passuum ab eo 
abest, at iuxta S. Alphonsum id forsan est nimium. 

d) Vel qui est in atrio , sacristia , camera aut alia parte ecclesiae, 

1. Notat Vermeersch : ergo etiam si a schismatico fiat, sufficit, sed 
peccatum committitur communicationis in sacris. 

2. Pro oratoriis semipublicis inde non sequitur quod licitum sit ea 

t omnibus aperire. 

modo per ianuam apertam aliquas partes missae distinguat ex 
sonitu, motu populi vel aliter ; imo qui e domo vicina per 
fenestram sacerdotem vel motum populi videt, etiam probabiliter 
si aliqua via intercedat, modo distantia non sit magna, puta 
ultra 30 passus. 

e) Vel qui dum celebretur sub dio , stat ad altare aut in propin- 
quitate sacerdotis aut, si id sit impossibile, saltem coniungitur 
multitudini assistentium, eo modo quo dictum est. 

B. Non autem moraliter praesens esset ille qui ope telescopii 
missam in loco distanti observaret, vel ope radiophoni preces, 
cantus, sonitum campanae audiret. 

702. Requiritur quoque assistentia humana reli- 
giosa, seu religiosa praesentia animi, quae includit 
intentionem et attentionem. 

A. Necessaria est intentio, quia Ecclesia praecipit missae 
assistentiam tamquam actum sacrum seu religiosum ; sed 
assistentia missae est ex se actio indifferens, quae fieri 
potest ad diversa, v. g. unice ad expectandum amicum, ad 
audiendam musicam, ad curiositatem, ad libidinem, ad 
lucrum, etc. 5 ergo ut sit actus non profanus sed sacer et 
religiosus et etiam fiat ad cultum Dei, determinari debet 
per intentionem Deum colendi. Et quidem : 

1) Ex parte obiecti : a) Non sufficit intentio ponendi 
actum externum, quam habet ille qui expectat amicum, 
sed insuper requiritur aliquo modo intentio colendi Deum, 
vel offerendi sacrificium, vel audiendi missam ut actum 
sacrum, etc. 

Hinc satisfacit ille qui ex pravo fine delectandi de aspectu 
feminae, venit tamen ad audiendam missam ad modum fidelium : 
licet enim peccet contra castitatem, intendit tamen etiam audire 
missam ; item ille qui venit ex metu patris, domini, magistri, 
alias non auditurus, dummodo in ecclesia iam velit audire ; — 
e contra si interim repugnet et nolit consentire auditioni, quia 
tunc nullo modo intendit sacrificium, imo talis assistentia non 
esset actus humanus, 

b) Non requiritur intentio satisfaciendi praecepto, sed suf- 
ficit ponere id quod praecipitur . 

Unde satisfacit ille qui ignorat esse diem de praecepto, vel 
non vult satisfacere praecepto hac missa sed postea aliam audire : 
qui enim missam audit eo ipso satisfacit cum ponat quod prae- 
cipitur. Qui vero missam audit, si non constat eum habere 
intentionem, praesumitur habere sufficientem. 


2) Ex parte subiecti : a) Non requiritur intentio actualis 
hic et nunc habita, sed sufficit virtualis qua ex influxu 
seu virtute intentionis praeteritae quis missae assistere 
incipit vel pergit. 

b) Nec requiritur intentio explicita qua quis dicat : 
intendo offerre sacrificium, participare illi quod sacerdos 
pro populo agit, quatuor fines sacrificii prosequi (quae 
est optima), sed sufficit implicita, in alio actu contenta, 
quam habet v. g. ille qui more fidelium pergit ad locum in 
quo missa celebratur : in hoc includitur intentio colendi 
Deum vel offerendi sacrificium. 

B. Necessaria quoque est attentio, quia reverentia erga 
Deum requirit ut assistens mentem applicet ad cultum Deo 
offerendum et nihil agat quod a cultu Dei est alienum ; 
hinc : 

1) Attentio externa exigitur, qua mens applicatur ad 
vitandas actiones externas incompossibiles cum auditione 
religiosa missae et attentione interna. 

2) Probabilius requiritur etiam interna attentio saltem 
minima, quae est vel ad verba aut actiones sacerdotis, 
vel ad sensum verborum et actionum (seu ad mysteria 
actionis sacrificalis), vel ad res divinas et ad Deum qui 
sacrificio colitur : qui enim nullo modo nec in confuso 
ad praecipuas saltem missae partes attenderet, non poneret 
actum humanum. Sufficit tamen attendere actionibus sacer- 
dotis in genere : Ecclesia enim nullam praecipit orationem 
vel meditationem durante missa, sed solam missae as- 
sistentiam. 

3) Sufficit attentio virtualis, quae scii, initio habita, 
virtute perseverat quamdiu non revocetur, aut non fiat 
tanta evagatio mentis ut vis prioris intentionis omnino 
depereat. 

In praxi, quamdiu intentio audiendi missam non revocatur, 
nec ponitur actus incompossibilis cum attentione interna, haec 
censetur sufficienter permanere : standum est pro valore actus 
donec probetur invalidus. Nec maior attentio interna requiritur 
quam illa quae de facto solet iungi attentioni externae. 

Cum requisita attentione incompossibilia sunt : dormire, per- 

ecte inebriari, depingere, docere, scribere, legere historiam, res 

profanas, vel quaestiones speculativas, imagines attente et fixe 
considerare vel inscriptiones legere, confabulari de re seria vel 
difficili, ludere, magna applicatione mentis aliquod negotium 
agere vel tractare, textum etiam sacrum memoriter addiscere, 
computationes facere, etc. ; ut autem haec sint peccatum grave, 
per notabilem unius missae auditae partem debent protrahi. 

E contra compossibilia sunt, in quantum et si non necessario 
omnem tollunt attentionem : 

a) inservire sacrificio, uti faciunt acolythi vel sacrista, etiamsi 
recedant allatum necessaria, dummodo non recedant ab ecclesia 
nisi ad breve tempus : hi enim sacrificio etiam cooperantur ; 

b) item musicam agere, organum pulsare vel campanas, modo 
actiones sacerdotis in genere saltem aliquo modo advertantur ; 

c) colligere eleemosynas, in ecclesia ambulare, se vestire ; 

d) leviter inebriari vel dormitare ; 

e) conscientiam examinare, horas canonicas legere vel poeni- 
tentiam iniunctam, aut librum spiritualem (nisi fiat ex profano 
fine), viam crucis peragere ; 

f) probabiliter : excipere confessiones, sacrificium celebrare, 
sacramentaliter confiteri, dummodo possibile sit quod non 
omnem tollant attentionem ad actus sacerdotales in genere ; 

g) discontinuatim confabulari de re levi, vel etiam voluntarie 
distrahi, dummodo omnem attentionem non tollant; — haec tamen 
veniale sunt peccatum contra religionem, quia irreverentia est 
erga Deum attentionem inter cultum et res alienas sine ratione 
dividere ; quodsi confabulationes vel distractiones sint graviter 
peccaminosae, v. g. si sint de re turpi, irreverentia est maior, 
sed non probatur mortalis neque assistentiam missae impedit. 

703. Causae ab obligatione audiendi missam exi- 
mentes sunt : 

1) Impotentia physica seu absoluta , sive 

a) spiritualis, uti apud nominatim excommunicatos vel 
interdictos ; et apud alios, si non adest nisi sacerdos 
vitandus ; sive 

b) corporalis , uti apud infirmos lecto fixos, navigantes 
in mari, incarceratos (quales sunt etiam filii quos pater 
inclausos tenet in poenam atque detinere potest etiam die 
dominica), degentes in locis in quibus non celebratur missa. 

2) Consuetudo legitima patriae, qua ratione excusantur 
mulieres post partum, filii et viduae vel consanguinei 
proximi ob luctum quando pater, maritus, frater defunctus 
est, secundum morem diversum in diversis locis, dummodo 
non egrediantur ob alias causas ; item alicubi qui nupturi 
sunt, ob bannorum proclamationem, sed id non valet nisi 
de missa in qua proclamatio fit. 


3) Legitima dispensatio, subditis concessa a S. Pontifice, 
Ordinario, parocho, superiore religioso, ad normam 
can. 1245. 

4) Necessitas, i. e. quaecumque causa mediocriter gravis 
involvens notabile incommodum aut damnum, spirituale 
vel corporale, proprium vel alienum : 

a) Impotentia moralis, uti sunt : notabile incommodum 
valetudinis vel sanitatis, v. g. notabile gravamen capitis, 
virium lassitudo, ob quam prudenter quis omittit visitatio- 
nem amicorum vel moram in convalescentia timet; notabile 
damnum bonorum fortunae, famae, honoris aut etiam 
verecundiae, uti esse potest in puella honesta gravida 
quae ob eam causam domi se celat, et in pauperibus qui 
carent vestibus decentibus secundum statum, nisi in alio 
loco vel valde mane possent audire sine infamia ; gravis 
offensa parentum ; occasio lucri relative magni et extraor- 
dinarii ; confessio peccati mortalis quae secus facile fieri 
non possit; magna distantia, nisi habeatur currus vel 
aliud medium sine magnis expensis : magna censetur 
distantia 1 leuca 1/4, et minor secundum qualitates per- 
sonae, ut aetatem vel infirmitatem, conditiones aeris, 
viarum et inclementiam temporis, ita tamen quod difficilius 
excusetur omissio habitualis. 

b) Officium, quo excusantur milites stationarii ; custodes 
infantium, oppidorum, gregum quando sunt necessarii et 
desunt alii ; famuli et operarii qui laborare debent : qui 
omnes, si saepius cogerentur, deberent, si sine magno 
incommodo possent, alium dominum quaerere. 

c ) Necessitas aliena, seu charitas, excusat eos qui assistunt 
infirmis, dum hi ope eorum egent vel eos recedere aegre 
ferunt, ita ut sine periculo aut magna infirmi molestia 
recedere non possint ; qui casu incendii aut alluvionis 
opem ferunt ; qui spem habent ut graves rixas, furta, 
actus turpes praesentia sua impediant, vel qui sic vitant 
peccatum mortale determinatae cuiusdam personae, v. g. 
uxor magnam indignationem mariti (nisi cederet in con- 
temptum religionis), puella desiderium turpe in tali iuvene, 

704. Animadversiones. — I. Qui ab audiendo sacro legitime 

excusatur , non tenetur supplere, dicendo alias preces vel audiendo 
sacrum in hebdomada, quia praeceptum ecclesiasticum obligare 
cessat. Quodsi. causa sit perpetua, vi praecepti naturalis et divini 
obligantis ad sacrificium, tenetur aliquando cum altero alternare 

1’ c , oniu ® es vicem mutent), et si neque hoc possit, debet 
aliquando (ter vel quater in anno) assistere in hebdomada ; — alias 
ceteroquin esset periculum quod paulatim ab omni praxi reli- 
giosa abstineret. 

2. Omne praeceptum aliquo modo obligat ad adhibenda media 
ut servari possit, et ad vitanda impedimenta quae obstant ne 
impleatur. Hinc 

a ^.jf n P e ^ mentum s i ve proximum sive remotum directe ponere 
est illicitum, scii, eo fine ut praecepto satisfieri nequeat ; 

b) indirecte i. e. alio fine, cum praevisione tamen quod missa 
audiri nequeat, illicitum est ponere impedimentum proximum, 
1. e-, dum tempus obligationis adest vel moraliter iam instat, 
v. g. incipere iter die festo vel pridie ad vesperam ; nisi adsit 
causa proportionata scii. incommodum grave, ut si alias omittatur 
occasio commodi itineris vel utilis comitiae ; 

c) impedimentum remotum indirecte ponere non est prohibitum, 
v. g. incipere iter feria 6“ vel sabbato mane : esset enim in- 
commodum grave etiam obligari ad vitanda impedimenta remota. 

3. Quoad media : a) nullus tenetur adhibere media extraordinaria 
v g. aegrotus ad recuperandam sanitatem, vel et uti privilegio 

oratorii privati (licet commode possit), ut valeat adimplere 
praeceptum ; — b) media ordinaria negligere eo fine ut prae- 
ceptum impleri nequeat est peccatum ; — c) id facere alio fine, 
non est peccatum nisi fiat urgente iam praecepto. 


QUAESTIO SECUNDA. 

DE OBLATIONIBUS. 

S. Th. II-II, q. 86 et 87. 

705. Oblatio ( offerande ) generatim est alicuius rei non 
petitae elargitio ; unde oblatio religiosa est spontanea 
largitio ad cultum divinum. Generice sumpta complectitur 
etiam sacrificium, in quo offertur res in quantum est 
consumenda in aliquod sacrum (n. 694) ; specifice sumpta 
tamquam distincta a sacrificio, est elargitio rei ut integrae 
in honorem Dei. 

Alia est immediata et proprie dicta, qua aliquid immediate 
offertur Deo in eius honorem, sive ipsi cultui sive usibus 
ministrorum sive in usum pauperum deputandum : tunc 


sacerdos acceptat non quidem nomine proprio sed nomine 
Dei l . Ita olim primitiae fructuum terrae et animalium 
ex speciali reverentia et gratitudine offerebantur pro cultu 
divino ; hodie variae collectae fiunt pro operibus piis. 
Alia est mediata et improprie dicta , quae immediate sacer- 
dotibus offertur, uti decimae in V. T. et in medio aevo 
imponebantur pro sustentatione ministrorum, nunc offe- 
runtur stipendia missarum : tunc sacerdos acceptat nomine 
proprio (q. 85, a. 3, ad 3 ; q. 86, a. 1 et 2). 

706. Oblatio de sua ratione est voluptaria et libera ; 
per accidens tamen potest esse obligatoria : 

1) Ex contractu , ut si quis fundum ecclesiae accipit 
sub conditione ut certis temporibus oblationes faciat, per 
modum census. 

2) Ex praecedenti deputatione vel promissione, ut si quis 
donatione vel testamento relinquit aliquam rem postea 
solvendam ecclesiae. 

3) Ex ecclesiae vel ministrorum necessitate : id enim dictat 
ius naturale, quod iis qui divino cultui ministrant ad 
salutem totius populi, populus necessarium victum mi- 
nistret ; insuper id statuit ius divinum (Mt. X, 10; I Cor. IX, 
13). Cultus scii, publicus nequit convenienter haberi sine 
ecclesiis, ornamentis, ministris; ergo fideles oblationibus 
tenentur procurare ut necessaria pro cultu publico ha- 
beantur, et ideo, in casu necessitatis, oblationes ab Ecclesia 
omnibus fidelibus praecipi possunt. 

4) Ex consuetudine tenentur fideles in aliquibus solemni- 
tatibus ad aliquas oblationes consuetas, v. g. occasione 
receptionis alicuius sacramenti futi Baptismatis vel Extre- 


1. « Sacerdos quodammodo constituitur sequester et medius inter 
populum et Deum,... et ideo ad eum pertinet divina dogmata et sacra- 
menta exhibere populo ; et iterum ea quae sunt populi, puta preces, 
et sacrificia, et oblationes per eum Domino debent exhiberi, sec. Ap. 
ad Hebr. V, i. ... Et ideo oblationes quae a populo Deo exhibentur, 
ad sacerdotes pertinent, non solum ut eas in suos usus convertant, 
verum etiam ut fideliter eas dispensent, partim quidem expendendo 
eas in his quae pertinent ad cultum divinum, partim vero in his quae 
pertinent ad proprium victum, partim etiam in usus pauperum qui 
sunt, quantum heri potest, de rebus ecclesiae sustentandi, quia et 
Dominus in usum pauperum loculos habebat » q. 86, a. 2. 

mae Unctionis'), proclamationis, dispensationis, exequia- 
rum, etc. 

Quando oblatio est obligatoria, remanet saepe aliquo modo 
voluntaria quantum ad quantitatem vel speciem rei oblatae ; 
Ecclesia tamen potest etiam stipulare quantitatem et taxam 
determinatam imponere, et ita pluries fecit (a. i). 

707, De omnibus licite possessis, quantum est de se, 
oblatio fieri potest; — per accidens potest esse illicita, v. g. 
1) si vergat in alterius detrimentum cui debitum vel assistentia 
est reddenda ; 2) propter scandalum, si fiat de lucro ex peccatis 
percepto v. g. de meretricio ; 3) propter contemptum, si res vilis 
aut inutilis offeratur, etc. (a. 3). 

708. Praeceptum sustentationis ministrorum. — 

Iure naturali et divino, ut notavimus n. 706, tenentur 
fideles necessaria ad victum suppeditare pastoribus et 
ministris ; id quoque confirmatum fuit iure ecclesiastico 
(can. 1502) quod hanc obligationem quoad modum et 
quantitatem determinare potest. 

Primis E cc lesiae saeculis spontaneae fidelium oblationes ad 
hoc sufficiebant, postea decimae fuerunt de praecepto solvendae ; 
hac autem lege quasi ubique abrogata, in pluribus locis susten- 
tationi pastorum provisum est vel reditibus beneficiorum et 
iuribus stolae vel etiam partim pensione a gubernio soluta ; 
ubi vero aliunde provisum non est, fidelibus obligatio incumbit 
necessaria ad hoc conferendi, ut in America septentrionali. 

Praeceptum est certum, uti constat ex professione Waldensibus 
imposita, et ex damnatione prop. 18 Wicleff, ac de se obligat 
sub gravi. Et quidem 1) si alicubi sit accurate determinatum, 
hoc modo a fidelibus est servandum ; 2) ubi vero determinatum 
non est, singulis fidelibus generarim incumbit obligatio pro suis 
facultatibus ad sustentationem suorum ministrorum aliquid 
contribuendi. 

In praxi tamen a) fideles non facile arguendi sunt de gravi 
peccato, nisi subsidium sine ratione negent atque ita causa sint 
ut sacerdotes sint in egestate vel ceteri fideles nimis graventur ; 

b) quamvis subsidium impositum negantes duplex specie 
peccatum committant, irrelegiositatis atque iniustitiae. Ecclesia 
tamen non videtur ius suum urgere sub onere restitutionis ; 
unde peccatum videtur potius opponi iustitiae legali quam com- 
mutativae ; 

c) imo contra mentem Ecclesiae generatim ageret sacerdos, qui 
non solventibus sacramenta denegaret aut sacramentalia ; 

d) ceteroquin in colligendis fidelium subsidiis, sacerdotes 
sedulo caveant omnia quae suspicionem ingerant avaritiae. 

709* Animadversio. — Adoratio suprema formaliter refertur 

in reverentiam Dei (q. 84, a I, a. 2, ad 2) ; oblatio proprie dicta 
specialiter in recognitionem divinorum beneficiorum _ (q. 86, a. 41, 
sacrificium specialiter in protestationem supremi Dei dominii , 
quia omnia habemus a Deo et sunt Dei (I-II, q. 102, a. 3). 


QUAESTIO TERTIA. 

DE VOTO. 

Articulus I. 

De Essentia Voti. 

S. Th. II-II, q. 88, a. 1, 4» 5> 6 . 

710. Votum (vceu; gelofte ) est promissio facta Deo x . 
— In qua definitione indicatur : 

i° Genus : promissio i. e. deliberata et spontanea obligatio 
fidei seu fidelitatis erga alterum suscepta aliquid faciend- 
vel omittendi; et sic distinguitur a simplici proposito 
etiam coram Deo facto et firmiter stabilito, quod per 
se nullam obligationem inducit, licet non implendo peccare 
quis possit negligentia aut inconstantia erga seipsum. Pro- 
positum scii, est mera voluntas aliquid faciendi vel omit- 
tendi, votum vero est voluntas id praestandi tamquam 
debitum, ita ut ex eo oriatur obligatio erga Deum ac quasi 
titulus specialis Deo acquiratur ad exigendum sibi pro- 
missum. Ratio est quia votum, sicut contractus, est quae- 
dam lex privata quam vovens sua sponte sibimet imponit 
eaque se obligat Deo. 

Porro ad promissionem, ex parte promittentis tres requiruntur 
actus : a) deliberatio intellectus; b) spontaneum propositum 
voluntatis, i. e. intentio se obligandi seu fidem dandi ; c) huius 
voluntatis significatio seu manifestatio et expressio, quae est 
essentialiter ipsa promissio. Haec est actus rationis practicae 
ad quam pertinet ordinare : sicut enim imperando vel deprecando 
homo ordinat quid sibi ab aliis fiat, ita promittendo ordinat 
quid ipse pro aliis facere debet. Quibus ex altera parte additur 
a) fidei datae acceptatio. Cum autem Deo omne cor pateat, 
voluntas et cogitatio interior ad votum sufficiunt ; et si debitae 


1. Canon 1307 : «Votum i. e. promissio deliberata et Ubera Deo 
facta de bono possibili et meUore ex virtute religionis implen debet . 

conditiones adsint, a Deo acceptatur, quia est ipsi gratum 
(Deut. XXIII, 21 ; Num. XXX, 3 ; Eccl. V, 3). 

2° Differentia specifica : facta Deo , ut indicetur votum 
esse actum religionis r promissio enim fit alteri in eius 
commodum et utilitatem, vel obsequium et honorem ; 
Deo autem ex promissionibus nostris commodum oriri 
non potest, sed tantum honor et gloria ; unde voto ordi- 
namus in honorem Dei opera bona praestanda, et ideo 
ex natura sua est actus elicitus religionis. 

Hinc promissiones quae directe fiunt sanctis non sunt vota 
stricte dicta, sed actus duliae, ut si quis promittat B. Virgini 
non cogitans de Deo et sine ulla relatione ad Deum. Attamen 

a). promissio facta Deo implendi vel exequendi id quod sanctis 
fuit promissum (a. 5i ad 3), M item promissio facta Deo coram 
sanctis ut patronis aut testibus, sub eorum invocatione vel 
protectione (IV Sent., d. 38, q. 1, a. I, qc. 1, ad 4), c) vel facta 
principaliter Deo sed secundario in honorem aut memoriam 
sanctorum, eo modo quo ecclesiae et altaria eriguntur sanctis 
et sacrificia celebrantur, ut magis honorentur ac Deus honoretur 
cultu sanctorum, sunt vota : hunc ultimum modum generatim 
intendunt fideles, dum sanctis vovere dicunt. 

711. Conditiones ex parte actus ad validitatem 
voti requisitae sunt tres : oportet enim vera et sincera 
sit intentio sese obligandi, deliberata et libera. 

1 ° Requiritur vera et interna intentio se obligandi ; hinc : 

a) Votum non est, si quis, etiam seriis in adiunctis, non vult 
promittere, sed externe tantum verba voti exprimit ; unde in 
dubio an quis verum votum emiserit, potius spectanda est in- 
tentio voventis quam verba. 

b) Item, si quis promittere volens, positive intendit se non 
obligare *. 

In his casibus habetur votum fictum , quod est peccatum quia 
quamdam erga Deum irreverentiam includit, sed venialem 
tantum, nisi adsit contemptus, grave scandalum aut iniustitia, 
deceptio in re magni momenti, ut in professione religiosa aut 
susceptione ordinis sacri. 

c) Sed ad validitatem voti non requiritur intentio votum 
exequendi. 

2° Requiritur deliberatio et quidem plena et perfecta, 

qualis requiritur ad actum simpliciter et absolute humanum 
et perfecte moralem : nullus enim censetur velle obliga- 
tionem sibi imponere nisi ex perfecta deliberatione. 

Hinc votum non est, si promissio fiat ab ebrio, semidormiente, 
sensibus destituto, aut si procedat ex motu qui dicitur primo 
primus aut secundo primus ; item saepe sunt jnvanda vota 
emissa ab hystericis, aut a pueris etiam post usum rationis. — : 
Ilie tamen qui sciens votum inducere obngauonem, hic et nunc 
de illa non cogitat expncite, censetur tacere votum validum j 
similiter non requiritur cognitio omnium circumstantiarum rei 
promissae, sed suthcit cogmuo quoad substantiam. 

3° Requiritur libertas et quidem perfecta, qualis est in 
actu directe et in se voluntario : id enim requiritur ad 
actum bonum. 

Unde non sufficit voluntarium indirectum aut in causa, ut 
si quis, praevidens se in ebrietate promittere, nihilominus sese 
inebriat et promnut ; ceteroquin talis actus non est aptus ad 
sigmhcandam suscepuonem oongauoms. — Non tamen requi- 
ritur voluntas actuans et exphcita, acci suthcit virtualis et implicita, 
ut si quis libere suscipit subdiaconatum cui novit votum esse 
adnexum. 

Unde ex parte voventis , votum aliud est expressum seu 
formale , aliud tacitum , implicitum et virluale. 

712. Deliberationi opponitur ignorantia seu error, 

etsi concomitans tantum aut crassus : 

1) quando versatur circa essentiam voti ; hinc non vovet 
ille qui ignorat votum esse promissionem, aut obligationem 
inducere, aut fieri Deo : excipitur si omnino velit vovere 
eo modo quo alii vovere solent, quia tunc habet voluntatem 
implicitam se obligandi ; 

2) vel quando versatur circa substantiam rei promissae , 
v. g. si quis voveret ingressum religionis, ignorans eam 
complecti castitatem, paupertatem et obedientiam ; 

3J vel circa conditionem rei substantialem , quae si cognita 
esset votum impediret, v. g. si quis belga voveret pere- 
grinationem romanam, putans Romam esse in vicinia, aut 
iter insutui pro 100 ft . 1 i 


. _ x. Pro votis religiosae professionis tamen solus error substantialis 

I. Nisi forte voluntas vovendi esset omnino praedominans et efficacior invalidat, non error conamoms aut circumstantiae etsi det causam 

voluntate se non obligandi, quod non praesumitur. protessioni ; quia haec parucipat de natura contractus onerosi. 

4) vel circa causam finalem voti, v. g. si quis voveret 
pro sanitate patris, putans esse moribundum. 

Ratio est quia in illis casibus deficit intentio se obligandi. 

At non impedit validitatem voti : 

a) ignorantia cirea circumstantiam accidentalem , v. g. error 
circa amoenitatem itineris pro peregrinatione roinana ; 

b) nec error circa causam impulsivam, v. g. si quis voveret 
eleemosynam dare Petro pauperi quem erronee putaret honestum. 

713. Libertati opponitur metus : 

1) quando adeo perturbat animum ut tollat delibera- 
tionem ; 

2) etiam quando est gravis et iniuste incussus ad votum 
extorquendum, quo casu votum est nullum saltem ex 
iure ecclesiastico, uti constat ex traditione et perpetuo 
Ecclesiae usu, ut testatur can. 1307, § 3 1 , ac etiam proba- 
biliter ex iure naturali, quia Deus non acceptat promis- 
sionem iniuria extortam ; 

3) imo probabiliter, propter eamdem rationem, quando 
metu levi iniuste incusso votum extorquetur, dummodo 
fuerit sola causa vovendi ; at in foro externo metus levis 
non censetur fuisse causa rei tam gravis quam est votum. 

Alius quicumque metus, sive sit ex causa necessaria, sive sit 
iuste incussus, sive iniuste sed non ad extorquendum votum, 
non reddit votum invalidum. Exempla sunt vota emissa ex metu 
naufragii, vel morbi, — iustae incarcerationis ex sententia iudicis, 
— latronum. 

714. Vovere est utile et de consilio, non quidem 
iis qui sunt in statu perfectionis seu termini, uti Christo aut 
angelis, sed iis qui sunt in statu viae et imperfectionis, ita quod 
voluntas eorum in bono firmari possit. Et quidem : 

1) ex parte actus vovendi, quia vovendo voluntatem nostram 
immobiliter firmamus in bono virtutis (a. 4) ; 

2) ex parte operis promissi, quia melius et magis meritorium 
est facere aliquid ex voto quam sine voto : a) quia vovere est 
actus religionis quae est nobilior inter virtutes morales ; b) qui 
facit aliquid voto, se subiicit Deo non solum quoad actum sed 
etiam quoad agendi potestatem, quia de cetero non potest 
licite aliud facere ; c) quia perfectius est facere aliquid ex volun- 
tate magis firmata in bono (a. 6). Cfr. Ps. LXXV, 12 ; CXXX 1 , 
t-2 ; Is. XIX, 21. 


1. « Votum metu gravi et iniusto emissum ipso iure nullum est >. 


Per accidens tamen, propter speciales circumstantias, saepe 
non expedit votum ; unde non emittatur nisi secundum regulas 
prudentiae. 

715. Obiicitur : Votum tollit libertatem, cum eo tollatur 
potestas moralis inter contraria eligendi ; et hoc praesertim 
verum est de votis professionis religiosae, quibus tota vita 
ligatur, ita ut sit servitus perpetua. 

Resp. 1) Libertas obligatione morali non tollitur, sed haec 
est ei adiumentum in finem melius, facilius, et diutius tendendi 
et prosequendi bonum, ut ita libertas perficiatur et liberetur 
a passionibus qui id impediant ; — secus dicendum foret 
potestatem malum eligendi esse perfectionem libertati essen- 
tialem, cum tamen sit imperfectio, quia in Deo et in beatis 
non existit. Unde S. Thomas, a. 4, ad 1 : « Sicut non posse 
peccare non diminuit libertatem, ita etiam necessitas firmatae 
voluntatis in bonum non diminuit libertatem, ut patet in Deo 
et in beatis; et talis est necessitas voti, similitudinem quamdam 
habens cum confirmatione beatorum. Unde Augustinus... : felix 
necessitas est quae in meliora compellit ». 

2) Id a fortiori valet, si obligatio moralis libere fuit suscepta, 
ut fit in voto ; secus dicendum foret omnibus promissionibus 
et contractibus humanis libertatem perimi; quod tamen nemo 
affirmat. Opus scii, libere susceptum non est contra libertatem. 

3) Obligatio non impedit quominus opus obligatorium modo 
plene libero et meritorio impleamus, sed sicut obligationem 
omnino libere contraximus, ita illam possumus ex plena libertate 
implere : ad quod satis est nos ita esse dispositos ut faceremus 
opus etiam si non deberemus. Et sic intelligitur religiosos votis 
suis perfecte fideles, homines esse liberrimos. 

Articulus II. 

De Materia voti. 

S. Th. IMI, q. 88, a. 2. 

716. Conditiones ex parte materiae ad validitatem 
voti requisitae. — Materiam voti intelligimus ipsam 
actionem quae Deo promittitur. Si sit mera actio vel 
omissio voventis, v. g. peregrinatio, ieiunium, votum erit 
personale ; si autem operatio versetur circa rem exteriorem, 
ut eleemosyna circa pecuniam, votum est reale, quo casu 
materia proxima erit actio, res autem materia remota ; si 
vero promittatur mera actio et simul operatio circa rem 
exteriorem, votum est mixtum (can. 1308, § 4). 

Porro ex parte materiae etiam tres requiruntur ad voti 
validitatem conditiones : oportet enim actio promissa sit 

moraliter bona, melior suo opposito, et possibilis (can, 13O7, 

§ !)• 

717. Maceria voti debet esse moraliter bona. — 

Vanum enim esset alicui promittere id quod ei non esset 
acceptum ; sed opus Deo acceptum non est nisi sit virtuo- 
sum ; ergo de nullo illicito, nec de aliquo indifferenti 
votum fieri potest, sed solum de actu virtuoso. Hinc : 

1) Invalidum est votum de actu malo, sive prohibeatur 
lege naturae sive lege positiva, nisi in hac subintelligatur 
exceptio voti ; sive malus sit ex obiecto, sive ex fine vel 
circumstantia, quae se tenent ex parte operis promissi et ideo 
sub voto cadunt : haec enim afficiunt ipsam materiam voti, 
i. e. opus promissum, et illud malum reddunt. 

Sic non valet votum de eleemosyna unice danda ad puellam 
seducendam aut ad furtum perpetrandum, ad victoriam in 
duello acquirendam, ad vanam gloriam ea obtinendam, in 
gratiarum actionem pro furto patrato, vel de missae sacrificio 
in parasceve peragendo, etc. — E contra si circumstantia aut 
finis malus se tenent ex parte voventis et ideo non cadunt sub 
voto : haec enim non ipsam materiam voti seu opus promissum, 
sed tantum actum vovendi reddunt malum, v. g. si finis malus 
sit tantum secundarius et causa impulsiva voti, aut circumstantia 
mala voto addatur, aut votum occasione vel sub conditione 
alicuius mali emittatur 1 . Exempla sunt : votum ex ambitione 
formatum, votum illius qui vovere prohibetur, votum coram plu- 
ribus emissum ut ex auditione voti vana gloria obtineatur, votum 
dandi eleemosynam si ex duello evaserim sanus, votum poenale. 

2) Invalidum est votum de opere licito incompossibili 
cum impletione praecepti. 

Ita votum de peregrinatione instituenda, dum missa de prae- 
cepto est audienda. 

3) Invalidum est votum de opere indifferenti, nisi 
quatenus ad bonum finem, non quidem ex sola intentione 
voventis, sed ex se tamquam medium proportionatum ad 
illum melius consequendum adhibetur : hac enim ratione 
est bonum bonitate finis. 

Ita v. g. valet votum non adeundi domum quae alicui est 

i.Itaque circumstantia mala ex parte operis promissi, quia afficit mate- 
riam voti, reddit votum invalidum ; circumstantia mala ex parte solius 
voventis seu promissionis votum reddit tantum illicitum, quia non 
afficit ipsam voti materiam. 


DE RELIGIONE 


733 


occasio peccati. Manducare autem, bibere, ambulare, non ascen- 
dere equum, transire per talem plateam, ludere non sunt materia 
voti, sed in hisce vitare excessum est materia voti. 

718. Materia voti debet esse melior suo opposito. 

— Deo enim gratum non est ut quis se obliget ad omit- 
tendum quod ipsi est magis placitum et acceptum, « nec 
pertinet ad Dei reverentiam ut fiat opus minus bonum, 
omisso eius opposito meliore ». Bonum melius est : 

a) opus consilii quod per excellentiam est melius Suo 
contrario et maxime est voluntarium seu in voventis 
potestate, et ideo propriissime est materia voti, praecipua 
et spontanea j 

b) opus de praecepto quod etiam melius est suo contrario, 
saltem in quantum est praeceptum : nihil enim impedit 
quin aliquis necessario vinculo praecepti addat vinculum 
voluntarium voti ; 

c) imo etiam opus quod non in se, sed his in adiunctis 
pro vovente est melius suo contradictorio i. e. sua omissione. 

Hinc per se et generatim invalidum est votum de bono quod 
est impeditivum maioris boni, e. g. non suscipiendi statum 
clericalem aut religiosum, nubendi, faciendi mercaturam, eundi 
ad militiam, etc. ; attamen bonum aliquod quod per se absolute 
est minus, potest per accidens et relative fieri maius bonum, 
et tunc valet votum, e. gr. si quis videt susceptionem ordinum 
sibi fieri damnosam, aut si quis matrimonium vovet ad reparan- 
dum scandalum, aut implendam promissionem, vel ob honorem 
puellae, vel ad prolem legitimandam, vel ob magnam fragilitatem 
in remedium concupiscentiae. Vel ob bonum commune. Nec 
valet votum non vovendi, sed non vovendi sine confessarii 
licentia ; quo casu si nihilominus inconsulto confessario quis vovet, 
id facit illicite quidem sed valide, nisi intenderit vota subse- 
quentia non valitura, et priorem hanc voluntatem non retrac- 
taverit. Nec valet votum iUimitate non petendi dispensationem 
a votis ; aut in omnibus obediendi confessario ita quod apud 
nullum alium institui licite posset confessio. 

719. Materia voti debet esse possibilis, seu in 
potestate voventis. — Impossibile enim efficaciter intendi 
nequit, et ad illud nemo tenetur, nec se obligare potest. 
Unde invalidum est votum 

1) de re necessaria, v, g. votum moriendi, non vo- 
landi, etc., 

2) de re aliena in quantum non est in nostra potestate, 

v. g. pater vovens filium ordini religioso. De facto scii, 
alieno non est validum, nisi in quantum est in potestate 
voventis et iste promittat se, quantum poterit, curaturum 
ut opus ab altero ponatur ; 

3) de re physice vel moraliter impossibili ; unde inva- 
lidum est votum vitandi omnia venialia etiam levissima 
collective, seu nunquam peccandi venialiter. 

At valet votum vitandi omnia mortalia ; item votum vitandi 
i venialia plene deliberata vel certam speciem venialium aut semper 

eligendi id quod videtur perfectius, nisi agatur de personis modicae 
virtutis, vel de materia quam nemo prorsus vitare potest, v. g. 

\ cogitationum inhonestarum, otiosarum, etc. 

i 720. Votum cuius materia est tantum partim ho- 

nesta, melior vel possibilis, si partes quis intenderit 
indivisim per modum unius , ut in voto disiunctivo, totum est nui- 
j lum ; — si vero divisim per modum plurium , ita ut votum aequi- 

valeat pluribus et Sit virtualiter multiplex, vel si voluerit aliquis 
' se obligare quantum potest, tenetur ad partem possibilem. Quodsi 

nihil explicite intenderit, censetur vovisse secundum naturam 
I rei et communem aestimationem : quando partes rei promissae 

I non possunt aut non solent separari, votum cessat, v. g. votum 

celebrandae missae, ecclesiae construendae, peregrinationis insti- 
l; tuendae, etc. ; quando autem possunt et solent separari, obligat 

I ad partem, v. g. votum ieiunandi tota hebdomada, dandi 100 fr. ; 

I vel etiam si principalis est possibilis et accessoria impossibilis, 

( obligat ad possibilem, secus e converso, v. g. peregrinatio romana 

cum ieiunio aut cilicio (a. 3, ad 2). 

( Vovens vitare omnia venialia ad nihil tenetur, nisi intenderit 

h se obligare quantum possit ; coniux vovens castitatem tenetur 

i ad non petendum coniugale debitum. 

i Qui plura vota incompossibilia emisit, dignius debet servare ; 

' si tale non adsit, prius praeferatur posteriori. 

| 721. Quantum peccatum est vovere materiam 

( invalidam. — Valent haec principia : 1. Vovere rem 

mortaliter rpalam est grave peccatum. 

2. Vovere rem leviter malam, etiam per se videtur pec- 
• catum grave : magna enim est irreverentia directa erga 

I Deum sanctissimum, velle ut levissimum malum habeat 

i acceptum ; sed per accidens, ob ignorantiam aut inadver- 

I tentiam, saepe est veniale. 

1 3. Vovere rem indifferentem vel minus bonum non est 

!j nisi veniale. 

1) 4. Vovere rem impossibilem nullus facit serio, nisi ex 

;i 

1 

i 


ignorantia quae potest esse leviter culpabilis ; id facere 
ex ioco et levitate est veniale. 

Articulus III. 

De Voti Obligatione, 

S. Th. II-II, q. 88, a. 3 et 7. 

722, Effectus intrinsecus et formalis omnis voti 
est obligatio in conscientia, ex virtute religionis, ad 
praestanda promissa. — Est propositio fide et ratione 
certa. 

Probatur: Ex fidelitate homo tenetur solvere id quod 
promisit ; maxime autem debet Deo fidelitatem tum ratione 
dominii, tum ratione beneficii suscepti ; ergo ex fidelitate 
erga Deum maxime obligatur ad hoc quod impleat vota 
ipsi facta. Porro fidelitas erga Deum pertinet ad cultum 
ipsi debitum ac proinde ad virtutem religionis. — Quae 
obligatio expresse enuntiatur in Scripturis : Deut. XXIII, 
21-23 j Lev. XXVII, 2 ; Ps, LXXV, 12 ; Eccl. V, 3 ; 
et in iure, can. 1307, § 1. 

Violatio igitur voti est peccatum contra religionem ; et 
quidem contra eam solam, nisi opus iam fuerit aliunde 
praeceptum, uti castitas. Non tamen de se est sacrilegium, 
quia non est violatio rei sacrae : votum enim de se nec 
personam voventem nec materiam votam vere sacram 
reddit. Sed est peccatum infidelitatis i. e. perfidiae erga 
Deum. 

Cum autem ia omnibus votis reverentia et fidelitas Deo debita 
eiusdem rationis sit, per se laesiones votorum in qualibet materia 
sunt eiusdem speciei moralis ; quare necesse non est ut in con- 
fessione materia voti violati declaretur. 

723. Obligatio voti est gravis ex genere suo, quia 
oritur ex fidelitate erga Deum (I Tim. V, 11, 12). Est 
tamen levis a) semper in materia undequaque levi, quia 
nullus se obligare valet ultra capacitatem materiae ; b) etiam 
in materia gravi, si quis tantum se obligavit sub levi, 
quia votum non obligat ultra intentionem voventis 1 . 


1. Excipitur ex rei natura et voluntate Ecclesiae votum in ordinatione 
sacra, vel in religiosa professione emissum. 

i Quodsi de hoc pon cogitavit, generatim praesumitur se 

obligasse secundum materiae quantitatem. Materia gravis 
est quae ad cultum Dei vel utilitatem proximi aut ipsius 
| voventis sive ex se sive ex adiunctis notabiliter conducit, 

aut a lege naturali, divina, ecclesiastica sub gravi praecipi 
| solet, v. g. ieiunium, missa, communio, confessio 1 . 

Notetur plures omissiones leves coalescere in unam gravem 
) si plura voventur per modum unius materiae pluribus vicibus 

implendae, non autem si per modum plurium ac singulaum 
1 voventur. Nisi vovens aliter intenderit, coalescere non solent in 

\ votis personalibus, solent in realibus ; res tamen disparatae : 

: ieiunium, missa, meditatio, rosarium, etc. non coalescunt nisi 

I voveantur eodem voto ad eumdem finem, v. g. vovens varia 

exercitia spiritualia per mensem. 

| 724. Votum impleri nequit sine intentione vo- 

! ventis, unde si, explicite aut aequivalenter, quis positive 

| intendat non satisfacere, manet obligatus, quia, in actibus 

I qui totaliter pendent ab ipso operante, actus non operatur 

| ultra eius intentionem. 

\ ^Attamen non requiritur 1) intentio formalis et explicita, sed 

! sufficit ut quis, etiam voti immemor, opus praescriptum faciat : 

j unusquisque enim antequam faciat dona censetur prius praestare 

' debita ; nec 2) intentio tuus specialis voventis vel operis promissi, 

/ v. g. quod ieiunium liat ad poenitentiam, eleemosyna ad Dei glo- 

|' riam, quia ordinarie non cadit sub obligatione voti ; nec 3) ut 

| adimpleatur in statu gratiae, ex amore Dei vel fine supernaturali, 

i nisi ad hoc Vovens specialiter se obligaverit. 

) 725. Obligatio voti dubii. — In dubio de existentia 

1 voti, an votum luerit emissum, si post serium examen dubium 

i permaneat, censetur non adesse votum. In dubio de obligatione 

i voti, i. e. de eius validitate aut impletione, num votum fuerit 

validum vel fuerit impletum, si dubium sit negativum seu leve 
i. e. si sint leves rationes existimandi illud non obligare quia 

1. Ista est regula generalis per saecula tradita 5 nunc autem, post 
Noldin, Th. M. 11 , n. 215, aliqui putant regulam non esse stricte ap- 
) plicandam, quando non actio singularis sed series acuonum vel habitualis 

1 1 rado agendi promittitur per modum unius • tunc scii, materia omissa 

1 non absolute sed relative ad totam rem promissam est consideranda, 

[ et ita acuo in se notabilis aestimari debet pars modica ex serie promissa. 

I j Unde qui per modum unius vovet pro toto mense quotidianam missae 

i auditionem vel assistentium devotioni mariali, non existimandus est 

: i reus peccati mortalis si illam omittat una vel altera vice, idummodo, 

i | ait, minus sit quarta parte !), cum promissionem substantialiter implevit. 

J ! Ita sane si vovens sic intenderit solum se obligare sub levi ad talem 

I j partem j sed talis intendo praesumi non potest, quia non ex natura rei 

, nec ex consuetudine ista exisdmauo constat. 


DE RELIGIONE 737 

forsan invalidum aut iam impletum, manet obligauo implendi ; si 
autem, post diligens examen, dubium grave et positivum per- 
duret, ex principiis indirectis Probabilismi aestimari potest non 
adesse obligationem : melius tamen petitur dispensatio. 

Si autem dubitetur de modo adimplendi primo investiganda 
est intentio voventis, deinde verba quibus facta fuerit promissio, 
natura rei promissae, et communis usus ac sensus fidelium ; 
quodsi nihilominus dubium permaneat, vovens eligat modum 
adimplendi qui sibi placeat. 

Hinc, nisi aliter intenderit : vovens ieiunium tenetur sicut 
solent fideles in regione ieiunare ; vovens ieiunium singulis 
sabbatis, non tenetur ieiunare si in sabbato inciderit nativitas 
Domini ; qui voverit ieiunium integrae hebdomadae, non tenetur 
eo die quo adeo duros labores Suscipere debet, ut a ieiunio ex- 
cusetur ; qui voverit quantitatem non determinatam, tenetur ad 
minimam inter eas quae decent Deum. 

726. Ex voto formaliter obligatur solus vovens. — 

Non enim suo voto alium obligare potest, quia nemo 
rem vel actionem alterius promittere potest, nec maxime 
quidem coniuncti ut filii vel subditi. 

Potest tamen quis ad idem opus exequendum obligari aliunde, 
sive ex fidelitate humana, ut si promittat votum alterius se 
impleturum ; sive ex obedientia, ut si pater vovet se cum filiis 
missam auditurum et id iis praecipiat ; sive ex iustitia : sic 
haeres, solutis omnibus quae aliis et sibi sunt debita (inter 
quae S. Alphonsus enumerat portionem haereditatis legitimam 
filio ex lege debitam), ante omnia legata etiam pia, vota realia 
defuncti tenetur adimplere (can. 13.0, §. 1 et 2). 

Vota personalia per seipsum vovens exequi tenetur, nec potest 
per alium : actus non se extendit ultra intentionem voventis ; 

realia implere potest per alium ex propriis tamen bonis, 
v. g. ipsi iubendo, vel eius actum ratum habendo. 

727. Vovens tenetur votum implere tempore ab 
ipso determinato, quo transacto adhuc tenetur, si in- 
tentione tempus statuit ad obligationem urgendam ; si 
vero ad finiendam, obligatio cessat sed votum fuit violatum. 
Quodsi intentio ignoretur, tempus censetur determinatum 
ad obligationem urgendam in votis realibus, v. g. votum 
dandi eleemosynam per mensem ; in personalibus autem 
ad eam finiendam, v. g. votum ieiunii in sabbato : ita 
nisi ex natura et fine voti aliter statuendum sit, ut si quis 
ad emendationem voveat confiteri per hebdomadam, aut 
in gratiarum actionem voveat certo die ieiunare, aut, e 
contra, pro certa solemnitate offerre candelas. 

Summa Theologiae Moralia II — 47 

Vovens qui nullum determinavit tempus, tenetur implere 
quamprimum moraliter et commode potest, quod aesti- 
mandum est iuxta materiam et communem aestimationem : 
gravis est dilatio quae materiam promissam notabiliter 
minuit, v. g. si diu differtur ingressus in religionem; 
quodsi materia voti dilatione non minuatur, probabiliter 
dilatio etiam longa est tantum venialis, nisi includat peri- 
culum non implendi votum. 

Qui praevidet impedimentum, tenetur illud praevenire, 
modo tempus implendi iam inceperit, v. g. votum semel 
ieiunandi in hac hebdomada vel peregrinandi infra hunc 
mensem. 


728. Obligatio voti conditionati. — Ex parte affectus 
votum est purum , si ex solo amore rei promissae et honoris 
Dei est emissum ; — non purum si alius finis adiungatur, v. g. 
obtinendi conversionem. Iamvero ex parte affectus quo vovetur 
et formae qua exprimitur, aliud est absolutum, nulla conditione 
circumscriptum, quo res simpliciter promittitur in praesenti ; 
— aliud canditionatum quo res promittitur sub conditione 
extrinseca de futuro contingenti suspensiva vel resolutoria, 
et quod impleta conditione vel perficitur vel solvitur, V. g. 
votum eleemosynae si haereditas a parente obtineatur vel msi 
adveniat adversa fortuna, votum vitae religiosae si soror consentiat 
vel nisi soror moriatur. Ne tamen conditionatum existimetur 
votum cui dies mere est adiuncta, v. g. valedicam saeculo si 
parentes mortui fuerint : talis enim est conditio necessaria, non 
contingens ; idem est dicere ac : quando moriuntur. 

Votum sub conditione suspensiva : 

1) Obligat ad praestandam rem promissam, conditione vere 
impleta : tunc enim transit in absolutum ; non debet servari 
a) ante impletam conditionem, nec b) si conditio non formaliter 
sed tantum aequivalenter impleatur : sic vovens ingressum 
religionis si nupserit soror, non tenetur si mortua fuerit, etsi 
ratio appositae conditionis fuerit sororis sustentatio, msi tamen 
de alia intentione voventis constaret. 

2) Obligat ad conditionem non malitiose et fraudulenter impe- 
diendam ; hinc a) si conditio sit mala, ut in voto mere poenali, 
voyens potest, imo tenetur vitare impletionem conditionis ; b; si 
conditio pendeat a voluntate voventis et sit res libera, v. g. 
eleemosyna si obtineatur primum praemium, vovens potest 
licite non implere conditionem : nullo enim praecepto ligatur 
ad conditionem ponendam; c) si pendeat a voluntate alterius 
et sit res libera, v. g. ingressus religionis si pater consentiat, 
non potest licite impedire conditionem per media 1 musta, uti 
vim, minas, fraudem, potest per media iusta ut suasiones ; 
d) si conditio pendeat partim a causis naturalibus, v. g. leiumum 


tali die si convalescentia sit obtenta, non potest studiose impedire 
ne causae impleant conditionem. 

3) Non obligat ad praestandam rem promissam, si vovens 
illicite impedivit impletionem, quamvis tamen in hoc casu contra 
votum peccaverit. 

729. Obligatio voti poenalis. — Votum conditionatum, 
aliud est simpliciter tale, aliud poenale, si sub conditione culpae 
poena promittatur. Hoc emitti potest tamquam unum votum, 
pure poenale, seu simplex promissio poenae, v. g. votum elee- 
mosynae si quis vel luserit vel se inebriaverit; vel tamquam duplex 
votum copulativum, seu promissio boni melioris cum sanctione 
poenae subeundae si non impleatur, v. g. votum non ludendi 
aut audiendi missam sub poena eleemosynae. 

Votum poenale non obligat ad poenam, si transgressio fuerit 
inculpabilis vel venialiter tantum culpabilis, saltem in quantum 
est transgressio voti, casu quo fuerit copulativum, ut si vovens 
audire missam die dominica, non cogitando de voto omittat : 
nullus enim censetur se obligare ad poenam, praesertim gravem, 
propter nullam vel levem culpam. E contra, si votum non tantum 
poenale sit sed potius medicinale, ut quis cautior fiat et vigilantior 
in aliquo vitando aut in consuetudine eradicanda, v.g. si pro- 
mittat eleemosynam quoties blasphemaverit. 

730. Obligatio voti altemativi seu disiunctivi. — 

Ex parte modi votum est determinatum, si res certa et definita 
promittatur aut accurate designetur ; vel disiunctivum seu alter- 
nativum, quo optio inter plura remanet si ex pluribus rebus una 
praestanda promittitur per modum unius, v, g. votum missae 
audiendae aut eleemosynae praestandae. Tale votum : 

1) Si sit validum, impleri potest et debet a) per se, in una 
vel in altera materia, secundum electionem et determinationem 
voventis ; b) per accidens in una materia (v. g. missa), casu quo 
vovens quasi novo voto ita se determinaverit, ut in istam ma- 
teriam absolute totam obligationem transferre voluerit : tunc 
enim votum non est amplius disiunctivum. 

2) Non debet impleri a) si materia hoc modo determinata 
impossibilis evadat ; imo b) si tali determinatione non facta, 
una pars fiat mala, vana aut impossibilis, et ita non remaneat 
facultas eligendi, dum tamen intentio voventis fuerit se libere 
determinare ad aliquam partem ; e contra c) impleri debet 
in materia possibili, si intentio fuerit se determinare in quo- 
cumque casu, vel si ipsius voluntate una pars impossibilis 
evadat : tunc enim censetur eligere voluisse alteram quae adhuc 
possibilis est. 

3) Est invalidum ab initio, si alterutra materia non sit apta 
v. g. mala vel vana aut impossibilis, quia non potest quis aeque 
obligari ad rem bonam et malam, v. e. : furabor aut religionem 
ingrediar. 

73 1 - Corollarium. — Ex praedictis facile deduci possunt 
regulae practicae ad interpretationem votorum. 


r 

> Articulus IV. 

\ De Cessatione Obligationis voti. 

SrTh. II-II, q. 88, a. 8-12. 

732. Cessat obligatio voti : 1) ab intrinseco i. e. sub- 
stantiali mutatione in materia vel in circumstantia voti 
aut voventis ; 2) ab exirinseco seu legitimo auctoritatis 
interventu per irritationem, dispensationem et commuta- 
tionem. Hinc canon 1311 : 

« Cessat votum lapsu temporis ad finiendam obligationem 
appositi, mutatione substantiali materiae promissae, deficiente 
conditione a qua votum pendet aut eiusdem causa finali, irri- 
tatione, dispensatione et commutatione ». 

f 

i'!; 733. Cessatio voti ab intrinseco. — Votum partialiter 

j aut totaliter cessare vel suspendi potest : 

\i a) Quando bonum melius Deo promissum non est 

amplius melius, vel prohibeatur et ita sit impeditivum 
i maioris boni, vel fit indifferens, inutile aut impossibile. 

! b) Quando in materia Deo promissa vel in statu voventis 

i comparative ad eam, adeo gravis obveniat mutatio ut 

j moraliter credatur vovens non intendisse se obligare pro 

( tali casu vel statu : votum non obligat ultra intentionem 

voventis. Sic infirmitas excusat a ieiunio votivo, magna 
status imminutio a notabili eleemosyna ; sed mutatio in 
1 . sola dispositione voluntatis voventis non tollit nec suspendit 

I votum. 

i' ' c) Quando cessat causa finalis voti, quam vovens intendit 

(j assequi per voti executionem. Sic cessat votum dandi 

|j eleemosynam pauperi, cessante huius paupertate, votum 

| instituendi peregrinationem pro obtinenda sanitate amici, 

cessante illo fine per eius mortem, votum non ingrediendi 
domum ob occasionem peccati, cessante occasione ; non 
J autem cessat, cessante eius causa mere impulsiva. 

1 d) Deficientia conditionis a qua votum pendet, v.g. 

'i dum sim dives, dabo eleemosynam ; vel e contrario, 

j impletione conditionis resolutoriae. 

j In dubio facti an sufficiens mutatio adsit materiae ac 

'( \ 

cessaverit votum ab intrinseco : aut petenda est dispensatio 
vel commutatio, aut impleri votum debet. 

734. Irritatio voti est eius annullatio vel suspensio ab 
eo cuius potestati subditur ipsa voluntas voventis vel 
voti materia : « nullus enim potest per promissionem se 
firmiter obligare ad id quod est in potestate alterius, sed 
solum ad id quod est in sua potestate ; sed ille qui est 
subiectus alicui quantum ad hoc non est suae potestatis 
facere quod vult, sed dependet ex voluntate alterius ; 
ergo non potest se per votum firmiter obligare in his in 
quibus alteri subiicitur, sine consensu sui superioris » ; 
unde in omni voto implicite continetur conditio : nisi 
superior renitatur (a. 8). 

Hinc duplex est irritatio : directa et indirecta ; quarum 
multiplex est differentia. Directa et proprie dicta est 
annullatio voti ( verbreking ) facta ab eo qui potestatem 
dominativam habet in voluntatem voventis, unde actum 
ipsum attingit eumque ita solvit ut nunquam reviviscat: 
valet pro votis emissis tempore subiectionis, dum quis est 
sub potestate superioris, etsi postea implendis (can. 1312, 
§1). Indirecta et improprie dicta est suspensio voti ( opschor - 
sing) facta ab eo qui solum in materiam voti potestatem 
habet ; attingit rem promissam cuius obligatio impeditur, 
et ideo voti obligationem solum suspendit, quae per se 
reviviscit simul ac materia promissa irritantis potestati 
subtrahitur (can. 1312, § 2). Hinc valet etiam pro votis 
antea emissis, non autem pro postea implendis (cfr v. g. 
can. 1315). 

735. Votum directe irritare seu annullare possunt 

omnes superiores qui habent potestatem dominativam in 
personam seu voluntatem subditorum (can. 1312, § 1) : 

1) Pater (eo deficiente aut longe absente tutor vel 
mater tutrix) vota filiorum minorennium saltem impube- 
rum ; an etiam puberum non emancipatorum disputatur, 
aliis id affirmantibus propter modum loquendi iuris novi 
generalem sine restrictione in can. 1312 et 89, aliis ne- 
gantibus quia non est ratio existimandi legislatorem hac 
in re voluisse quamdam inducere mutationem. 

2) Superiores religiosi: S. Pontifex, episcopus pro non 

exemptis, superiores legitime constituti, etiam abbatissae 
et superiorissae, vota professorum, — praeter vota ipsius 
professionis . 

3) Maritus probabiliter vota uxoris quia est caput mu- 
lieris. 

Ecclesia non potest directe irritare vota subditorum in quos 
solam habet potestatem iurisdictionis, potest tamen requirere 
conditiones ad ipsorum validitatem : sic declaravit nullam pro- 
fessionem religiosam temporaneam ante i6 m annum expletum ; 
perpetuam vero si fiat ante annos 21 vel si non praecesserit 
professio 3 annorum (can. 573-574)- 

736. Indirecte irritare seu suspendere votum pos- 
sunt illi qui habent potestatem sive dominativam sive 
iurisdictionis in materiam voti (can. 1312, § 2) : 

1) Pater vota filiorum minorennium, quamdiu manent 
sub eius potestate, circa res aut actiones quae subsunt 
eius administrationi ac regimini. 

2) Coniuges ad invicem , scii, maritus vota uxoris iufi 
maritali, prolis educationi, domesticae gubernationi prae- 
iudicantia ; et uxor vota mariti iuribus suis adversantia. 

3) Superiores religiosi vota professorum et etiam novi- 
tiorum, exercitiis ac probationi ipsorum praeiudicantia ; 
unde can. 1315 : « Vota ante professionem religiosam 
emissa suspenduntur, donec vovens in religione per- 
manserit ». 

4) Superiores ecclesiastici et civiles vota subditorum prae- 
iudicantia iuribus suis. 

5) Herus vota famulorum quando debitis officiis non 
congruunt : talia saepe sunt vota peregrinandi, ieiunandi, 
sacrum quotidie audiendi. 

Superior qui vota permisit aut confirmavit, nihilominus ea 
directe vel indirecte irritat valide, quia non abdicavit suam 
potestatem irritandi. Item votum ab aliquo superiore confir- 
matum, potest semper irritari ab altiore superiore in eodem 
ordine ; sed votum confirmatum ab altiore non potest irritari 
ab inferiore eiusdem ordinis. 

737. Dispensatio ( ontslaging ) est debiti ex voto con- 

tracti condonatio seu relaxatio ad tempus vel in perpetuum 
ab auctoritate ecclesiastica nomine Dei concessa. 

Potestatem dispensandi concessit Christus Ecclesiae in po- 
testate clavium (Mt. XVI, 19), uti constat ex perpetuo usu. 
Non est dispensatio in lege naturali fidem servandi ac standi 
promissis, sed ex remissione debiti a Deo oritur casus in quo 
ista lex non applicatur. 

Dispensatio est actus iurisdictionis spiritualis in foro 
externo, et ideo competit soli ecclesiasticae auctoritati ; 
et quidem 

1) S . Pontifex dispensare valet in omni voto, non tamen 
si firmet ius acquisitum tertio, nisi promissio gratuita voto 
subordinetur, quia tunc accessorium sequitur principale. 

2) Ordinarius loci cum subditis et peregrinis, in omnibus 
votis non reservatis, dummodo dispensatio non laedat 
ius tertio quaesitum. 

3) Superior religionis clericalis exemptae, in votis non 
reservatis, cum suis subditis : professis, novitiis et aliis 
apud eos commorantibus ad normam can. 514, § I ; 
non autem abbatissae et superiorissae. 

4) Ex privilegio confessarii regulares ordinum mendi- 
cantium et qui iisdem in privilegii? assimilantur, in votis 
non reservatis. 

5) Alii qui ad dispensandum delegati sunt ab illis qui 
habent potestatem ordinariam dispensandi, uti fit tempore 
Iubilaei (can. 1313). 

Non autem parochi et simplices confessarii. 

734. Vota S. Pontifici reservata. — S. Pontifici 
praeter votum in ordinatione emissum et vota professionis 
in religione ab ipso approbata, reservantur duo vota 
privata, scii, perfectae ac perpetuae castitatis, et ingre- 
diendi religionem votorum solemnium, quae emissa fuerint 
absolute et post completum decimum octavum aetatis 
annum (can. 1309). 

Quae reservatio est stricte intelligenda, ita ut vota ex omni 
parte perfecta sint oportet : a) ex parte actus, i. e. ut emissa 
fuerint cum perfectissima libertate, spontaneitate et discretione. 

sine ullo metu ab aliis incusso aut dolo ; b) ex parte obligationis , 
ut votum sit emissum sub gravi ; c) ex parte materiae : sunt 
nempe vota castitatis perpetuae et completae , et ingrediendi reli- 
gionem stricte dictam ; — non autem votum coelibatus seu non 
nubendi, solius virginitatis, aut castitatis coniugalis, vel susci- 
piendi ordines, aut ingrediendi congregationem ; d) ex parte 
finis, ex solo amore operis promissi, ac proinde sine ulla indeter- 
minatione (ut esset votum disiunctivum), aut conditione de 
futuro (ut esset votum poenale). — Notetur circumstantias voti 
non reservari, v. g. circumstantia temporis, ingressus in religionem 
austeram. 

In dubio, votum non censetur reservatum. 

739. Commutatio ( omzetting , omwisseling) est substi- 
tutio alicuius operis honesti in locum operis promissi sub 
eadem obligatione et vinculo voti, seu translatio obligationis 
voti ab una materia in aliam. Potest fieri in bonum quod 
spectatis omnibus circumstantiis Deo simul et voventi est 
melius, vel in bonum moraliter seu fere aequale, vel in 
bonum minus. 

Praeter reservata et illa quae ius tertii firmant, possunt 
vota in melius vel in aequale bonum ab ipso vovente 
commutari, uti concessum est in iure novo, vel a confessario 
de voventis consensu ; in bonum minus ab illis qui habent 
potestatem dispensandi, quia hoc partialem dispensationem 
includit (can. 1314). 

Vovens ordinario redire potest ad primum opus, quia commu- 
tatio fit in eius utilitatem ; excipe casum quo voluit ad melius 
novo voto se obligare. Quodsi opus subrogatum fiat impossibile, 
ad primum redire non tenetur si commutatio facta fuerit 
auctoritate superioris, quia hic absolute abstulit obligationem 
circa materiam priorem et illam transtulit in alteram, in qua 
extincta est ratione impossibilitatis ; tenetur autem redire si 
facta fuerit propria auctoritate. 

740. Animadversiones. — I. Irritatio voti nullam exigit 
iurisdictionem, at directa exigit potestatem dominativam ; dis- 
pensatio exigit iurisdictionem semper ; commutatio aliquando 
exigit iurisdictionem, sed non semper. 

2. Ad validitatem irritationis sive directae sive indirectae 
votorum factae per potestatem dominativam, nulla requiritur 
causa ; ad liceitatem causa rationabilis, cuius defectu committitur 
peccatum quod de se est veniale. Sed ad validitatem irritationis 
indirectae votorum personalium per potestatem jurisdictionis, 
i. e. per impositionem praecepti, iusta requiritur causa, minor 
tamen quam ad dispensandum : praeceptum enim non obligat 
nisi sit rationabile. 

Ad validitatem dispensationis requiritur causa gravis, gravitati 
voti proportionata, quae tamen non debet esse sufficiens ad 
excusandum : Deus enim sine ratione non relaxat nec mutat 
votum. 

Ad commutandum in bonum minus requiritur iusta causa 
proportionata gravitati voti et diminutioni, sed sufficit minor 
quam ad complete dispensandum ; ad commutandum in aequale 
sufficit causa levis, v. g. maior devotio, minus periculum trans- 
gressionis ; ad commutandum in evidenter melius sufficit ipse 
excessus bonitatis : mavult enim Deus quod est melius et id 
ut superabundantem impletionem acceptat. Commutatio facta 
sine ratione sufficienti vel ab illo qui non habet potestatem 
non videtur valida ; quidam tamen affirmant illam valere, dum- 
modo suppleatur defectus usque ad aequalitatem. 

3. Causae sunt : a) ex parte actus, modus imperfectus, indis- 
cretus, coactus vovendi, v. g. si votum factum fuerit ex metu, 
dolo, ira, tristitia, levitate, ab impubere, etc. b) ex parte ma- 
teriae : 1) si sit difficilior ; 2) si sit occasio aut causa mali v. g. 
ruinae spiritualis : ita magnum periculum transgrediendi Votum 
ex fragilitate ; 3) si impediat maius bonum spirituale, ut si sit 
occasio scrupulorum ; 4) si impediat bonum commune Ecclesiae 
vel reipublicae aut communitatis. Illae causae ordinario suffi- 
ciunt ad commutandum in minus, raro ad dispensandum tota- 
liter. 

In dubio utrum causa sit sufficiens, superior dispensationem 
concedere potest si aliqua speretur utilitas et nullum scandalum 
timeatur ; et vovens potest acquiescere iudicio superioris. 

4. Si causa manifeste est insufficiens, dispensatio habenda est 
invalida 5 in dubio censeri potest Sufficiens. 

5. Confessarius simplex non potest nisi suggerere commuta- 
tionem in melius vel in aequale. 


CAPUT IV. 

DE ACTIBUS 

QUIBUS NOMEN DIVINUM ASSUMIMUS. 

741. Materia tractanda. — Praeter res divinas seu 
sacramenta, de quibus dicetur in tomo III, assumere 
possumus nomen divinum, vel ad propria verba confir- 
manda in iuramento, vel ad alios inducendum in adiuratione, 
vel ad ipsum invocandum in laudibus divinis. 

QUAESTIO PRIMA. 

DE IUR AMENTO. 

Articulus I. 

De Essentia et Obiecto iuranienti. 

S. Th. II-II, q. 89, a. 1, 4, 6. 

742. Iuramentum ( serment ; eed) dicitur a iure, quia 
pro iure seu lege introductum est, apud omnes nationes, 
ut quod sub invocatione divini testimonii dicitur, pro vero 
habeatur; iurare {eed doen of zweren) ergo est Deum 
appellare rei alicuius testem, seu, ut ait S. Thomas, a. 1, 

« assumere Deum testem ». Unde definitur iuramentum : 
Testimonii divini invocatio, seu cum codice (can. 1316) : 

« invocatio Nominis divini in testem veritatis ». 

Finis itaque iuramenti est confirmatio veritatis. Confirmatio 
in scientiis fit per rationem quae procedit ex evidentibus ad 
conclusiones ; ibi non adhibentur testes nec iuramentum 
derisibilis enim videretur, si quis in disputatione alicuius scientiae 
vellet propositum per iuramentum probare. Sed facta particularia 
et contingentia hominum non possunt per rationem (ex causis 
intrinsecis) confirmari, et ideo solent confirmari per testes. 
Humanum autem testimonium non est semper sufficiens ad 
haec confirmanda propter defectum voracitatis vel cognitionis, et 
ideo necessarium fuit recurrere ad divinum testimonium, quia 
Deus neque mentiri potest, neque aliquid ignorat (a. 1). 

Iurans autem non postulat ut Deus hic et nunc actuali signo 
veritatem dicti testetur (esset plerumque tentatio Dei), sed 
quando et quomodo ei placuerit, saltem in futuro iudicio 
(a. 2, ad 3), vel ut gravissime puniat falso iurantem (a. 1, ad 3). 
Et tamen invocatio inservit ad statim faciendam fidem inter 
homines, quia non facile censetur aliquis tantae impietatis et 
audaciae ut Deum testem falsitatis faciat seque divinae obiiciat 
vindictae. 

743. Iuramentum est invocatio $ est ergo actus 
rationis : locutio interior, quae tamen praesupponit actum 
voluntatis, scii, intentionem saltem implicitam iurandi et 
vocandi Deum in testem. 

Hinc iuramentum non est : 

a) Invocatio indeliberate prolata ab illo qui nescit quid sit 
iuramentum, vel ab illo qui sensum verborum ignorat aut non 
satis advertit : iuramentum inconscium. 

b) Nec invocatio mere materialiter prolata in adiunctis quae 
omnem intentionem invocationis excludunt, v.g. si fiat in schola 
aut theatro, docendi aut repraesentandi causa, vel per modum 
interfectionis ut in vulgari locutione per Deum (v. g. par Dieu, 
c’est vraij : iuramentum narratum. 

c) Nec invocatio deliberata sed mere externa sine intentione : 
iuramentum fictum, v. g. ab illo qui non admittit existentiam Dei. 

Actus eniin humanus non operatur ultra intentionem agentis. 
Atqui iuramentum debet esse actus humanus, non solum quatenus 
est locutio sed etiam quatenus est invocatio Dei testis : invocatio 
enim ad diversum finem fieri potest. Ergo ut fiat ad testem, 
non sufficit intentio proferendi verba et exprimendi invocationem 
divini testimonii, sed requiritur voluntas invocandi Deum ut 
testem. — Iuramentum fictum est mendacium irreligiosum, de 
se veniale, interdum mortale ob grave damnum publicum aut 
privatum, ut in iudiciis et contractibus 1 . 

Iuramentum mere internum, quamvis valeat coram Deo, 
ut si quis testem eum invocet interne quod velit firmiter 
vitare peccatum ; non tamen obtinet suum effectum fir - 
mandi asserta et promissa coram hominibus, unde est 
incompletum ; item si quis iurare intendens, utatur formula 
ad hoc prorsus inepta. Ut ergo iuramentum sit completum, 
exprimi debet formula quadam iuratoria ; et ideo ex parte 
modi quo exprimitur invocatio, dividitur in verbale, reale 
et mixtum, prout exprimitur vel verbis vel signis (erectione 
digitorum, contactu sceptri, crucis aut evangeliorum) vel 
utrisque. 

744. Iuramenfum est invocatio testimonii seu ap- 
pellatio in testem veritatis. 

Hinc a) non est invocatio Dei misericordis et omnipotentis 
per modum orationis et supplicationis ad obtinendum bonum, 
favorem vel auxilium, etiam v. g. ad veritatem ostendendam 
aut fidem nobis conciliandam ; sed est invocatio Dei infinite 
veri ad obtinendum testimonium in confirmationem, qua ipsum 
in quantum in nobis est constituimus testem, i. e. ipsum citamus 
et consentimus ut sit testis, si velit. 

b) Nec est invocatio S. Scripturae ad confirmandam doctrinam : 
aliud enim est uti testimonio iam dato, aliud testimonium Dei 
invocare ut exhibendum (a. 1, ad 1). 

c) Nec est simplex assertio divinae omniscientiae, ut in locu- 
tionibus ; coram Deo loquor, Deus me audit, scit me verum 


1. Hinc damn. ab Inn. XI prop. 25 ; « Cum causa licitum est iurare 
sine animo iurandi, sive res sit levis, sive gravis ». 

dicere, Deus est testis, Deus testabitur suo tempore, Deus est 
veritas, vivit Dominus, Dominus videt conscientiam meam, etc. ; 
nisi non tantum narrative et enuntiative, sed invocative pronun- 
tientur, ut Apostolus, ad Gal. I, 20 : Ecce Coram Deo quia non 
mentior... 

d) Nec est simplex comparatio veritatis assertae cum veritate 
evidenti, v. g. tam verum est quam Deus existit, quam sol lucet, 
quam hic sedeo (uti neerl. waarachtig Gods ), aut cum veritate 
fidei, v.g. est verum sicut Evangelium, ad instar fidei, tam infal- 
libile quam Ecclesia : — quo casu tamen, ordinario non deerit 
aliqua irreverentia in Deum aut res sacras. 

e) Nec est simplex affirmatio vehemens ut in locutionibus : 
in veritate, per fidem meam (i. e. humanam), in conscientia, 
per conscientiam meam, per conscientiam animae meae (v. g. 
ma foi, ma par ole d’honneur; op mijn woord). 

f) Nec est simplex sponsio aut obligatio poenae, v. g. si falsum, 
spondeo caput meum, volo esse fur, sim haereticus, auferantur mihi 
aures, occidar, suspendar, moriar, diabolus me auferat,... per 
damnationem venias huc, etc.; nisi Deus invocetur ut testis 
veritatis et simul falsitatis vindex. 

Ex parte testimonii quod petitur , iuramentum est mere 
contestatorium seu directe invocatorium (getuigeniseed) si 
Deus solum invocetur ut testis ad veritatem manifestan- 
dam ; vel indirecte, scii, execratorium seu imprecatorium 
(vervloekings- of verzoenschingseed) si etiam invocetur ut 
vindex ad falsitatem puniendam. Quod saepe fit si ex- 
presse nominetur, v.g. si mentior, Deus me puniat, perdat, 
damnet...., vel si malum spectetur communiter ut a divina 
providentia specialiter procedens, v. g. si mentior, fulgur 
de coelo me percellat, descendam in infernum (a. 1, ad 3). 

745. Iuramentum est invocatio testimonii divini 

seu divini nominis. Hinc non iurat 1) qui non dicit quem- 
nam invocat, v. g. iuro ita esse, nisi ex circumstantiis 
pateat ipsum intendere Deum, v. g. si praecesserit postu- 
latio iuramenti ; nec 2) qui invocat falsos Deos ; nec 3) qui 
homines appellat testes ; vel 4) etiam sanctos, sistendo in 
ipsorum testimonio : hoc enim non est nisi actus duliae. 

Attamen a) si creatura invocatur quatenus ad auctorem suum 
pertinet et refertur, eiusque summam veritatem et maiestatem 
repraesentat, implicite et mediate invocatur creator qui in 
creaturis relucet, v. g. si quis iurat per coelum, per sanctam 
fidem, per crucem, per Evangelia, per sacramenta, per templum, 
per sanctos, per reliquias, vel alias creaturas nobiliores quae 
communiter spectantur quatenus ad Deum specialem habent 

relationem ; per viliores autem nullus censetur iurare, neque 
id liceret propter irreverentiam. 

Similiter b) si quis seipsum vel aliquid ad se pertinens ad 
poenam cibligat pt Deo ut falsitatis vindici offert, est iuramentum 
execratorium in quo implicite testis et vindex invocatur Deus, 
v. g. iuro ber caput, per filium, per salutem... Tale iuramentum 
est locutio •. per animam meam (II Cor. I, 23), nisi tamen, quod 
saepe fit, fideles specialem relationem animae ad Deum non 
advertant. 

Ex parte illius per quem iuratur, iuramentum est expli- 
citum seu immediatum, vel implicitum seu mediatum (a. 6). 

746. Celebris est divisio iuramenti in assertorium 
et promissorium, quae sumitur ex parte obiecti seu 
materiae, prout iuramentum versatur circa iurantis asser- 
tionem seu affirmationem de praesenti, v.g. puto ita esse, 
solvendi sum incapax, aut de praeterito, v. g. hoc feci, — 
Vel circa actionem aut omissionem a iurante in futuro 
exequendam. In primo casu est assertorium ( bevestigende of 
bloote eed), in altero promissorium ( belovende of verbin- 
dende eed). 

In iuramento promissorio 1) invocatur Deus ad testandam 
praesentem iurantis intentionem faciendi quod proponit ; unde 
includit assertionem de praesenti et addit propositum de futuro, 
et ideo quando a promissorio distinguimus assertorium iura- 
mentum, hoc intelligimus mere assertorium. 2) Non tamen Deus 
invocatur testis futurae executionis, nam testimonium non datur 
de re nondum facta 1 ; nihilominus 3) Deus est quasi patronus 2 , 
qui specialem auctoritatem et vim praebet promissioni et eius 
executionem speciali obligatione religionis urget : sicut enim 
homines promittunt vel sponsalia ineunt coram rege, iudice 
vel alio homine magnae auctoritatis, qui auctoritatem consiliat 
contractui, ut intelligant se iniuriam illi facturos si promissa 
non impleant, ita etiam promittunt invocato Deo ; quodsi 
non impleant, Ipsi iniuriam irrogant. Unde tali iuramento 
invocatur Deus ut confirmet praesentem sinceram voluntatem 
illamque liget ne in futuro mutetur. 


1. Quamvis apud Deum futura praesentia sint, tamen per iuramentum 
non postulatur a Deo testimonium de re futura ut ipsi praesens est, 
sed ut est in verbo promittentis. Sic autem non cadit testimonium in 
verbum nisi quatenus capax est veritatis eunt dicitur; ergo respectu 
facti futuri Deus non invocatur ut testis. Suarez, de Religione, 1 . I, 
c. 9, n. 25. 

2. Alii dicunt fideiussorem, sed « hanc vocem... non possumus as- 
sumere in sensu stricto, quo dicitur fideiussor ille qui pro altero res- 
pondet ut in se suscipiat onus solvendi promissum in defectu alterius ». 
Dignant, De Virtute religionis, n. 221. 

Iuramentum promissorium est a) stricte promissorium 
seu accessorium quando actio quae iuratur vere promissa 
est, sive Deo per Votum ( votum iuratum ), sive homini 
( pactum iuratum ), sive utrique ( votum iuratum in favorem 
tertii ); vel b) late promissorium seu per se stans quando 
actio non promittitur sed tantum proponitur, sive in 
alterius honorem seu favorem {iuramentum propositi con- 
firmatorium seu propositum iuratum ), sive in poenam seu 
vindictam {iuramentum comminatorium ; bedredgingseed ). 

747. Iuramentum est actus religionis. Nihil enim 
confirmatur nisi per aliquid quod est certius et potius ; 
ergo qui invocat divinum testimonium ad confirmandum 
quod dicit, hoc ipso profitetur Deum potiorem, utpote 
cuius veritas est indefectibilis et cognitio universalis, et 
sic Deo reverentiam exhibet. Sed revereri Deum pertinet 
ad religionem ; ergo. Cfr. Deut. VI, 13 ; Ps. LXII, 12 ; 
Hebr. VI, 13-16. 

Omnia iuramenta in ratione iuramenti sunt eiusdem speciei, 
quia cum iuramenti ratio essentialiter consistat in Dei invo- 
catione, omnes differentiae supra allatae aut diversi invocationis 
modi materialiter et per accidens se habent ad Dei testificationem, 
ac proinde huius essentiam et speciem non mutant 1 . — Possunt 
tamen accedere aliae species, v. g. fidelitatis, iustitiae, duliae, 
et si iuramentum sit peccaminosum, blasphemiae, iniustitiae, 
scandali, etc. 

748. Animadversiones practicae. — 1. in dubio de 
iurantis intentione, iudicandum est ex circumstantiis, v. g. an 
postulatio iuramenti praecesserit, an iurans sit iurare solitus, etc., 
maxime autem ex verbis adhibitis ; si formula ex proprio sensu 
et usu communi est iuratoria, et fuit advertenter prolata, prae- 
sumitur iuramentum ; si est dubie iuratoria, non praesumitur 
sed probari debet ; quod si sit ambigua et de intentione non 
constet, non censetur iuramentum adesse. 

2. Ex praescripto Ecclesiae, « iusiurandum quod canones 
exigunt vel admittunt, per procuratorem praestari valide nequit » 
(can, 1316, § 2). 


1. Nec promissorium distinguitur specie, eo quod aliud est invocare 
Deum in testem praesentis veritatis, et aliud in patronum futurae 
executionis. — Nam in iuramento non distincte et seorsim invocantur 
Dei testimonium et eius auctoritas, sed Deus invocatur testans prae- 
sentem intentionem et consequenter urget executionem futuram, quia 
de re futura promissa agitur ; quod ad materialem differentiam redit. 
Dignant, o. c., n. 246. 

Articulus II. 


De Iuramenti Liceitate. 

S. Th. II-II, q. 89, a. 2, 3, 5, 7, 10. 

749. Th \sis. Iuramentum secundum se est licitum, 
sub debitis conditionibus. — Est de fide ex Cone. 
Lat. IV, c. 3 contra Waldenses, et ex Cone. Const 1 . contra 
Wicleff, sess» 8, prop. 43 et a. 12. 

Thesim etiam negarunt Beguini et Beguardi, Fratricelli, 
Hussitae, Anabaptistae, Mennonitae, Quackeriani. 

Probatur i a pars : a) Ex origine et fine iuramenti. Ex origine, 
quia introductum est ex fide qua homines credunt Deum habere 
infinitam veritatein et universalem cognitionem et provisionem ; 
ex fine, quia inducitur ad iustificandum homines et ad finiendas 
controversias (Hebr. VI, 16), et quia est medium efficax ad 
obtinendam in humanis negotiis, maxime in contractibus et 
iudiciis, necessariam securitatem. 

b) Ex multis locis tum V. tum N. T. (Gen. XXII ; 
Deut. VI, 13 ; X, 20 ; Ps. XIV, 4 ; LXII, 12 ; CIV, 9 ; 
CIX, 4 5 Eccli. XLIV ; Is. XLV, 23 ; LXV, 15 5 Ier. IV, 2 j 
Rom. I, 9 ; Phil. I, 8 ; II Cor. I, 23 ; Gal. I, 20 ; Hebr. VI), 
quamvis Scriptura eius abusum proscribat, v. g. in ordinaria 
conversatione (Exod. XX, 7 ; Lev. XIX, 12 ; Eccli. XXIII, 
9-14 1 Mt. V, 34 sq.). 

c) Ex praxi constanti tum fidelium tum Ecclesiae, in prioribus 
etiam saeculis (a. 2). 


Probatur 2 a pars : Iuramentum non est bonum per se, sed 
tamquam medium ad aliud ; ergo non est licitum nisi sub debitis 
conditionibus. Quod enim non quaeritur nisi ut remedium ad 
subveniendum defectui, non est bonum per se, ut patet de 
medicina ; sed iuramentum non quaeritur nisi ad subveniendum 
defectui, quo scii, alter alteri discredit ; ergo iuramentum non 
est bonum per se, nec licitum nisi in necessitate, sed sub debitis 
conditionibus (a. 2 et 5). 


750. Tres conditiones ad liceitatem iuramenti sunt 
necessariae : iudicium, veritas et iustitia, ut indicat 
Ieremias IV, 2 : « Et iurabis : Vivit Dominus, in veritate 
et in iudicio et in iustitia », quas S. Hieronymus comites 
iuramenti appellat (can. 1316). 

Etenim ad bonum usum iuramenti requiruntur duo : 
1) quod aliquis non leviter sed ex necessaria causa et 
discrete iuret, scii, iudicium discretionis ex parte iurantis ; 


752 


SUMMA THEOLOGIAE MORALIS 


753 


2) quod res quae iuramento confirmatur non sit falsa nec 
illicita, scii, veritas et iustitia ex parte rei iuratae. Iudicio 
caret iuramentum incautum, veritate iuramentum mendax 
seu periurium, iustitia iuramentum iniquum seu illicitum 
(a- 3)- / 

751. Iudicium discretionis significat causati sufficientem 
iurandi. Est enim contra reverentiam divinae maiestatis 
debitam, eam invocare testem rei nullius qUt parvi mo- 
menti (a. 2) ; quae tamen inordinatio est de se venialis. 
In iuramento assertorio causa sufficiens e$t vera utilitas 
ad finem honestum sat magni momenti, ut bonum publi- 
cum, pax familiae, securitas in contractu, propria vel aliena 
fama (prop. damn. Quesn. 101 ; Pist. 73) : in iuramento 
promissorio, requiritur insuper ut res sit in potestate 
iur antis (a. 7). 

752. Veritas essentialiter exigit conformitatem dicti, non 
quidem cum re iurata (veritas materialis et obiectiva), sed 
cum mente iur antis (veritas formalis). Est enim irreverentia 
de se Valde gravis erga Deum infinitam veritatem, eam 
invocare testem falsitatis vel et patronum. 

In iuramento assertorio est sola veritas assertionis de 
praesenti, seu conformitas dicti cum cognitione facti de 
quo iuratur, unde iurandum est certum ut certum, dubium 
ut dubium, probabile ut probabile ; — in promissorio est 
conformitas dicti cum praesenti intentione faciendi id quod 
promittitur, et insuper requiritur alia veritas, scii, confor- 
mitas facti cum praesenti promissione seu veritas execu- 
tionis in futuro (a. 7 et ad 1). 

Veritas ergo excludit mendacium, non autem errorem : sic 
in Veritate iurat, qui iurat falsum quod prudenter existimat 
verum ; e contra periurium facit, qui iurat quod putat esse 
falsum, licet a parte rei sit verum. Ut ergo aliquid iuretur ut 
certurn, requiritur certitudo practica ac prudentialis, seu moralis 
improprie dicta quae excludit omne dubium prudens, maior 
tamen quam ad simpliciter affirmandum ; ad iurandum autem 
iudicialiter, notitia experimentalis, quia lege exigitur. 

753. Iustitia hic significat honestatem. Exigit 1) in 
iuramento assertorio, non quidem ut res asserta, sed ut 

eius asWtio sit honesta : licita est attestatio criminis 
coram ii^lice ; inhonesta divulgatio secreti, professio hae- 
reseos, lactantia de crimine commisso, detractio, sub iura- 
mento firmata ; — 2) in iuramento autem promissorio, 
non solum ut ipsa promissio sed insuper ut actio vel omissio 
promissa, quatenus est iurata, sit honesta. Est enim irre- 
verentia erga Dei sanctitatem, eum vocare in testimonium 
propositi vel\ assertionis quam prohibet (a. 7 et ad 2) ; 
quae irreverentia est ex genere suo gravis. 

754. An iurtere omnibus conveniat ? — in iuramento 
sunt duo consideranda : unum ex parte Dei cuius testimonium 
invocatur, et quantum ad hoc debetur iuramento maxima 
reverentia, et ideo |ad illud non admittuntur impuberes et periuri 
aut qui in periculi sunt periurii 1 ; aliud ex parte hominis cuius 
dictum iuramento confirmatur, quo non indiget nisi ille de 
cuius yeritate dubitatur : hoc autem derogat dignitati personae 
ut dubitetur de veritate eorum quae dicit, et ideo personis 
magnae dignitatis non convenit iurare, nisi propter magnam 
utilitatem aut necessitatem (a. 10). Unde Ecclesia sacerdotibus 
et religiosis iuramentum parcius permisit, et prohibet ne clericus 
coram iudice laico iuret nisi obtenta Sedis apostolicae vel episcopi 
licentia (can. 120). 

Articulus III. 

De Obligatione Iuramenti Promissori i. 

S. Th. II-II, q, 89, a. 7-9. 

755. Effectus intrinsecus iuramenti promissorii 
est obligatio exequendi rem iuratam ex virtute 
religionis. — Est certum, tum ex Scriptura (Num. XXX, 3 ; 
Mt. V, 33), tum ex ratione, quia iniuriam irrogat auctoritati 
Dei qui non implet promissionem nomine eius firmatam 
(can. 1317, §1). 

Obligatio est ex genere suo gravis, probabiliter tamen 
admittit levitatem materiae, sicut votum. 

Probatur : 1) directe. Quia obligatio voti gravior est quam 
obligatio iuramenti ut promissorii 2 . Illa enim causatur ex fide- 

1. Cfr. can. 1757 ; et Cod. poen. belg., a. 31-34, — Cod. proc. civ., 
a. 285. 

2. Dicimus : ut promissorii. Nam obligatio iuramenti ut assertorii est 
maior : ibi est praeceptum negativum non iurandi falso, quod directe 
contradatur Deo ; hic praeceptum affirmativum implendi promissum 
iuratum. Praeceptum autem negativum magis obligat quam affirmativum. 

litate quam Deo ipsi debemus, ut ei promissum solvamus ; 
haec causatur ex reverentia erga Deum, ex qua tenemur verificare 
id quod per nomen eius coram ipso promisimus. Sed obligatio 
fidelitatis magis directe respicit Deum quam obligatio reverentiae, 
nam infidelitas irreverentiam continet, non e converso, et infidelitas 
erga dominum est maxima irreverentia. Ergo strictius tenemur 
facere id quod ipsi Deo quam quod tantum Deo teste promisimus 
(a. 8). Unde si obligatio voti admittit levitateni materiae, a 
fortiori obligatio iuramenti promissorii. 

2) indirecte. Quia violatio iuramenti promissorii non probatur 
esse periurium stricte dictum, ut adversarii 1 contendunt dicentes : 
Qui iuramentum non implet, facit illud esse fa[sum et mendax, 
eo quod facit Deum testem mendacii. Nam qui non implet 
quod sincere promisit, non facit mendacium^ quia non dicit 
nec facit contra mentem, sed tantum mutat mentem inconstans 
et infidelis, ut explicat ipse S. Thomas (II-II, q.no, a. 3, ad 5). 
Ergo qui non implet quod sincere iuravit, nonj facit Deum testem 
mendacii, dummodo habuerit intentionem iuramentum implendi ; 
sed tantum inconstanter aut infideliter agit in re promissa sub 
divina auctoritate, et sic irreverentiam erga Deum contrahit, 
quae est peccatum grave vel leve pro gravitate vel levitate suae 
inconstantiae aut infidelitatis. 

A. v. violatio iuramenti ut promissorii non est peccatum 
quod directe adversatur attributo divino, et ideo non est neces- 
sario et semper mortale. 

Non sequitur tamen aliquem posse iuramento se obligare 
sub levi in materia gravi, sicut pro voto. Disparitas enim est 
quod promittere non est nisi se velle obligare, unde obligatio 
promissionis tota quanta est immediate pendet a voluntate 
agentis, qui plus vel minus promittere vel se obligare potest. 
Sed iuramentum non directe est ad obligandum sed ad con- 
firmationem veritatis divino testimonio, ex qua confirmatione 
naturaliter sequitur obligatio, propter reverentiam Dei , unde 
haec obligatio iuramenti non pendet solum et immediate ex 
voluntate iurantis, sed ex lege reverentiae Deo debitae, quia 
est consequentia testimonii invocati. Non potest enim aliquis 
plus vel minus iurare aut invocare testem Deum, sed invocat 
vel non, et ipso invocato, Deus est patronus obligationis et 
urget impletionem ex lege reverentiae erga eum debitae, quae 
est maior vel minor non quidem iuxta intentionem iurantis, sed 
iuxta gravitatem promissionis seu materiae promissae iuratae. 

756. Conditiones ad validitatem iuramenti pro- 
missorii requisitae tum ex parte actus tum ex parte 
materiae sunt fere eaedem ac pro voto. 


1. V, g. Caietanus, Toletus, Valentia, Lessius, Gabriel, Bonacina, etc. 
— E contra S. Antoninus, Sylvester, Soto, Suarez, Laymann, Navarrus, 
Sylvius, Azor, Salmanticenses, Billuart, et fere omnes moderni. 


Sunt tamen duae exceptiones : 

1) Iuramentum factum in favorem tertii non debet 
fieri de bono meliori, sed sufficit ut sit de bono utili proxi- 
mo. Directus finis voti est maior cultus et honor Dei ; 
sed finis directus iuramenti est confirmatio veritatis 
quae etiam haberi potest in minore bono. 

2. Metus etiam gravis et iniustus non invalidat iura- 
mentum extortum, ut iam omninp certum est ex can. 1317, 
§ 2, quia licet reddat actum involuntarium secundum quid, 
tamen simpliciter non tollit voluntarium. Unde iuramentum 
manet actus humanus ac proinde capax est inducendi 
obligationem ; quae tamen potest, nomine Dei, a superiore 
ecclesiastico relaxari. 

Neque dicas Deum non acceptare iuramentum iniuria extor- 
tum, quia iuramentum non fit in favorem Dei nec ab ipso accipi 
debet, sed est simplex appellatio ad eius testimonium ; quod Deus 
ut patronus auctoritatem dat promissioni, non est nisi conse- 
quentia invocationis. Attamen in casu iurans uti potest restrictione : 
dabo quatenus ius habebis ; quodsi non fecerit sed vere invocaverit, 
tenetur solvere promissum, potest tamen statim in iudicio repetere 
id quod solvit (a. 7, ad 3). 

Deficiente conditione ad validitatem iuramenti requisita, pecca- 
tum committitur grave vel leve eodem modo ac dictum est de voto 
(n. 721). Qui autem ficte vel mere externe iurat, non obligatur 
vi iuramenti ex religione, sed potest teneri interdum pb scandalum 
vel damnum illatum. 

757. Obligatio iuramenti promissorii impleri de- 
bet atque cessat, eodem modo ac dictum est de voti 
impletione (n. 727) aut eius deobligatione (n. 732). Attamen 
obligatio iuramenti non solum cessat omnibus quibus 
cessat obligatio voti, sed insuper renuntiatione tertii seu 
condonatione ab illo facta in cuius favorem principaliter 
cedit (a. 7, ad 2 et a. 9 ; can. 1319). 

Notentur autem tria : x) illum qui potest irritare, dispensare, 
commutare votum, eo ipso id posse circa iuramentum promis- 
sorium (can. 1320) ; 2) sed si iuramenti dispensatio vergat in 
praeiudicium aliorum qui obligationem remittere recusent, unam 
Apostolicam Sedem posse dispensare, et solum propter neces- 
sitatem aut utilitatem Ecclesiae seu bonum commune (ib.) ; 
3) probabiliter nulla reservari iuramenta, etiamsi confirment vota 
reservata. 

758. Obligatio iuramenti promissorii est stricte 
interpretanda, quia iurans censetur se voluisse obligare 
quam minime potuit. Ita speciatim can. 1321, conformiter 
ad S. Thomam, a. "7, ad 4. 

Hinc : a) Iuramentum per se, et nisi aliter intenderit iurans, 
sequitur naturam actus cui adiungitur : accessorium sequitur 
principale ; ergo si voto, promissioni, contractui additur, eius 
obligatio eamdem extensionem, eosdem limites et conditiones 
expressas aut tacitas habebit (can. 1318, § 1). Sic v. g. iura- 
mentum servandi secretum, residentiam, contractum v. g. spon- 
salia, statuta collegii, fidelitatem erga regimen, per se non obligat 
plus quam postulet materia secreti, vel lex residentiae, vel 
natura contractus y. g. sponsalium, vel consuetudo habita circa 
statuta collegii non edenda sed iam edita, vel fidelitas regiminis 
prout non adversetur iuri superiori divino et ecclesiastico. 

b) « Si actui directe vergente in damnum alienum aut in 
praeiudicium boni publici vel salutis aeternae iusiurandum ad- 
iiciatur, nullam exinde actus consequitur firmitatem » (can. 1318, 
§ 2). 

c) Licet iuramentum non habeat vim validandi et firmandi 
contractus irritos vel rescindibiles, potest nihilominus, contractu 
invalido existente, inducere obligationem religionis, si absolute 
et independenter ab obligatione contractus emittitur, ita ut iurans 
ex religione prohibeatur petere annullationem contractus, et 
irritato contractu remaneat obligatio religionis donec in ipsa 
dispensetur. Tunc scii, adest merum propositum iuramento 
firmatum et iuramentum promissorium late dictum seu per 
se stans. 

d) Iuramenta saepius usurpata : non vendendi minoris aut 
pluris non emendi, non concedendi vel acceptandi favorem, 
castigandi subditum, etc., generatim non obligant, quia intentio 
iurandi deficit, vel materia vana et inutilis est, vel denique 
conditio subintellecta deficit (v.g. si res aliter non sit opportunior), 
aut rerum status sufficienter immutatur. 

Quaestio secunda. 

DE ADIURATIONE. 

S. Th. II-II, q. 90. 

759. Adiuratio ( bezwering ), in sermone ecclesiastico, 
est obtestatio seu interpositio divini nominis qua, deprecando 
vel imperando , inducimus aliquem ad aliquid faciendum aut 
omittendum. Dicitur : 

1) interpositio divini nominis , i. e. invocatio seu mentio 

divinae Auctoritatis ; unde adiuratio stricte sumpta pro 
actu religionis fit per Deum, sive immediate, sive mediate 
per sanctos aut res sacras, quatenus in iis ipse Deus 
respicitur. 

Qui autem adiurat per sanctos in se consideratos facit actum 
duliae ; si per mortem, vitam, amorem patris vel matris, non 
erit adiuratio religiosa de qua nunc loquimur. 

2) qua inducimus aliquem ad aliquid faciendum ; unde 
adiuratio est actus rationis, non voluntatis. 

Sicut enim homo iuramento promissorio se ordinat immobiliter 
ad aliquid faciendum ob reverentiam nominis divini quod in- 
vocatur, ita potest ad aliquid agendum ordinare alios, superiores 
deprecando, inferiores imperando, et hoc confirmare nomine et 
auctoritate Dei, ut ob huius reverentiam illud faciant. 

3) deprecando vel imperando, unde distinguuntur iura- 
mentum et adiuratio. 

a) Divina nempe auctoritas interponitur in illo ad confirman- 
dum assertum vel promissum ; in hac ad confirmandam petitionem 
aut imperium- b) Adducitur Deus in illo ut testis, in hac ut 
nobiscum postulans aut iubens. c) Invocatur Deus in illo ut 
infinite verus, in hac ut obiectum amoris Vel timoris,quo adiuratus 
ad agendum moveatur. 

760. Duplex est adiuratio : deprecativa et impe- 
rativa. 

1) Deprecativa fit per modum benevolae inductionis, ob 
reverentiam alicuius sacri : hac utimur erga Deum, Angelos, 
Sanctos, Superiores, et aequales. Vocatur saepe obsecratio 
(Rom. XII, 1), qua usus est ipse daemon (Mc. V, 7). 
Sic Ecclesia omnia postulat per D. N. I. C. 

2) Imperativa fit per modum compulsionis, qua uti 
possunt superiores erga subditos (Mt.XXVI, 63, Mc. I, 25). 

Daemones non est licitum adiurare deprecative, nec imperative 
ad aliquid ab ipsis addiscendum vel per eos obtinendum, quia 
ad illos nulla potest esse benevolentia, amicitia, submissio vel 
societas (I Cor. X, 20) ; licitum autem est imperative et incre- 
pative per virtutem divinam, ne nobis spiritualiter vel cor- 
poraliter noceant (Mc. XVI, 17 ; Lc. IX, 1 ; X, 19). Haec 
adiuratio vocatur exorcismus ( duivelsbezwering ) ; in ipso non 
licet agere vel petere nisi ea quae conducunt ad daemonis 

expulsionem, ignominiam, contemptum, vel ad gloriam Dei ; 
si quis tamen ex levitate, non adhibendo fidem, unam vel 
alteram rem peteret, non deprecative sed imperative, probabiliter 
esset tantum veniale, quia non est perfecta ad daemonem societas : 
non est enim actus perfecte sociais, licet sit perfecte humanus. 

Creaturas irrationales (solem, nubes, locustas, domum novam, 
thalamum, grandinem, tempestates, aquam) adiurare possumus, 
non directe secundum se spectatas : hoc enim esset vanum ; 
sed in quantum moventur ab aliquo intelligente, indirecte scii, 
adiurando vel Deum ut earum usus nos adiuvet (sic miracula), 
vel daemonem ut desistat per eas nobis nocere. 

761. Adiuratio est actus religionis, quia apta est ad 
exprimendam, tum submissionem adiurantis ad Deum cuius 
auctoritas interponitur, tum Dei excellentiam : ad excel- 
lentiam enim spectat ut quis sit dignus amore vel timore, 
et ut amor vel timor ipsi debitus valeat alium movere. 
Profitemur scii, tam venerabile esse nomen Dei, ut audito 
ipso alii inducantur ad aliquid faciendum vel omittendum. 

Est licita, uti constat ex eius notione et ex usu Scripturae et 
Liturgiae ; sed tantum debitis conditionibus iustitiae et iudicii. 

1) Justitia exigit ut honesta sit tum res per imperium aut 
petitionem obtinenda, tum ipsa iussio et petitio. Defectus 
iustitiae est peccatum grave vel leve, eodem modo ac in voto 
et in iuramento promissorio. 

2) Iudicium discretionis exigit sufficientem causam ; cuius 
carentia de se non est nisi venialis. 

Praeter has conditiones, ad adiurationem non privatam sed 
solemnem quae fit nomine Ecclesiae a ministris et modis ab ipsa 
constitutis, requiritur legitima deputatib vel licentia(can.H5i). 

762. Animadversio. — Sat communiter auctores tertiam 
conditionem exigunt : veritatem; sed non videtur ut distincta 
conditio ponenda, cum in eo praecise differat a iuramento 
adiuratio, quod in testem veritatis Deus non invocetur. Aiunt 
requiri, ut adiuratio fiat per verum Deum, ut adiurans vere 
intendat rem obtinere, et vera, non dolosa, sit causa ob quam 
petit, ne decipiat adiuratum. At prima non est conditio liceitatis 
sed in ipsa essentia adiurationis continetur ; secunda et tertia 
ad alias conditiones revocari possunt : si non vere intendat, 
adiuratio erit ficta et vana et deest iudicium; si non sit vera 
causa, erit inhonesta utpote petitioni dolosae et deceptivae 
adiecta, et sic iam deficit iustitia. 

763. Effectus adiurationis est duplex : a; movendi ad- 
iuratum ad praestandum id quod iubetur aut petitur ; b) mo- 
vendi Deum per quem adiuratur alius, ut hunc cogat vel inducat 
ad effectum intentum. 

Specialis efficacia est in exorcismis nomine Ecclesiae peractis, 
qui vim praecipue habent ex impetratione Ecclesiae et voluntate 
Christi, suam potestatem in daemones Ecclesiae communicantis. 


QUAESTIO TERTIA. 

DE LAUDIBUS DIVINIS. 

S. Th. II-II, q. 91- 

764. Laus (louange ; loving ) est « sermo elucidans magni- 
tudinem virtutis » : ita S. Thomas, in Ps. XVII ; unde 
laudare aliquem est bonum seu perfectum et virtuosum 
praedicare et extollere. Et cum Deus sit summe bonus 
et eius virtus maxima, summe est mente et corde laudandus. 
Sed et insuper ore , non quidem secundum eius essentiam, 
nam, incomprehensibilis et ineffabilis, maior est omni 
laude, sed secundum mirabilia opera eius et effectus 
(a. 1, ad 2) qui in nostram utilitatem ordinantur (ad 3). 
Cfr.Ps. XXXIII, 1; LXII, 6; XLIX, 23. 

Licet enim laus oris non sit necessaria propter Deum, nec ut 
aliquid ei accrescat cum sit infinitus, nec ut nostri conceptus 
ipsi innotescant cum sit inspector cordium, est tamen utilis 
propter laudantes et audientes 1) quorum affectus excitatur in 
Deum ex laude vocali et sic excitatus retrahitur ab his quae 
sunt contra Deum (Ps. XVII, 4); 2) quique debent servire 
Deo secundum totum quod a Deo perceperunt i. e. mente et 
corpore (a. I, ad 2 et 3). 

765. Cantus divinis laudibus convenienter adhi- 
betur, uti constat tum ex Scriptura (Lc. II, 13-14 i 
Coi. III, 16), tum ex constanti praxi Ecclesiae inde ab 
exordiis. Quod tenendum est contra Waldenses, et Wicleff 
qui comparabat clericos cantantes cum prophetis Baal. Et 
sane laus vocalis ad hoc est necessaria ut affectus hominis 
provocetur in Deum ; unde quaecumque ad hoc utilia 
esse possunt, convenienter in divinas laudes assumuntur. 
Atqui per diversas melodias sonorum animi hominum 
diversimode disponuntur. Ergo convenienter in divinas 
laudes cantus assumitur ut animi infirmorum inagis pro- 
vocentur ad devotionem. 

I Notetur autem : i) Non est cantandum « more theatrico, 

non propter devotionem excitandam sed propter ostentationem 
vel delectationem provocandam » (a. 2, ad 2). Nam « per cantum 
l quo quis studiose ad delectandum utitur, abstrahitur animus 

' a consideratione eorum quae cantantur. Sed si aliquis cantat 

\ propter devotionem, attentius considerat quae dicuntur, tuin 

j quia diutius moratur super eadem, tum quia, ut Augustinus 

] dicit (Conf. X, 33), omnes affectus spiritus nostri pro suavi 

diversitate habent proprios modos in Voce atque cantu, quorum 
) occulta familiaritate excitantur. Et eadem etiam est ratio de 

audientibus in quibus, etsi aliqui non intelligant quae cantantur, 
intelligunt tamen propter quid cantantur, scii, ad laudem Dei ; 
et hoc sufficit ad devotionem excitandam » (ad5).UndeCaietanus : 

« A duobus in cantu ecclesiastico est cavendum : ne ideo cantetur, 
,1 quasi ipse cantus secundum se sit Deo gratior ; et ne cantetur 

'I causa delectationis nostrae vel alienae in ecclesiasticis officiis ». 

|j 2) « Nobilior modus est provocandi homines ad devotionem 

| per doctrinam et praedicationem quam per cantum. Et ideo 

diaconi et praelati quibus competit per praedicationem et doc- 
i 1 trinam animos hominum provocare in Deum, non debent cantibus 

' insudare, ne per hoc a maioribus retrahantur » (ad 3). 

j 3) Non sunt adhibenda musica instrumenta, praesertim maioris 

: clamoris, nisi valde dulcia et parce, non propter se sed ad modum 

I auxilii ; « huiusmodi enim musica instrumenta magis animum 

i movent ad delectationem, quam per ea formetur interius bona 

; dispositio. In V. autem T- usus erat talium instrumentorum, 

( tum quia populus erat magis durus et carnalis, unde erat per 

i I huiusmodi instrumenta provocandus et per promissiones terrenas; 

i tum quia huiusmodi instrumenta corporalia aliquid figurabant» 

| (ad 4 ). 

j 766. Corollarium. — Hinc in cantu peccare possunt variis 

)) modis, ut exponit Billuart, diss. 5, a. 11, «nimirum si profana, 

! vana aut turpia divinis officiis permisceantur eaque sive voce 

j sive organo cantentur, quod potest fieri multipliciter : 

j ( 1° Dum quis ex intentione vana inserit ut partem divini officii, 

puta loco antiphonae, etc. et iste actus praeter difformitatem 
| quam ex natura sua habere potest, quatenus est vanus et provo- 

cativus ad malum, est insuper ex praesenti capite peccatum 
. J mortale ex genere suo, tum quia repugnat fini cultus divini, 

| ! tum quia sic agens est falsarius in cultu divino, inserens tamquam 

i ! j eius partem nomine Ecclesiae quod Ecclesia minime vult inseri, 

f . 2 0 Dum quis vult significare organis profana, non inserendo 

, ut partem officii, sed tantum delectationis causa : et si ista 

I profana sint honesta, erit tantum peccatum veniale, quia videtur 

! levis iniuria facta cultui divino ; si inhonesta, erit peccatum mor- 

/ tale (ex genere suo), tum ratione scandali et provocationis ad 

1 malum, tum contra religionem propter gravem iniuriam illatam 

cultui divino et loco sacro. 

i ’’ t 3° Dum quis praecise applicat consonantiam soni profani 

ad verba sacra ; et tunc non videtur per se peccatum, nam sonus 
sive vocis sive organi ex sua natura est indifferens ad significanda 

t 

| ’ 

sacra et profana, et ideo ad utraque potest aeque referri. Per 
accidens tamen contingit esse peccatum, si nempe iste sonus 
sit talis conditionis ut iudicetur provocativus ad malum ; et 
erit mortale vel Veniale pro ratione mali ad quod provocat et 
scandali inde causati ». 

767. Laudi opponitur usurpatio nominis Dei in 
vanum, praeter blasphemiam de qua iam dictum est in 
tractatu de Fide. — Nomen Dei enim sanctum est, et 
nonnisi cum debita reverentia pronuntiari debet, ac proinde 
non in vanum et sine causa 1 . Quod etiam, servata propor- 
tione, valet de assumptione nominis sanctorum, cum irre- 
verentia in sanctos aut res sacras ut tales in Deum ultimo 
redundet. 

Vana appellatio oritur praesertim ex duplici causa : ex im- 
patientia et ira, aut ex levitate et consuetudine ; 

a) Ex ira et impatientia, quando ex animi commotione dicitur, 
v. g. nomen Dei, mille nomen Dei, nomen Domini. Quae usurpatio 
generatim et per se peccatum veniale non excedit, tum quia 
ex subita et indeliberata commotione procedit, tum quia solum 
parvam irreverentiam includit ; per accidens est mortale si ex 
deliberato Dei contemptu procedat et ex ira contra Deum, aut 
ratione scandali. 

b) Ex levitate et consuetudine, quando sine causa frequenter 
in conversatione adhibetur ex quadam admiratione, v. g. mi 
Deus / Magne Deus ! Bone lesu ! Dulcis mater Dei ! ... Quod 
quamdam irreverentiam erga Deum prae se fert, sed culpam 
venialem levis inordinationis non excedit, nisi quis periculo se 
exponat iuramenta graviter mala faciendi. Unde Eccli. XXIII, 10 : 
« Nominatio Dei non sit assidua in ore tuo ». 

768. Animadversio. — Non prohibetur sed potius commen- 
datur frequens invocatio divini nominis ex interno reverentiae 
affectu et ex cordis devotione, ut saepius Prophetae dicentes : 
Vivit Dominus ! vel pii Christiani : Laudetur I. C. ! Hinc cate- 
chismus ConC. Trid., 2 praec., n. 4 : « Divinum nomen vene- 
ramur et colimus, cum officii et religionis causa divinas laudes 
celebramus, ac de omnibus rebus tum prosperis tum adversis 
illi singulares gratias agimus... Nos itaque cum animi corporisque 
doloribus cruciamur, cum miseriis et aerumnis torquemur, 
statim ad Deum laudandum omne studium et animi nostri vires 
convertamus, illud Iob dicentes : Sit nomen Domini benedictum ! 1 


1. Usurpatio vana nominis Dei non est sacrilegium, ut quibusdam 
visum est, quia non est directe in rem sacram, sed in nomen Dei i. e. 
in ipsum Deum. 

Sectio C. 

DE PECCATIS RELIGIONI OPPOSITIS. 

769. Virtuti religionis duplex opponitur genus 
vitiorum : unum per excessum in cultu divino, scii. 
superstitio; alterum per defectum, quia ponit aliquid 
divino cultui contrarium et contemptum sive irreverentiam 
exhibet Deo vel rebus divinis, scii, irreligiositas. 

CAPUT I. 

DE SUPERSTITIONE. 

S. Th. II-II, q. 92. 

770. Superstitio ( bijgeloovigheid) dicitur ab eo quod 
superstat, et ideo etymologice significat omnem excessum ; 
praecipue vero in re excellentissima, scii, religione. Unde 
est religio supra modum servata. Religioni opponitur per 
excessum, non quidem secundum quantitatem, quasi plus 
exhiberet in cultum divinum quam vera religio, vel quasi 
Deus satis aut nimis coli posset aut maiore honore quam 
dignus sit, nam quantumvis homo colat, minus est quam 
ei debetur ; sed secundum obiectum cultus vel modum colendi, 
et ideo definitur : vitium exhibens cultum divinum vel cui 
non debet vel modo quo non debet (a. l). 

Quae proinde duas continet species : cultus enim 
divinus exhiberi potest i° illi cui est exhibendus nempe 
vero Deo, modo tamen indebito, et hic est cultus indebitus 
veri Dei; — vel 2 0 potest exhiberi illi cui non debet, 
nimirum creaturae, et tunc est cultus rei indebitae. Qui 
rursus est specie triplex : cultus enim divinus directe 
ordinatur a) ad reverentiam Deo exhibendam (sacrificio, 
voto, oblatione), et ideo prima species cultus falsi numinis 
est idololatria quae divinam reverentiam exhibet creaturae ; 

— ordinatur directe b) ad hoc quod homo instruatur a 
Deo (oratione, meditatione, lectione), et ideo secunda 
species est divinatio quae instructionem petit a daemone ; 

— ordinatur directe c) ad directionem actuum humanorum 
(sacramentis, benedictionibus, festis) secundum instituta 


Dei, et ideo tertia species est vana observantia quae direc- 
tionem et adiumentum a daemone petit ad quosdam 
effectus obtinendos, ad quam reducitur magia qua quis 
mirabilia exposcit (a. 2). 

QUAESTIO PRIMA. 

DE INDEBITO CULTU VERI DEI. 

S. Th. II-II, q. 93- 

771. Cultus veri Dei indebitus ( ongeschikte eeredienst ) 
est dupliciter, vel quia falsus, vel quia superfluus. — Etenim 
non solum omnis falsitas in cultu divino importat quam- 
dam erga Deum irreverentiam, verum etiam quaecumque 
superfluitas, vanitas, aut inutilitas quae ad finem cultus 
nihil facit. 

772. Cultus falsus vel perniciosus est ille per quem 
aliquid falsi significatur et qui mendacium perniciosum 
continet : 

a) Vel ex parte rei significatae, quando actus ad divinum 
cultum assumptus aliquid falsi significat quod non concor- 
dat cum significatione cultus, v. g. si quis utitur caeremoniis 
V. L. quae significant Christum venturum, si quis falsa 
miracula, revelationes, prophetias ut vera proponit, qui 
falsas reliquias proponit venerandas, aut imaginem falso 
portentosam exhibet (can. 1283-86, et 2326), qui fingit 
miracula vel historias reperiri in Scripturis. 

b) Vel ex parte personae colentis tantum, quando aliquis, 
agens ut membrum Ecclesiae Deum colit contra modum 
a Deo vel Ecclesia statutum, v. g. si fidelis consulto ieiunaret 
die Paschatis aliis diebus exclusis. Quod praecipue fit in 
cultu publico, quando aliquis nomine Ecclesiae Deum colit 
qui non est Ecclesiae minister vel non ad talem actum 
deputatus, v. g. si laicus vel sacerdos nominatim excom- 
municatus nomine Ecclesiae missam celebraret, vel si 
minister peragit caeremonias, sacramenta ministrat, ritu 
contra voluntatem et ordinationem Ecclesiae, aut privata 
auctoritate proponit quasi ab Ecclesia ad Dei cultum 
ordinata sint : falsarius enim est qui nomine alterius 
proponit quaedam ad quae non deputatur (a. 1). 

Est peccatum ex genere suo et ordinario mortale : men- 
dacium perniciosum in re valde gravi. 

Notat tamen Noldin, Th. M. II, n. 149, 2 : « Dicitur plerumque , 
quia concedendum videtur superstitionem cultus falsi quandoque 
ob parvitatem materiae peccatum veniale esse : sic si condonator 
in historia miraculosa ceteroquin vera adderet circumstantiam 
falsam (aut non exploratam), vel integram historiam (non mira- 
culosam) fingeret ad magis commovendum populum, hoc posset 
esse veniale peccatum, tum quia falsitas non adhibetur immediate 
ad colendum Deum, tum quia hoc verae religioni non semper 
multum praeiudicat ». 

773. Cultus superfluus est ille qui non habet falsitatem 
in sua significatione, sed non est proportionatus fini cultus 
divini. Nam finis est ut horno det gloriam Deo et se ei 
subiiciat mente et corpore. Si autem aliquid, quantum 
est de se, non pertinet ad gloriam Dei, neque mentem vel 
corpus hominis subiicit Deo secundum Dei et Ecclesiae 
institutionem et consuetudinem communem, sed est praeter 
ipsam, hoc vanum et superfluum est in cultu divino (a. 2). 

Solet committi circa numerum, colorem, situm, tempus, etc., 
v. g. caeremonia audiendi missam ante ortum solis, cum certo 
numero, situ, ordine cereorum, a sacerdote qui dicitur Iohannes, 
vel qui habet staturam Christi; in missa osculari pedem calicis 
post elevationem ; formare plures cruces, vel pluries dicere 
alleluia quam ab Ecclesia sit institutum ; Gloria, Credo, cae- 
remoniam addere vel demere praeter rubricas ; mirae devotiones 
a S. Congregatiqne Rituum prohibitae (can. 1261, 1385, 1388, 
1399). 

Est peccatum ex genere suo veniale ; per accidens potest 
esse mortale ex contemptu, scandalo, caeremonia inhonesta, 
gravi prohibitione Ecclesiae, ut si quis ad sanctum hono- 
randum praeceptum Ecclesiae violaret. 

QUAESTIO SECUNDA. 

DE IDOLOLATRIA. 

S. Th. II-II, q. 94- 

774. Idololatria ( afgoderij ) etymologice est divinus 
cultus simulacro seu imagini falsi dei exhibitus, sive 
colatur ut deus ipsa imago, sive ille quem repraesentat. 

Unde illa vox suscepta est ad designandum cultum supre- 
mum divinae reverentiae cuicumque creaturae exhibitum. 

Alia est mere interna , qua tribuitur creaturae cultus mere 
internus ; alia mere externa seu simulata, qua quis sine affectu 
interno externam adorationem creaturae serio et advertenter 
exhibet, v. g. ex metu mortis, ut fecerunt quidam Christiani in 
persecutione ; alia interna simul et externa seu vera, qua ex animo 
cultus externus creaturae tribuitur. Quae rursus est duplex : 
perfecta vel imperfecta , prout cultus tribuitur creaturae cum 
persuasione eius divinitatis, et haec provenit ex ignorantia cul- 
pabili intellectus, vel sine persuasione, et haec provenit ex ma- 
litia voluntatis, sicut ex odio Dei vel nimio affectu ad creaturam, 
v. g. ex affectu ad sciendum a daemone (a. I.) 

775. Idololatria est peccatum mortale ex genere 
toto. — Etenim minima idololatria summam reverentiam 
soli Deo debitam exhibet creaturae, quam Deo comparat, 
et sic maximam iniuriam facit Deo ; quodsi sit simulata, 
est mendacium perniciosissimum Deo valde iniuriosum, et 
pro fidelibus est contra praeceptum fidei externe confitendae 
(a. 2). Imo exparte obiecti est peccatum gravissimum. Licet 
enim peccata directe opposita virtutibus theologicis sint om- 
nium maxima, et ideo idololatria abstracte etformaliter spec- 
tata, prout est solus cultus falsi dei et opponitur soli religioni, 
sit miaus gravis, si tamen in concreto consideratur, supponit 
et includit malitiam saltem externam infidelitatis et odii 
Dei, quia utriusque protestatio est, et aliquid (cultum 
falsi Dei) ipsis addit, et sic ipsis est gravior 1 , ita ut maxima 
idololatria obiective spectata gravior sit maximae infidelitati 
et maximo odio Dei. Sicut enim in republica gravissimum 
videtur quod aliquis honorem regium alteri impendat 
quam vero regi, ita in peccatis contra Deum gravissimum 
videtur quod aliquis honorem divinum creaturae impendat, 
quia, quantum est de se, facit alterum Deum in mundo. 

Expartetamen peccantis alia peccata, ut haeresis, saepe sunt 
graviora, quia fiunt cum maiore scientia vel contemptu. Hoc 
modo idololatria imperfecta gravior est quam perfecta (a. 3). 

1 . « Colens idola quantum est de se tollit a Deo suam singularem 
excellentiam, qua solus Deus est ; haec est autem sua deitas, quod 
ad odium Dei spectat. Et negat huiusmodi singularitatem, quod ad 
infidelitatem spectat ; ac per hpc gravius peccatum illis secundum se 
est : si idololatria mere externa est, non amittit quod sit protestatio 
interioris infidelitatis >. Caietanus in h. 1. 

776. Idololatriae causa est duplex : 1) Una dispositiva 
ex parte hominum, qui tripliciter ad eam disponebantur : a) ex 
inordinatione affectus erga parentes, filios, reges, maiores, etc. 
illis reverentiam et honorem divinum exhibuerunt ; b) ex de- 
lectatione quam naturaliter percipiebant ex repraesentatione, 
rudes imagines expressivas coluerunt ut deos ; c) ex ignorantia 
veri Dei, creaturis propter singularem virtutem vel pulchritu- 
dinem cultum divinum exhibuerunt. 

2) Causa consummativa est ex parte daemonum, qui se colendos 
hominibus exhibuerunt, in idolis dando responsa et quaedam 
mirabilia faciendo (a. 4). 


QUAESTIO TERTIA. 

DE DIVINATIONE. 

S. Th. II-II, q. 95- 

777. Divinatio et variae eius species. — Qui prae- 
sumunt futura contingentia praecognoscere et praenun- 
tiare, sibi tribuunt aliquid quod Deo est proprium, et 
ideo divini appellantur, et eorum actio divinatio (zvaar- 
zeggerij). Quae vox per extensionem designat omnem 
indebitam inquisitionem occultorum ope daemonis (a. i). 

Est duplex : i° Expressa , quae fit expresse postulando daemonis 
interventum, et quae dividitur in varias species secundum 
diversos modos quibus ipse consulitur, vel respondet : praesti- 
gium si ipse apparet sub aliqua forma sensibili ; neeromantia 
si respondet per mortuos quos ficte sistit praesentes ; pythonismus 
si per viventes quos invadit ; oraculum si per idola ; haruspicium 
si per viscera animalium immolatorum, geomantia , hydromantia , 
aeromantia, pyromantia si ex signis in rebus inanimatis, onero- 
mantia seu divinatio somniorum, etc. 

2 0 Tacita, quae fit serio adhibenda media quae, nisi daemon 
interveniret, ad cognitionem occultorum sunt omnino inefficacia, 
et sic implicite opem eius implorando. Qui enim media adhibet 
improportionata et vana ad rem naturaliter detegendam, eo 
ipso opem expectat ab ente intelligente. Deus autem aut angelus 
bonus has vanas inquisitiones probare non possunt, nec iis se 
immiscent aut auxilium praestant j quodsi medium non valeat 
ad auxilium divinum, eo ipso opem quis expectat a spiritibus 
malignis qui vanis inquisitionibus libenter se ingerunt. Nec 
sufficit protestari quod non intendat ; contra protestationem 
facit, dum utitur mediis improportionatis et aliunde ineffacibus. 
Haec fit dupliciter : 

a) Vel considerando, ad praenoscenda futura, quasdam dispo- 
sitiones rerum ; uti facit astrologia iudiciaria, ex situ vel et motu 
siderum ; augurium vel auspicium ex vocibus vel motu avium ; 
chiromantia ex lineamentis manuum ; physiogonomia, ex linea- 

mentis vultus ; spatulomantia ex spatulis animalium ; omen ex 
casu fortuito, v. g. occursu funeris vel verbis humanis sine 
intentione dictis quae quis retorqueat ad futura, etc. 

b) Vel faciendo aliquid et considerando actionem ad occulta 
cognoscenda, et haec appellatur divinatio per sortes seu sorti- 
legium (a. 3). 

778. Divinatio est peccatum superstitionis mortale 
ex genere toto. — Divinus enim, etiamsi agat sine animo 
daemonem honorandi, de facto cum hoste Dei ac nostro 
quamdam init societatem seque implicite subiicit ipsi ut 
magistro veritatis (Lev. XX, 6, 27 ; Deut. XVIII, 10- 12 ; 
Is. XXVIII, 15 ; Gal. IV, 10, 11). Unde divinatio est 
peccatum. 

Est peccatum superstitionis. Divinatione enim exhibetur 
daemoni cultus divinus, nam a) occulta quae investi- 
gantur saepe sunt futura libera aut cordis secreta quo- 
rum scientia certa Deo propria est ; unde qui talium 
a daemone manifestationem expectat, ipsi divinam quam- 
dam excellentiam tribuit 1 ; b) etiam extra hunc casum, 
quia daemon per societatem cum hominibus intendit 
usurpare aliquid de excellentia Dei, et de honore illi ab 
hominibus debito ; et ideo consulens daemonem ipsi 
consentit et cooperatur in usurpatione divinae excellentiae, 
et sic contra religionem superstitiose operatur (a. 2 et 4). 

Hinc est peccatum grave ex genere toto : quod enim 
in re parva daemon advocetur ut amicus, semper est Deo 
graviter iniuriosum. 

Attamen si fiat tacite, de facto saepe erit veniale ob imper- 
fectionem actus, sive ex ignorantia et simplicitate agentis, sive 
ex ioco et levitate qua potius quam seria intentione peragitur, 
sive ex eo quod non plena fides adhibeatur. 

1. Notetur daemones non posse cum certitudine cognoscere futura 
contingentia, nec etiam res prorsus occultas, et praesertim secreta cor- 
dium, sed nihilominus longe plura quam homines cognoscunt de futuris 
aliisque rebus occultis, ob varias rationes : 1) quia vis intellectiva na- 
turalis spirituum est multo perfectior quam intellectus hominis ; porro 
ista vis intellectiva naturalis non fuit in daemonibus diminuta per 
peccatum ; 2) quia per experientiam saeculorum satis perfecte cognoscunt 
quid soleat in certis circumstantiis evenire etiam ex causis contingen- 
tibus ; 3) quia mira celeritate possunt ab uno ad alium locum transire 
et transferre res corporeas, atque sic praedicere effectus ex causis quas 
vident in locis longinquis positas ; 4) quia, Deo permittente, possunt 
causas naturales ad effectus applicare, imo instigare causas quoque 
liberas ad certos effectus producendos, non tamen cum omnimoda 
certitudine. 

779. Ad divinationem expressam pertinet Spiri- 
tismus. — Cuius origo est in tabulis rotantibus (a. 1832), 
quae mox responsa dederunt. Cum enim duae sorores 
familiae Fox (a. .1847-48) ex mysteriosis strepitibus domi 
auditis quaerere ceperunt, num ab animabus defunctorum 
procedant, responso affirmativo, ut dicebant, accepto ipsae 
communicationem instituerunt cum spiritibus l . Unde fac- 
tum est ut tabulae responsa protulerint per distinctos ictus 
etiam circa res ignotas, imo per calamum uni pedi affixum 
responsa scripserint ; — ex quibus dissidia inter familias 
orta per suspiciones vel diffamationes responsis excitatas, 
ignota et longinqua detecta, etc. Tandem mortui fuerunt 
directe evocati et interrogati ope personarum quae dicun- 
tur vulgo media , i. e. fungentes officio mediatoris, quibus 
maxime stupenda producta, dubia contra fidem et veritates 
revelatas excitata, imo nova dogmata introducta. 

Porro effectus triplicis generis tribuuntur Spiritismo : 

A. Mecanici, scii. 1) rotationes tabularum quae extensis cir- 
cumstantium digitis tanguntur et solo imperio voluntatis mo- 
ventur ; rotans autem mensa aliquando percutit unum vel al- 
terum ex adstantibus ; 

2) strepitus tabulae quae pede terram percutit et responsa 
profert per pulsus seu ictus ; 

3) motus in distans seu sine apparenti contactu ; 

4) levitatio qua corpus in aerem levatur sine ulla apparenti 

causa ; . 

5) imo translatio corporum per aerem et allatio rerum a locis 
longinquis, etiam ianuis et fenestris clausis. 

B. Sensitivi : 1) luminosi, ut in coruscationibus fulgoribusque 
subito apparentibus, flammis, luminibus varii coloris ; 

2) auditivi, v. g. crepitus et rumores auditi, pulsus et strepitus, 
soni harmonici imitantes humanam vocem, et sonitus instru- 
mentorum musicalium quae nulla manu moventur ; 

3) tactus ab ente invisibili in adstantes exerciti ; 

4) scriptio quae videtur quasi automatica, vel et directa, sine 
interventu ullius manus humanae ; 

5) materialisationes spirituum seu efformatio organorum, fi- 
gurae vel faciei, et apparitiones capitis, membrorum, integri 
corporis personae cum adstantibus loquentis, quod interdum 
impressiones photographicas relinquit. At multis persuasum est 
hos spiritus nihil aliud esse nisi personas quae media dicuntur, 


1. Altera e sororibus Fox anno 1888 aperte declaravit omnia ficta 
fuisse ; sed hoc testimonium a spiritistis non fuit acceptum, et usus 
spiritismi late est diffusus, ita ut etiam medicos et scientiarum naturalium 
cultores attraxerit ! 

vestimentis specialibus et larvis indutas ; rem ita se habere 
in nonnullis casibus compertum est ; 

6) ectoplasmia seu productio et extra se proiectio substantiae 
materialis, quae organisatui se praebet, et sic bilocatio. 

C. Physiologici , scii, hyperesthesia, exaltatio sensuum, visus 
et perceptionum, perturbatio functionum vitalium : 

1) intuitio clara occultorum, v. g. retro capite, aut trans mem- 
branam palpebris, aut rerum absconditarum J 

2) cognitio longinquorum ; 

3) transmissio directa vel lectio cogitationum et secretorum 
cordis ; 

4) monitiones et praemonitiones ac futurorum praenuntiatio; 

5) scientiae vel linguae ignotae communicatio ; 

6 ) transpositio sensuum ; 

7) exteriorisatio sensibilitatis. 

780. Iudicium de phenomenorum causis ac de mora- 
litate Spiritismi, — De Spiritismo animadvertendum 1 : 

i° Ex Cone. Baltimorensi II, n. 36 : « Bene videtur 
esse exploratum plura quae in circulis Spiritismi exhiberi 
phenomena miranda dicuntur, esse vel omnino ementita 
et operatorum inter se collatione fraudulenta producta, 
vel personarum quae dicuntur media (i. e. mediatores) 
imaginationi et spectatorum credulitati esse praesertim 

1. De spiritismo conferri possunt : inter Spiritistas, Allen Kardec, 
Le lime des esprits, 1864 ; Le livre des midiums, 1865 ; et duo periodica : 
Annales des Sciences psychiques, Parisiis editum j et Proceedings of the 
Society for psychical Researches, Londini publicatum ; — etiam Maxwell, 
Les phinombies psychiques; Davis, La fin du monde des esprits. 

Praeterea : Meric, Le merveilleux et la Science; Vimagination et les 
prodiges; Franco, Le Spiritisme; Helot, Le Spiritisme ; Nevroses et 
possessione diaboliques; Lapponi, Hypnotisme et Spiritisme; Surbled, 
Spiritualisme et Spiritisme; Spirites et mldiums; Gibier, Le Spiritisme; 
Wundt, Das Spiritismus,eine sogenannte wissenschaftliche Frage; de Mun- 
nynck, in Echo religieux deBelgique, 1911 ; Grasset, Le Spiritisme devant 
la Science; Idies medicales; Le psychisme inferieur; Uoccultisme hier et 
aujourd’hui ; Castelein, Les phenombnes de Vhypnotisme et le sumaturel ; 
Schneider, Der Neuere Geistesglaube ,-Thurston, Spirit phenomene, in The 
Month, 1917, 1920, 1924 ; Laenen, Het Spiritisme; Roure, Le merveilleux 
spirite, Le Spiritisme d’aujourd’hui et d’hier; Richet, in Rev. Phil. 1922, 
et Traiti de metapsychisme ; Adj.Drieghe, Over Gedachtenlezen ; Spiritis- 
me; Occultisme; Metapsychisme, in Ons Geloof, 1914, 1919, 1926 et 1928; 
Charles, A propos de Spiritisme, in N. R. Th. 1921 ; Ludwig, Okkultis- 
mus und Spiritismus, 1921 ; Zacchi, Le Spiritisme et la survivance de Vame 
(ex ital. translatum) ; Heredia, Spiritisme and common sense; Mainage, 
La religion spirite; Leroux, L’ Antoinisme ; et varii articuli in Rev. Eccl. 
de Liege, 1921-19245 Van Roy, Le Message des esprits. ; Gatterer, Der 
wissenschaftliche Okkultismus und seine Verhaltris zur Philosophie, 1927 ; 
Feldmann, Okkulte Philosophie, 1927, (ned. bew. Van Dueren : Occulte 
verschijnselen, 1938) ; Mager, in Stimmen der Zeit, 1934. Inter manualia 
theologiae moralis, magis commendanda veniunt Tanquerey, PrOmmer 
et Vermeersch. 

Summa Theologiae Moralis II. — 49 

adscribenda \ vel demum manuali cuidam dexteritati, 
qualis apud praestigiatores usu venit, esse tribuenda. Vix 
dubitandum tamen videtur quaedam saltem ex eis a sata- 
nico interventu esse repetenda, cum vix alio modo satis 
explicari possunt ». Media spiritistica autem generatim non 
permittunt, ut phenomenis productis scientifica methodo 
alii studeant. 

2° Quamvis daemones raro aut nullo modo intervenire 
quis existimet, praxis spiritismi est superstitiosa, quia 
attentat evocationem et consultationem spirituum, cum 
ex doctrina catholica constet nec Angelos nec animas 
separatas talia agere (S. Off., 4 aug. 1856 et 30 mart. 1898). 

Si enim mediis ineptis quaerit effectus praeternaturales, pro- 
testatio contra interventum daemonis in hac re nihil mutat, 
nec impedit quominus ille interventus implicite quaeratur. 

3 0 Ceterum asseclae Spiritismi saepe constituunt sectam 
haereticam, quae profitetur doctrinas catholico dogmati 
oppositas et verae religioni adversatur. 

Saepius favent Pantheismo ; admittere solent permanentiam 
humanae personalitatis post mortem, et metempsychosim pro 
omnibus atque negare aeternitatem poenarum. Christum et 
prophetas esse « mediatores » affirmant. In re morali altruismo 
philantropico favent, ideoque catholicismum impugnant et 
indifferentismum erga omnes religiones proclamant. 

4 0 Hinc graviter peccant superstitione, qui mediatores 
esse praesumunt aut fingunt et artes mere naturales exer- 
cendo invitant alios ad veras manifestationes spirituum, 
qui in experimentis spiritisticis tamquam medium inser- 
viunt, qui mediatores consultant, etiam ad sanitatem, vel 
ipsis active cooperantur (S. OfF., ed. 30 iul. transm. 
4 aug. 1856). Imo peccant illi qui sine gravi ratione as- 
sistunt etiam mere passive, experimenti, curiositatis, levi- 
tatis causa, etiam praemissa protestatione contra daemonem, 

1. Hodiernis temporibus diceremus suggestioni sive ipsius medii 
sive adstantium ; cui apparatus sessionis spiritisticae miro modo favet. 
Responsa scii, mediorum verbis vel scripto transmissa (etiamsi videantur 
versari circa ignota) saepius tribui possunt suggestioni, autosuggestioni, 
et subconscientiae aut susceptioni duplicis personalitatis, quae sunt 
phenomena analoga illis quae in statu hypnotico vel somnambulismi 
observantur , — mediorum visiones aliquando hallucinatione explicantur. 

quia rei intrinsece malae favere aut cooperari est illicitum 
(S. Off., 27 apr. 1917) ; quod peccatum si includat sensum 
approbationis aut grave scandalum aut perversionis peri- 
culum est mortale, ut ordinario fit pro illis qui habitualiter 
aut saepius assistunt ; secus probabiliter est tantum veniale. 

Secundum plures gravis ratio pro homine probo et erudito 
censetur ut experimenti causa detegat veram naturam spiritismi 
aut errorem manifestet, secluso tamen scandalo. At saltem 
consulendum est ut prius adeat episcopum opportuni consilii 
causa, vel examen mere privatum instituat in laboratorio. 

5 0 Solum phenomenom tabularum rotantium per magne- 
tismum ex viribus naturalibus, sive nervorum et mus- 
culorum sive alicuius fiuidi, in corporibus assidentium 
excitatum videtur explicandum, quo mensa etiam attolli 
et dimitti identidem potest, ac pede terram percutiendo 
vel ope calami scribendo responsa proferre. 

Praxis tamen est periculosa, quia vana, utpote nullius utilitatis, 
atque occasionem praebet facile transeundi ad illicita, uti sunt 
responsa quae non raro laedunt honestatem vel charitatem, aut 
superstitiosa, qualis est attentatio divinandi aut communicandi 
cum spiritibus ; unde ab hac praxi sunt fideles deterrendi. 
Quodsi responsa sint a mente adstantium aliena, praesertim si 
sint malitiosa, impia aut versentur circa incognoscibilia, item si 
effectus certo praeternaturales producantur, naturali causae ad- 
scribi nequeunt ; divinae vero aut angelicae operationi tribuere 
blasphemum esset cum et modus sit ridiculus et finis inhonestus 
aut vanus ; ergo nihil relinquitur nisi causa diabolica. 

6° Inter effectus omnino miros a) alii sunt ex se o mnin o 
praeternaturales, ut cognitio plus quam humana futurorum 
contingentium, rerum omnino absconditarum aut secre- 
torum cordis, acquisitio instantanea scientiae vel linguae 
ignotae, vera materialisatio spiritus. Sed valde difficulter 
ista probantur cum certitudine : coniecturalis enim co- 
gnitio futurorum contingentium aliquomodo est homini 
possibilis, — parva indicia secretorum cordis in facie 
aut habitu corporis apparere possunt personis sub- 
tilioris et vehementioris sensibilitatis, — cognitio linguae 
vel scientiae ignotae aliquando subconscientia explicatur 
illius qui de lingua vel scientia audivit vel librum aspexit, 
— materialisatio hallucinatione vel fictione, etc. 

b) Alii sunt effectus quorum nulla huiusque data fuit 
verisimilis explicatio naturalis, qui proinde generatim 
tamquam praeternaturales habiti fuerunt, quos tamen 
naturaliter explicare non omnino repugnat, imo ex pro- 
gressu scientiae forsan sperari potest, uti levitatio, motus 
sine apparenti contactu, translatio corporum, clara visio 
occultorum, cognitio longinquorum et ignotorum, trans- 
positio sensuum, transmissio directa et lectio cogitatio- 
num, etc. Quae tamen facta nondum fuerunt sufficienter 
comprobata scientifica methodo. Hinc quamvis ista natu- 
raliter producere et explicare, speculative forsan non im- 
possibile videri possit, practice tamen est improbabile et 
ideo tuto quaeri non possunt, sed ab iis ut a vanis, ineptis 
et periculosis inquisitionibus quibus daemon libenter se 
ingerit est potius abstinendum, nisi gravis adsit ratio ut 
est scientifica investigatio et absit scandalum aut cooperatio 
ad superstitionem l . 

Opinionibus scii, improbabilibus et meris hypothesibus sine 
fundamento se dirigere est imprudenter agere et quidem in re 
magni momenti, quia facile est periculum superstitionis et 
scandali et ideo gravioris peccati. Quodsi aliquando demonstratio 
aut explicatio vere scientifica inveniretur vere probabilis, tunc 
illos effectus quaerere noq esset peccaminosum, dummodo quis 
eos ut naturales effectus consideret et non intendat attentationem 
communicandi cum spiritibus. 

781. Divinatio per astra. — Duplex distinguitur astro- 
logia : altera naturalis quae ex causis naturalibus coniectat 
effectus naturales ut ventum, tempestatem, frigus, etc. et haec 
de se non est illicita ; altera iudiciaria quae scii, ex siderum 
aspectu iudicat de rebus a libero hominis arbitrio pendentibus, 
aut de eventibus mere fortuitis aliterve omnino occultis, v. g. 
si ex iis praesagiuntur dies vel modus mortis, vitae cursus, salus, 
honores, proles, prospera, etc. : haec autem astrologia prorsus 
est illicita, utpote manifeste superstitiosa. « Tunc vana et falsa 
est, notat Caietanus, quando per ea vult quis praecognoscere 
quae per caelestia praecognosci non possunt ». 

Et sane, omne corporale signum vel est effectus, vel causa eius 
cuius est signum, vel procedit ab eadem causa communi cum signato 
et sic, dum designat causam, significat etiam effectum. Sed astra 


i. Ita intelligimus decreta (S. Off., 4 au 8- ^56 j 23 iun. 1840; 
31 apr. 1841 ; 28 iul. 1847 ; S. Poen. I iul. 1841) et Rituale (tit. XI ; 
c. 1, n. 3), quando hisce applicantur. Conformiter ad Cone. Mechl., 
n. 42, et ad S. Alphonsum, 1 . III, n. 20. 

a) non sunt effectus fortuitorum eventuum aut actionum hu- 
manarum ; — b) nec reduci possunt in causam communem 
nisi in providentiam divinam ; at diversimode disponuntur a 
divina providentia motus et situs astrorum et eventus contingen- 
tes : illa secundum rationem necessitatis ut semper et eodem 
modo proveniant, haec secundum rationem contingendae ut 
variabiliter contingant ; — c) nec sunt causa effectuum fortui- 
torum et liberorum : non fortuitorum, quia eventus fortuiti 
sunt entia per accidens, cum non sint simpliciter ens, nec sim- 
pliciter unum sed multa, sicut quod lapide cadente fiat terrae 
motus, aut quod homine fodiente sepulchrum inveniatur the- 
saurus, non habet unam determinatam naturalem sed plures ; 
neque etiam liberorum, quia intellectus et voluntas quibus 
procedunt actus liberi sunt potentiae spirituales, in quas corpora 
qualia sunt astra directe imprimere aut agere non valent nec 
proinde eas determinare (a. 5). 

Idem dicendum de divinationibus per observantiam exteriorum 
rerum, ut auguria, physiogonomia, etc. Possunt esse signa naturalia 
eventuum metereologicorum, vel temperamenti, inclinationum, 
valetudinis, etc. ; non autem actuum liberorum aut omnino 
fortuitorum eventuum (a. 7). 

782. Divinatio somniorum. — « Somnia sunt signa 
aliquorum futurorum eventuum, in quantum reducuntur ad 
aliquam causam communem somniis et futuris eventibus... Est 
ergo considerandum quae sit causa somniorum, et an possit 
esse causa futurorum eventuum, vel ea possit cognoscere » (a. 6). 
Iamvero somnia causantur interdum divinitus : quibus sane ea- 
tenus fides est adhibenda quatenus de eorum origine constat ; 
— interdum diabolice: si quis igitur tali modo instrui petit a 
daemone, reus est expressae divinationis per somnia ; — gene- 
ratim tamen naturaliter, ex animi et corporis habitu, agris 
influxu, etc., quae somnia sunt quaedam signa naturalia vale- 
tudinis, complexionis, passionum, occupationum somniantis, 
non autem eventuum futurorum aut liberorum actuum : unde 
qui his communibus somniis, quibus sane Deus non loquitur, 
fidem tribuit, interpretative recurrit ad daemonem sese phantasiis 
ac somniis hominum aliquando ingerentem, 

783. Usus sortium. — Divisoriae sortes, quae adhi- 
bentur ad bona dividenda vel tribuenda, de se nullam super- 
stitionem aliamve malitiam continent, sed iure positivo prohi- 
bentur in electionibus ad officia et beneficia ecclesiastica. — 
Consultoriae sortes, quae adhibentur ad sciendum quid agere 
oporteat, si explicite aut implicite a daemone consilium expec- 
tatur, superstitiosae sunt. Si solius Dei providentia imploratur, 
interdum sunt licitae : quando vel ex divino iussu aut instinctu, 
vel saltem ex urgenti necessitate omnique consilii defectu cum 
debita reverentia fiunt ; sed regulariter illicitae quia continent 
tentationem Dei. — Divinatoriae sortes sunt generatim illicitae : 
hanc enim vim patefaciendi veritatem occultam sortes non 

accipiunt divinitus, extra adiuncta specialissima, nec profecto 
habent ex sua natura ; unde qui per sortes veritatem inquirit, 
vel tentat Dominum, vel daemonis interventum expectat (a. 8). 

784. Anima dversio. — Circa vaticinia per chartas aut per 
inspectionem manuum, vultus aut scripturae, adverte tales vates 
generatim non credere suae arti, sed quaedam coniecturare ad 
decipiendum credulos et curiosos delectandum. At i° si serio 
agere se fingunt, peccant iniuste decipiendo et cooperando iis 
a quibus superstitiose consuluntur ; 2 0 qui consulunt serio, 
graviter peccant, nisi ignorantia excusentur ; quodsi fiat ex ioco, 
levitate, vana curiositate, non adhibendo fidem, per se est 
tantum veniale ; 3 0 si vates et consulentes ex ioco agunt, nullum 
per se adest peccatum. 


QUAESTIO QUARTA. 

DE VANA OBSERVANTIA ET MAGIA. 

S. Th. IMI, q- 9<5. 

785. Vana observantia et variae eius species. — 

Vana observantia ( ijdel of bijgeloovig gebruik ) definitur : 
adhibitio rei ad aliquem effectum, ad quem obtinendum 
neque ex natura sua neque ex institutione divina aut eccle- 
siastica vim habet (a. 2). 

A. Alia fit sine expressa invocatione daemonis et haec est 
triplex : a) ars notoria seu acquirendi sine labore scientiam 
(non occultorum), per inspectionem quarumdam figurarum aut 
prolationem quorumdam verborum aut alia huiusmodi, v. g. 
ieiunia et orationes, sumendo potionem aut bolum ; b) ars 
sanitatum seu sanandi aut praecavendi morbos hominum et 
animalium, remediis inanibus ; c) observantia eventuum fausta 
aut infausta praesagientium, tamquam essent signa futurorum. 
Differt porro a divinatione fine intrinseco, quia haec directe 
et principaliter ordinatur ad notitiam occultorum ; observantia 
autem ad proprios actus dirigendos, vana adhibendo, et sic ad 
effectum externum , v. g. ad fausta attingenda vel infausta vitanda, 
ad sanitatem aut ad scientiam infuso modo obtinendam. 

B. Alia fit saepius cum expressa invocatione daemonis, et 
haec est a) magia ( tooverij ) seu ars operandi mira ope daemonis, 
ad ostentationem vel ad aliud commodum proprium aut alienum, 
ars scii, corpora immutandi vel miros ostentandi effectus ; vel 
b) maleficium ( hekserij ) seu ars per eius interventum nocendi ; 
quod est amatorium (seu philtrum) quo carnales excitantur 
amores vel odia, et veneficum quo inferuntur morbi vel alia 
damna personae aut fortunarum (a. 1-3). 

786. Vana observantia est peccatum superstitionis, 

propter similem rationem ac divinatio. 

Probatur : Quaedam causae efficientia physica naturali effectum 
producunt, ut medicina sanitatem ; quaedam signa sunt a Deo 
instituta quae ad effectus supernaturales producendos valent, 
Scii, sacramenta 5 quaedam signa ex institutione Ecclesiae quam- 
dam virtutem obtinent, scii, sacramen talia. Iamvero causas natu- 
rales applicare ad effectus suos, vel uti signis a Deo vel ab 
Ecclesia institutis non est superstitiosum. Sed quando aliquis 
media adhibet quae supradictam efficaciam ad effectus naturales, 
vel significationem et virtutem a Deo vel Ecclesia ad quosdam 
effectus naturales vel supernaturales non habent, ille tacite 
auxilium daemonis invocat. 

Etenim, si ad effectus obtinendos adhibeantur res quae natu- 
raliter non videantur posse tales effectus causare, consequens 
est quod non adhibeantur ad hos effectus producendos tamquam 
causae, sed solum tamquam signa. Non autem ut signa a Deo 
vel Ecclesia instituta. Ergo ut signa, ex pacto expresso vel tacito, 
ab alio ente intelligente adhibenda, quod non est nisi daemon, 
« Unde, ait S. Thomas, a. 1, relinquitur quod sint supervacanea 
signa et per consequens pertinentia ad pacta quaedam signi- 
ficationum cum daemone inita ». 

Varii modi tum divinationis tum vanae observantiae differunt 
specie physica et materiali ; at, secundum multos, sunt unius 
tantum speciei moralis, sub ratione superstitionis, scii, invoca- 
tionis daemonis ; unde non sunt in confessione explicandi. 
Quodsi daemon expresse invocetur, saepe aderunt alia peccata 
contra fidem, religionem, iustitiam, v. g. haeresis, idololatria 
seu adoratio daemonis, apostasia, blasphemia, sacrilegium, luxu- 
ria, damnum proximi, propter quae expressa invocatio saepius 
est accusanda. 

787. Vana observantia est peccatum mortale ex 
genere toto, eodem modo ac divinatio, quia minima in- 
vocatio daemonis est per se gravis iniuria Deo. At in praxi 
saepe excusatur a mortali ex quadam imperfectione actus : 

1 i' Ob ignorantiam in re physica vel religiosa, qua certis 
rebus vim naturalem aut supernaturalem indebite tribuunt. 

Quod praesertim facile fit ex credulitate erga illa quae acce- 
perunt traditione vel auctoritate seniorum, et etiam aliquando si 
in casu fortuito eventus congruus adfuerit, quia falso inferunt 
id provenire ex rerum virtute. 

2° Ob inconsideratum timorem aut spem inanem, quibus 
indulgent observantiis, quin certam fidem ipsis adhibeant. 

Ita qui in morbo omnia remedia tentans, etiam inepto aliquo 
medio utitur ; qui magnum negotium aggrediens, ad pacandum 
animum vitat numerum aut diem infaustum ; qui iter in diem 
sequentem transfert quia atroci somnio terretur, saepe a gravi 
excusatur. 

788. Corollarium. — In dubio an aliqua causa sit 
proportionata ad effectum producendum, si vere probabili 
coniectura effectus causae naturali tribui possit, non est 
illicitum illam adhibere, saltem si fiat potestatio ad minus 
implicita contra diabolum ; si vero effectus videatur potius 
esse supernaturalis, non est praesumendus interventus Dei 
sed probandus, qua probatione deficiente, relinquenda est 
causa ut superstitiosa aut superstitionis periculum invol- 
vens. Ita S. Alphonsus, Th. M., 1 . III, n. 20. 

Vana autem observantia dignoscitur maxime ex tribus : 

1) praecipue ex insufficientia causae ad effectum producendum, 
v. g. brevis oratio ad sanitatem ; 

2) ex adiunctione falsae aut vanae circumstantiae , quasi neces- 
sario requisitae, ut si flagellatio debeat fieri certa hora, vice, 
manu ; si nomina adhibeantur ignota 5 si abscindantur crines 
ex collo ad sanitatem recuperandam ; 

3) ex infallibilitate quae tribuitur mediis nullo modo infalli- 
bilibus. 

789. Animadversiones. — 1. Olim dubitatum fuit an 
hypnotismus sit vana observantia ; de quo iam diximus : facta 
quae per se ad hypnotismum pertinent esse naturalia (n. 347) ; 
— quae aliquando ipsum comitantur omnino mira, similia esse 
factis spiritismi ; unde de iis idem valet ac n. 780, sub 5 0 et 6°. 

2. Usus rerum sacrarum ad quosdam effectus est licitus et pius 
si fiat in reverentiam Dei, et agens nulli circumstantiae vanae 
inhaereat, nec rei sacrae tribuat alium aut certiorem effectum 
quam habet ; secus erit illicitus, utpote continens cultum super- 
fluum, aut sacrilegium, aut tentationem Dei, vel et praecipue 
vanam observantiam. In specie : 

a) Observare certum numerum orationum, dierum, etc. est 
licitum propter significationem mysticam aut indulgentias et 
privilegia ipsi adnexa ; non vero si tali praecise numero effectus 
operis tribuitur. 

b) IJti certis precandi formulis aut piis exercitiis quia ab Ecclesia 
probantur, vel sanctum habent auctorem, vel melius devotionem 
procurant, est licitum ; non vero expectare efficaciam ex orationis 
verbis potius quam ex illorum sensu aut nostro affectu, nec 
fiduciam ponere in ineptis oratiunculis fabulosa dicta aut 
facta Christi vel sanctorum aut inania nomina continentibus. 

c) Suspendere ad collum verba divina vel reliquias, pia nuims- 

mata, agnos Dei, ad reverentiam est licitum, non autem si spes 
habeatur in modo scribendi vel ligandi, aut in vana circumstantia, 
v. g. quod portentur in tali capsa, tot diebus, cum tali herba, 
aut si aliquid falsi contineant, 

d) Usu rerum sacrarum licitum est expectare effectum ad quem 
sunt institutae ; non vero illas convertere ad usum ad quem 
non destinantur, neque ipsis tribuere aliquam vim infallibilem 
quam non habent (a. 4). 

3. Damnari per se nequit usus virgae divinatoriae ex ligno 
coryli ( coudrier ) aut salicis ad detegendas aquas aut quaedam 
metalla : motus enim huius virgae sat facile explicatur ex influxu 
quodam inconscio aquae vel metallorum per vim magneticam 
aut electricam ; vel ex motione quam utens inconscie ipsi im- 
primit, eo quod suspicetur praesentiam aquae aut metalli, aut 
speciali sensibilitate praeditus sit ad illorum praesentiam perci- 
piendam. Nisi tamen circumstantiae vanae et superstitiosae acce- 
dant , aut ad res quascumque detegendas adhibeatur, v. g. furem, 
homicidam, thesaurum. 

4. De maleficio tollendo notetur : contra maleficia dari remedia, 
tum supernaturalia, uti sunt fiducia in Deo, oratio, ieiunium, 
signum crucis, exorcismus, invocatio nominum Iesu et Mariae, 
aqua benedicta, reliquiae ; tum naturalia, ut usus medicinarum 
contra morbum introductum, destructio signi magici medio licito, 
non tamen esse licitum signum destruere alio maleficio. Hinc 
nunquam licitum est petere a malefico ut maleficium maleficio 
tollat ; licitum aliquando est petere ut tollatur ab eo qui id possit 
modo licito, quamvis de facto illud per aliud maleficium sit 
sublaturus. 

5. Praedicatores nec ignotas superstitiones doceant, nec esse 
diabolicas, sed potius inanes. 

6. Monendi sunt, ait S. Alphonsus, 1 . c. n. 21, divini et magi 
se teneri pactum expressum aut commercium cum daemone 
abiurare et dissolvere, omnia instrumenta artis comburere, 
damna illata reparare. 


CAPUT II. 

DE IRRELIGIOSITATE. 

790. Irreligiositas ponit aliquid contrarium religioni 
et ipsi opponitur per defectum. Reverentiae erga ipsum 
Deum immediate opponuntur tentatio Dei, blasphemia et 
periurium ; reverentiae rebus sacris debitae et mediate 
divino cultui, sacrilegium et simonia. 


778 SUMMA THEOLOGIAE MORALIS 

De blasphemia iam dictum est in tractatu de Fide, quia 
simul opponitur confessioni fidei ; de quatuor aliis hic 
venit dicendum. 

QUAESTIO PRIMA. 

DE TENTATIONE DEI. 

S. Th. II-II, q. 97. 

791. Tentatio Dei peccaminosa ( beproeving of proef- 
stelling Gods ) est dictum aut factum quo quis temere de 
Deo experimentum sumit ut aliquid sciatur circa ipsum , seu 
quo temere et absque utilitate interventum Dei expostulat. 

Est duplex : 

1) Formalis, quando aliquis expressa intentione ali- 
quid in Deo explorat et dubitando intendit probare, vel 
a) attributum absolutum (potentiam, scientiam, bonita- 
tem) et haec est tentatio stricte dicta; vel b) attributum 
relativum, scii, beneplacitum erga creaturam, aut liberam 
operationem, et haec est minus stricta. 

Exempla sunt : obiicere aliquem bestiis ad videndum an Deus 
possit aut velit illum liberare; non colere agrum ad experimentum 
Dei providentiae erga se ; postulare ut Christus appareat in 
Eucharistia, ad videndum an praesens sit aut an velit praesentiam 
manifestare. 

2) Interpretativa seu materialis, quando aliquis nullam 
probationem facere intendit, sed petit vel facit aliquid 
quod ad nihil utile esse potest nisi ad experimentum de 
Deo sumendum. « Sicut cum quis equum currere facit ut 
evadat hostes, hoc non est experimentum de equo sumere ; 
sed si equum currere faciat absque aliqua utilitate, hoc 
nihil aliud esse videtur quam experimentum sumere de 
equi velocitate ». Ita qui ordinaria media temere respuens 
vel sine causa se periculis immittens, a Deo speciale aut 
miraculosum auxilium implicite postulat, interpretative 
tentat Deum. 

Talia fuerunt olim iudicia Dei ; taliter agit qui respuit me- 
dicinam et petit a Deo sanitatem ; vel clericus rudis absque 
praeparatione volens concionari sperans a Deo conceptus ; 
item qui periculo mortis vel mutilationis se obiicit ad perferendum 
martyrium sine iusta causa (a. 1). 

792. Tentatio Dei peccaminosa est peccatum mor- 
tale ex genere suo. — Probatur : 

a) Ex Scriptura : Deut. VI, 16 simul et Ex. XVII, 7 ; 
Ps. LXXVII, 18, 19, 56 ; Mt. IV, 7. 

b) Ratione : Alia tentatio oritur ex dubitatione in re fidei 
et ideo est summe iniuriosa Deo, estque semper mortalis 
(Mt. XXVII, 40) ; alia oritur ex vana curiositate aut prae- 
sumptione et temeritate, et haec provocat Deum ut 
potentiam suam inutiliter ostendat vel curiositatem foveat ; 
quod est valde iniuriosum Deo et ideo de se mortale. 

Saepe tamen erit veniale propter imperfectionem actus, etiam 
aliquando ob levitatem materiae i. e. ob parvitatem auxilii vel 
periculi, puta si quis nimia confidentia expectet speciale Dei 
auxilium sed non miraculosum. Sic si quis ad orandum non 
paratus speret obtinere ordinaria, vel si in levi morbo speret 
sanitatem sine remediis et sine miraculo (a. 2 et 3, et ad 2). 

Est peccatum contra religionem, quia includit irreveren- 
tiam erga Deum. 

Varii modi Deum tentandi videntur esse unius speciei sub 
ratione tentationis ; at semper habent diversa peccata adiuncta 
infidelitatis, curiositatis aut praesumptionis, et saepe peccata 
contra charitatem propriam vel alienam, propter quod illae 
Circumstantiae sunt in confessione declarandae. 

793. Corollaria. — A. Tentatio Dei non est peccaminosa, 
si quis debita cum reverentia et submissione, 

a) a Deo speciale signum petit, dum inculpabiliter dubitat 
de attributo divino vel veritate fidei vel bonitate divina ; 

b) aut iusta necessitate signum petit ad instructionem aliorum, 
ad infideles convincendos ac fideles confirmandos (a. I, ad 2 ; a, 2) ; 

c) aut manifestationem divini beneplaciti, quando tali notitia 
omnino indiget neque eam aliunde colligere potest (a. 2, ad 3). 

B. E contra non tentat Deum, quamvis peccet, ille qui temere 
periculum quaerit aut media ordinaria respuit, sed nullum 
speciale auxilium a Deo expectat, et tantum fortunae se committit. 
Ita concionans aut examen subiens non paratus, aut vitam 
exponens sine ratione. 

794. Animadversio. — Gravior ceteris paribus est superstitio 
quam tentatio Dei. Nam « in peccatis quae religioni adversantur, 
tanto aliquid gravius est, quanto magis divinae reverentiae 
adversatur. Cui quidem minus adversatur quod aliquis de divina 
excellentia dubitet, quam quod contrarium per certitudinem 
sentiat. Sicut enim magis est infidelis qui in errore confirmatus 

estj quam qui de veritate fidei dubitat ; ita etiam magis contra 
Dei reverentiam agit qui suo facto protestatur errorem contra 
divinam excellentiam, quam qui protestatur dubitationem. Super- 
stitiosus autem protestatur errorem... Ille autem qui tentat Deum 
verbis vel factis protestatur dubitationem de divina excellentia... 
Et ideo gravius est peccatum superstitionis quam peccatum 
tentationis Dei » (a. 4). 


QUAESTIO SECUNDA. 

DE PERIURIO. 

S. Th. II-II, q. 98. 

795. Periurium {par jure ; meineed) est perversum seu 
vitiosum iuramentum. 

Aliud est i° stricte et proprie dictum, quod importat 
falsitatem et maxime est perversum, quia directe opponitur 
fini iuramenti qui est confirmatio veritatis : est scii, iura- 
mentum falsum cui essentialiter deest formalis veritas, 
seu mendacium iuramento firmatum {faux serment ; valsche 
eed). 

Aliud est 2° late et generaliter sumptum , et est omne 
iuramentum illicitum, seu destitutum aliqua ex tribus 
conditionibus seu comitibus requisitis, scii. : 

a) Iuramentum vanum et incautum, si desit solum iudi- 
cium discretionis {serment indiscret ou vain ; onbezonnen eed). 

b) Vel iuramentum iniquum seu inhonestum, si desit 
iustitia {serment malhonnete ; oneerlijke eed). 

Quae indirecte opponuntur fini iuramenti et veritati : 
« quocumque enim modo quis iurat illicitum, ex hoc 
quamdam falsitatem incurrit, quia obligatus est ad hoc 
quod contrarium faciat.., et cum indiscrete iurat, ex hoc 
ipso periculo se committit falsitatem incurrendi » (a. 1, ad 1). 

c) Imo etiam si desit veritas executionis futurae in iura- 
mento promissorio {violation de serment; eedschending) : 
hoc tamen potius est peccatum omissionis quam peccatum 
iuramento contrarium et iuramentum perversum. 

Quodsi praedictae conditiones desint in iuramento ficto, adest 
periurium simulatum, quod est peccatum eiusdem speciei quia 
externa irreverentia erga Deum est eadem. 

796. Periurium stricte dictum seu iuramentum 
mendax est peccatum mortale ex genere toto, ut 

patet ex prop. 24 damn. ab Inn. XI 1 , et ex natura rei, 
quia directe contrariatur divino attributo infinitae veritatis : 
semper enim qui iurat mendacium, etiam levissimum, 
ipsum Deum infinitam veritatem in testem falsitatis 
appellat, quasi vel veritatem nesciat vel mentiri possit et 
falsitatem testificari velit ; unde Deum contemnit et, 
quantum est de se, infinitam veritatem destruit, ac simul 
finem iuramenti evacuat confirmandi veritatem (a. 2 et 3). 

Hinc Deus illud severissime punit (Lev. XIX, 12 ; Zach. V, 
3, 4 ; Prov. VI, 16-19 ; Eccli. XXIII, 11 ; Mt. V, 33) et Codex 
iuris dicit esse puniendum (can. 2323), unde in pluribus locis 
periurium solemne est peccatum Ordinario reservatum. 

797. Periurium improprie dictum ex defectu solius 
iudicii, seu iuramentum incautum i. e. sine debita causa 
iurandi, est peccatum (Ex. XX, 7; Deut. V, 11 ; 
Eccli. XXIII, 9, 16 ; Mt. V, 34 ). sed, si aliae conditiones 
adsint, tantum veniale, scandalo, contemptu et periculo 
alius gravis defectus seclusis : non enim est directe agere 
contra aliquod divinum attributum, sed tantum irreve- 
renter agere cum maiestate divina, eius nomen usurpando 
in vanum. 

798. Periurium improprie dictum ex defectu iusti- 
tiae, seu iuramentum iniquum : 

1 . Si sit mere assertorium per se probabiliter est tantum 
veniale, quia iuramentum non cadit in assertionem qua mala 
est sed qua vera est ; unde finem iuramenti non destruit, nec 
facit Deum testem mendacii, sed rei pravae vel indecentis, 
quod per se non apparet esse gravis iniuria; — nisi iuramen- 
tum adhibeatur ut medium seu instrumentum peccandi v.g. 
ad maiorem fidem detractioni conciliandam, vel in attesta- 
tionem amoris pravi ad puellam seducendam : hoc enim, 
quantum est de se, est facere Deum cooperatorem iniqui- 
tatis. 


1. t Vocare Deum in testem mendacii levis non est tanta irreverentia, 
propter quam velit aut possit damnare hominem ». 

2. Si iuramentum sit promissorium : 

a) lurare actionem graviter illicitam, sine dubio et 
consentientibus omnibus, est peccatum semper mortale. 

b) Item iurare actionem etiam leviter illicitam est mortale 
ex genere toto, nam gravis videtur irreverentia Deum 
advocare in testem et patronum, ut auctoritate sua con- 
firmet propositum cuiusvis mali committendi etiam levis- 
simi, quia directe repugnat eius infinitae sanctitati ; per 
accidens tamen ob ignorantiam saepe erit veniale. 

c) E contra iurare actionem indifferentem, vanam, inu- 
tilem vel otiosam, aut maioris boni impeditivam, secluso 
contemptu, est tantum veniale : est assumere nomen Dei 
in vanum. 

iuret falsum vel per falsos deos, b) Nec licitum est, si alter 
defectum non advertat et tantum materialiter peccet, vel si iuret 
quod putat esse verum, quamvis de facto sit falsum, quia petens 
est vera causa moralis iuramenti, ignorantia autem iurantis 
excusare nequit illum, qui scienter petit ut Deus invocetur 
testis rei inhonestae aut falsae (Lev. V, 1). — c) Sed licitum 
est, ex iusta et proportionata causa, petere iuramentum ab illo 
qui bene iurare potest, sed qui probabiliter aut certo sit male 
iuraturus, v. g. per falsos deos. At si alter sit periurium stricte 
dictum facturus, facile adest sufficiens causa ob bonum commune 
pro persona publica quae ex officio debet petere iuramentum, 
et ceteroquin « non videtur illa exigere sed ille ad cuius instantiam 
exigit » ; nunquam vel rarissime pro personis privatis, quia 
regulariter esset dare occasionem peccandi absque spe alicuius 
boni (a. 4, et ad 4). 


799. Animadversiones. — l.In i ur amento promissorio adest 
periurium stricte dictum et peccatum semper mortale, si iurans 
est sine intentione implendi promissum ; item iurans rem im- 
possibilem, quia nequit habere hanc intentionem implendi, v. g. 
debitor qui iurat se soluturum pretium infra mensem et scit 
certo se non posse. 

2. Consuetudo seu habitus iurandi malus est, quia sicut occasio 
proxima inclinat ad peccata, nempe iuramenta falsa, inhonesta, 
vana. Unde adest obligatio illum removendi (Eccli. XXIII, 
9 sq . ; Mt. V, 34), et peccat ille qui talem habitum voluntarie 
acquirit, vel eliminare negligit : interius et quoad affectum, toties 
quoties advertens obligationem retractandi habitum, non re- 
tractat 1 exterius et quoad effectum, quoties ex habitu iuramenta 
vitiosa sufficienter praevisa profert actibus moraliter interruptis. 
Peccat autem graviter, si ex consuetudine disponitur ad iuranda 
quaecumque indiscriminatim, etiam falsa et graviter inhonesta ; 
venialiter si disponitur tantum ad iuranda vana aut leviter in- 
honesta. 

Qui iurat ex consuetudine, vel a) attendit ad actum iurandi 
et ad defectum conditionum ipsius requisitarum, et tunc iura- 
mentum vitiosum est voluntarium in se ; — vel b) attendit 
tantum ad actum iurandi et non ad eius defectum, et tunc 
iuramentum est graviter vel leviter culpabile in sua causa, scii, 
in consuetudine, ut dictum est — vel c) ad nihil attendit, et 
tunc proprie non iurat quia deficit intentio iurandi, sed locutio 
potest esse culpabilis in sua causa, quatenus externe sonat 
iuramentum malum aut saltem vanam usurpationem nominis 
Dei ; — d) at si retractaverit consuetudinem, iuramentum nec 
erit voluntarium in causa. 

3. Iuramentum cum defectu veritatis, iustitiae, iudicii petere 
a) licitum non est, si sine tali defectu praestari nequit, quia 
esset directe inducere ad peccandum, v. g. petere ut aliquis 


QUAESTIO TERTIA. 

DE SACRILEGIO. 

S. Th. II-II, q. 99- 

800, Sacrilegium dicitur de illo qui sacra ligit seu 
furatur ; unde etymologice est furtum rei sacrae, exten- 
sione autem significationis est omnis violatio sacri ( heilig - 
schennis). Dicitur : 

1) Violatio, i. e. quaecumque indigna et irreverens 
tractatio modo quasi violento habita ; et sic distinguitur 
a blasphemia, quae est irreverens et contumeliosa locutio. 
« Sicut autem honor est in honorante, non vero in eo qui 
honoratur, ita etiam irreverentia est in eo qui irreverenter 
se habet, quamvis etiam nihil noceat ei cui irreverentiam 
exhibet. Quantum ergo est in ipso, rem sacram violat, licet 
illa in se non violetur » (a. 1, ad 3). 

2) Sacri, i. e. alicuius ad divinum cultum, non quidem 
privata devotione, sed publico ritu aut institutione Dei vel 
Ecclesiae ordinati seu deputati (a. 1). Porro haec verba 
sunt formaliter accipienda : non omnis violatio rei quae 
sacra est sacrilegium est, sed illa solum qua res sacra 
violatur in eo in quo sacra est. Ita v. g. diffamatio vel 
furtum erga sacerdotem commissum non est sacrilegium, 
quia non attingit personam sacram in quantum sacra est 
(a. 3, ad 3). 

Est itaque sacrilegium talis irreverentia erga aliquod 
sacrum commissa quae cum eius sanctitate specialiter 
repugnat. 

801. Sacrilegium est peccatum contra religionem. 

— « Sicut enim ex eo quod aliquid ordinatur in finem 
bonum sortitur rationem boni, ita etiam ex hoc quod 
aliquid deputatur ad cultum Dei efficitur quoddam divi- 
num ; et sic ei quaedam reverentia debetur quae refertur 
in Deum. Et ideo omne illud quod ad irreverentiam rerum 
sacrarum (qua talium) pertinet, ad iniuriam Dei pertinet, 
et habet sacrilegii rationem » (a. 1). 

Porro est peccatum speciale, quia in ipso « invenitur 
specialis ratio deformitatis, qua scii, violatur res sacra 
per aliquam irreverentiam... Et opponitur religioni... nam 
si quis rem sacram violat, ex hoc ipso contra Dei reveren- 
tiam agit, et sic per irreligiositatem peccat » (a. 2). 

Haec est formalis ratio quae est sacrilegio propria, quae scii, 
illud constituit et ab aliis peccatis distinguit, licet in peccatis 
diversi generis inveniri possit, homicidii, luxuriae, furti, etc. ; 
nam « nihil prohibet unam specialem rationem peccati in pluribus 
peccatorum generibus inveniri, secundum quod diversa peccata 
ad finem unius peccati ordinantur,... et hoc modo quocumque 
genere peccati aliquis faciat contra reverendam debitam rebus 
sacris, sacrilegium formaliter committit, licet materialiter sint 
ibi diversa genera peccatorum » (ad 2). 

802. Sacrilegium dividitur in personale, locale et 
reale, ratione obiecti sacri quod violatur. — Haec differunt 
specie morali, quia diversa ratio sanctitatis reperitur in 
persona, loco, et re sacra (a. 3 et ad 1), secundum quod 
sanctitas ipsis inest subiective et formaliter, — vel con- 
tentive et extrinsece, — vel effective, saltem destinatione 
et ordinatione ad cultum Dei. 

Probabiliter sunt species infimae quae non subdividuntur in 
alias species, ita ut sub ratione sacrilegii idem sit specie peccatum 
sanctimonialem violare verberando vel concumbendo (ad 2) ; 
saepe tamen actio sacrilega magis specificanda est propter alias 
species adiunctas, v. g. luxuriae, furti, etc. 

803. Sacrilegium est peccatum mortale ex genere 
suo, quia opponitur religioni in re gravissima : interdum 

in re levi (Lev. X, 1 ; I Reg. II, 17 ; IV, 11 ; Dan. V, 
2 ; Ioh. II, 14). Porro tanto gravius est : 

1) quanto res sacra in quam peccatur maiorem obtinet 
sanctitatem. 

Sic sacrilegium personale gravius est quam locale ; item 
inter sacrilegia realia, gravissima sunt quae committuntur contra 
sacramenta quibus homo sanctificatur et quae ipsam gratiam 
continent, tunc illa quae fiunt contra vasa consecrata, contra 
imagines et reliquias, contra ornatum Ecclesiae vel ministrorum, 
vel denique contra bona ecclesiastica. — Omnium gravissimum 
est sacrilegium personale erga Christum in propria specie, nunc 
autem est reale erga Eucharistiam quae continet co pus Christi 
(III, q. 80, a. 5). 

2) quanto gravior est profanatio, i. e. quanto actio 
sacrilega maiorem continet irreverentiam et magis sanctitati 
rei violatae repugnat. 

Unde gravior est vastatio ecclesiae quam parva verberatio 
clerici, maius confringere imagines sanctorum quam indevote 
accedere ad Eucharistiam aut eam tangere. 

804. Sacrilegium personale est violatio personae 
sacrae ; persona autem fit sacra ratione status clericalis, et 
ratione votorum paupertatis, continentiae et obedientiae,in 
approbata religione cuiusque sexus emissorum. Tale sacri- 
legium committitur : 

1) Violenta manuum iniectione seu iniuria reali in personam 
sacram, scii, violatione privilegii quod canonis dicitur ex Cone. 
Lat. II, can. 15 ; quae est mortalis si ipsius corpori vel libertati 
vel dignitati grave nocumentum infert (can. 119 et 2343). 

2) Laesione privilegii fori vel immunitatis ecclesiasticae, in quan- 
tum in regione existit, v. g. trahendo clericos ad tribunalia 
saecularia (can. 120-121 et 2341). 

3) Luxuriosa tractatione, inchoata vel consummata, interna vel 
externa, personae quae praecise secundum castitatem servandam 
Deo consecratur, non quidem voto privato sed publica auctoritate, 
sive receptione ordinis sacri, sive admissione ad statum religiosum 
(can. 132 et 1308, § 1). Quodsi peccatum committatur inter duas 
personas, sacrilegium contrahitur ab utraque, non solum scii, 
a persona sacra sed etiam ab alia complice 1 ; si autem utraque 

1. Sic etiam persona non sacra, concupiscens personam sacram, rea 
est sacrilegii, non ratione sui sed ratione obiecti ; item si sit causa quod 
persona sacra sacrilegium committat. E contra persona sacra absque 
delectatione inducens personam non sacram ad luxuriam. 

Summa Theologiae Moralia II. — 50 

sit sacra, malitia erit duplicis sacrilegii ; si vero una sit sacra 
duplici titulo, quia est ex unico motivo religionis, unum com- 
mittitur sacrilegium. 

4) Item violatione aliorum votorum religionis, paupertatis scii, 
et obedientiae, quibus, sicut voto castitatis, personae conse- 
crantur Deo. 

Ut iam notavimus, requiritur ut sacrilegium afficiat personam 
fofmaliter qua sacram : ita calumnia a sacerdote vel contra 
sacerdotem prolata, quamvis ex hac circumstantia aggravetur, 
propriant sacrilegii malitiam non habet. 

805. Sacrilegium locale committitur violatione loci, 
non quidem a privato sed ab auctoritate Ecclesiae conse- 
crati vel solemni benedictione deputati ad publicos ritus 
peragendos, scii, ecclesiae, oratorii publici et coemeterii 
benedicti (can. 1154, 1191 et 1207) ; ! 

1) Actibus quibus locus sacer polluitur, recensitis in textu 

can. 1172 (cfr. 1207), scii, a) delicto homicidii; b) iniuriosa et 
gravi sanguinis effusione ; c) impiis vel sordidis usibus quibus 
locus sacer addictus fuerit, v. g. choreis inhonestis, gravi rixae, 
stabulationi, aut meretricio ; d) sepultura infidelis, vel excom- 8 

municati post sententiam declaratoriam aut Condemna toriam. 

Qui actus, ut ecclesia iuridice violata habenda sit, debent esse 
certi, notorii et in ipsa ecclesia positi ; at etiam si non sint notorii, 
manent sacrilegi : non enim sacrilegi sunt quia propter illos 
Ecclesia violata declaratur, sed e converso. Haec sunt de se 
mortalia. 

2) Violatione immunitatis ecclesiasticae, v. g. imusta effractione, 
vastatione, spoliatione, altarium eversione, violatione iuris asyli 
(can. 1179) ; ac proinde furto rei sacrae vel traditae ad Ecclesiae 
custodiam in loco sacro peraeta. Quae de se sunt mortalia. 

3) Actibus qui locum sacrum dedecent : a) Omnibus peccatis, 
non quidem internis, sed externis illis quae, ex eo quod in loco 
sacro patrantur, specialem malitiam sacrilegii contrahunt, etiam 
mortalem, ob specialem repugnantiam cum loci sanctitate, uti 
Cultus idoli vel daemonis, peccata impudicitiae manifeste gravia 
in ratione actus externi, scii, actus consummati et ii qui ad hos 
proxime disponunt. 

b) Variis actionibus externis non peccaminosis sed profanis, 
quarum aliquae per se sub gravi vetantur, uti iudicia profana, 
mercatus publici, ludi profani, tripudia, spectacula profana, 
convivia, publicae conclamationes et cursitationes, etc. (can. 1178); 
aliae per se sub levi : confabulatio, comestio privata, pactum 
privatum sine strepitu initum, deambulatio, etc., nisi sit causa 
excusans. 

Cum autem favores sint ampliandi, odio restringenda, sequitur 
sub nomine loci sacri etiam comprehendi cellas, claustrum. 

sacristiam, turrim, atria ecclesiae, si agitur de iure asyli ; non 
comprehendi si de actibus qui locum sacrum dedecent aut quibus 
polluitur. 

806. Sacrilegium reale constituitur violatione rerum 
quae publica auctoritate ad divinum cultum pertinent vel 
proxime referuntur : 

1) Indigna susceptione, ministratione, tractatione , simulatione 
sacramentorum ; item profanatione sacramentalium. De quibus 
speciatim dicetur in tr. de Sacramentis. 

2) Indigna tractatione vasorum sacrorum aut ornamentorum 
benedictorum. Quae potest esse gravis : ita mortale esset calicem, 
pyxidem convertere ad usus profanos (can. 1150 et 1296) ; 
uti vase, corporali et ornamentis omnino immundis ; pro npn 
diacono vasa immediate s. Eucharistiam continentia contrectare 
sine necessitate ; — vel levis : sic veniale esset sine necessitate 
adhibere candelam benedictam ad usum profanum, aquam 
benedictam bibere ad sitim, ornatu benedicto pellere muscas, 
pro illo qui non habet potestatem tangere calicem, vasa sacra, 
corporalia (can. 1306). In dubio, res saepe ex intentione agentis 
pendet vel aestimatione communi. 

3) Profanatione reliquiarum et imaginum, v. g. eas male trac- 
tando, confringendo, furando, ad usus sordidos deputando, 
reliquias dissipando aut proficiendo, imagines indecore pingendo 
vel sculpendo. 

4) Sacrorum Librorum abusu (C. Trid., sess. 4, in fine), quod 
est solum veniale, nisi fiat ad res turpes et lascivas aut ad fir- 
mandos errores. 

5) Denique destructione ecclesiae, ac usurpatione, furto ’, 
destructione, laesione, alienatione sine licentia, bonorum eccle- 
siasticorum, quae scii, ad templi ornatum, caeremonias sacras, 
aut ministrorum qua talium sustentationem deputantur ; — non 
autem eorum quae clericis personalia sunt, aut quae ecclesiae 
destinantur sed in eius dominium nondum venerunt. 

807. Animadversiones. — I . Si res sacrae totaliter immutatae 
fuerunt, earum violatio vel ad usum profanum adhibitio amplius 
non est sacrilegium, v. g. si calix omnino confrangitur vel 
conflatur, nisi aliquando ratione scandali ; item si amplius 
sacrae non sint quia consecrationem vel benedictionem amiserint, 
vel quia earum forma iam fuerit perfecte immutata (can. 1305) : 
tunc libere ad usus profanos, non tamen ad sordidos adhiberi 
possunt (can. 1510). 

2. Tempus non est speciali modo Deo consecratum : qui diem 
sacrum violat peccando, quamvis ideo gravius peccare possit, 

1. Hinc in iure dicitur : sacrilegium committitur auferendo sive 
sacrum de sacro (reale scii, et locale), sive non sacrum de sacro (sacrilegium 
locale si res sit Ecclesiae commissa) sive sacrum de non sacro (sacri- 
legium reale). 

non tamen committit sacrilegium, quia non adest specialis 
consecratio ; nisi accedat contemptus vel notabilis irreverentia 
erga aliquid sacrum, aut scandalum pro fidelibus, ut in die 
Farasceves agere comoedias vel ludrica spectacula. 

3. Violata ecclesia, non ideo coemeterium, etsi contiguum, 
violatum censetur, et vice versa (can. 1172, § 2). 

4. Poenae in iure infliguntur sacrilegio ; et quidem sacrilegio 
in genere (can. 2325), sacrilegio reali (can. 2320-2322), sacrilegio 
locali (can. 2328-29) ; sacrilegio personali (can. 2341 et 2343), 
sacrilegio erga bona ecclesiastica (can. 2345-47). 


QUAESTIO QUARTA. 

DE SIMONIA. 

S. Th. II-II, q. 100. 

808, Simonia, sic dicta a Simone mago qui (Act. VIII, 
18) ab Apostolis emere voluit potestatem dandi Spiritum 
sanctum ut qam aliis venderet, definitur : studiosa voluntas 
emendi vel vendendi pro pretio temporali aliquod spirituale 
aut spirituali adnexum (can. 727). In qua definitione 
indicatur : 

1) Genus : Studiosa voluntas i. e. deliberata intentio, 
non tantum quia haec necessaria est sicut ad quodcumque 
peccatum, sed etiam quia ad essentialem malitiam simoniae 
non requiritur pactum mutuum, sed sufficit pactum ab 
uno interius inchoatum, scii, interior affectus seu voluntas 
paciscendi vel obligandi (a. 1, ad 1). 

2) Actus proprius simoniae : Emendi vel vendendi, quod 
late accipiendum est de quocumque contractu oneroso, 
sive locationis, sive renuntiationis, sive permutationis, quo 
res spiritualis aestimatur et compensatur re temporali et 
temporalis habetur ut aequivalen compensatio pro re 
spirituali ; unde additur pro pretio temporali, i. e. pro 
pecunia vel aliqua alia re pretio aestimabili : omnes enim 
tales contractus facile ad emptionem et venditionem re- 
ducuntur, vi cuius unus intendit alterum obligare ad 
dandum spirituale pro temporali vel e contra (a. 1, ad 5). 
Hinc ex can. 728, est omnis conventio etiam tacita, licet 

ad effectum non deducta, in qua animus simoniacus ex- 
presse non manifestetur sed ex circumstantiis colligatur. 

Bonum illud temporale in iure vocatur munus et est triplex : 
a) munus a manu i. e. pecunia ac quodvis aliud pretio aestimabile, 
ut remissio debiti, locatio, cessio iuris (a. 1441) ; — b) munus 
a lingua i. e. patrocinium, ut commendatio apud alium, laus, 
favor, preces, intercessiones, vituperium, defensio ; — c) munus 
ab obsequio i. e. servitium vel obsequium in temporalibus, v. g. 
dare mutuum, servire alteri, assistere, docere, instruere, uno 
verbo opus in alterius utilitatem et commodum (a. 5). 

3) Obiectum quo distinguitur seu materia circa quam 
versatur simonia : aliquod spirituale aut spirituali adnexum. 
Est scii, nempe : 

a) Aliquod spirituale, in quantum spirituale ; scii, 
supernaturale vere et intrinsece tale, i. e. res spiritualis 
ad aeternam salutem ordinata (seu a Deo auctore super- 
naturali proveniens et ad Deum finem supernaturalem 
ordinans), sive sit formahter talis, uti gratia, donum 
Spiritus sancti, sive causaliter ut sacramenta, sacramentalia, 
orationes, concio, potestas ordinis et iurisdictionis, sive 
effective in quantum est effectus vel usus potestatis spiri- 
tualis, actus scii, potestatis ordinis aut iurisdictionis uti 
consecratio, absolutio, benedictio, dispensatio, electio, 
praesentatio, collatio beneficii, confirmatio, indulgentia 
(a. 2 et 3). 

b) Vel spirituali adnexum, in quantum spirituali ad- 
nexum, scii, quod spirituale non est, sed ad id ordinatur 
illique adnectitur ; ita nimirum ut sine spirituali esse 
non possit (a. 1, ad 6 ; a. 4), v. g. beneficium ecclesiasti- 
cum, aut res spiritualis sit obiectum saltem partiale con- 
tractus, v. g. consecratio in calicis consecrati venditione 
(can. 727, § 1). 

809. Simonia dividitur. — A. ex parte materiae : 

1 . Alia proprie dicta seu iuris naturalis et divini est contrac- 
tus intrinsece malus quo res vere spiritualis aut spirituali 
adnexa permutatur cum re temporali, sicut in definitione 
declaratum est. 

2. Alia improprie dicta seu iuris ecclesiastici est contractus 
per se licitus sed ab Ecclesia ex motivo religionis prohibitus 
propter periculum et speciem simoniae proprie dictae : 

est scii. « dare res temporales spirituali adnexas pro tem- 
j poralibus spirituali adnexis, vel res spirituales pro spiri- 

tualibus, vel etiam temporales pro temporalibus, si id ob 
/j periculum irreverentiae erga res spirituales ab Ecclesia 

/’ prohibeatur » (can. 727, § 2) : ita permutatio beneficiorum 

; ecclesiasticorum inter se. 

B. ex parte actus seu pacti: 

' 1 . Est mentalis , quando intra mentem sistit, nullo externo 

signo manifestata, et sola voluntate perficitur absque con- 
1 ventione extrinsecus significata, v.g. si quis episcopo suum 

famulatum praestet ex intentione obtinendi canonicatum 
) pro famulatu. 

2. Est conventionalis , quando adest conventio seu pactum 
expressum vel tacitum, sed nondum completum aut exe- 
! cutioni mandatum sive ex neutra sive saltem ex una parte, 

v. g. si unus vendiderit aut contulerit beneficium, alter 
non solverit, aut si quis dicat : do beneficium ut des 

! pecuniam, vel : des beneficium, ero tibi gratus pretio 

f temporali. 

: 3. Est realis, quando adest pactum ex utraque parte 

, adimpletum saltem inchoative, seu impleri ceperit ita 

( quod sit executioni mandatum ex utraque parte totaliter 

I vel partialiter, v. g. si unus contulerit beneficium et alter 

' solverit pretium saltem partim. 

1 Ad secundam et tertiam pertinet confidentialis , quae in solis 

i beneficiis obtinet, quando quis alteri beneficium procurat cum 

confidentiali reservatione, i. e. sub obligatione confidentiali ut 

j alter illud idem beneficium aliquando, v. g. post sex menses, 

j resignet sibi vel tertio, aut ex eo partem fructuum praestet, 

1 

j 810. Simonia est peccatum contra religionem, 

j quia, emendo vel vendendo rem spiritualem, irreverentiam 

ji exhibet rebus divinis et Deo (Prov. III, 15 ; Act. VIII, 20) : 

ii i) quia res spiritualis excedit omne pretium temporale ; 

j 2) quia non sumus domini rerum spiritualium (I Cor, IV, 1); 

f 3) quia venditio repugnat spiritualium origini, cum ex 

j gratuita Dei voluntate procedunt, et ideo gratis sunt 

concedenda secundum quod Christus praecepit (Mt. X, 8) : 
Gratis accepistis , gratis date (a. 1). 


DE RELIGIONE 


791 


Differt simonia, quae rem sacram profanis aequiparat, a 
sacrilegio reali quo res sacra irreverenter tractatur : sicut enim 
contra iustitiam diversimode quis peccare potest in voluntaria 
commutatione seu contractu, et per invohintarium commutatio- 
nem, ita etiam contra religionem, in voluntaria commutatione 
rei sacrae per simoniam, et in involuntaria per sacrilegium 1 . 

81 1. Simonia proprie dicta iuris naturalis est 
peccatum mortale ex genere toto, tum ex parte rei 
spiritualis, quia semper gravis irreverentia est rei spirituali, 
etiam minimae, quae supra omne pretium est, temporale 
aequiparare ; tum ex parte pretii : quo enim minus datur 
pro re spirituali, eo magis res spiritualis vilipenditur, 
unde vilitas pretii pro ea oblata magis auget malitiam. 
Unde Act. VIII, 20 : Pecunia tua tecum sit in perditionem, 
quoniam donum Dei existimasti pecunia possidere , 

Simonia improprie dicta iuris ecclesiastici est peccatum mortale 
ex genere suo, quia Ecclesia eam sub gravi prohibet, dum tamen 
levitatem materiae admittit : hac enim per se non fit irreverentia 
erga rem sacram, quia non accipitur temporale pro pretio rei 
spiritualis, sed tantum violatur praeceptum Ecclesiae, prohibens 
simoniae speciem et periculum, in quo dari potest materiae 
parvitas, 

812. Simonia iuris naturalis etiam versatur circa 
spiritualibus adnexa. — Tripliciter potest esse aliquid 
adnexum spirituali : 

a) Antecedenter, quando temporale praeexistit, cui deinde 
accedit, spirituale, uti sunt omnes res consecratae aut benedictae : 
vasa sacra, calices, templa, aedes sacrae, oleum, paramenta sacra, 
rosarium, altaria, etc. ; capsulae seu thecae reliquiarum ; fundus 
aut aedificium cui adhaeret ius patronatus seu beneficii ; et 
haec pretio aestimare aut vendere non est simonia, nisi magis 
aestimando prqpter consecrationem aut spirituale connexum, 
vel nisi Ecclesia id specialiter prohibeat : materia enim seu res 
temporalis est pretio aestimabilis et habet valorem intrinsecum 
in se, a re spirituali independentem. 

b) Concomitanter, si simul et modo quasi parallelo existit 
cum spirituali, ita ut utrumque sit coniunctum, ut labor corporalis 
in functionibus sacris suscipiendis. Quod fieri potest sive intrin- 
sece, si in re ab ipso non est separabile, sed per se et necessario 
ac inseparabiliter cum ipso coniungitur, ut labor necessarius in 
celebratione missae, administratione sacramenti, praedicatione ; 
— sive extrinsece, si est separabile et solum per accidens ipsi 
est adiunctum, ut molestia in celebratione cum cantu, in dissito 
loco, tardiore hora, ad nutum personae. Primum vendere est 

1. Ita Caietanus, in jh. I. ; e contra Suarez, o. c., 1 . 3, c. 1, n. 4. 

simonia, quia inseparabile est a re spirituali, utpote intrinseca 
pars spiritualis functionis : ipsam enim ingreditur et partem 
eius constituit estque unum opus cum ea ; unde si venderetur, 
ipsa res spiritualis vendi censeretur; — alterum vendere non 
est simonia, quia a re spirituali separari potest, unde independen- 
ter ab ea pretio aestimari et vendi potest. 

c) Consequenter , si res temporalis supponit spiritualem tamquam 
causam et ab ipsa dependet, ut beneficium ecclesiasticum an- 
nexum est officio, ius ad sustentationem vitae statui religioso. 
Et hoc vendere et pretio aestimare, manente tali connexione, 
est simonia, quia dependet a spirituali, cum spirituale supponat 
et se habeat ad illud ut accessorium; si ergo venditur, necessario 
venditur illud spirituale quod praesupponitur (a. 4). 

Ita enim cum spirituali connexum est ut cum eo in morali 
aestimatione unum quid constituat, et proinde unum sine altero 
privata auctoritate nullatenus emi aut vendi potest, v. g. ius 
ad reditus beneficii quod in spirituali iure ad officia pastoralia 
tamquam in sua radice fundatur nec ab eo separari potest. 

813. Simonia iuris ecclesiastici variis modis com- 
mittitur : 

1) Beneficia ecclesiastica propria auctoritate commutando, aut 
in alterius favorem resignando, de iis paciscendo, transigendo, 
pensionem reservando, vel deducendo ex fructibus beneficii 
compensationem praestandam in actu provisionis (can. 1486-88, 
etiam 1441 et 1927). 

2) Vendendo vel emendo officia ad rerum Ecclesiae temporalium 
administrationem, uti oeconomi, sacristae, procuratoris, de- 
fensoris, etc. 

3) Dando vel accipiendo munera occasione alicuius functionis 
sacrae, v. g. examinis ad parochiam (C. Trid. sess. 24, c. 18 
de ref.), collationis ordinum aut tonsurae (sess. 21, c. 1), ad- 
missionis ad ordinem religiosum (sess. 25, c. 16), litterarum 
dimissorialium (can. 545). 

4) Vendendo ipsam sepulturam ecclesiasticam aut partem coe- 
meterii ; non autem solum ius sepulturae in loco determinato 
honoratiore, quia ita venditur honor humanus, utilitas pretio 
aestimabilis. 

5) In administratione sacramentorum vel aliorum sacrorum 
aliquid exigere vel petere ultra oblata iuxta taxas legitime ad- 
missas (can. 1507, § 1 et 736). 

6) Speciem negotiationis exercendo vel mercaturae circa sti- 
pendia missarum (can. 827, 840 et 2324). 

Notetur res benedictas vendere, si nihil petatur pro bene- 
dictione, non esse simoniam, quamvis inde indulgentias perdant. 


814. Corollaria. — Ad simoniam iuris naturalis requi- 
ritur ut temporale detur praecise ut pretium rei spiritualis 
in eius commutationem, quomodocumque id fiat ; hinc : 
A. Simonia est 1) sive explicite fiat pacto expresso, 

sive etiam pacto tacito, quod in facto aliquo implicite 
continetur, cum nempe unus de altero intelligit dari 
temporale sub obligatione recipiendi spirituale in compen- 
sationem debitam (can, 728) ; 

2) sive fiat formaliter in actu expressae intentionis, sive 
etiam virtualiter et in actu exercito, cum nempe directe 
et immediate datur temporale sine interventu alterius 
motivi veri et honesti propter quod datur : in hoc enim 
actu virtualiter includitur intentio unum cum altero com- 
mutandi, et secundum aestimationem communem temporale 
tunc datur ut pretium seu iusta compensatio rei spiritualis ; 
— non ita si temporale solum esset motivum remotum 
obtinendi spirituale. Res constat ex damnatione prop. 45 
et 46 ab Innoc. XI *, et ex ratione : ad peccatum enim 
sufficit voluntas operis cui est adnexa deformitas, etsi haec 
non formaliter intendatur ; 

3) sive unice, sive solum principaliter detur temporale 
tamquam pretium vel debitum ob spirituale : motivum 
enim adiectum malitiam non destruit prioris motivi propter 
quod aliquid principaliter datur : 

4) sive pactum fiat cum obligatione iustitiae, sive cum 
obligatione reddendi ex fidelitate, gratitudine, benevolentia : 
contractus enim ad id obligat ; quando pactum autem 
obligationem parit, eo ipso iam datur temporale ut debitum. 

B. E contra simonia proprie dicta non est 

a) sincere et non ficte, ex mera gratitudine, amicitia aut 
benevolentia dare spirituale, ita quod sit donum omnino 
liberale et gratuitum ; 

b) dare spirituale aut spirituali adnexum contra spirituale 
aut spirituali adnexum, v. g. missam pro rosario, calicem 
pro ciborio, applicare indulgentiam vel dispensationem 
pro sacra reliquia, inservire episcopo in re spirituali ad 
obtinendum beneficium ecclesiasticum ; 


1 . « Dare temporale pro spirituali non est simonia, quando temporale 
non datur tamquam pretium, sed dumtaxat tamquam motivum conferendi 
vel efficiendi spirituale, vel etiam quando temporale sit solum gratuita 
compensatio pro spirituali, aut e contra ». « Et id quoque locum habet, 
etiamsi temporale sit principale motivum dandi spirituale ; imo etiamsi 
sit finis ipsius rei spiritualis, sic ut illud pluris aestimetur quam res 
spiritualis ». 

c) dare temporale occasione rei spiritualis : non quidem 
proxime et immediate propter ipsam, sed propter rem 
temporalem vel ob aliud motivum honestum, seu propter 
titulum simoniae extrinsecum (cfr can. 730). 

C. Tituli simoniae extrinseci ob quos temporale dari et 
acceptari potest , numerari solent : 

1) Pura liber alitas dantis vel mera gratitudo, ad quas 
diiudicandas attendi debent personarum qualitas, doni 
quantitas et donationis tempus : si dona fiant directe a 
liberali viro, si sint modici pretii, in vino et similibus, 
si fiant exigente aliqua necessitate aut opportunitate in 
qua convenit gratificare, praesumuntur dona liberaliter 
non simoniace dari ; e contra si munera sint magna com- 
parative ad donantem, praesumptio stat pro simonia. 

2) Labor extrinsecus , qui actioni sacrae per accidens 
coniunctus est, ut missam celebrare in loco dissito, cum 
cantu aut hora tardiore ; quod pretio aestimari potest. 

3) Redemptio iniustae vexae, seu iniusti impedimenti 
circa spirituale, dum desint alia media, remotio per obla- 
tionem rei temporalis ; quae non datur pro ipsa re spirituali 
sed pro amovendo impedimento, non ex pacto sed ob 
timorem damni vel nocumenti aut disgratiae. 

4) Legitima consuetudo vel superioris dispositio, per 
modum tributi pro expensis cultus vel administrationis . 

5) Ministrorum sustentatio (Mt. X, 10 ; I Cor. IX, 7 
et 13 ; cfr. Lc. X, 7 ; I Tim. V, 18), non tamquam pretium 
mercedis sed tamquam stipendium necessitatis : ita v. g. 
beneficiatus percipit fructus, parochus iura stolae, sacerdos 
honoraria missarum, fideles eleemosynas ut orent. 

815. Poenae simoniacorum. — a. Iure ecclesiastico 
omnis contractus simoniacus est irritus. Hinc can. 729 ; « Firmis 
poenis in simoniacos iure statutis, contractus ipse simonia- 
cus et, si simonia committatur circa beneficia, officia, digni* 
tates, subsequens provisio omni vi caret, licet simonia a 
tertia persona commissa fuerit, etiam inscio proviso, dummodo 
hoc non fiat in fraudem eiusdem provisi (v. g. ad impediendam 
eius provisionem alioquin certam) aut eo contradicente. Quare : 

i° Ante quamlibet iudicis sententiam res simoniace data et 
accepta, si restitutionis sit capax nec obstet reverentia rei spiri- 
tuali debita, restitui debet, et beneficium, officium, dignitas dimitti; 

2° Simoniace provisus non facit fructus suos; quodsi eos bona 
fide perceperit, prudentiae iudicis vel Ordinarii permittitur 
fructus perceptos ex toto vel ex parte eidem condonare » (cfr. 
can. 185, 1465 § 2 et 1470, 6°). 

« Nullus, ita S. Thomas, a. 6, potest licite retinere id quod 
contra voluntatem domini acquisivit ; puta, si aliquis dispensator 
de rebus domini sui daret alicui contra voluntatem domini sui, 
ille qui acciperet, licite retinere non posset. Dominus autem, 
cuius ecclesiarum praelati sunt dispensatores et ministri, ordi- 
navit ut spiritualia gratis darentur secundum Mt. X, 8... Et ideo 
qui muneris interventu spiritualia quaecumque assequitur, ea 
licite retinere non potest 

B. Insuper poenae statuuntur can. 2392 : « Firmo praescripto 
can. 729, delictum perpetrantes simoniae in quibuslibet officiis, 
beneficiis aut dignitatibus ecclesiasticis : 

i° Incurrunt in excommunicationem latae sententiae Sedi 
Apostolicae simpliciter reservatam ; 

2° Ipso facto privati in perpetuum manent iure eligendi, 
praesentandi, nominandi, si quod habeant ; 

3 0 Si clerici sint, praeterea suspendantur ». 

Quod applicatur in can. 2371 : « Omnes, etiam episcopali 
dignitate aucti, qui per simoniam ad ordines scienter promoverint 
vel promoti fuerint aut alia sacramenta ministraverint vel rece- 
perint, sunt suspecti de haeresi ; clerici praeterea suspensionem 
incurrunt Sedi Apostolicae reservatam ». Et can. 2327 ; « Quae- 
stum facientes ex indulgentiis plectuntur ipso facto excommu- 
nicatione Sedi Apostolicae simpliciter reservata ». 

Pro iis vero qui quaestum faciunt ex stipendiis missarum, 
aut taxas consuetas in ministrandis sacris augent, poenae prae- 
videntur ferendae sententiae, can. 2324 et 2408. 


Sectio D. 

DE PIETATE ET OBSERVANTIA. 

CAPUT I. 

DE PIETATE. 

QUAESTIO PRIMA. 

DE PIETATE IN SE. 

S. Th. II-II, q. 101, a. 1 et 3. 

816. Pietas {picte filiale ; kinderlijke liefde en hulde) est 
virtus qua parentibus et patriae obsequium et cultus 
tribuitur. Est virtus quia reddit debitum. Est virtus spe- 

cialis quia habet obiectum speciale : sicut enim Deo debemus 
cultum quia nobis est essendi et gubernandi principium 
primum, ita parentibus et patriae quia nostri esse, educa- 
tionis et gubernationis sunt principium secundarium. Ubi 
autem est specialis ratio debiti, ibi est specialis pars 
iustitiae et virtus. Est una virtus quia habet obiectum 
unum : principium secundarium nostri esse, quod competit 
parentibus et patriae, ad quos pietas primo se extendit 
et principaliter 1 ; — consanguineos quidem colit, sed 
quatenus in ipsis sanguis parentum existit eosque ideo 
repraesentant, concives quoque et omnes patriae amicos, 
quia in ipsis favorem et auxilia patriae conspicimus et 
ideo illam nobis repraesentant ; coniugem et filios colit, 
quatenus conservant consanguinitatem a parentibus sus- 
ceptam ; imo nos ipsos quatenus imaginem et sanguinem 
parentum in nobis veneramur, sed illos omnes pietas attingit 
secundario tantum. 

817* Obiectum pietatis. — Materiale obiectum quod 
intendit exhibere est cultus et obsequium erga parentes 
et patriam, scii, actus quibus debitum honorem ipsis 
reddimus et protestamur eorum excellentiam et nostram 
subiectionem. 

Obiectum materiale primarium quod principaliter , per se 
et ratione sui intendit exhibere obsequio, est aequalitas 
debita inter honorem exhibitum et ius parentum ad illum, 
qua aequalitate honor est proportionatus iuri quod paren- 
tibus est ad illum. 

Obiectum formale quo seu motivum proximum propter 
quod ipsis exhibemus cultum, est specialis honestas dictae 
aequalitatis . 

818. Corollaria. i° Debitum quod pietas attendit 
est debitum strictum seu legale, quia parentes habent verum 
ius ut ipsis exhibeatur honor. Et tamen pietas non est species 
iustitiae proprie dictae 1) quia iustitia est ad alterum et fundatur 


r. Quamvis pietas principalius debeatur parentibus quam patriae, 
quia ex hoc quod a parentibus nati sumus, ad nos pertinet patria (q. 122, 
a. 5, ad 2); in ista tamen per se inest titulus ad pietatem quae nostram 
dependentiam postulat, et non tantum propter solam relationem ad 
parentes. 

>. jn distinctione personali unius ab altero, pietas autem in con- 

iunctione speciali patris et filiorum : pater et filius ut tales 
sunt aliquo modo unum ; 2) quia pietas non reddit totum debitum 

a) parentes sunt nobis principium essendi et nobis ipsam eos 
colendi facultatem contulerunt, quod iis reddere non valemus ; 

b) insuper ordinariis obsequiis et in eodem ordine rerum , generationis 
scii., educationis et providentiae, non possumus reddere debitum 
ad aequalitatem. Virtus autem respicit id quod per se est, 
et ideo pietas a stricta iustitia deficit et est tantum pars potentialis 
eius. 

2° A pietate distinguitur iustitia legalis. Pietas enim respicit 
patriam secundum quod est principium nostri esse, iustitia 
legalis secundum quod est bonum commune. Unde praeemi- 
nentia super omnes virtutes humanas quam S. Thomas tribuit 
iustitiae legali, non est tribuenda pietati erga patriam. 

3 0 Deus excellentiori modo quam parentes est principium 
nostri esse : est enim principium primarium et totale, et est 
causa omnis paternitatis creatae quia nemo parens esse potest 
nisi per vim ab ipso acceptam. Unde ad ipsum ut creatorem 
nos non ordinat virtus pietatis, sed religionis, quae non est 
formalis sed eminens pietas. Insuper quia Deus per gratiam 
nos adoptavit in filios, ad eum est etiam formalis pietas : a 
virtute enim pietatis distinguendum est donum Spiritus s' quo 
Deum ut Patrem et alios homines ut eius filios veneremur 
(I Tim. IV, 8 ; q. 121, a. I, ad 2). 

4 0 Notat Caietanus ad a. 1 : « Nomen pietatis ad opera mise- 
ricordiae (et Deum) extensum videtur (propter similitudinem 
' operum). Quia nempe opera misericordiae similia sunt operibus 

quae ex pietate exhibemus sanguine iunctis ac patriae civibus 
et amicis ; ideo opera misericordiae opera pietatis vocata vi- 
dentur, et qui illis vacant pii appellati. Et hinc usurpatum 
videtur quod Deus pius dicitur, quod pietas divina haec et illa 
faciat ; quoniam Deus maxime exercet misericordiae opera. 
Differunt autem in hoc, quantum ad propositum spectat, officia 
pietatis ab officiis misericordiae, quod pietas id quod impendit, 
impendit sub ratione debiti : misericordia autem sub ratione 
gratuitae sublevationis ». 


QUAESTIO SECUNDA. 

DE OFFICIIS PIETATIS ERGA PARENTES. 

819. Officia pietatis in genere. — Iure naturali et 
divino, sub gravi ex pietate debemus parentibus a) aliquid 
per se i. e. id quod decet parentes in quantum sunt pa- 
rentes : 1) obsequium amoris, quia nobis coniunctiores et 
quidem speciali coniunctione, nam post Deum sunt prin- 

cipia nostri esse et maximi benefactores ; 2) honorem et 
reverentiam , quia sunt nostri superiores dignitate et ex- 
cellentia (Ex. XX, 12 ; Deut. XXVII, 16 ; Eccli. III, 
1-18 ; VII, 29 ; Eph. VI, 2-3 ; Tob. IV, 3) ; 3) obsequium 
submissionis , scii, obedientiam, quia sunt rectores a Deo 
filiis deputati (Prov. I, 8 ; Eph. VI, 1 ; Coi. III, 20) ; 
b) aliquid per accidens i. e. ratione specialis circumstan- 
tiae : 4) subsidium spirituale et corporale quantum necessitas 
id exigit (Mt. XV, 4 sq.). — Respective debentur paren- 
tibus ratione causae, ratione praeeminentiae, ratione 
regiminis et ratione necessitatis. 

Primum est officium amoris naturalis et charitatis, quod prae- 
supponitur pietati tamquam necessarium fundamentum; secundum 
et tertium formaliter sunt officia propria pietatis ; quartum est 
officium utriusque quod omnibus praedictis superstruitur. 

Ex hisce sequitur : 1) odium, malevolentiam, iniuriam 
personalem, contemptum, quae respectu alterius forent 
levia, facile graviora esse respectu parentum, quia strictius 
eis quam aliis debemus amorem, cultum et obsequium ; 
2) eos qui odio aut iniuria peccant in parentes, peccato 
addere novam speciem contra specialem amorem parentibus 
debitum vel contra pietatem. 

820. Officium dilectionis et adiutorii. — Filii te- 
nentur parentes summo post Deum amore prosequi, eo- 
que tum affectivo in corde, tum effectivo in verbo et opere, 
tum interno , eis maxima bona volendo, tum externo , pro 
eorum salute tam corporali quam spirituali orando et 
amorem illum signis exterioribus exhibendo. Ita semper 
et per se ; quod aliquando per accidens, ratione necessi- 
tatis, manifestare debent speciali subsidio aut auxilio 
corporali et spirituali. Hinc : 

A. Graviter peccant filii 1) defectu amoris interni, si parentes 
odio habeant vel interius aspernantur ; si de eorum adversitate 
gaudeant aut de prosperitate doleant ; a fortiori, si malum eis 
exoptent, ipsamque mortem, ut liberius vivere, vel haereditate 
eorum potiri possint, vel ut cura atque custodia liberentur ; 

2) defectu amoris externi, si signa odii eis ostendant, graviter 
de illis detrahant, valde eos attristent, praesertim usque ad 
lacrymas, v. g. frequentando malos socios, studia negligendo, 
vigilias protrahendo extra domum. 


B. Speciatim peccant defectu subsidii : 1) defectu subsidii 
corporalis, si parentibus in gravi necessitate constitutis non suc- 
currant, etiamsi parentes, per aliquam artem, sed statui suo 
indecoram, sibi possent subvenire ; item si eos infirmos non 
visitent, moestos non consolentur, iniuste vexatos non tueantur. 
Quae obligatio tam stricta est ut, iuxta S. Thomam, a. 4, ad 3 
et 4, proles teneatur ingressum religionis et statum matrimonii 
differre, imo etiam religionem non in rare. Si parentes sint in 
gravi necessitate et illis, manendo in saeculo, succurrere possint : 
ratio est quia haec obligatio est iuris naturae, status autem reli- 
gionis vel matrimonii est opus libertatis. Quodsi parentes essent 
in extrema necessitate, e religione etiam teneretur filius exire, 
nisi aliud esset medium iis subveniendi ; sed casus vix accidit, 
quia extrema necessitas non solet perdurare ; 

2) defectu subsidii spiritualis, si parentibus in gravi necessitate 
spirituali non succurrant, puta si negligant in periculo mortis 
admonere aut eis providere sacramenta necessaria ; si eos a 
condendo testamento vel dispositionibus aut legatis pro salute 
animae faciendis malis artibus impediant ; si post eorum mortem 
exequias aliaque officia non curent celebrari iuxta illorum volun- 
tatem vel conditionem. 

Debita patris solvere non tenentur, nisi a) accipiant bona 
paterna : tunc tenentur ex iustitia ; aut b) secus honor patris 
valde laederetur : tunc tenentur ex pietate, non tamen cum gravi 
incommodo. 

821. Officium reverentiae et honoris. — Reverentia 
expostulat, tum ut interius parentes agnoscamus tamquam 
superiores dignitate, excellentia et. auctoritate a Deo par- 
ticipatis praeeminentes, ideoque timorem reverentialem 
erga eos concipiamus, tum ut exterius verbis, signis et 
factis hanc reverentiam demonstremus. 

Defectu reverentiae generatim contra pietatem filii graviter 
peccant : 

1° Verbis, si parentibus deliberate maledicant, male de iis 
loquantur, aut convicia in eos coniiciant eosque iniuriis aut verbis 
contumeliosis, quibus sciunt eos graviter offensos iri afficiant ; 
si ad gravem iram provocent, asperis verbis saepe alloquantur, 
ita ut videantur illos odio habere. 

Gravis irreverentia non tam absolute est sumenda quam relative 
ad conditiones familiae et mores loci : quae in parentem plebaeium 
levior est irreverentia, gravissima esse potest, si in nobilem aut 
honoratum committatur. 

2 0 Signis, si risu vel gestu eos subsannent aut irrideant, vel 
simulatis eorum actibus illudant, sive in praesentia sive in 
absentia, si eos torvis oculis frequenter aspiciant; item si pauperes 
miseros, male vestitos despiciant aut erubescant vel agnoscere 
recusent. 

Excipe si, secluso contemptu, gravem ob causam fingant se 


SUMMA THEOLOGIAE MORALIS 


Soo 

illos non cognoscere, puta ad vitandum aliquod grave incommo- 
dum, quia tunc ipsi parentes non censentur graviter aut ratio- 
nabiliter inviti. 

3° Factis, si parentes percutiant etsi leviter tantum ; imo si 
cum sufficienti deliberatione manum dumtaxat extollant vel 
baculum arripiant ad percutiendum, etsi absque animo percu- 
tiendi ; item si e domo, e societate eos repellant ; quae omnia, 
etiamsi levia sint in se, graviter repugnant reverentiae parentibus 
debitae. Item si reverentiae signa, ut alloqui, salutare, assurgere, 
etc. cum ostentatione aut habitualiter omittant. Item si de 
crimine eos accusent in foro externo, nisi aliud desit medium 
vitandi malum commune aut divinum. 

822. Officium obedientiae. — Filii parentibus obedite 
debent in omnibus licitis quae ad eorum curam pertinent, 
quamdiu sub eorum potestate existunt. Ad parentum 
curam pertinet gubernatio domus et educatio filiorum ; 
porro filii per maiorennitatem, emancipationem aut matri- 
monium fiunt sui iuris, at quoad disciplinam domesticam 
subsunt parentibus quamdiu degunt in domo paterna. 

Graviter peccant filii non obedientes parentibus serio et 
rigoroso praecepto praecipientibus in materia gravi; gravis autem 
materia est cuius omissio causat grave nocumentum filio vel 
familiae, ut si inobedientia graviter conducit ad pravos mores, 
vel valde abducit a salute, aut notabiliter nocet in temporalibus 
aut honore ; — speciatim : 

1) In iis quae spectant disciplinam vitae : a) quoad bonos 
mores, si saepius contra parentum vetitum prava consortia, 
choreas aliave loca periculosa frequentent, ludos prohibitos 
inquirant, omnino illicitas procationes aut amicitias habeant ; 

b) quoad res salutis aeternae, si sacramenta aut aha religionis 
officia, missam, catechismi frequentationem, conciones et preces 
in notabili materia omittant. 

2) In iis quae spectant gubernationem domesticam, si impositam 
operam praestare pertinaciter renuant ; si studio litterarur?. 
vacare aut artem conditioni eorum convenientem addiscere 
graviter negligant cum iactura temporis et expensarum, si absque 
gravi causa a paterna domo aufugiant, si invitis parentibus 
ducant uxorem indignam vel nubant viro indigno cum dedecore 
familiae. 

Cum in electione status pueri sint sui iuris, quia quoad individui 
et speciei conservationem homines omnes sunt aequales, quoad 
hoc per se non tenentur obedire parentibus ; ex reverentia tamen 
debent consilium petere eorum qui naturaliter sunt consiliatores, 
atque etiam per accidens obedire, casu quo ratione educationis, 
honoris familiae, etc. parentes rationabiliter hac in re praecipiant 
aut prohibeant. Nam sicut parentes per se graviter peccant qui 
ad statum, etiam indirecte, cogunt vel iniuste ab eo retrahunt ; 

ita filii peccare possunt si in specialibus circumstantiis parentes 
recte eos inducant aut avertant. 

823. Corollaria. — 1. Deficientibus parentibus , officia 
pietatis debentur illis qui loco eorum filios educant. 

2. Officia similia proportionaiiter debentur aliis coniunctis , 
scii, amor, reverentia, et, si parentum locum teneant, 
etiam obedientia, at difficulter in eos delinquitur graviter 
contra pietatem, avis exceptis. 

3. Parentes, ad pueros et iuvenes instituendos, saepe 
alios sibi substituunt, nempe magistros , suamque aucto- 
ritatem eis communicant. Quapropter discipuli magistris 
exhibere debent amorem, reverentiam, et obedientiam in 
iis quae ad studia et bonos mores iuxta contractum con- 
suetudinesque receptas pertinent, fere sicut parentibus. 

Hinc discipuli pro ratione materiae etiam graviter contra 
debitum reverentiae aut obsequii peccant : 

a) Si magistris irrident, irreverenter de iis loquuntur, iis detra- 
hunt, inutilibus molestiis eos afficiunt, insolenter se gerunt, 
aliosve ad irreverentiam et insolentiam provocant ; quod in 
praxi saepe excusatur a gravi propter levitatem discipulorum, 
at si seniores sint, facilius erit grave. 

b) Si magistris stricte praecipientibus, in iis quae ad studia, 
bonos mores, scholaeque disciplinam pertinent, non obtemperant; 
in qilo a gravi facilius excusantur discipuli iuniores ob levitatem 
et inadvertentiam. 

c) Si tempore lectionis non attendunt et tempus studii inutiliter 
transigunt. Ad huius peccati gravitatem diiudicandam, conside- 
rari debet tum quantitas temporis, quod inattente et inutiliter 
teritur, tum obiectum instructionis et studii, tum conditio 
personarum : grave peccatum non erit nisi, in illis assequendis 
quae statui et conditioni necessaria sunt, discipuli notabiliter 
impediantur. 

Notetur pro adolescentibus qui in collegiis vel convictibus 
instruuntur et educantur, stricte soli superiores domus loco 
parentum auctoritatem et potestatem praecipiendi directe habent, 
ideoque inobedientia contra eos qui superiori auxilium praestant, 
v. g. invigilatores, facilius a gravi excusatur. Praeterea ipso 
facto quod quis suo vel parentum nomine collegium vel semina- 
rium ingreditur, cessionem suae libertatis facit in iis omnibus 
quae explicite vel implicite in huius domus statutis continentur ; 
haec tamen statuta regulariter sunt mere poenalia, nam nisi 
contrarium declaretur ab iis qui auctoritate pollent, ita ex 
consuetudine, et dum recto ordine non plus exigatur, praesumi 
potest, ne sine necessitate multiplicentur peccandi occasio- 

nes. At vero nihil obstat quominus quaedam ex illis statutis 
obligent etiam ad peccatum, quando scii, ita determinatur sive 
ex voluntate superioris immediati, sive ex ordinatione auctoritatis 
superioris a qua domus pendet. Tandem soluta relatione inter 
discipulum et magistrum officia specialia cessant, et ideo peccata 
quae postea contra magistrum committuntur, specie non diffe- 
runt a peccatis quae contra alium proximum fiunt, nisi ali- 
quando ratione cuiusdam ingratitudinis. 

4. Famuli stricte dicti, cum ingrediantur familiam domi- 
norum, erga huius familiae membra habent officia pietatis 
implenda, imprimis erga ipsos dominos. Unde, praeter 
officia iustitiae specialia quae sunt ipsis cum operariis 
communia, et quae supra fuerunt descripta (n. 550), ex 
pietate tenentur erga dominos utpote familiae rectores 
(I Tim. VI, 1 j I Petr. II, 18). 

Hinc debent : 

a) Reverentiam interiorem et exteriorem, ob quam speciali 
ratione a contumeliis, irrisionibus, detractionibus abstineant. 

b) Obedientiam in iis quae respiciunt famulatum, atque fami- 
liae gubernationem, bonos mores, ac pacem ; et, si famuli sint 
minorennes, etiam in iis quae pertinent ad educationem eorum 
et institutionem. 

c) Discretionem in secretis familiae servandis, quae ex munere 
suo cognoscunt, et quorum revelatio familiae honori aut famae 
nata est nocere. 


QUAESTIO TERTIA. 

DE OFFICIO PARENTUM ERGA FILIOS. 

^ . - v v . 824. Officia parentum in genere. — Iure naturali 

‘j - A et divino, sub gravi ex pietate parentes tenentur exhibere 

filiis i) specialem amorem , ob specialem ad eos coniunc- 
V' -' ' ‘ tionem, et quidem semper ; 2) educationem corporalem et 

1 spiritualem, ex eo quod principium sunt filiis quoad esse 
et directionem (Prov. XXIII, 13; Eccli. VII, 25 j Eph. VI, 
4 Coi. III, 21) ; atque 3) quamdam paternalem provi- 
dentiam ad vitam recte instituendam, usquedum filii 
providere sibi possint. 

825, Officium dilectionis. — Parentes speciali amore 
filios diligere tenentur, affectivo et effectivo, interno et 
externo, naturali et supernaturali : naturali quidem quia 

filii sunt aliquid ipsorum, supernaturali vero quia ipsi 
sunt Dei cooperatores in sanctificandis filiis ut in pro- 
creandis. 

Sit itaque parentum amor erga filios : 

1 Affectivus et internus , ita quod bonum eorum sincere velint 
quoad corpus et quoad animam, pro tempore praesente et pro 
futuro. Hinc per se graviter peccant qui deliberate filios iniuste 
prosequuntur odio, malevolentia, aut alio malo affectu, qui iis 
ex animo maledicunt seu malum exoptant, qui nominibus 
graviter contumeliosis eos appellant aut verbis valde iniuriosis 
ad iracundiam provocant (Eph. VI, 4), qui nimis dure eos 
tractant, sine causa verberant aut e domo eiiciunt ; — non 
tamen, illi qui ob iustam causam severe filios reprehendunt et 
moderate eos castigant. In praxi, saepe a gravi excusantur parentes 
qui, ira permoti, filios verbis valde iniuriosis affecerunt aut 
nimis dure tractarunt ; nisi tamen grave dederint scandalum. 

2. Moderatus, ita quod ratione sit regulatus et fidei innixus ; 
hinc ne sit : 

a) Nimius: ne filios diligant amore quasi idololatrico, omnia 
ipsis concedendo, nec in vitiis eos minime corrigendo ; quod 
non est nisi crudelis erga eos benignitas. 

b) Nec partialis : ne uni totam affectionem tribuant, erga alios 
frigidi et indifferentes ; sed omnes aeque diligant nec sine iusta 
causa discrimen faciant, atque etiam si discrimen rationabiliter 
fieri possit, ne illud nimis demonstrent, ut vitentur invidiae, 
contentiones, rixae quae secus facile oriuntur. A fortiori non 
possunt relinqui filii prioris coniugii ; aut maiori affectu foveri 
qui praecise minus inveniuntur digni. 

c) Nec egoisticus: parentes non diligant pro se, sed pro ipsis 
filiis et pro Deo. 

3. Effectivus et externus, ita quod parentes filiis non solum 
velint bonum sed etiam pro posse benefaciant. Peccant igitur 
non tantum illi qui malum filiis exoptant, sed etiam qui malum 
sive corporale sive spirituale, dum possunt, ab iis non avertunt ; 
aut qui non praestant quod ipsorum bonp aut saluti est neces- 
sarium. Ad quod praesertim attendere debent in filiis educandis. 

826. Officium educationis. — Educatio est progressiva 
et harmonica evolutio facultatum, qua infantes in viros 
perfectos transformantur : progressiva quidem, quia homo 
naturaliter nonnisi pedetentim perfectionem adipisci 
valet et in eo multis impeditur obstaculis ; harmonica 
vero, qua omnes eius facultates sive corporales sive 
spirituales et morales excolantur proportionaliter ad mo- 
mentum earum, ita quod homo efformetur totus. Unde 
educatio debet esse praecipue spiritualis, ita ut malas era- 
dicet inclinationes, indomitas passiones refrenet et ad 

bonum dirigat, bonas qualitates roboret et ad humanam 
perfectionem ordinet ; at etiam corporalis, ita quod corpus 
perfecte dispositum sit ad operationes proprias, ac aptum 
animae instrumentum : mens sana sit in corpore sano. 
Oportet autem educatio sit virilis, congrua i. e. indoli 
filii proportionata et praeparans futurae sui conditioni, 
atque christiana, ad finem supernaturalem ordinata. 

A. Educatio corporalis importat tria : intendit enim 
filiorum vitam, alimentum et statum. 

1. Quoad vitam, statim ac constat infantem esse conceptum, 
id omne sub gravi tenentur vitare parentes quod probabiliter 
vitae pueri nocere possit ; quare : 

a) Mater abstinere debet ab illis saltationibus, violentis motibus 
et actionibus, aliisque omnibus quae vehementiores corporis 
concussiones inducunt, ab immoderatis laboribus, excitationibus, 
angoribus, potibus, lasciviis, iris, uno verbo ab iis quae foetus 
abortum inducere possunt aut nocivum in eum influxum. 

b) Vir quoque ab uxore gravida omnia avertere debet quae 
ipsi essent in detrimentum ; unde ipse, sicut omnes alii, peccaret 
si mulierem praegnantem inhumane tractaret, exasperaret, per- 
cuteret cum foetus periculo. 

c) Post nativitatem prolis, parentes sedulo invigilare debent 
ut ab ea arceantur quidquid mortis periculum induceret ; nomi- 
narim ne parvulum secum in lecto retineant cum periculo 
suffocationis. 

2. Quoad alimentum, parentes per se tenentur sub gravi satis 
praebere alimenta a'iaque ad Sustentationem necessaria, victum 
scii., vestitum et habitationem, usquedum filii sibi ipsis provi- 
dere valeant : tenentur enim vitam tueri eorum quibus eam dede- 
runt. In specie : 

a) Mater tenetur filios alere proprio lacte, quoties fieri potest, 
tum quia ipsa natura ad hoc inclinat, tum quia lac maternum 
est alimentum maxime naturale, imo solum perfecte aptum, 
tum etiam quia ex parte nutricis non raro periculum esse potest 
pro sgnitate vel pro moribus infantis ; quare mater non alens 
deest officjo a natura imposito. — Officium quidem non est 
semper et necessario grave, esset tamen in casu quo ex defectu 
matris et usu alienae nutricis magna praevideantur mala proba- 
biliter oritura ; nihilominus ab hoc officio excusantur matres 
propter lactis penuriam aut debilitatem, propriam infirmitatem, 
aliamve rationabilem causam, uti laborem ad victum sibi pro- 
curandum, non autem propter meram consuetudinem. 

b) Postea pater imprimis, et eo deficiente etiam mater, tenentur 
praebere omnia necessaria ad honestam filiorum sustentationem 
iuxta suam conditionem, nec ab hac obligatione omnino sunt 
immunes si filius partem sibi datam dissipavit ; imo debita a 
filio contracta ad victum sibi comparandum pater solvere debet, 
non autem alia. 

Officium durat usque ad aetatem qua filii sibi providere 
valent ; at etiam postea, si in necessitate extrema aut gravi 
versentur, ex pietate subvenire speciatim tenentur parentes. 

c) Contra pietatem peccant parentes qui non adhibent me- 
diocrem diligentiam ad acquirenda bona quibus filii alantur. 
Item qui absque gravi necessitate, prolem exponunt in viis 
publicis aut ad portam orphanotrophii, ut se liberent ab onere 
eam alendi, quando eius educationi facile providere possunt ; 
etiam contra iustitiam, nocentes proli quam inducunt in suspi- 
cionem originis spuriae vel et aliquando in periculum vitae. 
In casu tamen prolis illegitimae prudentia id suadere in quibus- 
dam adiunctis potest, ! sicut supra notavimus (n. 388). 

3. Quoad statum, curare debent parentes ut filii corporali 
exercitatione et labore aetati proportionato vires physicas ordi- 
nate evolvant et sanitatem stabiliant, quo corpus congruum 
animae sit instrumentum atque ipsi apti sint ad statum decentem. 
Vitent parentes educationem nimis delicatam, ita ut filii contra 
inclementias tempestatis roborentur et cibo substantiali sed 
simplici et moderato contenti sint, 

B. Educatio spiritualis importat quinque : instructionem 
religiosam et Christianam, disciplinam virtutis, exemplum 
bonum, vigilantiam atque correctionem. 

1. Quoad instructionem, parentes sub gravi tenentur sive per 
se, sive partim per alios, filiis suis tradere catholicam doctrinam 
de omnibus necessariis ad salutem et ad vitam Christianam ; 
hinc curare debent parentes : 

a) ut filii quamprimum baptizentur quo fidem accipiant et 
gratiam, institutioni Christianae necessarias ; notabilis dilatio 
Baptismi est peccatum grave, et etiam parva, si absit periculum 
pro vita pueri ; 

b) ut filii a teneris annis praecipuas veritates fidei addiscant, 
atque ordinarias preces ; quodsi in eo notabiliter sint negligentes, 
parentes graviter peccant. 

2. Quoad disciplinam moralem virtutis, parentes filios informare 
tenentur ad amorem Dei et praxim virtutis, ut mandata Dei 
et Ecclesiae servent ac honestis et Christianis imbuantur moribus; 
hinc curare debent 

a) ut filii vitae Christianae exercitiis quae omnibus sunt com- 
munia assueti fiant : matutinis et vespertinis orationibus, audi- 
tioni missae, frequentationi ecclesiae et catechismi, receptioni 
sacramentorum Poenitentiae et Eucharistiae, etc. 

b) ut pravos socios et periculosas lectiones devitent, nec ab 
impiis aut inhonestis famulis vel sociis corrumpantur ; 

c) ut virtutes exercere addiscant, praesertim illas quae eorum 
aetati magis conveniant : pietatem, obedientiam, charitatem, 
iustitiam et sinceritatem, castitatem, mansuetudinem, etc. 

3. Quoad bonum exemplum, axioma recolentes : efficacius movere 
exempla quam verba, filiis exemplar praebere debent vitae 
honestae et Christianae, et a fortiori sedulo abstinere ab omnibus 

quae scandalizare eos possunt, non tantum a peccatis, ut blas- 
phemiis, imprecationibus, impudicitiis, sed etiam a modis 
loquendi et agendi incautis, religionem praesertim et castitatem 
spectantibus. 

4. Quoad vigilantiam qua filios custodire debent, oportet ut 
omnia ab ipsis removeant quae damnosa esse possunt : socios, 
libros, scholas, spectacula, periculosas procationes, vel quibus 
damnum aliis inferant ; — atque procurent ut filii officia sua 
rite impleant. 

5. Quoad correctionem , parentes filios delinquentes moderate 
corrigere tenentur, cum benignitate et discretione quidem, at 
etiam cum firmitate, non vero cum asperitate aut passione, et 
quasi omnia reprehendendo ; ita scii, ut necessariae emendationis 
causa, non autem ex iracundia ita fieri sit manifestum (Eph. VI, 
4 ; Coi. III, 21 ; Prov. XXIII, 13). 

Parentes in vigilantiae aut correctionis officio valde negli- 
gentes, erga filios graviter rei sunt. 

827. Corollarium de scholis catholicis. — Parentes 
qui per semetipsos perfectae educationi providere nequeunt, 
eos mittere tenentur ad honestos magistros et bonas scholas. 
De quo canon 1374 : «Pueri catholici scholas acatholicas, 
neutras, mixtas quae nempe etiam acatholicis patent, ne 
frequentent. Solius autem Ordinarii loci est decernere, ad 
normam instructionum Sedis Apostolicae, in quibus rerum 
adiunctis et quibus adhibitis cautelis ut periculum per- 
versionis vitetur, tolerari possit ut eae scholae celebrentur». 

Distinguuntur itaque scholae : acatholicae, quae acatholicis 
destinantur, et in quibus positive docetur haeresis, infidelitas, 
aut indifferentismus religiosus vel et atheismus ; ■ — neutrae quae 
in educatione a qualibet religione negative praescindunt sed 
nihil haeretici aut impii docent ; — mixtae quae etiam acatholicis 
patent. Iamvero non solum 1) scholae positive acatholicae sunt 
damnandae, utpote quae proximum perversionis periculum de 
se constituunt, sed 2) etiam neutrae aut mixtae valde periculosae 
sunt, quia in iis a) multum religionis dignitas minuitur in men- 
tibus adolescentium, si intra domesticos parietes eam vident 
relegatam ; b) indifferentismus necessario fovetur, cum videant 
magistros et condiscipulos non multum curantes aut etiam aperte 
impugnantes religionem, atque vix fieri possit ut omnino a 
religione praescindatur praesertim in rebus historicis et moralibus, 
sed saepe, sub praetextu neutralitatis, doctrina catholica im- 
pugnetur aut derideatur ; c) denique haud raro morum puritas 
magnis periculis exponitur. 

Hinc 1) graviter illicitum est filios mittere ad scholas positive 
acatholicas, in quibus proximum perversionis periculum removeri 
nequit ; 

2) si spectatis omnibus circumstantiis, periculum moraliter 

certo removeri possit, atque, deficientibus aliis eiusdem gradus 
et generis scholis, gravis urgeat ratio tales scholas frequentandi, 
id tolerari potest dummodo necessariae adhibeantur cautelae, 
atque a) extra scholam discipuli Christianam institutionem et 
educationem in religione et bonis moribus recipiant, praesertim 
circa ea quae in scholis impugnantur ; b) sollicite parentes 
invigilent ne filii ex auditis lectionibus, pravis libris, consortio 
cum sociis pravis detrimentum in religione aut moribus capiant ; 

3) etiam regulariter illicitum est mittere filios ad scholas 
neutras, propter periculum quod iis inhaerere solet 5 facilius 
tamen permitti potest ob gravem rationem, et adhibitis semper 
necessariis cautelis. 

De adiunctis concretis in quibus tolerari possit frequentatio 
praedictarum scholarum, et de cautelis ad hoc adhibendis iudicare 
pertinet ad solum Ordinarium loci. 

Pro praxi sequitur parentes absolvi non posse : 

a) si ideo filios in scholas acatholicas mittunt quia earum 
principia approbant, easque ideo scholis catholicis praeferunt; 
b) generatim, si filios scholis positive acatholicis instituendos 
committunt, a quibus ordinarie periculum perversionis removeri 
nequit ; c) si filios scholae negative acatholicae seu neutrae 
tradunt quin simul periculum perversionis removendum curent ; 
d) praeterea, etiamsi parentes per se congruis motivis excusentur, 
per accidens peccare possunt graviter et absolutione indigni fieri 
ratione scandali vel cooperationis ad pravas scholas promovendas. 

Ob istam rationem ne catholici in his scholis munus docendi 
suscipiant, nisi gravi de causa proportionata et secluso scandalo. 
Et si sacerdotes ibi doctrinam Christianam doceant, prudenter 
moneatur populus id fieri, ut mala quae ex eiusmodi scholis 
dimanant pro posse avertantur, neque ideo excusari parentes 
quominus liberos suos in scholas vere catholicas mittant. 

Valent ista principia de scholis cuiuscumque gradus : prima- 
riis, secundariis, atque superioribus et universitatibus. 

828. Officium providentiae. — Parentes de statu 
filiorum providere debent eosque iuvare, ut statum suae 
conditioni, indoli et aptitudini convenientem amplecti atque 
vocationem suam sequi valeant. Hinc : 

a) Curare debent ut pueri et puellae artem vel litteras 
addiscant, ita ut postea honeste iuxta conditionem suam 
vivere valeant. Negligentia tamen huius officii per se gravis 
non esset si filii iam aliunde haberent unde viverent. 

Itaque : x) cum scientia saltem dementaris in regionibus 
nostris excultis requiri soleat fere in quolibet vitae statu, ne 
quis cum dedecore inferiorem aliis locum occupare cogatur, 
recte censent parentes quoslibet teneri ad illam scientiam liberis 
suis procurandam, nisi morali impossibilitate excusentur ; quae 

impossibilitas raro existit, nam etiam pauperes inveniunt medium 
instructionis convenientis ; 

2) aitiorem scientiam vero filiis procurare non tenentur, nisi 
haec communiter habeatur in ea sociali conditione in qua ver- 
santur ; imo cavere debent inferioris conditionis parentes ne 
ita sibimetipsi, familiae et Statui oneri sint. 

b) Consilium filiis praebere debent de eligendo vitae 
statu secundum suam conditionem. 

Parentes enim cum maiore polleant experientia atque filios 
suos meiius cognoscant, incautos iuvenes multum hac in re 
iuvare valent, quin tamen vim inferre aut cogere possint, sicut 
supra notatum est, n. 822. 

c) Opem praestare debent, ut statum quem elegerunt 
filii assequi valeant ; hinc : 

1) Si ditiores sint, parentes filios suos aliquatenus adiuvare 
tenentur, quo facilius arti aut industriae suae vacare possint et 
seipsos suamque familiam, quando nupserint, sustentare. 

2) Ubi mos invaluit ut filiae dotentur quo facilius nubere 
possint secundum suam conditionem, ad hoc etiam tenentur 
parentes ; nisi a determinato matrimonio iuste dissentiant. 

3) Diligentiam mediocrem adhibere debent ut haeteditatem 
statui convenientem filiis relinquant (II Cor. XII, 14) ; atque 
graviter peccant si bona dilapident, ita ut se impotentes reddant 
ad providendum filiis aut eos egenos relinquant. Officium 
providentiae durat usquedum filii statum adepti sint vel nup- 
serint ; tunc per se cessat. Si tamen postea in necessitatem 
temporalem vel spiritualem filii inciderint, ante omnes alios 
deberent parentes opem ferre non solum ex charitate sed etiam 
ex speciali debito pietatis. 

829, Animadversiones. — 1 . Deficientibus parentibus, 
tutores et patrim tenentur de educatione filiorum. 

2. Magistri discipulis debent instructionem et educatio- 
nem, tum ex pietate quia loco parentum hanc obligationem 
in se suscipiunt, tum ex iustitia, scii, ratione officii suscepti 
et ratione stipendii soluti. Hinc magistri peccant, atque si 
graviter negligant, restituere debent : 

a) Si ipsi se in lineris, quoad opus est, non perficiunt, si debitam 
diligentiam non adhibent in instructione, si discipulos falsa et 
inepta docent ; quod est eo gravius quo materia sit maioris 
momenti. 

b) Si discipulorum malos mores non corrigunt aut pueros 
malis moribus imbutos a scholis suis non excludunt, quando 

id necessarium est et possibile : in hoc enim bonum commune 
scholae praeferri debet bono privato aliquorum. 

c) Si iniuste vel indiscrete seu absque sufficienti inquisitione 
eos puniunt. 

d) Si malo exemplo, eorum moribus nocent. Si autem disci- 
pulos ad peccatum seducunt, ipsi dupliciter peccant scii, contra 
virtutem quam positive violant, uti iustitiam, castitatem, reli- 
gionem, etc. et contra pietatem, quia curam discipuli loco paren- 
tum in se susceperunt. 

3. Domini erga famulos , praeter debita quae habent 
iustitiae sicut ad operarios, ut explicatum est n. 551, 
etiam habent officia pietatis erga illos quos in familiam 
suam susceperunt (Eccli. XXXIII, 31 ; Eph. VI, 9), ac 
proinde iis debent amorem, educationem, praesertim si 
sint mjnorennes, et providentiam in rebus temporalibus 
atque spiritualibus. 

Hinc debent : 

a) benigne eos tractare, alimentum iis praebere conveniens, 
curam habere corporalis eorum sanitatis, ita etiam quod in 
morbo aut infirmitate iis adsit opportunum remedium, quod 
tamen stricte non tenentur solvere, nisi aliter conventum sit; 

b) etiam vigilare ut vitam Christianam agant, negligentiores 
monere prout opportunum videatur, media praebere implendi 
officia religiosa, arcere periculum perversionis, amovere occa- 
siones peccati, praesertim ubi sunt iuniores diversi sexus, curare 
ut in religione instruantur ; 

c) cavere, ne scandalum ipsis sint et pravo exemplo, incauto 
sermone aut sollicitatione eos ad peccandum moveant, aut a 
filiis vel aliis domesticis mover permittant ; 

d) eos quoque corrigere, prudenter et suaviter quidem sed 
fortiter, quando blasphemiis, turpiloquiis, impiis sermonibus, 
illicitis familiaritatibus alios scandalizant. 


QUAESTIO QUARTA. 

DE OFFICIIS CONIUGUM. 

830, Mutua coniugum officia. — Praeter officia 
iustitiae, quae spectant sive administrationem bonorum, 
de quibus iam dictum est n. 181-182, sive ipsum debitum 
copulae coniugalis reddendum (I Cor. VII, 3) atque 
fidelitatem coniugalem servandam, de quibus dicendum 
in tractatu de matrimonio ; — tria sunt quae coniuges 
sibi iure naturali et divino ex pietate debent : mutuum 

amorem, — mutuum adiutorium ac solamen, — et coha- 
bita tionem. 

t 

x. Amorem sincerum et intensum mutuum. Cum enim sint 
quasi una caro (Mt. XIX, 5), debent etiam esse quasi cor 
unum ; idcirco praecipit S. Paulus viris, ut diligant uxores sicut 
Christus dilexit Ecclesiam (Eph. V, 25), uxoribus vero, ut ament 
suos viros (Tit. II, 4 ; Coi. III, 18 ; I Tim. II, 15). Qui amor non 
solum affectivus sed etiam effectivus sit oportet, ita ut coniuges 
sibi invicem auxilium praestent praesertim in necessitatibus, 
atque, ait Prummer, Th. M. II, n. 590, « evitent inordinatum 
egoismum, contumeliosa verba, duritiem et praesertim zelo- 
typiam, quae solet esse sepulchrum amoris coniugalis ». 

2. Adiutorium mutuum atque solamen : quoad hoc enim 
sese invicem complent, quia dotes unius sunt complementum 
alterius. Unde Deus : Non est bonum hominem esse solum ; 
faciamus ei adiutorium simile sibi (Gen. II, 18). Hinc matri- 
monium non solum est coniunctio corporum sed etiam con- 
iunctio animarum, atque specialis societas amicabilis quo sibi 
promittunt coniuges obsequium et iuvamen. 

3. Cohabitationem ad unam mensam et torum (can. 1128; 
C. C., a. 214) ; hoc est corollarium aliorum, ad fines matrimonii : 

i educationem prolis atque mutuum adiutorium, consequendos 

j omnino requisitum, Unde dicitur : Propter hoc relinquet homo 

patrem et matrem, et adhaerebit uxori suae, et erunt duo in 
carne una (Gen. II, 24 5 Mt. XIX, 5 )- 

831, Officia specialia viri. — Vir est caput uxoris 
et familiae ; et ideo competit ipsi potestas gubernandi non 
solum filios et rem familiarem, sed etiam uxorem, quae ta- 
men non est ancilla eius sed condigna socia. Hinc tenetur 

1) uxori praebere convenientem sustentationem secun- 
dum statum suum, atque praesidium et protectionem ; 

2) curare ut uxor munia sua fideliter adimpleat ; 

3) etiam corrigere eam delinquentem ; correctio autem 
ordinarie debet consistere in verbis sine ira et odio prolatis : 
gravior enim in factis consistens aut in moderatis verberibus 
raro est opportuna vel et legitima. 

Hinc per se graviter peccat a) si uxori alimenta denegat vel, 
dum possit, non procurat, nisi ipsa propria culpa discesserit ; 

b) si valde dure et aspere tractat uxorem, aut eam cogit ad 
labores qui eius conditionem omnino dedecent ; 
j c) si verbis contumeliosis vel infamantibus afficit uxorem ; 

[ d) si impedit eam absque causa quoad praxim religionis ; 

! e) si graviter eam caedit ; 

f) si eam valde affligit crapulis suis aliisque inordinatis pas- 
sionibus ; 

g) si valde negligens est in gubernatione rei familiaris. 

832. Officia specialia uxoris. — Uxor debet revereri 
maritum, tamquam caput et rectorem, eique debitam 
obedientiam praestare ; unde Apostolus monet : mulieres, 
subditae estote viris, sicut oportet in Domino (Coi. III, 
18 ; Eph. V, 33). Quamobrem sedulam debet curam 
impendere in re domestica, prout eius conditio postulaverit ; 
atque viro obedire in gubernatione domus et bonis 
moribus. 

Eline per se uxor graviter peccat : a) si maritum rixis vel 
verbis ad gravem iram vel blasphemiam proyocet ; 

b) si spreto viro, ipsa velit gubernare, aut notabiliter sit inobe- 
diens, nisi vir irrationabiliter praecipiat ; 

c) si rem domesticam valde negligat, indulgens desidiae vel 
oblectamentis ; aut luxui dedita maritum exasperet ; 

d) si in administrationem domus habitualiter se ingerat, non 
adiuvantis sed dominantis modo ; nisi adsit iusta causa, qualis 
est si maritus prodigus bona familiae dilapidet aut gestioni 
sit ineptus : hoc ultimum tamen ne nimis facile putet. 


CAPUT II. 

DE OBSERVANTIA. 

QUAESTIO PRIMA. 

DE OBSERVANTIA IN GENERE. 

S. Th. II-II, q. 102. 

833. Observantia ( respect ; eerbied, hoogachting ) est 
virtus qua homines dignitate antecellentes quodam cultu 
et honore dignantur. Est virtus, quia reddit debitum. 
Etenim in superioribus duo considerari possunt : 1) ex- 
cellentia status cum quadam potestate in subditos (movens 
enim ad finem habet excellentiam super id quod movetur), 
ratione cuius ipsis debetur simplex cultus honoris qui est 
testimonium excellentiae (a. 2), ex quo sequitur timor 
ratione potestatis quam habent ad coSrcendum (ad 3); 
2) ipsum gubernationis officium, ratione cuius ipsis debetur 

specialis cultus obsequii quo aliquis eorum obedit imperio 
et vicem pro beneficiis rependit (a. 2 et ad 3). — Illis 
vero qui excellunt scientia, virtute et aliis dotibus, licet 
non gubernent actu, quia tamen sunt idonei ad guber- 
nandum, ideo honor illis debetur qui pertinet reductive 
ad eamdem virtutem observantiae (a. 1, ad 2). Hinc ista 
dividitur in duas partes seu species : duliam et obedientiam. 

834. Obiectum observantiae. — Materiale obiectum 
quod intendit exhibere est cultus et obsequium erga supe- 
riores, scii, actus quibus debitum honorem ipsis reddimus 
et protestamur eorum excellentiam et nostram subiectio- 
nem. 

Obiectum materiale primarium quod principaliter , per se 
et ratione sui intendit exhibere cultu, est aequalitas debita 
inter honorem exhibitum et ius superiorum ad illum, qua 
aequalitate honor est proportionatus iuri quod superioribus 
est ad illum. 

Obiectum formale quo seu motivum proximum propter 
quod ipsis exhibemus cultum, est specialis honestas dictae 
aequalitatis. 

835* Corollaria. — i° Pietas erga patriam differt ab 
observantia erga principem : illa etiam in principe vult honorare 
patriam ut principium ortus nostri, ita ut terminus honoris 
non sit ipse princeps sed communitas ; haec colit principem in 
se ad personalem eius gloriam ita ut terminus sit ipse princeps, 
qui non est principium ortus sed solus gubernator (a. 3). 

2° Sicut religio quae cultum tribuit Deo praestat pietati qua 
coluntur parentes (a. 3), et esteminentior pietas ; ita pietas praestat 
observantiae quae cultum exhibet personis in dignitate consti- 
tutis, et est eminentior observantia : parentes enim nobis sub- 
stantialius coniunguntur et ideo ipsis magis obligamur (a. I, 
ad 1 et a. 3). 

3° Debitum quod observantia attendit est debitum strictum 
seu legale quia superiores nostri habent verum ius ut colantur ; 
quod ad ordinem societatis necessarium est urgere. Cum tamen 
in eodem ordine rerum, scii, gubernationis, non possit illud 
debitum reddere ad aequalitatem, ideo a stricta iustitia deficit 
et est virtus ei adnexa (a. 2, ad 3). — Quodsi agitur de superio- 
ribus quibus non subiicimur, ipsis honor debetur ex quadam 
honestate tantum et debito morali (a. 2, ad 2). 





QUAESTIO SECUNDA. 

DE DULIA. 

S. Th. IMI, q. 103. 

836. Dulia ( dienstigheid) sumitur : a) sensu latissimo 
prout dicit reverentiam exhibitam cuicumque domino et 
subiectionem ad ipsum, et sic includit religionem qua sub- 
dimur dominio divino quaeque est eminens dulia ob 
excellentiam dominii (a. 3) ; 

b) sensu strictiore prout dicit reverentiam exhibitam 
excellentiae cuiuscumque hominis, et sic dividitur in 
varias species secundum variam excellentiam quae in- 
venitur in sanctis, patre, rege, duce, magistro, etc. v. g. 
dulia civilis, dulia sacra, naturalis, supernaturalis, etc. 

Haec distinguitur a latria quia alia ratione debetur servitus 
Deo et homini, sicut alia ratione dominium competit Deo 
(universale per essentiam quia creator) et homini (particulare 
per participationem). Inter varias species prima et perfectior 
est hyperdulia, qua cultum exhibemus B. M. V. propter affi- 
nitatem quam habet ad Deum, utpote mater Dei (a. 4, ad 2, 
et III, q. 25, a. 5). 

c) sensu strictissimo prout dicit reverentiam quam servus 
exhibet domino, et sic est una tantum species observan- 
tiae (a. 4). 


837 . Honor duliae supponit aliquam superioritatem 
seu excellentiam. — Non oportet quidem quod ille 
qui honoratur sit excellentior honorante, sed forte quibusdam 
aliis, vel etiam ipso honorante quantum ad aliquid et non sim- 
pliciter. Et sic aequales ab aequalibus et inferiores a superioribus 
possunt honorari (a. 2). Porro honor debitus est internus simul 
et externus, quia non sufficit ut coram Deo, sed etiam oportet ut 
coram aliis superiores honoremus (a. 1). 

838. Honor seu cultus duliae supernaturalis debe- 
tur Beatis tamquam amicis Dei, qui excellentiam, virtutem 
et merita habent supernaturalia, et sunt intercessores 
nostri. Unde illos debemus reveri 1) ut dominos et aesti- 
mare nos felices si in servos recipere nos dignantur ; 2) ut 
intercessores a quibus sumus dependentes (can. 1276). 

Cultus publicus duliae non licite exhibetur nisi Sanctis solemni 
decreto, vel communi consensu, vel immemoriali temporis cursu 
recognitis pro universa Ecclesia ; — ac Beatis, ex speciali con- 
cessione R. Pontificis, in iis tantum locis vel ab illis personis 
quibus concessum fuit (can. 1256 et 1277). 

Cultus privatus licite exhibetur servis Dei vel venerabilibus 
qui cum fama sanctitatis vel martyrii obierunt, imo infantibus 
baptizatis, v. g. votum privatum aut ieiunium in eorum honorem. 

Idem de eorum imaginibus et reliquiis valet (can. 1279, 
1283, 1287). Ita v. g. imagines servorum Dei nullatenus altaribus 
imponi possunt ; neque extra altare depingi cum aureolis, radiis 
aliisve sanctitatis signis ; item lampades non possunt accendi 
ad sepulchrum ipsorum ; — possunt tamen in parietibus ec- 
clesiae seu in vitris coloratis vel in tabellis pictis exhiberi, dum- 
modo nullum cultus vel sanctitatis indicium prae se ferant 
(S. C. R. 14 aug. 1894) i item reliquiis servorum Dei exhiberi 
potest cultus privatus eas secum portando, osculando, aegrotis 
admovendo, etc. 


QUAESTIO TERTIA. 

DE OBEDIENTIA ET INOBEDIENTIA. 

S. Th. II-II, q. 104 et 105. 

839. Obedientia ( obeissance ; gehoorzaamheid ) est du- 
plex : una generalis qua ex quacumque intentione honesta 
praestamus actus ex quacumque virtute praescriptos ; 
altera specialis, formalis seu stricte dicta quae est virtus 
inclinans voluntatem ad implendum praeceptum supe- 
rioris ex motivo satisfaciendi praecepto, quia bonum 
est obedire superiori praecipienti. Haec est virtus, quia 
reddit debitum. Est virtus specialis quia habet obiectum 
speciale : praeceptum superioris formaliter qua prae- 
ceptum ; ex quo sequitur quod facere solum desiderium 
aut voluntatem superioris non praeceptam, non pertineat 
ad obedientiam stricte dictam (a. 2, ad 1 et 3). Est una 
virtus quia habet obiectum unum : respicit enim auctori- 
tatem cuiuscumque praecipientis, non quatenus est talis 
vel talis personae, sed praecise quatenus sufficiens est ad 
praecipiendum (ad 4). 

840. Obiectum obedientiae. — Obiectum materiale 
obedientiae quod intendit exhibere sunt actus praecepti ; 
materiale primarium seu principale est aequalitas debita 

inter actus praeceptum exequentes et ius superioris ad 
illos, qua aequalitate actus nostri sunt proportionati iuri 
praecipientis ad illos. Formale seu motivum proximum 
propter quod est specialis honestas huius aequalitatis. 

841. Obedientiae perfectio. — Obedientia est minus 
perfecta quam virtutes theologicae ; si consideratur ex parte 
obtecti non est maxima inter morales, nam religio v. g. pro- 
pius accedit ad Deum ; si autem consideratur ex parte eius 
quod contemnit ut Deo inhaereat, sic maxima est, quia maius 
bonum contemnit, scii, voluntatem propriam, quam aliae virtutes 
morales quae contemnunt bona minora, vel animae, vel corporis, 
vel externa (a. 3). 

842. Quibusnam est obediendum. — Obediendum est 

i° Deo, in omnibus, quia est omnium dominus et quoad 

omnia (a. 4. cfr. Exod. XXIV, 7) ; 

2 0 hominibus superioribus, non quidem in his quae 
pertinent tantum ad motum voluntatis, sed in his quae 
voluntarie per corpora sunt agenda exterius, non quidem 
quantum ad ea quae naturam humani corporis spectant 
(hoc est corporis sustentatio et generatio) quia omnes sic 
sunt aequales, sed quantum ad dispositionem actuum et 
rerum humanarum, secundum rationem superioritatis 
, (Rom. XIII, 2, 7; Tit. III, 1 ;IPetr.II, 13 ; Hebr. XIII, 17). 

Excipitur : a) si aliquis praecipiat contra mandatum superioris 
maioris (Act. V, 29) ; b) si praecipiat aliquid ad quod non se 
extendit eius potestas (a. 5). In dubio an superior hoc vel illud 
praecipere possit, standum est mandato, quia non potest privari 
iure suo praecipiendi quod possidet, propter dubitationem sub- 
ditorum (n. 91, C). 

Obedientia ex genere suo obligat sub gravi quia est 
omnino necessaria ad bonum societatis, v. g. Ecclesiae, 
Status, communitatis, familiae, etc. (q. 105, a. 1). 

843. Animadversiones. — 1° Nihil prohibet unum et 
eumdem actum ad plures virtutes spectare, sicut miles defen- 
dendo castra regis implet opus fortitudinis et iustitiae ; hoc 
modo actus omnium virtutum pertinent ad obedientiam quatenus 
praecipiuntur, non tamen omnes actus virtutum quia non omnes 
in praecepto sunt/ Quodsi opus prorsus sit indifferens et ad 

>) nullam virtutem pertineat, erit solius obedientiae : ita si praeci- 

\ piatur praecise ad probandam obedientiam (q. 104, a. 2, ad 1). 

2° Quamvis obedientia secundum se considerata sit unius 
rationis et una specie, potest tamen ex diversis specie causis 
procedere (q. 104, a. 2, ad 4). « Et quantum ad hoc sub diversis 
virtutibus continetur... In quantum procedit ex reverentia 
praelatorum, continetur quodammodo sub observantia ; in 
quantum vero procedit ex reverentia parentum, sub pietate ; in 
quantum vero procedit ex reverentia Dei, sub religione et per- 
tinet ad devotionem, quae est actus principalis religionis » 
(a. 3, ad x). 

3° Obedientia cum sit virtus moralis est in medio, non quidem 
secundum quantitatem : quanto enim aliquis est magis obediens, 
tanto magis laudatur ; sed secundum alias circumstantias, potest 
excedere, in quantum aliquis obedit vel cui non debet vel in 
quibus non debet (a. 2, ad 2). 

4° Opus redditur virtuosum et laudabile et meritorium, 
praecipue secundum quod ex libera voluntate procedit ; et ideo 
quamvis obedire sit debitum, si prompta voluntate quis obediat 
(ac si non esset praeceptum), non propter hoc minuitur eius 
meritum, maxime apud Deum, qui non solum externa opera, 
verum etiam internam voluntatem videt (ibid. ad 3). 

5° Ad satisfaciendum praecepto obedientiae, ordinario necesse 
non est ut opus iniunctum ex motiyo obedientiae fiat, sed satis 
est ut opus praeceptum ex honesto fine ponatur ; quodsi fiat 
ideo quia praeceptum est, erit actus virtutis specialis obedientiae. 

844. Inobedientia sumitur vel materialiter et late, pro 
transgressione omnis praecepti ex quacumque intentione, 
et sic non est speciale peccatum sed circumstantia generalis 
omnis peccati ; vel formaliter et stricte, pro transgressione 
praecepti ex contemptu, sive praecepti, sive praecipientis 
qua talis, seu ipsius auctoritatis (q. 104, a. 2, ad 1, et 
q. 105, a. 1, ad 1). Haec est speciale peccatum, simpliciter 
mortale ex genere suo : renuere subiici superiori vel legi 
directe repugnat ordinationi Dei (a. 1) ; aliquando veniale ex 
indeliberatione, vel ex imperfectione contemptus, si aliquis 
renuit subiici superiori humano in aliqua re levi tantum, 
duin paratus sit obedire in aliis. 

Non tamen est gravissimum, nam gravius est contemnere 
praecipientem quam praeceptum, et sic blasphemia est maius 
peccatum quam inobedientia erga Deum, et homicidium supe- 
rioris maius est quam inobedientia erga ipsum (a. 2). 

Porro inobedientia tanto gravior est x° quanto excellentior 
est praecipiens cuius mandata quis transgrediatur ; 2° quanto 
gravius aliquid praecipiatur (a. 2). 

845. Animadversio,— Si contemnatur res praecepta quia 
parvi aestimatur, vel si quis non obediat ex indignatione contra 
superiorem, vel si contemnat superiorem qua privata est persona, 
puta quia indoctus, imprudens, austerus, non est formalis con- 
temptus auctoritatis ; frequenter tamen talia peccata dispositive 
inducunt ad contemptum. 


QUAESTIO QUARTA. 

DE OFFICIIS PRINCIPUM ET SUBDITORUM. 

846. Officia principum et subditorum in genere. — 

Principes hic intelliguntur non solum illi qui in societate 
detinent supremam potestatem, uti imperatores, reges, 
duces, reipublicae praesides, sed omnes illi quibus in- 
cumbit regimen rei publicae, uti ministri, gubernatores, 
magistratus, iudices, etiam deputati qui in societatibus 
modernis partim potestate gaudent legislativa. Subditi vero 
sunt illi qui eorum gubernationi subiiciuntur. Quibus 
omnibus communis esse debet amor patriae et communitatis 
cum suis membris ; principibus speciatim competit amor 
specialis, regimen, providentia et protectio subditorum ; 
hi vero principibus debent fidelitatem, reverentiam, obe- 
dientiam et tributorum subsidium. 

Haec valent non solum de superioribus civilibus, sed etiam 
de superioribus ecclesiasticis, quibus pariter fideles debent fideli- 
tatem, reverentiam, obedientiam in spiritualibus, et subsidium 
ut dictum est n. 708 ; superiores autem ecclesiastici obligationes 
habent speciales ad regendum fideles in ordine ad vitam aeter- 
nam, sed de hoc dici solet ubi de statibus particularibus vel in 
iure canonico. 

847. Officia specialia superiorum et principum. — 

Principes et superiores civiles legitimi, in gubernatione 
subditorum vices Dei gerunt cuius potestatem participant 
(Prov. VIII, 15 ; Rom. XIII, 1 sq.) ; unde eam exercere 
debent conformiter ad legem naturalem et divinam. Vi 
muneris, sub gravi tenentur primario intendere et procu- 
rare bonum commune temporale, in subordinatione ad 
bonum vitae aeternae, uti praescribit iustitia legalis 
(n. 265) ; hinc debent : 

1) Cognoscere in quo bonum commune consistat materiale it spiri- 
tuale, et diligenter investigare quibus mediis promoveri possit, 
attentis omnibus circumstantiis personarum, rerum ac temporum. 

2) Pro viribus avertere temporalia mala, qualia sunt bella, 
seditiqnes, fames, morbi contagiosi, penuria, etc. 

3) Tueri iustitiam : tum commutativam, sedulo protegendo 
iura omnium civium et legitimarum consociationum atque ipsius 
societatis, tum distributivam, in distributione munerum et 
onerum, omni personarum acceptione exclusa (n. 6i5 sq.), tum 
vindicativam respectu malefactorum in infligendis poenis. 

4) Honestatem morum atque religionem tueri et promovere, quia 
exercitium virtutis pertinet principaliter ad felicitatem tempo- 
ralem. Cum autem catholica religio sit sola vera, eam non possunt 
impedire, imo per se positive protegere debent. 

5) Abundantiam procurare sufficientem bonorum temporalium 
atque prosperitatem oeconomicam, quod instrumentaliter requi- 
ritur ad communem felicitatem. 

848» Officia specialia subditorum. — Subditi legitimis 
superioribus et principibus debent : 

1) Fidelitatem qua illos tamquam legitimos superiores 
agnoscunt iisque adhaerere et subiici volunt. 

Nihil iniusti agere possunt ad se subtrahendum a superiorum 
iurisdictione, nec aliquid iniuste moliri ad principem legitimum 
de potestate detrudendum, nec rebellionem excitare aut sedi- 
tionem adversus eum, nec a fortiori eum interficere. Hinc 
damnata fuit prop. 63 Syllabi : « Legitimis principibus obe- 
dientiam detrectare, imo et rebellare licet ». 

2) Reverentiam internam et externam, quatenus aucto- 
ritatem et excellentiam Dei participant, cui honor est 
reddendus (Rom. XIII, 7). 

Contra debitam reverentiam peccant subditi, qui personae 
aut imagini principis contumeliam inferunt, qui scriptis, verbis, 
picturis subsannant eum, qui debita et ab omnibus exhibita 
reverentiae signa sine iusta causa denegant, aut contemptum 
ipsi exhibent. 

3) Obedientiam in omnibus licitis quae ad ipsorum guber- 
nationem spectant (I Petr. II, 13 sq.), sive legibus, sive 
iudicialibus sententiis, sive administrativis decretis prae- 
cipiant, nisi praecepta sint certo iniusta. 

In praxi, obedientia debita potest esse diversa. Considerandum 
est quaenam sint leges mere poenales, quaenam praeceptivae : 
quandonam lex iniusta servari non possit, et quandonam possit, 

aut etiam debeat ad maius malum vitandum. Hic applicanda 
veniunt ea quae diximus ubi de lege civili (I, n. 286-287). 

4) Subsidium tributorum, quo nomine etiam jvenire po- 
test mili tia; quae supra iam fuerunt declarata (n.624sq.). 


Sectio E. 

DE VERITATE. 

QUAESTIO PRIMA. 

DE VERITATE IN SE. 

S. Th. II-II, q. 109. 

849. Veritas seu veracitas ( waarachtigheid) est virtus 
moralis inclinans ad dicendum verum conformiter ad 
mentem dicentis ; seu virtus qua aliquis vita et sermone 
talem se demonstrat qualis est(a.i et a. 3, ad 3). Secundum 
essentiam suam conformat verba et signa menti ; ad eam 
tamen pertinent tamquam partes integrales, tum 

1) simplicitas quae facit intentionem rectam, excludendo 
duplicitatem qua aliquis aliud ostendit exterius et aliud 
habet in mente (a. 2, ad 4; q. m, a. 3, ad 2); tum 

2) fidelitas quae inclinat voluntatem ad sincere exequenda 
promissa, et ita conformat facta promissis (q. 110, a. 3, 
ad 5 ; q. 89, a, 7 ; q. 98, a. 3, ad 1 et 3). 

Est virtus quia eius actus : dicere verum, est bonus. 
Est virtus moralis : licet enim cognoscere verum sit actus 
intellectus, manifestatio externa veritatis pertinet ad vo- 
luntatem quae movet ad usum organorum et membrorum 
exteriorum (a. 1, ad 3 ; a. 3, ad 2). 

Est virtus specialis quia habet bonitatem specialem, quae 
consistit in ordine quo exteriora verba vel facta debite 
ordinantur ad aliquid significandum (a. 2). 

850. Obiectum veritatis. — Obiectum materiale quod 
veritas exhibet sunt signa externa (verba aut facta) quibus 
mentem nostram manifestamus proximo ; obiectum ma- 
teriale primarium quod principaliter intendit exhibere est 
aequalitas, seu conformitas, ex honestate debita, qua signa 

externa menti concordant ; obiectum formale seu mOtivum 
propter quod est honestas huius aequalitatis. 

85 1 * Corollaria. — ■ 1. Debitum quod veritas attendit 
per se non est debitum legale seu strictum sed potius debitum 
morale, in quantum scii, ex honestate unus homo alteri debet 
veritatis manifestationem, et ideo per se non obligat sub gravi. 
Est tamen debitum ad honestatem necessarium : non enim 
possent homines ad invicem convivere, nisi sibi invicem crederent, 
tamquam sibi invicem veritatem manifestantibus. « Quia homo, 
ait S. Thomas, q. 114, a. 2, ad I, naturaliter est animal sociale, 
debet ex quadam honestate veritatis manifestationem aliis 
hominibus, sine qua societas hominum durare non posset ». 
Cfr. q. 109, a. 3, ad I. 

2. Hinc veritas non est stricte dicta iustitia, sed pars eius poten- 
tialis: est enim a) adnexa iustitiae, quia est ad alterum, et con- 
stituit aequalitatem ; b) a iustitia tamen deficit, quia per se 
versatur circa debitum morale, licet ordini sociali necessarium, 
et solum per accidens circa debitum strictum quando accedit 
obligatio fidei, charitatis, religionis, pietatis, aut iustitiae, ut in 
contractibus (a. 3). 

3. Cum veritas sit virtus moralis, est in medio, et quidem 
dupliciter : a) ex parte obiecti , quia verum importat aequalitatem 
intellectus vel signi ad rem intellectam vel significatam ; porro 
aequalitas est media inter maius et minus ; b) e x pane actus, 
quia dicit verum quando oportet, et quomodo et ubi oportet : 
superfluum est dicere verum quando non oportet, defectus 
non dicere quando oportet (a. 1, ad 3). 

4. Hinc veritati duo opponuntur vitia ex parte actus : per 
excessum opponitur omnis indiscreta manifestatio veri, sed 
praesertim violatio secreti, quae etiam esse potest iniustitia ; 
per defectum, mendacium cum variis suis speciebus. De quibus 
iam est dicendum. 


QUAESTIO SECUNDA. 

DE VIOLATIONE SECRETI. 

852. Secretum subiective sumptum est cognitio rei 
ceteris occultae et occultandae, seu cognitio et obligatio 
rem aliquam occultam non manifestandi ; obiective est 
ipsa res occulta et occultanda, quae potest esse valde 
diversa : inventum artis vel scientiae, aut quoddam factum 
v. g. vacare officium, aut crimen ignotum. In praesenti 
secretum praesertim sumitur subiective. Est autem triplex : 

a) Naturale , cuius obligatio sine contractu ex ipsa rei 


natura oritur, quia manifestari nequit sine damno vel 
displicentia proximi, ac proinde quin iste sit rationabiliter 
invitus. Ita si casu aut industria noveris pecuniam alterius 
reconditam, inventum, aut crimen occultum, id mani- 
festare non est. licitum. 

b) Promissum , cuius obligatio ex gratuita promissione 
oritur consequenti ad notitiam rei, seu quod aliquis servare 
promiserit etiamsi res ex natura sua non inducat obligatio- 
nem secreti; v. g. si quis de re antea cognita aut nunc iam 
accepta, sponte aut ex amici petitione promittat silentium. 

c) Commissum vel rigorosum, cuius obligatio oritur ex 
promissione onerosa antecedenti ad acceptionem secreti, 
seu quod committitur sub pacto expresso vel tacito illud 
servandi et sic ab altero acceptatur. 

Prius scii, expresse vel tacite promittitur non revelandum : 
expresse quidem si quis dicat se rem non manifestaturum nisi sub 
conditione expressa quod alter de ea sileat (secretum privatum 
quod exigitur ob bonum privatum) ; — tacite quando ex quodam 
facto constat rem sub secreto committi et alterum sic accipere, 
ut si alicui committitur qui ex officio, vi muneris quod gerit, 
aut speciali titulo propinquitatis vel amicitiae, illud non mani- 
festare tenetur (secretum officiosum seu professionale quod exigitur 
ob borlum publicum), v. g. consiliario, medico, obstetrici, 
advocato, theologo, confessario, visitatori, parentibus, amicis, etc. 
quibus non manifestatur res nisi quia supponitur eam fideliter 
esse custodiendam. 

Vario gradu proinde obligat secretum commissum : minus 
quando prorsus libere commissum fuit, magis si consilii causa 
privato, magis adhuc si in officio constituto, maxime quando 
consiliario in causa publica committitur. 

853. Principia. — Quilibet ius strictum habet in suum 
secretum. Illud ius proxime fundatur, partim in dominio 
ad proprias cogitationes et fructus proprii ingenii aut laboris, 
partim in iure ad famam et bona externa, quatenus scii, 
ex secreto violato damnum in fama aut fortuna esse potest 
vel lucrum cessans ; ultimo fundatur in bono communi. 
Unde ius secreti est relativum et limitatum. Hinc per se 
illicitum est, et quidem graviter, 1. secretum explorare; 
2. secretum manifestare ; 3. secreti notitia uti. 

I. Explorare secretum est illicitum absque legitima 
auctoritate aut iusta causa. Secretum enim est res aliena ; 

qui ergo illud illegitime explorat, v. g. vi, dolo, fraude, 
rem alienam usurpat et domino suo aufert. Cuius peccati 
' gravitas, pendet a gravitate rei quae extorquetur. 

I 

' Hinc a) per se et generatim illicitum est auscultare ad parietem 

vel portam, aut aperire litteras, vel effringere arcam, aut cor- 
I' rumpere famulos aut operarios ad secretum alterius cognoscen- 

dum, etiam inventum artis vel scientiae 1 . 

b) Ex legitima auctoritate superiores (episcopi, magistratus, 
iudices) aliquando secreta explorare possunt et debent ob bonum 
1 commune, v. g. ad crimina commissa vel committenda detegenda ; 

et parentes ob bonum filiorum et familiae. 

} c) Ex iusta causa, ad vitandum v. g. damnum iniustum, sive 

proprium sive commune sive tertii innocentis, licitum est secre- 
tum explorare illius a quo damnum imminet, v. g. crimen com- 
; missum vel probabiliter committendum contra se vel contra 

j tertium innocentem, vires et positiones hostium in bello iusto. 

; II. Manifestare secretum de se est illicitum, utpote contra 

'j charitatem et simul contra fidelitatem aut iustitiam ; quia 

natum est fieri cum damno aut displicentia alterius, vel 
J et violat promissionem aut pactum. 

III. Uti secreti notitia in proprium vel tertii commodum, 
nolente domino, est illicitum, praesertim si fiat cum 
■ illius damno ; a fortiori illicitum est si quis secretum 

J detegerit iniuste, quia esset iniustitiam continuare. 

Nisi tamen iis in adiunctis in quibus adest iusta causa sufficiens 
) ad secretum explorandum. Qui vero iniuste utendo alterius 

secreto, ut illud revelando, alteri damnum intulit, tenetur ad 
restitudonem. 

854. Qualis sit obligatio secreti, — I. Secretum 
naturale obligat ex iustitia, ratione damni ; et qui illud 
sine iusta causa violat, committit peccatum grave ex genere 
suo. 

II. Secretum mere promissum per se obligat ex sola 
fidelitate, ratione simplicis promissionis ; et qui illud sine 
iusta causa violat, facit peccatum veniale, nisi intenderit 
se obligare ex iustitia, aut secretum sit simul naturale. 

1. Inventum artis aut scientiae arte vel studio licite detegi potest; 
at hoc proprie non est secretum alterius directe explorare, sed inventum 
simile proprio ingenio excogitare, quo indirecte secretum alterius notum 
fiat. 

III. Secretum commissum obligat ex iustitia, ratione 
specialis contractus ; et qui illud sine iusta causa violat, 
ideo peccat graviter, et quidem gravius ceteris paribus, ac 
pro secreto naturali. Praesertim si secretum sit officiosum, 
quia bonum commune regulariter postulat ut illud illaesum 
servetur : ad bonum commune enim pertinet ut omnes 
tuto consilium vel auxilium quaerant ab iis qui ex officio 
vel speciali titulo illud praebere valent. Unde tale secretum 
nec manifestari debet iudici aut superiori interroganti, et 
etiam obligat si secus manifestari debuisset ; ita ut nun- 
quam sit revelandum nisi bonum commune postulet et 
iure naturae omnino revelari debeat *. 

855. Triplex est causa iusta secretum manifestandi, 

ob quam obligatio secreti cessat : 

1. Consensus illius cuius est secretum, saltem rationabiliter 
praesumptus; v. g. si sub secreto denuntiatur subditus, 
superior potest manifestare, non quidem denuntiatorem, 
sed delictum ad corrigendum delinquentem. 

2. Divulgatio rei aliunde facta; unde de secreto loqui 
licitum est illi qui secretum commissum aliunde noverat, 
aut cum viro qui eius notitiam habet. 

3 . Necessitas avertendi damnum : generatim licitum est 
secretum revelare quoties haec revelatio necessaria est ad 
avertendum damnum proportionate grave, publicum aut 
privatum, proprium aut alienum ; imo charitas et iustitia 
legalis hanc manifestationem aliquando exigunt. Eo maior 
autem requiritur necessitas quo obligatio secretum servandi 
sit strictior et gravior, quod pendet tum a natura secreti, 
tum a damno manifestatione inferendo. 

Quadruplex autem datur necessitas ob quam licitum est 
secretum manifestare quantum satis est ad damnum 
avertendum : 

a) Grave damnum commune societatis civilis aut Ecclesiae : 
obligatio enim secreti quae praecipue ob bonum publicum 
introducta est, cessat ubi bonum publicum secreti mani- 
festationem exigit, iuxta adagium : salus reipublicae suprema 
lex , Non ergo sufficit quodcumque damnum vitandum, 

x. S. Thomas, II-II, q. 70, a, 1» ad 2. 

v. g. ex eo quod alias quidam reus impunitus maneat, 
sed urgens necessitas ex gravissimo damno imminenti. 

Ita si quis sub secreto, etiam commisso, noverit alterius pro- 
positum valde nocendi civitati vel Ecclesiae, a quo aliter revocari 
nequeat, auctoritati revelare secretum potest et debet. Ita et 
medicus tenetur denuntiare aegrotum qui facile posset graviter 
inficere alios. 

b) Grave damnum ipsius secretum committentis : tunc 
enim hic non potest esse rationabiliter invitus. 

Ita, ad impediendum ne matrimonium sit invalidum, proprio 
sacerdoti debet revelari impedimentum occultum quod quis sub 
secreto noverit. 

c) Grave damnum tertii innocentis avertendum revelatione 
secreti nocentis : charitas enim postulat ut grave damnum 
impediamus innocentis, etiam cum damno nocentis. 

Si tamen agitur de secreto commisso praesertim officioso, 
illud manifestari non poterit, nisi damnum adhuc inferendum 
sit et ab eo ipso qui secretum de damno inferendo commiserit. 
Bonum enim commune regulariter exigit ut tale secretum 
servetur, nisi in casu quo ipse committens sit iniustus aggressor, 
contra quem innocens defendi poterit. Ita si quis ex secreto 
commisso cognosceret Petrum esse homicidam, rem revelare 
non posset ad liberandum Paulum iniuste accusatum ; posset 
tamen si accusatio facta esset ab ipso Petro. Pariter medicus 
secreto professionali a sponso cognoscens illum esse lue venerea 
infectum, posset rem sponsae deceptae manifestare, imo deberet, 
si sponsus admonitus a matrimonio desistere nollet. 

d) Grave damnum proprium , v. g. periculum mortis, 
etiamsi simile grave damnum immineret alteri : nullus 
enim censetur se obligavisse cum tanto incommodo, nisi 
id diserte promiserit et promissio fuerit valida. 

Si tamen agitur de secreto commisso, illud manifestari non 
poterit cum magno damno (v. g. vitae) committentis, nisi peri- 
culum ab ipso proveniat, quia tunc est iniustus aggressor ; 
secus autem est illicitum. At in praxi, poterit committens prius 
moneri de damno quod ex facienda revelatione sibi imminet 
cavendo. Ita qui falso accusatur homicidii, cuius auctorem ex 
secreto commisso novit, si necesse sit, poterit revelare nomen rei 
postquam hunc monuerit ut fuga sibi caveat. 

_ Notetur secretum nunquam posse manifestari, etiam ad gravis- 
simum damnum mortis avertendum proprium aut alienum, si 

bonum commune postulet ut res occulta omnino servetur, ut 
si secreti custodia ad societatis vel exercitus securitatem omnino 
necessaria sit. Ita secretum sigilli sacramenti Poenitentiae nun- 
quam potest violari, quia maius bonum religionis et salutis 
fidelium semper postulat ut servetur illaesum. 

856. Corollarium : de secreto litterarum. — Alienas 
litteras aperire, aut apertas et in loco clauso v. g. scrinio 
servatas, aut casu amissas legere, per se est peccatum ex 
genere suo grave contra iustitiam : quilibet enim ius 
strictum habet in suum secretum ; et qui illud sine con- 
sensu domini explorat, ad instar furis agit. 

1) Hinc graviter peccant, qui secreta magni momenti (res fami- 
liae, negotia aut conscientiam respicientia) ita cognoscere in- 
tendunt, aut se periculo illa cognoscendi exponunt. 

2) Attamen leve tantum erit peccatum : a) per se, si moraliter 
constet aut rationabiliter praesumi possit in his epistolis nihil 
inveniri nisi minoris momenti, uti salutationes, narrationes 
minorum eventuum, schedulas commerciales, nec inde nasci 
possit gravis infamia aut grave damnum ; b) per accidens, si 
litterae legantur ex levitate animae aut sine plena advertentia, 
v. g. ad nova cognoscenda, ad ridendum de barbara scribendi 
ratione, et lectio interrumpatur statim ac appareat materiam 
esse gravem. 

3) Nullum erit peccatum : a) si adsit mittentis aut recipientis 
consensus, expressus aut tacitus, qui tamen non est facile prae- 
sumendus : ita si coniuges aut amici soleant sibi invicem legendas 
tradere epistolas a communi arnico receptas ; b) in communi- 
tatibus, institutis aut collegiis in quibus lege, regula aut consue- 
tudine statutum sit superiores posse inferiorum epistolas legere ; 
quo casu tamen eximuntur epistolae ad superiores maiores 
missae, et in aliis litteris illae partes quas constat unice agere 
de secretis conscientiae ; c) si propter gravia omnino motiva 
quis existimet litteras continere imuriam, et lectio necessaria 
sit ad damnum sibi aut aliis aut reipubiicae impendens averten- 
dum : non tamen plus legere poterit quam exigat finis. Ita tempore 
belli licitum est bellantibus hostium intercipere litteras ; pariter 
legere possunt parentes litteras liliorum, rector collegii alumno- 
rum, rector carceris iuste detentorum, superior religiosus sub- 
ditorum ; — non tamen dominus litteras famulorum, nec maritus 
litteras uxoris, nisi moraliter certo iudicent in iis quid damnosum 
contineri. 

4) Litterae proiectae a domino vel scienter in publico loco relictae 
legi possunt sine iniustitia, quia merito censetur ius suum strictum 
non vindicare ; si tamen ibi aliquid contineatur quod revelatum 
in detrimentum domini cedat, ratione damni occultum servari 
debet. Litteras autem dilaceratas quarum fragmenta proficiuntur 
legere non est licitum, saltem si tam minuto dilacerentur ut 
nonmsi exquisita diligentia, quam non solent adhibere homines, 

possint partes comparari et epistola legi. Talis enim laceratio 
communi aestimatione est quasi destructio. 

5) Qui secreti notitiam acquisivit iniuste aperiendo litteras, 
videtur tamen ea uti posse quando circumstantiae ita mutatae 
sunt ut iam ipsi ius sit secreti illius notitiam sibi comparandi. 


QUAESTIO TERTIA. 

DE MENDACIO. 

Articulus I. 

De ipso mendacio. 

S. Th. II-II, q. no. 

857. Mendacium ( mensonge ; leugen ) diiecte opponitur 
veritati per defectum et ideo est locutio contra mentem. 
Dicitur : 

1) Locutio et quidem externa quae fieri potest quocumque 
signo externo, sive verbo, sive scripto, sive gestu, sive 
facto 3 unde ex parte actus dividitur mendacium, in men- 
dacium stricte dictum quod fit verbis vel signis aequivalen- 
tibus, et simulationem quae fit factis, cuius species est 
hypocrisis quae praecipue est simulatio sanctitatis. 

2) Contra mentem , scii, quae procedit ex intentione 
falsum enuntiandi ; unde si quis falsum enuntiet, erronee 
putans esse verum, non adest falsitas nisi materialiter, nec 
est mendacium, a. v* errat, sed non mentitur 3 e contra 
si quis verum enuntiet, erronee putans esse falsum, non 
errat sed mentitur, quia falsitas adest formaliter ac proinde 
mendacium. 

In hac intentione implicite includitur intentio fallendi, 
quia effectus proprius falsae enuntiationis est ut alius 
fallatur 3 quod autem aliquis explicite intendat falsitatem 
in opinione alterius constituere, non pertinet ad speciem 
seu essentiam mendacii, sed ad quamdam perfectionem 
eius (a. 1). 

858. Principium I. Omne mendacium est peccatum. 
— Probatur : 

i° Ex Scripturis (Eccli. VII, 143 Prov. XIII. 5 et 
Coi. III, 9 3 Ioh. VIII, 44 3 1 Ioh. II, 21). 

2° Ex auctoritate S. Augustini et S. Thomae. 

3 0 Ratione, quia a) est essentialiter malum, utpote actus 
qui cadit super indebitam materiam. Repugnat scii, fini 
sermonis loquendique facultatis, quae ab auctore naturae 
instituta sunt ut homo homini sua sensa manifestet : cum 
enim voces natura sua sint signa conceptuum, innaturale 
est et indebitum quod aliquis voce significet id quod non 
habet in mente ; ex qua inordinatione sequitur b) altera, 
quod mendacium de se ex natura sua inducat deceptionem 
proximi, ac proinde fiduciae et securitati in vita sociali, 
orta universali suspicione, ac bono publico damnum infert 
(a. 3)- 

859. Triplex mendacium : officiosum, iocosum, 
perniciosum. — Ex parte finis (motivi) seu effectus et 
culpae, mendacium distinguitur officiosum, iocosum, et 
perniciosum , prout fit causa utilitatis propriae vel alienae, 
delectationis, aut specialis nocumenti inferendi : primum 
est levius secundo, et secundum tertio3 omnium autem 
gravissimum est mendacium quod nocet Deo in re reli- 
gionis (a. 2 et 4). 

Mendacium officiosum et iocosum est veniale ex genere 
suo, et non est mortale nisi per accidens, v.g.ob scandalum, 
nam deceptio parvi momenti non evertit vitam socialem, 
sed illam incommodat : ex deceptione enim proximi circa 
aliquid parvi momenti de quo non referat an cognoscatur, 
non damnificatur proximus 3 — mendacium autem per- 
niciosum est mortale ex genere suo propter malum ad- 
iunctum, sive ex parte materiae, si fiat in doctrina religionis 
vel bonorum morum vel alicuius scientiae, aut in con- 
tractu, sive ex parte finis, si dicatur in iniuriam Dei aut 
in notabile detrimentum proximi. 

860. Principium II. Quamvis nunquam licitum sit 
mentiri, « licet tamen aliquando veritatem occultare 
prudenter sub aliqua dissimulatione» (q. 110, a. 3, 

ad 4). — Quae fieri solet duplici modo : 

1) Amphibologia seu aequivocatione ( dubbelzinnige uit- 
drukking) quae est locutio ex se habens duplicem sensum : 
alterum ordinario magis obvium et communem quem 

loquens praevidet ab audiente esse percipiendum ; alterum 
minus communem, ab audiente tamen ex circumstantiis 
perceptibilem, quem loquens exprimere intendit, v. g. 
dico non, volo, Petrus est domi, hic liber est Petri, etc. 

2) Restrictione ( voorbehoud) quae est limitatio in mente 
facta alicuius absolutae affirmationis vel negationis, seu 
actus mentis quo quis verba ad sensum alium quam na- 
turalem et obvium mente restringit vel detorquet. Est 
duplex : a) pure mentalis quando limitatio externe apparere 
nequit, sed sensus totus in mente latet et veritas nullo 
modo percipi potest, ut si quis dicat se vidisse Romam, 
subintelligendo in pictura, non fregi votum intelligendo 
anno superiore, rem tuam non abstuli cogitando manu 
sinistra, hoc non feci scii, quod nunc cogito, etc. ; b) late 
mentalis seu realis quando ex circumstantiis rerum, per- 
sonarum, locorum, usus communis recepti limitatio colligi 
potest, v.g. si sacerdos aut medicus dicit : de his nihil scio, 
intelligens quod possim revelare ; tunc ratione circumstan- 
tiarum locutio iam fit aequivoca, et potius adest restrictio 
dictionis quam mentis. Iamvero: 

I. Nunquam licitum est uti restrictione pure mentali 
quia est simpliciter mendacium, nam verba neque ex se 
neque ex adiunctis circumstantiis internum mentis con- 
ceptum ullo modo exterius manifestant. Constat ex dam- 
natione prop. 26 et 27 ab Innocentio XI l . 

II. Licitum est uti restrictione reali et amphibologia, 
dummodo ad veritatem occultandam iusta causa adsit et 
aliud medium desit honestum, nec deceptio proximi inten- 
datur. 

Probatur : a) exemplo Christi. « De die autem illa nemo 
scit... neque Filius », subintelligendo : ad manifestandum 
(Mc. XIII, 32 ; Mt. XXIV, 36 ; cfr. Ioh. XI, 11 ; VII, 8) ; 

1. « Si quis, vel solus vel coram aliis, sive interrogatus, sive propria 
sponte, sive recreationis causa, sive quocumque alio fine iuret, se non 
fecisse aliquid, quod revera fecit, intelligendo intra se aliquid aliud, 
quod non fecit, vel aliam viam ab ea, in qua fecit, vel quodvis aliud 
additum verum, revera non mentitur nec est periurus v. — « Causa 
iusta utendi his amphibologiis est, quoties id necessarium aut utile 
est ad salutem corporis, honorem, res familiares tuendas, vel ad quem- 
libet alium virtutis actum, ita ut veritatis occultatio censeatur tunc 
expediens et studiosa », 

b) ratione : ex una parte non est mendacium, quia verba 
quae proferuntur, simul sumpta cum circumstantiis lo- 
quentis, audientis, etc. secundum aestimationem commu- 
nem consignificantibus, sensum verum quem loquens in 
mente habet significant etsi non clare et distincte ; ex 
altera parte deceptio proximi non necessario intenditur : 
locutio enim illa duplicem habet effectum, unum bonum, 
occultationem veritatis quam intendit loquens, alterum 
malum, deceptionem proximi quam tantum permittit ex 
iusta causa. Unde proximus non directe et necessario 
decipitur sed eius deceptio tantum permittitur, quod pro 
iusta causa est licitum. Non enim tenemur ad mentem 
aliorum loqui si iusta causa subsit. — Quodsi id non 
liceret, non existeret modus secreta servandi licite, quod 
perniciosum foret humano commercio, non secus ac 
mendacium, ait S. Alphonsus, 1 . III, n. 152 ‘. 

Diximus : ex iusta causa; tales enim locutiones ordinario non 
sunt licitae, secus labaret ipsa vita socialis quae in mutua fiducia 
mutuaque veritatis manifestatione fundatur. Iusta causa est finis 
honestus ad servanda bona spiritui vel corpori utilia ; quae 
requiritur proportionata, i. e. eo maior i) quo verba maiorem 
praebeant occasionem errandi ; 2) quo gravior sit materia erroris ; 
3) quo plures et maiores sint decipiendi. Maior v. g. requiritur 
causa ut iis quis utatur publice, vel non interrogatus, aut ab aucto- 
ritate rogatus, quam ut utatur privatim, vel interrogatus, prae- 
sertim si non ab auctoritate. Ad iurandum autem cum restrictione 
reali vel amphibologia requiritur maior causa et gravis, ex reve- 
rentia nominis Dei. 

861. Principium III. Non semper licitum est occul- 
tare veritatem. — Restrictione vel aequivocatione ulla 
uti non licet, quando aliud praeceptum speciale fidei, 
charitatis, iustitjae etc. apertam veritatis confessionem 
postulat ; quo casu qui nihilominus uteretur, dupliciter 
peccaret, et contra veritatem et contra aliam virtutem : 

a) quando urget praeceptum fidei externe confitendae ; 

b) quando ratione officii tenemur aliquem instruere et 
docere vera ne erret, praesertim si pretio vel stipendio ; 

c) quando index legitime interrogat, habens ius cognoscendi 

1. Restrictio realis non est quid novum, licet appellatio sit nova. 
Antiquitus erat nota, licet non tam expresse ; etiam a S. Thoma, uti pa- 
tet ex iis quae habet de variis dictis a Christo, et de sigillo sacramentali. 

veritatem (isto iuri aliquam cognoscendi veritatem corres- 
pondet in altero obligatio eam fatendi et ita ut ab audiente 
verum cognoscatur), aut superior de iis quae spectant 
subditorum regimen, aut confessorius de illis quae scire 
debet ad poenitentem rite diiudicandum ; d) in contrac- 
tibus onerosis et mutuis, propter simile motivum : iustitia 
enim exigit ut alteri nulla irrogetur iniuria. 

Qui amphibologia utitur sine causa sufficiente violat prae- 
ceptum affirmativum veritatis, quo ob bonum societatis obligamur 
ne absque causa veritatem occultemus, aut saltem ne deceptioni 
proximi occasionem praebeamus : si enim semper et absque 
ratione fieret, nemo iam posset alteri sine suspicione ambiguitatis 
credere, quod vergeret in manifestum detrimentum societatis. 
Talis tamen non facit mendacium quia dictio in aliqua signifi- 
catione conformis est iudicio interno loquentis, dummodo aequi- 
voca maneat spectatis omnibus circumstantiis. Unde si eam 
iuramento confirmet, facit juramentum assertorium iniquum, 
quod de se est veniale ; mortale tamen esse potest, si graviter 
laedatur alia virtus, v. g. iustitia commutativa aut legalis, ut in 
contractibus et iudiciis. 

Qui autem restrictione utitur sine causa sufficiente, insuper 
facit mendacium, quia, si deest causa sufficiens, circumstantiae 
restrictionem in iudicio mente appositam non sufficienter indi- 
cant ; unde qui hoc casu eam iuramento confirmat, periurium 
facit stricte dictum. 

862. Animadversiones. — 1. Notetur prop.28 inter dam- 
natas ab Innoc.XI ',qua scimus omnes restrictiones illicitas esse, 
quando iuramentum exigitur ob bonum publicum sive a Republica, 
sive ab Ecclesia, ne promoveantur indigni, v. g. in promovendis 
in ordine sacro (de natalibus, censuris, irregularitate), in volen- 
tibus contrahere matrimonium (de impedimento dirimenti), in 
conditionibus ad magisterium in scholaribus pro gradu aca- 
demico, etc. 

2. Notamus tamquam medium necessarium occultandae veri- 
tatis catholicos communiter admittere restrictionem late men- 
talem. Neque admittendum est quod aliqui moderni dixerunt 
ad hunc finem : licitum esse falsiloquium, seu mendacium psy- 
chologicum quod nemini nocet, loquenti autem vel alteri prodest, 
distinguentes illud a mendacio morali quod veritatem negat 
quando debet affirmari, et ita definitionem mendacii perver- 


1 « Qui mediante commendatione vel munere ad magistratum vel 
officium publicum promotus est, poterit cum restrictione mentali 
praestare iuramentum, quod de mandato regis a similibus solet exigii 
non habito respectu ad intentionem exigentis ; quia non tenetur fater, 
crimen occultum ». 


tentes l . Quamvis practice in plerisque casibus restrictio late 
mentalis et falsiloquium quoad rem ad idem redeant, tamen 
tenenda est doctrina quae omne mendacium et falsiloquium 
illicitum dicit, tum quia facilius abusum excludit, tum quia 
omne falsiloquium est contra essentiam sermonis, tum quia 
restrictionem late mentalem, utpote locutionem in se veram, 
etiam iuramento confirmare licet, id quod nonnunquam est 
necessarium. Falsiloquium autem, etsi licitum diceretur, iura- 
mento firmari nequit, quia est falsitas. 

3. Nequit admitti comparatio quam aliqui, ut P. Vermeersch, 
instituunt inter homicidium ex iusta defensione licitum propter 
effectum bonum, et locutionem falsam vel restrictionem quae 
non satis indicatur a circumstantiis, ex iusta defensione secreti 
licitam quod aliter defendi non posset. Homicidium enim non 
est semper et essentialiter malum quia non est contra essentiam 
rerum sed solum contra naturalem conditionem earum, nec ideo 
semper est medium illicitum sed solum homicidium innocentis ; 
e contra mendacium est essentialiter et semper malum contra 
ipsam essentiam sermonis (eodem modo ac luxuria contra na- 
turam, quia est contra ipsum essentialem ordinem genitalium) ; 
et ideo semper est illicitum etiam ad iustam defensionem, quia 
non sunt facienda mala, etiam minima, propter bona. 

4. Notandum poenitentes quandoque affirmare se mentiri 
debuisse ad servandum secretum, Frustra conaretur tunc con- 
fessarius explicare rudioribus discrimen inter mendacium er. 
restrictionem late mentalem, quae in casu est licita. Ideo, quaesita 
locutione qua usi erant, simpliciter iis dicat talia non esse men- 
dacia, sed licitas responsiones quae propter necessitatem dari 
possunt, et quarum sensus in illis adiunctis hominem probum 
et prudentem non fallit (v. g. in mercatore). 

863. Corollarium. — Falsum testimonium est peccatum 
de se grave, utpote mendacium perniciosum. Directe 
prohibetur ab octavo decalogi praecepto (Ex. XX, 16), 
estque odiosum Deo (Prov. VI, 16, 19) et valde damnosum 
proximo (Prov. XXV, 18). 

Triplicem habet deformitatem a) contra iustitiam legalem , 
quia iudicis aut superioris legitime interrogantis mandato 
non paret et ea de causa natum est nocere bono communi- 
tatis ; b) contra iustitiam commutativam, si insuper proximo 
causet iniustum damnum ; c) contra religionem, si fiat, 

1. Ita non solum Grotius et Pufendorfius protestantes ; sed etiam 
quidam catholici, ut Bolgeni, 11 possesso, c. 48 ; Dubois, Une theorie 
du mensonge ; et auctor opusculi : Etude sur la malice intrinslque du 
mensonge par un professeur de theologie. Contra quos praesertim optime 
scripserunt Waffelaert, Dissertation morale sur la malice du mensonge; 
et Vermeersch, in per. Gregoriamm, I. 

5 ; uti solet, sub iuramento, quia tunc est periurium stricte 

’f dictum. Ex hoc ultimo capite est semper peccatum mortale 

etiam in re levi; ex primo et altero est mortale ex genere 
I suo. Unde in iure dicitur (Decr. 1 . V, tit. 20, c. 1) : 

V ) « Falsidicus testis tribus personis est obnoxius : prirnum 

Deo, cuius praesentiam contemnit ; deinde iudici, quem 
mentiendo fallit ; postremo innocenti, quem falso testi- 
monio laedit ». 

Ex quibus intelligitur illud per accidens esse veniale aj ex 
quadam inadvertentia aut insufficienti deliberatione ; b) etiam 
ex levitate materiae, si non fiat sub iuramento et leve tantum 
inferat nocumentum. 

Falsus testis tenetur : 

1) ad revocandum testimonium , et quidem si materialiter tantum 
seu ex errore illud dixerit, tenetur quando revocatio alteri utilis 
est, sibi vero grave damnum non affert ; si autem formaliter 
et scienter illud dixerit, tenetur, quando revocatio alteri utilis 
est, etiam cum pari vel maiori suo incommodo, ergo etiam cum 
periculo vitae si in idem periculum innocentem coniecerit, nam 
in aequali damno potius favendum est innocenti ; 

2) ad restitutionem damni iam secuti tenetur ; et quidem si 
scienter falsum testimonium dixit et alteri sic efficaciter damnum 
intulit, tenetur simpliciter. Quando autem bona fide falsum 
testimonium dedit, restituere tenetur, si postea illud non revo- 
cavit, etsi commode potuisset et reparatio alteri utilis fuisset : 
tunc enim indirecte vult esse causa efficax. 

Articulus II. 

De Speciebus mendacii. 

S. Th. II-II, q. 109, a. 4; q. nx, II2, 113, 

864. Diversae species mendacii. — Ex parte actus 
quo committitur, dividitur mendacium in mendacium stricte 
dictum quod fit verbis prolatis vel scriptis, aut signis aequi- 
valentibus, et simulationem quae fit factis, cuius species est 
hypocrisis. — Ex parte ipsius rationis mendacii, dividitur 
in iactantiam seu mendacium quod transcendit veritatem 
in maius, et opponitur per excessum ex parte obiecti, et 
in ironiam seu mendacium quod deficit a veritate in minus, 
et opponitur veritati per defectum. De quibus iam dicen- 
dum est specialiter. 

865. Simulatio ( veinzerij ) proprie dicta seu formalis 

est mendacium per facta, quo quis per actiones externas 
aliud intendit significare quam habet in mente, v.g. si 
quis signa amicitiae exhibeat ex animo inimico sicut fecit 
ludas; ab ea distinguitur simulatio improprie dicta et 
materialis : est dissimulatio seu actio ambigua ad celandam 
veritatem, quae licita est ex iusta causa, semper ac alii 
ex adiunctis colligere possunt mentem dissimulantis. Ita 
Christus (Lc. XXIV, 28) se finxit longius ire, ut discipulos 
ad exercendam hospitalitatem excitaret. 

Non igitur omnis fictio est simulatio, sed e converso 
o mni s simulatio est fictio. 

866 . Hypocrisis ( 'huichelarij ) est simulatio personae 
alterius, praesertim si simulet peccator personam iusti, et 
sic sumitur in N. T. (Lc. XIII, 15) et in sermone theologico, 
ut simulatio sanctitatis quam quis non habet (schijn- 
heiligheid ) ; — a qua differt occultatio peccati (vel silentium 
de ipso) qua quis v. g. de ipso tacet ne exinde scandalum 
generetur. 

Hypocrisis est peccatum mortale 1) quando contemnitur 
sanctitas, ut in Pharisaeis : sic enim « hypocrita dicitur 
ille cuius intentio fertur ad utrumque, ut scii, non curet 
sanctitatem habere, sed solum sanctus apparere» (q. ui, 
a. 4) ; ergo contemnit sanctitatem, nolens acquirere sed 
volens in peccato perseverare, et tamen simul studet placere 
hominibus illam simulando ; 2) etiam quando procedit ex 
fine mortaliter malo, v.g. ad haeresim dissimulandam aut 
spargendam, ad iniuste acquirendum beneficium, ad seduc- 
tionem et fornicationem obtinendam, etc. 

Si vero finis intentus sit levis, non repugnans charitati, 
erit peccatum veniale, v. g. cum aliquis in ipsa fictione delectatur, 
vel si maiorem sanctitatem simulet. 

Per se hypocrisis directe opponitur veritati, indirecte tamen 
et per accidens multis virtutibus contrariari potest secundum 
finem remotum, vel secundum instrumentum seu medium actus, 
vel aliquid aliud huiusmodi. 

867. lactantia ( snoeverij , grootspraak ) est mendacium per 
excessum, quo quis per verba sese effert supra id quod re- 
vera est. Est mortale si fiat cum iniuria Dei (Ez. XXVIII, 2) 
vel magna iniuria seu contumelia proximi (Lc. XVIII, 11) ; hinc 
i° iactantia de bono opere est peccatum de se veniale (IV Reg. 

Sumini Theologi «e Moruli» II. — JJ 

\ '] XVIII ; Ezech. XXVIII, 15) ; 2° de malo opere (Prov. II) si 

, ' | includat illius approbationem (quod saepe fit si factum fuerit), 

1 | est mortale vel veniale secundum quod opus probatum sit ; 

!, i unde adest duplex peccatum : unum iactantiae (Ier. XLVIII), 

I alterum delectationis in malo, cui saepe additur tertium : scan- 

| dalum ; 3 0 si autem includit solam approbationem circumstantiae 

v. g. dexteritatis, quod saepe fit si agitur de opere ficto, de 
V se veniale non excedit. 

* ^ f 868. Ironia ( zelfkleinering ) non sumitur hic pro locutione 

1 figurata qua irrisorie aliquid per contrarium dicitur, sed est 

, mendacium per defectum, quo aliquis asserit de se aliquod vile 

! quod in se non agnoscit, aut quo negat de se aliquod magnum, 

\ quod tamen percipit in seipso. Quamvis ratione materiae aequa- 

les sint quia versantur circa idem, scii, circa conditionem per- 
sonae, ironia tamen ordinarie est minus malum quam iactan- 
tia, quae solet ex turpiori motivo procedere, scii, ex appetitu 
: lucri vel honoris ; est nihilominus gravior si fiat ad dolose 

, decipiendum cum notabili detrimento. 

i 

i 

i QUAESTIO QUARTA. 

j DE VARIIS CASIBUS 

quibus simul sit vere loquendum, secretum 

servandum et mendacium vitandum, 

i 
1 

Cum multae sint occasiones in quibus sit loquendum, ac 
proinde verum dicendum, et tamen simul secretum sit servandum, 
et mendacium vitandum, utile erit principia superius exposita 
ad varios practicos casus applicare. 

869. Quoad locutiones usuales. — Non mentitur : 1) ille 
qui ex ioco dicit quod scit aperte falsum apparere audientibus, 
quia verba in his circumstantiis non sunt deceptiva proximi ; 
item 2) qui locutionibus tropicis vel hyperbolicis utitur vel 
urbanis consuetis loquendi vel scribendi formulis, quia ex aesti- 
matione communi non sunt nisi signa urbanitatis, vel modi 
loquendi quibus nullus dat fidem ; 3) similiter non paucae 
locutiones, in certis adiunctis, ex ipso usu communi iam non 
significant id quod sonant sed factae sunt ambiguae seu minus 
determinatae, v. g. non est domi, non est hic, egressus est e 
domo, est foris, nescio, non habeo, c’est le prix de facture, etc. 
Sic requisitus ad commodandam pecuniam sive ad dandam 
eleemosynam, ex iusta causa abusus, importunae petitionis, 
potest respondere : non habeo, utinam haberem ! i. e. quam 
facile et secure mutuare possem. 

870. Quoad declarationes aut iuramenta iniuste 
extorta. — i)Qui promittit sub iuramento quod extorquetur vi. 

metu, iniusto medio, potest promittere cum restrictione : quatenus 
alter ius habet. 

2) Qui non est obnoxius tributo, potest negare se habere 
mercem tali tributo obnoxiam. 

3) ludice incompetenti interroganti aut de re circa quam non 
potest inquirenti, potest interrogatus secretum tacere aut negare. 

4) Item obligatus ad secretum potest iurare se nihil mani- 
festasse, si nihil manifestavit de eorum quae tenebatur celare. 

871. Quoad secreta servanda. — Possunt uti restrictione 
omnes personae publicae, interrogatae de rebus sibi commissis, 
uti sunt ministri et legati principum, secretarii, duces exerci- 
tuum, magistratus, advocati, medici, obstetrices, et quisquis 
officium vel rationem habet veritatem occultandi. Hinc licitum 
est affirmare etiam sub iuramento ; 

1) pro confessario, se nescire peccatum in confessione auditum, 
se non audisse, nec scire, scii, ut hominem et scientia communi- 
cabili ; 

2) unicuique, se nescire secretum naturale, promissum, com- 
missum, ad quod cognoscendum interrogans ius non habet ; 

3) illi qui delictum commisit, se non commisisse, si interrogatur 
ab illo cui non tenetur fateri, quia non adest simplex probatio 
Vel quia est innocens ; 

4) quod etiam probabiliter valet de muliere quae commisit 
adulterium et a marito interrogatur. 

872. Quoad iudicia, — Quando testis sub iuramento inter- 
rogatur : si mentitur etiam leviter, periurium committit stricte 
dictum ; si autem aequivoce loquatur aut taceat, violat iuramen- 
turn quatenus promissorium totam veritatem dicendi (C. belg. 
Instr.Crim., a. 75 ; 155 ; 317 ; C. Prov. civ., a. 262), quod est 
grave peccatum, nisi levis adsit materia. Attamen si testis ille- 
gitime seu sine iure interrogatur, potest uti amphibologia et 
restrictione reali (in sensu exigentis, prout ius habet). Hinc 

1) iudici interroganti an sit locutus cum reo, an ad talem 
locum venerit, an illum viderit, etc. si iusta adsit causa celandi, 
respondere potest ad mentem iudicis : negando, i. e. non audivi 
aut vidi quae ad causam instruendam pertinent ; caVeat tamen 
scandalum ; 

2) si ex testimonio ipsi testi vel suis immineat damnum 
notabile, celare poterit, nisi damnum publicum vel alienum 
praevaleat : lex respondendi enim non obligat ordinario cum 
gravi incommodo. Ita interrogatus an veniat e loco qui creditur 
peste infectqs, potest negare si non laboret peste : ad mentem 
interrogantis, qui intendit scire num periculum sit infectionis 
(saltem si usus communis ita intelligit) ; 

3) testis interrogatus de culpa, qui novit reum commisisse 
factum sed certo inculpabiliter (v. g. compensatione occulta), 
recte negare potest se scire factum, i. e. culpabile, nisi interro- 
getur de solo facto materiali vel de culpa mere iuridica v. g. in 
causis civilibus ; 

4) qui secreto tenetur quod iudici rion est revelandum, res- 
pondere debet se nescire rem. 

873* Quoad contractus. — Licitum est affirmare etiam sub 
iuramento gravi de causa ; 

1) illi qui ex errore substantiali contractum inivit invalidum, 
non fuisse initum, v. g. si alicui iuramentum defertur circa 
locationem verbo initam (C. C., a. 1715); 

2) illi qui a debiti contracti obligatione liber est quacumque 
ex ratione, sive quia iam satisfecit sed probare nequit, sive quia 
indiget bonis absconditis ad sustentationem, sive quia alter remi- 
sit, se non contraxisse debitum, scii, quod adhuc solvendum est, 
vel se iam solvisse : ita qui cogitur iurare se mercis acceptae 
pretium solvisse (C. C., a. 2275), si venditor clam remisit debi- 
tum quod tunc in iudicio iniuste exigit ; 

3) illi qui de successione alterius subtraxit quod suum erat 
vel occultavit bona ex quibus non tenetur satisfacere creditoribus, 
se non subtraxisse, subintelligendo quod sit alienum, vel ex 
quibus satisfacere teneatur. Sic pro iuramento in appositione 
sigilli (C. Proc. civ., a. 914) et coram notario praestando in 
confectione inventarii (ibid. a. 943), agitur de rebus defuncti 
a successione subductis, non autem de illis quorum dominium 
vel non habuit, vel in alios iam transtulit. 

874. Quoad iuramenta politica — Illicitum est : 1) supe- 
riori illegitimo iurare agnitionem positivam vel adhaesionem vel 
assistentiam, non autem passivam submissionem et obedientiam ; 
2) legis iniquae executionem iurare, imo nec obedientiam si 
Deo vel Ecclesiae legibus sit adversa, sed tantum in quantum 
hisce non repugnat ; 3) in iuramentis politicis privatam restric- 
tionem apponere : haec enim praestanda sunt sensu exigentis ; 
unde si limitatio necessaria sit, oportet ut expresse inseratur vel 
saltem subintelligi possit ex declaratione auctoritatis aut com- 
muni aestimatione. Privatus scii, non habet ius limitandi sensum 
auctoritatis, quia lex potest definire sensum actus ponendi. 

Sic anno 1821 a Gulielmo I pro regno Holi. -Belgico expresse 
declaratum fuit iuramentum non exigi nisi in sensu civili et 
quoad Ordinationes civiles, et non obligare ad aliquid Dei et 
Ecclesiae legibus adversans ; nec id censeri potest a subsequen- 
tibus guberniis revocatum. 


Sectio F. 

DE ALIIS HABITIBUS IUSTITIAE ADNEXIS. 

QUAESTIO PRIMA. 

DE GRATITUDINE ET INGRATITUDINE. 

S. Th. II-II, q. 106 et 107. 

875. Gratitudo ( dankbaarheid) sumitur : i° generatim 
pro quacumque virtute qua aliquo modo compensamus 


debitum ex beneficio, sive agnitione beneficii accepti, sive 
gratiarum actione, sive altero beneficio ; sic sumpta in- 
cludit religionem erga Deum, pieta em erga parentes et 
observantiam erga superiores, quibus ipsis reddimus etiam 
gratias pro beneficiis acceptis, et quidem ex debito stricto 
ita ut hae tres virtutes sint eminens gratitudo ; 

2° specialiter tiro virtute distincta et speciali quae respicit 
tantum benefactores particulares, et quae definiri potest : 
virtus recompensans gratiam benefactoribus debitam. 

Sicut enim Deo debemus honorem specialem quia est primum 
omnium bonorum principium, sicut parentibus et superioribus 
debemus honorem specialem, quia ex ipsis specialia vel communia 
beneficia procedunt, ita etiam benefactoribus debetur honor 
specialis a quibus particularia et privata beneficia percepimus. 
Ubi enim specialis est ratio debiti, ibi specialis est virtus. 

Hinc de obiecto eius materiali et formali similiter est dicendum 
ac de pietate aut observantia. 

876. Recompensatio beneficii potest pertinere ad 
tria : i) ad iustitiam, quando recompensatio habet rationem 
debiti legalis, sicut in mutuo, et tunc debet attendi secun- 
dum quantitatem dati ; 2) ad amicitiam, et 3) ad gratitu- 
dinem, quando recompensatio habet rationem debiti mo- 
ralis, et tunc magis attendit affectum dantis, qui ex libera 
et gratuita electione amicitiam vel beneficium concessit, 
quaip effectum seu donum. Et ideo qui beneficium accepit, 
ad hoc obligatur ex debito honestatis, ut similiter aliquid 
gratis impendat. 

Non autem videretur gratis aliquid impendere, nisi excedat 
quantitatem accepti beneficii ; quia quamdiu recompensat minus 
vel aequale, non videtur facere gratis, sed reddere quod accepit. 
Unde gratiae recompensatio semper tendit ut pro suo posse 
aliquid maius retribuat. 

Porro sicut in beneficio dando duo considerantur : primo affec- 
tus, deinde donum, ita etiam in ipsius recompensatione ; unde 
gratitudo magis est in affecru seu grato animo quam in effectu. 
Facit scii, aequalitatem voluntatum. Et quantum quidem ad 
affectum, recompensatio statim fieri debet ; quantum autem ad 
donum, debet expectari tempus quo recompensatio sit bene- 
factori opportuna ; si enim statim aliquod munus pro munere 
redditur, non videtur esse virtuosa recompensatio sed invita. 

877. Corollaria. — I. Igitur debitum quod attendit 
gratitudo non est debitum strictum seu legale ; sed ad eam 

pertinet retributio quae fit ex solo debito honestatis, quam 
scii, aliquis sponte facit. Et ideo a stricta iustitia gratitudo deficit 
et est pars eius potentialis. 

2. Officia beneficentiae et gratitudinis erga benefactorem sunt : 
a) per se, amor specialis, honor et reverentia, quia benefactor 
est principium beneficiorum, b) per accidens, subsidium seu 
subventio, si benefactor indigeat. 

3. Beneficium stricto sensu est indebita et utilis praestantia, 
gratis alicui facta ex affectu benevolentiae , ; unde qui dat auxilium 
ad peccandum, non confert beneficium sed magis nocumentum ; 
et ideo non debetur ei gratiarum actio (q. 107, a. X, ad 1). 

878. Gratitudini opponuntur duo vitia : unum per 
excessum, scii, recompensatio beneficii facta vel pro quibus 
non debet vel citius quam debet ; magis autem ipsi 
opponitur alterum per defectum quod vocatur ingratitudo, 
quae est duplex : 

i° materialis, quando absque contemptu vel omittitur 
gratitudinis officium, vel committitur aliquid contra bene- 
factorem : haec non est speciale peccatum, sed ingratitudo 
erga Deum est circumstantia generalis omnis peccati, 
ingratitudo erga hominem est circumstantia peccati quod 
contra illum committitur ; 

2° formalis, quando beneficium vel benefactoris animus 
contemnitur, ut non videaris ei obstrictus seu debitor 
ratione beneficii : haec est speciale peccatum, virtuti 
gratitudinis directe oppositum, per se et ordinarie mortale, 
sicut dictum est de inobedientia formali (n. 844). 

Ingratitudo fit duplici modo : a) per omissionem, omit- 
tendo officium quod gratitudo exigit. Haec est peccatum 
(II Tim. III, 2), quia provenit ex negligentia aut ex alia 
indispositione ad virtutem ; per se tantum veniale, quia 
obligatio gratitudinis non oritur ex stricto iure aut debito 
sed ex debito honestatis, per accidens mortale ex contemptu 
benefactoris vel beneficii notabilis, aut si benefactor sit 
in gravi necessitate vel etiam ex omissione sit graviter 
offendendus : tunc enim species additur mortalis contra 
gratitudinem ; 

b) per commissionem, agendo aliquid gratitudini contra- 
rium. Haec est peccatum mortale vel veniale secundum 
conditionem operis quod fit contra benefactorem. 

879. Triplex est gradus gratitudinis : x“» est in animo, 
scii, agnitio et grata memoria beneficii ; 2 US est in verbis, laudando 
et gratias agendo ; 3 U8 est in jactis, aliud beneficium retribuendo 
pro tempore et loco secundum facultatem. Ex quo patet pauperes 
posse etiam esse gratos, saltem primo et secundo modo, etiam 
tertio secundum affectum. 

Similiter triplex est gradus ingratitudinis, ordine tamen inversq, 
quia quod est ultimum in generatione est primum in resolutione ; 
hinc i U8 est ut homo beneficia non retribuat ; 2 U8 ut dissimulet, 
gratias non agens nec demonstrans se beneficia accepisse ; 
3 US et gravissimus est quod non recognoscat sive per oblivionem 
voluntariam sive alio modo. Et quia negatio in affirmatione 
opposita intelligitur, ideo tres gradus sunt ingratitudinis con- 
trariae : i us quod aliquis retribuat mala pro bonis, 2 US quod 
beneficia vituperet, 3 U8 quod beneficium quasi maleficium reputet. 

880. Animadversio. — Notat S. Thomas, q. 106, a. 2, 
innocentem magis teneri ad gratias Deo agendas, si consideretur 
magnitudo gratiae collatae secundum se, quia, ceteris paribus, 
maius donum ei datur a Deo, et magis continuatum ; — e 
contra poenitentem magis teneri, si consideretur magnitudo gra- 
tiae comparative ad ipsum, quia ipsi magis datur gratis, nam cum 
esset dignus poena, datur ei gratia. Sicut etiam parvum donum 
pauperi datum est ei maius quam diviti magnum. « Et quia 
actus circa singularia sunt, in iis quae agenda sunt magis con- 
sideratur quod est hic et nunc tale quam quod est simpliciter 
tale », hinc posterior consideratio praeponderat. 


QUAESTIO SECUNDA. 

DE VINDICATIONE. 

S. Th. II-II, q. 108. 

881. Vindicatio (strafvaardigheid) stricto sensu est ali- 
cuius mali poenalis inflictio pro peccato. Est illicita, si 
intentio vindicantis principaliter feratur in malum illius de 
quo vindictam sumit et ibi quiescit : hoc enim est odium ; 
— si autem principaliter feratur in aliquod bonum ad quod 
pervenitur per poenam peccantis, v. g. ad emendationem 
peccantis, vel eius cohibitionem et quietem aliorum, et ad 
iustitiae conservationem et Dei honorem, potest esse licita, 
quia poena merito tribuitur malefactori ; non tamen erit 
licita de facto, nisi aliis circumstantiis debitis servatis, scii, 
quod vindicatio fiat auctoritate pubiica et iuxta mensuram 
delicti. 

882. Datur virtus specialis vindicationis. — Ad 

quamlibet erum inclinationem naturalem debite regendam 
ordinatur virtus specialis ; atqui homini mest naturalis 
inclinatio ad defendendum se contra iniurias ne ei infe- 
rantur vel iam illatas ulciscatur, non intentione quidem 
nocendi sed nocumenta removendi; ergo ut debite exeat 
in actum, debet dirigi quadam virtute, qua homo debitam 
mensuram in vindicando conservet. 

Quae ceteroquin habet obiectum speciale : appetit enim 
poenam praecise ut ordo lustitiae servetur aut redintegretur, 
v.g. ut habeatur reparatio iruuriae et satisfactio partis laesae. 
Duos habet actus : unum principalem, ulcisci ; alterum 
secundarium, impedire iniurias. Unde definitur a S. Au- 
gustino, de div, quaest. 83, q. 31, ex Tullio: Virtus 
per quam vis aut imuria et omnino omne quod juturum est , 
dejendendo aut ulciscendo propulsatur. 

Porro virtus illa non tantum inest superioribus sed etiam 
particularibus : licet emm hi per seipsos ultionem exercere non 
possint, debent tamen eam appetere, non odio, sed ex honesto 
line, non maiorem nec aliter interendam quam oportet. 

Ut autem ammadverut Caietanus, haec est dilterentia inter 
publicam et privatam personam, quod persona publica debet 
debito legali vindicare illatas iniurias sibi commissas, privata 
autem persona debet debito morali tantum vindicare imuriam 
sibi illatam : non enim potest cogi quod vindicet se, iudex 
autem cogi potest ad vindictam exercendam. 

Hinc virtus vindicationis quae euam privatis inest, non est 
proprie dicta iusuua sed pars eius potenualis. In quantum vero 
perunet ad personam pubdcam, vindicatio est actus ipsius iusti- 
tiae. Ut a persona publica exercetur propter bonum commune 
ad iustitiam spectat legalem ; ratione formae iii quantum poenas 
proportionaliter infligit defictis, ad iustitiam distribuuvam ; 
ratione materiae ad iustitiam commutauvam, dum aequale 
debitum alicui secundum quantitatem reddit. 

883. Vindicationi opponuntur duo vitia : unum per 
excessum, crudehtas vel saevitia, quae excedit mensuram in 
puniendo ; alterum per defectum, cum aliquis nimis remissus 
est in puniendo (Prov. Xlil, 24). 

QUAESTIO TERTIA. 

DE LIBERALIT ATE. 

S. Th. II-II, q. 117-119. 

884. Liberalitas ( vrijgevigheid) est virtus moderans 
amorem divitiarum et reddens hominem promptum ad 
eas erogandas quando recta ratio dictat ; divitiarum autem 
nomine veniunt omnia bona exteriora'quatenus utilia sunt 
homini et pecunia aestimari possunt. 

Est virtus, quia in elargiendis pecuniis moderatur af- 
fectum et usum secundum rationis dictamen, et ita facit 
bene uti iis quibus male uti possumus. 

Immediate versatur circa passiones : aestimationem et affectum 
pecuniarum, moderando illa ut non plus nec minus aestimentur 
quam oporteat ; mediate et consequenter circa usum divitiarum : 
tum indirecte tollendo impedimentum recti usus, scii, nimium 
amorem earum ; tum directe movendo ad earum promptam 
ad alios elargirionem. Ad usum pecuniae erga seipsum, natura 
satis unumquemque movet, sed ad eam aliis elargiendam quando 
et quomodo onortet, opus est speciali virtute naturae super- 
addita. Ex quibus sequitur pauperes posse habere virtutem 
liberalitatis, quantum ad obiectum immediatum, quando habent 
rectum affectum ad pecuniam, ita ut parati sint ad elargiendam 
illam quam possiderent. 

Est adnexa iustitiae, quia ex una parte ab ea deficit, 
quia non reddit alteri quod est illius sed quod suum est, 
ex altera parte cum ea convenit, quatenus est ad alterum 
et est circa res exteriores sicut iustitia : sic aliqualiter 
debitum reddit ad aequalitatem illius quod decet. 

Hinc differt a) a misericordia et a beneficentia charitatis : 
istae etiam quod suum est dant aliis, sed ex diversis motivis, 
quia compathur indigentibus vel quia diligit ; liberalitas autem 
quia non aestimat plus pecuniam quam oportet ; unde dat 
etiam ignotis, non tantum amicis ; 

b) a magnificentia : haec utitur divitiis sub speciali ratione, 
secundum quod assumuntur in alicuius operis magni expletionem ; 
liberalitas est circa mediocres erogationes. Unde magnificentia 
superadditur liberalitati. 

885. Liberalitas non est maxima virtutum, quia 
minus est moderari affectum circa usum divitiarum quam 

moderari passiones pertinentes ad proprium corpus, quod facit 
temperantia ; et quam procurare bonum commune, quod facit 
fortitudo et iustitia ; et quam versari circa bonum divinum, uti 
virtutes theologicae. Attamen ex consequenti habet quamdam 
excellentiam et ad multa utilis est : ex hoc enim quod homo 
non sit nimis affectus ad pecunias, sequitur quod facile iis utatur 
et ad utilitatem aliorum et ad gloriam Dei. 

886. Avaritia opponitur liberalitati per defectum. — 

Avaritia est inordinatus appetitus divitiarum; qui est duplex : 

a) appetitus inordinatus in accipiendo et retinendo 
indebite, qui opponitur iustitiae et ideo ex genere suo est 
graviter malus ; 

b) inordinatus affectus quo nimis amantur divitiae aut 
desiderantur aut nimis delectationi placent, qui opponitur 
liberalitati, et est de se leviter malus, quia est tantum 
excessus in amore rei secundum se indifferentis et licitae ; 
nisi propter affectum divitiarum aliquis paratus sit com- 
mittere aliquod peccatum mortale, vel in divitiis finem 
ultimum constituat. 

Peccatum avaritiae sub aliquo respectu est aliis gravius et turpius, 
scii, ex parte boni cui inordinate subditur appetitus humanus. 
Cum enim turpius sit inordinate subesse inferiori bono quam 
superiori, tanto deformius est peccatum quanto minus est bonum 
cui appetitus inordinate subiicitur. Bonum autem exteriorum 
rerum cui subiicitur avarus est infimum inter omnia bona 
humana, minus scii, quam bonum corporis aut animae. Ergo 
avaritia sub hoc respectu est aliis peccatis turpius. — Simpliciter 
tamen noli est gravius, ex parte scii, boni quod corrumpit 
seu quo privat : secundum hoc enim peccatum quod est contra 
Deum est gravius, et sub hoc est peccatum contra personam 
hominis propriam vel alienam, et sub hoc illud quod est solum 
contra res exteriores quae sunt ad usum hominis deputatae, 
ut est avaritia. Cum autem privatio boni se habet formaliter in 
peccato, conversio ad bonum creatum se habet materialiter, 
potior est consideratio secundum formale, ideo simpliciter 
loquendo avaritia non est maximum omnium peccatorum. 

Est tamen peccatum capitale, imo omnium peccatorum radix, 
uti explicatum est in tr. de Peccatis (I, 11. 504 et 497). 

887. Prodigalitas opponitur liberalitati per exces- 
sum. — Prodigalitas dicitur erogatio superflua rerum 
suarum ; est contra liberalitatem quae ponit modum iuxta 
rectam rationem in erogandis divitiis, quem modum tollit 
prodigalitas, non praecise quia excedit in quantitate, nam 

liberalis dare potest plus quam prodigus, sed quia non 
erogat secundum rectam rationem, quatenus dat ubi, 
quando, quod, et quibus dare non debet. 

Opponitur autem avaritiae secundum excessum simul et 
defectum : in affectione divitiarum avarus excedit, prodigus 
deficit ; in usu divitiarum prodigus excedit in dando, deficit in 
retinendo, e contra avarus deficit in dando et excedit in reti- 
nendo. Hinc potest quis esse simul avarus et prodigus, avarus in 
acquirendo, prodigus in dando, puta si sit avarus ut possit esse 
prodigus. 

Est tamen prodigalitas minus peccatum quam avaritia, a) ratione 
obiecti, quia haec magis differt a virtute opposita : magis enim 
ad liberalitatem pertinet dare in quo superabundat prodigus, 
quam accipere vel retinere in quo superabundat avarus ; b) etiam 
ratione effectus, quia prodigus est multis utilis, avarus vero 
nulli sed nec sibiipsi ; c) ratione durationis, quia prodigalitas 
est facile sanabilis, per aetatem aut per egestatem quam causat, 
non ita avaritia. 

Secundum se est peccatum veniale, quia est solus usus 
excessivus ex propriis bonis, et quidem infimis. Potest 
tamen esse mortale : 1) ex ratione finis mortaliter mali, ut 
si opes profundantur propter luxuriam ; 2) ratione damni, 
ut si quis inde fiat impotens ad debita solvenda vel ad 
procuranda necessaria familiae ; 3) ratione specialis obli- 
gationis superflua dandi in determinatam causam, v. g. 
in causas pias, ut de bonis ecclesiasticis (n. 195). 


QUAESTIO QUARTA. 

DE AFFABILITATE. 

S. Th. II-II, q. 114-116. 

888 . Affabilitas (1 minzaamheid ) non habet perfectam 
rationem amicitiae quae est amor mutuus, sed eius simili- 
tudinem, in quantum quis decenter se habet ad illos cum 
quibus conversatur quasi ad amicos, non quidem praecise 
ex benevolentia, sed quia ita congruit ad vitam socialem. 
Vocatur etiam comitas, honestas, urbanitas, et quandoque 
amicitia, et definiri potest : Virtus efficiens conversationem 
cum proximo gratam in dictis et in factis, ut ad unum- 
quemque homo se habeat secundum quod decet. 

Est virtus , nam per eam aliquis ex debito vitae socialis 
in communi convictu se decenter habet ad alios, spectata 
conditione personarum et aliis circumstantiis, ita ut omni- 
bus eius conversatio sit rationabiliter grata et suavis 
quando oportet, et nisi ratio aliter dictet. 

Est virtus specialis , quia habet obiectum speciale seu 
specialem boni rationem, quae est in eo quod homo 
convenienter ad alios ordinetur in communi conversatione 
secundum quod exigit vita socialis. 

Est adnexa iustitiae , quia cum ea convenit in hoc quod 
sit ad alterum, deficit autem a ratione debiti, quod in 
ea nec est legale nec ex beneficio proveniens recepto, sed 
solum attendit debitum honestatis, quia naturae socialis 
sumus ; unde magis se tenet ex parte illius in quo est 
affabilitas quam ex parte aliorum quibus exhibetur. 

Est virtus necessaria, nam sine ipsa parum sumus idonei 
ad vitam socialem : sicut homo nequit vivere in societate 
sine veritate, ita non bene sine affabilitate. 

889. Affabilitati opponuntur duo vitia opposita. — 

Tenet affabilitas medium ita ut homo nec nimis blande 
nec nimis aspere se gerat in humano consortio. Hinc 
per excessum ipsi opponitur adulatio seu blanditia j per 
defectum morositas seu litigium. 

A. Adulatio est quando quis supra debitum modum virtutis 
alios vult verbis vel factis delectare in communi conversatione : 
si id faciat sola intentione placendi vocatur placidus, si intentione 
utilitatis est adulator stricte dictus. Adulatio definiri potest : 
nimia et indecora ad homines accommodatio. 

Per se non est peccatum mortale, quia est merus excessus 
in studio placendi et delectandi, quod non repugnat charitati ; 
potest tamen fieri mortale : 1) ratione materiae , ut si quis laudat 
peccatum mortale alterius; 2) ratione intentionis inferendi nota- 
bile damnum ; 3) ratione effectus seu occasionaliter, ut si quis 
sine expressa intentione nocet tamen notabiliter, dans occasionem 
gravis peccati seu grave scandalum. 

B. Morositas seu litigium est quando quis praebet se difficilem 
in consortio, nunquam acquiescens, semper contradicens verbis 
alterius, non quidem ex defectu amoris : id est discordia quae 
opponitur charitati ; neque ex ira : hoc opponitur mansuetudini ; 
sed ex intentione non placendi aut contristandi, ut suis moribus 
obsequatur. A S.Thoma vocatur litigium, quia sic morosus facile 

lites excitat ; quamvis haec stricte distinguantur : morositas est 
asperitas conversationis, litigium potius alienarum actionum 
contradictio. 

Litigium per se non est peccatum mortale, quia solum affert 
aliquam molestiam in consortio, quod non est contra charitatem : 
quamvis enim aliquantulum noceat vitae sociali, eam tamen non 
evertit. Attamen, secundum se spectata est gravior adulatione, 
quia magis contrariatur affabilitati ; quae magis tendit ad de- 
lectandum quam ad contristandum. Et quamvis adulatio cum 
dolo existens videatur turpior, non tamen ideo de se est gravior ; 
at si consideretur secundum causam finalem, gravior saepius erit 
adulatio, ratione finis qui intenditur, ut indebiti lucri vel honoris 
per deceptionem obtinendi. 


QUAESTIO QUINTA. 

DE AEQUITATE. 

S. Th. II-II, q. 80 et 120 ; I-II, q. 96, a. 6. 

890. Aequitas (iiueuuia, benignitas, moderatio ; bil- 
lijkheid ) 1) sensu generali est iustitia naturalis, prae- 
sertim ubi opponitur legi humanae quam supplet aut 
corrigit ; et sic non distinguitur a iustitia, ac parit iura 
et officia stricte dicta ; 

2) sensu stricto est a) vel benigna legis interpretatio et 
observantia quae contra verba legis sequitur mentem 
habitualem legislatoris, atque virtus moralis inclinans ad 
ita agendum ; haec solet nomine graeco vocari epichia, sicut 
explicatum fuit in tractatu de Legibus (I, n. 296). Ita 
potissimum intelligunt veteres et scholastici, v. g. S. Tho- 
mas, q. 120 ; 

b) vel congrua moderatio iuris proprie dicti, quae dicit 
quamdam iuris remissionem, atque virtus ad id disponens ; 
ut si creditor moram concedit debitori, dum sibi non 
multum no ^et, illi vero prodest, aut si dominus ex opera- 
riorum laboribus lucrum extraordinarium pereipit et ideo 
ultra mercedem ipsis largitur (n, 554). Ita saepius intelligunt 
moderni, at sensus non erat veteribus ignotus, uti constat 
ex S. Thoma, q. 80, ad 3. 

Differunt istae duae aequitates : prima inest debitoribus 
qui ius reddere seu legem observare debent ; altera est in 
creditoribus qui ius possunt exigere. 


j 

891. Epichia seu aequitas inclinans ad benignam 
observantiam legis, pertinet ad iustitiam legalem 
cuius est pars subiectiva seu species. — Definiri 
potest, conformiter ad dicta Aristotelis, Eth. V, c. 10, 
n. 6 : virtus directiva legis , ubi deficit propter universale ; 
ut ostendit S. Thomas, q. 120, a. 1 : 

« Quia humani actus de quibus leges dantur in singularibus 
contingentibus consistunt, quae infinitis modis variari possunt, 
non fuit possibile aliquam regulam legis institui (aut enuntiari) 
quae in nullo casu deficeret. Sed legislatores attendunt ad id quod 
in pluribus accidit, secundum hoc leges ferentes ; quam tamen 
in aliquibus casibus servare est contra aequitatem iustitiae, et 
contra commune bonum quod lex intendit. Sicut lex instituit, 
quod deposita reddantur, quia hoc ut in pluribus iustum est. 
Contingit tamen aliquando esse nocivum, puta si furiosus de- 
posuit gladium et eum reposcat dum est in furia ; vel si aliquis 
reposcat depositum ad patriae impugnationem. In his ergo et 
similibus casibus, malum est sequi legem positam ; bonum 
autem est, praetermissis verbis legis, sequi id quod poscit 
iustitiae ratio, et communis utilitas. Et ad hoc ordinatur epichia, 
quae apud nos dicitur aequitas. Unde patet quod epichia sit 
virtus ». 

Itaque 1. obtectum huius virtutis est bonum commune, sed 
speciali modo praeter communes regulas et verba legis quae- 
rendum in casibus particularibus, in quibus ipsa lex in malum 
vergeret propter suam universalitatem ; quod praebet specialem 
difficultatem, nam in eo quandoque haerent et ipsi docti qui 
zelo legis ducti eius verba scrupulosius sectantur ; unde indiget 
speciali virtute. 

2 . Causa epichiae non est defectus legis, sed eius generalitas, 
quae ad plerosque casus est aptata, in paucis tamen deficere potest. 

3. Pertinet ad iustitiam legalem. Etenim iustitia legalis respicit 
bonum commune procurandum ; id autem procurari potest vel 
secundum verba legis, vel secundum intentionem superiorem 
ac habitualem legislatoris. In primo casu est iustitia legalis 
strictius dicta ; in altero, est epichia seu aequitas. Ergo haec 
est species iustitiae legalis. Cum autem intentio legislatoris 
potissimum spectari debet, ideo epichia est pars potior iustitiae 
legalis (a. 2, et ad 1). 

892. Aequitas inclinans voluntatem ad moderatum 
iuris usum est virtus adnexa iustitiae particularis 
seu pars potentialis. — Definiri potes; : Virtus inclinans 
ad humapunt iuris usum conformiter ad rectam rationem. 

Est virtus specialis quia respicit specialem rationem boni 
seu honestatis, quae consistit in quadam iuris remissione 

ac usu humano, quatenus homine dignum est ut ita erga 
alterum hominem mitius agat ad rectum convictum et con- 
venientem conversationem hominum inter Se. Unde hac 
ratione habet quamdam affinitatem cum affabilitate. 

Est adnexa iustitiae, a qua ex una parte deficit cum 
alteri non insit ius seu debitum strictum in lege vel con- 
ventione fundatum ; sed quacum ex altera parte convenit, 
quia aliquale debitum alteri reddit merae honestatis, in 
quantum in altero est quasi initium iuris seu quidam 
titulus imperfectus decentiae qui aliquo modo postulat 
benignum et mitigatum iuris usum. Unde aequitas per se 
obligat solum sub levi nec cum gravi incommodo ; et S . Tho- 
mas notat eam « parum habere de ratione debiti » (q. 80). 

Hinc aequitas mediat inter charitatem et iustitiam, estque 
quaedam mitigatio atque perfectio iustitiae : iustitia, ait S. Cy- 
prianus, dulcore misericordiae temperata. De illa ait Aristoteles, 
Eth- V, c. 10 : « Qui non nimis urget ius summum, neque in 
deteriorem partem, sed de iure suo concedit potius, etiamsi legis 
auxiliis niti possit, is est aequus et bonus ; atque hic habitus 
aequitas appellatur ». 

893. Animadversiones. — 1. Aequitas in utroque sensu 
accepta, cum pertineat ad iustitiam, subiectatur in voluntate ; 
et est executio virtutis gnome quae est adnexa prudentiae et 
inest rationi, ut valeat bene iudicare quomodo in casibus in- 
solitis sit praeter communes regulas agendum, atque dirigit 
aequitatem. Ex quo intelligitur aequitatis praestantia, cum non 
a communi sed ab altiori dirigatur prudentia. 

2. Adagium : Summum ius summa iniuria intelligendum est, 
sive a) de iure positivo quod urgetur dum adversatur iustitiae 
naturali ; vel b) de interpretatione legis quae omnino urgetur 
reiecta omni epichia ; — non vero c) de usu iuris, sola aequitate 
illa praetermissa quae est pars potentialis iustitiae : praetermissio 
enim debiti imperfecti nequit esse iniuria summa. 

QUAESTIO SEXTA. 

DE DONO PIETATIS. 

. S. Th. II-II, q. 121. 

894. Donum Spiritus sancti quod respondet iusti- 
tiae est pietas in Deum. — « Dona Spiritus sancti 
sunt quaedam habituales animi dispositiones, quibus est 
prompte mobilis a Spiritu sancto (speciali motione). Inter 

cetera autem movet Spiritus sanctus (speciali motione) ad 
hoc quod affectum quemdam filialem habeamus ad Deum, 
secundum illud Rom. VIII, 15 : Accepistis spiritum adop- 
tionis filiorum in quo clamamus : Abba , Pater. Et quia ad 
pietatem proprie pertinet officium et cultum patri exhibere, 
consequens est quod pietas, secundum quam cultum et 
officium exhibemus Deo ut Patri, per instinctum Spiritus 
sancti, sit Spiritus sancti donum (a. 1)... Sicut per pie- 
tatem quae est virtus, exhibet homo officium et cultum 
non solum patri carnali, sed etiam omnibus sanguine 
iunctis, secundum quod pertinent ad patrem ; ita etiam 
pietas secundum quod est donum, non solum exhibet 
cultum et officium Deo, sed etiam omnibus hominibus 
in quantum pertinent ad Deum » (ad 3). 

Hinc intelligitur quod correspondet iustitiae, quia est 
\ ad alterum sicut iustitia. Est tamen ipsi excellentior, nam 

! praestat etiam religioni quae est potissima inter partes 

| iustitiae : religio enim exhibet cultum Deo^ut primo 

principio, pietas autem Deo ut patri. 

In diverso gradu exercetur. 

« Primus doni pietatis gradus est, per quem circa alios tam 
clementer, liberaliter seu communicabiliter nos habemus, sicut 
ad salutem exigitur. Tenemur enim proximis nostris spiritualia 
, atque corporalia bona nostra pro causa, loco et tempore communi- 

care. Dum igitur ex eo quod nobis abundat aliis damus, nec in 
I tantum communicare volumus, quod ipsi penuriam aliquam 

sustineamus, tunc primum pietatis gradum adepti sumus. 

Secundus vero gradus ipsius est, etiam ex necessariis nostris 
communicare confratribus. 

Tertius gradus est, dum homo seipsum aliquando impendit, 
quemadmodum ait Apostolus : Libenter impendam et super- 
impendar ipse pro animabus vestris 1 ». 

895. Dono pietatis correspondet 2 a beatitudo : 

Beati mites quoniam possidebunt terram. 

Si convenientia donorum et beatitudinum consideretur secun- 
dum materiam et actus, dono pietatis melius correspondent 4 a 
et 5 a beatitudo, scii, desiderium iustitiae et misericordia ad alios 
propter Deum communem patrem. At congruentius forsan 
considerantur beatitudines iuxta motiva ipsarum et secundum 
ordinem enumerationis j et tunc Secunda habet aliquam con- 
venientiam cum pietate, quatenus per mansuetudinem tolluntur 
impedimenta actuum pietatis. 

1. Dionysius Carthusianus, De donis, tr. III, a. 40. 


SEXTA PARS. 


DE PRAECEPTIS IUSTITIAE 

QUAESTIO UNICA. 

S. Th. II-II, q. 122 j I-II, q. 100, a. 3-7. 

896. Omnia praecepta decalogi sunt praecepta 
iustitiae. — Praecepta decalogi sunt prima principia 
determinata legis, quibus statim modica consideratione 
ratio naturalis assentitur quasi manifestissimis principiis. 
Sed ratio debiti, quae requiritur ad praeceptum, manifestis- 
sime apparet in iustitia quae est ad alterum : nam « in iis 
quae sunt ad seipsum videtur primo aspectu quod homo 
sit sui dominus, et quod liceat ei facere quodlibet ; sed 
in iis quae sunt ad alterum, manifeste apparet, quod homo 
est alteri obligatus ad reddendum ei quod debet ». Ergo 
praecepta decalogi oportet ad iustitiam pertinere (a. 1). 

Hinc tria priora praecepta sunt de actibus religionis, 
quae est potissima iustitiae pars potentialis ; quartum est 
de actibus pietatis quae est secunda inter istas ; alia sex 
sunt de actibus iustitiae communiter et stricte dictae quae 
est inter aequales. 

897. Decem praecepta decalogi convenienter ordi- 
nata sunt. — Quod iuxta S. Thomae doctrinam ita fere 
probat Billuart, de virt. iust. adn., diss. 3, a. 11 ; 

Praecepta decalogi instituta sunt ad formandum ho- 
minem ad virtutem : ad legem enim pertinet facere homines 
bonos et virtuosos ; ergo oportuit praecepta decalogi 
ordinari secundum ordinem generationis, qua scii. sit homo 
bonus et virtuosus. Porro in ordine generationis duo sunt 
attendenda : 

A. Primum, quod prima pars constituatur, ut in gene- 
ratione hominis cor, in domo fundamentum : ita in bono 

morali seu animae bonitas voluntatis, ex qua aliquis bene 
1 utitur qualibet alia bonitate ; bonitas autem voluntatis 

attenditur penes obiectum suum quod est finis. Et ideo 
,! in eo qui per legem erat instituendus ad virtutem, primo 

1 oportuit quasi iacere quoddam fundamentum religionis , 

| P er quam homo debite ordinatur in Deum, qui est ultimus 

| finis humanae voluntatis. Ego sum Dominus Deus tuus (Ex. 

XX, 2), Sed quia in ordine generationis antequam prima 
pars constituatur, contraria et impedimenta tolli debent : 
prius enim agricola purgat agrum quam semen spargat ; 
ideo ante omnia homo sic erat in religione instituendus ut 
verae religionis impedimenta excluderet. Iamvero 

I. Praecipuum impedimentum verae religionis est quod 
homo falso deo inhaereat aut verum indebite colat, quod 
constituit superstitionem. Et ad hoc excludendum ponitur 
i m praeceptum : Non habebis deos alienos, non facies tibi 
sculptile, etc. 

II. Post exclusum primum impedimentum quod op- 
ponitur verae religioni per excessum et pertinet ad super- 
stitionem quae impedit ne suscipiatur verus Deus ad 
colendum, convenienter tollitur aliud quod opponitur 
religioni per defectum, et est irreligiositas quae impedit 
quominus Deus, postquam susceptus est, honoretur : 
prius est enim Deum suscipere ad colendum, quam suscep- 
tum honorare. Ergo praemisso praecepto quo prohibetur 
superstitio, convenienter ponitur 2 m quo prohibetur per- 
iurium seu omnis inordinata et irreverens divini nominis 
assumptio : Non assumes nomen Domini Dei tui in vanum. 

III. Remotis impedimentis verae religionis per primum 
et secundum praeceptum, consequens erat ut tertium 
praeceptum poneretur per quod homines in vera religione 
fundarentur. Ad religionem vero pertinet cultum Dei 
exhibere ; unde convenienter ponitur 3 m praeceptum de 
sanctificatione sabbati : Memento ut diem sabbati (i. e. 
requiei religiosae) sanctifices. 

B. Sed praecepta decalogi ordinantur non solum ad 
dilectionem Dei sed etiam ad dilectionem proximi, tamquam 
ad finem ; inter proximos autem maxime obligamur paren- 
tibus, ideo : 


DE PRAECEPTIS IUSTITIAE 85 1 


IV. Immediate post praecepta ordinantia nos ad Deum, 
ponitur 4 m praeceptum pietatis ordinans ad parentes qui 
sunt particulare principium nostri esse, sicut Deus est 
universale principium • Honora patrem tuum el matrem 
tuam; intelligendo nomine patris et matris quoscumque 
etiam superiores. 

C. Tandem sicut per praefatas partes potentiales iustitiae, 
religionem scii, et pietatem, debitum redditur aliquibus 
determinatis personis, quibus homo ex aliqua speciali 
ratione obligatur, ita per iustitiam ipsam proprie dictam 
aliquis debitum reddit indiscriminatim omnibus. Et ideo 
post tria prima praecepta pertinentia ad religionem, et 
post quartum quod est pietatis, qua redditur parentibus 
speciale debitum, necesse fuit quod ponerentur conse- 
quenter aliqua praecepta pertinentia ad iustitiam proprie 
dictam, quae indifferenter omnibus debitum reddit. Et ad 
hoc ponuntur sex ultima praecepta quibus prohibemur 
inferre nocumentum proximo ; scii. 

V. In persona eius, quod prohibet 5 m praeceptum • 
Non occides, ubi sub homicidio tamquam sub principaliori 
intelliguntur omnia nocumenta personalia. 

VI. In persona ipsi coniuncta maxime per libidinem, quod 
vetat 6 m praeceptum : Non moechaberis. 

VII. In rebus exterioribus corporalibus, quod prohibet 7“ 
praeceptum : Non furtum facies. 

VIII. In rebus externis incorporalibus, scii, fama et honore, 
quod prohibet 8 m praeceptum : Non loqueris contra proxi- 
mum tuum falsum testimonium. 

IX. Ipsa voluntate adulterandi , quam prohibet 9 m prae- 
ceptum : Non desiderabis uxorem proximi. 

X. Denique voluntate furandi, quam vetat io® : Non 
concupisces domum proximi tui, etc. 

Per sextum quidem et septimum praeceptum quibus prohibetur 
adulterium et furtum, etiam procul dubio prohibetur implicite 
eorum voluntas, sicut per quintum et octavum prohibetur 
voluntas homicidii et falsi testimonii. Ne quis tamen putaret 
his praeceptis solum prohiberi opera externa adulterii et furti, 
et non eorum voluntatem, quales erant plures inter carnales 
Iudaeos, et etiamnum sunt inter rudes Christianos, voluit Deus 
hanc utramque concupiscentiam specialibus et disunctis prae- 

ceptis prohibere. Ideo vero concupiscentiam adulterii et furti 
potius quam homicidii et falsi testimonii specialiter prohibuit, 
quia adulterium habet rationem boni delectabilis, furtum rationem 
boni utilis, et ideo fortius et frequentius animum alliciunt ; 
homicidium autem secundum se sicut et falsum testimonium 
sunt potius horribilia quam concupiscibilia : vita enim hominis 
sicut et veritas naturaliter amantur. 

898. Animadversiones. — 1. Decem praecepta legis non 
tuerunt ab omnibus eodem modo aut ordine distincta ; sed 
nihil refert ad doctrinam. Secuti sumus divisionem quae iam 
in Ecclesia catholica evasit communis. 

2. Praeceptis decalogi in V. L. additae sunt multae determi- 
nationes caeremoniales cultus divini, prout ordinantur in Deum, 
et determinationes iustitiae inter homines servandae, prout 
ordinantur ad proximum. Sed in N. L. sunt abolitae ; et latis 
quibusdam praeceptis caeremonialibus de sacrificio et sacra- 
mentis, cetera spectantia religionem et cultum divinum deter- 
minanda relinquuntur lege ecclesiastica, et fila quae spectant 
modum iustitiae servandae potius relinquuntur legi civili. 

3. Plures instituunt tractatum specialem de praeceptis decalogi, 
et non pauci theologiam moralem secundum praecepta dividunt 
Sequentes autem methodum vere scientificam S. Thomae qui 
scientiam moralem dividit secundum virtutes, et ita omnino 
complete exponit, iam inutile est speciatim agere de praeceptis, 
cum ea quae ad ipsa pertinent iam fuerint exposita in praesenti 
tractatu de Iustitia aut etiam supplementum expositionis accep- 
turi sint e tractatu de Temperantia. 


TRACTATUS 

DE VIRTUTE CARDINALI FORTITUDINIS 
ET DE VIRTUTIBUS ADNEXIS. 


INTRODUCTIO. 


S. Th. II-II, q. 123, a. t et 2. 

899. Obiectum tractatus, — Sicut habentur virtutes, 
scii, una cardinalis : iustitia, et plures aliae ipsi adnexae, 
quae iuxta rectam rationem ordinant nostras operationes 
ad alios, ita requiruntur virtutes quae secundum rationem 
ordinant nostras passiones quantum ad nos ipsos. Passiones 
autem aliae inclinant ad malum, quas refrenat temperantia, 
aliae declinant a bono, contra quas animum firmat forti- 
tudo. 

« Dupliciter, ait S. Thomas, q. 123, a. 1, impeditur voluntas 
humana ne rectitudinem rationis sequatur : uno modo, per 
hoc quod attrahitur ab aliquo delectabili ad aliquid aliud quarn 
rectitudo rationis requirat : et hoc impedimentum tollit virtus 
temperantiae. Alio modo, per hoc quod voluntas repellitur ab 
eo quod est secundum rationem, propter aliquid difficile quod 
ei incumbit ; et ad hoc impedimentum tollendum requiritur 
fortitudo mentis, qua scii, huiusmodi difficultatibus resistat ; 
sicut homo per fortitudinem corporalem impedimenta corporalia 
superat et repellit ». 

Unde sicut ad delectationes vehementes appetitus con- 
cupiscibilis moderandas et refrenandas debet esse virtus 
cardinalis temperantiae, ita et virtus cardinalis necessaria 
est circa difficultates tolerandas et repellandas : fortitudo 
quae firmat animum contra repulsus appetitus irascibilis 
eosque superat, ita ut his non obstantibus homo nihilominus 
bonum agat. 


I I 854 SUMMA THEOLOGIAE MORALIS 

> I 

' i Ex quibus iarn sequitur fortitudinem : 

I I t) esse necessariam, scii, ad firmandum animum contra diffi- 

' l cultates ; 

, j 2) esse virtutem, quia facit hominem prosequi bonum rationis; 

l j 3 ) subtectum eius esse appetitum irascibilem a ratione firmandum ; 

5 4) obiectum eius esse difficultates et pericula vincenda, ita ut 

I medium constituat inter timorem et praefidentiam. 

| \ 

} ; 900. Fortitudo (ivopeta = virilitas ; force ; sterkte ) im- 

; i portat animi firmitatem, et ideo sensu generali indicat 

( omnem firmitatem in bono honesto, et sic est conditio 

i omnis virtutis, quia ad virtutem requiritur firmiter et 

I immobiliter operari ; in sensu autem stricto significat 

| firmitatem animi in sustinendis et repellendis his in quibus 

difficillimum est firmitatem habere, scii, in periculis 
, gravioribus, etiam mortis, et sic per excellentiam dicitur 

i : , fortitudo. 

Haec est virtus cohibens motus animi circa quaecumque 
terribilia, praesertim circa pericula mortis sustinenda et 
repellenda, seu virtus qua appetitus irascibilis ita roboratur 
ut a bono arduo et fine ultimo prosequendo non desistat 
etiam propter maxima pericula vitae corporalis (a. 2). 
Definiri potest : virtus appetitum roborans contra maxima 
pericula vitae corporalis ut a bono arduo prosequendo non 
j desistat conformiter ad finem debitum. In qua definitione 

indicatur : 

i° genus ad quod fortitudo pertinet : virtus, sive naturalis 
1 et acquisita, sive supernaturalis et infusa ; 

2 0 subiectum cui inest : appetitum. Non enim est in 
voluntate quae ex natura sua est inclinatio rationi conformis, 

; sed in ipso appetitu sensitivo circa passiones, quae mode- 

| randae sunt quando a bono rationis retrahunt : sic distin- 

j guitur a prudentia et virtutibus intellectualibus ; 

! 3 0 actus proprius quo ab aliis distinguitur : roborans ut 

| a Eono rationis prosequendo non desistat, et sic distinguitur 

j a temperantia quae appetitum refrenat ; 

! 4 ° obiectum materiale circa quod versatur : contra maxima 

pericula vitae corporalis, et sic distinguitur a virtutibus 
1 ipsi adnexis quae sunt circa minora pericula, et a iustitia 

! quae versatur circa operationes exterioes ad alterum ; 

| 5 0 obiectum formale seu motivum proximum : confor- 


I 

miter ad finem debitum, qui finis erit naturalis in fortitudine 
acquisita, supernaturalis in fortitudine infusa. 

901. Divisio tractatus. — Tractatus dividitur in duas 
partes : 

i a est de ipsa fortitudine, scii. 1) de fortitudine secundum 
se • — 2) de actu fortitudinis ; — 3) de vitiis oppositis 
fortitudini. 

2 a est de virtutibus fortitudini adnexis : 1) de magna- 
nimitate ; — 2) de magnificentia ; — 3) de patientia ; 
— 4) de perseverantia et constantia. 

Quibus additur conclusio de dono et praeceptis forti- 
tudinis 1 . 


1. De fortitudine utiliter conferri possunt : S. Thomas, II II, q. 123- 
140, cum comment. Caietani, Sylvii et Billuart ; Lessius, De Iustitia 
et ture et ceteris virtutibus cardinalibus; Waffelaert, De Virtutibus car 
nalibus; Winkler, Die Tugendlehre des H. Thomas von A 9 u,n ’J^ K ^ 
Conf. de N.-D. : La Force chretienne ; SertiUanges, La Morale de 
S. Thomas d’Aquin; Gilson, S. Thomas d’Aqum m coli. Les Moralistes 
chritiens ; Leroux, in Rev. Eccl. de Liige, 1928. 

PRIMA PARS. 

DE IPSA FORTITUDINE. 

QUAESTIO PRIMA. 

DE FORTITUDINE SECUNDUM SE. 

S. Th. II-II, q. 123. 

902 . Fortitudo est virtus, quia appetitum contra 
difficultates firmat secundum rationem rectam, ut non 
recedat a bono rationis propter difficultates et pericula, 
sed ea toleret vel propulset : ita hominem facit esse se- 
cundum rationem. 

Est virtus specialis, utpote materiam determinatam et 
honestatem specialem habens et speciale impedimentum 
vincendum : firmat enim animum in gravioribus periculis, 
etiam mortis. Ubi autem est honestas specialis et speciale 
impedimentum boni rationis vincendum, adest speciale 
obiectum, et ideo specialis virtus. 

Est. una virtus, quia habet obiectum unum : maxima 
pericula mortis, et alia in quantum ad periculum mortis 
possunt conducere ; quae omnia sunt eiusdem rationis, 
etiam si alia sint aliis maiora. 

9°3* Obiectum fortitudinis sunt passiones timoris et 
audaciae ut cohibendae, ita quod firmetur appetitus contra 
maxima pericula sustinenda aut repellenda, iuxta ordinem 
rationis ad finem debitum, sub ratione honestatis seu 
rectitudinis specialis quae in eo relucet. In quo uno 
obiecto distinguuntur tria : 

A. Obiectum materiale immediatum in quo fortitudo ponit 
rectitudinem, seu materia proxima et propria circa quam 
versatur sunt passiones timoris et audaciae, ex periculis 
oriundae et rectificandae secundum rationem ; consequenter 
vero actus externi, uti fuga, aggressio, motus corporis, 

non ut sunt ad alterum (sic pertinent ad lustiuamj, sed 
in quantum requiritur ut homo sit recte dispositus ad 
seipsum ; — obiectum mediatum seu materia remota sunt 
pericula et labores, praesertim pericula mortis, sed ut 
honeste suscipienda vel sustinenda, secus enim non esset 
virtus (a. 3). 

Probatur : Pericula non retrahunt voluntatem a bono rationis 
nisi quia umentur ; ergo fortitudo immediate versatur circa 
timores et eos cohibet ne quis nimis timeat, et ex umore a bono 
rauoms recedat ; quia tamen aliquando oportet ea pericula non 
solum firmiter tolerare sed et aggrediendo repellere, ad securi- 
tatem in posterum habendam, meo consequenter etiam forutudo 
versatur circa audacias ut eas teneat intra limites rauoms. 

Pericula autem sunt praesertim pericula mortis. Virtus emm est 
ultima perlecuo qua homo bene operetur in omnibus circum- 
stantiis atqui forutudo non esset pertecta nisi firmiter reuneret 
voluntatem nominis in bono rauoms contra maxima mala, qui 
vero stat firmus contra maiora euam consequenter stat firmus 
contra minora, sed non vice versa ; ergo. — Quodsi non firmaret 
contra maxima mortis pericula, sed solum contra minora, homo 
non esset simpliciter forus sed secundum quid (a. 4). 

B. Obiectum materiale primarium quod fortitudo prin- 
cipaliter et ratione sui attingit, est praecise quod passiones 
timoris et audaciae sunt cohibendae ita quod animus 
firmetur iuxta ordmem rationis, seu regulandae sunt 
conformiter ad finem debitum. 

C. Obiectum formale , seu motivum propter quod forti- 
tudinis, est specialis honestas et rectitudo quae consistit 
in appetitum firmando secundum rectam rationem contra 
pericula etiam maxima — sive sustmenda cum timore, sive 
moderate audacia repellenda — ut oportet in ordine ad 
finem debitum : firmat emm appetitum fortitudo quia id 
rectum et honestum est. 

Et hoc est motivum speciale et proprium virtutis fortitudinis, 
propter quod est virtus specialis ab omnibus aliis distincta : 
ita emm agit ex ipso affectu seu amore boni forutudinis, quatenus 
congruum est rauoni ut sic cohibeantur umores et audaciae 
qualiter decet virum fortem. Digmtau hominis quam maxime 
convenit non amoveri a faciendo ex timore periculi, nec cedere 
audaciae temere in periculum praecipitanti, Quodsi aliquis ex 
amore fidei, casutaus, pietatis, charitaus, iusuuae, pericula 
mortis subiret, actus esset reguiative et imperative ab his vir- 
tutibus, sed eiicitive a fortitudine (a. 3). 

904. Duplex est actus fortitudini proprius : primus 
et principalis est sustinere seu reprimere timores et immobi- 
liter sistere in periculis ; secundarius aggredi seu moderari 
audacias. Fortitudo enim magis est circa timores cohibendos 
quam circa audacias moderandas, ac difficilius est cohibere 
timorem quam moderate aggredi et audaciam moderari, 
quia ipsum periculum de se confert aliquid ad repressionem 
audaciae, sed operatur ad augmentum timoris (a. 6). 

Et sane « 1) quia sustinere videtur aliquis ab aliquo fortiore 
invadente ; qui autem aggreditur invadit per modum fortioris ; 
difficilius autem est pugnare cum fortiore, quam cum debiliore ; 
2) quia ille qui sustinet iam sentit pericula imminentia ; ille 
autem qui aggreditur, habet ea futura. Difficilius autem est non 
moveri a: praesentibus quam a futuris ; 3) quia sustinere importat 
diuturnitatem temporis, sed aggredi potest aliquis ex subito 
motu. Djfficilius autem est diu manere immobilem quam subito 
motu moveri ad aliquod arduum » (ad 1). 

905. Fortitudo est virtus cardinalis, quia ipsi inest 
excellenter una ex conditionibus omni virtuti communibus : 
firmiter operari. Ea enim firmatur animus non solum 
adversus voluptates sed etiam adversus mala et pericula, 
et ea non quaecumque sed maxima, scii, mortis. Ergo 1 
(a. 11). Et ita «etiam secundum quod est specialis virtus 
habens determinatam materiam, coadiuvat ad resistendum 
impugnationibus omnium vitiorum. Qui enim potest 
firmiter stare in his quae sunt difficillima ad sustinendum, 
consequens est quod sit idoneus ad resistendum aliis quae 
sunt minus difficilia » (a. 3, ad 2). 

Non tamen est maxima virtus, nam bonum rationis essentialiter 
pertinet ad prudentiam, effective ad iustitiam, quia illud ponit 
in rebus humanis, et solum conservative ad fortitudinem et 
temperantiam ; maius tamen est esse firmum contra pericula 
mortis quam contra voluptates. Ergo fortitudo minus perfecta 
est quam prudentia et iustitia, sed perfectior quam temperantia 
(a. 12). 

906. Corollaria. — Ex praedictis facile concluditur 
1) pericula non esse materiam fortitudinis, nisi talia sint ut 
honeste sustineri seu suscipi possint, secus non sunt materia 
virtutis : fortis enim proxime operatur ut voluntas firmetur in 


1 Cfr. I-II, q. 61, a. 3 et 4. 

bono, remote propter finem iustitiae legalis, quia omne bonum 
virtutis ordinatur ad bonum commune, vel et propter finem 
ultimum, Deum (a. 7) ; . . , 

2) maxime et directe versari fortitudinem circa pericula quae 
imminent in bello iusto, sive communi propter necessitatem 
reipublicae et bonum commune, sive particulari ubi virtus 
impugnatur (iustitia, fides, castitas, religio), ut si intentetur 
mors iudici, nisi ferat iniquam sententiam, virgini nisi consentiat 
stupratori, fideli nisi fidem abneget ; — secundario autem et 
indirecte circa alia pericula ex alia causa : aegritudine, tempestate, 
incursu latronum, etc. : quamvis enim ista secundum se et 
immediate non videantur alicui imminere ex hoc quod prose- 
quatur bonum honestum, ex intentione tamen operantis possunt 
suscipi vel sustineri propter motivum virtutis (saltem propter 
bonum fortitudinis quia congruunt viro forti), ut qui amico 
peste infecto inservit, qui non refugit itinerari ad aliquod pium 
negotium propter timorem naufragii vel latronum, etc. (a. 5) > 

3) non virtutem fortitudinis sed falsam eius similitudinem 
habere : sese exponentes morti ex vanitate, latrones, bellum 
iniustum agentes, duellantes, etc. qui potius sunt temerarii et 
crudeles quam fortes, quia non subeunt periculum propter 
bonum virtutis. 

907. Animadversiones. — 1. Delectatur fortis ex una 
parte animaliter seu spiritualiter (a. 8), i. e. ex apprehensione 
sensitiva vel intellectiva, in ipso opere virtutis et eius fine (tam 
remoto quam proximo) ; ex alia parte habet unde doleat etiam 
animaliter dum apprehendit amissionem propriae vitae, cor- 
poraliter dum sustinet cruciatus (dolores, flagella, vulnera). 
Sensibilis tamen dolor corporis maior est quam spiritualis 
delectatio virtutis, nisi aliquando gratia Dei specialem delecta- 
tionem infundat divinam (a. 8). 

2. Fortitudo maxime consistit in repentinis, non quidem quoad 
electionem operantis, quia fortis potius eligit praemeditari 
pericula ut eis resistere vel ea ferre facilius possit ; sed quo- 
ad manifestationem, quia in talibus casibus maxime patet virtus 
fortitudinis si absque praemeditatione praesenti, quasi naturaliter 
ex diuturna praemeditatione, fortiter agat (a. 9). 

3. Fortis utitur ira tamquam instrumento ad suum actum, 
non ad sustinendum, sed ad aggrediendum, non omni ira sed 
ratione moderata (a. 10). 

QUAESTIO SECUNDA. 

DE ACTU FORTITUDINIS SEU DE MARTYRIO. 
S. Th. II-II, q. 124. 


908. Martyrium est testimonium reale veritatis Christia- 
nae impugnatae per tolerantiam mortis corporalis. Ad quod 
requiruntur tres conditiones : 

1) Ut quis revera mortem corporalem patiatur. Martyr 
enim est testis perfectissimus qui omnia profitetur visibilia 
esse contemnenda propter Christum (Hebr. XI) ; ille 
autem qui adhuc manet in vita corporali, nondum ostendit 
se despicere omnia terrena propter Christum (a. 4). 

Hinc a) non sufficit desiderium martyrii, licet id de merito 
eius participet ; — b) illi qui carnes suas crucifixerunt per gra- 
viores poenitentias non sunt veri martyres ; — c) et illi quibus 
causa sufficiens mortis fuit inflicta sed qui a morte fuerunt 
miraculose praeservati, non sunt martyres in sensu perfecto et 
completo, licet meritum martyrii habeant. — d) Et B. Virgo 
martyr non dicitur proprie sed secundum similitudinem (a-4,adx) : 
cui nulla causa mortis corporalis fuit inflicta sed solus cruciatus 
animae vehementissimus, licet plus quam martyres ita passa sit 
et ita eminenter sit martyrum regina. 

2) Ut quis mortem subeat ab hoste inflictam in odium 

s christianae veritatis, sive directe pro fide credenda, sive 

; indirecte et implicite pro fide agenda, seu pro omni virtute 

, christiana exercenda aut peccato vitando, sed propter Deum . 

Quod ita ostendit S. Thomas, a. 5 : 

j « Martyres dicuntur quasi testes, quia scii, corporalibus suis 

passionibus usque ad mortem testimonium perhibent veritati, 
j non cuicumque, sed veritati quae secundum pietatem est, quae 

j per Christum nobis innotuit ; unde et martyres dicuntur quasi 

testes ipsius. Huiusmodi autem est veritas fidei. Et ideo cuius- 
libet martyrii causa est fidei veritas. Sed ad fidei veritatem non 
solum pertinet ipsa credulitas cordis, sed etiam exterior protes- 
tatio ; quae quidem fit non solum per verba, quibus aliquis 
confitetur fidem, sed etiam per fayta, quibus aliquis fidem se 
habere ostendit... Et ideo omnium virtutum opera secundum 
; quod referuntur in Deum, sunt quaedam protestationes fidei, 

, per quam nobis innotescit, quod Deus huiusmodi opera a nobis 

j requirit, et nos pro eis remunerat, et secundum hoc possunt 

1 

» 

i 

esse martyrii causa. Unde et B. Iohannis Baptistae martyrium 
in Ecclesia celebratur, qui non pro neganda fide sed pro repre- 
I hensione adulterii mortem sustinuit ». 

f Hinc martyres non sunt in sensu stricto : 

t a) illi qui mortem tolerant propter morbum contractum ex 

leprosorum aut peste infectorum cura ob Dei amorem suscepta ; 
— b) qui mortem subierunt propter veritates naturales, v. g. 
geometriae aut alius scientiae profanae ; — c) qui mortem 
subierunt propter haeresim, ut I. Hus ; — d) qui occisi sunt 
propter patriam in bello, quod debent subire, iniusto, etiam si 
ob amorem virtutis mori intendant, quia mors non infligitur 
ipsis in odium virtutis, saltem ordinario ; — e) qui seipsos occi- 
derunt propter virtutem Christianam servandam : suicidium 
enim est peccatum, nisi excusentur bona fide vel speciali in- 
stinctu Spiritus sancti (a. 1, ad 2). 

3) Ut mors acceptetur voluntarie ex motivo fidei aut 
virtutis impugnatae. Unde si adultus in somno occiditur 
fidei causa, absque eo quod de martyrio cogitavit, non 
videtur martyr, quidquid dixerit Caietanus (in a. 2). 

Infantes qui in odium fidei aut Christi occiduntur, martyres 
dicuntur, quia in ipsis Voluntas suppletur gratia speciali Baptismi : 
« Dicendum, ait S. Thomas, a. I, ad 1, quod martyrii gloriam 
quam in aliis propria voluntas meretur, illi parvuli occisi per 
Dei gratiam sunt assecuti. Nam effusio sanguinis propter Chri- 
stum vicem gerit baptismatis. Unde sicut in pueris baptizatis 
per gratiam baptismalem meritum Christi operatur ad gloriam 
obtinendam, ita et in occisis propter Christum meritum martyrii 
Christi operatur ad palmam martyrii consequendam ». 

909. Martyrium est actus virtutis fortitudinis. — 

Est actus virtuti quia ad rationem martyrii pertinet 
firmiter stare contra persequentium impetus in veritate et 
virtute, quod est bonum rationis ; virtutis autem est 
firmare in bono rationis. Unde ipsi promittitur praemium 
beatitudinis, quod non debetur nisi actibus virtutis, Mt. V, 
10 : Beati qui persecutionem patiuntur propter iustitiam, 
quoniam ipsorum est regnum coelorum (a. i). 

Est proprie actus fortitudinis. Ad fortitudinem enim 
pertinet hominem confirmare in bono virtutis contra peri- 
cula mortis, illius praesertim quae est in bello (n. 906, 2°). 
Atqui manifestum est quod in martyrio homo firmiter 
confirmetur in bono virtutis, dum fidem et virtutem non 
deserit propter pericula mortis, quae in quodam certamine 

particulari a persecutoribus imminent. Unde manifestum 
est quod martyrium est actus fortitudinis ; et ideo de 
martyribus canit Ecclesia : Fortes facti sunt in bello 

(a. 2). 


Hinc a) est actus elicitus a fortitudine, sed imperatus a virtute 
ob cuius motivum vel propter quam sustinetur tamquam finem : 
a fide, religione, iustitia, castitate, etc., vel etiam a charitate 
erga Deum a qua imperari maxime aptus est, in quantum est 
maximum signum dilectionis, secundum verba Christi, Ioh. XV, 
13 : Maiorem hac dilectionem nemo habet ut animam suam ponat 
quis pro amicis suis; — b) non est actus maximae perfectionis, 
si consideretur secundum propriam speciem, respective ad 
virtutem a qua elicitur, quia fortitudo non est maxima virtutum ; 
casu tamen quo imperetur a charitate Dei, dici potest actus 
maximae perfectionis, in quantum est maximum signum dir 
lectionis erga Deum (a. 3). 


910. Efficacia martyrii. — Martyrium, quia est imi- 
j tatio ipsius passionis Christi, iustificat peccatorem, sive 

baptizatum sive non baptizatum, sive adultum sive par- 
vulum, uti constat ex perpetua Ecclesiae doctrina. 

Efficacia est quasi ex opere operato : martyrium scii, est 
quasi baptismus, unde vocatur baptismus sanguinis . Hinc 
! ad iustificationem ex martyrio obtinendam, nulla dispo- 

sitio requiritur in pueris, in adultis sufficit illa quae neces- 
, saria est cum sacramento, scii, sincera attritio de peccatis 

commissis quae omnem affectum peccati deponat et pec- 

! catum retractet. 

| 

f Hinc 1) non sufficit mera mors propter Christum, nam potest 

1 esse cum obice ad iustificationem seu cum affectu ad peccatum ; 

unde in I Cor. XIII, 3 dicitur : « Si tradidero corpus meum, 
ita ut ardeam, charitatem autem non habuero, nihil mihi prodest »; 

2) non tamen requiritur contritio perfecta aut actus charitatis, 
,1 quia ita iustificatur homo ex opere operantis etiam sine martyrio, 

1 unde si requireretur, martyrio nulla efficacia competeret spe- 

, cialis 5 est tamen influxus charitatis necessarius ut martyrium 

V et'°m meritum habeat ; 

' 3) at sufficit contritio imperfecta, eodem modo ac in tr. de 

poenitentia explicatur ; quia tali contritione omnis obex ad 
iustificationem removetur ; unde ea data, in martyrio charitas 
■ peccatori infunditur. Et ita martyrium 

' a) delet omnia peccata mortalia, quia obstaculum affectus 

'l ad peccatum attritione fuit remotum ; 

i b) delet etiam omnem culpam venialem et omnem poenam 

i 

t 




DE IPSA FORTITUDINE 863 

temporalem ; qui effectus, si adsit obex propter affectum ad pecca- 
tum veniale, producitur in primo post mortem instanti, quando 
obex actu charitatis perfectae removetur. Unde Innocentius III : 
« iniuriam facit martyri, qui orat pro martyre » ; 

c) etiam confert in coelo specialem coronam seu aureolam, 
i. e. speciale gaudium de excellentissima et difficillima victoria 
reportata de mundo, eodem modo ac confessoribus et virginibus 
datur propter specialem eorum victoriam de diabolo aut de 
carnali voluptate ; quibus tamen potior est aureola martyrii. 

In infantibus tamen non est propria pugna nec proinde 
victoria ; unde nec in illis est proprie dicta aureola ; quam 
nihilominus aliqualiter participant, in quantum specialiter gau- 
dent se in obsequium Christi esse occisos. 


QUAESTIO TERTIA. 

DE VITIIS FORTITUDINI OPPOSITIS. 

S. Th.II-II, q. 125-127. 

911. Virtus fortitudinis est in medio. — Efficit 
fortitudo ut homo medium teneat inter duo extrema, in 
quae pronum est labi eum qui maximis periculis obiicitur, 
scii, inter ingentem timorem quo excitemur ad mali fugam, 
et nimiam audaciam qua ad pericula temere adeunda 
stimulemur. Quae duo extrema, ait Lessius, alternantibus 
motibus animum vera fortitudine carentem pulsant et 
veluti inter se confligunt. 

Hinc fortitudini opponitur per defectum timiditas, et 
per excessum intimiditas et audaciosa temeritas. 

912. Vitium oppositum per defectum. — Fortitudini 
per defectum et primario opponitur timiditas. Quo nomine 
non significatur passio timoris (quae est indifferens ad 
bonum et malum), sed timor inordinatus malorum tem- 
poralium et praecipue periculorum mortis ; consistit scii, 
in timendo quod, quando, ubi, quomodo non oportet vel 
plus quam oportet. 

In quolibet peccato adest inordinatus timor, v. g. amittendi 
pecuniam, voluptatem, aestimationem, etc. ; — sed timor prae- 
cipuus est periculorum mortis, et talis timor opponitur fortitudini. 

Timor inordinatus est excessus in timendo et defectus in 
audendo. Ex primo capite vocatur timiditas, ex altero ignavia, 
sed propter affinitatem utrumque communi vocabulo vocatur 

timiditas. Est per se peccatum veniale j sed mortale si causa 
sit transgressionis gravis. Timor enim aliquatenus minuit volun- 
tarium, sed non tollit. 


913. Vitia opposita per excessum. — Fortitudini per 
excessum et secundario opponuntur duo vitia : 

1) Intimiditas est vitium quod non timet pericula vitae 
quando timenda sunt : est in non timendo quod, quando, 
ubi, quomodo oportet vel quantum oportet, seu defectus 
in timendo. Quod vitium oritur ex contemptu vitae, quam 
homo parvipendit, aut ex superbia sibi nimis virium 
tribuendo, aut ex animi stoliditate. 

2) Audacia seu temeritas , prout hic sumitur, est excessus 
in aggrediendis periculis : consistit in audendo seu aggre- 
diendo quod, quando, ubi non oportet, vel plus quam opor- 
tet ; unde est excessus in audendo. Oritur ex iisdem causis 
ac intimiditas quacum intime connexa est, praecipue autem 
ex vana iactantia. 


Eatenus sunt peccata quatenus causant alia peccata, aut 
quatenus contra charitatem hominis erga seipsum agunt. In 
duello vitia temeritatis et intimiditatis solent accidere, dum 
quis se exponit periculo vitae aut mutilationis. 

SECUNDA PARS. 


DE VIRTUTIBUS FORTITUDINI ADNEXIS. 

S. Th. II-II, q. 128. 

914. Partes fortitudinis. — Fortitudo : 

A . Non habet partes subiectivas seu plures species, quia 
versatur circa materiam valde specialem et omnino deter- 
minatam. 

B. Habet quatuor partes integrales, seu conditiones quae 
concurrunt ad eius actum. Requiritur enim 

a) ad aggrediendum : 1) respectu finis sperati, magna- 
nimitas seu fiducia, quae praeparat ad periculum subeun- 
dum, ut scii, quis promptum animum habeat ad aggredien- 
dum ; et 2) respectu medii, magnificentia seu strenuitas in 
executione operis, ne scii, quis deficiat in executione illo- 
rum quae fiducialiter inchoavit ; 

b) ad sustinendum : 3) patientia et longanimitas in suscep- 
tione periculi, ne difficultate imminentium malorum animus 
frangatur per tristitiam et decidat a sua magnitudine ; et 
4) perseverantia ac constantia in executione, ut ex diuturna 
difficilium passione homo non fatigetur usque ad hoc quod 
desistat. 

C. Etiam habet easdem quatuor partes potentiales. Nam 
si coarctantur ad materiam fortitudinis et versantur circa 
mortis pericula, sunt partes integrales sine quibus fortitudo 
esse non potest ; — at insuper sunt partes potentiales 
seu virtutes adnexae si exercentur in superandis periculis 
minoribus, et ita fortitudinem imitantur in materiis secun- 
dariis et minus difficilibus, v.g. magnificentia circa magnos 
sumptus, magnanimitas circa magnos honores. 

De quibus sub hoc respectu praecipue est dicen- 
dum. 


Summa Theologiae Moralis II. — 55 

QUAESTIO PRIMA. 

DE MAGNANIMITATE. 


Articulus I. 

De ipsa Magnanimitate secundum se. 

S. Th. II-II, q. 129. 

915. Magnanimitas ( groot - of edelmoedigheid) est virtus 
inclinans ad magna seu excellentia in omni virtutum genere 
opera, magno honore digna. Versatur immediate circa 
spem et bonum arduum, et ideo est in appetitu irascibili ; 
mediate versatur circa honores magnos. Non tamen tendit 
ad magna propter honorem, sed propter eorum excellentiam 
sub speciali ratione magni et ardui, quia bonum est magna 
et ardua agere cum generositate ; secundario tamen etiam 
recte utitur honore secundum rectam rationem. 

Hinc 1) differt ab ambitione quae propter honores magna ag- 
greditur : vult enim magnanimus operari quae magna sunt 
coram Deo, quia rationali creaturae convenit non solum quae 
sunt communia, sed etiam quae eximia sunt intendere. 

2) Est virtus specialis, quia habet obiectum speciale : ponit 
enim modum rationis circa magnos honores et excellentia opera 
aggredienda; hinc est adnexa fortitudini, quia sicut ipsa 
firmat animum circa aliquod arduum, sed ab ea deficit quia 
magna bona speranda aut adipiscenda minus habent ardui et 
difficultatis quam ipsa pericula mortis. 

3) Obiectum quod appetit sunt honores magni et veri, nam circa 

parvos honores alia est virtus innominata, quae ab aliquibus 
dicitur philotimia; unde vera magnanimitas despicit divitias, 
voluptates et honores huius mundi, utpote quae reapse parvi 
sunt momenti, sed adspirat ad magnos honores coram Deo. 
« Et ideo non extollitur ex magnis honoribus, quia non reputat 
eos supra se, sed magis eos contemnit, et multo magis moderatos 
aut parvos. Et similiter etiam dehonorationibus non fran- 
gitur, sed eas contemnit, utpote quas reputat sibi indigne afferri » 
a 2, ad 3. . ... . T 

4) Quare vera magnanimitas non opponitur humilitati : « ln 
homine invenitur aliquid magnum, quod ex dono Dei possidet; et 
aliquis defectus, qui competit ei ex infirmitate naturae. Magna- 
nimitas ergo facit quod homo se magnis dignificet secundum 
considerationem donorum quae possidet ex Deo ; sicut si habet 
mag nam virtutem animi, magnanimitas facit quod ad perfecta 
opera virtutis intendat... Humilitas autem facit quod homo 
seipsum parvipendat, secundum considerationem proprii defe- 

ctus. — Similiter etiam magnanimitas contemnit alios secundum 
quod deficiant a donis Dei : non enim tantum alios appretiatur 
quod pro eis aliquid indecens faciat. Sed humilitas alios honorat 
et superiores aestimat, in quantum in eis aliquid inspicit de 
donis Dei... Et sic patet quod magnanimitas et humilitas non 
sunt contraria, quamvis in contraria tendere videantur, quia 
procedunt secundum diversas considerationes » (a. 3, ad 4). 

916. Proprietates magnanimitatis, — s. Thomas 
ex Aristotele, Eth. IV, plures proprietates magnanimitatis 
enumerat inter quas sequentes sunt principaliores 1 : 1) magna- 
nimus modice delectatur honoribus etiam magnis oblatis ; 
2) in prosperis et in adversis moderatum se praebet ; 3) liben- 
ter aliis auxilium praebet, sed ipse neminem vel vix quem- 
quam rogat de auxilio pro seipso ; 4) cum magnatibus se 
praebet revera magnum, i. e. non eis adulatur nec sinit suam 
libertatem ab eorum auctoritate opprimi ; cum mediocribus 
vero se praebet mediocrem ; 5) non est ambitiosus et proinde 
non se ingerit locis aut functionibus honoratioribus ; 6) aperte 
suam sententiam dicit si est necessarium ; non enim timet homi- 
nes neque ulli adulari cupit ; 7) non meminit iniuriarum accepta- 
rum, hoc enim vilis est animae ; 8) non cupide loquitur de 
hominibus, nec aliorum adulator est neque maledicus ; 9) in 
suis exterioribus gestibus corporis est tardus : non enim prae- 
cipitanter agit, quia se ingerit tantum magnis negotiis, quae non 
ita saepe occurrunt, et quando occurrunt, cum seria deliberatione 
agi debent ; 10) iuxta Aristotelem saepe utitur ironia i. e. fictione 
minoris (non derisione),... qua quis fingit de se minora seu 
vilia. Magnanimus non solet demonstrare totam suam magni- 
tudinem, quia hoc videtur iactantia. 

917* Animadversiones. — 1. Virtus magnanimitatis se- 
cundum dispositionem animi est apud omnes iustos ; sed quoad 
actus non competit nisi magnis hominibus (a. 3, ad 2). 

2) Virtus requiritur ad reprimendas passiones quae magnam 
habent vim resistendi rationi. Atqui passiones aliquae non solum 
habent magnam vim resistendi rationi ex parte passionis propter 
vehementiam, sed etiam « ex ipsis rebus exterioribus quae sunt 
passionum obiecta, sicut amor vel cupiditas sive pecuniae sive 
honoris. Et in his oportet esse virtutem non solum circa id quod 
est maximum in eis, sed etiam circa mediocria vel minora, quia 
res exteriores existentes, etiamsi sint parvae, sunt multum 
appetibiles, utpote necessariae ad vitam hominis. Et ideo circa 
appetitum pecuniarum sunt duae virtutes : una quidem circa 
mediocres vel moderatas, scii, liberalitas, alia circa pecunias 
magnas, scii, magnificentia... Similiter etiam circa honores sunt 
duae virtutes : una quidem circa mediocres honores, quae 


1. Cfr. S. Thomas, q. 129, a. 3, ad 3 et 5 ; a. 4, ad 2 ; Billuart, 
diss. II, art. 2 ; Priimmer, Th. M. II, n. 629. 

innominata est (vocari posset philotimia)..., circa magnos autem 
honores est magnanimitas » (a. 2). 

3. Ad magnanimitatem conferunt et pertinent a) directe 
quidem fiducia ( zelfvertrouwen ) quae importat robur spei, pro- 
veniens ex firma et vehementi opinione de bono assequendo ; 
sed quia spes causat audaciam, quae pertinet ad fortitudinem, 
inde est quod fiducia ex consequenti ad fortitudinem pertinet (a.6); 

b) securitas (gerustheid ) seu perfecta quies animi a timore : 
haec directe pertinet ad fortitudinem ; sed quia, sicut spes 
est causa audaciae, ita timor est causa desperationis, ideo « sicut 
fiducia ex consequenti pertinet ad fortitudinem, in quantum 
utitur audacia, ita et securitas ex consequenti pertinet ad magna- 
nimitatem, in quantum repellit desperationem » (a. 7) ; 

c) bona fortunae quae iuvant instrumentaliter ad finem magna- 
nimitatis, quia per ea, scii, per divitias et potentias et amicos, 
datur nobis facultas magna operandi (a, 8). 

Articulus II. 

De Peccatis magnanimitati oppositis. 

S. Th. II-II, q. 130-133. 

918. Magnanimitati per excessum opponuntur: 
praesumptio, ambitio, et inanis gloria, quae inordinate 
appetunt excellentiam in operibus, in honore, aut in fama 
et aestimatione. Praesumptio respicit materiam proximam : 
actus honore dignos ; ambitio materiam remotam : honores ; 
inanis gloria effectum naturalem honoris : laudem. 

i° Praesumptio ( verwaandheid) seu praefidentia est inor- 
dinatus appetitus aggrediendi aliquid supra vires. Est spes 
excessiva. In praesenti autem non agitur de praesumptione 
opposita spei theologicae seu divinae, quae temerarie 
expectat beatitudinem per media a Deo non ordinata et 
respuit vel pervertit auxilium divinum a quo est sperandum 
(de qua diximus in tr.de spe, 1,833) > Se d de praesumptione 
seu spe excessiva in viribus propriis : haec scii, opponitur 
magnanimitati quae circa passionem spei versatur. 

Oritur ex errore culpabili de viribus propriis. Circa quas error 
committi potest dupliciter : uno modo secundum quantitatem 
ut cum quis aestimet se habere maiorem virtutem vel scientiam 
vel aliquid huiusmodi quam habet, v. g. qui absque sufficienti 
capacitate suscipiunt officium iudicis, medici, advocati, confes- 
sarii, etc., qui usurpant potestatem quam non habent, qui propria 
auctoritate sine longo studio interpretantur Scripturas... ; alio 

modo circa genus rei ex qua quis se dignificat, ut cum aliquis 
se magnum et magis dignum aestimat, ex quo non est magnus 
nec dignus, v. g. propter divitias vel aliqua bona fortunae. 

Est peccatum de se veniale, quia non est contra chari- 
tatem ; per accidens fit mortale ratione causae , ut si 
procederet ex errore culpabili in fide, vel ratione effectus 
ut si fiat cum magno periculo vel damno notabili, proprio 
vel alieno, ut in medicis, confessariis, advocatis fieri potest 
qui praesumunt sine peritia suscipere officium aut tali 
modo exercere, ac in iis qui sine causa rationabili se oc- 
casioni proximae peccandi ingerunt. 

2 0 Ambitio ( eerzucht ) est inordinatus appetitus honoris. 

Fit quatuor modis : quaerendo honorem de excellentia quae 
non habetur, ut si ignarus vult honorari ut doctus ; — vel de 
re vituperabili, ut de peccato vel de re acquisita peccato ; — 
vel honorem non referendo in Deum cui honor propter excel- 
lentia bona debetur principaliter ; — vel illum non referendo 
in utilitatem aliorum, sed quiescendo in honore : illud enim in 
quo homo excellit datur homini a Deo ut ex eo aliis prosit. 

Est peccatum de se veniale, quia non est contra chari- 
tatem ; per accidens fit mortale vel ratione causae, ut si 
proveniat ex errore culpabili in fide, aut si quis appetat 
honorem ex affectu ad peccatum mortale, aut honore 
abutatur ad illud peccatum ; — vel ratione effectus, ut 
si quis mortale peccatum faciat ad honorem capiendum, 
ad omnia paratus propter honorem, seu finem ultimum 
in honore constituat, aut si fiat cum gravi damno aut 
iniuria proximi. 

3 0 Inanis gloria ( roemzucht , ijdelheid) est appetitus gloriae 
et famae inordinatus, i. e. appetitus gloriae vanae seu 
vanae manifestationis et apud alios aestimationis de propria 
excellentia sive vera sive ficta ; excessiva cupiditas humanae 
existimationis et laudis. Quae etiam est peccatum capitale, 
ut expositum fuit in tr. de Peccatis (I, n. 502). 

Gloria est clara cum laude aliorum notitia ; quae est naturalis 
effectus et finis honoris, cum ex eo quis redditur clarus in notitia 
aliorum. Ex hoc enim quod alicui exhibeantur testimonia honoris, 
eius excellentia apud alios clara est. Hinc appetitur honor quia 

appetitur gloria ex honore. Unde consequenter etiam circa 
gloriam versatur magnanimitas, et inordinatus appetitus gloriae 
opponitur magnanimitati. 

Fit tripliciter : a) quaerendo gloriam de eo quod non est 
gloria vel tanta gloria dignum, ut de re mala, falsa, ficta, fragili, 
de opibus, nugis, etc... ; b) quaerendo eam ab illis qui discernere 
non valent quid sit gloria dignum, v. g. ab eo cuius iudicium 
non est certum ; c) quaerendo et non referendo gloriam ad 
debitum finem, nimirum ad honorem Dei vel utilitatem propriam 
aut alienam. Gloria enim de se est res indifferens, ac proinde 
in ipsa sistere ut in fine et eam propter seipsam quaerere est 
illicitum : rem enim appetere indifferentem non est bonum, nisi 
fiat ad bonum finem rei extrinsecum ; ergo quaerere gloriam est 
illicitum nisi in quantum est utilis ad aliquid, secus esset actus 
otiosus et vanus ac proinde peccaminosus (q. 132, a. 3 ; cfr. 
Q. D. de Malo 9, a. 2). 

Inanis gloria de se est peccatum veniale : de se enim non 
dicit aliquid contra charitatem, sed est tantum inordinatio 
appetitus rei secundum se indifferentis. Per accidens tamen 
i. e. ratione alterius seu adiuncti fit mortale : x° ex parte 
ipsius gloriantis : a) ratione effectus, v. g. si quis paratus 
sit peccare mortaliter ad gloriam acquirendam, aut finem 
ultimum in gloria constituat, aut grave damnum proximi 
ex ipsa consequatur, ut si propter eam medicus socium 
adhibere nolit cum gravi periculo sanitatis in aegroto, vel 
magister magnum errorem quem docuit retractare nolit ; 
b) ratione finis, ut si ex affectu ad mortale gloriam quaerat. 
2° Etiam ex parte materiae de qua aliquis gloriatur : a) si 
quis glorietur de bono, sed falso quod est contra Dei 
reverentiam (v. g. quaerere pro se honores divinos), vel 
de bonis ac si a Deo non essent, vel de bono temporali 
amato plus quam Deo, vel de testimonio hominum quod 
praefert testimonio divino ; b) si glorietur de malo, scii, 
de peccato mortali commisso (q. 132, a. 3 ; cfr. Q. D. de 
Malo 9, a. 2). 

919. Animadversiones. — Notentur verba S. Thomae 
(q, 132, a. 1, ad 3) : « Ad perfectionem hominis pertinet quod 
ipse se cognoscat ; sed quod ipse ab aliis cognoscatur, non 
pertinet ad eius perfectionem ; et ideo non est per se appetendum. 
Potest tamen appeti, in quantum utile est ad aliquid, vel ad 
hoc quod Deus ab hominibus glorificetur, vel ad hoc quod ho- 
mines proficiant ex bono quod in alio cognoscunt, vel ad hoc 
quod ipse homo ex bonis quae in se cognoscit, per testimonium 

laudis alienae, studeat in eis perseverare et ad meliora proficere. 
Et secundum hoc laudabile est quod curam habeat aliquis de 
bono nomine et quod provideat bona coram Deo et hominibus ; 
non tamen quod in hominum laude inaniter delectetur ». 

920. Magnanimitati per defectum opponitur pusil- 
lanimitas. — Haec est animi dispositio qua quis refugit 
quasi nimis magna et superantia vires, ea quae, omnibus 
attentis circumstantiis, posset et deberet agere, cum revera 
non superent. Ita qui difficultatibus territus et divino 
auxilio non satis fidens, munera fugit sibi a superioribus 
proposita, aut proprii status officia, ex inani timore, non 
adimplet. 

Oritur ex ignorantia culpabili. Est peccatum mortale si 
retrahat a praecepto gravi. 


QUAESTIO SECUNDA. 

DE MAGNIFICENTIA. 

S. Th. II-II, q. 134-135. 

921. Magnificentia {grootdadigheid) inadaequate distin- 
guitur a magnanimitate, sicut species a genere. Magnani- 
mitas tendit ad omnia agibilia magna, in omni genere, 
seu in magnum ut virtuosum ; magnificentia solum ad 
magna factibilia, scii, ad magna opera exteriora ut sic, 
v. g. est in splendidis templis exstruendis, aut collegiis, 
universitatibus, hospitalibus, monasteriis erigendis, secun- 
dum rationem rectam, quando id postulat bonum Ecclesiae 
aut patriae (a. 2, ad 2 et 3). Ad quod magni sumptus 
pecuniae necessarii sunt unde est virtus moderans amorem 
pecuniae, ne magni sumptus impediantur, quibus magna 
opera externa fieri debent (q. 134, a. 3). 

Hinc 1) materia eius sunt magni sumptus faciendi pro magnis 
operibus externis, et amor copiosae pecuniae moderandus. Unde 
secundum affectum potest esse in pauperibus, non secundum 
effectum ; 

2) obiectum eius speciale est magnum opus et magni sumptus 
ad illud proportionati : ita tendit in arduum et ideo est in 
appetitu irascibili ; deficit autem a fortitudine quia minor est 
difficultas, solum scii, propter dispendium rerum, non propter 
periculum vitae ; 

3) differt a liberalitate : haec est ad omnes operationes et usus 
circa pecunias ; magnificentia circa solos sumptus, i. e. expensas, 
et quidem magnqs, nam liberalitas est etiam circa moderatos 
(q. 134, a. 1, ad 1 ; a. 3, ad 2 ; q. 135, a. 1, ad 3). 

922. Magnificentiae duo vitia opponuntur : 

a) Consumptio (profusion ) seu nimia sumptuositas , quando 
quis magnos sumptus facit in rebus parvi momenti (quae 
non merentur) plus quam dignitas operis exposcat ; quod 
quidem irrationabile est, praesertim si negliguntur opera 
pro honore Dei et bono fidelium (aut hominum) valde 
necessaria. 

b) Parvificentia ( mesquinerie ), quae in rebus magnis 
nonnisi parvos sumptus vult facere, ita ut opera quae 
suscipiuntur valde indecora maneant. Haec intendit primo 
parvos sumptus, dum magnificentia primo respicit magnum 
opus et consequenter sumptus. 

Per se sunt peccata venialia ; nisi retrahant a gravi 
praecepto. 

QUAESTIO TERTIA. 

DE PATIENTIA ET LONGANIMITATE. 

S. Th. IMI, q. 136. 

923. Patientia ( geduld ) est virtus quae ita tristitiam mo- 
deratur, ex malis praesentibus ortam, ut propter eam vo- 
luntas a bono non dimoveatur, sed potius in eo firmetur. 
Ita aliquis bene se habet in patiendo quae praesentialiter 
nocent, praesertim ab aliis inflicta, ut scii, non inordinate 
in iis tristetur. Est in appetitu concupiscibili, quia versatur 
circa tristitiam, sed imitatur modum fortitudinis, quia 
cohibet tristitiam quae retinet a bono rationis, eodem modo 
quo fortitudo cohibet timorem mortis (a. 4, ad 2). 

Hinc 1) non est insensibilitas seu apathia, de qua Stoici 
gloriabantur, et quae revera vitium est. Sicut enim fortitudo 
non est intimiditas, sed vir fortis sentit timorem mortis et illum 
cohibet intra limites rationis, ita vir patiens sentit dolorem in 
corpore et tristitiam in anima, sed utrumque cohibet nec sinit 
ultra limites rationis progredi, recordatus Pauli verba (Rom. V, 
3-5) : « Tribulatio patientiam operatur... » 

2) Quod facit ex affectu honestatis quae in cohibitione tristitiae 
invenitur, et ideo est virtus specialis. 

3) Quae necessaria est (Hebr. X, 32-36 ; Rom. V, 3 ; Lc. XXI, 
19), quia inordinata tristitia est magnum malum et impeditivum 
multorum bonorum (Eccli. XIV, 2 ; XXX, 25 ; Prov. XXV, 20); 
e contra per patientiam homo radicitus evellit passiones adver- 
sitatum quibus anima inquietatur (a. 2, ad 2), ut magis ostendetur 
n. seq. 

4) Quod vario gradu fieri potest, unde varii gradus in patientia 
distinguuntur 1 : a) tolerare sine murmuratione, seu aequo ferre 
animo amissionem divitiarum, famae, sanitatis, parentum et 
amicorum ; b) tolerare sine lamentatione et querimonia apud 
alios, seu ferre quae sine culpa nostra nobis accidunt ; c) tolerare 
cum gaudio, seu ea omnia non solum patienter sed laeto animo 
sustinere, sicut Apostoli (Act. V, 41). 

924. Patientia non est potissima virtutum. — Nam 

« directius ad bonum ordinant virtutes quae sunt constitu- 
tivae boni, quam illae quae sunt impeditivae eorum quae 
abducunt a bono. Et sicut inter eas quae sunt constitutivae 
boni tanto aliqua potior est quanto in maiori bono statuit 
hominem (sicut fides, spes et charitas, quam prudentia 
et iustitia) ; ita etiam inter illas quae sunt impeditivae 
retrahentium a bono, tanto aliqua est potior quando id 
quod ab ea impeditur magis a bono retrahit. Plus autem 
a bono retrahunt pericula mortis, circa quae est fortitudo, 
vel delectationes tactus, circa quas est temperantia, quam 
quaevis adversa, circa quae est patientia. Et ideo patientia 
non est potissima virtutum ; sed deficit non solum a 
virtutibus theologicis, et prudentia, et iustitia, quae directe 
statuunt hominem in bono, sed etiam a fortitudine et 
temperantia, quae retrahunt a maioribus impedimentis » 
(a. 2). 

Nihilominus 1) in aliquo est perfectior secundum quid. Nam 
« dicitur habere opus perfectum (lac. I, 4) in adversis tolerandis ; 
ex quibus primo procedit tristitia, quam moderatur patientia ; 
secundo ira, quam moderatur mansuetudo ; tertio odium, quod 
tollit charitas ; quarto iniustum nocumentum, quod prohibet 
iustitia » (ad 1). Iamvero patientia « non solum excludit iniustam 
vindictam quam etiam excludit iustitia ; neque solum odium, quod 

1. Ita ex parte modi. Nam ex parte malorum quae quis patitur, i u * gradus 
est patienter ferre damna fortunae ; 2 U * detrimenta famae ; 3 US detrimenta 
corporis et vitae. Ex pane causae, i us gradus est tolerare inflicta in 
poenam culpae ; 2“* illa quae accidunt sine culpa ; 3“’ illa quae infliguntur 
ab ingratis. 


874 SUMMA THEOLOGIAE MORALIS 


facit charitas ; neque solam iram, quod facit mansuetudo ; sed 
etiam excludit tristitiam inordinatam, quae est radix omnium 
praedictorum. Et ideo in hoc est perfectior et maior, quia in hac 
materia extirpat radicem» (I- 1 I, q. 66, a. 4, ad 2). «Tollere au- 
tem principium uniuscuiusque est perfectius. Nec tamen sequitur, 
si in hoc patientia est perfectior, quod sit perfectior simpliciter » 
(a. 2, ad 1). 

2) Hinc etiam, quia « possessio importat quietum dominium, 
ideo per patientiam dicitur homo suam animam possidere (Lc. XXI, 
19), in quantum radicitus evellit passiones, quibus anima in- 
quietatur » (ad 2). 

3) Imo «patientia dicitur esse radix et custos omnium virtutum, 
non quasi directe eas causando et conservando, sed solum remo- 
vendo prohibens », scii, causas impedientes seu passiones (ad 3). 

925. Media ad obtinendam patientiam, quae valde 
necessaria est viro christiano, recensentur a Billuart, diss. 2, 
a. 5 : « Iuvat considerare i° patientiam Dei tolerantis pecca- 
tores ; 2 0 patientiam Christi morientis pro nobis ; 3 0 patien- 
tiam sanctorum ; 4 0 fructus patientiae in utraque vita : 
satisfactionem pro peccatis in praesenti, gloriam aeternam in 
futura ; 5 0 redemptionem a poenis inferni, et purgatorii ; 6° mala 
impatientiae : hac enim amittitur meritum patientiae, non mi- 
nuitur malum, sed potius augetur, imo ipsa impatientia est malum 
crucians magis quam originale malum unde causatur ; tandem 
impellit ad plura peccata ». 

926. Patientiae opponuntur duo vitia : 

a) Per excessum durities, cum quis nullis malis sive 
propriis sive alienis ullo modo tangitur vel tristatur ; 
quod nec humanae naturae nec vitae sociali est consen- 
taneum. 

b) Per defectum impatientia, qua quis nimium dolet, et 
ex dolore a bono recedit, v. g. de Deo et hominibus 
amare conquerens, proptereaque solatium in voluptatibus 
aut in otiositate quaerens. 

Sunt de se venialia, sed mortalia ratione effectus vel 
ratione scandali, v. g. si quis deliberate contra Deum et 
divinas ordinationes graviter murmurat, aut exinde lethalia 
peccata committit ut blasphemias, vulnerationes, etc. 

927. Longanimitas ( lankmoedigheid ) qua quis tendit in 
aliquod bonum post longinquum tempus obtinendum, partim 
differt a patientia, partim convenit cum illa. Differt quia obiectum 
patientiae est malum, obiectum longanimitatis bonum ; — 
convenit quia ex dilatione boni operati causatur tristitia quam 
cohibet longanimitas, tristitia autem est obiectum patientiae. Et 
ideo longanimitas sub patientia comprehenditur (a. 5). 

QUAESTIO QUARTA. 

DE PERSEVERANTIA ET CONSTANTIA. 

S. Th. IMI, q. 137 et 138. 

9*8. Perseverantia ( volharding ) in praesenti non sumi- 
tur pro magno dono perseverantiae, quo aliquis in statu 
gratiae manet usque ad finem vitae et in eo moritur : 
id non est virtus sed speciale auxilium divinae gratiae, 
quod mereri non possumus ; sed pro habitu continuationis 
in bono opere usque ad finem, et sic est virtus firmans 
animum ad superandas difficultates quae ex diuturno 
virtutis exercitio proveniunt, seu virtus inclinans ad per- 
sistendum in exercitio virtutum secundum quod recta ratio 
dictat, non obstante molestia quae ex diuturnitate operis 
proveniat. 

Hinc a) respicit difficultates futuras, dum patientia praesentia 
mala spectat, b) Insuper ad illam specialem difficultatem superan- 
dam ordinatur, quae plerumque procedit ex diuturna virtutum 
praxi : multi enim quamdam defatigationem et taedium experiun- 
tur ex eo quod iidem conatus saepe repetendi sunt ; ad quod 
vincendum specialis datur perseverantiae virtus, quae ex hoc 
motivo appetitum firmat quia perseverare contra taedium est 
bonum, ex intentione persistendi, et ratione specialis honestatis 
quae est in eo quod superet defatigationem provenientem ex 
diuturnitate, c) Imitatur fortitudinem quia sustinet difficultatem 
minorem, sicut fortitudo sustinet periculum mortis, d) Est in 
appetitu irascibili quia cohibet timorem fatigationis et taedii aut 
defectus ex diuturnitate operis (a. 2, ad 2). 

929. Perseverantiae opponuntur duo vitia : a) per 

defectum, animi mollities quae facile a bono proposito 
recedit, propter occurrentes difficultates in continuatione 
operis vel ex taedio diuturnitatis : haec dispositio oritur 
partim ex naturali indole, partim ex consuetudine volup- 
tatibus indulgendi et ex horrore difficultatum ; b) per 
excessum seu abusum, pertinacia ( entetement ) seu inclinatio 
ad persistendum in proposito ubi recta ratio dictat esse 
desistendum. Nam, si in proposito perseverare debemus 
quamdiu bonum rectae rationi apparet, ab eo recedendum 
est quando certo deprehenditur ex erroneo iudicio susce- 
ptum, aut cum circumstantiae ita mutantur, ut quod 

antea bonum et opportunum erat, iam fiat malum aut 
saltem minus bonum. 

Sunt gravia vel levia peccata secundum materiam. 

I 

930. Constantia ( standvastigheid) est habitus quo firmi- 
ter persistimus in bono contra difficultates quae proveniunt 
ex quibuscumque exterioribus impedimentis. Partim con- 
venit cum perseverantia, et partim differt. Conveniunt in 
fine, quia utraque firmiter persistit in bono ; — differunt 
secundum ea quae difficultatem huic persistentiae afferunt : 
virtus perseverantiae est contra difficultatem quae provenit 
ex ipsa diuturnitate actus et quae est essentialior actui 
virtutis ; constantia contra difficultatem ex quibuscumque 
extrinsecis impedimentis quae tristitiam inferunt. Unde, 
quamvis secundum materiam conveniat cum patientia, 
secundum finem ad perseverantiam pertinet ; et quia finis 
potior est, ideo constantia magis pertinet ad perseverantiam 
quam ad patientiam. 

Constantia (Aristoteles eam vocat perseverantiam) non est 
virtus stricte dicta, quia non reddit hominem perfectum, cum 
faciat persistere in bono non obstantibus impedimentis ex inor- 
dinata et superabundanti passione provenientibus ; perfectio 
autem est si appetitus sensitivus perfecte subdatur et confor- 
metur rationi. Hinc est in voluntate quae resistit passionibus, 
maxime tristitiis quae retrahunt a bono, praesertim iis quae 
ex privatione proveniunt delectationum tactus, sicut continentia 
resistit delectationibus et concupiscentiis quae alliciunt ad 
malum 1 . 

concl usio. 

De dono et praeceptis fortitudinis. 

S. Th. II-II, q. 139 et 140. 

931. Donum fortitudinis. — Necessarium est speciale 
Spiritus Sancti donum ad conferendam fortitudinem super- 
naturalem, quia non sufficit virtus fortitudinis. 

Haec quidem confert firmitatem animi in bonis faciendis 

1. Cfr. q. 137, a. 1, ad 1 a. 2, ad 1 et 2 ; q. 53, a. 5, ad 3 I-II, 
q. 58, a. 3, ad 2, 

et in malis perferendis, praecipue in arduis bonis vel malis, 
qua firmitate homo secundum proprium et connaturalem 
siqi modum pericula sustineat, et non deficiat a bono 
propter difficultatem vel alicuius ardui operis implendi 
vel alicuis gravis mali perferendi ; — at non sufficit dare 
fidficiam evadendi quaecumque pericula imminentia, quod 
excddit naturam humanam. Hoc autem praecise praestat 
donum fortitudinis. 


« Quandoque non subest potestati hominis ut consequatur 
finem \ sui operis, vel evadat mala seu pericula cum quandoque 
opprimatur ab eis in morte ; sed hoc operatur Spiritus sanctus 
in hoibine, cum perducit eum ad vitam aeternam, quae est 
finis omnium bonorum operum, et evasio omnium periculorum, 
et huius rei infundit quamdam fiduciam menti Spiritus sanctus, 
contrarium timorem excludens, et secundum hoc fortitudo 
donum Spiritus sancti ponitur» (q. 139, a. 1). 

Unde' donum fortitudinis est qualitas infusa, qua quis ex 
speciali motione Spiritus sancti et praeter connaturalem modum 
agendi perveniat ad finem cuiuslibet operis inchoati cum fiducia 
evadendi omnia pericula (ad 1). Quod donum manet in beatis, 
sed alium habebit actum, circa perfruitionem finis, scii, perfrui 
plena securitate a laboribus et malis (ad 2). 


« Quoniam declaratum iam exstat, consilium et fortitudinem 
prout dona existunt, circa eamdem versari seu operari materiam, 
dono consilii dirigente, donoque fortitudinis consiliatae exe- 
quente, propterea quidquid superius de gradibus consilii dictum 
est nunc de fortitudine induci posset... Primus fortitudinis 
gradus est, per quem praecepta dominica efficaciter adimplemus 
secundum subsidium, influxum ac motum Spiritus sancti, 
quantum ad salutem requiritur. Secundus gradus in adimple- 
tione consiliorum Christi consistit, in quantum professio exigit. 
Tertius vero est, per quem nosipsos penitus superamus omnem- 
que creaturam transcendimus : omnia quoque dona ac praemia 
obliviscentes, ad ipsum Deum pure ac libere transvolamus, in 
ipso tamquam in domicilio commorantes... Fortitudo quae 
est donum, facit pro Deo ac fide atque iustitia libentissime 
pati, iucundissime mori, necemque optari, sicut de gloriosissimis 
Christi martyribus legitur, qui ad passionem velut ad epulas 
properarunt, ipsosque crudelissimos persecutores, infra imma- 
nissima mortis supplicia, deriserunt 1 ». 


Dono fortitudinis convenienter respondet 4® beatitudo : 
Beati qui esuriunt et sitiunt iustitiam. Nam « fortitudo in arduis 
consistit. Est autem valde arduum quod aliquis non solum 
opera virtuosa faciat, quae communiter dicuntur opera iustitiae. 


1. Dionysius carthusianus, De donis, tr. III, a. 18. 

sed quod faciat ea cum insatiabili quodam desiderio, qu?d 
potest significari per famem et sitim iustitiae » (a. 2). j 
Iustitia ergo non accipienda est stricto sensu ut virtus par- 
ticularis, sed lato sensu et universalis quae consistit in omnium 
virtutum operibus, in quibus arduum intendit fortitudo, quae 
est donum (ad 1). Cui dono correspondent duo inter fruftus 
Spiritus sancti, nimirum patientia quae respicit sustentationem 
malorum, et longanimitas, quae respicere potest diutuijiam 
expectationem et operationem bonorum (ad 3). 


932. Praecepta fortitudinis. — Cum fortitudo valde 
necessaria sit ad firmiter et constanter persistenduta in 
via salutis fide, iustitia et virtute, stantibus etiam ifiagnis 
huius vitae difficultatibus aut ipso periculo mortis, ideo 
necesse fuit dare explicita de fortitudine praecepta. Et 
quidem : 

i° Finis legis divinae est ut homo inhaereat Deo ; et 
ideo praecepta legis divinae de fortitudine dantur secundum 
quod convenit ordini mentis in Deum. Unde Defit. XX, 
3, dicitur : « Non formidetis,... quia Dominus Deus 
vester in medio vestri est, et pro vobis contra adversarios 
dimicabit» (Cfr. Ios. VIII, 1 ; Is. VII, 4 ; q. 140, a. 1). 


At cum « vetus Testamentum habeat temporalia promissa, 
novum autem spiritualia et aeterna,... ideo necessarium fuit ut 
in veteri lege populus instrueretur, qualiter pugnare deberet 
etiam corporaliter, pro terrena possessione acquirenda. In novo 
autem Testamento instruendi fuerunt homines qualiter spiri- 
tualiter certando ad possessionem vitae aeternae pervenirent, 
secundum illud Mt. XI, 12 : Regnum coelorum vim patitur, 
et violenti rapiunt illud. Unde et Petrus praecipit, I Petr. V, 8 : 
Adversarius vester diabolus, tamquam leo rugiens, Circuit quaerens 
quem devoret, cui resistite fortes in fide ; et Iacobus IV, 7 : 
Resistite diabolo, et fugiet a vobis. Quia tamen homines ad 
spiritualia bona tendentes, ab eis retrahi possent per corporalia 
pericula, fuerunt etiam in lege nova danda fortitudinis praecepta 
ad sustinenda fortiter temporalia mala, secundum illud Mt. X, 
28 : Nolite timere eos qui occidunt corpus » (ad 1). 

Danda autem potius erant praecepta negativa, quia « lex in 
suis praeceptis habet communem instructionem. Ea vero quae 
sunt agenda in periculis, non possunt ad aliquod commune 
bonum reduci, sicut ea quae sunt vitanda. Et ideo praecepta 
fortitudinis magis dantur negative quam affirmative » (ad 2). 


2° « Lex divina perfecte informat hominem de his quae 
sunt necessaria ad recte vivendum. Indiget autem homo 

\ de virtutibus fortitudini adnexis 

ad recte vivendum, non solum virtutibus principalibus, 
sed etiam virtutibus secundariis et adiunctis ; et ideo in 
lege divina sicut dantur convenientia praecepta de actibus 
virtutum principalium, ita etiam dantur convenientia prae- 
cepta de actibus secundariarum virtutum et adiunctarum » 

(a. V). 

Haec praecepta sunt de patientia (Eccli. II, 4 ; Rom. XII, 12 ; 
lac. VI 7; Hebr,X,36) et perseverantia (Hebr.XII, 7; I Cor. XV, 
58), quae respective versantur circa afflictiones et labores prae- 
sentis ' vitae, et ideo pertinent ad omnes ; non autem de magna- 
nimitate aut de magnificentia quae habent quamdam excellentiam 
magnitudinis, et ideo magis cadunt sub consiliis perfectionis 
quam sub praeceptis necessitatis (ad 1). 

3 ° Leges humanae ordinantur ad aliqua temporalia bona, 
et ided secundum horum convenientiam praecepta forti- 
tudinis 'in humanis legibus inveniuntur (a. 1), puta de 
labore iion deserendo aut de defensione reipublicae etiam 
cum pediculo vitae. 

Media autem ad acquirendam fortitudinem sedulo sunt adhi- 
benda, eci magis quod minor sit occasio eam exercendi quam 
pro virtutibus iustitiae et temperantiae aut ipsarum adnexis. 
Dolenda timiditas iustorum in vita externa et publica, quae 
multum qocet bono communi ; atque defectus fortitudinis 
multas in Vita individuali et domestica adducit clades. Praecipua 
media recenseri solent : 

a) Frequens meditatio fragilitatis et vilitatis bonorum temporalium, 
quando cum bonis conferuntur aeternis ; ex qua fiet ut bonus 
vir mala nbn timeat sed ea potius desideret tamquam media 
acquirendi et augendi aeternam felicitatem, voluptates et hono- 
res contemnat nec minis moveatur humanis vel blanditiis. 

b) Praevisio malorum, ut contra ea firmemus voluntatem ne 
superemur ab iis sed superare ea valeamus. 

c) Consuetudo strenue agendi in minoribus quotidie occurrenti- 
bus, ut ad graviora fortiter sustinenda et viriliter aggredienda iam 
parati simus : ita sicut bonus miles quotidiano exercitio se tradens 
armorum. Quapropter educatores virilem praebeant iuvenibus 
institutionem atque nobiles et fortes actiones in exemplum iis 
proponant. 

d) Magna aestimatio et amor fortitudinis ob propriam suam ex- 
cellentiam. 

e) Fervens Dei amor qui maximas vires addit voluntati : fortis 
ut mors dilectio (Cant. VIII, 6) ; amor coniunctus imitationi 
Christi in heroica fortitudine, et orationi ferventi cum plena 
fiducia in auxilium Spiritus sancti qui fortitudinis largiturus est 

donum, nam promissum habemus ipsum Spiritum sanctum, 
« spiritum consilii et fortitudinis ». 

Quibus muniti concludere possumus cum Apostolo, Rom. VIII, 


35 sq : « Quis ergo nos separabit a charitate Christi? tribulatio ? 
an angustia ? an fames ? an nuditas ? an periculum ? an persecutio ? 
an gladius?... Sed in his omnibus superamus propter eum, qui 
dilexit nos. Certus sum enim quia neque mors, neque vita, rjeque 
angeli, neque principatus, neque virtutes, neque instantia, neque 
futura, neque fortitudo, neque altitudo, neque profundum, neque 
creatura alia poterit nos separare a charitate Dei, quae (st in 
Christo Iesu Domino nostro ». / 

! TRACTATUS, 

RTUTE CARDINALI TEMPERANTIAE 
ET DE VIRTUTIBUS ADNEXIS. 

INTRODUCTIO. 

S. Th. II-II, q. 141, a. 1-4. 

iectum tractatus. — Sicut virtus fortitudinis 
hibet repulsiones appetitus irascibilis, animum 
firmando ne a prosequendo bono arduo quod 
t declinet propter sensibilia et corporalia mala 
ta oportet sit virtus quae appetitum concupisci- 
leretur et refrenet, ne nimis impellat in bonum 
, contra bonum rationis seu plus quam ratio 
aec est temperantia. Sicut ergo virtus fortitudinis 
consistit circa timorem corporalium malorum, 
equenti circa audaciam quae aggreditur ea sub 
s boni (n. 903), ita etiam temperantia praecipue 
consistit circa concupiscentias et delectationes corporales, 
et consequenter circa tristitias quae contingunt ex absentia 
talium delectationum. Unde sicut fortitudo impedimenta 
rectitudinis rationis tollit in appetitu irascibili, ita tempe- 
rantia ea tollit in appetitu concupiscibili. Hisce itaque 
duabus virtutibus cardinalibus cum suis adnexis rectifi- 
cantur omnes passiones, ita ut totus homo perfecte dispo- 
natur in ordine ad seipsum (a. 3). 

Ex quibus sequitur a) temperantiam esse necessariam, ad 
refrenandas scii, passiones appetitus concupiscibilis ; 

b) eam esse virtutem, quia eas moderatur secundum rationem ; 
c) subiectum eius esse appetitum concupiscibilem ratione refre- 
nandum ; 

d) obiectum eius imprimis esse concupiscentias et delectationes 
appetitus concupiscibilis moderandas. 

934. Temperantia etymologice significat quamdam 
temperiem i. e. moderationem ; unde sensu generalissimo 

indicat moderationem rationis in quacumque materia, sive 
operationum sive passionum, et sic est conditio omnis 
virtutis, quia omnis virtutis est moderari seu secundam 
modum rationis agere ; sensu stricto significat moderatio- 
nem in materia quae maxime per immoderationem contra 
rationem insurgit, et ideo speciali moderatione indige/, et 
haec per excellentiam vocatur temperantia («rwcpp o^/vr, ; 
matigheid). 

Temperantia stricte dicta definiri solet : virtus appetitum 
moderans circa praecipuas concupiscentias et delectationes 
tactus conformiter ad finem debitum; seu mediocritas in 
voluptatibus corporalibus. In qua definitione indicatur : 

1) genus : virtus, sive naturalis et acquisita, sive super- 
naturalis et infusa ; 

2) subiectum cui inest : appetitum. Non enim est in volun- 
tate quae ex natura sua est inclinatio rationi conformis, 
sed in ipso appetitu sensitivo, circa passiones, quae mode- 
randae sunt quando contra rationem insurgunt : sic distin- 
guitur a prudentia et virtutibus intellectualibus ; 

3) actus proprius quo ab aliis distinguitur : moderans seu , 
refrenans iuxta rectam rationem, et sic distiijguitur a 
fortitudine quae appetitum firmat ; 

4) obiectum materiale circa quod versatur : circa concu- 
piscentias et delectationes praecipuas tactus, et sic distinguitur 
a virtutibus ipsi adnexis quae sunt circa alias delectationes, 
et a iustitia quae versatur circa operationes exteriores ; 

5) obiectum formale seu motivum proximum : iuxta 
rectam rationem seu conformiter ad finem debitum, qui 
finis erit naturalis in temperantia acquisita, supernaturalis 
in temperantia infusa. 

Quam definitionem esse realem ostendet tractatus totus. 

935. Divisio tractatus. — Tractatus dividitur in 
quinque partes : 1. de temperantia in genere; 2. de ab- 
stinentia ; 3. de sobrietate ; 4. de castitate et pudicitia ; 

5. de virtutibus temperantiae adnexis. 

i a Pars est de temperantia in genere : i° de temperantia 
in se ; — 2 0 de vitiis temperantiae oppositis ; — 3 0 de 
partibus temperantiae. 

2 a Pars est de abstinentia : i° de ieiunio in genere ; 

I le ieiunio ecclesiastico ; — 3 0 de abstinentia a 
; — 4 0 de subiecto ieiunii et abstinentiae, ubi 
lusa excusante seu impotentia, b) de causa exi- 
eu dispensatione ; — 5 0 de violatione ieiunii et 
tiae ; — 6° de peccato abstinentiae opposito seu 

s est de sobrietate : i° de sobrietate in se ; — 2 0 de 
opposito seu ebrietate : a) de ipsa ebrietate, b) de 
occasione ebrietatis commissis, 
rs est de castitate et pudicitia : i° de castitate et 
1 in se ; 2 0 de peccato opposito seu luxuria in 

— 3 0 de speciebus luxuriae, scii a) de luxuria 
turam, b) de luxuria contra naturam ; — 4° de 
interna ; — 5 0 de impudicitia, 
rs est de virtutibus temperantiae adnexis: i° de 
continentia ; — 2° de mansuetudine et clementia ; — 
3 0 de hfimilitate ; — 4 0 de studiositate ; — 5 0 de modestia 
motuum exteriorum ; — 6° de modestia cultus 1 . 

Nihil speciale occurrit dicendum de praeceptis temperantiae 
et de dono Spiritus sancti ipsi correspondente. Hoc enim est 
timor Domini qui iam correspondet spei et fuit declaratus in 
tr. de Spe (I, n. 828) ; praecepta autem sunt sextum et nonum 
decalogi, ut diximus agentes de decalogo (n. 897). 


1. Utiliter conferri possunt : S. Thomas, II-II, q, 141-170 cum com- 
ment. Caietani, Sylvii, Billuart ; Lessius : De Iustitia et Iure et de ceteris 
virtutibus cardinalibus ; Waffelaert, De Virtutibus cardinalibus ; Janvier, 
1 Conf. de N.D.tLa Temperance; praeterea pro quaestionibus practicis, 

S. Alphonsus et manualia moderna, quae passim sunt in usu. 




PRIMA PARS. 

DE TEMPERANTIA IN GENERE. 

QUAESTIO PRIMA. 

DE TEMPERANTIA IN SE. 

S. Th. II-II, q. 141. 

936. Temperantia est virtus quia, inclinando ad 
bonum rationis, reddit hominem perfectum : pon|t enim 
moderationem seu temperi. m quam facit ratio, i. e. ordinem 
rationis in passionibus, et quidem in illis quae difficilius 
refrenantur ; est autem bonum hominis quod eius appetitus 
rationi subdatur, et quod id fiat in materia difficiliore est 
optimum (a. 1). 

Est virtus specialis , quia habet obiectum speciale : 
praecipuas delectationes tactus ratione moderandas, quae 
maxime alliciunt hominem (a. 2). Non tamen est perfecte 
una, nam in plures dividitur species. 

937. Obiectum temperantiae sunt praecipuae dele- 
ctationes tactus — ut moderandae et regulandae iuxta 
ordinem rationis ad finem debitum — sub ratione ho- 
nestatis seu rectitudinis specialis quae in eo relucet. In 
quo uno obiecto distinguuntur tria : 

i) Obiectum materiale quod temperantia attingit sunt 
praecipuae delectationes tactus, scii, delectationes cibi et 
potus ad conservationem individui, et delectationes Vene- 
reorum ad conservationem speciei humanae '.Quod obiec- 
tum potest distingui proximum et remotum : remotum sunt 
cibi, potus, actus venerei ad quos delectationes referuntur ; 
proximum suntconcupiscentiae delectationum ac delectatio- 
nes quae sequuntur operationes magis naturales et magis 

1. Delectatio istorum est secundum sensum tactus, quia eorum 
usus est in tangendo. 

nfecessarias, et ideo prae aliis sunt vehementissimae 1 ; unde 
specialis virtus ad illas moderandas requiritur. Aliae autem 
delectationes tactus, vel delectationes aliorum sensuum, 
etikm gustus qui magis tactui est propinquus, per se sunt ma- 
teria virtutum adnexarum temperantiae,et non pertinent ad 
teniperantiam stricte dictam, nisi secundum quod ad istas 
delectationes praecipuas ordinantur, tum ut melius cogno- 
scantur actus quibus adnectuntur, tum ut magis sint 
delectabiles, v. g. contactus carnis mollis et tenerae, 
pulchritudo et ornatus mulieris, sapor delectabilis in cibo 
et odor, etc. 

2) Obiectum materiale primarium quod temperantia prin- 
cipaliter et ratione sui attingit, est praecise quod istae 
delectationes sunt moderandae iuxta ordinem rationis, seu 
regulandae ut fiant ad finem debitum. 

3) Obiectum formale seu motivum proximum propter 
quod temperantiae, est specialis rectitudo propria istius 
ordinis ad finem debitum ; moderatur enim temperantia 
delectationes quia hoc rectum et honestum est (a. 4 et 5). 

938. Principium fundamentale. Finis debitus secundum 
quem regulandae sunt delectationes tactus est ne- 
cessitas praesentis vitae, tum absoluta sine qua indi- 
viduum vel species conservari nequit, tum convenientiae 
sine qua, attentis omnibus circumstantiis personae, cor- 
poris, sanitatis, officii, dignitatis, opulentiae, honestatis, 
usus recepti, congruentiae illorum cum quibus est viven- 
dum, etc. convenienter fieri nequit. Quod ostendit 
S. Thomas : 

« Bonum virtutis moralis praecipue consistit in ordine rationis... 
Praecipuus autem ordo rationis consistit in hoc quod aliqua in 
finem ordinet : et in hoc ordine maxime consistit bonum rationis ; 
nam bonum habet rationem finis, et ipse finis est regula eorum 
quae sunt ad finem. Omnia autem delectabilia quae in usum 
hominis veniunt, ordinantur ad aliquam huius vitae necessitatem 
sicut ad finem. Et ideo temperantia accipit necessitatem huius 
vitae, sicut regulam delectabilium quibus utitur, ut scii, tantum 
iis utatur, quantum necessitas huius vitae requirit » (a. 6). 

« Necessitas humanae vitae potest attendi dupliciter : uno 

1 , Ad priores, circa alimenta, est maior necessitas et minor inclinatio, 
ad alteras, venereas, minor necessitas et maior inclinatio. 

modo secundum id quod dicitur necessarium illud sine quo res 
nullo modo potest esse, sicut cibus est necessarius animali ; 
alio modo secundum quod dicitur necessarium illud sine quo 
res non potest convenienter esse. Temperantia autem non 
solum attendit primam necessitatem, sed etiam secundam... Alia 
vero quae ad hoc non sunt necessaria, possunt dupliciter se 
habere. Quaedam enim sunt impedimenta Sanitatis vel bonae 
habitudinis ; et his temperatus nullo modo utitur : hoc enim 
esset peccatum contra temperantiam. Quaedam vero sunt quae 
non sunt his impedimenta ; et his moderate utitur pro loco et 
tempore et congruentia eorum quibus convivit... » (ad 2). 

Ergo « temperantia respicit necessitatem quantum ad conve- 
nientiam vitae, quae quidem attenditur non solum secundum 
convenientiam corporis, sed etiam secundum convenientiam 
exteriorum rerum, puta divitiarum et officiorum, et multo magis 
secundum convenientiam honestatis. Et ideo Philosophus... subdit 
quod in delectabilibus quibus temperantia utitur, non solum 
considerat ut non sint impeditiva sanitatis et bonae habitudinis 
corporalis, sed etiam ut non sint praeter bonum, i e. contra 
honestatem, et quod non sint supra substantiam, i. e. supra 
facultatem divitiarum. Et Augustinus dicit... quod temperans 
respicit non solum necessitatem hu ; us vitae, sed etiam officiorum » 
(ad 3). 

Unde : i) Finis proximus delectationum tactus, et regula 
propria temperantiae desumitur ex necessitatibus huius 
vitae. Et quia alius est finis actuum Venereorum, alius 
ciborqm et potuum, ita est diversa regula. 

a) Regula temperantiae, prout versatur circa venerea, est 
ab iis omnino abstinere extra matrimonium ; in matrimonio 
autem iis dumtaxat uti causa actus qui de se est capax 
generandae prolis, quia generatio est finis usus Venereorum. 

b) Regula vero temperantiae, prout versatur circa cibum 
et potum, est bona corporis valetudo et idonea mentis 
ad suas functiones dispositio, ideoque nec plus nec minus 
sumi debent quam ad hunc finem. 

Hinc Contra temperantiam est a) positive : impedimentum 
apponere vel nocere fini : debitae generationi prolis et bonae 
valetudini ac mentis functionibus ; b) negative : ob solam volup- 
tatem et delectationem exclusive agere, aut principaliter propter 
illam, non propter bonum honestum 1 : delectatio non est mo- 


1. Unde Inn. XI damnavit propositiones sub n. 8 et 9. : « Comedere 
et bibere usque ad satietatem ob solam voluptatem non est peccatum, 
modo non obsit valetudini ; quia licite potest appetitus naturalis suis 

actibus frui ». — « Opus coniugii ob solam voluptatem exercitum omni 
penitus caret culpa ac defectu veniali ». 

tivum per se rationi conforme et honestum, sed brutis commune, 
nec cibi aut venerei actus sunt per se ex natura sua instituti 
propter voluptatem, sed voluptas propter ipsos. Non quidem 
prohibemur delectationem quaerere, sed temperantia exigit ut 
haec non propter se, sed propter finem debitum appetatur, et 
modo quo oportet proindeque sine ullo excessu sicut sine defectu 1 
(I, n. 158). 

2) Finis tamen proximus subordinandus est fini ultimo, 
qui de facto est supernaturalis, et regula propria tempe- 
rantiae regulis altioribus , ita ut delectationes non impediant 
bonum spirituale et supernaturale animae, sed ut absti- 
neatur ab iis quantum neCesse vel utile sit ad finem 
supernaturalem. 

Ita v. g. ad totaliter subiiciendum corpus et vitiosas propen- 
siones, ad melius exercendas virtutes Christianas, ad maiorem 
cum Christo conformitatem, ad satisfaciendum pro peccatis, ad 
liberius se vovendum totum Deo et rebus divinis, aut ad alium 
finem supernaturalem. Hinc temperantia naturalis et infusa 
differunt specie : infusa enim habet altiorem finem, altius 
motivum fide cognitum, vel et diversum medium scii, confor- 
mitatem ad regulam superiorem, divinam ; ut expositum fuit 
in tr. de Virtutibus in genere (I, n. 628). 

939. Temperantia est virtus cardinalis, quia ver- 
satur circa materiam principalem et difficiliorem : con- 
cupiscentias difficilius moderandas ; non tamen est maxima : 
iustitia enim et fortitudo directe pertinent ad bonum 
commune, temperantia ad bonum unius ; prudentia ad 
bonum omnium virtutum ; virtutes theologicae ad bonum 
divinum (a. 7 et 8 ; cfr. tr. de Virtutibus I, n. 599 et 608). 

940 * Corollaria. — 1. Delectationes mere spirituales 2 
non sunt obiectum temperantiae, quia non tam vehementer 
movent appetitum sensitivum contra rationem ; imo per se sunt 
secundum rationem, unde non sunt refrenandae nisi per accidens, 
in quantum una retrahit ab alia potiori et magis debita (a. 4, ad 4). 

2. Decor et pulchritudo, quamvis conveniant cuilibet virtuti, 
excellenter tamen tribuuntur temperantiae : a) ratione formae, 


1. Non tamen requiritur ut explicite finis honestus intendatur, sed 
id sufficit implicite et virtualiter in obiecto quod apparet honestum : 
qui enim vult actum quem novit rationi conformem, eo ipso vult implicite 
et virtualiter bonum honestum, finem debitum. 

2. Mere spirituales, ratione subiecti simul et obiecti, ita ut in mente 
sint et de re spirituali. 

vi rationis quae nomine temperantiae indicatur : facit enim 
moderatam et convenientem proportionem, in qua consistit 
pulchritudo ; b) ratione materiae : refrenat enim ea quae sunt 
inferiora in homine, convenientia ei secundum naturam bestialem, 
ex quibus homo maxime natus est deturpari ; unde pulchritudo 
maxime tribuitur temperantiae quae praecipue turpitudinem 
hominis tollit 1 (a. 2, ad 3). 


QUAESTIO SECUNDA. 

DE VITIIS TEMPERANTIAE OPPOSITIS. 

S. Th. IMI, q. 142. 

941. Temperandae per defectum in delectatione 
opponitur insensibilitas seu stupor. — Insensibilitas est 
vitium valde rarum quod aversatur delectationes tactus 
modo indebito, ita ut nolit eis uti quando, ubi, quomodo, 
quantum, etc. recta ratio dictat illis esse ‘utendum. 

Est peccatum et vitium, quia contrariatur ordini naturali et 
Creatori qui delectationes apposuit actionibus necessariis ad 
vitam hominis ; unde recta ratio dictat istis utendum quantum 
necesse est ad conservandam vitam humanam et potentiam ad 
officia debita, sive individui sive speciei. Est de se veniale ; 
mortale autem si quis ex ea aliquid omittat ad quod sub mortali 
tenetur, Ut reddere debitum coniugale, sumere cibum yitae 
necessarium, etc. 

Nullum est peccatum ab his abstinere ob honestum finem, 
v. g. sanitatem, poenitentiam, contemplationem divinorum, etc., 
sed secundum rectam rationem et sine excessu, ita ut non noceat 
impletioni officiorum (a. 1). 

942. Temperantiae per excessum in delectatione 
opponitur intemperantia. — Intemperantia est vitium 
quo quis delectationes tactus appetit modo indebito et 
ultra mensuram, scii, ubi, quando, quomodo, etc. recta 
ratio non dictat aut plus quam dictat (a. 2). 

Est peccatum, quia opponitur virtuti, quatenus excedit medium 
rationis quod statuit temperantia in delectationibus. Imo est 
maxime probrosum : a) quia est circa delectationes communes 
nobis et brutis, et ideo maxime repugnat excellentiae hominis ; 
b) quia in istis delectationibus minus apparet de lumine rationis 
ex qua est pulchritudo virtutis, et ideo magis repugnat pulchri- 
tudini hominis (a. 4). 

I. Cfr. q. 145, a. 2. 

943. Animadversio. — Intemperantia est peccatum gravius 
quam timiditas, quia est magis voluntarium (a. 3), aut quam 
insensibilitas, quia magis a temperantia recedit. 

QUAESTIO TERTIA. 

DE PARTIBUS TEMPERANTIAE. 

S. Th. II-II, q. 143, 144 . 160. 

944. Partes integrales temperantiae, seu dispositio- 
nes vel conditiones sine quibus actus temperantiae non 
est perfectus sunt duae : 

1. Verecundia (jtudeur; schaamte ), quae est quaedam 
laudabilis passio timoris qua quis refugit turpitudinem 
temperantiae contrariam S quae in eo est quod quis 
delectationem quaerit in iis quae sunt infima in homine 
et convenientia secundum naturam bestialem, ubi nihil est 
de lumine rationis. 

2. Honestas ( eerbaarheid) specialis, qua quis amat pul- 
chritudinem seu decorem temperantiae, quem habet ex eo 
quod ratio bestiales concupiscentias maxime turpes refrenat 
et ad debitam proportionem reducit. 

Integrum enim temperantiae officium in duobus con- 
sistit : in fuga turpitudinis et in amore decoris. 

Hinc quammaxime oportet ut colantur, praesertim in educa- 
tione puerorum : sunt enim custodes sobrietatis et castitatis*. 

945. Partes subiectivae seu species temperantiae 
sunt tres. — Temperantia eqim versatur circa delecta- 
tiones tactus, quarum aliquae ordinantur ad nutrimentum, 
et in his quantum ad cibum et potum communem, est 

1. Verecundia est timor opprobrii. Est imperfectio consistens in 
timore vituperationis propter ea quae ab hominibus ut turpia habentur, 
v. g. de paupertate, defectu capillorum, etc. : sic non est virtus. Si 
autem sit secundum rationem, quia aliquis commisit turpe aut quia 
timet ne aliquid vere turpe ipsi accidat, tunc est vere bona et dispositio 
ad virtutem, quia iniicit horrorem turpitudinis ; non tamen^ est virtus, 
quia ille qui perfectus est non apprehendit turpe ut possibile sibi aut 
quasi difficile ad vitandum. Unde, iuxta S. Thomam, non est pars intrans 
essentiam virtutis sed dispositive se habens ad eam : iacet fundamenta 
temperantiae. — Honestas autem est temperantiae conditio. 

abstinentia, et quantum ad potum inebriantem est sobrietas; 
quaedam ordinantur ad vim generativam, et circa istas 
est castitas quae versatur etiam circa delectationem 
ipsius actus generationis, ad quam reducitur pudicitia quae 
proprie est circa delectationes quasdam circumstantes. 

Quibus tria intemperantiae vitia opponuntur : gula — ebrietas 
— luxuria ad quam reducitur impudicitia, quae est luxuria 
imperfecta. 

946. Partes potentiales temperantiae, sunt habitus 
adnexi qui versantur circa materiam minus principalem 
seu secundariam, scii, delectationes moderatu min os dif- 
ficiles. Generali nomine vocantur modestia. 

Modestia dicitur a modo vel moderatione : est itaque virtus 
ipoderatrix eorum quae mediocrem habent difficultatem. Ubi 
enim est virtus specialis circa aliquod maximum, oportet esse 
virtutes circa ea quae mediocriter se habent, eo quod vita humana 
quantum ad omnia debet esse virtute regulata. Temperantia 
moderationem adhibet circa delectationes tactus difficiliores ; 
ergo oportet esse virtutem quae moderationem adhibet in aliis 
quae non est ita difficile moderari, praesertim circa minima, 
ut gestus, vestes, corporis motus, et res exteriores. Itaque 
generali modo « est virtus qua quis intra modum et limites sui 
status, ingenii et fortunae, quantum ad motus internos, gestus 
externos, et omnem rerum suarum apparatum se continet » ; 
seu moderatio qua quis, suo modulo contentus, motus suos 
internos et externos et omnem rerum suarum apparatum intra 
mensuram sibi congruam coercet. 

Modestiae sunt plures, quarum principales speciale no- 
men obtinuerunt. Possunt enim temperari secundum 
rectam rationem 

1) delectationes in motibus internis animi : 

a) motus voluntatis commotae ex impetu passionis, circa 
delectationes tactus, et hunc moderatur continentia ex qua 
fit ut licet homo immoderatas concupiscentias patiatur, 
voluntas tamen non vincatur; 

b) vel motus irae tendentis tum in vindictam, quam 
moderatur mansuetudo , tum in externam poenam, circa 
quam versatur clementia; 

c) vel motus spei (et audaciae) tendentis in quamdam 
excellentiam, et hunc moderatur humilitas; 

d) vel motus desiderii tendentis in cognitionem , et hunc 
moderatur studiositas; 

2) delectationes in motibus exterioribus , quas moderatur 
modestia motuum exteriorum , ut decenter et honeste fiant; 

a) sive in his quae serio aguntur , ad quod pertinet eutaxia, 
quae complectitur decentiam per convenientiam ad agen- 
tem secund um se, et bonam ordinationem per convenientiam 
| ad alios ; 

; b) sive in his quae ludo aguntur , ad quod spectat eutra- 

pelia, aut secundum alios austeritas; 

' 3) delectationes in exterioribus rebus, circa quas versatur 

modestia cultus seu externi apparatus, ad quam reducuntur 
parcitas seu per se sufficientia, ac moderatio et simplicitas. 



SECUNDA PARS. 


DE VIRTUTE ABSTINENTIAE. 

S. Th. II-II, q. 146. i 

947. Abstinentia aliquando significat meram subtrac- 
tionem alimenti, et sic est aliquid indifferens, quod ex 
circumstantia fieri potest bonum vel malum, v. g. si fiat 
ex vanitate ; hic autem sumitur in quantum regulatur 
ratione, et sic est virtus moderans secundum dictamen 
rationis concupiscentias et delectationes, seu affectum et 
usum, alimentorum i. e. cibi et potus co mmunis , « ita ut 
homo a cibis abstineat prout oportet pro congruentia 

hominum cum quibus vivit, et personae suae, et pro L 

valetudinis suae necessitate » (a. 1). * 

Est virtus, quia conservat bonum rationis contra im- ; 

petum passionum, scii, contra delectationes ciborum. Mo- 
derari scii, alimenta unice propter valetudinem, est artis 
medicinae ; moderari passiones et delectationes ciborum 1 

propter bonum rationis seu morale, est temperantiae, — 

Est virtus specialis : Ubi enim est speciale impedimentum 
bono rationis, ibi oportet esse specialem virtutem ad illud ] 

conservandum. Delectationes autem alimentorum natae 
sunt hominem abstrahere a bono rationis, tum propter 
earum magnitudinem, tum propter necessitatem alimen- | 

torum, quibus homo indiget ad vitae conservationem quam \ 

maxime homo desiderat. — Est una virtus, quia habet 
obiectum unum : delectationes alimentorum ratione mo- 
derandas servata mensura debita. Definiri potest : virtus 
moralis inclinans ad moderatum usum ciborum prout recta 
ratio determinaverit ad bonum morale. 

948. Triplex est abstinentiae actus, gradu diversus : I 

1) moderatus usus alimentorum seu abstinentia ab excessu : 1 

haec est omnino debita et de praecepto, qua fit ut delectatio 1 

in usu alimentorum non repugnet rationi, et ideo potius 
retinet nomen generale temperantiae ; 

2 ) abstinentia maior sed partialis , ex motivo virtutis, 
qua appetitus hominis minus declinet ad cibum et se 
privet certa qualitate cibi v. g. carnibus, sive semper, sive 
ad tempus : est abstinentia in determinato gradu, maior 
quam exigat abstinentia moralis, qui tamen gradus lege 
positiva praescribi potest : vocatur sensu stricto abstinentia 
(abstinence ; onthouding ) ; 

3) abstinentia perfecta seu totalis secundum quantitatem, 
scii, ab omni cibo sed ad tempus : vocatur munium (Jeune; 
vasten). 

Hinc dicemus : 1. de ieiunio secundum se; 2. de praecepto 
ieiunii ecclesiastici ; 3. de praecepto abstinentiae a carnibus ; 
4. de subiecto ieiunii ; 5. de violatione ieiunii ; 6. de gula. 

QUAESTIO PRIMA. 

DE IEIUNIO SECUNDUM SE. 

S. Th. II-II, q. 147, a. 1, 2 , 3, 6. 

949. Notio ieiunii. — Ieiunium aliud est naturale, quod 
consistit in abstinentia a cibo et potu ab aliqua hora : 
hoc per se non est actus virtutis ; ad virtutem tamen 
ordinari potest et sic praecipitur ab Ecclesia ante sump- 
tionem Eucharistiae, quo casu pertinet ad religionem 
quia praescribitur in reverentiam sacramenti, et vocari 
solet eucharisticum. Ieiunium autem de quo in prae- 
senti fit sermo vocari potest morale, et consistit in 
abstinentia a cibo et potu secundum rationem i. e. secun- 
dum proprios fines virtutis abstinentiae, sive ob rationes 
humanas v. g. ob valetudinem corporis, bonam disposi- 
tionem mentis ad studendum, et tunc est philosophicum, 
sive ob rationes supernaturales v. g. ob refrenationem 
concupiscentiae et subiectionem corporis ad mentem ut 
virtutem supernaturalem melius exerceamus, et tunc est 
christian\im. Hoc ab Ecclesia secundum modum specialem 
servandum tempore determinato fuit praescriptum,et tunc 
Vocatur ecclesiasticum. 

Hinc moralistae triplex solent distinguere ieiunium : 
eucharisticum, — morale , — ecclesiasticum. 

950. Ieiunium est actus virtutis, quia ordinatur ad 
aliquod bonum honestum, scii. 1) ad concupiscentias carnis 
reprimendas (II Cor. VI, 5-6) ; 2) ad hoc quod mens 
liberius elevetur ad sublimia contemplanda (Dan. X); 3) ad 
satisfaciendum pro peccatis (Ioel II, 12) ; insuper habet 
vim impetrandi beneficia spiritualia et temporalia, prae- 
cipue quando orationi coniungitur. Unde Ecclesia laudat 
Deum qui « corporali ieiunio vitia comprimis, mentem 
elevas, virtutem largiris et praemia » ; et Scripturae ac 
Patres monitis et exemplis Christi, Apostolorum, primorum 
fidelium, commendant ieiunium (Act. XIII, 3; XIV, 22; 
II Cor. VI, 5 ; Ioel II, 12 ; Aug. 7 serm. de ieiun. ; 
Hieron. 1 . contra Iovin.). 

Ut autem sit actus virtutis, debet conformari rectae rationi 
quae duo observanda praecipit in temperantia, scii, conserva- 
tionem vitae et potentiam ad opera debita. Unde a) si ex in- 
tentione mala quis abstineat, v. g. ut moriatur aut infirmetur, 
aut impotens sit ad debita officia peragenda, est actus directe 
oppositus virtuti temperantiae, et graviter quoties notabile 
nocumentum aut impotentia ad officium grave intenditur ; 
similiter si ex intentione singularitatis fiat, inanis gloriae, iac- 
tantiae erit peccatum veniale ; b) si non ex intentione mala 
sed ex motivo virtutis fiat ita tamen ut se impotentem quis 
reddat ad opera debita, rursus erit peccatum grave vel leve ut 
dictum est ; si autem solum abbreviet vitam vel infirmitatem 
contrahat sine impotentia ad officia debita, licite fiet, dummodo 
ratio ita abstinendi tanta sit ut aequivaleat nocumento illato ; 
secus illicite. 

951. Ieiunium est per se actus elicitus virtutis ab- 
stinentiae. — Omnis enim actus virtuosus ad illam virtu- 
tem pertinet quae medium in illa materia constituit. 
Atqui ieiunium versatur circa cibos in quibus medium 
adinvenit virtus abstinentiae. Ergo. 

Potest tamen et propter alios fines fieri et imperari ab aliis 
virtutibus : a charitate, religione, poenitentia, castitate, etc., v. g. 
ut melius amemus et colamus Deum, ut satisfaciamus pro 
peccato, ut fugiamus luxuriam. Unde non selnper erit actus 
abstinentiae formaliter, sed tunc tantum si etiam, saltem par- 
tialiter, ex proprio motivo abstinentiae fit, scii, ut mens sit 
magis idonea ad suas functiones et ad virtutem. 


952. Praeceptum ieiunii. — Ieiunium est bonum utile 
et ideo non praecipitur per se, sed tantum in ordine ad 
finem cui utile est. Iamvero utilitates ieiunii enumeratae 
ordinario aliter obtineri possunt, et ideo iure naturae non 
praecipitur absolute omnibus, sed tantum relative illis 
quibus necessarium et in quantum ipsis est necessarium. 
Quia tamen generatim omnibus est valde utile, ideo 
Ecclesia ius naturae determinavit et tempus ac modum 
ieiunii statuit ab omnibus communiter observanda 1 . 

Est ergo ieiunium ecclesiasticum illud quod fit iuxta 
modum ab Ecclesia praescriptum, consuetudine intro- 
ductum. 

Modus consistebat in tribus, scii, in sumendo unicam in die 
refectionem, — instituendam hora competenti, — absque pibis 
vetitis, scii, carnibus et quandoque etiam ovis et lacticiniis quae 
a carne originem habent. Ita complectitur plures partes valde 
diversas, et quidem tres praecipuas : unam essentialem, sine 
qua nec concipitur ieiunium : refectionem in die unicam ; et 
duas integrales : horam qua instituenda est refectio, et absti- 
nentiam in refectione a certa qualitate ciborum. Ex quibus 
constat praeceptum ieiunii esse virtualiter multiplex et esse 
divisibile ; unde ab Ecclesia praescribi potest una pars sine aliis, 
v. g. abstinentia a carne sine ieiunio, — et etiam in una dis- 
pensari potest sine aliis, v. g. in abstinentia et non in ieiunio, 
aut e converso, — et una servari debet quando altera fit servatu 
impossibilis 2 . 

De facto Ecclesia abstinentiam imponit illis qui ieiunare non 
tenentur, quasi praeceptum distinctum ; et ieiunium praeceptum 
manet illis qui dispensantur in abstinentia. Unde novus Codex 
iuris illa iam considerat tamquam duplex praeceptum : ieiunium 
stricte dictum et abstinentiam, ita ut non solum abstinentia 
praecipiatur sine ieiunio, sed ut iam aliquando praecipiatur 
ieiunium sine abstinentia, quod olim non fiebat. 

953. Tempus ieiunii indicatur can. 1252 : « Lex 
abstinentiae simul et ieiunii servanda est feria 4* Cinerum, 
feriis 6 et sabbatis 3 Quadragesimae, et feriis 4 temporum, 
pervigiliis Pentecostes, Deiparae in coelum assumptae. 
Omnium Sanctorum et Nativitatis Domini. 


i 1. De historia ieiunii ecclesiastici cfr. Tanquerey, Th. M. fundamen- 

talis, n. 1108-1110; Prtlmmer, Th. M., II, n. 652; et Vermeersch, 
L Th. M., III, in appendice. 

I 2. Benedictus XIV, Non ambigimus, 30 maii 1741. 

1 3. In Belgio, ex induito, feria 4* loco sabbati. 

Lex solius ieiunii servanda est reliquis omnibus Qua- 
dragesimae diebus. 

Diebus dominicis vel festis de praecepto lex abstinentiae, 
vel abstinentiae et ieiunii, vel ieiunii tantum cessat, excepto 
festo tempore Quadragesimae, nec pervigilia anticipan- 
tur. » 

Concessa est Ordinariis facultas dispensandi super praedictam 
legem. Illa facultas tamen per Decretum Congr. Cone, diei 28 ja- 
nuarii 1949, ita coarctata est 

1. ut abstinentia servetur singulis feriis sextis ; 

2. ut lex abstinentiae simul et jejunii servetur feria quarta 
cinerum, feria sexta Majoris Hebdomadae, pervigiliis Assump- 
tionis B. M. V. et Nativitatis D. N. J. C. 

Ulterius autem obligatio abstinentiae et jejunii ecclesiastici de 
pervigilio Assumptionis translatum est ad pervigilium Festi Imma- 
culatae Concepaonis B. M. V., die 7 dec. (S. C. Cone., die 25 julii 
1957) et insuper concessa est gratia anticipandi obligationem absti- 
nentiae et jejunii a die vigesima quarta, pervigilio nativitatis 
D. N. J. C., ad diem vigesimum tertium mensis decembris et hoc 
omnibus orbis catholici fidelibus (S. Congr. Cone., die 3» dec. 1959). 

Apprime notetur ultima verba can. 1252 : « item cessat (lex abstinentiae 
et jejunii) Sabbato Sancto post meridiem », amplius non valere. Immutato 
etenim ordine liiurgico Hebdomadae Sanctae per decretum S. C. Rit. 
(diei 16 Nov. 1955), lex jejunii, et abstinentiae tantummodo cessat 
Sabbato Sancto in medio noctis. 

Ita secundum legem universalem; praeterea obligatio parti- 
cularis existere potest : 

a) Ordinarius potest diem ieiunii indicere per modum actus 
(can. 1244, § 2). 

b) Ante consecrationem ecclesiae. Pontifex consecrans et illi 
qui petunt ecclesiam sibi consecrari, per eum diem qui con- 
secrationem praecedit, ieiunare debent (can. 1166, § 2) : ita 
inter alios parochus, non autem populus nisi ipse ecclesiam 
suis expensis aedificasset vel consecrari sibi postulasset (S. C. C., 
3 iul. 1909). 

c) Ex voto obligari potest persona physica vel moralis : ita 
v. g. Romae ieiunium est servandum in pervigilio Purificationis 
B. M. V. (S. C. C., 18 feb. 1911 ; 25 feb. 1912). 

d) Constitutiones et regulae religionis aut instituti approbati 
membris suis ieiunium praecipere possunt. 

In his omnibus novo codice iuris nihil fuit immutatum 
(can. 1253) ; unde si quis ab obligatione eximitur legis universalis, 
nondum ideo eximitur a praecepto quo teneretur particulari : 
ita v. g. religiosi teneri possunt ante annum 21 m et post 6o m . 


QUAESTIO SECUNDA. 

DE EEIUNIO ECCLESIASTICO. 

S. Th. II-II, q. 147, a. 6 et 7. 

954. Obiectum ieiunii ecclesiastici indicatur can. 1251: 
« Lex ieiunii praescribit ut nonnisi unica per diem comestio 
fiat ; sed non vetat aliquid cibi mane et vespere sumere, 
servata tamen circa ciborum quantitatem et qualitatem 
probata locorum consuetudine ». Codex itaque legem 
ieiunii quantum ad obiectum non mutavit, sed illam, quae 
tota quanta est pendet a legitima consuetudine, sicut eam 
consuetudo introduxit et decursu saeculorum aliquatenus 
modificavit, ratum habuit et ita eam confirmavit. Unde 
sequitur legem esse interpretandam eodem modo ac ante 
Codicem l . 

Essentia ieiunii, seu pars essentialis sine qua non con- 
cipitur ieiunium, consistit in eo quod in die, i. e. a media 
nocte ad mediam noctem unica tantum refectio sumatur 
completa, cuius quantitas non est determinata j unde si 
excedat limites temperantiae, contra virtutem istam peccare 
et meritum ieiunii totaliter vel partialiter amittere quis 
potest, at non peccabit contra praeceptum ieiunii 
ecclesiastici. 

« Ieiunium, ait S. Thomas, a. 6, ab Ecclesia instituitur ad 


1. Quod valde est notandum. Plures, codice promulgato, spe frustrati 
sunt, cum expectabant ab eo quandam legis mitigationem. Nihilominus 
mitiorem ieiunii modum exoptantes, illum introducere proposuerunt, 
ut videre est in per. A mi du Clerge, 1921, et Ephemerides Theologicae 
Lovanienses, 1927, et ita legem ieiunii extenuare conati sunt. At Codex 
consuetudinem sicuti exstabat firmavit ; post Codicem vero promulga- 
tum, mitigatio a nova consuetudine nondum introduci potuit quia ad 
hoc defuit tempus sufficiens. 

A fortiori nequit admitti quod aliquando non scripto quidem sed 
ore profitentur : legem ieiunii non amplius obligare quia nonnisi pauci 
eam observant. Sed haec ratio non est sufficiens, quia lex nondum facta 
est nociva aut rationi contraria. 

Fingunt sibi aliam legem quam rationi conformiorem haberi vellent ; 
at nondum est abolita antiqua lex. Imo singulis annis, occasione mandati 
Quadragesimalis, in singulis dioecesibus et ecclesiis solet lex rursus 
inculcari ; atque ipsae dispensationes quas petunt fideles supponunt 
legis persistendam. Haec igitur impediunt quominus consuetudo contra 
ius possit introduci. Ergo legem ieiunii interpretari non licet aliter ac 
ante codicem erat receptum. — Quodsi lex ecclesiastica nimis extenua- 
retur, praxis poenitendae apud fideles reduceretur ad nihilum. 

concupiscentiam refrenandam, ita tamen quod natura salvetur. 
Ad hoc autem sufficere videtur unica comestio, per quam homo 
potest naturae satisfacere, et tamen concupiscentiae aliquid 
detrahit, diminuendo comestionum vices. Et ideo Ecclesiae mo- 
deratione statutum est ut semel in die a ieiunantibus comedatur ». 

Hoc autem violari potest tripliciter : 1) sumendo plures 
refectiones aut plures partes refectionis; 2) dividendo refectionem 
seu interrumpendo per notabile tempus, quia sic plures essent 
refectiones et non una moraliter continua ; 3) protrahendo 
refectionem ad longum tempus quia sic virtualiter multiplicaretur. 

■ 955. Tempus per quod refectio durare potest alii 
aliud assignant : at non sine culpa protrahetur ultra 2 horas 
continuas , nisi adsit rationabilis causa (v. g. consuetudo sic 
recipiendi amicos) ; — vel, ut quidam dicunt, postea 
apponantur sola bellaria aut cibi omnino leves ( dessert ), 
praesertim si vespere omittatur refectiuncula, sed ita 
raro tantum fieri potest. 

Interruptio 1) si sit brevissima , v. g. unius quadrantis vel 
moraliter infra semihoram, etiam sine iusta causa, non 
impedit quin comestio sit moraliter continua, etiam si 
interrumpatur cum intentione prosequendi alibi, in cau- 
pona. Imo si aliquis iam finivit cum animo non amplius 
comedendi, potest redire, v. g. si convivae adhuc comedant, 
si apponatur cibus quem ignorabat, quia sola intentio, 
quamvis possit multiplicare actus humanos, non potest 
tamen facere ut comestio non sit ima sed duplex : comestio 
pqim est factum externum , omnes autem ut unam comestio- 
nem considerant factum manducandi pluribus vicibus non 
multum interruptis. 

2) Si sit brevis seu sat notabilis , v.g. semihorae vel infra 
horam, et adsit intentio redeundi ac motivum proportiona- 
tum, non impedit quin comestio sit moraliter una, quia 
motivum duas partes sufficienter unit ; e contra si nulla 
sit ratio, quia sola intentio hominis non sufficit ad uniendas 
duas comestiones. 

3) Si sit vere notabilis, i. e. unius horae vel, secundum 
alios, moraliter ultra horam, semper constituit duas re- 
fectiones ; unde si quis refectionem interrumpere debuerit 
propter gravem rationem et non fuerit sufficienter refectus, 
a lege unicae refectionis excusabitur sed non ieiunabit, 
nisi in altera parte parvam materiam cibi sumpserit. 

956. Hora refectionis ex hodierna consuetudine est 
circa meridiem 1 . At theologi disputant an sit de sub- 
stantia ieiunii et pars eius integralis, vel tantum quae- 
dam accidentalis circumstantia. Multi recentiores pro- 
babiliter illud negant, quia sola substantia ieiunii, saltem 
hodie, est una refectio, unde dicunt horam esse praescri- 
ptam sub levi tantum, sicut pro officio divino, et ideo 
anticipatio etiam notabilis nunquam est mortalis. 

Quam sententiam S. Alphonsus ut probabiliorem habuit, sed 
postea illam omnino retractavit, quia in Medio Aevo hora erat 
de substantia ieiunii, ut habetur ex Iure can. (cap. Solent , 50, 
de consecr. dist. 1) : «In quadragesima nullatenus censendi sunt 
ieiunare qui ante manducaverint quam vespertinum celebretur 
officium », et ex S. Thoma (IV Sent., d. 15, q. 3, a. 4, ad 3) : « Qui 
nimis notabiliter anticipat, ieiunium solvit » ; quae non essent 
si circumstantia accidentalis tantum laederetur obligans sub levi. 
Iamvero non probatur hodierna consuetudo antiquo praecepto 
derogasse, vel saltem id non est cereum ; et ideo praeceptum 
possidet contra libertatem. Hoc ultimum tamen non certo con- 
cludit, quia secundum doctrinam Probabilistarum, sufficit ut 
consuetudo sit solide probabilis. 

Videtur nihilominus hora ad substantiam ieiunii perti- 
nere : a) quia maior et praecipua difficultas ieiunii praecise 
in hoc consistit quod diu quis expectare debeat i am re- 
fectionem, qua sumpta iam multo facilius expectatur hora 
collationis ; b) quia fideles ad id sub gravi se esse obligatos 
putant, nec existimarent ieiunare illum qui refectionem 
sumeret hora 8 a vel 9 a , unde consuetudo non videtur id 
abrogasse. Ad substantiam ieiunii ergo pertinere, et ad 
finem legis, mortificationem camis, multum conducere 
videtur hora, et ideo sub gravi praecipitur ; et anticipatio 
vere notabilis quia multum contradatur huic fini de se 
est mortalis. 

957, Extra refectionem prohibetur de se omnis 
cibus, scii, omne id quod per se vel principaliter ordinatur 
ad corpus nutriendum, sive sumatur edendo, sive bibendo 

1. Ita a saec. XTV. Antiquitus erat vespere ; postea hora 9* (i. c. 3* po- 
merediana), et hic usus adhuc extabat tempore S. Thomae, qui de ea 
scribit, a. 7 : « quia tunc praecipue natura corporis humani indiget 
iuvari contra exteriorem aeris calorem, ne humores interius adurantur ». 

aut sorbendo, uti puls, lac 1 , mei, iusculum, extracta 
camis, oleum, saccharum, fructus, succus fructuum dentibus 
pressorum, nisi tamen in parva quantitate misceantur 
cum potu, quia tunc ita liquefiunt ut videantur propriam 
naturam amittere et aestimatione hominum iudicantur veri 
potus, v. g. levis limonata, aqua saccharata ' 2 , etc. 

Non autem prohibentur : 

a) potus seu liquida, quae non ordinantur per se ad corpus 
alendum, sed ad iuvandam cibi digestionem et sitim extinguen- 
dam, v. g. aqua, sicera, cerevisia, vinum, thea, caffaeum : nutri- 
mentum enim si adest per accidens comitatur, etiam si liquor sit 
congelatus, quia in os immissus statim liquefit et quia congelatio 
naturam rei non mutat. Hinc qui immoderate bibit contra virtutem 
temperantiae peccare et meritum ieiunii amittere potest, at non 
peccat contra praeceptum ieiunii ; 

b) medicinae quae principaliter ordinantur ad medicationem 
corporis vel ad promovendam operationem medici ; 

c) electuaria confecta ex rebus electis, ut saccharo, iunipero, 
citro (v. g. gelie, confitures , bonbons, fondants, pastilles , pate de 
jujube, amandes, conserves), si per modum medicinae et in modica 
quantitate ( x / 2 unciae vel aliquid plus in die) sumantur, v. g. 
ad cibi digestionem, stomachum confortandum, oris foetorem 
tollendum, vocem conservandam, vel ne potus noceat, aut ne 
vires deficiant quando prandium differe quis debet ultra horam 
communem. Quodsi in magna fiat quantitate, per accidens habe- 
bunt rationem nutrimenti et per modum cibi sumentur in fraudem 
legis (a. 6, ad 3). 

958. Consuetudo introduxit collationem et frustu- 
lum, praeter potum, medicinam et electuaria de quibus 
dictum est, 

A. A tempore quo refectio sumi coepit circa meridiem, 
introducta fuit coenula seu collatio i. e. refectiuncula 
quae sumitur sub vespere ex levioribus cibis. Iamvero : 

1) Quantitas eorum videtur per se determinanda relative 
ad conditionem personae et occupationes, durationem 

1. Lac depuratum in quibusdam locis habetur ut potus, v. g. in 
Tirolensibus. 

2. Etiam chocolates, etiamsi non lacte sed aqua praeparatur, non est 
potus, cum non deserviat principaliter ad extinguendam sitim, sed est 
cibus quia potius nutrit. At in quibusdam regionibus meridionalibus 
consuetudo levem chocolatem ut medicinam considerat, quatenus iuvat 
ad vehendum cibum et ad stomachum confortandum, uti testantur 
Benedictus XIV et S. Alphonsus. Secundum istam consuetudinem potest 
adhiberi in parva quantitate, quam auctores mensurant ad 1 % unciam 

per diem in 4 vel 5 aquae unciis dilutam. 

ieiunii et alias circumstantias ; unde multi auctores indi- 
cant 1/5 vel 1/4 partem refectionis pro tali persona in 
talibus circumstantiis completae l . Alii, etiam S. Alphonsus, 
aiunt hanc regulam esse obscuram et scrupulis obnoxiam, 
et ideo determinant quantitatem absolutam,et plures usque 
ad 8 uncias etiam pro illis qui sic ad satietatem reficiuntur 
(quod infirmi stomachi est indicium), et permittunt 10 un- 
cias Germanis et illis qui habent stomachum germanum, 
vel quibus necessarium est ad officia peragenda. Prima 
sententia est secundum se rationabilior ; at altera, propter 
consuetudinem, de facto iam est practice certa (can. 1251). 
Nunc autem quidam vellent quantitatem ad conditionem 
personae proportionaliter determinari, sed longe ultra 
8 vel 10 uncias quas S. Alphonsus generarim permittit : sic 
non alterutram sententiam eligentes, sed utramque cumu- 
lantes ; quod hucusque nullus audebat proferre. Quare 
talis praxis non posset auctoritate privata introduci, nec 
potestate episcopi aut concilii particularis, sed solum de 
consensu S. Sedis, aut potestatis ab ea ad hoc delegatae. 

Uncia autem inteliigitur romana quae valet 27-28 gr., et est 
I2 a pars librae romanae quae valet circiter 325-330 gr 2 . 

2) Qualitas cibi per se licita in collatione non est alia 
quam cibi quadragesimalis levioris qui non multum nutrit, 
ut panis, fructus, legumina seu olera, offa, herbae, poma 
terrestria, oriza, dulciaria ( gelees , confitures), etc. ; de facto 
tamen determinanda est secundum varias consuetudines 
locorum 3 : cibi enim quicumque hic vel illic in usu sunt, 

1. Notat Lehmkuhl, Th. M. I, n. 1462, neminem indicare 1 /3 partem ; 
de facto tamen 8 unciae nonnunquam erunt 1/3 pars refectionis com- 
pletae, si quidem refectio ordinaria non se extendit ultra 2 libras. 

2. Genicot videtur ornnino accurate unciam determinare ad 31 gr. 25 ; 
at falsus est computus. Ipse divisit libram nostram germanicam per 16, 
quia tot uncias circiter continet (500 : 16 = 31,25). Sed a) non agitur 
de libra nostra, sed de romana, quae non valet 375 sed 325 gr. circiter ; 
b) etiam libra nostra non valet 500 gr. sed paulo minus. — : Alii unciam 
haben ut 30 gr. ; sed hoc est approximative dictum. 

3. Ait Vermeersch, Th. M. III, n. 873 : « De qualitate sat magna 
usus varietas cernitur. In paucis locis ipsa ova permittuntur ; in pluribus 
saltem lacticinia admittuntur ; in aliis vero v. g. in Italia soli cibi 
esuriales ; in Hispania, si unam alteramve dioecesim e parte septen- 
trionali excipias, ipsi pisces vel pisciculi prohibentur. Et quia probata 
consuetudo confirmatur, strictior igitur in Italia et in pluribus locis 
servanda est ab omnibus abstinentia mane et vespere, quam in prin- 
cipali refectione ubi semper ova permittuntur ». 

etiam unum aut duo ova ut in Germania» vel iusculum ; 
nullibi tamen carnes proprie dictae 1 . In Belgio ova et 
iusculum non sunt in usu, uti constat ex mand. Quadr., 
sed quoad partem collationis permittuntur cibi validiores, 
ut lac, caseus, pisciculi aut etiam modica quantitas scii. 
2 vel 3 unciae piscis maioris. 

In numero unciarum autem non est potus computandus, nisi 
cum liquore (vino, cerevisia, aqua) solida substantia (oriza, 
farina, legumina, panis, vermiculi, fabae, pastillae, macaroni) 
coquatur, quia 1) decoctione et fermentatione cibus aestimatione 
hominum censetur aliam naturam acquirere et potus cum ipso 
fit unum ita ut non posset facile ab eo separari ; 2) totum cen- 
setur et vocatur cibus, nec pars bibitur sed omne manducatur; 
ceterum 3) consuetudo non exist.it augendi numerum unciarum. 
— Nec obsta* quod totum non magis nutrit. Etenim a) magis 
saturati erimus ; b) non conceduntur 8 unciae quantitatis nutri- 
tivae, secus etiam analysi chemica possemus quantitatem aquae 
a cibo (pane, pomis terrestribus) subtrahere, sed conceduntur 
8 unciae illius quod secundum aestimationem hominum est 
cibus ; c) sicut cibus in parva quantitate liquori mixtus censetur 
potus, ita certa quantitas potus mixta cibo censetur cibus. Quae 
sententia videtur solide probata et generatim admittitur ab 
omnibus, paucis exceptis 2 . 


1. Eorum usus etiam post Codicem est illicitus, ut scimus ex resp. 
praes. Com. interpr., 29 oct. 1919. 

2. Scii. Berardi, Noldin et Genicot, qui ultimus, Th. M. I, n. 437,11, 
haec habet: «Immutatio chemica consideranda est quasi initium digestio- 
nis, quia non differt ab ea immutatione quae initio digestionis efficitur. 
Inde vero materia alibilis nullo prorsus modo augetur. Quantitas quidem 
huius panis iurulenti maiorem satietatem creare potest quam eadem 
panis sicci portio, quamvis etiam hoc discrimen non adeo magnum sit 
(Capellmann, Med. past., p. 95). Neque aequum videtur permittere 
ditiori ut 8 uncias panis in vino intingat dum eas comedit (quod S. Alph. 
licitum putat), pauperem autem prohibere ne eamdem quantitatem 
aqua coquat. Imo si recurritur ad communem aestimationem et legis 
finem, quibus rationibus Lehmkuhl (n. 1462) opinionem S. Alphonsi 
fusius nititur, pauper iste, saltem in regionibus nostris, melius quam 
dives vino utens censebitur ieiunare et mortificationem exercere ». — 
Sed nullus fidelium, ut puto, decoctionem ut initium digestionis habet. 
— Praeterea non a sententia probabili logice argui potest ad evertendum 
id quod certum est vel probabilius: cibum in vinum intingere probabiliter 
esse licitum putat S. Alphonsus, decoctionem autem de qua quaestio 
est, non licere habet ut certum. Quodsi argumentum a pari valeret, 
concludendum esset non decoctionem licitam esse, sed etiam cibum 
intingere in vinum esse illicitum. — Denique pauper potest cibum in- 
tingere in potu (aqua, caffaeo ) sicut dives : in hoc nulla est differentia, 
sed tota est ex eo quod pauper vinum non habeat.Quodsi cibum cum 
potu misceat, non melius ieiunabit quam dives vino utens, quamvis 
melius mortificationem servabit ; sed hoc est extra quaestionem. 


Secundum aliquos tamen, etiam S. Alphonsum, probabiliter 
licitum est : 1) infundere cibum in aqua aut vino, dum quis 
edit, et cibum statim ori admovere, quia tunc non intervenit 
fermentatio et liquor unice deservit ad vehiculum cibi, et adhuc 
generatim censetur potus ; — similiter 2) sumere iusculum ex 
herbis coctis cum aqua et aceto, aut oleo, aut vino decocto, 
(dummodo acetum et oleum quae sunt cibus computentur in 
pondus) : id enim permittit consuetudo, et ceteroquin haec 
non fiunt aliquid unum sicut in primo casu, et totum sumi 
potest bibendo. 

B. Frustulum panis mane sumptum etiam permittitur. 
S. Poen. 21 Nov. 1843 tantum declaravit pro regione 
Canadensi eos qui talem usum sequuntur non esse in- 
quietandos, sed hodie ubique consuetudine iam est in- 
troductum, quae consuetudo consecrata fuit ean. 1251. 
Sumi potest panis, chocolates, vel alius cibus levior non 
prohibitus, imo, secundum aliquos aliquid lactis, sed hoc 
certo non est ubique introductum cum nec ubique in 
collatione permittatur ; quantitas, desumpto potu, non 
potest excedere 2 uncias, iuxta morem receptum. 

Pro qualitate nobis videtur potius spectanda consuetudo regio- 
nis ; sic in regionibus meridionalibus potio chocolatis, in sep- 
tentrionalibus potius panis est in usu. 

959. Quid de dilatione, anticipatione, interver- 
sione refectionis. — A. Dilatio refectionis etiam sine 
causa habita nunquam est peccatum, quia ad finem 
ieiunii melius conducit. 

B. Anticipatio semihorae relative ad horam consuetam vel, 
ut ait S. Alphonsus, infra horam relative ad meridiem (h. n m ) 
est modica et censetur nulla, et ideo sine causa est licita. 
— Anticipatio unius horae relative ad Consuetam, vel etiam 
infra 2 horas relative ad meridiem (post io™) est sat notabilis 
et censetur parva, et ideo est illicita nisi adsit rationabilis 
causa levis, ut consuetudo tunc sumendi prandium, ur- 
banitas v. g. adventus hospitis qui citius abire debet, etc. 
— Anticipatio unius horae supra tempus licitum (ad 10 h.) 
secundum plures, inter quos S. Alphonsus, censetur nota- 
bilis ; illa quae notabiliter excedit 2 horas relative ad me- 
ridiem (ad 9V2 h.) certo est vere notabilis et magna; et 
ideo est illicita nisi adsit rationabilis causa sat gravis, et 
eo gravior quo anticipatio sit notabilior. 

Causa plus minusve gravis esse potest iter necessarium instituen- 
dum, negotium grave peragendum v. g. necessitas praedicandi, 
docendi, summo mane surgendi, debilitas complexionis, etc. 

Quodsi alicui, saltem ordinario, nimis difficile esset ieiunare 
nisi horam notabiliter anticiparet, ieiunare non teneretur : ita 
enim existimant fideles, et recte, quia nullus tenetur, saltem habi- 
tualiter, servare legem modo extraordinario et qui ex natura sua 
includit incommodum, 

C. Interversio inter refectionem et collationem non est 
vetita, aiente can. 1251, § 2 : « Nec vetitum est... serotinam 
refectionem cum prandio permutare ». Unde licita est 
a) si horae fere concordent, b) probabiliter si horae non 
omnino differant, et ideo si interversionis extet causa 
rationabilis (v. g. ratio studiorum), non sunt inquietandi 
qui refecti unculam sumunt hora n a vel inter horam 
io 3 ™ et 1 i am matutinam et prandium differunt ad horam 
5 am vel etiam ad b 3 ™ vespertinam (S. Poen., 10 ian. 1834 ; 
S. Off. 29 iul. 1837 ; S. Poen. 17 sept. 1862) ; imo c) iuxta 
paucos, si multum differant horae, et sic collatio licite 
sumitur mane, meridie refectio et vespere frustulum, quia 
tota substantia ieiunii servatur. 

Hoc tamen componi nequit cum sententia S. Thomae secun- 
dum quam hora est de substantia ieiunii, et obligans sub gravi ; 
et ideo melius dicitur quod ad id requiritur causa sat gravis, 
v. g. sat magna debilitas, necessitas studiorum vel negotiorum ; 
imo, si alicui, saltem ordinario, esset nimis difficile aliter ieiunare, 
ad id non teneretur. 

Quod ultimum etiam videtur verum in aliorum sententia, 
quia licet modus interversionis hodie sit permissus, est tamen 
extraordinarius, contra modum consuetum, et quasi privilegium 
quo nemo uti tenetur, imo de se includit magnum incommodum. 

960. Corollarium. — Qui mane ientaculum sumpserit 
sive culpabiliter sive inculpabiliter, legem implere tenetur 
quantum potest ; unde 1) si ientaculum fuerit valde parvum, 
parum excedens frustulum et non aequivaleat parvae collationi, 
ieiunare tenetur; 2) si sat magnum fuerit : a) si aequivaleat 
collationi saltem parvae, v. g. si sit saltem 4 unciarum, vel non 
multum excedat collationem licitam, non potest sumere nisi 
prandium et frustulum ; b) si multum excedat collationem 
licitam vel etiam aequivaleat prandio, potest tantum sumere 
collationem et frustulum. Hisce enim duobus in casibus, pars 
principalis ieiunii adhuc servari potest, scii, ut unica refectio 
sumatur ; unde ad hoc obligatur, nisi adesset sat magnum in- 
commodum, quo casu ieiunare nullo modo teneretur. 


QUAESTIO TERTIA. 

DE PRAECEPTO ABSTINENTIAE A CARNIBUS. 

S. Th. II-II, q, 147, a. 8. 

961. Obiectum praecepti abstinentiae indicatur 
can. 1250 : « Abstinentiae lex vetat carne iureque ex carne 
vesci, non autem ovis, lacticiniis et quibuslibet condimentis 
etiam ex adipe animalium ». Carnes merito prohibentur, 
nam ut ait S. Thomas : 

« Ieiunium... est institutum ad reprimendas concupiscentias 
carnis, quae consistunt in cibis et venereis. Et ideo illos cibos 
Ecclesia interdixit qui et in comedendo maxime habent delecta^ 
tionem, et maxime hominem ad venerea provocant. Huiusmodi 
autem sunt carnes animalium in terra quiescentium et respi- 
rantium... quia... plus delectant et magis conferunt ad humani 
corporis nutrimentum ; et sic ex eorum comestione plus superfluit 
ut vertatur in materiam seminis cuius multiplicatio est maximum 
incitamentum luxuriae ». 

Carnes prohibitae in lege abstinentiae opponuntur pisci- 
bus : sunt nimirum animalia quae calido sanguine utuntur 
et ordinario in terra manent et respirant ; scii, mammalia 
et aves. Non autem prohibentur pisces, quorum nomine 
non tantum veniunt pisces proprie dicti, sed illa omnia 
quae ipsis aequiparantur quia nullum sanguinem vel 
frigidum habent : illa enim sicut pisces vel in aquis vivunt 
et respirant, aut piscibus nutriuntur, vel saltem non habent 
sanguinem calidum quo propria caro constituitur. 

Hinc I) ex natura sua ad pisces reducuntur a) crustata , ut 
cancri, cammari, etc. ; b) echinides, v. g. echini et alia eiusdem 
generis ; c) moluscae, ut limaces, cochleae, conchae et mituli, 
ostreae ; d) reptilia et amphibia , ut ranae, testitudines etiam 
terrestres, viperae ; e) insecta , v. g. locustae ; 

2) ex aestimatione hominum quaedam mammalia et aves cen- 
sentur pisces : a) ubique illa quae semper in aquis vivunt, uti 
cete ; b) quibusdam in locis ex consuetudine quaedam quae nunc 
in aqua, nunc in terra vel aere vivunt, uti lutrae, castores seu 
fibri, phocae, tricheci ; — aves aquatiles ut anates ferae, fulicae, 
querquedulae, mergi, corvi marini, etc. Consuetudo non existit 
in Belgio nisi aliquibus in locis, pro querquedulis (sarcelles) 
et fulicis (foulques, potiles d’eau) tantum. 

962. Nomine carnium prohibentur : i° omnes partes 
constitutivae animalis : cartilagines, nervi, partes cerebrales. 

sanguis, medulla ossium, laridum, adeps, axungia aut 
pinguedo, etc. ; 2 0 ius (ut expresse dicitur can. 1250) ex 
carnibus expressum, et iusculum quod continet partes 
subtiliores carnis per elixationem eliquatas (jus de viande , 
bouillon ; vleeschnat en vleeschsoep ) ; 3 0 cibi carne conditi ; 
permittitur tamen aliud condimentum ex ovis et lactici- 
niis, ut ex butyro, margarina, etc., imo etiam ex adipe 
(can. 1250), et tunc licite sumuntur etiam minutissima 
fragmenta quae supersunt, postquam fricta fuerint ad 
extrahendum adipem, dummodo pergant esse pars condi- 
menti (S. Poen. ; 17 nov. 1897) ; 4’ extracta carnis. 

In praxi de quibusdam condimentis praeparatis dubium esse 
posset. Iamvero : 

a) Certo prohibentur illa quae certo sunt extracta carnis, uti 
illud quod venit sub nomine liebig et producta similia. 

b) E contra si ex herbis sint confecta, aut si non sint nisi 
residua salis quae destinantur ad sapidum reddendum liquidum. 

c) In dubio an aliquid sit verum extractum carnis aut aliquid 
aliud, cum sit dubium practicum facti, illud ante usum esset 
solvendum, et si fieri non posset, a cibo dubio esset abstinen- 
dum (I, n. 103,2). 

Nec sufficeret affirmatio inventoris aut productoris, quia talibus 
mercatorum dictis fidere non posSumus. E contra in dubio 
iuris an lex aliquid prohibeat vel non, ut si dubium speculativum 
esset an aliquid sit numerandum inter carnes aut inter pisces, 
licite posset sumi. 

d) Condimentum quod solet vocari gelatina, si sit ex piscibus 
confectum est licitum, et forsan si ex ossibus vitelli ; e contra 
si sit e iure carnis. 

e) Sub nomine peptone veniunt nunc diversi generis producta, 
quorum aliqua probabiliter aestimari possent licita. At peptone 
proprie dictum quod ex carnibus provenit est cibus vetitus, cum 
nihil sit quam partes nutrientes carnium chemico processu 
factae digestibiles. Censet tamen Genicot, quem sequitur Ver- 
meersch, illud permitti quia, licet vim nutritivam carnis habeat, 
huius delectatione et sapore caret et potius inter medicinas 
numeratur. Iamvero, quod careat delectatione nihil probat, 
quia carnes non ob solam delectationem prohibentur sed etiam 
ob nutritionem ; est autem cibus quia principaliter ordinatur 
ad nutriendum, et tantum per accidens admitti potest ut medicina, 
si sit necessarium. Merito concludit Damen 1 , non ad saporem 
sed ad originem esse attendendum, nec ex eo quod nomen 
speciale habeat sequitur quod non caro aestimaretur. 

963. Tempus praecepti. — Secundum can. 1252, 
praedicta abstinentia a carnibus praecipitur 

1) singulis sextis feriis, in memoriam passionis et mortis 


Christi, nisi extra Quadragesimam adsit festum de prae- 
cepto, in loco ubi servatur praeceptum; — aut etiam, in Bel- 
gio, festum Circumcisionis D 1 , ubi non est de praecepto ; 

2) feriis quarta, sexta et sabbati IV Temporum ; 

3) feria quarta Cinerum, et omnibus sabbatis Quadra- 
gesimae ; — in quibusdam tamen locis, ut in Belgio, ex 
induito speciali, loco sabbati ponitur feria 4“ ; 

4) vigiliis Nativitatis D 1 , Pentecostis, Assumptionis B. V. 
in coelum, et Omnium Sanctorum, nisi in Dominica in- 
ciderint, quo casu non amplius anticipantur. 

Notetur quod multis in locis Ordinarii usi sunt facultatibus 
dispensandi eis a S. Sede concessis, ita ut dies abstinentiae sint : sin- 
gulae feriae sextae, feria quarta cinerum, feria sexta Majoris Heb- 
domadae, pervigilium Festi Immaculatae Conceptionis B. M. V., 
dies 23 a decembris (cfr. Supra n. 953). 

5) Vi Decreti S. C. Rit. « Maxima Redemptionis », diei 
16 Nov. 1955, lex abstinentiae Sabbato Sancto non amplius 
cessat post meridiem, ut statuit can. 1252, sed perdurat 
usque ad mediam noctem. 

964. Animadversiones. — 1“ Hodie, lege generali Eccle- 
siae, non amplius prohibentur : 

1) adeps et pinguedo, per modum butyri vel condimenti ; 

2) fructus animalium, scii, ova et lacticinia : lac, butyrum, 
caseus ; 

3) promiscuitas seu permixtio carnium et piscium, quae, a 
tempore Benedicti XIV, erat conditio necessario praescribenda 
ut a carnibus, diebus ieiunii, dispensari possent (can. 1251, § 2). 

Hinc a) qui legitime non ieiunant, ea possunt sumere quoties 
velint in die ; 

b) qui vero ieiunium servant, sumere ea possunt in refectione ; 
non autem in collatione aut frustulo, nisi ubi probata consuetudine 
sit receptum (n. 958). 

2° Peregrini in regionibus, ubi abstinentia servatur feria 4® 
loco sabbati, debent alterutro die abstinere pro sua libertate 
et remoto scandalo (S. C. C., 9 feb. 1924). 


QUAESTIO QUARTA. 

DE SUBIECTO IEIUNII ET ABSTINENTIAE. 

S. Th. II-II, q. 147, a. 4. 

965. Subiectum praecepti indicatur in Codice, can. 
1254: 

1. Aertnijs-Damen, Th. M. I, n. 1041. Ita etiam Antonelli, Medicina 
Pastoralis , II, n. 868; Mare, Th. M. I, q. 1227 ; Prtimmer, Th. M. II, 
n. 663 ; Lehmkuhl, Th. M. I, n. 1458. 

§ i. « Abstinentiae lege tenentur omnes qui septimum 
aetatis annum expleverint», i. e. omnes fideles usum 
rationis adepti post septennium, nisi tamen legitime 
excusentur aut ab auctoritate legitima dispensentur. 

§ 2. « Lege ieiunii adstringuntur omnes ab expleto vice- 
simo primo aetatis anno ad inceptum sexagesimum », i. e. 
omnes fideles habitualem usum rationis habentes qui 2i m 
aetatis annum compleverunt nec 60 111 attigerunt (etiam mu- 
lieres post 50, quidquid olim aliqui docuerint), nisi legitime 
excusentur vel dispensentur : ante annum 2i m enim ube- 
riori cibo indiget homo quia est adhuc in statu augmenti. 

Quae iam videntur declaranda ad normam quae traditur sub 
3° canonis 34, § 3, ita ut obligatio semper incipiat a media nocte 
et ad mediar 1 noctem terminetur. Unde pro illis qui post mediam 
noctem nati sunt, obligatio abstinendi et ieiunandi solum incipit 
transacto die anniversario quo septennium aut vecesimum 
primum annum expleverint ; ac pariter obligatio ieiunandi cessat 
solum transacto die anniversario quo annum quinquagesimum 
nonum expleverint seu quo inceperint sexagesimum. 

Articulus I. 

De Causa excusante seu Impotentia. 

966. Causae excusantes sunt illae quae non auferunt 
obligationem legis sed impediunt ne alicui applicetur in 
quodam casu. Reduci possunt omnes ad impotentiam, sive 
sit causa necessitatis aut magnae utilitatis, sive impossibi- 
litatis, sive pietatis. 

Quoad ieiunium et abstinentiam impotentia physica 
non datur, sed sola moralis seu incommodum sat magnum 
et extrinsecum quod cum observantia legis per accidens 
cohaeret, nam aliqua difficultas etiam magna ab intrinseco 
et necessario ex ieiunio oritur, sed haec non excusat, 
cum praecise a lege imponatur. Impotentia autem est 
absoluta et stricte dicta, quando lex non posset servari 
sine peccato ; vel relativa et late dicta, si ex ipsa eius ob- 
servantia aliud damnum vel incommodum oritur, materiale 
vel spirituale. Cum autem ieiunium et abstinentia non sunt 
aequalis arduitatis, ideo non idem incommodum ab utroque 
semper excusat. 

967. Excusantur ab abstinentia omnes ilii qui sine 
magno incommodo legi extrinseco a carnibus abstinere 
non possunt, scii : 

a) Pauperes qui carnem accipiunt in eleemosynam, nec 
aliud habent quo vesqantur. 

b) Infirmi convalescentes, debiles stomacho, mulieres 
lactantes, iique omnes qui cibis esurialibus sufficienter 
nutriri non possunt ; item mulieres praegnantes si sint 
debiles, vel etiam, etsi carne stricte non indigeant, magna 
carnis appetentia laborent, quo casu buccellam carnis 
sumere possunt ne hac appetentia nimis torqueantur. 

c) Operarii qui quotidie laboribus incumbunt valde 
arduis, aut ciborum appetentiam auferentibus, quales sunt 
qui in fusoriis, vitrariis, ferrariis, fodinis metallicis vel 
carbonariis, locomotivis operam dant. 

d) Uxores, filiifamilias et famuli, qui alios cibos habere 
non possunt ; famuli autem alium dominum quaerere te- 
nentur, si fieri potest sine magno incommodo ; — item 
qui iter instituunt aut qui alicui servitio sunt addicti 
(milites, nautae, etc.) et alios cibos satis nutritivos, si iis 
indigeant, invenire nequeunt ; — necnon hospites qui, 
praeter expectationem, totum prandium inveniunt ex 
carnibus paratum, nec aliunde sine gravi incommodo 
discedere aut alia alimenta petere queant : si vero res 
praevideatur, invitationem recusare tenentur, quoties fieri 
potest, aut dispensationem sibi obtinere. 

Quodsi ex errore prandium sit paratum ex cibis vetitis, ct 
aliunde sine gravi incommodo remitti nequeat (v. g. quando de 
nuptiis agitur), licite sumitur ; secus, si sine gravi incommodo 
prandium in sequentem diem differri potest. 

968. Excusantur a ieiunio ob incommodum grave et 
extrinsecum; non tantum : 

1) Ratione aetatis, qui nondum expleverunt annum 2i m , 
aut attigerunt 6o m , quos lex non attingit, etiamsi propter 
vires validiores ieiunare possent, quia lex respicit id quod 
communiter accidit, aut praesumptionem ordinarii peri- 
culi ; — sed etiam : 

2) Ratione infirmitatis, illi qui sine periculo notabilis 
incommodi corporis aut valetudinis ieiunare nequeunt, ut 

aegroti, convalescentes, debiles, ex nervis laborantes, mu- 
lieres praegnantes aut lactantes. 

Ita qui una vice alimenta sufficientia sumere nequeunt ; et 
qui ex teiunio notabilem capitis dolorem, aut vertiginem patiuntur, 
aut notabilem somni privationem. 

3) Ratione indigentiae , pauperes qui non habent nec 
habere possunt unde sibi aequam refectionem comparent, 
aut qui nihil habent quam panem et legumina aliosve 
cibos parum nutritivos. 

4) Ratione laboris : a) per se excusantur illi soli quorum 
labor honestus corporalis cum ieiunio moraliter et ordinario 
est incompossibilis. 

Tales sunt non solum illi qui in fusoriis aut fodinis laborant 
et ab ipsa lege abstinentiae excusantur, ut dictum est n. praec., 
sed eticm fabriferrarii, lignarii, murarii, lapicidae, coriarii, 
sutores calceorum, pistores, furnarii, coqui multis plures dapes 
parantes, agricolae, figuli, textores, lanarii, fullones, baiuli, 
cursores, aurigae, nautae navigantes, dummodo maior diei pars 
in eiusmodi laboribus transigatur ; item famuli illi qui multis 
et valde arduis occupantur : excusantur illi omnes ex consue- 
tudine, et ideo etiamsi robustiores ieiunare valerent. 

b) alii labores corporales, et etiam labores ingenii non 
excusant per se et semper, ut constat ex prop. 30 damn. 
ab Alex. VII x , sed solum per accidens, quando, ratione 
specialis circumstantiae, ieiunium alicui reddunt valde 
difficile. 

Quod pro singulis casibus secundum prudentem aestimationem 
est determinandum : qui tamen illis multum occupantur facile 
habent rationem sufficientem obtinendi dispensationem. 

5) Ratione itineris, dummodo sit tam longum et arduum 
ut notabilem corporis defatigationem causet, et simul causa 
adsit rationabilis illud instituendi, ut constat ex prop. 31 
damn. ab Alex. VII 2 . 

Iter pedestre 4 vel 5 leucarum excusat ; et si via sit ardua 
vel tempestas maligna, etiam brevius ; — non autem illud quod 
equo vel curru perficitur, nisi per plures dies fiat aut magna 
eunt defatigatione : id a fortiori valet de illo quod via ferrea 
instituitur. 

x. «Omnes officiales, qui in republica corporaliter laborant, sunt 
excusati ab obligatione ieiunii, nec debent se certificare, an labor sit 
compatibilis cum ieiunio ». 

2. « Excusantur absolute a praecepto ieiunii omnes illi, qui iter agunt 
equitando, utcumque iter agunt, etiamsi iter necessarium non sit, et 
etiamsi iter unius diei conficiant ». 

6) Ratione maioris boni seu piet ztis, excusat opus praestan- 
tius aut Deo gratius cum ieiunio moraliter incompossibile, 
uti sunt opera misericordiae aut religionis quae ieiunando 
non possint exerceri nec in aliud tempus differri, nam 
« non vedetur fuisse intentio Ecclesiae statuentis ieiunia, 
ut per hoc impediret alias pias et magis necessarias causas » 
(a. 4, ad 3). 

969. Animadversiones. — 1. Si causa excusationis sit 
evidens, ait S. Thomas (q. 147, a. 4), per seipsum licite 
potest homo praecepti observantiam praeterire ; si dubium sit 
an adsit causa sufficiens, propter periculum hallucinationis adire 
debet parochum vel confessarium, vel etiam medicum nisi iste 
sit laxior (quod non tam raro contingit), et, his deficientibus, 
aliquem bonum virum prudentem cuius consilio se committat. 
Quodsi dubia maneat causa, remittatur ad dispensationem ob- 
tinendam sive parocho sive alii qui potestatem habet dispensandi 
(iuxta can. 15). 

2. Non quaevis molestia quae ex ieiunio sequitur ab eo servando 
excusat, sed solum gravis molestia extrinseca, quae cum ipsa 
natura praecepti non cohaeret : aliqua enim debilitas corporis 
et aliquis capitis dolor, item difficultas in munere exercendo 
aliquantulum solita maior, necessario ex ieiunio sequuntur, ac 
proinde ad incommoda huic praecepto intrinseca pertinent 1 . 

3. Illicitum est impedimentum proximum voluntarie apponere 
quod observantiam ieiunii redderet impossibilem > unde non est 
licitum assumere laborem extraordinarium aut instituere, etiam 
devotionis causa, arduum iter quod a ieiunio excusat ; nisi sit 
rationabilis causa proportionata id hodie faciendi, qualis est 
lucrum extraordinarium ex labore suscepto obtinendum. — - 
Impedimento tamen posito, ieiunium non obligat, et ideo qui 
illud ponit, non peccat quia non ieiunat sed peccavit ponendo 
impedimentum. 

4. A servanda abstinentia non excusantur, qui non accipiunt 
nisi cibos peiores aut cariores, excepto casu quo cibi tam mali 
sint, ut congruam refectionem non praebeant, aut tam cari ut 
notabile detrimentum fortunae afferant 2 . 

Articulus II. 

De Causa eximente seu Dispensatione. 

970. Causa eximens est illa quae obligationem legis 
tollit. Praeter illas quae legem ipsam pro omnibus tollere 


1. Noldin, Th. M. II, n. 686. 

2. Ib., n. 678. 

possunt, habetur dispensatio seu actus superioris ecclesiastici 
qui obligationem legis relaxat in casu particulari. 

Generatim et per se, sunt iidem qui dispensare valent 
in lege ieiunii et in praecepto abstinentiae ; licet in casu 
particulari aliquis delegari posset ad dispensandum ab uno 
tantum, non ab altero. 

971. In lege ieiunii et abstinentiae dispensare 
valent : 

1) S. Pontifex ex potestate ordinaria pro tota Ecclesia. 

2) Ordinarii locorum , et etiam parochi, potestate quasi 
ordinaria, ex consuetudine iure firmata « in casibus 
singularibus iustaque de causa, possunt subiectos sibi 
singulos fideles, singulasve familias, etiam extra territorium, 
atque in suo territorio, etiam peregrinos, a lege communi 
de observantia... abstinentiae et ieiunii dispensare » (can. 
1245, §1). 

3) Item « Ordinarii, ex causa peculiari magni populi 
concursus aut publicae valetudinis, possunt totam quoque 
dioecesim seu locum a ieiunio et ab abstinentia dispensare » 
(ib. § 2). 

4) Superiores religiosi pariter « in religione clericali 
exempta eamdem potestatem habent, ad modum parochi », 
quod attinet ad personas qui eorum iurisdictioni subduntur 
(ib~ § 3). 

5) Alii quibus facultas committitur, scii, ex potestate 
delegata. 

Confessarii per se non habent potestatem dispensandi ; in 
Belgio tamen nunc singulis annis concedi iis solet talis potestas 
dispensandi cum singulis personis (non cum familiis) et occasione 
confessionis tantum, et solum pro anno i. e. a Quadragesima ad 
Quadragesimam. Ita quoque solent episcopi ampliores facultates 
speciali modo delegatas recipere ad dispensandum, etiam cum 
certis categoriis fidelium in tota sua dioecesi. 

972. Animadversiones. — 1. S. Pontifex valide dis- 
pensare sine causa potest, non item alii ; unde ut eorum 
dispensationes sint validae, requiritur, sub poena nullitatis, ratio 
non levis sed gravis, minor tamen quam sufficiat ad excusa- 
tionem, nam tunc dispensatione opus non esset. Unde etiam, 
cessante causa, eo ipso cessat dispensatio (can. 84). 

2. Secundum can. 50 et 85, dispensationes in lege universali 

abstinentiae in commodum privatorum strictae subsunt inter- 
pretationi, qui sunt odiosa. 

Ita dispensationes quae in Belgio vel alibi, vi specialium 
facultatum episcopis concessarum, concedi solent, excepto die 
Parasceves, quibusdam fidelibus certae conditionis, qui enume- 
rantur in Mand. quadrag. (II), sunt stricte interpretandae et 
non sunt ultra extendendae. Sic v. g. iis solis dispensationes 
conceduntur qui actu servitio militari aut alio simili sunt addicti, 
et quidem illud hic et nunc exercentes 1 ; aut qui munus actu 
exercent super vehiculis viae ferreae, non autem illis qui rema- 
nent in stationibus aut in aedificiis administrationis causa. 

3. Cum dispensare nequeant illi qui non sunt superiores 
ecclesiastici, hinc paterfamilias qui ipse est dispensatus vel 
aliquem dispensatum in familia habeat, noti potest dispensationem 
extendere ad totam familiam sola ratione expensarum (S. Poen., 
10 ian. 1834). Si tamen eo ipso exurgat pro aliis ratio excusans, 
v. g. si binas epulas parando grave subiretur incommodum 
(quod tamen non semper accidit), aut paterfamilias non possit aut 
non velit cibos alius generis parare, tunc etiam a simplici confes- 
sario permitti potest ut carnes manducent, modo non exigatur 
in odium religionis et ieiunium servent si possint (15 ian. 1834) : 
tunc autem ratio permissionis non est indultum patrisfamilias sed 
impotentia in qua filii versantur servandi praeceptum (29 dec. 
1862 ; 20 Apr. 1865 ; 27 maii 1868). 

4. Dispensatus a ieiunio non ideo dispensatur ad carnes ; et 
vice versa dispensatur ad carnes non ideo dispensatur a ieiunio ; 
unde, si ieiunare tenetur, non potest carnes sumere nisi semel 
in die, et tantum in refectione, non in collatione ; si tamen, 
ob excusationem aut dispensationem etiam ieiunare non tenetur, 
potest manducare toties quoties voluerit. 

5. Episcopi solent in quibusdam regionibus, pro dispensatione 
super lege ieiunii aut abstinentiae praescribere quasdam preces 
aut eleemosynam. Non videntur tamen rigorosam commuta- 
tionem velle facere, sed probabilius intendunt principaliter et 
absolute dispensationem concedere cum exigua commutatione 
admixta. Si vere intendant imponere praeceptum, obligat tantum 
illos qui vi dispensationis facultate ab episcopo delegata concessae 
eximuntur ; non autem alios v. g. illos qui sunt excusati, aut 
exemptos qui a proprio superiore dispensantur. Preces impositae 
sunt leves, unde nonnisi sub levi obligant ; insuper plures omis- 
siones precum non coalescunt quia imponuntur pro singulis 
diebus sicut ipsa lex ; et ideo nec eleemosyna Obligat sub 
gravi. 

1. Censet tamen Genicot : « hac generali dispensatione data, iam 
videntur carnibus vesci posse milites qui, ad breve tempus , domum 
redire permittuntur vel etiam habitualiter extra contubernia mandu- 
cantes, nam indultum datur universe iis omnibus qui actu inter milites 
recensentur ». 

QUAESTIO QUINTA. 

DE VIOLATIONE IEIUNII ET ABSTINENTIAE. 

973. Lex ieiunii et abstinentiae obligat sub gravi, 

quia ad bonum spirituale scii, mortificationem et concupis- 
centiae repressionem multum conducit, unde eius violatio 
est peccatum mortale ex genere suo, uti constat ex prop, 
23“ ab Alex. VII damnata 1 ; admittit tamen levitatem ma- 
teriae, nisi observantia praecepti requiratur tamquam con- 
fessio fidei, v.g. si in contemptum religionis aut in protes- 
tationem inobedientiae erga Ecclesiam eius violatio exigatur. 

974. Violatio ieiunii. — Ieiuniutn stricte dictum es- 
sentialiter consistit in una tantum refectione sumenda, 
praeter quam praeceptum ieiunii prohibet alteram co- 
mestionem, exceptis tamen collatione et frustulo consuetu- 
dine introductis ; hinc : 

x) Praeceptum illud quoad refectionem est indivisibile , et 
ideo si quoad hoc secunda comestione fuerit fractum, nec 
servari nec frangi amplius potest. Ratio est quia abstinentia 
a tertia vel quarta comestione non multum facere potest 
ad finem mortificationis carnis, ac proinde ab Ecclesia 
non praescribitur. 

2) Est praeceptum negativum , utpote prohibens, non 
tamen absolute sed cum quadam limitatione, scii, prout 
requiritur ad ieiunium i. e. ad unam refectionem ser- 
vandam, ita ut sensus non sit : non plus quam semel comedas, 
sed : non comedas bis. Quatenus negativum obligat semper 
et pro semper usquedum fractum fuerit ; quatenus limi- 
tatum, non amplius obligat postquam fractum fuerit. Unde 
peccat ille qui, extra unam quantitatem licitam, infra 
refectionem, collationem et frustulum sumptam, comedit ; 
et peccat graviter si sumit alteram quantitatem notabilem ; 
— non autem ille qui postquam ad secundam quantitatem 
notabilem, etiam culpabiliter, pervenerit, tertiam vel quar- 
tam addit. 


1. Frangens ieiunium Ecclesiae, ad quod tenetur, non peccat 
mortaliter, nisi ex contemptu vel inobedientia hoc faciat, puta quia > 

non vult se subiicere praecepto. « 

3) Praeceptum illud est affixum diei , et ideo plures 
comestiones leves ad idem praeceptum pertinent et coa- 
lescunt in unam nutritionem gravem, secus vana esset 
lex ieiunii 1 . 

Ex quibus facile concluditur graviter peccare non tantum 

a) illum qui secundam refectionem plenam sumit ; sed etiam 

b) qui refectioni, collationi et frustulo notabilem quantitatem 
addit, sive simul sive pluribus vicibus, sive augendo collationem 
vel frustulum, sive praeter ista aliquid sumendo, sive partim 
infra et partim extra illa nimis manducando ; quia plures quan- 
titates et excessus coalescunt ratione effectus, nutritionis. Levis 
quantitas est 2 unciarum ; notabilis censetur illa quae aequivalet 
levi ientaculo, vel y 2 collationi, vel notabili parti refectionis, 
vel quae cum frustulo et collatione aequivalet % prandio or- 
dinario 2 : generatim dicunt moderni excessum 4 unciarum esse 
notabilem, pro cibis levioribus tamen v. g. fructibus requireretur 
quantitas paulo maior ; 

c) qui in collatione ita excedit ut istam in veram coenam 
mutet : alii excessum 2 unciarum super quantitatem licitam, 
alii 4 unciarum ut gravem habent ; 

d) qui in frustulo notabiliter excedit et in leve ientaculum 
vel levem collationem illud mutat; quod videtur fieri si duplicetur 
ita ut 4 uncias attingat vel excedat : peccat ille non tantum quia 
mane manducat horam notabiliter anticipando, sed etiam quia 
postea collationem sumit vel sumere intendit, cum ita velit 
sumere duas collationes ; 

e) imo qui priorem refectionem, sive sit prandium sive collatio, 
sine causa proportionata notabiliter anticipat, ut dictum est 
n. 956 ; multi tamen eam existimant venialem. Brevis autem 
anticipatio sine causa habita est tantum veniale ; modica nullum 
peccatum. 

Extra casus praedictos, excedere in cibo est veniale. 

975. Violatio abstinentiae. — Praeceptum abstinentiae: 

1) Est negativum, et ideo obligat semper et pro semper, 
et quidem absolute et sine limitatione, ita ut sensus non 
sit restrictus : non comedas semel carnes vel bis, sed sim- 
pliciter : non comedas carnes. 

2) Est divisibile, et ideo postquam semel fuerit violatum, 

1. Hinc damnata fuit prop. 29 ab Alex. VII : «In die ieiunii qui 
saepius modicum quid comedit, etsi notabilem quantitatem in fine 
comederit, non frangit ieiunium ». 

2 . Illa omnia fere concordant. Nam leve ientaculum est 4 unciarum ; 
idem dicas de % collatione ; si refectio ordinaria limitetur ad 2 libras 
i. e. ad 24 uncias, 4 unciae cum frustulo et collatione paulo excedunt 
y 2 refectionem non valde magnam. — Solus Billuart dicit : quae aequi- 
valet alteri collationi ; sed ipse collationem valde parvam admittit, scii, 
ientaculum mediocre. Notetur autem refectionem posse in robustis 
esse maiorem. 

nihilominus obligat pro parte possibili. Unde qui illud 
transgreditur, peccat toties quoties actibus moraliter inter- 
ruptis aliquid sumit. 

3) Est tamen praeceptum affixum diei, et ideo plures 
sumptiones leves in die habitae ad idem praeceptum 
pertinent et coalescunt in unam materiam gravem, secus 
enim vana esset lex abstinentiae ; unde toties peccat aliquis 
graviter quoties actibus moraliter interruptis ad materiam 
gravem pervenit. Quodsi ab initio intenderit ad certam 
quantitatem gravem pluribus refectionibus pervenire, vel 
intenderit manducare carnes in omnibus, et intentionem 
suam non revocaverit, actus illi moraliter uniuntur et ab 
initio committit imum peccatum mortale, sed eo gravius 
quo maior sumatur quantitas. 

Admittit itaque praeceptum materiae levitatem. Et quidem 
materia levissima quae v. g. sumitur a coquis ad degustandum, 
nullum constituit peccatum, quia parum pro nihilo reputatur ; 
a fortiori si quis degustet et non deglutiat. Materia levis constituit 
peccatum veniale, gravis mortale : gravis autem est illa quae 
notabiliter nutrit, sed in ista determinanda multum variant 
auctores. 

Usque ad ultima tempora theologi generatim valde stricte 
legem interpretantur, et etiam fideles, qui adhuc legem servant : 
plures enim ultimum limitem materiae levis assignant 1/8 unciae, 
ut S. Alphonsus, vel bucellam carnis, ut Billuart, vel id quod 
magnitudine aequat nucem avellanam ; sed hoc videtur rigorosius ; 
— alii moderatius dicunt y 2 unciae, ut Gury ; — alii minus 
severi dicunt unam unciam, et ut materiam gravem habent illam 
quae moraliter superat unam unciam. Quos sequuntur multi 
recentiores. 

Recentissimi tamen ulterius progressi sunt et dicunt non esse 
materiam gravem nisi ad 2 uncias fere accedat, vel illas attingat, 
et unus vel alter, ut Noldin, dicit : quae illas superat. Sed nullam 
afferunt rationem. 

Certum omnino videtur materiam quae sit fere 2 unciarum 
esse gravem, et si sit 1 y 2 unciae id videtur valde probabile. 
Etenim 2 unciae camis sunt quantitas valde notabilis, scii, portio 
ordinaria, non omnino magna, quae ex uno ferculo sumi solet, 
et I y 2 uncia iam est notabilis. Talis quantitas videtur gravis : 
a) quia notabiliter nutrit j b) id censent fideles : sine dubio 
existimarent graviter peccare eum quem viderent in tali quantitate 
manducare ; c) quodsi fieri posset sine peccato gravi, possent 
fideles, sumendo sat magnam portionem carnis, legem abstinen- 
tiae impune violare. — Nulla ergo adest ratio ab interpretatione 
stricta antiquorum multum recendendi, et multo mitiorem quae- 
rendi : probabile tamen videtur quod 1 uncia non sit materia 

gravis ; probabilius dicitur materiam gravem essequae moraliter 
superat unciam, seu x l / 2 uncia. 

Haec valent pro carnibus ; pro aliis prohibitis ut iusculo, 
vel leviore extracto, aut pro ovis et lacticiniis ubi in collatione 
et frustrulo sunt prohibita, facilius adest materiae parvitas, quia 
non aeque principaliter ac caro prohibentur ; unde non videtur 
esse materia gravis nisi saltem moraliter excedat duas uncias. 

In praxi: quoad conciones nihil dicatur nisi quod carnes pro- 
hibeantur et sub gravi, nisi sit quantitas modica ; ne fidelium 
observantia erga legem minuatur ; — quoad confessiones : illi 
qui carnes manducant plus manducant quam materiam gravem, 
vel saltem portionem ordinariam sumunt et haec est certo 
gravis, et ordinario sunt aliis grave scandalum. Excipe si agitur 
de paupere operario vel agricola qui portionem laridi non valde 
magnam sumeret semel in die, et hoc est leve et etiam facile 
rationem excusantem habet. 

976. Cooperatio ad ieiunii aut abstinentiae viola- 
tionem. — Peccant non tantum illi qui legem Ecclesiae 
frangunt, sed etiam qui ad violationem conferunt, sive 
alios inducendo, sive proprie cooperando, i. e. ipsis cibos 
vetitos parando, sive etiam cum possint et debeant illos 
non impediendo. Omnis cooperatio per se est illicita, quia 
dat alteri occasionem seu medium peccandi, quod potius 
ab eo avertere tenemur ; per accidens tamen, cum sit actio 
de se indifferens, licita esse potest ob iustam causam, malo 
i. e. occasioni peccandi datae proportionatam, dummodo 
legis violatio non fiat in fidei vel religionis contemptum, in 
professionem falsae sectae, aut in protestationem inobe- 
dientiae erga Ecclesiam, et non intendatur a cooperante. 

A. Uxores et filiae, si maritus aut pater iubeat cibos vetitos 
parare, debent prius, si fructum sperent, procurare ut a malo 
proposito desistat ; quodsi id nequeant, obtemperare possunt 
propter grave damnum quale est gravis discordia, graves blasphe- 
miae, secluso tamen contemptu religionis (S. C. P. F., 26 iun. 
1820). 

B. Similiter famuli licite parant cibos vetitos si dominus lege 
Ecclesiae non tenetur ; Si autem tenetur, id possunt saltem 
ad tempus ob notabile incommodum vel detrimentum, quale saepe 
adest si dominus stricte praecipiat, v. g. amissio famulatus cum 
periculo non habendi alium vel non habendi brevi tempore, 
lucrum deperdendum necessarium parentibus, timor domini 
peioris priore aut timor famulatus qui occasionem praeberet 
peccandi, etc. ; in dubio autem praesumere possunt dominum 
habere causam a lege excusantem. 

C. In publicis cauponis, quaestio iam est parum practica pro 
pluribus regionibus, in quibus conceditur dispensatio pro illis 
qui cauponis alimenta quaerunt. Ita et nunc in Belgio, pro illis 
qui, dum sint in itinere vel occupatione extra domum retenti, 
in cauponis alimenta emunt ; excepta tamen die Parasceves. 

Ubi talis dispensatio non conceditur, caupones 

1) in locis in quibus communissime leges Ecclesiae servantur 
et speciatim si illic hospitium unicum adsit, vix unquam licite 
parabunt cibos vetitos illis qui nullam excusationem habent; imo, 
ne scandalum sequatur, cum aliis caute procedant v. g. parando 
mensam in loco separato ; 

2) in locis in quibus ieiunium saepe violatur, aut hospites ex 
variis partibus convenire solent praesertim si hospitia plura 
adsint, sat facile cibos vetitos ministrare possunt propter notabile 
damnum ; dummodo etiam cibos licitos in quantitate sufficienti 
praeparent et eos non recusent ; 

3) certo peccant a) si cibos illicitos sponte offerant aut non 
petentibus apponant, quia est invitare ad peccandum ; b) si 
praevidentes ut alimenta licita postulentur, illos tempestive non 
emantjc) si erga illos qui ea expostulent malevolos se ostendant, vel 
quamvis sat facile et sufficienter ea comparare possint, renuant. 

Qui in familia privata apud se habent paucos convivas, 
pretio per hebdomadam vel mensem accepto, non tam facile 
debent in die vetito carnes apponere convivis istis etiam peten- 
tibus, saltem in regionibus catholicis : in domo enim privata 
facilius servari potest lex abstinentiae quam in caupona publica ; 
et ideo paulo maior requiritur et difficilius occurrit ratio coope- 
randi ad legis violationem. Causa tamen mediocriter gravis 
sufficere videtur, si peccatum negata ministratione impediri 
nequeat et non adsit scandalum pro aliis. 


QUAESTIO SEXTA. 

DE GULA. 

S. Th. IMI, q. 148. 

977. Gula 1 (gourmandise ; gulzigheid) est inordinatus 
appetitus et usus cibi vel potus, quatenus delectationem 
affert. Dicitur 

1) appetitus inordinatus i. e. modum a recta ratione 
praescriptum excedens. Modus autem a ratione praescriptus 
est quod sumatur alimentum ut sit utile rectae vitae et 
sanitati servandae ; scii, in quantum alimenta necessaria 
sunt vel congruentia ad conservandam bonam valetudinem 

1 .Gula significat gutturis meatum per quem alimenta transiiciuntur in 
stomachum. 

et idoneam dispositionem mentis ad suas functiones. Qui 
ergo hunc modum excedit propter delectationem et illam 
quaerit plus quam oportet, vel etiam ipsi tamquam fini 
inhaeret, ita ut in ipsa sistat eamque velit propter seipsam, 
inordinate agit (Inn. XI, prop. 8 damn 1 . ; cfr. Luc. XXI, 


2) cibi vel potus, sive non inebriantis, et tunc est a) gula 
stricte dicta, quae etiam vocatur crapula (seu commessatio) 

r>iKi nntnc rnmmiitiK * 


sive potus inebriantis, et tunc proprie est b) ebrietas quae 
est inordinatus appetitus potus inebriantis ; 


3) quatenus delectationem affert, ita ut propter concu- 
piscentiam alimenti delectabilis scienter excedat mensuram 
in sumendo ; et ita sit vitium directe oppositum virtuti 


abstinentiae. 


978. Species gulae. — Quinque sunt modi diversi 
quibus delectatio gulae indebite quaeritur : praepropere, 
laute, nimis, ardenter, studiose ; qui sunt 5 species distinc- 
tae et propriae gulae, quia ex diversis motivis procedunt, 
ipsi virtuti abstinentiae oppositis. Appetitus enim alimenti 
potest esse inordinatus a) quoad ipsum alimentum vel 
1) circa substantiam, quaerendo scii, cibos delicatos vel 
nimis pretiosos, attento statu hominis {laute) ; vel 2) quan- 
tum ad qualitatem, quaerendo cibos nimis accurate et 
sapide praeparatos {studiose) ; vel 3) quantum ad quanti- 
tatem in ipsa nimis excedendo {nimis)', — b) quoad eius 
sumptionem, vel 4) quando fit ante vel extra tempus 
debitum {praepropere) ; vel 5) quando non servat modum 
debitum, sed voraciter fit et nimis avide {ardenter). 

Alii modi esse possunt ex adiunctione speciei, ut dicetur 
n. seq., qualis est manducatio carnis humanae quod pertinet 
ad appetitum bestialem a quo natura abhorret, et est contra 
naturae instinctum et viam panderet caedibus humanis ; — nisi 
fiat ratione medicinae vel alia iusta causa, v. g. extremae famis, 
quin tamen licitum esset occidere in hunc finem. 

979. Crapula {zwelgerij) per se est peccatum veniale ex 


1. Vide supra, pag. 885. 

genere suo, etiamsi perducatur usque ad vomitum, quia 
est solus escessus in appetitu rei de se indifferentis ; 
etiam si quis vomitum provocet ut iterum possit edere et 
bibere, nisi id esset grave scandalum aliis, aut indicium 
quod ipse in cibis delectetur ut in fine suo ultimo. 

Per accidens, ratione speciei adiunctae, mortalis fieri potest, si 
quis in ea constituit finem ultimum sive explicite sive implicite : 
a) si paratus sit peccare mortaliter (v. g. furari) ut delectationem 
cibi habeat (Phil. III, 19 ) ; b) si grave nocumentum inferat 
sanitati ; c) si ineptum se reddat obeundo officio ad quod sub 
gravi tenetur ; d) si imparem se reddat solvendis debitis, vel 
dissipet bona familiae ; e) si crapulae causa violet praeceptum 
ieiunii aut abstinentiae a carnibus ; f) si crapula sit causa 
alterius gravis peccati v.g. gravis scandali, ut si clericus publicis 
commessationibus se inficiat. 

980. Animadversiones. — I . Gula sensu lato (ebrietate 
inclusa) est vitium capitale (a. 5-6), ut diximus in tr. de Peccatis, 
I, n. 506. 

2. Non tamen est maximum peccatorum : non 1) ex parte 
materiae, nam secundum hoc gravissima sunt peccata quae 
versantur circa res divinas ; — nec 2) ex parte peccantis, ex qua 
alleviatur tum propter necessitatem ciborum, tum propter diffi- 
cultatem discendi et moderandi id quod in talibus convenit ; — 
sed 3) ex parp: effectus habet quamdam magnitudinem, in quan- 
tum occasio et causa per accidens multorum peccatorum esse 
potest. 


TERTIA PARS. 

DE VIRTUTE SOBRIETATIS. 

QUAESTIO PRIMA. 

DE SOBRIETATE IN SE. 

S. Th. II-II, q. 149. 

981. Sobrietas ( soberheid) dicitur a servanda bria i. e. 
mensura. Generatim significat quamcumque moderationem 
(Rom. XII, 3) ; minus late sumitur pro omni moderatione 
temperantiae (Sap. VIII, 7 ; Tit. II, 12 ; I Tim. II, 9), 
praesertim abstinentiae ; strictissime pro moderatione potus 
inebriantis (Eccli. XXXI, 32), in quo optimum et diffi- 
cillimum est servare mensuram, « quia usus mensuratu? 
multum confert, et immodicus excessus multum laedit, 
quia impedit usum rationis magis etiam quam excessus 
cibi,.,, sua fumositate caput perturbans ». Est itaque 
sobrietas virtus moderans affectum et usum potus inebriantis. 

Est virtus, quia reddit hominem perfectum : est enim 
optimum servare mensuram in eo in quo difficillime ser- 
vatur. Est una virtus, quia habet obiectum unum : delecta- 
tiones potus inebriantis moderandas. Est virtus specialis: 
ubi enim est speciale impedimentum rationis, ibi necesse 
est esse specialem virtutem ad illud removendum. Potus 
autem inebrians est speciale impedimentum usus rationis, 
ob maiorem proclivitatem hominis in potum inebriantem, 
et graviora damna quae excessus in tali potu secum sumit, 
in quantum perturbat cerebrum sua fumositate. 

982. Sobrietas distinguitur ab abstinentia. — Aliud 
est obiectum : servare mensuram in potu ut delectabile in 
se, et servare mensuram in potu delectabili ex fumositate 
perturbante usum rationis. 

Alterius scii, rationis est delectabile ex eo quod est propter 
fumositatem ut inebriativum impediens rationis bonum ; al- 
terius rationis est delectabile ex sola immoderantia sua impediens 
rationis bonum. Ex immoderantia enim primo tollitur rectitudo 
rationis, et si vehemens sit, etiam consequenter usus ; unde in 
his impedire usum rationis pertinet ad idem vitium ac immode- 
rantia ; — at alia est passio primo et directe tendens ad impedien- 
dum usum rationis, et ex hoc primo habet quod sit inordinata ; 
unde in his aliud vitium est impedire usum rationis, et aliud 
immoderantia passionis in se, sicut alia virtus conservare usum 
rationis, alia moderari passionem in se. Cfr. Caietanus et 111 . 
Waffelaert, in a. 2. 

983. Usus vini vel alterius potus inebriantis non 
est per se et totaliter illicitus (I Tim. V, 23 ; Eccli. 
XXXI, 36), nam nullus cibus vel potus secundum se 
consideratus est illicitus (Mt. XV, 11) ; potest autem esse 
illicitus per accidens : a) ex conditione bibentis qui vino 
de facili laeditur, vel quia speciali voto obligatur ad vinum 
non bibendum; b) ex modo bibendi quia scii, mensuram 
excedit ; c) ex parte aliorum qui scandalizantur. 

984. Quibus sobrietas convenit specialiter.— Sobrie- 
tas quamvis omnibus conveniat, quia omnes fugere debent mentis 
perturbationem, peculiari tamen ratione aliquibus convenit : 

a) propter maiorem necessitatem ad refrenandum : 1° ado- 
lescentibus (Tit. II, 6) quia propter ardorem est in eis maior 
pronitas ad concupiscentias, quas oportet virtute refrenari ; 
2° mulieribus (I Tim. III, 11) quia facilius perturbantur, nec 
in iis est sufficiens robur mentis ad resistendum concupiscentiis ; 

b) propter maiorem necessitatem ad operationem ipsorum : 
3° senibus (Tit. II, 2) quia in iis ratio vigere debet ad aliorum 
eruditionem ; 4 0 iis qui aliis praesunt (Prov. XXXI, 4), quia 
per sapientiam regere populum debent, praesertim si praesint 
in spiritualibus quia mente devota debent spiritualibus officiis 
insistere (I Tim. III, 2). 


QUAESTIO SECUNDA. 

DE EBRIETATE. 

Articulus I. 

De Ebrietate in se. 

S. Th. I-II, q. 88, a. 5, ad x ; II-II, q. 150, a. 1, 2, 3. 

985. Ebrietas ( dronkenschap ) sumitur a) pro statu, scii, 
defectu rationis qui accidit ex multo vino potato, et sic 

non est peccatum sed potest esse eius effectus ; b) pro 
actu quo quis in hunc defectum incidit, sive fiat praeter 
opinionem bibentis, et tunc potest esse sine peccato, 
praesertim si non ex negligentia hominis contingat, — 
sive fiat ex inordinata concupiscentia et usu vini, et sic 
est peccatum, et definiri potest : Excessus voluntarius in 
potu inebriante , voluptatis causa. Indicatur : 

1) Genus : excessus , nam pertinet ad intemperantiam, 
et sic distinguitur ab insensibilitate opposita. 

2) Obiectum materiale : in potu inebriante i. e. violenter 
inducente privationem usus rationis. Sic distinguitur a gula 
stricte dicta quae est excessus in potu non inebriante. 

Unde si quis excedit in potu non inebriativo v, g. in lacte, 
chocolate, caffaeo, vel in inebriativo sed de facto non inebriante 
(seu non pertingente ad defectum rationis), sicuti fit in illis qui 
natura, consuetudine, mediis pharmacopolae scientiae sunt po- 
tentes, non est peccatum ebrietatis sed crapulae. E contra si 
quis aliunde quam ex potu, v. g, odore lupuli aut suffitu tabaci, 
usu morphii vel chloroformii vel opii privaretur usu rationis, 
non est proprie ebrietas, licet peccare possit si id voluntarie 
et sine causa proportionata fiat. 

3) Obiectum formale : voluptatis causa ; obiectum enim 
proprium omnis temperantiae et intemperantiae est delec- 
tabile secundum sensum tactus. Nam si quis etiam usque 
ad mentis alienationem, non propter delectationem, sed 
propter aliquam honestam causam biberet, est status, non 
peccatum ebrietatis ; quodsi sufficiens ratio non adsit, 
quaeritur privatio usus rationis ex tali potu propter se, et 
ideo propter suam voluptatem. 

Privatio scii, usus rationis videtur non esse de se et essentialiter 
malum, sed aliquid indifferens. Mala est si fiat sine iusta et 
gravi causa, tantum ob voluptatem, aut ingluviem, non quidem 
mediante quiete et modo naturali, scii, somno a Deo instituto, 
sed violenter et modo innaturali, organa perturbando : ita enim 
praefertur bonum inferius bono superiori ; — bona autem esse 
potest si sit necessaria in ordine ad sanitatem corporis, v.g. ad 
curandum aut depellendum morbum ut typhum, ad coercendam 
vim veneni e serpentis morsu, ad securius faciendam incisionem 
chirurgicam, etc. : non tantum si effectus bonus aeque immediate 
ac privatio rationis sequatur ex causa, scii, ex potu quo sensus 
sopiuntur, sed etiam si privatio usus rationis sit mediurn ad 
obtinendum bonum intrinsecum, quia ad bonum totius licitum 
est se privare bono partis, scii, usu rationis ad tempus ; imo 

secundum aliquos etiam ad vitandum damnum vel periculum 
ab extrinseco, v. g. ad vitandam mortem quam alter minitatur 
alicui, nisi inebrietur, quod tamen admitti non potest si formaliter 
seu ex contemptu petatur. 

4) Conditio : voluntarius, sive in se seu intentus, dum 
quis expresse vellet privari usu rationis v. g. ad dolores 
obliviscendos, sive in causa tantum, dum quis praevidet 
se inde privandum usu rationis et tamen mavult ebrietatem 
incurrere quam a potu abstinere. 

986. Ebrietas plene voluntaria est de se peccatum 
mortale ex genere suo, edam semel tantum admissa. — 
Probatur : 

i° ex Scripturis: ad Gal. V, 21 ; I Cor. VI, 10 ; 
Rom. XIII, 13 ; Lc. XXI, 34; Is. V, 11 ; Prov. XXIII, 
20, 21, 29... Et « licet videri possit agi de sola ebrietatis 
consuetudine, non apparet quomodo haec ipsa consuetudo 
per se ad gravem malitiam pervenire posset, si singuli 
eius actus levem tantum malitiam contineant » (Genicot) ; 

2° ex ratione: Graviter repugnat rectae rationi quod 
homo sciens et volens propter solam vini voluptatem, sine 
necessitate, se privet usu rationis, et potestate propinqua 
illum recuperandi et utendi ratione ad omnem subitam 
necessitatem : bono scii, praestantissimo quo a brutis 
distinguitur ac humano modo secundum rationem operatur 
et peccata declinat ; — ex qua inordinatione sequitur altera, 
quod se exponit periculo plura et gravia mala perpetrandi 
quae nata sunt ex ebrietate sequi, et bona omittendi quae 
operari deberet. 

Venialis tamen esse potest : a) ex actus imperfectione, per 
quamdam inadvertentiam actus vel ignorantiam potus, quod 
tamen non est admittendum in consuetudinariis ; b) ex levitate 
materiae, scii, ex levi excessu, dum ebrietas est imperfecta, 
leviter turbans rationem, vel etiam ex parvitate temporis si 
ebrietas perfecta non diu duret, v. g. aliquot momentis : hoc 
tamen in praxi vix valet, quia nullus scire potest quantum sit 
duratura. 

987, Ebrietas non est gravissimum peccatorum : 

alia enim peccata vel privant directe bono divino, si sint directe 
contra Deum, vel privant directe bono rationis seu virtutis quod 
semper est bonum ; ipsa autem ebrietas tantum priva,!; usu 

rationis, qui potest esse bonus vel malus. Ergo est ex minoribus 
peccatis mortalibus completis. 

Est tamen fugiendum maxime, quia, privando usu rationis, 
fons esse potest omnium peccatorum, per accidens, in quantum 
ista per usum rationis impediuntur. 

988. Signa ebrietatis sunt : a) perfectae ebrietatis si- 
gnum certum : x) si quis ratione non amplius discernat inter 
bonum et malum morale; — signa coniecturalia sunt : 2) si faciat ea 
quae sui compos nunquam faceret, v. g. iuret, turpia loquatur, 
rixas moveat, vasa confringat, uxorem percutiat ; 3) si non 
recordetur die sequenti dictorum aut factorum notabilium , v. g. 
quas rixas excitaverit, quomodo domum sit reversus, qua via, 
cum quo socio ; 4) si suis actionibus communibus aut facilibus 
dirigendis vix aut ne vix sufficiat ; 5) si usum sensuum et mem- 
brorum amiserit v. g. visus, gressus, loquelae. 

E contra b) signa probabilia ebrietatis imperfectae aut signa 
ambigua sunt ; gressus vacillatio aliqua, linguae titubatio, rerum 
apparens gyratio, aspectus duplicatorum, oblivio rerum minu- 
tarum, difficultas in exequendis officiis debitis,. quaedam turbatio 
capitis seu phantasiae, vomitus : haec enim etiam obveniunt, 
manente sufficienti rationis praesentia. 

989. De usu narcoticorum (morphii, opii, cocaini, 
chloroformii, aetheris, etc.), sive ad liniendos dolores, sive ad 
sopiendos sensus, cum ex iis sequi possit privatio Usus rationis 
atque magnum detrimentum sanitatis, breviter iuvat dicere 1 : 

1) Usus transitorius et adeo exiguus ut alium effectum non 
producat nisi restaurationem virium et pacationem nervorum, 
licitus est. 

2) Usus in maiore quantitate vel frequentia, ob solam volup- 
tatem adhibitus, vel ad sedandam narcoticorum cupidinem quae 
ex usu eorum repetito generatur vehementissima, est graviter 
illicitus si notabile sanitatis et vitae detrimentum inde sequi 
possit; leviter si detrimentum sanitatis vel abbreviatio vitae certo 
non sit notabilis. 

3) Usus in ea quantitate adhibitus ut serisus sopiantur et 
privatio temporanea usus rationis sequatur, sine iusta causa 
adhibitus est peccatum grave, aeque ac ebrietas ; ex causa autem 
proportionate gravi necessitatis vel utilitatis licitus est, ut si 
fiat ad non sentiendos dolores acerbos, aut in operatione chirur- 
gica maiori ut infirmus sine resistentia se permittat. 

4) Usus in articulo mortis adhibitus ut infirmus ratione 
privetur et sine doloris sensu decedat, gravitet est illicitus, non 
solum si nondum sit ad mortem paratus, ita quod privaretur 
opportunitate poenitentiam agendi et periculum inciirreret dam- 
nationis aeternae ; sed etiam si sit rite dispositus, quia ita careret 
opportunitate merendi et immediate se parandi ad mortem 

1. Quaestio potius pertinet ad theologiam pastoralem, ubi latius 
evolvi solet. Cfr. nostrum opusculum De Variis Peccatis in sacramentah 
confessione medendis , c. 2, § B, IV et VI. 

gloriamque coelestem notabiliter augendi. Unde deest ratio 
proportionate gravis id permittendi, imo si periculum Sit ne 
ad usum rationis non redeat, est aequivalens abbreviatio vitae. 

Secundum aliquos tamen id tolerari posset, de consensu 
infirmi, qui iam ad mortem bene paratus sit, ob acerbos scii, 
dolores, praesertim si impatientiae valde obnoxius sit, ita ut 
probabiliter timeri possit ne in grave peccatum labatur ; imo, 
ut aliquando dictum fuit, etiamsi simul indirecta sequeretur 
abbreviatio vitae in infirmo certe morituro, sed id magis dubium 
est et potius omittendum. Graviter tamen illicita sine dubio 
esset directa acceleratio mortis, ita ut insensibilitas et privatio 
usus rationis non essent nisi effectus ipsius abbreviationis vitae : 
non enim sunt facienda mala ut eveniant bona. 

99 °- Animadversiones. — 1* ut notat S. Alphonsus, 
1 . V, n. 78, non excusatur a mortali, qui sumit quantitatem potus 
de se aptam ad ebrietatem perfectam inducendam, licet, antequam 
sensibus destituatur, somno se committat, quo vini effectum 
effugit ; quia potio illa iam de se est intrinsece mala, cum de 
se apta iam sit ad privandum illum hominem usu rationis, et 
per accidens se habeat, quod ipse vel per somnum, vel per 
inebriationem sensibus privetur. Mali scii, causam totam posuit, 
manebitque incapacitas recuperandi usum rationis, quae a somno 
naturali orta non esset. 

2* Confessarius recte praesumere potest ebrietatem voluntariam 
fuisse ei qui crebro inebriari solet v. g. decies singulis mensibus. 
Si quis autem vir satis intelligens confitetur se intra mensem 
semel vel iterum fuisse ebrium, interrogetur utrum ebrietatem 
praeviderit. Qui ima vel altera vice, sine ulla consuetudine, 
ebrius fuit, praesumendus est ebrietatem non praevidisse. 

3» Ad depellendam tristitiam vel melancholiam liceret tantum 
bibere usque ad hilaritatem : talis enim ratio non haberet pro- 
portionem cum malo ebrietatis perfectae. Clerici autem, pater- 
familias, et personae in dignitate constituti etiam vitare debent 
hilaritatem. 

Articulus II. 

De aliis Peccatis occasione ebrietatis 
commissis. 

S. Th. II-II, q. 150, a. 4. 

991. De peccatis in ebrietate commissis. — Occa- 
sione ebrietatis committuntur varia peccata et mala ab 
ipso ebrio. Haec peccata et mala quae ex ebrietate sequi 
possunt, in tantum sunt imputabilia : 

1) in quantum praevisa fuerint, etiamsi per accidens non 


sequantur. Hinc a) imputantur in propria specie et gravitate 
obiectiva si distincte praevidentur, sive in propria specie, 
sive in genere tantum et confuse in specie, quia sic agens 
reapse vult malum illius speciei et gravitatis cuius periculo 
se exponit, unde ebrietas de se venialis fit gravis si exinde 
gravia mala secutura praevideantur, v.g. grave scandalum, 
damnum sanitatis, libido, gravis tristitia uxori, filiis, paren- 
tibus, etc. ; — b) si confuso modo sub generali ratione mali 
praevideantur, imputantur tantum generali modo in peccato 
ebrietatis,quae ideo gravior fit eo quod propter illam aliquis 
paratus sit multa alia peccata et mala committere ; — 
c) non imputantur, si nullo modo praevisa fuerint ; 

2) et in quantum ebrietas voluntaria fuerit : non enim 
magis voluntarius esse potest effectus quam causa ; unde 
ipsius gravitas etiam mensuranda est ad gravitatem ebrie- 
tatis, ita ut si ebrietas sit tantum imperfecte voluntaria, 
et ideo venialis, etiam mala secutura, quamvis gravia in 
se, tantum sint venialia. 

Ebrietas illa est vel a) imperfecta, relinquens usum rationis, 
et tunc peccata etiam sunt voluntaria in se, et mortalia vel venialia 
secundum gravitatem materiae et usum rationis praesentem ; — 
vel b) perfecta, et tunc mala sunt voluntaria et culpabilia in 
causa, potatione j minus tamen voluntaria ac si essent voluntaria 
in se. Committuntur actu interno et quoad affectum, quando 
quis deliberate vult ebrietatem ex qua effectus sequi praevidentur ; 
actu externo et quoad effectum quando peccata vel mala externe 
fiunt. Hinc in confessione declarandum quaenam peccata prae- 
visa, et quaenam ex praevisione externe completa fuerunt. 

992» Animadversio. — Verba in perfecta ebrietate pro- 
lata aliquando sensum amittunt, aut non plenum servant. 
Sic v. g. : 

1) Verba iniuriosa aliquando naturam iniuriae amittunt, non 
quidem si sint determinatae detractiones vel contumeliae direc- 
tae in determinatas personas, vel etiam in Deum directae ; sed 
si sint generales quaedam iniuriae in omnes homines (et res) pas- 
sim occurrentes prolatae : ab orjinibus enim ista considerantur 
ac si nullum sensum haberent. 

2) Item mendacium non existit, quia non datur locutio contra 
mentem ; etiam mendacium perniciosum non manet mendacium 
quamvis perniciem servare possit. 

3) Item vqtum et iuramentum non existunt, quia ad ista 
requiritur voluntas Ubera actualis, sed ista verba possunt externe 
sonare iuramentum, et ideo periurium. Eodem modo locutiones 
blasphemae externe sonant blasphemiam et ita inhonorant Deum. 

993. De cooperatione ad ebrietatem aliorum. — 

Occasione ebrietatis etiam committuntur varia peccata ab 1 

aliis qui ebrietati cooperantur. Cooperatio ad ebrietatem, 
alia est i° negativa , quae fit non impediendo ebrietatem, 
dum quis ex officio illam impedire debet ; — alia 2° est 
positiva , quae fit influendo in ebrietatem alterius. Haec est 
a) improprie dicta, quae fit inducendo illum ad bibendum, 
v. g. iubendo, consulendo, ad aequales haustus provo- 
cando : ista secundum aliquos probabiliter est licita ad 
impediendum gravius malum, v. g. sacrilegium vel horni- ; 

cidium, quia licitum est suadere minus malum ut minus 
(cfr. tr. de charitate I, n. 968) ; secus autem est illicita, et 
constituit scandalum directum ; — vel b) proprie dicta, 
quae fit ministrando potum illi qui praevideatur ex eo 
inebriandus : haec secundum se est illicita, etiam caupo- 
nibus, quia dat alteri occasionem seu medium peccandi 
quod ab eo avertere tenemur ; per accidens tamen licita 
esse potest ob iustam causam malo i. e', occasioni pec- 
candi proportionatam, quale est gravius malum vitandum , 

v. g. rixa, blasphemiae, pugna, vel notabile damnum v. g. 
si taberna notabiliter deseratur, non autem sola indignatio 
hospitis vel solum lucrum secus aliis obventurum. 

Cooperator multipliciter reus est, non tantum ratione coope- i 

rationis vel scandali in seipso — sed etiam ratione ebrietatis j 

in altero, — et ratione malorum et damnorum quae praevidit 
ex ebrietate secutura ; et ideo ad eorum restitutionem tenetur 
post causas principales, tamquam causa cooperans. j 


1 

QUARTA PARS. 

DE VIRTUTE CASTITATIS ET PUDICITIAE. 

QUAESTIO PRIMA. 

DE CASTITATE. 

S. Th. II-II, q. 15 1 et 152. 

994.Castitas {chasteU ; kuischheid) affinitatem habet cum 
verbo castigare ; et ideo generali sensu indicat concupiscen- 
tiae castigationem seu repressionem iuxta rectam rationem: 
sicut enim pueri dum castigantur, emendantur, si vero 
suae voluntati dimittuntur, peiores fiunt ; ita concupiscen- 
tiae (quae assimilantur pueris), dum refrenantur minuun- 
tur, si vero consensu voluntatis nutriuntur, augentur. 
Stricto autem et proprio sensu est de concupiscentiis quae 
maxime castigari et refrenari a ratione indigent, quatenus 
sunt vehementiores et magis opprimentes rationem ; de- 
lectationes autem carnis sexuales in organo genitali sunt 
omnium vehementissimae et magis opprimentes rationem 
quam delectationes ciborum, et ideo magis indigent casti- 
gari et refrenari ; unde castitas est virtus moderatrix ap- 
petitus sexualis seu delectationum Venerearum iuxta rectam 
rationem, seu virtus refrenans delectationes inordinatas vene- 
reas, in ipsis servans modum rationis ex motivo honestatis . 

Moderatur ergo immediate et per se appetitum delecta- 
tionis venereae ; alios sensus respicit mediate et per 
accidens in quantum ad delectationem Veneream concur- 
runt excitandam. Delectatio venerea est quae consurgit ex 
commotione vel alteratione partis inferioris ob motum 
organorum generationi inservientium, qualis percipitur 
praecipue in pollutione aut copulatione ; dicitur venerea 
quia naturaliter ordinatur ad promovendam generationem, 
cui deam V enerem praesidem faciebat insaniens et impia 
gentilitas (q. 151, a. 1 et 2). 

Aliquando autem sumitur castitas improprie et metaphorice pro 
moderatione delectationis in coniunctione mentis ad res aliquas, 
quatenus mens delectatur de eo cui debet coniungi, v. g. de 
Deo, et abstinet a delectando de rebus quibus non debet coniungi, 
v. g. de creaturis praeter Deum. Sic autem intellecta, castitas 
designat virtutem generalem et est omnis virtus retrahens mentem 
ab illicitis ; principaliter tamen est in charitate et in aliis virtutibus 
theologicis quibus immediate coniungimur Deo, sicut e contra 
fornicatio spiritualis est relinquere Deum propter creaturas. 

995. Castitas est virtus. — Nam reddit hominem 
perfectum : conservat enim bonum rationis difficillime 
servandum contra passiones et delectationes vehementis- 
simas, scii, concupiscentias et delectationes carnis sexuales. 
Est una virtus, quia habet obiectum unum : delectationes 
venereas ratione moderandas. Est virtus specialis distincta 
ab abstinentia. Ubi enim est delectatio diversae speciei et 
speciale impedimentum rationis, ibi necesse est esse spe- 
cialem virtutem ad illud moderandum et removendum. 
Delectationes venereae quae tendunt aci conservationem 
humanae speciei, ab omnibus aliis specie differunt, nomj- 
natim a delectatione alimentorum quae ordinatur ad conser- 
vationem individui ; insuper constituunt speciale impedi- 
mentum usus rationis, quia sunt omnium vehementissimae, 
et magis opprimentes rationem quam delectationes potus 
inebriantis, cum potus, non eius delectatio, opprimat 
rationem. Ergo castitas est virtus specialis (a. 3). 

996. Materia castitatis proxima sunt motus interiores 
appetitus circa venerea ; remota , actus externi, scii, copula, 
oscula, tactus, pollutio, motus carnales seu excitatio organi 
genitalis cum voluptate. Officium castitatis est utrumque 
secundum rectam rationem comprimere vel componere : 
refrenare venereas cupiditates et delectationes ne plus 
utamur quam recta ratio dictet. 

997. Pudicitia (pudicite i schaamachtigheid ) dicitur a 
pudore quem homo concipit de illis quae non subsunt rationi 
et in quo verecundia significatur ; et ideo est de illis quibus 
homo maxime verecundatur. Hoc autem est circa venerea, et 
maxime circa delectationes circumstantes quae saepius signa 
sunt Venereorum et de quibus homo maxime pudet coram 
aliis : pudor enim magis occasionatur a signis Venereorum quae 
solent magis deprehendi. Hinc pudicitia est circa venerea, prae- 

cipue circa exteriora signa Venereorum, uti sunt aspectus impu- 
dici, oscula, tactus, etc., dum castitas magis est circa ipsam 
carnalem commixtionem. Unde pudicitia exprimit specialem 
circumstantiam castitatis (a. 4 ), quatenus maxime luxuria pudo- 
rem affert, tum propter inobedientiam genitalium membrorum, 
tum propter hoc quod a venereis ratio maxime absorbetur. 

Utraque tamen est eadem virtus, quia respiciunt eamdem 
materiam : venerea aut signa Venereorum, et ex eodem motivo 
honestatis specialis in horum moderatione relucentis. 

998. Varii gradus castitatis. — Castitas in aliis mode- 
ratur, in aliis excludit delectationem veneream, ratione 
diversi status; hinc distingui solet : 

i° Iuvenilis, quae ab omni delectatione venerea abstinet 
usque ad tempus nuptiarum. 

2° Coniugalis, quae moderatur appetitum voluptatis 
sexualis in coniugibus et excludit quidquid illicitum est 
in usu matrimonii. 

3 0 Vidualis , quae post dissolutum matrimonium ab omni 
carnali voluptate abstinet, sive in perpetuum, sive ad 
alteras nuptias. 

Ratione modi autem quo servatur, distinguitur imperfecta, 
quae abstinet tantum a voluptatibus carnis illicitis ; et per- 
fecta, quae abstinet ab omnibus delectationibus etiam in 
matrimonio licitis. 

999. Virginitas ( maagdelijkheid) dicitur a virore, quia 
importat immunitatem a corruptione seu concupiscen- 
tiae adustione circa delectationes venereas ; et differt a 
castitate, quia non solum ab illicitis sed ab omnibus de- 
lectationibus venereis abstinet et ideo proponit castitatem 
iuvenilem perpetuo servandam (q. 152, a. 1) ; unde : 

i° Est virtus, quia importat firmum voluntatis propo- 
situm ab omnibus delectationibus venereis tum illicitis 
tum licitis abstinendi in subiecto per libidinem nunquam 
corrupto : id autem facere propter bonum animae ut 
liberius vacet contemplationi veritatis et rebus divinis est 
virtuosum, quia secundum rectam rationem est bonis 
inferioribus renuntiare propter superiora (a. 2) ; quod 
etiam scimus ab Apostolo, I Cor. VII, 34, et a Christo, 
Mt. XIX, 11-12. 

Imo est excellentior matrimonio , ut ait Apostolus I Cor. VII, 
34 et definivit C. Trid., sess. 24, can. 10, quia ordinatur ad 
bonum animae, imo secundum vitam contemplativam, quod est 
cogitare ea quae sunt Dei ; dum coniugium ordinatur ad bonum 
corporis, quod est multiplicatio generis humani, et pertinet ad 
vitam activam qua vir et mulier, in matrimonio viventes, necesse 
habent cogitare quae .sunt mundi, ut ait Apostolus. Bonum autem 
animae est potius bono corporis, et bonum vitae contemplativae 
bono vitae activae, sicut bonum divinum bono humano (a. 4). 

2° Est virtus specialis , a castitate co mmun i distincta, 
quia habet excellentiam specialem, dum non solum con- 
servat immunem ab inordinatione sed ab omni experimento 
venereae voluptatis (a. 3). 

Et quamvis sit excellentissima in genere castitatis, non tamen 
est maxima virtutum ; nam potiores sunt virtutes theologicae et 
religio quae occupantur circa res divinas, et finis sunt virginitatis ; 
item fortitudo in martyribus qui renuntiant propriae vitae, et 
obedientia in monachis qui renuntiant propriae voluntati, dum 
virgines solum valedicunt venereae voluptati (a. 5). 

3 0 Differt a castitate perfecta , eo quod integritati carnis 
coniungitur, dum castitas perfecta etiam ab illo servari 
potest qui antea libidine iam fuit corruptus. Hinc duo 
requiruntur ad virginitatem perfecto sensu intellectam : 

a) elementum materiale , scii, carnis integritas , quae con- 
sistit in voluntaria immunitate a delectatione carnali com- 
pleta et a camis corruptione ; 

b) elementum formale, scii, voluntatis propositum servandi 
perpetuo castitatem, sine quo proposito virtus haberi non 
potest (a. 1). 

Cum virtute virginitatis sensu morali intellecta, non est con- 
fundenda virginitas in sensu quasi physico. Sic enim significat 
solam integritatem carnis seu organi genitalis, quae amittitur in 
viris per voluntariam pollutionem quae nata est provocare 
effusionem seminis, in feminis per voluntariam effractionem 
claustri virginalis seu sigilli virginitatis, quae fit per copulam 
carnalem cum viro vel per alium tactum. Ita virginitas non est 
virtus sed bonum naturae a nativitate omnibus inditum ; et hoc 
sensu physico mulier quae nunquam copulam habuit, quamvis 
actibus solitariis internis et externis contra castitatem peccaverit, 
dicitur virgo, sicut etiam illa quae dum carnis integritatem 
servavit, ad nuptias transire intendit. 

Corruptio autem triplex esse potest : a) corporalis tantum i. e. 
involuntaria fractio sigilli virginalis vel involuntaria resolutio 

seminis ; b) corruptio solius mentis , i. e. consensus in rem 
Veneream sine opere, sive fiat delectatione venerea incompleta, 
sive revocatione propositi perpetuo a delectatione abstinendi ; 
c) utraque simul, scii, voluntaria delectatio completa, vel voluntaria 
seu libidinosa fractio sigilli virginitatis. In tertio casu amittitur 
virtus virginitatis irreparabiliter, in secundo reparabiliter, in 
primo nullo modo. 


QUAESTIO SECUNDA. 

DE LUXURIA. 

S. Th. II- 1 I, q. 153 ; Q. D. de Malo 15, a. 2. 

1000. Luxuria ( onkuischheid) est appetitus inordinatus 
delectationis venereae 1 . « Luxuriosus aliquis dicitur quasi 
solutus in voluptates, Maxime autem voluptates venereae 
animum hominis solvunt, et ideo circa voluptates venereas 
maxime luxuria consideratur » (a. 1). Unde luxuria proprie 
significat excessum in delectatione venerea, 

Excessivus autem et inordinatus est appetitus, i. e. 
amor et usus, venereae delectationis, si extra usum legiti- 
mum in copula coniugali et actibus ad illam disponentibus 
ipsa quaeratur. Delectatio scii., sicut et usus genitalium, 
ex natura sua essentialiter ordinatur ad propagationem 
generis humani. Haec autem debito modo fieri non potest 
nisi in unione matrimoniali permanente, quae ad rectam 
educationem prolis omnino est necessaria. Ergo appetitus 
et usus venereorum est inordinatus si quaeratur : 1) sine 
ordine ad actum coniugii legitimum ; 2) in isto actu, sed 
modo illegitimo et indebito praeter regulas natura et 
ratione praescriptas. 

1001. Luxuria interna et externa, completa et in- 
completa. — Sicut delectatio venerea quae propria est 
organo genitali in quo percipitur, secundum rectam 
rationem refrenata et ordinata est obiecfum castitatis, ita 
inordinata et irrefrenata est proprium obiectum luxuriae. 


1. Doctrinam de castitate et luxuria breviter et summatim propo- 
nimus. Qui plura cupit., adeat opusculum nostrum : Quaestiones de 
Castitate et Luxuria, ubi quoque inveniet notiones physiologicas et 
indicatam congruentem bibliographiam. 

Indebite eam, sive realiter quaerere complete aut incom- 
plete, sive cogitando eam sibi repraesentare et mente in 
ea complacere, est luxuriosum : ut complete et perfecte 
percepta, est luxuria completa seu consummata, ut imper- 
fecte et incomplete percepta, est luxuria inchoata seu in- 
completa, ut in mente repraesentatur et sic mentaliter 
placet, est luxuria interna. 

Hinc ratione modi quo fit, luxuria est : A. mere interna , 
quae consistit in solo affectu vel desiderio delectationis 
aut usus Venereorum et prohibetur a nono decalogi prae- 
cepta ; vel B. etiam externa , quae fit cum usu et commotione 
organorum genitalium et prohibetur a sexto praecepto ; 
haec autem potest esse : 

1) completa , perfecta et consummata , si actus exterior 
usque ad naturalem suum terminum, i. e. satiativam 
delectationem perducitur, sive a) sit naturalis seu iuxta 
naturam et actus sit aptus ad finem naturalem generationis 
obtinendum, uti fornicatio, adulterium, incestus ; sive b) sit 
innaturalis seu contra naturam et actus non sit aptus ad 
finem suum naturalem, sed hic reddatur impossibilis, uti 
pollutio, onanismus, sodomia ; 

2) incompleta, imperfecta et inchoata est, si actus exterior 
ad terminum suum naturalem non perducitur et ultimum 
terminum delectationis satiativae non attingit. Haec se 
habet ad completam ut initium ad terminum, inchoatio 
ad consummationem, et ideo non tam dicitur luxuria quae 
versatur magis circa ipsam delectationem copulae, sed 
potius impudicitia circa delectationes circumstantes. 

1002. Principium I. Luxuria est peccatum mortale 
ex genere suo. — Probatur: 

i° ex Scriptura, ubi Apostolus, Gal. V, 19-21, inter 
opera quae excludunt a regno Dei, enumerat luxuriam. 

2° ratione : De ratione luxuriae est ut ordinem et modum 
rationis excedat circa venerea ; talis autem excessus est ex 
genere suo mortalis. Quanto enim aliquid est magis ne- 
cessarium, tanto magis oportet ut circa illud rationis ordo 
servetur, et per consequens graviter vitiosum est, si ordo 
rationis praetermittatur. Atqui usus Venereorum est valde 

necessarius ad bonum commune, quod est conservatio 
generis humani, sicut cibus necessarius est conservationi 
individui. Ergo excessus circa venerea, praeter id quod 
requirit ordo rationis est de se mortalis, utpote in re 
gravi (a. 3). 

Confirmatur : a) Luxuria contrariatur iustitiae legali, quia ex 
natura sua nata est directe nocere bono communi, scii, conser- 
vationi et debitae propagationi generis humani ; id autem est 
de se graviter vitiosum. 

b) Violat ius dominii quod Deus habet in corpus nostrum, 
cuius non habemus nisi solum usum et quidem tantum ad de- 
bitum finem, unde « ex eo quod aliquis inordinate suo corpore 
utitur per luxuriam, iniuriam facit Deo, qui est principalis 
dominus corporis nostri » (ad 2). Ius autem violare est de se 
graviter malum. 

c) Specialis difformitas luxuriae in eo est, quod actio et de- 
lectatio maxime necessariae ad bonum commune ac bono speciei 
immediate destinatae, hoc suo ordine naturali ad speciem privan- 
tur, cum ad delectationem quaerantur mere personalem et ad 
solum referantur individuum. Hoc autem est contra naturalem 
ordinem ipsius naturae humanae. 

1003. Principium II. Luxuria directe et in se volun- 
taria seu delectatio venerea propter se quaesita, 
extra matrimonium, est peccatum mortale ex genere 
toto ; unde non admittit materiae levitatem sed de se est 
semper gravis. 

Dicitur : 1) Luxuria seu delectatio venerea ex commotione 
virium et organorum orta generationi inservientium : delectatio 
enim mere sensibilis vel sensualis ex perceptione sensibili obiecti 
convenientis, etiam propter se quaesita, non excedit culpam ve- 
nialem, quia, ut dictum est de gula, est tantum inordinatio rei 
secundum se indifferentis ; unde sicut qui audit vocem sonoram, 
qui gustat cibum sapidum, praecise propter delectationem sen- 
sualem inde exortam, non peccat nisi venialiter, ita non peccat 
nisi venialiter qui aspicit mulierem pulchram, aut tangit eius 
manum aut faciem, praecise propter delectationem mere orga- 
nicam seu sensualem, consistentem in quadam proportione et 
conformi tate rei visae vel tactae cum organo visus vel tactus, 
ita quod non sit aliud quam delectatio de re pulchra quae videtur, 
aut de re blandi, molli, tenera quae tangitur, absque alia cuiusque 
rei turpis delectatione 1 . Et hoc etiam valet in praxi, aliter tamen 
opinantibus Caietano et S. Alphonso ; — quamvis omnibus 
consultum sit his delectationibus organicis non immorari, quia 


1. Billuart, diss. V, a. 2. 

a delectatione sensuali ad veneream, maxime in sensu tactus aut 
visus, facilis est progressus. 

2) Luxuria in se voluntaria seu delectatio propter se quaesita : 
luxuria enim solum in causa aut indirecte voluntaria admittit 
materiae levitatem. Nam, uti constat ex principiis expositis in 
tr. de Peccatis, 

a) delectatio venerea in causa voluntaria, nisi ratio adsit pro- 
portionata eam causandi, est gravis vel levis prout causa per se 
nata sit notabiliter aut leviter in eam influere (I, n. 450) ; 

b) delectatio venerea indirecte voluntaria, quam scii, voluntas, 
dum reprimere possit, non reprimit, est de se solum venialis ; 
nisi per accidens adsit periculum proximum consensus (I, n. 449). 

3) Extra matrimonium : in matrimonio enim luxuria etiam 
in se voluntaria seu delectatio venerea propter se quaesita est 
de se venialis, utpote solus excessus rei licitae ; — nisi tamen 
contra naturam fiat, modo qui generationis est impeditivus, aut 
huiusmodi periculum includat. 

4) Est de se semper gravis et non admittit levitatem materiae; 
unde omnis luxuria sive completa sive incompleta etiam minima, 
dummodo sit in se volita, est de se mortaliter mala. 

Probatur: 1. Quod directe opponitur ordinationi et 
intentioni primariae nostrae naturae et Creatoris naturae 
est mortale peccatum (I, n. 539). Sed omnis delectatio 
venerea, primaria intentione et ordinatione nostrae naturae 
et Creatoris naturae, ordinatur ad solam generationem in 
legitimo matrimonio procurandam. Ergo omnis delectatio 
venerea extra matrimonium propter se quaesita huic in- 
tentioni et ordinationi directe opponitur et est peccatum 
mortale. 

2. Delectatio venerea incompleta ex natura sua tendit 
ad completam cuius est initium ; et ideo qui eam propter 
se quaerit, eo ipso amat et quaerit completam, non quidem 
ut exequendam sed ut delectabilem 1 . Sed amor delecta- 
tionis completae extra matrimonium, sine dubio est pecca- 
tum mortale, quia directe contrariatur bono communi, uti 
constat ex gravi malitia fornicationis. Ergo et amor delecta- 
tionis incompletae. 

Neque dicas actum humanum tendere in obiectum ut a 
ratione proponitur ; ratio autem potest abstrahere a delecta- 
tione completa, imo voluntas eam excludere. — Resp. : Non 


1 . Fundatur in principio quod « semper inchoatio alicuius ordinatur 
ad consummationem ipsius > ; unde qui vult inchoationem, eo ipso 
implicite et necessario vult consummationem, sicut qui vult bonum 
participatum, eo ipso vult illud <1 ut tendens in bonum perfectum ». 
I-II, q. 1, a. 6- 


valet excludere, quia delectatio consummata necessario appetitur 
implicite ab illo, qui eius inchoationem quaerit quae ad con- 
summationem ex natura sua necessario tendit. Abstractio in- 
tellectus et intentio voluntatis non valent mutare naturam rerum. 

Sicut ergo vere superstitiosus manet ille qui daemonis inter- 
ventum excludere intendens, vanis utitur mediis quae sine dae- 
monis interventu effectum habere non possunt, cum ita implicite 
et necessario eius interventum quaerat et sic contra suam inten- 
tionem agat (n. 777) ; ita qui delectationem completam volens 
excludere, appetit incompletam, agit contra intentionem suam : 
eo ipso enim implicite et necessario appetit completam, quia 
incompleta non est appetibilis nisi ut initium et pars delecta- 
tionis completae, et nisi ratione delectationis completae. 

3. Qui delectationem veneream voluntarie quaerit propter 
seipsam, gravi periculo se exponit quaerendi delectationem 
ulteriorem et completam: ita ob vehementiam concupiscen- 
tiae carnis atque communem fragilitatem humanam. Ergo 
peccat mortaliter. 

Itaque cuique impossibile est quaerere delectationem veneream 
incompletam quin implicite quaerat et velit completam, et eius 
inordinationem incurrat, vel affectum ad completam luxuriam 
habeat eiusque periculo se exponat. 

Unde damnata fuit ab Alex. VII prop. 40 : « Est probabilis 
opinio quae dicit esse tantum veniale osculum habitum ob 
delectationem carnalem et sensibilem quae ex osculp oritur, 
secluso periculo consensus ulterioris et pollutionis » ; quia falso 
supponit osculum habitum ob delectationem carnalem, i. e. 
veneream, non inducere periculum consensus in actus graviores. 

1004. Animadversio. — Luxuria est etiam peccatum capi- 
tale et valde periculosum, ut diximus in tr. de Peccatis 
(I, n. 505). 


QUAESTIO TERTIA. 

DE SPECIEBUS LUXURIAE. 

S. Th. II-II, q. 154, a. 1. 

1005. Septem numerantur species luxuriae, scii, 
fornicatio simplex, adulterium, incestus, stuprum, raptus, 
sacrilegium, et vitium contra naturam. 

Probatur : Species in peccatis desumitur ex morali 
difformitate obiecti et diversa repugnantia ad rationem. 
Atqui in peccato luxuriae reperitur repugnantia ad rationem 
diversa : 

a) uno modo, quoad finem actus venerei, et hoc dupliciter : 

1) vel quia impeditur generatio prolis, et sic est vitium 
contra naturam ; 

2) vel quia impeditur debita educatio et promotio prolis 
natae, et sic est fornicatio ; 

b) alio modo per comparationem ad alios homines, et 
hoc quintupliciter : 

3) vel quia femina est nimis propinqua, nec ideo illi 
servatur debitus honor, et est incestus; 

4) vel quia alteri est iuncta, et sic est adulterium; 

5) vel quia est virgo sub potestate parentum, et est 
stuprum , etiam si non inferatur violentia ; 

6) vel quia ipsi violentia infertur, et est raptus; 

7) vel quia non servatur debitus honor propter votum 
aut legem Ecclesiae custodientis res sacras, et est sacri- 
legium. 

Quantum ad tactus, oscula et similes impudicitias, reducuntur 
ad speciem ad quam disponant, v. g. si fiant cum soluta, ad 
fornicationem ; si cum coniugata ad adulterium, et sic de ceteris. 

Articulus I. 

De Luxuria iuxta naturam. 

S. Th. II-II, q. 154, a. 2, 3, 6, 7, 8, 9, 10. 

1006. Fornicatio simplex est concubitus soluti cum 
soluta corrupta, ex mutuo consensu. — Dicitur : 

1) soluti cum soluta, i. e. personarum quae sunt liberae, 
non solum a vinculo matrimonii sed etiam a vinculo 
cognationis vel affinitatis, voti continentiae, aut ordinis 
sacri ; secus erit alia species ; 

2) corrupta, quia, si sit virgo, erit stuprum et non simplex 
fornicatio ; 

3) ex mutuo consensu, quia si violentia adhibeatur aut me- 
dium iniustum, reducitur ad raptum. 

Fornicatio est intrinsece et mortaliter mala, proindeque 
non solum est mala quia prohibita iure divino positivo, 
sed iure naturali prohibita utpote mala. — Probatur : 

1) Ex Scripturis : Gal. V, 19-21 ; I Cor. VI, 9-11 ; Eph. V, 


3-6, ex quibus constat id etiam spectare gentes quae legem 
positivam non habebant. 

2) Ex damnatione prop. 48 ab Inn. XI *. 

3) Ratione, quam exS. Thoma ita proponit Billuart 2 : 
« Fornicatio simplex est concubitus secundum se privatus 
ordine naturali ad suum finem, scii, educationem prolis, 
proindeque secundum se importat inordinationem quae 
vergit in grave nocumentum, non solum eius qui ex tali 
concubitu nasciturus est, sed etiam boni communis et 
societatis humanae in quam plura et pessima mala irruunt 
ex mala educatione membrorum ; ergo secundum se est 
peccatum mortale. 

Prob. antec. : Debita educatio prolis in specie humana 
exigit inter marem et feminam diuturnam societatem 
(matrimonii) post coitum... Atqui fornicarius concubitus 
secundum se neque supponit neque importat diuturnam 
societatem maris et feminae, quin potius contrarium im- 
portat : est enim soluti cum soluta, hoc est eorum qui 
nullo inter se vinculo sunt devincti, quo fit quod, quantum 
est ex natura actus fornicarii, pars post coitum possit pro 
libitu deserere compartem, prolem non agnoscere, nullam 
eius curam gerere, quod sane frequentissime accidit et 
consequenter pessima prolis educatio. Ergo ». 

Nec obstat si dicas, fornicatores posse inter se pacisci et iurare 
de cohabitatione, quamdiu necessarium erit ad prolis educationem, 
aut aliter illi providere posse. — « Resp. enim id esse per accidens 
actui fornicario, per se autem illi convenire ut partes non teneantur 
post coitum commanere, cum per se nullo vinculo ad hoc 
arctentur in quantum fornicatores sunt, nec prohibeatur quis 
quantum est ex ipsa ratione actus fornicarii ad quamcumque 
aliam accedere ; et ideo quantum est ex se, est actus privatus 
naturali et debito ordine ad educationem prolis, Quod ergo 
fornicator post coitum diu commaneat mulieri et eam iuvet ad 
prolis educationem, facit quidem quod fornicatio actu non 
noceat proli et bono communi, sed non tollit quod sit secundum 
se nociva et deordinata a fine generationis... Porro in actibus 
humanis bonitas aut malitia specifica attenditur secundum id 


x. « Tam clarum videtur fornicationem secundum se nullam involvere 
malitiam et solum esse malam quia interdicta, ut contrarium omnino 
rationi dissonum videatur ». 

2. Diss. VI, a. 2. — Cfr. S. Thomas, a. 2 ; c. G. III, 122 ; de 
Malo q. 15, a. 1. 

quod illis convenit per se, non autem secundum id quod illis 
convenit per accidens ». 

Fornicatio tamen non est gravissimum peccatorum. Est enim 
« contra bonum hominis nasci turi. Et ideo est gravius peccatum 
secundum speciem suam peccatis quae sunt contra bona exteriora, 
sicut est furtum et alia huiusmodi (v. g. detractio) ; minus est 
autem peccatis quae sunt directe contra Deum (aut bonum 
divinum v. g. directe contra virtutes theologicas aut religionem), 
et peccato quod est contra vitam hominis iam nati, sicut est 
homicidium » (a. 3), quod gravius est omnibus speciebus luxuriae 
(ad 3). 

1007. Animadversio. — A simplici fornicatione non 
distinguuntur specie concubinatus et meretricium, sed sunt diversi 
gradus eiusdem speciei. Meretricium dicitur cum quis accedit 
ad eam quae est publice exposita ; concubinatus cum habet 
consuetudinem accedendi ad aliquam determinatam, sive eam 
domi habeat sive non. Concubitus vero cum ea quae neque est 
publica neque consuetudinaria retinet nomen simplicis fornica- 
tionis, sed ubique est soluti cum soluta, ut supponitur, ideoque 
intra eamdem speciem fornicationis. 

1008. Stuprum (viol; verkrachting ), secundum recen- 
tiores, est concubitus violentus, ita ut, si virgo consenserit, 
non sit proprie stuprum ; unde est violenta seu iniusta 
virginis defloratio; — secundum S. Thomam et antiquos 
est omnis illicita virginis defloratio, sive consentiat sive non 
consentiat. Virgo intelligitur sensu physico, quae sigillum 
retinet virginitatis. Iamvero : 

1) Stuprum virginis invitae seu violenta virginis defloratio, 
superaddit simplici fornicationi malitiam mortalem specie 
distinctam, non solum ratione violentiae qua cogitur ad 
fornicandum (qualis esse potest respectu corruptae), sed 
etiam ratione integritatis naturalis quae ab invita violenter 
rapitur. Haec enim integritas violenter ablata est sufficientis 
momenti ad constituendum in violatore grave peccatum 
iniustae damnificationis. 

Violentia intelligitur non solum physica, sed etiam moralis, 
uti fraus, metus, importunae preces et blanditiae, quales sunt 
eae quas comitantur magna promissa, oscula, tactus, veneris 
incentiva, quibus ingenua mulier facile resistere non potest. 

2) Stuprum virginis ultro consentientis est species luxuriae 
distincta. Ubi enim circa materiam alicuius vitii occurrit 
aliqua specialis difformitas, ibi poni debet determinata 

species illius vitii ; in stupro autem virginis etiam ultro 
consentientis est specialis difformitas circa materiam luxu- 
riae : a) ex parte puellae quae, ex hoc quod corrumpatur, 
impeditur a legitimo matrimonio et ponitur in via mere- 
tricandi, a qua retrahebatur ne signaculum virginitatis 
amitteret ; b) ex parte patris, qui de eius custodia sollici- 
tudinem gerit. 

Unde si contingit quod parentes consentiant, remaneret nihil- 
ominus stuprum, quia remanerent eaedem rationes ex parte 
virginis ; aliunde parentes in id consentire non possunt. 

Probabilius tamen videtur, stuprum virginis ultro consentientis 
non superaddere fornicationi simplici malitiam mortalem, quae 
sit in confessione explicanda, quia scienti et consentienti non 
fit iniuria, sed dumtaxat venialem. 

1009. Raptus, ut est species luxuriae, est vis illata cui- 
cumque personae vel eius parentibus, causa explendae libidinis ; 
dum moderni magis restricte illum sumunt, definientes 
quod sit abductio violenta cuiuscumque personae causa 
explendae libidinis (enle vernent ; oplichting ). At prior definitio 
est conformior S. Thomae, qui ait, a. 7 : qualitercumque 
violentia adsit (ergo etiam absque abductione), salvatur 
ratio raptus. 

Non enim est de ratione raptus ut sic, quod res rapta abducatur 
de loco in locum, sed solum quod violenter auferatur domino 
vel custode praesente vel reluctante, etiamsi non abducatur, sed 
ibidem consumatur, vel vi detineatur, ita quod sola violentia 
sit essentialis raptui, et ipsum a furto distinguat : sic v. g. qui 
panem vel vinum ab aliquo praesente et renitente vi auferret et 
ibidem consumeret, esset verus raptor et non tantum fur. 

In definitione dicitur : 

1) Vis illata seu violentia, per quod intelligitur non 
solum vis aut violentia physica et proprie dicta, sed etiam 
metus qui censetur gravis, saltem respective ad personam, 
puta metus reverentialis respectu puellae, non vero fraus 
aut preces importunae ; quia ille non dicitur proprie 
raptor qui dolo aut precibus importunis alienum extorquet, 
sed qui vi aperta aut saltem metu gravi iniuste incusso. 

2) Cuicumque personae, quia hic non agitur, ut in 
stupro, de sola virgine, sed sive sit virgo sive corrupta, 

sive soluta sive coniugata, sive mas sive femina, imo verbo 
quaecumque sit persona, est materia raptus, qui est eo 
gravior quo persona rapta graviores inducit qualitates : ita 
Ut si sit coniugata, sit raptus et adulterium ; si Deo sacra, 
raptus et sacrilegium ; si eiusdem sexus, raptus et sodo- 
mia, etc. 

3) Vel eius parentibus , quia ad rationem raptus, ut est 
in specie luxuriae, non est necesse quod violentia semper 
fiat personae raptae, sufficit quod fiat parentibus seu 
tutoribus, aut custodibus ab iis constitutis sub quorum 
cura existit persona rapta, scii, minorennis, quia tunc 
habetur violentia ; qualitercumque autem adsit violentia, 
salvatur ratio raptus ut est species luxuriae. Sive ergo 
rapta raptori consentiat, reluctantibus parentibus, sive 
consentiant parentes reluctante rapta, est raptus. 

Quodsi rapta vel abducta consentiat, nescientibus pa- 
rentibus, non est proprie raptus, quia nulla est violentia, 
in qua consistit essentialiter ratio raptus. Dicitur a quibus- 
dam raptus seductionis, sed melius ab aliis vocatur fuga, 
quae tamen reduci potest ad raptum, quia, licet fiat sine 
violentia, non fit tamen sine iniuria parentum. 

4) Causa explendae libidinis, quia si sit ex alio motivo, 
puta, ut persona rapta fiat servus aut ancilla, aut venum- 
detur, non erit species luxuriae, sed alia species raptus qui 
dicitur plagium. Quamvis autem raptus luxuriosus habeat 
suum complementum per expletionem libidinis, erit tamen 
verus raptus ex sola intentione, copula non secuta. 

Unde si fiat solo intuitu matrimonii, raptus non est peccatum 
luxuriae ; at tunc est impedimentum matrimonium dirimens, 
quamdiu perdurat (can. 1074). 

Raptum constituere in peccato luxuriae speciem distinctam, 
ex eo manifestum est quod importat gravem iniuriam personalem, 
seu violentam violationem personae raptae aut eius parentum. 

IOIO. Animadversiones. — 1. Mulier cui violentia 
infertur non potest mere passive se habere ; sed tenetur resistere 
interne et externe : dissentiendo scii, et dissensum manifestando 
exterius, atque clamando et pro viribus aggressorem repellendo. 
Non tamen tenetur eo modo resistere qui eam exponat periculo 
mortis aut infamiae, dummodo absit proximum periculum interni 
consensus. 

2. Potest et debet mulier oppressa se agitare et vertere ac 
omni modo copulam impedire et abrumpere ne semen recipiat, 
quamvis iliud sit effundendum, quia ius et obligationem habet 
copulam impediendi et effusio seminis soli malitiae viri adscri- 
benda est. 

3. An etiam potest semen iam receptum expellere ante conceptio- 
nem, ut aliquibus modernis placet iuxta sententiam recenter intro- 
ductam, quiasemen dicunt se habere ad modum iniusti aggressoris ? 

a) Certo non potest, si omnino voluntarie admiserit copulam ; 
vel etiam si fraude vel dolo fuerit decepta aut vi vel metui 
cesserit, ita ut oppressio vi, dolo aut minis inceperit, cui sub- 
sequens accesserit consensus : tunc enim iam non erit locus 
inculpatae tutelae, cum aliis mediis licitis mulier uti debuerit. 
Unde quaestio disputata non multum facit ad praxim, cum 
casus quo oppressio mulieris soli violentiae sit tribuenda et 
omnino fuerit involuntaria, sit valde rarus. 

b) At etiam tunc ut illicitum habemus expellere semen, tum 
quia homo non habet dominium in semen, et ideo omnis actio 
quae directe circa semen exercetur est illicita, praeter illam quae 
a natura intenditur, copulam nempe coniugalem ; tum quia si 
licitum esset semen directe expellere, id quoque licitum esset 
de foetu post conceptionem, quia in casu magis esset aggressor 
et iniustus ; tum quia maior est iniuria contra generationem 
humanam et bonum commune expellere semen a sede sua finali 
a natura ad hoc destinata, quam procurare pollutionem qua 
expellitur a sede sua instrumentaria ; sed hoc semper illicitum 
est ; ergo et primum. 

c) Ceteroquin non valet argumentum ab affirmantibus allatum. 
Aggressionem enim repellere licitum est durante actione copulae, 
non autem copula posita, quia tunc aggressio cessavit et semen 
iam est in suo loco ad quem natura destinatur. Copula autem 
finitur ipsa introductione seminis in vas mulieris, quia semine 
eiaculato, cessat opus voluntarium hominis et incipit opus solius 
naturae, quo fit ut semen naturaliter organa mulieris profundius 
penetret ad fecundationem. Opus autem naturae in humana 
generatione abrumpere est illicitum. 

Neque dicas effectum iniustitiae manere, cum semen ibi 
iniuste fuit depositum, — Ex eo enim sequitur effectum posse 
removeri mediis licitis, non autem mediis illicitis uti actione 
directe in semen aut in foetum exercita ; sicut nec licitum est 
innocentem directe occidere ad protegendum se contra nocu- 
mentum iniustum. 

Homo non habet dominium in semen sed illud pertinet ad 
speciem ; atque in toto processu generationis individuum omnino 
subordinatur speciei. 

ion. Adulterium {over spei ,* echtbreuk) communiter 
definitur : alieni tori violatio seu concubitus cum alterius 
coniuge. 

1) Hoc est species luxuriae ab aliis distincta ; quia ultra 

deformitatem fornicationis quam habet totam ex hoc quod 
quis accedit ad non suam, habet insuper aliam specialem 
deformitatem ex hoc quod accedit ad alienam ; sic enim 
peccat contra fidem datam in contractu matrimonii, in quo 
corpus suum ad usum coniugalem soli coniugi promisit et 
tradidit ; et contra iustitiam, violando ius corporis sui 
acquisitum coniugi, iuxta I Cor. VI, 9. Huic autem in- 
fidelitati et iniustitiae cooperatur pars coadulterans . 

2) Unde est grave peccatum mortale , quod insuper patet 
ex VI 0 praecepto, et ex I Cor. VI, 9-10 : Neque adulteri 
regnum Dei possidebunt (Cfr. Lev. XVIII, 20; XX, 10 ; 
Deut. XXII, 22-24; Tob. IV, 13; Prov. VI, 29; Eccli. 
XXIII, 21-27) 5 item ex poenis iuris civilis. 

Tres sunt gradus in adulterio : i U8 est coniugati cum soluta ; 
2 U> est coniugatae cum soluto ; 3 U8 est coniugati cum coniugata ; 
quorum est diversa gravitas. 

Secundus est gravior primo, quia magis repugnat unam 
mulierem commisceri pluribus viris quam unum virum pluribus 
mulieribus; nam a) ex commixtione cum pluribus viris mulier ple- 
rumque fit sterilis et impeditur generatio ; quod si non impediatur, 
incertum cuius sit proles ; b) adultera se exponit periculo prolem 
illegitimam in familiam introducendi cum magno iniustitiae 
damno pro marito, et pro filiis legitimis qui exinde parte haere- 
ditatis privantur (n. 386). Haec autem omnia non consequuntur 
ex adulterio coniugati cum soluta. 

Tertius gradus est omnium maximus, quia ultra praedicta 
continet duplicem malitiam infidelitatis et duplicem injustitiam. 

Sed si compars cedat iure suo, aut etiam vir fiat leno uxoris 
suae, manetne adulterium? Omnino est affirmandum, non ob- 
stante axiomate : scienti et consentienti non fit iniuria. Nam per 
talem actum fit iniuria, non quidem viro consentienti, sed statui 
et iuri coniugali cui renuntiare non possunt coniuges, quodque 
ideo, cum maneat integrum non obstante eorum cessione, violatur 
per adulterium. Sicut, si clericus renuntiet iuri et privilegio sui 
status et inde trahatur ad tribunal saeculare, non fit illi iniuria, 
sed statui clericali, nec ideo minus peccat trahens eum ad hoc tri- 
bunal. Unde sententia contraria ab Innoc. XI fuit damnata 1 . 

1012. Incestus 1 {inceste ; bloedschennis) est concubitus cum 
consanguinea vel affine. 

Iure naturali prohibetur indeterminate pro cognatis ; unde 
quousque et ad quemnam gradum se extendat prohibitio, iure 

1. «Copula cipi coniugata, consentiente marito, non est adulterium, 
adeoque sufficit in confessione dicere, se esse fornicatum # prop. 50. 

positivo est determinandum. Hinc, pro Christianis, incestus est 
inter illos qui secundum legem Ecclesiae validum matrimonium 
inire nequeunt, seu concubitus cum consanguinea vel affini inter 
gradus ab Ecclesia prohibitos. Gradus autem prohibiti sunt in 
consanguinitate usque ad tertium inclusive pro linea collaterali ; 
in affinitate, quae iam ex matrimonio etiam rato oritur, usque 
ad secundum ; in utraque ad quemlibet gradum pro linea recta 
(can. 1076 et 1077). Quodsi in aliquo gradu legitima sit obtenta 
dispensatio, iam non est incestus. 

Incestus est determinata species luxuriae. Ibi necesse est 
invenire determinatam speciem luxuriae, ubi invenitur 
specialis et multiplex repugnantia usui debito Venereorum ; 
ita autem est in incestu : 

1) Quia homo, in iis praesertim quae spectant actum 
generandi, naturaliter debet quamdam honorificentiam et 
reverentiam parentibus ut sui ortus principio, et conse- 
quenter consanguineis et affinibus, in quibus parentes, 
hoc est ortus sui principium intuetur. In actibus autem 
venereis est quaedam turpitudo honorificentiae et reveren- 
tiae contraria, unde de his homines verecundantur. 

2) Quia personas sanguine iunctas necesse est simul ad 
invicem conversari ; unde si non arcerentur a commixtione 
venerea, nimia opportunitas daretur venereae commixtionis, 
et sic animi hominum nimis emollirentur per luxuriam. 

3) Quia per commixtionem consanguineorum et affinium 
impeditur multiplicatio amicorum ; dum enim homo uxo- 
rem extraneam accipit, iunguntur sibi quadam speciali 
amicitia omnes consanguinei uxoris, ac si essent consan- 
guinei sui, quia vir et uxor fiunt una caro. 

Ergo in incestu specialis et multiplex invenitur repug- 
nantia debito usui Venereorum, et ideo est distincta species 
luxuriae (a. 9). 

Continet itaque duplicem malitiam gravem : contra 
castitatem scii, et contra pietatem seu reverentiam pro- 
pinquis debitam (Lev. XVIII, 6 sq. ; XX, 11, 12, 14; 
Deut. XXII, 20, 22, 23 ; I Cor. V, 1-5). 

Omnes incestus carnales probabiliter sunt eiusdem speciei ; 
at plures theologi dicunt incestum inter consanguineos lineae 
rectae ab aliis specie distingui, vel etiam incestum inter fratres 
et sorores. Certum est : 

al diversam adesse speciem, si aliud officium pietatis simul 

violetur, ut in incestu parentum cum filiis minorennibus, quod 
I rectae institutionis officio derogat ; 

’ b) incestum non esse specie distinctum, ex eo quod fiat inter 

i consanguineos vel inter affines, quia « persona affinis coniungitur 

, alicui propter personam consanguineam coniunctam, et ideo quia 

{ unum est propter alterum, eiusdem rationis inconvenientiam 

( facit consanguinitas et affinitas » (ad 2); 

c) specie differre, tum ab incestu carnali, tum inter se, in- 
\ cestum legalem aut spiritualem ratione cognationis legalis (ubi 

| existit) vel spiritualis quia cognatio tam legalis quae fundatur 

in adoptione perfecta, quam spiritualis quae oritur ex Baptismo, 
! distinguuntur specie inter se et cum cognatione ra mali quae 

, Oritur ex copula, suntque ad instar illius. Etenim quia filius 

; adoptivus transit in potestatem adoptantis et accipit ab ipso 

| alimenta et haereditatem sicut filius naturalis, et quia filius 

f spiritualis accipit esse spirituale a baptizante sicut filius naturalis 

i' accipit esse naturale a patre. Ecclesia his similibus mota est ut 

I inter illos statueret quamdam speciem cognationis dirimentem 

matrimonium. 

| Notetur ex sacramento Poenitentiae non oriri cognationem 

j spiritualem qualis oritur ex Baptismo dissolventem matrimonium, 

t adeoque confessarius peccans cum poenitente non committit 

t incestum. 


IOI3- Sacrilegium carnale ( vleeschelijke heiligschennis ) 
est violatio sacri per actum Venereum. Est species luxuriae, 
quia dum actus unius virtutis vel vitii ordinatur ad finem 
alterius, assumit speciem illius, sicut furtum, quod propter 
adulterium committitur, transit in speciem adulterii ; ergo 
violatio sacri quae committitur propter luxuriam, transit 
in speciem luxuriae sicque est luxuria sacrilega. Nomine 
autem sacri intelliguntur persona sacra, locus sacer, et 
quaecumque res sacra alia a persona et loco ; quapropter 
triplex est species sacrilegii carnalis : personale, locale, et 
reale, tantoque gravius quanto sacratior est persona, locus, 
vel res, et quanto gravior profanatio (n. 802-803). 

I. Persona sacra hic dicitur quae est Deo dicata ad 
servandam castitatem per votum publicum coram Ecclesia 
emissum, sive sit solemne, sive sit simplex : ita enim 
auctoritate publica in cultum divinum est deputata. Unde 
ex hac parte committitur sacrilegium : 

a) quando persona sacra luxuria contaminatur, sive in- 
terne per delectationes morosas aut consensum in actum 
luxuriae, sive externe per actus impudicos tam in se quam 
in aliam personam etsi non sacram ; 

b) quando persona non sacra concupiscit personam 
sacram, aut cum ea impudice agit : quamvis enim non sit 
sacra, violat tamen affectu vel actu personam sacram ; 
quodsi tantum a persona sacra patiatur impudica, coope- 
ratur saltem eius sacrilegio ; 

c) quando utraque persona complex est sacra, et tunc 
duplex adest sacrilegium, quia unusquisque suum proprium 
committit sacrilegium et cooperatur sacrilegio alterius ; 
quod in confessione est declarandum. 

Violatio voti privati castitatis, licet non constet esse sacrilegium 
proprie dictum, continet tamen distinctam peccati speciem, 
nempe contra religionem ; et ita aliquo modo reductive pertinet 
ad sacrilegium. 

2. Locus sacer est locus auctoritate publica deputatus 
cultui divino, uti sunt templa et coemeteria consecrata 
aut benedicta. Unde sacrilegium carnale committitur per 
peccatum carnale externum et completum in loco sacro 
commissum, aut per actus impudicos omnino proxime 
ad actum completum disponentes. 

Locus sacer in casu non censetur esse sacristia aut camerae 
adiacentes, claustrum, turris, aut tectum exterius ecclesiae. 

3. Res sacrae violantur sacrilegio carnali, quando circa 
eas aut earum interventu aguntur impudica, ut si in lintea- 
mina aut vasa sacra semen effundatur, si res sacra, maxime 
sacrificium missae, promittatur in pretium actus carnalis, 
si sacerdos poenitentem sollicitet in confessione, etc. 

Sacrilegium non est quid impudicum petere per obtestationem 
Dei seu B. M. Virginis aut alicuius sancti, quamvis sit blas- 
phemum ; item peccatum carnis exercere cum reliquiis vel aliis 
rebus sacris ad collum aut alibi appensis, nisi fiat in contemptum 
rei sacrae aut adhibeatur ad ipsum actum venereum, quia secus 
concomitanter tantum et materialiter se habent ad peccatum 
carnis. 

Articulus II. 

De Luxuria contra natura m. 

S. Th. II-II, q. 154, a. 5, ii et 12. 

1014. Peccatum luxuriae contra naturam est illud 

quod repugnat ordini et modo quem natura instituit in 
actu venereo ad generationem, ad quam solam est a natura 
ordinatus ; unde est species distincta luxuriae cum habeat 
specialem deformitatem. 

Cuius quatuor sunt species subalternae, diversam inclu- 
dentes ad naturam et rationem repugnantiam. Nam ac- 
tus venereus, ut ex eo possit concipi proles, quatuor 
requirit : i° concubitum duorum ; 2° eamdem in utroque 
naturam specificam ; 3 0 diversitatem sexuum ; 4 0 modum 
connaturalem concumbendi. Ergo sunt quatuor species 
peccati contra naturam : 

1) si absque concubitu, causa delectationis venereae, 
pollutio procuretur, quod vocatur peccatum solitarium vel 
mollities ( zelfbevlekking ) ; 

2) si fiat per concubitum cum re diversae speciei, quod 
dicitur bestialitas (beestachtigheid) ; 

3) si fiat per concubitum ad indebitum sexum, i. e. ad 
eumdem, puta masculi ad masculum, vel feminae ad 
feminam, quod dicitur sodomia proprie dicta (sodomieterij) ; 

4) si servato debito sexu, non servetur debitus modus 
naturalis concumbendi, ita quod impediatur generatio ; 
quod est innaturalis cum femina concubitus (a. 11). Qui 
potest fieri dupliciter: a) ex parte organi : vocatur sodomia 
improprie dicta , si copula fiat in organo indebito v.g. in 
vase postero ; b) ex parte solius modi, si copula exerceatur 
in organo debito, sed ita ut ex ipso modo quo actio pera- 
gitur, generatio impediatur, sive quia vir se retrahit ante 
seminationem et semen exterius effundit, sive quia ipse 
vel mulier utitur instrumento aut alio medio quo impeditur 
ne semen ad uterum transeat : vocari solet onanismus. 

Igitur peccata contra naturam sunt inter se specie 
morali distincta, utpote diversimode naturae et rationi 
repugnantia ; et contrarium damnatum est ab Alexandro 
VII 1 . 

Sola mutatio situs naturalis in copula non est contra naturam 
rusi in quantum per ipsam impediretur generatio, quod ordinario 

1. Damnata fuit prop. 24 : «Mollities, sodomia et bestialitas sunt 
peccata eiusdem speciei infimae ; ideoque sufficit dicere in confessione 
se procurasse pollutionem ». 

non fit; alioquin erit potius praeter quam contra naturam, estque 
tantum veniale in coniugatis et quandoque nullum, si nempe 
aliqua ratio exigat ita fieri. 

1015. Luxuria contra naturam est in genere luxu- 
riae gravissima secundum se et ceteris paribus, quia 
transgreditur id quod est secundum ipsam naturam deter- 
minatum circa usum venereorum ; cetera vero transgrediuntur 
tantum id quod est ulterius determinatum per rationem. Haec 
tamen ratione circumstantiae adiunctae possunt esse graviora in 
alio genere : sicut adulterium ratione iniustitiae est gravius 
pollutione, et sacrilegium ratione irreligionis, at pollutio est 
utroque gravior in ratione luxuriae (3. 12). 

Inter peccata contra naturam gravissimum est. bestialitas, quia 
nec servatur debita species ; post hoc est sodomia quia ibi non 
servatur debitus sexus ; deinde est indebitus modus concum- 
bendi, magis autem si non servatur organum debitum, quam 
si sit solus modus generationis impeditivus ; infimum locum 
tenet pollutio quae consistit in sola omissione concubitus ad 
alterum : gravitas enim peccati magis attenditur ex abusu 
alicuius rei quam ex omissione debiti usus (ad 4). 

Notetur : 1) Sodomiam esse peccatum execrandum, uti patet 
tum ex eo quod et bruta illud regulariter abhorreant, tum ex 
gravioribus poenis iure antiquo vel ab ipso Deo inflictis (Gen. 
XIX); idem valet de bestialitate, ut probatur ex poenis in 
illam a Deo latis, v. g. Lev. XX. 

2) Ut haec peccata in propria specie externa committantur, 
non sufficere merum tactum in personam eiusdem sexus aut 
in bestiam exercitum, etiam cum affectu sodomitico aut bestiali, 
sed requiri concubitum ad vas indebitum, sive id non destinetur 
ad coitum, sive naturaliter destinetur ; imo ut sint plene con- 
summata in sua specie, requiri seminationem intra vas. 

3) Ad bestialitatem reduci concubitum cum daemone, quia 
est diversae speciei cum homine : sive sub forma humana reafiter 
daemon appareat (qupd raro fit), sive peccans hallucinatione 
illum ita sibi praesentem sistat. Hoc peccatum insuper includit 
malitiam superstitionis contra religionem ; deinde aliam speciem 
luxuriae diversam pro forma sub qua daemon 3 peccante videtur : 
si ut persona eiusdem sexus, adest malitia sodomiae ; si ut 
persona diversi sexus, malitia fornicationis ; si sub forma alterius 
coniugis vel rnonialis, malitia adulterii aut sacrilegii, etc. 

1016. Pollutio seu peccatum solitarium est usus sepa- 
ratus completus genitalium absque concubitu. Dicitur : 
i° usus completus genitalium : sic enim distinguitur ab 
I impudicitia seu actibus luxuriae imperfectis qui non sunt 
nisi inchoatio et praeparatio luxuriae completae, et ab 
his differt specie, sicut mera inchoatio operis differt 

et consummatio, initium et terminus, ac species incom- 
pleta a specie completa ; 

2° absque concubitu , quia si fiat in concubitu naturali, 
erit fornicatio aut alia species iuxta naturam ; si in con- 
cubitu innaturali, habito scii, in organo indebito, erit alia 
species contra naturam. Ex eo itaque quod est vitium 
solitarium seu quod usum implicat organi genitalis separa- 
tum, pollutio specie differt ab aliis peccatis consummatis 
iuxta et contra naturam. 

Usus completus organi genitalis natus est producere delecta- 
tionem veneream perfectam et sadativam ; atque in viris ex- 
pulsionem seminis, quae peccatum aggravat comparative ad 
illud quod in feminis locum habet. Haec duo tamen non con- 
stituunt essentiam peccati solitarii, sed sunt malus quidam 
qui comitari solet effectus, atque indicium et signum usus 
completi genitalium. Essentialis autem inordinatio est in usu 
perverso organi genitalis, quem aliquis propter individualem 
satisfactionem adhibet, sine ullo ordine ad generationem et 
bonum speciei propter quod solum adhiberi potest. Unde 
peccatum solitarium completum etiam est. in feminis 1 , et 
esse potest in viris si semen non habeant, ut quandoque accidit 
in iuvenibus et senibus, aut si accidentaliter non extra effluat. 

1017. Pollutio directe et in se voluntaria est intrin- 
sece et graviter mala, ac proinde iure naturali prohibita 
ita ut nullo fine unquam possit cohonestari. — Probatur : 

1) Ex Scripturis : I Cor. VI, 10 ; Gal. V, 19 ; Eph. V, 3. 

2) Ex damnatione propositionis 49 ab Inn. XI 2 . 

3) Ratione : Iste actus est directe contra primarium 
finem ad quem organa genitalia, delectatio venerea, et 
semen humanum sunt a natura atque naturae auctore 
destinata ; ergo a) est inordinatio intrinsece mala et iure 
naturae illicita sic ut nullo fine possit unquam cohonestari 3 ; 
b) est quoque inordinatio gravis seu mortalis, quia directe 
opponitur primariae inclinationi naturae nostrae atque 
maximo bono communi societatis humanae, scii, eius con- 


1. De hoc aliqui moderni dubitarunt, inter quos etiam Noldin, sed 
id in novis editionibus eius operis fuit emendatum a P. Schmitt. 

2. « Mollities iure naturae prohibita non est; unde si Deus eam 
non interdixisset, saepe esset bona et aliquando obligatoria sub mortali ». 

3. Hinc proposito dubio : « utrum licita sit masturbatio directe procu- 
rata ut obtineatur sperma quo contagiosus morbus scientifice detegatur 
et quantum fieri potest curetur », S. Off. respondit : negative, 24 iul. 1929 . 

servationi et propagationi. Unde si ipsa fornicatio sit 
peccatum mortale quia est contra debitam prolis educa- 
tionem, a fortiori pollutio quae est contra ipsam propa- 
gationem. 

Confirmatur : « Si ullo unquam casu liceret sibi vel alteri 
procurare pollutionem, cum in ea homines maxima voluptate 
afficiantur, facile ea licentia abuterentur et eam ad infinitos 
prope casus extenderent, sicque ea voluptate contenti, matri- 
monium et legitimum generandi modum cum maximo speciei 
humanae detrimento negligerent : in hoc ergo sicut et in pluribus 
aliis non est attendendum praecise ad damnum actuale quod 
sequitur, sed ad damnum quod sequeretur aut sequi natum 
esset si id liceret » 1 . 

Omnis pollutio de se est peccatum eiusdem speciei, 
quocumque modo fiat. 

Per accidens tamen, ratione specialis circumstantiae potest 
accedere alia species. Hinc dividitur pollutio in simplicem 
quae praeter malitiam pollutionis nullam aliam habet 
adiunctam ; et qualificatam quae aliam adiunctam habet, 
vel ex parte affectus ad obiectum cogitatum, ut si quis 
se polluendo affectum habeat fornicarium, incestuosum, 
adulterinum, sacrilegum, sodomiticum, etc. delectando 
praecise de femina, consanguinea, uxorata, Deo sacra, 
masculo, qua talibus, aut eos desiderando ; vel ex parte 
personae pollutae vel polluentis, ut si religiosus, uxoratus, 
etc. se aut alium polluat aut ab alio polluatur. Quae 
circumstantiae utpote addentes speciem sunt in confes- 
sione declarandae* 

I0l8. Corollarium. — Doctrina exposita valet de pollu- 
tione directe et in se voluntaria ; non autem de pollutione 
in causa tantum voluntaria aut indirecte. Haec enim non est 
semper graviter mala, imo nec semper peccatum, uti constat 
ex principiis expositis de voluntario in causa et indirecto 
quaeque hic sunt applicanda. 

1) Non est illicitum ponere actionem ex qua praevidetur secutura 
pollutio, dummodo actio in se licita sit et simul necessaria aut 
utilis, modo absit consensus in pollutionem aut periculum proxi- 
mum consensus. Nemo enim tenetur omittere actionem secundum 
se licitam, necessariam vel utilem ad bonum effectum, propter 
aliquod malum non valde magnum ex ea praeter intentionem 

secutum, dummodo malum non sit medium ad obtinendum 
effectum bonum. Atqui in casu actio, ut supponitur, est secundum 
se licita, et necessaria aut utilis ; pollutio passiva inde secuta praeter 
intentionem est sat leve malum, exiguum aut prorsus nullum 
afferens incommodum sive individuo agenti sive humanae speciei. 
Ergo actio est licita, dummodo pollutio non sit medium quo 
obtinetur effectus bonus. 

2) Veniale est peccatum sine ratione sufficienti actionem ponere 
leviter malam, atque leviter et remote influentem in pollutionem, 
quae exinde secutura praevidetur. Nam pollutio, cum non sit 
volita in se, non est magis voluntaria et peccaminosa quam 
sua causa ut causa ; causa autem ut causa non est nisi leviter 
mala, cum influxus eius non sit nisi levis et remotus : levis 
enim influxus in aliquod grave est quid leve. Ergo pollutio est 
solum leviter mala ; — nisi tamen adesset proximum periculum 
illi consentiendi. 

3) A fortiori non est nisi veniale , absque ratione sufficienti 
pravos motus concupiscentiae et ipsam pollutionem non im- 
pedire, dum tamen sine incommodo impediri possit ; quia in 
casu deest omnis tendentia seu consensus positivus voluntatis 
in pollutionem ; — nisi tamen adesset periculum proximum 
consensus in illam. 

4) Mortale , ratione pollutionis, est absque iusta causa, actionem 
ponere mortaliter malam ex qua perfecte praevidetur pollutio na- 
turaliter secutura,vel actionem quae per se, notabiliter et pro- 
xime in illam influit ita ut ex ea nata sit sequi. Nam eiusdem 
moralitatis est velle effectum et eius causam proninquam ; nisi 
subsit gravis et iusta ratio. 

I 0 * 9 * Animadversio. ” Quantum ad pollutionem noc 
turnam, eius malitia perpendenda est ex suis causis ; unde 
est vel non est peccatum pro conditione causae in qua fuit 
praevisa, aut debuit praevideri. Si causa non sit culpabilis, ut 
si ex iusta ratione ponatur, et a fortiori si sit mere naturalis, 
nec ipsa pollutio erit culpabilis ; si causa sit culpabilis venialiter, 
leviter et remote influens in illam, erit venialis ; si causa sit 
mortalis, graviter et proxime influens in illam, erit mortalis. 


QUAESTIO QUARTA. 

DE LUXURIA INTERNA. 

S. Th. I-II, q. 74, a. 6-8. 

1020. Luxuria interna est illa quae consistit in mero 
affectu ad delectationem aut usum Venereorum. Est scii. con- 
sensus rationis et voluntatis in solam delectationem Vene- 
ream inordinatam mente repraesentatam, et ideo vocatur 
delectatio morosa; quodsi insuper adsit consensus in opus 

turpe, erit vel desiderium operis futuri exequendi, vel 
gaudium de opere praeterito patrato. 

Delectatio morosa idem est ac voluntaria : non enim dicitur 
morosa a mora temporis, cum uno instanti possit perfici 
peccatum delectationis per voluntatis consensum, sed dicitur 
morosa a mora rationis, quatenus ratio eam advertens vel ei 
consentit, vel eam voluntarie acceptat, vel non repellit prout 
potest et debet, sicque circa eam immoratur eo sensu quo quis 
officio suo non fungens, dicitur esse in mora. Potest autem 
esse delectatio vel de ipsa apprehensione seu cognitione obiecti 
turpis, vel de ipsa re turpi apprehensa aut cognita. Iamvero 
quaeritur utrum simplex delectatio voluntaria tam de appre- 
hensione seu cognitione rei venereae, quam de re venerea 
apprehensa aut cogitata, absque voluntate operis exequendi, sit 
peccatum et quidem mortale : voluntatem enim ipsius operis 
luxuriosi esse mortaliter malam nullus dubitare potest. 

1021. Principium I. Delectatio voluntaria de cogita- 
tione aut cognitione rei venereae non est mortaliter 
mala, imo de se nullum est peccatum. — Ratio est 
quia delectatio de cogitatione vel cognitione rei venereae, 
v. g. fornicationis, sequitur inclinationem affectus in cogi- 
tationem ipsam. Sed cogitatio seu cognitio ipsa, v. g. 
fornicationis, de se non est mortaliter mala, imo nec 
peccatum, cum sit in Deo. De facto tamen erit quandoque 
veniale, puta cum aliquis omnino inutiliter cogitat de 
fornicatione, quandoque autem sine peccato, puta cum 
utiliter cogitat de ea, sicut cum vult de ea praedicare vel 
disputare. 

1022. Principium II. Delectatio morosa, seu consen- 
sus directus et plene deliberatus in ipsam delecta- 
tionem rei venereae pravae per apprehensionem 
praesentis, est semper peccatum mortale. — Nam 
qui delectatur de re mortaliter mala, v. g. de fornicatione, 
illam amat et voluntarie illi afficitur : nullus enim delectatur 
nis i de eo quod videtur ipsi bonum et appetitui suo con- 
forme. Sed quod aliquis deliberate amet et affectui con- 
forme habeat id quod secundum se est peccatum mortale, 
qualis est actio et delectatio venerea extra matrimonium 
quaesita, iam est peccatum mortale. Ergo qui delectatur 
deliberate de re venerea extra matrimonium quaesita com- 
mittit mortale peccatum. 

Dicitur : i) consensus directus in ipsam delectationem, quia 
consensus in causa vel indirectus potest esse tantum peccatum 
veniale et quandoque nullum, ut dictum est supra de pollutione, 
n. 1018 ; 

2) plene deliberatus, ad quem requiritur plena advertentia : si 
enim haec sit semiplena aut imperfectus consensus, erit peccatum 
veniale ; si nulla advertentia, non erit peccatum, etsi diuturna 
sit delectatiq ; 

3) rei venereae, et non modi aut effectus tantum. Etenim delec- 
tari de modo subtili, ingenioso, novo patrandi luxuriam, malum 
non est j — nisi ipse modus sit in se venialiter aut mortaliter 
malus, uti est sola mutatio situs in copula coniugali, aut modus 
peccandi contra naturam. Et similiter delectari de solo effectu 
bono e luxuria secuto, seu de eo quo4 bonum effectum habuerit, 
non est malum, dummodo non fiat etiam de ipso opere luxu- 
rioso, licet propter effectum bonum. 

1023, Principium III. Delectatio morosa habet ma- 
litiam specificam obiecti cogitati in quantum est 
ipsius obiectum. — Actus enim humanus habet morali- 
tatem ex suo obiecto qua tali, hinc : 

1) Delectatio morosa, coniuncta voluntati aut desi- 
derio operis perficiendi aut gaudio de opere patrato, con- 
trahit totam malitiam quam obiectum habet in se cum 
omnibus suis circumstantiis ; ut si quis delectetur de 
copula cum coniugata consanguinea, eamque velit aut 
desideret, vel habitam approbet, reus est non solum forni- 
cationis, sed incestus et adulterii. Ratio est quia voluntas 
operis seu desiderium fertur in opus ut est ex parte rei 
exercendum, et gaudium in opus prout exercitum fuit ; 
opus autem exercetur cum omnibus suis circumstantiis. 

2) Delectatio morosa sine voluntate operis faciendi, tot 
contrahit malitias circumstantiarum quot apprehenduntur 
ut delectabiles, et de quibus delectatur. Ratio est quia 
actus humani, qualis est ipsa delectatio voluntaria, speciem 
habent ex obiecto suo formali ; unde qui delectatur de 
muliere praecise ut consanguinea vel uxorata contrahit 
malitiam incestus vel adulterii. 

3) Delectatio morosa quae praescindit a circumstantiis 
operis et de iis non delectatur, quamvis noscantur inesse, 
probabiliter non contrahit illarum malitiam dummodo absit 
voluntas exequendi opus ; uti si quis mere delectetur de 
copula cum muliere quam novit coniugatam et consan- 

guineam, non tamen quatenus est coniugata et consan- 
guinea sed praecise quatenus est mulier sibi conveniens. 
Ratio est quia delectatio tendit ad obiectum, non ut est 
a parte rei cum omnibus circumstantiis, sed ut in mente 
repraesentatur tamquam delectabile, ac proinde non tendit 
in circumstantias quae non repraesentantur ut delectabiles 
et quae non sunt motivum delectationis, sed a quibus in 
delectando praescindit. 


QUAESTIO QUINTA. 

DE LUXURIA IMPERFECTA SEU IMPUDICITIA. 

S. Th. II-II, q. 154, a - 4- 

1024. Impudicitia ( 'impudiciU ; schaamteloosheid, oneer- 
baarheid) seu luxuria imperfecta est illa quae externe 
inchoat luxuriam perfectam, quin actus exterior ad termi- 
num suum naturalem seu summum delectationis venereae 
gradum perducatur. Unde consitit in illis actibus externis, 
qui nati sunt circumstare actum luxuriae consummatae ac 
eius initium et quasi partem aut circumstantiam consti- 
tuunt, quales sunt tactus, oscula, amplexus, aspectus, et, 
si ipsis miscetur, turpiloquium. 

Unde impudicitia non est confundenda 

a) cum luxuria interna quae in sola mente et voluntate per- 
ficitur et pravus affectus est, sive sit delectatio sive sit desi- 
derium, de quo dictum est q. praec. ; 

b) cum occasione externa quae non est praeparatio vel initium 
actus consummati, sed mera occasio vel periculum cum scandalo 
plus minusve proximum luxuriae internae vel externae, v. g. 
choreae et spectacula. 

1025. Principia. — I. Actus externi, qui carnalem de- 
lectationem incompletam excitare et ita materiam impu- 
dicitiae praebere apti sunt, per se et secundum suam 
speciem non sunt luxuriosi et mali. Ratio est quia in ipsis 
delectatio venerea per se non reperitur ; unde sunt in- 
differentes, secus nunquam essent liciti, dum tamen ex 
bono vel malo fine exerceri possunt et duplicem effectum 
producere bonum aut malum. Unde de se, i. e. seclusa 

intentione et vi luxuriam excitandi, non sunt mali nec 
impudici. 

II. Mali autem et impudici esse possunt : 

1. Ex intentione agentis, ratione finis, qui potest esse 
mortaliter malus si quis extra matrimonium in ipsis quae- 
rit ipsam delectationem veneream ; e contra finis est 
venialiter malus si exclusive fiant ex curiositate, levitate, 
ioco aut ob solam delectationem sensibilem ; finis est 
bonus si quis agat ex quadam necessitate vel utilitate. 

2. Ex natura actus, ratione influxus in commotionem et 
delectationem veneream ; natura enim sunt apti ut provo- 
cent motus turpes et delectationem excitent, et ideo, nisi 
iusta causa proportionata adsit delectationem causandi, 
illicitum est, graviter vel leviter, eos extra matrimonium 
exercere ex hoc solo quod graviter vel leviter influant in 
delectationem veneream, etiam sine intentione mala aut 
periculo consensus. Unde, si ab aliquo actus valde inho- 
nesti et repetiti fierent sine periculo motus venerei, pro 
illo non essent peccatum contra castitatem. 

3. Ex conditione peccantis, ratione periculi: aliquando 
enim, etiam si de se leviter influant in motum venereum, 
propter hominis fragilitatem possunt esse periculum con- 
sensus pro ipso, vel gravis scandali pro aliis. 

1026. Impudicitia a luxuria cons umma ta specie 
differt eodem modo ac species imperfecta differt a perfecta. 
Quod intelligendum est si separatim quaeritur absque actu 
consummato ; nam si ex intentione fit actus perfecti et 
cum eo coniungitur, unum specie completa et numero 
sunt peccatum. 

Est autem impudicitia de se peccatum unius et eiusdem 
speciei ; omnis enim motus venereus de se et, nisi speciales 
accedant circumstantiae, est eiusdem speciei, quia delec- 
tatio quae in actibus imperfectis oritur est eiusdem rationis. 
Per accidens tamen potest addi malitia specie diversa, 
propter speciales circumstantias. 

Ita 1) ex circumstantia personae agentis, ut si votum habeat 
castitatis ; 

2) ex circumstantia affectus seu intentionis internae, si actus 

fiant ex affectu fornicario, sodomitico, bestiali, stupratorio, 
adulterino, incestuoso, sacrilego, sicut dictum est de pollutione ; 

3) ex circumstantia modi specialis quo peraguntur, nimirum 
si fiunt cum alia persona : tunc enim intervenit scandalum et 
culpanda complicitas. Et si actus exteriores impudici secundum 
se sint praeparatio et inchoatio actus completi cum illa persona, 
uti est de tactibus, amplexibus, osculis, malitiam specificam 
huius actus completi participant etiam si altera persona fuerit 
invita ; e contra si de se non sunt inchoatio actus consummati, 
quod valet de aspectibus. Hinc in confessione pro tactibus 
etiam declaranda est qualitas personae adhibitae ; pro aspectibus 
sufficit declarare adhibitam esse quamdam personam, et non est 
declaranda eius qualitas, nisi fiant cum desiderio actus completi, 
aut nisi altera persona voto ligata sit et consenserit. 

1027. Applicationes. — Principia a theologis applicata 
fuerunt multis casibus concretis, quorum quasdam solu- 
tiones hic subiungimus. Hae tamen solutiones plerumque 
admittunt exceptiones ; unde generatim non sunt consi- 
derandae ut regulae omnino universales, sed solum ut 
regulae generales quae tantum valent ut in pluribus. 

A, Quoad tactus. 

i» Tangere corpus sive proprium sive alienum ex intentione 
libidinosa seu affectu venereo semper est mortale. 

2° Tangere partes genitales aliorum, praesertim diversi sexus, 
etiam mediate super vestes (excepto necessitatis casu prout 
contingit medicis, chirurgis aliisque curam infirmorum haben- 
tibus), est de facili mortale quia libidinem provocat, et pra- 
vum affectum plerumque ostendit ; nisi ex sola levitatis causa 
et tantum obiter fiat, uti apud nutrices tangentes organa 
parvulorum, vel impuberes eiusdem sexus se tangentes. Pariter 
mulieris ubera et praesertim papillas tangere morose, quia sedes 
sunt excitationis voluptuosae, quae solet secum ferre genitalium 
commotionem etiam vehementem ; vel e contra ex levitate et 
obiter. 

3° Tangere genitalia brutorum ex curiositate aut sensualitate, 
generatim veniale non excedit, praesertim si fiat obiter, quia 
graviter non movet ad libidinem ; quodsi diu fiat vel usque 
ad pollutionem bruti, facile inducit periculum propriae pol- 
lutionis. 

4° Tangere partes minus honestas personae eiusdem vel 
diversi sexus, non ex venereo affectu nec ex utilitate, sed ex 
curiositate, sensualitate, sensibili amore, generatim est solum 
veniale, praesertim si fiat obiter, ex ioco vel levitate ; si vero 
morose et cum gravi commotione organorum genitalium, prae- 
sertim si agitur de persona diversi sexus, facile erit mortale 
ob periculum proximum consentiendi delectationi venereae. 

5° Seipsum tangere in partibus inhonestis, necessitatis aut 
Utilitatis causa (v. g. ad abigendum pruritum, sordes abstergendas, 

curandam infirmitatem) non est peccatum, dummodo excludatur 
consensus in delectationem veneream quae inde oriri potest ; 
id facere sine iusta causa, ex levitate vel curiositate et absque 
affectu venereo, est peccatum veniale, nisi tactus graviter influant 
in motus carnales vehementes, aut proximum inferant periculum 
consensus. 

B. Quoad oscula et amplexus. 

i° Facta ex affectu venereo sunt mortalia. 

2° Facta in partes inhonestas vel minus honestas ut ubera, 
de facili sunt mortalia, quia plerumque graves motus carnales 
excitant et affectum venereum indicare solent ; nisi forsan fiant 
obiter et ex sola levitate. 

3° Facta in partes honestas, absque rationabili causa, sed ob 
amorem sensibilem et ex levitate, ioco, sensualitate, sunt venialia, 
nisi adsit proximum periculum consensus in delectationem 
veneream, uti facile fit 'si sint morosa, aut saepius repetita, 
aut cum magno affectu impressa inter personas diversi sexus, 
praesertim osculum columbinum quo lingua ‘in os alterius 
intromittitur. 

4° Oscula, amplexus, contrectationes manuum iuxta morem 
patriae, urbanitatis, amicitiae vel cognationis causa, sunt licita, 
etiam si per accidens motus carnales excitentur, dummodo absit 
periculum consensus. 

C. Quoad aspectus. 

Hi sedulo distinguendi sunt a mero visu, et ad libidinem, 
minus tamen quam tactus, commovent ac ideo periculosi sunt : 

i° Absque necessitate aspicere morose et deliberate, sive 
genitalia alterius sexus, aut etiam ubera mulieris, omnino nuda 
vel Velo perlucido cooperta, sive virum et mulierem copulam 
aut actus impudicos in invicem exercentes, sive personas sese 
polluentes, est de facili mortale quia graviter movet ad delecta- 
tionem veneream ; — nisi obiter aut valde remote fiat, aut 
aspiciatur solus puer, aut aspiciens sit senex frigidus vel infans. 

2° Sine iusta causa aspicere partes minus honestas personae 
diversi sexus, vel coitum animalium, ex curiositate vel levitate 
et sine affectu venereo, ordinario non excedit veniale, praesertim 
si fiat obiter. 

3° Sine causa aspicere propria genitalia, ex curiositate vel 
levitate et sine affectu venereo, est veniale, praesertim si obiter 
fiat ; item hoc modo aspicere genitalia personae eiusdem sexus, 
nisi quis esset pronus ad sodomiam aut nisi adolescens valde 
pulcher morose aspiceretur. 

1028. Turpiloquium. — Colloquia turpia possunt esse 
graviter mala : 

a) ratione finis, si proferantur ex affectu libidinoso ob 
delectationem de ipsis rebus luxuriosis aut impudicis, vel 

ad alios inducendos in peccatum, aut malitiose docendos 
venerea ; 

b) ratione periculi luxuriosae delectationis aut operis, 
quod facile adest tractando de rebus valde obscenis, ut 
de hominum pudendis praesertim alterius sexus, de 
modis copulandi, naturalibus aut innaturalibus, aut se 
polluendi, de modo delectationem veneream procurandi, 
de actibus valde impudicis, praesertim si illa accurate et in 
particularibus describantur ; 

c) ratione scandali , quod frequenter adest cum profe- 
rantur coram adolescentibus aut puellis, vel inter 
amantes. 

Hinc statui solent regulae sequentes : 

1. Turpia loqui, canere, scribere, significare gestu, 
audire, legere ex carnali delectatione, vel cum proximo 
periculo consensus in illam, vel cum gravi scandalo, est 
mortale peccatum. 

Unde facile peccant graviter : a) qui sermones permiscent de 
actu coniugali, de licitis et illicitis inter coniuges, de modis 
concumbendi innaturalibus aut procurandi pollutionem, vel 
circa iuvenes et puellas, praesertim si protracte aut inter 
iuniores diversi sexus id fiat ; 

b) qui ob iactantiam narrant turpia peccata a se commissa, 
et narrationem verbis non parum obscenis ornant, tum quia 
gloriantur de re graviter mala, tum quia praebent saepe ma- 
gnum scandalum, tum quia de facili sibi complacent in re mala 
patrata ; 

c) qui turpia dicunt ob delectationem captam ex istis rebus 
cogitatis, vel cum periculo talis delectationis, aut cum periculo 
gravis scandali ; 

d) haec etiam valent de v/.rbis aequivocis circa turpia, et de 
obscenis cantilenis; ac de scriptis et lectionibus valde obscenis. 

2. Loqui turpia ioci, recreationis vel vani solatii causa, 
praesertim inter homines hisce assuetos, ut inter operarios 
aut rudes, vel inter mulieres coniugatas, quamvis inor- 
dinatum et reprehensibile sit, de se non est mortale, quia 
affectus non fertur in luxuriam i — nisi audientes 
ita sint debiles ut scandalum patiantur, aut nisi verba 
sint valde lasciva. 

Hinc a) verba amatoria, dicteria turpia, obiter prolata, regu- 
lariter non sunt ut mortalia aestimanda, quia ludrice dicuntur 
aut audiuntur ; 

b) quod a fortiori proportionaliter valet dc audientibus et 
ridentibus ; nisi forsan auscultatione aut risu ita loquentibus 
animum darent vel auctoritatem. Sermones scii, turpes audire, 
vel etiam de istis subridere, tunc solummodo potest esse grave 
peccatum, quando audiens ex pravo affectu de iis delectatur, — 
aut eos provocavit, — aut eos promovet vel approbat, — aut eos 
non impedit, quamvis id ex officio facere debeat ; 

c) item valet de lectionibus parum inhonestis ex mera curio- 
sitate factis. 

3. Turpia loqui, scribere, legere, audire cum legitima 
causa, sine prava intentione et periculo consensus et 
absque scandalo, non est peccatum. 

Ita si fiat propter doctrinam, ad comparandam scientiam, 
ad discendam veritatem historiae, ad corrigendos mores aut 
informandos superiores, modo turpi delectationi non detur 
consensus. 


QUINTA PARS. 

DE VIRTUTIBUS TEMPERANTIAE ADNEXIS. 

QUAESTIO PRIMA. 

DE CONTINENTIA. 

S. Th. II-II, q. 155 et 156. 

1029. Continentia {zelfbeheersching, inhouding ) varie 
sumitur ; 

i° generatim importat firmitatem rationis et voluntatis 
quae se continet in seipsa, i. e. in eo quod cpnvenit 
rationi, ne ad illicita diffluat, et hic est sensus omnino 
generalis : abstinentia ab omni re illicita, 

2° Specialiter autem est firmitas rationis et voluntatis, 
qua quis resistit quibuscumque malis concupiscentiis quae 
in eo vehementer existunt. 

3 0 Quia autem praecipuae concupiscentiae secundum 
tactum, scii, alimentorum et Venereorum, sunt vehemen- 
tiores et difficilius superabiles, eo quod magis sequuntur 
inclinationes naturae in conservatione individui et speciei, 
ideo continentia proprie est dispositio voluntatis qua resista- 
tur praecipuis pravis concupiscentiis secundum delecta- 
tiones tactus. Unde qui resistit passionibus in materia 
temperantiae, praesertim yi delectationibus venereis quae 
sunt vehementiores, dicitur simpliciter continens ; qui 
resistit passionibus in aliis materiis, non dicitur continens 
simpliciter sed secundum quid, ut continens irae, avaritiae, 
lucri, honoris, etc. 

4 0 Quandoque continentia sumitur sensu perfecto pro 
abstinentia ab omni delectatione venerea voluntaria, ut 
totaliter intendatur perfectioribus bonis, et sic continentia 
perfecta principalis est virginitas, secundaria viduitas. 

Hinc continentia definitur : Habitualis dispositio volun- 
tatis ad resistendum contra impulsus pravae concupiscen- 
tiae, praesertim delectationum tactus, maxime venereorum ; 

seu dispositio voluntatis qua resistitur pravis concupiscentiis 
circa tactum. 

1030. Continentia est habitus bonus et habet aliquid 
de ratione virtutis, quia dicit firmitatem animi, in quantum 
per eam ratio firmatur contra passiones ne ab eis deducatur ; 
non tamen est virtus in sensu stricto et pleno quia non 
reddit hominem perfectum : a) imperfectio enim est 
motibus concupiscentiae resistere et non consentire, per- 
fectio est illis dominari; continentia autem non attingit ad 
perfectionem moralem, secundum quam appetitus sensitivus 
etiam subditur rationi, ita ut in eo non insurgant tam 
vehementes et tam frequentes passiones rationi contrariae 1 ; 
b) etiam est habitus de facili mobilis. Unde : 

1) Continentia non est in appetitu sensitivo, scii, in vi con- 
cupiscibili, sed in voluntate 2 . Omnis habitus in aliquo subiecto 
existens facit illud differre a dispositione quam habet dum 
subiicitur vitio opposito. Atqui appetitus sensitivus eodem modo 
se habet in eo qui est continens et in eo qui est incontinens, 
quia in utroque prorumpit ad concupiscentias pravasvehementes. 
Ergo continentia non est iri appetitu sensitivo sicut in subiecto. 
Est autem in voluntate, quae per continentiam disponitur ut 
eligat resistere concupiscentiis pravis, a quibus se vinci sinit 
incontinens (q. 155, a. 3). 

2) « Continentia habet materiam concupiscentias delectationum 
tactus, non sicut quas moderatur (quod pertinet ad temperan- 
tiam quae est in vi concupiscibili), sed est circa eas, quasi eis 
resistens. Unde oportet quod sit in alia vi quia resistentia est 
ad alterum » (ad 1). Nam « licet passiones non sint in voluntate 
sicut in subiecto, est tamen in potestate voluntatis eis resistere ; 
et hoc modo voluntas continentis resistit concupiscentiis » (ad 3). 

3) Continentia differt a temperantia sicut imperfectum et 
inchoatum a perfecto et completo. Temperantia appetitum sen- 
sitivum circa concupiscentias tactus reprimit et rationi subjicit 
ac obedientem reddit ; continentia insurgenti et adhuc reluctanti 
resistit. Unde temperantia est potior. Nam a) « plus viget bonum 
rationis in eo qui est temperatus, in quo etiam ipse appetitus 
sensitivus est subiectus rationi et quasi a ratione edomitus, quam 
in eo qui est continens, in quo appetitus sensitivus vehementer 
resistit rationi per concupiscentias pravas » (a. 4) ; 


1. Non ita intelligendum est ac si temperatus nullos amplius rebelles 
motus concupiscentiae in se sentiat ; sed homo virtute temperantiae 
praeditus minus frequentes et vehementes patitur et facilius motus 
reprimit. 

2. Est rationis ut a primo movente, voluntatis ut subiecti. 

b) « voluntas propinquior est rationi quam vis concupiscibilis. 
Unde bonum rationis ex quo virtus laudatur, magis esse ostenditur 
ex hoc quod pertingit non solum usque ad voluntatem, sed 
etiam usque ad vim concupiscibilem, quod accidit in eo qui 
est temperatus, quam si pertingat solum ad voluntatem ut 
accidit in eo qui est continens » (ad 3). 

1031. Incontinentia opponitur continentiae et ideo 
magis spectat ad animam quam ad corpus. Unumquodque 
enim magis attribuitur ei quod est causa per se quam 
quod solum occasionem praebet. Sed passiones vehementes, 
quae ex dispositione corporis insurgunt in appetitu sensitivo 
quae est virtus corporis organici, sunt sola occasio incon- 
tinentiae, quia stante usu rationis homo potest eis resistere 
et non consentire. Ergo causa per se incontinentiae est ex 
parte animae quae ratione passionibus non resistit ; et 
quidem dupliciter : a) quando anima passionibus cedit 
antequam ratio consilietur, et tunc est concupiscentia irre- 
frenata seu praevolatio, vel ex velocitate ut in cholericis, 
vel ex vehementia ut in melancholicis ; b) quando homo 
est inconstans in his quae ratione consiliatus est et iudicavit, 
et tunc est debilitas: ex mollitie complexionis ut in mu- 
lieribus, et in phlegmaticis. 

Hinc incontinentia : 

1° proprie et simpliciter est circa delectationes tactus, et hoc 
modo est peccatum ex duplici ratione : uno modo ex eo quod 
incontinens recedit ab eo quod est secundum rationem ; alio modo 
ex eo quod aliquis se immergit quibusdam turpibus delectatio- 
nibus ; 

2° proprie et secundum quid est circa delectationes ex cognitione 
de rebus exterioribus secundum se bonis (honore, divitiis, vin- 
dicta), quando scil.homo in if> non servat modum rationis : sic est 
peccatum, non ex eo quod aliquis se ingerat pravis concupiscen- 
tiis, sed ex eo quod non servet modum rationis debitum, in 
concupiscentia rerum per se appetendarum ; 

3° improprie et secundum similitudinem, est circa concupiscentias 
eorum quibus aliquis non potest male uti (v. g. virtutum), 
quando aliquis totaliter ducitur per concupiscentiam bonam sicut 
incontinens ducitur per concupiscentiam malam. Et talis incon- 
tinentia non est peccatum sed pertinet ad perfectionem virtutis, 

1032. Animadversiones. — 1) Incontinentia est minus 
peccatum quam intemperantia, quia intemperatus peccat ex 
habitu malo permanente, incontinens ex passione transeunte. 

Nam a) « ubi est maior inclinatio voluntatis ad pec- 
candum, ibi gravius est peccatum. In eo autem qui est intempe- 

ratus, voluntas inclinatur ad peccandum ex propria electione, 
quae procedit ex habitu per consuetudinem acquisito ; in eo 
autem qui est incontinens, voluntas inclinatur ad peccandum 
ex aliqua passione. Et quia passio cito transit, habitus autem est 
qualitas difficile mobilis ; inde est quod incontinens statim 
poenitet, transeunte passione, quod non accidit de intemperato : 
quinimo gaudet se peccasse, eo quod operatio peccati est sibi 
facta connaturalis secundum habitum... Unde patet quod 
intemperatus est multo peior quam incontinens » (q. 156, a. 3) ; 

b) maior quoque est ignorantia voluntaria in intemperato ; 
« nam ignorantia incontinentis attenditur quantum ad aliquod 
particulare eligibile, prout scii, aestimat hoc nunc esse eligendum ; 
sed intemperatus habet ignorantiam circa ipsum finem, in quan- 
tum scii, iudicat hoc esse bonum, ut irrefrenate concupiscentias 
sequatur » (ad 1) 5 

c) unde « difficilior est eius sanatio propter duo. Quorum 
primum est ex parte rationis, quae corrupta est circa aestima- 
tionem ultimi finis ; quae se habet sicut principium in demonstra- 
tivis. Difficilius autem reducitur ad veritatem ille qui errat 
circa principium., et similiter in operativis ille qui errat circa 
finem. Aliud autem est ex parte inclinationis appetitus, quae 
in intemperato est ex habitu, qui difficile tollitur ; inclinatio 
autem incontinentis est ex passione, quae facilius reprimi 
potest » (ad 2). 

2) Ille qui habitum vitiosum, v. g. intemperantiae efficaciter 
retractavit, sed nondum extirpavit, non est simpliciter intempe- 
ratus, cum habitus illi non sit amplius voluntarius ; unde si ex 
inclinatione habitus relicta ipsum peccare contingat, magis 
videtur assimilandus incontinenti qui ex passione cadit, quam 
intemperato qui peccat ex habitu voluntario. 

3) Ex parte passionis qua ratio superatur, incontinentia con- 
cupiscentiae turpior est quam incontinentia irae, propter 4 : 
a) « quia motus irae participat aliqualiter rationem, in quantum 
scii, iratus tendit ad vindicandum iniuriam sibi factam, quod 
aliqualiter ratio dictat, sed non perfecte, quia non intendit 
debitum modum vindictae ; sed motus concupiscentiae totaliter 
est secundum sensum, et nullo modo secundum rationem ; b) quia 
motus irae magis consequitur corporis complexionem propter 
velocitatem motus cholerae, quae tendit ad iram ; unde magis 
est in promptu quod ille qui est secundum complexionem 
corporis dispositus ad irascendum, irascatur, quam quod ille 
qui dispositus est ad concupiscendum, concupiscat... ; quod 
autem provenit ex naturali corporis dispositione, reputatur magis 
veniae dignum ; c) quia ira quaerit manifeste operari ; sed con- 
cupiscentia quaerit latebras et dolose subintrat ; d) quia concu- 
piscens delectabiliter operatur ; sed iratus quasi quadam tristitia 
praecedente coactus». At incontinentia irae plerumque est gravior 
ratione malorum effectuum ad quos ducit, quantum ad ea quae 
pertinent ad proximi nocumentum (q. 156, a. 4). 

QUAESTIO SECUNDA. 

DE MANSUETUDINE ET CLEMENTIA. 

Articulus I. 

De Mansuetudine et Clementia 
secundum se. 

S. Th. II-II, q. 157. 

1033. Ad moderandam vindictam duae concurrunt 
virtutes temperantiae adnexae : mansuetudo ( douceur ; 
zachtmoedigheid) quae est virtus moderatrix irae seu ipsius 
appetitus vindictae secundum rectam rationem ; et cle- 
mentia (goedertierenheid) quae est virtus moderatrix poe- 
narum ex affectus lenitate in quantum iustitiae ratio 
patitur : ex lenitate enim erga proximum bene afficitur et 
malum eius abhorret, et inclinat animum ad imponendas 
minores poenas quam iure imponi possunt, attentis circum- 
stantiis facti, personae, causae, modi, etc. 

Quae duae virtutes distinguuntur : mansuetudo moderatur 
directe ipsum appetitum seu affectum vindictae et diminuit 
ipsam passionem irae, et est in appetitu irascibili ; clementia 
moderatur et diminuit directe effectum scii, exteriorem puni- 
tionem, et ideo etiam affectum (superioris) utendi tota potestate, 
et est in voluntate. Quod tamen non impedit quominus possint 
in eumdem effectum concurrere, quando ira insurgit in superiore 
qui puniendi officium habet : tunc enim mansuetudo iram 
moderando efficit ut non infligatur poena gravior, quod proprie 
clementiae est, sicut et abstinentia a furto, quae est iustitiae, 
potest esse ex liberalitate quae refraenat inordinatum amorem 
pecuniae. Attamen etiam tunc sub diverso motivo formali ad 
effectum tendunt : mansuetudo ad eum inclinat propter honesta- 
tem quae in moderanda ira elucet ; clementia propter honestatem 
quae est in non utendo tota potestate ob benignitatem ; — man- 
suetudo moderatur poenam ut ex impetu irae auferendam, 
clementia ut inferendam ex legitima potestate. Non ergo man- 
suetudo est circa actum interiorem, clementia circa actum 
exteriorem ; sed clementia est virtus propria superioribus, 
mansuetudo omnibus communis. 

Mansuetudo autem, ad moderandam iram, duo habet 
praecipua officia : a) iram reprimit ubi iusta irascendi 
causa deest ; b) et si iusta causa adsit, impedit ne ira 
modum excedat ; unde media est inter iracundiam et 
inirascentiam. 

1034. Istae virtutes sunt partes temperantiae :-d- 
nexae, quia eam imitantur in materia secundaria quantum 
ad modum : sicut enim temperantia consistit in refrena- 
tione concupiscentiae vehementioris, alimentorum et Vene- 
reorum, ita mansuetudo et clementia in quadam refrena- 
tione consistunt irae et poenarum, nimirum in refrena- 
tione concupiscentiae minus vehementis, scii, irae, et af- 
fectus infligendi poenas. 

Sunt virtutes quia moderantur poenas et iram secundum 
rectam rationem ; unde : 

a) Mansuetudo non directe opponitur severitati. Nam « man- 
suetudo est circa iras, severitas autem attenditur circa exteriorem 
inflictionem poenarum », nec clementia opponitur severitati, eo 
quod utraque est secundum rationem rectam. « Nam severitas 
inflexibilis est circa inflictionem poenarum, quando hoc recta 
ratio requirit ; clementia autem diminutiva est poenarum etiam 
secundum rationem rectam, quando scii, oportet et in quibus 
oportet. Et ideo non sunt oppositae, quia non sunt circa idem » 
(a. 2, ad 1). 

b) Medium tenent inter excessum et defectum, quamvis 
diminutivae sint irae et poenarum : « Virtus (mansuetudinis) 
nominatur a diminutione irae... eo quod virtus propinquior est 
diminutioni quam superabundantiae, propter hoc quod naturalius 
est homini appetere vindictam iniuriarum illatarum quam ab 
hoc deficere, quia vix alicui nimis parvae videntur iniuriae sibi 
allatae... Clementia autem est diminutiva poenarum, non quidem 
in respectu ad id quod est secundum rationem rectam, sed in 
respectu ad id quod est secundum legem communem, quam 
respicit iustitia _ legalis ; sed propter aliqua particularia considerata 
clementia diminuit poenas, quasi decernens hominem non esse 
magis puniendum... Ex quo patet quod clementia comparatur 
ad severitatem, sicut epichia ad iustitiam legalem, cuius pars est 
severitas quantum ad inflictionem poenarum secundum legem. 
Differt tamen clementia ab epichia » (ad 2) : « In diminutione 
poenarum duo sunt consideranda. Quorum unum est quod dimi- 
nutio poenarum fiat secundum intentionem legislatoris, licet non 
secundum verba legis ; et secundum hoc pertinet ad epichiam. 
Aliud autem est quaedam moderatio affectus, ut homo non 
utatur sua potestate in inflictione poenarum ; et hoc proprie 
pertinet ad clementiam... Et haec moderatio animi provenit ex 
quadam dulcedine affectus, qua quis abhorret omne illud quod 
potest aliqm contristare » (a. 3, ad 1). 

c) Differunt quoque a pietate et misericordia « quantum ad 
motivum : pietas enim removet mala proximorum ex reverentia 
quam habet ad aliquem superiorem, puta ad Deum vel parentem ; 
misericordia vero removet mala proximorum ex hoc quod in 
eis aliquis contristatur, in quantum aestimat ea ad se pertinere..., 
quod provenit ex amicitia, quae facit amicos de eisdem gaudere 

et contristari ; mansuetudo autem hoc facit in quantum removet 
iram incitantem ad vindictam ; clementia vero hoc facit ex animi 
lenitate, in quantum iudicat esse aequum ut aliquis non amplius 
puniatur » (a. 4, ad 3). Et ideo « misericordia et clementia con- 
veniunt in hoc quod utraque refugit et abhorret miseriam alienam, 
aliter tamen et aliter : nam ad misericordiam pertinet miseriae 
subvenire per beneficii collationem, ad clementiam pertinet 
miseriam diminuere per subtractionem poenarum » (q. 159, a. 
1, ad 2). 

1035. Non sunt virtutes simpliciter perfectissimae. 

— Nam laudabiles sunt et retrahunt a malo in quantum diminuunt 
iram vel poenam : perfectius autem est consequi bonum quam 
carere malo. Et ideo virtutes theologicae, prudentia et iustitia 
sunt simpliciter maiores. Sub aliquo respectu tamen habent 
quamdam excellentiam inter virtutes quae resistunt passionibus. 
Nam « ira, quam mitigat mansuetudo, propter suum impetum 
maxime impedit animam hominis ne libere iudicet veritatem, et 
propter hoc mansuetudo maxime facit hominem esse compotem 
sui... Clementia vero in hoc quod diminuit poenas, maxime 
videtur accedere ad charitatem, quae est potissima virtutum, per 
quam bona operamur ad proximos et eorum mala impedimus » 
(q. 157, a. 4). 

Articulus II. 

De Peccatis oppositis. 

S. Th. II-II, q. 158 et 159. 

1036. Mansuetudini opponuntur duo peccata : Ira- 
cundia primario et per defectum ; secundario et per 
excessum inirascentia, qua quis non excitat iram qua indiget 
ad implendum officium iustitiae vel charitatis ad quod 
obstrictus sit, v. g. corripere, castigare, retundere contu- 
maces. Haec non dk unguitur malitia ab ipsa omissione 
officii, et mala non est nisi quatenus in ea censetur volita 
omissio debitae actionis. 

1037. Iracundia (irascibilitl ; grammoedigheid) est ap- 
petitus inordinatus vindictae. — Irasci de se non est 
malum : ira enim proprie est passio appetitus irascibilis, 
passiones autem qua tales non sunt malae. Potest tamen 
passio esse mala : a) ex obiecto seu secundum speciem, 
sicut invidia ex obiecto est mala quae est tristitia de 
bono alterius, quod secundum se rationi repugnat : hoc 
modo ira non est ex se mala, cum obiectum eius, vindicta, 
bene vel male appeti potest; b) ex modo, si plus vel minus 

exurgat quam ratio dictet : hoc modo ira est mala, si 
plus abundet quam ratio dictet, aut etiam si dictante 
ratione deficiat. Unde ira est bona et laudabilis, dummodo 
et secundum rationis modum,et vindicta legitima appetatur, 
v.g. ut alter corrigatur, ut ordo iustitiae servetur, ut ratio 
fortius iustitiam exequatur, ut ceteri terreantur, etc. : 
tunc vocatur zelus (ira per zelum) ; e contra mala est si 
vindicta appetatur illegitima, aut si in legitima modus 
rationis praetermittatur (ira per vitium). Hinc iracundia 
recte definitur : inordinatus appetitus vindictae. 

1038. Ira (colere ; gramschap) dupliciter potest esse 
mala : 

1) Ex parte obiecti : a) appetendo vindictam iniustam 
illi qui non meruit, vel ultra quam meruit ; b) appetendo 
vindictam non secundum legitimum ordinem, sed exe- 
quendam propria auctoritate ; c) petendo eam non ad 
debitum finem, qui est conservatio iustitiae et correctio 
culpae, sed v. g. ex odio ut satiativam proprii animi mali, 
vel magis intendens exterminationem peccantis quam abo- 
litionem peccati. Haec ira ex genere suo est mortalis, 
quia contrariatur charitati et iustitiae ; potest tamen esse 
venialis, non tantum ex indeliberatione, sed etiam ex levi- 
tate materiae, cum quis appetit in aliquo modico se vindi- 
care, v. g. si parum trahit aliquem puerum per capillos 
vel per aurem, vel aliquid huiusmodi. 

2) Ex parte modi ira est mala, si sit nimis ardens interius, 
vel nimis manifestetur exterius. Haec de se est venialis ; 
fit tamen mortalis propter effectum sub gravi prohibitum, 
uti sunt scandalum, blasphemia, notabile nocumentum 
sanitatis, etc. Notetur autem iram non esse necessario 
inordinatam quia magna est, sed quia magna nimis ; unde 
vehemens motus irae est bonus dummodo a recta ratione 
exigatur vel ipsi conformetur, v. g. si proportionetur 
qualitati culpae, conditioni peccantis et aliis circumstantiis. 
Unde etiam Christus gravi ira commotus fuit quando 
negotiatores eiecit de templo. 

1039* Gravitas irae. — Ira est vitium capitale, ut dic- 

tum fuit in tr. de peccatis, I,n.5io. Non tamen est gravissimum 
peccatorum. 

Etenim : 

1) Secundum se et ex parte obiecti appetibilis « videtur esse ira 
minimum peccatorum ». Quia a) est minus peccatum quam odium 
et invidia : « ex parte mali quod appetit convenit ira cum illis 
peccatis quae appetunt malum proximi, puta cum invidia et odio ; 
sed odium appetit absolute malum alterius in quantum huiusmodi, 
invidus autem appetit malum alterius propter appetitum propriae 
gloriae ; sed iratus appetit malum alterius sub ratione iustae vin- 
dictae». Atqui « peius est appetere malum sub ratione mali, quam 
sub ratione boni ; et peius est appetere malum sub ratione boni 
exterioris, quod est honor vel gloria, quam sub ratione rectitudinis 
iustitiae ». Ergo patet quod odium gravius sit quam invidia, et in- 
vidia quam ira. Et b) ex ea parte « peccatum irae etiam videtur 
esse minus quam (peccatum) concupiscentiae, quanto melius est 
bonum iustitiae, quod appetit iratus, quam bonum delectabile vel 
utile, quod appetit concupiscens » (a. 4). 

2) Ex parte vero modi irascendi, ira habet quamdam specialem 
prae illis vitiis deordinationem et excellentiam, propter vehe- 
mentiam et velocitatem sui motus (a. 4). Et sub hoc respectu 
tres distinguuntur species iracundiae : a) subito irascentium et 
ex qualibet levi causa : est ira fellea quae pertinet ad acutos; 
— b) permanentium in ira et tristitia ex nimis servata memoria 
iniuriae illatae : est mania quae vocatur insania, et invenitur 
apud graves et amaros; — c) obstinatorum qui non cessant ab 
ira nisi ultionem compleant : est furor qui pertinet ad difficiles 
et graves, qui obstinato appetitu vindictam quaerunt et non 
dimittunt iram quousque puniant. 

1040. Vitia clementiae opposita. — Clementia me- 
diat inter crudelitatem et nimiam lenitatem. Crudelitas 
est atrocitas animi in exigendis poenis et excedit modum 
in puniendo. Lenitas contra rationem mitigat aut remittit 
poenas debitas. 

Crudelitas ( cruaute ; wreedaardigheid ) est vitium quo poenae 
ex animi austeritate supra modum exiguntur : excessus quidem 
poenarum externe pertinet ad iniustitiam, sed secundum affectum 
animi quo promptus est ad poenas augendas pertinet ad crude- 
litatem. Ista ergo supponit auctoritatem veram vel usurpatam in 
puniente, et reatum in illo qui punitur. Quodsi alterutra conditio 
deesset, haberetur feritas seu saevitia quae intendit torquere 
innoxios homines, et delectatur de cruciatu et doloribus hominum. 

Nimia lenitas ( overdreven zachtheid ) est vitium reipublicae aeque 
perniciosum ac crudelitas, quo poena contra dictamen rationis 
mitigatur vel omnino remittitur, cum utilitas delinquentis vel 
exemplum aliorum requirat iustam severitatem. Quod enervat 
disciplinam, et vitia impunita relinquit, et pacem bonorum 
civium perturbat. 

QUAESTIO TERTIA. 

DE HUMILITATE. 

Articulus I. 

De Humilitate secundum se. 

S. Th. II-II, q. 161. 

1041. Humilitas dicitur ab humo, et humilis quasi 
humi acclivis aut vicinus ; unde physice est status illius 
quod humo haeret et vix supra ascendit ( nederigheid ), 
metaphorice est conditio vilis et inops. Moraliter s umi tur 
pro omni depressione ad ima, sive fiat ab extrinseco 
scii, ab alio contra voluntatem illius qui deprimitur, 
et tunc est poena ( vemedering ) ; sive ab intrinseco, et 
tunc potest esse vel contra rationem ( laagheid) vel se- 
cundum rationem rectam, dum quis sponte ex coni- 
sideratione suorum defectuum se deprimit, quo casu est 
virtus ( ootmoedigheid ). Hinc definitur : « virtus qua quis 
considerans suum defectum se tepet in infimis secundum 
suum modum » (a. 1, ad 1), vel virtus moderans appe- 
titum ne tendat immoderate in excelsa i. e. in ea quae 
sunt supra se. Paulo longius : virtus quae refrenat inor- 
dinatum propriae excellentiae appetitum ne immoderate 
tendat ad excelsa, et hominem inclinat ad propriam vili- 
tatem (seu nihilum) secundum veritatem agnoscendam. 

Differt a magnanimitate a) ratione actus : magnanimitas 
primario tendit ad excelsa, secundario refrenat animum ne ad 
ea tendat contra rectam rationem ; humilitas non impellit animum 
ad excelsa sed e contra cohibet ; virtutes autem distinguuntur 
secundum actum suum primarium ; b) ratione motivi formalis : 
magnanimus cohibet animum ab excelsis, considerando quod 
ea excedant sui conditionem aut vires, etiam secundum dona 
quae possidet a Deo ; humilis secundum considerationem proprii 
defectus qui est ab ipso (q. 129, a. 3, ad 4). — Itaque humilitas 
praesupponit id quod est magnanimitatis sed superaddit, quia 
non sperat etiam commensurata nisi ut superexcedentia suam 
dignitatem, et solum per id quod. Dei est, acquirenda et conser- 
vanda. « Et ideo circa appetitum boni ardui necessaria est duplex 
virtus. Una quidem quae temperet et refrenet animum ne 
immoderate tendat in excelsa, et hoc pertinet ad virtutem humi- 
litatis. Alia vero quae firmet animum contra desperationem et 
impellat ipsum ad prosecutionem magnorum secundum rationem 
rectam, et haec est magnanimitas » (a. 1). 

1042, Humilitas est virtus, quia moderatur appetitum 
propriae excellentiae secundum rectam rationem. Unde 
est in appetitu Irascibili, quia versatur circa bonum ar- 
duum et excellens, et principaliter in voluntate, quando 
versatur circa bopum excellens spirituale ; praesupponit 
tamen cognitioneip proprii defectus, tamquam regulam 
directivam appetitd6, et sic est in cognoscitiva et ratione 
ut in regula dirigente appetitum (a. 2). Fundamentum eius 
scii, est notitia sui, quae potissimum comparatione exigui- 
tatis nostrae cum infinita Dei perfectione acquiritur ; unde 
Bernardus ait : est virtus qua quis verissima sui cognitione 
sibi ipsi vilescit. Itaque « humilitas essentialiter in appetitu 
consistit, secundum quod aliquis refrenat impetum animi 
sui, ne inordinate tendat in magna ; sed regulam habet 
in cognitione, ut scii, aliquis non se existimet supra id 
esse quod est ; et utriusque principium et radix est reve- 
rentia quam quis habet ad Deum » (a. 6). 

Est virtus specialis quae « praecipue respicit subiectionem 
hominis ad Deum, propter quem etiam aliis humiliando 
se subiicit » (a. 1, ad 5). Nam moderatur spem tendentem 
in bonum proprium arduum; iam vero «in reprimendo 
praesumptionem spei, ratio praecipua sumitur ex reverentia 
divina, ex qua contingit ut homo non plus sibi attribuat 
quam sibi competat secundum gradum quem est a Deo 
sortitus. Unde humilitas praecipue videtur importare sub- 
iectionem hominis ad Deum » (a. 2, ad 3). 

Est virtus adnexa temperantiae, quia reprimit motum 
spei in magna tendentis, eodem modo ac mansuetudo 
moderatur iram (a. 4). 


1043. Humilitatis perfectio. — Humilitas non est 
potissima virtutum : perfectiores enim sunt virtutes theolo- 
gicae circa ipsum finem Deum ; virtutes intellectuales et 
prudentia, quae essentialiter sunt in ipsa ratione ; 
et iustitia, praesertim legalis, quae universaliter partici- 
pat de ordinatione rationis ; — sed est perfectior ceteris 
virtutibus moralibus, quae sunt scii, circa passiones, quia 
reddit hominem bene subiectuin ordinationi rationis in 
universali quantum ad omnia, quaelibet aha virtus quan- 
tum ad aliquam materiam specialem (a. 5). 

Vocatur tamen fundamentum aedificii spiritualis, quia 
est « primum in acquisitione virtutum, ..,per modum re- 
moventis prohibens, in quantum scii, evellit superbiam, 
cui Deus resistit, et praebet hominem subditum... ad 
suscipiendum influxum divinae gratiae » (lac. IV, 6). Non 
tamen est fundamentum in virtutibus directe et positive, 
seu prius per quod ad Deum acceditur, sed hoc congruit 
fidei, et ideo fides est fundamentum nobilius quam hu- 
militas (ad 2). 

1044. Regulae practicae pro exercenda humilitate. 

— In homine possunt duo considerari : id quod est Dei 
et id quod est hominis. Hominis est quidquid pertinet 
ad defectum. Dei est quidquid pertinet ad salutem et 
perfectionem, nam homo, utpote creatura, ex se est nihil 
(a. 3). Unde honestum est ex humilitate amplecti vilia ut 
profiteamur nos nihil boni ex nobis habere, nihil posse, 
nihil esse, et consequenter omne bonum nostrum esse a 
Deo, ad ipsum veluti auctorem omnia referenda, in ipsum 
omnem laudem et honorem qui nobis tribuitur esse refe- 
rendum. Hinc : 

1) Si homo consideret Dei dona in se, humilitas non 
impedit quominus aliquis appetat magna, modo ex dono 
Dei proportionem sufficientem habeat, nec illa appetat quasi 
ex se dignus. Magnanimi sunt humiles quando agitur 
de honore Dei, quia nihil est quod auxilio Dei aggredi 
dubitent (a. 2, ad 2). 

2) Si homo consideret se secundum quod suum est, 
humilis referendo se ad Deum et ad id quod Dei est, 
se aestimat nihil esse nisi defectus, culpa et offensa Dei, 
et iudicat se ad omnia quae sunt Dei subiici, et horum 
indignum esse et inutilem. 

3) Humilitas proprie respicit reverentiam qua Deo sub- 
iicimur. Et ideo quilibet homo, secundum id quod suum 
est, debet se proximo subiicere quantum ad id quod Dei 
est in ipso, quia cum humilitas proprie respicit reverentiam 
qua Deo subiicimur, non solum Deum in se ipso revereri 
debemus sed etiam id quod est Dei in quibuslibet (a. 3). 

4) Non autem requirit humilitas a) ut aliquis id quod est 

Dei in seipso subiiciat ei quod apparet esse Dei in altero, 
b) nec ut aliquis id quod suum est in seipso subiiciat ei 
quod est hominis in proximo (a. 3). 

5) Potest tamen aliquis reputare aliquid boni esse in 
proximo quod ipse non habet, vel aliquid mali in se esse 
quod in alio non est, ex quo potest se ei subiicere per 
humilitatem (a. 3)\ «imo, ait Billuart, potest cogitare 
quod si alii tot gratiis ac beneficiis fuissent donati ac 
ipse accepit, melioresi ipso forent ac Deo gratiores ». 

Ex quibus considerationibus potest homo absque falsitate 
se reputare et pronuntiare o m nibus viliorem, donis Dei 
indignum et ad omnia ineptum : « si nos praeferamus id 
quod est Dei in proximo, ei quod est proprium in nobis, 
non possumus incurrere falsitatem » (a. 3, ad 2). Et ita 
« aliquis absque falsitate potest se credere et pronuntiare 
omnibus viliorem secundum defectus occultos, quos in 
se recognoscit ; et dona Dei, quae in aliis latent... Similiter 
etiam absque falsitate potest aliquis confiteri et credere 
ad omnia se inutilem esse, et indignum per proprias vires, 
ut sufficientiam suam totam in Deum referat » (a. 6, ad i). 

1045. Gradus humilitatis. — Secundum S. Benedictum 
convenienter distinguuntur 12 humilitatis gradus, a radice 
humilitatis scii, reverentia ad Deum, gradatim ascendendo 
a maioribus ad minora ; de quo lege art. 6. Qui gradus non 
omnes sunt species humilitatis et actus, sed quaedam sunt 
dispositiones antecedentes aut signa consequentia. 

Secundum S. Bernardum tres distinguuntur gradus : sufficiens 
scii, subdi maiori nec praeferre se pari ; abundans scii, subdi 
pari nec praeferre se minori ; superabundans i. e. subdi minori. 

Billuart refert 8 actus seu functiones : 1) contemptus sui ; 
2) reputare se Dei donis indignum ; 3) non cupere magni aesti- 
mari aut honorari ; 4) desiderare vilis haberi et contemni ; 
5) dolere dum magnifit aut honoratur ; 6) se aestimare aliis 
viliorem ; 7) subiicere se Deo et hominibus propter Deum ; 
8) in rebus aut functionibus externis amplecti quod est abiectius. 

1046. Animadversio. — Petit Billuart : « utrum hi om- 
nes actus humilitatis competant superioribus erga subditos? 
Resp. actus interiores ipsis competere iuxta illud Augustini in 
regula : * coram Deo praelatus sit prostratus pedibus vestris ». 
Quantum vero ad actus exteriores, opus est discretione, ne, ut dicit 
idem S , Augustinus ibid., < apud eos quos oportet esse subiectos, 
dum nimium servatur humilitas, regendi frangatur auctoritas ». 
Unde S. Thomas, a. 3, ad 3 : Ex humilitate « potest homo 

secundum interiorem actum animae alteri se subiicere... Sed in 
exterioribus humilitatis actibus, sicut et in actibus ceterarum 
virtutum, est debita moderatio adhibenda, pe possint vergere 
in detrimentum alterius », qui ex hoc superbiret vel contemneret. 

1047. Humilitas media est inter superbiam et ni- 
miam sui abiectionem. — Haec inclinati ad imprudentem sui 
abiectionem quando redundat in iniuriam/status vel officii quod 
aliquis gerit, vel talenti quo praeditus e/t, vel in incommodum 
eorum quibus prodesse debet. Humilitas propter rationabilem 
causam propriae excellentiae curam prosequitur. 

Inordinata abiectio opponitur humilitati secundario et per 
excessum ; per defectum vero et primario superbia. 


Articulus II. 

De Superbia. 

S. Th. II-II, q. 162 ; I-II, q. 84, a. 2 et 4. 

1048, Superbia ( orgueil ; hoovaardigheid) est appetitus 
inordinatus excellentiae propriae. Dicitur 

1° appetitus, quia superbia residet in appetitu, nempe 
principaliter ip voluntate, si excellentiam quaerit in spiri- 
tualibus, secundario in vi irascibili quae tendit ad bonum 
sensibile arduum et excellens ; 

2 0 inordinatus : appetere excellentiam secundum se non 
est malum, at contra ordinem rationis est quod quis tendat 
supra id quod est , uti facit superbus : « habet enim hoc ratio 
recta ut voluntas uniuscuiusque feratur in id quod est 
proportionatum sibi » (a. 1) ; 

3 0 excellentiae : tum relativae qua quis vult aliis praecel- 
lere, implicite saltem eos contemnendo ', tum absolutae, 
qua quis simpliciter vult excellere supra id quod est, 
etiam de aliis non cogitando ; 

4° propriae : speciale obiectum seu proprium appetibile 
a quo speciem accipit superbia est celsitudo propriae per- 
sonae; non enim in tali vel tali materia sed communiter 
et in omnibus superbus se habet ut celsum. Superbia ergo 
appetit excellentiam quamdam universalem et per hoc 
distinguitur a praesumptione, ambitione et inani gloria, 
quae inordinate appetunt aliquam particularem excellen- 

tiam, sive in operibus, sive in honoribus et dignitatibus, 
sive in fama etAgloria. 

1049. Superbia est peccatum mortale. — Superbia 
de se contraria estUegi subiectionis ad Deum et charitati, 
et ideo peccatum mortale : superbus enim se extollit supra 
id quod est, i. e. supra id quod sibi est a Deo praefixum, 
unde implicite saltem in superbia includitur contemptus 
Dei, quatenus Deo et regulae ipsius homo subiici nolit. 
Hoc autem est averti \a Deo, quod est contra charitatem 
qua ad Deum convertimur, et ideo secundum se est pec- 
catum mortale. — Hinc superbia quae fit cum contemptu 
Dei expresso, ex intentione illum contemnendi, quia Deo 
et eius legi subiici videtur excellentiae laesivum, semper 
est peccatum mortale ; superbia vero quae fit cum con- 
temptu implicito tantum, sine intentione Deum contem- 
nendi, potest quidem esse mortalis, scii, in re gravi, sed 
saepe est venialis vel ex levitate materiae vel ex indeli- 
beratione. 

Iamvero, secundum Gregorium (Mor., 1. XXIII, c. 10), 
4 modis ex parte obiecti specie diversis, committitur super- 
bia : i° aestimando bona quae aliquis habet, a seipso non 
' a Deo habere, aut saltem ita agendo ac si ea haberet a 

seipso ; 2 0 aestimando se accepisse illa a Deo sed propter 
merita propria, vel agendo ac si ita esset ; 3 0 tribuendo 
sibi bona quae non habet ; 4 0 in bonis quae habet, volendo, 
ceteris despectis, illis praeferri plus quam decet. Duo 
priores modi, cum Dei contemptum formalem includunt, 
sunt peccatum mortale ; duo ultimi saepe tantum veniale 
sunt, quia in affectu se magnificare et plus iusto se efferre 
dum quis subiici Deo non renuit, non est gravis inor- 
dinatio, nisi fiat cum gravi irreverentia in Deum, aut 
paratum reddat ad peccandum mortaliter, aut adsit gravis 
proximi contemptus vel notabile detrimentum. 

1050. Gravitas superbiae, — Superbia i) sub aliquo 
respectu est gravissimum peccatorum, scii, ex parte aversionis. 
Aversio enim quae in aliis peccatis consequitur conversionem 

4 ad bonum creatum, per se ad superbiam pertinet quae per se 

i renuit subiici Deo ; nolle autem subiici ei eiusque regulae est 

directe ab eo averti ; unde ex parte aversioni^ est gravissimum 
peccatorum : illud enim quod est per se potias est eo quod est 
per aliud. Ergo superbia excedit alia peccata in aversione quae 
formaliter complet peccatum. — - Sed ex parte conversionis non 
est maximum, quia excellentia propria non/est obiectum quod 
maximam repugnantiam habet ad bonum/ virtutis. Simpliciter 
denique nec est gravissimum, nam peccata contra virtutes theolo- 
gicas pro obiecto habent ipsam aversionem a Deo ; superbia 
vero solummodo propriam excellentiam ratione cuius, cum nolit 
subiici Deo, ab illo avertit (a. 6). / 

Hinc 2) initium est omnis peccati : a) indirecte et quasi per 
accidens, removendo prohibens, in quantum scii, homo per 
superbiam contemnit divinam legem, per quam prohibetur a 
peccando (sec. Ierem, II, 20) : ita est causa peccati seu initium 
ex parte aversionis. Nam aversio seu contemptus Dei, quo aliquis 
non vult subiici eius regulae et qui per se spectat ad superbiam, 
in omnibus peccatis invenitur implicite consequenter ad con- 
versionem in bonum legi oppositum ; atqui ex hac aversione 
peccatum habet quod sit malum, et ideo ibi incipit ratio mali, 
et ita est initium peccati ; b) per se, in quantum alia peccata 
ordinantur ad finem superbiae, qui est excellentia propria, ad 
quam potest ordinari omne id quod quis inordinate appetit : 
ita est causa omnis peccati seu initium ex parte conversionis, 
in quantum omnia peccata ex illa possunt oriri ut a causa finali, 
quatenus bona temporalia quae homo in aliis peccatis quaerit, 
potest velle propter excellentiam propriam quae est finis su- 
perbiae. 

Unde 3) quia est causa finalis omnium peccatorum, non est 
stricto sensu peccatum capitale, sed potius omnium capitalium 
causa, et mater et regina omnium vitiorum. Nihilominus sunt 
quaedam peccata quae immediate et frequentius ex illa oriuntur, 
et ipsi immediate deserviunt, quia specialem quamdam excel- 
lentiam quaerunt et habent obiectum valde propinquum cum 
obiecto superbiae ; unde et filiae eius vocari solent. Sunt 
praesumptio, ambitio, et inanis gloria, de quibus dictum est 
n. 918. 

1051. Animadversiones. — 1* Differt ab inobedientia 
superbia ; illa est ex fastidio praecepti ut talis, haec ex fastidio 
subiectionis ad Deum. 

2* De ortu et progressu superbiae, cfr. Lehmkuhl, Th, M. I, 
n. 884. 


3* Bernardus distinguit 12 gradus superbiae quae opponuntur 
12 gradibus humilitatis. Cfr. S. Th., a. 4, ad 4. 

\ quaestio quarta. 

\ DE STUDIOSITATE. 

\S. Th. II-II, q. 166-167. 

1052. Studiositas (a studio i. e. vehementi mentis 
applicatione i weetgierigheid ) est virtus moderans appeti- 
tum et studium veritatis cognoscendae secundum regulas 
rectae rationis. Subi icitur principaliter in voluntate pro 
cognitione intellectuali, sed secundario in appetitu con- 
cupiscibili pro cognitione sensitiva. 

Materia proxima huius virtutis, non est ipsa cognitio veritatis 
quae per se loquendo bona est (nec virtute morali indiget), sed ap- 
petitus veritatis cognoscendae qui potest esse bonus vel malus. 
Ex parte scii, animae inclinatur homo ad desiderium cognitionis, 
ex parte corporis inclinatur ad laborem inquirendi scientiam 
vitandum. Unde requiritur virtus, quae utramque inclinationem 
inter limites rationis contineat, ne sit excessus ad cognitionem 
nec defectus pigritiae. In quantum refrenat immoderatum 
appetitum sciendi ne quis velit plura et altiora scire quam capa- 
citati congruit, nec scientiam faciat plus quam veritatem, est 
pars potentialis temperantiae ; — in quantum impellit ad studium 
non obstante labore, potius pertinet ad fortitudinem. Ex hoc 
altero elemento nomen obtinuit, sed primum est essentialius, 
nam appetitus cognoscendi per se respicit cognitionem ad quam 
ordinatur studiositas ; labor addiscendi solum per accidens 
respicitur in quantum est impedimentum cognitionis quod remo- 
veri debet. Et ideo studiositas potius et simpliciter pertinet ad 
temperantiam. 

1053. Studiositati primario et per excessum oppo- 
nitur curiositas. — Haec generatim significat omnem 
curam superfluam circa res inutiles in vestibus, supellectili, 
sermone, arte, rebus exterioribus ; proprie importat dili- 
gentiam superfluam in cognoscendis rebus quae vel nihil 
ad nos pertinent vel captum nostrum excedunt, eo praecise 
animo ut sciamus et discernamus, seu ex solius cognitionis 
affectu : si enim alio fine fieret, et non ex delectatione 
cognitionis, non est formalis curiositas sed curiositas 
materialis. Hinc potest definiri : appetitus inordinatus 
cognoscendi. 

Versatur autem vitiosa curiositas : 

A. circa cognitionem intellectivam duplici modo generali : a) per 

accidens, ex parte finis, si nempe quaeratur scientia ad malum 
finem, puta ad superbiendum aut aliis nocendum, et haec est 
curiositas materialis ; b) per se ex ipso modo inordinato appetendi 
scientiam, si est curiositas formalis, et hoc quadrupliciter : i) in 
quantum per studium minus utile, retrahimu^a studio necessario; 
2) si quis studet aliquid addiscere ab eo 3 quo non licet, ut a 
daemone vel a magis aut spiritistis; 3) si appetat cognoscere veri- 
tatem circa creaturas non referendo ad debitum finem (directe aut 
indirecte), scii, ad cognitionem Dei ; 4) si 'studeat ad cognoscen- 
dam veritatem supra proprii ingenii facultatem, quia per hoc 
homines de facili in errores labuntur (Bccli. III, 22, 26 ; Prov. 

xxv, 27). T 

B. Similiter circa cognitionem sensitivam versatur duplici modo 
vitiosa curiositas : 1) uno modo, negative, si cognitio sensitiva 
non ordinatur ad aliquid utile, sed potius hominem avertit ab 
aliqua utili consideratione ; 2) alio modo, positive, in quantum 
cognitio sensitiva ordinatur ad aliquid noxium : sicut inspectio 
curiosa mulieris ordinatur ad concupiscentiam, et diligens inqui- 
sitio de aliorum factis ordinatur ad detrahendum. 

Si quis tamen cognitioni sensibilium intendit ordinate propter 
necessitatem sustentandae naturae, vel propter studium intel- 
ligendae veritatis, est virtuosa studiositas circa sensibilem cogni- 
tionem. 

1054. Curiositas ( nieuwsgierigheid) secundum se est 
peccatum veniale; quia non videtur magna inordinatio 
quod homo curam superfluam adhibeat in cognoscendis 
rebus quae ad ipsum non pertinent : non enim est nisi 
affectus et usus excessivus rei bonae, scii, cognitionis. 
Potest tamen fieri multipliciter mortale per accidens ex 
circumstantiis : 

1) Ratione materiae seu effectus, si ex inordinato desiderio 
sciendi quis transgreditur legem positivam vel gravi peri- 
culo se exponit : sic mortaliter peccant qui legunt libros 
prohibitos, — aut amatorios cum periculo consensus, — 
qui ex curiositate diu inspiciunt partes inhonestas alterius 
sexus, — qui tentant per vires naturae cognoscere mysteria 
fidei, — aut secretum confessionis cognoscere intendunt, — 
qui spectant duella ex propria industria, etc. 

2) Ratione finis, ut si tentes aliquid scire ad graviter 
nocendum proximo. 

3) Ratione medii, ut si arte magica vel inducendo aliquem 
in peccatum mortale velis quid scire, vel litteras ad legen- 
dum aperias (n. 856). 

1055. Studmsitati per defectum et secundario 
opponitur negligentia ( achteloosheid ). — Est voluntaria 
omissio sciendi quae quis discere vel scire tenetur pro 
suo statu et conqitione. Est mortalis vel venialis, prout 
obligatio sciendi et negligentia sit gravis vel levis, v. g. 
iudex negligens studium necessarium ad causam prudenter 
dirimendam. \ 

Negligentia hic sumitur pro appetitu negligendi studium et 
radix est negligentiae intellectus. Illa scii, negligentia cqntraria 
studiositati est causa negligentiae contra prudentiam. 

1056. Animadversiones. — 1. Luxuria et gula sunt 
circa delectationes quae sunt in usu rerum tangibilium ; sed 
circa delectationem cognitionis omnium sensuum est curiositas et 
vocatur concupiscentia oculorum. Hinc delectatio mere sensibilis 
sine ratione quaesita pertinet ad curiositatem, quia est experiri 
ad experiendum, sensu cognoscere ad cognoscendum (a. 2, ad 1). 

2. Notentur verba S.Thomae, q. 167, a. 2, ad 3 : «Prospicere 
facta aliorum, vel inquirere bono animo, vel ad utilitatem pro- 
priam, ut scii, homo ex bonis operibus proximi provocetur ad 
melius, vel etiam ad utilitatem illius ut scii, corrigatur si quid 
ab eo agitur vitiose, secundum regulam charitatis et debitum 
officii est laudabile (Hebr. X, 24)... Sed quod aliquis intendat 
ad consideranda vitia proximorum, ad despiciendum vel detra- 
hendum, vel saltem inutiliter inquirendum, est vitiosum 
(Prov. XXIV, 15)». 


QUAESTIO QUINTA. 

DE MODESTIA MORUM. 

S. Th. IMI, q. 168. 

1057. Modestia morum ( zedigheid , bescheidenheid) est 
virtus motus externos corporis temperans secundum prae- 
scripta rationis, seu virtus servans decorem in externis 
motibus et gestibus. 

Materia est motus corporis et gestus exterior, sensibus 
obvius, ut incessus, statio, sessio, motus capitis, contractio 
et explanatio vultus, membrorum iactatio, vox, risus, 
aspectus. In quibus duo maxime sunt vitanda, ne quid 
effeminatum aut molle, et ne quid durum et rusticum sit 1 . 


1. Cicero, de Off. I, 128. 


980 SUMMA THEOLOGIAE MORALIS 

Et sane : motus exteriores hominis sunt liberi et per rationem 
ordinabiles : ad imperium enim rationis membra exteriora mo- 
ventur ; id autem quod subiicitur ordinationi rationis potest 
bene vel male ordinari. Ergo manifestum est quod circa hor um 
motuum ordinationem constituenda est virtus moralis (a. i) : 
in quantum scii, imperio rationis corrigi possunt (ad 2), et signa 
sunt interioris dispositionis (ad 1), quam supponunt (ad 3) 1 . 

1058. Varia modestia. — Modestia moderamen con- 
gruentiae secundum rectam rationem externis motibus et 
gestibus imponit. Ordinatio autem horum motuum atten- 
ditur quantum ad duo : 1) uno modo secundum convenien- 
tiam personae secundum se ( decentia seu ornatus ; voor- 
naamheid ) ; 2 0 alio modo secundum convenientiam ad 
alias personas, negotia, tempora, et loca ( bona ordinatio ; 
geregeldheid). Unde officium est gressum, vocem, oratio- 
nem... ita moderari ut congruant personae tum in se 
tum versanti in tali loco, tempore, negotio, i. e. tum 
respectu personae agentis tum respectu exteriorum. 

Modestia itaque non considerat motus exteriores in quantum 
relationem debiti dicant ad alterum, sed in quantum moderandi 
ut homo sit bene dispositus in seipso secundum conditionem 
personae agentis et negotia patranda. Quia tamen per istos 
m °tus aliis (quibus onerosi et iniucundi esse possunt) exterius 
convivimus, et motus etiam illis sunt quaedam signa interioris 
dispositionis, ideo si huiusmodi motuum exteriorum moderatio 
praestetur ut quis se exterius exhibeat qualis est interius, erit 
regulative et imperative a virtute veritatis (cui opponitur simulatio 
et hypocrisis) si ut neminem offendat sed e contra gratum et 
commodum in convictu se exhibeat, erit regulative et imperative 
a virtute affabilitatis (cui opponitur adulatio per excessum, 
litigium per defectum) j utrinque tamen elicitive a virtute mo- 
destiae. Ex quo patet hanc virtutem esse valde utilem ad vitam 
socialem, ad bonum nomen, et ad proximi aedificationem. 

1059. Peccata modestiae opposita.— Modestiae mo- 
rum per excessum opponitur affectatio ( gezochtheid ), petu- 
lantia (aulicismus) seu insolentia quae praescriptum rationis 
in exterioribus motibus et gestibus excedit, v. g. si quis 
nimis excedat modum communem, vel assumat modum 
alienum qui propriae conditioni non congruat, ut religiosus 
mores aulicos. Per defectum opponitur : morum rusticitas 
( boexsheid , onbeschaafdheid). 

1. Quod praeclare describit S. Ambrosius, de Off. I, c. 18-19. 

Per se sunt venialia ; per accidens possunt esse mortalia 
ratione finis, scandali, offensionis, gravis nocumenti, etc. 

1060. Modestia in ludis. — Modestia non solum ver- 
satur generatim circa exteriores motus et gestus serios, 
sed etiam speciatim circa materias ludricas et iocosas. In 
primo casu est virtus supra descripta, et vocatur eutaxia 
(welgevoeglijkheid ) : bona dispositio corporis ; in altero casu 
nomen obtinet eutrapeliae : iucunditas seu urbanitas quae 
decet modum virtuose et sancte indulgendi recreationi ; 
ab aliis vocatur austeritas ( deftigheid ), quia potius sunt 
moderandi ludi ita ut caveatur exessus. Eutrapelia definiri 
potest : virtus moderans hominem, in usu ludorum (factis) 
et iocorum (verbis), seu virtus moderans ludum ne recedat 
a medio rationis per excessum vel defectum. 

Ludus generatim est quodcumque dictum vel factum ad 
oblectationem animi ordinatum ; si sit dictum, dicitur iocus ; 
si factum, dicitur ludus. Et quamvis aliquis solus possit ludere, 
quia tamen plerumque exercetur inter plures, definitur certamen 
duorum vel plurium ad animi oblectationem susceptum. Cui 
certamini ne langueat, potest adiici pactum ut praemium cedat 
victori, et hoc est contractus ludi, de quo dictum est in tr. 
de iustitia, n. 600. 

Ludus est licitus, imo necessarius. Cum enim virtus 
tam animae quam corporis sit finita, consequens est ut 
diuturnitate aut vehementia laboris fatigetur, et sicut fati- 
gatio corporalis solvitur per corporis quietem, ita etiam 
fatigatio animalis solvitur per animae quietem. Quies autem 
animae est delectatio, et non tam in cessatione ab omni 
opere consistit quia nunquam anima vigilantis cessat ab 
omni opere. Ergo oportet remedium contra fatigationem 
animae adhiberi per aliquam delectationem, intermissa 
intentione qua prius insistebat studio rationis. Dicta vero 
vel facta in quibus quaeritur delectatio et per delectationem 
reparatio virium, vocantur ioci et ludi. Ergo licitum est imo 
necessarium hominem aliquando uti iocis et ludis, ita ut 
possit esse peccatum in defectu ludendi. 

Ut autem sit licitum requiruntur tria : 

1) primo et principaliter quod praedicta delectatio non 
quaeratur in aliquibus operationibus vel verbis turpibus, 

aut iniuriosis aut nocivis proximi, ut infamia, iniusto 
detrimento fortunae, etc. 

2) ne per ludum totaliter gravitas animae resolvatur, ut 
contingit in his qui ultra limites rationis delectantur ; 

3) ut ludus congruat personae, tempori, et loco, ac 
serventur omnes circumstantiae quae ad actum virtuo- 
sum requirantur. 

Hinc eutrapelia dicitur « a bona conversione, quia scii, 
bene convertit aliqua dicta, vel facta in solatium » (a. ?). 

1061. Vitia in ludis. — Virtus eutrapeliae moderatur 
ludum ne recedat a medio rationis per excessum vel 
defectum. Peccat per excessum seu superfluitatem, qui non 
observat tres praedictas conditiones. Peccatum de se est 
veniale, utpote solus excessus rei bonae vel indifferentis ; 
per accidens tamen potest esse mortale in aliqua specie 
adiuncta. 

Dupliciter enim ludus est superfluus in quantum excedit 
regulam rationis : 1) uno modo ex specie actionum quae assu- 
muntur, si sint turpes, vel irreverentiam contineant erga Deum 
et res sacras (v. g. si quis verbis Scripturae abutitur ad iocos), vel 
iniuriae et nocivae proximo (infamia, iniustum detrimentum 
fortunae), et tunc est peccatum mortale ex genere suo ; — 
2) alio modo secundum defectum debitarum circumstantiarum, 
cum aliquis utatur ludo vel temporibus vel in locis indebitis, 
aut etiam praeter convenientiam negotii seu personae. Et hoc 
est veniale, nisi propter vehementiam affectus ad ludum, cuius 
delectationem quis praeponat dilectioni Dei ita quod contra 
praeceptum Dei vel Ecclesiae talibus ludis uti non refugiat : sic 
enim ponit ultimum finem in delectatione ludi, et paratus est 
transgrediendi Dei aut Ecclesiae grave praeceptum potius quam a 
ludo abstinere. Quod peccatum per excessum reducitur ad scu- 
rillitatem aut ineptam laetitiam (a. 3, et ad 2). 

Peccat per defectum qui se aliis morosum et onerosum 
praebet, nihil delectabile exhibens et delectationes aliorum 
impediens aut non recipiens. 

« Omne quod est contra rationem in rebus humanis, vitiosum 
est. Est autem contra rationem, ut aliquis se aliis onerosum 
exhibeat, puta dum nihil delectabile exhibet, et etiam aliorum 
delectationes impedit.... Illi autem qui in ludo deficiunt, nec 
ipsi dicunt aliquid ridiculum, et dicentibus molesti sunt, quia 
sciL moderatos aliorum ludos non recipiunt. Et ideo tales vitiosi 
sunt, et dicuntur duri et agrestes. Sed quia ludus est utilis propter 
quietem et. delectationem ; delectatio autem et quies non propter 

se quaeruntur in humana vita, sed propter operationem,... ideo 
defectus ludi minus est vitiosus quam ludi superexcessus » (a. 4). 

1062. Anima dversiones. — i° Excessus in ludo in quan- 
tum nimis in eo quaeritur delectatio, est contra modestiam 
et temperantiam ; in quantum autem nimia quies a labore, est 
quaedam molities quae opponitur perseverantiae, et fortitudini. 

2 0 Ex his inferri potest : « officium histrionum, quod ordinatur 
ad solatium hominibus exhibendum, non est secundum se 
illicitum... » (cfr. a. 3, ad 3). 

3° De spectaculis et choreis animadvertunt theologi, illa secun- 
dum se, i. e. seclusis pravis circumstantiis, non esse inhonesta, 
sed moraliter indifferentia, utpote pertinentia ad artes, ludos et 
laetas recreationes ; in praxi tamen ea nonnunquam praebere 
occasionem peccandi atque evadere graviter inhonesta : 

a) ex pravo fine impio vel turpi ; ... 

b) ex gravi periculo peccandi mortaliter , puta perversionis in 

fide vel moribus ; ..... , 

c) cx gravi scandalo sive directo, sive etiani indirecto, quale 
facile oritur ex pravo sermone aut verbis, gestu et tactibus, 
immodestia in vestibus aliisque modis parum honestis. 

De quibus fusius agere solent in theologia pastorali 1 . 


QUAESTIO SEXTA. 

DE MODESTIA CULTUS. 

S. Th. II-II, q. 169 . 

1063. Modestia cultus est virtus quae moderationem ra- 
tionis adhibet, in apparatu rerum externarum, v.g. vestium, 
supellectilis, equi, currus, conviviorum, etc., consideratis 
statu et conditione personarum, loci, temporis, consuetu- 
dinis, etc. Quamvis enim in ipsis rebus exterioribus non 
possit esse virtus aut vitium, potest tamen esse in homine 
qui illis bene vel male utitur. Potest autem iis male uti 
dupliciter : uno modo per comparationem ad consuetudi- 
nem hominum eiusdem conditionis cum quibus aliquis 
vivit ; alio modo ex inordinato affectu utentis, sive con- 
suetudinem servet, sive non servet. 

Apparatus scii, exterior ordinatur 1) ad fomentum cor- 
poris contra iniuriam aeris ( necessitas ex parte corporis ); 
2) ad tegenda verecunda naturae ( necessitas ex parte animae)-, 

1 . Ita in opusculo nostro: Quaestiones de Variis Panitentium Cate- 
goriis, c. III, q. 6 : de Mundanis. 

3) ad servandam decentiam status iuxta consuetudinem 
patriae ( convenientia honestatis et honoris); 4) ad fovendam 
et erigendam pulchritudinem (i convenientia pulchritudinis) : 
conveniens enim et conforme est rationi ut homo honorabiliter 
procedat in vita politica, ut statum suum condecoret. 

1064. Huic virtuti per defectum opponitur ne- 
glectus apparatus { s\ordigheid ) : a) si ex negligentia homo 
non adhibeat studium vel laborem ad hoc quod exteriori 
cultui utatur ut decet, v.g. si ex pigritia trahat vestem per 
terram, aut ita aliis taedium vel scandalum praebeat, quod 
magis indecorum est apud eos qui vi muneris aut officii 
aliorum bona existimatione frui debent ; — b) si defectum 
exterioris cultus ordinet ad gloriam, quod pertinet ad 
hypocrisim. Hinc vilioribus uti propter iactantiam vel 
superbiam est peccatum, non autem propter macerationem 
carnis vel humilitatem spiritus, v.g. si quis alios ad poeni- 
tentiam hortatur. 

1065. Per excessum opponitur fastus ( weelde ; 
prachtliefde) supra statum, scii, ultra conditionem et re- 
ceptam consuetudinem : a) si aliquis ex superfluo vestium 
cultu malum finem v.g. gloriam humanam quaerat; b) si in 
istis quaerat delicias, secundum quod vestis ordinatur ad 
corporis fomentum ; c) si nimiam sollicitudinem, studium 
vel tempus adhibeat in suo apparatu, sive conquirendo, sive 
conservando, sive aptando, ut accidit non paucis mulie- 
ribus et quibusdam effeminatis iuvenibus. Excessus autem 
non esset vestes extraordinarias vel pretiosas ferre, non ad 
gloriam quidem sed ad significandam excellentiam ministerii . 

Hinc tres distingui possunt partes seu species virtutis oppositae: 
1) quantum ad quantitatem in usu, humilitas in vestibus quae 
excludit intentionem gloriae : est habitus non superabundans 
in sumptibus et praeparationibus ; 2) quantum ad instrumenta 
et auxilia quibus indigemus, per se sufficientia ( zuinigheid ), quae 
excludit intentionem deliciarum : est habitus contentus quibus 
oportet ; 3) quantum ad modum quaerendi, simplicitas (een- 
voudighetd ) quae excludit superfluam sollicitudinem istorum : est 
habitus contentus his quae contingunt. 

1066. De mundano ornatu. — Speciatim excessus 
dari potest et modestia spectari debet in ornatu, quem 

theologi solent considerare in mulieribus, ad quas magis 
pertinet se ornare ; eadem tamen principia, datis iisdem 
conditionibus , applicanda sunt viris. Iamvero ornatus mu- 
lierum, etiam ad fovendam et erigendam pulchritudinem, 
per se est res indifferens, et ideo bona si fiat secundum 
rectam rationem ; unde excessus per se non est nisi veniale 
peccatum, mortale tamen esse potest, tum ratione intentionis 
seu finis pravi mortaliter mali, tum ratione periculi vel 
scandali gravis. Ad quod aestimandum tria spectare oportet 
principia : 

1 . Ornatum licitum aut illicitum, venialiter vel mortaliter 
malum esse secundum diversum finem : si fiat ob finem 
honestum et iuxta morem patriae, est bonus, v. g. ut mulier 
viro placeat aut sponsum inveniat ; si fiat ob solam levita- 
tem, vanitatem, pulchritudinem ostendendam, est venialis ; 
si ad concupiscentiam provocandam et impurum amorem, 
mortalis. 

2. Ad aestimandum periculum vel scandalum, multum 
valere consuetudinem patriae ; unde illa quae in tali regione 
scandalum provocant et valde incitant ad libidinem, alibi 
a peccato vel a peccato gravi excusari possunt : assueta 
enim minus alliciunt ; attamen ornatum immoderatum 
introducere non est licitum, quia id non fit sine scandalo 
multorum. 

3. Fictionem quamdam in ornatu esse licitam ad occul- 
tandam turpitudinem vel tegendum defectum, ex aliqua 
causa v. g. aegritudine provenientem ; non autem ad 
simulandam qualitatem aut pulchritudinem non habitam 
(quod tamen non est mortale nisi fiat ob lasciviam vel in 
contemptum Dei) : excipe si iam adesset consuetudo genera- 
lis ornatum fictum adhibendi, quia tunc neminem falleret. 

Unde S. Thomas, a. 2, ad 1 : « Sobrius et moderatus 
ornatus non prohibetur mulieribus, sed superfluus (ratione 
modi), et inverecundus (ratione scandali), et impudicus 
(ratione finis) ». 

1067. Applicationes practicae.— Quibus praesuppositis 
dicimus : 

^..Mortaliter peccant mulieres : a) si se ornent animo provocandi 
ad libidinem ; b) si veste ita tenui ac subtili utantur ut partes 

; inhonestae non satis tegantur ; c) si pectus habeant immoderate 

nudatum ita ut ubera media vel fere tota denudata sint, aut 
nonnisi velo perlucido cooperta ; quod valet de regionibus 
excultis, non de populis barbaris apud quos talis est mos ; d) si 
i , pectus non omnino immoderate nudatum habeant et superiorem 

; dumtaxat partem uberum ostendant sed praeter consuetudinem 

1' \ patriae, vel talem consuetudinem introducant : extraordinaria 

, enim et insueta magis movent. Quae consuetudo non est lauda- 

bilis, et ideo potius est extirpanda. 


B. E contra solum venialiter peccant: a) si ex levitate, vanitate, 
iactantia se ornent iuxta consuetudinem patriae ; b) si ornatus 
isit praeter conditionem status; c) si absque ratione sufficiente, 
* I pectus non omnino immoderate nudatum gerant secundum con- 


suetudinem patriae (assueta enim minus alliciunt) ; et ejiam 
f si, praeter hanc consuetudinem, pectus modice nudatum vel 
} brachia nudata habeant, vel vestes ita confectas ut forma pectoris 
/ omnino appareat, aut talem consuetudinem introducant : talis 
L consuetudo tamen non est laudabilis ; d) si in ornatu adsit fictio 


seu simulatio proprie dicta v. g. pulchritudinis, ut si sine ratione 


excusante, saltem legitimae recreationis, mulier utatur veste virili, 
vestes larvas induat, faciem liniat fuco ac pigmentis, capillis 
utatur alienis ad mentiendum propriis, mammas falsas portet, 
etc., nisi ista consuetudine generali fuerint introducta ; e) si 
ornamenta nova et curiosa inveniant aut fabricent ( modes ridicules ) 
vel introducant. 


C. Nullum adest peccatum : a) si recta intentio, legitima consue- 
tudo patriae, et conditio status servantur : hinc, in multis regioni- 
, f bus,capillis non velatis procedere hodie nullum peccatum est; ista 
stamen consuetudo non est laudabilis (I Cor. XI, 6) ; b) si mulier 
se ornet ut placeat viro, nupta ad placendum marito (iubente 
illo, vel ne ad alias mulieres divertat), vel innupta ad virum 
habendum ; si tamen virum habere nolit, etiam ornatum super- 
fluum relinquat ; c) si fiat sola dissimulatio et ad defectum 
tegendum vel occultandum quis utatur ornamento, v.g. capillis 
alienis ad calvitiem tegendam, falsa mamma si altera fuerit 
abscissa, fuco ad occultandam turpitudinem ex defectu prove- 
nientem. 


1068 . Animadversio. 1 — Notetur non esse obligationem 
dimittendi ornatum decentem itixta morem patriae, etiamsi 
aliqui determinati exinde allicerentur ad concupiscentiam ; quia 
id esset nimis onerosum. Quodsi sit praeter consuetudinem 
patriae, vel si sit immodestus, quin tamen omnino inhonestus 
sit, adest talis obligatio ad vitandum scandalum determinatae 
personae saltem aliquot Vicibus, secundum principia exposita in 
tr. de charitate, I, n. 966. 

CONCLUSIO. 


Finem imponimus integrae expositioni cunctarum 
virtutum cardinalium cum suis adnexis, iuxta naturalem 
ordinem respectivae suae perfectionis : prudentiae scii., 
iustitiae, fortitudinis et temperantiae. Nam ordine gene- 
rationis modo inverso est procedendum in exercitio harum 
virtutum, de minus perfecto scii, gradum faciendo ad per- 
fectum. Prius enim passiones refrenandae sunt, et ordo 
rationis stabiliendus in appetitu concupiscibili, conse- 
quenter in irascibili, demum in operationibus voluntatis 
erga alterum, et his omnibus positis tantummodo pru- 
dentia erit perfecta. 

Virtutibus moralibus homo perfecte fit aptus ac dispo- 
situs ad vitam moralem et christianam optime ducendam, 
activam aut contemplativam. Exercitium enim virtutum 
moralium constituit essentiam vitae activae ; disponunt 
autem ad vitam contemplativam quae praesertim consistit 
in exercitio virtutum theologicarum atque donorum intel- 
lectus, scientiae et sapientiae sub influxu Spiritus sancti. 

« Vita activa et contemplativa, ait S. Thomas, distinguuntur 
secundum diversa studia hominum intendentium ad diversos 
fines ; quorum unum est consideratio veritatis, quae est finis 
vitae contemplativae, aliud autem est exterior operatio ad quam 
ordinatur vita activa. Manifestum est autem quod in virtutibus 
moralibus non principaliter quaeritur contemplatio veritatis, sed 
ordinantur ad operandum... Unde manifestum est quod virtutes 
morales pertinent essentialiter ad vitam activam » (q. 181, a. 1). 
« Dispositive autem virtutes morales pertinent ad vitam contem- 
plativam. Impeditur enim actus contemplationis, in quo essen- 
tialiter consistit vita contemplativa, et per vehementiam passio- 
num... et per tumultus exteriores. Virtutes autem morales 
impediunt vehementiam passionum et sedant exteriorum occu- 
pationum tumultus. Et ideo virtutes morales dispositive ad vitam 
contemplativam pertinent » (q. 180, a. 2). 

Sic homo bene est instructus ad vitam perfectam, acti- 
vam et contemplativam. De hac autem, iam solet dici 
in theologia ascetica et mystica ; de statibus vero vita? 
perfectionis, episcoporum, clericorum, et religiosorum, 
atque eorum obligationibus, in iure canonico. 


EXCURSUS 


DE MORALISTARUM SYSTEMATIBUS 
quoad dubium conscientiae solvendum. 

Cum recta efformatio conscientiae fiat varia applicatione principiorum, 
mirum non est si doctrina hac de re non extiterit ab initio perfecta 
et completa, sed lente fuerit elaborata. 

I . Apud Patre$ nullum systema invenitur definitum; adsunt tamen 
vestigia principiorum quae conscientiae efformandae possunt inservire. 

Frequenter tutiori potius favebant. Nominatim tutius est sumendum 
in eligenda religione (Lact. de div. Inst. III, 13), in vitando periculo 
nullitatis in ministratione sacramentorum (Aug. de B. c. Don. I, c. 3, n. 5), 
i in integra veritate fidei admittenda sine respectu ad inanes opiniones 

heterodoxorum (Gr. Naz. or. XXXVI, 7 ; Chrys. in II Cor. hom. XIII, 
( 4 ; Aug. de util. cred. XI), in conformando se per omnia legi divinae 

' (Tertul. de spect. XX-XXI), in conando ad inquirendam veritatem 

(Aug. de Civ. Dei, 1. XXII, 23), in certo instituenda poenitentia neces- 
\ saria de peccatis et vitanda incertitudine poenitentiae in extremis : tene 

j certum et dimitte incertum, clamat Augustinus serm. 393. Qui et contra 

'i Academicos (1. III, n. 35-36) invehit dicentes : « cum agit quisque quod 

f ei videtur probabile nec peccat, nec errat », qui probabilitatem intelli- 

j gebant mere subiectivam et inanem, quam unusquisque sibi fingebat. 

( Etiam extra hos casus, sat generatim favebant tutiori parti, tum 

propter rigorosam horum temporum disciplinam poenitentialem, tum 
t quia ignorantia iuris a pluribus regulariter habebatur ut culpabilis 

(cfr. Aug., ep. 194). 

ii, . Ex adverso tamen quaedam benigniores inveniuntur solutiones, n am 

incertam obligationem quandoque non urgebant in praxi. 

Ait Lactantius non esse curandum de philosophorum praeceptis, ut- 
pote meris contecturis sine solido fundamento ; qua occasione scribit : 
a * stultissimi est hominis praeceptis eorum velle parere, quae utrum 

j vera sint an falsa dubitatur ; et ideo nemo paret quia nemo vult ad 

incertum laborare » (de div. Inst. III, 27). 

J Gregorps Nazianzenus, or. XXXIX, 19, ad rigoristas qui ad 

poenitentiam nolebant baptizatos admittere, respondet : « aut rem ita 
(. se habere proba, aut, si id nequis, ne condemnes. Quod si res dubia 

! est, vincat humanitas ». 

Ita Hieronymus in quaestione de ordinandis bigamis, incertam et 
minus tutam sententiam amplecti permittit, «nulli praeiudicans sequi 
quod velit » (adv. Ruf. I, 32). Et idem repetit Theodoretus (P. G. 

I LXXXIII, 136 B C). 

i Imo Augustinus variis in quaestionibus : 1. an licitum sit in coena 

Domini Eucharistiam post cibos sumere, ait : « neminem cogimus ante 
dominicam illam coenam manducare, sed nulli et contradicere audemus » 

! ( e P- 54) 5 — 2. an licitum sit matrimonium inire cum infideli : « quoniam, 
inquit revera in N. T. nihil inde praeceptum est, et ideo aut licere cre- 
ditum est, aut velut dubium derelictum » (de fide et op. XIX, 35) ; 
— 3. an licitum sit vesci cibo qui in idolio fuerit repertus, respondet : 
I * aut certum est esse idolothytum, aut certum est non esse, aut igno- 

ratur ; si ergo certum est esse, melius Christiana veritate respuitur ; 
si autem vel non esse scitur vel ignoratur, sine ullo conscientiae scrupulo 
in usum necessitatis assumitur » (ep. 47) ; — 4. an militi licitum sit 
bellare in bello forsan injusto : « Vir iustus, dicit,... recte potest bellare,... 
cui quod iubetur vel non esse contra Dei praeceptum certum est, vel 
utrum sit, certum non est, ita ut fortasse reum regem faciat iniquitas 
imperandi, innocentem autem militem ostendat ordo serviendi » 
(c, Faust. man., 1. 22, c. 75). 

II. Apud Scholasticos explicite proponitur quaestio de efformatione 
conscientiae ; atque praecipue insistunt in eo quod conscientia debeat 
esse certa, ita ut in dubio agere sit peccatum, nam qui manens in dubio 
agit, discrimini se committit et periculo peccandi. Ita S. Thomas, 
Quodl. VIII, 13 ; IV Sent. d. 21, q. 2, a. 3, ad 3 5 ID, q. 83, a. 6, ad 2 ; 
ante aut post illum, Gulielmus Altissiodorensis (sum. 1. II, tr. 29, 
c. 1, q. 3), Gulielmus Parisiensis (de coli, benef. a. 8 ; de legibus, c. 21), 
Alexander Alensis (sum. II, q. 112, cas. 8 ; q. 121, m. 3, a. 1, ad 2), 
David August.(de hom. compositione, 1. III, pr. 5, c. 19 ; pr. 6, c. 43), 
Henricus Gand. (quodl. IV, 33), Scotus (in Sent. prol., q. 2, n. 15 ; 
1. Ili, d. 25, q. 1). 

Generatim ignorant usum principii reflexi in efformanda conscientia ; 
casibus epichiae et paucis aliis exceptis : admittitur enim etiam faciendum 
esse quod potius videtur illicitum, tum militi in bello non certe iniusto, 
tum religioso dum superior praecipiat quod non est certe illicitum : 
hoc ultimum notatur in decreto Gratiani et traditur a S. Bernardo, 
Alexandro Alensi, S. lionaventura, Gulielmo Peraldo, Paludano. 

Hinc in praxi saepius dant solutiones tutiores, ut S. Thomas, in 
Quodl, VIII, 13. Ubi quaerit « utrum ille qui habet plures praebendas 
peccet », de quo erant tunc opiniones Contrariae ; respondet illum qui 
« in quamdam dubitationem inducitur ex contrarietate opinionum,... si 
manente tali dubitatione plures praebendas habet, periculo se com- 
mittit, et sic procul dubio peccat ». Ita simpliciter profert requiri con- 
scientiam certam nec esse tutum agere in dubio practico ; quin inquirat 
vel suspicari videatur num in casu dubium forsan solvi possit prin- 
cipio quodam indirecto. — Nihilominus plura habent quae parti favent 
benigniori. Ita principium a S. Thorna propositum in Q. D. de Ver. 17, 
a. 3 : « nemo ligatur praecepto nisi mediante scientia praecepti » ; licet 
enim ibi adducatur ad probandum non ligare legem ignoratam, logice 
tamen idem valet de lege incerta. Insuper aliquando tenet opiniones 
benigniores : ita negat necessitatem sive confitendi circumstantias mere 
aggravantes (IV Sent. d. 16, q. 3, a. 2, sol. 5), sive statim confitendi 
post lapsum (d. 17, q. 3, a. 1, sol. 4), sive iterandi confessionem 
informem (ib. a. 4) ; quin concludat, ob oppositas sententias, quod ita 
agere sit discrimini se committere. 

Tutiori praxi saeculo XIII fuit appositum quoddam correctorium a 
principio probabiliorismi. Quod primus videtur satis clare exposuisse 
Gulielmus Altissiodorensis, ait prtimmcr, Th. M.I,n. 345, cum scripserit 
in tractatu de pollutione : « Regulam illam magistralem, quod dubitans 
de aliquo, an sit illicitum, et stante dubio illud agens peccat, quia dis- 
crimini se committit, esse intelligendam de dubio tali, quod est vehemens, 
et magis aut saltem aeque inducit mentem credere, quod est mortaliter 
illicitum, sicut quod est licitum. Secus est, ubi mens plus inclinatur 
et iudicat,quod est licitum,quam quod est illicitum, quamvis non habeat 
usquequaque certitudinem evidentem aut fixam, quia nec hoc ipsum 
requiritur ». 

Principium probabiliorismi acceptat S. Albertus M. (sum. de creaturis, 
p. II, q. 70, a. 2) et eius discipulus Ulricus Arg. ; item Monaldus ; 
saeculo autem XIV et XV plures, ut Gerson (de consol. theol., 1. IV, 

' pr. 2 et 3), Iohannes de Dambach (de consol. theol., 1 . XIV, c. 8), 

j Nieder (consol. tim. consc., p. 3, c. 11-16), Conradus (de contr.), 

Gabriel Biel (in IV, d. 15, q. 8, a. 3, dub. 2 ; et a. 16, q. 3, a. 3, 
dub. 6) ; item variae summae : Tabiena, Trovamala, Angelica. Plures 
tamen adhaerere pergebant tutiori parti, ut Dionysius Carthusianus, 
Bartholomaeus Fumus, et Adrianus VI. 

Alterum correctorium notatur apud alios, dum confessario prae- 
scribunt tamquam regulam : vereri opiniones poenitentis, nisi aperte sint 
falsae. Ita Godefridus de Font. (quodl. IX, a. 16), et Paludanus, (in IV, 
d. 17, q. 2, a. 1, n. 5). 

III. In ture canonico varia enuntiantur principia quae inservire possunt 
i efformandae conscientiae. 

1. In dubio pars tutior est eligenda. Ita Eugenius III, decr. 1 . IV, t. 1, 
c. 3 : Clemens III, 1 . V, t. 12, c. 12 ; Innocentius III, 1 . III, t. 43, 
c. 3 j 1 . V, t. 12, c. 18 ; Honorius III, 1 . V, t. 12, c. 24. Porro invocatur 
non tamquam principium universale, sed in certis casibus, quando 
scii, adest periculum salutis, vel irreverentiae, vel scandali, uno verbo 
maioris mali ; aut etiam per modum aequi principii in quibusdam 
peculiaribus difficultatibus solvendis. At aliquando in iure inveniuntur 
1 solutiones huic adagio oppositae, ut fuit licentia tentandi copulam 

' coniugalem per triennium in dubio impotentiae ; estque conciliandum 

cum aliis principiis in iure admissis, uti : In dubio melior conditio possi- 
i' dentis, vel Benignius interpretandae leges, 

i 2. In obscuris inspicimus quod est verisimilius. Quod mutuatum est a 

iure romano, in quo est regula pro iudicibus ad stabiliendas praesump- 
tiones in quibusdam dubiis facti. In iure canonico ut regula invocatur 
I in authentica interpretatione legis ( 1 . II, t. 9, c. 4), vel ut norma 

iudicibus praescripta in factis, contractibus, testamentis interpretandis 
( (L VI, reg. 45), aut etiam valet de sententia quadam speculative proba- 

biliore tenenda ; non autem invocatur in quaestionibus de lege servanda 
aut de obligatione incerta. Primus qui hisce illud applicavit recensetur 
. S. Antoninus (Sum. p. I, t. 20), et quidem pro legibus positivis. 

' 3. In dubio standum est pro quo stat praesumptio. Ita 1 . II, t. 23. Valet 

( principium in multis dubiis facti, et sub varia forma enuntiatur ; in 

dubiis spectantibus facti existentiam : factum non praesumitur sed 
, probari debet, — standum est pro quo stat praesumptio, — indicandum 

j ex ordinario contingentibus ; in dubio de conditionibus facti : neme 

( praesumitur malus nisi probetur, — standum est pro valore actus, — 

censetur recte factum quod de iure faciendum erat. 

Non tamen applicari valet in dubiis iuris : quomodo enim ex 
( praesumptione solvi potest utrum contractus sub tali forma initus sit 

■: iustus vel iniustus, utrum foenus licite percipiatur ex mutuata pecunia 

i vel non, utrum abortus aut embryologia aut vasectomia aliquando sint 

> licitae ; etc. Unde non intelligimus quomodo scribere quidam potuerint 

illud esse principium universale ad quod cetera omnia reducantur. 

j 4, Lex dubia non obligat. Quod sub varia forma traditur, y. g. in 

l dubio promulgationis : «Nisi de mandato Sedis Apostolicae certus 

extiteris, exequi non cogeris », ait Innocentius III, decr. 1 . I, t. 29, 
c. 31 j — in dubio de intentione legislatoris humani : « contra eum 
1 qui legem dicere potuit apertius, est interpretatio facienda » ; — in 

dubio de sensu legis : « benignius leges interpretandae sunt, quo vo- 
j luntas earum conservetur », et « in obscuris minimum est sequendum » 

( (reg. 30). Cum autem corpus iuris contineat leges positivas, mirum 

non est si principium non respiciat respectu legis naturalis. 

. 5. In dubio melior est conditio possidentis. Ita 1 . II, t. 19, c. 3 ; t. 26, 

! c. 6 j 1 . III, t. 4, c. 31 ; 1 . VI, reg. 65 et 11. Invocatur in dubiis facti 

pro materia iustitiae, quando possessio rei adest aut iuris vel potestatis, 
non autem ubi desit possessio ; quandoque in dubiis speculativis iuris 
si ex usu sumi potest praesumptio pro legis vigore aut extinctione ; 
insuper in dubiis practicis utrum reus sit damnandus ob delictum 
commissum vel ad debitum solvendum : melior est eius conditio usque- 
dum certo demonstretur delictum vel obligatio solvendi. 

Uti notavimus n. 84, sub forma principii possessionis enuntiari potest 
facultas negligendi leves rationes et dubium negativum. 

IV- 4 saeculo XVI habentur systemata bene definita. Initio plures 
profitentur Probabiliorismum, praesertim de schola domimcana, ut 
Sylvester Prierias et Caietanus ; etiam extra hanc scholam, ut Iohannes 
Maior. 

Caietanus explicite posuit distinctionem inter dubium speculativum 
et practicum (op. 31, resp. 13, dub. 7), ex qua distinctione accepit 
quaestio notabilem profectum, ita ut amplior exinde fieret usus principii 
reflexi ad certum reddendum iudicium practicum. 

Schola dominicana Salmanticensis, ducibus magistris Fr. de Vic- 
toria, Melchiore Cano, Dominico Soto, etiam stabat generatim, et 
quisbusdam casibus de tutiori exceptis, pro opinione probabiliori j at 
simul affirmabat non peccare illum qui inter opiniones vere probabiles 
(aequales), sequatur quamcumque velit ; ita ut appropinquarent ad 
aequiprobabilismum. 

Haec fuerunt occasio longioris cuiusdam et diversae evolutionis. 

1. Probabilismus exinde ortus est. Barth. a Medina enim fuit primus 

qui anno 1577 Salmanticae formaliter docuit : « si est opinio probabilis, 
licitum est eam sequi, licet opposita probabilior sit ». Quae positio mox 
acceptata fuit non solum in Hispania, sed et in aliis regionibus. l ta 
tenuerunt Praedicatores generatim : Did. Alvarez, Lopez, Bannez, 
P. de Ledesma, V. Candidus, Gr. Martinez, Iohannes a S. Thoma, 
Arauxo, Barth. de Ledesma, etc., paucis tamen exceptis ut I. Martinez 
de Prado j item generatim theologi S. I, ut omnibus notum est ; plures 
Franciseani ut Reiffenstuel,Mastrius et Herincx; etiam plures Sorbomci, 
et Lovanienses, ut Malderus, Wiggers, Sylvius ; item Carmefitae o al- 
ui an ti censes. a • 

Quidam tamen aliter existimare pergebant, ut D r Navarrus Azpicuelta, 
Ant. Corduba et Fabri ex O. S. F., Palacios, etiam P. Comitolus et 
A. Bianchi e S. I., omnes probabiiioristae ; Perez O. S. B. et Rebello 
S. I. aequiprobabflistae, et Merenda tutiorista. 

Non una erat probabilistarum tendentia. Alii moderati licitum dicebant 
sequi opinionem minus probabilem, dummodo opposita non sit nota- 
biliter probabilior. Alii benigniores, qui vocantur probabihstae puri seu 
absoluti, licitum habebant omne minus probabile, dummodo in se pro- 
babile, etiamsi oppositum sit notabiliter probabilius. Hinc Probabilismus 
paulatim factus est laxior. 

2. Laxismus inde secutus est. Quidam enim habebant licitum agere 
secundum tenues probabilitates, aut probabilismum applicabant casibus 
in quibus, ob periculum inferendi damnum aut effectum frustrandi, 
tutius sit agendum. Ita v. g. Ioh. Sanchez, Bauny, Escobar, Tamburim, 
Moya et alii ex S. I., Leander O. S. fr., Diana Theatinus, Caramuel 

Q. Cist., etc. . ... 

Contra illos excessus laxioris probabihsmi reactio orta est, imprimis 
Parisiis (a. 1640) et Lovanii (a. 1649), prius in universitatibus, postea 
apud episcopos et clerum, atque apud Iansenianos quorum coryphaeus 
fuit Pascal in sic dictis Litteris provincialibus (1656-1657). 

Hinc Alexander VII 45 propositiones laxiores damnavit, a. 1665-66. 
Anno autem 1677 quatuor professores lovanienses : M. Meyaert, 

j Chr. Wolf seu Lupus, Fr. van Viaene et P. L. Ledrou Romani tendunt 

' ut damnationem laxarum propositionum ab Innocentio XI impetrarent ; 

j qui de facto 65 damnavit anno 1679. 

,j 3- Exinde natus est Tutiorismus. Tutior praxis quae in medio aevo 

i' plerumque viguit, nunc in systema generale fuit erecta. Sinnich, pro- 

fessor lovaniensis in libro SaiU Ex rex propugnasse fertur hanc sen- 
( tendam : « non licet sequi opinionem Vel inter probabiles probabilis- 

simam », quae damnata fuit ab Alexandro VIII (a. 1690). 

| Quapropter alii tutiorismum quemdam mitigatum docuerunt, uti 

ij Steyaert, van Opstraet, Henricus a S. Ignado, Dens, Perin, Neesen; 

i ad quos proxime accesserunt xn Gallia Habert, in Italia Fagnanus et 
Card. Gerdii. 

4. Probabiliorismus redivivus etiam a multis docetur. Commendaverat 
Alexander VII capitulo generali Ord. Praed. a 1656 Romae habito, 
ut pugnarent contra sententias laxiores. Quod factum fuit. Ulterius 
progredientes. Praedicatores ab hoc momento satis generatim docuerunt 
Probabiliorismum, uti Mercorus, Gonet, Natalis Alexander, Contenson, 
Billuart, Cuniliad, Concina, Patuzzi, etc. j non tamen omnes : ita 
Bancel, Ferre et Larraga sunt probabilistae. 

At non tantum apud Dominicanos, etiam in clero gallico multi inve- 
1 niuntur probabilioristae, duce Bossuet ; et in Italia illum tenent Berti 

O.S.A., P. Ballerini et Benedictus XIV. Imo in ipsa Societate Iesu habet 
defensores. Librum conscripserat Thyrsus Gonziez: Fundamentum theo- 
f logiae moralis de recto usu opinionum probabilium, in quo strenue propu- 

gnat Probabiliorismum. Quem cum edere non facile posset, iniungere 
mandavit Innocentius XI Patri generali Societatis, ut ipsi Gonzalez et aliis 
Patribus permitteret scribere pro opinione magis probabili et impugnare 
1 quod licitum sit sequi minus probabilem. Cum autem ipse Pater Gonzalez 

) ' in Generalem Societatis electus fuit, cumque Innocentius XI et postea 

1 Clemens XI faverent opinioni magis probabili, plures e Societate iam 

■ docuerunt Probabiliorismum, uti Antoine, Elizalde, Estrix, Gisbert, 

Taberna, et alii. Anno 1694 tandem editus fuit liber Thyrsi Gonzalez, 
( sed impugnatus fuit a Iesuitis Segneri et Rassler. 

/ 5. Aequiprobabilismus , qui iam antea a pluribus tenebatur, nunc 

' systematice fuit propositus a Rassler, De Ruvere, Mayr, Biner ex S. I. 

ab Eusebio Amort can. reg., a B. Schmier O. S. B., et aliis. 

ii 

t S. Alphonsus de Ligorio qui institutus fuerat in probabiliorismo, 

cum experientia didicerit istud systema in praxi applicari non posse, 
prius (a. 1755) docuit Probabilismum moderatum, quin tamen specialiter 
j defenderit sententiam minus probabilem in praxi elegi posse occurrente 

( certo probabiliore ; postea (a.1762) systema suum perfecit et emendavit 

j duplici restrictione : aequalitatis scii, probabilitatum et principii pos- 

C sessionis, ita quod ut obliget lex, debeat esse probabilior, ut obligare 

■!l cesset, probabilius eam fuisse sublatam aut impletam. Vehementer 

impugnatus fuit a Probabilioristis, praesertim a Patuzzi O. P. 
i S. Alphonsus itaque vere fuit aequiprobabilista, et errant illi qui 

1 contendunt eum nunquam dereliquisse probabilismum purum. Magis 

} tamen errarent qui illum in partes probabiliorismi conarentur adducere, 

aut aequiprobabilismum haberent ut logicam probabiliorismi evolu- 
tionem, obliti sanctum doctorem praesertim impugnasse probabilioris- 
mum et a Probabilioristis acriter fuisse impugnatum, eumque firmiter 
j et late defendisse illud cunctis Tutioristis et Probabilioristis tam 

v exosum principium : Lex dubia non obligat. 

1 V. Post S. Alphonsum. Beatificatio et canonisatio S. Alphonsi, cum 

f ; approbatione suis operibus facta qua tuto et licite possint confessair 

eius sequi doctrinam, simul cum magnis perturbationibus politicis 
profundius mutaverunt ideas et mores. 

Paulatim doctrina S. Alphonsi fuit magis magisque admissa. Laxismus 
et Tutiorismus fuerunt theoretice derelicti. Plures docuerunt aequipro- 
babilismum, non solum inter filios S. Alphonsi, sed etiam in clero 
saeculari et in aliis institutis religiosis. 

Etiam Probabilismus revixit, et quidem ita ut non solum theologi 
S. I. communiter sed et multi alii illum sequantur ac propugnent. 

Scriptores O. Praed. cessarunt proponere probabiliorismum, excepto 
P. Pegues qui illum aliquo modo defendit, et P. Noble. Plures inter 
eos iam tenent aequiprobabilismum, uti Moran, Saralegui, Beaudoin 
et Sertillanges, aut systema quod ad eum reducitur, uti Gardeil et 
Mandonnet; alii proponunt systema compensationis, quod est. proba- 
biliorismus quidam emendatus, uti Potton, Lehu et Priimmer ; recenter 
P. Richard, postquam multa attulerit ad ostendendum quaestionem, 
in ordine speculativo, a recentioribus non recte exponi, in praxi nihilo- 
minus concludit, pro casu dubii et suspicionis, ad probabilismum 
pragmaticum. 

Sic Moralistae iam minus ab invicem distant, atque in praxi adhuc 
minus differunt, uti notavimus n. 100. Et ita pax successit acrioribus 
controversiis, quae per saeculum et dimidium prolongatae fuerunt in 
animarum detrimentum atque ipsius scientiae moralis. 

RERUM NOTABILIUM.* 

Numeras indicat subdivisiones articulorum, non paginas. 

Abbas. Eius, in suo territorio, potestas, v. Episcopus. 

Abbatissa : potest suarum subditarum vota irritare 735-2, non in votis 
dispensare, 737-3 0 . 

Abiectio sui, opposita humilitati 1047. 

Abigeatus, species furti 403-in fine. 

Abortus. Malitia directae procurationis abortus 363. Liceitas indirectae 
procurationis 363-2. 

Absolutus contractus 453-P. 

Abstinentia. Eius definitio 947, 948, eius actus 948. Actus perfectae 
abstinentiae : ieiunium 948. Praeceptum abstinentiae, causae ex- 
cusantes, eximentes, v. Ieiunium. 

Acceptatio: in contractibus 456-3°, in contractu promissionis 477, 
donationis 481, testamenti 498. Capacitas acceptandi : donationes 
498, haereditatem 507. 

Acceptio. Acceptio iniusta rei alienae et rei alienae restitutio, v. Dam- 
nificatio et Furtum. Acceptio rei alienae : in necessitate 410, 
411, per occultam compensationem 413 — 416. Acceptio persona- 
rum 616, 617. 

Accessio 220 — 224. 

Accessorius contractus 453-F. 

Accusatio, in causa criminali 640. 

Accusator, in iudicio publico 640. 

Accusatus, v. Reus. 

Acquisitio dominii seu proprietatis 201. 

Actio : in iudicio publico 640 ; actiones forenses diebus festivis pro- 
hibitae 687, 688-c. 

Actor in iudicio publico 640. 

Adiunctio, species accessionis 222. 

Adiuratio 759. Adiuratio deprecativa et imperativa 760. Est actus 
virtutis religionis 761. Eius conditiones sunt iustitia et iudicium, 
non veritas 761, 762. Eius effectus 763. Adiuratio daemonis 760. 

Adiutorium mutuum inter coniuges 830-2. 

Adoratio 681 — 683, 709. 

Adulatio 889. 

Adulterium, ut peccatum : luxuriae 1011, iniustitiae 386. Obligatio 
restitutionis ex adulterio 387, 388. 

Advocatus 643. Eius obligationes : quantum ad causam 643, erga 
clientem 644, erga clientes pauperes 644-3. Eius ius ad stipendium 

644-3- ' „ . . 

Aegroti, restitutionem differentes, quomodo a confessario sint tra- 
ctandi 334. 

Aequiprobabilismus 77-4, mitior et rigidior 98. Controversia inter 
ipsum et probabiliorismum 92, ac probabilismum 93, 96 — 98. 
Nota historica circa ipsum : Appendix- IV-5. 

Aequitas, p. Epichia. 


•Multas gratias agimus optimo confratri, R. P. Van Langenhove, qui magna 
cum cura tabulas alphabeticas pro tota Summa Theologiae Moralis bene voluit 
conficere. 

Aequivocatio 860, 

Aeromantia 777-1. 

Aetas qua incipit obligatio : servandi legem ieiunii et abstinentiae 
965 ; qua cessat obligatio servandi hanc legem 965-2, 968-2. 

Affabilitas 888. 

Affectatio, opposita modestiae 1059. 

Aggressor iniustus patriae, v. Bellum. Aggressoris iniusti occisio 
indirecta 361. Aggressor in bonis fortunae et famae 362. Aggressor 
pudicitiae 362, 1010. Aggressor amens vel ebrius 361-3-4. 

Aleatorius contractus 45 3- A, 593. 

Aliena peccata, v. Cooperatio. 

Alienatio bonorum ecclesiasticorum 524-B. 

Alimenta praebenda : filiis 826-A-2, uxori 831, famulis 829-3. Pa- 
ctum alimentationis 566. 

Alluvio, modus acquirendi dominium 224. 

Alumni religiosorum : quoad eorum debitam obedientiam 823. 

Ambitio 918-2. 

Amentes sunt : capaces dominii 173 ; incapaces ineundi contractus 
467» 497-3°- 

Amissae res 202, 216. Obligationes inventoris 216. Praescriptio rerum 
amissarum 216-7, 231. 

Ajnor mutuus inter : parentes et filios 824, 825, filios et parentes 
819, 820. 

Amphibologia 860. Eius liceitas 860-11, 861. 

Amplexus impudici 1027-B. 

Amputatio, v. Mutilatio. 

Anarchismus 392. 

Anatocismus 583. 

Animae purgatorii an possint orare pro se vel pro aliis 665. An pos- 
simus orare : ipsas, 666, pro ipsis 667. 

Animalia, ut obiectum dominii, per occupationem 203. Occupatio 
animalium : sylvestrium 205, mansuefactorum 206, domesticorum 
207. Peccatum in occisione vel vexatione animalium 374. Anima- 
lium impudicus : tactus 1027-A-3, aspectus 1027-C-2 0 . 

Annullatio s contractus : auctoritate legis 454, 463, ratione erroris 
459 ratione doli 460, ratione violentiae 461, ratione metus 462, 
ratione contrahentium 467 — 469. Annullatio testamenti 495-3. 
Annullatio voti 734, quibus competit 735. Annulatio iuramenti 757. 

Antichresis 608. 

Anticipatio refectionis, diebus ieiunii 959-B. 

Antidoralis donatio 481-3. 

Aperitio litterarum 853, 856. 

Arbiter, seu iuratus, in causa criminali 639. 

Ars, eius distinctio a prudentia 10-4. Ars notoria, sanitatum 785-A. 

Artes liberales 686. Earum licitum exercitium diebus festivis ibid. 

Aspectus impudici 1027-C ; — ut sacrilegium locale 805-3. 

Asperitas, sive morositas, conversationis 889-B. 

Assecuratio, contractus, 594. Assecurati : obligationes 595-11, iura 
595-111, obligationes assecurantis 595-m ; obligationes communes 
595-1. Fraudes in assecuratione 595-11-9. Assecuratio : opera- 
riorum 596 ; vitae 597 ; partitionis, in re haereditaria 510-2 ; ab 
evictione, obligatio : venditoris, 521-lv, locatoris 542-3 ; monetae, 
in solvendo pretio, obligatio emptoris 522-m. 

Assertorium iuramentum 741. 

Assistentia in audienda Missa 701, 702. 

Astrologia iudiciarta 777, 781. 

Astutia 43. 

Asylum ecclesiasticum 805-2. Eius sacrilega violatio, ibid. 

Attentio requisita : in oratione 672, in audienda Missa 702-B. 

Auctarium, v. Foenus. 

Auctio publica 528, 529, 530. 

Auctor. Eius dominium in operibus suis 191, 192. 

Auctoritas doctorum in diiudicando de alicuius opinionis proba- 
bilitate 102. 

Audacia, ut obiectum fortitudinis 903, 904, ut vitium fortitudini 
oppositum 913. 

Augurium 777, 781. 

Aulicismus, oppositus modestiae 1059. 

Auspicium 777. 

Austeritas, pars modestiae 1060. Austeritates, earum prudens usus 
370-h. 

Avaritia, ut opposita liberalitati 886. 

Avulsio, cuius dominium 224. 

Banca, bancarii 568-2, 569, 570-3 0 . 

Beati. Eorum cultus duliae 838. 

Beatitudines. Beatitudo : 2 a : beati mites 895 ; 4 a : beati qui esuriunt 
931-m fine ; 5 a : beati misericordes 34. 

Bellum 272. Conditiones ut bellum : licite suscipiatur 273, licite 
geratur 274. Quid : in dubio de iustitia causae 275-3 — 5, in bello 
patenter iniusto 275-6. Obligationes : ducum 274-A, 275-4—6, 
276-3, 4, militum 274-A-2, 275-5, 6, quoad praedam 21 1. Obli- 
gatio militiae praestandae 632. Ad quid teneantur qui militiam 
dolose : vitant 633, deserunt 633-d, 275-4. 

Beneficium ecclesiasticum 622. In collatione beneficiorum ; acceptio 
personarum 622, simonia 808-3. 

Recompensatio beneficii, obiectum gratitudinis 875, 876. 

Beneficium inventarii 507. 

Beneficiatus. Eius dominium in bona beneficialia 195, 196. 

Bestialitas 1014-2, IO15. 

Biblia sacra, v. Scriptura sacra. 

Bilateralis contractus 453-A. 

Blanditia, opposita affabilitati 889. 

Bona: obiecta iuris et dominii 166. Bona : interna 167, 344, externa 
168, famae et honoris 169. Distinctio bonorum externorum : 
corporea, incorporea 170-A, mobilia, immobilia 170-B, con- 
sumptibilia, non consumptibilia 170-C, fungibilia, non fungibilia, 
170-D. Bona quae possunt esse materia : contractuum 464, prae- 
scriptionis 227. 

II. ) Bona de dominio : Ecclesiae 199-111, 200-1, 196-3-4, cleri- 
corum 194, 195, religiosorum 197. Haec bona ut esse possunt 
materia : contractuum 464-3, praescriptionis 227-2, 231 -B. Ca- 
nones circa eorum alienationem, mutationem, venditionem 524. 
Bona de dominio Status 199-1. Bona Status quae sunt, vel non 
sunt, materia contractuum 464-4°, vel praescriptionis 227-3 0 . 

III. ) Bona, in re domestica, de dominio communi 181-111, in 
regimine communitatis legalis 184- A, in regimine separationis 
bonorum 184-D. Bona de dominio mariti 184-A-D, 185-C. Bona 
de dominio uxoris : communia, dotalia, paraphernalia 18 1, 186, 
in regimine communitatis legalis 184-A, 185, in regimine com- 
munitatis exclusivo 184-C, in regimine separationis bonorum 
184-D, in regimine dotali 184-E. Haec bona ut sunt materia con- 
tractuum 182, 468-111, vel praescriptionis 228-2-c. Bona de dominio 
filiifamilias 176 ; — quae acquisivit filius labore et industria 
separatis 177, — vel laborans ut patris : socius 177-2, mandata- 
rnis 177-3. 

IV.) Bona, obiecta iustitiae : legalis 267—269, distributivae 
618 — 622. 

Bonum commune obiectum iustitiae legalis, v. Legalis iustitia. 

Bursa, eiusque speculationes 603 — 605 ; clericis et religiosis inter- 
dictae 605-3. Dispositiones iuris civilis 605-4. 

Caducitas testamenti 495-2. 

Calliditas, seu astutia 43. 

Calumnia 424, v. Detractio. 

Cambium 567 — 570. 

Campsor, campsarius 567 — 570. 

Canonis privilegium 804-1. 

Cantus, in divinis laudibus 765. 

Capitale, vera productionis causa 401-2-3, 552-B. 

Carcer. Liceitas poenae carceris a legitima potestate inflictae 372. 
Quid liceat reo quoad evasionem e carcere 641-B. 

Cardinales habent privilegium oratorii privati 701-2. 

Carnes, quae prohibentur diebus abstinentiae 961 — 964. 

Castitas 994 — 996. Eius gradus, seu distinctiones, 998. Vitium op- 
positum, seu luxuria tooo. Votum castitatis S. Pontifici reser- 
vatum 738. 

Casualia clericorum bona 194 — 196. 

Caupones scandalum dantes : cooperando : ad usum ciborum veti- 
torum 976-C, ad ebrietatem 993. 

Causae excusantes ab operibus servilibus die festo 689. Causae exi- 
mentes ab obligatione audiendi Missam 673. Causae a ieiunio et 
abstinentia excusantes 966-968, eximentes 970-972. Causae excu- 
santes a furto : urgens necessitas 410 — 412, occulta compensatio 
413 — 416. Causae excusantes a restitutione, v. Restitutio. 

Contractus sub causa 474-2. 

Causa pia, quoad validitatem informis testamenti 493-4, quoad do- 
nationes sub modo a iure civili prohibito 500. 

Cauteriata conscientia 117. 

Cautio, pars integralis prudentiae 23, 25-3. 

Censualis contractus 562 — 565. 

Census, contractus 562, eius species 564. 

Cessatio obligationis voti 732 — 740, obligationis iuramenti promis- 
sorii 757, promissionis 479, testamenti 495, obligationis resti- 
tuendi 340. 

Cessio bonorum 338, quoad debita solvenda 341, quoad donationem 
497-40. 

Chir ornantia 777-2°-a, 784. 

Chirurgica operatio. Eius liceitas 369, 370. 

Chirurgus, v. Medicus. 

Choreae, quoad pericula et peccata 1062-3°. 

Cibi, vetiti : ratione legis ieiunii 957, 958, ratione legis abstinentiae 
961, 962, 964. 

Circumspectio, pars integralis prudentiae 25-2. 

Clementia 1033 — 1035. 

Clericus. Clericorum dominium in bona temporalia 194 — 196. Ipsis 
interdicuntur : negotiationes stricte dictae 539, speculationes 
Bursae 605. 

Coactio, v, Violentia. 

Coalescentia : materiae in furtis minutis 407, 408 ; laboris, die festo 
688-d ; ciborum : die ieiunii 974-3, die abstinentiae 975-3. 

Codicillus, in testamento 487 -nota. 

Coemeterium benedictum, locus sacer 805. Actus quibus polluitur, 

ibid. 

Coena, coenula, diebus ieiunii 958. 

Collatio, in dividenda haereditate 508. Eius in conscientia obligatio 
509. — Collatio, diebus ieiunii 958. 

Collator beneficii ecclesiastici, eius obligationes et peccata 622. 

Collectivismus 392. 

Collegium, v. Communitas. 

Colloquia libidinosa 1028 ; ut sacrilegium locale 805-3. 

Coloratus titulus in praescriptione acquisitiva 229, non in liberativa 

2 35-b- . , ... 

Commixtio, titulus dominu 222. 

Commodatum, contractus 572, 573. 

Communiamus 392. 

Communitas. Dispositiones luris Civilis, apud varias nationes, quibus 
regitur communitas bonorum in matrimonio 183 — 19°- 

Communitates, sive collegia aut societates. Earum : capacitas do- 
minii 198 — 200, capacitas accipiendi donationes vel testamenta 
498-6°, capacitas ineundi contractus 468-rv. 

Commutatio : voti 739, requisitae ad eius commutationem conditiones 
740-2-3 ; iuramenti promissorii 757. Commutationes, ut obiectum 
iustitiae, v. Commutativa iustitia. 

Commutativa iustitia. Eius notio 252. Eius differentia ab aliis iustitiae 
speciebus : ratione obiecti 253-1°, ratione subiecti 253-2°, ratione 
aequalitatis, seu medii virtutis 253-3 0 , 255. An sit sola stricte 
dicta iustitia 256-2°. Eius actus, v. Restitutio. Eius obiectum, 
seu commutationes : involuntariae vel voluntariae 277. Involun- 
tariae commutationes 343 : in bonis spiritualibus animae 344 — 
348, in bonis corporis, v. Occisio, Muti latio, in bonis coniugii, 
v. Adulterium, Stuprum, in bonis exterioribus, v. Furtum, 
Rapina, in bonis famae et honpris, v. Detractio, Contumelia. 
Voluntariae commutationes, 448, v. Contractus. 

Commutatorius (seu certi eventus), contractus 453-A. 

Compensatio, ut causa eximens a restitutione 340-3°. Compensatio 
damni ex non servato contractu 472. Compensatio occulta 413 — 
416, an sit licita propter non servatam promissionem 480-4. Sy- 
stema morale compensationis 77-3, 99- 

Complacentia de obiecto malo, v. Delectatio. 

Competentia iudicis, 636-A-B. 

Compositio, facta a S. Pontifice, eximens a restitutione 340-4. 

Concubinatus 1007. 

Concupiscentia : camis ut obiectum temperantiae 937> oculorum ut 
pertinens ad curiositatem 1056. 

Conditio. Contractus sub conditione 473, sub conditione turpi 465 ; 
donatio, testamentum sub conditione impossibili, illicita 499-m, 
votum sub conditione 728. 

Condi tiona tus contractus 453-D, 473. 

Condonatio creditoris, eximens a restitutione 340-2. 

Conductio, v. Locatio-conductio. 

Confessarii s iurisdictio, v. Iurisdictio, obligatio : poenitentem in- 
struere 68,69, retractare errores damnificantes poenitentem 312-A-B. 

Confessarii prudentia : in usu opinionum probabilium 107-C, 
in tractando scrupulosos 130, in hortando poenitentes restituere 
nolentes 285, 286, 334, in faciendo restitutionem loco poenitentis 
326-b, 331, 334, in imponendo restitutionem : ob stuprum 385, 
ob adulterium 388-6-7, in determinando gravitatem materiae 
in furto 405-1« fine, in imponendo restitutionem : ob fraudem 
in venditione 518-5-6, ob defraudata tributa 630-H, in monendo 
de gravitate mendacii 862-4, in iudicando de peccato ebrietatis 
99O-2. 

i Coniuges. Eorum mutua pietatis officia 830, officia mariti 831, uxoris 

832. Eorum mutua officia et iura in administratione bonorum 
180 — 183, 468-111, 469. Praescriptio inter conjuges non currens 
228-2-b, c. Furta a coniugibus commissa 406-2-a. Obligationes 
erga filios, v. Parentes. 

Conniventia ad actus iniustitiae, v. Conspiratio. 

Conscientia. I.) Effis definitio 47-1, distinctio a synderesi, lege et pru- 
dentia 47-2, ut regula actuum humanorum 47-3, eius requisitae 
qualitates : rectitudo et certitudo 47-4. Conscientia est : vera, et 
vel invincibiliter vel vincibiliter erronea 57, 62. Conscientia vera 
ut est regula agendi 54, 55. Conscientia erronea ut est regula 
agendi : si invincibiliter erronea 57-59, e contra, si vincibiliter 
62 — 65 ; conscientiae vincibiliter erroneae signa 67. Conscientia 
certa 71 ; species certitudinis 75 ; certitudo practica 79, 80 ; con- 
scientia : dubia 71-1, 83 ; opinativa 71-3, 72-74, 95. Sola con- 
scientia certa est regula recte agendi 78 — 82.Peccatum agentis contra 
conscientiam 109 — m. Conscientia incerta simul et erronea, seu: 
perplexa 112 — 115, laxa 116 — 122, scrupulosa 123 — 130. 

II.) Efformatio conscientiae : certae 49, effis obligatio 50, me- 
dia 51 ; verae 56 ; invincibiliter erroneae 60. Reformatio con- 
scientiae vincibiliter erroneae 66. Efformatio conscientiae : suf- 
ficienter certae 76, varia theologorum systemata 77; sufficienter 
certae : in dubio negativo 84 — 87, in dubio positivo 88, in dubio 
practice practico 89, in dubio de valore actus 90, in dubio de 
sola actus honestate 92, in dubio de cessatione vel impletione 
legis 93, 94. Efformatio conscientiae certae in statu opinionis 
practicae 96, controversia inter probabilismum atque aequipro- 
babilismum et probabiliorismum 96 — 99 ; prudens horum syste- 
matum usus 100 — 104. Idem usus in effonmatione propriae 
conscientiae 105 ; propriae conscientiae educatio 105. Efformatio 
conscientiae aliorum 68, munus confessarii 69, modus servandus 107. 
Consecratio. Ieiunium ante consecrationem ecclesiae 953-in fine. 
Consensualis contractus 453-C. 

Consensus ad iniustam damnificationem 313. Consensus in contracti- 
bus, eius dotes ac vitia 456 — 463. 

Consentiens, cooperator iniustus 3x3. 

Consignativus census 564. 

Consilium, actus ad prudentiam requisitus 13 ; donum Spiritus 
Sancti 32. Consilium ad iniustam damnificationem 312. Consi- 
lium : familiae, pro minorennibus 468-1, iudiciarium, pro inter- 
dictis 468-11. 

Consociationes opificum 393-I-4, 402-3. 

Conspiratio ad damnificationem 317. Conspiratio venditorum (mo- 
nopolium) 534—536, emptorum 520-1-lv-v, conductorum 548. 
Constantia 930. 

Consuetudo, causa excusans ab obligatione : abstinendi ab operibus 
servilibus 689, audiendi missam 703, servandi ieiunium 958 ; 
ut causa excusans a simonia 814-C-4 ; ut titulus percipiendi foe- 
nus 579. 

Consulens, cooperator iniustus 312. 

Consumptio, seu nimia sumptuositas 922. 

Contemplativa vita 1069. 

Contemptus praecepti ve,l praecipientis 844. 

Continentia. Eius notio ac definitio 1029. Est habitus bonus tempe- 
rantiae annexus 1030, deficiens a ratione perfectae virtutis 1030. 
Contractus. I.) Generalis distinctio 448. Principium generale in 
contractibus attendendum 449. Contractus definitio 451, ele- 
menta 452, divisiones 453, subiectio legi humanae, praesertim 

civili 454. Requisitus, ad validum contractum, consensus, huius- 
que : qualitates 456, 457 ; defectus : ex errore 458, 459, ex dolo 458, 
460, ex violentia et metu 461, 462 ; obiectum seu materia 464, 
quid de obiecto turpi 465, 466 ; subiectum : ex iure naturali, et 
ex iure positivo 467 ; restrictiones, ex iure positivo, quoad mino- 
rennes, interdictos, uxores, personas morales seu societates 468, 
469. Obligatio contractus : absoluti 470 — 472, conditionati 473, 
qualificati seu modificati 474, iuramento muniti 475. Cessatio 
obligationis 476. 

II.) Contractus : unilaterales: promissio 477 — 480, donatio 
481 — 489, v. Donatio, testamentum 490 — 495, v. Testamentum. 
Contractus bilaterales onerosi: emptio-venditio 51 1 — 524, v. 
Emptio-venditio, venditio per proxenetas 525- — 527, venditio 
sub hasta seu licitatio 528, retrovenditio 531 — 533, permutatio 
et negotiatio 537, locatio-conductio 540 — 557, v. Locatio-con- 
ductio, societas 558 — 559, census 562 — 566, cambffim 567 — 
570. Contractus bilaterales gratuiti: creditum 571, commodatum 
572, mutuum 574, depositum et sequestrum 584—587, manda- 
tum et negotiorum gestio 588 — 592. Contractus aleatorii 593 : 
assecuratio 594, ludus 600, sponsio 601, sortitio seu loteria 602. 
Speculationes Bursae 603—605. Contractus subsidiarii 606 : fide- 
jussio 607, pignus 608, hypotheca 609, transactio 610. 

Contrapassio, in commutativa iustitia 255-4. 

Contumelia 436 — 439. Tolerantia contumeliarum 440. Contumelia 
in Deum, v. Blasphemia. 

Conventio 451. 

Convictores (religiosorum), v. Alumni. 

Cooperatio : ad iniustitiam 309, v. Cooperator, ad violationem legis 
ieiunii et abstinentiae 976, ad ebrietatem 993. 

Cooperator (ad iniustitiam) 309. Varii cooperatores 311 — 316. Eorum 
obligatio : restituendi 309, restituendi in solidum 317, 319-4 ; 
ordo inter cooperatores quoad restitutionem 318. Signa coopera- 
tionis efficacis 319. 

Corpus. Corporis participatio ad cultum divinum 652, ad adorationem 
Dei 682. 

Corruptio officialium : ad defraudenda tributa 630-B, ad carcerem 
fugiendum 641-B-d. Corruptio virginitatis 999. 

Crapula, opposita abstinentiae 979. 

Creditores privilegiati 324, 325. 

Creditum, contractus 571. Eius species : commodatum 572, mu- 
tuum 574. 

Crimen publicum seu notorium 430 ; eius licita vel illicita manifestatio 
430, 431- 

Crudelitas 1040. 

Crux Christi, cultus ei debitus 653. 

Culpa moralis seu theologica et culpa iuridica 293. 

Cultus, generice, seu Dulia 647, 836, Cultus Deo debitus, seu cultus 
latriae 646, 649 — 651 ; cultus internus et externus 652, absolutus 
et relativus 653. Cultus duliae supernaturahs, debitus Beatis, 
eorum imaginibus et reliquiis 838. Cultus Veri Dei indebitus 
77 x j 773- 

— Cultus modestia, virtus temperantiae annexa 1063. 

Curatela, Curator, minorennium 468-B. 

Curiositas 1053, 1054. 

Daemon. Daemonis cultus in idololatria 776-2, in divinatione 777, 
in magia 785. Eius potestas 778-uota ; eius probabilis interventus 
in phenomenis spiritismi 780. Adiuratio daemonis (exorcismus) 760. 

Summa Theologiae Moralis II. — 64 

Damnati: orare non possunt 665, pro eis orare non possumus 667. 

Damnificatio iniusta 288. Damnificatio : ex iniusta acceptione 289 : 
eius conditiones ut inducat obligationem restitutionis 290 — 293 : 
restitutio propter damnificationem : ex levi culpa 294, ex causa 
posita 296-A, ex errore 296-B, dubiam 296-C. Damnificatio : 
ex re accepta 298 — 308, v. Possessio. Damnificatio : ex coopera- 
tione ad damnum, v. Cooperatio. 

Damnificator, v. Damnificatio. 

Damnum. Damnum iniuste illatum, v. Damnificatio. Damnum 
emergens : ut titulus : differendi restitutionem 336-4, percipiendi 
foenus 578, augendi vel minuendi pretium 516. 

Debita. Ordo in solvendis debitis 324. Causae ab eis solvendis excu- 
santes 336 — 342. Solutio debiti incerti 322. Eorum exstinctio per 
praescriptionem 233. Proportio servanda in solvendis debitis 
haereditatem gravantibus 5 I0 '3- 

Decalogus. Eius praecepta sunt praecepta iustitiae 896 ; eorum di- 
stinctio et ordo 897. Divisio theologiae moralis secundum ordinem 
praeceptorum decalogi 898-3. 

Decentia, pars modestiae 1058. 

Decimae 708. 

Defectus. Licita vel illicita manifestatio defectuum proximi 429. — 
Defectus rei vendendae, ac venditoris circa eos obligationes 521-II. 
V. etiam Vitium. 

Defraudatio : tributorum 630, militiae praestandae 632 — 634. 

Defuncti. Eorum ius ad famam 426-C. V. etiam Animae. 

Delatio, v. Denuntiatio. 

Delectatio, ut obiectum temperantiae 937, ut peccatum luxuriae : ex- 
ternae 1003, internae 1020 — 1023. 

Deliberatio, ut est actus ad prudentiam requisitus 13, 29-1 0 . Deli- 
beratio requisita ad valorem : contractus 456, 458, voti 71 1-2. 

Demonstratio. Contractus sub dempnstratione 474-3. 

Denuntiatio criminum : facienda publicae auctoritati 640, facienda 
superiori 429. 

Depositum, contractus 586 — 588. 

Deputati, condentes suo suffragio iniquas leges,quoad restitutionem3i3. 

Dprelictae res 202, 218, 219. Earum legitima occupatio 218. 

Desertor : militiae 632, proelii 275-4. 

Desiderium licitum vel illicitum propriae mortis 354. Desiderium 
ut peccatum luxuriae internae 1020 — 1023. 

Detentio rei alienae, v. Possessor. 

Detractio 423 — 432. Eius differentia a contumelia 437. Cooperatio 
ad detractionem 433. Reparatio detractionis 443 — 446. Detractio 
propriae famae 432. 

Deus: Dei dominium in omnes res creatas 171, in vitam hominis 350. 

Devotio, actus virtutis religionis 656 — 659. Devotio erga sanctos 660. 

Diabolus, v. Daemon. 

Diaria, v. Ephemerides. 

Dies dominica, dies festivi 685. Dies, quibus urget praeceptum : 
audiendae Missae 685, 698, servandi ieiunium ecclesiasticum 953, 
abstinentiam 963. Contractus in diem 474-1, 603-B. 

Diffamatio, v. Detractio. 

Differentiatis contractus 603-B-1. 

Dilatio : orationis 677, voti adimplendi 727, refectionis, diebus ieiunii 
959-A, restitutionis 332 — 334. 

Dilectio: coniugum ad invicem 830 — 832, parentum ad filios 825, 
filiorum ad parentes, 820. 

Diligentia, conditio prudentiae 13, 14 ; in efformanda conscientia 
vera 49 — 52, 66, certa 105. 

Discipulus, v. Magister. 

Disiunctio. Contractus sub disiunctione 474-5. 

Dispensatio: a requie festiva 689, a voto 737, a iuramento promis- 
sorio 757, a ieiunio et abstinentia 970 — 972. 

Disponibilis pars, in re haereditaria 501. Ex ipsa disponere in fa- 
vorem unius filii prae alio, an liceat 503-2. 

Dissimulatio veritatis 860. Eius liceitas 860, vel illiceitas 861, 862. 

Distractio in oratione 672, in audienda missa 700-d, 702-B. 

Distributio bonorum communitatis, v. Distributiva iustitia. 

Distributiva iustitia. Eius notio 252, 611. Eius distinctio a legali 
et commutativa, ratione : obiecti 253-1, subiecti 253-2, medii, 
i. e. aequalitatis 253-3 0 , 255-2. Eius actus, seu iudicium 612, 613, 
v. Iudex. Eius : obiectum primarium, bona communitatis 618 : 
munera et officia 619, instituta in utilitatem membrorum 620, 
honores 621 ; obiectum secundarium : onera 623, tributa et vecti- 
galia 624 — 631, v. Tributa, militia 632, 633. Peccatum opposi- 
tum : acceptio personarum 616, 617. Obligatio restitutionis ex 
violata iustitia distributiva 254-c, 295. 

Divinatio 777, 778. Eius species 781 — 784. 

Divortium. Dispositiones iuris civilis, in casu divortii, quoad bona 


communitatis 184-3. 

Divulgatio criminis : occulti 429, notorii 430, 431. 

Docilitas, pars integralis prudentiae 24-3. 

Dolus, species falsae prudentiae 43-b, vitium contractus 457. 

Dominium proprietatis, i. e. ius in re 158. Dominium plenum 159, 
160. Dominium semiplenum : ususfructus 161, usus 162, ser- 
vitus 163. Dominii obiectum 166 : dominium : utile in bona ho- 
minis interna 167 ; plenum : in bona externa 168, 169, ac in bona 
honoris et famae 169; semiplenum in personam proximi 168-3. 
Dominii subiectum 171 — 173. Dominium, lege positiva restrictum : 
filiorum familias 175— 179, uxorum 180—185, auctorum et inven- 
torum 191 — 193, clericorum 194—196, religiosorum 197, per- 
sonarum moralium 198 ; Status 199-1, societatum privatarum 199-11, 
200-3, Ecclesiae 199-m, 200-1. Dominii acquisitio 201. Acqui- 
rendi modi primaevi et derivati 201. Res aptae acquiri : vacantes 
202, 203, derelictae 202-2 0 , 218—219, amissae 202-3, 216, 217. 
Dominii privati origo et liceitas 396 — 402. Eius adversarii 391 — 
395, v. Socialismus. 

Dominus. Eius officia : iustitiae erga operarios 551, pietatis erga fa- 
mulos 829-3°. Eius potestas suspendendi vota famulortmi 736. 
Principia iuris : Res clamat domino. Res fructificat domino, Res 
perit domino 160 ; Domino irrationabiliter invito non fit iniuria 246. 

Donatio, contractus 481. Donatio : inter vivos 483, solemnis 484-A, 
B, manualis 484-C-1, sub specie contractus onerosi 484-C-2, 
accessoria 484-C-3, per modum renuntiationis gratuitae 484- 
C-4. Validae donationis : conditiones 484, revocatio 485. Donatio : 
informis, eius valor in conscientia 486, laesiva iuris tertii 487, 
mortis causa 488. Incapaces, ex iure civili : donandi 497, acci- 
piendi 498. Modi donandi a iure prohibiti 499, prohibitionis valor 
in conscientia 500. Donatio in favorem causae piae 489, 500. 
Canones Iuris canonici circa donationes 489. . 

Donum. Dona Spiritus sancti: consilii 34, pietatis 895, fortitudinis 931. 

Dotalia bona 181, 182. Regimen dotale 184-E. 

Dubium 71. Dubium positivum, negativum 71, 83. Dubium specu- 
lativum, speculative practicum, iuris et fatti, practice practicum 
83-1-3°. Depositio dubii, v. Conscientia I.) Principia : In dubio 
melior est conditio possidentis 86 ; In dubiis tutius est agendum 88 
91 ; Lex dubia non obligat 92, 93> Appenatx-lil- 

Duellum 365. Puellum publicum, eius liceitas 365. Duellum priva- 
tum, eius malitia 366, 367. Duella academica 367-4. Duella iudi- 
cialia, seu ordalia 365, in fine. Poenae canonicae in duellantes 
eorumque complices 366-A. 

Dulia 836 — 838. 

Durities, opposita patientiae 926. 

Dux, duces exercitus, eorum in bello obligationes 274 — 276. 

Ebrietas 985 — 990. Imputabilitas peccati in ebrietate commissi 991, 
992. Cooperatio ad ebrietatem 993. 

Ecclesia, ut est societas. Eius dominium in bona temporalia 199, 200. 

Ecclesia, ut est templum. Sacrilegium locale in pollutione et 
violatione ecclesiae 799. 

Ectopicus foetus 363. 

Educatio propriae conscientiae 70. Educatio filiorum, corporalis et 
spiritualis 826. 

Electio. Filiorum libertas in electione status vitae 822-2. Electio can- 
didati digni vel dignioris, in distributiva iustitia 619. 

Elector, electores, v. Electio. 

Electuaria, eorum licitus usus diebus ieiunii 951. 

Emancipatio filiorum 175-3. Emancipatorum capacitas : contra- 
hendi 468-B, donandi 497-1 0 , accipiendi 498-2°. 

Embryotomia 362. 

Emphyteusis 164-2°, 544-2. 

Emptio-venditio, contractus 511. Est contractus consensualis 512. 
Materia : venditionis, merx 513, emptionis, pretium, v. Pretium. 
Contractus iustitia ip aequalitate mercis et pretii 515. Officia 
venditoris quantum : ad rem petitam 521, ad rei vitia et defectus 
521-11, ad rei traditionem 521-m, ad rei evictionem 521-lv. Officia 
emptoris 522. Cessatio contractus 523. Circa hunc contractum 
dispositipnes luris civilis et canonici 523, 524. 

Emptor, eius iura et officia, v. Emptio-venditio. Conspirationes 
emptorum 519-4, 520-n-v. 

Ephemerides. Detractio, diffamatio, per ephemerides 431. 

Epichia 890. Epichia late et stricte dicta 890. Dirigitur a gnome, pru- 
dentiae annexa 893. Epichia : ut est iustitia naturalis 890-1 ; ut 
pertinet ad iustitiam legalem, seu, ut est benigna legis interpre- 
tatio 890-2, 891 ; ut est pars potentialis justitiae, seu, ut est mode- 
ratus usus proprii iuris 890-3, 892. Eius usus : in casu magni infor- 
tunii 544, 546-3 ; erga opifices in casu magni beneficii ex rebus 
jndustrialibus 554. 

Epikeia, v. Epichia. 

Episcopus, ut Ordinarius. Potest: in casu necessitatis reductionem et 
compositionem facere circa legata ad causas pias 493-t’n fine, 
quorumdam subditorum vota, non reservata, annullare 735, ea sus- 
pendere 736, in eis dispensare 739 ; dispensare : in lege de requie 
festiva 689-2, a lege ieiunii et abstinentiae 971. V. etiam: Superior 
religiosus. 

Erronea conscientia, v. Conscientia I.) 

Error : causans damnificationem 296-B, vitians contractum 458, in- 
validans votum 707. 

Eubulia 29. 

Eutaxia 1060. 

Eutrapelia 1060. 

Evictio 521-lv. Assecuratio ab evictione est obligatio : venditoris 
521-lv, locatoris respectu conductoris 542-3. Evictionis possibi- 
litas, vel impossibilitas determinans ordinem restitutionis 230-A. 

Eviratio 370-c-f. 

Executor testamentarius 494-D. 

Exempti : Filii exempti a potestate parentali 175-c. 

Exhaeredatio 506. 

Exorcismus 760, 789-4. 

Expensae, ad quas in restituendo tenetur vel non tenetur : possessor 
bonae fidei 299-C, 329-1, possessor malae fidei 303-C, 329-2. 
Solutio expensarum : in executione testamenti 494-D ; in tra- 
ditione et ablatione rei venditae 521-m, 522-11 ; in custodia : 
rei commodatae 573, rei depositae 585, 586 ; in executione : man- 
dati 589, 590, 592, fideiussionis 607, pignoris 608. 

Explicitus seu formalis contractus 453-C. 

Exsecratio ecclesiae 805. 

Falsiloquium 862-2. 

Fama 415. Hominis ius strictum ad bonum famae 169, 426. Laesio : 
propriae famae 432 ; faipae proximi, v. Detractio. Restituendae 
laesae famae : obligatio 444, modus 445, causae excusantes 446. 

Famuli. Eorum erga dominos suos officia : iustitiae 550, pietatis 823-4. 
Causae ob quas excusari possunt : ab observatione festorum 689-5°, 
703-4-b, a ieiunio et abstinentia 967-d, 968-4, 976-B. Eorum 
peccata : per furta domestica 406-d-f, 527-2, per illicitam compen- 
sationem occultam 416-1-2. 

Fastus, oppositus modestiae 1065. 

Feritas, seu saevitia 1040. 

Festa de praecepto 685. Eorum observantia, v. Observantia. 

Fictio : in voto 71 i-i°, in iuramento 743-c, in contractibus 456, in 
agendo 865, 866, in ornatu 1066-3, 1967. 

Fidelitas, pertinens ad virtutem veritatis 849. Fidelitas, in promis- 
sione 478. 

Fideicommissum 499-II-2, 

Fideiussio 607. 

Fides, bona, mala, dubia : in rei acceptae detentione 298, 302, 307, 
in praescriptione 230, 232, 233. Bona fides, conditio bonae con- 
scientiae 54, 58, 78. Bona fides in contractibus 471. Fides famulo- 
rum : ex iustitia 550, ex pietate 823-4. 

Fiducia, pertinens ad magnanimitatem 917-3. 

Filii. Filiorum erga parentes : officia pietatis 819 — 823. Eorum do- 
minium in bona externa 175, 176, in bona proprio labore acqui- 
sita 177, Eorum iura in successione haereditaria 501, 503, 505-A. 
Eorum libertas in eligendo statum vitae 822-2. Eorum emanci- 
patio I75-C-3- Eorum furta ex bonis parentum 406-b. Eorum 
obligationes quantum : ad sanctificationem festorum 689-5, 7°3 -2 » 
ad legem ieiunii et abstinentiae 967-d. 

Fiscus, in successione legali 505-B-2, in percipiendis tributis 630, 
631, in monopolio 534, 535. 

Fodinae. Earum occupatio 209. 

Foenus 576. Eius illicita perceptio vi ipsius mutui 577. Eius licita 
perceptio ex titulis extrinsecis 578. Eius liceitas in hodiernis oeco- 
nomicis conditionibus 579. Eius iusta taxatio 583-B. V, etiam 
Usura. Nauticum foenus 599. 

Foetus. Eius illicita occisio vel eiectio e sinu matris 363. 

Forensia opera die festo prohibita 687. 

Forma contractuum 453-C. Forma legalis : in donatione 4°4> (eius 
valor in conscientia 486), in testamento 492, 493, in emptione- 
venditione 524, in hypotheca 609. 

Formalis inobedientia 844. 

Fornicatio 1006. . . . 

Fortitudo. (Tractatus de Fortitudine. Divisio Tractatus 901). ror.i- 

tudinis : notio 899, definitio 900. Est virtus 902, virtus cardinalis 
905. Eius : obiectum materiale, materiale primarium et formale 
903, 906 ; actus : sustinere et aggredi 904, 907, martyrium 908— 
910 ; medium 911 j partes integrales et potentiales 914 ; praecepta 
932. Donum Spiritus Sancti et beatitudo Fortitudini annexa 932. 
Vitia Fortitudini opposita 912, 913. 

Fratfes, sorores : quoad successionem legalem 505-3, 503-m. 

Fraus, opposita prudentiae 43-c. Fraus seu dolus in damnificatione 
289, 291, in contractibus 458, 460, in emptione-venditione 521, 
in contractu societatis 561, in assecuratione 595-11-m, 597-1, in 
ludo 600-C, in speculationibus Bursae 604-11-111, in tributis 630, in 
militia praestanda 632 — 634. 

Fructificatio, species accessionis 220, 221. 

Fructus, in accessione 221. Rei fructus restituendi a possessore : 
bonae fidei 299-B, malae fidei 303-B. 

Frustulum, die ieiunii 958-B. 

Fuga rei e carcere 641-B. 

Furtum. Eius definitio 403, species 403, gravitas 404, gravitas absoluta 
vel relativa : ratione materiae 405, ratione circumstantiarum 406, 
ratione coalescendae 407. Causae a furto excusantes : necessitas 
41 ° — 4 I2 > Occulta compensatio 413. Restitutionis rei iniuste ac- 
ceptae : conditiones 291 — 293, obligatio 294, 295, mensura : in 
acceptione voluntaria vel involuntaria 296-A, in acceptione ex errore 
296-B, in acceptione dubia 296-C, an restitutio fieri possit ex bonis 
diversi ordinis 297. Restitutio rei iniuste detentae, v. Possessor. 
Furtum sacrilegum 805-2, 806. Furtum rei profanae in loco sacro 
403-2-a, 806-5. 

Geomantia 777-1. 

Gestio negotiorum, contractus 592. 

Gnome, pars prudentiae 29-3. 

Gradus consanguinitatis quoad peccatum incestus 1012, 

Gratiarum actio, pars orationis 675, 878. 

Gratitudo 875. Eius gradus 879. Causa excusans a simonia 814-C. 

Gratuitus contractus 453-B. 

Gula, ut opposita temperantiae 977, 978. 

Habitatio, species ustis, 162. 

Haeredes (legatarii) testamentarii 494. Eorum iura et officia 494. In- 
capaces accipiendi haereditatem 498. Haeredes necessarii, ipsis- 
que a iure reservata pars haereditatis (legitima) 501. Haeredes 
ab intestato, seu successores legales : regulares 505-A, irregulares 
505-B, exclusi 506. Facultas haereditatem acceptandi : simpli- 
citer 507-A, sub beneficio inventarii 507-B, facultas repudiandi 
507-C. Haereditatis : partitio 508, rescissio 510-1, assecuratio, 
510-2. Collatio bonorum 508, an liget conscientiam 509. Acci- 
piens haereditatem a possessore dubiae fidei, ad quid teneatur 
307, 308. Restitutio haeredibus facienda ob homicidium 375. 

Haruspicium 777-1. 

Herus, v. Dominus. 

Historia systematum pro usu probabilitatis. Appendix. 

Homicidium 355, y. Occisio. Homicidium : casuale 363-3, sacri- 
legum 805. Restitutio ob homicidium 375, 376. 

Honestas, pars temperantiae 944, pars modestiae 1063. 

Honor Deo debitus, obiectum virtutis religionis, v. Cultus. Honor 
debitus : parentibus 821, superioribus 833, 836 — 838. Honor, 
bonum hominis 417 ; eius laesio per contumeliam 436, laesionis 

reparatio 447. Honores : obiectum distributivae iustitiae 621, 
virtutis magnanimitatis 915. 

Hora refectionis diebus ieiunii 956. 

Humilitas 1041 — 1047. Ei non opponitur vera magnanimitas 915-4. 

Hydromantia 777-1. 

Hyperdulia 836-b. 

Hypnotismus 347, 348. 

Hypotheca 609. 

Hypothecarii census 560-2-c. Hypothecaria debita 324. 

lactantia 867. 

Idololatria 774 — 776. 

Ieiunium : naturale, eucharisticum, morale, ecclesiasticum 949. Ie- 
iunium est actus : virtutis 950, virtutis abstinentiae 951. Ieiunium 
ecclesiasticum 952. Eius praeceptum : universale 952, 953, par- 
ticulare 953-1« fine. Tempora ei dicata 953 Eius obiectum essen- 
tiale, i. e. unica in die refectio 954 ; refectionis licita : duratio 
955, hora 956, dilatio 959- A, anticipatio 959-B, interversio 959-C. 
Cibi vetiti vel non vetiti, itemque potus : extra refectionem 957, 
in collatione et frustulo 958. — Legis abstinentiae : obiectum 
961, 964, tempora 963. Quinam teneantur lege ieiunii et absti- 
nentiae 965. Causae excusantes (966) a lege abstinentiae 967, a 
lege ieiunii 968, causa dubie excusans 969 ; causa eximens, seu 
dispensatio 970—972. Gravitas obligationis 973 ; quoad ieiunium 
974, quoad abstinentiam 975. Cooperatio ad Jegis violationem 976. 

Ientaculum seu frustulum, diebus ieiunii 958-B. 

Ignorantia : vitians contractum 458, votum 712. Ignorantia : excusans 
a restitutione 336. 

Illegitimi filii. Eorum exemptio a potestate parentali 175. Eorum 
officia et iura erga parentes 388-5. Eorum iura quoad haereditatem 
498-B-4, 501, quoad successionem legalem 505-A-1. Obligationes 
patris vel matris erga eos si sint naturales 384, 385, si adulterini 
vel spurii 386 — 388. 

Illusio, species irrisionis 440. 

Imagines Beatorum : earum cultus 838. 

Immodestia habitus 1066, 1067, 

Immunitas ecclesiastica. Eius sacrilega violatio 804-1-2, 805-2, 806-5. 
Poenae canonicae in violatores 807-4. 

Impatientia 926. 

Impensae, v. Expensae. 

Imperium, actus principalis prudentiae 13. 

Impietas, seu irreligiositas 790. 

Impletio voti 724 — 730. 

Implicitus seu virtualis contractus 453-C. 

Impotentia excusans : a restitutione 336 — 338, a missa de praecepto 
703, 704, a lege ieiunii et abstinentiae 966—968. 

Improperium 437-3. 

Imprudentia 35 — 38. 

Impuberes, v. Minorennis. 

Impudicitia 1024—1026. 

Imputabilitas actionis damnificativae 290 — 293. 

Inadvertentia ut est vitium : contractus 458, voti 712. 

Inanis gloria : ut opposita magnanimitati 918-3°. 

Inarescentia 1036. 

Incarceratio 372. 

Incestus 1012. 

Inconsideratio, opposita prudentiae 37-b, 38. 

Inconstantia, opposita prudentiae 37-c, 38. Inconstantia, seu mol- 
lities, opposita perseverantiae 929. 


ioo8 


SUMMA THEOLOGIAE MORALIS 


INDEX ALPHABETICUS 


IOO9 




Incontinentia 1031, est minus peccatum quam intemperantia 1032-1-2, 
est turpior in concupiscentia quam in ira, 1032-3. 

Individualismus iuris obiectivus 154-C. 

Industriales fructus et fructus solius propriae industriae 221. Eorum 
restitutio a possessore : bonae fidei 299-B, malae fidei 303-B. 

Infans, v. Minorennis. 

Infirmitas, excusans ab audienda Missa 703, a lege : abstinentiae 
967-b, ieiunii 968-1. 

Infirmus. Eius obligatio quoad propriam sanitatem 353-4-c. 

Informis : contractus 453-C, G, 454, donatio 484, informe testamen- 
tum 492, 493. Valor, in conscientia, informis contractus 454, 
donationis 485, testamenti 493. 

Ingratitudo 878, 879. 

Inhabilitas: ad ineundos contractus 467, 468, ad donandum, ad 
condendum testamentum 497. 

Iniuria, actualis iniustitia 236. Eius definitio 237, species 238, gra- 
vitas 239, 244, species, ratione obiecti : illegalis seu generalis, et 
particularis circa distributiones et commutationes 241 — 243. 
Actus iniuriae speciales 343, v. singulos ibidem enumeratos. Iniuriae 
reparatio, v. Restitutio. Principia iuris : Scienti et consentienti 
non fit iniuria 245, Domino irrationabiliter invito non fit iniuria 246, 
Sola intentio iniusta non constituit iniuriam 247. 

Iniustitia, ut habitus 236, 240. Eius species 241 — 243. 

Innocens. Eius directa occisio est illicita 359, 363. Eius indirecta 
occisio potest esse licita 360. Eius condemnatio : per iudicem 637, 
per iuratos 639. 

Innominatus contractus 453-E. 

Inobedientia 844. 

Insensibilitas, opposita temperantiae 941. 

Instituta. Eorum Capacitas : contrahendi 468-IV, donationes accipiendi 
498-6-7. 

Instructio filiorum : officium parentum 820-B. 

Integrales partes virtutum 22, prudentiae 23-25, iustitiae 249-250, 
fortitudinis 914-B, temperantiae 944. 

Intellectus, intelligentia, pars integralis prudentiae 23, 24-2. 

Intemperantia 942. 

Intentio requisita ; in oratione 671, in audiendo Missam 702, in voto : 
emittendo 71 1, adimplendo 724, in iuramento 743, 748-1, 799-1 0 , 
in contractu 456-c. 

Interdicti civiliter quoad contractus 468-11, quoad donationes et testa- 
mentum 497-3, 498-4. 

Interdictiones civiles, quoad bonorum administrationem 468-11, 
quoad modum contractus 499. Earum valor in conscientia 500. 

Internationalis iustitia 256-4. 

Interni actus ut obiecta obedientiae 842. 

Interpositio, in donatione vel testamento 499-1. 

Interpretatio: voti 728—731, iuramenti 748, 758, contractus 471. 

Interruptio refectionis, die ieiunii 955. 

Interversio refectionum, die ieiunii 959-G. 

Intimiditas, opposita fortitudini 913. 

Invalidus, v. Nullus. 

Inventarium, conficiendum ab usufructuario 161-c. Beneficium inven- 
tarii 507. 

Inventio, modus acquirendi dominium 213. Inventio thesauri 214, 
rerum amissarum 216, rerum derelictarum 218. 

Inventor, Eius dominium in opus suum 192. 

Invocatio : sanctorum 678-5, animarum purgantium 666. — In- 
vocatio daemonis 785. 


Ira: ut opposita mansuetudini 1038, eius gravitas 1039. 

Iracundia 1036-1039. 

Ironia,' species mendacii 868. 

Irreligiositas 790. 

Irreverentia, v. Reverentia. 

Irrisio 437-2, 440. Ut est actus eutrapeliae 440-in fine. 

Irritatio voti 734 ; quibus competit irritatio : directa 735, indirecta 
736; irritationis conditiones 740. Irritatio voti inter coniuges 
735-3, 736-2. Irritatio iuramenti promissorii 757. Irritatio : con- 
tractus 454, contractus simoniaci 815. 

Iudex 636. Eius requisitae dotes : jurisdictio, scientia, integritas 636- 
A-C. Eius officia : in adimplendo munere 637 ; erga accusatum 
quem privata scientia noverit ; reum 637-3-a, innocentem 637- 
3-b ; erga accusatum dubie reum 637-3-c, 91-C ; in applicando 
legem manifeste iniustam 737-3-d ; in reparatione iustitiae laesae 
636-B-C, 638. Iudex instructionis 640. 

Iudiciales actus diebus festivis prohibiti 687. 

Iudicium, ut actus prudentiae 13. Iudicium, conditio iuramenti 751, 
adiurationis 761. Iudicium temerarium 418, 419, eius malitia 420, 
eius reparatio 444. Iudicium ut est actus distributivae iustitiae 
612, 613, eius liceitas 614, peccatum oppositum, i. e. acceptio per- 
sonarum 616, 617, iudicium publicum 615. 

Iuramentum. Eius definitio 742. Conditiones ad validitatem : est 
actus rationis praesupponens actum voluntatis 743, est invocatio 
testimonii divini 744, 745. Eius liceitas 749. Eius conditiones 
ut sit licitum 750 — 754. Eius distinctiones in : verbale, reale 
et mixtum 742-1';: fine, contestatorium et execratorium seu impre- 
catorium 743 -in fine, explicitum et implicitum 745-in fine, 
assertorium et promissoriiim 746. Est actus virtutis religionis 
747. Iuramenti promissorii : conditiones 756, 754, effectus 755, 
obligatio 755, est minoris obligationis quam votum 755-1, ad- 
mittit parvitatem materiae 755-2. Iuramenti : impletio, cessatio, 
irritatio 757, interpretatio 758. Consuetudo seu habitus iurandi 
799-2 ; petitio iuramenti vitiosi an liceat 799-3. luramenta politica 
874. Iuramentum additum contractui 758-c-d, 475. Iuramenti 
violatio, v. Periurium. 

Iurati 639. 

Iuridica culpa 293, obligans ad restitutionem 293. 

Iurisdictio. Iurisdictio publica civilis ut est in iudice 635 ; facultas 
confessorii : commutandi vota 739, 740, dispensandi in lege ieiunii 
et abstinentiae 971-5. Facultas : confessorii ordinis mendicantis, 
dispensandi in votis non reservatis 737-4. 

Ius, obiectum iustitiae. Eius notio : ius obiectivum et subiectivum, 
seu passivum et activum, ius normativum 149. Definitio iuris 
obiectivi et subiectivi 150. Essentia iuris 151, 155. Eius funda- 
mentum : proximum 152, ultimum 153. Eius species : ius naturale 
et positivum 156 ; ius politicum, paternum, dominati vum, oecor 
nomicum 157-A, strictum et non strictum 157-B ; ius in re et ius 
ad rem 158. Ius in re, seu dominium proprietatis : eius species, 
obiectum, subiectum, acquisitio, v. Dominium. Adagium : Summum 
ius summa iniuria 893-2. Errores circa naturam et fundamentum 
iuris I54. 

Ius gentium 396-5. 

Iusiurandum, v. Iuramentum. 

Iustitia. (Tractatus de Iustitia. Divisio Tractatus 132.) 

I.) Iustitiae, ut est habitus : notio 134 ; definitio 135 ; pro- 
prietates 136 — 138 ; obiectum : materiale 139, 140, materiale pri- 
marium, i. e. iustum 139-2, formale quo, i. e. motivum 139-3, 

142 ; medium, i. e. medium rei 141, 253-3 ; actus proprius : red- 
dere cuique suum 143 ; distinctio ab aliis virtutibus 145 ; excel- 
lentia 146 — 148. 

II. ) Iustitiae : subiectum 144 ; obiectum, t;. Ius. Iustitiae : 
partes integrales 250-251 ; partes subiecrivae, v. Legalis iustitia, 
Commutativa iustitia, Distributiva iustitia ; partes potentiales : 
religio 645 — 815, pietas 816 — 832, observantia 835 — 848, veritas 
849 — 874, gratitudo 875 — 880, vindicatio 881, 882, liberalitas 
884 — 887, affabilitas 888, 889, aequitas, seu epichia 890 — 893. 

III. ) Donum iustitiae annexum, i. e. Pietas 894. Iustitiae prae- 
cepta 896 — 898. Peccata opposita iustitiae, v. Iniuria. Iustitia, 
conditio i ur amenti 753, adiurationis 751. 

Kantismus, eius doctrina quoad essentiam iuris 154-C, D. 

Labor: ut est titulus dominii 201 ; non est titulus unicus dominii 
212, nec valoris oeconomici 401-2. Labor : prohibitus diebus fe- 
stivis 686, excusans a simonia 814-C, excusans a ieiunio 968-4 — 6, 
ab abstinentia 967-c. Contractus laboris 549 — 557, v. Locatio- 
Conductio. 

Latria 646, v. CULTOS. 

Laus Dei, actus religionis 764. 

Laxa conscientia 116, 1 17. Eius signa 118, causae et effectus 119, 
remedia 121, 122. Non est regula prudenter agendi 120. 

Laxismus 77-6. Nota historica circa ipsum. Appendix- IV-2. 

Legale proemium, sive Titulus legis civilis, ad liceitatem foenoris578-5. 

Legalis iustitia. Eius : notio 259, subiectum 260, 265-1-4, necessitas 
262. Eius obiectum : bonum commune 264 : bonum totius socie- 
tatis 265, bonum commune : quaenam includat 267 — 269, in 
quonam principaliter consistat 265. Boni communis procuratio : 
per ipsam societatem 263, per cooperationem singulorum 264, per 
societatis rectores 267, 271. Doctrina Ecclesiae circa procurationem 
boni communis 269, 270. Defensio boni communis, v. Bellum. 

Legatarii: universalis, titulo universali, titulo particulari : eorum iura 
et officia 494, 508. 

Legatum 490 -nota i°. Legatum informe ad causas pias 493-4. 

Legitima pars, in re haereditaria 501. Eius determinatio per varia 
iura civilia 501, v. etiam Testator. 

Legitimatus filius 175-b. 

Legitimus filius 175. 

Lenitas 1040. 

Lex. Principium : Lex dubia, seu incerta, non obligat 92. 

Liberalitas, ut virtus 884, 885, ut titulus excusans a simonia 814-C. 

Libertas, conditio contractus 456, 461, conditio voti 711-3. 

Licitatio 528, 529. 

Lignatio 210. 

Litigium, oppositum affabilitati 889. 

Litterae. Illicita aperitio aut lectio litterarum 856. Litterae cambiales 
5 6 7 - 

Locatio-conductio, contractus 540. Eius species 540-7. Locatio 
rerum eiusque species 541. Obligationes : locatoris 542, condu- 
ctoris 543. Locatio agrorum et emphyteusis 544. Locatio operis 
545, obligationes : conductoris 546, locatoris 547. Conspirationes 
conductorum 548. Dispositiones, circa locationem : iuris civilis 
544, 548-3, iuris canonici 544-4. Locatio operarum, seu contractus 
laboris 549, obligationes : operariorum 550, dominorum 551, v. 
Sai. arium. 

« Lock-out », seu dimissio operariorum 557. 

Locus sacer 805, 1013-2. Actus quibus polluitur 805, 1013-2. Locus 
debitus : pro Missa audienda 701. 

Longanimitas 927. 

Loteria, contractus 602. 

Lucrum cessans, titulus : augendi vel minuendi pretium 516-2, 
percipiendi foenoris 578-2 ; causa excusans ab audienda Missa 
703 - 4 - 

Ludus, ut contractus 600, ut obiectum eutrapeliae 1060, 1062. 

Luxuria, ut opposita castitati 1000, 1001, eius malitia 1002, 1003, 
eius species 1005. Peccata luxuriae : iuxta naturam 1006—1013, 
contra naturam 1014 — 1019, interna 1020 — 1023, imperfecta 
1024 — 1028. Luxuria sacrilega 804-3, 1013. 

Luxus, seu fastus, oppositus modestiae 1065, 

Macerationes : earum prudens usus 353-2. 

Magia 78^-B. 

Magister, Eius obligationes : erga discipulos 829, quoad docendi 
munus in scholis acatholicis 827. Officia discipulorum erga suos 
magistros 823. 

Magnanimitas 915 — 917. 

Magnetismus 347. 

Magnificentia 921. 

Maiorennis filius 175. 

Maledictio in Deum, in proximum 441. 

Malefactor. Eius iusta : occisio 356, 357, mutilatio 370, verberatio 
371, incarceratio 372. 

Maleficium 785-B, 789-4. 

Mandans, cooperator iniustus 311. Eius obligationes erga damnifi- 
catum 311-A, erga mandatarium 311-B. 

Mandatum, contractus 588. Obligationes mandatarii 589, mandan- 
tis 590. 

Mansuetudo 1033 — 1035, 

Maria sanctissima. Eius cultus hyperduliae 666, 836. Eius invocationis 
praeceptum 678-5. Eius martyrium 908-1. 

Maritus. Eius obligationes et iura in usu matrimonii, v. Coniuges. 
Eius erga uxorem officia pietatis 831. Eius potestas, secundum 
variarum gentium iura, in administrandis familiae bonis 180 — 
182, 184—190» Eius potestas vota uxoris irritandi 735, suspen- 
dendi 736. 

Martyrium 908 — 910. Martyrium : baptismus sanguinis 910. 

Marxismus 394-II, 395-3 0 . 

Mater. Eius erga prolem officia pietatis 825, 826. Eius obligationes 
erga prolem natam : ex stupro 384-2, ex adulterio 388. In pro- 
curatione directa abortus : peccat 363. 

Materia gravis vel levis in peccato furti : de se 405, ratione circum- 
stantiarum 406, ratione coalescendae 407. Materia contractus 464 ; 
v. singulos contractus. 

Materialismus, quoad essendam Iuris 154-A. 

Matrimonialis, conventio seu contractus, 184. 

Matrina, v. Patrinus. 

Medicinae quoad ieiunium ecclesiasticum 957. 

Medicus. Eius obligadones 378 — 381. Eius restricta, ex Iure, capa- 
citas acceptandi donadones 498-B-3 0 . 

Medium. Necessitas medii et necessitas praecepti 94-5 0 . — Medium 
rei et medium rationis in virtutibus determinatur a prudentia 12. 

Memoria, pars integralis prudendae 23, 24. 

Mendacium 857 — 859. Liceitas amphibologiae et restrictionis, non 
mentalis, sed realis 860 — 862. Gravitas falsi testimonii 863. 

Mendacii species 864 — 868. Casus, frequentius occurrentes, a 
mendacio excusabiles 869—874. Mendacium : in iudicio publico 
641-B, 643-C. 

Mensa : nummularia, sive banca 568-2. 

Mercatores. Fraudes ab ipsis vitandae : in emptione-venditione, 
v. Pretium, in occulta compensatione 416-3. 

Mercatus diebus festivis prohibiti 687. 

Merces, v. SALARIUM. 

Meretricium 1007. An liceat meretrici retinere meretricii pretium 
465, 466. 

Merx, materia venditionis 513. 

Mesmerismus 347. 

Metus, vitium : voti 713, contractus 461 — 463. Non tollit obligationem 
iuramenti 756, 

Militia, v. Bellum. 

Minister cultis. Eius restricta capacitas acceptandi donationes 498-B-3 0 . 

Minorennes. I.) Minorennes, qui a iure canonico, vocantur: infantes 
vel parvuli. Hi : capaces sunt dominii 173, non administrationis 
bonorum 467, 468, 498. 

II. ) Minorennes, qui a iure canonico vocantur impuberes. Hi 
ab expleto septennio tenentur lege audiendae Missae 698, lege 
de requie festiva 688, lege abstinentiae a cibis vetitis 965. 

III. ) Mi norennes ) ex utroque iure, quinam sint 175-C-2. Horum 
ex iure civili, dominium 176 — 178. Eorum emancipatio 175-C-3. 
lura, quoad bonorum adfflinistrationem : nondum emancipato- 
rum 468-A, 469-iv, emancipatorum 468-B, 497~ i0 > 498-A-2. 
Eorum bona non sunt praescriptibilia 228-2-b, c. 

Misericordia, Eius distinctio a pietate 818-4. 

Mixtus contractus 453-B. 

Moderamen inculpatae tutelae 361, 362. 

Modestia : morum 1057, 1058 ; in ludis 1060 ; cultus 1063, 1066-1068 ; 
modestia, virtus generalis, temperantiae adnexa 946. 

Mohatra, contractus 533. 

Mollities, opposita perseverantiae 929 ; peccatum luxuriae 1014-1. 

Moneta, v, Pecunia. 

Monismus naturalis 154-A. 

Monitio poenitentis, officium confessarii, 69. 

Monopolium 534-536. 

Montes pietatis 580-d-a. 

Mora culpabilis in facienda restitutione 333 in servando contractu 472. 

Moribundi. Regulae agendi cum ipsis : in suadenda restitutione 286, 
334- 

Morositas, opposita affabilitati 889-B. 

Mors. An liceat optare sibi mortem 354-2. — Donatio mortis causa 
488. Mortis pericula, obiectum materiale fortitudinis 903, 906. 

Mortificationes. Earum prudens usus 370-h. 

Mortui. Eorum ius ad famam 426-C. Mortui civiliter quoad con- 
tractus 468-11, 497-5°, 499-5°- 

Mulier, Decens mulierum ornatus 1066; indecentiae peccata 1067, 1068. 

Munera publica, obiectum distributivae iustitiae 618, 619. 

Munus, in simonia 806-2. 

Mutilatio 370 ; ut inducens obligationem restitutionis 375 — 377 ; 
mutilatio malefactoris 370. 

Mutus, cooperator iniustus 316. 

Mutuum, contractus 574, 575. Licita perceptio foenoris in mutuo, 
v. Foenus. Peccata in mutuo, v. Usura. 

Mysticum testamentum 492-3. 

Narcotica. Eorum licitus vel illicitus usus 989. 

Naturales filii, v. Illegitimi. 

Naufragium. Res naufragio amissae non habendae ut derelictae 219. 

Necessitas medii et praecepti 94-5. Necessitas excusans : a furto 410, 
41 1, a restitutione facienda 337, a requie festiva 689, a missa de 
praecepto 703-1. 

Necromantia 777. 

Neglectus cultus, oppositus modestiae 1064. 

Negligentia, opposita prudentiae 37-d, 39, 40 ; opposita studiositatj 
1055 j ut inducens obligationem restitutionis 316, 317, 630. 

Negotiatio 538 ; clericis et religiosis interdicta 539. 

Negotiorum gestio, contractus 592. 

Nepotismus 622. 

Nomen. Vana usurpatio divini Nominis 767, 768. 

Nominatus contractus 453-E. 

Non manifestans, cooperator iniustus 316. Eius obligatio restituendi 
316,317. 

Non obstans, v. Non manifestans, 

Notorietas iuris et notorietas facti 43Q. 

Nudus contractus 453-G. Nuda proprietas 158. 

Nullus contractus, ex iure civili, 454, ratione erroris 459, ratione doli 
460, ratione violentiae 461, ratione metus 462, ratione obiecti 464, 
ratione conditionis adiectae 465, ratione subiecti 467 — 469.Nullitas 
voti 71 1, 716 — 719. Nullitas iuramenti 743, 756. 

Numismata. Superstitio in eorum usu vitanda 789-2-c. 

Nundinae, diebus festivis prohibitae 687 ; quaenam est obligatio mani- 
festandi defectus mercium quae in nundinis venduntur 521-n-B. 

Obedientia 839 — 845, 848-3. 

Obiectivismus transcendentalis, ut error circa essentiam iuris 154-C. 

Oblatio, actus virtutis religionis 705 j eius obligatio 706, 708, eius 
obligatio ex iure ecclesiastico 708. 

Obligatio : legis, v. Cpnscientia. Obligatio voti, v. Votum. Obli- 
gatio contractus, v. Contractus. Obligatio iuramenti promissorii 
755 — 758. Obligatio praecepti, v. singula. 

Obsecratio, pars orationis 675 ; species adiurationis 760-1. 

Observantia, pars iustitiae 833—835. — Vana observantia, species 
superstitionis 785 — 789. 

Observatio festorum 685. Obligatio abstinendi ab operibus servili- 
bus 686, ab operibus forensibus 687. Obligationis extensio 688. 
Causae excusantes 689. Obligatio audiendi Missam, v. Sacrifi- 
cium. 

Occisio sui, directa vel indirecta 349 ; malitia occisionis directae 350, 
351 ; poenae canonicae in suicidas 350-3 ; liceitas occisionis in- 
directae 352 ; illicita temeritas in mortis periculis 353. Occisio 
proximi directa vel indirecta 355 ; potestas auctoritatis legitimae 
occidendi malefactores 356 — 358. Occisio innocentis directa 359. 
indirecta 360, 364. Occisio iniusti aggressoris 361, 362 ; infantis, 
seu embryotomia et abortus 363 ; occisio proximi casualis 363-3, 
tyranni 364-5. 

Occulta compensatio 413 — 416. 

Occupatio, modus acquirendi dominium 203, 212. Occupatio : ani- 
malium 204 — 208, fodinarum 209, lignorum et herbarum 210, 
praedae factae in bello 21 1, rerum derelictarum 218. 

Officia publica, obiectum distributivae iustitiae 619. 

Officiales publici. Eorum : obligatio denuntiandi crimina 640 ; obli- 
gatio restituendi propter cooperationem negativam ad damnum 
316, propter fraudulentiam vel negligentiam in officiis suis 630. 

Officiosum, seu professionale, secretum 852-c ; eius obligatio 854-111. 
Mendacium officiosum 859, 

Officium excusans ab audienda Missa de praecepto 703-4-b, 

Olographum testamentum 492 -B-i. 

Omen, species divinationis 777-2-a. 

Omissio ut est peccatum iniustitiae 251. Omissio alicuius partis in 
Missa audienda 700. 

Onanismus 2014-4. 

Onera publica, obiectum distributi vae iustitiae 623. 

Onerpsus contractus 453-B. 

Opera, diebus festivis prohibita : servilia 686, forensia 687 ; prohibi- 
tionis gravitas 688 ; causae excusantes 689. Opera liberalia 686. 

Operarii. Operariorum conductio, seu contractus laboris, v. Locatio- 
conductio. Operariorum dimissio (lock-out) 557. Operariorum 
assecuratio 596. Eorum : obligationes 550, iura 551, v. Salarium. 
Eorum furta in officinis domini 406-e. Quandonam, excusantur a 
lege abstinentiae 968-4, et ieiunii 967-c. 

Operationes chirurgicae 370. 

Operistitium 556. 

Opifices, v. Operarii. 

Opinio 71 — 73. Opinio probabilis 72, v. Probabilitas. Prudens opi- 
nionum usus a confessario servandus 107-C. 

Oppressio mulieris, v. Violentia. 

Opus. Locatio operis 545. 

Oraculum, species divinationis 777-1 0 . 

Oratio 661, 662 ; est : actus rationis 663, religionis 664. Quinam orare 
possunt 665 J quosnam orare possumus 666, pro quibus 667, 
quaenam orando petere 668. Oratio mentaljs et vocalis 669. Ad 
orationem vocalem requisita : prolatio verborum 670, intentio 
671, attentio 672 ; oratio dominica eiusque excellentia 673. Oratio 
publica et privata 674. Orationis : partes 675 ; necessitas 676, 
677, 680 j obligatio eiusque extensio 677, 678 ; effectus 679. 

Oratoria, quoad implendum dominicale praeceptum 701-2, 704-3. 

Ordalia 365-1'n fine, 

Ordo : in restitutione facienda 324, 325, inter successores legales 505. 

Organum, eius in ecclesia usus 766. 

Ornatus mulierum 1066 — 1068. 

Oscula impudica 1027 — B. 

Otium vitandum non excusat a lege de requie festiva 689-4. 

Pactum de re turpi, quoad validitatem 465-466. Pactum alimentationis 
566. Pactum retrovenditionis, seu reemptionis 531, 532. 

Palpo, cooperator iniustus 312. 

Papa, v. Pontifex. 

Paraphernalia bona 181, 184-E, 185. 

Parentes. Eorum erga filios officia 824 — 828 ; cui parentum haec 
incumbunt officia in casu : adulterii 386, stupri 384-?, stupri 
non iniusti 384-11. Obligatio parentum quoad scholas pro filiis 
eligendas 827. Eorum obligationes quoad damna a filiis illata 
316-7. Potestas parentum circa vota filiorum 735, 736, circa dis- 
pensationem a ieiunio et abstinentia 972-3. Eorum obligatio quoad 
electionem status vitae pro filiis 822-2, 828-b. 

Parochus. Parochi iurisdictio. Includit : facultatem dispensandi in 
lege : de requie festiva 689, de audienda Missa 703-3, de ieiunio 
et abstinentia 971. — Non includit: potestatem dispensandi in 
votis non reservatis 733-5. 

Participans, cooperator iniustus 315. 

Partitio haereditatis 508. 

Parvificentia, opposita magnificentiae 922. 

Pastio 2to. 

Pater. Eius officia pietatis erga filios 825 — 828. Eius iura in bona 
filiorum 176 — 178. Potest irritare vel suspendere filiorum vota 
735 > 736- Non potest filios dispensare a lege abstinentiae 972-3. 
Obligationes patris erga prolem natam ex stupro : iniusto 383, 
non iniusto 384, ex adulterio 386, 387 ; restitutionis obligatio ac 
modus 388. 

Patientia 923 — 925. 

Patria, ut obiectum pietatis 816, 835-1. 

Patrimonialia clericorum bona 194 — 196. 

Patrini, loco parentum, officia pietatis 829. — Patrini in duello 366-A. 

Pauperes. Eorum sublevatio non est commutativae iustitiae 412-2. 
Obligatio, erga eos, clericorum 195. Necessitas, eos a furto excusans 
4 10 — 4 12 - Tribuenda pauperibus bona restitutioni obnoxia 323. 

Pax, ut est societatis bonum 265. Pax restituenda ut est causa justi- 
ficans bellum 273-39 ; concedendae pacis iustae conditiones 274-C. 

Peculatus 403-in fine. 

Pecunia, mensura valoris rerum 511, 514 ; est de se infructuosa 577-2, 
581-3. Illicitus usus, in emptione, pecuniae falsae 522-m. Pecunia, 
obiectum cambii 567. 

Periculum sortis, titulus percipiendi foenoris 578-3. Pericula mortis, 
famae, etc. v. Mors, Fama, etc. 

Periuriutn 795 — 799. 

Permutatio, contractus 537. 

Perplexa conscientia 113 — 115. 

Perseverantia 928. 

Persona moralis, eiusque dominium 198 — 200. Eius capacitas : contra- 
hendi 468-iv, acceptandi donationes et legata 498-6-7, vel et suc- 
cessionem legalem 505-B-2. — Persona sacra, quoad sacrilegium 
804, 1013. 

Personale sacrilegium 1013. 

Pertinacia, ut est vitium oppositum perseverantiae 929. 

Petulantia, opposita modestiae 1059. 

Pharisaica conscientia 117-c. 

Philotimia 915-3. 

Philtrum, maleficium 785-B. 

Photographia, ars liberalis die festo licita 686. 

Physiogonomia, species divinationis 777-2-a, 781 -in fine. 

Pietas, pars iustitiae 816. Eius obiectum 817. Eius distinctio : a stricta 
iustitia 818-1, a iustitia legali 818-2. Pietas erga Deum 818-3. 
Opera pia seu opera misericordiae 818-4. Officia pietatis : filiorum 
erga parentes 819 : dilectionis et adiutorii 820, reverentiae et ho- 
noris 821, obedientiae 822 ; discipulorum erga magistros 823 ; 
famulorum erga membra familiae 823-4. — Officia pietatis: paren- 
tum erga filios824 : dilectio 825, educatio 826, 827, providentia 828; 
magistrorum erga discipulos 829 j domini erga famulos 829-3 > 
mutua inter coniuges 830 — 832. Pietas erga patriam 816, 835-1. 
— Pietas, donum Spiritus Sancti 894. 

Pignus, contractus 608. 

Piscatio 208. 

Plagiatus, species furti 403-1« fine. 

Poena. An excuset a poena: culpa mere juridica 293. — Poena capitalis 
356 — 358. Contractus sub poena 474-4 ; poena conventionalis, titulus 
percipiendi foenus 578-4. 

Pollicitator, in contractu 451-4-5 0 . 

Pollutio ut peccatum luxuriae 1016 — 1018. Pollutio nocturna 1019. — 
Pollutio loci sacri 805, 1013-2. 

Pontifex Romanus. Eius potestas : dispensandi in votis 737 ; conce- 
dendi compositionem : circa bona restitutioni obnoxii 340-4, 
circa legata pia 493-4. Summo Pontifici reservata vota 738. 

Posidvismus iuridicus 154-B. 

Possessio, signum dominii 164-3. Possessio praescriptiva 228. Prin- 
cipium possessionis : Melior est conditio possidentis 86, 93 et nota. 

Possessor rei alienae 298. Possessor bonae fidei quoad restitutionem 
299 ; restitutio : si possessores fuerint plures 300, si possessor rem 
acceperit a fure 301. — Possessor malae fidei 302, quoad restitu- 
tionem 303 ; restitutio : si res aeque periisset apud dominum 304, 
si res habuerit varium valorem 305. — Possessor dubiae fidei 306, 
quoad restitutionem in casu dubiae fidei : antecedentis 307, sub- 
sequentis 308. 

Postulatio, pars orationis 675. 

Potendales partes virtutum 22, prudentiae 29-30, iustitiae 257-258, 
fortitudinis 916-6, temperantiae 946. 

Potestas civilis : legislativa 267 — 269, coercitiva 288. 

Potus, quoad ieiunium ecclesiasticum 957. 

Praeceptum. Ut est obiectum obedientiae 839, 840. Necessitas medii 
et praecepti 94-5. 

Praecipitatio, opposita prudentiae 37-a. 

Praeda. Occupatio praedae in bello 211, 274-3, 276-4. 

Praefectus apostolicus, v. Vicarius apqstolicus. 

Praelatus religiosus, v. Superior religiosus. — Praelatus nullius, 
v. Episcopus. 

Praemium (contractus ad), seu mercatus praemiatus 603-B-3. 

Praescriptio 225. Praescriptio acquisitiva (usucapio) et hberativa 225. 
Praescriptio acquisitiva, modus acquirendi dominium 226 ; eius 
conditiones : res apta praescribi 227, possessio praescriptiva 228, 
titulus praescriptionis 229, bona fides : moralis, iuridica 230, 
tempus requisitum, a iurc civili 231-A, a iure canonico 231-B. 
— Praescriptio liberativa 233, eius conditiones 235, tempus requi- 
situm : a iure civili 233 -nota, a iure canonico 234. An mala fides 
antecessoris noceat successori 232. 

Praescriptio eximens a restitutione 340-4. 

Praesentia, ad audiendam Missam, ex parte corporis 701, ex parte 
animi 702. 

Praestigium, species divinationis 777-1. 

Praesumptio, ut opponitur magnanimitati 928. Principia : In dubia 
standum est pro eo pro quo stat praesumptio 86-2-a. Factum non 
praesumitur sed probari debet 86-2-b. In dubio praesumptio stat pro 
superiore 91-C-3. 

Praxis, an differt a speculatione 82. 

Precarium, species commodati 572-3. 

Preces. Obligatio dicendi : preces matutinas et similes 678-3, preces 
pro dispensatione a lege ieiunii et abstinentiae 972-5, v. etiam: 
Oratio. 

Pretium, materia emptionis 514. Valor rei eiusque pretium a quo 
dependeant 514. Causae augmenti vel diminutionis pretii 514. 
Pretium legale, vulgare, conventionale 517. Pretium supremum, 
infimum, medium 517-b. Necessaria aequalitas inter mercem et 
pretium 525 ; tituli extrinseci ad aequalitatem non servandam 516. 
Usus pretii legalis, vulgaris, conventionalis 517-I-III. Determinatio 
pretii iusti 514, 519-2. An specialis utilitas rei sit titulus augendi 
pretium 518. Iniustitiae circa pretium iustum : ex parte vendito- 
rum 514, 519, 520, ex parte emptorum 520. — Iustum pretium 
in contractu assecurationis 595. — Pretium simoniacum 808-2. 

Primitiae ecclesiasticae 705. 

1- Principalis contractus 453-F, 

Principes, Eorum obligationes 846, 847 ; 265 — 271. 

Principia moralitatis reflexa 75, v. Conscientia I.) Principia iuris 
circa dominium 160, circa iniustitias 245 — 247. 

Privatio boni sperati, ut est effectus actionis damnificativae 291-c. d. 

Privilegium creditorum, seu creditores privilegiati 324. Privilegium 
fori et canonis 804-1-2. 

Probabiliorismus, probabilismus, aequiprobabilismus 77. Contro- 
versia inter tria systemata 92, 93 ; 97, 98. Nota historica circa ipsa, 
Appendix. 

Probabilitas, probabile 72, 73. Probabilitatis gradus 74. Probabilitas 
summa, seu certitudo late dicta 75-B. Probabilitatis usus : theore- 
ticus 95 — 98, practicus 100-104. 

Procurator : in iuramento quod canones exigunt vel permittunt 748-2. 

Prodigalitas, opposita : liberalitati 887, magnificentiae (consumptio) 922. 

Profusio, opposita magnificentiae 922. 

Proles, v. Filii. 

Promissio, in voto 706. Promissio, contractus 477 — 480. Obligatio 
reparationis ex stupro sub promissione matrimonii 383, 384. 

Proprietas, v. Dominium. 

Providentia, pars prudentiae 25-1 ; officium parentum erga filios 828. 

Proxeneta 525 — 527. 

Prudentia. (Tractatus de Prudentia. Divisio Tractatus 6.) 

Definitio prudentiae : naturalis 3, supernaturalis 4. Prudentiae : 
necessitas 5 ; subiectum : ratio practica 7—9, utens cogitativa 10 ; 
obiectum materiale, materiale primarium et formale 11, 8-3°, ob- 
iectum in ordine ad alias virtutes: non praestituit eis finem 12-1 0 , 
r determinat medium rationis 12-2, ordinat ad finem 10-2 ; actus 

13, 14- 

Prudentia est : virtus 15, virtus specialis 16, virtus intellectua- 
lis 17, virtus moralis 11-3. Eius species 10-2, 18, 27. Eius causa 20. 
Eius partes : integrales 23—26, subiectivae 27, 28, potentiales 
29 — 31. Eius amissio 21. Prudentiae supernaturalis subiectum 19, 
eius distinctio a prudentia naturali 20. — Donum Spiritus Sancti 
w annexum : Consilium 32 — 34. — Peccata prudentiae opposita : 

imprudentia 36—40, falsa prudentia 41 — 45. Prudentis conscien- 
tiae efformatio, v. Conscientia.) 

Publicum testamentum 492-B-2. 

Pudicitia 997. 

Puer, puella, v. Minorennes II.) 

Pupillus, eiusque tutela 468-A. 

Purus contractus 453-D. 

Pusillanimitas, opposita magnanimitati 920. 

Pyromantia, species divinationis, 777-1. 

Pythonismus, species divinationis 777-1. 

Quadragesimae tempus, dicatum ieiunio et abstinentiae 953, 963. 

Qualificatus contractus 453-D. Furtum qualificatum 403-4-2. 

Quasi-contractus 453-C -nota. 

Rapina 403-4-2, 

Raptus, species luxuriae 1009, mulieri oppressae quid liceat 362-2 
3, 1010. 

Ratio, pars prudentiae 24-5. 

Rationalismus, ut error contra essentiam iuris 154-C. 

Realis contractus 453-C-b. 

, Recambium 570. 

Receptor, cooperator iniustus 314. 

Summa Theologiae Moralis II. — 65 

Recompensatio beneficii 876. 

Recursus, cooperatio iniusta 314. 

Redemptio. Pactum redemptionis, seu retrovenditionis 531. 

Redhibitoria vitia 521-n-A. 

Reemptio 532. 

Refectio, diebus ieiunii 954—956. 

Refectiuncula (collatio, frustulum), 958 — 960. 

Reflexa : principia, certitudo 75. Usus principii reflexi, v. Conscien- 
tia I.) 

Regimina matrimonialia secundum Ius civile apud varias nationes 
184 — 190. 

Regulares, v. Religiosi. 

Relatio, contractus 603-B-2. 

Religio, ut virtus. Eius : notio 645, definitio 646. Est virtus moralis 
647. Eius obiectum materiale, materiale primarium et formale 
b47> 648-2. Eius medium 648-4. Eius distinctio a stricta iustitia 
648-3, ab aliis virtutibus 648-6-9°. Eius excellentia 648-10. Eius 
obiectum 649 — 654, t>. Cultus. Eius actus 655. Ei opposita pec- 
cata 769. 

Religiosi. Religiosi omnes. Eorum dominium in bona temporalia 197, 
342, 346-4, 406-c. Ipsis interdicta negotiatio 539, 605-3. Canones 
Ecclesiae circa donationes ab ipsis faciendas vel recipiendas 489, 
circa alienationem bonorum 524-B. Ipsis interdicta militia 276-2. 

Religiosi regulares: sunt incapaces dominii 197. V. etiam Su- 
perior religiosus. 

Reliquiae servorum Dei, earumque cultus 838. 

Remuneratoria donatio 481-3. 

Reparatio : famae 444, 445, honoris 447, damni, v. Restitutio. 

Res, ut sunt : obiectum dominii 166 ; obiectum dominii acquirendi : 
res vacantes, derelictae, amissae 201, 202. Occupatio rei vacantis 
vel derelictae, v. Occupatio ; inventio rei amissae 216. Res prae- 
scriptibiles, non praescriptibiles 227. Res quae possunt esse ob- 
iecta contractuum 461. Principia iuris : Res clamat domino, — 
fructificat dortiino, — perit domino, — nemo ex re aliena locupletari 
debet 160. — Res sacrae non sunt aptae esse obiecta contractus 
onerosi 464-3, 513, 808-3, nec sunt absolute praescriptibiles 227 - 
2 t' 3 : Earum violatio per sacrilegium 806, 807, 1013-3, per usum 
divinatorium 789. Res spiritualis vel spirituali annexa in simonia 808. 

Rescindibiiis contractus 454-3. 

Rescissio : contractus 476, testamenti 495-3, partitionis, in re haere- 
ditaria 510-1. 

Reservatio legalis bonorum haereditatis 501. Eius in conscientia 
obligatio 502. 

Restitutio. Eius : definitio 278, relatio : ad iustitiam commutativam 
254, 279, ad iustitiam legalem et distributivam 254, 295. Eius neces- 
sitas 282. Eius praeceptum 284. Eius obligatio ex quibus oritur 
288 : iniusta acceptio 289, detentio 298, utraque simul 302, coope- 
ratio 309. V. singula. Restitutio : cui debetur 320 — 323, quonam 
ordine 324, 325, quonam modo 326, 327, in quonam loco 329, 
quonam tempore 332, an fieri possit ex bonis diversi ordinis 297. 
Causae a restitutione excusantes : ad tempus 335 — 339, in perpe- 
tuum 340 — 342. Restitutio : damni in bonis spiritualibus 344 — 
348, 376-11, damni illati per homicidium et vulnerationem 375 — 
377, damni illati per stuprum 383 — 385, per adulterium 386 — 388. 
Restitutio famae 444—446, honoris 447. Restitutio : ob contractum 
ab inhabili initum 468-IV, ob usuram 583-B-5, ob fraudem in asse- 
curatione 595, ob bona communitatis iniuste collata 622-B, ob 
iniuste defraudata tributa 630, ob militiam dolose vitatam 633, ob 

sententiam iudicialem iniustam 638, ob falsum testimonium 642, 
863, ob simoniam 815. 

Restrictio mentalis et realis 860 — 862, 869 — 874. 

Retrotractio: effectus sententiae declaratoriae legis irritantis civilis 
454-4- 

Retrovenditio 531 — 533. 

Reus, eius obligationes ac licentiae 641. 

Revelatio secreti, de se illicita 853, causae iustae revelandi 855. 

Reverentia, primum motivum et finis honoris 435. Reverentia debita : 
Deo 649, sanctis 836, rebus sacris 653, parentibus 821, principibus, 
superioribus 848, magistris 823-3, dominis 823-4. 

Revocabilis contractus 454-3. 

Revocatio: donationis 485, testamenti 495-1. 

Rigorismus 77-1. Nota historica circa ipsum. Appendix IV-3. 

Rusticitas morum, opposita modestiae 1059. 

Sacramentalia. Eorum usus 789. 

Sacrificium. I.) Eius nomen ac notio 692. Sacrificii stricte dicti de- 
finitio 694 ; est de iure naturae 693. Sacrificii essentia : externa 
oblatio, Deo facta, rei sensibilis, significans internam animae Deo 
oblationem 694. — Sacrificii diversae Species 695. Duplex Novae 
Legis sacrificium 696, 697. 

II.) Praeceptum assistendi Missae sacrificio 698, 599 ; praecepti 
obligatio et extensio 700 ; ad implendum praeceptum requisita : 
ex parte corporis 701, ex parte animi 702 ; causae ab obligatione 
excusantes 703, 704. 

Sacrilegium 800. Est peccatum contra religionem 801, eius species 
802, eius malitia 803, Quomodo committitur sacrilegium : perso- 
nale 804, locale 805, reale 806, 807, carnale 1013. Poenae in sacri- 
legos 806-4. 

Saevitia, opposita clementiae 1040. 

Sagacitas, pars integralis prudentiae 24-4. 

Salarium. Circa iustum salarium doctrina : oeconomi starum libera- 
lium 552-A, socialistarum 552-B, catholicorum 552-C. Controversia 
de salario familiali 553 — 555. 

Sancti. Eorum cultus 836 — 838, 660. Eorum invocatio 666. Vota in 
eorum honorem 710-2. 

Sanctitas 654-3. 

Sapientia humana, seu prudentia 10-3. 

Satisfactio: pro honore laeso 447, pro fama laesa 445. Inepta satis- 
factio per duellum quaesita 366-B- c. 

Schola historica luris 154-D. 

Scholae catholicae, acatholicae 827. Parentum obligatio eligendi pro 
filiis scholam catholicam 827 ; item, obligationes magistri catholici 
quoad munus docendi in schola acatholica 827, 

Scientia requisita in medico 379, in iudice 636-B. 

Scriptura Sacra. Eius : usus in iuramento 745, abusus in sacrilegio 
806-4. 

Scrupulus 123. Scrupulorum : natura ac signa 124, causae et effectus 
126. — Scrupulosa conscientia 123, non est regula agendi 128, 
eius a confessario prudens tractatio 127, 129, 130. 

Scurrilitas, opposita modestiae 1061. 

Secretum, eiusque species 852. Obligatio servandi secretum 853, 854 ; 
causae iustae manifestandi secretum 855, secretum litterarum 856. 
Limites intra quos licet uti restrictione ad secretum servandum 
860 — 862, 871, 872. 

Securitas animi, pertinens ad magnanimitatem 917-3-b. Securitas : 
ab evictione, in venditione 521-iv ; monetae, in emptione 522-m. 

Seditio 272-c. 

Semiamentes, semifatui : quoad contractus 468-11. 

Senatores, consentientes iniusti, quoad reparationem damni 313. 

Senes : quoad : abstinentiam 967, ieiunium 968. 

Separatio, v. Divortium. Regimen separationis bonorum 184-D. 

Sepultura ecclesiastica : eius venditio est simonia 813-4. — Polluitur 
coemeterium sepultura excommunicati vel infidelis 805. 

Sequestrum 587. 

Servitus: personalis 168-3, et nola J servitus realis, imperfectum do- 
minium 163, 164. 

Signa conscientiae : vincibiliter erroneae 67, laxae 118, scrupulosae 124. 

Simonia 808. Eius : species 809, malitia 810, 811, obiectum 808, 812, 
conditiones 814 ; tituli a simonia excusantes 814-C. — Simonia 
iuris ecclesiastici 809-2, 813. Poenae in simoniacos 815. 

Simplicitas, pars veritatis 849 ; pars modestiae 1065. 

Simulatio, species mendacii 865. 

Sobrietas 981—984. 

Socialis iustitia 256-2. 

Socialismus 392 ; eius : formae 392, causae 393, historia 394. — 
Socialismus Status 395-1, socialismus agrarius 395-2, collectivis- 
mus seu Marxismus 394-11, 395-3, syndicalismus 395-4. — Refel- 
luntur socialismi placita : ex legitimitate ac morali necessitate 
dominii privati 396, cuius legitimitatem agnoscunt : tum S. Scri- 
ptura 397-A, tum Ecclesiae traditio 397-B, cuius etiam ratio de- 
monstrat legitimitatem simul et necessitatem 397-C, ac maiorem 
hodiernis necessitatibus adaptationem 398 ; refelluntur ex suis 
inconvenientiis 400-6 — 8 ; refelluntur socialistarum objectiones 401. 
Scopuli vitandi quoad dominium .* individualismus ac collectivis- 
mus 399. Remedia in socialismum 402. 

Societas, contractus 558 — 561. 

Societas perfecta est illa quae ordinatur ad bonum commune perfe- 
ctum 265. Duplex societas perfecta : Status civilis, et Ecclesia, ac 
utriusque obiectum 265. In utraque societate existit iustitia legalis 
265. Defectus in regimine societatis perfectae 266. — Societas : 
humanitatis 265-2 ; Nationum 256-4, 265-2, 276. 

Societates publicae et privatae, quoad dominium 198 — -200. — Socie- 
tates, non agnitae legaliter, quoad donationes 498-6. 

Sodomia 1014, 1015. 

Solemnis contractus 453-C. Solemne seu publicum testamentum 492- 
B-2. 

Soler tia, pars integralis prudentiae 24-4. 

Solidum. Obligatio restitutionis in solidum 317. 

Sollicitudo, necessaria prudentiae 13, 14. Sollicitudo excessiva 44. — 
Sollicitudo in efformanda conscientia : recta 49, 50, et certa 105. 

Somnium. Divinatio somniorum 782. 

Sorores, quoad charitatem et iustitiam, v. Fratres. 

Sors. Periculum sortis, excusans ab usura 578-3. 

Sortilegium 777, 783. 

Sortitio, seu loteria, contractus 602. 

Specificatio, species accessionis 222. 

Spes, ut est obiectum magnanimitatis 915, et humilitatis 1042. 

Spiritismus 779, 780. 

Sponsio, contractus 601. 

Spurius filius 175-1 ; quoad successionem haereditariam 501-1. 

Status, seu societas perfecta 265, 263. Eius finis proximus, i. e. totius 
societatis felicitas temporalis 265. Status felicitas, seu bonum 
commune in quo consistat et quomodo obtineatur, v. Legalis 
iustitia. Status est custos iusti 268-2, 269-5. Iusta Status inter- 

ventio ad procurandum, in hodiernis necessitatibus, bonum com- 
mune 269, speciatim : quoad proprietatem privatam 396-4, 399-B, 
402-2, quoad contractum laboris 555 ; huius interventionis limites 
270. — Status obligationes in defensione boni communis, v . Bel- 
lum. Obligationes Status praescindunt a forma particulari sub qua 
Status subsistit 271. — Status dominium, publicum et privatum 
199-1, 200. — Status quoad matrimonium. Non potest absolute 
et in perpetuum prohibere a matrimonio vel imponere steriliza- 
tionem 370-e. 

Status gratiae : non requiritur ad efficaciam orationis 679-4. 

Sterilizatio 370-c-f. 

Stipulator, in contractu 451-4-5 0 . 

Studiositas 1052. 

Stupor, seu insensibilitas 941. 

Stuprum 1002. Restitutio damni per stuprum illati 383 — 385. 

Subditus 846 ; eius officia specialia 848. — In dubio, subditus tenetur 
superiori obedire 91-C-3. 

Subhastatio 528, 529. 

Subiecdvae partes virtutum 22, prudentiae 27, mstmae 252—253, 
temperantiae 945. 

Subsannatio 437-2. 

Subsidiarius contractus 453-F. 

Substitutio, in donatione, in testamento 499-11 ; in favorem causae 
piae 500. 

Successio legalis 504. Ordo successionis 505. Exclusi a successione 
506. Optio acceptandi vel repudiandi successionem 507. Acce- 
ptatio sub beneficio inventarii 507. Partitio haereditatis et collatio 
bonorum 508 ; collationis obligatio in conscientia 509 ; partitionis 
rescissio et assecuratio 510. Proportio servanda in solutione debi- 
torum 510-3. — Successio testamentaria, v. Testamentum. 

Suffragium, ut iniusta cooperatio 313. Obligatio reparandi damna ex 
iniquo suffragio 313. 

Suicidium, v. Occisio sUi. 

Sumptuositas, seu consumptio, opposita magnificentiae 922. 

Sumptus, obiectum magnificentiae 921, v. Expensae. 

Superbia, ut opposita humilitati 1048 — 1051. 

Superficies. Ius superficiei 164-2. 

Superior: quomodo potest uti probabilitate 107-B ; quomodo debet 
reparare damna a subditis illata 316-7, impedire subditorum de- 
tractionem 433-3- — Superior civilis, ecclesiasticus 846. — Su- 
perioris civilis specialia officia 847. 

Superior religiosus. Superiores quibus competit, de iure communi : 
potestas dispensandi ab observantia festorum 689-2, a ieiunio et 
abstinentia 971-4 ; potestas subditorum vota : irritandi 735-2, su- 
spendendi 736-3, in eis dispensandi 737-3. 

Superiorissae, habent potestatem subditarum vota annullandi 735" 2 - 

Superstitio 770. 

Suspensio : voti 734, 736, praescriptionis 228-b. 

Suspicio, ut est status mentis 71-2. — Suspicio temeraria 4 21 - 

Sustentatio debita : uxori 182, 831, filiis 826, filiis illegitimis 384-1-2, 
11-2, 388, ministris Ecclesiae 708. 

Susurratio 434. 

Synallagmaticus contractus 453-A. 

Synderesis. Eius distinctio a conscientia 47-2. 

Synesis 29-2. . 

Systemata moralia ad formandam, stante dubio, conscientiam suthr 
cienter certam 77. Nota historica circa ipsa. Appendix. 

Tabulae rotantes 780-5. 

Tactus impudici 1027-A. 

Taxatio : foenoris in mutuo 583-B ; vectigalium 629. 

Temeritas, opposita prudentiae 37-l-a, opposita fortitudini 913-2. 

Temperantia (Tractatus de Temperantia. Divisio Tractatus 935). 

Temperantiae notio ac definitio 933, 934 ; temperantia est 
virtus 936, virtus cardinalis 939. Eius obiectum 937. Generales 
temperantiae regulae 938. Vitia opposita 941, 942. Eius partes : 
integrales 944, subiectivae 945, potentiales 946. 

Tempus non est, de se, obiectum sacrilegii 807-2. Tempus requisitum : 
ad praescriptionem acquisitivam 228, 231, ad praescriptionem 
liberativam ; ex iure civili 233, ex iure canonico 234. Tempora dicata : 
ieiunio 953, abstinentiae 963. 

Tentatio Dei, opposita religioni 791 — 794. 

Testamentum 490. Origo iuris testandi 491. Conditiones, ex iure ci- 
vili ad vaiorem : testamenti in forma extraordinaria 492-A, testa- 
menti olographi 492-B, testamenti publici, seu solemnis 492-B-2, 
testamenti mystici, seu secreti 492-B-3. Valor informis testamenti : 
ad causas profanas 493-1 — 3, ad causas pias 493 4. lura et onera 
legatariorum 494. Cessatio testamenti 495. Incapaces, ex iure civili, 
per testamentum : donandi 497, accipiendi 498. Modi testandi a 
iure prohibiti 499, huius prohibitionis obligatio in conscientia 500. 
Reservatio legalis, seu pars legitima 501, reservationis obligatio 
502. V. Successio. 

Testator, an possit laedere legitimam in favorem causae piae 503-1, 
in favorem unius filii prae alio, 503-11. Eius obligationes erga 
haeredes quosdam non necessarios 503-m. 

Testimonium falsum eiusque malitia 863. 

Testis, in iudicio publico, eiusque obligationes 642. Falsus testis, 
eiusque obligationes 863. Quid testi coram iudice liceat quoad 
amphibologiam et restrictionem 872. 

Theologica cuipa 293. 

Thesaurus 214, 215. 

Timiditas, opposita fortitudini 912. 

Timorata conscientia 1X2. 

Tituli : acquirendi dominium 201 ; praescriptionis 229 ; legitimi foe- 
noris 578 ; excusantes a simonia 814-C. 

Traiectitium cambium 568. 

Transactio, contractus 610. 

Transgressio praecepti, ut opposita iustitiae 251, ut opposita obe- 
dientiae 251, 844. 

Tributa, seu vectigalia 624. Iusti tributi conditiones 625, 631-3 ; 
eius obligatio in conscientia 626, 627 ; obligatio tributi dubie iusti 
631-1 ; tributa improprie dicta eorumque obligatio 631-4, Lex 
imponeps tributa an sit mere poenalis 627, 628. Modi tributa im- 
ponendi, taxandi, exigendi, et quomodo obligant 629, 631-5. 
Restitutio ob defraudata tributa 630, 631-2. — Tributa seu subsidia 
Ecclesiae ministris debita 708. 

Trinus contractus, 580-c. 

* Trust », seu monopolium privatum 534-2. 

Turpiloquium 1028. 

Turpis contractus, quoad validitatem 465. 

Tutela. Moderamen inculpatae tutelae 361. — Tutela minorennium 
468-A. 

Tutiorismus 77. Nota historica circa ipsum, Appetidix-IV. 

Tutius, tutum, minus tutum 74-b. Tutius agendum : in dubiis practice 
practicis 89, in dubio de validitate actus de necessitate medii ad 
finem ponendi 90. Tutius agendum : ex lege charitatis 91-A, ex 

lege religionis 91-B, ex lege iustitiae 91-C. An tutius agendum sit 
solum in iis quae sunt ad alterum 94-6. 

Tutor: minorennium 468-A, interdictorum 468-B ; nequit praescri- 
bere contra ipsos 228, nequit a minorenni donationes accipere 
498-B. Deficientibus parentibus tenetur de filiorum educatione 829. 
Potest irritare minorennium vota 735. 

Tyrannus, an liceat eum occidere 364-5. 

Unilateralis contractus 453-A. 

Usucapio, seu praescriptio acquisitiva 225, v. Praescriptio, 

Usufructuarius, eius iura et obligationes i6r. 

Usura 576. Iniustitia in perceptione foenoris ex titulo intrinseco, seu 
vi mutui 577. lustitia foenoris percepti ex titulo extraneo, non 
vi mutili 578, 579. Varii modi ad iustificandum foenus moderatum 
propositi 581. Evolutio doctrinae moralis de mutuo et usura 582. 
Obligatio charitatis in mutuo 583-A. Iusti foenoris taxatio 601-B. 

Usurpatio vana divini Nominis 767, 768. Usurpatio bonorum eccle- 
siasticorum est sacrilegium 806-5. 

Usus opinionum probabilium 100, 101, 107, 108. — Usus, species 
dominii 162. 

Uxor.. Eius officia et iura quoad dominium bonorum 180-182. Dispo- 
sitiones iuris civilis quoad dominium uxorum 183-190. Uxoris 
iura : quoad contractus 468-111, 469, quoad donationes 497-2, 
498-3, quoad successionem legalem 5°5~U. Eius : domestica furta 
406-a. Eius officia pietatis : erga maritum 832, erga filios 825, 
826. Eius : Vota 735, 736, obligatio quoad legem ieiunii et absti- 
nentiae 967-d, 976-A. Eius debita in casu adulterii 386-388. 
Eius cooperatio : ad laesionem legis abstinentiae 976-A, C-3. 

Vacantes res 202. 

Validitas contractus, voti, iuramenti, v. Contractus, Votum, Iura- 

MENTUM. ... r, 

Valor rei, valor usualis vel venalis, causae diversi valons, etc., v. Pre- 

TIUM. „ . VT 

Vana gloria 918-3. Vana observantia 785—789. Vana usurpatio No- 
minis Dei 767, 768. 

Vasa sacra et accessoria, in Missa, eorum sacrilegus abusus 806. 

Vasectomla 370-c-f. 

Vectigalia, v. Tributa. . .... . ,. , 

Venatio, ut est occupatio 205 — 208. Eius licitum vel illicitum, diebus 
festivis, exercitium 686. 

Venditio, v. Emptio-venditio. Venditio ; per proxenetas 525—527 ; 
sub hasta 528, 529, 530. 

Venditor, v. Emptio-venditio. — Conspirationes venditorum 520. 

Veneficium, ut vana observantia 785-B. 

Venerea delectatio 1000 — 1003. 

Veracitas, v. Veritas. 

Verberatio, 371. 

Verecundia 944. . 

Veritas, veracitas: ut est virtus 849 — 851 ; ut est conditio rnra- 
menti 752. 

Versutia, seu astutia, falsa prudentia 43. 

Vestes, ut sunt : obiectum modestiae 1063 — 1066, periculum casti- 
tatis 1067. 

Vestitus contractus 45 3-0. 

Vexae iniustae redemptio, excusans a simonia 814-C. 

Vicarius Apostolicus: quoad iurisdictionem in utroque toro, v. 
Episcopus. 

Vicarius Capitularis : quoad iurisdictionem ordinariam in utroque 
foro, v. Episcopus. 

Vindicatio, ut est actus 881 ; ut est specialis virtus 882, ejus subiectum 
eiusque relatio ad iustitiam, huiusque species 882-j'n fine, 256 ; 
vitia ei opposita 883. 

Vindicativa iustitia 256-1. 

Vindicta 881. 

Vinum. Usus vini vel alterius potus inebriantis quoad virtutem so- 
brietatis 983. 

Violatio : personae sacrae 804, loci sacri 805, rei sacrae 806, immu- 
nitatis ecclesiasticae 804, 805, secreti 852, 853 ieiunii 974, absti- 
nentiae 973, 975. 

Violentia : illata virgini, seu stuprum 1008, illata cuicumque personae, 
seu raptus 1009. Persona oppressa ad quid tenetur 1010 ; an ipsi 
liceat : occidere invasorem 362-2, suae violationi praeferre mortem 
352 - 2 . 

Violentum, v. Violentia. 

Vir, v. Maritus. 

Virga divinatoria 789-3. 

Virginitas 999. Votum virginitatis : non est reservatum 738. 

Vjrtualis contractus 453-C. 

Virtus. Actus virtutum ut sunt obiecta iustitiae legalis 265, 268, 269. 

Vis, v. Violentia. — Vis, opposita libertati contractus 461. 

Vita. Dominium hominis in propriam vitam 166, 167. Assecuratio 
vitae 597. 

Vitalitius census 564-3, 566. 

Vitium. Vitiorum cohibitio per leges civiles 269-2. — Rei vendendae 
manifestanda vitia, substantialia vel accidentalia 521-11 ; vitia 
redhibitoria 521-11-A. Vitia manifestanda rei locandae 541, rei 
commodatae 573, mutuatae 574, deponendae, assecurandae 594-II. 

Voluptas, v. Delectatio. 

Voluptuariae expensae, in casu restitutionis 299-C, 303-C. 

Votum. Eius definitio 710. Voti conditiones : ex parte voventis 71 1 — 
713, ex parte materiae 716 — 720 ; peccata voventis materiam in- 
validam 721. — Obligatio : voti 722, 723, voti dubii 725, voti con- 
ditionati 728, voti poenalis 729, voti altemativi seu disiunctivi 730. 
Obligationis : impletio 724, 726, 727 ; cessatio, ab intrinseco 733, 
ab extrinseco : per irritationem 734, 735, per suspensionem 736, 
per dispensationem 737, per commutationem 739 ; causae iustae 
tollendi obligationem 740. Utilitas votorum 714, 715. — Vota 
S. Pontifici reservata 738. 

Vulneratio, v. Mutilatio. 

Zelus. Ira per zelum 1037. 

THEOLOGIA MORALIS SPECIALIS 
DE VIRTUTIBUS MORALJBUS 

Introductio generalis. . 9 

TRACTATUS 

DE VIRTUTE CARDINALI PRUDENTIAE 
ET DE VIRTUTIBUS ADNEXIS 

Introductio . 11 


Prima Pars. De Ipsa Prudentia 

Quaestio prima. De Prudentia secundum se 

Art. I. De Subiecto prudentiae 15 

Ari. II. De Obiecto et Actu prudentiae ....... 17 

Art. III. De Habitu et Causa prudentiae 21 

Quaestio secunda. De Partibus prudentiae 24 

Art. I. De Partibus Integralibus 25 

Art. II. De Partibus Subiectivis 28 

Art. III. De Partibus Potentialibus 29 

Art. IV. De Dono Consilii 31 

Quaestio tertia. De Peccatis prudentiae oppositis 33 

Art. I. De Imprudentia 33 

Art. II. De Falsa prudentia 37 


Secunda Pars. Db Virtutibus Prudentiae adnexis 

IN EFFORMATIONE CONSCIENTIAE SPECTATIS . . . 40 

Caput I. De Efformatione Conscientiae Rectae ad removendum 
errorem. 

Quaestio prima. De Obligatione ac Mediis sollicite efformandi 

conscientiam rectam 45 

Quaestio secunda. De Spedebus consdentiae ex parte obiecti seu 

rectitudinis 43 

Art. I. De Consdentia vera . 45 

Art. II. De Consdentia invincibiliter erronea 47 

Art. III. De Conscientia vindbiliter erronea 57 

Quaestio tbrtia. De Practica Efformatione consdentiae rectae. . 59 

Caput II. De Efformatione Conscientiae Certae ad tollendam in- 

certitudinem 62 

Quaestio prima. De Obligatione ac Mediis efformandi consdentiam 

